
TOME I 


LES ADAGES D'ÉRASME 


L'auteur le plus célébré de la Renaissance est sans doute l’un des moins lus de 
nos jours. Son nom, certes, est dans toutes les bouches et sonne comme un slogan. Il 
patronne les échanges entre universités européennes. Et cependant, pour ne donner 
que cet exemple, si chacun se plaît à citer l’Éloge de la Folie, bien peu l’ont lu. Érasme 
fit pourtant la fortune de ses imprimeurs, et notamment de ceux qui publièrent ses 
Adages. Mais qui possède encore un de ses livres sur les rayons de sa bibliothèque ? 
En France, assurément bien peu de monde, en dehors des érudits et des savants. 
D'ailleurs, il n’écrivait qu’en latin, et une partie seulement de ses œuvres ont été 
traduites dans notre langue. L'Éloge de la Folie. Le Traité de civilité puérile. Le Plaidoyer 
pour la paix. Les Colloques. Sa volumineuse correspondance. Quelques autres 
opuscules. Mais les Adages, non, bien qu'ils fussent son chef-d'œuvre, et l’un de ses 
plus grands succès éditoriaux. 

Leur première version fut publiée en 1500, chez l’imprimeur parisien Jean 
Philippe, sous le titre Adagia collectanea. L'ouvrage connut un tel succès que les 
imprimeurs se bousculèrent pour le faire rentrer dans leurs collections. Il en parut 
une trentaine d'éditions du vivant de l’auteur, revues et augmentées par lui à dix 
reprises, notamment chez Alde Manuce à Venise et chez Jean Froben à Bâle!. Érasme 
transforma ainsi le modeste recueil des huit cent vingt adages de 1500 en un bel in- 
folio, contenant les quatre mille cent cinquante et un adages de 1536. Cette fortune 
éditoriale ne survécut cependant pas à la Contre-Réforme. L'humaniste hollandais 
eut en effet les honneurs de la « première classe » dans l’Index librorum prohibitorum 
du concile de Trente, en 155%. Figurer dans cette « première classe » avait un sens 


bien précis : cela signifie que la possession de n'importe lequel de ses ouvrages était 


! Une édition de 1514 : Adagiorum Chiliades tres, ac centuriae fere totidem, Tubingae : in aedibus Thomae 
Anshelmi Badensis, impensis prouidi uiri Lodouici Hornecken Coloniensis incolae, est consultable en ligne sur 
le site de l’université de Tours à l’adresse : http://www.bvh.univ-tours.fr/Consult/index.asp?numfiche=199. 

2. La rédaction de l’Index fut confiée à une congrégation permanente, qui ne fut dissoute qu’au concile de 
Vatican IL. 

interdite, sans permission expresse de l’évêque. Certains laïcs osèrent braver cette 
interdiction et conserver des exemplaires clandestins, mais les ecclésiastiques 
pouvaient difficilement se permettre de transgresser la loi romaine. Aussi les 
ouvrages d’Érasme disparurent-ils de toutes les institutions où ils faisaient florès, 
telles que les écoles, les universités et les couvents. Leur absence assourdissante à la 
Bibliothèque nationale de France en est sans doute un lointain effet. 

Que lui reprochaïit-on ? Surtout d’avoir frayé la voie à Luther et Mélanchthon, 
en préconisant le retour aux sources grecques des évangiles. Le scandale débuta en 
février 1516, lorsqu'il publia chez Froben, à Bâle, une édition bilingue du Nouveau 
Testament, agrémentée de sa propre traduction latine : laquelle, intitulée Novum 
Instrumentum, divergeait fréquemment de la Vulgate. Luther afficha ses thèses à 
Wittenberg un an et demi plus tard, le 31 octobre 1517, et s'appuya explicitement sur 
l'autorité d'Érasme pour combattre Rome. Or, non content de contester la légitimité 
de la Vulgate, Érasme démontrait en outre qu’elle était rédigée dans un latin 
médiocre. Les exemples les plus fameux de cette impudence furent sa traduction du 
Pater noster et celle de la première phrase de l’évangile de Jean. Dans le Pater noster, il 
proposa rien moins que de remplacer sicut in cœlo et in terra par quemadmodum in cœlo, 
sic etiam in terra. Quant à l’évangile de Jean, on en connaît les premiers mots : ἐν 
ἀρχῇ ἦν ὁ λόγος. Il les traduisit ainsi : In principio οὐαί sermo. Mais les catholiques 
lisaient dans la Vulgate, depuis plus d’un millénaire : In principio erat verbum*. Au 
commencement n'était plus le Verbe... On imagine l’émoi dans les rangs du clergé, 
qui prononçait cette phrase à la fin de chaque messe, en ouverture du « dernier 
évangile ». Érasme, digne émule de Lorenzo Valla, se défendit en arguant de son 
exactitude philologique et de la nécessaire élégance du style latin‘. Il n’échappa 
ὁ In principio erat sermo n’apparaît que dans la seconde édition du Novum Instrumentum, en 1519. Sur 
l’ensemble de ces violentes controverses, je me permets de renvoyer à mon ouvrage : La Bataille du grec à la 
Renaissance, Paris, Les Belles Lettres, 1999. 

* Dès sa jeunesse, Érasme avait été enthousiasmé par la lecture des Elegantiæ de Valla. Il avait édité les 


Laurentii Vallensis… in latinam Novi Testamenti interpretationem ex collatione Græcorum exemplarium 
Adnotationes apprime utiles de Lorenzo Valla, en 1505 à Paris, chez Josse Bade. 

cependant à l’excommunication que grâce au soutien des derniers papes 
humanistes : Léon X, Clément VII et Paul III. 

Après la mise à l’Index de ses textes, l'intérêt pour Érasme ne disparut pas 
pour autant dans l’Europe lettrée. Il continua d’être lu et publié dans le monde 
protestant, au grand dam des imprimeurs installés en terres catholiques, car ils 
étaient privés d’un marché fort lucratif: ils durent se contenter de versions 
expurgées’. Quelle fut l'ampleur des amputations dues à la censure ? On s’en fera 
une idée en parcourant l’adage 3001, « La guerre paraît douce à ceux qui n’en ont pas 
l'expérience » : cet adage contient une attaque en règle contre les pratiques politiques 
et militaires des papes de la Renaissance. Dans l'édition lyonnaise de Sébastien 
Gryphe donnée en 15506, avant la rédaction de l’Index, il occupe mille deux cent 
soixante-seize lignes. Dans celle de Sutor, qui date de 1603, seules les vingt-cinq 
premières sont conservées. 

Mais l’Église romaine ne reprochait pas seulement à Érasme d’avoir « pondu 
les œufs que Luther allait couver ». Elle ne lui pardonnaït pas non plus d’avoir 
manifesté ostensiblement son goût pour la littérature païenne. N’avait-il pas 
blasphémé avec son « Saint Socrate, priez pour nous »7 ? Ne disait-il pas à qui voulait 
l'entendre que les deux seuls auteurs importants de la littérature étaient Homère et 
Lucien ? Il n’était certes pas le premier écrivain à encourir ce reproche, et Boccace en 
avait fait l'expérience deux siècles avant lui. Mais Érasme affirmait vouloir mettre le 
latin entre les mains de toute la population, y compris des ouvriers et des mulierculæ : 
« petites femmes », ou « femmes de peu ». En tout cas, entre les mains de gens qui 


n'étaient pas des clercs tonsurés. Cette démocratisation du latin était sans doute une 


ἡ Une édition de ce type, imprimée à Oberursell (près de Francfort / Main) par l’imprimeur Cornelius Sutor en 
1603, est consultable en ligne sur le site de l’université de Mannheim: http//www.uni- 
mannheim.de/mateo/camenaref/manuzio.html. 

$ Cette édition est consultable sur le site Gallica de la BnF : Adagiorum opus Des. Erasmi Roterodami, ex 
postrema autoris recognitione accessit huic editioni index novus…, Lyon, Sébastien Gryphe, 1550. 

7 « Sancte Socrates, ora pro nobis », prière prononcée par Nephalius (Le Sobre), dans le Banquet religieux. 

belle utopie, mais en ces temps-là, il semble que beaucoup y aient cru, y compris chez 
ses ennemis. 

Quel était donc ce latin ? C'était d’abord une langue simple et élégante. C'était 
la langue des Entretiens familiers, ou Colloques. La langue de la correspondance. La 
langue des Adages. Mais ne confondons pas simplicité avec pauvreté. À la suite de 
Pétrarque, Bruni, Valla et consorts, Érasme a toujours bataillé contre l’indigence du 
latin scolastique : esclave d’une logique formaliste et d’un lexique rêvé comme 
univoque, cette langue « barbare » régnait sur les universités depuis la suppression 
des enseignements littéraires du frivium, c'est-à-dire depuis trois siècles. À l'inverse, 
le latin promu par Érasme et les humanistes est riche en tournures diverses, et 
surtout en images. En un mot, c’est une langue poétique. D'où lui vient cette 
richesse ? De la fréquentation assidue des centaines d'ouvrages antiques disparus 
depuis un millénaire, et que les humanistes ont exhumés au cours du siècle 
précédent. Qu'on se rappelle l'émotion du Pogge découvrant un exemplaire complet 
des Institutions oratoires de Quintilien au monastère de Saint-Gall, en 1416, ou les 
pleurs de Pétrarque devant le manuscrit grec d'Homère, qu'il fait venir de 


Constantinople et ne peut déchiffrer. 


Ὁ *% 


Quelques mots sur le contenu de l’ouvrage. Érasme fut l’un des esprits les plus 
encyclopédiques de son temps. Ses Adages sont des notes de lectures, mais d’un type 
assez particulier. Il n’y consigne pas seulement ce qui est intéressant, mais ce qui est 
bien dit. La nuance ἃ son importance. Il ne s’agit pas de s’extasier sur la beauté des 
auteurs anciens, mais d'apprendre à réutiliser leurs formules. Leur modèle ne doit 
pas stériliser le lecteur, ni le laisser béat, mais au contraire renforcer ses propres 
capacités à s'exprimer. Le choix opéré par Érasme n’incite pas aux lectures idolâtres : 
il est plutôt pédagogique. Les contemporains ne s’y sont d’ailleurs pas trompés, et 


l’on retrouve des adages érasmiens dans presque tous les textes humanistes du XVI° 

siècle, sans que les auteurs de ces textes jugent utile de citer leur source. En publiant 
ses Adages, Érasme apportait une contribution décisive à l'élaboration de la langue 
humaniste et à la mise en place de références communes à toute son époque. 

Qu'est-ce qui a guidé son choix ? Ses goûts personnels, bien sûr, et le plaisir de 
partager ses enthousiasmes. Le résultat est un chef-d'œuvre de forme « ouverte », 
une sorte de conversation à bâtons rompus avec le lecteur. Il nous introduit dans sa 
bibliothèque idéale, choisit pour nous le bon livre, signale la bonne page et la bonne 
ligne, puis nous l'explique dans un style alerte. Nous pouvons sans scrupule ouvrir 
les Adages n'importe où et les refermer quelques lignes plus loin, sans avoir le 
sentiment d’avoir manqué un maillon essentiel du raisonnement. En cela, ils 
s'inscrivent dans le droit fil de formes littéraires chères aux humanistes : silves, 
conversations, épigrammes, et autres miscellanées. Ils sont un antidote aux traités 
dogmatiques, beaucoup plus fermés, de leurs ennemis scolastiques. Mais pour ne pas 
dérouter son lecteur, Érasme s’est acquitté d’un avant-propos d'ordre stylistique, 
opportunément intitulé : « Qu'est-ce qu’un adage ? » Ce propos liminaire figure dans 
les Prolégomènes, quatorze courts chapitres situés au début de l'ouvrage. Les Adages 
sont ainsi un manuel de style, autant qu’une voie royale d’accès à la littérature 
antique. 

Nous y retrouvons la plupart de nos classiques : Cicéron, Virgile, Horace, 
Sophocle, Homère, Platon ou Aristote. Ce n’est pas une surprise. Mais nous y 
trouvons aussi nombre de citations empruntées à des écrivains passés de mode, 
qu'on lit très rarement de nos jours. Ce sont principalement les auteurs de 
compilations et de banquets, tels que Plutarque, Athénée, Aulu-Gelle, Diogène 
Laërce, Macrobe, ainsi que les encyclopédistes, parémiographes et scholiastes 
byzantins : la Souda, Stéphane de Byzance, Hésychios, Diogenianos, Zenobios, 
Apostolios. Ces noms étaient familiers aux humanistes, qui y trouvaient l'essentiel de 


leur documentation historique et littéraire sur l'Antiquité. 

Alors, pourquoi ce désintérêt de la part des modernes ? Sans doute parce que 
ces écrivains furent méprisés, comme étant des auteurs de seconde main. On leur 
préféra les fragments publiés par les grands philologues allemands du xiIx° siècle, qui 
ont souvent une allure beaucoup plus authentique, il est vrai. On se permettra 
néanmoins de poser cette question: que sont ces fragments, sinon des citations 
extraites de ces auteurs de banquets et de ces compilateurs antiques... que cite 
Érasme, justement ? Ils nous sont aujourd’hui présentés à la manière de ces précieux 
tessons de poteries que l’on trouve dans les vitrines de musées. Si bien que le béotien 
moderne croit qu'il s’agit de bouts de papyrus ou de parchemins, miraculeusement 
sauvés de la disparition par des archéo-philologues, à l'instar des manuscrits de la 
mer Morte ou de Nag Hammadi. Or, il n’en est rien. Ces fragments sont des citations 
parfaitement explicites, discutées par des intellectuels qui connaissaient l’œuvre 
complète parce qu'à leur époque, cette œuvre était encore en circulation. Tout au 
moins pour les auteurs de la période impériale : pour les encyclopédistes byzantins, 
c'est moins sûr. Resterait à se demander comment il se fait que tant de textes aient été 
perdus. Les souris ne sont sûrement pas les seules responsables... mais c’est une 
autre affaire. 

Dans les Adages, en tout cas, les fragments ne sont pas des fragments, mais des 
citations, ce qui n’est pas du tout la même chose. En voici un exemple caractéristique, 
tiré de l’adage 2.8, « Abstiens-toi de fèves »® : 


Cicéron [...] écrit dans le premier livre de La Divination : "Platon prescrit, 
lorsqu'on s'engage dans le sommeil, d’être dans une disposition corporelle 
telle que rien ne provoque l'illusion ni la perturbation de l’âme”. C'est 
pourquoi il pense que le Pythagoriciens interdisent de consommer des fèves, 
parce qu’elles provoquent une flatulence considérable. Selon lui, cette 
nourriture est donc déconseillée à ceux qui recherchent la tranquillité de 
l'esprit. 

Aulu-Gelle, au livre 4, chapitre 11, rapporte qu'Aristoxène réfute cette 
opinion, et il affirme que Pythagore n'a utilisé aucun légume plus 


ὃ Traduction J.-C. Saladin, Les Belles Lettres. 

fréquemment que la fève, parce que cette nourriture purge et allège les 
intestins en douceur. Plus loin, Aulu-Gelle estime que la cause de cette erreur 
était l'interdiction de consommer le küamos, interdiction fondée sur un vers 
d'Empédocle, qui suivait les enseignements de Pythagore : 

"Ah, malheureux, malheureux ! Ne portez pas les mains sur 16 küamos !" 
Beaucoup ont pensé que küamos était le nom commun d’un légume [la fève]. 
Mais ceux qui ont analysé de plus près et avec plus de science les poèmes 
d'Empédocle, selon les propres termes d’Aulu-Gelle, disent que dans ce 
passage, küamous signifie les testicules. Ils disent que les Pythagoriciens les 
nomment ainsi Küamous à mots déguisés et symboliquement, parce qu'elles 
sont la puissance et la cause? de la fécondation. Elles contribuent donc à la 
reproduction du genre humain. Par ce vers, Empédocle n'entend pas interdire 
de manger des fèves, mais inciter les hommes à se détourner des excès de 
Vénus. 


Le vers en question d’'Empédocle est ainsi désigné par les modernes : « Diels 31 Ὁ, 
fragment 141 »10, Or, s’il nous est resté, c’est parce qu’Aulu-Gelle affirme l'avoir lu 
dans un traité d’Aristoxène, lui-même connu comme étant le «fragment 25 
Wehrli »!!. Reconstituons donc l'affaire : Empédocle était un disciple de Pythagore, 
Aristoxène a cité Empédocle, Aulu-Gelle a lu Aristoxène, et Érasme a lu Aulu-Gelle. 
Certains diront qu'il vaut mieux chercher directement le vers « authentique » chez 
Diels. Vouaire ! répondrait Panurge : qu'est-ce que l'authenticité ? On peut penser, à 
l'inverse, que l'étude de la chaîne complète de transmission permet d'appréhender 
mieux la connaissance qu'ont eue de ces auteurs les différentes époques: la 
Renaissance ou l’âge classique, par exemple. Et les Adages sont, à cet égard, une 
formidable compilation. Débutant chacun par une citation, commentée et développée 
par d’autres citations, ils nous permettent de remonter progressivement les 
différentes strates de la culture européenne. Du reste, c’est dans ce creuset de 


l’'humanisme que s’est formée une partie du patrimoine littéraire qui est le nôtre. 


9 La puissance (capacité pas encore mise en œuvre) et la cause (capacité mise en œuvre) sont des catégories 
aristotéliciennes traditionnelles. 

0H. Diels, W. Kranz, Die Fragmente der Vorsokratiker, 10° éd., Berlin, Weidmann, 1960-1961. 

"Fritz Wehrli, Die Schule des Aristoteles, vol. 2 : Aristoxenos, 2e. ed. Basel / Stuttgart 1967. 

On portera enfin au crédit d’Érasme une honnêteté intellectuelle assez peu 
fréquente chez les auteurs à succès. Il ne cherche jamais à tromper le lecteur en lui 
faisant croire qu'il a lu in extenso tous les livres qu'il cite. Il précise, en effet, 
systématiquement les cas où il emprunte directement la citation, ou son 


commentaire, à une collection de proverbes déjà publiée. 


* 


# *% 


Derrière la diversité impressionnante des sujets abordés, le lecteur curieux 
remarque quelques constantes. Certains auteurs reviennent plus souvent que 
d’autres : on pourrait même parler d'auteurs fétiches. Chez les Latins, Cicéron est 
nommé cinq cent quatre-vingt-une fois. Chez les Grecs, Lucien est nommé trois cent 
trente-trois fois, Homère cinq cent trente-neuf : ce dernier est par ailleurs la source 
exclusive des adages 2701 à 2800. Mais la palme revient à Aristophane, nommé six 
cent cinquante fois. 

La Bible et les auteurs chrétiens brillent en revanche par leur discrétion. 
Augustin n'apparaît que quarante-six fois. Jérôme est épargné, sans doute en raison 
de ses qualités de philologue : il est nommé cent cinquante-neuf fois. Notons 
cependant qu'Érasme s’attarde volontiers sur les penseurs païens les 
plus « religieux ». Il mentionne Platon deux cent quarante-huit fois. Quant à 
Pythagore, il lui emprunte une série de trente-six préceptes, insérés dans l’adage 2: 
tel celui que nous avons cité plus haut. Ces préceptes lui fournissent une belle 
occasion de réfléchir sur les pratiques religieuses des peuples archaïques, comme les 
Étrusques ou les Égyptiens. 

Les adages sont présentés de façon hétéroclite, tant pour leurs sujets que du 


point de vue de leur longueur. Certains n’occupent que quelques lignes, alors que 

d’autres sont développés sur plusieurs dizaines de pages. L'adage 3946, « Perdre sa 
peine et ses filets », nous offre un exemple de brièveté! : 


Plaute, dans Le Cordage : 
"Car il va perdre au jeu sa peine et ses filets”. 

La phrase est dite au sens propre par le vieillard, qui avait envoyé son esclave 

Grippus pêcher, alors qu’une très violente tempête nocturne venait d’éclater. 

Elle sera plus spirituelle, si elle est appliquée dans un sens figuré, au captateur 

bredouille. En outre, Plaute dit à l’ancienne : retiam, pour rete. Voisins sont les 

adages rapportés ailleurs : "J'ai perdu mon huile et ma peine" et "J'ai perdu ma 

peine et mon argent”. 
On trouve ici la construction habituelle de la plupart des adages : 16 titre, c’est-à-dire 
l’adage à proprement parler, puis le rappel de son sens littéraire en contexte, puis 
l'enrichissement métaphorique moral, puis le commentaire philologique, et enfin de 
libres associations entre proverbes. D'autres adages sont très développés, notamment 
lorsqu'ils débutent les chiliades ou les centuries®. Parmi les plus connus : « Hâte-toi 
lentement » (1001), « Les travaux d’Hercule » (2001), « Les Silènes d’Alcibiade » 
(2201), « Un scarabée qui pourchasse un aigle » (2601), « La guerre paraît douce à 
ceux qui n’en ont pas l'expérience » (3001). Certains ont même fait l’objet d'éditions 
séparées. 

S'il adopte parfois un ton sérieux, Érasme aime aussi faire le conteur. Les 
images mythologiques lui en fournissent l’occasion. On lira par exemple ceci, dans 


l’adage 96, « L’anneau de Gygès »14: 


Ce proverbe est issu d’une histoire que Platon ne dédaigne pas de raconter au 
livre 2 de la République. Et comme lui, nous sommes heureux de la raconter ici. 
Un certain Gygès, père de Lydos, était berger au service du roi qui, à cette 
époque, régnait sur le peuple lydien. Mais un jour, une tempête d’une violence 
inouïe se leva. 


12 Traduction d'Olivier Sers, Les Belles Lettres. 
15 On appelle ainsi les groupes de mille ou cent adages. 
Traduction d’Anne Raffarin, Les Belles Lettres. 

Érasme n’est pas un grammairien en chambre. Son goût pour la philologie l’entraîne 
fréquemment du côté de l’usage « ethnique », social et dialectal des mots, y compris 
chez ses contemporains. On en jugera par l’adage 2670, « Lesbianiser »" : 


Lesbiazeïn signifiait dans l'Antiquité: ‘entraîner dans la débauche”. 
Aristophane, dans Les Guëpes : 

"Elle débauche déjà ses compagnons de beuverie”. 
On dit que cette pratique honteuse, qui se fait avec la bouche — la fellation, je 
pense, ou l’irrumation!f — avait vu le jour chez les habitants de Lesbos, et que 
parmi ceux-ci, c'était avant tout à la femme de l’exécuter. Le scholiaste cite 
comme source Théopompe, dans Ulysse : "Puissé-je ne pas prononcer de mes 
propres lèvres cette ancienne pratique dont jase le vulgaire et dont on dit 
qu'elle fut inventée par les habitants de Lesbos”. Il cite également Strattis dans 
Troïlos : 
“ἽΝ΄ δὴ arrive jamais, fils de Zeus, à ce point, 

Maïs laisse ça aux Lesbiens, et bien le bonsoir !" 
Ces deux vers ressemblent à des sénaires!”, mais quelque peu corrompus. 
Aristophane sous-entend la même chose dans L'Assemblée des femmes : 

"Mais tu me sembles faire le lambda comme les Lesbiens !" 
Il fait allusion à la lettre lambda, qui est l’initiale de "Lesbiens", en même 
temps que du verbe obscène leïkhazeïin'#. Ce qui est chez les Grecs, si je ne me 
trompe, la même chose que "sucer" chez les Latins. Le mot subsiste 
aujourd’hui, même si, je crois, l’acte ἃ disparu depuis longtemps. 


On appréciera l'humour de cette dernière remarque. Le style de l’adage, outre sa 
verdeur, attire notre attention sur une autre particularité de l'ouvrage, et non la 
moindre. Érasme postule une sorte d'équivalence directe entre le latin et le grec. Or, 
la première édition, les Adagiorum collectanea de 1500, n’était qu’en latin. À peine y 


trouvait-on quelques phrases en grec, composées dans des caractères pour le moins 


1 Traduction d’Alain Paris, Les Belles Lettres. 

16 Pascal Quignard dans Le Sexe et l’effroi (Paris, Gallimard, 1994, p. 21) précise la différence entre les deux 
termes. Il distingue l’irrumation, pénétration active exercée par un homme libre sur un individu socialement 
inférieur et contraint (esclave, affranchi, principalement, et des deux sexes), pratique admise par la morale 
patricienne — et la fellation, terme plus moderne, désignant un acte plus spontané, moins dépendant de la 
contrainte sociale, et comme tel jugé impudique selon les canons de la morale sexuelle ancestrale. 

17 Vers de six pieds. 

δ Confusion entre les verbes leïkheïn (lécher) et /aïkazeïn (se prostituer). 

approximatifs, sans accents ni signes diacritiques!”. Érasme, pourtant, avait déjà de 
très bonnes notions, acquises presque en autodidacte, au cours de son séjour à 
Londres. Mais son problème principal était l'absence à peu près totale de textes 
disponibles dans cette langue au nord des Pyrénées, et il n’eut de cesse de s’en 
procurer. Ce fut l’un des buts de son séjour à Venise chez Alde Manuce, pionnier de 
l'imprimerie grecque. Il eut la chance de pouvoir y fréquenter le cercle de la fameuse 
Neakademia, dont les membres étaient soit grecs de naissance, comme Musuros, 
Calliergis ou Lascaris, soit hellénistes confirmés, comme Carteromachos ou 
Aléandre. Il put s’y perfectionner dans cette langue et consulter les livres imprimés 
par Alde, ainsi que les manuscrits que les Grecs avaient apportés avec eux. Il avait 
dorénavant accès à l’ensemble de la littérature antique : et non latine seulement. Le 
fruit de ce séjour fut la nouvelle édition des Adages, imprimée par Alde en 1508, qui 
n'avait plus qu’un lointain rapport avec la précédente : non seulement elle comptait 
trois mille deux cent soixante adages, maïs le grec y était omniprésent, imprimé dans 
les magnifiques aldines (ou italiques), agrémentées des ligatures ornementales de 
Francesco Griffo. Cette tendance ne fit que se renforcer à mesure que furent publiées 
les éditions suivantes. 

La présentation classique y prévaut, désormais. L'adage latin de référence est 
systématiquement suivi de sa traduction en grec. Les citations d'auteurs grecs sont 
reproduites dans leur langue d’origine, et traduites immédiatement. En principe, du 
moins. De même, certains titres sont eux aussi en grec, et il arrive qu'Érasme oublie 


de les traduire. 


19 On peut consulter en ligne une reproduction d’une édition parisienne de 1520 des Collectanea sur le site 
Gallica de la Bibliothèque nationale de France : Veterum maxime insignium paroemiarum id est adagiorum 
collectanea rursus ab eodem recognita atque aucta ; et ab Ascensio eorundem indicio ac repertorio ad finem 
ponendo inventu quae facillima reddita et iterum diligentissime impressa, Paris, Bernard Aubericy, 1520. 

Un mot sur l'établissement de notre texte. Nous n'avons pas jugé utile de 
publier une nouvelle édition critique, car ce travail a déjà été accompli de manière 
tout à fait remarquable, au cours des dernières décennies. Le lecteur curieux ne 
manquera pas de s’y référer en cas de besoin. Une traduction commentée des adages 
en anglais a été réalisée en six volumes, sous la direction de Margaret Mann Philips, 
entre 1982 et 2006. Ses traducteurs ont retrouvé la quasi-totalité des références : il y 
en a plusieurs dizaines de milliers. Cette traduction constitue les volumes 31 à 36 des 
Collected Works of Erasmus, ou CWE, publiées aux presses de l’Université de Toronto. 
Les innombrables doublons dus aux traductions systématiques du grec en latin y ont 
été supprimés, dans un souci d'élégance. 

Une édition critique du texte latin a été réalisée par le « Conseil international 
pour l'édition des œuvres complètes d’Érasme », chez North-Holland, puis Elzevier, 
puis Brill. Ses huit volumes, publiés entre 1981 et 2005, constituent le tome II des 
Opera omnia Desiderii Erasmi Roterodami, généralement désignées sous le sigle ASD. 
Ses éditeurs ont adopté une présentation typographique très précise, qui permet de 
distinguer les différentes phases de rédaction des adages selon leurs dix principales 
éditions. 

Pour notre part, nous avons pris le parti de fournir au lecteur l’état de l’œuvre 
lors de sa dernière édition du vivant d’'Érasme, en 1536. Nous l'avons retranscrite 
telle qu'elle était lue par ses contemporains, afin de la mettre entre les mains des 
amateurs, y compris des latinistes débutants. Nous n’y avons apporté qu’une 
modification notable, d'ordre typographique. La typographie du XvI* siècle 
fourmillait en effet de ligatures et d’abréviations, héritées de la tradition manuscrite 
et très difficilement déchiffrables pour les modernes. L'édition ASD avait déjà 
restitué les graphies complètes. Nous avons voulu proposer aux lecteurs français 
l'orthographe la moins déroutante possible : en l'occurrence celle du Gaffiot. Nous 


avons donc copié ut là où Erasme écrivait vt, jam lorsqu'il écrivait iam, etc. Dans les 

cas de variantes ou de coquilles manifestes, nous avons généralement suivi les leçons 
de l’édition ASD. 

Je tiens à remercier les soixante co-éditeurs qui m'ont aidé dans ce projet, pour 
leur opiniâtreté. Paul Gaillardon, pour la révision finale du texte latin. Le GRAC et 


Tristan Vigliano, pour sa diffusion. 


Jean-Christophe SALADIN 

LETTRES LIMINAIRES 


Erasmus Roterodamus Gulielmo Montioio clarissimo angjliae baroni S.P.D. 


Olim Lutetiae proverbiorum ceu silvulam quandam pauculis sane diebus, nec 
id quidem admodum accurate, denique in summa Graecorum inopia voluminum 
congesseram,  ornatissime Gulielme Montioie, videlicet ut tibi privatim 
commentarioli vice foret, quod animadvertissem te hoc genere peculiarius delectari. 
Eam quidam sedulo quidem illo, sed sinistro nimioque studio mei publicandam 
etiam ac formulis excudendam curarunt, sed adeo depravate, ut alioqui dedita 
factum opera videri posset. Attamen sic congestam, sic aeditam major opinione favor 
excepit, sive is tuus sive operis fuit genius. Tantum autem adjumenti videbatur 
attulisse politioris litteraturae candidatis, ut plurimum amplitudini tuae, nonnihil 
etiam industriae nostrae debere sese faterentur. Proinde quo simul et superioris 
aeditionis alienam culpam sarcirem et cumulatiore munere studiosos omneis 
nostrum utrique demererer, peculiariter autem Angliae tuae in dies magis ac magis 
gliscentia studia hac parte juvarem, nactus justam propemodum Graecanicorum 
librorum supellectilem idem illud operis sub incudem revocavi supraque chiliadas 
adagiorum treis et centurias duas (cur enim haec non ceu thesauros numeremus 
etiam ?) 6 plurimis auctoribus in commentarium redegi. 

Erat animus veluti de eodem, quod aiunt, oleo adjungere metaphoras insignes, 
scite dicta, sententias eximias, allusiones venustiores, allegorias poeticas, quod omnis 
ea supellex adagiorum generi confinis esse videbatur ac pariter ad locupletandam 
venustandamque orationem conducere ; accuratius autem arcanarum litterarum 
allegorias ex veteribus illis theologis statueram annectere, quod [Ὁ] tanquam in mea 
harena proprioque meae professionis munere mihi videbar versaturus, quodque ea 
pars non solum ad ingenii cultum, verumetiam ad vitae pietatem pertineret. Sed cum 
viderem hanc operis partem in tantam molem assurgere, deterritus infinita prope 


magnitudine laboris reduxi calculum, et hoc cursu contentus alïi, quicunque volet 

operis vices capessere, lampada tradidi. Me quidem hujus laboris non admodum 
adhuc poenitet, ut qui mihi puerilium studiorum jam obsolescentem memoriam 
aliqua ex parte renovarit. Sed hactenus peregrinatus esse licere videbatur. Caeterum 
in alieno negotio consenescere magnamque vitae partem insumere, id neque 
decorum mihi neque calumnia cariturum existimabam. Itaque theologicas allegorias, 
quando nostri sunt muneris, cum erit Graecorum in hoc genere voluminum copia, 
tractabimus, et hoc tractabimus libentius, quod videam multis jam seculis theologos 
hac vel praecipua parte neglecta omnem operam in quaestionum argutiis conterere, 
re non perinde reprehendenda, nisi solum hoc ageretur. Reliquas autem parteis hoc 
libentius praetermittam, quod intellexerim jam dudum suapte sponte ad eas 
accinctum Richardum Pacaeum, juvenem ea utriusque litteraturae scientia praeditum 
ut unus omnem Britanniam ingenio suo possit illustrare, ea morum puritate 
modestiaque, ut tuo tuique similium favore sit dignissimus. Hoc itaque tam idoneo 
successore pariter fiet, ut et nos non solum nulla studiosorum jactura, verumetiam 
lucro aliquo reliquum illum laborem fugerimus et totum hoc, quicquid est operis, 
vestrae Britanniae debeatur. 

Habes quibus adductus rebus hoc operis et hoc tantum susceperim ; nunc 
quid secutus sim, paucis accipe. Ordinis vice (si modo ullus in his ordo) substituimus 
indicem, in quo proverbia, quae veluti consimilis monetae confiniaque videbantur, in 
suam quaeque tribum digessimus. In colligendo nec usqueadeo superstitiosi fuimus, 
ut veteremur asscribere, nisi quod τό φασίν, aut ejusmodi manifestarium aliquod 
symbolum prae se ferret, neque rursum ita temerarii, ut quidquid quocunque pacto 
ad aliquam adagii speciem accederet, ilico converreremus, ne plane quemadmodum 
Midae in aurum, itidem nobis quicquid forte contigissemus protinus in adagium 
verti jure quis calumniari posset. Graeca quae citamus, omnia ferme Latine 
reddidimus haud nescii cum praeter veterum consuetudinem id esse tum ad 
orationis nitorem inutile. Sed nostri temporis habuimus rationem. Atque utinam 


Graecanicae litteraturae peritia sic ubique propagetur, ut is labor meus tanquam 

supervacaneus merito contemnatur. Sed nescio quo pacto sumus ad rem tam 
frugiferam cunctantiores, et quamuis eruditionis umbram citius amplectimur quam 
id sine quo nulla constat eruditio, et a quo uno disciplinarum omnium sinceritas 
pendet. 

Carminum, quorum hic infinita vis incidit, suo quodque metri genere 
reddidimus pauculis admodum exceptis, nempe Pindaricis aliquot choricisque, quod 
ridiculae cujusdam anxietatis videbam fore si totidem syllabis ea reddidissem, rursus 
ineptum si diversum e proxima serie genus voluissem assuere. In reliquis autem, 
quod ad metri legem attinet, rarius quidem sed tamen aliquoties nobis idem 
permissimus, quod 5101 permiserunt auctores, a quibus ea mutuamur; velut in 
Aristophanis trimetris anapestum in paris numeri locis, in Homericis hexametris 
μείουρον ac syllabae finalis ectasin in prima cujuslibet pedis arsi et siqua praeterea 
sunt hujusmodi. Quod ideo duximus admonendum, ne quis temere tanquam inscitia 
factum calumniaretur. 

Nos sane quoad licuit in tam infinita rerum turba, praesertim antiquarum, 
deinde in tanta codicum cum inopia tum vero depravatione, denique tam angusto 
temporis spacio, quod otio nostro magis quam operis ratione metiri fuit necesse, 
sedulo dedimus operam, ne quid ab aequo lectore desideraretur. Restant tamen 
nonnulla, quae nec mihi faciunt satis. De quibus si quid posthac compertius vel 
posterior cogitatio, quae juxta proverbium melior esse consuevit, vel uberior 
librorum copia suppeditabit, haud quaquam pudebit παλινῳδεῖν idque veterum 
exemplo. In quo si quis alius anteverterit nostraque castigarit, huic multam etiam 
gratiam habituri sumus, tantum aberit ut nobis injuriam esse factam arbitremur. 
Equidem ut probo diligentiam eorum, qui id conantur, ita felicitatem admiror, qui 
praestare quoque possint in scriptis suis, ne quid Momo reliqui fiat quod queat 
capere. Nostra certe mediocritas non istud ausit polliceri, praesertim in hoc 
argumenti genere. Verum si quid incognitum vulgo potuimus eruere, cujusmodi non 


parum multa (ni fallor) in hoc volumine reperies, libenter citraque jactantiam 

impertimus ; contra si quid fefellit, non minus libenter admoneri nos patiemur, juxta 
parati vel candide docere quod scimus vel ingenue discere quod ignoramus. Neque 
enim unquam mihi placuit istorum exemplum, qui pro vocula si quam invenerint, 
perinde quasi Babylonas ceperint, ita gestiunt, exultant, triumphant officiumque 
suum studiosis velut exprobrant ; rursum si quis verbo dissentiat, ibi non aliter atque 
pro focis arisque digladiantur. 

Spes est autem ita vel maxime candido lectori probatum iri vigilias nostras, si 
tu quidem eas fronte qua soles acceperis, unice studiorum meorum Mecoenas. Nam 
quo alio verbo brevius pleniusve complectar vel tuum istum tam singularem in nos 
animum vel laudum tuarum summam ? Qui quidem es unus pulcherrimo illo Apulei 
dignus elogio, inter doctos nobilissimus, inter nobiles doctissimus, inter utrosque 
optimus ; illud adiiciendum, inter omneis modestissimus. Ut enim antiquam generis 
claritatem eruditione, eruditionem miro vitae candore decorasti, sic his omnibus 
omnium pulcherrimum apicem et colophonem (ut aïunt) addidisti, admirabilem 
animi modestiam. Quin istud tibi absolutae laudis et vel longissimi encomii instar 
fuerit, placuisse Regi non modo quos nostra vidit aetas, sed quos veterum etiam 
annales referunt, cordatissimo, quaeque praecipua regum virtus, in deligendis quos 
diligat diligentissimo. Quamquam autem is mos est scriptoribus ut eorem laudibus, 
quibus suas nuncupant lucubrationes, bonam praefationis partem occupent, et hoc 
verae virtuti praemium deberi videtur, ut ejus memoria posteritati consecretur, id 
quod non aliis monumentis rectius fit quam libris ; mihi vero tantus vere citraque 
fucum laudandi campus patebat quantus aliorum nemini ; tamen quoniam et mea 
simplicitas tibi nequaquam ignota non ab adulatione tantum, verumetiam ab omni 
blandiloquentiae specie vehementer abhorret et tua singularis modestia nihil minus 
pati solet quam laudes etiam modestissimas, praetermissis his ad adagiorum 
tractationem accedemus, quam quidem visum est a finitione juxta philosophorum 


praeceptum auspicari. Tu lege ac vale, vel interim potius quammaxime mecum esto. 

Erasmus Roterodamus ad candidum lectorem 


de secunda chiliadum suarum aeditione. 


Futurum auguror, candidissime lector, ut simul atque nasutior aliquis viderit 
hoc Adagionum opus jam tertium in lucem exisse, cavilletur Bacchum apud poetas 
non nisi bis natum esse, librum hunc iterum atque iterum renasci. Sed quid tandem 
est, obsecro, flagitii, cum serpentes et insecta quaedam saepius in anno senectam 
exuant quasique renascantur, si liber item subinde novus prodeat, modo castigatior, 
elimatior, locupletior ? Etenim si in animantium genere quae quinos aut ternos edunt 
catulos, ob numerosiorem foetum partum ejicere solent rudem etiamnum et 
informem, quem postea lambendo fingant et absolvant, cur in tot proverbiorum 
milibus exemplum naturae dubitemus sequi ? Praesertim cum hoc sibi permiserint 
summates illi ac vere litterarum proceres, Aristoteles in Rhetoricis et Ethicis, M. 
Tullius et Quintilianus in dicendi praeceptis, Origenes in enarratione mystici 
epithalamii, divus Hieronymus in Abdiae sacri vatis enarratione, ut Senecam interim, 
Tertullianum et Boetium omittam, cumque his complures alios probatissimos 
scriptores, qui non veriti sunt superiorem editionem nova vel corrigere vel vincere. 
Ego vero qui nihil omnino sum ad illos, cur non idem mihi faciendum existimem, 
primum in re non perinde seria, deinde in hoc argumenti genere, cujus ea natura est, 
ut quotidiana lectione vel crescat vel elimetur praesertim emergentibus in dies in 
lucem novis veterum monumentis ? Quid si forte fortuna reperta fuerint quae de 
proverbiis scripsit Clearchus, quae Aristoteles, quae Chrysippus, quae Didymus, 
num pudore prohibebor quominus ex eorum commentariis nostras has Chiliades 
denuo vel copiosiores emittam vel castigatiores ? Utinam haec mens esset ceteris 
quoque scriptoribus ad hunc modum subinde seipsos vincere. Quo quidem victoriae 
genere Plato negat aliud esse pulchrius. Et placuit et profuit prima illa qualiscumque 
praecipitatio verius quam editio. Multo magis placuit secunda vel hoc argumento, 


quod intra triennium toties opus illud formulis excusum est tum apud Italos tum 

apud Germanos, non absque meo sane dolore quod antevertissent, ut qui jam tum 
summis vigiliis hanc tertiam editionem adornarem. In qua quoniam rursum 
meipsum superavi, multo magis etiam placituram confido. Certe novum videri non 
debet, cum hoc ipsum in ipso statim operis vestibulo fuerim testatus. 

Sed hujus rei judicium omne penes lectorem esto. Ego quicquid est simpliciter 
fatebor. Decet hominem germanum ingenue tum facere tum dicere. In prima 
siquidem apud Parrhisios aeditione, quae plus quam tumultuaria fuit, argumentum 
prorsus imposuit juveni. Existimabam negotium esse levioris operae, cum ipsa re 
compererim non aliud esse scripti genus aeque laboriosum, et deerat Graecorum 
codicum supellex, sine qua de proverbiis velle conscribere nihil est aliud quam sine 
pennis, ut ait Plautus, velle volare. Porro cum iterum pararem aeditionem apud 
Venetos, haud tum quidem ignorabam argumenti suscepti pondus ac difficultatem, 
sed tamen totum hoc negotium intra menses plus minus octo confectum est et 
tantum laborum, quantum non unum requirat Herculem, uni homuncioni erat 
exhauriendum. Supersunt qui possint refellere, si quid mentiar, Aldus Manutius, in 
cujus aedibus opus hoc simul et elaboratum a nobis et illius formulis excusum est, 
Johannes Lascaris, tum regis Gallorum orator, Marcus Musurus, Baptista Egnatius, 
Hieronymus Alexander cumque his alii complures, quibus testibus laboris hoc a 
nobis desudatum est. At quamobrem hic quoque praecipitarim evulgationem, 
abunde mihi ratio reddita est in primo tertiae chiliadis proverbio. Quod si non 
multum laudis promeritus esse videor, certe veniam dabunt et parum aequi, si 
primus ille partus Adagiorum rudior fuit, cum primus apud Latinos argumentum 
hoc attentarim, et vel juxta proverbium συγγνώμη τῷ πρωτοπείρῳ. 

Jam in altera aeditione quantum mihi tribuendum sit eruditionis aut 
eloquentiae per me quidem suo quisque animo aestimet licebit. At illud vel ipsa 
tamen res, opinor, indicat me tum diligentia tum copia longo praecurrere intervallo 
non Latinos modo, verumetiam Graecos. De his loquor, quorum extent in hoc genere 


commentarii. Nihil enim extat praeter jejunam congeriem Zenobii, jejuniorem 

Diogeniani et hac rursum jejuniorem Plutarchi, si modo non fallit inscriptio ; tum 
Apostolii Byzantii copiosiorem aut (ut verius dicam) numerosiorem aliquando, sed 
omnibus his et indoctiorem et mendosiorem. Nam quod Hesychius Alexandrinus 
praefatione sua pollicetur se copiosios explicaturum adagia, quae Diogenianus nuda 
modo recensiusset, res ipsa clamitat non esse ejusdem auctoris prologum ac librum, 
cum ille copiam polliceatur, in hoc reperias omnia τοῦ παττάλου γυμνότερα. Post 
haec et locupletior mihi contigit bibliotheca et otii plusculum, idque mira quadam ac 
prope incredibili benignitate viri vel potius herois omnium seculorum memoria digni 
Gulielmi Warami, archiepiscopi Cantuariensis, totius Angliae primatis, imo totius 
orbis, si quis hominem suis aestimet virtutibus. Cujus laudes si quis conetur meritis 
prosequi praeconiis, pluribus opus foret chiliadibus quam quibus Adagia sumus 
complexi, et longius extenderetur decorum ïillius catalogus quam numerus 
proverbiorum. Verum id nec hujus est loci nec illius patiatur modestia, quae sola in 
illo pene, ut ita dicam, immodesta est et nimia. Qui cum modis omnibus sit maximus, 
tamen hoc nomine praecipue magnus videtur, quod ipse solus magnitudinem suam 
non agnoscit, ut haec ipsa sit illius summa laus, quod cum meritis suis omnem 
superet laudem, haud tamen ullam quantumuis moderatam laudem admittat. Sed ut 
quod ad institutum proprie pertinet dicam, hic vir in tantis negotiorum fluctibus, 
quibus undique tunditur, tum his plane ferreis temporibus, quibus usqueadeo 
bellorum incendiis ubique terrarum fervent, perstrepunt, miscentur omnia, ut nec in 
Italia bonarum parente litterarum ullus bonis litteris vel honos sit vel locus, solus 
tamen tristes camoenas non respicit solum, verumetiam praemiis excitat, liberalitate 
demeretur, comitate allicit, benignitate retinet, humanitate fovet, auctoritate sua 
tuetur, splendore ornat atque illustrat. In summa modis omnibus singularem 
quendam agit Moecenatem in omneis, quos animadverterit egregiam eruditionem 
cum integritate morum copulasse. Inter quos me quoque, licet omnium extremum, et 
candidatum magis hujus laudis quam possessorem, ita complexus est, ut quicquid in 


tam multis orbis proceribus Romae reliqueram, in uno mihi viderer repperisse. 

Hujus igitur adjutus et excitatus beneficentia proverbiorum commentarios 
denuo sub incudem revocavi totoque opere a capite, quod dici solet, ad calcem usque 
recognito primum typographorum errata, quae sane non pauca deprehensa sunt, 
emendavi. Ad haec complusculis locis, ubi Graecorum verborum interpretationem 
alio properans omiseram, quandoquidem id a multis desiderabatur, addidi. 
Praeterea quae nudiora videbantur, ex non passim obuiis auctoribus aliquanto 
reddidi locupletiora. Deinde nomenclaturas auctorum, quae tum aut non 
succurrebant aut non vacabat asscribere, passim adjunxi. Denique sunt in quibus a 
meipso dissentio (cur enim dissimulem ?) et ingenue sequor laudatum ἃ 
laudatissimis viris proverbium, δευτέρον ἀμεινόνων. Nonnulla velut ex adagionum 
ordine movimus quae praeter meritum a collectoribus vel oscitantibus vel ambitiosis 
ascita videbantur. At rursus novorum adagiorum mediocrem numerum centuriis 
adiecimus, ut ex his et aliis auctariis ad superioris magnitudinem voluminis plus 
quam quarta pars accesserit. 

Habes igitur, optime lector, idem Adagiorum opus aut si mavis aliud, sed 
tamen et emendatius et locupletius atque omnino, ni fallor, melius. Omneis Musas 
habeam iratas, nisi haec Chiliadum instauratio haud multo minoribus vigiliis mihi 
constitit quam superior aeditio. Quae quantis constiterit, ne credat quidem fortasse 
nisi qui periculum fecerit. Verum quandoquidem hoc intriveram, ut rusticorum 
proverbio dicitur, mihi fuit exedundum. Sive mea temeritate memet in hos labores 
conieci, stulticiae poenas dedi ; sive fatis huc natus sum, quid oportuit Oeouaxetv ? 
Quod si quam ex his meis sudoribus vel utilitatem capient vel voluptatem 11, quibus 
bonae litterae cordi sunt, haud me poenituerit operae. Sat praemii fuerit, nimirum 
assecuto quod unum spectabam. Quod si gratus et candidus lector gratiae quoque 
nonnihil aut laudis deberi putabit, id totum in duos illos Moecenates meos partiatur, 
Gulielmum Montioium, inclytum Britannici regni baronem, et Archiepiscopum 
Cantuariensem, quorum alteri sortem, alteri vsuram et accessionem Chiliadum 


acceptam ferri par est. 

Bene vale καὶ ὄναιο, quisquis es, nostrarum studiosus lucubrationum. Londini 


Nonis Januariis. Anno. M.D.XIIT. 


Erasmus Roterodamus studiosis omnibus salutem dicit. 


Jam me suppudere coeperat hujus operis toties renascentis, optime lector, et 
eorum querelas arbitrabar propemodum esse justas, qui causabantur hoc aeditionum 
genere loculos exhauriri studiosorum ; quin et ipsi argumento mihi videbar operam 
justam impendisse ; cum ecce, felix quidam casus indicavit nobis quod alioqui 
perpetuo fallere poterat. Comperimus mire cessatum in numeris librorum et capitum 
citatorum, item in litteris, quibus Graeci praenotant libros Homericos. In his hoc 
facilior fuit lapsus, quod taedio laboris fere notulis indicamus numeros et aliquot 
Graecae litterae, quod ad figuram attinet, conveniunt cum Latinis, cum sono sint 
diversae ; veluti rho Graecum P Latinum videtur et X Latinum non discrepat a chy 
Graeco. Nec hoc genus erratorum facile deprehenditur ἃ quamlibet erudito 
castigatore, ne ab ipso quidem operis parente. Cum enim opus tam grande totum 
fere constet recensendis auctoribus, libris, capitibus, quis sit adeo felici memoria, ut 
statim numerum corruptum deprehendat aut quis tam otiosus taediive patiens, ut 
singulas citationes examinet ex ipsis auctoribus ? praesertim cum aliquoties ob unam 
litteram depravate positam fuerit tota Homeri tum Ilias tum Odyssea percurrenda. Et 
tamen hoc quoque molestiae fuit nobis devorandum, nisi maluissemus lectorem tot 
locis vel falli, vel torqueri. 

Jam opus ad medium usque processerat, priusquam haec cura serio tangeret 
animum nostrum. Proinde si quid in prioribus paginis fefellerat, seorsum annotatum 
impartivimus ; et si quid praeterea vel nos vel castigores operis fugerat : quae sane 
paucissima sunt. Sicubi litterula vel inversa est vel subsiliit vel obscurata est, 
quoniam accidit rarissime nec torquet eruditum lectorem, non visum est 


operaepretium annotare. Super haec auctarium haudquamquam mediocre 

proverbiorum adjecimus : non quod volumen inanibus digressionibus sit oneratum, 
sed rebus necessariis factum instructius. 

Quoniam autem in hoc argumenti genere corrigendi locupletandique nullus 
est finis, si vita longior dabitur, et si quid occurret in auctoribus, qui nunc subinde 
novi proferuntur in lucem, non contaminabitur opus, sed grata coronis adjicetur. Ita 
fiet ut lector nec sumptu gravetur nec aliquo studiorum fructu fraudetur. Quod si me 
Deus terris eripuerit, etiam atque etiam obsecro et obtestor posteros, ut integra 
conservent quae tantis laboribus a nobis restituta sunt ; et si quid nacti fuerint vel 
aliud vel melius his, quae nos tradidimus, ne faciant in opere alieno quod nunc in 
lexicis fieri videmus et olim in collectaneis decretorum et sententiarum 
theologicarum factum didicimus, ut postremus operis alieni contaminator laudem 
universam ferat : sed aut novum opus edat suo nomine qui velit, aut si quid habet 
quod vel corrigat vel doceat, nostrum imitatus exemplum appendicibus rem agat. 

Non haec scribo quod mihi magnopere curae sit penes quem sit operis titulive 
gloria, sed quod studia quoque suos habent ardeliones ; qui quo sunt indoctiores, hoc 
irreligiosius admovent manus alienis operibus, ut hic non tam metuenda sit jactura 
meae laudis quam publicae studiorum utilitatis. Eandem religionem praestari velim 
in utroque indice : in quo quemadmodum fuerat antehac insigniter cessatum ἃ 
typographis, non sine gravi lectoris incommodo, ita nunc magna contentione 
vigilatum est ut ea molestia demeretur studiosis. Istiusmodi seu temeritas seu 
negligentia quantam pestem quantamque calamitatem invexerit optimis disciplinis, 
et a nobis alias deploratum est satis, et cognitum compertumque plus satis. Qui 
unum quempiam privato affecit incommodo, in hunc injuriarum aut damni dati 
competit actio. Caeterum execratione publica digni sunt qui communibus omnium 
commodis officiunt, veluti qui fontes publicos inficiunt aut avertunt amnes aut vias 
corrumpunt λεωφόρους. Proinde cum omnibus publicis quae priscis sancta 
dicebantur, debetur religio quaedam, adeo ut horum violator detestabilis habeatur, 


tum praecipue libris summo sudore in publicam sudiosorum, quacumque terra patet, 

utilitatem paratis. Habent enim studia peculiarem quandam religionem, cujus 
violatae injuria non ad unam urbem, sed ad universam orbem pertinet. Proinde quo 
sunt exsecrabiliores qui ob paululum lucelli corrumpunt contaminentque 
lucubrationes scriptorum, hoc plus laudis debetur typographis, qui magnis 
impendiis parique sudore huc incumbunt, ut optimos quosque auctores quam 
emendatissimos in lucem emittant. 

Et Aldinae quidem officinae non omnino maligne respondit publicus orbis 
favor, quae praeter tot egregios scriptores nunc parturit omneis Galeni libros 
Graecos ; Joannes Frobenius cum idem moliatur apud Germanos, si non pari sucessu, 
certe non dispari studio, praeter famam invidia vitiatam haud ita multum metit e 
suis laboribus. Quin et illud nobis debet addere calcar ad sanctius tractandas bonas 
litteras, quod hinc atque hinc exoriantur qui diverso quidem animo, sed simili 
pernicie eas funditus extinctum tendunt. Siquidem veteres hostes, qui jam olim cum 
hoc studiorum genere ἄσπονδον πόλεμον πολεμίζουσι, nova proferunt dogmata 
totum hunc orbis tumultum ex linguis ac politioribus litteris ortum esse. Rursus 
altera pars postulat, ut omnes humanae disciplinae cedant Evangelio. Et utinam sic 
effloruisset Evangelica pietas, ut ad ïllius clarissimam lucem humanarum 
disciplinarum lucernae evanescerent ! Nunc disciplinas obsolescere video, pietatis 
vigorem succedere non video. In titulis nusquam non est obvia gratia et pax, in 
moribus non perinde facilis inventu. Quanto rectius erat huc totis nervis incumbere, 
ut posita dissidiorum rabie primum inter nos christiana concordia jungeremur, 
deinde theologiae studiorum reginae, veteres pedisequas, linguarum peritiam et 
elegantioris litteraturae cognitionem reconciliemus. Bene vale, lector, et fruere. 


Basileae XVI. Calend. Februa. Anno a Christo nato M.D.XXVI 


Desiderius Erasmus Roterodamus studiosis S.D. 


Vereor, amice lector, ne qui fidem et constantiam in nobis desiderent, eo quod 


cum proxima aeditione polliciti simus eam fore postremam, nunc tantam 

adjunxerimus accessionem ut vix alias majorem. Hoc promisso freti quidam 
excuderunt Opus Adagiorum, sane nec indiligenter nec infeliciter, utinam et cum 
lucro suo ! Favemus enim ex animo commodis omnium, quicumque sua industria 
rem adjuvant litterariam, modo lucri studium non excludat fidem ac religionem 
studiis debitam. Etenim qui fugientes impendium nullo adhibito castigatore docto 
dant nobis veterum libros misere contaminatos, mutilos, laceros ac depravatos, mea 
sententia graviore supplicio digni sunt quam qui templa prophanant compilantque. 
Hic expectas quo colore me ex hac causa exepediam. An respondeam cum Agesilao, 
Si justum est, promisi ; si injustum est, dixi, negemque justum esse quod studiis est 
inutile ? Non enim sum tam impudens, ut cum jureconsultis dicam : Ex simplici 
promisso non nascitur actio. An proverbio me purgem, δευτέρων ἀμειμόνων ? 
negans sapientem sibi turpe ducere, si quando pro re nata consilium in melius 
verterit. Simpliciter agam ; errorem agnosco, perfidiae crimen deprecor. 

Cum promitterem illam aeditionem fore prostremam, vere locutus sum, licet 
non dixerim verum ; hoc enim dicebam quod animo sensi et quod omnino fore 
putabam. Mox ubi prodisset Galenus aliique complures auctores hactenus non 
evulgati et spes esset alios subinde prodituros, mutavi sententiam, non in meum 
commodum, — nihil enim hinc mihi metitur -- sed in publicam studiorum utilitatem. 
Non enim paululum interest utrum adagia decerpas ex ipsis auctorum hortis ubi 
nata sunt, an ex collectaneis, nuda interdum et depravata, ut aliquoties nec sensum 
nec usum possis deprehendere. Quod si prodeant auctores, num inscitia sit ex his, 
quae jejuna sunt locupletare, quae obscura explicare, quae depravata corrigere ? 
Equidem non arbitror. 

Dices, Poterant ista habere suam appendicem. Poterant, sed hoc studiosis 
commodius, utinam esset et typographis ! sed studiorum communium potior debet 
esse ratio quam emolumenti privati, si pariter ambobus non potest consuli. Et hanc 
aeditionem studebamus in alterum annum proferre, simul atque rescivimus opus 


excudi Lugduni; sed jam Frobenianae officinae apparatus eo processerat, ut res 

absque luculento damno differri non posset. Mihi nulla est causa cur aliorum 
emolumentis invideam ; non enim hic sum figulus. Nihil autem erat animo Joannis 
Frobenii candidius, utcumque semel atque ïiterum improbis quorundam 
instigationibus obsecutus est. In hunc animum successit Hieronymus Frobenius, qui 
ut parentem vivum magna laborum parte levare solitus est, ita nunc totam officinae 
molem humeris sustinet ea fide, vigilantia ac religioso studiorum amore, ut non 
solum non sis Joannem Frobenium desideraturus, verum etiam sentias optimi senis 
industriam in filio quasi repubuisse. Hic si quis urgeat me celebri dicto, Turpe 
sapienti dicere, Non putaram, totidem verbis me absolvero, Non sum ex istis 
heroïibus. 

Jam si placatos habeo typographos, quos tamen oportet vel ob hoc mitius 
irasci, quod locupletator ipse jam adornat migrationem, studiosos arbitror mihi 
nihilo gravius iratos fore quam convivae non inciviles irasci solent convivatori, si 
quando sic alloquutus convias, Fruamini praesentibus, ne quid posthac expectetis, 
phasianum aut placentam apponit, praesertim cum nemo vesci cogatur, si nolit. Ac 
mea quidem sententia convenit eum qui hac mensa accipitur aliquanto quam illic 
aequiorem esse, propterea quod illa fraus ad luxum facit, haec ad eruditionem : ne 
quid hic interim ad causae patrocinium vocem peculiarem hujus argumenti 
rationem, quotidiana lectione semper veluti ali augescereque flagitantis. Hoc si 
probatissimi scriptores 5101 permiserunt in quolibet argumento 115 temporibus, 
quibus codices manu descriptos non nisi magno parare licebat, quur idem mihi non 
permittam in Adagiis hoc tempore, quo minoris emuntur codices quam fortassis 
expedit studiis ? Non fuit postremus missus, quem dixeram fore. Fortassis hic erit 
postremus, quem non audeo postremum dicere ; sic alios fefelli, ut nunc ipse mihi 
non credam. Bene vale. 


Basileae Id. August. Anno M.D.XXVIII. 

Des. Erasmus Roterodamus clarissimo puero Carolo Montioio S.D. 


Ut vere γνήσιος sis patris ornatissimi filius, ut vere bonorum illius haeres, 
Carole fili charissime, praecipua tibi cura sit oportet, ne quid a paternis ornamentis 
degeneres teque magis in virtutum quam in facultatum paternarum successionem 
pares. Quanquam enim ille est antiquissimis majorum imaginibus illustris, nec deest 
splendori generis justa divitiarum copia, tamen si totum illum aestimes, litterarum 
ornamentis ac opibus non paulo tum illustrior est tum opulentior quam stemmatis 
aut possessionibus. Atque in possessiones caeteras liberos succedere parentibus, nisi 
vita defunctis, nec mos nec lex patitur ; eorum vero quae praecipua bona sunt, 
oportet liberos jam inde a teneris unguiculis haereditatem capessere. 

Optat hoc ardentissimis votis amantissima tui patris pietas, et jacta sunt ad id 
praeclara fundamenta degustatis utriusque litteraturae primordiis, quantum quidem 
ista fert aetas. Et habes ad profectum undique stimulos et calcaria nequaquam 
obtusa: primum ipsum parentem, deinde generosissimam puellam ac tibi ferme 
parem aetate, Mariam principem, ex Rege docto, Regina docta nec minus pia 
prognatam, quae jam scribit litteras et bene Latinas et indolem tali genere dignam 
prae se ferentes; tum Moricae familiae tot puellas, veluti quendam Musarum 
Chorum, ut existimem nihil opus ultro currentem incitare. 

Tantum illud admonere visum est, ut quoniam Adagiorum opus jam olim 
nomini paterno dicatum est, in hujus quoque possessionis consortium temet inseras ; 
parenti quidem nihil laudis detracturus, operi vero non parum splendoris additurus, 
tibi denique, nisi me fallit animus,fructum haudquaquam  poenitendum 
conciliaturus. Nihil est novum idem monumentum pluribus inscribi et, si novum 
esset, responderem patrem et patri simillimum filium pro uno potius quam pro 
duobus habendos esse. Quid enim aliud est filius quam pater in altero repubescens ? 
Et fortasse patri non satis vacat per aulica negotia talibus curis intendere ; tibique jam 


veluti fessus hanc lampadem tradit. 

Legito igitur, mi Carole, patri consecratum opus et inter legendum Erasmum, 
quondam patris tui praeceptorem, tecum loqui putato. Dominus lesus servet ac 
prosperet vitam tuam omnem, puer ornatissime. 


Datum Basileae Id. August. Anno Domini, M.D.XXVIIL. 


Des. Erasmus Roterodamus philologis omnibus S.D. 


Si juxta vetus proverbium omni in re modus est optimus, par erat et in 
colligendis proverbiis adhibere modum; est enim optimarum quoque rerum si 
minus satietas, certe modus quidam. Multis itaque de causis statueram ab hoc studii 
genere posthac feriari, vel quod argumenti natura sit infinita, ut nihil egerit qui hoc 
agat, ne quid omnino praetermittat (praesertim vetustis auctoribus qui hactenus 
delituerunt in lucem emergentibus), vel quod tantum operae sit huic impensum 
negotio, ut citius metuendum existimarem, ne lector copiam pertesus clamaret Ohe 
jam satis est quam aliquam desideraret accessionem, vel quod haec aetas ac mens jam 
profecto non eadem ab hujusmodi litteris abhorrens magis ad ea raperetur, quibus 
vel immori nec indecorum sit nec inutile, vel quod perpenderem hoc genus flosculos 
ac gemmas, quibus eruditi scripta sua consueverunt insignire, plusculum habere 
gratiae, si quis eos 5101 ex auctoribus non omnino vulgo prostitutis decerpat quam si 
ex protritis hujusmodi collectaneis desumat. Quamquam haec causa non deterruit 
Graecos, quo minus tam multi viri graves juxta ac eruditi paroemologias 
conscriberent. 

Apud me quoque vicit utilitatis ratio, quod hanc operam plurimum conducere 
videbam cum ad elevandas mendas ex priscis auctoribus tum ad submovendas 
salebras, ad quas subinde restitabant mediocriter litterati. Proinde quod nunc hanc 
non exiguam coronidem adjecimus magis, ne dolo dicam, datum est typographorum 
efflagitationi quam animo meo. Facit enim Pyladea quaedam amicitia, quae mihi 
quondam cum optimo viro Joanne Frobenio, nunc cum patris simillimo Hieronymo 


Frobenio intercedit, et par utriusque in provehendis optimis studiis industria 

mirabilis, ut cum interdum illis quaedam negare voluerim ac fortasse debuerim, 
pernegare quiverim nihil. 

Utinam autem haec laboris portio tantum utilitatis adferat studiosis, quam 
mihi parum attulit voluptatis. Porro ut nihil horum fuerit, tamen incivilius parumque 
candidum videbatur aliis eruditis ad ejusdem argumenti tractationem accinctis nihil 
facere reliqui ; qui vel ingenii vigore vel industria juvenili vel copiosore voluminum 
lectione instructi fructum uberiorem studiis allaturi sunt. Quorum conatibus adeo 
non est animus obstare, ut vehementer etiam gavisurus sim, si quis nostram obscuret 
operam. Illud modo lectorem, quod jam pridem admonui, nolim oblivisci, ne quid 
miretur si in hoc opere quaedam occurrent diversis temporibus scripta. In causa sunt 
crebrae aeditiones, non sine novis auctariis. Primum enim hujus argumenti gustum 
dedimus apud Parisiorum Lutetiam per typographum Johannes Philippum, natione 
Germanum, qui tum officinam habebat in vico divi Marci, ad insigne Trinitatis, anno 
1500. Mensem non expressit typographus, sed epistola quam praemisit Faustus 
Andrelinus, habet ejusdem anni 15 diem Junïi. Hanc aeditionem aliquanto post 
aemulatus est Jodocus Badius, deinde Matthias Schurerius Argentorati, post haec 
opus ad justi voluminis magnitudinem adauctum Venetiae aedidimus apud Aldum 
Manutium anno 1508. Aldinam aeditionem me inscio aemulatus est Basileae Joannes 
Frobenius, ἃ quo plus septies excusum est idem opus, at nunquam sine 
accessionibus. 

Quoniam autem hoc scripti genus constat industria hinc atque hinc 
decerpendi, non ita multum laudis tulerit qui primus apud Latinos aggressus sit 
παροιμιολογεῖν, nisi si quid promereatur judicandi tractandique dexteritas. Si quis 
proferet aeditionem vestutiorem ea quam ostendi fuisse primam, ei lubens hoc laudis 
tribuero quod illi non illiberalis cogitatio ante alios venerit in mentem. Et sane mirum 
est, cum apud Graecos tot clarissimi scriptores ex professo tractarint hoc genus, apud 
Latinos nullum existisse vel e turba grammaticorum qui simile negotium susciperet ; 


cum mea sententia Latinorum horti non minus vernent istiusmodi flosculis quam 

Graecorum. Sed nescio quo pacto Graecorum admiratio propensior effecit, ut Latini 
sua videantur habuisse neglectui. Alioqui non video quamobrem Virgilius sit 
Homero et Hesiodo posthabendus, aut Seneca, quisquis is fuit, Euripidi, aut Plautus 
et Horatius Aristophani -- nam M. Tullius, quod ad hanc sane rem attinet longe 
superat Demosthenem. Quisquis igitur hoc primus apud Latinos aggressus est, rem 
nec illiberalem nec infrugiferam aggressus est. Jam biennium exierat ex quo Lutetiae 
operis hujus gustum fueram auspicatus, cum Lovanii agens forte ex Hieronymo 
Buslidio, qui tum recens ex Italia venerat, nactus sum libellum adagia pollicentem. In 
eo comperi proverbia fere septuaginta e Latinorum, praesertim Philippi Beroaldi 
commentariis collecta. Contuli annum ac diem ; annus erat idem, sed aeditio mea 
tribus mensibus praecesserat ; et res ipsa satis declarabat neutrum alteri tum fuisse 
notum, sed ambobus eandem cogitationem incidisse in mentem. Itaque si quid refert 
quis primus hoc argumentum attentarit, uterque nostrum primus fuit, si primus est 
qui neminem est secutus. De Latinis loquor. Quod si auxit proverbia qui plura 
aedidit, ego nimirum auxi, qui prima statim aeditione dedi plusquam octingenta, 
quorum bonam partem hauseram ex fragmentis Diogeniani Graecis. At posteaquam 
emisi tot chiliadas, cuivis proclive fuit suis collectaneis aliquam accessionem 
adjungere, quam profiteatur ex bonis auctoribus esse decerptam, nec mentiatur 
tamen. Nos enim chiliadas omnes ex optimis quibusque auctoribus decerpsimus 
diligenti nomenclatura, sicuti par est, indicantes quid cui feramus acceptum, adeo ut 
nec Apostolium debita laudis portione fraudaverimus ; tantum abfuit ut me plumis 
alienis venditare voluerim. 

Haec indigna ducerem quae commemorentur, nisi viderem hoc a quibusdam 
agi serio, ut primi hoc exemplum induxisse videantur, ab aliis, ne quid ex meis 
Chiliadibus videantur sumpsisse mutuo, sed rem totam suis auspiciis suoque Marte 
confecisse. Atqui si decerpunt ex vetustis auctoribus quae produnt, cum in his 
resideat infinita proverbiorum copia quae nos praetermisimus, quur his praeteritis 


tam multa congerunt a nobis prodita, tam pauca adferunt nobis intacta ? Cur tam 

raro citant auctores a nobis non citatos ? Et si quid paululum novent, an credunt ilico 
bene dissimulatum furtum, si veteribus ollis novas affigant ansas ? Si nostra non 
legerunt, qua fronte profitentur se nihil habere mecum commune ? Si legerunt ac 
dissimulandum putant, certe diligentia et dexteritate tractandi perficiendum erat, ne 
cui suboleret fucus. Ego sane quanquam ita versatus videor in bonis auctoribus, ut 
non magnopere sit opus ex recentiorum miscellaneis suffurari, tamen nullus est 
hodie litterator tam trivialis quin, si libellum aederet adagia pollicentem, dignaturus 
sim eum lectione, quod vere dictum sit nullum esse librum tam malum unde non 
aliquid boni possis decerpere. Nolle legere eos, qui tractant argumentum commune 
tecum, turpis est arrogantiae : dissimulare cum legeris, turpioris est ambitionis : 
inficiari beneficium, turpissimae ingratitudinis. 

Haec illorum causa dixerim potiusquam mea. Nam quod ad meum attinet 
animum, terque quaterque liberum omnibus esse volo cudere ac recudere proverbia, 
seu nova velint seu malint vetera. Si id fecerint me infelicius, nihil offecerint meo 
nomini, sed admota purpura deterior purpuram meam illustrabit potius ; sin felicius, 
gratulabor communibus studiis et in his mihi quoque. Nec addubito quin hoc 
seculum plurimos habeat juvenes, qui me valeant in hoc stadio praecurrere ; palma 
in medio est, arripiat qui potest. 

Sed de his plura quam statueram. Unum est in quo mihi fortassis opus erit 
lectoris aequitate; quoniam toties ex longis intervallis aeditum est hoc opus, non 


arbitror ubique vitatum, ne repetantur eadem. Vale, quisquis es, amice Lector. 


Des. Erasmus Roterodamus Carolo Montioio S.D. 


Posteaquam obitu clarissimi viri Guilhelmi Montejovii tu parentem 
amantissimum perdidisti, ego patronum et amicum constantissimum, Carole juvenis 
ornatissime, par est, ut qui eo vivo in partem haereditatis veneras, nunc totam 
paternae in me benevolentiae successionem capessas operisque communiter 


ambobus dicati solus tutelam suscipias, in quo tibi pater quodammodo superstes est. 

Mortem illius hoc moderatius ferre decet, quod decessit aetate justa, fama illibata, 
rebus omnibus feliciter atque ex animi sententia compositis. 


Vale : nona die Februarii Anno a Natali M.D.XXXVI. 

DES. ERASMI ROTERODAMI PROVERBIORUM CHILIAS PRIMA 
[PROLEGOMENAI 


I. Quid sit paroemia 


Paroemia definitore Donato est accomodatum rebus temporibusque 
proverbium. Diomedes autem finit hunc ad modum : Paroemia est proverbii vulgaris 
usurpatio, rebus temporibusque accomodata, cum aliud significatur quam dicitur. 
Apud Graecos scriptores variae feruntur definitiones. À nonnullis describitur hoc 
pacto : Παροιμία ἐστὶ λόγος ὠφέλιμος ἐν τῷ βίῳ, ἐπικρύψει μετρίᾳ πολὺ τὸ 
χρήσιμον ἔχων ἐν ἑαυτῷ, est Proverbium est sermo ad vitae rationem 
conducibilis, moderata quadam obscuritate, multam in sese continens utilitatem. Ab 
aliis hoc finitur modo : Παροιμία ἐστὶ λόγος ἐπικαλύπτων τὸ σαφὲς ἀσαφείᾳ id est 
Proverbium est sermo rem manifestam tegens. Neque me clam est complureis alias et 
apud Latinos et apud Graecos paroemia definitiones extare, verum eas omneis hic 
referre non arbitratus sum operaepretium fore, cum quod in ho opere praecipue 
propositum si, brevitatem illam, quam a docente requisit Horatius, ubique quoad 
licebit sequi, tum quod eandem fere cantilenam canunt eodemque recidunt ; maxime 
quod inter tam multas nulla reperitur, quae vim naturamque proverbii sic 
complectatur, ut non aliquid vel redundet vel diminutum sit. 

Siquidem donatus ac Diomedes, ut interim alia non excutiam, in omni 
paroemia requirere videntur involucrum aliquod, ut qui eam allegoriae speciem 
fecerint. Deinde γνωμικόν, id est sententiale quiddam expectant, cum addunt rebus 
temporibusque accomodatum. Graecorum item quotquot sunt finitiones, aut 
sententiam ad vitam instituendam conducibilem aut metaphorae tectorium 
admiscent, quaedam utrunque cum altero conjungunt. Atqui permulta reperies apud 
ἀκινήτους, id est neutiquam violandae auctoritatis scriptores, proverbii nomine 


citata, quae nulla metaphora tegantur. Rursum non pauca, quae nihil omnino 

pertineant ad institutionem vitae et a sententiae ratione prorsus εἰς διαμέτρου, quod 
aiunt, dissideant. Exempla pro multis duo suffecerint : Μηδὲν ἄγαν, id est Ne quid 
nimis, nemo non ponit inter adagia, nihil tamen habet integumenti, et Τίς ἂν ἀπὸ 
θύρας ἁμάρτοι; hoc est Quis aberret ἃ foribus ? ab Aristotele paroemiae titulo 
refertur ; at id non video quid conferat ad vitae rationem. Jam vero non omne 
proverbium allegoria quapiam tegi vel ex Fabio liquet, cujus haec verba sunt libro 
Institutionum quinto : Cui confine est paroemias genus illud, quod est velut fabella 
brevior, videlicet palam indicat et alia paroemiarum esse genera, quae non sint 
allegoriae confines. Quanquam haud inficias iverim maximam adagiorum partem 
aliqua metaphorae specie fucatam esse. Tum optimas fateor eas, quae pariter et 
translationis pigmento delectent et sententiae prosint utilitate. 

Verum multo aliud est commendare paroemiam et quaenam sit optima 
demonstrare, aliud quid ea sit in genere definire. Mihi, quod grammaticorum pace 
fiat, absoluta et ad nostrum hoc institutum accomodata paroemiae finitio tradi posse 
videtur ad hunc modum : Paroemia est celebre dictum, scita quapiam novitiate 
insigne, ut dictum generis, celebre differentiae, scita quapiam novitiate insigne 
proprii vicem obtineat. Quandoquidem his tribus partibus perfectam constare 


definitionem dialecticorum consensus est. 


IL. Quid paroemiae proprium et quatenus 


Itaque peculiariter ad proverbii rationem pertinent duo : τὸ θρυλλούμενον 
καὶ καινότης, hoc est uti celebratum sit vulgoque jactatum. Nam hinc etiam 
paroemiae Graecis vocabulum, videlicet ἀπὸ τοῦ οἴμου, τὸ ὁδός, ὥσπερ τρίμμα καὶ 
παροδικόν, quod passim per ora hominum obambulet ; et adagii Latinis, quasi dicas 
circumagium auctore Varrone. Deinde scitum, ut aliqua ceu nota discernatur a 
sermone communi. Neque enim protinus, quod populari sermone tritum sit aut 
figura novatum in hunc catalogum adlegimus, sed quod antiquitate pariter et 


eruditione commendetur : id enim scitum appellamus. 

Quibus ex rebus accedat novitas adagiis mox ostendemus, nunc quot modis 
celebritas contingat paucis indicabimus. Veniunt igitur in vulgi sermonem vel ex 
oraculis numinum, quod genus illud : Οὔτε τρίτοι οὔτε τέταρτοι, id est Neque tertii 
neque quarti. Vel a sapientum dictis, quae quidem antiquitas oraculorum instar 
celebravit, quale est illud : Δύσκολα τὰ καλά, hoc est Ardua quae pulchra. Vel e 
poeta quopiam maxime vetusto ut Homericum illud : Ῥεχθὲν dé te νήπιος ἔγνω, id 
est Rem factam etiam stultus intelligit. Item illud Pindaricum : Iloti κέντρον 
λακτιζέμεν, id est Contra stimulum calcitrare, et illud Sapphus : Μήτε μοι μέλι μήτε 
μέλισσα, id est Neque mel mihi neque apis. Siquidem dum linguae adhuc 
incorruptae manerent, poetarum versus in conviviis etiam canebantur. Vel e scena, 
hoc est tragicorum et comicorum actis fabularis, quod genus illud ex Euripide : Ἄνω 
ποταμῶν. Rursum ïillud ex Aristophane : Βάλλ' ἐς κόρακας. Praecipue vero 
comoedia mutuo quodam commercio et usurpat pleraque jactata vulgo et gignit 
traditque vulgo jactanda. Nonnulla ducuntur ex fabularum argumentis ut ArAnotoc 
πίθος, ex Danadium fabula, Ἅιδου κυνῆ, Orci galea, ex fabula Persei. Quaedam 
trahuntur ex apologis, e quibus illud : 

At non videmus manticae quod in tergo est. 

Aliquot ex eventu nascuntur sicut hoc : Ἄλλα μὲν Λεύκων, ἄλλα δὲ Λεύκωνος ὄνος 
φέρει, id est Alia Leucon, alia Leuconis asinus portat. Ex historiis aliquot mutuo 
sumpta sunt, quorum est illud : Romanus sedendo vincit. Quaedam profecta sunt ex 
apophthegmatis, hoc est scite breviterque responsis sicut illud : 

Ὅς αὐτὸς αὑτὸν οὐκ ἔχει, Σάμον θέλει, id est 

Qui semet ipse non habet, Samum petit. 

Sunt quae ex verbo temere dicto sunt arrepta velut Où φροντὶς Ἱπποκλείδῃ, id est 
Non est curae Hippoclidi. Denique mores, ingenium, seu gentis sive hominis alicujus 
sive etiam animantis, postremo rei quoque vis quaepiam insignis ac vulgo nota 
locum fecerunt adagio. Cujusmodi sunt : Σύροι πρὸς Φοίνικας id est Syri contra 


Phoenices, Ἀκκίζειν pro eo, quod est Ficte recusare, quod accipere cupias, et 


39 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Ἀλώπηξ OÙ δωροδοκεῖται, id est, Vulpes non capitur muneribus, et Δὶς κράμβη 


θάνατος, Bis crambe mors, et Κληματὶς Αἰγυπτία, Clematis Aegyptia. 


IIL. Quibus ex rebus accedit novitas paroemiae 


Jam quod de novitate diximus, id neutiquam simplex est. Nam hanc 
nonnunquam ipsa res secum adfert ut Κροκοδείλου δάκρυα, Crocodili lachrymae. 
Nonnumquam eam figura conciliat, cum per omneis ferme schematum species 
adagium varietur, quas singillatim persequi non necesse est. Eas duntaxat attingam, 
quas frequentissime recipit. Metaphora pene semper adest. Multas autem parteis ea 
complectitur. Allegoria non minus crebra, quanquam et haec quibusdam metaphorae 
species est. Exemplum prioris Res omnis est in vado, posterioris Λύκος ἔχανεν, 
Lupus hiat. Nec infrequens hyperbole velut Γυμνότερος λεβηρίδος, id est Nudior 
exuvio serpentis. Nonnumquam usque ad aenigma pervenit, quod auctore 
Quintiliano nihil aliud est quam obscurior allegoria, quod genus Πλέον ἥμισυ 
παντός, id est Dimidium plus toto. Nonnumquam allusio venerem adjungit 
paroemiae veluti Βάλλ' οὕτως, id est Sic ferito, et Σύν τε δύ΄ ἐρχομένω, id est 
Duobus simul euntibus, et 

Ὅττι σοὶ ἐν μεγάροισι κακῶν τ’ ἀγαθῶν TE τέτυκται, id est 

Aedibus in propriis quae rectave pravave fiant. 

Aliquoties αὐτὴ διάλεκτος καὶ ἰδίωμα, id est verbi proprietas, proverbii simulacrum 
addit ut Ὠγύγιον κακόν, id est Ingens malum. Fit interdum, ut ipsum ἀμφίβολον, 
hoc est ambiguitas, decus apponat proverbio. Cujus generis est Bouc ἐπὶ γλώσσῃ, id 
est Bos in lingua, et Ὅσα Μῦς ἐπὶ Πίσσῃ, id est Quaecunque Mus in Pisa. Siquidem 
bos et animal significat et nomisma. Mus item animantis est nomen et idem athletae 
cujusdam vocabulum. Et Pisa nomen urbis accessione litterulae auctum picem 
significat, πίσσα. Nonnumquam ipsa eloquendi novitas paroemiam efficit ut Ἐν 
οἴνῳ ἀλήθεια, id est In vino veritas. Nam si dicas ebrios vera loqui, non videbitur 


adagium. Item si dicas sine cibo et potu languet libido, non habebit adagii faciem, 


40 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


contra : Sine Cerere et Baccho friget Venus, nemo non agnoscit adagii speciem. 
Quanquam haec ipsa novitas, ut omnis alia, proficiscitur a figura. Decorat interim et 
antiquitas ut Eyyva πάρα δ΄ ἄτη, Sponde, sed praesto est jactura. Denique in 
paroemiis omneis τοῦ γελοίου, id est ridiculi, formas invenies. Sed haec minutim 
persequi molestae cujusdam diligentiae fore videatur. Tametsi de figuris 


proverbialibus paulo post aliquanto copiosius dicturi sumus. 


IV. Quomodo paroemia differat ab 115, quae videntur illi confinia 


Sunt autem quaedam affinia paroemiis, puta γνῶμαι, quae nostri sententias 
appellant ; ad haec aïvot, qui a nostris apologi vocantur. Tum ἀποφθέγματα, quae 
Latine breviter ac scite dicta vertere licebit. Praeterea σκώμματα, id est salse dicta. 
Denique quicquid allegoriam aut aliam quampiam figuram proverbialem ceu 
personam prae se gerit. Ea tametsi difficile non sit ab adagiorum genere secernere, si 
quis ad finitionem tanquam ad gnomonem et regulam unumquodque norit 
applicare, tamen quo faciam satis imperitioribus, haud gravabor rudius et pinguiore, 
quod aiunt, Minerva rem explicare, ut plane constet, quid in hoc opere sim secutus. 

Primum inter sententiam et paroemiam ejusmodi ratio est, ut utraque cum 
altera conjungi, utraque rursus ab altera queat sejungi non aliter quam album ab 
homine. Ut enim non statim album quod homo, neque protinus homo quod album, 
nihil tamen vetat id album esse, quod sit homo. Ita non raro fit, ut sententia 
paroemiam complectatur ; at non statim quod paroemia fuerit, idem erit et sententia, 
neque contra velut 

Avaro tam deest quod habet, quam quod non habet, 
et 

Pascitur in vivis livor, post fata quiescit, 

Non ut sententiae sunt, ita sunt et adagia. E diverso, Ego in portu navigo, ut est 
proverbium, ita sententia non est. Rursum, Μὴ παιδὶ τὴν μάχαιραν, id est Ne puero 


gladium, pariter et paroemiae sententiaeque rationem complectitur, denique et 

allegoriae. Neque defuere tamen, potissimum apud Graecos, qui gravati non sunt 
operam in hoc genere sumere yvwuoAoyiav, id est sententiarum collectionem, 
conscribentes, inter quos praecipuus Joannes Stobaeus ; quorum ego certe laborem 
probarim libentius quam aemulari velim. 

Sed ad reliqua : αἶνον Aphthonius in Progymnasmatis simpliciter μῦθον, id 
est fabulam, vocat. Huic sunt, ut ait, varia ex inventoribus cognomina : Συβαρίτης, 
Κίλιξ, Κύπριος, Αἰσώπειος. Quintilianus αἶνον ait ἃ Graecis appellatum λόγον 
μυθικὸν αἰσωποποιήτον, ἃ Latinorum nonnullis apologationem, non satis in usum 
recepto nomine. Neque negat αἶνον paroemiae confinem esse, verum ita distingui ut 
αἶνος totus sit apologus, paroemia veluti fabella brevior. Exempli loco posuit : Non 
nostrum onus, bos clitellas. Ad hunc quidem modum usurpavit Hesiodus : 

Nov δ’ αἶνον βασιλεῦσ’ ἐρέω, νοέουσι καὶ αὐτοῖς. 

O0 ἴρηξ προσέειπεν ἀηδόνα ποικιλόδειρον,͵ id est 

Aenon principibus referam, norint licet ipsi. 

Vocalem accipiter sic affatus philomenam est. 

Utitur eundem ad modum Archilochus et Callimachus. Etiamsi Theocritus ἐν 
Κύνισκαις, aÿnon pro paroemia videtur usurpasse : 
Αἶνος θην λέγεταί τις ἔβα καὶ ταῦρος ἀν' ὕλαν. 
Jam vero apophthegmata non alio discrimine dissident ἃ paroemiis quam sententiae. 
Quemadmodum enim illud : Ὅς αὐτὸς αὑτὸν οὐκ ἔχει, Σάμον θέλει, simul et 
adagium est et apophthegma, ita illud Simonidis ad quendam in convivio tacentem : 
Εἰ μὲν ἠλίθιος εἰ, σοφὸν πρᾶγμα ποιεῖς:εἰ δὲ σοφός, ἠλίθιον, id est Si quidem 
stultus es, sapientem rem facis, si vero sapiens, stultam, item illud : Decet Caesaris 
uxorem non solum crimine, verumetiam criminis suspicione vacare, apophthegma 
quidem est, at non item paroemia. Item Soles duabus sedere sellis simul et 
proverbium et λοιδόρον est; contra Mater numquam, pater persaepe, item illud 
Turonii : Ad molas sunt, σκῶμμα quidem est, at non item adagium. Quanquam sunt 


in hoc genere quaedam adeo commode dicta, ut facile possint in adagiorum ordinem 

ascisci velut illud : μέχρι βωμῶν φιλός εἰμί, id est Usque ad aras sum amicus. Adest 
enim simul et brevitas et sententia et figura. Haec Paulo verbosius inculcavimus, ne 
quid a nobis in hoc expectetur opera, nisi quod sub paroemiae cadit appellationem, 
neve quis per negligentiam praeteritum existimet, quod prudentes consultoque 


tanquam ab argumento alienum praetermisimus. 
V. Commendatio proverbiorum a dignitate 


Porro autem ne quis hanc doctrinae partem tanquam nimium humilem et 
impendio facilem peneque puerile fastidiat atque aspernetur, paucis exponam, 
quantum haec, sicuti videntur minutula, apud antiquos illos obtinuerint dignitatis ; 
deinde quantum adferant commoditatis, si quis in loco sciteque utatur ; postremo 
non usqueadeo cujuslibet esse recte proverbiis uti. 

Principio cognitionem adagiorum non in postremis habitam apud summos 
viros, vel illud sat argumenti puto, quod primi nominis auctores non indigna 
duxerint, de quibus diligenter voluminibus aliquot conscriberent. Quorum primus 
est Aristoteles, nimirum tantus philosophus, ut unus hic pro multis suffecerit. 
Reliquit is teste Laertio de paroemiis volumen unum. Chrysippus item ad Zenodotus 
duos de proverbiis libros conscripsit. Scripsit eadem de re Cleanthes. Quorum 
virorum si labores extarent, nobis non fuisset necesse tanto sudore quaedam ex 
minutis istis scriptoribus, et iisdem ut indiligentibus, ita depravatissimis etiam, 
expiscari. Reperiuntur nonnulla proverbiorum collectanea Plutarchi nomine, sed 
paucula eaque ferme nuda. Inter paroemiographos subinde citatur tum ab aliis tum 
ab Athenaeo in Dipnologia, Clearchus Solensis, Aristotelis auditor, et Aristides, 
deinde Zenodotus, qui Didymi Tarrhaeique paroemias in compendium redegit. 
Citantur et Theophrasti proverbia in commentariolis Demosthenis. Unde liquet et 
illos hisce de rebus commentarios reliquisse. Neque me fugit id operis Zenobii 
nomine circunferri. Verum quoniam invenio quaedam apud Aristophanis 


interpretem Zenodoti ejus, qui Didymum ac Tarraheum in compendium redegerit, 

nomine relata, quae ad verbum in hujus commentariis leguntur, velim mihi citra 
fraudem esse, quod is quocunque fuerit nomine (quid enim refert ?) in hoc opere 
Zenodoti titulo adducetur. Hic praeter alios Milonem quendam paroemiagraphum 
allegat. Citatur et Daemon quispiam cum ab aliis compluribus tum ab eo qui 
dictiones aliquot ex orationibus Demosthenis est interpretatus, qui multos de 
proverbiis libros videtur composuisse. Nam citatur liber XL. Extant et Diogeniani 
collectanea. Hesychii praefatio testatur ab ipso copiosius explicata proverbia, quae 
nudius recensuisset Diogenianus, etiam si opus pugnat cum suo prologo, cum is 
nomenclatura auctorum profiteatur et proverbiorum argumenta, hic ita nudus sit, ut 
nihil esse possit magis. Unde in conjecturam adducor opus hoc copiosius ab auctore 
descriptum post ab alio quopiam in compendium contractum. Suidas, qui et ipse in 
hoc numero ponendus est, Thaetetum quondam adducit, qui de proverbiis 
conscripserit. Sed quid ego hos, cum sapientes Hebraei non dubitarint hoc titulo 
libros aliquot aedere et arcani numinis adoranda mysteria paroemiis includere, in 
quibus eruendis tot tantorum thelogorum ingenia desudarunt hodieque desudant ? 
Nec illud argumentum leve, quod inter bonos auctores, ut quisque fuit eruditissimus 
eloquentissimusque, ita quamplurimum adagiorum suis libris aspersit. Et ut ἃ 
Graecis exordiar, quid magno illo Platone (ne dicam divino) παροιμιωδέστερον, ut 
sic dixerim ? Aristoteles, serius alioqui philosophus, haudquaquam gravatur suis illis 
disputationibus paroemias crebras ceu gemmulas intertexere. Quem quidem sicut in 
caeteris, ita hac quoque in parte Theophrastus est aemulatus. Plutarchus gravis 
sanctusque ac pene tetricus auctor, quam multis undique scatet adagiis ? Quem nec 
piguit inter problemata quasdam paroemias et proponere et excutere idque 
Aristotelis exemplo. 

Jam ut ad Latinos veniam omissis utroque in genere grammaticis et poetis, nisi 
si quis in his M. Varronem existimat annumerandum, qui Menippeis illis suis 
proverbiales indidit titulos, ut plane consentaneum sit illum argumenta fabularum 


non aliunde quam a proverbiis sumpsisse mutuo. Romani principes non 

existimarunt inferius esse majestate imperiali, ut magnis de rebus consulti proverbio 
responderent, quod etiam nunc etiam extat in Digestis : Οὔτε πάντα οὔτε πάντη 
οὔτε παρὰ πάντων, id est Nec omnia nec passim nec ab omnibus. Denique quis 
ausit hic genus fastidire, cum videat sacrorum vatum oracula quaedam proverbiis 
constare ? Quorum de numero est illud : Patres nostri comederunt uvam acerbam et 
dentes nostri obstupuerunt. Quis non etiam veneretur ut rem quampiam sacram et 
mysteriis accomodatam, cum ubique nobis imitandus Christus ipse peculiariter hoc 
sermonis genere delectatus fuisse videatur ? Apud Graecos hoc adagium fertur : ἘΠ 
τοῦ καρποῦ TO δένδρον γινώσκω, id est E fructu arborem judico. Apud Lucam item 
legitur : Οὐ γάρ ἐστι δένδρον καλὸν ποιοῦν καρπὸν σαπρόν, οὐδὲ δένδρον 
σαπρὸν ποιοῦν καλόν, id est Non enim est arbor bona quae fructum faciat vitiosum, 
neque arbor vitiosa quae fructum faciat bonum. Apud Graecos Pittacus philosophus 
consultorem suum ad pueros turbine ludentes mittit, a quibus de ducenda uxore 
proverbio doceatur audiatque τήν κατὰ σαυτὸν ἔλα. Christus puerorum citat 
paroemiam sic in  foro ludentium:  HvAñoapev ὑμῖν καὶ οὐκ 
ὠρχήσασθε-:ἐθρηνήσαμεν καὶ οὐκ ἐκλαύσατε, id est Cecinimus vobis tibiis et non 
saltastis ; cecinimus lugubre et non plorastis. Cui simillimum est illud Theognidis, si 
sacra licet conferre profanis : 
Ουδὲ γὰρ ὁ Ζεὺς 

Οὐὔὐθ’ ὕων πάντας ἁνδάνει οὔτ΄ ἀπέχων, id est 

Non etenim cunctis placeat vel Jupiter ipse, 

Seu mittens pluviam seu cohibens pluviam. 
Quodsi quem movet antiquitatis auctoritas, nullum doctrinae genus antiquius fuisse 
videtur quam paroemiarum. In his ceu symbolis tota ferme priscorum philosophia 
continebatur. Quid aliud veterum ïillorum sapientum oracula quam proverbia ? 
Quibus tantum honoris habitum est olim, ut non ab homine profecta, sed coelitus 
delapsa viderentur. E coelo, inquit Juvenalis, descendit Γνῶθι σεαυτόν, id est Nosce 


teipsum. Proinde pro foribus templorum veluti digna diis inscribebantur passimque 

colonis ac marmoribus inscalpta visebantur tanquam immortali digna memoria. 
Quodsi minutula quaepiam res videtur adagium, meminerimus ista non mole, sed 
precio aestimari oportere. Quis enim sanus enim non pluris faciat gemmulas 
quamvis perpusillas quam saxa quaedam ingentia? Et ut auctore Plinio in 
minutissimis animantibus, velut araneolo culiceque, majus est naturae miraculum 
quam in elephanto, siquis modo proprius contempletur, itidem in re litteraria 


nonnumquam plurimum habent ingenii, quae minima sunt. 


VI. Ad quot res utilis paroemiarum cognitio 


Reliquum est, ut paucis ostendamus non minus utilitatis inesse proverbiis 
quam olim adfuerit dignitatis. Conducit autem paroemiarum cognitio cum ad alia 
permulta tum potissimum ad quatuor : ad philosophiam, ad persuadendum, ad 
decus et gratiam orationis, ad intelligendos optimos quosque auctores. Principio, ne 
cui mirum videatur quod proverbia dixerim ad philosophiae scientiam pertinere, 
Aristoteles, apud Synesium existimat nihil aliud esse paroemias quam reliquias 
priscae illius philosophiae maximis rerum humanarum cladibus extinctae. Easque 
servatas esse partim ob compendium brevitatemque partim ob festivitatem ac 
leporem, ideoque non segniter nec oscitanter, sed pressius ac penitius inspiciendas. 
Subesse enim velut igniculos quosdam vetustae sapientiae, quae in pervestiganda 
veritate multo fuerit perspicacior quam posteriores philosophi fuerint. Plutarchus 
item in commentario, cui titulum fecit Quo pacto sint audiendi poetae, veterum 
adagio simillima putat sacrorum mysteriis, in quibus maximae quaepiam res ac 
divinae minutulis et in speciem pene ridiculis ceremoniis significari solent. His enim 
tam brevibus dictis per involucrum quoddam eadem ïinnui, quae philosophiae 
principes tot voluminibus tradiderunt. Neque enim aliud sibi velle paroemiam illa 
Hesiodiam Πλέον ἥμισυ παντός, quam quod Plato tum in Gorgia tum in libris 
politicis tam multis argumentis conatur ostendere : Βέλτιον εἶναι τὸ ἀδικεῖσθαι τοῦ 


ἀδικεῖν, id est Satius est injuriam admittere quam injuriam ferre. Quod autem 

unquam dogma proditum est a philosophis vel ad recte instituendam vitam 
salubrius vel Christianae religioni vicinius ? At rem tantam videlicet tantillum 
proverbiolum complectitur Πλέον ἥμισυ παντός, id est Dimidium plus toto. Nam 
qui totum aufert, is alterum fraudat, ut cui nihil reliqui faciat. Contra, qui dimidium 
duntaxat accipit, is aliqua parte fraudatus videtur. Praestat autem fraudari quam 
fraudare. Praeterea si quis Pythagoricum ïillud Κοινὰ τὰ τῶν φίλων, id est 
Communes res amicorum, diligentius penitiusque discutiat, nimirum inveniet in tam 
brevi dicto felicitatis humanae summam esse comprehensam. Quid enim aliud agit 
Plato tot voluminibus quam ut communitatem persuadeat et hujus auctore 
amicitiam ? Quae si mortalibus persuadet queat, ilico facessant e medio bellum ; 
invidia, fraus, breviter universum malorum agmen semel e vita demigret. Quid aliud 
egit princeps nostrae religionis Christus ? Nimirum unicum duntaxat praeceptum 
mundo tradidit charitatis admonens ab ea una summam et legum et prophetarum 
pendere. Aut quid aliud hortatur charitas quam ut omnium omnia sint communia ? 
Videlicet, ut amicitia coagmentati cum Christo glutino nimirum eodem, quo ille cum 
Patre cohaeret, absolutissimam illam communionem quoad licet imitantes, per quam 
ille et Pater idem sunt, nos item idem cum 1110 simus et, ut ait Paulus, unus spiritus et 
una caro cum Deo efficiamur, jamque amicitiae jure omnia illi nobiscum, omnia 
nobis cum illo sint communia. Deinde paribus amicitiae vinculis alii cum aliis inter 
nos copulati velut ejusdem capitis membra, tanquam idem et unum corpus et eodem 
animemur spiritu, iisdem doleamus, iisdem gaudeamus. Id quod etiam mysticus ille 
panis e pluribus granis in eandem coactus farinam et vini potus e multis racemis in 
eundem liquorem confusus admonet. Postremo, ut cum summa rerum creatarum sit 
in deo, Deus vicissim in omnibus, omnium universitas velut in unum redigatur. 
Vides quantum philosophiae vel theologiae magis oceanum nobis paroemia tantilla 


aperuit. 

VIL. Ad persuadendum conducere proverbia 


Quod si cui satis non sit ipsum sapere, verumetiam aliis persuadere cupiat, 
quam non inutilis sit haec proverbiorum supellex vel Aristoteles ipse satis declarat, 
qui non semel in Rhetorices praeceptis paroemias inter testimonia connumerat, 
Quemadmodum, inquiens, si quis suadere velit, ne cum homine sene copulet aliquis 
necessitudinem, utetur hujus proverbii testimonio : Μήποτ' εὖ ἔρδειν γέροντα, id 
est Ne unquam benefacias seni. Rursum si quis persuadere studeat, ut liberos item 
interficiat qui parentem occiderit, huic usui futurum est hoc proverbium : 

Νήπιος ὃς πατέρα κτείνας παῖδας καταλείποι id est 

Stultus qui natos occiso patre relinquat. 

Quantum adferant ad persuadendi facultatem momenti testimonia, cui non 
cognitum est ? neque mediocriter conducunt sententiae. At inter haec quoque idem 
proverbia collocat. Quintilianus item in Institutionum libris compluribus locis 
proverbiorum mentionem facit tanquam non una ratione ad bene dicendum 
conducentium. Nam quinto libro in argumentorum genere collocat, quas Graece 
κρίσεις appellant ; quorum non mediocris utilitas. Quin magis ipsa Fabii verba libet 
adscribere : Ne haec quidem, inquit, vulgo dicta et recepta persuasione populari sine 
usu fuerint testimonia. Sunt enim quaodammodo vel potentiora etiam, quod non 
causis accomodata, sed liberis odio et gratia mentibus ideo tantum dicta factaque, 
quia aut honestissima aut verissima videbantur. Pauloque inferius : Ea quoque quae 
vulgo recepta sunt hoc ipso, quod incertum auctorem habent, velut omnium fiunt. 
Quale est Ubi amici, ibi opes, et Conscientia mille testes, et apud Ciceronem, Pares 
cum paribus (ut est in veteri proverbio) facillime congregantur. Neque enim 
durassent haec in aeternum, nisi vera omnibus viderentur. Hactenus Fabii verba 
retulimus. Idem autem paulopost deorum oracula paroemiis subnectit velut his 
affinia cognataque. Jam quid M. Tullius ? Nonne in actione pro L. FLacco proverbio 


fidem testibus abrogat ? Id est hujusmodi : Ἐν Καρὶ τὸν κίνδυνον, id est In Care 

periculum. An non in eadem totius gentis Graecorum in ferendis testimoniis fidem 
elevavit hoc proverbio ? Da müihi testimonium mutuum. Quid quod ipsi etiam 
philosophi passim suas rationes proverbiis fulciunt ? Quo minus mirandum, si 
frequenter historiographi narrationis fidem ex adagio quopiam petunt. Adeo quod in 
litteris intercidit, quod titulis, quod colossis, quod marmoribus servari non potuit, 
proverbio servatur incolume, ut et hanc obiter adagiorum laudem indicem. 

Denique non gravatur divus Hieronymus Evangelicam sententiam adagii 
vulgati testimonio confirmare : Dives aut iniquus aut iniqui haeres. Ne Paulus 
quidem ipse dedignatur locis aliquot proverbiorum uti testimoniis neque injuria. 
Etenim si τὸ πιθανόν, id est probabilitas, ad persuadendum vel primas obtinet 
partes, quid quaeso, probabilius quam quod non nemo dicit? Quid verisimilius 
quam id, quod tot aetatum, tot nationum consensus et velut idem suffragium 
comprobavit ? Inest nimirum, inest in his paroemiis nativa quaedam et genuina vis 
veritatis. Alioquin qui fieri potuit, ut eandem plerunque sententiam in centum 
dimanasse populos, in centum videamus transfusam linguas, quae ne tot quidem 
seculis, quibus nec pyramides obstiterunt, vel interierit vel consenuerit ? Ut merito 
dictum illud videatur veritate nihil esse robustius. Deinde fit, nescio quo pacto, ut 
sententia proverbio quasi vibrata feriat acrius auditoris animum et aculeos quosdam 
cogitationum relinquat infixos. Nam longe minus tanget animum, si dixeris Caduca 
et brevis est hominis vita quam si proverbium cites Homo bulla. Postremo quod de 
risu scribit Fabius maximas difficultates causarum, quae nullis argumentis dissolui 


queant, joco eludi, id vel maxime praestat paroemia. 


VIII. Ad ornatum conducere paroemiam 


Porro quantum vel dignitatis vel veneris adjungat orationi tempestivus 
proverbiorum usus, non arbitror pluribus explicandum. Primum enim quis non videt 
quantum majestatis vel ex ipsa antiquitate concilient orationi ? Tum si quod schema, 


quod amplitudinem ac sublimitatem apponat sermoni, rursum si quod ad gratiam 

dictionis facit, denique si qua ratio festivitatis, cum paroemia plerumque per omnes 
figurarum species, per omnes facetiarum formas varietur, nimirum, quicquid illa 
solent adferre, conferet ac genuinam quandam peculiaremque gratiam de suo 
insuper adjunget. Proinde si scite et in loco intertexantur adagia, futurum est, ut 
sermo totus et antiquitatis ceu stellulis quibusdam luceat et figurarum arrideat 
coloribus et sententiarum niteat gemmulis et festivitatis cuppediis blandiatur, 


denique novitate excitet, brevitate delectet, auctoritate persuadeat. 


IX. Ad intelligendos auctores conducere paroemiam 


Jam ut non sit alius paroemiarum usus, certe ad intelligendos optimos 
quosque, hoc est vetustissimos auctores, non utiles modo sunt, verumetiam 
necessariae. In quibus cum pleraque sunt depravata, tum hae vel depravatissimae 
sunt, propterea quod fere aenigmaticum quiddam habent, ut etiam a mediocriter 
eruditis non intelligantur ; tum quod plerumque velut ex abrupto interseruntur 
nonnunquam etiam mutilatim ut Ἄνω ποταμῶν, id est Sursum fluminum ; 
aliquoties unico verbo notantur ut apud Ciceronem in Epistolis ad Atticum : Subveni, 
quaeso, dum est ἀρχή, id est principium. Indicat autem illud proverbium : 

Ἀρχὴν ἰᾶσθαι πολὺ λώιον ἠὲ τελευτήν, id est 

Principio praestat quam fini adhibere medelam. 

Haec itaque multum offundunt tenebrarum, si ignorentur. At rursum lucis 
plurimum adferunt, si fuerint intellecta. Hinc illae tum Graecorum tum Latinorum 
codicum prodigiosae depravationes, hinc foedi interpretum lapsus Graeca Latine 
vertentium, hinc quorundam etiam eruditorum in enarrandis auctoribus ridicula 
somnia meraque deliramenta. Quorum equidem hoc loco nonnulla referrem, nisi 
placabilius judicarem meoque accommodatius instituto, ut nostris perlectis 
commentariis sua cuique cogitatio suggerat, quantopere magni nominis scriptores 
quibusdam in locis delirarint. Denique fit nonnunquam, ut scriptor tacite ad 


proverbium alludat; quod si nos fugerit, etiam si videbitur intellecta sententia, 

tamen magna voluptatis pars aberit ignorata paroemia. Quod genus est Horatianum 
illud : Equus ut me portet, alat rex. Et apud Vergilium : Fatis nunquam concessa 
moveri apparet Camarina procul. Subest enim in illo proverbium : Ἵππος μὲ φέρει, 


βασιλεύς με τρέφει, in hoc Μὴ κινεῖν τὴν Καμάριναν. 


X. Commendatio a difficultate 


Quod si juxta proverbium Δύσκολα τὰ καλά eaque vulgo ceu vilia 
fastidiuntur quaecunque facilia videntur, (ut de me interim nihil dicam quantis 
sudoribus opus hoc mihi constiterit) ne quisquam arbitretur usqueadeo proclive vel 
intelligere vel sermoni paroemiam intexere. Siquidem ut non mediocris est artificii 
gemmulam scite includere anulo et aurum purpurae intertexere, ita non est, mihi 
crede, cujusvis paroemiam apte decenterque orationi inserere. Quodque Fabius 
scribit de risu nihil affectari periculosius, idem de proverbio non injuria dixeris. 
Etenim in hujusmodi, quemadmodum et in musica, nisi summum praestes artificem, 


ridiculus sis ; et aut laudem eximiam aut risum auferas oportet. 


ΧΙ. Quatenus utendum adagiis 


Proinde quatenus quibusque modis uti conveniat adagiis, indicabimus. Ac 
primo loco meminisse oportebit, ut quod eleganter Aristoteles in commentariis 
Rhetorices admonuit de adhibendis epithetis, id nos in usurpandis adagiis 
observemus, nempe ut illis utamur non tanquam cibis, sed velut condimentis, id est 
non ad satietatem, sed ad gratiam. Praeterea ne quovis inseramus loco: 
quemadmodum enim ridiculum sit, si quibusdam locis gemmam alligaris, itidem 
absurdum, si non suo loco adhibueris adagium. Quod vero Fabius libro 
Institutionum octavo de sententiis usurpandis praecepit, id totidem ferme verbis de 
paroemiis praecipi queat. Primum ne, quemadmodum dictum est, nimis crebriter 
utamur. Densitas enim earum obstat invicem, quominus eluceant, quemadmodum 


nec pictura, in qua nihil circumlitum est, eminet. Ideoque artifices etiam cum plura in 

unam tabulam opera conferunt, spatiis distinguunt, ne umbrae in corpora cadant. 
Subsistit enim omnis paroemia, ideoque post eam utique aliud est initium. Unde 
soluta fere oratio est et e singulis non membris, sed frustis collata, structura caret. 
Porro ut adfert lumen clavus purpurae in loco insertus, ita certe neminem deceat 
intertexta pluribus notis vestis. Accedit hoc quoque incommodi, quod crebras 
captanti paroemias, nonnullas necesse est admiscere vel frigidas vel coactas. Non 
enim potest esse delectus, ubi de numero laboratur. Postremo gratiam amittit 
quicquid aut immodicum est aut intempestivum. In epistolis tamen familiaribus 
licebit paulo liberius hoc genere ludere ; in oratione seria, sicuti parcius, ita etiam 


accuratius adhibendae. 


XII. Varius proverbiorum usus 


Hoc in loco non ab re futurum arbitror, si paucis velut indicaro, quibus 
rationibus variari queat paroemiarum usus, ut possis idem adagium alia atque alia 
forma producere. Principio nüihil vetat interdum, quominus idem dictum ad 
complures sensus accommodes, ut illud Τετριμμένος πίθος, id est Pertusum dolium, 
vel ad obliviosum vel ad profusum vel ad avarum vel ad futilem vel ad ingratum 
traduci potest. Effluit enim, quicquid infuderis in animum immemoris. Apud 
prodigum nihil durat. Avari cupiditas nunquam expletur. Futilis et garrulus nihil 
continet. Perit quicquid contuleris in hominem ingratum. Nonnunquam per ironiam 
ad contrarias etiam sententias deflectitur ; quod genus, si de mendacissimo quopiam 
loquens dicas : Ἄκουε τὰ ἐκ τρίποδος, id est Audi e tripode dicta. Fit interim, ut 
unius voculae commutatione diversis conveniat ut Ἐχθρῶν ἄδωρα δῶρα, id est 
Hostium munera non munera, et πενήτων ἄδωρα δῶρα, κολάκων ἄδωρα δῶρα, 
ποιητῶν ἄδωρα δῶρα, ut idem adagium ad hostes, ad pauperes, ad assentatores, ad 
poetas deflectatur. Nam hostium munera perniciem adferre creduntur. Et si quid 


donant pauperes aut adulatores aut poetae, captationes sunt verius quam munera. 

Breviter ad omnia in quae quocunque modo haec similitudo competit, 
accommodes licebit. Π]ὰ ratio ferme communis omnibus, quoties ἃ persona ad rem 
aut contra fit deflexio. Ad personam hoc pacto : Proverbium est Μηδ' Ἡρακλῆς πρὸς 
δύο, id est Ne Hercules quidem adversus duos, ego vero Thersites magis quam 
Hercules, qui possim utrique respondere ? Ad rem torquebitur hoc modo : Proverbio 
dictum est Μηδ' Ἡρακλῆς πρὸς δύο, ego qui possim pariter et morbo et inopiae 
tolerandae par esse? Variatur et inversione proverbium, ut dictum est: Mn’ 
Ἡρακλῆς πρὸς δύο, et tu unus contra duos Hercules audes congredi ? Item hoc 
pacto : Contra tritum Graecis proverbium, exspectatis carbonibus thesaurum reperi, 
et Commutavimus non χρύσεα XaAkelwv, id est aurea aereis, sed plane χάλκεα 
χρυσείων, id est aerea aureis. Praeterea nonnunquam explicatur adagium et 
confertur, nonnunquam simplex allegoria refertur. Aliquoties etiam mutilum 
proponitur, ut si quo respondente quod nihil ad rem pertineat, dicas: Auac 
ἀπήτουν, id est Falces postulabam. Et apud Ciceronem : Τὰ μὲν διδόμενα, id est 
Quae dantur. Interim satis est unico verbo allusisse ut apud Aristotelem omnes 
ejusmodi inter ipsos κεραμεῖς, id est figuli. Sunt et aliae variandi rationes ; verum 
eas, si quis exactius exsequi cupiet, e nostris commentariis, quos de duplici copia 


conscripsimus, petat licebit. 


XIII. De figuris proverbialibus 


Reliquum est ut ad paroemiarum catalogum accingamur, sed si prius figuras 
aliquot proverbiales ostenderimus. Quaedam enim dicta sunt specie non magnopere 
proverbiali, quaedam autem παροιμιώδη, id est proverbiali figura, ut facile possint 
in paroemiarum ordinem cooptari. Igitur in totum proverbiorum generi confinis est 
omnis sententia, praterea metaphora, peculiariter allegoria, et in his praecipue quae 
sumuntur a rebus insignibus et vulgo celebratis ut a navigatione, a bello. Quod genus 
sunt illa : secundis navigare ventis, naufragium facere, vertere vela, tenere clavum et 


exhaurire sentinam et tradere ventis vela, contrahere vela. Item illa : bellicum canere 

et vorsis gladiis pugnare, receptui canere, comminus atque eminus pugnare, conferre 
pedem, conserere manus atque id genus alia sescenta, quae si paulo longius 
traducantur, abeunt in paroemiae formam. Item quae ducuntur ἃ rebus notis ac 
vehementer quotidiano sensui familiaribus, ut quoties corporis gestus ad animi rem 
transferuntur. Cujusmodi sunt premere pollicem pro favere, corrugare frontem pro 
moleste ferre, ringi pro indignari, exporrigere frontem pro hilarescere. Praeterea quae 
trahuntur ἃ sensibus corporis velut olfacere pro resciscere, degustare pro experiri. 
Proverbii fere faciem habent, quoties quae sunt artibus peculiaria vocabula, alio 
detorquentur ut dis διὰ πασῶν, id est bis per omnia ἃ musicis, ἐκ διαμέτρου, id est 
ex dimetiente a mathematicis, item sesquipedalia verba, incudi reddere a fabris 
aerariis, ad amussim a fabris lapidariis, nullam lineam duxi a pictoribus, extremum 
actum adjungere a scaenis. Interdum citra figuram tacita allusio proverbiale 
quiddam adfert. Ea tum erit optima, quoties ad auctorem aut rem spectat magnopere 
celebrem nullique incognitam, qualis est apud Graecos Homerus, apud Latinos 
Vergilius. Quod genus est illud apud Plutarchum : Ἐπεὶ μάρτυρές γε τῷ Πλάτωνι 
πολλοί τ' ἀγαθοί τε πάρεισιν, id est Quandoquidem testes sane Platoni multique 
bonique adsunt. Allusum est enim ad morem sacrorum, in quibus sacerdos dicere 
consuevit : Τίς τῇδε ; id est Quis hic ? Deinde qui aderant, respondebant : Πολλοί τ' 
ἀγαθοί τε πάρεισιν, id est Multique bonique adsunt. Item illud apud Ciceronem ad 
Atticum : Σύν τε δύ᾽ ἐρχομένω, id est Simul duobus euntibus, et apud Lucianum : 
Ἰατρῶν παῖδες, id est Medicorum filii, pro medicis ipsis. Accedunt ad proverbii 
speciem et illa bucolico carmini familiaria, ἀδύνατα, ἀναγκαῖα, ἄτοπα, ὅμοια, 
ἐναντίαι, id est impossibilia, necessaria, absurda, contraria, similia. Ἀδύνατα sunt 
hujusmodi : 
Ἀλλ’ ἴσος γὰρ ὁ μόχθος ET ᾳἀόνι κύματα μετρεῖν, id est : 
Sed labor adsimilis metiri in littore fluctus. 
Et apud Vergilium : 


Ante leves ergo pascentur in aethere cervi, 

Et freta destituent nudos in littore pisces. 
Avaykatla sunt hujusmodi : 

Dum juga montis aper, fluvios dum piscis amabit. 
Et apud Senecam : 

Lucida dum current annosi sidera mundi. 
Ἀτόπων exemplum hoc erit : 

Atque idem jungat vulpes et mulgeat hircos. 
Contrariorum hoc : 

Nunc virides etiam occultant spineta lacertos, 

Me tamen urit amor. 
Item apud Theocritum : 

Ἠνίδε σιγᾷ μὲν πόντος, σιγῶντι δ΄ ἀῆται: 

À δ΄ ἐμὰ οὐ σιγᾷ στέρνων ἔντοσθεν ἀνία, id est 

Ecce silet maris unda, silent et flamina venti ; 

Haud tamen intra nostra silent praecordia curae. 
Similium : 

Torva laena lupum sequitur, lupus ipse capellam. 
Et apud Theocritum : 

À αἷξ τὸν κίτυσον, ὁ λύκος τὴν αἶγα διώκει, id est 

Capra petit citysum, sequitur lupus ipse capellam. 
Sunt et aliae duae figurae maxime confines paroemiarum generi, quae constant vel 
ejusdem aut similis iteratione vocis, vel contrariarum contextu. Quod genus sunt : 
Ἀπό σ’ ὀλῶ κακὸν κακῶς, κακοῦ κόρακος κακὸν ῳόν, id est Perdam te malum 
male, mali corvi malum ovum, et θρέμμα σοφοῦ σοφόν, id est alumnus sapientis 
sapiens, (id quod est apud Graecos comicos pariter ac tragicos paene sollemne) et 
eveniunt digna dignis, amico amicus, malis malus, bonis bonus, uterque utrique 
cordi, suus rex reginae placet et manus manum fricat, graculus ad graculum. 


Contrariorum genus sic habet : καὶ δίκαια κἄδικα, εὖ καὶ μιαρῶς, id est et justa et 

injusta, probe et improbe, apud Aristophanem ; ἑκοῦσί te καὶ ἄκουσι, id est 
volentibus et nolentibus, apud Platonem, item οὐδὲν ἔπος οὐδὲ ἔργον, id est nullum 
dictum neque factum, apud nostros item verum ubi fas versum atque nefas, facta 
atque infecta canebat. Quo tropo sic usus est Valerius Maximus, ut ad verum sensum 
non cohaereat, tantum exaggerat. Obtestantem, inquit, se adversus omne phas et 
nephas, cum in summo esset imperio, a te equite Romano fuisse trucidatum. Nam 
qui consistit, ut facinus nefarium dicatur esse factum adversus omne nefas Quo jure 
quaque injuria, quidvis et facere et pati, digna atque indigna, quid dixit aut quid 
tacuit ? domi bellique, publice privatim, quod scis nescis, clamque palamque, jocaque 
et seria, manibus pedibusque, noctesque diesque, quae prima aut ultima ponas, 
neque magnum neque parvum, juvenesque senesque, diis hominibusque 
plaudentibus. Ad hanc formam pertinent etiam haec passim apud poetas obvia : 
παρθένος ἀπάρθενος, ἄνυμφος νύμφη, ἄγαμος γάμος, ἄπολις πόλις, δύσπαρις 
Πάρις, δυσδαίμων εὐδαιμονία, ἄδωρα δῶρα, ἀδεὲς δέος, ἀπόλεμος πόλεμος, 
ἄκοσμος κόσμος, ἄχαρις χάρις, ἄπλουτος πλοῦτος, id est virgo non virgo, sponsa 
non sponsa, nuptiae non nuptiae, non civitas civitas, malus Paris Paris, infelix 
felicitas, non dona dona, non metuendus metus, non bellum bellum, ornatus 
inornatus, ingrata gratia, inopes opes. Haec ἐναντίωσις nonnunquam accidit et in 
dictione composita ut μωρόσοφος, id est stulte sapiens, et γλυκύπικρος, id est 
dulciter amarus. Sic etiam Plutarcho teste suum affectum vocant amantes ex 
voluptate et dolore mixtum, ita ut libenter contabescant. Huc pertinet et illa 
ἐναντίωσις αἰνιγματώδης, id est contrarietas aenigmatica, ut φέρων OÙ φέρω, ἔχων 
οὐκ ἔχω, et ἀνὴρ καὶ οὐκ ἀνήρ, ὄρνιθα καὶ οὐκ ὄρνιθα, ἰδών TE καὶ οὐκ ἰδών, ἐπὶ 
ξύλου καὶ οὐ ξύλου, καθημένην καὶ οὐ καθημένην, λίθῳ καὶ οὐ λίθῳ, βάλλει τε 
καὶ οὐ βάλλει, id est portans non porto, habens non habeo, vir et non vir, avem et 
non avem, vidensque et non videns, in ligno et non ligno, sedentem et non sedentem, 
lapide et non lapide, jaculatur et non jaculatur. Quod aenigma refertur et apud 


Athenaeum ex Clearcho et apud Tryphonem, cujus meminit Plato quoque. Hujus 

formae sunt et illa : ἄγλωσσος λάλος, id est elinguis loquax, τρωτὸς ἄτρωτος, id est 
vulnerabilis invulnerabilis, δασὺς λεῖος, id est hirsutus levis, ἄγονος γόνος, id est 
fetus non fetus. Cujusmodi permulta proponit ac solvit Athenaeus libro decimo. 
Neque respuit adagiorum ratio aenigmaticam obscuritatem, quanquam alias 
improbatam, imo veluti familiarem libenter amplectitur. Quod genus fuerit, si quis 
parum sane locutum jubeat Anticyram navigare aut porcum caedere aut squillam e 
sepulchris vellere, quorum primum est apud Horatium, alterum apud Plautum, 
tertium apud Theocritum. Proinde et oracula pleraque in jus proverbiorum abierunt 
et Pythagorae symbola ad paroemiarum naturam videntur pertinere. Praecipue 
peculiaris est adagiorum generi hyperbole ut caelum territat armis et saxa clamore 
rumpit et risu diffluo, maxime si qua metaphorae species admisceatur. Effertur variis 
modis vel per denominationem vel per comparationem vel per similitudinem vel per 
epitheton. Exempla sunt: alter Aristarchus et noster hic Phalaris et Stentore 
clamosior, velut leaena in machaera, Stentorea vox, Nestorea facundia. Neque vero 


pigebit ceu fontes aliquot indicare, a quibus genus hoc figurarum duci possit. 


Ab ipsa re 


Sumitur enim interdum ab ipsa re, quoties hominem scelestum scelus 
appellamus, dedecorosum dedecus, pestilentem pestem, lurconem barathrum, 
tenebrionem tenebras, contaminatum labem, spurcum caenum, contemptum 
quisquilias, impurum sterquilinium, portentosum portentum, molestum hulcus, 
carcere dignum carcerem. Quorum unumquodque fere potest et per comparationem 
efferri ut χρυσοῦ χρυσοτέρα, id est auro magis aurea, et ipsa nequitia nequior, 
caecitate caecior, loquacitate loquacior, deformitate deformior, ipsa siti siticulosior, 
paupertate pauperior, infortunio infortunatior, ipsa infantior infantia. Ad hanc 
classem pertinent et illa : pater esuritionum et omnis eloquentiae fons et plus quam 


infantissimus et plus quam perditus. 

A rebus similibus 


Huic proxima sunt, quae ἃ rebus similibus trahuntur ut melle dulcior, pice 
nigrior, nive candidior, oleo tranquillior, infima auricula mollior, auro purior, 
plumbo stupidior, stipite tardior, litore surdior, iracundior Adria, aequore surdior, 
spongia bibacior, harenis sitientior, pumice siccior, aere Dodonaeo loquacior, vitro 
fragilior, pila volubilior, cothurno instabilior, clemate Aegyptia gracilior, alno 
procerior, cote durior, sole clarius, sidere pulchrior, buxo pallidior, Sardois herbis 
amarior, alga vilior, Aetna aestuantior, beta insulsior, trutina justior, spina distortior, 
ampulla vanior, pluma levior, vento instabilior, morte odiosior, barathro capacior, 
labyrintho involutior, corchoro vilior, subere levior, dolio pertuso incontinentior, 
laterna perlucentior, clepsydra perstillantior, fonte purior, Euripo mobilior, oculis 
carior, luce dulcior, vita antiquior, rubo arefacto praefractior, crambe recocta 


molestior, clavo purior, Floralibus licentiosior. 


Ab animantibus 


Item ab animantibus, ut muliere loquacior, passere salacior, hirco libidinosior, 
cervo vivacior, cornice annosior, graculo magis obstreperus, luscinia vocalior, 
dipsade nocentior, vipera virulentior, vulpe fraudulentior, echino asperior, porcello 
Acarnanio lenior, anguilla magis lubricus, lepore timidior, limace tardior, pisce 
sanior, pisce magis mutus, delphino lascivior, Phoenice rarior, scropha fecundior 
alba, nigro cycno rarior, hydra magis versipellis, albo corvo rarior, vulture edacior, 
scorpiis improbior, testudine tardior, glire somniculosior, sue indoctior, asello 
stolidior, hydris immitior, dama pavidior, hirudine bibacior, cane rixosior, urso 
hispidior, tippula levior. Cujusmodi quaedam congerit et Lucianus : Ὀργιλώτεροι 
μὲν τῶν κυνιδίων ὄντες, δειλότεροι δὲ τῶν λαγωῶν, κολακευτικώτεροι τῶν 
πιθήκων, ἀσελγέστεροι δὲ τῶν ὄνων, ἁρπαιιτικώτεροι δὲ τῶν γαλῶν, 


φιλονεικότεροι δὲ τῶν ἀλεκτρυόνων, id est Cum sint iracundiores catellis, 

timidiores leporibus, adulantiores simiis, libidinosiores asinis, rapaciores felibus, 
contentiosiores gallis gallinaceis. Item Plutarchus Adversus usuram, Ἀπιθανώτερος 
ὧν κολοιοῦ, ἀφωνότερος πέρδικος καὶ κυνὸς ἀγεννέστερος, id est Cum minus 
fidei tibi habeatur quam graculo, magis mutus sis quam perdix, abjectior serviliorque 


cane. 


A personis deorum 


Ducuntur ἃ personis deorum: Diana intactior, ipsis Charitibus humanior, 
Priapo salacior, Venere formosior, Mercurio facundior, Momo mordacior, Vertumno 


inconstantior, Proteo mutabilior, Empusa magis varius. 


A personis fabulosis 


À personis fabulosis : Tantalo sitientior, Atreo crudelior, Cyclope immanior, 
Oreste insanior, Ulixe dolosior, Nestore facundior, Glauco stupidior, Iro pauperior, 
Penelope castior, Nireo formosior, Tithono vivacior, Erysichthone esurientior, Niobe 
fecundior, Stentore clamosior, Tiresia caecior, Busiride ïillaudatior, Sphinge 
involutior, Labyrintho intricatior, Daedalo ingeniosior, Icaro audacior, Gigantibus 


elatior, Gryllo stultior, Lynceo perspicacior, Excetra pertinacior. 


A personis comoediarum 


À personis comoediarum : Thrasone Terentiano gloriosior, Demea jurgiosior, 
Mitione facilior, Gnathone adulantior, Phormione confidentior, Davo versutior, 


Thaïide blandior, Euclione parcior. 

A personis historiarum 


À personis historiarum: Zoilo invidentior, Catone severior, Timone 
inhumanior, Phalaride crudelior, Timotheo felicior, Sardanapalo nequior, Numa 
religiosior, Phocione justior, Aristide incorruptior, Croeso ditior, Crasso nummatior, 
Codro pauperior, Aesopo luxuriosior, Herostrato ambitiosior, Fabio cunctantior, 
Socrate patientior, Milone robustior, Chrysippo acutior, Trachalo vocalior, Curione 
obliviosior, nostri temporis Aristarchus, Christianorum Epicurus, item praeposterus 


Cato. 


A gentibus 


Α gentibus: Poeno perfidior, Scytha asperior, Scythotauris inhospitalior, 
Cretensi mendacior, Parthis vanior, Thracibus bibacior, Thessalo perfidior, Care 
vilior, Sybarita fastuosior, Milesiis effeminatior, Arabis ditior, Pygmaeo brevior, 


Arcade stolidior. 


Ab officiis 


Ab officiis: lenone magis perjurus, cinaedo mollior, milite gloriosior, 


Areopagita tristior, tyranno violentior, carnifice immanior. 


XIV. De praemollienda paroemia 


Jam illud tametsi minutulum humiliusque videatur, tamen postea quam 
docendi munus suscepimus, non gravabimur propter imperitiores admonere 
videlicet ut in usurpandis adagiis meminerimus, quod in verbis novatis aut durius 
translatis fieri Fabius jubet (id quod aït a Graecis elegantissime praeceptum esse) 
videlicet προεπιπλήττειν τῇ ὑπερβολῇ, ita nos oportebit προεπιπλήττειν τῇ 
παροιμίᾳ, hoc est praecastigare et velut occurrere paroemiae, si quando vel 


obscurior vel alioqui durior videbitur. Recipit enim hoc genus, sicuti paulo superius 


60 


10 


Les Adages d’'Érasme, présentés par les Belles Lettres et le GRAC (UMR 5037), 2010 


ostensum est, et metaphoras quantumlibet duras et novationes vocum licentiosas et 
hyperbolas parum pudentes et allegorias ad aenigma usque obscuras. Graeci 
προεπιπλήττουσιν his ferme modis: κατὰ τὴν παροιμίαν, ὥς φασι, φασί, τὸ 
λεγόμενον, τὸ τοῦ λόγου, ὡς παλαιός φησι λόγος, ὥσπερ λέγουσιν, ὡς λέγεται, 
ὡς λέγομεν παροιμιαζόμενοι, ὡς λέγουσιν οἱ παίζοντες, καλῶς εἴρηται, id est 
juxta proverbium, ut aiunt, aïunt, quod dicitur, quod dici solet, ut antiquum aït 
dictum, ut dicunt, ut dicitur, ut dicimus proverbio, ut dicunt jocantes, recte dictum 
est. lisdem ferme rationibus utuntur Latini : aiunt, ut aïunt, ut est in veteri proverbio, 
juxta vulgo tritum sermonem, quemadmodum vulgo dici consuevit, ut vetus verbum 


usurpem, ut adagio dictum est, vere hoc dicunt. 

1. 1,1, 1. Amicorum communia omnia 


Τὰ τῶν φίλων κοινά, id est Amicorum communia sunt omnia. Quoniam non 
aliud hoc proverbio neque salubrius neque celebratius, libuit hinc adagiorum 
recensionem velut omine felici auspicari. Quod quidem si tam esset fixum in 
hominum animis, quam nulli non est in ore, profecto maxima malorum parte vita 
nostra levaretur. Ex hoc proverbio Socrates colligebat omnia bonorum esse virorum 
non secus quam deorum. Deorum, inquit, sunt omnia. Boni viri deorum sunt amici, 
et amicorum inter se communia sunt omnia. Bonorum igitur virorum sunt omnia. 
Refertur apud Euripidem in Oreste : 

Κοινὰ τὰ τῶν φίλων, id est 

Inter enim amicos cuncta sunt omnia. 

Idem in Phoenissis : 

Κοινὰ γὰρ φίλων ἄχη, id est 

Communis omnis est amicorum dolor. 
Idem in Andromacha : 

Φίλων γὰρ οὐδὲν ἴδιον οἵτινες φίλοι 

Ὀρθῶς πεφύκασ’', ἀλλὰ κοινὰ χρήματα, id est 

Nam vere amicis proprium prorsus nihil, 

Sed inter ipsos cuncta sunt communia. 

Terentius in Adelphis : 
Nam vetus quidem hoc verbum, 

Amicorum inter se communia esse omnia. 

Testantur et apud Menandrum fuisse in eadem fabula. M. Tullius libro Officiorum 
primo Ut in Graecorum, inquit, proverbio est, amicorum esse omnia communia. 


Citatur et ab Aristotele libro Moralium octavo et a Platone De legibus quinto. Quo 

loco conatur demonstrare felicissimum reipublicae statum rerum omnium 
communitate constare : Πρώτη μὲν τοίνυν πόλις τέ ἐστι καὶ πολιτεία καὶ νόμοι 
ἄριστοι, ὅπου τὸ πάλαι λεγόμενον ἂν γίγνηται κατὰ πᾶσαν τὴν πόλιν ὅτι 
μάλιστα: λεγέται δὲ ὡς ὄντως ἐστι κοινὰ τὰ φίλων, id est Prima quidem igitur 
civitas est reipublicae status ac leges optimae, ubi quod jam olim dicitur, per omnem 
civitatem, quam maxime fieri potest, observabitur. Dictum est autem vere res 
amicorum communeis esse. Idem ait felicem ac beatam fore civitatem, in qua non 
audirentur haec verba : Meum, et non meum. Sed dictu mirum quam non placeat, 
imo quam lapidetur ἃ Christianis Platonis illa communitas, cum nihil unquam ab 
ethnico philosopho dictum sit magis ex Christi sententia. Aristoteles libro 
Politicorum II temperat Platonis sententiam volens possessionem ac proprietatem 
esse penes certos, caeterum ob usum, virtutem et societatem civilem juxta 
proverbium. Martialis libro II jocatur in quendam Candidum, cui super in ore fuerit 
hoc adagium, cum alioqui nihil impartiret amicis : 
Candide, κοινὰ φίλων sunt haec tua, Candide, πάντα, 
Quae tu magniloquus nocte dieque sonas ? 
Atque ita concludit epigramma : 
Das nihil et dicis, Candide, κοινὰ φίλων ? 

Eleganter Theophrastus apud Plutarchum in commentariolo, cui titulus ΠΕρὶ 
φιλαδελφίας : Εἰ κοινὰ τὰ φίλων ἐστί, μάλιστα δεῖ κοινοὺς τῶν φίλων εἶναι τοὺς 
φίλους, id est Si res amicorum communes, maxime convenit, ut amicorum item 
amici sint communes. M. Tullio libro De legibus primo videtur hoc adagium 
Pythagorae tribuere, cum ait : Unde enim illa Pythagorica vox, τὰ φίλων κοινὰ καὶ 
φιλίαν ἰσότητα, id est res amicorum communes et amicitiam aequalitatem. Praeterea 
Timaeus apud Diogenem Laertium tradit hoc dictum primum a Pythagora 
profectum fuisse. A. Gellius Noctium atticarum libro primo, capite nono testatur 
Pythagoram non solum hujus sententiae parentem fuisse, verumetiam hujusmodi 


quandam vitae ac facultatum communionem induxisse, qualem Christus inter 

omneis Christianos esse vult. Nam quicunque ab ïllo in cohortem illam 
disciplinarum recepti fuissent, quod quisque pecuniae familiaeque habebant, in 
medium dabant; quod re atque verbo Romano appellatur κοινόβιον, id est 


coenobium, nimirum a vitae fortunarumque societate. 


2. I,1, 2. Amicitia aequalitas. Amicus alter ipse 


Haec quoque ad Pythagoram auctorem referunt, quod eandem complectuntur 
sententiam : Τὴν φιλίαν ἰσότητα εἶναι καὶ μίαν ψυχήν, τὸν φίλον ἕτερον αὐτόν, id 
est Amicitiam aequalitatem esse et eandem animam et Amicum alter ipsum. Neque 
enim quicquam non commune, ubi fortunarum aequalitas ; neque dissensio, ubi 
idem animus; neque divortium, ubi coagmentatio duorum in unum. Aristoteles 
Magnorum Moralium lib. Il : Ὅταν βουλόμεθα σφόδρα φίλον εἰπεῖν, μία φαμὲν 
ψυχὴ ἡ ἐμὴ καὶ ἡ τούτου, id est Quoties volumus vehementer amicum dicere, una 
inquimus anima mea est hujus. Idem eodem libro : Ἔστι γὰρ, ὥς φαμεν, ὁ φίλος 
ἕτερος ἐγώ, id est Est enim, ut dicere solemus, amicus alter ego. Plato libro De 
legibus sexto citat tanquam vetus dictum et ceu proverbio jactatum : Παλαιὸς γὰρ ὁ 
λόγος ἀληθὴς ὦν, ὡς ἰσότης φιλότητα ἀπεργάζεται, μάλα μὲν ὀρθῶς εἴρηται καὶ 
ἐμμελῶς, id est Nam vetus illud verbum et vere et eleganter dictum est aequalitatem 
amicitiae auctorem esse. Neque tamen id sentit Plato, juvenibus ac senibus, doctis 
atque indoctis, stultis ac sapientibus, robustis ac debilibus, omnia aequalia exhibenda 
esse, sed cuique pro sua dignitate distribui oportere. Alioqui, quemadmodum ait 
inibi Plato, Τοῖς ἀνίσοις τὰ ἴσα ἄνισα γίγνοιτ’ ἄν, id est Inaequalibus aequalia erunt 
inaequalia, et ut summum jus in summam injuriam vertitur, ita summa aequalitas 
summa fit inaequalitas. Quemadmodum festiviter dixit Plinius : Aequalitate in 
ferendis sententiis nihil inveniri posse inaequalius. Quanquam hoc quoque quidam 
ex Homero sumptum existimant, apud quem est illud aliquoties, Ἴσον ἐμῇ κεφαλῇ, 


id est Aeque atque meum ipsius caput. Nec ab hoc dissidet Hebraeorum lex jubens, 

ut proximum perinde ut nosmetipsos diligamus. Atque haec omnia Aristoteles libro 


Moralium IX proverbii titulo citat. 


PYTHAGORAE SYMBOLA 


Sed quandoquidem in Pythagorae mentionem incidimus, non gravabor et 
reliqua illius symbola priscis illis oraculorum instar celebrata adscribere, quae 
quidem in praesentia licuit apud Graecos invenire scriptores. Nam ea tametsi prima, 
quod aïunt, fronte superstitiosa quaepiam ac deridicula videantur, tamen si quis 
allegoriam eruat, videbit nihil aliud esse quam quaedam recte vivendi praecepta. 
Nihil enim opus est Tyrrhenorum imitari superstitionem, qui haec etiam citra ullam 
allegoriam observant, ut testatur in Symposiacis Plutarchus. Idem in vita Numae 


tradit quaedam hujus generis symbola Numae convenisse cum Pythagoricis. 


2 (1). 1,1, 2 (1). Ne gustaris quibus nigra est cauda 


Μὴ γεύεσθαι τῶν μελανούρων, id est Ne gustes ex 115, quibus est nigra 
cauda. Interpretatur Plutarchus in commentariis De liberis instituendis, ne 
commercium habeas cum improbis et 115, qui sunt nigris ac infamibus moribus. 
Tryphon grammaticus inter aenigmatis exempla hoc quoque commemorans 
interpretatur hoc modo: Ψευδῆ λόγον μὴ προίεσθαι. Τὸ γὰρ ψεῦδος ἐν τοῖς 
ἐσχάτοις μέρεσι μελαίνεται καὶ ἀμαυροῦται, id est Ne mendacem sermonem 
protuleris. Mendacium enim in extremis partibus nigrescit et obscuratur. Quidam ad 
sepiam piscem referunt, qui atramento, quod in cauda gestat, semet occulit. 
Quanquam Plinius libro XXXII, capite ultimo melanurum inter pisces recenset, cum 
de sepiis multa prioribus libris disseruerit, ut videatur non idem esse piscis 
melanurus et sepia. Theodorus Gaza melanurum oculatam vertit, quem piscem 


nominat tantum loco quem modo indicavimus. 

2 (2). I,1, 2 (2). Stateram ne transgrediaris 


Μὴ ζυγὸν ὑπερβαίνειν, id est Stateram ne transilias, hoc est ne quid facias 
praeter jus et aequum. Nam stateram olim aequitatis symbolum habuisse vulgo vel 
Doricum illud proverbium indicat : Σταχάνης δικαιότερος, id est Trutina justior. Ad 
eum modum interpretatur Demetrius Byzantius apud Athenaeum libro 


Deïpnosophistarum decimo. 
2 (3). I, I, 2 (3). Choenici ne insideas 


Χοίνικι μὴ ἐπικάθισαι, id est Choenici ne insideas. Interpretatur divus 
Hieronymus de victu, ne fueris solicitus in diem crastinum. Est enim choenix 
demensum et cibus diurnus, ut apud Homerum Odysseas T : 

Οὐ γὰρ ἀεργὸν ἀνέξομαι, ὅς κεν ἐμῆς γε 

Χοίνικος ἅπτηται, id est 

Namque operae immunem haud patiar, quicunque meam unquam 

Choenica contigerit. 

Eodem pacto Laertius et Suidas exponunt. Porro servis olim cibus diurnus choenice 
distribuebatur, ut illi vicissim operis pensum persolverent ; quam ob causam Apollo 
Pythius Corinthios χοινικιμέτρας apellavit, quod servos possiderent quadragies 
sexies mille. Auctor Athenaeus libro sexto. Plutarchus autem longe diversius, puta : 
non indulgendum otio, sed industria prospiciendum victum, ne desit in posterum. 
Idem in Symposiacis hujus symboli meminit his quidem verbis: Μετὰ τῆς 
Πυθαγορικῆς χοίνικος, ἐφ΄ ἧς ἀπηγόρευε καθῆσθαι, διδάσκῶν ἡμᾶς ἀεί TL τοῦ 
παρόντος εἰς τὸ μέλλον ἀπολιπεῖν καὶ τῆς αὔριον ἐν τῇ σήμερον μνημονεύειν, 
hoc est Una cum Pythagorica choenice, in qua vetuit desidere, docens nos, ut ex eo 
quod praesens est, semper aliquid in futurum relinquamus et crastini diei in 
hodierno meminerimus. Existimat autem idem majores significare voluisse, quibus 


religiosum habitum est mensas inanes tollere. Demetrius Byzantius apud Athenaeum 

interpretatur non oportere spectare tantum quae praesentis diei sunt, quin crastinum 
semper esse expectandum, propemodum cum Plutarcho consentiens. 

Ego certe (quandoquidem in hujusmodi symbolis divinare non solum licet, 
verumetiam necesse est) opinor Pythagoricum hoc aenigma sumptum ex Homeri 
loco, quem modo citavimus, significarique non oportere per inertiam ocium et cibum 
alienum sectari, sed sua quenque industria sibi parare facultates, quibus mundiciem 
vitae sustineat. Parasiticum enim ac foedum, aliena vivere quadra nec ullam artem 
callere, qua possis οἰκόσιτος vivere. Notat id Homerus etiam in ΤῸ, cum ait 
Odysseae E : 

Μετὰ δ’ ἔπρεπε γαστέρι μάργῃ 

Ἀζηχὲς φαγέμεν καὶ πιέμεν: οὐδε οἱ ἦν ἴς 

Οὐδε βίη, id est 

Sed ventre insignis inerti, 
Assidue bibere atque edere ; ast industria nulla 
Nullaque vis aderat. 
Nec abhorret hinc illud Pauli apostoli, ne ipsum quidem incelebre vulgo : Qui non 
laborat non manducet. Cum nobis adornaretur sexta, ni fallor, Chiliadum aeditio, 
nempe anno ab orbe redempto millesimo quingentesimo decimoseptimo, 
commodum in lucem exiit opus Antiquarum lectionum Ludovici Caelii Rhodigini, 
de quo quid in totum sentiam, non habeo necesse nunc ferre sententiam. Tametsi 
ipse operis gustus (nam delibavi duntaxat) protinus arguit hominem inexplebili 
legendi aviditate per omne genus auctorum circumvolitantem et ex retextis aliorum 
sertis novas subinde corollas concinnare gaudentem. Quod autem Georgii Vallae, 
Volatarrani meique nusquam, quod quidem compererim, admiscuerit mentionem, 
quorum tamen commentariis nonnihil adjutum fuisse probabile est, scio judicio 
factum, non livore, etiamsi hoc ipsum tractans symbolum negat se quicquam adferre 
velle in medium, quod in aliorum commentariis rebulliat (sic enim 1116 loquitur), cum 


non pauca adducat quae in meis Chiliadibus reperio. Nec enim arbitror ad me 

pertinere, quod ille gignit etiam proverbia, sed cujusmodi chiliadas sexcentas explere 
possis, si fors ea res cordi sit. Ubi plusculum otii continget, non gravabimur attentius 
etiam observare, si quid illic sit, quod ad nostrum hoc institutum pertineat, 
haudquaquam hominem sua laude fraudaturi, si quid contulerit. Caeterum quod ad 
hujus aenigmatis explanationem attinet, non me fugit quid de choenice deque 
stragulis convolutis divinarit ille, cujus equidem commentum in praesentia nec 
probo nec refello. Mihi certe non libeat ad istum divinare modum, si quid alioquin a 
probis auctoribus suppeditetur. Quae praesidia simul atque nos defecerint, tum 
fortasse divinabimus et ipsi, sed ita, ut in hujusmodi rebus non multum operae seriae 
ponamus. Quorsum enim attinet anxie disquirere, quid senserit is, qui data opera 
curavit ne possit intelligi ? Cum haec scriberem, ex eruditorum litteris cognovi 
Rhodiginum obisse supremum vitae diem, non sine gravi dolore studiosorum et 
jactura studiorum. Narrant enim qui illum domestice norunt, fuisse virum 
integritatis Christianae, nullo studiorum labore fatigabilem, cum ad extremam 
senectutem pervenerit. Itaque tot virtutibus facile condono, si minus candide de 
nobis sensit. Plus enim apud me valet publica studiorum utilitas quam mei nominis 


ratio. 


2 (4). I, I, 2 (4). Ne cuivis dextram injeceris 


Μὴ παντὶ ἐμβάλλειν δεξίαν, id est Ne cuivis porrigas dextram, hoc est ne 
temere quemlibet in familiaritatem admittas, sed deligas quem diligas. Idem citatur 
atque exponitur ἃ Plutarcho ἐν τῷ Περὶ τῆς πολυφιλίας. Convenit cum illo Solonis 
apophthegmate, quod ex Apollodoro refert Diogenes Laertius, Φίλους μὴ ταχὺ KT 
οὗς δ΄ ἂν κτήσῃ μὴ ἀποδοκίμαζε, id est Amicos ne cito pares; quos autem 


paraveris, ne rejice. 

2 (65). I, I, 2 6). Arctum anulum ne gestato 


Μὴ φορεῖν στενὸν δακτύλιον, id est Arctum anulum ne gestato, hoc est 
interprete divo Hieronymo ne vixeris anxie et ne temet in servitutem conjicias aut in 
ejusmodi vitae institutum, unde te non queas extricare. Siquidem quisquis anulum 


angustum gestat, is sibi quodammodo vincula injicit. 


2 (6). I,1, 2 (6). Ignem ne gladio fodito 


Πῦρ σιδήρῳ μὴ σκαλεύειν, id est Ignem gladio ne fodito, hoc est ira percitum 
ne lacessas. Quin magis concedere convenit et blandis verbis tumidum animum 
placare. Ita divus Hieronymus et apud Athenaeum Demetrius Byzantius. Diogenes 
Laertius exponit potentium et ferocium iracundiam non esse convitiis exagitandam, 
propterea quod flamma quo magis exagitatur, hoc magis invalescit. Neque dissentit 
ab hoc interpretamento Plutarchus. Quanquam Plato libro De legibus sexto sic 
usurpavit, ut de 115 dici solitum videatur, qui frustra moliuntur quod effici nullo 
pacto queat, ostendens id lusus genus quoddam fuisse, ut ignem gladio dissecarent. 
Ad eundem ferme sensum retulit divus Basilius in Epistola ad nepotes, ut idem sibi 
velint ignem gladio dissecare et cribro haurire aquam. Huc nimirum allusit Lucianus 
in secundo Verarum narrationum libro, cum ex insulis fortunatis dimitteretur, 
fingens se a Rhadamento admonitum, ut si quando rediret in hunc nostrum orbem, 
{πὰ quaedam observaret, Mn πῦρ μαχαίρᾳ σκαλεύειν, μήτε θέρμους ἐσθίειν, μήτε 
παιδὶ ὑπὲρ τὰ ὀκτωκαίδεκα ἔτη πλησιάζειν, id est Ne gladio ignem diverberaret, ne 
lupinis vesceretur, ne se puero decimumoctavum annum egresso adjungeret. Si 
quidem horum meminisset, futurum ut aliquando ad eam insulam reverteretur. 
Horatius hoc dicto videtur indicare crudelitatem cum insania conjunctam. Amor 
enim per se furor est, qui si erumpat in pugnas ac caedes, ignis gladio perfoditur. 
Libro Sermonum secundo, satyra III: His adde cruorem/ atque ignem gladio 


scrutare. 

2 (7). I, 1, 2 (7). Cor ne edito 


Μὴ ἐσθίειν τὴν καρδίαν, id est Cor ne edito, hoc est ne curis tuum ipsius 
animum excrucies. Ad hunc modum enarrat Demetrius Byzantius apud Athenaeum. 
Aut ne solicitudinibus vitam reddas breviorem. Aristoteles enim libro De partibus 
animalium tertio narrat cor esse fontem omnium sensuum vitaeque ac sanguinis. 
Aristophanes in Nebulis : 

Ὅμως dE τὸν θυμὸν δακὼν ἔφην, id est 

Animum tamen mordens meum, sic inquam. 

Item Theognis : 
10 Kai δάκνομαι ψυχὴν καὶ δίχα θυμὸν ἔχω, id est 
Et rodor mentem sumque animi ambiguus. 
Videtur ex Homero sumptum, apud quem ex Iliados Z: 
Ἢ τοι ὁ κὰπ πεδίον τὸ ἀλήιον οἷος AAGTO 
Ὃν θυμὸν κατέδων πάτον ἀνθρώπων ἀλεείνων, id est 
Solus at ille quidem vacuis errabat in agris 
Cor adedens curis hominum vestigia vitans. 
Et Q : Σὴν ἔδεαι κραδίην, id est Tuum edis cor. Idem Odysseae I : 
Ἔνθα δύω νύκτας δύο τ' ἤματα συνεχὲς αἰεὶ 
Κείμεθ’, ὁμοῦ καμάτῳ τε καὶ ἄλγεσι θυμὸν ἔδοντες, id est 
20 Hic soles nocteisque duas consedimus usque 
Rodentes animum curis simul atque labore. 
Idem Iliado A : 
Σὺ δ' ἔνδοθι θυμὸν ἀμύξεις, id est 


Tu intus praecordia rodes. 

2 (8). I, 1, 2 (8). A fabis abstineto 


Κυάμων ἀπέχεσθαι, id est À fabis abstineto. Hujus aenigmatis varia reperitur 
interpretatio. Plutarchus in commentario De liberis educandis ad hunc enarrat 
modum. Abstinendum a tractandis reipublicae muneribus; propterea quod 
antiquitus in creandis magistratibus suffragia per fabas vice calculorum ferebantur. 
Quanquam idem in Problematis diversam adfert causam, nempe quod omnia 
legumina ventum et humorem impurum adferant corporibus atque hanc ob causam 
ad venerem incitent. In eadem sententia M. Tullius item fuisse videtur, qui in libro 
De divinatione primo scribit ad hunc modum : Jubet igitur Plato sic ad somnum 
proficisci corporibus affectis, ut nihil sit quod errorem animis perturbationemque 
adferat. Ex quo etiam Pythagoreis interdictum putatur, ne faba vescerentur, quae res 
habet inflationem magnam. Is cibus tranquillitatem mentis quarentibus constat esse 
contrarius. Aristoxenus tamen apud A. Gellium libro quarto, capite undecimo, 
refellit hanc opinionem affirmans Pythagoram nullo legumine saepius usum quam 
fabis, quod is cibus et alvum sensim abduceret et levigaret. Porro Gellius de cyamo 
non esitato causam erroris fuisse putat, quod in Empedoclis carmine, qui disciplinas 
Pythagoricas sectatus est, cessus hic invenitur : 

Δειλοί, πως δειλοί, κυάμων ἄπο χεῖρας ἑλέσθαι, id est 

Ah miseri, ἃ cyamo, miseri, subducite dextras. 

Opinati enim sunt plerique κύαμον legumentum vulgo dici. Sed qui diligentius 
scitiusque carmina Empedoclis arbitrati sunt (utar enim verbis Gellianis) κυάμους 
hoc in loco testiculos significare dicunt, eosque more Pythagorae operte atque 
symbolice κυάμους appellatos, quia sint εἰς τὸ κυεῖν δεινοὶ καὶ αἴτιοι τοῦ κυεῖν (id 
est ad ferendum uterum efficaces causaeque ferendi uteri) et geniturae humanae vim 
praebeant. Idcirco Empedoclem versu isto non a fabulo edendo, sed a rei Venereae 
proluvio voluisse homines deducere. De causis interdictae fabae haec ex Aristotele 


refert Laertius : Φησὶ δὲ Ἀριστοτέλης ἐν τῷ Περὶ τῶν κυάμων παραγγέλλειν 

αὐτὸν ἀπέχεσθαι τῶν κυάμων ἤτοι ὅτι αἰδοίοις εἰσὶν ὅμοιοι ἢ ὅτι Ἅιδου πύλαις. 
Ἀγόνατον γὰρ μόνον: ἢ ὅτι φθείρει ἢ ὅτι τῇ τοῦ ὅλου φύσει ὅμοιον ἢ ὅτι 
ὀλιγαρχικὸν. Κληροῦνται γοῦν αὐτοῖς, id est Ait autem Aristoteles in libro de fabis 
illum jussisse a fabis abstineri, vel quod pudendis essent similes vel quod inferorum 
portis. Unum enim hoc legumen expers geniturae ; vel quod corrumpat vel quod 
universi naturae simile vel quod ad oligarchiam pertineat. Nam fabis sortiuntur. 
Cum eo, quod postremo loco attigit Aristoteles, convenit quorundam sententia, qui 
putant Pythagoram hoc aenigmate deterruisse ἃ capessenda reipublica. Mihi magis 
etiam arridet, quod addit is qui historias, quas Gregorius Nazanzenus attigit, collegit, 
edere fabas, qui lucro corrupti ferunt suffragia. Plutarchus apud eundem Gellium 
testatur Aristotelem scriptum reliquisse, quod Pythagoras μήτρας καὶ καρδίας καὶ 
ἀκαλυφῆς καὶ τοιούτων τινῶν ἄλλων ἀπήχετο, id est vulva, corde et marina urtica 
atque id genus quibusdam aliis abstinuerit. Theon grammaticus apud Plutarchum in 
Symposiacis narrat apud Aegyptios tantam esse fabarum religionem, ut eas neque 
serant neque comedant, imo nec aspicere fas sit Herodoto teste. Quin et apud 
Romanos inter funesta habebantur fabae, quippe quas nec tangere nec nominare 
Diali flamini liceret, quod ad mortuos pertinere putarentur. Nam et lemuribus 
jaciebantur larvis et parentalibus adhibebantur sacrificiis et in flore earum litterae 
luctus apparere videntur, ut testatur Festus Pompeius. Plinius existimat ob id a 
Pythagora damnatam fabam, quod hebetet sensus et pariat insomnia, vel quod 
animae mortuorum sint in ea. Qua de causa et in parentalibus assumitur. Unde et 
Plutarchus testatur legumina potissimum valere ad evocandos manes. Varro ob hoc 
flaminem ea non vesci tradit, quoniam et in flore ejus litterae lugubres inveniuntur. 
Caeterum quod Plutarchus in Problematibus rerum priscarum inter caetera refert ob 
id damnatas fabas, quod Lethes et Erebi sint cognomines, quid sibi velit, non satis 
intelligebam, nisi quod consultis Graecis codicibus comperi tandem vel librarii vel 
interpretis errorem. Siquidem Graeca sic habent : Πότερον, ὡς oi Πυθαγορικοί, τοὺς 


μὲν κυάμους APHOLOUVTO διὰ τὰς λεγομένας αἰτίας, τὸν δὲ λάθυρον καὶ τὸν 

ἐρέβινθον ὡς παρωνύμους τοῦ Ἐρέβους καὶ τῆς Λήθης; id est An quod 
Pythagorici fabas quidem abominabantur ob causas quae feruntur, lathyrum autem 
et erebinthum, quod nomen a Lethe et Erebo deductum habeant ? Hactenus Plutarchi 
verba retulimus. Lathyrus autem et erebinthus ciceris genera sunt. Lethe Graecis 
oblivionem sonat. Erebus a caligine nomen habet, inauspicatae voces sapientiae 
studiosis. Hic lapsus in hoc profuit, ut Latini codicis mendum ostenderimus, ne quis 


ad eundem impingat lapidem. 


2 (9). I, 1, 2 (9). Cibum in matellam ne immitas 


Σιτίον εἰς ἀμίδα μὴ ἐμβάλλειν, id est Cibum in matellam ne immittas. 
Interpretatur Plutarchus, ne sermonem urbanum immittas in animum hominis 
improbi. Nam oratio cibus est animi; is corrumpitur et putrescit, si in animum 
insincerum inciderit. Hoc est, quod apud Gellium admonet Epictetus, etiam atque 
etiam videndum, in cujusmodi animum mittamus sermonem. Etenim si in vas 
insincerum immiserimus, in acetum aut lotium verti. Huc allusit Horatius : 


Sincerum est nisi vas, quodcunque infundis acescit. 


2 (10). I,1, 2 (10). Ad finem ubi perveneris ne velis reverti 


Μὴ ἐπιστρέφεσθαι ἐπὶ τοὺς ὅρους ἐλθόντας, id est Ne reflectas ubi ad 
terminos perveneris, hoc est interprete Plutarcho cum aderit fatalis dies viderisque 
vitae finem adesse, aequo animo feras neque turpi vitae cupiditate exanimeris. In vita 
Numae paulo secus refert : Βαδίζοντας εἰς ἀποδημίας μὴ μεταστρέφεσθαι, hoc est 
Qui peregrinationem ingressi sunt, ne revertantur. Hieronymus aliter : Post mortem 
hanc ne desideres vitam. Quemadmodum vulgo quosdam dicentes audimus 
Vergilianum illud : 


O mihi praeteritos referat si Juppiter annos ! 

2 (11). 1,1, 2 (11). Superis impari numero, inferis pari sacrificandum 


Τοῖς μὲν οὐρανίοις περισσὰ θύειν, ἄρτια δὲ τοῖς χθονίοις, id est Superis 
quidem imparibus sacrificandum, inferis vero paribus. Sed refert tantum ut aenigma 
Pythagoricum, non interpretatur. Caeterum in Problematibus Romanarum 
antiquitatum docet apud veteres primum mensem diis coelestibus habitum sacrum, 
secundum vero diis inferis, in quo et lustrationibus quibusdam uti mos erat et 
mortuis parentabant. Quinetiam totius mensis tres dies principes et auctores esse 
voluerunt, Calendarum, Nonarum et Iduum, quos festos ac sacros hababant veluti 
diis superis dicatos ; qui hos sequerentur, hoc est postridie Calendas, Nonas et Idus, 
diis manibus attribuebant ac proinde nefastos ac religiosos judicabant. Sic et apud 
Graecos tertius crater sospitatori Jovi, secundum semideis ac daemonibus 
tribuebatur. Principium autem omnis numeri est ἑνάς, cui adversatur δύας, inter 
pares numeros primus nec finem habens nec perfectus, cum ternio sit absolutus. Ac 
de numerorum quidem mysteriis multa reperias apud Platonem et Pythagoricos, 
nonnulla etiam apud priscos theologos. Quod ad explicandum hujus symboli sensum 
attinet, arbitror illud significatum deum, quoniam mens est simplicissima et in seipso 
perfecta, dotibus animi potissimum delectari. Nam quae corporis sunt composita 
sunt ac propagatione in immensum multiplicantur, cum animus sit simplex, 


immortalis et seipso contentus. 


2 (12). I, 1, 2 (12). Per publicam viam ne ambules 


Λεωφόρου μὴ βαδίζειν, id est Per publicam viam ne ambules. Divus 
Hieronymus exponit : Ne vulgi sequaris errores. Nunquam enim tam bene cum 
rebus humanis actum est, ut optima plurimis placuerint. Unde quidam hoc sic 
efferunt : Viam regiam declinato, per semitas ingredior. Quod quidem praeceptum 


non abhorret ab Evangelica doctrina, quae monet, ut declinata via spaciosa per quam 

ambulant plerique, per angustam ingrediamur viam a paucis quidem tritam, sed 


ducentem ad immortalitatem. 


2 (13). I, 1, 2 (13). Tollenti onus auxiliare, deponenti nequaquam 


Φορτίον συγκαθαιρεῖν μηδὲ συνεπιτιθέναι. Divus Hieronymus hoc ita 
refert : Oneratis superimponendum onus, deponentibus non connitendum, putatque 
hunc esse sensum : Ad virtutem incedentibus augenda praecepta, tradentes se otio 
relinquendos. Unde proferendum hoc pacto: Φορτίον συγκαθαιρεῖν μηδὲ 
συναποτιθέναι, id est Tollenti onus auxiliandum, haud adjuvandus tamen qui 
deponat. Hoc admonendum putavi, quod in quibusdam impressis codicibus 


depravatum est hoc symbolum. 


2 (14). 1,1, 2 (14). Ollae vestigium in cinere turbato 


Χύτρας ἴχνος συγχεῖν ἐν τῇ τέφρα, id est Ollae vestigium in cinere turbato. 
Plutarchus in Symposiacis interpretatur nullum evidens iracundiae vestigium 
oportere relinqui, sed simulatque deferbuerit atque resederit animi tumor, omnem 


praeteritorum malorum memoriam penitus tollendam esse. 


2 (15). 1,1, 2 (15). Unguium criniumque praesegmina ne commingito 


Ἀπονυχίσμασι καὶ κουραῖς μὴ ἐπουρεῖν μηδὲ ἐφίστασθαι, id est Unguium 
criniumque praesegmina ne commingito neque insistito. Hujus nullum adhuc 
interpretamentum reperi. Verum conjicio sensum hunc esse, si quos habeamus 
affines aut cognatos humiles et inutiles, eos tamen non esse usquequaque spernendos 


et contumeliis insectandos. 

2 (16). I, 1, 2 (16). Extra publicam viam ne deflectas 


Ἐκτὸς λεωφόρου μή βαδίζειν, id est Extra viam publicam ne ingrediaris. Hoc 
quoque refertur inter Pythagorica symbola a Diogene Laertio, tametsi superiori 
diversum. Neque est quod hanc miremur pugnantiam, quandoquidem (ut recte 
praeceptum est) loquendum ut plures, sapiendum ut pauci. Ita sunt quaedam, in 
quibus cum vulgo convenire dexteritatis est ; sunt rursum, in quibus a vulgo quam 
maxime dissidere virum bonum oportet. Recte Flaccus : 


Interdum et vulgus rectum videt, est ubi peccet. 


2 (17). I, 1, 2 (17). Quae uncis sunt unguibus, ne nutrias 


Γαμψώνυχα μὴ τρέφειν, id est Quae sont unguibus uncis, ne nutrias. 
Rapacitatem fugito, interprete Tryphone. Equidem arbitror convenire cum illo 
Aeschyli dicto, quod suo reddemus loco, catulum leonis non esse alendum in 
republica, hoc est non admittendos δημοβόρους, ut ait Homerus, βασιλέας, id est 
reges populi devoratores aut factiosos et praepotentes, qui opes civium ad paucos 


contrahunt, id quod nunc solenne est. 


2 (18). I, 1, 2 (18). Adversus solem ne loquitor 


Πρὸς τὸν ἥλιον τετραμμένον μὴ λαλεῖν, id est Adversus solem ne loquitor, 
hoc est manifestis ne repugnes. Nam quo maxime constat maximeque in confesso est, 
id sole clarius dicimus. Ergo contra solem loquitur, qui dicit : 


Nil intra est oleam, nil extra est in nuce duri. 


2 (19). I, 1, 2 (19). Gladium acutum avertas 


Ὀξεῖαν μάχαιραν ἀποστρέφειν, id est Ensem acutum avertas. Opinor innui a 
periculosis negotiis abstinendum. Nam fertur et aliud proverbium: Μὴ παιδὶ 


μάχαιραν, Ne puero gladium, subaudiendum committas. 

2 (20). I, 1, 2 (20). Adversus solem ne meiito 


Πρὸς τὸν ἥλιον τετραμμένον μὴ ὀμιχεῖν, id est Adversus solem ne meiito. 
Opinor commendari verecundiam. Tametsi Plinius superstitiosam hujus rei causam 
reddit lib. XXXVIIL, cap. VI, verba ipsius subscribam : Auguria valetudinis ex urina 
traduntur. Si mane candida, dein rufa sit, illo modo concoquere, hoc concoxisse 
significatur. Mala signa rubrae, pessima nigrae, mala bullantis et crassae, in qua 
quod subsidit, si album est, significat circa articulos aut viscera dolorem imminere, 
eadem viridis morbum viscerum, pallida bilis, rubens sanguinis. Mala et in qua 
veluti furfures atque nubeculae apparent. Diluta quoque alba vitiosa est. Mortifera 
vero crassa gravi odore et in pueris tenuis ac diluta. Magi vetant ejus rei causa contra 
solem lunamque nudari aut umbram cujusquam ab ipsa aspergi. Hesiodus juxta 
obstantia reddi suadet, ne deum nudatio aliquem offendat. Locus hic quem Plinius 
citat et ex quo symbolum Pythagorae sumptum apparet, est in opere, cui titulus 
Ἔργα καὶ ἡμέραι: 

Μηδ’ ἄντ' ἠελίοιο τετραμμένος ὀρθὸς ὀμιχεῖν, 

Αὐτὰρ ἐπεί κε δύῃ μεμνημένος ἔς τ’ ἀνιόντα. 

Μήτ’ ἐν ὁδῷ μήτ’ ἐκτὸς ὁδοῦ προβάδην οὐρήσῃς 

Μηδ’ ἀπογυμνωθείς, μακάρων τοι νύκτες ἔασσιν. 

Ἑζόμενος δ’ ὅ γε θεῖος ἀνήρ, πεπνυμένα εἰδώς, 

Ἢ ὅγε πρὸς τοῖχον πελάσας ἐυερκέος αὐλῆς, id est 

Adversus solem rectus ne meiito, verum ut 

Occiderit, donec redeat, facere ista memento. 

Sed neque progrediens locium desperseris unquam, 

Inve viis extrave vias, neque membra renudes 

Micturus, siquidem divis nox sacra beatis. 

At qui vir fuerit prudensque piusque, recumbens 


Sive domus muris admotus corpore, meiet. 

2 (21). I,1, 2 (21). Hirundines sub eodem tecto ne habeas 


Ὁμωροφίους χελιδόνας μὴ ἔχειν, hoc est Hirundines ne habeas sub eodem 
tecto. Divus Hieronymus Aristotelis auctoritatem secutus interpretatur abstinendum 
a commercio garrulorum et susurronum. Verum hoc interpretamentum refellitur 
apud Plutarchum Symposiacôn decade octava. Nam haud aequum videri, ut avem 
domesticam et humani convictus citra noxam amantem perinde ut sanguinariam et 
rapacem propellamus. Quod enim de garrulitate causantur, id esse frivolum, cum 
gallos, graculos, perdices, picas cumque hos alias complureis multo magis 
obstreperas non arceamus ἃ domestico contubernio, imo nüihil pene minus in 
hirundinem convenire quam garrulitatem. Ne id quidem accipiendum videtur, quod 
quidam pythagoricum symbolum ad tragoediam, quae de hirundine fertur, referunt, 
quasi triste omen secum adferat. Nam hac ratione philomenam item ejici oportere, ut 
quae ad eandem pertineat tragoediam. Itaque vero propius videtur ob id 
improbatam hirundinem, quod eidem malo videatur obnoxia, quo infames habentur 
aves aduncis unguibus. Siquidem carnibus victitat et cicadas, animal maxime vocale 
ac Musis sacrum, venatur, praeterea humi volans minutis animantibus insidiatur, 
deinde sola avium in tectis versatur nullam adferens utilitatem. Nam ciconia cum ne 
tecto quidem utatur nostro, tamen haudquaquam mediocrem contubernii gratiam 
refert bufones, serpentes, hostes hominum, e medio tollens. Contra hirundo, postea 
quam sub nostro tecto suos exucavit pullos, abit nulla relata gratia communicati 
hospitii. Denique (quod est omnium gravissimum) duo duntaxat animalia domestica 
sunt, quae nunquam humano convictu mansuescunt neque tactum admittunt neque 
consuetudinem neque ullius rei aut disciplinae communionem. Musca semper 
pavitat ne quid mali patiatur, et ob hanc causam indocilis ac semifera. Hirundo item 
natura videtur hominem exosum habere, proinde nec cicuratur, utpote diffidens 
semper semperque suspicans mali quippiam. His de rebus recte Pythagoras 


convictorem ingratum parumque firmum hirundinis symbolo monuit ablegandum. 

Hujusmodi ferme Plutarchus eo quem ostendi loco. Quibus illud unum videtur 
addendum Ciceronem, seu quisquis is fuit, in Rheroricis ad Herennium infidae 
amicitiae similitudinem ab hirundinibus mutuari, quae vere ineunte praesto sint, 


hyeme instante devolent. 


2 (22). I, 1, 2 (22). Stragula semper convoluta habeto 


Τὰ στρώματα ἀεὶ συνδεδεμένα ἔχειν, id est Stragula semper convoluta 
habeto. Id his quoque temporibus inelegans et inurbanum habetur, si quis stragula 
lecti non componat. Quid autem 5101 velit hoc symbolum, aliis divinandum relinquo. 
Tametsi suspicor commendatam verecundiam etiam his in rebus, quibus cogimur 


naturae necessitati satisfacere. 


2 (23). I, 1, 2 (23). In anulo dei figuram ne gestato 


Ἐν δακτυλίῳ θεοῦ εἰκόνα μὴ περιφέρειν, id est In anulo dei imaginem ne 


circumferas. Fortassis admonet non passim admiscendam dei mentionem. 


2 (24). I, 1, 2 (24). Sellam oleo ne absterseris 


Λαδίῳ εἰς θᾶκον μὴ ὀμόργνυσθαι, id est Ne sedem absterseris oleo. Nec 
hujus interpretamentum occurrit. Arbitror innui, non esse abutendum rebus optimis 


ad ea, quibus neque dignae videntur neque utiles. 


2 (25). I, 1, 2 (25). Coronam ne carpito 


Στέφανον μὴ δρέπεσθαι, id est Coronam ne carpseris. Divus Hieronymus 
Adversus Rufinum interpretatur urbium leges observandas esse, non violandas 


neque reprehendendas, quod urbium turrita moenia coronarum speciem praebeant. 

2 (26). I, 1, 2 (26). Quae deciderint ne tollito 


Τὰ πεσόντα μὴ ἀναιρεῖσθαι, id est Quae deciderint ne tollas. Admonet, ut 
assuescamus moderatius cibum sumere. Aristophanes in Heroïibus teste Laertio 
superstitiosam hujus symboli causam adfert. Heroum enim esse quae ceciderint e 
mensa eoque nefas gustare. Alii sic efferunt : 

Μηδὲ γεύεσθ’ ἅττ’ ἂν ἐντὸς τῆς τραπέζης καταπέσῃ, id est 


Ne gustate, quaecunque in mensa deciderint. 
2 (27). I, 1, 2 (27). A gallo candido abstineas 


Ἀλεκτρυόνος μὴ ἅπτεσθαι λευκοῦ, id est Albo gallo ne manum admoliaris, 


quod Mensi sacer sit, utpote horarum nuntius. 
2 (28). I, 1, 2 (28). Panem ne frangito 


Ἄρτον μὴ καταγνύειν, id est Panem ne frangito. Admonet non esse 
dirimendam amicitiam, propterea quod antiquitus amicitia pane conciliabatur. Unde 
et Christus, princeps noster, distributo pane perpetuam inter suos amicitiam 


consecrabat ; proinde non convenire frangi id, per quod amici conglutinarentur. 
2 (29). I, 1, 2 (29). Salem apponito 


Τὸν ἅλα παρατίθεσθαι, id est Salem apponito. Admonet justitiam et 
aequitatem omni adhibendam negotio. Sal enim quicquid occupaverit servat et ex 


rebus purissimis constat, aqua et mari. 
2 (30). I, 1, 2 (30). In via ne seces ligna 


Ἐν ὁδῷ μὴ σχίζειν ξύλα, id est In via ne seces ligna. Quidam exponunt non 


esse discruciandam et abbreviandam vitam cruris et anxiis cogitationibus. 

2 (31). 1,1, 2 (31). Ne libaris diis ex vitibus non amputatis 


Μὴ σπένδειν θεοῖς ἐξ ἀμπέλων ἀτμήτων, id est Ne libaris diis ex vitibus non 
amputatis. Nihil gratum superis, quod non purum purgatum sit. Hoc aenigma 
Plutarchus tribuit Numae in ipsius vita divinans eo mansuetudinem commendari, 
quae pars sit pietatis, quemadmodum et Evangelica doctrina rejicit munera ferocis, 
qui nolit fratri suo reconciliari. Quod enim purgatum non est, agreste est, et farina 


conducit leniendis quae dura sunt. Addit enim quod mox subjiciam. 
2 (32). I, 1, 2 (32). Ne sacrificato sine farina 


Μὴ θύειν ἄτερ ἀλφίτων, id est Absque farina ne sacrificato. Hoc aenigma 


morum mansuetudinem commendat, ut dictum est. 
2 (33). I, 1, 2 (33). Adorato circumactus 


Προσκυνεῖν περιφερόμενος, id est Adorandum circumactu corporis. 
Nimirum ad imitationem coeli perpetua vertigine circumacti, coelum autem deum 
antiquitas credidit. Plutarchus et hoc tribuit Numae ceu peculiare. Ac meminit 
quidem de coeli circumactu, caeterum addit et alias interpretationes : videlicet cum 
sacra spectent exortum solis, qui adorat vertens se circumacto corpore ad orientem, 
videtur semet ad deum convertere factoque circula per utranque mundi partem vota 
facere. Subjicit et tertiam, quam videtur maxime probare. Corporis vertigine 
significari rotas Aegyptias sentit (opinor de hieroglyphicis), quibus illi significabant 
nihil in rebus humanis esse stabile aut perpetuum, sed utcunque visum fuerit deo 


vitam nostram vertere ac volvere, aequum esse, ut boni consulamus. 
2 (34). I, 1, 2 (34). Adoraturi sedeant 


Καθῆσθαι προσκυνήσονθαι, id est Adoraturi sedeant, significat vota certa 


concipere oportere et in his, quae sunt optima, perseverare. Et hoc Plutarchus 

asscribit Numae, nisi quod in aedito per Aldinos volumine προσιυνήσαντας 
legimus, non προσκυνήσοντας, addens id fuisse velut augurium vota rata firmaque 
fore. Addit quibusdam hanc quietem videri distinctionem actionum, tanquam qui 
priori actioni finem imposuerint sedentes apud deos initium alterius actionis ab 
iisdem auspicentur. Quidam arbitrantur alium subesse sensum, quod oporteat eos, 
qui sacris operantur, non obiter ac velut aliud agentes hoc facere, sed vacuos ac totos 
rei divinae intentos. Unde Plutarchus idem tradit, quoties pontifex auguria seu sacra 
aggrediebatur, praecones clamabant : Hoc age. Ea vox hortabatur, ut qui sacra 
adirent, reverenter et attente facerent. Idem in Problematibus rerum priscarum refert, 
qui diis vota fecissent, in templis manere et quietem agere solitos, quod actiones 


hujus vitae frequenter involvant hominem molestiis. 


2 (35). 1,1, 2 (35). Surgens e lecto vestigium corporis confundito 


Ἀναστὰς ἐξ εὐνῆς συνταράττειν τὰ στρώματα, id est Cum surrexeris, 


stragulas confundito. Videtur idem cum superiore de stragulis complicandis. 


2 (36). 1,1, 2 (36). A piscibus abstineto 


Ἰχθύων μὴ γεύεσθαι, id est Pisces ne gustato. Quamobrem Pythagoras ab 
urtica marina jusserit abstinere, fortassis illud in causa fuit, quod is piscis Hecatae sit 
sacer propter mysterium ternionis, quem aiunt huic deae dicatum ; sed qua gratia 
reliquorum item piscium esum interdixerit, non aeque promptum fuerit expedire. 
Quanquam apud Plutarchum in Quaestionibus convivialibus quispiam hujusmodi 
causam adfert : Pisces quodammodo Pythagoricae disciplinae contubernales videri 
propter ἐχεμυθίαν, id est silentium, ita ut etiam in proverbium abierit, Ἀφωνότερος 
ἰχθύος, id est Magis mutus quam piscis. Theon grammaticus apud eundem 
Plutarchum diversam rationem allegat. Nam piscem maris indigenam et alumnum 
esse, elementi videlicet non solum alienissimi, verumetiam inimicissimi naturae 


hominis. Neque enim deos hinc ali, quemadmodum de stellis opinantur Stoici, quin 

parentem et servatorem regionis Aegyptiorum Osiridem in hoc dejectum perisse. 
Proinde nec aqua maris ad potum utuntur nec quicquam eorum, quae in eo 
gignuntur alunturque, purum et ad hominis usum accomodatum existimant, ut cum 
quibus nec aerem communem neque regionem habeamus communem. Quinimo aer 
hic, per quem reliqua omnia vivunt alunturque, illis perniciem adfert tanquam 
praeter naturam citraque usum et genitis et viventibus. Neque mirum, inquit, si ab 
animantibus abstinent propter elementum maris ab humana natura alienis nec ob id 
idoneis, quae cum nostro spiritu ac sanguine misceantur, quando neque nautas 
alloqui dignantur Aegyptii, si quando fiant obvii, quippe qui ex mari victum sibi 
parent. Rursum Sylla eodem in loco causam aliam adducit : nempe Pythagoram fere 
vesci solitum 115, quae fuissent diis immolata, primitiis illis dicatis. Atqui nullus 
piscis idoneus ad sacrificium. 

Plutarchus ipse rationes superiores ita refellit, ut dicat hoc ipso nomine magis 
oportere vesci piscibus, quod peregrini generis esse videantur. Immane enim 
planeque Cyclopicum esse, si quae sunt ejusdem generis mutuo laniatu pascantur. 
Nam quod narrant aliquando Pythagoram empto retium jactu pisces captos emisisse, 
non eos contempsit velut hostes et alienigenas, sed tanquam amicis jam factis et 
captivis pepercit persoluto illorum nomine precio. Reddit autem duplicem causam, 
quare Pytagorae non probaretur piscium esus, partim quod res cum injustitia 
conjuncta videretur, persequi, occidere, vorare animal, quod ipsa natura nullo pacto 
laedat hominem aut laedere possit ; deinde quod non ad necessitatem, sed ad luxum 
supervacaneamque gulae voluptatem pertineat piscium esus. Hinc esse quod 
Homerus fecerit non Graecos solum, cum circa Hellespontum militarent, a piscibus 
abstinentes, verumetiam Phaecas ipsos alioqui helluones. Ne procis quidem 
lurconibus marinum obsonium apposuit, cum utrique insulares essent. Nam apud 
hos majorem fere videmus tum immanitatem tum luxum. Neque socii Ulyssis 
unquam aut hamo aut retibus usi sunt, donec farina suppeteret. Verum omni 


commeatu absumpto paulo prius quam sacros Soli boves devorarent, piscari 

coeperunt non obsonïii causa, sed ob famem depellendam. Commemorantur hoc loco 
apud Plutarchum et alia nonnula de piscium abstinentia, sed haec ad symboli 
interpretationem satis esse visa sunt. 

Tribuitur Pythagorae et illa nobilis sententia teste Plutarcho in commentario 
De exilio: Ἑλοῦ βίον τὸν ἄριστον, ἡδὺν δὲ αὐτὸν συνήθεια ποιήσει, id est 
Optimam vitae rationem elige, eam jucundam reddet consuetudo. Divus 
Hieronymus hoc etiam dogma Pythagoricum refert, quo vir ille totius moralis 
philosophiae summam complexus videtur : Δεῖ φυγαδεύειν πάντα τρόπον καὶ 
ἐκκόπτειν τὴν νόσον ἀπὸ τοῦ σώματος, τὴν ἀπαιδευσίαν ἀπὸ τῆς ψυχῆς, τὴν 
ἀσέλγειαν ἀπὸ γαστρός, τὴν στάσιν ἀπὸ πόλεως, τὴν διαφωνίαν ἀπὸ τῆς οἰκίας, 
καὶ κοινῆ ἀπὸ πάντων τὸ ἀκρατές, id est Fugare convenit ac modis omnibus 
resecare, morbum a corpore, inscitiam ab animo, luxuriem a ventre, seditionem a 


civitate, discordiam a familia, in summa ab omni negotio intemperantiam. 


3. 1,1, 3. Nemo bene imperat, nisi qui paruerit imperio 


Οὐκ ἔστιν εὖ ἄρξειν μὴ ἀρχθέντα, id est Fieri non potest, ut bene gerat 
imperium, qui non tulerit imperium. Manet hoc adagium hodieque vulgo celebre, 
neminem recte dominum agere, qui non ante ministrum gesserit. Citat autem 
Aristoteles Politicorum libro tertio : Διὸ λέγεται Kai τοῦτο καλῶς, ὡς οὐκ ἔστιν εὖ 
ἄρξειν μὴ ἀρχθέντα, id est Quapropter illud etiam recte dicitur neminem bene 
imperium gerere, qui non ipse prius sub imperio fuerit. Rursum eodem libro : Τόν te 
γὰρ μέλλοντα ἄρχειν καλῶς ἀρχθῆναί φασι δεῖν πρῶτον, id est Eum enim qui 
bene sit administraturus imperium, aïunt imperium ferre prius oportere. Magis 
proverbialiter extulit Plato libro De legibus sexto : Δεῖ δὴ πάντ' ἄνδρα διανοεῖσθαι 
περὶ ἁπάντων ἀνθρώπων, ὡς ὁ μὴ δουλεύσας οὐδ΄ ἂν δεσπότης γένοιτο ἄξιος 
ἐπαίνου, id est Jam illud oportet unumquenque de mortalibus universis cogitare, qui 
non servierit, eum haudquaquam dominum fore laude dignum. Plutarchus In ducem 


imperitum : Οὔτε γὰρ πίπτοντός ἐστιν ὀρθοῦν οὔτε διδάσικειν ἀγνοοῦντος οὔτε 

AKOOHOUVTOS κοσμεῖν ἢ τάττειν ATAKTOUVTOS ἢ ἄρχειν μὴ ἀρχομένου, id est 
Neque enim lapsi partes sunt alios erigere neque inscii docere neque incompositi 
componere neque ordinare inordinati neque imperare, qui imperium non sit passus. 
Idem hoc laudis peculiariter tribuit Agesilao : Ἐλθεῖν ἐπὶ τὸ ἄρχειν μὴ ἀπαίδευτον 
τοῦ ἄρχεσθαι, id est Venisse ad imperium non indoctum parere imperio. Seneca 
libro De ira Il: Nemo regere potest, nisi qui et regi. Natum adagium a nobili illo 
Solonis apophthegmate, quod in ejus vita refert Diogenes Laertius : Ἄρχε πρῶτον 
μαθὼν ἄρχεσθαι, id est Imperium gere, sed ubi prius imperium ferre didiceris. 
Itaque referri potest vel ad eos, qui prius alieno parendo imperio discunt imperium 
in alios gerere vel qui prius cupiditatibus imperant suis, quam in alios exerceant 
imperium. Neque enim idoneus est ut aliis dominetur, qui ipse servit affectibus, 


neque rex aliis esse potest, nisi quem ratio rexerit. 


4. I,1, 4. Adonis Horti 


Ἀδώνιδος κῆποι, id est Adonidis horti, de rebus leviculis dicebatur parumque 
frugiferis et ad brevem praesentemque modo voluptatem idoneis. Pausanias testatur 
Adonidis hortos olim in delitiis fuisse, lactucis potissimum ac foeniculis frequentes, 
in quibus semina haud aliter atque in testa deponi consueverint, eoque rem in 
proverbium abiisse contra futiles ac nugones homines et voluptatibus ineptis natos ; 
cujusmodi sunt cantores, sophistae, poetae lascivi, cupediarii atque id genus ali. 
Erant autem ii horti Veneri sacri propter Adonidem ejus amasium primo aetatis flore 
praereptum atque in florem conversum. Horum mentionem facit Plato in Phaedro : 
Ὁ νοῦν ἔχων γεωργός, ὧν σπερμάτων κήδοιτο καὶ ἔγκαρπα βούλοιτο γενέσθαι, 
πότερα σπουδῇ ἂν θέρους εἰς Ἀδώνιδος κήπους ἀρῶν χαίροι θεωρῶν καλοὺς ἐν 
ἡμέραισιν ὀκτὼ γιγνομένους, ἢ ταῦτα μὲν δὴ παιδιᾶς TE καὶ ἑορτῆς χάριν δρώῃ 
ἄν, ὅτε καὶ ποιοῖ ; id est Num agricola qui sapiat semina quae curae haberet quaeque 
cuperet aliquando fructum adferre, aetatis tempore summo studio in Adonidis 


hortos mittet gaudetque spectare eos intra dies octo jam pulchros effectos, an ea 

quidem per lusum ac festi gratia faciet, si quando tamen fecerit ? Item Plutarchus in 
commentario, cui titulus Περὶ τοῦ βραδέως ὑπὸ θείου τιμωρουμένου, id est De eo, 
qui ἃ numine sero punitur : Ἀλλὰ μικρός τις καὶ κενόσπουδος ὁ θεός ἐστιν ὥστε 
μηδὲν ἡμῶν ἐχόντων θεῖον ἐν αὑτοῖς μηδὲ προσόμοιον ἁμωσγέπως ἐκείνῳ καὶ 
διαρκὲς καὶ βέβαιον, ἀλλὰ φύλλοις, ὡς Ὅμηρος ἔφη, παραπλησίως 
ἀπομαραινομένων παντάπασι καὶ φθινόντων ἐν ὀλίγῳ, ποιεῖσθαι λόγον 
τοσοῦτον, ὥσπερ αἱ τοὺς Ἀδώνιδος κήπους ἐπ’ ὀστράκοις τισὶ τιθηνούμεναι καὶ 
θεραπεύουσαι γυναῖκες, ἐφημέρους ψυχὰς ἐν σαρκὶ τρυφερᾷ καὶ βίου ῥίζαν 
ἰσχυρὰν οὐ δεχομένῃ βλαστανούσας, εἶτα ἀποσβεννυμένας ἀεὶ ὑπο τῆς 
τυχούσης προφάσεως, id est Imo morosior quispiam et levicularum rerum curiosus 
est deus, qui cum nihil habeamus divinum in nobis, neque quod ullo modo ad illius 
similitudinem accedat quodque constet ac stabile perpetuumque sit, quin magis 
foliorum  ritu, quemadmodum ait Homerus, undequaque  marcescamus 
intereamusque brevi, tantam nostri curam habeat non aliter quam mulieres, quae 
Adonidis hortos ad dies pauculos vernantes in testulis quibusdam nutriunt 
foveatque animas brevi duraturas in carne tenera et solidam vitae radicem non 
recipiente suppullulantes ac mox ad quamvis occasionem interituras. Meminit et 
Theocritus Idyllio @ : 

Πὰρ à’ ἁπαλοὶ κᾶποι πεφυλαγμένοι ἐν ταλαρίσκοις, 

Ἀργυρέοις, id est 

Adsunt et teneri calathis candentibus horti, 

Servati. 
Effertur paroemia etiam hoc modo, Ἀκαρπότερος τῶν Ἀδώνιδος κήπων, id est 
Infructuosior Adonidis hortis. Non dissimili figura Isaeus apud Philostratum 
juveniles voluptates appellat Ταντάλου κήπους, quod umbris ac somniis persimiles 
sint nec expleant hominis animum sed iritent potius. Similiter Pollux sophistae 
Athenodori dictionem appellabat Tantali hortos, quod juvenilis esset ac levis, 


speciem prae se ferens, quasi esset aliquid, cum nihil esset. 

5. I,1, 5. Infixo aculeo fugere 


Βαλὼν φεύξεσθαι οἴει ; id est Jaculo immisso fugiturum te putas ? Metaphora 
proverbialis, ubi quis dicto convitio seu maleficio quopiam peracto statim subducit 
sese, ne vel tueri cogatur quod dixerit aut ne mutuum recipiat. Eryximachus, 
medicus in Convivio Platonis, Aristophani discedere paranti ne cogeretur et ipse 
laudare Cupidinem ac jocis quibusdam poeticis eludenti: Βαλών γε, φάναι, ὦ 
Ἀριστόφανες, οἴει ἐκφεύξεσθαι; ἀλλὰ πρόσεχε τὸν νοῦν καὶ οὕτως λέγε ὡς 
δώσων λόγον. Ἴσως μέντοι, ἂν δόξῃ μοι, ἀφήσω σε, id est Ut videtur, inquit, 
Aristophanes, immisso in nos jaculo fugiturum te credis ? Quin tu animum adverte 
atque ita loquere tanquam rationem redditurus. Sane, si mihi videbitur, fortassis te 
dimittam. Utitur item in Phaedone et in primo De republica libro, quanquam hoc 
loco mutat metaphoram et ad balneatorem iniecta aqua discedentem refert : Ταῦτα 
εἰπὼν ὁ Θρασύμαχος ἐν νῷ εἶχεν ἀπιέναι, ὥσπερ βαλανεὺς ἡμῶν καταντλήσας 
κατὰ τῶν ὥτων ἁθρόον καὶ πολὺν τὸν λόγον, id est Haec locutus Thrasymachus in 
animo habebat discedere, ceu balneator quispiam offusis in aures copiosis ac multis 
verbis. Ac mox eodem in loco, Οἷον ἐμβαλὼν λόγον ἐν νῷ ἔχεις ἀπιέναι, id est 
Velut injecto dicto paras discedere. Respexit ad proverbium Plutarchus in 
commentario De ïis, qui tarde puniuntur a numine : Ἀλλ’ οὐδ΄ εἰ βαλών, εἶπεν, 
ἀπηλλάγη, καλῶς εἶχε περιορᾶν τὸ βέλος ἐγκείμενον, id est Quinetiam si 
discessit, inquit, immisso jaculo, non convenit telum inhaerens negligere. Allusit ad 
hanc paroemiam Aristoteles in tertio Naturalium auditionum libro. Refellens enim 
Anaxagorae sententiam, qui dixisset infinitum immotum esse et in seipso 
conquiescere, negat satis esse dixisse tantum et aufugere, cum causam etiam reddere 
debuerit, quamobrem infinitum moveri non posset : Οὐ γάρ, inquit, ἱκανόν, τὸ 
οὕτως εἰπόντα ἀπηλλάχθαι, ut obiter et orthographiam emendem, non Aristotelis, 
sed typographi. Quadrabit igitur in eos, qui velut oracula quaedam pronuntiant aliis 


conjectandi materiam ministrantes, ut qui non interpretentur quamobrem [ἴα 

senserint. Translatum videtur ab apibus aut vespis, quae infixo aculeo statim 
aufugiunt. Id enim innuit Plato in Phaedone. Potest et ad Parthos referri, qui jaculo 
coniecto in hostem mox equis versis se fuga proripiunt nec audent cominus congredi. 
Simillimum est huic, quod est apud Ciceronem libro De finibus bonorum quarto : 
Scupulum, inquam, abeunti, sed videbimus. Solet enim scrupulus esse molestus 
ambulantibus. Idem apertius in oratione pro L. Flacco : Flacco vero quid profuit, qui 
valuit tam diu dum huc prodiret ἡ Mortuus est aculeo jam dimisso ac dicto 


testimonio. 


6. I,1, 6. Nodum solvere 


Κάθαμμα λύειν, id est Nodum solvere, dicebatur qui negotium alioqui 
impeditum facile conficeret. Natum hinc aïunt, quod tradunt Midam curru nodis 
quibusdam inexplicabilibus e corni libro connexo vectari solitum. De hoc in templo 
reposito proditus erat apud Phrygas rumor, ut qui vinculum illius soluisset, eum 
Asiae imperio potiturum. Alexander Magnus explicuit exempto clavo, qui jugum 
temoni connectebat; quidam aiïunt gladio dissecuisse. Cujus historiae alio loco 
mentionem faciemus in proverbio Herculanus nodus. M. Tullius Epistolarum ad 
Atticum libro quinto : Caesari nullus honos ἃ senatu habeatur, dum hic nodus 


expeditur, id est dum hoc negotium conficitur. 


7. 1,1, 7. Dodonaeum aes 


Δωδωναῖον χαλκεῖον, id est Dodonaeum cymbalum aut tintinnabulum. In 
hominem dici consuevit improbae atque importunae loquacitatis. Zenodotus citat ex 
Ariphoro Menandri. Tradit autem in Dodona duas fuisse sublimes columnas, in 
altera positam pelvim aeream, in altera pensile pueri simulachrum flagellum aereum 
manu tollentis, quoties autem ventus vehementius flaverit, fieri ut scutica impulsa 
crebrius lebetem feriat isque percussus tinnitum reddat ad multum etiam temporis 


resonantem. Alii referunt ad aera Corinthia, quae prae caeteris clarius tinniant. 

Meminit hujus adagïi Stephanus in dictione Dodone. Juvenalis ad adagium allusisse 
videtur, cum ait : 

Tot pariter pelues, tot tintinnabula credas 

Pulsari, 
muliebrem garrulitatem taxans. Suidas diversam adagii adgert interpretationem ex 
Daemone. Aït enim oraculum Jovis quod olim erat in Dodona, lebetibus aereis 
undique cinctum fuisse, ita ut inuicem sese contingerent. [taque necessum erat fieri, 
ut uno quopiam pulsato vicissim et omnes resonarent sonitu per contactum ab aliis 
ad alios succedente. Durabatque in longum tempus tinnitus ille, videlicet in orbem 
redeunte sono. Putatque paroemiam dictam in sordidos et quantumvis pusilla de re 
querulos. Verum Aristoteles hoc commentum ut fictitium refellit adferens aliud 
interpretamentum, quod modo retulimus, de columnis duabus et simulachro pueri. 
Plutarchus in commentario Περὶ τῆς ἀδολεσχίας indicat in Olympia porticum 
quandam fuisse ratione mathematica ita compositam, ut pro una voce multas 
redderet, atque ob id ἑπτάφωνον appellatam. Cumque hac confert homines 
impendio loquaces, quos si verbulo tangas, continuo referunt tantum verborum, ut 
nullus omnino sit garriendi finis. Meminit hujus adagionis et Iulius Pollux libro 


sexto, capite de loquacibus, his verbis : τὸ ἐκ Δωδώνης χαλκεῖον. 


8. I,1, 8. Prora et puppis 


Πρῶρα καὶ πρύμνη, id est Prora et puppis. M. Tullius libro Familiarium 
epistolarum ultimo scribens ad Tyronem suum paroemiam hanc refert his verbis : 
Mihi prora et puppis, ut Graecorum proverbium est, fuit a me tui dimittendi, ut 
rationis meas explicares. Prora itaque et puppi summam consilii nostri significamus, 
propterea quod a prora et puppi, tanquam a capite et calce, pendeat tota navis. Apud 
Graecos invenio pronuntiatum hoc pacto: Τὰ ἐκ πρώρας καὶ τὰ ἐκ πρύμνης 
ἀπόλλυται, id est A prora pariter atque a puppi pereunt siue prora pariter ac puppis 


perit, hoc est ad internecionem. Philostratus in Heroicis : Ἀλλὰ δεῖ προσδεδέσθαι τῇ 

νηί, καθαπερ τὸν Ὀδυσσέα, εἰ dE μή, καὶ τὰ ἐκ πρώρας φασὶ καὶ ἐκ πρύμνης 
ἀπολεῖται, id est Sed oportet Ulyssis in morem navi alligatum esse, alioqui et prora, 
quod dici solet, et puppis perit. Consimili figura dictum est in Apocalypsi : Ἐγώ εἰμι 
ἄλφα καὶ ὦ, Ego sum alpha et w. Ego sum rerum omnium summa. Omnia 
proficiscuntur ἃ me velut ἃ fonte, et ad eundem omnia referuntur tanquam ad 
felicitatis portum. Nam alpha, à, Graecis prima littera est, magnum postrema. Neque 
dissidet hinc illud Theocriticum in Encomio Ptolemaei : 

Ἀνδρῶν αὖ Πτολεμαῖος ἐνὶ πρώτεσσι λεγέσθω 

Καὶ πύματος καὶ μέσσος, id est 

Ast hominum in numero decantetur Ptolemaeus 

Primus et ultimus ac medius. 
Item Vergilianum ïllud: A te principium, tibi desinet. Huc pertinet quod 
Demosthenes pronuntiationem τὸ πρῶτον, τὸ δεύτερον καὶ τὸ τρίτον esse dixit 
universam eloquentiam intelligens. Plato De legibus libro quarto : Ὁ μὲν δὴ θεός, 
ὥσπερ καὶ ὁ παλαιὸς λόγος, ἀρχήν TE καὶ τελευτὴν καὶ μέσα τῶν ὄντων ἁπάντων 
ἔχων, id est Jam deus quidem ipse, quemadmodum vetusto verbo dicitur, tum 
initium tum finem tum medium rerum omnium complectens. Plutarchus in 
commentario De liberis educandis : Ὅτι ἕν πρῶτον καὶ μέσον καὶ τελευταῖον ἐν 
τούτοις κεφάλαιον ἀγωγὴ σπουδαία καὶ παιδεία νόμιμός ἐστι, id est Quod una res 
primum et medium ac postremum hic caput est, proba institutio legitimaque 
eruditio. Aristoteles libro Rhetoricorum tertio refert ex Alcidamante quodam, qui 
philosophiam legum vallum ac fossam appellarit, omne legum praesidium in 
philosophia situm innuens. At philosophus eam metaphoram tanquam duram ac 
frigidam damnat, quasi vero non durior sit illa superior Πρῶρα καὶ πρύμνη. Verum 
in oratione seria fortassis vitiosae fuerint, in adagiis non item offendit duricies, ut 
quae saepenumero vel aenigmatum simillima sint eaque ferme laudatissima 
videantur, quae paulo longius detorta fuerint. Proinde quoties summam totius 


negotii et omne momentum praesidiumque significabimus, proram et puppim aut 

fossam et vallum dicemus, ut pietas studiorum nostrorum propra et puppis esse 
debet. Quibusdam omnium rationum prora et puppis est pecunia. Adversus 
Carthaginensium vim Scipio fossa pariter et vallum erat, id est praecipuum 


tutamentum. 


9, I,1, 9. Umbrae 


Σκιαί, id est Umbrae, proverbiali joco dicebantur olim 11, qui venirent ad 
conuivium non ipsi quidem vocati, sed comites eorum qui vocati fuerant, sic illos 
sequentes velut umbra corpus ultro sequitur. Ad hanc paroemiam allusit Horatius 
Epistolarum libro primo scribens ad Torquatum : 

Brutam tibi Septimiumque, 

Et nisi coena prior potiorque puella Sabinum 

Destinet, ad summam, locus est et pluribus umbris, 

Sed nimis arcta premunt olidae convivia caprae. 

Hoc loco neque Acron proverbii facit mentionem, opinor, quod rem vulgo jactatam 
ceu notam praeterierit. Christophorus Landinus, vir alioqui doctus, umbras 
interpreatatur loca in rure operta umbris, in quibus commode discumbant convivae. 
Praeterea capras interpretatur scurras mordaces. Postremo : Dic quotus esse velis, ad 
hunc exponit modum : Rescribe, cujus fortunae homines tibi convivas adhibeam. 
Nam si cupis digniore te, eris postremus, si inferiores, eris primus. Haec non fueram 
adscripturus, nisi conduceret ostendisse in quae deliramenta virum eruditum adigat 
nonnumquam unius proverbiali ignorantia. Sensus autem Horatiani carminis sic 
habet. Admonet Torquatum, ut ad coenam veniat paucis comitatus, videlicet Bruta, 
Septimio et Sabino, non quod sit defuturus in accubitu locus, si velit plureis umbras 
secum adducere, verum id futurum incommodi, ut alarum odor convivii suavitatem, 
si angustius sedeatur. Deinde si velit omnino plureis umbras, id est comites, 


praemoneat se de numero, ne non respondeat apparatus. Brutam itaque, Septimium 

et Sabinum umbras Torquati vocat, si veniant non ipsi quidem inuitati, sed a 
Torquato, quem vocarat Horatius, ceu comites adducti. Item alibi : 
Cum Servilio Balatrone 
Vibidius, quos Moecenas adduxerat umbras, 
id est ultroneos comites. Plutarchus Συμποσιακῶν libro septimo, quid sint umbrae 
narrat his verbis: Τὸ dE τῶν ἐπικλήτων ἔθος, οὗς νῦν σκιὰς καλοῦσιν, OÙ 
κεκλημένους αὐτούς, ἀλλ’ ὑπὸ τῶν κεκλημένων ἐπὶ τὸ δεῖπνον ἀγομένους, 
ἐζητεῖτο πόθεν ἔσχε τὴν ἀρχήν: ἐδόκει δὲ ἀπὸ Σωκράτους, Ἀριστόδημον 
ἀναπείσαντος οὐ κεκλημένον εἰς Ἀγάθωνος ἰέναι σὺν αὐτῷ καὶ παθόντα τι 
γελοῖον: ἔλαθε γὰρ κατὰ τὴν ὁδὸν ὑπολειφθεὶς ὁ Σωκράτης, ὁ δὲ προεισῆλθεν, 
ἀτεχνῶς σκιὰ προβαδίζουσα σώματος ἐξόπισθεν τὸ φὼς ἔχοντος, id est, Mos 
autem adducendi comites, quos nunc umbras appellant, non ipsos quidem vocatos, 
sed ab aliis qui vocati fuerant ad convivim adductos, quaesitum est, undenam 
inoleverit. Existimabant natum a Socrate, qui Aristodemo persuaserit, ut non vocatus 
secum ad Agathonis convivium accederet. Acciderat enim Aristodemo ridiculum 
quiddam. Siquidem cum inter eundum non sentiret Socratem a tergo relictum, prior 
ingressus est, plane velut umbra corpus praecedens lumine a tergo sequente. 
Hactenus Plutarchus. Est autem haec de Socrate et Aristodemo fabula apud 


Platonem in dialogo, cui titulus Συμπόσιον. 


10. I,1, 10. Nihil ad Parmenonis suem 


Οὐδὲν πρὸς τὴν Παρμένοντος dv, id est Nihil ad Parmenonis suem. De 
aemulatione dictum, quae longo intervallo abesset ab eo quod imitaretur. Plutarchus 
in Symposiacis, quintae decadis secundo problemate, quo pacto natum sit adagium 
narrat ad hanc ferme sententiam : Parmeno quispiam fuit ex hominum eorum 
genere, qui nostris etiam temporibus varias animantium et hominum voces ita scite 
imitantur ac repraesentant, ut audientibus tantum, non etiam videntibus verae, non 


imitatae voces videantur. Neque desunt quos hoc artificum majorem in modum 

delectet. Parmenon igitur hac arte vulgo ut jucundissimus ita etiam celeberrimus 
fuisse perhibetur ; quem cum reliqui conarentur aemulari ac protinus ab omnibus 
diceretur illud : Εὖ μέν, ἀλλ΄ οὐδὲν πρὸς τὴν Παρμένοντος dv, hoc est Recte 
quidem, verum nihil ad Parmenonis suem, quidam prodiit veram suculam sub alis 
occultatam gestans. Hujus vocem cum populus imitaticiam esse crederet statimque, 
sicut solent, reclamarent : Ti οὖν αὕτη πρὸς τὴν Παρμένοντος ; id est Quid haec ad 
Parmenonis suem ? vera sue deprompta ac propalam ostensa refellit illorum 
iudicium, utpote non ex vero sed ex imaginatione profectum. Meminit idem 
Parmenonis ac suis adumbratae in commentariis De audiendis poetis. Nec 
intempestiviter utemur hoc adagio, quoties aliquis opinione deceptus de re perperam 
judicat. Veluti si quis epigramma parum eruditum ac neotericum supra modum 
admiraretur persuasus antiquum esse. Rursum, si quod antiquum esset et eruditum, 
ceu nuperum damnaret. Tantum enim valet haec imaginatio, ut eruditissimis etiam 


viris in judicando imponat. 


11. 1,1, 11. Syncretismus 


Συγκρητισμός Cretico proverbio dicebatur, quoties fieret, ut qui modo 
videbantur hostes acerrimi, repente in summam concordiam redigerentur. Id quod 
frequenter evenire solet, maxime si quando malum aliquod inciderit utriusque 
commune. Plutarchus in commentario Περὶ φιλαδελφίας, id est De fraterna 
charitate, recenset simulque explicat paroemiam his verbis : Ἔτι toivuv ἐκεῖνο δεῖ 
μνημονεύειν ἐν ταῖς πρὸς τοὺς ἀδελφοὺς διαφοραῖς καὶ φυλάττειν, TO τοῖς φίλοις 
αὐτῶν ὁμιλεῖν καὶ πλησιάζειν τότε μάλιστα, φεύγειν δὲ τοὺς ἑχθροὺς καὶ μὴ 
προσδέχεσθαι, μιμούμενον αὐτὸ γοῦν τοῦτο τὸ Κρητῶν, où πολλάκις 
στασιάζοντες ἀλλήλοις καὶ πολεμοῦτες ἔξωθεν ἐπιόντων πολεμίων διελύοντο 
καὶ συνίσταντο: καὶ τοῦτο ἦν ὁ καλούμενος UT αὐτῶν συγκρητισμός, id est 
Praeterea oportebit et ilud meminisse fratribus inter se dissidentibus observareque, 


ut potissimum eo tempore consuetudinem habeas et convictum cum illorum amicis. 

Rursum, inimicos fugias neque admittas ad familiaritatem, illud videlicet Cretensium 
exemplum secutus qui frequenter, cum factionibus et bellis intestinis inter sese 
pugnarent, invadentibus aliunde hostibus omissa contentione conjuncti sunt. Atque 
is erat, quem illi syncretismum appellabant. Hactenus Plutarchus. Simile quiddam 
refert de Sudracis et Mallis Quintus Curtius libro nono, quos alias bellare inter se 
solitos, periculi societas junxerat imminente Alexandro. Pertinet huc, quod alias ex 
Aristotele referemus : Συνάγει τοὺς ἀνθρώπους τὰ κακά, id est Conciliant homines 
mala. Adagium recte accommodabitur et in illos qui amicitiam ineunt, non quod sese 
ex animo diligant, sed quod alter alterius opis egeat aut quo veluti conjunctis copiis 
communem inimicum pessundent. Id quod his temporibus saepenumero factitari 
videmus, ut arma jungant alioqui inter se infensissimis animis. Tanta inest et 
Christianis hominibus ulciscendi rabies. Refertur et ab Apostolio quodam Byzantino, 


recentissimo apud Graecos proverbiorum coacervatore. 


12. I, 1, 12. Qui circa salem et fabam 


Περὶ ἅλα καὶ κύαμον, id est Juxta salem et fabam. In eos dicebatur, qui se 
simularent scire quod nescirent. Siquidem divini responsuri fabam et salem 
apponebant. Unde qui inter sese de rebus arcanis communicarent, τοὺς περὶ ἅλα καὶ 
κύαμον appellabant. Ad hunc quidem modum scriptum legitur in Diogeniano 
reliquisque Graecarum paroemiarum  collectoribus. Verum  Plutarchus in 
Symposiacorum problematum decade quarta non fabam, sed cuminum scribit, nisi 
forte depravatus est codex: Ἐκεῖνο dé πως ὑμᾶς λέληθε τοὺς περὶ ἅλα καὶ 
κύμινον, ὅτι τὸ μάν ποικίλον ἐστί, τὸ δὲ ἥδιον, id est At illud fortasse vos fugit, 
quod aiunt, qui juxta salem ac cuminum, quod illud quidem lautius, hoc suavius. 
Rursum ejusdem operis decade quinta : Ἐζήτει Φλώρος ἑστιωμένων ἡμῶν παρ’ 
αὐτῷ, τίνες ἂν ELEV οἱ περὶ ἅλα καὶ κύμινον ἐν τῇ παροιμίᾳ λεγόμενοι, id est 
Quaerebat Florus, cum apud ipsum coenaremus, quinam essent, qui in proverbio 


juxta salem et cuminum dicerentur. Apollophanes autem grammaticus sic eam 

quaestionem dissolvit, ut dicat adagium summam familiaritatem significare. 
Siquidem qui magnopere inter se familiares sunt, hi vel salem vel cuminum una 
coenant neque requirunt apparatum ullum ciborum. Unde et ille jocus est Octavii 
Caesaris ad quendam, a quo fuerat convivio perparco frugalique acceptus : 
Nesciebam me tibi esse tam familiarem. Huc pertinet etiam illud, quod suo loco 
referemus : Ἅλα καὶ τράπεζαν μὴ παραβαίνειν, id est Non oportet transgredi salem 
et mensam, hoc est amicitiae jus, quod his rebus conciliatur, non est violandum. 
Porro salis nomine frugalem victum innui, passim ex poetis licet cognoscere. 
Horatius in Odis : 
Vivitur parvo bene, cui paternum 
Splendet in mensa tenui salinum. 

Idem in sermonibus : Modo sit mihi mensa tripes et / concha salis puri. Verum in 
divinationibus videtur magis religionis causa solitus apponi. Cur autem hic honos 
sali potissimum sit habitus, quaeritur apud Plutarchum in eo quem modo citavi loco. 
Nam et Homerus salem divinum appellat et Plato scripsit salem rebus divinis 
amicissimum familiarissimumque. Proinde Aegypti honoris causa prorsum a sale 
abstinent adeo ut ne panibus quidem vescantur sale conditis. Tametsi Plutarchus 
arbritatur Aegyptios hac gratia potius abstinuisse, si quando pure vivere vellent, 
quod praecipue libidinem iritare putetur idque propter calorem. Praeterea non est 
veri dissimile ïillos abdicasse sibi salem tanquam condimentum omnium 
suavissimum, ita ut non immerito opsoniorum opsonium appellari possit. Nam sunt 
qui hac de causa salem gratiam nominaverint, quod citra hunc omnia videantur 
insipida ingrataque. Quanquam illud maxime divinum in se sal habere videtur, quod 
a corporibus vita destitutisputrefactionem ac tabem arcet neque sinit prorsum 
interire diu morti velut resistens animaeque, quoad licet, vice fungens. Atqui nihil est 
anima divinius. Hujus ut est officium animantia tueri continereque neque sinere 
compaginem dilabi, itidem sal, animae exemplo, cohibet corporum harmoniam ad 


tabem tendentium et membrorum inter sese amicitiam conservat. Haec eadem 

ratione fulguris ignem sacrum ac divinum arbitrantur, quod ictorum corpora multo 
tempore perdurent neque putrescant. Habet et illud quasi divinum sal, quod vim 
quandam gignendi genuinam habere credatur vel hoc argumento, quod sicuti paulo 
superius dictum est, seminalem vigorem expergefacit acuitque. Proinde qui canibus 
alendis dant operam, salsis carnibus ac salsamentis eos pascunt, quo ad gignendum 
reddantur alacriores. Accidit huc, quod e navibus marinis immensa murium vis 
soleat enasci. Neque desunt qui dicant mulieres etiam citra virilem operam fieri 
gravidas, si salem linguant. Praeterea putant huc allusisse poetas, qui non sine causa 
finxerunt Venerem geniturae principem e salo natam fuisse, quam etiam ἁλιγενῆ, il 
est saligenam, cognominant. Quin ïidem deos omneis marinos foecundos et 
plurimorum liberorum progenitores faciunt. Denique nullum est animal neque 
terrestre neque volatile perinde foecundum, ut sunt omnia marina. 

Hujusmodi ferme de sale disseruntur apud Plutarchum, quae quidem hoc 
magis libuit referre, quod in Christianis etiam mysteriis, praecipue baptismi, quo 
renascimur atque denuo gignimur ad salutem, sal in primis admisceatur, ut ex his, 
quae veteres de sale senserunt, non nihi etiam theologus ad suum usum possit 


accomodare. 


13. 1,1, 13. Duabus ancoris fultus 


Ἐπὶ δυοῖν ὁρμεῖ, id est Duabus nixus in portu sedet, subaudiendum ancoris. 
De firmis et immotis et qui rem suam probe constabilierunt. Ductum a navibus intra 
portum tuto manentibus ἃ prora simul et ἃ puppi projectis ancoris. Meminit 
Aristides in Panathenaicis. Ab eadem metaphora ductum est, quod adversus 
Ctesiphontem dixit Demosthenes: Οὐκ ἐπὶ τῆς αὐτῆς ὁρμεῖ τοῖς πολλοῖς 


subaudiendum ἀγκύρας, id est Haud eadem ancora nixus est, qua vulgus hominum. 

14. 1,1, 14. Sine capite fabula 


Ἀκέφαλος μῦθος, id est Sine capite sermo, dicitur imperfectus ac mutilus. 
Plato libro De legibus sexto : Οὔκουν δή που λέγων γε ἂν μῦθον ἀκέφαλον ἑκὼν 
καταλίποιμι: πλανώμενος γὰρ ἂν ἀπάντῃ τοιοῦτος ὧν ἄμορφος φαίνοιτο, id est 
Nequaquam profecto, postea quam dicendi parteis suscepi, sermonem absque capite 
libens reliquerim. Etenim si oberrans talis occurat alicui, Foedus videretur. Rursus in 
Gorgia : AAA’ οὐδὲ τοὺς μύθους φασὶ μεταξὺ θέμις εἶναι καταλείπειν, AAA 
ἐπιθέντας κεφαλήν, ἵνα μὴ ἄνευ κεφαλῆς περιΐῃ, id est At ne sermones quidem 
interim aiunt fas esse deserere, quin potius imponendum illis caput, ne sine capite 
obambulent. Fortassis allusit ad id, quod refert Plutarchus in dialogo De defectis 
oraculis. Apud Cretenses festum quoddam novis et absurdis cerimoniis agebatur 
ostenso hominis simulacro sine capite. Hunc aiebant Homerioni patrem fuisse, qui 
constuprata per vim nympha sine capite fuerit repertus. Proverbium refertur a 


Zenodoto. 


15. 1, 1, 15. Inter sacrum et saxum 


Tyndarus apud Plautum, alter e captivis, cum jam proditis dolis esset 

deprehensus nec haberet, quanam arte possit elabi, 
Nunc ego, inquit, omnino occidi. 

Nunc ego inter saxum sacrumque sto,nec quid faciam scio. 
Apuleius Asini sui libro undecimo : Plurimum ergo duritia paupertatis intercedente, 
quod ait vetus proverbium, inter sacrum et saxum positus cruciabar. Explicat autem 
Apuleius allegoriam adagii videlicet alludens ad sacerdotium, cui erat initiandus, et 
paupertatem saxo duriorem, per quo non suppetebant sumptus. Sumptumaparet ex 
priscis feoderis feriendi ceremoniis, in quibus fecialis porcum saxo feriebat haec 


interim pronuntians: Qui prior populus foedus rumpet, Iupiter eum feriat, 

quemadmodum ego porcum hoc lapide ferio. Sed undecunque fluxit adagium, satis 


liquet dici solitum in eos, qui perplexi ad extremum periculum rediguntur. 


16. I,1, 16. Inter malleum et incudem 


Μεταξὺ τοῦ ἄκμονος καὶ σφύρας, id est Inter incudem et malleum. Huic non 
dissimile refertur ab Origene theologo quadam in Hieremiam homilia his quidem 
verbis : (nam Graeca desideramus) Jam quoddam est apud nationes tritum vulgi 
sermone proverbium, ut de his qui anxietatibus et ingentibus malis premuntur, 


dicant : Inter malleum et incudem. 


17. 1,1, 17. Nunc meae in arctum coguntur copiae 


Rem eandem diversa significat allegoria Terentius in Heautontimorumeno, 
cum ait: In angustum oppido nunc meae coguntur copiae. Metaphora sumpta ab 
exercitu, qui laborat iniquo conclusus loco et undique obsidetur ab hostibus, ut 


difficile sit effugere. 


18. I, 1, 18. In acie novaculae 


Nec abhorret ἃ superioribus illud, quod ab Homero sumptum maximisque 
celebratum auctoribus in adagionem abiit : Ἐπὶ ξυροῦ ἀκμῆς, id est In novaculae 
cuspide sive acie, pro eo, quod est : in summo discrimine. Sic enim in Iliadis decimo 
loquitur Nestor : 

NÜv γὰρ δὴ πάντεσσιν ἐπὶ ξυροῦ ἵσταται ἀκμῆς 

Ἢ μάλα λυγρὸς ὄλεθρον Ἀχαιοῖς ἠὲ βιῶναι, id est 

Nunc etenim cunctis sita res in cuspide ferri est, 

Vivantne an tristi exitio absumantur Achivi. 

Sophocles in Antigone : 


Φρόνει, βεβὼς αὖ νῦν ἐπὶ ξυροῦ τύχης 

Sunt etiam Tiresiae vatis verba Creontem admonentis, ut sapiat in tanto constitutus 
periculo. Rursus in Epigrammatibus : 

Εὐρώπης Ἀσίης τε δορυσθενέες βασιλῆες, 

Ὑμῖν ἀμφοτέροισιν ἐπὶ ξυροῦ ἵσταται ἀκμή, id est 

Europae atque Asiae reges Mavorte potentes, 

Nunc vobis utrisque novaclae in acumine est. 
De Menelao ac Paride singulari certamine decernentibus, uter Helena potiretur. 
Theocritus in Dioscuris : 

Ἀνθρώπων σωτῆρας ἐπὶ ξυροῦ ἤδη ἐόντων, id est 

Certa salus hominum jam ferri in cuspide stantum. 
Sumptum videtur a circulatoribus, qui in cuspide gladiorum ingrediuntur, aut ab 115, 


qui ferrum manu contrectant, ut admonent in hunc auctorem edita scholia. 


19. I, 1, 19. Res est in cardine 


Huic non omnino diversum est illud: Res est in cardine, quod Servius 
proverbium esse admonuit enarrans illud Maronis : Haud tanto cessabit cardine 
rerum, putatque perinde valere, quasi dicas Res est in articulo. M. Tullius In eo cardo 
rei vertitur dixit pro eo, quod est : ex hoc tota res pendet. Quintilianus libro decimo : 
Nam ut taceam de negligentibus, quorum nihil refert, ubi litium cardo vertatur. Idem 
libro quinto : Nam si fatetur, multis ex causis potuit cruenta esse vestis ; si negat, hic 
causae cardinem ponit, in quo si victus fuerit, etiam in sequentibus ruit. Sumptum ab 


ostiis, quae cardinibus sustinentur volvunturque. 


20. I, 1, 20. Novacula in cotem 


Ξυρὸς εἰς ἀκόνην, id est Novacula in cotem. Dici solitum in hos, qui forte in 
eas res inciderunt, in quas minime volebant. Neque novacula potest incommodius 
cadere, quam si in cotem incurrat. Ab hoc non ita multum abhorret illud 


Horatianum: Et fragilli quaerens ïillidere dentem/ infringet solido. Rcete 

accomodabitur et in eum, qui laedendi cupidus tandem hominem nactus est a quo 
vicissim laedatur, cum 111 nocere non possit. Siquidem novacula, si in molle 
quippiam inciderit, dissecat ; si in cotem, retunditur. Huc respexit Tarquinus, qui 
dixit sibi in animo esse, ut Actius Navius augur novacula cotem discinderet, 
significans in cotem nihil posse novaculam, quanquam ab augure factum quod ille 


fieri posse non credebat. Refert Livius libro primo. 


21. I, 1, 21. Caliga Maximini 


Caliga Maximini vulgo dictitatum est in homines insulsos et immodicae 
proceritatis. Id adagii refert Julius Capitolinus in vita Maximini imperatoris Nam 
cum esset, inquiens, Maximinus pedum, ut diximus, octo et prope semis, 
calciamentum ejus, id est campagium regium, quidam in luco qui est inter Aquileiam 
et Aritiam, (Arziam legunt quidam, alii malunt inter Anagniam et Aritiam) 
posuerunt, quod constat pede majus fuisse hominis vestigio atque mensura. Unde 
etiam vulgo tractum est, cum de longis atque ineptis hominibus diceretur : Caliga 
Maximini. Hactenus Julius. Ergo proverbium rectius usurpabitur, si cum odio 
contemptuve dicatur, propterea quod is Maximinus (unde natum esse constat) 
invisissimus esset pariter et populo Romano et senatui, quippe Thrax natione, deinde 
sordido genere, postremo moribus barbaris ac feris. Quinetiam nunc homines 


insignitae proceritatis vulgo male audiunt, tanquam socordes atque inertes. 


22. I,1, 22. Clematis Aegyptia 


Huic confine est, quod a Phalero Demetrio refertur : Κληματὶς Αἰγυπτία, id 
est Clematis Aegyptia. Id ait joco dici solitum in eos, qui corpore praeter modum 
procero atque atro colore essent. Natum haud dubie ab ejus herbae specie, de qua 
meminit Dioscorides libro quarto. Plinius lib. XXIV, cap. XV, Itali, inquit, 
centunculum vocant, rostratis foliis, ad similitudinem capitis penularum, jacens in 


arvis. Graeci autem clematidem appellant. Sed cum clematidis multae sint species, 

quas inibi recenset Plinius, una duntaxat proverbium locum fecisse videtur, ea 
nimirum quae clematis Aegyptia cognomine dicitur. Dicitur autem, quod hanc 
maxime gignat Aegyptus, folio lauri longo tenuique, adversus serpentes et privatim 
aspides ex aceto pota efficax, quae eademab aliis daphnoides, ab aliis polygonoides 
vocatur. Laertius in vita Zenonis ex auctoritate Apollonii scribit Zenonem fuisse 
gracili corpore, statu procero, atra cute. Deinde auctorem citat Chrysippum, qui in 
secundo Proverbiorum suorum libro scripserit ob eam causam a quodam 


Clematidem Aegyptiam fuisse dictum. 


23. I, 1, 23. Res ad triarios rediit 


Romanum exstat adagium cum primis et annotandum : Res ad triarios rediit. 
Eo licebit uti cum significabimus rem eo periculi redactam esse, ut extremo conatu 
summisque viribus sit enitendum et ad extrema confugiendum consilia, quibus si 
nihil proficiatur, jam nihil reliquum esse videatur, dum consilia, unde subsidium 
sperare possis. Veluti si in discepatione quapiam litteraria mediocribus ambigentibus 
ad unum aliquem summae doctrinae virum rem deferre cogeremur. Aut in ancipiti 
negotio potentissimorum amicorum opem implorare compelleremur, quos non nisi 
maxima quadam adacti necessitate soleamus interpellare. Denique si cum vulgaribus 
illis consiliis res explicari nequit, ad novum aliquod et agregie callidum confugitur. 
Quemadmodum Terentianus ille Phormio in sui nominis fabula, cum significaret 
neque in Antiphone neque in Phaedria neque in Geta satis esse praesidii ad 
retundendam senis saevitiam, Ad te, inquit, Phormio, summa redit. Natum est 
adagium a ratione modoque componendi Romani exercitus. Refertur autem pariter 
et explicatur a T. Livio, primae decadis libro octavo, cujus verba libuit subscribere : 
Postremo in plureis ordines acies distribuebatur. Ordo enim sexagenos sive ut alii 
legunt sexcenos milites, duos centuriones vexillarium unum habebat. Prima acies 
hastati erant, manipuli quindecim, distantes inter se modicum spacium. Manipulus 


leves vicenos milites, aliam turbam scutatorum habebat. Leves autem, qui hastam 

tantum gessaque gererent, vocabantur. Haec prima frons in acie florem juvenum 
pubescentium ad militiam habebat. Robustior inde aetas totidem manipulorum, 
quibus principibus est nomen, hos sequebantur scutati omnes, insignibus maxime 
armis. Hoc triginta manipulorum agmen antepilanos appellabant, quia sub signis 
jam alii quindecim ordines locabantur, ex quibus ordo unusquisque tres partes 
habebat. Earum unamquamque primum pilum vocabant. Tribus ex vexillis 
constabat. Vexillum centum octoginta tres ut alii sex homines erant. Primum 
vexillum triarios ducebat, veteranum militem spectatae virtutis, secundum rorarios 
minoris roboris aetate factisque, tertium accensos, minimae fiduciae manum ; eo et in 
postremam aciem rejiciebantur. Ubi his ordinibus exercitus instructus esset, hastati 
omnium primi pugnam inibant. Si hastati profligare hostem non possent, pede 
presso eos retrocedentes in intervalla ordinum principes recipiebant. Tum principum 
pugna erat, hastati sequebantur. Triarii sub vexillis considebant sinistro crure 
porrecto, scuta innixa humeris, hastas subrecta cuspide in terram fixas, ut haud secus 
quam vallo septa inhorreret acies, tenentes. Si apud principes quoque haud satis 
prospere esset pugnatum, ἃ prima acia ad triarios sensim referebantur ; inde rem ad 
triarios redisse, cum laboratur, proverbio increbuit. Triarii consurgentes, ubi in 
intervalla ordinum suorum principes et hastatos recepissent, extemplo compressis 
ordinibus velut claudebant vias, unoque continente agmine, jam nulla spe post 
relicta, in hostem incedebant. Id erat formidolosissimum hosti, cum velut victos 
insecuti novam repente aciem exsurgentem autam numero cernebant. Hactenus Τ. 
Livius, cujus ex verbis satis arbitror liquere proverbium, ut nostra interpretatione jam 
non sit opus. Item Vegetius De re militari libro II declarat post omnes acies solere 
collocari triarios omni armorum genere instructos, qui genu posito subsidebant, ut, si 
primam aciem vinci contigisset, ab 115 integrato praelio victoria repararetur. 
Modestus in libello De vocabulis rei militaris Sextus, inquit, ordo post omneis ἃ 
firmissimis et scutatis et omni genere armorum munitis, bellatores tenebat, quos 


antiqui triarios appellabant. Hi ut requieti et integri acrius invaderent hostes, post 

ultimas acies sedere consueverunt et, si quid in primis ordinibus accidisset, de eorum 
viribus reparaturis spes tota pendebat. Flavius Vopiscius in Vita Firmi imperatoris 
indicat robustissimum quemque militem in triarios allegi solitum, docens eum nervis 


robustissimis fuisse hoc argumento, quod triarium quoque vinceret. 


24. I, 1, 24. Sacram ancoram solvere 


Huic finitum est illud, quod apud Graecos celebratur : Ἱερὰν ἄγκυραν 
χαλάζειν, id est Sacram solvere ancoram, quoties ad extrema praesidia confugitur. 
Translatum a nautis, qui maximam ac validissimam ancoram vocant eamque tum 
demum mittunt, cum extremo laborant discrimine. Lucianus in Jove tragoedo : 
Ἄκουσον δὴ ἱερὰν, φασίν, ἄγκυραν καὶ ἣν οὐδεμιᾷ μηχανῇ ἀπορρήξεις, id est 
Audi jam sacram, ut aiunt, ancoram quamque nulla vi quaes abrumpere. Sic enim 
appellat argumentum insolubile. Rursum in Drapetis : Ἔδοξεν οὖν σκοπουμένος 
τὴν ὑστάτην ἄγκυραν, ἣν ἱερὰν οἱ ναυτιλλόμενοι Φασι, καθιέναι, id est Visum est 
igitur re perpensa extremam ancoram, quam nautae sacram nominant, demittere. 
Rursum in Apologia : Mia μοι ἴσως ἐκείνη ἄγκυρα ἔτι ἄβροχος, id est Mihi fortassis 
una illa ancora adhuc superest integra, id est illud mihi adhuc superest quo possim 
confugere. Euripides in Helena : 

Ἄγκυρα δή μου τὰς τύχας OXEL μόνη, id est 

Mihi ab unica fortuna pendet ancora, 
hoc est duntaxat qpes mihi superest. Aristides in Themistocle : Kai ὥσπερ τῆς ἱερᾶς 
ἀγκύρας τῆς ἐκείνου φωνῆς ἐχόμενοι, id est Ac velut ἃ sacra ancora de illius voce 
pendentes. Divus Chrysotomus de Lazaro contione 4. conscientiam appellat ἱεραν 
ἄγκυραν, quod illa nunquam patiatur hominem abripi vi cupiditatum veluti 


ventorum procella, quin obnitatur. 

25. I, 1, 25. Movebo talum a sacra linea 


Idem pollere putat Diogenianus : Κινῶ τὸν ἀφ΄ ἱερᾶς, id est Sacrae lineae 
talum moveo. De ïis, qui extrema parant experiri. Id Julius Pollux libro nono 
exponens ait aludo quopiam tesserarum natum ese adagium. Lusum autem fuisse 
hujusmodi, ut utrique ludentium essent calculi quinque totidem impositi lineis ; 
unde et Sophocles dixerit πεσσὰ πεντέγραμμα, id est tesserae quinque linearum. 
Inter eas lineas, utrinque quinas, unam fuisse mediam, quam sacram vocabant ; unde 
qui talum movisset, is sacrae lineae talum movere dicebatur. Id vero non fiebat, nisi 
cum res posceret, ut ludens ad extrema confugeret auxilia. Usurpat hoc adagium 
Plato libro De legibus quinto : Καθάπερ πεττῶν ἀφ’ ἱεροῦ, id est Tanquam a sacra 
tessera. Plutarchus in libro, qui inscribitur An seni sit gerenda respublica : 
Τελευταίαν ὥσπερ τὴν ad” ἱερᾶς ἐπάγουσιν ἡμῖν τὸ γῆρας, id est Postremam 
nobis tanquam ἃ sacra linea senectam allegant, hoc est veluti causam gravissimam. 
Idem commentario De comparatione terrestrium ac marinorum : Φέρε κινήσαντες 
τὴν ἀφ’ ἱερᾶς βραχέα περὶ θειότητος αὐτῶν καὶ μαντικῆς εἴπωμεν, id est Age 
moto talo a sacra linea paucis de divinitate eorum et divinatione dicamus. Rursum 
idem Adversus Colotam Epicureum: Εὐθὺς οὖν τὸν ἀφ΄ ἱερᾶς κεκίνηκεν ὁ 
Κολώτης, id est Protinus igitur talum ἃ sacra movit Colotes, hoc est statim id quod 
est gravissimum aggressus est, ut impugnaret Apollinis de Socrate judicium. Idem in 
vita Martii Coriolani de civitate Romana ob Coriolani minas perturbata : Ἄρα τὴν 
ἀφ’ ἱερᾶς ἀφῆκεν, id est Sublatam a sacra linea tesseram misit. Desperatis enim 
rebus ad deorum religiebat confugiebat supplicatum missis sacrificis, aedituis, 
initiatoribus, auguribus etc. Huc allusit Theocritus in Bucoliastis : 

Kai τὸν ἀπὸ γραμμᾶς κινεῖ λίθον, id est 

Atque ἃ lineola lapidem movet, 


de quo nobis et alias facta mentio. 

26. I, 1, 26. Nudior leberide 


Γυμνότερος λεβηρίδος id est Nudior leberide, de vehementer tenuibus. 
Leberis enim serpentis exuvium significat, quo nihil potest esse inanius. Accidit 
autem hoc omnibus fere, quae cortice integuntur sed molliore velut stellioni, lacertae, 
praecipue serpentibus ; atque haec ferme bis exuunt vere et autumno, praesertim 
vipera. Serpenti primum ab oculis incipit decedere pellis, ita ut obcaecari videatur 115, 
qui rem non intelligunt ; atque una nocte et die senectus tota exuitur a capite usque 
ad caudam. Ex insectis rejuvenescunt silpha et culex eaque, quorum pennae vaginis 
obteguntur sicut scarabei, item locustae et cicadae. In genere marinorum exuit et 
cancer idque saepius anno. Atque hoc exuvium Graecis etiam σῦφαρ dicitur, cujus 
mira sentitur tum levitas tum siccitas universo humore in novum foetum consumpto. 
Auctor Aristoteles libro De natura animantium octavo. Aït Suidas Leberidem 
hominem fuisse supra modum pauperem, ita ut vulgari sermoni locum fecerit. 
Athenaeus in Dipnosophistis : Σαυτὸν ἀποφαίνεις κενώτερον λεβηρίδος, id est 


Ostendis teipsum inaniorem leberide. 


27. I, 1, 27. Qui quae vult dicit, quae non vult audiet 


Si dixeris quae vis, quae non vis audies. Divus Hieronymus in Rufinum 
nominatim proverbii loco citat : Nihilque super hoc audies, inquïit, nisi illud e trivio : 
cum dixeris quae vis, audies quae non vis. Terentius in Andria : 

Si mihi pergit quae vult dicere, quae non vult audiet. 

Rursum in prologo Phormionis : 

Benedictis si certasset, audisset bene. 

Eodem allusit in prologo Andriae : 
Desinant 
Maledicere, malefacta ne noscant sua. 


Obscurius etiam in prologo Eunuchi : 

Tum si quis est, qui dictum in se inclementius 

Existimet esse, sic existimet, sciat 

Responsum non dictum esse, 
responsum enim vocat convicium convicio redditum. Sed hic locus admonet, ut 
quorundam errorem coarguam, qui in margine adscripserant me in his quae 
sequuntur legere, quia laesit prius : imo sic legebatur in vulgatis exemplaribus. Ego 
primus ex fide veterum restitui germanam lectionem, nimirum hanc : 

Quale sit, prius 

Qui bene vertendo et eas describendo male 

Ex Graecis bonis Latinas fecit non bonas, 

Idem Menandri Phasma nunc nuper dedit, 
ut quale sit idem valeat quod apud Graecos οἷον, apud Latinos velut aut quod genus 
sit quibus utimur exemplum proposituri. Meminerat enim de convicio regerendo, 
ejus mox subjicit exemplum, deinde prius respondet ad adverbium quod sequitur, 
nuper. Qui prius male verterat multas fabulas, quarum non meministis, idem nuper 
dedit ineptam fabulam Phasma, cujus potestis meminisse. Verum ut ad rem 
redeamus, primus hujus adagii pater Homerus fuisse videtur, apud quem hic versus 
est in Iliadis Y : 

Ὁπποῖόν κ΄ εἴπῃσθα ἔπος, τοῖόν κ΄ ἐπακούσαις, id est 

Talia dicentur tibi, qualia dixeris ipse. 
Item Hesiodus libro, cui titulus Opera et dies : 

Εἰ dE κακόν τ' εἴποις, τάχα κ΄ αὐτὸς μεῖζον ἀκούσαις, id est 

Fors male dicenti dicentur plura vicissim. 
Rursus in eodem : 

Εἰ δὲ κεν ἄρχῃ 
Ἤ τι ἔπος εἰπὼν ἀποθύμιον ἠὲ καὶ ἔρξας, 
Δὶς τόσα τίννυσθαι μεμνημένος, id est 


Si quod prior ipse 

Aut verbum aut factum dicasve gerasve molestum, 

Ad te cum duplici rediturum foenore noris. 
Euripides in Alcestide : 

Εἰ δ΄ ἡμᾶς κακῶς 
Ἔρεῖς, ἀκούσῃ πολλὰ κοὺ ψευδῆ κακά, id est 
Si dixeris nobis male, 

Mala invicem permulta nec falsa audies. 
Longe venustius idem extulit Sophocles citante Plutarcho : 

Φιλεῖ γὰρ γλῶτταν ἐκχέας μάτην 

Ἄκων ἀκούειν OÙ ἑκὼν εἴπῃ λόγους, id est 

Etenim solet qui dicta temere jecerit, 

Audire nolens verba, quae dixit volens. 
Refertur ex Sophocle : 

Φιλεῖ δὲ πολλὴν γλῶσσαν ἐκχέας μάτην 

Ἄκων ἀκούειν OÙG ἑκὼν εἶπεν κακῶς, id est 

Qui multa temere verba fudit, is solet 

Audire nolens quae volens dixit male. 
Quin etiam his nostris temporibus ejusmodi quiddam vulgo dictitant : Ut salutabis, 
ita et resalutaberis, hoc est ut tua fuerit oratio, ita tibi respondebitur. Plautus : 
Contumeliam si dices, audies. Caecilius in Chrysio apud Gellium : Audibis male, si 
male dicis mihi. Eodem pertinet Euripideum illud apud auctores passim obvium : 
Ἀχαλίνων στομάτων ἀνόμου τ' ἀφροσύνης τὸ τέλος δυστυχία, id est Infrenis oris 
et iniquae vecordiae finis seu vectigal, calamitas. Celebratur et hoc inter Chilonis 
apophthegmata: Μὴ κακολογεῖν τοὺς πλησίον: εἰ δὲ μὴ, ἀκούσεσθαι ἐφ’ οἷς 
λυπήσεσθαι, id est Non esse maledicendum 118, quibuscum agimus; alioquin 
audituros, quae molestiam adferant. Huc arbitror adscribendum versiculum, quem 
Quintilianus ut vulgo jactatum citat: Nec male respondit, male enim prior ille 


rogarat. 

28. I, 1, 28. Sero sapiunt Phryges 


Hoc proverbium ex vetustissima tragoedia Livii Andronici mutuo sumptum 
est, quae inscribitur Equus Trojanus : Sero sapiunt Phryges. Usurpatur a Cicerone in 
Epistolis familiaribus : In equo, inquit, Trojano scis esse: sero sapiunt Phryges. 
Convenit in eos, quos stulte factorum sero poenitet. Siquidem Trojani tot jam acceptis 
cladibus vix decimo demum anno de restituenda Helena consultare coeperunt ; 
quam si statim initio reposcenti Menelao reddidissent, innumerabilibus sese 
calamitatibus subduxissent. Euripides in Oreste : 

Ὀψέ γε φρονεῖς εὖ, τότε λιποῦσ' αἰσχρῶς δόμους, id est 

At nunc profecto serius sapis bene, 

Cum tunc penates turpiter reliqueris. 

Nam verba sunt ad Helenam Electrae. Refertur et a Festo Pompeio proverbii titulo. 
Demades auctore Plutarcho dicere solebat Athenienses nunquam decernere pacem 
nisi pullis vestibus indutos, innuens eos bellandi cupidiores quam sat esset, nec nisi 
clade suorum admonitos de pace cogitare. At nos quanto sumus Atheniensibus 
vecordiores, qui ne tot quidem annorum malis docti bellum odimus nec de pace, 


quam inter Christianos perpetuam esse oportebat, tandem incipimus cogitare. 


29. I, 1, 29. Piscator ictus sapiet 


Eamdem habet sententiam illud apud Graecos celebratissimum : Ἁλιεὺς 
πληγεὶς νόον οἴσει, id est Piscator percussus sapiet Idque ferunt ab hujusmodi 
quodam eventu natum : Cum piscator quispiam piscibus, quos intra rete tenebat, 
manum admovisset atque a scorpio pisce feriretur, ictus, inquit, sapiam. Itaque suo 
malo doctus cavit in posterum. Plinius libro trigesimosecundo demonstrat id esse 
peculiare draconi et scorpio pisci, ut laedant aculeis, si manu tollantur. Zenodotus ait 


paroemiam extare apud Sophoclem. 

30. I, 1, 30. Factum stultus cognoscit 


Idem aliter effertur ab aliis : Ῥεχθὲν δέ τε νήπιος ἔγνω, id est Rem peractam 
stultus intellexit. Sumptum est autem ex Homero, qui pluribus locis hanc usurpavit 
sententiam. Ut in Iliados IT et Y : 

Μήτε ἀντίος ἵστασ’ ἐμοῖο, 
Πρίν τι κακὸν παθέειν: ῥεχθὲν δέ τε νήπιος ἔγνω, id est 
Mihi obvius ire caveto, prius quam 
Noxae aliquid capias ; nam factum novit et excors. 
Huc allusit Euripides in Bacchis : 

Κακοῦ γὰρ ἐγγὺς ὧν ἐμάνθανεν, id est 

Nam didicit affinis malo, 
de Pentheo, qui sero nec nisi sua pernicie doctus coepit revereri Bacchum. Neque 
huic diversum est, quod admonet senarius ille inter Graecanicas sententias celebris : 

Ἡ δὲ μετάνοια γίγνετ’ ἀνθρώποις κρίσις, id est 

Tum judicant homines, ubi jam poenitet. 

Eodem pertinet Vergilianum illud : 
Discite justitiam moniti et non temnere divos. 
Item illud Demosthenicum : Non emo tanti poenitere. Unde perquam eleganter 
Fabius apud Titum Livium eventum stultorum magistrum appellat Nec eventus 
doceat hoc, inquiens, qui stultorum magister est, sed ratio. Plinius in Panegyrico, 
quem Trajano dixit, hujusmodi seram et infrugiferam prudentiam miseram vocat. 
Terror, inquit, et metus et misera illa ex periculis facta prudentia monebat, ut a 


republica (erat autem omnino nulla respublica) oculos, aures, animos averteremus. 


31. 1,1, 31. Malo accepto stultus sapit 


Paulo diversius extulit Hesiodus eandem tamen sententiam, cum ait in libro, 


cui titulus Opera et dies : 


109 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Δίκη ὑπερύβοριον ἴσχει 
Ἐς τέλος ἐξελθοῦσα: παθὼν δέ τε νήπιος ἔγνω, id est 
Tandem sua poena nocentem 

Consequitur passusque sapit tum denique stultus. 
Ad quam sententiam videtur alludere et Homerus in Iliados Y : 

Ἵνα γνοίης ἀποτίνων, id est 

Uti tuo damno cognoscas. 
Plato in Symposio : À δὴ καί σοι λέγω, © Ἀγάθων, μὴ ἐξαπατᾶσθαι ὑπὸ τούτου, 
ἀλλὰ ἀπὸ τῶν ἡμετέρων παθημάτων γνόντα εὐλαβηθῆναι, καὶ μὴ κατὰ τὴν 
παροιμίαν ὥσπερ νήπιον παθόντα γνῶναι, id est Quae sane tibi quoque dico, 
Agathon, ne ab hoc fallaris, sed, ex cognitis his, quae nobis acciderunt, caveas, nec 
juxta proverbium veluti stultus post acceptum malum sapias. Huc referendum et 
Plautinum illud in Mercatore : Feliciter is sapit, qui alieno periculo sapit. In eamdem 
sententiam Tibullus Elegiarum libro tertio : 

Felix quicunque dolore 

Alterius disces posse carere tuo. 

Huc alludunt et illae sero sapientium voces : Nunc scio quid sit amor. 
Nunc ego 

Et illam scelestam, et me miserum esse sentio. 

Ah, / vix tandem sensi stolidus. 
Videtur adagium ex illa vetustissima fabula manasse, de duobus fratribus Prometheo 
atque Epimetheo, quae quidem refertur apud Hesiodum ad hanc ferme sententiam : 
Jupiter iratus Prometheo propter ignem furto sublatum e coelo ac mortalibus 
redditum cupiensque illum simili retaliare dolo Vulcano negotium dat, ut e luto 
puellae simulachrum quanto maximo posset artificio fingat. Id simul atque factum 
est, singulos deos deasque monet, ut ei simulachro suas quisque dotes adjungerent ; 
unde et virgini Pandorae nomen affictum apparet. Hanc igitur omnibus formae, 


cultus, ingenii linguaeque dotibus cumulatam Jupiter cum pyxide pulcherrima 


110 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


quidem illa, sed intus omne calamitatum genus occulente ad Prometheum mittit. Is 
recusato munere fratrem admonet ut, si quid muneris sese absente mitteretur, ne 
reciperet. Redit Pandora persuasoque Epimetheo pyxidem donat. Eam simul ac 
aperuisset evolantibusque morbis sensisset Jovis ἄδωρα δῶρα, sero nimirum sapere 
coepit. Ubi Hesiodus palam ad adagionem alludens ait : 

Αὐτὰρ ὁ δεξάμενος ὅτε δὴ κακὸν EX’ ἐνόησεν, id est 

Accepit tactusque malo tum denique sensit. 
Idem significat in Theogonia. Haec, inquit, peperit Προμηθέα, 

Ποικίλον αἰολόμητιν, ἁμαρτίνοόν τ' Ἐπιμηθέα, 
Prometheum vafrum nominans ac variis instructum consiliis, Epimetheum post 
erratum sapientem. Unde et Pindarus in Pythiis appellat illum ὀψίνοον quasi sero 
sapientem. Quod ipsa etiam indicant vocabula. Nam προμηθεύς Graecis eum 
significat, cui prius quam rem aggrediatur, suppetit consilium ; ἐπιμηθεύς, cui re 
peracta tum demum consilium in mentem venit ; προμηθεύεσθαι est consilio malis 
imminentibus occurrere. Lucianus in dialogo quodam ex comico quopiam citat hunc 
versiculum dictum in Cleonem, quod sero nec nisi confecto negotio saperet : 

Κλέων Προμηθεύς ἐστι μετὰ τὰ πράγματα, id est 

Rebus peractis est Cleon Prometheus. 
Idem in calce ejusdem dialogi : Ἐπεὶ to ye μεθαβουλεύεσθαι Ἐπιμηθέως ἔργον, où 
Προμηθέως ἐστίν, id est Nam illud quidem post rem consulere Epimethei est, non 
Promethei. Effertur etiam ad hunc modum paroemia: Παρὰ τὰ δεινὰ 
φρονιμώτερος, id est Post mala prudentior. Rursum hoc pacto : Ἐξ ὧν ἔπαθες, 
ἔμαθες, id est, ut sententiam magis quam verba reddam, Quae nocent, docent. At 
multo consultius est alienis malis prudentiorem reddi juxta Graecam sententiam : 

Βλέπων πεπαίδευμ’ εἰς τὰ τῶν ἄλλων κακά, id est 

Aliena spectans doctus evasi mala. 
Circunfertur et illud nostrati vulgo jactatum : Mortaleis pudore et jactura doctiores 


evadere. 

32. I, 1, 32. Aliquid mali propter vicinum malum 


Lysimachus apud Plautum in Mercatore : 

Nunc ego verum esse illud verbum experior, 

Aliquid mali esse propter vicinum malum. 
Quibus ex Plauti verbis satis liquet hanc sententiam vulgari sermone fuisse 
celebratam. Eam Hesiodus eleganter expressit in opere, cui titulus Opera et dies : 

Er γάρ τοι καὶ χρῆμ΄ ἐγχώριον ἄλλο γένηται, 

Γείτονες ἄζωστοι ἔκιον, ζώσαντο δὲ πηοί. 

Πῆμα κακὸς γείτων ὅσσον τ’ ἀγαθὸς μέγ’ ὄνειαρ. 

Ἔμμορέ τοι τιμῆς ὅς τ’ ἔμμορε γείτονος ἐσθλοῦ. 

Οὐδ’ ἂν βοῦς ἀπόλοιτ’ εἰ μὴ γείτων κακὸς εἴη, id est 

Si qua domi inciderit tibi res, tunc ilico omissis 

Adsunt vicini zonis, cinguntur at ipsi 

Affines ; noxa est vicinus ut improbus ingens, 

Contra ita maxima commoditas, si commodus adsit. 

Deest honor huic, bona quem vicinia deficit, at nec 

Intereat bos, ni vicinus ubi improbus adsit. 
Neque tantum inter privatos vicinos haec sententia locum habet, verumetiam 
experimentis observatum est populos a vicinis subversos. Quemadmodum Aetolis et 
Acarnanibus evenit, qui se mutuis cladibus everterunt, inter se finitimi. Item 
Carthaginensibus et Byontinis; quarum bhistoriarum meminerunt Hesiodi 
interpretes. Huc videtur leviter allusisse Vergilius in Eclogis, cum ait : 

Nec mala vicini pecoris contagia laedent, et, 

Mantuae vae miserae nimium vicina Cremonae. 
Admonet autem paroemia, uti bonorum convictum et consuetudinem expetamus, a 
malis nos quammaxime possumus abducamus. Proinde scitum est illud Themistoclis 


apud Plutarchum, qui cum praedium quoddam venderet, hoc quoque praeconem 

addere jussit : Ὅτι καὶ ἀγαθοὺς ἔχει γείτονας, id est Quod vicinos etiam haberet 
bonos, quasi vicini commendatione futurum esset longe vendibilius. Neque multum 
abhorret hinc illud ejusdem Hesiodi carmen : 

Πολλάκι καὶ ξύμπασα πόλις κακοῦ ἀνδρὸς ἐπαυρεῖ, id est 


Saepe mali malefacta viri populus luit omnis. 
33. 1,1, 33. Manus manum fricat 


Socrates in Axiocho Platonis ait Prodico sophistae hunc Epicharmi comici 
versiculum semper in ore fuisse : 

Ἡ δὲ χεὶρ τὴν χεῖρα κνίζει, δός τι καὶ λάβοις τι, id est 

Affricat manum manus, da quiddam et aliquid accipe, 
videlicet hominis quaestum facete taxans, qui neminem gratis doceret et a quo se 
quoque quae tum dicturus esset, didicisse affirmabat, at ne id quidem gratuito, imo 
numerata mercede. Sententia digna tum homine Siculo tum vafro poeta ; sic enim 
illum appellat Cicero. Monet autem neminem ferme mortalium inveniri, qui velit in 
quempiam beneficium collocare, a quo non speret aliquid emolumenti vicissim ad se 
rediturum, sed officium ïinvitari officio, beneficium beneficio provocari. Idem 
adagium effertur et hoc pacto : Χεὶρ χεῖρα vintet, id est Manum manus lavat. Idem 
pollet utraque metaphora. Nam mutua commoditas est, quoties vel fricat vel abluit 
manus manum. Circunfertur inter Graecanicas sententias hujusmodi distichon : 

Ἀνὴρ γὰρ ἄνδρα καὶ πόλις σῴζει πόλιν. 

Χεὶρ χεῖρα νίπτει, δάκτυλός τε δάκτυλον, id est 

Urbs servat urbem, servat itidem vir virum. 

Manus manum, digitumque digitus abluit. 


Utitur eo et Seneca in ludicro libello de morte Claudii Caesaris. 

34. I,1, 34. Gratia gratiam parit 


Eamdem sententiam Sophocles simpliciter extulit in Oedipeo Coloneo : Ἢ 
χάρις χάριν φέρει, id est Gratiam adfert gratia. Rursum apud eundem in Ajace 
Mastigophoro : 

Χάρις χάριν γάρ ἐστιν ἡ τίκτουσ’ ἀεί, id est 

Beneficium semper beneficium parit. 

Quod Hesiodus velut enarrans in primo Georgicôn : 
Τὸν φιλέοντα φιλεῖν καὶ τῷ προσιόντι προσεῖναι 
Καὶ δόμεν ὅς κεν δῷ, καὶ μὴ δόμεν ὅς κεν μὴ δῷ: 
10 Δώτῃ μέν τις ἔδωκεν, ἀδώτῃ δ' οὔτις ἔδωκεν, id est 

Aequum ut ametur amans, qui accedit jungitor illi, 

Da, tibi qui dederit, qui non dederit tibi, ne da, 

Danti aliquis dedit, at non danti non dedit ullus. 

Quibus significatur beneficium invitari beneficio et officium officio provocari. 
Euripides in Helena : 
Χάρις γὰρ ἀντὶ χάριτος ἐλθέτω, id est 


Beneficium beneficio respondeat. 
35. I,1, 35. Par pari referre. Ἴσον ἴσῳ ἐπιφέρειν 


Terentius in Eunucho paroemiam usurpat superiori non admodum 
20  dissimilem : Par pari referto. Qua monemur, ut tales simus in alios, quales in nos illos 
experimur. Ac juxta Medeam Euripideam amicis simus amici, inimicis infesti, in 
perfidos perfidi, parcos parci, clamosos clamosi, impudentes improbi; denique 
utcunque meritum merito simili retaliemus. Idem in prologo Phormionis : 
Quod ab ipso allatum est, sibi id esse relatum putet. 
Non inconcinne tum quoque usurpaverimus, si quando verba verbis, blandicias 


blandiciis, promissa promissis pensamus. Huc pertinet illud non illepidum quod 

refert Aristoteles libro Moralium nono. Dionysius citharoedum accersiverat, ut sibi 
caneret in nuptiis, atque cum eo his pactus est legibus, ut quo doctius meliusque 
caneret, hoc copiosiorem ferret mercedem. Annixus est omni artificio citharoedus, uti 
quam scitissime caneret sperans amplissimum praemium. At postridie pactam 
mercedem reposcenti musico, qui conduxerat, ait jam persoluisse sese, quod esset 
pollicitus, nempe par pari retulisse proque voluptate reposuisse voluptatem, spem 
lucri significans, quae quidem hoc major fuerat, quo magjis ex arte cantasset. Verum 
hoc loco negat philosophus par pari relatum, propterea quod alter id quod volebat 
accepit, alter eo quod expetebat frustratus est. Huc videtur respexisse Euripides, cum 
ait in Andromache : 

Σώφρων καθ’ ἡμᾶς σώφρον΄ ἀντιλήψεται, 

Θυμούμενος δὲ τεύξεται θυμουμένων, id est 

Modestus in nos sentiet modestum item, 

Commotus autem nos reperiet concitos. 
Porro proverbium natum videri potest a compotationibus veterum Graecorum, apud 
quos aequalibus cyathis bibere mos erat. Archippus in Amphitryone secunda apud 
Athenaeum libro decimo : 

Τίς ἐκέρασε σφῶν, ὦ κακόδαιμον, ἴσον ἴσῳ ; id est 

Quis par, sceleste, miscuit vobis pari ? 
Item Cratinus in Pytine : 

Τὸν δ’ ἴσον ἴσῳ φέροντ' ἔγωγ' ἐκτίσομαι, id est 

At par pari reddenti ego respondero. 
Item libro sexto : Οὐ διὰ τῶν ἐν τῇ Ῥώμῃ ἴσον ἴσῳ τὸν ἰχθὺν πωλούντων, id est 
Non per eos, qui Romae piscem vendunt parem pari, sentiens singulos pari precio 
aestimatos vendi. Erat haec vox ἴσον ἴσῳ solennis inter propinandum, ut ex eodem 
auctore facile liquet. Ea significabant aut pares esse cyathos aut tantundem additum 
aquae, quantum inesset vini. Hujus formae sunt illa : paria facere, pro pensare ex 


aequo, et parem calculum ponere. Plinius ad Flaccum : Accepi pulcherrimos turdos, 

cum quibus parem calculum ponere nec urbis copiis ex Laurentino nec maris jam 
turbidi tempestatibus possum. Marcus Tullius libro De Oratore ad Brutum par pari 
retulit ad schema rhetoricum, quo membra orationis pari syllabarum numerum sibi 
respondent. Nam, inquit, cum aut par pari refertur aut contrarium contrario 
opponitur aut quae similiter cadunt verba verbis comparantur, quicquid ita 


concluditur, plerunque fit ut numerose cadat. 


36. I, 1, 36. Eadem mensura 


Quod modo retulimus, videtur pariter et ad officii et ad injuriae retaliationem 
pertinere, verum ad beneficii pensationem magis referendum, quod ait Hesiodus : 

Αὐτῷ τῷ μέτρῳ καὶ λώϊον, αἴ κε δύνηαι, id est : 

Aut mensura eadem, aut melius quoque, si qua facultas. 
Quo docet, officium remetiendum esse eadem mensura, aut etiam copiosiore, si 
suppetat facultas, prorsumque hac parte imitandos esse foecundos agros, qui 
sementem depositam multo cum foenore reddere consueverunt. Citatur a Luciano 
proverbii vice in Imaginibus: Αὐτῷ μέτρῳ φασὶ ἢ καὶ λώϊον, id est, Eadem 
mensura, quod aiunt, aut melius. M. Tullius Epistolarum ad Atticum libro 
decimotertio : Ego autem me parabam ad id, quod ille mihi misisset, ut αὐτῷ τῷ 
μέτρῳ καὶ λώιον, si modo potuissem. Nam hoc etiam Hesiodus adscribit, αἴ κε 
δύνηαι. Hoc adagio non gravatus est uti praeceptor noster Christus in Evangelio, 
cum ait futurum, ut qua mensura fuerimus aliis emensi, eadem nobis alii 
remetiantur. Sic enim loquitur apud Matthaeum: Ἐν ᾧ γὰρ κρίματι κρίνετε, 
κριθήσεσθε, καὶ ἐν ᾧ μέτρῳ μετρεῖτε, μετρηθήσεται ὑμῖν, id est In quo judicio 


judicatis, in eo judicabimini, et qua mensura metimini aliis, illa remetientur vobis. 


37. I,1, 37. Crassa Minerva. Pingui Minerva. Crassiore Musa 


Minerva juxta poetarum fabulas artibus atque ingeniis praesidet. Unde et illud 


fluxit : Invita Minerva. Praeterea illud Pingui seu crassa Minerva, quod quidem jam 

olim proverbii vice celebratur. Columella libro De re rustica duodecimo, capite 
primo: In hac autem, inquit, ruris disciplina non consideratur ejusmodi 
scrupulositas, sed quod dicitur, pingui Minerva, quantumvis utile continget villico 
tempestatis futurae praesagium. Idem in primi libri praefatione : Potest enim nec 
subtilissima, nec rursum, quod aiunt, pingui Minerva res agrestis administrari. Idem 
libro decimo. Nec tamen Hipparci subtilitas pinguioribus, ut aiunt, rusticorum litteris 
necessaria est. Dicitur pinguiore Minerva fieri, quod inconditius, simpliciusque 
quasique indoctius fit, non autem exquisita arte nec exactissima cura. Unde et 
Priapus ille, cum rem obscoenam, quam poterat urbanius per involucra verborum 
petere, nudis verbis rogat, Crassa, inquit, Minerva mea est. Et Horatius Philosophum 
describens non exactis illis Stoicorum rationibus atque argutiis instructum, sed veluti 
citra artem philosophiam moribus exprimentem neque tam disertum quam 
simplicem ac sincerum, 
Rusticus, inquit, anormis, sapiens crassaque Minerva. 

Aulus Gellius lib. XIV, ca. I : Nequaquam tamen id censebat in tam brevi exiguoque 
vitae spatio, quantovis hominis ingenio comprehendi posse et percipi, sed conjectari 
pauca quaedam et, ut verbo ipsius utar, παχύτερον, id est crassius et pingui 


Minerva. 


38. I, 1, 38. Crassiore Musa 


Παχυτέρᾳ μούση, id est Crassiore Musa. Eandem paroemiam sic extulit 
Quintilianus, Institutionum oratoriarum libro I: Libet propter quosdam imperitiores 
etiam crassiore, ut vocant, Musa dubitationem hujus utilitatis eximere. Invenitur 
aliquoties apud scriptores non inidoneos pinguiore formula pro eo, quod est: 
planius atque intelligibilius. Dictum est et Latine loqui pro eo, quod est : aperte et 
simpliciter. M. Tullius in Verrem : Latine me scitote, non accusatorie loqui. Idem in 
Philip. : Sed ut solent ii, qui plane et Latine loquuntur. In Priapeiis : 


Simplicius multo est, da paedicare, Latine 

Dicere. 


39. I,1, 39. Rudius ac planius 


Inelegantius quidem est illud apud Graecos, sed idem tamen pollet : 
Ἀμαθέστερον καὶ σαφέστερον εἰπέ, quod apud eundem refertur Gellium. Nosti 
enim, inquit, credo, verbum illud vetus, et pervulgatum, Ἀμαθέστερον εἰπὲ καὶ 
σαφέστερον, id est Indoctius rudiusque quodammodo loquere et apertius ac clarius 
fare. Sumptum apparet ex Aristophanis comoedia, cui titulus Βάτραχοι, id est 
Ranae : 

Ἀμαθέστερόν πως εἰπὲ καὶ σαφέστερον, id est : 

Indoctius proloquitor atque clarius. 

Quo carmine Bacchus Euripidis obscuritatem taxat, qui nescio quid parum dilucide 
proposuerat. Suidas et interpres admonent subesse proverbium, quod hunc ad 
modum feratur : 

Σαφέστερόν κἀμαθέστερον φράσον, id est : 

Apertius mihi loquere atque indoctius. 

Suspicor inde sumptum, quod antiquitus illi σοφοί, quos vocant, soleant mysteria 
sapientiae quibusdam aenigmatum involucris data opera obtegere, videlicet ne 
prophana turba ac nondum philosophiae sacris initiata posset assequi. Quin et hodie 
nonnulli philosophiae ac theologiae professores, cum ea quandoque tradant, rem 
spinis quibusdam ac verborum portentis implicant et involvunt. Sic Plato numeris 
suis obscuravit suam philosophiam. Sic Aristoteles multa mathematicis collationibus 


reddidit obscuriora. 


40. I, 1, 40. Sus Minervam 


Tritissimum apud Latinos auctores adagium, Ὗς τὴν Ἀθηνᾶν, id est Sus 
Minervam, subaudiendum docet aut monet, dici solitum, quoties indoctus quispiam 


atque insulsus eum docere conatur, a quo sit ipse magis docendus aut, ut Festi 

Pompeii verbis utar, cum quis id docet alterum, cujus ipse est inscius. Propterea 
quod Minervae artium et ingeniorum, ut diximus, tutela tribuitur a poetis. Porro sue 
nullum aliud animal magis brutum magisque sordidum, ut quod stercoribus 
impense gaudeat vel ob jecoris magnitudinem, quae sedes est concupiscentiae ac 
libidinis, vel ob narium crassitudinem et olfactum hebetem, unde fit ut non 
offendatur foetore ; tum adeo pronum, ciboque deditum, ut si forte sursum aspicere 
cogatur, protinus stupore sileat ob insolentiam, ut tradit Alexander Aphrodiseus. 
Nec est aliud magis indocile, proinde non ad usum aliquem, quemadmodum 
pecudes nonnullae, sed ad epulas duntaxat ἃ natura donatum videtur. Cui rei testis 
est Plinius lib. viii, cap. li. Animalium, inquit, hoc maxime brutum animamque ei pro 
sale datam, non illepide existimabatur. Idem affirmat Varro libro De re rustica 
secundo, Suillum, inquit, pecus donatum a natura dicunt ad epulandum. Itaque his 
animam datam pro sale, quae servaret carnem. Atque haec quidem verba quid sibi 
velint explicat M. Tullius libro De finibus bonorum quinto, Etenim omnium rerum, 
inquit, quas et creat natura et tuetur, quae aut sine animo sunt aut non multo secus, 
eorum summum bonum in corpore est, ut non inscite illud dictum videatur in suem, 
animum illi pecudi datum pro sale, ne putresceret. Sunt autem bestiae, in quibus 
inest aliquid simile virtutis ut in leonibus, ut in canibus, ut in equis, in quibus non 
corporum solum ut in suibus, sed etiam animorum aliqua ex parte motus aliquos 
videmus. Aristoteles in Physiognomicis scribit exigua fronte homines indociles et ad 
disciplinas ienpros videri atque ad suum genus pertinere, tanquam a docilitate 
humanisque artibus longe omnium alienissimum. Nam reliqua ferme docilitatis esse 
capacia, unde nunc quoque vulgo insipidos istos et quasi ventri atque abdomini 
natos sues appellare consuevimus. 

Quin et Suetonius in catalogo illustrium grammaticorum refert Palaemonem 
arrogantia tanta fuisse, ut M. Varronem porcum appellaret, secum et natas et 
morituras litteras. Praeterea si quid indoctum atque illitteratum significare volumus, 


id ex hara profectum dicimus. Quemadmodum M. Tullius in Pisonem : Ex hara 

productae, non schola. Hinc igitur natum adagium Sus Minervam. L. Caesar apud 
Ciceronem libro de Oratore secundo, Sic ego, inquit, Crasso audiente primum loquar 
de facetii et docebo sus, ut aiunt, oratorem eum, quem cum Catulus nuper audisset, 
foenum alios aiebat esse oportere. Idem Cicero libro de Academicis quaestionibus 
primo : Nam et si non sus Minervam, ut aïunt, tamen inepte quisquis Minervam 
docet. Hieronymus in Rufinum : Praetermitto Graecos, quorum tu jactas scientiam. et 
dum peregrina sectaris, pene tui sermonis oblitus es, ne vetere proverbio Sus 
Minervam docere videatur. Usurpat idem verbis commutatis in epistola ad 
Marcellam, cujus initium Mensuram charitas non habet. M. Varro et Evemerus 
adagium ad fabulas retulerunt, id quod ex Pompeii verbis licet conjicere. Quam rem, 
inquit, in medio, quod aïunt, positam ineptis μύθοις involuere maluerunt, quam 
simpliciter referre. Celebratur ἃ multis Demosthenis scomma, qui cum Demades 
vociferaretur in eum : Δημοσθένης ἐμὲ βούλεται διορθοῦν, ἡ ὗς τὴν Ἀθηνᾶν, id est 
Demosthenes vult me corrigere, sus Minervam, respondit : Αὕτη μέντοι πέρυσιν ἡἣ 
Ἀθηνᾶ μοιχεύουσα εἰλήφθη, id est Atqui nuper haec Minerva in adulterio fuit 


deprehensa. Dictum allusit ad Minervam virginem. 


AL. I, 1, 41. Sus cum Minerva certamen suscepit 


Cum hoc aut idem aut certe quam maxime finitimum, quod apud Theocritum 
legitur in Hodoeporis : 

Ὗς ποτ’ Ἀθηναίαν ἔριν ἤρισε, id est 

Cum diva est ausus sus decertare Minerva. 
Quoties indocti stolidique et depugnare parati non verentur summos in omni 
doctrina viros in certamen litterarium provocare. Theocriti enarrator sic efferri vulgo 
παροιμίαν scribit : Ye ὧν πρὸς Ἀθήνην ἐρίζεις, id est Sus cum sis, cum Minerva 
contendis. Scholiastes nescio quis addit eos ἐρίζειν dici, qui verbis certant, ἐρείδειν, 
qui factis, quo magis ridiculum est, si sus indocilis certet cum Minerva disciplinarum 


praeside. 

42. I, 1, 42. Invita Minerva 


Latinis et illud est celebratissimum: Invita Minerva, pro eo quod est: 
refragante ingenio, repugnante natura, non favente coelo. Cicero in Officiis : Invita, 
ut aiunt, Minerva. Idem libro Epistolarum familiarium duodecimo : Quinquatribus 
frequenti senatu causam tuam egi non invita Minerva. Rursum ejusdem operis libro 
tertio : Idque quoniam tu ita vis, puta me non invita Minerva facturum. Horatius : 

Tu nihil invita dices, faciesve Minerva. 


Huc allusit Seneca, cum dixit : Male respondere coacta ingenia. 


42. I, 1, 42. Abiit et taurus in silvam 


Ἔβα καὶ ταῦρος ἀν’ ὕλαν, id est Abiit et taurus in silvam. Pastorale 
proverbium, allegoria subturpicula, significans divortium ac neglectum veteris 
amicae. Tametsi licebit in usum verecundiorem trahere hoc modo, si per jocum 
accommodabitur ad eos, qui pristinos amicos negligere videntur et a familiarium 
congerronumque grege desuescere. Aut in illos etiam, qui a solitis desciscunt studiis 
diversumque vitae sequuntur institutum. Theocritus in Idyllio, cui titulus est 
Theonycho, nominatim etiam proverbii vice refert : 

Aivoc θην λέγεταί τις ἔβα καὶ ταῦρος ἀν’ ὕλαν, id est 

Fertur et hoc olim in silvam secedere taurum. 

Queritur autem amans se jam pridem ab amica relictum plurimumque jam esse 
temporis ostendit, quod Cynisca, id est, Catella, nam id erat nomen puellae, sese 
Lyco quodam oblectet neque omnino curet ad pristinam redire consuetudinem, non 
magis quam tauri, qui et ipsi nonnunquam a vaccarum armentis secedunt et aut 
reliquis aggregantur tauris aut solitarii per nemora vagantur nullo foeminarum 
desiderio tacti. Eum secessum eumque vaccarum neglectum quasique divortium, 
pastores peculiari verbo vocant ἀτιμαγελεῖν, voce nimirum composita ἐκ τοῦ 


ἀτιμεῖν, TO ἀτιμάζειν καὶ καταφρονεῖν, quod est despicere negligereque ac pro 

nihilo ducere, et ἐκ τοῦ ἀγέλη, quod armentum sonat. Ac tum ἀτιμαγελεῖν, 
dicuntur tauri, cum segregati ἃ vaccarum commercio adeo non curant illas, ut non 
modo coitum non appetant, sed ne pascuis quidem iisdem uti velint. Hunc animantis 
morem simulque vocem ipsam ei tributam rei demonstrat Aristoteles libro De natura 
animalium sexto his verbis : Ὁ δὲ ταῦρος ὅταν ὥρα τῆς ὀχείας 1], τότε γίνεται 
σύννομος καὶ μάχεται τοῖς ἄλλοις. Τὸν δὲ πρότερον χρόνον μετ’ ἀλλήλων εἰσίν, ὃ 
καλεῖται ἀτιμαγελεῖν. Πολλάκις γὰρ οἵ γε ἐν τῇ Ἠπείρῳ, οὐ φαίνονται τριῶν 
μηνῶν: ὅλως δὲ τὰ ἄγρια πάντα ἢ τὰ πλεῖστα οὐ συννέμονται ταῖς θηλείαις πρὸ 
τῆς ὥρας τοῦ ὀχεύειν. Ea verba nos appendemus magis quam annumerabimus hoc 
modo : At taurus, cum tempus coitus adfuerit, tum demum incipit communibus cum 
vaccis pascuis uti cumque reliquis tauris dimicat. Nam ante id temporis inter sese 
pascuntur, quod quidem appellant ἀτιμαγελεῖν. Sane qui sunt in Epiro provincia 
tauri, saepenumero trium mensium spacio non apparent ; porro fera animantia aut 
omnia aut certe pleraque ante tempus coeundi non aggregantur ad communes cum 
foeminis pascuas. 

Ilud admonitu dignum mihi visum est in versione Theodori Gazae pro 
Graeca voce ἀτιμαγελεῖν, quam Romana lingua nullo pacto reddere potest, scriptum 
esse coarmentari. Idque verbi doctis etiam viris non parum caliginis offudit, ita ut 
depravatum apud Aristotelem locum existiment, commutataque lectione longe 
diversum sensum inducant putentque Theodorum in transferendo non mediocriter 
hallucinatum. At ego tota re diligentius pensiculata videre videor Aristotelicorum 
verborum sententiam citra ullius vocis commutationem adamussim quadrare : 
videlicet taurum aggregari cum vaccis et in iisdem versari pascuis appetente coitus 
tempore eumque non convenire cum reliquis taurorum armentis, sed bellum cum 
aliis gerere, reliquis autem temporibus tauros cum tauris socialiter iisdem uti pascuis 
neque foeminarum convictum sequi, sed inter sese agere, quod idem accidat in feris 
ferme omnibus. Hanc autem taurorum cum tauris societatem neglectis vaccarum 


armentis vocari ἀτιμαγελεῖν. Quaeso quid hic scrupuli, cur Aristotelicam lectionem 

mutandam existimemus, nisi si quid offendit mutatus numerus in ταῦρος et εἰσίν, id 
quod Aristoteli praesertim eo in opere pene familiare deprehenditur. Dictionem 
autem illam coarmentari non germanam sed supposititiam esse dubium non est, et 
aut librariorum incuria aut alicujus parum eruditi temeritate inductuam. Suspicor 
enim legendum vel dearmentari vel abarmentari. Neque enim adduci possum, ut 
credam Theodorum hominem tam in omni doctrinae genere absolutum fuisse 
lapsum praesertim in voce neque magnopere prodigiosa nec inusitata Graecis 
auctoribus, utpote cujus vim vel ipsa statim indicat etymologia, praeterea quae apud 
Theocritum auctorem usqueadeo notum vulgatumque legatur ἐν Νομεῖ ἢ Βωκόλοις, 
id est in Pastore sive Bubulcis : 

Xot μὲν ἁμᾷ βόσκοιντο καὶ ἐν φύλλοισι πλανῷντο 

Οὐδὲν ἀτιμαγελεῦντες, id est 

Atque hi pascuntur simul inque comantibus herbis 

Errant et non ulla gregis divortia quaerunt. 
Ad haec Suidas ostendit ταῦρον ἀτιμάγελον appellatum τὸν τῆς ἀγέλης 
καταφρονοῦντα, id est qui negligeret armentum. Huc mihi videtur nonnihil 
allusisse Virgilius in Sileno : 

Ah virgo infelix, tu nunc in montibus erras. 

Ille latus niveum molli fultus hyacintho 

Ilice sub nigra pallentes ruminat herbas 

Aut aliquam in magno sequitur grege. Claudite, nymphae, 

Dictaeae nymphae, nemorum jam claudite saltus. 

Si qua forte ferant oculis sese obvia nostris 

Errabunda bovis vestigia ; forsitan illum 

Aut herba captum viridi aut armenta secutum 

Perducant aliquae stabula ad Gortynia vaccae. 
Cum enim ait, 


Ille latus niveum molli fultus hyacintho 

Ilice sub nigra pallentes ruminat herbas, 
taurum innuit ἀτιμάγελον. [tem cum ait : Errabunda bovis vestigia. Significat autem 
poeta taurum, quem adamabat Pasiphae, aut prorsus ἀτιμαγελεῖν aut eatenus 
ἀτιμαγελεῖν, ut suo armento neglecto vaccas alias sequeretur. Porro de pugna 
taurorum inter ipsos coitus tempore meminit idem Maro libro Georgicôn tertio : 

Nec mos bellantes una stabulare, sed alter 

Victus abit longeque ignotis exulat oris 

Multa gemens ignominias plagasque superbi 

Victoris, tum quos amisit inultus amores, 

Et stabula aspectans regnis excessit avitis. 
Equidem arbitror hanc ipsam vocem, si deflectatur alio, proverbialem esse, 
quemadmodum sunt et illae καπροῦν et innouaveiv, ad eamque potissimum 
respexisse Theocritum, cum ait proverbio dici : Ἔβα καὶ ταῦρος àv’ ὕλαν. Scholia 
quae feruntur in Theocritum, habent ἔβα Kev ταῦρος pro καὶ conjunctione 
copulativa mutata κεν expletiva ; addunt esse proverbium de his dici solitum, qui 
abessent non reversuri. Taurus enim si semel aufugerit in silvam, capi non potest. 
Unde non inconcinne quis dixerit maritum diutius ab uxore secubantem 
ἀτιμαγελεῖν et eum, qui familiares desierit invisere, ἀτιμαγελεῖν, et qui diutius a 
Musis ac librorum abstinuerit contubernio, ἀτιμαγελεῖν. Item qui ἃ convictu 
hominum abhorreat secumque vivat, ἀτιμάγελον licebit appellare. Et qui a legitimo 
contubernio aberrarit secesseritque, non inepte dicetur ἀτιμαγελεῖν. Nec prorsus 
abhorret ab hac forma, quod est apud Aristophanem in Lysistrata : 

Οἴκοι δὲ ἀταυρώτη διάξω τὸν βίον, id est 

Domi absque Tauro coelibem vitam exigam. 
Sic enim significavit vitam coelibem foeminae negligentis taurum, id est maritum. Sic 
et Horatius : 

Pereat male quae te 


Lesbia quaerenti taurum monstravit inertem. 


124 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


44. I, 1, 44. Annus producit, non ager 


Ἔτος φέρει, οὐχὶ ἄρουσα, id est 
Annus producit segetem, non arvum. 
Hemistichion proverbiale quod refertur a Theophrasto libro De plantis octavo : Πρὸς 
αὔξησιν δὲ καὶ τροφὴν μέγιστα μὲν ἡ τοῦ ἀέρος κρᾶσις συμβάλλεται καὶ ὅλως ἡ 
τοῦ ἔτους κατάστασις. Εὐκαίρων γὰρ ὑδάτων καὶ εὐδιῶν καὶ χειμώνων 
γινομένων ἅπαντα εὔφορα καὶ πολύκαρπα, κἂν ἐν ἁλμώδεσι καὶ λεπτογείοις ἧ. 
Διὸ καὶ παροιμιαζόμενοι λέγουσιν οὐκ ἄλλως, ὅτι ἔτος φέρει, οὐχὶ ἄρουρα. Μέγα 
δὲ καὶ αἱ χῶραι διαφέρουσιν, id est Ad incrementum autem alimentumque 
plurimum quidem coeli temperies et in totum anni conditio juvat. Etenim si imbres, 
serenitates et hiemes accidant opportunae, cuncta felicius atque uberius proveniunt, 
etiam in salsuginosis ac parum pinguibus agris. Unde non ab re est, quod proverbio 
dicunt annum producere fructum, non arvum. Veruntamen non parui refert, quae sit 
regionum ratio. Hic illud obiter admonendum duxi in impressis exemplaribus legi où 
καλῶς, id est non recte, atque hoc ipsum, ut mea quidem est opinio, οὐ καλῶς, 
partim quod Theodorus Gaza verterit hoc loco non perperam, partim quod non 
perinde quadret ad Theophrasti sententiam. Nam is fatetur verum esse plurimum 
habere momenti coeli conditionem, id quod etiam proverbio testatum sit, quo non 
sine causa tota proventus ratio tribuitur aeri, tamen nonnihil etiam discriminis situm 
esse in ipso soli ingenio. Proinde legendum suspicor pro où καλῶς, οὐκ ἄλλως, id 
est non temere. Quamquam equidem video et illud où καλῶς utcumque posse 
defendi. Nimirum ut Theophrastus improbet vulgare dictum, quod coelo momentum 
omne tribuit, cum et a soli ratione magna pars pendeat. Mihi tamen superior lectio 
magis arridet, atque huic meae sententiae doctos calculum suum addituros existimo. 
Repetit idem adagium libro De causis plantarum tertio rationem reddens cur in 
frigidis pariter et calidis regionibus triticum proveniat, haud negans agri naturam 


nonnihil conferre ad fertilitatem, sed multo maximum momentum habere aerem 

circumfusum et cujusmodi coeli ventorumque temperies contingat, tum ad quos 
flatus oppositus sit ager. Meminit et Plutarchus in Symposiacis decade septima, 
problemate secundo. Porro si libebit usum proverbii dilatare, non intempestiviter 
accommodabitur in hanc sententiam, si quis dicat ad virtutem educationem longe 
plus adferre momenti quam genus, ac plane perparvi referre, quibus majoribus sis 
natus, sed multo maxime quibus rationibus educatus quibusque moribus sis 
institutus. Nam coelum velut educat quod progignit terra. Ad hoc adagiïi videtur 
allusisse Euripides in Hecuba, quam ita loquentem facit : 
Οὔκουν δεινόν, εἰ γῆ μέν κακὴ 

Τυχοῦσα καιροῦ θεόθεν εὔσταχυν φέρει, 

Χρηστὴ δ΄ ἁμαρτοῦσ’, ὧν χρεὼν αὐτὴν τυχεῖν, 

Κακὸν δίδωσι καρπόν, ἀνθρῴποις δ’ ἀεὶ 

Ὁ μὲν πονηρὸς οὐδὲν ἄλλο, πλὴν κακός, 

Ὁ δ’ ἐσθλὸς ἐσθλός, οὐδὲ συμφορᾶς ὕπο 

Φύσιν διέφθειρ΄, ἀλλὰ χρηστός ἐστ΄ ἀεί. 

Ἄρ΄ οἱ τεκόντες διαφέρουσιν ἢ τροφαί; 

Ἔχει γέ τοι τι καὶ τὸ θρεφθῆναι καλῶς 

Δίδαξιν ἐσθλοῦ, id est 

Non novum ergo, si mala 

Favente coelo terra fert segetem bonam, 

Bona destituta, quibus opus fuerat, malum 

Fructum aedit. At mortalium quisquis malus 

Nil possit aliud esse quam semper malus, 

Frugi usque frugi. Sors nec ingenium viri 

Adversa vitiat, sed probus semper manet ? 

Utrum id parentum an educantium magis ? 

Recte educari scilicet nonnullam habet 


Doctrinam honesti. 

Videtur Hecuba plusculum tribuere geniturae quam institutioni miraturque proinde 
non idem evenire in mortalium moribus, quod in proventu segetum accidat. Porro 
quanto plus valeat institutio quam genus, Lycurgus eleganter ostendit prolatis apud 
multitudinem duobus canibus, quorum alter ingenerosa matre natus, propter 
institutionem gnaviter feram est insecutus, alter generosis ortus parentibus, quod 


institutus non esset, turpiter relicta fera ad odorem panis ac cibi restitit. 


45. I, 1, 45. In vado 


Metaphora proverbialis In vado esse pro eo, quod est: in tuto citraque 
discrimen, sumpta a natantibus aut navigantibus. Terentius : Omnis res in vado est. 
Plautus in Aulularia : 

Haec propemodum jam esse in vado salutis res videtur. 

Vadum autem est aquae fundus ; in quo quisquis constiterit, is jam effugit periculum 


ne mergatur. 


46. I, 1, 46. In portu navigare 


Affinis est huic allegoria : Ἐν λιμένι πλεῖν, id est In portu navigare, qua 
significamus nos jam a periculo abesse. Propterea quod qui mediis adhuc in 
fluctibus navigant, hi ventorum et aestus arbitrio navigant. Contra qui jam intra 
portum sunt, nihil habent negotii cum undis ac ventis. Unde vulgatissima 
metaphora hominem, in cujus praesidio conquiescimus, portum appellamus. Et 
qui sese ad tranquillam tutamque aliquam vitae rationem traducunt, in portum se 
recipere dicuntur. Terentius in Andria : 

Nunc hujus periculo fit : Ego in portu navigo. 

Maro paulo diversius in Aeneidos libro septimo : 


Nunc mihi parta quies, omnisque in limine portus. 

47. 1,1, 47. Bos lassus fortius figit pedem 


Divus Hieronymus oppido quam elegans adagium usurpavit ad beatum 
Aurelium Augustinum scribens eumque deterrere cupiens, ne juvenis senem 
provocet. Propterea quod tardius quidem ad pugnam excitantur hi, qui jam sunt 
aetate quasi fessi, verum iidem gravius saeviunt atque urgent, si quando senilis illa 
virtus irritata recaluit : Memento, inquit, Daretis et Entelli et vulgaris proverbii, 
quod bos lassus fortius figat pedem. A veteri triturae more ductum apparet, cum 
circumactis a bubus super manipulos plaustris grana excutiebantur, partim a rotis in 
hoc armatis, partim a taurorum ungulis. Et lex illa Mosaica, quam citat apostolus 
Paulus ad Timotheum, vetat, ne bovi trituranti os obligetur. Itaque bos lassus, 
quoniam gravius figit pedem, magis est ad trituram idoneus. At non item equus ad 
cursum. Potest allusum videri et ad hoc, quod juvenes corporis agilitate praepollent, 
senes in stataria pugna ac viribus superiores sunt, id quod et Vergilius in Daretis et 
Entelli congressu declarat. Nec admodum hinc abludit illud, quod in Graecorum 
collectaneis positum reperio, Ἀτρέμας βοῦς, id est Lente bos, subaudiendum movet 


pedem. Nam sensim quidem movet, at gravius premit. 


48. I, 1, 48. Tota erras via 


Τῇ πάσῃ ὁδῷ ἀφαμαρτάνεσθαι, id est Tota aberrare via. Proverbium est in 
eos, qui vehementer aberrant. Terentius in Eunucho : Tota erras via. Translatum a 
viatoribus, qui nonnunquam ita solent aberrare ἃ via, ut non sine dispendio 
quidem, tamen quo tendebant, perveniant ; nonnunquam sic aberrant, ut longe 
divertant et in diversum tendant. Unde et exorbitare dicuntur, qui a vero aberrant. 
Aristoteles in Ethicis : Haud tota aberrant via. Idem Naturalium libro I scribit 
priscos illos philosophos, naturalium causarum scrutatores, exorbitasse ac velut e 
via depulsos prorsus aberrasse ἃ vero. Sumptum est ex Aristophanis Pluto : 


Ἢ τῆς ὁδοῦ τὸ παράπαν ἡμαρτήκαμεν ; id est 

Viane tota prorsus exerravimus ? 
Quinetiam hodie dictitant eos in via esse, qui recto consilio quippiam instituunt, 
extra viam, qui qua non oportet ratione rem aggrediuntur. Sunt ferme proverbiales 
et illae metaphorae doctis usitatissimae : Depellere ἃ via, reducere in viam, 
monstrare viam, facere viam, sternere viam, aperite viam, praecludere viam, 
intercludere viam. Cicero in prima Philippica : Quod si putas, totam ignoras viam 
gloriae. Celebre habetur et illud apophthegma : Bene currant, sed extra viam 


Καλῶς μὲν τρέχουσιν,͵ ἀλλ΄ ἐκτὸς τῆς ὁδοῦ. 
49. I,1, 49. Toto coelo errare 


Huic confine est, quod usurpat Macrobius Saturnalium libro tertio 

Nunquamne, inquit, Praetextate, tibi venit in mentem toto, ut aiunt, coelo 
errasse Vergilium ? Sumptum videtur ex Aristophanis Ranis : 

Εὐθὺς γὰρ ἡμάρτηκεν οὐράνιόν Y” ὅσον. 
Ab Euripide dicitur in Aeschylum, qui plurimum errasset in his quae dixerat. 
Metaphora ducta vel a Phaethontis aut Cereris fabula, vel a navigantibus, qui coeli 
siderumque observatione cursum moderantur. Proinde naucleri, cum vehementer 
aberrant, in coeli parte longe diversa Cynosuram imaginantur nonnunquam 
totoque aberrant cursu. Nisi malumus coelum pro regione accipere velut 
Horatius : 


Coelum non animum mutant, qui trans mare currunt. 
50. I,1, 50. Suo jumento 5101 malum accersere 


Qui ipse sibi malorum est auctor, Suo jumento sibi malum accersere dicitur, 
tanquam suo sumptu suaque opera quasi suopte plaustro malorum sarcinam 
adportet sibi. Plautus in Amphitryone : 


Ipse homo sibi ἃ me malam rem arcessit jumento suo. 

Sumpta metaphora a plaustris onerariis (nam id quoque significat jumentum, 


auctore Gellio, lib.XX, cap. I) aut certe ab animalibus tergo vectantibus onera. 


51. 1,1, 51. Suo sibi hunc jugulo gladio, suo telo 


Suo gladio suove telo jugulari dicitur, qui suis ipsius dictis revincitur aut 
qui suopte invento dolove capitur, denique in quem quocunque modo seu dictum 
seu factum retorquetur, quod ab ipso profectum sit, veluti si quis exemplo 
Protagorae antistrephon dilemma in eum, qui proposuerit, retorqueat aut si 
quemadmodum Phalaris Perillum mali tauri repertorem suo invento conficiat. 
Itaque in Adelphis Terentii Mitio senex fratris Demeae saevitiam increpans 
hujusmodi utitur sententia : Hoc unum affert vitii senecta, attentiores ad rem 
sumus quam oportet. Eandem Demea paulo post in fratrem retorquens, 

Postremo, inquit, non meum illud verbum facio, quod tu, Mitio, 

Bene et sapienter dixti dudum. Vitium commune omnium est, 

Quod nimium ad rem in senecta attenti sumus. Hanc maculam nos decet 

Effugere. 

Hac ratione cum Mitio constringeretur adigereturque, ut agrum, quem rogabatur, 
daret, tum Demea Suo, inquit, 5101 hunc jugulo gladio. Translata metaphora ab his, 
qui in pugna suis ipsorum telis aliquoties confodiuntur. Plautus in Amphitryone : 

Atque hunc telo suo sibi, malitia sua, a foribus pellere. 

Cicero pro Cecinna : Aut tuo, quemadmodum dicitur, gladio aut nostro defensio 
tua conficiatur necesse est. Huc allusit Ovidius in Epistolis Heroidum : 

Remigiumque dedi, quo me fugiturus abires ; 

Heu, patior telis vulnera facta meis. 
Eodem pertinent et illa Ciceronis : In tuum ipse mucronem incurras, necesse est. 
Rursum : Hic est defensionis tuae mucro ; in eum incurrat oratio tua necesse est. 
Neque vehementer hinc abludit Livianum illud libro II de secundo bello Punico : 


Sentiebat Hannibal suis se artibus peti. Lucianus in Piscatoribus : Ὡς παρ΄ ἡμῶν τὰ 

τοξεύματα, ὡς φής, λαβὼν καθ’ ἡμῶν ἐτόξευες, id est Quae quidem tela a nobis, 
uti fateris, sumpta adversus nos jaculatus es. Tradit Plutarchus Brasidam ducem 
educto 6 corpore telo eodem confodisse eum, qui miserat. Marius unus e triginta 
tyrannis a milite quodam interemptus narratur a Trebellio Pollione, qui adoriens 
dixerit : Hic est gladius, quem ipse fecisti; nam Marius ante imperium faber 
ferrarius fuerat et ejus militis opera in fabrili officina usus. Hunc igitur vere suo 


gladio dixeris jugulatum. 


52. I, 1, 52. Incidit in foveam quam fecit 


Idem pollet illud, quod in Odis Davidicis refertur psalmo VII: Λάκκον 
ὥρυξε καὶ ἀνέσκαψεν ἀυτὸν καὶ ἐμπεσεῖται εἰς βόθρον, OV εἰργάσατο, id est 
Lacum fodit et aperuit eum et incidet in foveam, quam fecit. Translatum vel ab his, 
qui foveis effossis aut reliquis id genus decipulis insidiantur feris, vel a bellis, in 


quibus aliquoties suffossis cuniculis hostis hostem captat. 


53. I, 1, 53. Suo ipsius laqueo captus est 


Nec aliud 5101 vult quod apud eundem legitur psalmo nono : Ἐν παγίδι 
ταύτῃ ἧ ἔκρυψαν, συνελήφθη ὁ ποὺς αὐτῶν, id est: In ipso laqueo, quem 
absconderant, comprehensus est pes eorum. Nota metaphora, nempe mutuo 


sumpta ab his, qui instructis pedicis avibus aut feris insidias tendunt. 


54. I, 1, 54. Hanc technam in teipsum struxisti 


Eandem sententiam aliter expressit Lucianus : Ὥστε τὸ σόφισμα κατὰ 
σαυτοῦ συντέθεικας, id est : Itaque commentum in tuum ipsius exitium reperisti. De 
haeredipeta, qui cum divitem ex asse haeredem scripsisset ac testamentum 
protulisset, quo divitem ad idem faciendum provocaret, tecti ruina subito 


oppressus est ac sua reliquit illi cujus facultatibus inhiarat. Utendum erit, cum 

dolus in alterum excogitatus in caput auctoris recidit, ita ut non raro consuevit 


accidere. 
55. I, 1, 55. Turdus ipse 5101 malum cacat 


His simillimum est illud Graecorum adagium : KixAa χέξει αὑτῇ κακόν, id 
est: Turdus ipse sibi malum cacat. In eos dici solitum, qui sibiipsis ministrarent 
exitii causam. Siquidem viscum, auctore Plinio, non provenit Nisi maturatum in 
ventre acredditum per avium alvum, maxime palumbium ac turdorum. Cujus rei 
meminit et Servius in sextum Aeneidos. Aristoteles item libro De natura 
animantium nono tria turdorum genera facit, quorum primum ἰξοβόρον 
vocatum ait aut ut Athenaeus, ἰξοφάγον nimirum, quod visco vescatur. 
Quoniam autem visco capiuntur aves, ipsae sibi malum cacant videlicet. Plautus 
paulo diversius extulit: Ipsa, inquiens, sibi avis mortem creat. Quanquam 
equidem non dubitem affirmare a Plauto cacat, non creat, fuisse scriptum, deinde 
locum a quopiam semidocto et Graecanici proverbii ignaro depravatum 
supposita voce adulterina creat. Sophocles in Antigone : 

Ὅστις δ' ἀνωφέλητα φυτεύει τέκνα, 

Τί τόνδ’ ἂν εἴποις ἄλλο πλὴν αὑτῷ πόνους 

Φῦσαι, πολὺν δὲ τοῖσιν ἐχθροῖσιν γέλων ; Id est 

Inutiles quicunque liberos serit, 

Quid aliud hunc quam sibi creare dixeris 

Ipsi dolores atque risum malevolis ? 

In hos igitur quadrabit paroemia aut in eos, qui potentes sibi generos asciscunt, a 


quibus postea per vim opprimantur. 
56. I,1, 56. Ipse 5101 mali fontem reperit 


Extat item apud eosdem senarius proverbio celebratus : 


Αὐτὸς γὰρ εὗρε τοῦ κακοῦ τὴν πητύαν, id est : 

Ipsus mali sibi reperit coagulum. 
aut: Αὐτὸς εὗρε τοῦ κακοῦ πηγήν, id est: Ipse reperit mali fontem. Sic 
Aeschylus in Persis : 

Νῦν κακῶν ἔοικε πηγὴ πᾶσιν εὑρῆσθαι φίλοις, id est 

Mali fons est repertus, ut videtur omnibus. 
Versus est trochaicus. Sunt enim et perniciosi fontes, quorum aqua gustata mortem 


aut insaniam adferat ; quos praestiterat non reperisse. 
57. I,1, 57. Capra gladium 


Eodem ferme pertinet : ALE μάχαιραν, id est Capra gladium, subaudi reperit. In 
eos dicitur, qui ipsi reperiunt quo pereant. Ortum est autem adagium ab hujusmodi 
quodam eventu. Olim cum Corinthii Junoni Acraeae (nam id illi cognomen) rem 
divinam facere pararent (hujus Junonis statuam aiunt a Medea positam fuisse) atque 
hi, qui ad praebendam hostiam erant conducti defosso sub terra cultro oblitos sese 
assimularent, capra pedibus excalpens eum eruit prodiditque itaque mactata est. 
Quidam sic efferunt paroemiam : AL£ δοῦσα τὴν μάχαιραν, id est: Capra cultrum 


praebens, quidam hoc pacto : Οἷς τὴν μάχαιραν, id est : Ovis cultrum. 
58. I, 1, 58. Cornix scorpium 


His confine est et illud : Κορώνη τὸν σκορπίον, id est: Cornix scorpium, 
subaudi rapuit. Quadrat in hos, qui parant eos laedere, unde tantundem mali sint 
vicissim accepturi. Quemadmodum cornix correpto scorpio arcuata illius cauda 
vulnus accepit letale periitque. Extat super hac re Graecum epigramma Archiae, 
quod non gravabor adscribere : 

Ἔν ποτὲ παμφαίνοντι μελάντερος αἰθέρι ναίων 

Σκορπίον ἐκ γαίης εἶδε θορόντα κόραξ. 

Ὃν μάρψας ὥρουσεν: ὁ δ' ἀΐξαντος ἐπ΄ οὖδας 


Οὐ βραδὺς εὐκέντρῳ πέζαν ἔτυψε βέλει 

Καὶ ζωῆς μιν ἄμερσεν. Ἴδ’ ὅσσον ἔτευχεν ἐπ’ ἄλλῳ, 
Ἐκ κείνου τλήμων αὐτὸς ἔδεκτο μόρον, id est : 
Scorpius 6 terra prorepserat idque vidente 
Corvo qui coelo victitat in liquido. 
Corripuit visum fugitque ; sed hic ut humum ales 
Contigerat, telo mox ferit atque necat. 
Ecce tibi, quod in hunc avis insidiosa parabat, 
Inde sibi accivit ipsa necem misera. 
Atque id in rebus humanis frequenter usu venire solet, ut qui cepisse videatur, ipse 


captus sit. Quemadmodum et Horatius : Graecia capta ferum victorem cepit. 


59. I, 1, 59. Calidum prandium comedisti 


Huc alludere videtur et Plautinum ïillud: Calidum hodie prandium 
prandidisti, id est Fecisti quod tibi magno malo sit futurum. Ab his sumptum, qui se 


noxiis ac letiferis ingurgitant cibis, postea ventris tormina sensuri. 


60. I, 1, 60. Irritare crabrones 


Τὰς σφηκιὰς ἐρεθίζειν, id est Irritare crabrones. Ad hanc sententiam 
referendum est et illud, quod est apud Plautum in Amphitryone : Irritabis crabrones. 
Id dictum est ἃ poeta in mulierum ingenium, quibus iratis si repugnes, magis 
provoces neque sine tuo malo discedas. Est autem crabro insecti genus, affine vespis, 
pertinacissimum aculeoque pestilentissimo. Siquidem refert Plinius Naturalis 
Historiae lib. XI, cap. XXI crabronum Ictus haud temere sine febri esse, additque 
traditum a quibusdam Ter novenis hujus animantis punctis interfici hominem. 
Aristoteles libro De partibus animalium nono praeter alia quae de crabronibus 
commemorat, illud quoque tradit, cum in apum genere quaedam aculeis careant ut 
fuci et reges, vespae quoque nonnullae sine aculeis inveniantur, nulli crabrones 


reperiuntur non armati aculeo. Quanquam de duce, num aculeatus sit, nonnihil 

addubitat. Utitur hoc adagio divus Hieronymus in quadam epistola. Eandem 
sententiam sic idem extulit Plautus mutata allegoria : 
Bacchae bacchanti si velis adversarier, 
Ex insana insaniorem facies, feriet saepius ; 
Sin obsequaris, una te salvas plaga. 
Nam mos erat, uti Bacchanalia celebrantes obvios thyrsis ferirent. Aristophanes in 
Lysistrata, nam hoc titulo inscriptam comperi : 
Ἢν μή τις ὥσπερ σφηκιὰν βλίττῃ με κἀρεθίζῃ, id est 
Nisi si quis uti vesparium fraudet me stimuletque. 
Allusit huc opinor, qui scripsit epitaphium Archilochi poetae maledici : 
Ἠρέμα δὴ παράμειψον, ὁδοιπόρε, μή ποτε τοῦδε 
Κινήσῃς τύμβῳ σφῆκας ἐφεζομένους, id est : 
Ne fors crabrones qui huic insedere sepulchro 
Irrites, tacitum carpe, viator, iter. 
Xenophon libro IV indicat unde natum sit, nimirum ab his qui student eximere vespas 
ab antris suis : Ὁρῶ δ' ἔγωγε, ἔφη, καὶ ὁπόσοι σφῆκας ἐξαιρεῖν βούλονται, ἐὰν μὲν 
ἐκθέοντας τοὺς σφῆκας πειρῶνται θηρᾶν, ὑπὸ πολλῶν τυπτομένους, id est Et 
ego, inquit, video etiam eos quicunque crabrones excipere volunt, siquidem 


evolantes conentur venari, a multis feriri crabronibus. 
61. I, 1, 61. Leonem stimulas 


Consimilem vim habet, quod a Diogeniano refertur : Τὸν λέοντα νύττεις, id 
est Leonem pungis seu vellicas. De his, qui potentem ac ferocem in suum ipsius 


exitium provocant atque extimulant. Notior est metaphora quam ut sit explicanda. 
62. I, 1, 62. Malum bene conditum ne moveris 


Idem pollet et illud : Μὴ κινεῖν κακὸν εὖ κείμενον, id est Ne moveris malum 


bene conditum sive quiescens. In eos, qui sua stultitia sibi turbas excitant aut qui 

mala jam tempore sepulta resuscitant renovantque. Proverbium retulisse videtur 
Theognis hoc versu : 

Πολλάκι γὰρ TO κακὸν κατακείμενον ἔνδον ἄμεινον, id est 

Nam persaepe malum praestat domi habere repostum. 


Huic simillimum est illud : sopitos suscitat ignes. 


63. I,1, 63. Octipedem excitas 


Cratinus in Thrattis apud Suidam : Ὀκτώπουν ἀνεγείρεις, id est Octipedem 
excitas, nimirum scorpium, cui pedes sunt octo ac plerunque sub saxis abditus cubat, 


quem non nisi tuo periculo suscites propter venenum quod in cauda gestat. 


64. I, 1, 64. Movere Camarinam 


Κινεῖν τὴν Καμαρίνην, id est: Movere Camarinam, est sibiipsi malum 
accersere. Lucianus De apophrade: Ὁρᾷς, ὡς ἄμεινον ἦν σοι ἀκίνητον τὴν 
Καμάριναν ἐᾶν, id est Vides quanto satius tibi fuerit Camarinam immotam sinere. 
Unde natum sit adagium, Servius grammaticus explicat Vergilianum illum locum 
enarrans in tertio Aeneidos : Et fatis nunquam concessa moveri / apparet Camarina 
procul. Camarina, inquit, palus est juxta oppidum ejusdem nominis ; quae cum olim 
siccata pestilentiam creasse, consuluerunt oraculum an penitus eam desiccare 
praestaret. Vetuit deus Camarinam moveri. At illi exiccarunt, non obtemperantes 
oraculo, et cessavit quidem pestilentia, sed per eam ingressis hostibus poenas 
dederunt neglecti oraculi. Eadem ferme commemorat et Suidas illud insuper addens 
quibusdam Camarinam esse fruticem, cujus ramos si quis commoveat quatiatque, 
tetrum quendam odorem aedere. Verum mihi superior sententia magis videtur ad 
veri similitudinem accedere. Meminit hujus adagii Stephanus quoque versu heroico 
effertque ad hunc modum : 

Μὴ κινεῖν Καμάριναν, ἀκίνητος γὰρ ἀμείνων, id est 


Ne moveas Camarinam, etenim non tangere praestat. 

Aït autem Camarinam oppidum et ejusdem nominis paludem esse in Sicilia. Meminit 
et Silius lib. XIV Maronem imitatus : 


Et cui non licitum fatis Camarina moveri. 


65. 1,1, 65. Anagyrim commoves 


Superiori neutiquam dissimile videtur illud apud Graecos celebratum : 
Ἀνάγυρον κινεῖς, id est: Anagyrum commoves. In eos, qui sibiipsis malorum 
auctores essent quique in suam ipsorum perniciem quempiam irritarent. Unde ducta 
sit paroemia, varie narratur ab auctoribus. Alii ad fruticis naturam referunt, cujus 
meminit in tertio libro Dioscorides, quem quidam magyrum, quidam anagyrum 
appellent, nonnulli acopon, medicamentis quidem efficacem, verum odore majorem 
in modum gravi, maxime si manu teratur; cujus fructus gustatus vehementem 
vomitum promovet. Unde vel ab odoris molestia, quae carpentem consequitur, 
adagium ductum videri potest, quandoquidem et acopi vocabulum indidem apparet 
repertum, vel ἃ concitandi vomitus efficacia Meminit hujus et Plinius libro 
vicesimoseptimo, capite quarto. Sunt qui dicant Anagyrum locum esse in Attica, 
quae ad tribum pertineat Erechtheidem auctore Stephano, ubi frutex quidam 
gravissimi odoris plurimus proveniat, ut anagyrum pro frutice non secus accipiamus 
quam anticyram pro elleboro. Rursum alii Anagyrum genium quendam existimant, 
qui propter violatum sacellum suum vicinos omnes funditus everterit. Atque hujus 
adagii mentionem fieri apud Aristophanem in Lysistrata. Et sane apud 
Aristophanem locus sic habet : 

Πόθεν εἰσίν ; Ἀναγυρουντόθεν. Νὴ τὸν Δία, 

Ὁ γοῦν Ἀνάγυρός μοι κεκινῆσθαι δοκεῖ, id est 

Unde advenit ? Ab Anagyro : ergo per Jovem 

Anagyrus esse motus apparet mihi. 

Suidas hujusmodi ferme commemorat. Anagyrasion quendam genium fuisse (sic a 


loco quem diximus cognominatum), qui senem vicinum, quod lucum suum 

incidisset, hunc ad modum ultus sit. Senis concubinae insanum quendam amorem 
immisit in illius filium, quae cum adolescentis animum pellicere non posset, eum 
ultro apud patrem detulit, quod sese de stupro non desineret interpellare. Pater 
persuasus a muliere filium e tecto praecipitem dedit ac interemit. Deinde facti 
poenitens semetipsum laqueo praefocavit. Postremo mulier 5656 in puteum abjecit. 
Atque hujus fabulae citat auctorem Hieronymum, haud scio quem, in opere De 


tragoediarum scriptoribus. 


66. I, 1, 66. Capra contra 5656 cornua 


Ἡ AE καθ΄ ἑαυτῆς τὰ κέρατα, id est : Capra contra semetipsam cornua. Ad 
superiorum classem pertinet ab apologo natum. Capra quaepiam cum esset jaculo 
vulnerata, circumspectans undenam id mali sibi evenisset, arcum contemplans 
caprinis cornibus compactum, dixit ad hunc modum : Καθ΄ ἐμαυτῆς ἔφυσα τὰ 


κέρατα, id est : In meam ipsius perniciem produxi cornua. 


67. I, 1, 67. Atlas coelum 


Ἄτλας τὸν οὐρανόν, id est Atlas coelum, subaudiendum ὑπεδέξατο, id est 
suscepit. Dici solitum de his, qui sese magnis et molestis involvunt negotiis ipsique 
sibi malum accersunt. Nam hic coelum hospitio excepit. Deprehensus autem quod illi 
struxisset insidias, praeceps datus est in mare Atlanticum. Porro notior est quam ut 


hoc loco sit referenda de Atlande fabula coelum humeris et vertice sustinente. 


68. I, 1, 68. Deux ex improviso apparens 


Θεὸς ἀπὸ μηχανῆς ἐπιφανείς, id est Deus ex improviso apparens. In eos 
dicitur, quibus in rebus perplexis praeter spem exoritur aliquis, qui salutem adferat 
negotiique difficultatem expediat. Sumptum est ἃ consuetudine tragoediarum, in 
quarum plerisque machinis quibusdam deus aliquis ostendebatur, idque non in 


scena ipsa, sed e sublimi, qui repente commutatis rebus fabulae finem imponeret. Id 

quod testatur et M. Tullius libro De natura deorum primo, ut cum sic ait : Quod quia 
quemadmodum natura efficere sine aliqua mente possit, non videtis, ut tragici 
poetae cum explicare argumenti exitum non potestis, confugitis ad deum, cujus 
operam profecto non desideraretis, si immensam et interminatam in omneis partes 
magnitudinem regionum videretis. Nec dubium est, quin Tullius imitatus hic sit 
illud ex Platonis Cratylo: Εἰ μὴ ἄρα δὴ ὥσπερ οἱ τραγῳδοποιοι, ἐπειδάν τι 
ἀπορῶσιν, ἐπὶ τὰς μηχανὰς ἀποφεύγουσι θεοὺς αἴροντες, id est Nisi sane 
quemadmodum tragoediarum scriptores, sicubi haeserint, ad machinas confugiunt 
deos sustollentes. Quem Platonis locum ob ignoratum proverbium Latinus interpres 
perperam aut certe obscure vertitt Nimirum hunc in modum: Nisi forte 
quemadmodum tragici, quoties ambigunt, commentitiis quibusdam machinamentis 
ad deos confugiunt. Ad eundem lapidem impegisse videtur, qui Lysandri vitam 
transtulit e Plutarcho. Cum enim Lysander instituisset innovare rempublicam 
perpenderetque negotium esse difficilius quam ut vulgaribus consiliis posset 
expediri, fecit quod poetae solent in tragoediis : fictos oraculis ac deorum religione 
studuit quod constituerat efficere. Graeca sic habent : Ὥσπερ ἐν τραγῳδίᾳ μηχανὴν 
αἴρων πρὸς τοὺς πολίτας λόγια πυθόχρηστα καὶ χρησμοὺς συνετίθει καὶ 
κατεσικεύαζεν, id est Quemadmodum in tragoedia machinam tollens apud cives 
responsa velut ἃ Pythio reddita et oracula componebat apparabatque. Idem 
subobscure, sed sane quam eleganter indicat Aristoteles libro Τῶν μετὰ τὰ φυσικά 
primo, Ἀναξαγόρας TE γάρ, inquiens, μηχανῇ χρῆται τῷ νῷ πρὸς τὴν 
κοσμοποιίαν. Ὅταν γὰρ ἀπορήσῃ διὰ τίνα αἰτίαν ἐξ ἀνάγκης ἐστί, τότε ἕλκει 
αὐτόν. Ἐν δὲ τοῖς ἄλλοις πάντα μᾶλλον αἰτιᾶται τῶν γινομένων ἢ νοῦν. Quae 
quidem verba sic licebit vertere: Nam Anaxagoras mente perinde quasi deo 
quopiam tragico, qui repente solet ostendi, utitur ad condendum mundum. Etenim 
cum haeret in explicanda causa, quare necessario sit, tum illam adducit. Porro 
reliquis in rebus, quidvis potius causam facit eorum quae fiunt quam mentem. Unde 


in Graecorum tragoediis illud pene solenne est : Πολλαὶ μορφαὶ τῶν δαιμονίων, id 

est Multae formae deorum, etc. Cum inducto numine fabulam explicant, veluti in 
Oreste Euripidis Apollo in mediis tumultibus apparens res turbatissimas subito 
componit. Hujus rei exemplum videtur ab Homero ductum, qui quemadmodum 
Iliados primo Palladem inducit, ut ferocientem Achillem compesceret, [ἴα 
compluribus aliis locis numen aliquod allegat. Quod quidem Horatius in Arte 
poetica vetat in comoediis fieri, nisi rerum difficultas major sit quam ut possit 
humana ope explicari : 

Nec deus intersit, nisi dignus vindice nodus 

Inciderit. 
Qua ratione Plautus in Amphitryone Jovem induxit eoque tragicocomoediam vocat. 
Lucianus in Philopseude : Kai τοῦ λόγου θεὸν ἀπὸ μηχανῆς ἐπεισιιληθῆναί μοι 
τοῦτον ῴᾧμην ἀπὸ τῆς τύχης, id est Ac juxta proverbium arbitrabar hunc mihi 
perinde quasi deum quempiam repente apparentem a fortuna fuisse adductum. 
Allusit eodem in libro De mercede servientibus : Οἰκεῖοι γὰρ τῆς τοιαύτης 
τραγῳδίας οὗτοί γε, ἤ τιν΄ ἄλλον ἐκ μηχανῆς θεὸν ἐπὶ τῷ καρχησίῳ 
καθεζόμενον, id est Nam hi peculiariter ἃ hujusmodi tragoediam pertinent ; aut 
alium deum quempiam de repente exortum atque in antennis considentem. Huc 
respexit Euripides in Iphigenia Aulidensi : Θεὸς ἐγὼ πέφηνά σοι μέγιστος, id est 
Equidem deus tibi maximus apparui. Lucianus in Sectis: Ἐπιστάς, τὸ τῶν 
τραγῳδῶν τοῦτο, θεός ἐκ μηχανῆς ἐπιφανείς, id est Assistens juxta tragoedorum 
proverbium, deux ex improviso ostensus. Apud Athenaeum libro sexto Iurconem 
quendam querentem facit poeta nescio quis, quod piscium venditores vix ostensos 
pisces statim subducerent : 

Kai θᾶττον ἀποπέμπουσι τοὺς ὠνημένους 

Ἀπὸ μηχανῆς πωλοῦντες ὥσπερ οἱ θεοί, id est 

Et venditos mox eximunt aspectui 


Venduntque tanquam e machina ritu deum. 

Proinde quoties salus ex insperato ostenditur, id deo solet ascribi. Ita Plinius libro 
vicesimoquinto : Quippe etiam in repertis alias invenit casus, alias, ut vere dixerim, 
deus. Idem libro vicesimoseptimo : Hic ergo casus, hic est ille, qui plurima invenit in 


vita deus. 


69. I, 1, 69. Homo homini deus 


Non admodum hinc abludit et illud : Ἄνθρωπος ἀνθρώπου δαιμόνιον, id est 
Homo homini deus, quod dici solet de eo, qui subitam atque insperatam attulit 
salutem aut qui magno quopiam beneficio juvit. Antiquitas, enim nihil aliud 
existimabat esse deum quam prodesse mortalibus. Unde frugum, vini, legum 
auctores, et quicunque ad vitae commoditatem aliquid attulisset, eos pro diis habebat 
antiquitas, adeo ut et beluas quasdam pro numinibus coluerit velut apud Aegyptios 
ciconiam, quod serpentes, qui certo anni tempore ex Arabicis paludibus subvolant, 
obviam profecta arcere conficereque credatur; apud Romanos anserem, quod 
Capitolinam arcem expergefactis clangore custodibus ab irruptione Gallorum 
servarit. Quod indicat M. Tullius, cum libro De natura deorum primo scribit : 
Concludam beluas a barbaris propter beneficium consecratas. Quin et auctore 
Prodico Cio corpora quaedam inanima pro diis habita sunt velut sol, luna, aqua, 
terra, quod ad vitam conducere viderentur quodque horum commoditate mortales 
majorem in modum delectarentur. Scythae, quemadmodum in Toxaride testatur 
Lucianus, per ventum et gladium tanquam per deos jurant, propterea quod 1116 
spirandi sit auctor, hic mortis. Sed quoniam, ut inquit Cicero, plurima homini ab 
homine vel commoda vel incommoda solent oriri et dei proprium est vel servare vel 
benefacere, idcirco qui in gravi periculo succurit quive ingenti quopiam afficit 
beneficio, quoniam dei quasi vice fungitur ei cui prodest, deus dicitur extitisse. Huic 
adstipulatur illa solennis apus Homerum atque Hesiodum clausula, Θεοὶ δωτῆρες 
ἐάων, id est Dii bonorum largitores. Et quod ait Strabo libro decimo : Recte dictum 


est mortales tunc maxime deos imitari, cum benefici sunt. Idem libro decimoseptimo 

tradit Aegyptios quosdam duplicem facere deum : immortalem, qui rerum omnium 
sit auctor, et mortalem ignoti nominis ; tum a quibus beneficio sint affecti, eos ferme 
pro diis colunt. Praeterea vulgo quoque qui in rebus perplexis ac desperatis aut 
ancipiti periculo servantur, a deo quopiam aiunt sese servatos. Horatius : Sic me 
servavit Apollo. Rursum in Odis, in bello per Mercurium et iterum arboris ictu sese 
Fauni ope servatum scribit. Eodem allusit Juvenalis, cum ait : 

Quadraginta tibi si quis deus aut similis diis 

Et melior fatis donaret homuncio. 
Item Vergilius in Tityro : 

O Meliboee, deus nobis haec otia fecit. 

Namque erit ille mihi semper deus : illius aram 

Saepe tener nostris ab ovilibus imbuet agnus. 
Deinde reddit causam, quare sit Caesarem loco numinis habiturus, beneficium 
subtexens : 

Ille meas errare boves, ut cernis, et ipsum 

Ludere quae vellem calamo permisit agresti. 
Plinius Secundus libro Naturalis historiae secundo manifestius Graecam παροιμίαν 
indicavit, sed tam impie sentiens de diis quam paulo post de animarum 
immortalitate deque corporum resurrectione desipienter. Nam cum et multitudinem 
deorum irrisisset et uni illi summo, quem aut mundum hunc aut naturam nescio 
quam esse putat, prorsus ademisset curam mortalium, Deus est, inquit, mortali 
juvare mortalem. Et haec ad aeternam gloriam via. Hac proceres iere Romani, hac 
nunc coelesti passu cum liberis suis vadit maximus omnis aevi rector Vespasianus 
Augustus fessis rebus subveniens. Hic est vetustissimus referendi bene merentibus 
gratiam mos, ut tales numinibus adscribant. Quippe et omnium aliorum nomina 
deorum, et quae supra siderum retuli, ex hominum nata sunt meritis. Hactenus 
Plinius. Ovidius : 


Conveniens homini est hominem servare voluptas 


142 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Et melius nulla quaeritur arte favor. 
Plutarchus in commentario, quem inscripsit Adversus principem indoctum, negat 
deos hoc nomine felices esse, quod quam diutissime vivant, sed quod virtutis sint 
principes et auctores. Porro Paulus virtutum summam ad charitatem refert, 
charitatem autem in eo sitam, ut de quamplurimis quamoptime mereamur. Huc 
respexit Gregorius Nazianzenus in oratione De cura pauperum. Fias, inquit, 
erumnoso Deus misericordiam Dei imitando, nihil enim aeque divinum habet homo 
ac beneficentiam. Quanquam autem apud Christianos dei appellatio non est ulli 
mortalium vel per jocum communicanda, neque omnino tam insignis tamque foeda 
adulatio est in mores nostros recipienda, tamen fieri potest, ut hujus adagii sit usus 
neque improbus neque inconcinnus, si quis hoc modo dicat: Cum tantis malis 
premerer, ut nemo mortalium aut vellet aut posset opitulari, tu unus mihi praeter 
spem extitisti tuoque beneficio me non servasti modo periturum alioqui, verumetiam 
ornatiorem aliquanto fecisti quam antea fuerim, ut aut omnino nusquam aut in nobis 
certe duobus locum habeat vetus illud Graecorum adagium, ἄνθρωπος ἀνθρώπου 
δαιμόνιον. Aut hoc modo : Litteris debeo omnia, etiam vitam, sed ipsas tibi debeo 
litteras, qui mihi tua liberalitate suppeditas alisque otium meum. Quid autem est 
quod Graeci dicunt, ἄνθρωπος ἀνθρώπου δαιμόνιον, si hoc non est ?. Aut hoc 
pacto : Qui mediocri beneficio juvat, sit sane amicus, virumque arte sua singularique 
cura atque industria vitam jamjam fugientem retinet ac restituit, id quod utique facit 
medicus, quid aliud est quam quod Graeci dictitant, ἄνθρωπος ἀνθρώπου 
δαιμόνιον ἡ Aut sic : Eum in locum res erat deducta, ut ne ipsa quidem Salus posset 
auxiliari. Ibi tu mihi veluti praesens quoddam numen extitisti et mira celeritate 
depulsis incommodis in pristinum locum restituisti nec sperantem nec expectantem, 
ut intellegerem illud non temere dictum a Graecis, ἄνθρωπος ἀνθρώπου δαιμόνιον. 
Aut sic : In reliquis quidem rebus mihi semper amicissimus fuisti, in hac vero causa 
non amicissimus modo, verumetiam pene dixerim, quod Graeci dicunt, ἄνθρωπος 


ἀνθρώπου δαιμόνιον. 

70. 1,1, 70. Homo homini lupus 


Ἄνθρωπος ἀνθρώπου λύκος, id est Homo homini lupus. Superiori quasi 
diversum est ac velut hinc effictum videtur, quod usurpavit Plautus in Asinaria, 
Homo homini lupus. Quo monemur, ne quid fidamus homini ignoto, sed perinde 
atque a lupo caveamus : 


Lupus est (inquit) homo homini, non homo, qui qualis sit non novit. 


71. I,1, 71. Coturnix Herculem 


Ὄρτυξ ἔσωσεν Ἡρακλῆν τὸν καρτερόν, id est 

Servavit Herculem coturnix strenuum. 
Senarius est Graecis proverbii vice celebratus, quem tamen Zenodotus negat apud 
ullum veterum scriptorum inveniri. Caeterum dici solitum de his, qui in periculo 
servati essent ab his, a quibus minime sperarant. Adagionis originem ad hujusmodi 
fabulam referunt : Cortunicem quandam Herculi in deliciis fuisse, cujus nidore cum 
viva incenderetur, ille mortuus sit in vitam restitutus. Meminit hujus fabulae 
Athenaeus quoque libro nono scribens : Herculem Jovis et Asteriae filium in Libyam 
proficiscentem a Typhone fuisse interemptum, revocatum autem in vitam odore 
coturnicis illi ab Iolao admotae, et ob eam causam Phoenices Herculi cortunice 


sacrificare. 


72. I, 1, 72. Genius malus 


Ei quod modo retulimus, Homo homini lupus, contrarium videtur Genius 
malus, quem Graeci dicunt ἀλάστορα. Quo nomine vocamus eos, quibus 
incommodorum nostrorum maximam partem acceptam ferimus, idque etiam hodie 
vulgato sermone. Sunt enim omnino quidem his aut illis ita inauspicari, ut tanquam 
fatum quoddam malum atque in perniciem illorum nati jure videri possint. Porro 


proverbium apparet e priscorum opinione profectum, qui singulis binos genios 

attribuunt, quos daemones vocant : neque hominibus modo, verumetiam locis atque 
aedibus, quorum alter perniciem nobis moliatur, alter juvare studeat, cujus sententiae 
fuit Empedocles citante Plutarcho de libello De animi tranquillitate. Quo pertinet 
illud Bruti, quod in ejus vita memorat idem Plutarchus. Nam Bruto cum dies ille 
fatalis immineret et in Asia nocte ferme intempesta ex more vigilaret in tabernaculo, 
lucerna jam emoriente, videre visus est personam quandam tragicam et humana 
specie majorem. Atque ille protinus, ut erat animo interrito, percontatus est, quisnam 
esset aut hominum aut deorum. Cui illa cum murmure : Tuus sum, Brute, genius 
malus ; Philippis me videbis. Eadem itaque imago rursus apparuit confligenti 
Philippis, quae quidem illi pugna postrema fuit. Huic consimilem quandam fabulam 
idem refert de M. Antonio atque Augusto : videlicet hos reliquis quidem in rebus 
amanter summaque inter sese concordia agitasse, caeterum in ludis, quos ad 
aemulationem quandam aedebant, Octavium semper superiorem esse solitum. Eam 
rem Antonium non mediocriter discruciasse. Fuisse autem in Antoniano comitatu 
magum quempiam Aegyptium. Is seu quod vere nosset ejus fatum, seu quod ad 
gratiam Cleopatrae fingeret, eum admonuit ut a Caesare se quantum posset 
sejungeret, quod ipsius genius, alacer alioqui, genium illius reformidaret quoque 
propius accessisset, hoc humilior dejectiorque videretur. Testatur et Plato Socrati 
peculiarem quendam fuisse genium, de quo scripsit Apuleius et Plutarchus. De genio 
sensisse videtur Terentius, cum ait in Phormione : 
Mihi usu venit ; hoc scio ; 
Memini relinqui me deo irato meo. 

Quin et nostrates theologi veteres illos, opinor, secuti duos unicuique genios, quos 
angelos vocant, ab ipso protinus exordio vitae adscribunt : amicum, qui commoda 
nostra procuret, malum, qui modis omnibus in exitium nostrum immineat. Bonum 
genium explicat Naevius in Stalagmonis apud Donatum : A deo meo propicio meus 
homo est. Item Persius : Diis iratis genioque sinistro. Postremo proverbium resipiunt 


in genere omnia illa : Iratis diis, Propiciis diis. Terentius : 

Nescio, 
Nisi deos iratos fuisse mihi satis scio, qui auscultaverim ei 
Horatius in Sermonibus : 
Immeritusque laborat 
Iratis natus paries diis atque poetis. 
Idem rursum : Vertumnis, quotquot sunt, natus iniquis. Idem in Odis : 
Divis orte bonis, optime Romulae 
Custos gentis, abes. 
Homerus Iliados E : Θεός νύ τίς ἐστι κοτήεις [grec], id est Deus quispiam iratus est. 
Et Vergilius : 
[0115 equidem auspicibus reor et Junone secunda. 
Eodem pertinent et haec : Solus a diis diligere Antipho et dii nos respiciunt et modo 
Juppiter adsit et siquem numina laeva sinunt et dexter adsit Apollo atque id genus 
sexcenta passim apud poetas obvia. Erit autem venustius, si ad speciem descenderis 
ut: Hic scribit carmina Musis, quotquot sunt, iratis. Canit irato Apolline. Eam 
causam egit ineptissime planeque irata Suadela. Marte sinistro pugnavimus. 
Neptuno propicio navigavimus. Mercurio, opinor, irato cum hoc veteratore sum 
pactus. Irata Venere dat operam liberis, de eo qui deformes filios progeneret. Invita 


Minerva, qui parum feliciter artem exerceat. 


73. I,1, 73. Dextro Hercule aut amico Hercule 


Ejusdem est generis, sed obscurius, quod apud Horatium legitur : Dives 
amico / Hercule et item apud Persium : 
O si 
Sub rastris crepet argenti mihi seria dextro 
Hercule ! 
Quod quidem in eos competit, qui in accumulandis opibus sunt bene fortunati. Idque 


inde natum existimant, quod Hercules moriturus dixerit eos opulentos futuros, qui 

sibi decimam bonorum suorum partem consecrassent. Proinde locupletes plerosque 
ita facere solitos. Tametsi Plutarchus in Problematis hujus consuetudinis aliam adfert 
causam, puta quod ipse quondam Hercules boum, quos Geryoni abstulerat, in 
Palatino decimam immolarit, vel quod Romanos ab Hetruscis decimari solitos 


liberarit. 


74. 1,1, 74. Diis hominibusque plaudentibus 


Proverbialis est et illa hyperbole Diis hominibusque plaudentibus, pro eo, 
quod est: feliciter atque auspicato. Cicero ad Ὁ. fratrem: Vatinum, a quo palam 
oppugnabatur, arbitratu nostro concidimus diis hominibusque plaudentibus. Idem 
libro Epistolarum familiarium primo : Neque solum dixi, sed etiam sic facio diis 
hominibusque approbantibus. Rursus ad Ὁ. fratrem libro ΠῚ in diversam sententiam 
vertit proverbium. Nisi noster, inquit, Pompeius diis hominibusque invitis negotium 
inverterit. Quanquam hoc ipsum per se, deos hominesque, proverbiale nimirum est 
ob figuram atque apud poetas pene solenne : Deum atque hominum fidem ! Diis 
atque hominibus invisus. Neque deos neque homines metuit. Homerus : 

Ἀθάνατοί τε θεοὶ θνητοί τ' ἄνθρωποι, id est 

Numina nescia mortis, mortalesque homines. 

Rursum : 
Πατὴρ ἀνδρῶν τε θεῶν τε, id est 


Parens hominumque deumque. 


75. I, 1, 75. Bonis avibus, malis avibus 


Ad hoc genus pertinet et illud : Bonis aut malis avibus, cum rem feliciter aut 
secus cedere significamus. Ab augurum observatione sumptum. Horatius in Odis : 
Mala soluta navis exit alite 
Ferens olentem Mevium. 


Et rursum : 

Mala ducis avi domum, 

Quam multo repetet Graecia milite. 
Atque iterum alibi : 

Scriberis Vario fortis et hostium 

Victor, Maeonii carminis alite. 
Homerus Iliados Q : 

Μηδέ μοι αὐτὴ ὄρνις ἐνὶ μεγάροισι κακὸς TÉAEU, id est 

Neve avis hic infausta mihi perrexeris esse. 
Verba sunt Priami ad uxorem dehortantem, ne solus in castra Achillis proficisceretur 
Hectoris cadaver auro redempturus, ac multa tristia, ita ut assolent mulieres, 
ominantem. Aversa avi dixit Latinus quispiam tragoediarum scriptor, qui de 
Agamemnone contra auspicia solvente ita loquitur : 

Solvere imperat secundo rumore aversaque avi. 
Refertur a M. Tullio libro De divinatione primo. Ad hanc formam referenda sunt et 
illa : fausto omine, bonis auspiciis, inauspicato, felicibus auguriis atque id genus alia, 


quae ab augurum arte sumpta in communem sermonem abierunt. 


76. I, 1, 76. Noctua volat 


Ex eadem superstitione manavit et illud Graecanicum : Γλαύξ ἵπταται sive 
ἵπτατο, id est Noctua volat, sive volavit. Nam priscis Atheniensibus noctuae volatus 
victoriae symbolum existimabatur, propterea quod avis haec Minervae sacra 
crederetur, quae quidem dicta est etiam male consulta Atheniensium bene fortunare. 
Qua de re copiosus aliquanto dicemus in proverbio Atheniensium inconsulta 
temeritas. Inde rebus felicius atque ex animi sententia succedentibus dici consuevit 
Noctua volat. Auctores Zenodotus et Suidas. Non illepide dicetur volasse noctua, 
quoties res non viribus, sed pecuniarum interventu confecta creditur, quod 
Atheniensium nomisma noctuam haberet insculptam. Unde et illud Laurioticae 


noctuae, quod alibi recensetur. Plutarchus in vita Periclis tradit illi e superiore navis 

tabulato concionanti noctuam ad dextram advolasse ac malo insedisse ; quod omen 


effecit, ut omnes irent in illius sententiam. 


77. 1,1, 77. Quarta luna nati 


Ἐν τετράδι γεννηθῆναι, id est, Quarta luna nati, dicuntur qui parum feliciter 
nati sunt, ut auctor est Eustathius in librum Iliados secundum, propterea quod 
Hercules hac luna natus feratur, cujus omnis vita voluptatum omnium expers ac 
laborum plena fuit. Dici potest et in eos, qui laboribus sibi neutiquam frugiferis 
fatigantur, Herculis videlicet exemplo, qui juvandis aliis sudavit 5101 inutilis. Pyrrhus 
apud Lucium Florum dicebat se sibi videri Herculis sidere natum, quod, quo 
pluribus victoriis Romanos concideret, hoc acriores in ipsum coorirentur. Id quod 
Horatius eleganter transtulit ad Annibalem : 

Ut hydra secto corpore firmior 


Vinci dolentem crevit in Herculem. 


78. 1,1, 78. Albae gallinae filius 


Contra, feliciter natum albae gallinae filium dicimus. Juvenalis: Quia tu 
gallinae filius albae. Vel quod laeta atque auspicata Latini alba vocant, vel quod 
proverbium alludit ad fatalem illam gallinam, de qua meminit Suetonius Tranquillus 
in Galba, his quidem verbis : Liviae olim statim post Augusti nuptias Veientanum 
suum revisenti praetervolans aquila gallinam albam ramulum lauri rostro tenentem 
demisit in gremium. Cumque nutriri alitem ac pangi ramulum placuisset, tanta 
pullorum soboles provenit, ut hodie quoque ea villa ad gallinas vocetur, tale vero 
lauretum, ut triumphaturi Caesares inde laureas decerperent. Fuitque mos 
triumphantibus, alias confestim eodem loco pangere. Et observatum est sub cujusque 
obitum arborem ab ipso institutam elanguisse. Ergo novissimo Neronis anno et silva 
omnis exaruit radicitus et quicquid ibi gallinarum erat, interiit. Conveniet igitur 


adagium in eos, qui rara et fatali quadam felicitate successuque rerum utuntur. Huic 

diversum est illud apud eundem Juvenalem : Nati infelicibus ovis. Non abhorret 
huic, quod scribit M. Tullius libro epistolarum familiarium septimo ad Curionem : 
Cum enim salutationi nos dedimus amicorum, quae fit ex hoc etiam frequentius 
quam solebat, quod quasi avem albam videntur bene sentientem civem videre, abdo 
me in bibliothecam. Veteres enim quod inauspicatum haberi volebant, atrum aut 
nigrum vocabant, quod felix, album. Unde apud Senecam Asinius Pollio Albutii 
sententias, quod inaffectatae essent et apertae, solitus est albas appellare. Quin et 


Graecis dicitur, qui clarius rem explicat. 


79. 1,1, 79. Laureum baculum gesto 


Aabvivnv φορῶ βακτηρίαν, id est Laureum porto baculum. Suidas tradit ita 
solere loqui eos, qui essent ab aliquibus insidiis appetiti feliciterque periculum 
effugissent, propterea quod laurus credita est adversus venena remedium habere. 
Plinius libro decimoquinto demonstrat laurum lustrationibus adhiberi solitam. 
Videtur et adversus fulmen hujus vis tueri, quandoquidem arborum una non icitur 
fulmine. Id adeo verum credidit Caesar Tiberius, ut nunquam non gestaret capite 


coronam lauream, ut in ipsius vita prodidit Suetonius. 


80. I, 1, 80. Graviora Sambico patitur 


Δεινότερα Σαμβίκου πάσχει, id est Atrociora Sambico patitur. In eos, qui 
cruciatibus exquisitis torquentur aut quibus insignia mala accidunt. Proverbium 
Plutarchus refert in Problematis Graecanicis atque hujusmodi quandam adfert 
causam. Sambicus quispiam Eleus, una cum sociis aliquot non paucas apud Olympia 
aereas statuas concidit vendiditque. Deinde maiora etiam ausus Dianae praesidis 
templum diripuit. Est enim illius in Elide templum, quod Aristarcheum nominant. 
At ille mox comprehensus, dum socios prodere recusat, annum perpetuum exquisitis 
cruciatibus dilaceratus est, inter quos etiam animam efflavit. Atque hinc vulgo nata 


paroemia. 

81. I, 1, 81. Foenum habet in cornu 


In homines maledicos, ac feroces dicitur : Foenum habet in cornu. Horatius in 
sermonibus : Foenum habet in cornus, longe fuge. Inde translatum, ut Acroni placet, 
quod antiquitus Bobus cornipetis foenum pro signo in cornu appenderetur, quo sibi 
caverent, qui forte occurrissent. Idque ideo fieri solitum Plutarchus in Problematis 
autumat, quod copiosiore pabulo non modo boves, sed et equi et asini insolentiores 
ac ferociores reddantur. Unde exstat et Sophoclis dictum in tumidum quempiam ac 
praeferocem : Tu, inquit, ferves, quasi pullus pabuli copia. Huic adstipulatur illud 
Solonis dictum apud Laertium : Τὸν μὲν κόρον ὑπὸ τοῦ πλούτου γεννᾶσθαι, τὴν δὲ 
ὕβριν ὑπὸ τοῦ κόρου, hoc est Satietatem nasci ex opulentia, ex satietate ferociam. 
Dictum est autem aliquando, ut idem testatur Plutarchus, in M. Crassum, quod in 
cornu foenum haberet, propterea quod haudquaquam impune lacesseretur, homo 
praedives ac potens et simultatum persequentissimus. At postea Caesar dictus est ei 
foenum detraxisse : quod omnibus ïillum ut cornipetam taurum fugientibus ac 
formidantibus ipse primus ausus fuerit illi resistere. Vsurpat adagium hoc etiam 


Divus Hieronymus in epistola quadam minitans his, a quibus forte esset lacessendus. 


82. I, 1, 82. Cornutam bestiam petis 


Consimilem ferme sensum habet Plautinum illud : Cornutam bestiam petis, de 
eo, qui lacessit eum, qui paratus sit retaliare injuriam quemque non nisi tuo malo 


provoces. Huc spectavit Horatius in Odis : Parata tollo cornua. 


83. 1,1, 83. Dionysius Corinthi 


Διονύσιος ἐν Κορίνθῳ, id est Dionysius Corinthi. Proverbialis allegoria, qua 
significamus aliquem e summa dignitate atque imperio ad privatam humilemque 
redactum fortunam, quemadmodum Dionysius Syracusarum tyrannus expulsus 


imperio Corinthi pueros litteras ac musicam mercede docuit. Cicero epistolarum ad 

Atticum libro IX : De optimatibus sit sane ita ut vis. Sed nosti illud Διονύσιος ἐν 
Κορίνθῳ. Quintilianus Institutionum oratoriarum libro VIII: Est in exemplis 
allegoria, si non praedicta ratione ponantur. Nam, ut Dionysium Corinthi esse, quo 
Graeci oes utuntur, ita plura similia dici possunt. Hic Cicero, cum ait : Nosti illud et 
Quintilianus : Quo Graeci omnes utuntur, nimirum uterque vulgo jactatum fuisse 
significat. Caeterum unde natum sit adagium, Plutarchus aperuit in libello, cui 
titulus Περὶ τῆς ἀδολεσχίας, id est De futili loquacitate. Laudans enim breviter et 
graviter dicta commemorat et illud a Lacedaemonibus responsum regi Philippo 
bellum minanti ferocientique : Διονύσιος ἐν Κορίνθῳ. Quibus ubi rex rescripsisset, 
siquando in Laconiam duxisset exercitum, eversurum se Lacedaemonios, verbo 
duntaxat responderunt : Αἴκα, id est Si. Plato ter navigavit in Siciliam non sine 
sinistri rumoris aspergine. Unde Molon, qui inimicum in Platonem gerebat animum, 
dicebat non esse mirum, si Dionysius esset Corinthi, sed si Plato in Sicilia. Regem 


enim urgebat necessitas, Platonem solicitabat ambitio. 


84. I, 1, 84. In me haec cudetur faba 


Terentius in Eunucho : At enim isthaec in me cudetur faba, hoc est, Donato 
interprete, in me malum hoc recidet, in me haec vindicabitur culpa. Translatum vel a 
faba, quae cum siliquis exuitur ac batuitur aut fustibus intertunditur, ita ut fit in areis 
more rusticorum, non ipsa perinde laborat, sed id demum in quo cuditur. Alii 
malunt ad male coctam fabam referre, quae si quando non maduerit, sed dura 
permanserit, ab iratis heris supra coqui caput saxo nonnunquam comminui 
consuevit, tamquam fabam ulciscentibus non coquum, cum universum interim 


malum ad coquum perveniat. 


85. I,1, 85. Tute hoc intristi, omne tibi exedundum est 


Non diversum superiori Donatus admonuit illud, quod apud eundem poetam 


legitur in Phormione : Tute hoc intristi, tibi omne est exedendum. Verba sunt 

Phormionis parasiti, qui quoniam fuerat auctor consilii de ducenda puella, aequum 
esse putat, ut suo periculo rem item expediat. Translatum putant ab alliato 
rusticorum mortario. Quae quidem sententia vel hodie quoque vulgo nostrati in ore 
est. Et altera huic similima : Colo quod aptasti, ipsi tibi nendum est: id est, tu 


incipiundi auctor exstitisti, nunc idem explices oportet. 


86. I, 1, 86. Faber compedes quas fecit, ipse gestet 


Ausonius in Trochaicis suis Terentiano proverbio confine quoddam subnectit 
et poetae metaphoram altera quadam interpretatur metaphora : 

Tu molestus flagitator lege molesta carmina 

Tibi quod intristi, exedundum est sic vetus verbum iubet, 

Compedes, quas ipse fecit, ipsus ut gestet faber. 
Competit in eos, qui sibi ipsis auctores sunt malorum. Videtur autem e Theognide 
poeta sumptum, qui ait : 

Οὔτις ἀνήρ, φίλε Κύρνε, πέδας χαλκεύεται αὑτῷ, id est 

Vincula nemo 5101 cudit carissime Cyrne. 
Huic simile quiddam, humilius quidem, sed tamen aptum vulgo dicitur : Flagellum 
ipse paravit, quo vapularet. Idque sumptum a pueris aut servis, qui coguntur 


aliquoties ipsi parare virgas quibus vapulent. 


87. I, 1, 87. Ipsi testudines edite, qui cepistis 


His confine proverbium refertur a Graecis scriptoribus : 

Αὐτοὶ χελώνας ἐσθίεθ’ οἵπερ εἵλετε, id est, 

Qui prendidistis, iidem edite testudines. 
In eos jacitur, qui posteaquam inconsulte quippiam adorti sunt, aliorum implorant 
auxilium, quos suo negotio admisceant. Paroemiam ex hujusmodi quodam apologo 
natam existimant. Piscatores aliquot jacto reti testudines eduxerunt. Eas cum essent 


inter se partiti neque sufficerent omnibus comedendis, Mercurium forte accedentem 

invitarunt ad convivium. At is intelligens se nequaquam humanitatis gratia vocari, 
sed ut eos fastidito cibo sublevaret, recusavit iussitque ut ipsi suas testudines 
ederent, quas cepissent. Sunt autem auctore Plinio in Carmania populi, qui 
testudinum carnibus victitent, unde et nomen illis attributum χελωνοφάγοις. Apud 


quos affirmant inveniri testudines tanta magnitudine, ut earum testis casas integant. 


88. I,1, 88. Aderit Temessaeus genius 


Strabo libro Geographiae sexto refert Temessam ab Lao primam urbem esse 
Brutiae ipsius aetate dictam Tempsam, quam ab Ausoniis conditam Thoantis comites 
Aetoli deinde tenuerint atque his expulsis Brutii, demum Hannibal et Romani 
funditus everterint. Iuxta hanc sacellum fuisse oleastris circumseptum Politae 
cuidam ex Ulyssis comitibus sacrum. Hunc, quod esset a barbaris violatus, graves 
iras in eo exercuisse, adeo, ut in proverbium abierit, dicerentque cavendum, ne 
Temessaeus genius immineret. Deinde Locrensibus Epizephyreis urbe potitis, 
Euthymum quendam, ut inquit Aelianus, ex Italia, illuc venisse pugilem inclitum, et 
insigni robore, qui et lapidem ingenti magnitudine gestaverit, qui Locris ostendi 
soleat. Hunc cum Polite congressum ac victorem e certamine discessisse atque ita 
finitimos hujus opera liberatos a tributo, quod 116 consueverat extorquere. Quin et 
compulisse illum, ut quod per vim abstulerat, redderet etiam cum foenore. Atque 
hinc proverbium natum putant, iis, qui sordidos et iniustos quaestus faciunt, adfore 
Temesaeum genium ; quo significabant, aliquando dependenda cum foenore, quae 
praeter ius et fraude seu vi rapuissent. Pausanias in Eliacis paulo diversius rem 
narrat : nempe comitem quendam Ulyssis, ob virginem constupratam occisum fuisse, 
atque ob id larvas ejus, nisi quotannis oblata virgine placarentur, grassari solitas ac 
perniciem adferre omni sexui atque aetati. Atque hunc quidem ejus loci genium 
vulgo fuisse creditum, quem Euthymus pugil Temessam reversus compescuerit 
virgine quam devoverant, liberata atque in matrimonium accepta. Apud Strabonem 


mihi locus in codice Graeco videtur non vacare menda. Sic enim legimus in aeditione 

Aldina : Ὥστε τοὺς περιοίκους δασμολογεῖν αὐτῷ κατὰ TO λόγιον καὶ παροιμίαν 
εἶναι πρὸς αὐτούς, μηδ’ εἰς τὸν ἥρωα τῶν ἐν Τεμέσῃ λεγόντων ἐπικεῖσθαι αὐτοῖς. 
Fortasse tolerabilior erit lectio, si tolles coniunctionem δὲ, et pro λεγόντων reponas 
λεγόμενον. Ceterum cum Strabo recenseat proverbium priusquam referat cohibitum 
heroem, indicat potius in eos dici solitum, qui potentiorem se lacessunt. Etiamsi nihil 


vetat proverbium ad varios usus accommodari. 


89. I, 1, 89. Termeria mala 


Τερμέρια κακά, id est Termeria mala. Veteri proverbio dicuntur ingentia 
maxime, quoties mala quae quis in alios impegerit, aliquando in ipsius caput 
retaliantur. Hujus adagii meminit Plutarchus in vita Thesei, qui cum Herculis 
exemplo terras obiret, nocentes, quos superasset, eadem poena solitus est afficere, 
quam illi per saevitiam in alios exercuissent. Nam Hercules Damascum de rupe 
aeditissima praecipitem dedit, Busiridem parentavit. Antaeum palaestra superatum 
occidit. Cygnum gladiatorum more confecit. Denique Termerum humana capita 
confringentem, verberibus itidem contudit. Unde in eos, in quos sua malefacta 
retorquentur, proverbio dicitur Termerium malum. In hanc ferme sententiam 
Plutarchus in vita Thesei. Est autem supplicii genus, vel in primis favorabile, cum 
poena sceleri respondet, quemadmodum de Thurino, fumi venditore, fumo necato 
legimus et Perillo, quem Phalaris, aeneo impositum tauro suo ipsius invento 
perdidit. Πα perquam festivum, quod in vita Gallieni imperatoris refertur. Cum 
quidam vitreas gemmas pro veris imperatrici vendidisset atque ea re deprehensa 
vindicari flagitaret, ille venditorem rapi iussit, tamquam leonibus obiiciendum ; 
deinde caponem emittit ac cunctis rem tam ridiculam admirantibus per praeconem 
denuntiari iussit : Imposturam fecit et passus est, atque ita negotiatorem dimisit. Sed 
de Termeriis malis Suidas multo aliam adfert interpretationem : nempe locum 
quendam esse in Caria, cui nomen Termerio, quo tyranni quandoque pro carcere 


soleant uti. Situm autem esse inter Melum et Halicarnassum. Ex hoc cum postea 

praedarentur latrones neque depelli possent, quod esset locus admodum munitus, 
abiisse in proverbium. Quamquam Stephanus Termeram urbem in Lycia ponit, 
quam ait a Termero sortitam vocabulum. Postremo Termeria mala dicta videri 
possunt, quasi extrema mala. Nam τέρμα Graece, finem significat, et τερμερίαν 
ἡμέραν extremum vitae diem vocant. Porro Latini, quod summum videri volunt ac 
maximum, id extremum appellant ut extrema dementia, extrema insania. Neque 
secus Graeci ἔσχατον κακόν, extremum malum pro maximo dicunt et ἐσχάτων 


ἔσχαται, extremorum extrema quasi plus quam maxima. 


90. I, 1, 90. Neoptolemi vindicta 


Νηεεοπτολέμειος τίσις, id est Neoptolemica vindicta. Superiori simillimum est, 
ubi quis eadem patitur, cujusmodi patravit in alios. Id Pausanias in Messeniacis 
refert, et exponit his verbis : Περιῆλθε μέντοι καὶ αὐτοὺς Λακεδαιμονίους ἀνὰ 
χρόνον ἡ Νεοπτολέμειος καλουμένη τίσις. Νεοπτολέμῳ γὰρ τῷ Ἀχιλλέως 
ἀποκτείναντι Πρίαμον ἐπὶ ἐσχάρᾳ τοῦ ἑρκίου συνέπεσε καὶ αὐτὸν ἐν Δελφοῖς 
πρὸς τῷ βωμῷ τοῦ Ἀπόλλωνος ἀποσφαγῆναι καὶ ἀπὸ τούτου τὸ παθεῖν ὁποῖόν 
τις καὶ ἔδρασε, Νεοπτολέμειον τίσιν ὀνομάζουσιν, id est Sane persuasit 
Lacedaemonios progressu temporis Neoptolemea, sicut vocant, vindicta. Siquidem 
Neoptolemo Achillis filio, qui Priamum in ipsis palatii focis occiderat, vicissim 
evenit, ut et ipse apud Delphos ad Apollinis aram occideretur ; atque hinc ortum ut 
ubi quis idem patitur, quod in alios fecit, Neoptolemeam vindictam appellent. 
Euripides in Oreste sub persona Apollinis de Neoptolemo : 

Oaveiv γὰρ αὐτῷ μοῖρα Δελφικῷ ξίφει, id est 


In fato enim 1111 est Delphico gladio mori. 


91. I, 1, 91. Servire scenae 


M. Tullius Servire scenae dixit pro eo, quod est: servire tempori, et rebus 


praesentibus sese accommodare. Translata ab histrionibus fabularum metaphora, qui 

non suopte judicio agunt, sed hoc unum spectant, ut quovis modo populi oculis 
placeant alioqui explodendi exibilandique. Sic enim scribit ad Brutum : Tibi nunc 
populo et scenae, ut dicitur, serviendum est. Nam in te non solum exercitus tui, sed 
omnium civium ac pene gentium coniecti sunt oculi. Quadrabit et in eos, qui 
negotium aliquod susceperunt illustre, unde necesse sit aut cum summa laude aut 
summa cum infamia discedere propter plurimorum exspectationem. Porro tempori 
serviendum esse viro sapienti monuit et Phocylides. 

Καιρῷ λατρεύειν, μήτ’ AVTITVÉELV ἀνέμοισιν, id est, 

Temporibus semper cautus servire memento, 

Nec reflare velis adversum flaminae venti. 
Porro metaphora haec ducta est a navigantibus, quos necesse est semel ingressos 
mare ventorum atque aestus arbitrio ferri frustra conaturos, si velint adversus ista 


pugnare. 


92. I, 1, 92. Uti foro 


Huic affine est Τῇ ἀγορᾷ χρῆσθαι, uti foro, pro eo, quod est: praesentem 
rerum statum boni consulere, et utcumque sese obtulerit fortuna, ita animum 
applicare. Terentius in Phormione : Scisti uti foro. Donatus vulgare proverbium 
admonet esse ductamque metaphoram a mercatoribus, qui non ante locum 
commercii praescribunt quanti vendant, quae advehunt, sed secundum annonam 
fori, quam deprehenderint, consilium de non vendendis aut vendendis mercibus 
sumunt. Seneca : Utamur foro, et quod sors feret aequo feramus animo. Idem epistola 
72 : sub manu nasci dixit, pro ex tempore. Ergo consilium, inquit, sub die nasci debet, 


et hoc quoque tardum est nimis ; sub manu, quod aïunt, nascatur. 


93. I,1, 93. Polypi mentem obtine 


Exstat apud Graecos adagium in hunc ordinem referendum : Πολύποδος 


νόον ἴσχε, id est Polypi mentem obtine. Quo jubemur pro tempore alios atque alios 

mores, alium atque alium vultum sumere. Quod in Ulysse videtur Homerus laudare, 
qui eum πολύτροπον appellat, id est moribus versatilibus. Adagium natum est ἃ 
piscis hujus ingenio, de quo meminit Plinius libro nono capite vigesimonono, 
praeterea Lucianus in sermone Menelai ac Prothei, scribuntque colorem mutare 
maxime in metu. Nam persequentibus piscatoribus, petris affigit sese, et cuicunque 
petrae adhaeserit, ejus colorem corpore imitatur, videlicet, ne queat deprehendi. 
Quin, ut refert Basilius Magnus, pisces imagine falsa decepti, nonnunquam adnatant 
ultro sese praedoni offerentes. Porro proverbium sumptum est ex Theognide, cujus 
hoc distichon est de polypo. Citaturque a Plutarcho in libello Περὶ πολυφιλίας : 

Πουλύποδος νόον ἴσχε πολυπλόκου, ὃς ποτὶ πέτρῃ 

Τῇ προσομιλίζει, τοῖος ἰδεῖν ἐφάνη, id est 
Mentem habeas vafri polypi, qui protinus 1116 
Se quibus admorit, saxa colore refert. 

Clearchus in proverbiis teste Athenaeo citat hoc distichon tacito auctoris nomine : 

Πουλύποδός μοι, τέκνον, ἔχων νόον, Ἀμφίλοχ΄ ἥρως, 

Τοῖσιν ἐφαρμόζων, ὧν καὶ πρὸς δῆμον ἵκηε, id est, 

Pulypi ingenio mihi sis, nate Amphiloche heros, 

Ut temet populo, quemcumque accesseris, aptes. 
Citat idem carmen Plutarchus ex Pindaro. Unde et versus ille proverbialis celebratur : 

Ἄλλοτε δ’ ἀλλοῖον τελέθειν καὶ χώρᾳ ἕπεσθαι, id est 

Proque loco nunc hunc fieri, nunc expedit illum. 
Qui nos admonet, uti nos ad omnem vitae rationem accommodemus ac Proteum 
quendam agentes, prout res postulabit, in quamlibet formam transfiguremus. 
Plutarchus item ἀλλοῖος γένομαι dixit, pro eo, quod est in diversam eo sententiam. 
Quod quidem notat et Aristophanes in Pluto, qui monet vivendum esse τρόποις 
ἐπιχωρίοις, id est moribus regionis ac vernaculis. Eodem pertinet et illud, Νόμος καὶ 
χώρα, id est Lex etiam ipsa regio. Quo significatum est unicuique regioni quaedam 


peculiaria esse instituta, quae hospites non damnare, sed pro virili nostra imitari 

atque exprimere debeamus. Neque quisquam existimet hoc adagio doceri foedam 
adulationem, qua quidam omnibus omnia assentantur aut vitiosam morum 
inaequalitatem, quam Horatius eleganter taxat in Sermonibus quamque historici 
notant in Catilina atque in Anedio Cassio Imperatore ; denique litterae divinae in 
quovis improbo, cum aiunt stultum perinde atque lunam immutari, cum sapiens 
solis exemplo sui semper sit similis. Nam in Alcibiade dubites vitione an laudi danda 
sit ; certe felicissima quaedam et admiranda fuit morum et ingenii dexteritas, qui sic 
polypum agebat, ut Athenis dicteriis et salibus luderet, equos aleret, comiter et 
eleganter viveret. Idem apud Lacedaemonios radebatur, pallium gestabat, frigida 
lavabat. Apud Thraces belligerabatur ac potabat. Ubi vero pervenisset ad 
Tisaphernem, deliciis, mollicie fastuque iuxta gentis morem est usus. Sed est 
quaedam difficilis ac praefracta morosaque simplicitas imperitorum, qua postulant, 
ut omnes ubique ipsorum duntaxat moribus vivant, et quicquid aliis placet, id 
damnant. Rursum est honesta quaedam ratio, qua boni viri nonnunquam alienis 
moribus obsecundant, ne vel odiosi sint vel prodesse non possint, aut ut e magnis 
periculis semet aut suos eximant. Quemadmodum fecit Ulysses apud Polyphemum 
multa simulans, apud procos mendicum agens. Item Brutus adsimulata stoliditate, 
David etiam simulata insania. Quin et divus Paulus apostolus sancta quadam 
jactantia gloriatur hac pia vafricie sese usum esse, atque omnia factum omnibus, ut 
omnes Christo lucrifaceret. Quamquam nihil vetat in notandis vitiis usum adagii 
latius trahere, nempe in homines versatili quodam ingenio natos, qui talem ubique 
personam induunt, quales sunt 11, cum quibus contigit agere. Quod genus eleganter 
descripsit Plautus in Bacchidibus : 

Nullus, inquiens, frugi esse potest homo, 

Nisi qui et bene et male facere tenet. 

Improbus cum improbis sit, harpaget, furibus furetur quod queat. 


Versipellem frugi convenit esse hominem, 

Pectus cui sapit : bonus sit bonis, malus sit malis. 

Utcumque res sit, ita animum habeat. 
Eupolis apud Athenaeum : 

Ἀνὴρ πολίτης πωλύπους ἐς τὸν τρόπον, id est 

Urbanus homo, qui moribus sit polypus. 
Plutarchus in Causis naturalibus citat ex Pindaro versus hos : Ποντίου θηρὸς χρωτὶ 
μάλιστα τὸν νόον προσφέρων ταῖς πάσαις πολίεσσιν ὁμιλεῖ, id est Marinae 
belluae colori maxime mentem accommodans cum omnibus civitatibus 
consuetudinem habet. Atque eodem in loco causam reddit, cur id huic accidat pisci. 
Similem quandam metaphoram Aristoteles a chamaeleonte duxit primo Moralium 
libro. Ait enim, si quis a fortuna pendeat, cum illa subinde mutetur, futurum, ut 
veluti chamaeleon quispiam identidem varietur, nunc felix, nunc miser ; utcumque 
fors alio, atque alio vultu respexerit, ita hunc quoque vultum atque animum mutare. 
De chamaeleonte meminit Plinius libro vigesimooctavo, capite octavo scribens hoc 
animal magnitudine ferme par esse crocodilo, caeterum spinae acutiore curvatura et 
caudae amplitudine distare. Nullum, inquit, animal pavidius existimatur ; et ideo 
versicoloris esse demutationis. Plutarchus in commentario De adulatione scribit 
chamaeleontem quemvis imitari colorem praeterquam candidum. Idem in 
Symposiacis conatur causam reddere de polypo, quamobrem non tantum mutet 
colorem, quod et hominibus accidit in metu, verumetiam sese ad saxi, quodcumque 
id fuerit, colorem accommodet. Sunt et aves quaedam, quae colorem pariter et vocem 
mutent pro temporibus anni, ut auctor est idem Plinius libro X capitulo XXIX et 
Aristoteles libro De natura animantium nono. In voce mutanda principatum obtinet 
luscinia. Unde et apud Euripidem Hecuba Polyxenam imitari lusciniam iubet 
seseque in omnem vocem vertere, si quo modo queat Ulyssi persuadere, ne 


perimatur. 

94. I, 1, 94. Cothurno versatilior 


Εὐμεταβολώτερος κοθόρνου, id est, Versatilior cothurno, dictum est in 
hominem parum constantem, lubricaque fide, quive incertae et ancipitis esset 
factionis : similitudine ducta a calciamento, quod Graeci κόθορνον, Latini mutata 
litterula cothurnum vocant, quo mos erat uti tragoediarum actoribus. Erat autem, 
τετράγωνον καὶ ἀμφοτεροδέξιον, hoc est, quadrangulum et utrilibet conveniens 
pedi, quodque vel dextro vel sinistro pedi poterat accommodari. Suidas addit 
ejusmodi fuisse, ut viris pariter ac mulieribus congrueret. Quod idem testatur illud 
Maronis : Alte suras vincire cothurno. Proverbium autem duobus effertur modis, per 
comparationem εὐμεταβολώτερος κοθόρνου et per denominationem, ut hominem 
ipsum, qui se diversis applicat partibus, κόθορνον appellemus. Sic enim vocatus est 
Theramenes rhetor Atheniensis, Prodici Chii discipulus propterea quod quasi 
duabus sederet sellis, idem et populi et triginta virum partibus studens, et nunc 
hujus, nunc illius factionis esse videretur vel potius utriusque. Plutarchus in 
Praeceptis civilibus : AAA ἐνταῦθα δεῖ μάλιστα τὸν Θηραμένους κόθορνον 
ὑποδούμενον ἀμφοτέροις ὁμιλεῖν καὶ μηδετέροις προστίθεσθαι, id est Sed hic 
oportet maxime Theramenis cothurnum induentem, cum utrisque versari et neutris 
accedere. Lucianus in Amoribus : Ὡς καὶ ἔγωγ'΄ ἂν εὐξαίμην, εἴπερ ἦν ἐν δυνατῷ, 
γενέσθαι Θηραμένης ἐκεῖνος ὁ κόθορνος, ἵνα ἄμφω νενικηκότες ἔξισοι βαδίζοιτε, 
id est Itaque optarim sane, si modo fieri possit, Theramenes 1116 fieri, qui cothurnus 
est dictus, ut ambo ex aequo victores discederetis. Idem in Pseudologista : Kai ὁ μὲν 
κόθορνόν τινα εἶπεν, εἰκάσας αὐτοῦ τὸν βίον ἀμφίβολον ὄντα τοῖς τοιούτοις 
ὑποδήμασιν,α est Et alius οἱ cothurni nomen imposuit, nimirum mores hominis 
inconstantes et ancipites id genus calciametis conferens. Plutarchus indicat et Niciae 
duci ob morum vafriciem cothurni cognomen fuisse vulgo tributum. Male audiit hoc 
nomine Marcus etiam Tullius. Homerus Martem, ni fallor, subinde mutantem 


parteis, novo verbo ἀλλοπρόσαλλον appellat. Nihil autem vetat quo minus adagium 

in bonam trahatur partem, ut si quis hominem facilibus moribus, et quadam ingenii 
dexteritate, cum quovis hominum genere congruentem κόθορνον appellet ; quam ob 
causam Homerus Ulyssem πολύτροπον dixit, quod quamvis personam apte gereret, 


mendici, patrisfamilias. 


95. 1,1, 95. Magis varius quam hydra 


Ποικιλώτερος ὕδρας, id est Magis varius quam hydra. De callidis ac dolosis, 
quod hydra serpens sit versicoloribus notulis distincta. Apte dicetur in vafros ac 
versipelles aut etiam parum sibi constantes. Refertur senarius hic apud Athenaeum 
libro Dipnosophistôn tertio : 

Ἐποιήσατ' αὐτὸν ποικιλώτερον TA&, id est 

Fecistis hunc pavonibus varium magis. 

His affine est, quod Mnaseae Colophonio poetae Salpae cognomen populari ioco fuit 
inditum, eo quod in carmine varius esset ; nam is piscis mire picturatus est, aureis 
rubentibusque lineis a cervice ad caudam usque per argentea latera certis intervallis 


deductis, cum alioqui sit illaudati saporis. 


96. 1,1, 96. Gygis anulus 


Γύγου δακτύλιος, id est Gygis anulus. Quadrat vel in homines inconstantibus 
moribus vel in fortunatos, qui veluti virgula divina, quicquid optant, id suo arbitrio 
consequuntur. Hujus adagïi mentionem facit Lucianus in Votis, ubi quispiam optat 
sibi complures anulos ejusmodi, quales habebat Gyges, alium quo ditesceret, alium 
quo gratus et amabilis redderetur, alium per quem liceret volare quocumque lubitum 
esset. Nam priscorum superstitio plurimum tribuit anulorum efficaciae, ita ut 
venditarentur incantamentis varie efficaces : alii contra morsus ferarum, alii adversus 
calumniam, alii ad alia vel depellenda incommoda vel commoda concilianda 115, qui 
gestarent. Unde apud Aristophanem in Pluto Dicaeus sycophantae minanti 


iudicium : 

Οὐδὲν προτιμῶ σου, φορῶ γὰρ πριάμενος 

Τὸν δακτύλιον τόνδε παρ΄ Εὐδάμου δραχμῆς, id est 

Non facio te hujus, quando gesto hunc anulum, 

Pretio drachmae mercatus ipsum ab Eudama. 
Et rursum in eadem fabula : 

Ἀλλ’ οὐκ ἔνεστι OUKOPAVTOU δήγματος, id est 

Attamen ad ictum sycophantae non inest. 
Subauditur remedium. De anulo loquitur, aludens ad ferarum morsus. Natum est 
autem proverbium ex hujusmodi quadam fabula, quam non gravatus est referre 
Plato libro De republica secundo. Neque nos item pigebit hoc loco recensere. Gyges 
quidam, Lydi pater, pastor quispiam erat mercenarius ejus regis, qui per id temporis 
imperabat Lydorum populo. Cum autem esset aliquando saevissima tempestas 
coorta, imbrium maxima vis accidit, fulgura denique, terrae etiam quassatio, ita ut in 
ea regione, in qua tum Gyges forte pascebat armenta, terra ingenti hiatu sese 
diduceret. Quod cum ille animadvertisset, solus (nam ceteri pastores territi 
diffugerant) in hiatum descendit, atque ibi tum alia quaedam dictu mira conspexit, 
tum equum quendam aeneum ingentem ac cavum. Inerat fenestra in equi latere ; per 
eam vidit in ejus alvo cadaver hominis, maius humana specie. Huic nihil aderat 
vestium, aut gestaminum, praeter aureum anulum digito impositum. Eum ubi 
sustulisset, regressus e specu paucis post diebus ad pastorum coetum rediit, in quo 
legatus de peculiorum rationibus ad regem in menses singulos referendis creandus 
erat. Hic cum apud alios assedisset, animadvertit, ut si quando forte gemmam anulo 
inclusam introrsum verteret, repente fieret, ut a nemine conspiceretur ac, perinde 
quasi non adesset, ita de eo reliqui fabularentur. Quod quidem factum admiratus, 
rursum anuli palam extrorsum convertit moxque pastoribus conspicuus esse coepit. 
Ejus rei cum ille diligentius et saepius fecisset periculum iamque sat exploratum 
haberet hanc inesse vim anulo, ut versa ad se gemma inconspicuus esset, versa ad 


alios conspicuus, effecit ut pastorum nomine legatus ad regem mitteretur. Profectus 

et uxorem regiam stupravit et de rege trucidando cum ea consilium iniit. Denique 
confecto illo ipse regina in matrimonium ducta e pastore repente factus est rex, idque 
anuli fatalis beneficio. Meminit ejusdem libro De Republica X refert et M. Tullius 
libro De officiis tertio. Porro Herodotus libro primo rem multo aliter narrat nec ullam 
anuli facit mentionem. Huic simillimum illud, Ἅιδου κυνῆ,͵ id est Orci galerus, quod 


alio reddemus loco. 


97. I, 1, 97. Virgula divina 


Ab hoc non admodum dissidet Virgula divina, quoties quicquid optamus id 
citra humanam operam quasi divinitus nobis significamus contingere. Propterea 
quod antiquitas, quemadmodum in anulis, ita et in virgis ferendis existimavit 
aliquam fatalem ac ceu magicam inesse virtutem. M. Cicero libro De Officiis primo : 
Quodsi nobis omnia, quae ad victum cultumque pertinent, virgula, ut aïunt, divina 
suppeditarentur. Citatur aliquoties et apud Nonium Marcellum, Varro in Virgula 
divina, ut appareat hunc fuisse titulum alicujus ex Menippeis, qui nimirum et ipsi 
plerique feruntur proverbiales. Adagium natum videri potest potissimum ab illa 
virga Homerica, quam 1116 Palladi tribuit, adeo celebri, ut de ea Antisthenes Cynicae 
sectae conditor, librum conscripserit, eam cum suo, ut conjicio, baculo conferens. 
Huijus locis compluribus meminit Homerus, cum Ulyssem e sene squalido repente in 
juvenem vertit, nitidumque facit, ac formosulum, Odysseae N : 

Ὡς ἄρα μιν φαμένη ῥάβδῳ ἐπεμάσσατ' Ἀθήνη, id est, 

Sic effata virum virga demulsit Athena. 

Eundem rursus ex juvene vertens in senem, Odysseae IT : 

Ἄγχι παρισταμένη Λαερτιάδην Ὀδυσῆα 

᾿Ῥάβδῳ ἐπιπληγυῖα πάλιν ποίησε γέροντα, id est 

Cominus assistens Ithacensem Pallas Ulyssem 

Restituit senio divinae verbere virgae. 


Rursum in eodem libro, cum eum juventuti reddit, ac robur adauget : 

Ἢ καὶ χρυσείῃ ῥάβδῳ ἐπεμάσσατ’' Ἀθήνη, id est, 


Dixit et aureola virga demulsit Athene. 


Eundem ad modum Mercurio quoque, ut incantatori, virgam monstrificam tribuit, 


quam caduceum vocant, Odysseae Q : 


Ἔχε dE ῥάβδον μετὰ χερσὶν 
Καλήν, χρυσείην. To’ ἀνδρῶν ὄμματα θέλγει 
Ὧν ἐθέλει, τοὺς δ΄ αὖτε καὶ ὑπνώοντας ἐγείρει, id est, 
Tum manibus virgam capit aureolam atque decoram, 
Hac quibus est visum, demulcet lumina somno 


Atque aliis rursum dissolvit lumina somno. 


Eadem ferme repetit Odysseae E et Iliados Q. 


Αὐτίκ΄ ἔπειθ’ ὑπὸ ποσσὶν ἐδήσατο καλὰ πέδιλα, 
Ἀμβρόσια, χρύσεια, τά μιν φέρον ἠμὲν ED ὑγρὴν 
HD’ ἐπ΄’ ἀπείρονα γαῖαν ἅμα πνοιῆς ἀνέμοιο. 

Εἵλετο δὲ ῥάβδον, τῇ ἀνδρῶν ὄμματα θέλγει, 

Ὧν ἐθέλει, τοὺς δ΄ αὖτε καὶ ὑπνώοντας ἐγεῖρει, id est, 
Mox ubi jam pedibus talaria subdidit aurea, 
Pulchraque et ambrosiam spirantia, quae simul illum 
Aera per liquidum, simul ampla per aequora vastae 
Telluris venti flatu comitante ferebant ; 

Tum virgam capit, hac demulcet lumina somno 


Quorumcumque velit, somnum quoque pellit eadem. 


Hunc imitatus Maro, sic ejusdem caduceum describit Aeneidos quarto : 


Tum virgam capit : hac animas ille evocat Orco 
Pallenteis, alias sub tristia Tartara mittit. 

Dat somnos adimitque et lumina morte resignat, 
Illa fretus agit ventos et turbida tranat 


Nubila. 

Neque Circae ad sua monstra peragenda virga defuit in transformandis sociis 
Ulyssis, Odysseae K : 

᾿Ῥάβδῳ πεπληγυῖα κατὰ συφεοῖσιν ἐέργνυ. 

Οἵδε συῶν μὲν ἔχον κεφαλάς, id est, 

Compulit in numerum porcorum verbere virgae 

Percussos, et erant illis capita ecce suilla. 
Rursum paulo inferius : 

Ὁππότε κεν Κίρκη σ’ ἐλάσει περιμήκεϊ ῥάβδῳ id est, 

Circe ubi te feriet praelongae verbere virgae. 

10  Aliquanto post Ulysses solus epoto Circes poculo non transformatus in pecudem : 

Αὐτὰρ ἐπεὶ δῶκέν TE καὶ ἔκπιον, οὐδέ μ’ ἔθελξεν 

᾿Ῥάβδῳ πεπληγυῖα, id est 

Verum ubi porrectum poclum ebiberam, neque virga 

Ictum me demulsit. 
Denique, cum ad gratiam Ulyssis socios pristinae restituit figurae, virgae 
ministerium adhibuit. Quinetiam in litteris Hebraeorum Moyses in edendis prodigiis 
Virga utitur. Hanc in anguem uertit, hanc in pristinam formam restituit, hac fluminis 
aquam uertit in sanguinem extincts piscibus, hac excivit cynipes, hac diduxit undas 
Rubri maris, hac e silice percussa fontem elicuit. Fortassis huc pertinet, quod regibus 

20 etiam virga tribuebatur, quam sceptrum vocant. Unde apud Homerum aliquoties, id 


est Sceptrigeri reges. Eodem respicit, quod alibi retulimus, Laureum porto baculum. 


98. I, 1, 98. Stultus stulta loquitur 


Euripides in Bacchis, Μῶρα γὰρ μῶρος λέγει, id est Nam stulta stulti oratio 
est. Totidem verbis propheta noster Esaias eam sententiam extulit. Seneca ad 
Lucilium Apud Graecos, inquit, in proverbium cessit : Talis hominibus fuit oratio, 
qualis vita. Hoc cujusmodi fuerit parum liquet, nisi quod tale quoddam carmen extat, 


Graecis celebratum : 

Ἀνδρὸς χαρακτὴρ ἐκ λόγου γνωρίζεται, id est 

Hominis figurae oratione agnoscitur. 
Democritus philosophus apud Laertium orationem εἴδωλον τοῦ βίου, id est vitae 
simulacrum, quandamque velut umbram esse dicebat. Qua quidem sententia nihil 
dici poterat verius. Nam nullo in speculo melius, expressiusque relucet figura 
corporis, quam in oratione pectoris imago repraesentatur. Neque secius homines ex 


sermone quam aerea vasa tinnitu dignoscuntur. 


99. I, 1, 99. Scindere penulam 


Hodieque vulgo tritissimum est Scindere penulam pro eo, quod est: 
impensius retinere hospitem atque inuitare prolixius, quod qui faciunt manu in 
penulam iniecta quasi vi conantur remorari. Id adagium ex antiquitate fluxit ut alia 
complura. Cicero ad Atticum libro decimotertio de Varrone loquens : Venit, inquit, 
ad me et quidem id temporis ut retinendus esset. At ego ita egi ut non scinderem 
penulam. Memini enim tui, et multa erant nosque imparati. Quid refert ? Paulopost 


C. Capito cum T. Carinate. Horum ego vix attigi pennulam ; tamen remanserunt. 


100. I, 1, 100. Oculis credendum potius quam auribus 


Ὠντίων πιστότεροι ὀφθαλμοί, id est Oculis credendum potius quam auribus. Quae 
cernuntur, certiora sunt quam quae audiuntur. Item Horatius : 

Nec retinent patulae commissa fidelius aures. 
Idem in Arte poetica : 

Segnius iritant animos demissa per aurem, 

Quam quae sunt oculis subiecta fidelibus, et quae 

Ipse sibi tradit spectator. 
Quamquam id quidem paulo alienius. Propius huc pertinet quod Plautus manus 
lenae vocat oculatas, non auritas, ut quae id demum crederent, quod viderent. 


Rursum, quod historia quam gestarum rerum esse volunt, dicta sit παρὰ τὸ ἱστορεῖν, 

quod est videre. Postremo figmentum illud Vergilianum de duabus apud inferos 
portis: eburna, qua significant ea quae per os exeunt ob dentium eburnum 
candorem, et cornea, qua quae conspiciuntur oculis, volunt intelligi ob pupularum 
nigrorem. In summa ad cognitionem magis faciunt aures, ad fidem faciendam 
certiores sunt oculi. Unde et vulgo, si quis fabulam narret parum verisimilem, rogare 
consuevimus, num ea conspexerit. Quod si neget, verum audisse modo, ridetur. 
Proverbium refertur in epistola luliani ad Leontium : Ὁ λόγος ποῖος ὁ Θούριος ὦτα 
εἶπεν ἀνθρώποις ὀφθαλμῶν ἀπιστότερα, id est Sermo quidam Thurius dixit aures 
hominibus minus esse fideles, quam oculos. Thurium appellavit, indicans 
Herodotum dicti auctorem vel ob impetum divinum, vel quod is scriptor apud 
Thurios vixit et mortuus est. Sumptum est autem ex Clione : Ὦτα γὰρ τυγχάνει 
ἀνθρώποισιν ἐόντα ἀπιστότερα ὀφθαλμῶν, id est Nam aures hominibus minus 


fideles sunt quam oculi. 


101. I, 11, 1. Diomedis et Glauci permutatio 


Quae refertur apud Homerum Diomedis et Glauci permutatio in proverbium 
abiit, quoties inaequalem commutationem significamus, hoc est: deteriora pro 
melioribus reddita, χρύσεα χαλκείων, id est aurea pro aereis. Nam libro Iliados 
sexto poeta Glaucum quempiam inducit, Hippolochi filium, Lyciorum ducem, 
jactantiusculum et ostentatorem magis quam pugnacem ; contra Diomedem vafrum 
callidumque. Hi duo congrediuntur μονομαχησόμενοι, id est singulari certamine 
inter se dimicaturi. At Glaucus rogatus a Diomede, quisnam hominum aut deorum 
esset, longa oratione natalium suorum seriem exposuit, patriam Lyciam, civitatem 
Ephyram indicavit. Mox Diomedes, utpote Graecus, hominis barbari stuporem ex 
orationis arrogantia intelligens illudendum magis ratus quam occidendum respondit 
suis majoribus cum ïillius progenitoribus vetus hospitium ac necessitudinem 
intercessisse muneraque hospitalia, quae xenia vocant, inter ipsos ultroque citroque 


data. Jamque defixa humi lancea coepit hortari, ut omissa pugna majorum suorum 


168 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


amicitiam inter ipsos renovarent alterque alteri in Lycia, alter in Argo hospitem 
praestaret, simulatque incolumes in patriam redissent. Interim si quando forte 
fortuna occurrissent, armis invicem abstinerent inter se duntaxat religionem hospitii 
custodientes, in reliquos nihilominus jure belli usuri. Tum ne id videamur, inquit, 
proditione magis quam hospitii observantia facere, arma inter nos permutemus, quo 
reliquus exercitus intelligat nos majorum necessitudine devinctos esse. Quibus dictis 
uterque ex equo desiliit datis dextris ac fide pacta, veluti foedus quoddam hospitii 
sanxerunt permutatis armis, sed admodum inaequalibus : 

Ἔνθ’ αὖτε Γλαύκῳ, inquit Homerus, Κρονίδης φρένας ἐξέλετο Ζεύς, 

Ὃς πρός Τυδείδην Διομήδεα τεύχε΄ ἄμειβε, 

Χρύσεα χαλκείων, ἑκατόμβοι' ἐννεαβοίων, id est 

Jupiter hic stupidum spoliavit pectore Glaucum, 

Qui cum Tydide mutarit protinus arma et 

Aurea donarit sibi reddenti aerea, centum 

Bubus emenda daret demens, pro vilibus atque 

Quae vix esse novem dicas redimenda juvencis. 
Usurpatum est adagium passim a laudatissimis auctoribus. Plato in Phaedro faciens 
Socratem Alcibiadi suo more respondentem, quod lucri cupidus formam corporis 
forma mentis meliore commutare vellet, Kai τῷ ὄντι χρύσεα χαλκείων 
διαμείβεσθαι νοεῖς, id est Et cum his, quae vere aurea sunt, aereis commutare 
cogitas. Quanquam interpres pro aereis vertit aurichalcum. Item Aristoteles quinto 
Moralium libro de justitia : Qui vero dat sua, quemadmodum Diomedi arma sua 
dedit Glaucus, ut dicit Homerus, χρύσεα xaAkeiwv et reliqua. Plutarchus adversus 
Stoicos scribens eleganter huc torquet, ut dicat non admodum iniquam fuisse 
permutationem Glauci, propterea quod arma ferrea non minus usui sint pugnaturis 
quam aurea, sed qui corporis valetudinem anteponit honesto aut virtutem relinquit 
ob bonam corporis valetudinem, is vere permutat χρύσεα χαλκείων. Cicero in 


Epistolis ad Atticum libro sexto : Habes ad omnia non ut postulasti, χρύσεα 

χαλκείων, sed paria paribus respondimus. Utrunque proverbium esse significat 
Cicero: par pari, de aequali pensatione; χρύσεα χαλκείων, de inaequali 
commutatione. Plinius junior in epistola ad Flaccum : Recipies epistolas steriles et 
simpliciter ingratas ac ne illam quidem solertiam Diomedis in permutando munere 
imitantes. Martialis in Epigrammatis : 
Tam stupidus nunquam nec tu, puto, Glauce, fuisti, 
Χρύσεα donanti χάλκεα qui dederas. 

A. Gellius Noctium Atticarum libro secundo Caecilianam translationem cum ipso 
Menandro, quem verterat, componens atque expendens ostendensque quantum a 
Graecanica venustate degeneret, Diomedis, inquit, hercle arma et Glauci non dispari 
magis pretio aestimata sunt. Fit hujus adagii mentio etiam in prooemio Pandectarum 
juris Caesarei his quidem verbis: Nostris temporibus talis legum inventa est 
permutatio, qualem apud Homerum, patrem omnis virtutis, Glaucus et Diomedes 
inter se faciunt dissimilia permutantes. Hactenus Justinianus, homo, ut ingenue 
dicam, nimium φίλαυτος sibique plus aequo placens, qui centones illos suos et 
inaequales legum rapsodias tot eruditissimorum virorum integris voluminibus 
praetulerit. Jam vero nihil quidem admiror, sed maximopere me pudet haud scio 
cujus interpretis in eum locum commenti. Quid enim mirum, si hoc ignoratum est ab 
iis, qui semel universam contemnunt antiquitatem ? Caeterum pudenda est vel ipsi 
juris professioni plus quam scurrilis impudentia in eo, qui juris interpretem 
profiteatur non vereri in re prorsus ignota fabulam insulsissimam non ex auctoribus, 
sed e somniis adferre. Maxime autem et pudet et miror inveniri doctores, qui 
nugamentum, non dicam tam indoctum, sed tam absurdum in publicis scholis 
perinde quasi praeclarum inventum serio doceant nec vel illud animadvertant 
figmentum minime convenire cum verbis Justiniani. Nam ille significat pro relictis 
inutilibus ac fastidiensis voluminibus, recepta tum meliora tum breviora hoc est 
permutationem factam vehementer inaequalem. Iste quisquis fuit, fabulam 


commentus est aequalia permutantium, nimirum utroque donante, quod supererat, 

recipiente cujus egebat. Ergo conveniet uti, quoties officium aut munus longe impari 
munere pensatur aut contra; aut quoties aliquis rem pecuniariam auxit, sed 
dispendio famae ; magistratum assecutus est, sed jactura bonae mentis ; lautam 
fortunam repperit, sed amisit animi tranquillitatem. Admissus est in amicitiam 


principis, sed excidit ab amicitia Christi. 


102. I, 11, 2. Multae regum aures atque oculi 


Ora καὶ ὀφθαλμοὶ βασιλέων πολλοί, id est Aures atque oculi regum multi, 
quod per exploratores observent, quid quisque dicat faciatve. Idem refertur a 
Luciano in libello, cui titulus De mercede servientibus, ac rursus Adversus 
ineruditum. Ejusdem meminit et Aristoteles in tertio Politicorum. Hoc genus 
homines Graeci vocant ὠτακουστάς, quos primus Darius minor adhibuit 5101 
diffisus. Dionysius Syracusanus addidit προσαγωγίδας, id est exploratores, auctore 
Plutarcho. Allegoria inde ducta est, quod regibus quamplures ubique sunt 
exploratores atque ob id oculi regum dicuntur, complures auscultatores, quibus velut 
auribus utuntur. Neque desunt manus et pedes quamplurimi, fortassis ne ventres 
quidem. Vide cujusmodi portentum sit tyrannus et quam formidandum, tot oculis 
iisque emissitiis, tot auribus iisque tam asininis ac longis, tot manibus, tot pedibus, 
tot ventribus, ne reliqua parum honesta commemorem, instructum. Aristophanes in 
Acharnensibus Pseudartabam regis oculum appellat, quod per eum cognosceret quid 
ageretur. Aliter autem Andromache apud Euripidem filium vitae oculum vocat : 

Εἷς παῖς ὅδ’ ἦν μοι λοιπὸς ὀφθαλμὸς βίου, id est 

Erat relictus gnatus hic mihi unicus 

Vitae oculus, 
propterea quod unicum esset in vita oblectamentum. Nam oculo nihil charius. Unde, 


quos adamamus, oculos vocamus. 

105. I, 11, 3. Longae regum manus 


Quod ab Ovidio scriptum est : 

An nescis longas regibus esse manus ? 
etiam vulgo in ore est: À regibus cavendum, quod eis praelonga sint brachia. 
Nimirum, quod per suos, quibus brachiorum vice utuntur, possint etiam procul 
dissitos affligere. Potest et ad tempus referri, quod reges etiam si diutius dissimulent, 
soleant tamen aliquando poenam sumere de 115, quibus infensi fuerint vel Homero 
teste, apud quem Iliados A Calchas ad hunc loquitur modum : 

Κρείσσων γὰρ βασιλεύς, ὅτε χώσεται ἀνδρὶ χέρηϊ. 

Εἴ περ γάρ τε χόλον γε καὶ αὐτῆμαρ καταπέψῃ, 

Ἀλλά γε καὶ μετόπισθεν ἔχει κότον, ὄφρα TEAËOON, id est 

Rex deus est, quoties succensuit inferiori. 

Quanquam etenim in praesens ferventem concoquit iram, 


Post odit tamen, usque odium dum expleverit ultus. 
104. I, 11, 4. Clavum clavo pellere 


Ἥλῳ τὸν ἧλον ἐκκρούειν, id est Clavum clavo pellere. Kai πάτταλον 
παπττάλῳ ἐξέκρουσας, id est Paxillum paxillo pepulisti, id est malum alio malo 
depulisti. Lucianus in Philopseude : Kai ἥλῳ, φασίν, ἐκκρούεις τὸν ἧλον, id est Et 
clavo, quod aiunt, extundis clavum. Idem in Apologia: Δέδοικα μὴ πρὸς τῇ 
ἐπιφερομένῃ κατηγορίᾳ κολακείας αἰτίαν προσλαβὼν κάτα ἑυρίσκωμαι ἥλῳ, 
φασίν, ἐκκρούων τὸν ἧλον, τῷ μείζονι τὸν σμικρότερον, id est Vereor ne, si ad 
intentatum crimen etiam adulationis accusationem adjunxero, clavum, quod aiunt, 
clavi pellere videar, majore minorem. Aristoteles libro Politicorum quinto, capite 
penultimo scribit tyrannis amicos esse viros improbos et adulatores. Nam hos 
demum illis utiles esse, quippe malos ad mala : Kai χρήσιμοι oi πονηροὶ εἰς τὰ 


πονηρά: ἥλῳ γὰρ ὁ ἧλος, ὥσπερ ἡ παροιμία, id est Clavus enim clavo, subaudi 

truditur, ut habet proverbium. Synesius ad Olympium : Λυποῦσι τὴν ἐκκλησίαν 
ἀλλότριοι πονηροί: διάβηθι κατ΄ αὐτῶν. Οἱ πάτταλοι γὰρ παττάλους 
ἐκκρούονται, id est Ecclesiam vexant externi improbi ; 1105 invade. Nam paxilli 
paxillos excutiunt. Divus Hieronymus ad Rusticum monachum Philosophi seculi, 
inquit, solent amorem veterem amore novo quasi clavum clavo pellere. Marcus 
Tullius Tusculanarum quaestionum libro quarto : Loci denique mutatione tanquam 
aegroti non convalescentes saepe curandus est ; etiam novo quodam amore veterem 
amorem tanquam clavum clavo ejiciendum putant. Julius Pollux in nono libro scribit 
adagium esse natum a lusu quodam, qui κυνδαλισμός vocetur, quo paxillum 
argillosae terrae infixum altero impacto paxillo excutiebant, citatque senarium hunc 
proverbialem : 
"HAw τὸν ἧλον, παττάλῳ τὸν πάτταλον, id est 
Clavum clavo, perticamque pertica. 

Locus igitur adagio, non modo cum vitium vitio, malum malo, dolum dolo, vim vi, 
audaciam audacia, maledicentiam maledicentia retundimus, verumetiam quoties 
rem utcunque molestam diversa molestia profligamus; ut cum libidinum 
incitamenta laboribus obruimus, curam amoris aliis majoribus curis domamus. 
Eusebius in Hieroclem : Δαίμονας γὰρ ἀπελαύνει ἄλλον ἄλλῳ, ἣ φασί, δαίμονι, id 
est Daemones enim abigit alium alio, quemadmodum aiunt, daemone, mirum ni 
alludens ad hoc proverbium. Nec abhorret his ille Publius mimus : 


Nunquam periclum sine periclo vincitur. 


105. I, 11, 5. Malo nodo malus quaerendus cuneus 


Ad hanc sententiam alludit et illud : Malo nodo malus est quarendus cuneus. 
Ita divus Hieronymus ad Oceanum : Interim juxta vulgare proverbium, malo arboris 
nodo malus cuneus requirendus est. Eo licebit uti, quoties malum simili malitia 
retundimus. Sumptum a sectoribus roborum, qui siquando durior in ligno nodus 


inciderit, nolunt in eo periclitari securim, verum cuneum quempiam durum magis 

quam bonum inserunt. Congruit huic illud Sophoclis apud Plutarchum ἐν τῷ Περὶ 
τῆς εὐθυμίας : 
Πικρὰν χολὴν κλύσουσι φαρμάκῳ πικρῷ, id est 


Remedio amaro bilem amaram diluunt 
106. I, 11, 6. Malum malo medicari 


Τὸ κακὸν κακῷ θεραπεύειν, id est Malum malo medicari. Est malum aliud 
alio malo tollere. Sophocles in Ajace Mastigophoro : 

Εὔφημα φώνει: μὴ κακὸν κακῷ διδοὺς 

Ἄκος πλέον τὸ πῆμα τῆς ἄτης τίθει, id est 

10 Bene ominata loquere, ne malum malo 

Medicans et hancce noxam adaugeas tibi. 
Dehortatur Ajacem Tecmessa, ne malo insaniae addat alterum majus malum, 
spontaneam caedem sui. Et Herodotus in Thalia : Μὴ τὸ κακὸν τῷ κακῷ iw, id est 


Ne malo medearis malo. 
107. I, un, 7. Morbum morbo addere 


Morbum morbo addere, id est conduplicare malum. Euripides in Alcestide : 
Μὴ νοσοῦντί μοι νοσὸν 
Προσθῆῇς: ἅλις γὰρ συμφορᾷ βαρύνομαι, id est 
Ne tu mihi morbo laboranti alterum 
20 Appone morbum ; nam sat hoc premor malo. 

Ejusdem figurae est Homericum illud Iliados & : 
Μή πού τις ἐφ΄ ἕλκεϊ ἕλκος ἄρηται, id est 
Vulneri uti ne 4815 vulnus tibi forsitan addat. 

Sophocles item : 
Δευτέραν ἔπαισας ἐπὶ νόσῳ νόσον, id est 


Morbo quidem morbum addidisti tu alterum. 

Non alienum est ab hac forma, quod est apud Homerum Iliados H, αἰνόθεν αἰνῶς, 
cum indicamus acerbis addi acerbiora. Sic enim ibi loquitur Menelaus : 
Ἢ μὲν δὴ λώβη τάδε V' ἔσσεται αἰνόθεν αἰνῶς, id est 


Dedecori res ista profecto dedecus addit. 


108. I, 11, 8. Ignem igni ne addas 


Μὴ πῦρ ἐπὶ πῦρ, id est Ne incendium incendio addas. Usurpatur a Platone. 
Sensus liquet. Ne calamitatem adjungas calamitati, ne commotum magis etiam 
commoveas. Diogenianus putat a carbonario quodam esse natum, qui invalescente 
incendio conflagrarit clamans interim: μὴ πῦρ ἐπὶ πῦρ. Plato libro De legibus 
secundo vetat, ne pueri ad annum usque duodevigesimum vinum bibant, ne, si vini 
calor accesserit ad fervorem aetatis, ignem igni suggerere videantur. Item Plutarchus 
in Praeceptis conjugalibus : Μὴ πῦρ ἐπὶ πῦρ γένηται, id est Ne ignis ad ignem 
accedat. Utitur idem cum aliis aliquot locis tum in Praeceptis de valetudine : Ἵνα οὖν 
μὴ πῦρ ἐπὶ πυρί, ὥς φασι, πλησμονή τις ἐπὶ πλησμονῇ καὶ ἄκρατος ἐπὶ ἀκράτῳ 
γένηται, id est Ut ne igitur ignis ad ignem, quemadmodum proverbio dicitur, 


expletio ad expletionem, merum ad merum addatur. 


109. I, 11, 9. Oleum camino addere 


Affinem huic habet sententiam Oleum camino addere pro eo, quod est : malo 
fomentum ac velut alimoniam suppeditare, quo magis ac magis augescat. Horatius in 
Satyris : 

Adde poemata nunc, hoc est, oleum adde camino, 

id est adde majoris insaniae materiam. Usurpat hoc divus Hieronymus ad 
Eustochium : Vinum et adolescentia duplex est incendium voluptatis. Quid oleum 


flammae adjicimus ? 

110. I, 11, 10. Oleo incendium restinguere 


Ἐλαίῳ πῦρ σβεννύεις, id est Oleo restinguis incendium, dici solitum, ubi quis 
ea admovet remedia, quae malum magis ac magis exacerbent. Veluti si quis animi 
tristitiim foedis voluptatibus obruere conetur. Aut si quis offensum jurgiis et 
conviciis velit placare. Quod si dicatur εἰρωνικῶς, nihil differet a proximo. Huc 
respexit Lucianus in Timone, cum ait, si quem aspexerit incendio conflagrantem, pice 


atque oleo se velle restinguere. 


111. I, nu, 11. Ululas Athenas 


Γλαῦκας εἰς Ἀθήνας, id est Ululas Athenas, subaudiendum portas aut mittis. 
Conveniet in stultos negotiatores, qui merces eo comportant, ubi per se magis 
abundant, ut si quis in Aegyptum frumentum, in Ciliciam crocum invectet. 
Venustius fiet, si metaphora ad res animi transferatur, ut si quis doceat doctiorem, 
carmina mittit poetae, consilium det homini consultissimo. Cicero ad Torquatum : 
Sed rursus γλαῦκας εἰς Ἀθήνας, qui haec ad te. Idem ad fratrem : Et tibi versus, 
quos rogas, hoc est Athenas noctuam mittam. Aristophanes ἐν Ὄρνισιν : 

Τί φῆς ; τίς yYAavk’ Ἀθήναζ' ἤγαγε ; id est 

Quid ais ? quis, oro, vehit Athenas noctuam ? 

Usurpat idem atque exponit Lucianus in Epistola ad Nigrinum. Porro paroemia inde 
fluxit, quod noctua in Attica plurima est ei regioni quasi peculiaris. Fertur autem 
versari in Laureo Atticae loco, ubi auri metalla sunt, unde et Laureoticae noctuae 
vocantur. Haec avis Atheniensium populo quondam erat gratissima ac Minervae 
sacra habebatur propter oculos caesios, quibus etiam in tenebris perspicit, quae 
vulgus avium non videt. Unde et auspicata consiliis credebatur, id quod indicat 
proverbium Γλαὺξ ἵπταται, id est Noctua volat. Dictum est et illud de Minerva, 
quod Atheniensium male consulta in bonum exitum verteret. Daemon autem apud 


Aristophanis interpretem existimat non ob id solum dici noctuas Athenas, quod 

Athenis noctuarum sit copia, sed quod in nummis etiam tum aureis tum argenteis 
Atheniensium noctua inscalpi soleat, una cum facie Minervae. Porro nummus is 
appellabatur τετράδραχμον, id est quatuor drachmarum, cum antea soliti fuissent 
uti numismatibus didrachmis, quorum insigne erat bos, unde etiam natum est 
proverbium illud Bos in lingua. Sunt qui tradant apud eosdem fuisse triobolum, 
quod et hemidrachmium appellant ; nam drachma senos obolos continet. Trioboli 
nomisma ex una parte Jovis effigiem habebat, ex altera noctuae. Proinde absurdum 
videbatur noctuam Athenas deportare, cum illic passim omnia noctuis abundarent. 
De nomismate Atheniensi testatur et Plutarchus in vita Lysandri, cum de servo 
meminit, qui domini sui furtum αἰνιγματικῶς indicans ait multas sub tegulis cubare 


noctuas, ostendens illic abditas pecunias noctuis insignitas. 


112. I, n, 12. Memorem mones, doctum doces, et similia 


Identitem in Plautinis ac Terentianis comoediis occurrit : Memorem mones et 
doctum doces. Idem pollet Graecanicum illud : Λαλεῖς πρὸς ἔχοντα τὴν ἐπιστήμην, 
id est Loqueris ei, qui ipse rem calleat, καὶ εἰδότι λέγεις, id est scienti narras. Plato in 
Hippia majore : Εἰδότι μὲν ἐρεῖς, ὦ Σώκρατες, id est Haec scienti, Socrates, narrabis. 
Euripides in Hecuba : 

Où καινὸν εἶπας, εἰδόσι δ΄ ὠνείδισας, id est 

Dixti novum nil, sed probe scientibus 

Haec opprobrasti. 

Homerus cum alias aliquoties tum Odysseae P : 
Γιγνώσιω, φρονέω, τά γε δὴ νοέοντι κελεύεις, id est 
Et novi et teneo, jam narras ista scienti. 

Idem Iliados Y de Nestore admonente filium : 
Mvbetr’ εἰς ἀγαθὰ φρονέων νοέοντι καὶ αὐτῷ, id est 


Dixit amico animo, licet haec per se sapienti. 

M. Tullius libro Epistolarum ad Atticum nono : Mirandum enim in modum Cn. 


noster Syllani regni similitudinem concupivit, εἰδόσι λέγω. 


113. I, 11, 13. Si crebro jacias, aliud alias jeceris 


Aristoteles in libello De divinatione quae fit ex insomniis, versum hujusmodi 
proverbialem citat : 

Si crebro jacias, aliud alias jeceris. 
Quo significatum est oportere rem saepius tentare neque defatigari protinus, 
siquando parum ex animi sententia ceciderit. Futurum enim, ut iterum atque iterum 
periclitanti felicius aliquando cadat. Aristotelis verba sunt haec : Ὥσπερ γὰρ καὶ 
λέγεται: 

Ἂν πολλὰ βάλλῃς, AAAOT ἀλλοῖον βαλεῖς. 

Agit autem de insomniis melancholicorum, in quibus non existimat esse 
divinationem ullam, tametsi fit nonnunquam, ut quidam eventus somniis illorum 
respondeant ; sed non esse mirandum, cum vitio naturae plurima ac varia somnient, 
aliquando existere συμπτώματα, id est casus, qui forte pariter sic eveniant, ut est ab 
illis somniatum. Themistius hunc locum sic circumloquitur interprete Barbaro (nam 
Graecus codex ad manum non erat) : Nam qui totum diem jaculantur, aliquando 
collimant et praemium capiunt. Vetus adagium est : Si saepe jactaveris, aliquando 
Venerem jacies. Sunt qui putent, nec id mea quidem sententia absurde, metaphoram 
a sagittariis, non ab aleatoribus esse ductam. Nam et hoc significat βάλλειν. Subesse 
vero argutiam in eo verbo, quod in priore parte significat mittere sagittam, in 
posteriore ferire. Fit autem ut, qui crebrius jaculentur, vel fortuito aliquando scopum 
attingant. Tametsi M. Tullius libro De divinatione secundo de symptomatis agens, de 
quibus modo dictum est a nobis, ad utrunque refert metaphoram. Quis est enim, 
inquit, qui totum diem jaculans non aliquando collimet ? Totas noctes somniamus 
neque ulla fere est qua non dormiamus, et miramur aliquando id quod somniamus 


evadere ? Quid est tam incertum quam talorum jactus ? Tamen nemo est, quin saepe 

jactans Venerem jaciat aliquando, nonnunquam eriam iterum ac tertium. Porro 
Veneris jactum in hoc lusus genere fuisse quondam felicissimum palam arguit apud 
Suetonium Octavius Augustus in epistola quadam ad Tiberium. Inter coenam, inquit, 
lusimus γεροντικῶς et heri et hodie. Talis enim jactatis, ut quisque canem aut 
seniorem miserat, in singulos talos singulos denarios in medium conferebat, quos 
tollebat universos qui Venerem jecerat. Hactenus Augustus. Quadrabit et in eos, qui 
casu, non arte quippiam assequuntur. Extat et hodie vulgo jocus proverbialis in 


caecum, qui cornicem jaculo fixerit. 


114. I, nu, 14. Malum consilium 


Malum consilium consultori pessimum. 
Senarius est proverbialis in eos, in quorum caput recidit, quod aliis perperam 
consuluerunt. Siquidem, ut dicunt Graeci, ἱερὸν ἡ βουλή, id est sacra quaedam res 
est consilium. Atque ut est libenter accipiendum, cum res postulat, ita est religiose 
citraque fraudem dandum, siquis egeat. Alioqui non defuturum est numen aliquod, 
quod poenas repetat ab eo, qui rem sacram ac divinam perfidia violarit. A. Gellius 
Noctium Atticarum libro quarto, capite quinto putat adagium hoc ex historia 
quadam natum, eamque ex Annalibus maximis narrationibusque Verrii Flacci refert 
ad hunc modum : Statua Romae in comitio posita Horatii Coclitis, viri fortissimi, de 
coelo tacta est. Ob id fulgur piaculis luendum aruspices ex Hetruria acciti inimico 
atque hostili in populum Romanum animo instituerant eam rem contrariis 
religionibus procurare, atque illam statuam suaserunt in inferiorem locum perperam 
transponi, quem sol oppositu circum undique aliarum aedium numquam illustraret. 
Quod cum ita fieri persuasissent, delati ad populum proditique sunt et, cum de 
perfidia confessi essent, necati. Constititque eam statuam, perinde ut verae rationes 
post compertae monebant, in locum aeditum subducendam atque ita in area Vulcani 


sublimiore loco statuendam. Eaque res bene et prospere reipublicae cessit. Tunc 

igitur, quod in Hetruscos aruspices animadversum vindicatumque fuerat, versus hic 
scite factus cantatusque a pueris urbe tota fertur : 

Malum consilium consultori pessimum est. 
Hactenus quidem Gellius. Porro Valerius Maximus libro septimo rem quandam haud 
dissimilem memorat de Papyrio Cursore. Qui cum consul Aquiloniam obsideret 
velletque proelium committere cum hostibus, nisi si quid auspicia refragarentur, ac 
consultus pullarius suaderet uti commiteret, cum aves infausta nuntiassent, re 
cognita pullarium in prima acie constituit. [5 primo trajectus telo violatam religionem 
expiavit. Meminit hujus rei T. Livius decadis primae libro decimo. Nec dissimile est 
quod refert Socrates in Historia tripartita. Eutropius eunuchus, dum studet in 
quosdam qui ad templum confugerant animadvertere, persuasit imperatori ut 
ferretur lex, qua templi religio nulli prodesset nocenti. Lata lege factum est, ut 
Eutropius, cum offendisset Caesarem, confugeret sub altare, unde protractus capite 
plexus est suo ipsius consilio perditus. Vergilius tacite notavit paroemiam in 
Aeneidos duodecimo libro, cum ait : 

Cadit ipse Tolumnius augur, 

Primus in adversos telum qui torserat hostes. 
M. Varro libro De re rustica 111., cap. 1., palam citat adagium his verbis : Opinor, 
inquam, non solum quod dicitur, Malum consilium consultori esse pessimum, sed 
etiam bonum consilium ei, qui consulit et qui consulitur, bonum habendum. 
Sophocles in Electra : 

Βουλῆς γὰρ οὐδέν ἐστιν ἔχθιον κακῆς, id est 

Res nulla consilio nocentior malo, 
noxam ad eum referens, cui consilium datur. Apparet autem senarium hunc 
Latinum, id quod et Gellius admonuïit, de Graecis illis Hesiodi versibus expressum 
esse, qui leguntur in opere, cui titulus Ἔργα καὶ ἡμέραι: 

Οἱ αὐτῷ κακὰ τεύχει ἀνὴρ ἄλλῳ κακὰ τεύχων. 


Ἡ δὲ κακὴ βουλὴ τῷ βουλεύσαντι κακίστη, id est 

Ipse sibi nocet is alium qui laedere quaerit. 

Consultum male consisltori pessima res est. 
Plutarchus in commentario De audiendis poetis existimat hujus versiculi eandem 
esse sententiam, quae sit dogmatis Platonis in Gorgia, ubi Socrates dicit pejus 
injuriam facere quam injuriam pati et damnosius esse malo afficere quam affici. 
Atque adeo totidem fere verbis invenitur haec sententia apud Ecclesiasticum 
Hebraeum auctorem, capite vigesimospetimo : Facienti nequissimum consilium 
super ipsum devolvetur. Exstat in hanc sententiam et apologus Graecus non 
invenustus nec omnino indignus, quem his commentariis adjungamus. Leonem ob 
senectam aegrotantem et ea causa suo in lustro continentem sese caetera quidem 
animantia officii gratia visebant regem suum excepta vulpe. Proinde lupus nactus 
opportunitatem accusavit vulpem apud leonem laesae majestatis, quae pro nihilo 
haberet eum, penes quem rerum erat summa, nec ob contemptum ad visendum 
accessisset, atque interea intervenit in lupi fabula vulpes et extremam sermonis 
partem audivit. Itaque leo conspecta vulpe protinus adversus eam infremuit. At illa 
postulato ad purgandum sese spatio et Quis, inquit, omnium qui huc convenerunt, 
tantum tibi profuit quantum ego, quae quoquo versum circumcursitavi tibique morbi 
remedium a medicis repperi ?. Cumque leo protinus edixisset, ut remedium aperiret : 
Si vivum, inquit, lupum excories et illius pellem induas, convalesces. Leo credulus 
continuo lupum invasit et interemit. Quo exstincto risit astuta vulpes calumniatoris 
malum consilium in ipsius recidisse caput. Carmen autem refertur a Plutarcho et 
hunc in modum : 

Ὅς à’ ἄλλῳ κακὰ τεύχει, ἑῷ κακὸν ἥπατι τεύχει, id est 


Damna parans aliis, proprio parat epati damna. 


115. I, 11, 15. Suum cuique pulchrum 


Proverbialis sententia Suum cuique pulchrum in eos, quibus sua, 


qualiacumque sunt, tamen studio quodam magis quam judicio placent. Est autem a 

communi mortalium ingenio sumpta, quibus usque adeo insita est illa φιλαυτία, id 
est amor sui, ut neminem tam modestum, tam attentum, tam oculatum invenias, 
quin in propriis aestimandis, quadam animi propensione corruptus caecutiat atque 
hallucinetur. Et quem unquam vidimus in tam barbara regione natum, cui sua patria 
non vel optima videatur ? Quae gens tam effera, tam horrida lingua, quae non alias 
prae sua contemnat ? Quae tam ferina corporis specie, quae sibi non appareat 
formosissima ἡ Proinde vere scripsit Aristoteles libro Rhetoricorum secundo : Ἔπει 
δὲ φίλαυτοι πάντες, καὶ τὰ αὑτῶν ἀνάγκη ἡδέα εἶναι πᾶσιν, οἷον ἔργα, λόγους: 
διὸ καὶ φιλοκόλακες ὡς ἐπὶ τὸ πολύ, id est Quoniam autem omnes sui sunt amantes 
et sua cuique jucunda esse necessum est, ut facta dictaque ; idcirco plerumque etiam 
assentatoribus gaudent. Id tametsi omnibus generaliter verum est, ut sit, 
quemadmodum ait Horatius, Caecus amor sui, tamen in artifices, atque ex his 
potissimum in poetas, ad haec in amantes praecipue quadrare videtur. Etenim 
rectissime scripsit Aristoteles, quarto Moralium libro, suo quemque artificem opere 
impense delectari, non aliter quam rebus quibusdam ex sese prognatis. Neque secus 
adamant sua carmina poetae quam parentes liberos. Est enim artificis opus quasi 
quidam ingenii foetus, de quo Socrates ait rectius judicare obstetricem quam matrem 
ipsam. Sponsis item amantibus mos est suam cuique sponsam certatim extollere. 
Cujus rei sat magnum exemplum exstat de Tarquiniis adulescentibus. Unde et hodie 
vulgo scite dicunt nullum reperiri deformem amasium. Propterea quod amanti vel 
non pulchra pulcherrima videantur. Quam sententiam eleganter extulit Theocritus in 
Ecloga sexta : 
Ἢ γὰρ ἔρωτι 
Πολλάκις, ὦ Πολύφαμε, τὰ μὴ καλὰ καλὰ πέφανται, id est, 
Etenim haud raro, Polypheme, 
Quae minime sunt pulchra, ea pulchra videntur amori. 

Plato proverbium extulit in Lyside, sed inverse. Καὶ κινδυνεύει, inquit, κατὰ τὴν 


ἀρχαίαν παροιμίαν, TO καλὸν φίλον εἶναι, id est Periculum est, ne juxta vetus 

adagium amicum sit, quod pulchrum est. Quasi non ideo pulchrum haberi debeat 
aliquid, quod sit amicum, sed ideo oporteat esse amicum quod sit pulchrum. Huc 
pertinet et illud, quod scribit M. Tullius libro De finibus quinto : Suo enim quisque 
studio maxime ducitur. Et rursum in primo Officiorum : Quorum uterque suo studio 
delectatus contempsit alterum. Quamquam hoc venia dignum, hactenus communem 
illam φιλαυτίαν valere, ut suis quisque liberis, suis artibus, suo instituto, suis 
inventis, suae patriae paulo impensius faveat, nisi eo usque caecitatis nos rapiat, ut et 
virtutes alienas calumniemur et nostris blandiamur vitiis eaque virtutum nomine 
donemus ac sibi quisque sit, quod sibi fuit Suffenus Catullianus aut Mevius 
Horatianus. Quod vitii Flaccus in Epistolis notans 

Dum mala, inquit, delectent mea me, vel denique fallant. 
Atque hoc loco Porphyrio indicat Horatium respicere vulgatam sententiam, quod 
homines suis malis non solum non doleant, verumetiam delectentur ; eaque de re 
Graecum adagium esse celebratum, verum id adagiam vitio librariorum desideratur 
in scriptura. Eodem pertinet, quod alibi dixit Horatius : 

Turpia decipiunt caecum vitia, aut etiam ipsa haec 

Delectant, veluti Balbinum polypus Agnae. 
Nam Balbino stulto amanti etiam polypus Agnae amicae suave quiddam olere 
videbatur. Est autem polypus vitium narium grave olentium, itidem ut hircus 
alarum. Unde et polyposos et hircosos dicimus. M. Tullius ad Atticum libro 
decimoquarto Accipe, inquit, a me, mi Attice, καθολικὸν θεώρημα earum rerum in 
quibus exercitati sumus satis. Nemo unquam neque poeta neque orator fuit, qui 
quemquam meliorem se arbitraretur. Hoc etiam malis contingit ; quid tu Bruto putas 
ingenioso et erudito ? De quo etiam experti sumus nuper in edicto. Scripseram 
rogatu tuo. Meum mihi placebat, illi suum. Quinetiam cum ipsius precibus adductus 
pene scripsissem ad eum de optimo genere dicendi, non modo mihi sed etiam tibi 
scripsit sibi illud quod mihi placeret, non probari. Quare sinamus, quaeso, quemque 


sibi scribere. 

Suam cuique sponsam, mihi meam ; Suum cuique 

Amorem, mihi meum. 
Non scite. Hoc enim Attilius, poeta durissimus. Hactenus Cicero. Cujus ex verbis 
apparet hos duos versiculos Suam cuique etcaetera ex Attiliana quapiam fabula 
sumptos esse. Idem Tullius libro Tusculanarum quaestionum quinto : Musicorum 
vero perstudiosum accepimus, poetam etiam Tragicum, - quam bonum nihil ad rem : 
in hoc enim genere nescio quo pacto magis quam in aliis suum cuique pulchrum est. 
Adhuc neminem cognovi poetam (et mihi fuit cum Aquinio amicitia) qui sibi non 
optimus videretur. Sic se res habet. Te tua, me delectant mea. Eandem sententiam 
Plautus in Sticho diversis verbis, sed nimis quam eleganter extulit. Suus, inquit, rex 
reginae placet, sua cuique sponsa sponso. Huc referendum et Theocriticum illud : 

Kai γάρ θην οὐκ εἶδος ἔχω κακὸν ὥς με λέγοντι, id est 

Nec mihi forma profecto mala est, si vera loquuntur. 
Id imitans Maro : 

Nec sum adeo informis nuper me in littore vidi, 

Cum placidum ventis staret mare. 
Apertius adlusit ad adagium Flaccus in epistola quadam : 

Jovis auribus ista 

Servas, fidis enim manare poetica mella 

Te solum, tibi pulcher. 
Tibi pulcher dixit pro tibi ipsi placens. Non dissidet ab hac forma, quod divus 
Augustinus cum aliis aliquot locis tum in epistula XLVIIT adducit ex Tychonio 
quodam : Quod volumus, sanctum est. Est autem hemistichium carminis heroici. 
Quod dictum utinam non perinde locum haberet in moribus eorum, qui hodie sibi 
arrogantius vindicant pietatem quam unquam fecerint Pharisaei, qui cum vitiis nec 
ferendis nec nominandis madeant, miro tamen supercilio debacchantur in vitam 


alienam. 

116. I, 11, 16. Patriae fumus igni alieno luculentior 


Proverbii faciem habet atque ad eandem pertinet sententiam, quod eleganter 
scripsit Lucianus in Encomio patriae: Kai ὁ τῆς πατρίδος αὐτῷ καπνὸς 
λαμπρότερος ὀφθήσεται τοῦ παρ΄ ἄλλοις πυρός, id est Ac patriae fumus 
luculentior homini videtur, quam ignis alibi. Philostratus in Ariadne : Ὁ Θησεὺς δὲ 
ἐρᾷ μέν, ἀλλὰ τοῦ τῶν Ἀθηνῶν καπνοῦ: Ἀριάδνην δὲ οὐδὲ οἶδεν ἔτι, οὐδὲ ἔγνω 
ποτέ, id est Theseus vero amat quidem, sed Athenarum fumum ; nam Ariadnen 
neque vidit adhuc, neque etjamdum cognovit. Apud Homerum terrae natalis fumum 
Ulysses optat videre surgentem, unde et ductum proverbium. Sic enim legitur 
Odysseae A : 

Ἱέμενος τὸν καπνὸν ἀποθρῴσκοντα νοῆσαι 

Ἧς γαίας, id est 

Exoptans oculis surgentem cernere fumum 


Natalis terrae. 
117. I, u, 17. Viva vox 


Viva vox olim dicebatur non scripta, sed ab ipso pronuntiantis ore percepta 
quasi vivida atque efficax. Nam viva nonnumquam dicuntur quae nativa sunt, non 
factitia, ut vivo de marmore et vivoque sedilia saxo. Inest autem rebus nativis nescio 
quid gratiae genuinae, quod ars nulla queat imitatione consequi. Porro scriptura vox 
quaepiam est, sed quasi factitia veraeque vocis utcumque imitatrix. Deest actus 
motusque, hoc est vita. Siquidem actio, ut auctor Fabius, orationis quasi vita est. 
Rerum inventio ossium instar est, ordo nervos imitatur, elocutio carnem, cutem 
coloremque. Memoria spiritus vice fungitur, quibus omnibus accedit pronuntiatio 
velut motus quidam vitalis. Nullum enim certius argumentum vitae quam motus. 
Unde et flumina viva dicuntur, et argentum vivum. Contra mortua quae torpent 


languentque. Cicero libro Tusculanarum quaestionum secundo : Licet enim satis 

exemplorum ad imitandum ex lectione suppeditet, tamen viva illa, ut dicitur, vox alit 
plenius, praecipueque praeceptoris. Idem ad Atticum libro secundo : Ubi sunt nunc 
qui aiunt ζώσης φωνῆς ? Quanto magis vidi ex tuis litteris quam ex illius sermone, 
quid ageretur. Porro quod Cicero protulit abruptum ac mutilum, hoc quidam 
supplerunt de suo ad hunc modum : ζώσης φωνῆς μείζω ἐνέργειεαν εἶναι. Plinius 
junior in epistola quadam ad Nepotem : Praeterea magis, ut vulgo dicitur, viva vox 
afficitt Nam licet acriora sint quae legas, altius tamen in animo sedent quae 
pronuntiatio, vultus, habitus, gestus etiam dicentis adfigit. Seneca epistola quinta : 
Plus tamen tibi et viva vox et convictus quam oratio proderit. Divus Hieronymus in 
praefatione generali: Habet nescio quid latentis energiae viva vox et in aures 
discipuli de doctoris ore transfusa fortius sonat. Hactenus ille. Unde celebratum illud 
Aeschinis, de Demosthene : Ti dé, ei αὐτοῦ θηρίου ἠκηκόειτε, id est Quid autem si 
ipsam audissetis belluam ? Et illud : in scriptis Demosthenis magnam Demosthenis 


partem abesse. 


118. I, 11, 18. Muti magistri 


Quod modo retulimus, usurpavit et A. Gellius atque huic alterum quoddam 
diversum adjecit. Quoniam, inquit, vocis, ut dicitur, vivae penuria erat, ex mutis, 
quod aïunt, magistris cognoscerem. Mutos magistros libros sentiens, qui loquuntur 
quidem nobis, ut apud Platonem ait Socrates, sed dubitanti non satis commode 
respondent. Nec illepide profecto litterae muti vocantur praeceptores, propterea 
quod mutorum est non voce, sed nutibus signisque loqui. Itidem et libri notulis 
quibusdam et significantibus figuris nobiscum fabulantur. Quemadmodum enim 
voces, sensorum animi velut εἴδωλα quaepiam sunt auctore Aristotele, sic litterarum 
figurae, vocum simulacra quaedam recte dicuntur. Neque mirandum, si quidem 
ἀρχέτυπον illud pectoris exemplar efficacius repraesentat ac transfundit affectus 
animi quam alterum illud, quod non rem ipsam, sed imitationem imitatur. Neque 


illud temere quaeri solet a multis, utrum sit ad eruditionem comparandam 

conducibilius ζώσῃ φωνῇ χρῆσθαι ἢ τοῖς ἀφώνοις διδασκάλοις, hoc est plusne 
conferat lectio an auscultatio. Et habet res utraque sua quaedam peculiaria 
commoda; nam ex libris tum eruditiora ferme sunt quae discuntur, tum plura. 
Tantum enim quisque discit, quantum ïingenii celeritate consequi, memoriae 
fidelitate complecti potest. Adde quod hi praeceptores numquam gravantur operam 
suam nobis impertire. Atque horum ut uberior, ita paratior copia. Accedit huc otium 
illud et cogitationis secretum. Licet pressius inspicere singula, licet retractare, licet 
expendere. At e diverso minore jactura tum ingenii tum oculorum tum valetudinis 
constant, quae a praeceptore disserente percipimus, maxime si is dicat, quem et 
miremur et amemus. Deinde insidunt altius animo et haerent tenacius et occurrunt 
promptius. Quare consultum erit alterum studii genus cum altero conjungere, et ubi 
vivae vocis erit copia, libentius auscultare quam legere, si modo mediocri sit 
eruditione quem audis. Ubi non erit, libenter quasi non minus operae pretium 
facturus sis, ad libros confugere, sed optimos. Denique ut illud quoque adjiciam : ea 
figura libri dicti sunt muti magistri, qua M. Tullius legem appellat mutum 
magistratum, magistratum legem loquentem, et qua Plutarchus poesim appellat 


picturam loquentem et picturam mutam poesim. 


119. I, 11, 19. Frons occipitio prior 


Priscis agricolis celebratum adagium atque instar aenigmatis jactatum : Frons 
occipitio prior. Quo significavit antiquitas rectius geri negotium, ubi praesens ac 
testis adest is, cujus agitur negotium. Prior dictum est pro potior meliorque. Alioqui 
quis ignorabat frontem priorem esse capitis partem, occipitium posteriorem ? 
Tametsi haec amphibologia commendat nonnihil dicti gratiam, quod ob antiquitatem 
oraculi instar habebatur. Exstat autem apud Catonem libro De re rustica, capite 
quarto. Si bene, inquit, aedificaveris, libentius et saepius venies, fundus melior erit 
minusque peccabitur, fructi plus capies, frons occipitio prior. Plinius item in eandem 


ferme sententiam, libro Historiae mundi decimooctavo, capite quinto Eum tamen, 

inquit, qui bene habitet, saepius ventitare in agrum frontemque domini plus 
prodesse quam occipitium non mentiuntur. Rursum ejusdem libri capite sexto : Et 
ideo majores fertilissimum in agro oculum domini esse dixerunt. Aristoteles 
Oeconomicorum libro primo videtur hanc sententiam apud Persam quempiam 
referre subnectens alteram huic similem, quae a Libe quodam sit profecta. Sed satius 
fuerit ipsius adscribere verba, si quis forte desiderabit : Καὶ τὸ τοῦ Πέρσου Kai 
Λίβυος ἀπόφθεγμα εὖ ἂν ἔχοι: ὁ μὲν γὰρ ἐρωτηθείς, τί μάλιστα ἵππον πιαίνει, ὁ 
τοῦ δεσπότου ὀφθαλμὸς ἔφη: ὁ δὲ Λίβυς ἐρωτηθείς, ποία κόπρος ἀρίστη, τὰ τοῦ 
δεσπότου ὀφθαλμὸς ἴχνα ἔφη͵ id est Atque illud Persae Libysque responsum, recte 
servabitur. Nam alter interrogatus, quae res potissimum saginaret equum, respondit 
oculus domini, alter rogatus, quod stercus esset optimum, domini vestigia inquit. 
Uterque significavit domini praesentiam plurimum habere momenti ad rem bene 
gerendam. Item Columella putat rem malam esse frequentem fundi locationem, 
pejorem tamen urbanum colonum, qui per familiam mavult agrum quam per se 
colere. Huc pertinet illud quod refertur a Gellio, quod cum quidam corpulentus ac 
nitidus equum haberet macilentum ac strigosum, rogatus quid esset in causa, 
respondit mirum non debere videri, si equo suo esset habitior, quandoquidem ipse se 
pasceret, equum curaret servus. Plutarchus in commentario De liberis educandis : 
Κἀνταῦθα δὴ ῥηθὲν ὑπὸ τοῦ ἱπποκόμου χάριεν, ὡς οὐδὲν οὕτω πιαίνει τὸν ἵππον 
ὡς βασιλέως ὀφθαλμός, id est Hinc et illud eleganter dictum ab equisone, nihil 
perinde saginare equum ut regis oculum. Hujus figurae est quod Aeschylus in 
tragoedia, cui titulus Persae, domini praesentiam oculum domus vocat : 
Ὄμμα γὰρ δόμων νομίζω δεσπότου παρουσίαν, id est 
Nam domus oculum esse domini judico praesentiam. 

Eodem pertinet, quod perquam venuste dixit T. Livius non satis feliciter solere 
procedere, quae oculis agas alienis. Innuïit tale quiddam et Terentius in Eunucho, 
cum ait: Ita ut fit, domini ubi absunt, significans absentibus heris ministros omnia 


facere indiligentius et peccare licentius ; nempe haec omnia eo tendunt, ut quisque 

suum negotium praesens curet neque magnopere fidat alienae industriae. Id nulli 
magis observandum quam principi, si modo principis animum gerat, non praedonis, 
hoc est si publicum commodum cordi habet. At hodie fere episcopi et reges omnia 
alienis manibus, alienus auribus atque oculis agunt, neque quicquam minus ad se 
pertinere putant quam rempublicam aut privatis suisque distenti aut voluptatibus 


occupati. 


120. I, 11, 20. Aequalis aequalem delectat 


Similitudo mater est benevolentiae consuetudinisque et familiaritatis 
conciliatrix. Unde videmus juvenes inter se libenter convenire, senes cum senibus 
congregari, doctos doctorum conventu capi, improbos congredi cum improbis, 
bibones cum bibonibus, nautas amare nautas, divitibus esse necessitudinem cum 
divitibus atque in universum similia similibus gaudere. In hanc sententiam extant 
aliquot veterum proverbia, quorum est illud : Ἥλιξ ἥλικα τέρπει, id est Aequalis 
aequalem delectat. Quod usurpans M. Tullius in Catone Majore. Pares autem, inquit, 
cum paribus, ut est in vetere proverbio, facillime congregantur.Nam prima 
familiaritatis conciliatio proficiscitur ab aetatis aequalitate, quam Graeci vocant. Ad 
quod alludens Homerus in Odysseae O : 

Ἀτὰρ καὶ ὁμήλικές εἰμεν, id est 

Quinetiam sumus aequaevi. 

Huc respexit Plato primo De republica libro, apud quem Cephalus, qui se testatur 
jam pervenisse ἐς γήραος ovdoc, id est senectae limen, ait: Πολλάκις γὰρ 
συνερχόμεθά τινες εἰς ταὐτὸ παραπλησίαν ἡλικίαν ἔχοντες, διασῴζοντες τὴν 
παλαιὰν παροιμίαν, est Saepenumero plerique convenimus ferme aequales 
antiquum ïillud servantes proverbium. Aristoteles secundo Rhetoricorum libro 
recensens quae quibus sint jucunda, scribit in totum ea natura sese invicem delectari, 
quae genere sint conjuncta aut similia ut hominem homine, equum equo, 


adolescentem adolescente. Atque huc tendere proverbia vulgo jactata : Ἥλιξ ἥλικα 

τέρπει. Item id genus alia quaedam. Verba illius haec sunt : Τὰ συγγενῆ dE κατὰ 
φύσιν ἀλλήλοις ἐστίν, ἅπαντα τὰ συγγενῆ καὶ ὅμοια ἡδέα ὡς ἐπὶ τὸ πολύ, οἷον 
ἄνθρωπος ἀνθρώπῳ καὶ ἵππος ἵππῳ καὶ νέος νέῳ. Ὅθεν καὶ αἱ παροιμίαι 
εἴρηνται, ὡς ἧλιξ ἥλικα τέρπει, καὶ ὡς ἀεὶ τὸ ὁμοῖον, καὶ ὅσα ἄλλα τοιαῦτα. 
Theognis ait amicitiam cohaerere inter aequales, vicinos et senes : 

Πάντες μὲν τιμῶσιν ὁμῶς, ἴσοι οἵ TE κατ' αὐτὸν 

Οἰκοῦσιν χωρὶς, οἵ τε παλαιότεροι, id est 
Omnes hi sese venerantur amantque vicissim, 
Vicini, aequales viribus atque senes. 

Nec alienum est ab hoc proverbio, quod Empedocles ait apud Aristotelem, libro De 
anima primo, animam esse quiddam ex omnibus elementis conflatum, imo ipsam 
horum quidvis esse et unumquodque cognoscere, eo quod habet affine quiddam cum 
singulis. Unde et Plato in Timaeo dicit animam ex elementis constare. Empedoclis 
versus sic habent : 

l'ai μὲν γὰρ γαῖαν ὀπώπαμεν, ὕδατι d ὕδωρ, 

Αἰθέρι δ’ αἰθέρα δῖον, ἀτὰρ πυρὶ πῦρ ἀΐδηλον, 

Στοργῇ δὲ στοργήν, νεῖκος δέ τε νείκεϊ λυγρῷ. 
Quos versus, quoniam initio desperabamus commodius verti posse, ab Argyropylo 
versos subjecimus : 

Terram nam terra, Iympha cognoscimus aquam, 

Aetheraque aethere, sane ignis dignoscitur igni, 

Sic et amore amor ac tristi discordia lite. 
Quanquam in primo versu suspicor a librariis undam versam in aquam. Post 
amicorum rogatu nostra addidimus qualiacunque : 

Terra quidem terra sentitur, lymphaque lympha, 

Aetherque aethere purus, at igni noxius ignis, 


Dulcis amore amor atque odio funesta simultas. 

Argyropylus explendi carminis gratia pro uno verbo ὀπώπαμεν duo reddidit, 
cognoscimus et dignoscitur, duo epitheta praetermisit, δῖον καὶ ἀΐδηλον. Deinde 
vocis repetitae gratiam bis perdidit, in aquam et undam, in discordia et lite, ut ne 
commemorem duritiem compositionis in Terram nam. Sic et sane adverbium de suo 
attexuit. Nos amori addidimus epitheton, sed quod fuerat additurus poeta, si per 
metri leges licuisset, quandoquidem voci contrariae addidit suum veiket λυγρῷ. 
haec mihi dicuntur, ut suggillem virum de studiis optimis optime meritum, sed ut 
judicio proficiant adolescentes, quibus haec potissimum scribuntur. Philosophorum 
quispiam, Zenon ni fallor, apud Augustinum prodidit animam ipsam esse numerum 
seipsam moventem atque hanc ob causam rebus numerosis natura capi delinirique, 
veluti musicis modis afficiuntur et pueri cognato quodam naturae sensu, cum 
prorsus nesciant quid sit musica. Aristoles hoc ipso quem modo retulimus loco 


definitionem hanc adducit tacito auctoris nomine. 


121. I, 11, 21. Simile gaudet simili 


Ὅμοιον ὁμοίῳ φίλον, id est Simile gaudet simili. Aristoteles libro Moralium 
octavo : Ὅμοιον ὁμοίου ἐφίεται, id est Simile appetit simile. Item libro nono: 
Ὅμοιον ὁμοίῳ φίλον, est Simile simili amicum. Unde est et illud : Ὁμοιότης τῆς 
φιλότητος μήτηρ, id est Similitudo mater amoris. Quare ubi absoluta similitudo, ibi 
vehementissimus amor, id quod indicat fabula Narcissi. Agathon in Convivio 
Platonis : γὰρ παλαιὸς λόγος εὖ ἔχει, ὡς ὅμοιον ὁμοίῳ ἀεὶ πελάζει, est Scite 
quidem veteri proverbio fertur, simile simili semper haerere.Plutarchus in 
commentario, cui titulus Quo pacto sit amicus ab adulatore dignoscendus, refert 
hujusmodi senarios : 

Γέρων γέροντι γλῶτταν ἡδίστην ἔχει, 

Παῖς παιδί, καὶ γυναικὶ πρόσφορον γυνή, 

ΝνΝοσῶν T ἀνὴρ νοσοῦντι, καὶ δυσπραξίᾳ 


Ληφθεὶς ἐπῳδός ἐστι τῷ πειρωμένῳ, id est 


191 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Seni senilis lingua jucundissima est, 

Pueroque puer, et mulier apta foeminae, 

Aegrotus itidem aegroto, et in malis situs 

Exercito malis placet atque congruit. 
Diogenes Laertius ostendens quaedam imitatum Platonem ex Epicharmi scriptis 
adducit et illud : Quod canis cani videtur pulcherrima et bovi bos et asina asino et 
sus sui. Diximus alibi suum cuique reginae placere regem. Plato libro De legibus 
octavo : Φίλον μέν που καλοῦμεν ὅμοιον ὁμοίῳ κατ΄ ἀρετὴν καὶ ἴσον ἴσῳ, id est 
Amicum quidem vocamus simile simili quoad virtutem et aequale aequali. 
Quanquam adagium recte transferetur et ad illos, quos similitudo conciliat vitiorum. 
In quos est illud Catulli : 

Pulchre convenit improbis cinaedis. 
Item illud Martialis : 

Uxor pessima, pessimus maritus, 

Miror non bene convenire vobis. 


Illud item Juvenalis : Magna inter molles concordia. 


122. I, 11, 22. Semper similem ducit deus ad similem 


Potest autem adagium ex Homero natum videri, apud quem in Odysseae P 
Melanthius caprarius conspicatus Eumaeum subulcum ipsum Ulyssem secum 
adducentem sed habitu specieque pannosi, scomma jacit in utrunque, quasi duo inter 
se similes bene convenissent : 

Nov μὲν δὴ μάλα πάγχυ κακὸν ἡγηλάζει, 

Ὡς αἰεὶ τὸν ὁμοῖον ἄγει θεὸς ὡς τὸν ὁμοῖον, id est 

Nunc adeo malus ecce malum comitatur, ut usque 

Ad similem deus adducit similemque paremque. 

Aristoteles libro Moralium octavo proverbii loco refert : Ὅθεν τὸν ὅμοιόν φασιν ὡς 


τὸν ὅμοιον, id est Unde simile aïunt ad simile. 

123. I, 11, 23. Semper graculus assidet graculo 


Ἀεὶ κολοιὸς πρὸς κολοιὸν ἱζάνει, id est 

Adsidit usque graculus apud graculum. 
Refertur a Diogeniano proverbialis senarius notaturque ab Aristotele libro 
Rhetoricorum, quem modo citavimus, ubi inter alia complura hujus sententiae 
proverbia hoc quoque commemorat. Item libro Moralium octavo καὶ κολοιὸς ποτὶ 
κολοιόν, id est et graculus, inquit, ad graculum. Graecis est trochaicus dimeter, haud 
dubium quin ex poeta quopiam decerptus. Eleganter usurpavit adagium Gregorius 
in quadam ad Eudoxium epistola : Κολοιὸν δὲ ποτὶ κολοιὸν ἱζάνειν καὶ τῆς 
παροιμίας ἀκούεις, id est Graculum autem assidere graculo audis et ἃ proverbio. 
Porro graculorum conventus olim notos fuisse testatur M. Varro libro De re rustica 
IT. Unde Plutarchus in libro De polyphilia : Οὐκ ἀγελαῖόν ἐστιν οὐδὲ κολοιῶδες, id 
est Non armentarium est neque graculeum. Quin huic avi nomen inditum a κολάω, 
est conglutino. M. Varro graculos quoque Latinis inde dictos vult, quod gregatim 


volent. Quintilianus non probat asseverans dictionem ab avium voce confictam. 
124. I, n, 24. Cicada cicadae chara, formica formicae 


Caeterum quod Aristoteles in eo loco, quem modo citavimus, addidit et si qua 
sunt id genus alia, dubium non est, quin senserit illa quae sunt apud Theocritum 
Idyllio nono : 

Τέττιξ μὲν τέττιγι φίλος, μύρμακι δὲ μύρμαξ, 

Ἴρηκες δ΄ ἴραξιν, id est 

Formicae grata est formica, cicada cicadae, 

Accipiter placet accipitri. 


Porro nota est formicarum politia et cicadarum concentus. 

125. I, ui, 25. Figulus figulo invidet, faber fabro 


Ab hac forma velut excipiendi sunt qui in eadem arte versantur, propterea 
quod inter hos artificii similitudo magis aemulationem  conciliat quam 
benevolentiam. Quorum mutuam inter ipsos invidiam Hesiodus in opere, cui titulus 
Opera et dies, compluribus metaphoris indicavit haud tamen damnans id genus 
artificum concertationem, imo probans ac laudans. Proposuerat enim poeta duplex 
aemulationis genus, quorum alterum sit utile pulchrumque mortalibus alterum 
foedum ac perniciosum. Hoc homines ad rixas ac bella concitari propter opum 
honorumque certamina, illo vero tanquam exemplis propositis ad industriam et 
honestas artes expergefieri. Honestam igitur aemulationem his verbis describit : 

Ζηλοῖ δέ τε γείτονα γείτων 

Eic ἄφενον σπεύδοντ’ ἀγαθὴ δ΄ ἔρις ἥδε βροτοῖσιν. 

Καὶ κεραμεὺς κεραμεῖ κοτέει καὶ τέκτονι τέκτων, 

Καὶ πτωχὸς πτωχῷ φθονέει καὶ ἀοιδὸς ἀοιδῷ. 

Quos versus longe elegantissimos in hoc duntaxat vertimus, ut intelligantur. Nam 
venustatem vix quisquam assequatur, nedum ego : 

Semper vicinus vicino est aemulus, hunc ut 

Condere cernit opes properantem gnaviter, atqui 

Concertatio conducit mortalibus ista. 

Odit ita fabrumque faber figuloque molestus 

Est figulus ; mendico protinus invidet alter 

Mendicus, cantor cantorem lividus odit. 

Usurpatur cum alias frequenter apud diversos auctores tum apud Aristotelem libro 
Moralium secundo. Rursum ejusdem operis libro octavo paroemiae vice refertur : 
Κεραμεῖς πάντας τοὺς τοιούτους ἀλλήλοις φασὶν εἶναι, id est Omnes ejusmodi 
figulos inter 5656 aiunt esse. Figulos invidos dixit nimirum alludens ad Hesiodium 


adagium. Item Rhetoricorum libro tertio : Ὄθεν εἴρηται Kai κεραμεὺς κεραμεῖ, id 

est Unde dictum est Et figulus figulo. Citat ibidem et hunc senarium, haud scio ex 
quo poeta : 

Τὸ συγγενὲς γὰρ καὶ φθονεῖν ἐπίσταται, id est 

Etenim invidere didicit ipsa affinitas. 
At est similitudo, quam in Symposiacis Plutarchus μάχιμον dicit, hoc est bellacem ac 
pugnacem, qualis est gallorum gallinaceorum qualisque est inter sophistas, 
mendicos, poetas, cantores, et ob hoc vetat id genus hominum in conviviis conjugi, 
ne quid oriatur rixae ; est altera, quam ἐπιειζῆ vocat, cujusmodi est graculorum inter 
se. Ad hanc pertinent nautae, agricolae, venatores, aliptici. Atque ob id recte 


copulantur in accubitu. Ad haec amantes, nisi contingat eos eandem amare. 


126. I, 1, 26. Cretensis cretensem 


Ὁ Κρὴς τὸν Κρῆτα, Cretensis Cretensem, subaudi, quod erit commodum 
sententiae, provocat, conatur circumvenire aut tale quippiam. Quoties improbus agit 
cum improbo, perfidus cum perfido. Sumptum adagium a Cretensium moribus, quos 


plurimis conviciis incessuit antiquitas. 


127. I, 11, 27. Cretensis cum Aegineta 


Eandem obtinet sententiam Κρὴς πρὸς Αἰγινήτην, id est Cretensis cum 
Aegineta, subaudiendum agit. Quadrat in pariter improbos, qui mutuis inter se 
fallaciis agunt. Nam Aeginetae quoque olim male audierunt, in quos etiam oraculum 
illud quidam aeditum putant : Οὔτε τρίτοι οὔτε τέταρτοι, id est Neque tertii neque 


quarti. 


128. I, 11, 28. Vulpinari cum vulpe 


Ἀλωπεκίζειν πρὸς ἑτέραν ἀλώπεκα, id est 
Cum vulpe vulpinare tu quoque invicem. 


Senarius est proberbialis : cum astutis astutiis agito. Horatius : 

Numquam te fallant animi sub vulpe latentes. 
Aristophanes in Vespis : Οὐκ ἔστιν ἀλωπεκίζειν, est Non licet vulpinari. Quod 
autem nos ἀλωπεκίζειν vertimus vulpinari, ne quis hoc verbi tanquam nostrum ac 
novum aspernetur, citatur ex M. Varrone a Nonio Marcello. Sic enim ausus est dicere 
Varro vulpinari pro ἀλωπεκίζειν, Horatius juvenari dixit pro veaviCetv. Vide 


proverbium Βατταρίζειν. 


129. I, 1, 29. Cretiza cum Cretensi 


Πρὸς Κρῆτα κρητίζειν, id est Adversum Cretensem cretiza, id est adversus 
mendacum mendaciis utere. Usus est Plutarchus in vita Lysandri : Πρὸς Κρῆτα δὲ 
ἄρα τοῦ λόγου κρητίζων. Rursus in vita Pauli Aemilii : Τοὺς μὲν ἐπισταμένους 
ἀκριβῶς αὐτὸν οὐκ ἕλαθεν κρητίζων πρὸς κρῆτας, est Eos quidem, qui hominem 
penitus norant, haud latuit, quod cum Cretensibus arte Cretica uteretur. Propterea 
quod Cretensium vanitas de Jovis apud se sepulchro multaque id genus mentientium 
in vulgi fabulam abierit, id quod palam testatur Epimenidis ille versiculus, quem 
Paulus etiam apostolus citat : 

Κρῆτες ἀεὶ ψεῦσται, κακὰ θηρία, γαστέρες ἀργοί, id est 
Cretenses semper mendaces, malae bestiae, ventres pigri. Divus Hieronymus in 
commentariis, quos in hanc scripsit epistolam, indicat hunc versiculum repertum in 
opere Epimenidis, cui titulum fecit De oraculis. Unde et Paulus prophetam vocat sive 
per jocum sive ob argumentum. Hujus autem carminis initium, Κρῆτες ἀεὶ ψεῦσται, 
usurpavit Callimachus porta Cyrenensis in hymno scribens adversus Cretenses in 
laudem Jovis ac vanitatis eos arguens, quod jactitarent illius sepulchrum esse apud 
se, cum is esset immortalis. Quo respiciens Ovidius Nec fingunt, inquit, omnia 
Cretes. Unde κρητίζειν pro mentiri dicunt. Suidas aliam adagionis causam indicat 
scribens Idomeneum Cretensem, cum illi negotium esset datum, ut aes quod e spoliis 
ab hostibus detractis collectum erat, distribueret, sibi partem longe optimam 


delegisse. Unde congruere videtur etiam in illos, qui fraudant alios suisque 

commodis impensius ubique student. Idem putat adagium quadrare etiam in eos, 
qui frustra mendaciis agunt adversus artificem mentiendi. Quemadmodum vulgo 
dicunt difficillimum esse furari apud fures, ita difficillimum mendaciis imponere 


mendacibus. 


130. I, 11, 30. Cum care carizas 


Huic simillimum refert Diogenianus : Πρὸς Κᾶρα καρίζεις, id est Cum Care 
carizas, rustice agis cum rustico, barbare loqueris barbaro, crasse cum crasso. Cares 
populi sunt Phrygiae, de quibus alio loco dicemus, quorum mores proverbiis aliquot 


fecere locum. 


131. I, n, 31. Cretensis mare 


Ὁ Κρῆς τὴν θάλασσαν, id est Cretensis mare, subaudiendeum nescit aut 
metuit. Hanc paroemiam refert pariter atque exponit Strabo Geographiae libro x. 
scribens olim Cretenses navigandi peritia rerumque maritimarum usu principatum 
tenuisse atque hinc antiquitus increbuisse proverbium Cretensis mare nescit in eos, 
qui nescire fingerent, quod egregie callerent. Etenim qui consentaneum est Cretenses, 
cum sint insulares, ignorare mare, quo cinguntur undiquaque ? Usus est eodem et 
Aristides in Pericle : Κρὴς τὸν πόντον. Zenodotus scribit apud Alcaeum extare. His 
affine est quod habet Horatius in epistola ad Octavium : 

Ipse ego qui nullos me affirmo scribere versus, 

Invenior Parthis mendacior, 


Quod Parthi tum maxime pungent, cum fugam simulant. 


132. I, n, 32. Ad umbilicum ducere 


Exstant apud auctores aliquot absolvendi paroemiae, quarum de numero est 
illa Ad umbilicum ducere pro eo, quod est : librum finire atque absolvere. Sunt enim 


umbilici interprete Porphyrione ornamenta quaedam ossea aut lignea corneave 

umbilici nostri formam imitantia, quae voluminibus jam absolutis addebantur, atque 
hinc proverbialem figuram esse natam Ad umbilicum pervenit, id est ad finem. 
Horatius in Epodis : 
Deus, deus nam me vetat 
Inceptum celeres promissum carmen iambos 
Ad umbilicum ducere. 

Martialis in quarto Epigrammatum libro : 

Ohe, jam satis est, ohe libelle, 

Jam pervenimus usque ad umbilicus, 

Tu procedure adhuc et ire quaeris. 
Idem libro quinto : 

Quae cedro decorata purpuraque 

Nigris pagina crevit umbilicis. 
Idem in tertio : 

Cedro nunc licet ambules perunctus, 

Et frontes gemino decens honore 

Pictis luxurieris umbilicis. 
Rursum in undecimo : 

Explicitum nobis usque ad sua cornua librum, 

Et quasi perfectum, Septitiane, refers. 
Verum equidem haud scio possitne proverbium hoc alio quam ad librum aut 


Carmen transferri, nisi durior fiat metaphora. 


133. 1,11, 33. Summum fastigium imponere 


Illud generalius est Summum fastigium imponere, pro eo, quod est: rem 
omnibus suis partibus absolvere. Exempla reperies apud Ciceronem libro Officiorum 
tertio, apud Plinium in epistolis aliquoties. Translatum ab aedificatoribus, qui 


perfecto demum aedificio fastigium aliquod solent imponere. Quibus sicuti 

fundamentum prima instituendi operis pars est, ita fastigium suprema est jam 
absoluti. Unde quemadmodum fundamenta jacere transferunt ad id, quod est 
instituere quippiam, itidem fastigium addere traducunt ad rei perfectionem 
summamque, ut vocant, manum. Huic confine quod a Graecis dicitur, Τὸν 


κολοφῶνα ἐπέθηκε, id est Colophonem imposuit. 


134. 1,11, 34. Summam manum addere 


Eandem vim habet Summam manum addere. Mirum ni metaphora ad 
artificibus translate, qui primum rude quoddam operis simulachrum effingunt atque 
hanc primam appellant manum, deinde formant expressius, postremo summa cura 
expoliunt atque hanc supremam seu summam manum vocant. Ovidius : 

Nec tamen illa legi poterunt patienter ab ullo, 

Nesciat his summam si quis abesse manum. 
Mox pro eodem dixit ultimam limam : 
Ablatum mediis opus est incudibus illud, 
Defuit et scriptis ultima lima meis. 
Seneca ad Lucilium : Vino deditos delectate potatio extrema, illa quae mergit, quae 
ebrietati summam manum imponit. Eadem figura dicimus nihil deesse praeter 
extremam manum. Exempla crebriora sunt apud scriptores quam ut hic referat 


repetere. 


135. I, 11, 35. Supremum fabulae actum addere 


In eandem formam referendum est illud Supremum fabulae actum addere pro 
eo, quod est : extremum finem imponere, a poetis comoediarum aut tragoediarum 
scritoribus ascitum, qui fabulas suas in actus quosdam distribuunt. Unde illud 
Horatianum : Nec sit quinto productior actu. Solent autem in extreme actu plurimum 
artis addere, sicuti scribit M. Tullius ad Quintum fratrem : Illud te ad extremum et 


oro et hortor, ut tamquam poetae boni et actors industrii solent, sic tu in extrema 

parte et conclusione muneris ac negotii tui diligentissimus sis, ut hic tertius annus 
imperii tui tamquam tertius actus perfectissimus atque ornatissimus esse videatur. 
Idem ad Atticum libro decimotertio : Etenim haec decantata erat fibula, sed complere 
paginam volui. Cicero in Catone transfert ad vitam peractam. Quemadmodum et 
Apuleius libro Floridorum tertio de Philemone comico loquens Renuntiavere, inquïit, 
Philemonem poetam qui expectaretur, ut in theatro fictum argumentum finiret, jam 
domi veram fabulam consummasse. Enimvero jam dixisse rebus humanis valere et 
plaudere. Opinor ad hanc formam pertinere, quod apud Nonium ait Lucilius : 


Sarcinatoris est summum suere centonem optime. 


136. I, 11, 36. Catastrophe fabulae 


Cujuslibet exitum rei proverbiali figura catastrophen vocamus. Porro inter 
figuras proverbiales illud admonuimus unicuique disciplinae atque artificio sua 
quaedam esse pecularia vocabula, quae, quemadmodum in sacrorum ceremoniis ac 
magicis precaminibus fieri consuevit, pene superstitione quadam usurpantur. Ea 
quoties in aliud quippiam trahuntur, fere proverbii speciem obtinent velut ex militari 
disciplina : receptui canere et locum deserere et prima acies et res ad triarios rediit. 
Ex musica : praeludium pro praefatione aut ingressu negotii. Summa et ima chorda 
pro clamosa et gravi voce et eadem oberrare chorda pro eo, quod est : in eadem re 
peccare saepius. Porro fabula omnis, ut ostendit Donatus, in treis partes distribuitur : 
in πρότασιν, ἐπίτασιν, καταστροφήν. Protasis est primus ille tumultus jam quasi 
gliscens, epitasis turba fervidissima, catastrophe subita rerum commutatio. Unde 
Lucianus eleganter exitum eventumque negotii catastrophen appellat cum alias tum 
in commentario De mercede servientibus : Ἐπὶ πᾶσι δὴ ἥτις αὐτοῖς ἣ καταστροφὴ 
τοῦ δράματος γίνεται, id est Post omnia denique quae 11115. catastrophe fabulae 
contingit, hoc est quis exitus servitii. Et in Alexandro Pseudomante : Τοιοῦτο τέλος 


τῆς Ἀλεξάνδρου τραγῳδίας, id est Ejusmodi finis tragoediae Alexandri. Idem in vita 

Peregrini: Αὖθις ὁρῶ γελῶντά σε, ὦ καλὲ Κρόνιε, τὴν καταστροφὴν τοῦ 


δράματος, id est Rursus video te, o bone Cronie, ridentem fabulae catastrophen. 
137. I, 11, 37. A capite usque ad calcem 


Cum rem totam significamus, a capite usque ad calcem dicimus. Cujus adagii 
triplex esse potest usus. Aut enim ad corpus referetur aut ad animum aut ad rem, qui 
duo posteriores plus obtinent venustatis, nimirum quo plus habent figurae. Ad 
corpus apud Homerum Iliados W: Ἐς πόδας ἐκ κεφαλῆς, id est Α capite usque 
pedes. Item Theocritus in Bucolisco : 

Καί μ’ ἀπὸ τᾶς κεφαλᾶς ποτὶ τώ πόδε συννεχὲς εἶδεν, id est 

Me ἃ capite usque pedes lustravit lumine totum. 

Plautus in Epidico: Contempla, Epidice, ab unguiculo ad capillum summum. 
Horatius : Talos a vertice pulcher ad imos. M. Tullius pro Roscio comoedo : Nonne 
ipsum caput et supercilia illa penitus abrasa olere malitiam et clamitare calliditatem 
videntur ἡ Nonne ab imis unguibus usque ad verticem summum, si quam 
coniecturam adfert hominibus tacita corporis figura, ex fraude, fallaciis, mendaciis, 
totus constare videtur ? Ad rem ut apud Aristophanem in Pluto : 

Ἄκουε τοίνυν, ὡς ἐγὼ τὰ πράγματα 

Ἐκ τῶν ποδῶν ἐς τὴν κεφαλήν σοι πάντ’ ἐρῶ, id est 

Audi ergo, quando totum ego negotium 

A pedibus usque tibi ad caput percenseo. 

Quanquam hic comicus ioci causa praepostere posuit pedes et caput. Divus 
Hieronymus in praefatione libri, quam Dierum inscribunt Hebraei : Contuli cum eo a 
vertice, ut aiunt, usque ad extremum unguem. Ad animum hoc pacto poterit 
transferri : Ego tibi mores et ingenium illius, breviter hominem quantus est a summo, 
ut aïunt, capillo ad imum usque calcaneum, depingam. Quanquam exemplum M. 
Tullii, quod modo retulimus, magis ad animum quam ad corpus videtur pertinere. 


Quinetiam dividitur adagium, cum caput negotii vocamus praecipuum auctorem 


201 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


perinde ut et fontem dicimus. Terentius : Te esse huic rei caput. Item apud Graecos : 
τὸ κεφάλαιον τοῦ πράγματος. Lucianus in Tyrannicida: τῆς τυραννίδος 
κεφάλαιον, id est tyrannidis caput, et Plato libro De legibus ΠῚ: τὴν τῶν στάσεων 
πηγήν dixit, id est seditionum fontem. Et: ad calcem venire, in calce operis, in 
extremo litterarum tuarum calce, ab ipso exordiri capite, a calce ad caput recurrere 
atque id genus aliae loquendi formulae, quae passim apud auctores obviae sunt. 
Plutarchus Adversus Stoicos : Ἐκ παρόδου καὶ ἀρχῆς ἄχρι κορωνίδος, id est Ab 


ingressu et initio usque ad coronidem. 


138. I, 11, 38. Cursu lampada trado 


Cursu lampada trado proverbialis metaphora pro eo, quod est : partes tuas 
quasi successione in alium atque alium transferre. Lucretius : 

Et quasi cursores vitai lampada tradunt. 
De animantibus agit, quae successione propagantur, vita per vices ab aliis in alia 
transfusa. M. Varro libro De re rustica, III, cap. XV : Sed, o Merula, Axius noster ne, 
dum hoc audit, physicam addiscat, quod de fructu nihil dixi, nunc cursu lampada 
tibi trado. Quibus verbis significat se alteram sermonis partem Merulae tradere isque 
in dicendi vicem succedit. Lucretius videtur imitatus Platonem, qui libro De Legibus 
sexto scribit cives oportere liberis generandis atque educandis operam dare, ut vitam, 
quam ipsi a maioribus accepissent, vicissim quasi tedam ardentem posteris tradant. 
Eodem pertinet Persianum illud : 

Qui prior es, cur me in decursu lampada poscis ? 
Aristophanes in Ranis : 

Λαμπάδα δ’ οὐδεὶς οἷός TE φέρειν 

ὝὙὝπ' ἀγυμνασίας ἔτι νυνί, id est 

Jam nemo queat gestare facem, 


Quod non curant exerceri. 

Taxat ignaviam atque ïinertiam civium. Quo loco interpres addit in tribus 
certaminibus solere veteres gestare faces, id est, ut illi dicebant, λαμπαδουχεῖν in 
Prometheis, in Vulcanïis et Panathenaicis. Porro Prometheus creditur primus hoc 
ludorum genus instituisse hunc quidem ad modum, ut currentes facem ardentem 
gestarent. Eam defatigatus proximo in manum dabat. Is item defessus alii ac 
deinceps alius alii successione tradebant inuicem historiae Prometheae quasi 
simulachrum repraesentantes, quemadmodum ferulam, qua coelestem ignem 
exceperat, ne rursus extingueretur, perpetuo motu jactarit in terram devolans. Hujus 
rei mentionem facit Plato libro De republica primo significans daduchias etiam in 
honorem Minervae solere celebrari. Pausanias autem in Atticis ritum horum 
ludorum describit copiosius. Meminit et Herodotus, sed obiter in Vrania ostendens 
eum morem a Persis repertum, ut dispositis equis atque cursoribus alius alii mandata 
velut lampada traderent, quo celerius perferri possent. Auctor Rhetorices ad 
Herennium : Non enim, quemadmodum in palaestra qui tedas ardentes accipit 
celerior est in cursu continuo quam ille qui tradit, ita melior imperator novus qui 
accipit exercitum quam ille qui discedit ; propterea quod defatigatus cursu integro 
facem, hic peritus imperator imperito exercitum tradit. Itaque lampadem tradere 
dicetur, qui jam vel delassatus vel emeritus in alios munus gerendum ab se transfert. 
Et invicem lampada tradere, qui, quod aït Terentius, tradunt operas mutuas et aliis 


alii vicissim suppetias ferunt. 


139. I, 11, 39. Principium dimidium totius 


Ἀρχὴ ἥμισυ παντός, id est Principium dimidium totius. Hoc adagio 
significatum est maximam difficultatis partem in aggrediundo negotio sitam esse. 
Hemistichium est Hesiodi citante Luciano in Hermotimo. Refertur et ab Aristotele 
libro quinto Politicorum : Ἢ δὲ ἀρχὴ λέγεται ἥμισυ εἶναι παντός. Plato libro De 
legibus sexto : Ἀρχὴ γὰρ λέγεται μὲν ἥμισυ παντὸς ἐν ταῖς παροιμίαις ἔργου, καὶ 


τό γε καλῶς ἄρξασθαι πάντες ἐγκωμιάζομεν ἑκάστοτε. Τὸ δ΄ ἐστίν τε, ὡς ἐμοίγε 

φαίνεται, πλέον TO ἥμισυ, καὶ οὐδεὶς AUTO καλῶς γενόμενον ἐγκεκωμίακεν 
ἱκανῶς, id est Nam in proverbiis quidem initium totius facti dimidium dicitur. 
Atque illud nimirum recte coepisse omnes undique laudibus ferimus. At istud, ut 
mihi quidem videtur, plus est quam dimidium. Neque quisquam hoc, ubi recte fit, 
satis pro merito laudarit. Suidas haec ex Marino quodam refert : Γέγονε dE nuivr 
ἀρχὴ οὐκ ἀρχὴ μόνον, οὐδὲ κατὰ τὴν παροιμίαν ἥμισυ τοῦ παντός. AUTO δὲ ὅλον 
τὸ πᾶν, id est Fuit autem nobis initium illud non tantum initium neque juxta 
proverbium dimidium totius, sed ipsum in solidum totum. Aristoteles item libro 
Moralium primo: Principium enim plus quam dimidium totius esse videtur. 
Horatius in Epistolis : 

Dimidium facti, qui coepit, habet : sapere aude. 
Ausonius : 

Incipe, dimidium facti est coepisse, supersit 

Dimidium rursum, hoc incipe et efficies. 

Plutarchus, in libello, cui titulus Quo pacto sint audiendi poetae, citat ex Sophocle 
carmen hoc : 

Ἔργου δὲ παντὸς ἦν τις ἄρχηται καλῶς, 

Καὶ τὰς τελευτὰς εἰκός ἐσθ’ οὕτως ἔχειν, id est 

Negotii cujusque si bene coeperis, 


Et finem item bonum fore probabile est. 
140. I, 11, 40. Satius est initiis remederi quam fini 


Ἀρχὴν ἰᾶσθαι πολὺ λώϊον ἠὲ τελευτήν, id est 
Multo quam finem medicari initia praestat. 
Refertur a Suida proverbii loco. In eandem sententiam Theognis : 
Ζητῶμεν δ’ ἕλκει φάρμακα φυομένῳ, id est 
Pharmaca nascenti sunt adhibenda malo. 


Similiter Persius satyra tertia : 

Elleborum frustra, cum jam cutis aegra tumebit, 

Poscentes videas : venienti occurrite morbo. 
Atque item Ovidius : 

Sero medicina paratur, 

Cum mala per longas invaluere moras. 
Admonet adagium minore negotio tolli malum statim initio, cum adhuc recens est 
quam posteaquam inveteraverit. Pueros a vitiis arcendos, dum adhuc tenera ac 
tractabilis aetas sarciendas protinus offensas, ne in simultatem exolescant. Minima 
vitanda mala, ex quibus majora solent pullulascere. Occasiones evitandas, quae mali 


quippiam pariturae videantur. 


141. I, n, 41. Serere ne dubites 


Rusticanum adagium, sed non indignum, quod in hoc volumen referatur : 
Serere ne dubites. Quo monemur, ne quando pigeat ejusmodi rerum aliquid moliri, a 
quibus nihil omnino dispendii, plurimum emolumenti possit proficisci, si non in 
praesens, certe in posterum, si non nobis, at saltem posteris. Columella libro De re 
rustica duodecimo : Quare vulgare illud de arborum positione rusticis usurpatum : 
Serere ne dubites. Nam aedificatio nonnunquam exhaurit fructus, negotiatio pendet a 
fortuna neque paucis male cessit. Eundem ad modum ex aliis aliud atque aliud est 
vel incommodi vel periculi, sed ex arboribus conserendis plurimum capitur 
commoditatis neque magno tamen impendio constat. Eandem sententiam Vergilius 
addita figura sic extulit libro Georgicôn secundo : 


Et dubitamus adhuc serere atque impendere curam ? 


142. I, 1, 42. Talaria induere 


Exstat apud M. Tullium proverbialis allegoria Talaria induere pro eo, quod 
est : fugam adornare quasique velle quopiam avolare. Sic enim scribit ad Atticum 


libro decimoquarto : Nemo est istorum qui ocium non timeat. Quare talaria 

induamus. Sumptum ab Homero, qui Mercurium avolaturum aliquo frequenter 
adornat talaribus 
Αὐτίκ΄ ἔπειθ’ ὑπὸ ποσσὶν ἐδήσατο καλὰ πέδιλα, 
Ἀμβρόσια, χρύσεια, τά μιν φέρον ἠμὲν ἐφ΄ ὑγρὴν 
HD’ ἐπ’ ἀπείρονα γαῖαν ἅμα πνοιῆς ἀνέμοιο, id est 
Mox ubi jam pedibus talaria subdidit aurea 
Pulchraque et ambrosiam spirantia, quae simul illum 
Aera per liquidum, simul ampla per aequora vastae 
Telluris venti flatu comitante ferebant. 
10 Quem Homeri locum Vergilius veluti interpretans in quarto Aeneidos 
Et primum, inquit, pedibus talaria nectit 
Aurea, quae sublimem alis sive aequora supra 
Seu terram rapido pariter cum flamine portant. 
Itaque talaria induere dicemus eos, qui parant aufugere. Nam hoc ipsum avolare et 


revolare apud M. Tullium pro fugere et redire frequens est. 


143. I, 11, 43. Tricae, apinae 


Tricas et apinas vulgo res futiles ac nugatorias dicebant. Martialis : 

Quaecunque lusi juvenis et puer quondam, 

Apinasque nostras. 

20 Idem alibi: 

Sunt apinae tricaeque et si quid vilius istis. 
Unde et tricari simili figura dicebant nugas agere. Cicero cum alias tum ad Atticum 
libro XV : Tricatur scilicet, ut homo talis. Et rursum Balbus, inquit, tricatur. Adagium 
ab eventu natum. Nam Tricam et Apidam oppida fuisse quondam Abpuliae 
demonstrat Plinius lib. Naturalis historia ΠῚ, cap. XI referens Europae sinus, 
Diomedes, inquit, ibi delevit gentes Monadorum Dardorumque et urbes duas, quae 


in proverbii ludicrum vertere, Apinam et Tricam. Stephanus ostendit Tricam urbem 

fuisse Thessaliae, sortitam id nominis a Trica Penei filia. Nonius Marcellus tricas 
impedimenta et implicationes interpretatur ἀπὸ τῶν τριχῶν, id est a pilis, quibus 
evolvuntur pulli gallinacei. Unde dictum sit extricare et intricare. Lucilius apud 
eundem tricones appellat, qui nugis homines remorentur, et tricinus quaestus pro 
tardo seu sicco, et Varro tricas Attellanas, nugas impeditissimas. Equidem non 
negaverim in voce allusum ad pilos. Caeterum ab oppido dictum proverbium vero 
propius est. Plinius lib. VIII, cap. XLVIIT ostendit oves laudari solitas brevitate 
crurum et ventris vestitu ; quibus is nudus esset, eas apicas appellavit ceu rejiculas 


damnatasque. 


144. I, 11, 44. Corycaeus auscultavit 


Κωρυκαῖος ἠκροάζετο, id est Corycaeus auscultavit. Ubi quis id quod agit 
conatus dissimulare tamen a curiosis deprehenditur. Unde natum sit adagium, ex 
auctoribus asscribam. Corycus mons est Pamphyliae praecelsus ac portuosus atque 
ob id piratarum insidiis opportunus, quos ab eo monte Corycaeos vocabant. Hi 
novam insidiandi rationem excogitarant. Siquidem dispersi per portus Coryci montis 
miscebant sese negotiatoribus, ut quisque forte appulerat, subauscultantes et quid 
rerum portarent et quo navigare destinassent denique quo tempore decrevissent 
solvere. Quae simulatque cognoverant, renuntiabant piratis, cum quibus societatem 
maritimorum latroniciorum exercebant. Atque ita per occasionem simul adorti 
navigantes spoliabant. Quae res ubi mercatoribus esset comperta, pleraque 
occultabant ac dissimulabant insidiarum metu. Sed cum ne sic quidem laterent 
subodorantibus omnia Corycaeis res in proverbium abiit: Τούτου Κωρυκαῖος 
ἠκροάζετο, id est Hunc Corycaeus auscultavit. De re vehementer dissimulata, 
deprehensa tamen. Suidas ait Corycon Pamphyliae promontorium esse, cui subjecta 
sit urbs Atalea. Ejus urbis cives, ne vexarentur ipsi a praedonibus, qui sese in 
promontorii arcem receptabant, per alios portus dissipati subauscultabant, quinam 


appulissent et quo tenderent, eaque praedonibus renuntiabant. Idem ex Ephoro 

refert Corycaeos convenas quospiam fuisse, qui condiderint oppidulum in Lydia sub 
cacumine Coryci in mare prospectantis, finitimos Myonesso. Hos solitos sese 
negotiatoribus in portum appellentibus admiscere, quasi negotiatores essent et ipsi 
mercium aliquid empturi, deinde quae cognovissent Myonessiis renuntiabant. 
Myonessii navigantes adoriebantur praedam ablatam aut precia, quibus sese 
negotiatores redimebant, quae Graeci λύτρα vocant, cum Corycaeis partientes. At 
Stephanus tradit Corycum montem esse altissimum, finitimum Teo Ioniae oppido, 
cui subjectus sit ejusdem nominis portus. Quo loco meminit et de piratarum insidiis 
et proverbio. De Lydiae Coryco sentit et Strabo, cujus verba subscribam ex libro XIV : 
Πρὶν δὲ ἐλθεῖν τὰς Ἐρυθράς, πρῶτον μὲν Ἔραι πολίχνιόν ἐστι Τήιον: εἶτα 
Κώρυκος, ὄρος ὑψηλόν, καὶ λιμὴν ὑπ' αὐτῷ Κασύστης καὶ ἄλλος Ἐρυθραὶ λιμὴν 
καλούμενος καὶ ἐφεξῆς πλείους ἔτεροι. Φασὶ δὲ τὸν παράπλουν τοῦ Κωρύκου 
πάντα λῃστήρια ὑπάρξαι τῶν Κωρυκαίων καλουμένων, εὑραμένων τρόπον 
καινὸν τῆς ἐπιβουλῆς τῶν πλοιζομένων: κατεσπαρμένους γὰρ ἐν τοῖς λιμέσι τοῖς 
κατορμιζομένοις ἐμπόροις προσφοιτᾶν καὶ ὠτακουστεῖν, τί φέροιεν καὶ τοῦ 
πλέοιεν. Εἶτα συνελθόντας ἀναχθεῖσι τοῖς ἀνθρώποις ἐπιτίθεσθαι καὶ 
καθαρπάζειν: ἀφ΄ οὗ δὴ πάντα τὸν πολυπράγμονα καὶ κατακούειν ἐπιχειροῦντα 
τῶν λάθρα καὶ ἐν ἀπορρήτῳ δοαλεγομένων Κωρυκαῖον καλοῦμεν, καὶ ἐν 
παροιμίᾳ φαμέν: Τοῦ d ἄρ΄ ὁ Κωρυκαῖος ἠκροάζετο, ὅταν δοκῇ καὶ 
φιλοπευστοῦντας τὰ μὴ προσήκοντα, id est Priusquam perveniatur Erythras, 
primum occurrit oppidulum Erae Teium, deinde Corycus mons excelsus atque huic 
subjectus portus Casystas, mox alius portus dictus Erythrae, dein alii complures. 
Narrant autem Corycum praternavigantibus omnia plena latrociniis esse 
quorundam, quos Corycaeos appellant. Hi novum insidiarum genus commenti 
fuerant in navigantes. Siquidem dispersi per portus negotiatores, qui forte 
appulerant, adibant subauscultabantque quid rerum ferrent, quo navigarent ; deinde 
illos in altum reversos collecti adoriebantur ac spoliabant. Unde factum est, ut 


quemuis curiosum, avidum auscultandi quae clanculum et in occulto dicuntur, 

Corycaeum vocemus proverbioque dicamus : hunc Corycaeus auscultabit, quoties 
aliquis sibi visus est egisse dixisseve clam, cum tamen non latuerit propter eos, qui 
subauscultant ac sciscitari student, quae non oportet. Hactenus Strabo. In cujus 
verbis non videtur abesse depravatio : una tolletur, si pro λῃστήρια legas λῃστῶν, 
altera si legas τῶν λάθρα καὶ ἐν ἀπορρήτῳ πραττομένων καὶ διαλεγομένων ; sic 
enim legisse videtur interpres. Itaque cum duae sint civitates ejusdem nominis, ad 
untranque referunt proverbium auctores. Stephanus ostendit et in Cilicia civitatem 
Corycum esse, quae portu saloque cingitur, ut ait Pomponius Mela, angusto tergore 
continenti adnexa, cui vicina specus illa multorum litteris nobilitata. Jam Cilices 
piratas fuisse accepimus. Hanc eandem arbitror esse cum ea, quam in Pamphylia 
ponunt Zenodotus et Suidas, quod Pamphylia Ciliciae sit contigua atque olim bona 
Ciliciae pars imputabatur in Pamphyliam. Idem Stephanus indicat et insulam fuisse 
ejus nominis portum Aethiopiae. Inducunt et comici deum quempiam Corycaeum 
exaudientem atque auscultantem quae gerantur, sicuti Menander in Enchiridio, 
Dexippus in Thesauro apud Suidam, quod tribus verbis attigit et Hesychius indicans 
corycum Graecis sonare vas coriaceum aut navim aut lanceam. Vsurpat hoc adagium 
M. Tullius libro ad Atticum decimo, epistola ultima : Itaque posthac non scribam ad 
te, quid facturus sim, sed quid fecerim. Omnes Κωρυκαῖοι videntur subauscultare 


quae loquor. 


145. I, 11, 45. Fortes fortuna adjuvat 


Cicero Tusculanarum quaestionum libro Il: Fortes enim non modo fortuna 
adjuvat, ut est in vetere proverbio, sed multo magis ratio. Citatur alibi ex Ennio. 
Vsurpatur in Aeneide Maronis atque adeo passim ab omnibus. Ovidius Fastorum 
libro secundo : Audentes forsque deusque juvat. Idem allusit : Audaces adjuvat ipsa 
Venus. Rursum T. Livius belli Macedonici libro IV: Fortes fortunam adjuvare 


aiebant. Admonet adagium fortiter periclitandam esse fortunam ; nam his plerunque 

res prospere cedere. Propterea quod id genus hominibus fortuna quasi faveat, 


infensa iis, qui nihil audent experiri, sed veluti cochleae perpetuo latent intra testas. 


146. I, 1, 46. Currentem incitare 


Τὸν τρέχοντα OTQUVEL, id est Currentem incitare, est adhortari quempiam ad 
id, ad quod jam suapte sponte tendit. Atque hac figura mitigamus vel praecludimus 
magis offensam admonitionis. Cicero ad Cassium : Ut Caesarem in Italia viderem, sic 
enim arbitrabamur, eumque multis honestissimis viris conservatis ad pacem 
currentem, ut aiunt, incitarem. Idem ad Quintum fratrem libro secundo : Quare facis 
tu quidem fraterne, quod me hortaris ut eos dies consumam in philosophia 
explicanda : currentem tu quidem. Idem in Oratore : Facilius enim est currentem, 
quod aïunt, incitare quam commovere languentem. Plinius ad Cannium : Scio te 
stimulis non egere ; me tamen tui charitas evocat, ut currentem quoque instigem. 
Ducta est metaphora ab his, qui cursu certant, quibus acclamatio solet addere 
velocitatem. Lucianus ex Homero citat ad Nigrinum : Θάρρει, ὠγαθέ, τοῦτο γάρ τοι 
τὸ τοῦ Ὁμήρου, σπεύδοντα καὶ αὐτὸν παρακαλεῖς, id est Bono es animo, 
quandoquidem iuxta Homericum illud hortaris eum, qui ipse sua sponte properet. 
Extat autem Iliados @ : 

Ἀτρίδη κύδιστε, τί με σπεύδοντα καὶ αὐτὸν 

Ὀτρύνεις ; id est 

Quid me sponte mea properantem, maxime Atrida, 

Exstimulas ? 
Eodem allusit Odysseae Q : 

Ὡς εἰπὼν ὥτρυνε πάρος μεμαυῖαν Ἀθήνην, id est 

Jamdudum promptam ac cupientem his Pallada dictis 

Excitat. 
Itaque currentem incitamus, cum ad id vocamus aliquem, ad quod suapte cupiditate 


fertur ac propendet. Quemadmodum meminit Dion Timotheum cantorem 

quempiam certa quadam cantione, quae Palladis vocatur, Alexandri Magni animum 
repente ad belli cupiditatem incitare solitum. Atque incitabat ille quidem, sed sponte 
currentem utpote natura sanguinarium et belli sitientissimum. Alioqui 
Sardanapalum illum πάναβρον, id est mollisimum, iisdem modis haud unquam 
commovisset. Terentius in Andria torsit in malam partem omissa metaphora : Age si 
hic non insanit satis sua sponte, instiga. Huc pertinent illa M. Tullio familiaria e 
cursu revocare in principio Topicorum, e cursu ipso revocavit voluntas tua, et in 


cursu esse et cursum interrumpere. 


147. I, n, 47. Calcar addere currenti 


Eandem sententiam aliunde ducta metaphora extulit Plinius junior in epistola 
quadam ad Pompeium Saturninum : Flagitabas ut tibi aliquid ex meis scriptis 
mitterem, cum ego id ipsum destinassem. Addidisti ergo calcaria sponte currenti. 
Translatione sumpta ab equitibus, qui nonnunquam etiam sponte currentibus equis, 
quo currant celerius, calcar addunt. Ita nobis calcar addit, qui extimulat languentes ; 
addit currentibus, qui cupiditatem ac studium nostrum auget acuitque. Ovidius : 

Non opus admisso subdere calcar equo. 

Sunt autem ferme proverbiales in totum illae metaphorae : Subdere calcar, subdere 
stimulos, quemadmodum et illae : injicere frenum, compescere freno, revocare freno. 
M. Tullius ad Atticum : Adscribit etiam et quasi calcar admovet. Idem ad eundem 
libro VI: Sed alter, ut dixit Isocrates in Ephoro et Theopompo, frenis eget, alter 
calcaribus. Plato libro De legibus IX: Ἄριστ', ὦ Κλιενία, σχεδόν τί HE ὥσπερ 
φερόμενον ἀντικρούσας ἀνέγειρες, id est Opportune me, Clinia, impetu currentem 


retudisti. Et illud Ciceronis : E medio cursu revocavit. 


148. I, 1, 48. In trivio sum 


Ἔν τριόδῳ εἰμι λογισμῶν, id est : In trivio sum consilii. In eos qui dubitant 


quique incerti sunt animi, haesitantes quid potissimum eligant. Translatum ab 115 qui 

faciunt iter et, si quando trivium occurrerit, addubitant quam viam oporteat ingredi. 
Nam viam pro ratione consilii frequenter apud Graecos auctores reperies ut apud 
Euripidem in Hecuba : Σῶν ὁδὸν βουλευμάτων, id est Tuorum viam consilium. 

Theognis : Ἐν τριόδῳ ἔστηκα, id est In trivio consisto. Alludit huc et Plato libro De 
legibus septimo vetans ne, si qua res admiranda atque inusitata occurrerit, protinus 
ad eam amplectandam accurramus, sed perinde quasi ad trivium aliquod venerimus 
ignari viae, consistamus neque ante pergamus quam pervestigatum sit quo quaeque 


ducat via, καθάπερ, inquit, ἐν τριόδῳ γενόμενος. 


149. I, 11, 49. Bis ac ter, quod pulchrum est 


Δὶς καὶ τρὶς τὸ καλὸν, id est : Iterum ac tertio, quod pulchrum est, subaudi 
dicendum est. Usurpatur a Platone cum aliis in locis tum in Philebo : A καὶ πρότερον 
ἐμνήσθημεν εὖ δ΄ ἡ παροιμία δοκεῖ ἔχειν, TO δὶς καὶ τρὶς τό γε καλῶς ἔχον 
ἐπαναπολεῖν τῷ λόγῳ δεῖν, id est : De quibus et ante meminimus ; ceterum bene 
videtur proverbio dictum quod egregium sit, id iterum ac tertio in sermone repeti 
oportere. Idem in Gorgia : Kai δὶς γάρ τοι καὶ τρίς φασιν καλὸν εἶναι τὰ καλὰ 
λέγειν τε καὶ ἐπισκοπεῖσθαι, id est : Atqui pulchrum aiunt ea, quae pulchra sunt, 
iterum ac tertio tum dicere tum considerare. Rursum libro De legibus sexto : Λέγω dE 
καθάπερ εἶπον νυν δή. Δὶς γὰρ τό γε καλὸν ῥηθὲν οὐδὲν βλάπτει, id est: Dico 
autem quemadmodum modo dicebam. Nam nihil laedit, quod pulchrum sit bis 
dicere. Lucianus in Dipsadibus citans eundem Platonem : Κόρος, inquit, οὐδεὶς τῶν 
καλῶν, id est : Nulla satietas rerum honestarum. Omnino ea vis inest rebus egregiis, 
ut quo saepius ac pressius inspiciantur, hoc magis ac magis placeant, ut ait Horatius : 

Quae si propius stes 

Te capiet magis ac decies repetita placebit. 

Contra quae fucata sunt aut vulgaria, nonnumquam initio arrident novitate ipsa, 


mox repetita sordescunt. Quemadmodum Plinius libro decimo quinto, capite XIV, 

meminit de silvestri quodam pomi genere, quod unedonem vocant, propterea quod 


unum tantum edi possit. Est enim inhonorum, ut ait, atque hinc nominis ratio. 


150. I, 1, 50. Fratrum inter se irae sunt acerbissimae 


Si quando simultas inciderit inter fratres, ea solet esse atrocior quam 
vulgarium inimicorum. Suppetunt abunde multa ex historicis exempla : Cain et Abel, 
Romuli et Remi, Jacob et Esau. Antonini, Severi imperatoris filii, in Getam odium 
usqueadeo saevum ac pertinax fuit, ut ne morte quidem illius atrocissima potuerit 
saturari, quin et in omnes illius amicos saeviret. Qua de re fertur adagium idque 
commemoratur ab Aristotele libro Politicorum septimo : Παρ’ οἷς γὰρ ὀφείλεσθαι 
δεῖν τὴν εὐεργεσίαν ὑπολαμβάνουσι, πρὸς τῷ βλάβει καὶ ταύτης ἀποστερεῖσθαι 
νομίζουσιν: ὅθεν εἴρηται: χαλεποὶ γὰρ πόλεμοι ἀδελφῶν καὶ οἵ τοι πέρᾳ 
στέρξαντες, οἵδε καὶ πέρα μισοῦσιν, id est: À quibus, inquit, deberi beneficium 
existimant ab iisdem non solum fraudari beneficio, sed insuper laedi se putant ; unde 
proverbio dicitur : Acerba enim bella fratrum, et : Qui supra modum amant, iidem et 
supra modum oderunt. Hactenus Aristoteles. Huc respexit Euripides in Iphigenia 
Aulidensi : 

Δεινὸν κασιγνήτοισι γίγνεσθαι λόγους 

Μάχας 0”, ὅταν ποτ΄ ἐμπέσωσιν εἰς ἔριν, id est 

Res dira verbis invicem altercarier 

Dictisque fratres dimicare mutuis 


Si quando lis inciderit aut contentio. 


151. I, 11, 51. Taurum tollet, qui vitulum sustulerit 


Adagium in fornice natum, uti videtur, sed quod ad usum verecundiorem 
commode torqueri possit, si quando significabimus majora peccaturum adultum, qui 
puer vitiis minoribus assueverit. Extat in fragmentis Arbitri Petroniïi his quidem 


verbis : Obstupui ego et nec Gitona, verecundissimum puerum, sufficere huic 

petulantiae adfirmavi, nec puellam ejus aetatis esse, ut muliebris patientiae legem 
posset accipere. Ita, inquit Quartilla, minor est ista quam ego fui, cum primum virum 
passa sum ? Junonem meam iratam habeam, si unquam me meminerim virginem 
fuisse. Nam et infans cum paribus inquinata sum, et subinde procedentibus annis 
majoribus me pueris adplicui, donec ad hanc aetatem perveni. Hinc etiam puto 
proverbium natum illud, ut dicatur posse taurum tollere, qui vitulum sustulerit. Non 
absurdum videtur adagium ad Milonis Crotoniatae factum referri, qui quotidie 
vitulum aliquot stadiis gestare solitus, eundem taurum factum citra negotium 
gestasse legitur. Atque ita quadrabit in eos qui paulatim rebus etiam maximis 


assuescunt. 


152. I, 11, 52. Vivorum oportet meminisse 


Vivorum meminisse oportet. Vetus adagium in eos, qui plurimum de vita 
defunctis loquuntur, id quod vulgo putant ominosum mortuos in ore habere eosque 
ut velut citatos in sermonem adducere. Unde et M. Varro libro De lingua Latina 
tertio putat lethum ἀπὸ τῆς λήθης, id est oblivione dictum, quasi in oblivionem 
abire conveniat, qui vita excesserit, atque in funeribus sic quondam a praecone dici 
solere : Ollus letho datus est. Refertur adagium a Cicerone libro quinto De finibus 
bonorum et malorum. Ubi cum Piso, deinde Q. Cicero dixissent se vehementer 
commoveri recordatione clarorum virorum ex contemplatione locorum in quibus 
aliquando vivi versati fuissent, et uterque recensuisset, quorum memoria 
potissimum delectaretur, tum Pomponius Atticus quasi jocans : At ego, inquit, quem 
vos ut deditum Epicuro insectari soletis, sum multum equidem cum Phaedro, quem 
unice diligo, ut scitis, in Epicuri hortis, quos modo praeteribamus, sed veteris 
proverbii admonitu vivorum memini ; nec tamen Epicuri licet oblivisci, si cupiam, 
cujus imaginem non modo in tabulis nostri familiares, sed etiam in poculis et anulis 
habent. Hactenus Cicero. Plautus item in Truculento : 


Dum vivit, hominem noveris ; dum mortuus est, quiescas. 

At nunc vulgus ne beneficium quidem amicorum meminit, cum Thaletis dictum jure 
celebretur oportere non minus absentium amicorum quam praesentium memores 


esse. 


153. I, 11, 53. Cum larvis luctari 


Cum larvis luctari dicuntur 11, qui vita defunctos insectantur maledictis, qua re 

nihil esse potest indignius ingenuo viro. Suidas Aristophanem citat, qui scripserit : 
Παῦε nav’, ὦ δέσποθ' Ἑρμῆ 

Νεκρὸν γὰρ ὄντα τὸν Κλέων΄ ἐλοιδόρει, id est : 

Compesce, compesce, here Mercuri, 

Mortuo enim Cleoni conviciatus est. 
Lucianis in Sectis : Σκιομαχῶσι πρὸς ὑμᾶς ἀπόντας, id est: Umbraticam pugnam 
adversus vos absentes pugnant. Sentit autem de mortuis et absentibus. Meminit 
hujus Plinius in praefatione Historiae mundi ad hunc modum : Nec Plancus illepide, 
qui cum diceretur Asinius Pollio orationes in eum parare, quae ab ipso aut liberis 
post mortem Planci aederentur, ne respondere posset : Cum mortuis non nisi larvas 
luctari. Quo dicto sic repercussit illos, ut apud eruditos nihil impudentius videretur. 
Aristoteles in Rhetoricis citat Platonem ex Politia, qui scripserit eos qui mortuos 
allatrarent, videri similes catellis, qui lapides jactos morderent, ipsos qui laesissent 


non attingerent. 


154. I, 11, 54. Jugulare mortuos 


Huic simile videtur Jugulare mortuos, pro eo quod est : insectari defunctos et 
pugnare cum iis qui jam extincti sint. Translatum a bellis, in quibus ignavum ac 
ridiculum sit prostratos atque interfectos jugulare, rursus cum vivis congredi, forte. 
Refertur a Laertio in Menedemo. Is Bionem, cum divinos studiose insectaretur, ait 
jugulare mortuos nimirum jam explosos et omnium sententia reprobatos. 


Aristophanes ἐν Ὄρνισιν scripsit Τοὺς τεθνηκότας ἀποκτείνειν, id est Defunctos 

occidere. Fiet lepidior metaphora si paulo longius detorqueatur. Ut si quis dicat eum 
jugulare mortuos qui librum impugnet a nullo non damnatum aut disputet adversus 
sententiam omnium suffragiis jam olim rejectam aut si quis vituperet rem omnibus 


per se detestatam. 


155. I, 11, 55. Cygnea cantio 


Κύκνειον ᾷσμα, id est : Cygnea cantilena. Refertur inter Graecanica proverbia. 
Notatur et ab Aeliano in opere De naturis animalium proverbii vice. Convenit in eos, 
qui supremo vitae tempore facunde disserunt aut extrema senecta suaviloquentius 
scribunt, id quod fere solet accidere scriptoribus, ut postrema quaeque minime sint 
acerba maximeque mellita, videlicet per aetatem maturescente eloquentia. Porro 
cygnos instante morte mirandos quosdam cantus aedere, tam omnium litteris est 
celebratum quam nulli vel compertum vel creditum. Nam Lucianus negat se vel 
vidisse cygnos, cum in Pado flumine navigaret. Aelianus addit cygnos non canere 
nisi flante zephyro vento, quem Latini Favonium dicunt. Martialis : 

Dulcia defecta modulatur carmina lingua 

Cantatur cygnus funeris ipse sui. 

Neque desunt philosophi, qui hujus rei causam etiam addere conantur affirmantque 
id accidere propter spiritus per collum procerum et angustum erumpere laborantes. 
Divus Hieronymus in quodam laudans senilem eloquentiam commemoratis aliquot 
scriptoribus : Hi omnes, inquit, nescio quid cygneum vicina morte cecinerunt. Idem 
in epitaphio Nepotiani: Ubi est ille ἐργοδιώκτης noster et cygneo canore vox 
dulcior. Nos item in epigrammate quodam, quod olim ex tempore lusimus, ad 
nunquam  satis laudatum  studiorum omnium Moecenatem,  Guilelmum 
archiepiscopum Cantuariensem : 

Vates videbis exoriri candidos, 

Adeo canoros atque vocaleis, uti 


In alta fundant astra cygneum melos, 

Quod ipsa et aetas posterorum exaudiat. 
Meminit adagii et Athenaeus libro Dipnosophistarum XIV ex auctore Chrysippo 
referens quendam adeo impense delectatum fuisse dicteriis, ut cum esset a carnifice 
trucidandus, dixerit se velle mori decantata cygnea cantione sentiens, opinor, dictum 
aliquod salsum quod simul atque prolocutus esset, non contaretur emori. Marcus 
Tullius praefans in librum De oratore tertium de L. Crasso ita loquitur : Illa tanquam 
cygnea fuit divina hominis vox et oratio ; quam quasi expectantes post ejus interitum 
veniebamus in curiam, ut vestigium illud ipsum, in quo ille postremum institisset, 


contueremutr. 
156. I, 11, 56. Nestorea eloquentia 


Consimilem ad modum Nestoris Pyliorum ducis facundia in proverbium abiit, 
si quando senilem suaviloquentiam significamus. Nam huic Homerus ut tria saecula, 
ita plus quam mellitam quandam facundiam affingit. Sic enim ait in Iliados A : 

Τοῖσι δὲ Νέστωρ 

Ἡδυεπὴς ἀνόρουσε λιγὺς Πυλίων ἀγορητής, 

Τοῦ καὶ ἀπὸ γλώσσης μέλιτος γλυκίων ῥέεν αὐδή, id est : 

Post hos assurgit Pylius dux ille disertus 

Nestor, cujus ab ore fluit vox melle liquenti 

Dulcior. 

Quem locum imitans Theocritus, auctore Plutarcho, scripsit in Bucolicis : 

Οὕνεκα oi γλυκὺ μοῦσα κατὰ στόματος χέε νέκταρ, id est : 

Propterea quod in os 1111 praedulce camoena 

Infudit nectar. 


Huc spectat et Horatianum illud : Fidis enim manare poetica mella / te solum. 

157. I, 11, 57. Lepos Atticus, eloquentia Attica 


Inter reliquos Graeciae populos lepos quidam et festivitas quasi vernacula ac 
peculiaris adest Atticis, adeo ut et in proverbium abierit Atticus lepos, Attica 
eloquentia, pro summa. Terentius in Eunucho : 

Dixin’ in hoc Atticam esse eloquentiam ? 
cum insulsum atque invenustum militem rideret. Divus Hieronymus ad 
Pammachium, Jovinianum, ut opinor, irridens : Hanc est, inquit, Plautina eloquentia, 
hic lepos Atticus et Musarum, ut dicitur, eloquio comparandus. Quanquam illud de 
Musarum eloquio ad M. Varronis elogium de Plauto celebratum respicit, qui dixit 
Musas ipsas, si Latine loqui voluissent, Plautino ore fuisse locuturas. Huc allusit et 
Lucianus in libello De mercede servientibus : Κἂν εἴ τι σολοικίσαντες τύχωσιν, 
αὐτὸ τὸ τῆς Ἀττικῆς καὶ τοῦ Ὑμηττοῦ, id est : Quod si quando quid etiam rustice 
dixerint, hoc ipsum mere Atticum atque ab Hymetto profectum videri volunt. Est 
autem Hymettus mons Atticae, mellificio nobilis. Unde et mel Atticum et Hymetta 
mella. Quae praecipua fuisse testatur et Martialis in Xeniis : 

Hoc tibi Thesei populatrix misit Hymetti 


Pallados a silvis nobile nectar apis. 


158. I, 1, 58. Mandrabuli more res succedit 


Ἐπὶ Μανδραβούλου χωρεῖ τὸ πρᾶγμα, id est: Res Mandrabuli ordine 
succedit, hoc est indies in pejus labitur. Inde natum quod Mandrabulus quidam cum 
thesaurum reperisset, primum auream ovem posuit Junoni Samiae, proximo anno 
argenteam, tertio aeream. Lucianus, De mercede servientibus : Ἀλλὰ χαίρεις γε καὶ 
σεαυτὸν ἐξαπατᾷς καὶ ἀεὶ τὰ μέλλοντα βελτίω γενήσεσθαι νομίζεις. Τὸ δὲ 
ἔμπαλιν ἢ σὺ ἤλπισας γίγνεται καὶ ὡς ἣ παροιμία φησίν, ἐπὶ Μανδροβούλου 
χωρεῖ τὸ πρᾶγμα καθ΄ ἑκάστην, id est: Tu tamen utcumque gaudes tibique ipsi 


imponis semperque credis meliora futura, quae sequentur, atqui id contra quam 

speraras evenit planeque juxta proverbium ad morem Mandrabuli tibi negotium 
procedit, dum in singulos, ut ita dixerim, dies fit minus ac deterius atque in tergum 
retrocedit. Alciphron in epistola quadam: Kai κατὰ τὴν παροιμίαν ἐπὶ τὰ 
Μανδροβούλου χωρεῖ τὰ πράγματα, id est: Juxtaque proverbium ad exemplum 
Mandrabuli res succedunt. Non intempestiviter itaque dicetur in eos, qui in deterius 
abeunt. Quemadmodum Menedemus apud Plutarchum : permultos Athenas venire 
studii causa, principio sapientes, deinde philosophos, postea rhetoras, postremo 
idiotas evadere. Nec alienum fuerit hic nobilem illam Platonis sententiam adscribere 
ex libro De Legibus primo : Τὸ νικᾶν αὐτὸν αὑτὸν πασῶν νικῶν πρώτη TE καὶ 
ἀρίστη, τὸ δὲ ἡττᾶσθαι αὐτὸν ὑφ΄ ἑαυτοῦ πάντων αἴσχιστόν τε ἅμα καὶ κάκιστον, 
id est : Si quis ipse seipsum vincat, omnium victoriarum tum prima tum optima est. 
Rursum ipsum seipso inferiorem esse, omnium et turpissimum est et 
gravissimum.Vincit enim seipsum, qui proficit in melius, at seipso inferiorem 


evadere est deteriorem reddi. 


159. I, 11, 59. Mature fias senex 


Mature fias senex, si diu velis esse senex. Latinorum proverbium, quo 
monemur ut integra adhuc aetate desistamus a laboribus juvenilibus ac valetudinis 
curam agere incipiamus, si velimus esse vivaci ac diuturna senecta. Nam senectutis 
sors otium et quies. Usurpatur a Catone Majore apud Ciceronem : Neque enim, 
inquit, unquam assensus sum veteri illi laudatoque proverbio, quod monet mature 
fieri senem, si diu senex esse velis. Hoc quanquam Catoni non probatur, homini duro 
quique sibi nec extrema senecta remittendis laboribus indulserit, tamen audiendum 
nobis, maxime si de vitiis juventae sentias, puta libidine, bibacitate, turbulentia vitae, 
quae nisi quis mature reliquerit, aut nunquam perveniet ad senectam, aut brevem 


habiturus est senectam. 


219 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


160. I, 11, 60. Senis doctor 


Γεροντοδιδάσκαλος, id est : Senis doctor. Citatur saepicule titulus hic a Nonio 
Marcello inter titulos fabularum Varronis, quem dubium non est proverbialem esse, 
sicuti sunt alii plerique. Convenit in eum qui in re sera atque intempestiva frustra 
sumit operam. Siquidem ut est juventa docilis atque in quemvis habitum sequax, ita 
senecta intractabilis, tarda atque obliviosa. Proinde Theognis : 

Μή με δίδασικ΄ οὔτοι τηλίκος εἰμὶ μαθεῖν, id est : 

Ne doceas me, aetas jam facit indocilem. 

Euripides in Bacchis : 
Γέρων γέροντα παιδαγωγήσω σ΄ ἐγώ, id est 
Senem senex et ipse re erudivero. 
Atque hic quidem versus inventus est in Sophoclis Philoctetes, quem celebrem ac 
proverbialem fuisse testatur Gellius libro Noctium decimotertio. Varro titulum suum 
sumpsisse videtur ex Euthydemo Platonis, ubi Socrates narrat Connum, 
praeceptorem suum, a quo senex fidibus canere didicit, ludibrii causa ἃ pueris 
vocatum fuisse γεροντοδιδάσκαλον. Ad hanc sententiam pertinet quod dixisse 
ferunt Diogenem : Νεκρὸν ἰατρεύειν καὶ γέροντα νουθετεῖν ταὺὑτὸν εἶναι, id est : 
Mortuo mederi et senem admonere idem esse. Quamquam inutilis est sententia, quae 


senes deterret a discendis 115, quae nescire turpe est. 


161. I, 11, 61. Senis mutare linguam 


Cum ad omnem disciplinam tardior est senectus tum potissimum ad 
discendam linguam, quae facultas maxime pueris a natura data est. Quapropter 
etiam vulgo compertissimum pueros facile quamvis exprimere linguam, contra natu 
grandiores aut non assequi aut parum feliciter imitari. Inde proverbium Senis mutare 
linguam de frustra atque intempestive laborantibus. Divus Hieronymus praeloquens 


in quatuor Evangelia : Pius, inquit, labor sed periculosa praesumptio, judicare de 

caeteris ipsum ab omnibus judicandum, senis mutare linguam et canescentem 
mundum ad initia retrahere parvulorum. Quo significatur adultam atetatem ad 
omnia minus esse tractabilem quam rudes illos ac teneros annos, id quod eleganti 
metaphora dictum est a Nasone : 
Quae praebet latas arbor spatiantibus umbras 
Quo posita est primum tempore virga fuit. 
Tunc poterat manibus summa tellure revelli 
Nunc stat in immensum viribus aucta suis. 

Quare tunc formandi mores, cum mollis adhuc aetas, tunc optimis assuescendum, 
cum ad quidvis cereum est ingenium. Nam posteaquam annis jam ceu diriguit 
animus, et vix dediscimus quae perperam didicimus, et quae nescimus, non sine 
maximo negotio nobis inculcantur. Neque haec dixerim, ut adultiores a discendo 
deterream, cum nulla sit aetas ad discendum sera, sed ut pueros ad discendi studium 
acuam. Ne hoc quidem praetermittendum, quanquam vulgo jactatum : Senex 
psittacus negligit ferulam. Adagii sensus tametsi per se non est obscurus, tamen 
magis liquebit ex Apulei verbis, quae sunt in libro Floridorum secundo de psittaco : 
Quae rusticum nostrum sermonem cogitur aemulari, ferrea clavicula caput tunditur, 
imperium magistri ut persentiscat. Haec ferula discenti est. Discit autem statim 
pullus usque ad duos aetatis suae annos, dum facile os uti conformetur, cum tenera 
lingua uti convibretur. Senex autem captus et indocilis est et obliviosus. Hactenus 
Apuleius. Indicat et Plinius libro decimo, capite quadragesimosecundo miram esse 
docilitatem huic avi, verum non nisi primis duobus vitae annis. His finitimum est 
vulgo quidem, attamen haudquaquam ineleganter dicitur, serum esse canes vetulos 


loris assuefacere. 


162. I, 1, 62. Cascus cascam ducit 


Neque longe hinc dissidet illud, quod Varro refert libro De lingua Latina 


tertio: Cascus cascam ducit, quoties similis similem delectat, vetulus vetulam, 

deformis deformem, barbarus barbarum, improbus improbum. Nam antiquitus 
cascum dicebatur, quod nos vetus appellamus, idque ut auctor est idem Varro, 
lingua Sabinorum, quae in Oscam usque linguam radices egerit, qua casnar senex 
dicitur, eoque Ennium ut Oscae linguae peritum, scripsisse : 

Quam primum casci populi genuere Latini. 
Cascos Latinos priscos appellat M. Tullius Tusculanarum quaestionum libro primo : 
Itaque unum illud erat insitum priscis illis, quos appellat cascos Ennius. Citat autem 
Varro adagium tanquam a Manilio quodam profectum, qui dixerit non esse mirum si 
cascum casca duxisset, quoniam is canoras faciebat nuptias. Videtur esse jocus in 
anum vetulo nuptam allusumque ad vocem casci perinde quasi deducatur a 
canendo. Refertur ïibidem epigramma Papinii cujusdam, quod scripsit in 
adulescentem nomine Cascam : 

Ridiculum est cum te Cascam tua casca dicit. 
Opinor adulescentem duxisse vetulam, proinde absurdum videri, quoties casca, id 
est vetula, maritum juvenem veluti suo ipsius nomine Cascam vocaret. Fortasse 
proverbii jocus ad priscum nuptiarum morem spectat, quem refert Plutarchus in 
Problematis : qui deducebant sponsam in domum sponsi, jubebant his verbis 


alloqui : Ubi tu Caius, ego Caïia. 


163. I, 11, 63. Δὶς διὰ πασῶν 


Δὶς διὰ πασῶν, id est Bis per omnia. Hoc proverbio discrimen ingens ac 
longissimum intervallum significabant. Unde quae pugnantissima inter sese 
viderentur totoque dissidere genere, ea δὶς διὰ πασῶν inter se discrepare dicebant. 
Lucianus in libro De conscribenda historia : Kai τὸ τῶν μουσικῶν δὴ τοῦτο, δὶς διὰ 
πασῶν ἐστι πρὸς ἄλληλα, hoc est Denique juxta musicorum proverbium, δὶς διὰ 
πασῶν intervallo sese mutuo respiciunt. Idem in Apologia: ἀλλά μοι ἐκεῖνο 
ἐννόησον, ὡς πάμπολυ τὰ τοιαῦτα διαφέρει, ἐς οἰκίαν τινὸς πλουσίου ὑπόμισθον 


παρελθόντα δουλεύειν καὶ ἀνέχεσθαι ὅσα μοί φησιν τὸ βιβλίον, ἢ δημοσίᾳ 

πράττοντά TL τῶν κοινῶν καὶ ἐς δύναμιν πολιτευόμενον ἐπὶ τούτῳ παρὰ 
βασιλέως μισθοφορεῖν. Διελθὼν δὴ καὶ ἰδίᾳ καταθεὶς ἑκάτερον σκόπει᾽-εὑρήσεις 
γὰρ τὸ τῶν μουσικῶν δὴ τοῦτο, δὶς διὰ πασῶν τὸ πρᾶγμα, καὶ τοσοῦτον ἐοικότας 
ἀλλήλοις τοὺς βίους, ὅσον μόλυβδος ἀργύρῳ καὶ χαλκὸς χρυσῷ καὶ ἀνεμώνη 
ῥόδῳ καὶ ἀνθρώπῳ πίθηκος. Μισθὸς μὲν γὰρ δὴ κἀκεῖ κἀνταῦθα καὶ τὸ ὑπ΄ ἄλλῳ 
τάττεσθαι τὸ δὲ πρᾶγμα παμπόλλην ἔχει τὴν διαφωνίαν, id est Quin illud mihi 
ham considera, quam maximo haec inter sese discrimine distare, videlicet in opulenti 
cujuspiam aedes adscriptum servire servitutem et ea omnia perferre, quae libellus 
meus commemorat, et publice populi negotium gerentem ac pro virili rempublicam 
administrantem hoc nomine ab imperatore salarium accipere. Age, perpende haec et 
utrunque per se privatimque contemplare. Reperies nimirum juxta illud musicorum 
proverbium δὶς dia πασῶν negotio discrimen inesse. Et has duas vitae rationes 
tantum inter se convenire, quantum affinitatis est plumbo cum argento, aeri cum 
auro, anemonae cum rosa, homini cum simia. Nam merces quidem accipitur et illic, 
quemadmodum hic quoque et utrobique contigit, ut alii subjectus pareas. Caeterum 
ipsius negotii non mediocris est dissonantia. Hactenus Lucianus. 

Adagium, ut is etiam indicavit, ex arte musica mutuo sumptum est. Nam 
Macrobius commentario in Somnum Scipionis secundo quinque species 
harmoniarum commemorat : διὰ τεσσάρων, διὰ πέντε, διὰ πασῶν, διὰ πασῶν καὶ 
πέντε et δὶς διὰ πασῶν. Ex compositis harmoniis διὰ τεσσάρων et διὰ πέντε 
constituitur διὰ πασῶν, cui nominis hoc inditum est, quod absolutam reddat 
symphoniam, ut mihi videatur huc etiam illud respicere proverbium, quod alio loco 
commemorabimus ἄπαντ΄ ὀκτώ. Similiter Plutarchus et quicunque veterum vel 
apud Graecos vel apud Latinos de musicae disciplina conscripserunt, harmoniarum 
metam figunt in ea, quae vocatur dis διὰ πασῶν. Boetius item libro De musica primo 
tradit antiquitus harmonicam rationem heptachordo duntaxat constitisse, hoc est 
fidibus septem, quarum ima ὑπάτη dicebatur, summa νήτη. Deinde alias chordas 


adjicientibus aliis ita crevit vocum numerus, ut ad duplicatum heptachordum 

perveniretur. Atque hic progrediendi finis futurus videbatur, nisi quod ipsa 
symphoniarum ratio μέσην illam, quae in heptachordo locum nomini congruentem 
obtinuerat et utroque ad extremam relata chordam harmoniam διὰ τεσσάρων 
aedebat, desiderare videretur. Hac igitur adjecta et in suum immissa locum ad 
quindecim chordas perventum est, quarum extremam alteram προσλαμβανόμενον 
dixere, alteram νήτην ὑπερβολαῖον. Ita fit ut μέση utroque relata eandem constituat 
harmoniam διὰ πασῶν, rursum extremarum utralibet ad μέσην relata eandem 
constituat harmoniam. Porro summa relata ad imam symphoniam reddat, quam 
vocant δὶς διὰ πασῶν propterea quod hac, qua dixi ratione bis complectatur eam 
harmoniam, cui nomen διὰ πασῶν. Quoniam autem hac fini constitit harmonica 
ratio nec ulterius procedere licuit, tractum est in popularem sermonem, ut quae 
longissimo discrimine inter se dissita essent, ea dis διὰ πασῶν distare dicerent 
perinde quasi dicas adeo sejuncta, ut magis sejungi non queant. Cui simillimum illud 
ἐκ διαμέτρου, id est ex diametro. 

Verum quoniam velut imprudentes nostrique, pene dixerim, obliti paulo altius 
musicam ingressi sumus quam operis instituti ratio postulabat, libet obiter et illud 
subnectere, quod equidem arbitror nec admodum vulgo cognitum nec injucundum 
scitu fore. Etenim cum haec meis illinirem commentariis, forte fortuna supervenit 
Ambrosius Leo Nolanus, philosophus hujus tempestatis eximius et in pervestigandis 
disciplinarum mysteriis incredibili quadam diligentia solertiaque praeditus, neque 
vero mediocriter exercitatus evolvendis et excutiendis utriusque linguae scriptoribus. 
Is igitur posteaquam scribentibus nobis intervenisset, recitatis iis, quae jam 
scripseram, Vereor, inquam, Ambrosi, ne vulgus hoc musicorum huic adagio nostro, 
δὶς διὰ πασῶν, negotium facessat obstrepatque ac prorsum δὶς διὰ πασῶν ἃ mea 
discrepet sententia, quippe qui non dubitarint harmoniarum limitem vel ad 
vigesimum vocis gradum proferre. Quare tu Problematum auctor et musices non 
modo scientissimus, verumetiam peritissimus, hoc mihi paucis, nisi molestum est, 


expedias velim, quam ob causam antiquitas tantopere metuerit ultra 

decimamquintam chordam vel tantillum progredi, ut etiam proverbio res ea jactata 
fuerit ; aut qui factum sit, ut hi neoterici non vereantur tanto spacio symphoniarum 
proferre pomeria praeteritisque veterum metis et, quemadmodum dici consuevit, 
ὑπὲρ τὰ ἐσκαμμένα πηδῶντες, non vVereantur etiam ad vigesimam chordam 
procedere. Ad quae ille familiariter arridens, Nae tu, inquit, homo es plus satis 
diligens, ut quem hoc quoque solicitum habeat, quid cantorum συμπόσια de tuis 
sentiant adagiis. Quamquam ad te propellendas musicorum calumnias unus ille sat 
erat clypeus, te vetus adagium referre. Id utique conveniebat cum veterum 
musicorum, a quibus ductum est, ratione quadrare. Verumtamen ut tibi magis quam 
illis faciam satis, quid ego super hac re vel observantiam vel sentiam, paucis accipe. 
Principio quae res commoverit recentiores musicos, ut antiquitatis limites 
praeterierint, ipsi sane viderint. At equidem duplicem video causam, quam ob rem 
antiquitas in δὶς διὰ πασῶν consistendum duxerit. Primum quod ipsa natura 
videatur hanc symphoniarum veluti metam praestituisse, quippe quae modum hunc 
humanae tribuerit voci, ut ad decimumquintum modo gradum intendatur, ultra 
quem si quis conetur progredi, non jam illa vox genuina, sed coacta factitiaque et 
gannitus magis quam vox videatur. Rursus si altius nitaris eam deprimere, protinus a 
ratione vocis in screatum quempiam degeneret. Proinde cum ubique conveniat artem 
quoad licet naturae respondere, non abs re mihi videntur veteres iisdem cancellis 
circumscripsisse rationem artis, quibus natura vocem humanam circumscripserat. 
Satis erat ad persuadendum haec, opinor, causa, quanquam altera magis urget. Ea est 
hujusmodi : Scis esse apud Boetium libro De musica IV harmoniam musices non 
ratione tantum, verum et sensu perpendi oportere. Quapropter Ptolemaeus apud 
hunc, quo dixi libro, Pythagoricorum quorundam sententiam rejicit, qui in 
dijudicandis harmoniis plurimum tribuerint rationi, minimum sensui, cum dicerent 
sensum semina modo quaedam cognitionis ministrare, at ratione perfectam constare 
scientiam. Rursum Aristoxeni refellit opinionem, qui plus satis tribuerit sensibus, 


perpusillum autem rationi, cum musicam harmoniam ita temperatam esse oporteat, 

ut neque sensui ratio refragetur neque sensus rationi reclamet. Neque dissentit a 
Ptolemaeo Aristoteles secundo Physicorum libro negans musicam mere 
mathematicam esse, sed partim ratione, partim sensibus constare. Quod fieri 
nequaquam potest, si semel ultra decimamquintam intentionem, hoc est δὶς διὰ 
πασῶν, processum fuerit. Nihil autem vetat ratio, quominus vel ad millesimum 
usque tonum progrediare, recurrentibus subinde videlicet iisdem harmoniis, quas 
complectitur διὰ πασῶν. Neque secus hic procedere liceat quam fit in numeris 
arithmetices, ubi non aliter agnoscitur ἡμιόλιος ; in duodecim millibus et octo 
millibus quam in quatuor et sex. Caeterum harmoniae sensus ultra decimamquintam 
vocem velut evanescit jamque non magnopere refert, quae sit harmoniae ratio, quam 
non approbat sensus et ideo non approbat sensus, quia non evidenter percipit. Porro 
quominus percipiat, intervallum aequo longius in causa est. Rationis vis in 
immensum se porrigit, at e diverso sensus corporis admodum angustis limitibus 
cohibetur. Quod enim accidit in oculorum sensu, ut, si longius aequo semota sint ea 
in quae fertur videndi vis, obtundatur ac deficiat visus, eoque magis deficiat, quo 
majore distent intervallo : id multo magis accidit aurium sensui, quippe minus agili 
quam oculorum. Jam vero quod usu venit sensibus in percipiendis iis quae 
objiciuntur, idem usu venit animo per sensum dijudicanti. 

Si colorem colori propius admoveas et, quemadmodum Graeci dicunt, 
πορφύραν παρὰ τὴν πορφύραν, nonne protinus dignoscit ex collatione sensus, 
quantum alter ab altero discrepet aut alteri cum altero conveniat ? Itidem si vocem 
voci vicinam auribus exhibeas, incunctanter dijudicant, quae sit alterius cum altera 
vel concordia vel discordia ; sin plus justo dissitas intervallo, mox incipit anceps esse 
judicium. Porro quemadmodum citius hebetatur aurium sensus quam oculorum, 
itidem citius obtunditur illarum quam horum judicium, propterea quod altera res ex 
altera pendeat. Id ita esse non est cur pluribus argumentis confirmem, cum protinus 
ipsum experimentum fidem unicuique facere possit. Pulsa chordam quampiam in 


organo simulque tange, quae sit ab hac octava, statim rationi suffragans sensus plene 

percipiet harmoniam et absolutissimam esse suo quoque comprobabit calculo. 
Rursum pulsata quapiam simul move aliam, quae sit ab illa decimaquinta, statim et 
percipiet et approbabit sensus symphoniam agnoscens eam, quam paulo ante 
senserat in διὰ πασῶν. At vero si tacta ima moveris ab hac decimamnonam, nihil 
quidem obstrepit ratio, quominus sit harmonia, quae fuerat in διὰ πασῶν cum διὰ 
πέντε, Verum auris acceptis vocibus non perinde percipit harmoniae rationem. Quod 
nisi sensus certos quosdam terminos haberet, intra quos certum illius et exploratum 
judicium sepiretur, nihil te vetuerit, si libeat, vel usque ad χιλιάκις διὰ πασῶν 
symphoniam procedere. Neque enim ratio quicquam offenditur numero, modo 
eandem agnoscat analogiam. Verum corporis sensibus natura suos quosdam limites 
praescripsit, ultra quos progressi sensim jam incipiunt quasi caligare hallucinarique 
neque jam certo sicuti solent, sed ceu per nebulam, ut aïunt, ac per somnium 
judicare. Non conveniebat autem, ut cujus incertum esset judicium, id ad artis 
praecepta traheretur. At quoniam ultra decimumquintum vocis gradum veteres 
intellexerunt evanescere judicium aurium, ibi metam harmoniarum figendam esse 
judicarunt, ne merito quis illud tuum adagium objicere posset : Ἀφανοῦς μουσικῆς 
οὐδὲν ὄφελος, id est Occultae musices nulla est utilitas. Jam igitur neoterici, qui 
contra veterum auctoritatem ultra summam chordam τετράχορδον adjecere, ad 
imam item adjecta una, non perinde flagitium fecissent, si in decimanona chorda 
terminassent harmoniarum progressum, propterea quod hac ima ad summam relata, 
si non auribus, certe rationi perfectam symphoniam repraesentat. Atqui in vigesima 
neque sensus est harmoniae neque harmonia perfecta. Quare nihil est, Erasme, quod 
adagio tua ullam metuas calumniam. 

Haec cum mihi tum argute tum admodum probabiliter ab Ambrosio mec dicta 
viderentur nec ea quidem admodum aliena a proverbii ratione, libuit his meis 
lucubrationibus adjungere futurum auctarium, haudquaquam, ut arbitror, ingratum 


lectori non omnino fastidioso. 

164. I, 11, 64. Ubi timor, ibi et pudor 


Ἵνα δέος, ἕνθα καὶ αἰδώς, id est Ubi timor, ibi et pudor. Proverbialis 
sententia, quae hodie quoque vulgo maner, cui similis illa Terentiana : Omnes 
deteriores sumus licentia. Et maxima pars hominum formidine fustis a male factis 
temperat. Plato libro De legibus quinto : Ἢ dE ἅδεια ἁναισχυντίαν ἐνέτεκεν, id est 
Audacia vero parit impudentiam. Ἄδειαν autem vocant, cum abest metus. Item in 
Euthyphrone citat ex poeta quopiam. Est enim hemistichion carminis heroici : 

Ἵνα γὰρ δέος, ἔνθα καὶ αἰδώς, id est : 

Ubi enim timor, et pudor illic. 


Suidas indicat esse Epicharmi. 


165. I, 11, 65. Foras Cares, non amplius anthisteria 


Θύραζε Κᾶρες, οὐκέτ’ Ἀνθιστήρια, id est : 

Cares foras : peracta enim anthisteria. 
Dici consuevit, ubi quis semper eadem sibi sperat commoda, aut idem semper 
licitum fore credit, quod aliquando pro temporis ratione fuerit permissum. Veluti si 
quis semel expertus cujuspiam liberalitatem, subinde redeat, aliquid muneris petens, 
aut cum pueri permissam sibi ad tempus feriandi, ludendique facultatem ultra 
tempus prorogant. Originem proverbii tradunt ad hunc modum. Atheniensibus 
mensis quidam Anthisterion appellabatur, quod is plurimos flores progigneret. In 
hoc festa quaepiam agebantur, et convivia liberiora, quemadmodum in Saturnalibus 
fieri consuevit apud Romanos, in quibus et servis accumbere licebat, feriatis interim 
ab opere. Exactis autem feriis, cum jam ad solitas operas revocarentur, hoc pacto 
dicebant heri, Foras Cares, non jam amplius anthisteria. Cares autem servos 
appellabant, quod ea gens mercenariis operis quaestum factitaret, velut omnium 
servi quicumque conduxissent. Sunt qui dicant, Cares olim Atticae regionis partem 


obtinuisse. Athenienses autem, cum Anthisteriorum sollennitatem agerent, solere 

Cares in civitatem, atque in domos receptos ad festi communionem admittere, 
deinceps, peracto sollennitatis tempore, si quos e Caribus offendissent in urbe 
cessantes, per jocum dicebant : 

Θύραζε Κᾶρες, οὐκέτ’ Ἀνθιστήρια, id est : 

Exite Cares, acta enim anthisteria. 
Sonat autem ea vox Graeca, perinde, quasi dicas Floralia Latine, quorum licentia 
multorum litteris notissima. Non diversum est, quod aït Seneca in judicio in 
Claudium scripto, Non semper erunt Saturnalia. Nam Saturnalibus, servis quoque 


libertas erat. 


166. I, 11, 66. Fures clamorem 


Οἱ φῶρες τὴν βοήν, id est, Fures clamorem, subaudiendum, timent aut 
senserunt. Quadrabit in eos, qui, sibi conscii, metuunt ne deprehendantur, aut qui 
peracto maleficio fugitant, pavitantque. Habet autem hoc cum omnis malefacti 
conscientia, tum praecipue furti, ut hominem trepidum reddat, ac lucifugam. Unde 
est in Hebraeorum sententiis impium vel persequente nullo fugere. Hoc adlusit 
Virgilius : 

Et cum clamarem, quo nunc se proripit ille ? 


Tityre, coge pecus, tu post carecta latebas. 


167. I, 11, 67. Funiculum fugiunt miniatum 


Τὸ σχοινίον φεύγουσι τὸ μεμιλτωμένον, id est : 

Vitant sinopi collitam restim rubra. 
Apte dicetur, ubi quis properat officio suo fungi, non ex animo, sed ne in mulctam 
incidat. Carmen sumptum ex Aristophane, cujus interpres, et item Suidas hujusmodi 
ferme commemorant., Atheniensium magistratus variis modis conati sunt efficere, ut 
populus quam maxime frequens ad contionem ventitaret. Obiectis enim repagulis 


quibusdam vias reliquas occludebant, quae non ducerent ad forum, tum merces 

tollebant ex mercatu, ne quid hac gratia ibi cessaretur, denique funem pararant rubro 
colore, quem piAtov, id est, interprete Plinio, minium vocant Latini, nonnulli 
cinabarim appellant, oblitum. Hoc duo ministri publici populum cingentes, agebant 
in contionem. Studebat quisque funiculum effugere, propterea quia quisquis colore 
notatus appareret contagio funis, is mulctam pendere cogebatur. Unde, qui notam 
metuunt, eos eleganter dicemus φεύγειν TO σχοινίον μεμιλτωμένον, id est, fugere 


funiculum miniatum. 


168. I, 11, 68. Fortunatior Strobilis Carcini 


Εὐδαιμονέστερος Καρκίνου Στροβίλων, id est Fortunatior Carcini Strobilis. 
Ironia proverbialis, in infelicem, et improbum. Carcinus poeta quispiam fuit, cujus 
filii dicti sunt Strobili ab Aristophane, quos et γλυκυτραχήλους vocat, id est, 
dulcicervicos. Jocus autem sumptus est a nominum allusione. Nam Graece Carcinus 
cancrum, Strobili cochleas significant. Utrumque genus distortum, ac foedum. 
Adagium recensetur apud Suidam, et Zenodotum. Exstat apud Aristophanem in 


Pace. 


169. I, 11, 69. Festo die si quid prodegeris 


Plautus in Aulularia sub persona senis Euclinonis : 

Festo die si quid prodegeris, 

Profesto egere liceat, nisi peperceris. 
Schema proverbiale. Admonet autem, ne in sumptibus sollennibus ita profusi simus, 
ut non supperat quo feramus quottidianos. Nam festi dies vel sacris offerendis, vel 
diurnis epulationibus, vel ludis in honorem deorum, vel feriis observandis 
celebrabantur :  profesti ad rei privatae, publicaeque  administrationem 
concedebantur. Accommodabitur non perperam et in eos, qui juvenes rem 


prodigunt, esurituri senes, quive intempestive profundunt, postea desideraturi. 

170. I, n1, 70. Felis Tartessia 


Γαλῆ Ταρτησσία, id est, Feles Tartessia. De magnis et ridiculis dicebatur. 
Tartessii sunt in Iberia, apud quos feles maximae nasci dicuntur. Fortasse non inepte 
dicitur et de rapacibus. Aristophanes in Vespis : 

Ὥσπερ μὲ γαλῆν κρέα κλέψασαν 

Τηροῦσιν ἔχοντ' ὀβελίσκους, id est 

Nunc uti felem rapta carne, 

Observant gestantem verua. 

Item Lucianus, cum ait, ἁρπακτικώτεροι τῶν γαλῶν, id est, rapaciores felibus : 


nimirum et ipse felium significat rapacitatem vulgo notam fuisse. 
171. I, 11, 71. Ferre jugum 


Plautus in Curculione : Jamne fert jugum ? De puella percunctatur quispiam, 
num jam per aetatem virum reciperet. Id enim significari satis arguunt ea, quae 
sequuntur : Tam a me pudica est, quasi soror mea sit. Horatius in Odis de puella 
nondum viro matura : 

Nondum subacta ferre jugum valet 

Cervice, 

Videlicet indicans, unde ducta sit translatio, nimirum a juvenco, cui nondum 
suppetunt vires, ut in ducendo aratro pares operis vices sustineat. Nam et coitus 


duorum ex aequo negotium est, itidem ut in jugo. Unde dictum etiam conjugium. 
172. I, n, 72. Feli crocoton 


Γαλῇ κροκωτόν, id est Feli crocoton, subaudiendum das aut addis. Dici 
solitum, quoties honos additur indignis, et quos haudquaquam decet. Aut cum datur 
quippiam 115, qui munere non norunt uti, veluti si quis ἃ musis alienissimo 


bellissimum donaret librum. Crocoton vestis genus est rotundae, ac fimbriatae, qua 

divites utebantur matronae. Apud Nonium in dictione richa, refertur inter vestes 
delicatas et crocoton. Sic enim arbitramur legendum, mollicinam, crocotam, 
chirodatam, richam. Ac teste Plutarcho, quidam Herculem  pingebant 
κροκωτοφόρον, Omphalae servientem. Sumptum adagium ab apologo Stratidis, 
quem alio loco narravimus. Porro vox haec γαλῆ, felem ne significet, an mustelam, 
an quem vulgo catum appellant, quoniam inter eruditos controversum esse video, 


relinquo aliis judicandum. 


173. I, n, 73. Mustelam habes 


Γαλῆν ἔχεις, id est Mustelam habes. In eum quadrat, cui omnia sunt 
inauspicata, tamquam fatis, ac diis iratis, ut aiunt. Olim creditum est, hoc animal 
inauspicatum, infaustumque esse 115, qui haberent, domique alerent, ut non 
admodum dissideat, ab illis : Equum habet Sejanum et Aurum habet Tolosanum. 
Unde nunc etiam apud quasdam gentes, nominatim apud Britannos, infelix omen 
habetur, si cum paratur venatio aliquis mustelam nominet, cujus etiam occursus 


vulgo nunc habetur inauspicatus. Adagium refertur a Diogeniano. 


174. I, 1, 74. Fastuosus Maximus 


Κόσμος Μάξιμος, id est, Fastuosus Maximus. In eum dicebatur, qui 5101 plus 
satis arrogasset in sapientia. Sumptum a moribus Maximi cujuspiam arrogantis, et 
5101 immodice placentis. In nonnullis exemplaribus inveni κομπᾶς Μάξιμος. Graecis 
κόμπος arrogantiam, insolentiamque significat, unde κομπεῖν καὶ κομπάζειν. 
Proinde et Euripides : Γλώσσης τε κόμποι, id est Linguaeque fastus. Recensetur et 


hoc in Diogeniani collectaneis. 


175. I, 11, 75. Ε multis paleis paullum fructus collegi 


Ἐκ πολλῶν ἀχύρων ὀλίγον καρπὸν συνήγαγον, id est Ex multis paleis 


parum fructus collegi, id est multo labore non multum emolumenti sum consecutus, 

aut e verboso sermone paullulum bonae sententiae percepi, ex ingenti volumine 


minimum doctrinae retuli. Translatum ab excussoribus tritici. 


176. I, 11, 76. Oportet remum ducere, qui didicit 


Δεῖ κώπην ἐλαύνειν μαθόντα, id est Oportet remum impellere eum, qui 
didicerit. Unumquemque decet eam artem exercere, quam antea doctus sit. Refertur 
a Plutarcho in commentariolo, cui titulus, Ὅτι διδακτὸν ἡ ἀρετή. Idem admonet 
Horatianum illud in Arte poetica : 

Ludere qui nescit, campestribus abstinet armis, 

Indoctusque pilae, discive, trochive quiescit, 

Ne spissae risum tollant impune coronae ; 

Qui nescit, versus tamen audet fingere. 

Quin et hodiernis temporibus hujus modi vulgo jactatur adagium : Qui lusus non 


novit legem, abstineat. 


177. 1,11, 77. Ex ipso bove lora sumere 


Ἐκ τοῦ βοὸς τοὺς ἱμάντας λαμβάνειν, id est Ex ipso bove lora sumere, 
dicuntur qui, quo laedant quempiam, id ab ipso que laedunt accipiunt. Veluti si quis 
versibus incesseret eum, ἃ quo carminis componendi rationem didicisset, aut 
tyrannus pecuniam extorqueat a civibus, qua satellitium ad opprimendam civitatem 
alat, aut si quis rhetorices praesidiis rhetoricem oppugnaret. Metaphora sumpta ab 
agricolis, qui lora caedunt e boum tergoribus, quibus boves vinciunt. Plutarchus in 
commentario, cui titulus, Ὅτι οὐκ ἔστι ζῆν ἡδέως : Ti ἂν λέγοι τις ; ἀρκεῖ γὰρ ἣ 
φύσις τῆς σαρκὸς ὕλην ἔχουσα νόσων ἐν ἑαυτῇ καὶ τοῦτο δὴ τὸ παιζόμενον ἐκ 
τοῦ βοὸς τοὺς ἱμάντας λαμβάνουσα τὰς ἀλγηδόνας ἐκ τοῦ σώματος, id est Quid 
igitur dixerit quispiam ? Satis est ipsa corporis natura, morborum materiam in se 
continens, ac juxta quia joco dici solet, tamquam ex ipso bone lora sumens, ita ex ipso 


corpore dolores. 

178. I, 11, 78. Ex uno omnia specta 


Ἐξ ἑνὸς τὰ πάνθ’ ὅρα, id est Ex uno omnia specta. Vergilius item : 

Et crimine ab uno/ Disce omnes. 
Admonet adagium ex unius eventus experimento, reliquorum similium coniecturam 
oportere facere. Refertur a Suida. Tametsi is ostendit in eos dictum, qui perperam ex 
uno quopiam aestimant omnia. Legit enim non ὅρα, sed ὁρᾷ. Veluti si quis unum 


Gallum expertus perfidum judicaret omnes esse tales. 


179. I, 11, 79. Ex aspectu nascitur amor 


Ἐκ τοῦ εἰσορᾶν γὰρ γίγνεται ἀνθρώποις ἐρᾶν, id est : 

Amor ex videndo nascitur mortalibus. 
Senarius proverbialis admonens oculos amorem potissimum conciliare. Non enim 
amatur incognitum, ex convictu nascitur amor mutuus. Et oculi praecipue sunt ad 
amandum illices. In his enim peculiaris animi sedes. Et in his aïunt poetae cupidinem 
excubantem sua jacula mittere. Maro velut indicavit adagium cum ait : 

Ut vidi, ut perii, ut me malus abstulit error. 
Rursum in Georgicis : Uritque vidende / Femina. Item apud Terentium Chaerea visa 
duntaxat virgine, quam impotenter coepit ardere. Juvenalis prodigii loco refert de 
caeco amante : 

Qui numquam visae flagrabat amore puellae. 
Legimus, philosophos quosdam, et inter hos Democritum, sibimet oculos ademisse, 
tamquam omnium malarum cupiditatum auctores. Quapropter piorum hominum est 
meminisse, haudquaquam esse tutum videre, quod non licet concupiscere. Proverbii 


meminit Diogenianus. 

180. I, 1, 80. E sublimi me derides 


Ad” ὑψηλοῦ μου καταγελᾷς, id est E sublimi me derides. De eo, qui cum 
fastu ridet quempiam ac despectim. Translatum ab ïis, qui ex edito loco verba 
faciunt. Unde et despicere dictum a Latinis pro contemnere, quod quisquis in 


eminenti loco est, is veluti tutior negligit eum, qui stat in humiliore loco. 
181. I, 11, 81. Extra lutum pedes habes 


Ἐκ τοῦ πηλοῦ πόδας ἔχεις, id est Extra lutum pedes habes, hoc est emersisti e 
periculo, aut extra periculum constitutus es. À viatoribus sumptum. Simile illi : Ἔξω 
βέλους, id est Extra jaculum. Et in luto dicuntur haesitare, qui molestis involuuntur 


negotiis, unde se nequeant explicare. 
182. I, 1, 82. Ex umbra in solem 


Ex umbra in solem educere est rem prius abditam et otiosam in publicum et in 
communem vitae usum deducere. Translatum ab athletis, quibus mos solis et 
pulveris patientia confirmare corporis robur. Delicatorum autem est in umbra 
latitare. Venustius fiet, si ad animi rem torqueatur, veluti si quis dicat, philosophiam 


a Socrate ex umbra in solem esse productam. Exempla passim apud scriptores obvia. 
183. I, 11, 83. Excubias agere in Naupacto 


Φρουρῆσαι ἐν Ναυπάκτῳ, id est Excubare Naupacti. Achivi capta Naupacto, 
Pausaniam excubiis, custodiaeque praefectum interfecerunt, auctore Theopompo. 
Unde res in jocum vulgi videtur abiisse adversus eos, qui pereunt ignavia sua aut qui 
munus odiosum ac plenum discriminis administrant. Refertur ἃ Zenodoto. Suidas 
effert ad hunc modum Φρουρήσεις ἐν Ναυπάκτῳ, id est Excubabis Naupacti. Is 
adfert et aliam adagionis originem. Cum 115, qui Naupactum praesidio tuebantur, 


perpusillum salarii dependeretur atque illi plurima quae ad rem pertinebant, 

emerent, militari joco jactatum est, ut apparet, in eos qui frustra sudatent, quos sua 
spes frustraretur. Naupactus autem, Aetoliae civitas, quam tum Philippus obtinebat, 


a compingendis navibus dicta, quod illic Heraclidae primum navim extruxerint. 


184. I, 11, 84. Devotionis templum 


Ἀρᾶς ἱερόν, id est Execrationis templum. In eos dicebatur, qui crebris 
execrationibus uti consueverunt. Qui mos nunc vulgo plerisque plurimum 
improbandus, ut nihil dicant, nisi diras admisceant devotiones et imprecamina vel 
ipso horrenda auditu. Erant autem antiquitus etiam publicae quaedam detestationes, 
velut apud Athenienses in eum, qui viam non monstrasset erranti ; in quorum locum 
Christianis successit ea, quam vocant excommunicationem. Item devotiones hostium, 
quarum meminit Macrobius et Horatius in odis. 

Diris agam vos, dira deprecatio 

Nulla expiatur victima. 
Hesychius indicat templum execrationis fuisse Athenis, cujus meminerit 
Aristophanes in Horis ; dici porro de gravi calamitate. Alibi, ni fallor, nobis dictum 
est de execrationibus tragicis, quas Diogenes philosophus jocabatur sibi occurrisse, 
quod viveret AVÉOTLOG, ἄπολις, ἄπατρις, ἀχρήματος, ἄστατος καὶ ἐφημερόβιος, id 
est carens domo, civitate, patria, pecunia, nullam habens certam sedem, et in diem 


vivens. Proverbium refertur a Diogeniano. 


185. I, 11, 85. Expertes invidentiae musarum fores 


Ἄφτονοι Μουσῶν θύραι, id est Candidae musarum januae. De his dictitatum. 
qui litteraturam suam candide, libenterque impertiunt aliis, et ad docendum 
prompti, propensique sunt. Neque male congruet etiam in dociles, juxta id, quod 
alibi commemoravimus, Avewyuévar Μουσῶν θύραι, id est. Apertae musarum 


januae. 

186. I, 11, 86. Eurybatizare 


Εὐρυβατεύεσθαι, id est. Eurybatizare, est improbis uti moribus. Eurybatus, ex 
Cercopibus unus, fuit insignitae improbitatis homo. Hujus meminit Lucianus in 
Pseudomante : Ὑπὲρ τοὺς Κέρκωπας, ὑπὲρ τὸν Εὐρύβατον ἢ Φρυνώνδαν ἢ 
Ἀριστόδεμον ἢ Σώστρατον, id est Ultra Cercopas, ultra Eurybatum aut 
Phrynondam aut Aristodemum aut Sostratum. Neque vero unus duntaxat hujus 
nominis fuit, infamis versutia morumque improbitate ; nam et Ephesius quidam 
Eurybatus fuit, qui cum a Croeso cum multa pecuniarum vi missus esset, ut 
exercitum contraheret, ad Cyrum defecit, ut auctor est Ephorus. Alii malunt ad 
Eurybatum referre, qui fuisse perhibetur alter e Cercopibus, ut dixi. Duris ad 
Eurybatum refert Ulyssis socium. Nicander prodidit Eurybatum quendam 
Aeginensem fuisse longe versutissimum, scelestissimumque. Neque vero desunt qui 
dicant hoc nomine furem fuisse quempiam astutia singulari. Is, cum deprehensus 
captusque servaretur, custodes in convivio animi causa jusserunt, ut ostenderet, 
quibusnam modis consueverit domos conscendere. Cumque illum initio renuentem, 
scilicet tamquam invitus facturus esset, rogarent instantius ac vix tandem 
persuasissent, ille aptaris spongiis ac stimulis ferreisque retinaculis, quas 
ἐγκεντρίδας Graeci vocant, parietem coepit conscendere. Porro suspectantibus illis 
et artificii novitatem admirantibus Eurybatus prehenso laqueari per tegulas aufugit, 
priusquam 111 domum circumire potuerint. Atque hunc ad modum delusis 
custodibus periculum evasitt Meminit hujus et Eustathius in primum lIliados 
admonens eam vocem ambigue pronuntiari Εὐρύβατον καὶ Εὐρυβάτην, dictum 
autem παρὰ To εὐρὺ βάζειν, quod late grassaretur. Itaque peculiariter conveniet in 


eum, qui deprehensus, arte quapiam elabitur. 

187. I, 11, 87. Faciunt et sphaceli immunitatem 


Kai σφάκελοι ποιοῦσιν ἀτλέλειαν, id est Faciunt et sphaceli immunitatem. 
Athenis celebratum proverbium de his, qui quovis praetextu quod volunt 
assequuntur. Natum aiunt ab eventu hujusmodi. Pisistratus tyrannus decimas 
exigebat ab Atheniensibus eorum, quae in agris provenissent. Itaque cum aliquando 
obambularet videretque senem quendam in saxis quibusdam, hoc est, loco petricoso, 
laborantem, rogabat, quosnam fructus inde colligeret. At is, respondens Dolores, 
inquit, et sphacelos, atque horum decimas exigit Pisistratus. Porro tyrannus 
admiratus hominis libertatem decimas Atheniensibus remisit. Ea res in vulgi 
sermonem abiit, etiam sphacelos immunitatem parere. Sphacelus autem morbi genus 
est, quod ex immodica defatigatione solet accidere. Quidam putant esse tormina 
articulorum, quidam ossium tabem. Theophrastus libro De causis plantarum quinto 
demonstrat et plantarum radicibus vitium accidere, quod ab hominum morbo 
σφακελισμός appelletur. Adagium recensetur a Suida. Hesychius indicat, quemlibet 


dolorem gravem sphacelum dici. 


188. I, 11, 88. Et meum telum cuspidem habet acuminatum 


Ipsissimam proverbii speciem habet, quod scriptum est apud Homerum 
Iliadis Y sub Hectoris persona : 

Ἐπεὶ ἢ καὶ ἐμὸν βέλος ὀξὺ πάροιθεν, id est 

Telum quando meum quoque cuspide acuta est. 
Recte utemur, quoties fatebimur nos inferiores quidem esse, verum non deesse 
tamen, quo queamus nocere. Cui simile Virgilianum illud : Et nostro sequitur de 


vulnere sanguis. Item illud apud Ovidium : Et mihi sunt vires, et mea tela nocent. 

189. I, 11, 89. Ignavi vertitur color 


Τοῦ κακοῦ τρέπεται χρώς, id est Ignavi vertitur color. Plutarchus in causis 
naturalibus, problemate quam ob rem polypus colorem mutet, hoc tamquam 
proverbio jactatum adducit. Διὸ καὶ λέλεκται τοῦ μὲν κακοῦ τρέπεται χρώς, id est, 
Ignavi vertitur color. Nam id accidit in metu, ut vultus exalbescat, maxime timidis, 
videlicet sanguine ad vitalia refugiente. Plusculum accedit veneris, si ad animum 
transferatur, veluti si dicas philosophum nihil omnino formidare eorum, quae vulgus 
horret : Τοῦ μὲν γάρ τε κακοῦ τρέπεται χρώς, id est Vertitur ignavi sane color. 
Porro proverbium natum est ex Homericae Iliados N. Carmen sic habet : 

Τοῦ μὲν γάρ TE κακοῦ τρέπεται χρώς ἄλλυδις ἄλλῃ, 

Οὐδέ οἱ ἀτρέμας ἧσθαι ἐρητύετ' ἐν φρεσὶ θυμός, 

Ἀλλὰ μετοκλάζει καὶ ἐπ΄ ἀμφοτέρους πόδας ἵζει, 

Ἐν δέ τέ οἱ κραδίη μεγάλα στέρνοισι πατάσσει 

Κῆρας οἰομένῳ, πάταγος δέ τε γίγνετ’ ὀδόντων: 

Τοῦ δ' ἀγαθοῦ οὔτ' ἂρ τρέπεται χρὼς οὔτε τι λὶην 

Ταρβεῖ, id est 

Vertitur ignavi color, evariatque subinde, 

Nec mens certa manet, verum huc illucque vacillat, 

Ac migrans e corde pedes in utrosque residit. 

Palpitat et valide cor ei praecordia subter 

Fata putanti animo, occipiunt quoque stridere dentes ; 

Contra forti, nec variat color at neque valde 


Horrescit. 


190. I, 11, 90. Ad consilium ne accesseris ante quam voceris 


Μὴ πρότερον εἰς βουλὴν παρέλθῃς, πρὶν ἂν κληθείης, id est Ad consilium 


ne accesseris prius quam voceris. Haec sententia, quae nunc nomine Catonis 

celebratur, proverbialis fuisse videtur vel Plutarcho teste, cujus haec verba sunt libro 
Συμποσιακῶν primo : Ἄτοπος μὲν οὖν, ἔφη, καὶ παροιμιώδης, Μενέλαος, εἴ γε 
σύμβουλος ἐγένετο μὴ παρακεκλημένος, id est Ridiculus igitur, inquit, et 
proverbio obnoxius Menelaus, siquidem consultor factus est non accersitus. Nisi quis 
mavult haec ad illam referre paroemiam : 

Ἄκλητοι δειλοὶ ἀγαθῶν ἐπὶ δαῖτας LOVTAL. 


Quod alias referemus. 


191. I, 11, 91. Jucundissima navigatio juxta terram, ambulatio juxta mare 


Plutarchus primo Symposiacôn libro veluti vulgo jactatum citat : πλοῦς μὲν ὁ 
παρὰ γῆν, περίπατος δὲ ὁ παρὰ θάλατταν ἥδιστός ἐστιν, id est Navigatio juxta 
terram, rursum ambulatio, quae fit juxta mare, jucundissima est. Recte torquebitur ad 
eam sententiam, ut dicamus ita demum esse jucundissimum unumquodque, si 
diversi generis admixtu temperatum adhibeatur, veluti si in lusibus nonnihil 
eruditionis aspergas, rursum in studiis aliquid ludicrum admisceas. Simillimum est 
huic, quod ex Philoxeno poeta citat idem in commentario, quem inscripsit Quomodo 
sint audiendi poetae : Τῶν κρεῶν τὰ μὴ κρέα ἥδιστά ἐστι καὶ τῶν ἰχθύων où μὴ 
ἰχθύες, id est Ex carnibus, quae carnes non sunt suavissimae, item ex piscibus, qui 
non sunt pisces. Itidem philosophia admixta poematis magis delectat et poesis 


admixta philosophiae magis capit animum. 


192. I, 11, 92. Cupidinum crumena porri folio vincta est 


Πράσου φύλλῳ τὸ τῶν ἐρώντων δέδεται βαλάντιον, id est Porri folio 
amorum vincta est crumena. Refertur eodem in loco quem modo citavimus, sed 
praestat ipsius verba subscribere : Ὃ à’ ἄν τις μάλιστα θαυμάσειεν, φειδωλὸς ἀνὴρ 
καὶ μικρολόγος ἐμπεσὼν εἰς ἔρωτα καθάπερ εἰς πῦρ σίδηρος ἀνεθεὶς καὶ 
μαλαχθεὶς ἁπαλὸς καὶ ὑγρὸς καὶ ἡδίων, ὥστε τουτὶ τὸ παιζόμενον μὴ πάνυ 


φαίνεσθαι γελοῖον ὅτι πράσου φύλλῳ τὸ τῶν ἐρώτων δέδεται βαλάντιον. Ἐλέχθη 

δὲ καὶ ὅτι τῷ μεθύειν TO ἐρᾶν ὅμοιόν ἐστι: ποιεῖ γὰρ θερμοὺς καὶ ἱλαροὺς καὶ 
διακεχυμένους, id est Quodque vel maxime miretur aliquis, vir parcus et sordidus 
simul ac in amorem inciderit, non aliter quam igni impositum ferrum fit mollior ac 
tener, lentus ac suavior, ut non usquequaque deridiculum videatur illud, quod joco 
populari dicitur : cupidinum crumeras porri folio vinctas esse. Dictum est autem ob 
eam causam, quod amor adsimilis sit ebrietati. Reddit enim calidos et hilares et 
effusos. Plutarchus itaque sentire videtur proverbium alludere ad porri naturam, 
cujus vis est calefacere, ciere urinam, iritare venerem, movere menses et alvum 
inflare, quemadmodum docet Dioscorides libro Il. Suidas ostendit hoc adagium 
dictum de 115, qui per amorem immoderatos faciunt sumptus luxuque indulgent, 
quemadmodum solent in comoediis amantes. Plutarchus in libello, quem inscripsit 
Ἐρωτικόν, hoc quoque inter caeteras cupidinis sive amoris laudes commemorat, 
quod e sordido splendidum, e parco liberalem, e tristi civilem, e timido audacem 
reddit hominem. Proinde cupidinis loculi porri folio vincti dicuntur, quod facile 
solvantur vel quod admodum fragile sit porri folium vel quod hujus genuina vis 


solvere corpus ac movere. 


193. I, 11, 93. Quem fortuna pinxerit 


Ὃν ἡ τύχη μέλανα γράψει, τοῦτον οὐ πᾶς χρόνος δύναται λευκᾶναι, id est 
Quem fortuna nigrum scripserit, hunc non universum aevum candidum reddere 
potest, hoc est cui fortuna refragatur, huic quicquid tentaverit, infeliciter cedet. 
Allusum est ad nigros et albos calculos suffragiorum. Recensetur in collectaneis 


Apostolii. 


194. I, 11, 94. Qui mori nolit ante tempus 


Athenaeus in Sermonibus convivialibus de Sybaritis hujusmodi refert 
proverbium : Ὁ βουλόμενος ἐν Συβάρει μὴ πρὸ μοίρας ἀποθανεῖν οὔτε δυόμενον 


οὔτε ἀνίσχοντα τὸν ἥλιον ὁρᾶν δεῖ, hoc est Qui non velit apud Sybaritas ante diem 

fatalem mori, eum haud oportet solem conspicere nec occidentem nec orientem. Hoc 
ideo vulgo jactatum scribit, quod Sybaritarum civitas in humili loco ac velut in 
convalle sita fuerit, ut aestatis tempore mane pariter ac vesperi frigus immensum 
sentirent, meridie intolerandum ardorem. Cicero libro De finibus bonorum secundo 
docet idem dictum in quosdam Asotos, cui genti nomen inditum est a luxu vitae. 
Nam sub solis occasum erant ebrii, mane stertebant. Columella in prooemio Rerum 
rusticarum usurpat in ganeones, qui noctes libidinibus et ebrietate, dies somno vel 
ludo consumunt. Mox deinde, inquit, ut apti veniamus ad ganeas, quotidianam 
cruditatem Laconicis excoquimus et exusto sudore sitim quaerimus noctesque 
libidinibus et ebrietatibus, dies ludo vel somno consumimus. Ac nos dicimus 


fortunatos, quod nec orientem solem videmus nec occidentem. 


195. I, 11, 95. Barbae tenus sapientes 


Ἐκ πώγονος σοφοί, καὶ ἀπὸ πώγονος φιλόσοφοι, id est Barbae tenus 
sapientes et sophistae et philosophi. Sic appellabantur qui praeter barbam et pallium 
nihil haberent philosophi. Usurpatur aliquoties apud Plutarchum in Symposiacis. 
Huc allusit Horatius, cum aït: Jussit sapientem pascere barbam. Lucianus item 
subinde jocatur in philosophorum τὸν βαθὺν πώγωνα id est profundam barbam. In 
Eunucho Bagoas ait: Si philosophum oporteat ex barba metiri, hircos primam 
laudem ablaturos. Similiter Martialis : 

Propendet mento nec tibi barba minor. 

Recte torquebitur in hos, qui universam vitae sanctimoniam non in animo neque in 


moribus, sed in cultu constituunt. 


196. I, 11, 96. Inter lapides pugnabant nec lapidem tollere poterant 


Plutarchus quartae decadis Symposiacae primo problemate : Ἰδὼν δὲ τὸ 
παιδίον ἅμα τῷ Φίλωνι τὸν νέον ἄρτῳ χρώμενον ἄλλου δὲ μηδενὸς δεόμενος, ὦ 


Ἡράκλεις, ἔφη, τοῦτο ἄρα ἦν τὸ λεγόμενον: ἐν δὲ λίθοις ἐμάχοντο, λίθον δ΄ οὐκ 

ἦν ἀνελέσθαι, id est Ubi vero videret ministrum puerum una cum Philone utentem 
pane neque praeterea quicquam requirentem : Papae, inquit, hoc nimirum erat illud, 
quod vulgo dici solet : Pugna erat in saxis neque saxum tollere quibant. Apparet 
dictum in eos, qui praesenti commodo non fruantur vel ob ignaviam vel ob 
perversam de rebus opinionem, ut qui vel saxum graventur ex acervo tollere, quo 
repellant adversarium. Refertur idem carmen apud Athenaeum libro decimo et aliud 
subjicit veluti consimilis sententiae : 
Δίψῃ δ’ ἐξώλλυντο, ὕδωρ δ΄ ὑπερεῖχε γενείου, id est 


Deperiere siti superante ad labra liquore. 
197. I, 1, 97. In alio mundo 


Ὡς ἐν ἄλλῳ κόσμῳ, id est Tamquam in alio mundo. Schema proverbiale est, 
quo nunc etiam vulgus utitur de 115, qui longe lateque dissident ἃ moribus aliorum 
aut quibus omnia nova videntur aut qui longe dissiti sunt a patria. Plutarchus in 
Symposiacis : Τό δὲ τῶν Ἑλλήνων γένος ἔκφυλον ὅλως καὶ ἄποικον ἡμῶν, ὥσπερ 
ἐν ἄλλω τινὶ κοσμῳ γεγονότων καὶ ζώντων, id est At Graecorum genus prorsus 
alienum ac peregrinum a nobis, velut in alio quopiam mundo natorum ac viventium. 
Non dissimili figura dixit Horatius in Odis: Quid terras alio calentes / sole 
mutamus ?. et Macrobius in praefatione Saturnalium : Nisi sicubi nos sub alio ortos 
coelo Latinae linguae vena non admittet. Cum enim coelum sit omnibus commune, 
figuratum sit necesse est sub alio coelo nasci. Et de campis Elysiis apud Vergilium : 

Solemque suum, sua sidera norunt. Suum dixit tanquam a nostro diversum. 
Item Claudianus : 

Sunt altera nobis 

Sidera, sunt orbes alii lumenque videbis 

Purius. 

Rursum Vergilius in Bucolicis : 


Et penitus toto divisos orbe Britannos. 

Solet autem hoc usu venire plerisque mortalibus, ut, si quando novi hospites in 
regionem longule a suo nido dissitam pervenerint, nihil non horreant, non stupeant, 


non admirentur perinde quasi in alium delati orbem. 


198. I, 11, 98. Piscis repositus 


Ἀποκείμενος ixOuc, id est Repositus piscis, in proverbium abiisse videtur 
adversus eos, qui nihil servant in posterum. Nam pisces olim in deliciis erant. Et 
prudentis est e cibis semper aliquid habere sepositum, quo subitum excipiat 
hospitem, nec Achillem Homericum imitari, ad quem cum accedunt oratores aut 
Priamus domum inanem ac famelicam offendunt. Videtur autem sic efferendum 
adagium: Τὸν ἀποκείμενον ἰχθὺν où δεῖ ἐς τὸ μέσον ἕλκειν, id est Piscem 
repositum non oportet in medium retrahere. Plutarchus in Symposiacis : Ἐγὼ δὲ 
γελάσας, ἐκεῖνον δέ, εἶπον, ὦ ἑταῖρε, τὸν ἐκ τῆς παροιμίας ἀποκείμενον ἰχθὺν 
οὐχ ἑλκόμενον εἰς μέσον μετὰ τῆς Πυθαγορικῆς χοίνικος, id est At ego ridens 
Quin illum, inquam, de quo proverbium fertur, repositum piscem, qui in medium 
non trahitur una cum choenice Pythagorica. Licebit accomodare ad sermonem aut 
fabulam per se non admodum venustam, quae tamen iteretur non sine taedio. 


Conveniet in parcum ac de crastino sollicitum. 


199. 1, 11, 99. Non est ejusdem et multa et opportuna dicere 


Χωρὶς τό τ’ εἰπεῖν πολλὰ καὶ τὰ καίρια, id est 

Sejuncta sunt haec, multa et apta dicere. 
Senarius proverbii vice celebratus admonet vitandam multiloquentiam, quod fere 
labi necesse sit, quisque multum loqui conetur. Extat et in Hebraeorum proverbiis in 


multiloquio non abesse peccatum. 

200. I, 11, 100. Psaphonis aves 


Ψάφωνος ὄρνιθες, id est Psaphonis aves. Ubi quis nova quapiam arte famam 
captat, ut cum aliquis subornat, a quibus laudetur eisque veluti dictat encomia, 
quibus apud vulgus celebrari velit. Narrant in Libya fuisse quendam nomine 
Psaphonem, qui divinitatis opinionem affectans quamplurimas aves cepit vocales et 
humani sermonis dociles, eas sonare docuit haec verba : Μέγας θεὸς Ψάφων, id est 
Magnus deus Psaphon, atque ita doctas emisit in montes. At illae quae didicerant, 
canebant ac reliquas item aves sonare docebant. Porro Libes cum ignorarent 
commentum, credentes id divinitus accidere Psaphoni rem divinam instituerunt 
ipsumque in deorum numerum retulerunt. Proverbium in collectaneis Apostolii 


repperi. 


201. I, ΠΙ, 1. Aut regem aut fatuum nasci oportere 


Anneus Seneca vir amoenissimi, ut Tacitus ait, ingenii, quod quidem ex eo 
liquet libello ludicro, quem scripsit in Claudium Caesarem, (nam is nuper in 
Germania repertus in lucem emersit) hujusmodi refert adagium in eo, de quo modo 
diximus opusculo : Aut regem aut fatuum nasci oportet. Sed praestat illud ipsius 
verbis ascribere : Ego, inquit, scio me liberum factum ex quo suum diem obiit 1116, qui 
verum proverbium fecerat Aut regem aut fatuum nasci oportere. Rursum in eodem 
libello : Occidit in una domo Crassum, Magnum, Scriboniam, Bassionam, Assarios, 
nobiles tamen, Crassum uero tam fatuum, ut etiam regnare posset. Iterum alio in loco 
obscurius quidem, sed tamen eodem allusit carmine : 

Abrupit stolidae regalia tempora vitae. 

Jam si vere scripsit Hesiodus non omnino de nihilo esse quod populari sermone 
celebratur, fortassis haud abs re fuerit vestigare, quae res huic proverbio dederit 
occasionem, quod duo tam dissimilia nempe regem et fatuum ita conjugit, ut 


utrunque alteri simillimum videri velit, praesertim cum haec sit peculiaris regum 

laus solaque vere regia, sapientia, prudentia, vigilantia caeteros antecellere. 
Consentaneum est igitur priscos illos reges maxima ex parte insigni stultitia 
praeditos fuisse, id quod partim e poetarum fabulis partim ex historiographorum 
monumentis licet cognoscere. Siquidem Agamemnonem suum Homerus et hunc 
imitati tragici ambitiosum potius quam cordatum faciunt. Quid autem stultius quam 
unicae filiae crudelissima caede imperatoris mercari titulum ? Quid ineptius quam 
pro barbara puellula tam juveniliter digladiari, ut, quod suos amores retinere non 
posset, Achillem sua spoliaret amicula, nec id sane sine summo totius exercitus 
discrimine. Tum autem quam inepte stomachatur Achilles orbatus suis amoribus, 
quam pueriliter deplorat apud matrem. At hunc unum nobis poeta velut absolutum 
egregii principis exemplar proposuit. Ad haec : quam non sapienter indignatur Ajax. 
Quam seniliter delirat Priamus, dum Helenam prostitutae pudicitiae mulierculam 
amplectens ac filiam appelans negat se poenitere belli, in quo tot clades acceperat, tot 
orbatus liberis, toties luctu funestatus, ne Paris non potiretur amica. Quid multis ? 
Tota Ilias, quam est longa, nihil aliud quam quod eleganter scripsit Horatius : 
Stultorum regum et popularum continet aestus. 

Quanquam et Odyssea suos habet procos et Alcinoos, crassos et stupidos. Quin et 
Herculem ipsum robustum faciunt et animosum, sed hebetis crassique animi. Jam 
Hesiodus, quem nonnulli volunt antiquiorem Homero esse, principes δωροφάγους 
ac νηπίους appellat. Opinor quod et parum saperent in administranda republica et 
opibus per fas nefasque cumulandis inhiarent potius quam communibus populi 
commodis. Cujusmodi fingunt et Midam ïillum ob animi stoliditatem asininis 
auriculis insignitum. Et haud scio an huc pertineat et illud, quod prisci theologi, 
nimirum poetae, sapientiam Apollini tribuunt ac Palladi, Jovi deorum et hominum 
monarchae fulmen duntaxat trisulcum et nutum illum ac supercilium, quo totum 
Olympum tremefacit, relinquunt. Alioqui quis nepos, quis balatro unquam nugatus 
est nugacius aut nequius nequam fuit quam hic, cui regnum mundi dederunt ? 


Technis fallit uxorem, nunc cygnus, nunc taurus, nunc aurum factus, insidias struit 

mulierculis, subornat Ganymedes ac coelum nothis implet. Ad eundem modum 
Neptunum et Plutonem feroces et inexorabiles fingunt, sapientiam non tribuunt. 

Sed ut ad recentiores veniamus historias et missas faciamus fabulas, quid 
tandem cordis fuisse credis Croeso Lydorum regi, si modo talis fuit, qualem depinxit 
Herodotus, qui gemmis et auro congesto fretus Soloni indignabatur, quod sibi felicis 
cognomen non tribuerit ? Aut quid fingi stultius potest Xerxe, cum ad Athum 
montem legatos mitteret eumque contumeliosissimis ac minacissimis litteris 
territaret, cum Hellesponto mari certum plagarum numerum infligi juberet ? Neque 
vero minus regaliter desipuit Alexander ille Magnus, cum abdicato patre Jovis filius 
salutari gauderet, dum vino certaret, dum in conviviis ab adulatoribus ut deum 
adorari sese pateretur, dum queritur hunc orbem suis victoriis angustum esse et 
Oceanum ingressus alios quaerit mundos, quos expugnet. Ut ne commemorem 
interim Dionysios, Ptolemaeos, Julios, Nerones, Tiberios, Caligulas, Heliogabalos, 
Commodos, Domitios, quorum alius sibi dei nomen vindicavit, cum esset hominis 
vocabulo indignus, alius se totum assentatoribus deridendum propinavit, alius 
ambitione praeceps universum orbem insanissimis rerum tumultibus concussit. 

Sed ego jure videar ineptus, qui catalogum hunc ingrediar et aquam, ut aiunt, 
quaeram in mari. Quin omnes potius et veterum et neotericorum annales evolve, 
nimirum ita comperies vix seculis aliquot unum aut alterum extitisse principem, qui 
non insigni stultitia maximam perniciem invexerit rebus humanis. Siquidem 
princeps aut magno orbis totius malo stultus est aut magno omnium bono sapit ; 
tametsi proclivius est laedere quam prodesse, et citius serpit vel pervadit potius 
pernicies quam utilitas. At nunc videmus nonnullos principes quidvis expetere 
potius quam id, quod unum principis vocabulo dignos reddit, et stultam plebeculam 
omnia potius suspicere in regibus quam id, quod solum requirendum. Juvenis est : 
isto pacto sponsum commenda sponsae, non principem reipublicae. Formosus est : 
recte hoc nomine laudetur foemina. Bonis est lacertis aut lateribus : probe dixisti, si 


laudas athletam. Robustus est et tolerans laborum : isto titulo calones ac lixae 

commendantur. Multum auri congestum habet : foeneratorem diligentem praedicas. 
Facundus est: sic admiror sophistam. Belle canit, belle saltat: histrionum ac 
tibicinum laus ἰδία est, non regum. Invictus est bibendo (nam hac quoque laude 
veteres delectati sunt principes) : apte, si spongiam mihi laudas. Procerus est ab 
humeris inter omnes eminet : praeclarum, si quid ex alto detrahendum sit. Jam illa 
Scite ludit alea, scite laterunculis laus est cum infimis nebulonibus communis ac 
pudenda principi. Omnia congeras, cultum, aurum, gemmas, imagines, ab Hercule 
deductum genus aut si mavis a Codro Cecropeve, nisi pectus mihi narras longe a 
vulgi stultitia semotum, liberum a sordidis humilium rerum cupiditatibus, ἃ 
falsissimis multitudinis opinionibus, non audio laudem rege dignam. Neque enim 
temere divinus ille Plato scripsit non aliter felices fore respublicas, nisi si δαί 
philosophis commiteretur imperium aut quibus imperium contigisset, philosophiam 
sequerentur. Porro philosophiam sequi non est pallium aut peram circumferre, 
barbam demittere. Quid igitur ? Ista quae vulgus stulte miratur, contemnere deque 
rebus longe secus sentire quam hominum multitudo sentit. Nec video qui fieri possit, 
ut qui putet sibi licere quicquid libet, qui divitias ut magnum quiddam admiretur, 
qui pro imperio quodvis etiam jusjurandum violandum putet, qui inani salutarem 
principem agere possit. Ac primum quidem est recte de singulis judicare, propterea 
quod infectis opinionibus ceu fontibus, unde omnes vitae scatent actiones, omnia 
perperam gerantur oportet. Proximum est, ut abhorreant ἃ turpibus, ferantur ad 
honesta. Nam vera sapientia non solum complectitur veri cognitionem, verumetiam 
studium et amorem honesti. Siquidem liceat fortassis invenire, qui perspiciat bellum 
sine gravi rerum humanarum pernicie suscipi non posse nec esse tanti veterem 
aliquem et obsoletum ditionis titulum ; verum impellit ambitio, ut omnia misceat 
armis. Et est fortassis qui videat hinc maximam reipublicae pestem nasci, quod ad 
gerendos magistratus asciscuntur non qui prudentia, rerum usu, vitae integritate, 
plurimum prodesse reipublicae possint, sed qui maxima pecuniae summa licitentur ; 


verum huc pertrahit avaritia, ut neglecto publico malo fisci negotium agat. Et non 

deest qui intelligat principis esse munus, sicut ab omnibus accipit vectigal, ita 
omnium consulere rebus, praesidere in judiciis, excludere maleficia, magistratus 
observare, corrigere leges inutiles. Verum ab hoc studio revocant voluptates, per 
quas non est ocium curis principe dignis vacare. Est qui sentiat se plurimum 
prodesse posse rebus mortalium, verum id quidem non sine vitae discrimine. Hic 
deseret rempublicam quisquis existimabit infelicissimum esse mori. 

Proinde primum omnium principis animus omnibus erroribus liberandus est, 
ut perspiciat quid vere honestum, quid vere gloriosum, quid vere magnificum. 
Deinde instillandum turpitudinis odium et amor honesti, quo videlicet perspiciat 
quid principem deceat, et nihil appetat, nisi quod sit bono ac salutari principe 
dignum, ut honestum ubi sit, videat et hoc uno metiatur omnia nec unquam ab hoc 
aberret scopo. Atque hanc vocant sapientiam, qua necesse est, ut princeps tanto 
caeteros antecellat mortales, quanto dignitate, opibus, ornatu potentiaque antecedit. 
Atque utinam saltem Christiani principes omnes sapientissimum ïillum regem 
imitentur, cui daretur optio, quicquid vellet ab eo qui nihil non praestare poterat, 
nihil aliud optavit quam sapientiam et eam sapientiam, qua populum sibi 
commissum recte gubernaret. Atque idem, quaeso, quid aliud inculcat suo filio quam 
amorem ac studium sapientiae ἡ Eodem spectat quod Aegyptii simulachrum 
principis ita repraesentabant, ut oculum pingerent cum sceptro. Nimirum quod 
oculus in corpore, id verus princeps in republica. Quod sol in coelo, id princeps in 
populo. Sol oculus mundi, princeps oculus multitudinis. Quod animus in homine, id 
princeps in civitate. Animus sapit, corpus obtemperat ; et imperat quidem animus 
corpori, sed corporis bono nec sibi gerit regnum veluti tyrannus, sed ei cui praesidet. 
Denique Dei moderantis universa salutaris princeps vivam imaginem refert. Atque 
eo magnificentior est princeps, quo proprius ad archetypi sui formam accessit. Deus 
nihil non perspicit, nihil non sentit, nullis corrumpitur affectibus. Ita potentissimus 
est, ut idem sit optimus. Omnibus bene facit etiam indignis. Non punit nisi raro, 


idque coactus. Nobis administrat hunc mundum, non sibi. Hoc illi praemii loco est, si 

profuit. ; contra qui pestilens est princeps, is cacodaemonis simulachrum ac vicem 
reddere videtur. Aut non sapit aut si sapit, in publicam perniciem sapit. Quod habet 
potentiae, in reipublicae pestem abutitur. Et cum plurimum noceat omnibus, plus 
tamen vult nocere quam possit. 

Nihil est bono rege praeclarius, nihil melius, nihil Deo proprius ; rursum nihil 
malo principe foedius, nihil pejus, nihil cacodaemoni similius. Numen quoddam est 
princeps salutaris, at nulla belua nocentior tyranno. Tyrannus est autem quisquis sibi 
gerit imperium, quocunque nomine pingatur aut sculpatur. Non est nostrum de 
summis proceribus veluti pronuntiare, sed tamen cogimur non sine suspiriis hanc 
quam dixi sapientiam, in Christianis princibus desiderare. Alioqui, unde tot rerum 
novationes, tot toties icta et rescissa foedera, tam crebi tumultus, tot strages, tot 
pugnae, tot minae, tot dissidia, nisi a stultitia proficiscuntur ? Et haud scio an 
nonnulla hujus mali pars nobis ipsi sit imputanda. Clavum navis non committimus 
nisi ejus rei perito, quod quatuor vectorum aut paucarum mercium sit periculum ; et 
rempublicam, in qua tot hominum milia periclitantur, cuivis committimus. Ut auriga 
fiat aliquis, discit artem, exercet, meditatur ; at ut princeps sit aliquis, satis esse 
putamus natum esse. Atqui recte gerere principatum, ut est munus omnium longe 
pulcherrimum, ïita est omnium etiam multo difficillimum. Deligis, cui navim 
committas ; non deligis, cui tot urbes, tot hominum capita credas ? Sed esto, receptius 
est quam convelli possit. Nascuntur principes, et cuicunque sors faverit, sive probus 
sit ille sive improbus, sive stultus sive sapiens, sive sanus sive motae mentis, modo 
figuram habeat hominis, ei summa rerum credenda est. Hujus arbitrio mundus bellis 
et caedibus miscebitur, sacra ac prophana omnia perturbabuntur. 

Sed ea res si minus mutari potest, proximum tamen erat diligenti institutione 
succurrere et, si non licet idoneum imperio deligere, enitendum est, ut idoneum 
imperio faciamus eum, quemcunque fortuna nobis dedit. Videmus qua sollicitudine, 
qua cura, qua vigilantia paterfamilias educat puerum, unius fundi dominum 


futurum. Quanto igitur majori cura instituendus est is, qui vel magno omnium bono 

futurus sit bonus, aut magno omnium exitio malus e de cujus unius nutu salus aut 
pernicies pendebit orbis ἡ Quibus decretis, quibus philosophiae praeceptis, hoc 
pectus erit praemuniendum non solum adversus tantas rerum tempestates, quae 
solent in civitatibus exoriri, verumetiam adversus fortunae indulgentiam, quam 
arrogantia et stultitia fere solet comitari, adversus delicias, quibus vel optima natura 
corrumpi possit, multo maxime vero adversus adulatorum pestiferas assentationes et 
illud venenatissimum euge, quod illi tum potissimum occinunt, cum princeps insanit 
maxime. Hic mihi jam tum infantulo adhibendus erat artifex quispiam egregius. Non 
enim recte fingitur princeps, nisi cum se nondum intelligit esse principem. Statim, 
inquam, asciscendus formator, in quo deligendo conveniet et hoc esse diligentiores, 
quod principem deligere non licet, instituere licet. Hic müihi in pectusculum adhuc 
vacuum ac sequax instillet opiniones principe dignas, muniat optimis de honesto 
decretis, ostendat discrimen veri principis ac tyranni, subjiciat oculis, quam Deo 
propinqua res salutaris rex, quam tetra belua quamque abominanda tyrannus. 
Admoneat eum, qui 5101 gerit imperium non reipublicae, praedonem esse non 
principem, nihil interesse inter piratas et principes piratarum animo praeditos, nisi 
quod hi, quo sunt potentiores, hoc majorem adferunt perniciem rebus humanis. 
Inculcet quam multis hominum milibus, imo quam universo mundo prodesse queat, 
si is unum sapientem ac bonum praestiterit virum. Doceat apud Christianos homines 
imperium nihil aliud esse quam reipublicae administrationem, non dominium. 
Imperium quidem appellari, sed meminerit se imperaturum et liberis et Christianis, 
hoc est bis liberis. Ad hoc ut princeps sit aliquis, non satis esse natum fuisse, non 
satis esse vetustas imagines, non sceptrum, non diadema. Animus sapientia 
praecellens, animus pro publica incolumitate semper solicitus et nihil spectans, nisi 
commune bonum, principem facit. Praemoneat, ne sese vel applausibus stultae 
plebeculae vel adulatorum laudibus metiatur. Ne quid agat impulsu odii, amoris, 
irae, aut ullius affectus instinctu. In creandis magistratibus, in condendis legibus, in 


caeteris muniis unicum tantum spectet scopum, nempe honestum et publicam 

utilitatem. Non satis esse, si ipse nemini faciat injuriam, officialium quoque suorum 
integritatem praestandam esse principi. Non esse sitam in hoc principis laudem, si 
ditionis terminos proferat, si finitimos submoveat armis, verum si quam forte nactus 
est ditionem justitia, frugalitate caeterisque pacis artibus efficiat florentiorem. Doceat, 
ut ad benemerendum de bonis sit propensissimus, ad ignoscendum facilis, ad 
puniendum non aliter accedat quam amicus medicus membrum deploratum 
amputaturus aut inusturus, ut omnia studiose vitet, unde perspiciat reipublicae 
magnum malum fore. Super omnia vero bellum modis omnibus declinet, quod aliis e 
rebus alia atque alia mala nascuntur, at bellum universum malorum agmen semel 
effundit. Haec atque hujusmodi decreta sunt animo puerili sapientum 
apophthegmatis et laudatorum principum exemplis infigenda. 

At nunc videmus vix ullos homines educari vel corruptius vel indiligentius 115, 
quos tanti refert omnium quam optime institutos fuisse. Infans hic orbi imperaturus 
stultissimis mulierculis commititur, quae adeo nihil instillant in animum illius 
principe dignum, ut etiam si quid recte moneat praeceptor aut si suapte sponte 
videatur ad mansuetudinem propensior, dehortentur et principem, hoc est 
tyrannum, agere doceant. Denique nemo non blanditur, nemo non assentatur. 
Applaudunt proceres, obsecundant ministri, adulatur et praeceptor non hoc agens, ut 
patriae salutarem reddat principem, sed ut sibi magnificam paret fortunam. 
Adulatur et theologus, quem vulgo confessorem vocant, episcopen aliquam 
aucupans. Assentatur magistratus, assentantur qui colludunt, qui convivunt, ut 
rectissime dixerit Carneades ἃ regibus nullam artem recte disci praeter artem 
equitandi; propterea quod solus equus, quoniam non sentit principis ac plebei 
discrimen, nesci adulari regi, sed excutit, quicunque is fuerit, qui non apte norit 
insidere tergo. 

Statim docetur fastum, docetur arrogantiam, admonetur licere quicquid libet. 
Audit omes omnium possessiones est principis, principem esse superiorem legibus, 


in pectore pincipis omnem legum et consiliorum mundum reconditum. Audit sacras 


252 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


majestates, serenitates, divinitates, terrestre numen et hujusmodi magnificos titulos. 
In summa, dum adhuc puer est, nihil aliud discit ludere quam tyrannidem. Mox 
rapitur ad puellas, invitant, laudant, inserviunt omnes. Hic adest aequalium 
effoeminatissima turba, nullus risus, nullus sermo nisi de puellis. Sub haec alea, 
choreae, convivia, citharae, discursus, in his aetatis optima pars conteritur. Quod si 
quando libeat litteris oblectare ocium, leguntur aniles fabulae aut his perniciosiores 
historiae. Ex his animus nulla praemunitus antidoto imbibit admirationem et zelum, 
ut Graeci vocant, alicujus pestilentissimi ducis, puta Julii Caesaris aut Xerxis aut 
Alexandri Magni. Atque in his ipsis quae pessima sunt, maxime placent. Ab his 
impetus dementes, ab his exemplum pessimum sumunt. Pone nunc, si placet, 
ingenium non delectum e multis, quod oportuit, sed qualecunque contigit ; pone tam 
corruptam educationem, quae vel Aristidis ingenium posset corrumpere ; pone tot 
adulationis venena; pone delitias, quibus male convenit cum sapientia ; pone 
voluptates ; pone fortunae splendorem ; pone potestatem ; pone aetatem ferocem et 
suapte sponte proclivem ad pessima ; super omnia pone pectus falsissimis infectum 
opininibus : et miraris si hic ab his profectus rudimentis ad gerendam rempublicam 
parum sapienter administrat ? Sed juvenis, inquiunt ; sapiet aliquando rerum usu. At 
principem non oportet juvenem, etiam si juvenis fuerit. Et cum misera est omnis 
prudentia, quae colligitur usu rerum, tum in principe miserrima est. Nimium 
constabit reipublicae principis sui prudentia, si gerendo bello discet bellum rem esse 
modis omnibus fugiendam ; si non prius intelligat magistratus integris viris esse 
committendos, quam improborum temeritate rempublicam labefactam conspexerit. 
Nec est committendum ut, sicuti qui cithara discunt canere prius quam artem 
assequantur, citharas aliquot obterunt ac perdunt, quemadmodum scripsit 
Xenophon, ita princeps reipublicae pernicie discat rempublicam administrare. Non 
mirum igitur si quando videmus evenire, ut praepostere res geratur, nimirum ut cum 
affectus e corpore orti ab animo coerceri debeant, ab animo perturbationes 


proficiscantur in corpus, ut oculus minus perspiciat quam reliquum corpus, ut 

omnibus noxius sit ac pestilens, qui Dei vicem gerens omnibus debuit esse salutaris. 
An non videmus egregia oppida a populo condi, a principibus subverti ? 
Rempublicam civium industria ditescere, principum rapacitate spoliari ? Bonas leges 
ferri a plebeis magistratibus, a principibus violari, populum studere paci, principes 
excitare bellum ? 

Haec, opinor, dederunt occasionem adagio quod retulimus, a quo quidem, 
nescio quo pacto, longius sumus digressi, sed jam ad id redimus. Dictum est igitur : 
Aut fatuum aut regem nasci oportere, quod hujusmodi ferme fuerint barbari reges 
apud veteres, quorum utinam nostrae tempestatis principes sint dissimillimi. Nam et 
fatuis ob inopiam mentis omnia permittuntur, et regibus ob potentiam omnia laudi 
quoque tribuuntur. Possimus et de pari regum ac fatuorum felicitate dictum 
interpretari, quod regibus quicquid volunt, fortuna suppeditet, fatui vero non minus 
felices sint sua philautia, per quam sibi putant nihil bonarum rerum deesse. Porro 
proverbium apud Romanos natum videtur, apud quos regis cognomen erat invisum 
ceu barbarum ac tyrannicum et pugnans cum publica libertate, quam 111 vel in 


primis tum sectabantur. 


202. I, ΠΙ, 2. Minutula pluvia imbrem parit 


Ψεκάδες ὄμβρον γεννῶσαι, id est Minutae guttulae imbrem parientes. 
Quoties res initio pusilla crescit in majus. Quemadmodum apud Plautum in 
Menaechmis : Nunc in te cadunt folia, post cadent arbores. Quare in minutis 
vigilandum, ne paulatim incidamus in maxima incommoda admonente proverbiali 
senario : 

Εἰ μὴ φυλάσσεις μίκρ΄, ἀπολεῖς τὰ μείζονα, id est 

Majora perdes, parva ni servaveris. 


Est enim psecas tenuis irroratio, qualem reddunt et nebulae densiores. 

203. I, ΠΙ, 3. Citra vinum temulentia 


Ἄοινος μέθη, id est Ebrietas absque vino. Theophrastus, ut testatur in 
Symposiacis Plutarchus, τὰ κουρεῖα ἄοινον μέθην ἐκάλει, id est tonstrinas 
ebrietatem absque vino vocabat. Propterea quod illic desidentes sermonibus ita 
temulenti redderentur, ut non aliter effutirent quicquid esset in animo quam inter 
pocula solent ebrii voces interdum per temulentiam effutientes per jugulum, ut ait 
Plinius, redituras. Horatius insolentiam ebrietatem appellat : Fortunaque dulci ebria. 
Vulgo panariam ebrietatem appellant arrogantiam licentiamque morum, quae 
secundis rebus comes esse consuevit. Et est haec quidem non paulo periculosior illa 
quam vinum adduxit. Siquidem vini aestus pauculis horis aut etiam somno 


defervescit, haec multis in omnem usque vitam durare consuevit. 


204. I, ΠΙ, 4. Palmam ferre 


Palmam ferre et palmam tribuere et palmam praeripere et his consimiles 
orationes, tametsi propter frequentem usum simplices esse videantur, tamen 
proverbiali schemate dictae sunt ; neque enim palma per se victoriam significat, sed 
arborem ἐμπεδόφυλλον, id est perpetuo virentem frondibus, quam Graeci φοίνικα 
vocant. Cur autem ab hac potissimum sumpta sit metaphora, illud arbitror in causa 
fuisse, quod (quemadmodum in Convivialibus quaestionibus refert Plutarchus) haec 
una fuerit communis omnium sacrorum certaminum corona, cum alioqui singuli ludi 
peculiares quasdam arbores aut herbas haberent, quibus victores insigniebantur, 
veluti laurum, oleam, myrtum, apium. Praeterea sunt qui putent hanc arborem initio 
Phoebo sacram fuisse ante laurum et antiquissimum victoris insigne fuisse palmam, 
non aliam quampiam arborem. Quamobrem autem haec arbor potissimum delecta sit 
ad eum usum ab antiquis, Aulus Gellius causam reddit libro Noctium Atticarum 
tertio, capite sexto scribens arbori palmae peculiare quiddam inesse, quod cum 


ingenio fortium virorum conveniat. Nam si super ejus, inquit, lignum magna 

pondera imponas ac tam graviter urgeas oneresque, ut magnitudo oneris sustineri 
non queat, non deorsum palma cedit nec infra flectitur, sed adversus pondus resurgit 
et sursum nititur recurvaturque, hujusque tam stupendae rei citat auctores, 
Aristotelem in septimo Problematum libro et Plutarchum in octavo Symposiacorum. 
Et Plutarchi quidem verba super hac re reperi in eo quem Gellius citat libro : 
Φοίνικος γὰρ ξύλον, ἂν ἄνωθεν ἐπιθεὶς βαρυπιέζῃς, οὐ κάτω θλιβόμενον 
ἐνδίδωσιν, ἀλλὰ κυρτοῦται πρὸς τοὐναντίον, ὥσπερ ἀντιστάμενον τῷ 
βιαζομένῳ. Τοῦτο δὴ καὶ περὶ τοὺς ἀθλητικοὺς ἀγῶνάς ἐστι. Τοὺς μὲν «γὰρ» ὑπ' 
ἀσθενείας καὶ μαλακίας εἴκοντας αὐτοῖς πιέζουσι κάμπτοντες: οἱ δὲ ἐρρωμένως 
ὑπομένοντες τὴν ἄσκησιν οὐ μόνον τοῖς σώμασιν, ἀλλὰ καὶ τοῖς φρονήμασιν 
ἐπαίρονται καὶ αὐξοῦνται, id est Nam palmae lignum, si superimposito pondere 
graviter premas, haud deflectitur deorsum, verum in contrarium curvatur, perinde 
quasi resistens oneri vim facienti. Hoc ipsum sane accidit et in certaminibus 
athletarum. Etenim qui per imbecillitatem animique mollitiem cedunt ïllis, eos 
premendo deflectunt ; at qui fortiter in eo studio perdurant, hi non modo corporis 
robore, verumetiam animi prudentia provehuntur atque augentur. Idem affirmat 
Plinius libro decimosexto, capite quadragesimosecundo Pondus, inquiens, sustinere 
validae abies, larix, etiam in transversum positae. Robur, olea incurvantur ceduntque 
ponderi, illae renituntur nec temere rumpuntur, priusque carie quam viribus 
deficiunt. Et palma arborum valida in diversum enim curvatur. At populus contra 
omnia inferiora panditur, palma e contrario fornicatur. Idem affirmat Theophrastus 
libro De plantis quinto. Hoc virilis animi robur cum palmae genuina vi congruens 
Vergilius scite descripsit, cum ait : 

Tu ne cede malis, sed contra audentior ito, 

Quam tua te fortuna sinet. 
Nec abhorret hinc Horatianum illud : 

Duris ut ilex tonsa bipennibus 


Nigrae feraci frondis in Algido, 

Per damna, per caedes ab ipso 
Ducit opes animumque ferro. 
Non hydra secto corpore firmior 
Vinci dolentem crevit in Herculem, 
Monstrumve summisere Colchi 
Majus Echioniaeve Thebae. 
Merses profundo, pulchrior evenit. 
Luctere, multa proruet integrum 
Cum laude victorem geretque 


Praelia conjugibus loquenda. 


205. I, ΠΙ, 5. Relinque quippiam et Medis 


Λεῖπέ τι καὶ Μήδοις, id est Reliquum facito alicui et Medis. Proverbialis jocus 
in eos, qui ex convivio nihil reliqui faciunt aut qui facultates universas abliguriunt. 
Plutarchus in Symposiacis : Ἡμῖν μὲν οὖν τοῖς Βοιωτοῖς τὸ Λεῖπέ τι καὶ Μήδοις διὰ 
στόματός ἐστιν, ἐξ οὗ Μῆδοι τήν τε Φωκίδα καὶ τὰ ἔσχατα τῆς Βοιωτίας ἄγοντες 
καὶ φέροντες ἐπέτρεχον, id est Nobis quidem Boeotis illud in ore est, Relinque 
quippiam et Medis, ex quo Medi et Phocidem ipsam et extremos Boeotiae terminos 
incursarunt omnia vexantes miscentesque populationibus. Subjicit autem, quod 
etiam vulgo hodie dictitant, Λεῖπέ τι καὶ ξένοις ἐπελθοῦσιν, id est Relinquito 
quippiam et hospitibus adventuris. Adagium ad varios usus trahi potest aut per 
ironiam, ut si dicas diviti, indignis et sumptuosis haeredibus suas opes destinanti 
relinquere : Relinque quippiam et Medis, hoc est comparce tu quod dissipent ïi, qui 
tibi male volunt, aut immodice profuso aut intemperantius garrulo, quemadmodum 


in Phormione Terentius : Parce sodes, ut possis cum illa. 

206. I, Il, 6. Deorum manus 


Θεῶν χεῖρες, id est Deorum manus. Olim per ironiam, ut opinor, dicebantur 
efficacia illa pharmaca, quae plurimis ex rebus et e longinquo petitis conficiuntur, 
quibus hodie tum medici tum pharmacopolae vulgo faciunt imposturam. Plutarchus 
quarta decade τῶν Συμποσιακῶν simul et proverbium refert et Erasistrum citat 
hujusmodi medicorum mixturas improbantem : Ἀλλὰ πολὺ μᾶλλον, ὅταν 
μιγνύντες τὰς βασιλικὰς καὶ ἀλεξιφαρμάκους ἐκείνας δυνάμεις, ἃς θεῶν χεῖρας 
ὠνόμαζον. Ἐρασίστρατος δὲ ἐλέγχει τὴν ἀτοπίαν καὶ περιεργίαν, ὁμοῦ 
μεταλλικὰ καὶ βοτανικὰ καὶ θηριακὰ καὶ τὰ ἀπὸ γῆς καὶ θαλάττης εἰς τὸ αὐτὸ 
συγκεραννύντας. Καλὸν γὰρ ταῦτα ἐάσαντας ἐν πτισάνῃ καὶ σικύᾳ καὶ 
ὑδρελαίῳ τὴν ἰατρικὴν ἀπολιπεῖν. Ἀλλὰ νὴ Δία τὸ ποικίλον ἐξάγει καὶ γοητεύει 
τὴν ὄρεξιν. id est Quin multo magis, cum regales illas et efficaces variorum 
remediorum mixturas conficiunt, quas deorum manus appellarunt. Erasistratus 
autem coarguit absurditatem et curiositatem eorum, qui simul et metallica et 
herbaria et ferina, quaeque terra gignit, quaeque mare in unum commiscuerunt. At 
bene haberet, si his omissis in ptisana et cucurbita et hydrelaeo medendi artem 
finissent. Verum per Jovem ipsa rerum varietas imponit nobis et appetentiam illicit. 
Hactenus Plutarchus. Meminit hujus adagii Galenus tractatu sexto citans ex Erophilo. 
Libet obiter et Caïi Plinii verba hoc loco subscribere, quibus medicorum mixturas 
taxat. Ea sunt in praefatione libri vicesimi quarti. Hinc, inquit, nata medicina. Haec 
sola naturae placuerat esse remedia parata vulgo, inventu facilia ac sine impendio, ex 
quibus vivimus. Postea fraudes hominum et ingeniorum capturae officinas invenere 
istas, in quibus sua cuique homini venalis promittitur vita. Statim compositiones et 
mixturae inexplicabiles decantantur. Arabia atque India in remedio aestimantur. 
Hulcerique parvo medicina ἃ Rubro mari imputatur, cum remedia vera quoditie 
pauperrimus quisque coenet. Nam si ex horto aut petatur vel frutex quaeratur, nulla 


artium vilior fiet. Hactenus Plinius. 

207. I, I, 7. Quot homines, tot sententiae 


Nihil vel hodie vulgo tritius est quam haec Terentiana sententia : Quot 
homines, tot sententiae. Cui similis est apud eundem et illa Suus cuique mos erat. 
Persius item : 

Mille hominum species et rerum discolor usus. 

Velle suum cuique est nec voto vivitur uno. 

Eodem pertinet et illud epigrammaticum, quo dictum est inveniri qui non recusent 
agris paternis cedere, qui velit ingenio cedere, reperiri neminem. Horatius 
decentissimam addidit allegoriam : 

Tres mihi convivae prope dissentire videntur, 

Poscentes vario multum diversa palato. 

Idem primam omnium odam hujus argumento sententiae conscripsit 8115 studiis 
alios duci, aliis alia cordi esse. Allusit facetissime Terentius in Phormione, cum e 
tribus advocatis primus ait, secundus negat, tertius deliberandum censet. Huc 
allusisse videtur et divus Paulus apostolus, cum admonet, ut ad praecludendam 
aemulationem sinamus unumquenque in suo sensu abundare. Cui consilio si 
theologorum vulgus auscultaret, non esset hodie tanta digladiatio de nihili 
quaestiunculis ; sunt enim omnino quaedam quae citra pietatis dispendium ignorari 
possunt. Eam sententiam Euripides in Phoenissis latius explicuit : 

Εἰ πᾶσι ταὐτὸ καλὸν ἔφυ σοφόν θ’ ἅμα, 

Οὐκ ἦν ἂν ἀμφίλεκτος ἀνθρώποις ἔρις: 

Νῦν δ’ οὔθ’ ὅμοιον οὐδὲν οὔτ’ ἴσον βροτοῖς, 

Πλὴν ὀνομάσαι: τὸ δ' ἔργον οὐκ ἔστιν τόδε, id est 

Cunctis idem si pulchrum et egregium foret, 

Nulla esset anceps hominibus contentio ; 

At nunc simile nil, nil idem mortalibus, 


Nisi verba forsan inter istos concinunt ; 


259 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


At re tamen factisque convenit nihil. 
Idem in Hippolyto coronato : 
Ἄλλοισιν ἄλλος θεῶν τε κ' ἀνθρώπων μέλει, id est 
ΗΙς his, hic illis, et homo cordi est, et deus. 
Huc respexit Homerus in Odysseae & : 
Ἄλλος γάρ τ’ ἄλλοισιν ἀνὴρ ἐπιτέρπεται ἔργοις, id est 


Namque aliis aliae res arridentque placentque. 


208. I, ΠΙ, 8. Eum ausculta, cui quatuor sunt aures 


Χ 


Inter Graecanicorum proverbiorum collectanea refertur : Ἄκουε τοῦ τὰ 
τέσσαρα ὦτα ἔχοντος, id est Eum ausculta cui quatuor sunt aures. Hujus adagionis 
hujusmodi quoddam interpretamentum adfert Zenodotus : Oraculo quondam fuisse 
responsum Entimo Cretensi et Antiphemo Rhodiensi, ut eum observarent, cui 
quatuor essent aures. Is autem erat praedo quidam Phoenix, quem cavendum esse 
monebat oraculum. Porro quod quatuor aures habere dictus est, non satis liquet 
verene habuerit, an per allegoriam sit accipiendum, quod quatuor locis exploratores 
haberet dispositos. Verum illi cum dei responsum tanquam ridiculum negligerent, in 
praedonem inciderunt atque ab eo sunt extincti. Itaque ex hoc eventu vulgo natam 
esse paroemiam existimant. Sed mihi magis arridet, quod idem ex Aristophane 
grammatico refert: Lacedaemonios Abpollinis simulachrum ïita solere fingere, ut 
quatuor haberet aures et manus totidem, vel quod (ut auctor est Sosibius) hac figura 
visus sit illis apud Amyclas pugnantibus, vel significantes, ut equidem conjicio, viro 
prudenti res quam plurimas tum audiendas esse tum usu vitae periclitandas. Porro 
creditum est antiquitus nulls oracula fuisse certiora quam Apollinis. Unde jactatum 
etiam illud : Τὰ ἐκ τρίποδος. Atque ita monet proverbium audiendos esse illos, qui 
diuturno complurium rerum usu prae caeteris sapiunt, ita ut fere faciunt senes. Unde 
et apud Homerum laudatur Nestoris oratio tanquam omnium auditu dignissima, et 


in Odyssea secundo libro Aegyptium heroa senem primo loco loquentem facit : 

Ὃς δὴ γήραι κυφὸς ἔην καὶ μυρία ἤδη, id est 

Qui jam incurvus erat senio, sed plurima norat. 
Eodem spectavit Euripides in Phoenissis, ad quem locum allusit Lucianus in Hercule 
Gallico, id quod obiter admonendum putavi, propterea quod is dialogus inter multos 
alios a nobis Latinus est factus et allusio nonnihil habet tenebrarum, sed carmen 
poetae referam : 

Ὦ τέκνον, οὐχ ἅπαντα τῷ γήρᾳ κακά, 

Ἐτεόκλεες, πρόσπεστιν: ἀλλ’ ἡμπειρίᾳ 

Ἔχει τι λέξαι τῶν νέων σοφώτερον. 
Verba sunt Jocastae jam anus ad Eteoclem adulescentem filium. Ea nos sic vertimus : 

O gnate Eteocles, cuncta nequaquam mala 

Adsunt senectae, nam per experientiam 

Usuque rerum dicere haud nihil rudi 

Potest juventa melius ac prudentius. 
Idem nunc vulgus nostratium effert subsordida quidem, sed tamen apta metaphora, 
cum aiunt : Prospectandum vetulo latrante cane, hoc est nequaqam negligendum 
quoties senes periculum cavendum admonent ; canes enim vetuli non latrant temere 


quemadmodum juvenculi. 


209. I, ΠΙ, 9. Semper feliciter cadunt Jovi taxilli 


Ἀεὶ γὰρ εὖ πίπτουσιν oi Διὸς κύβοι, id est 

Semper cadunt feliciter tali Jovis. 
Senarius est proverbio celebratus dicique solitus in eos, quibus res omnes perpetuo 
quodam fortunae favore ex animi sententia cederent. Apparet translatum a talorum 
jactu, ubi fortassis antiquitus observatum est Jovis talos feliciores esse. Nam mos erat 
jactibus alearum omnis causa deorum aut hominum nomina praefari. Unde et 
Veneris jactus inter felices numeratur vel proverbio teste : Si saepe jacies, aliquando 


Venerem jacies. Nisi malumus ad Jovis victoriam Junonisque victae fabulam referre. 

Sunt qui putent quadrare in eos, qui factis suis dignas poenas dependerint quasi Jove 
non sinente culpam inultam. Mihi videtur non absurde dici posse et in viros 
fortunatos ac praepotentes, quorum etiam parum recte factis applauditur attestante 
versu proverbiali : 
Ὡς εὐκόλως πίπτουσιν αἱ λαμπραὶ τύχαι, id est 
Quam facile semper res cadunt potentium. 
Ab hac sententia non abhorret illud Euripidis in tragoedia, cui titulus Phoenissae : 
Πάντα δ’ εὐπετῆ θεοῖς, id est 
Sunt cuncta diis proclivia. 
Tum illud Homero frequens : 
θεοὶ dé τε πάντα δύνανται, id est 


Coelestes omnia possunt. 


210. I, 11, 10. Thessalorum commentum 


Θεσσαλῶν σόφισμα, id est Thessalorum commentum, varias ad res 
accommodari scribit Suidas, tum ad eos qui in acie locum deserunt, tum ad illos qui 
cultu delicatiore utuntur, tum ad hos qui dolis quempiam circumveniunt. Natum 
autem arbitrantur ex hujusmodi quapiam historia : Arato Thessalo cuidam oraculo 
responsum est, caveret ne clanculum vinceretur ab 118, qui majore splendidioreque 
voto oraculum adversus ipsum ambirent. Quod 1116 simul atque audivit, votum 
nuncupat se centum hominum capita deo sacrificaturum. Deinde posteaquam ea, 
quorum gratia venerat, ex animi sententia confecisset, votum ac sacrum persolvere 
sine fine cunctabatur tanquam neque pium satis neque dignum Apolline. Qua 
quidem ex re natum aiunt, ut postea quotannis hecatomben ei deo polliceri sint soliti, 
neque reddere tamen quod essent polliciti. Thessalorum fraudulentiam notat et 
Euripides in Phoenissis : 

Kai πως νοήσας Ἐτεοκλῆς τὸ Θεσσαλὸν 


Εἰσήγαγε τὸ σόφισμ’ ὁμιλίᾳ χθονός, id est 

At sentiens hoc Eteocles mox Thessalam 

Adhibuit artem gentis ob commercium. 
Idem alibi : 

Πολλοὶ παρῆσαν, ἀλλ΄ ἄπιστοι Θετταλοί, id est 

Multus quidem aderat, lubrica tamen fide 

Grex Thessalorum. 
Idem declarat Demosthenes in Olynthiaca prima: Εἶτα τὰ τῶν Θετταλῶν: ταῦτα 
γὰρ ἄπιστα μὲν ἢν δήπου φύσει καὶ ἀεὶ πᾶσιν ἀνθρώποις, id est Accedunt, inquit, 
ad haec res Thessalorum, quae profecto cunctis quoque mortalibus natura 
semperque infidae fuerunt. À quibusdam sic refertur hoc adagium : Ἀεὶ γὰρ τὰ τῶν 
Θεσσαλῶν ἄπιστα, id est Semper enim res Thessalorum ïinfidae. Aristophanis 
enarrator ab Jasone natum proverbium existimat, quod is Medeae promissam fidem 
solverit, quod quidem illa illi exprobrat apud Ovidium in Heroidum Epistolis. 


Proverbii meminit et is, qui fragmenta nobis Athenaei tradidit. 


211. I, Π|, 11. Thessalorum alae 


Θετταλικαὶ πτέρυγες, id est Alae Thessalicae. Proverbiali joco quondam 
dicebatur in vestes manicatas, quas Graeci χειριδωτούς vocant, quod hoc genere per 
luxum ac delicias uterentur Thessali. Apud Maronem hoc amictus genus tamquam 
parum virile Trojanis ab hostibus opprobatur : 

Et tunicae manicas et habent redimicula mitrae. 

Et apud Plautum quidam cultu Punico velut avis exotica ridetur propter manicas aut 


angulos alarum instar, utrinque propendentes atque extantes. 


212. I, ΠΙ|, 12. Thessala mulier 


Θεσσαλικὴ γυνή, id est Thessalica mulier. In veneficas malarumque peritas 


artium dici solitum. Propterea quod ea gens praeter caeteras hoc nomine notata est, 

id quod ex Apuleiano Asino pluribusque scriptoribus aliis satis liquet. Unde 
Horatius in Odis : 

Quae saga, quis te solvere Thessalis 

Magus venenis, quis poterit deus ? 
Plautus in Amphitryone veneficum appellat Thessalum. Et Strepsiades apud 
Aristophanem in Nubibus consulit Socratem an adhibenda sit Thessala incantatrix, 
quae lunam coelo detrahat, quominus in Neomenia cogatur aes alienum reddere. 
Eam superstitionem in Thessalos ἃ Medea profectam existimant, quae cum illac 
fugeret per aerem vecta, scriniolum veneficiis ac magicis herbis plenum dejecerit, 
eaque sparsa suppullulasse. Quin et Plinius libri trigesimi, capitulo primo docet 
magiam ad Thessalos usque propagatam diu ab ea gente cognomen obtinuisse, adeo 
ut Menander quoque litterarum subtilitatibus peritus, Thessalam cognominarit 


fabulam complexam ambages foeminarum detrahentium lunam. 


2135. I, ΠΙ, 13. In sinu gaudere 


In sinu gaudere est tacitam apud se voluptatem sentire neque quod vulgo 
faciunt foras proferre gaudii notas. Tibullus : 

Qui sapit, in tacito gaudeat ille sinu. 
Propertius item : 

In tacito cohibe gaudia clausa sinu. 
Idem : 

Alter in alterius mutua flere sinu. 
De amantibus dictum, qui secretas animi curas invicem effundunt, quas aliis caelant 
tamen. Cicero Tusculanarum quaestionum libro tertio : Quoniam haec plausibilia 
non sunt, ut in sinu gaudeant, gloriose loqui desinant. Plinius Caecilius libro 
secundo, epistola prima : Quibus ex causis necesse est tanquam immaturam mortem 
ejus in sino tuo defleam. Est aliquoties apud Senecam velut epistola centesima sexta : 


Si bona tua non jactaveris, si scieris in sinu gaudere. Atque ea quidem loquendi 

figura videtur ab Homero sumpta mutuo, qui in Odysseae vicesimo secundo libro sic 
ait : 

Ἐν θυμῷ yon, χαῖρε καὶ ἴσχεο, id est 

In tacito longaeva sinu preme gaudia nutrix. 
Perinde dictum est in sinu, quasi dicas : in pectore tuo, non in labiis aut fronte, 
quibus partibus vulgus consuevit prodere quid in animi penetralibus occultat. 
Marcus Tullius in epistola quadam ad Quintum fratrem : Mihi crede in sinu est, 
neque ego discingor. His verbis promittit fidem silentii. Nam si quis discingatur, 
effluit quod sinui creditum est. Plutarchus in vita Catonis Uticensis e sinu dixisse 
videtur pro intima familiaritate : Ὑπάτους Πείσωνά τε Καλπούρνιον, ὃς ἦν πατὴρ 
τῆς Καίσαρος γυναικός, καὶ Γαβίνιον Παῦλον, ἐκ τῶν Πομπηίου κόλπων 
ἄνθρωπον, ὥς φασιν οἱ τὸν τρόπον αὐτοῦ καὶ βίον εἰδότες, id est Pisonem 
Calpurnium, qui erat pater uxoris Caesaris, et Gabinium Paulum ex intimis Pompeii 
sinibus, ut aiunt qui mores ac vitam hominis norunt. Scaevola libro Pandectarum 
vicesimo secundo, titulato De probationibus capitulo vicesimo septimo paulo 
diversius usurpat : Quod omnem, inquit, fortunam et substantiam, si quam a matre 
susceperat, in sinu meo habui sine ulla cautione. In sinu meo dixit pro in potestate ac 
fide mea, quod enim alterius fidei committimus, in sinum deponere dicimur. Ita 


Terentius : Hanc mihi in manum dat. 
214. I, ΠΙ, 14. Feras, non culpes, quod vitari non potest 


Aulus Gellius scribit Publii mimi sententias aliquot ad communem sermonem 
accommodatissimas vulgo circumferri solitas, e quibus haec una est, quovis 
philosophorum dogmate salubrior : 

Feras, non culpes, quod vitari non potest. 

Quibus verbis admonemur, ut mala fatalia quae nulla ratione possint neque declinari 
neque propelli, saltem animi aequitate leniantur. Nec aliud, tametsi verbis aliis, docet 


Euripides in Phoenissis, cum ait : 

Δεῖ φέρειν τὰ τῶν θεῶν, id est 
Toleranda fata numinum. 
Idem in ejusdem tragoediae calce : 
Τὰς γὰρ ἐκ θεῶν ἀνάγκας θνητὸν ὄντα δεῖ φέρειν, id est 
Quippe mortalem necesse est ferre fata numinum. 
Homerus Odysseae libro nono : 
Novoov y’ οὔ πως ἔστι Διὸς μεγάλου ἀλέασθαι, id est 
Nulli fas vitare malum ex Jove rege profectum. 
Huc pertinet et illud scitum Varronis dictum : Uxoris vitium aut tollendum esse aut 
ferendum. Item adagium quod suo dicemus loco : Μὴ πρὸς κέντρον λακτίζειν, id 


est Ne contra stimulum calcitres. 


215. I, 1, 15. Sursum versus sacrorum fluminum feruntur fontes 


Proverbialis  allegoria, qua quippiam praepostere  fieri significamus 
legitimasque rerum vices inverti, quod genus sit, si puer senem admoneat, discipulus 
praeceptorem docere conetur, servus imperare domino. Sumptum est adagium ex 
Euripidis Medea : 

Ἄνω ποταμῶν ἱερῶν χωροῦσι TA YA, 

Καὶ δίκη καὶ πάντα πάλιν στρέφεται. 

Ἀνὸδράσι μὲν δόλιαι βουλαί, θεῶν δὲ 

Οὐκ ἔτι πίστις ἄρηρε. 

Quibus verbis chorus indicat pristinum rerum ordinem inverti: viros jam dolis 
muliebribus uti neque manere promissis, contra mulieres audere virilia. Usurpat 
hanc paroemiam Lucianus in Terpsione, ubi haeredipeta delusus Plutonem incusat, 
quod ipse juvenis adhuc morte praereptus esset superstite sene quem captaverat 
idque contra naturalem ordinem : Ἄνω γάρ ποταμῶν τοῦτό γε, inquit. Rursus idem 
in Apologia libelli Περὶ τῶν ἐπὶ μισθῷ συνόντων : Πολλὴ γοῦν ἡ διαφωνία τοῦ 


νῦν βίου πρὸς τὸ σύγγραμμα καὶ τὸ ἄνω τοὺς ποταμοὺς χωρεῖν καὶ ἀνεστράφθαι 

τὰ πάντα καὶ παλινῳδεῖν πρὸς TO χεῖρον τοῦτο ἂν εἴη͵ id est Longe, inquit, lateque 
a scriptis tua nunc dissidet vita. Jamque illud, quod aïunt, accideret, ut sursum 
versus incedant flumina cunctaque pariter inverterentur atque in deterius 
recantarentur. Usurpat et Diogenes Laertius in vita Diogenis Cynici narrans 
quemadmodum Diogenes ubi, perinde quasi dominus esset non servus, hero suo 
mandaret, ut quod erat jussus faceret, atque 116 proverbio respondisset, Ἄνω 
ποταμῶν ἱερῶν, atqui si medicum, inquit, aegrotus esses aere tuo mercatus, utrum 
illi monenti pareres an istum ad modum responderes, ἄνω ποταμῶν ?. Usurpat et 
Aristoteles in Meteorologicis. Eodem allusit Vergilius in Aeneide, cum ait : 
10 Amnis et Adriacas retro fugit Aufidus undas, 
ubi Servius admonet subesse proverbium de re neque verisimili neque consistente. 
Flaccus in Odis sic extulit : 
Quis neget arduis 
Pronos relabi posse rivos 
Montibus et Tiberim reverti ; 
Cum tu coemptos undique nobiles 
Libros Panaeti, Socraticam et domum, 
Mutare loricis Hiberis 
Pollicitus meliora tendis ? 
20  ubi proverbium annotavit Porphyrion. Item Ovidius in Heroidum Epistolis : 
Cum Paris Oenone poterit spirare relicta, 
Ad fontem Xanthi versa recurret aqua. 
Xanthe, retro propera versaeque recurrite lymphae, 
Sustinet Oenonen deseruisse Paris. 

Item Propertius : 


Fluminaque ad caput incipiunt revocare liquores. 

216. I, ΠΙ, 16. Ad felicem inflectere parietem 


Aristophanes in comoedia, cui titulus Ranae, bellissimum usurpat adagium, 
quod utinam in litteris duntaxat extaret, non etiam in omnium prope mortalium 
vita : 

Ταῦτα μὲν πρὸς ἀνδρός ἐστι 

Νοῦν ἔχοντος καὶ φρένας καὶ 

Πολλὰ περιπεπλευκότος 

Μετακυλίνδειν αὑτὸν αἰεὶ 

Πρὸς τὸν εὖ πράττοντα τοῖχον, id est 

Nam viri est prudentis illud, 

Atque cordati catique 

Multum aquae cui navigatum, ut 

Semper ad felicius se 

Cautus inflectat latus. 

Proverbium autem ita commodius effertur : Πρὸς τὸν εὖ πράττοντα τοῖχον, id est In 
felicem parietem vergere. Aristophanis interpres translatum existimat ab his, qui 
navi vehuntur, qui si quando navis alterum latus fluctu deprimatur, protinus in 
alterum transcurrunt, quod altius extat ab undis. Dicetur et in hos, qui commodi sui 
respectu semper ad potentiores ac fortunatiores amicos applicant sese ac, 
quemadmodum muscae ad culinae nidorem advolant revolantque, ita fortunam 
potiorem in amicitia, non fidem sequuntur. Aut qui, dum est anceps exitus belli, 
quietem agunt, porro simulatque jam inclinarit fortuna, ut appareat utra pars sit 
victoriam reportatura, protinus ad eam adjunguntur. Hoc animo legitur 
fuisse Metius ille Vergilianus et Polymestor, qui victricia arma secutus magis quam 
hospitii fidem Polydorum obtruncat et auro vi potitur. Hujusmodi genus hominum 
eleganter notat idem Aristophanes in Pluto. Siquidem hic Chremylus jam dives 


factus queritur sese obtundi hujusmodi salutatoribus qui aurum olfecerant : 

Βάλλ’ ἐς κόρακας: ὡς χαλεπόν εἰσιν οἱ φίλοι 
Οἱ φαινόμενοι παραχρῆμ’ ὅταν πράττῃ τις εὖ, id est 
Malam in crucem ; ut res molesta, ubi ilico 
Ad res secundas demum amici provolant. 
Eodem pertinet Euripideum illud ex Medea : 
Πένητα φεύγει πᾶς τις ἐκποδὼν φίλος, id est 
Tenuem atque egenum cuncti amici deserunt. 
Aristophanes : 
Μή μοι πότ’ ἔλθῃς, ὅταν ἐγὼ πράττω κακῶς, id est 
Ne tum mihi adsis, quando res cedunt male. 
Interpres proverbium subesse admonet dici solitum in eos, qui tum amicorum 
consuetudinem deserunt, cum in periculis versantur ; caeterum poetam verbis in 
contrarium versis ad paroemiam allusisse, quae recte sic efferri consueverit : 
Μή μοι πότ’ ἔλθῃς, ὅταν ἐγὼ πράττω καλῶς, id est 
Ne tum mihi adsis, quando res sunt prosperae. 
Ad hoc facit et illud apud Euripidem in Oreste : 
Τοὺς φίλους 
Ἐν τοῖς κακοῖς χρὴ τοῖς φίλοισιν ὠφελεῖν. 
Ὅταν δ’ ὁ δαίμων εὖ διδῷ, τί χρὴ φίλων ; 
Ἀρκεῖ γὰρ αὐτὸς ὁ θεὸς ὠφελεῖν θέλων, id est 
Juvare amicos rebus afflictis decet. 
Quorsum opus amicis, cum benigna sors favet ? 
Siquidem ipsa per se sufficit Rhamnusia, 
Volens secundis adjuvare favoribus. 
Idem poeta propius allusit ad adagium in eadem tragoedia, nisi quod catholicam 
sententiam ad praecones retulit : 
Τὸ γὰρ γένος τοιόνδ’ ἐστ’ ἐπὶ τὸν εὐτυχῆ 


Πηδῶσ’ ἀεὶ κήρυκες: ὅδε δ' αὐτοῖς φίλος, 

Ὃς ἂν δύνηται πόλεος ἔν τ' ἀρχαῖσιν ἢ, id est 

Nanque id genus sunt usque praecones, uti 

Feliciorum partibus se accommodent 

Amentque demum hunc, qui sit inter principes 

Reique qui temperet habenas publicae. 
Idem in Hercule furente : 

Kai τῶν καλῶν μὲν ὅστις ἀπολαύειν θέλει, 

Συμπλεῖν δὲ τοῖς φίλοισιν δυστυχοῦσιν οὔ, id est 

(α] res secundae, huic naviganti quilibet 

Comes ire quaerit, non item infelicibus. 
Huc pertinet, quod Aristoteles libro Moralium Eudemiorum septimo proverbium 
dictum ostendit : Χρόνον δεικνύναι τὸν φιλούμενον, id est Tempus indicare quis 


vere amet. Tempestas enim arguit amicitiam ac fucatos illos amicos detegit. 
217. I, 11, 17. Amico amicus 


Quod est apud Terentium in Phormione : Solus est homo amico amicus, 
Donatus indicat esse paroemiam atque ita legi apud Apollodorum, cujus utique 
Phormio Graeca est: Μόνος ἐπίσταται φιλεῖν τοὺς φίλους, id est, Solus novit 
diligere amicos. Aristophanes apud Athenaeum : 

Ἀλλ’ οὐδὲν μέλει 
Τῶν σκωμμάτων μοι: τῶν φίλων γὰρ ὧν φίλος 
Ἔργοισι χρηστός, οὐ λόγοις ἔφυν μόνον, id est 
At nil moror dicteria ; 
Amico amicus cum siem, factis neque 
Verbis modo prodesse propositum mihi, 


Sed re simul factisque. 

Ipsa figura proverbium prae se fert, quemadmodum initio demonstravimus. 
Quadrabit in eos, qui nullum officium refugiunt, modo gratum faciant amicis. Huic 
affine videtur illud Euripidis in Medea : 

Βαρεῖαν ἐχθροῖς καὶ φίλοισιν εὐμενῆ, id est 

Benevolam amicis, rursus asperam hostibus. 
Theocritus in Aïta : 

Ἀλλήλους à’ ἐφίλησαν ἴσῳ ζυγῷ: ἦ ῥα TÔT ἦσαν 

Χρύσειοι πάλαι ἄνδρες, ὅκ' ἀντεφίλησ’' ὁ φιληθείς, id est 

Par amor ambobus, mortales aurei olim 

Vivebant, tum cum redamabat amatus amantem. 
Aristoteles apud Laertium crebro solitus est dicere, ᾧ Φίλοι, φίλος οὐδείς, significans 


veram amicitiam interisse inter mortales. 


218. I, ΠΙ, 18. Muneribus vel dii capiuntur 


Quod scripsit Ovidius : 
Munera, crede mihi, capiunt hominesque deosque 
Placatur donis Juppiter ipse datis. 
Euripides in Medea vulgi sermone fuisse celebratum ostendit, cum ait : 
Πείθειν δῶρα καὶ θεοὺς λόγος: 
Χρυσὸς δὲ κρείσσων μυρίων λόγων βροτοῖς, id est 
Donis vel ipsos dictitant flecti deos ; 
Certe inter homines mille dictis luteum 
Praepollet aurum prorsus ac praeponderat. 
Celebratur et hic versiculus, quem etiam usurpavit Plato libro tertio Politiae : 
Δῶρα θεοὺς πείθει καὶ αἰδοίους βασιλῆας, id est 
Cum divis flectunt venerandos munera reges. 
Unde Seneca philosophi cujusdam apophtegma referens ait omnium esse 


dulcissimum accipere. 

219. I, 11, 19. Manum de tabula 


M. Tullius in epistola quadam : Heus tu, manum de tabula ! magister adest 
citius quam putaramus. Videtur autem hac proverbiali figura manum de tabula 
admonuisse, ut desisteret a scribendis dicteriis. Allusum autem apparet ad Apellis 
nobilissimi pictoris dictum. Qui cum Protogenis opus immensi laboris ac curae supra 
modum anxiae miraretur, ait omnia sibi cum illo paria esse aut illi meliora, sed uno 
se praestare, quod manum ille de tabula nesciret tollere, memorabili praecepto 
nocere saepe nimiam diligentiam. Haec Plinius libro XXXV, cap. X. Proinde si 
quando admonebimus, ut recedat aliquis ab opere negotiove, quod in manibus habet, 
jubebimus illum manum de tabula tollere. Peculiariter autem conveniet in quosdam 
scriptores plus satis accuratos et morosae cujusdam diligentiae, qui sine fine premunt 
suas lucubrationes semper aliquid addentes, adimentes, immutantes, et hoc ipso 


maxime peccantes, quod nihil peccare conantur. 


220. I, ΠΙ, 20. Emere malo quam rogare 


M. Tullius in Verrinis actionibus adagjii vice citat : Emere malo quam rogare. 
Quo significatum est haudquaquam gratis accipi quod precibus emitur : imo nihil 
emi charius quam quod roganti datur. Durum enim illud verbum ingenuis animis 
ro0g0, nec inter amicos unquam expectandum auctore Seneca. Translatum a veterum 
consuetudine, qua vicinus a vicino suppellectilem commodato rogabat, quam ipse 
forte domi non habebat. Hunc autem morem antiquitus fuisse ex Plauti tum 
Aulularia tum Rudentibus licet cognoscere. L Apuleius in Floridis : Neque enim levi 
mercede emit qui precatur, aut parvum pretium accipit qui rogatur, adeo ut omnia 
utensilia emere potius velis quam rogare. Idem innuït obscurius quidem, sed 
eleganter Graecis celebratum proverbium, quod alio reddemus loco, Εὔχου τῷ 
πλησίον ἔχειν, ἐπὶ πλέον δὲ τῇ χύτρᾳ, id est Precare vicino, ut habeat, magis autem 


ollae. Significat autem optandum quidem, ut vicinum habeas locupletem, a quo 

queas utendum sumere, quod ipse domi non habeas, verum multo satius esse te 


ipsum domi possidere, quicquid postulat vitae usus. 


221. I, ΠΙ, 21. Manum non verterim. Digitum non porrexerim 


Proverbialis hyperbole : Manum non verterim pro eo, quod est : nihil omnino 
laboro aut mea nihil refert. Nihil enim facilius quam manum vertere. Extat praeter 
alios apud Apuleium in Apologia magiae : Quid de me, inquit, Mezentius sentiat, 
manum non verterim. Item Cicero libro quinto De finibus : Ne manum quidem 
versuros fuisse. Idem ejus operis libro ΠῚ: Chrysippus quidem et Diogenes detracta 
utilitate ne digitum quidem ejus causa porrigendum esse dicebant, quibus ego 
vehementer assentior. Agit illuc de gloria sive bona fama, quae sit omnino 
contemnenda, si nihil adferat utilitatis juxta illud e Satyra : 

Gloria quantalibet quid erit, si gloria tantum est ? 

De pollice verso diximus alibi. Quintilianus libro xi. scribit manuum gestus tantum 
habere momenti in pronuntiatione, ut propemodum velut altera lingua pro omnibus 
verbis loquatur. Sed admirationi proprie convenit ille gestus, quo manus modice 
supinata ac per singulos a minimo collecta digito, redeunte flexu simul explicatur 
atque convertitur. Interrogationi congruit ille, cum vertimus manum utcunque 
composita est. Quin et hodie manum erectam invertimus, quoties discrimen 
minimum significamus. In sermone quem modo citavimus ex Quintiliano, quod est 
pro omnibus verbis, puto rectius legi, pro omnibus membris, ut intelligas quicquid 
caeterarum corporis partium gestu significari potest, id solam praestare manum. 
Apud Plutarchum in vita Timoleontis quidam missus ad Andromachum post multa 
inhumaniter ac barbarice dicta manum denique porrexit ac modo supinam, mox 
pronam ostendit minitans hoc gestu se subuersurum ïillorum civitatem. At 
Andromachus ridens, nisi quod manu similiter supinata ac mox versa, jussit illum 


quamprimum abire, nisi vellet talem reddi navem ipsius. 

222. I, ΠΙ, 22. Semper Leontini juxta pocula 


Ἀεὶ Λεόντιοι περὶ τοὺς κρατῆρας, id est Semper Leontini iuxta crateres. In 
voluptarios quadrabit aut in eos, qui semper iisdem studiis sunt addicti. Leontini 
Siciliae populi sunt, quos ubi Phalaris expugnasset, ne quando rebellionem pararent, 
ademptis armis ad compotationes et voluptates reiecti ; atque hinc natum adagium, 


quod refertur a Diogeniano. 
223. I, ΠΙ, 23. Cestreus jejunat 


Κεστρεὺς νηστεύει, id est Cestreus ieiunat. De famelicis et voracibus dici 
consuevit. Unde et qui fame oscitant, Κεστρεῖς dicuntur, et κεστρεύειν, quod 
conuicium olim in Athenienses iactum tradit Hesychius. Alii malunt referre ad eos, 
qui vitam innocuam agunt et ab aliorum iniuriis abstinent nec ullum emolumentum 
ex sua innocentia ferunt. Est enim cestreus piscis genus quoddam, quod reliquis 
mutua devoratione victitantibus unum ab aliorum carnibus abstinet ideoque non 
capitur esca, sed in limum abdit sese atque ibi perdurat et, ut arbitrantur nonnulli, 
limo pascitur. Quin captus etiam non alitur escis aut ullo animante, cum sit acutis 
dentibus. Quin ipse impune devoratur a lupo atque ob id quia non sit edax, parum 
est esculentus. In metu vero caput occultat arbitrans totum corpus jam esse tutum. 
Unde et Aristophanes apud Athenaeum : 

A’ ἔνδον ἀνδρῶν Κεστρέων ἀποικία ; id est 

Num intus virorum Cestreum colonia ? 

Alludit ad Cestrinam Chaoniae partem. Et apud eundem Diphilus : 

Κεστρεὺς ἂν εἴην ἕνεκα νηστείας ἄκρας, id est 

Cestreus futurus ob inediam gravissimam. 

Rursum libro septimo refert ex Anaxandride : 
Τὰ πολλὰ ἄδειπνος περιπατεῖ, KEOTOLVOS ἐστι νῆστις, id est 


Incoenis obambulat fere, jejunus 1116 mugil. 

Refertur adagium a Zenodoto, Diogeniano, Suida, Athenaeo libro Dipnosophistarum 
septimo, qui quidem praeter alia complura et illud asscribit piscem a nonnullis 
appellari ploten et a congro devorari, ut congrum ipsum a murena. Theodorus Gaza 


mugilem vertit. 


224, 1, ΠΙ, 24. Ubi amici, ibi opes 


Plautus in Truculento : 

Verum est verbum quod memoratur : ubi amici, ibidem opes. 
Citatur et a Fabio proverbii vice libro Oratoriarum institutionum quinto. Sensus est 
potiores esse amicos quam pecuniam et ad vitae praesidium plus habere momenti 
amicos citra pecuniam quam absque amicis opes. Unde et apud Scythas auctore 
Luciano is habebatur ditissimus, qui certissimos et optimos amicos possideret. 
Verum si quis ad hujus seculi mores respiciat, adagium invertendum existimabit : 
ubi opes, ibi amici. Quandoquidem : 

Vulgus amicitias utilitate probat. 
et 

Illud amicitiae quondam venerabile nomen 


Prostat et in quaestu pro meretrice sedet. 


225. I, int, 25. Terra volat 


Ἡ γῆ ἵπταται, id est Terra volat. De re vehementer absona quaeque nullo 
pacto fieri queat. Suidas hoc adfert exemplum τοῦ ἀδυνάτου. Julianus in epistola 
quadam proverbii nomine refert mutato verbo : Κούφη ἡ γῆ, καθάπερ ὁ λόγος, id 
est Levis terra, quemadmodum dicitur. Adagium hoc ad illorum affinitatem pertinet 
quae retulimus alibi : Ζεὺς ἄπαις, id est Jupiter orbus, et : 


Nil intra est oleam, nil extra est in nuce duri. 

226. I, ΠΙ, 26. Ilias malorum 


Ἰλιὰς κακῶν, id est Ilias malorum. De calamitatibus maximis simul et 
plurimis. Propterea quod in Iliade Homerica nullum mali genus non recensetur. 
Unde ex hac docti putant tragoediarum argumenta fuisse sumpta, sicut ex Odyssea 
comoediarum. Est autem opus verbosum, vigintiquatuor voluminibus vix 
absolutum. Unde et quamvis orationem plus satis prolixam Iliade longiorem vocant, 
ut Aeschines adversus Demosthenen. Ταῦτα dE εἰπὼν δίδωσιν ἀναγνῶναι ψήφισμα 
τῷ γραμματεῖ, μακρότερον μὲν τῆς Ἰλιάδος, κενώτερον δὲ τῶν λόγων OÙ εἴωθε 
λέγειν, id est His dictis decretum scribae legendum tradit, prolixius quidem Iliade, 
vanius autem verbis iis quae dicere consuevit. Eustathius invertit adagionem ad hunc 
modum : Kai παροιμία μέντοι κακῶν Ἰλιάδα φησίν, αὕτη δὲ καλοῦ παντὸς Ἰλιάς, 
id est Iliadem malorum proverbium ait, at haec omnium bonorum Ilias. Synesius in 
epistola quadam ad fratrem : Kai ὅλως κακῶν ἂν Ἰλιὰς περιέστη τὴν πόλιν ἡμῶν, 
id est In summa, malorum Ilias circunstetit urbem nostram. Plutarchus in Praeceptis 
conjugalibus : Ὁ δὲ ἐκείνων Ἰλιάδα κακῶν Ἕλλησι καὶ βαρβάροις ἐποίησεν, id est 
Αἱ illorum nuptiae Iliada malorum Graecis ac barbaris invexerunt. Loquitur enim de 
conjugio Paridis et Helenae, quod inaestimabilium malorum fuit causa. Utitur et 


M. Tullius in Epistolis ad Atticum : Tanta malorum impendet Ilias. 


227. I, int, 27. Lerna malorum 


Λέρνη κακῶν, id est Lerna malorum, de malis item plurimis simul in unum 
congestis et accumulatis. Paroemiam Strabo commemorat libro Geographiae octavo 
scribens Lernam lacum fuisse quempiam, Argivorum ac Mycenaeorum agro 
communem, in quem cum passim ab omnibus purgamenta deportarentur, vulgo 
natum proverbium Λέρνη κακῶν, id est Lerna malorum. In hoc lacu poetae fingunt 
hydram illam septem capitum constitisse, quam Hercules igno Graeco confecerit. 


Eam autem hydram Hesiodus scribit ex Echidna et Typhaone prognatam, alitam a 

Junone nimirum in odium Herculis. Zenodotus ait locum quempiam fuisse in 
Argolica, in quem cum omne sordium genus promiscue conjicerent, foetidas inde ac 
pestilentes nebulas solitas exhalari. Quamquam rectius autumat, ut adagium ad 
Danaidum fabulam referatur. Nam ferunt Danaum quinquagenta juvenes, Aegypti 
filios, quibus totidem filias suas collocarat, omnes eadem nocte trucidasse atque 
horum capita in eum locum fuisse congesta. Hinc ortum esse proverbium. Neque 
vero negat fieri potuisse, ut contumeliae causa in eundem locum in quo capita 
composuerat, jusserit et purgamenta comportari. Itaque quoties hominem 
significamus vehementer infamem atque omni turpitudinis genere contaminatum 
10 aut coetum hominum pestilentium quasique sentinam et colluviem facinorosorum, 
recte dicemus : Aéovnv κακῶν, id est Lernam malorum. Apud Hesychium Cratinus 
comicus theatrum, quod ex varia mixtaque hominum colluvie constaret, Aéovnv 


θεατῶν appellavit. 


228. I, ΠΙ, 28. Mare malorum 


Κακῶν θάλασσα, id est Mare malorum, dici solitum de calamitatibus 
immensis et omnigenis ; inde sumptum, quod mare res quaedam est infinita vel 
quod infinitis erumnis abundant qui in eo versantur. Euripides in Hippolyto 
Stephanophoro : 

Κακῶν δ΄ ὁ τάλας πέλαγος εἰσορῶ 
20 Τοσοῦτον, ὥστε μήποτ΄ ἐκνεῦσαι πάλιν, id est 

Tantum malorum pelagus aspicio miser, 

Unde enatandi nulla spes alluceat. 

Plautus in Asinaria meretricem et lenam mare vocat tanquam omnium auctores 
calamitatum, 

Mare, inquit, non est mare : vos estis mare acerrimum. 

Aeschylus in Supplicibus : 


Κακῶν dE πλῆθος ποταμὸς ὡς ἐπέρχεται" 

Ἄτης δ΄ ἄβυσσον πέλαγος οὐ μάλ΄ εὔπορον, id est 

Agmen malorum fluminis ritu ingruit, 

Velutique pelagus altum, ita ut fundo vacet 

Nec sine periclo navigetur maximo. 
Quin et sacrae litterae vim inexhaustam rei cujuspiam significantes abyssum 
appellant. Itidem divus Chrysostomus Περὶ τῆς ἱερωσύνης lib. VI. Θέα, inquit, τὴν 


ἄβυσσον τῶν πόνων : Vide, inquit, laborum immensum pelagus. 


229, I, ΠΙ|, 29. Mare bonorum 


Dicitur et diversam in partem Ἀγαθῶν θάλασσα, id est Bonorum mare, de 
magnis et vehementer cumulatis commoditatibus. Vel quod ipsum mare ministret 
innumerabiles opes rerum, puta piscium gemmarumque, vel quod amplissimum 
profundissimumque sit, adeo ut nec exhauriri possit nec redundet unquam, cum 


tanta fluminum vis in ipsum influat. 


230. I, 1, 30. Thesaurus malorum 


Θησαυρὸς κακῶν, id est Malorum thesaurus. Ad eundem modum invenitur 
cum alibi tu apud Euripidem in Ione : 

Οἴμοι, μέγας θησαυρὸς ὡς ἀνοίγνυται 

Κακῶν, id est 

Me miseram, ut ingens panditur thesaurus ac 

Penus malorum. 
Extat inter Graecanicas sententias hujusmodi senarius : 

Θησαυρὸς ἐστὶ τῶν κακῶν κακὴ γυνή, id est 

Thesaurus est mulier malorum, si mala est. 
Usurpavit adagium Plautus in Mercatore : Tu quidem thesaurum huc apportasti 


mali. Unde est et illud crebrius in arcanis litteris : Thezaurisant sibi malum, id est 

colligunt, accersunt quasique reponunt. Siquidem thesaurum proprie vocamus 


rerum utilium vim pariter reconditarum. 
231. I, ΠΙ|, 31. Acervus bonorum 


Ἀγαθῶν σωρός, id est Bonorum acervus. De opibus ingentibus. Unde et 
frequenter extructas dapes, extructas opes et cumulatas opes pro copiosis legimus 
tanquam acervatim congestas neque pondere neque numero, sed ipso cumulo 
infusas. Aristophanes in Pluto : 

Ἡμῖν γὰρ ἀγαθῶν σωρὸς εἰς τὴν οἰκίαν 

Ἐπεσπέπαικεν οὐδὲν ἠδικηκόσιν, id est 

Nobis bonorum acervus influit in domum 

Sine fraude nemini patrata iniuria. 

Idem in eadem fabula : 

Ὡς ἀγαθὰ συλλήβδην ἅπαντά σοι φέρω, id est 

Ut agminatim cuncta tibi fero bona. 

Rursum in eadem fabula per iocum in malam partem flexit : 
Δηλοῖς γὰρ αὐτὸν σωρὸν ἥκειν χρημάτων ÉXOVTA, id est 
Venisse narras, qui ferat pecuniarum acervum. 

Verba chori senilis, cui Carion servus jocans ita respondet : 

Πρεσβυτικῶν μὲν οὖν κακῶν ἔγωγ΄ ἔχοντα σωρόν, id est 

Imo senilium ferat qui ad vos malorum acervum. 

Allusit autem ad senectutem illorum jam capulo vicinam. Nam σορός per ὃ μικρόν 

tumulum significat sepulchralem, σωρός per ὦ μέγα cumulum atque acervum. 

Proinde consentaneum est servum ejus vocis syllabam data opera perperam 

pronuntiasse. Haec atque id genus alia tum fiunt venustiora, quemadmodum jam 
saepius admonuimus, si paulo longius a simplici sensu detorqueantur. Veluti si quis 
dicat in aliis oratoribus alias atque alias eminere dicendi virtutes, in M. Tullio vero 


uno τῶν πάντων ἀγαθῶν σωρὸν εἶναι, id est omnium bonorum acervum esse. 

Resipiunt hujus adagii naturam ïilla Ciceroni familiaria, cumulare  officiis, 


cumulatissime satisfacere, cumulus meritorum. 


232. I, III, 32. Bonorum myrmecia 


Ἀγαθῶν μυρμηκία, id est Bonorum myrmecia, de immensis opibus. Nam 
myrmecia Graece significat cavernam aut agmen formicarum. Quamquam ab illis 
formicis sumptum videri potest, de quibus meminit Plinius libro undecimo, capite 
tricesimoprimo ; quas ait esse colore felium, magnitudine luporum Aegypti. Eas in 
septentrionali Indorum, qui Dardae vocentur, regione aurum e cavernis egerere. 
Erutum hyberno tempore Indi furantur aestivo fervore conditis propter vaporem 
intra cuniculos formicis, quae tamen odore sollicitatae provolant, neque raro lacerant 
quamvis praevelocibus camelis fugientes. Atque huc videtur respexisse divus 
Basilius, cum scribit ad nepotes, quicquid ultra necessitatem usus superesset, sive 
esset Lydia gleba sive formicarum auriferarum opus, hoc magis esse contemnendum, 
quo minus esset eo opus. Quamquam nihil prohibet, quominus ad nostras formicas 
referatur, non solum propter innumerabilem agminum multitudinem, verumetiam 
propter genuinam quandam animantis in accumulando penore industriam, ore 
trahentis quodcunque potest atque addentis acervo, quemadmodum scripsit Flaccus. 
Qua quidem ex re factum opinor, ut antiquitus formicarum coetus opulentiam 
portenderit, quemadmodum testatur Cicero libro De divinatione primo, Midae, 
inquiens, illi Phrygio cum puer esset, dormienti formicae in os tritici grana 
congesserunt. Ditissimum fore praedictum est. Quod evenit. Huc allusit Theocritus 
in Encomio Ptolemaei : 

Μυρμάκων ἅτε πλοῦτος ἀεὶ κέχυται μογεόντων, id est 

Nec secus ac formicarum semper properantum 

Divitiae sunt extructae. 

Idem in Syracusanis : 


Μύρμακες ἀνήριθμοι καὶ ἄμετροι, id est 

Formicae numeroque modoque carentes, 
turbam hominum frequentem significans. Huic affine generi est quod Plato libro De 
Republica nono τὸ τῶν ἡδονῶν σμῆνος dixit, id est voluptatum examen, et Socrates 
apud Plutarchum Cheronensem, ἀρετῶν σμῆνος, id est virtutum examen, pro turba 
numeroque immenso. Porro locus quem adducit Plutarchus, est in Menone Platonis. 
Confine est his quod idem adducit in Cratylo: σμῆνος σοφίας, id est examen 
eruditionis. Item quod apud Athenaeum libro octavo Alexis scripsit in Pamphila : 

Παρέθηκε τὴν τράπεζαν, εἶτα παραφέρων 

Ἀγαθῶν ἁμάξας, id est 

Apposita mensa est, plaustra deinceps intulit 


Bonorum. 


233. I, III, 33. Dathus bonorum 


Δάθος ἀγαθῶν, id est Dathus bonorum, in eandem sententiam dici consuevit. 
Est autem Dathus Thassiorum colonia juxta Strymonem cum alioquin opulenta ac 
florens tum quod habet etiam auri venas, ut hinc in proverbium abierit Δάθος 
ἀγαθῶν, id est Dathus bonorum, de conferta rerum opulentia. Proverbii praeter alios 


meminit Suidas, apud quem legimus Δατός, non Δάθος. 


234. I, int, 34. Thassus bonorum 


Θάσσος ἀγαθῶν, id est Thassus bonorum. Similiter natum adagium nempe a 
loci fertilitate. Nam Thassus insula est juxta Thraciam. Zenodotus hujusmodi 
quandam fabulam refert : Callistratus orator demigrans Athenis persuadere conatus 
est Atheniensibus, ut regionem quae ex adverso erat incolerent, multa splendida de 
ejus feracitate jactitans, et quod auri venas haberet, et quod glebam optimam. 
Denique in summa, inquit, Thassus bonorum est. Hinc in vulgi sermonem abiisse 


Θάσσος ἀγαθῶν, id est Thassus bonorum, de iis, qui splendida pollicentur. 

235. I, ΠΙ, 35. Hostium munera non munera 


Priscorum superstitio credidit observanda vel maxime munera, a quibus, quo 
animo mitterentur. Propterea quod quae darentur ab 115, qui nobis male cuperent, 
exitio plerunque fuisse constaret. Ita ut fuit pyxis illa fallax per Pandoram a Jove 
Prometheo missa. Quemadmodum fuit et vestis, qua Medea novam nuptam Jasonis 
donavit. Rursum vestis illa, quam Dejanira misit Herculi. Proverbiorum interpretes 
existimant hanc paroemiam ex historia natam, quae refertur apud Homerum Iliados 
libro septimo. Narrat autem Hectorem et Ajacem inita amicitia dona inter sese 
permutasse atque Hectorem Ajaci donasse gladium, Ajacem Hectori dedisse 
baltheum, deinde pariter ambobus suum munus exitio fuisse. Siquidem Ajax victus 
ab Ulysse cognitisque 115 quae per insaniam tum dixerat tum fecerat, eodem gladio 
5101 necem conscivit. Item Hector per occasionem balthei occisus est ab Achille juxta 
muros Trojanos. Adagium refertur apud Sophoclem in Ajace Magistogophoro, sed 
ita refertur ut non ab Ajace natum, sed tanquam vetus jam tum ab eo videatur 
usurpari. Siquidem is posteaquam mori decrevisset, execratur eum gladium quem 
quondam ab inimicissimo dono acceperat, eumque sibi fuisse inauspicatissimum ait 
neque quicquam omnino postea feliciter apud Argivos successisse. Deinde 
suspicionem hanc vulgato dicto confirmans ait : 

Ἀλλ΄ ἔστ΄ ἀληθὴς ἡ βροτῶν παροιμία 

Ἐχθρῶν ἄδωρα δῶρα κοὐκ ὀνήσιμα, id est 

Quin verum id est mortalium proverbium, 

Non esse dona dona quae veniant tibi 

Ab hoste, verum inauspicata ac noxia. 

Hac de re fertur epigramma Graecum hujusmodi : 
Ἕκτωρ Αἴαντι ξίφος ὥπασεν, Ἕκτωρι δ΄ Αἴας 
Ζωστῆρ΄: ἀμφοτέρων ἡ χάρις εἷς θάνατος, id est 


Ajaci datus ensis ab Hectore, baltheus Ajace 

Hectori, utrique suum donum erat exitio. 
Rursum ex alio quodam epigrammate : 
Οὕτως ἐξ ἐχθρῶν AÜTOKTOVA πέμπετο δῶρα, 
Ἐν χάριτος προφάσει μοῖραν ἔχοντα μόρου, id est 
Atque ita ab hoste hosti veniunt letalia dona, 
Quae studii specie fata necemque ferunt. 
Huc spectat et illud quod apud Euripidem Medea recusans Jasonis xenia tanquam 
perniciem allatura, 
Κακοῦ γὰρ ἀνδρὸς, inquit, δῶρ΄ ὄνησιν οὐκ ἔχει, id est 
Laedit, juvat nil improbi munus viri. 
Servius ostendit et Vergilium huc allusisse, cum aït in Aeneidos libro quarto : 
Ensemque recludit 
Dardanium, non hos quaesitum munus in usus. 
De gladio loquitur ab Aenea relicto, quo Dido sese confodit, quem Aeneam hostem et 
impium eadem vocat. Huic ascribendum loco, quod arcanae scripturae proverbia 
admonent, ne de inimico reconciliato simus securi. Item proverbialis ille senarius : 
Λόγον παρ΄ ἐχθροῦ μήποτ΄ ἡγήσῃ φίλον, id est 
Ab hoste dicta ne unquam amica duxeris. 
Et alter huic similis : 
Ἐχθροῖς ἀπιστῶν μήπο΄ ἂν πάθοις βλάβην, id est 
Diffisus hosti nil feres unquam mali. 
Proverbium accomodari poterit etiam ad illos, qui pauperes munusculis quibusdam 
captant divites ad eum modum liberalitatem illorum velut elicientes. Neque enim 
hoc est dare munus, sed flagitare. Unde Plutarchus in commentariolo Περὶ «τοῦ» EI 
τοῦ ἐν Δελφοῖς probat, quod Dicearchus Archelao ab Euripide putat : 
Où βούλομαι πλουτοῦντι δωρεῖσθαι πένης, 
Μή μ΄ ἄφρονα κρίνῃς, ἢν διδοὺς αἰτεῖν δοκῶ, id est 


Donare pauper diviti velim nihil, 

Ne stultus habear scilicet, si muneris 

Titulo atque specie dona videar poscere. 
Quadrabit et in eos qui per artes magicas daemonum utuntur obsequiis (nam ea 
demum exeunt in perniciem utentium), et in haeredipetas postremo, qui quovis 
officio captant non ex animo, sed aliud spectantes. Itaque mutatione voculae 
novabitur paroemia nempe hoc pacto : Κολάκων ἄδωρα δῶρα et πενήτων ἄδωρα 


δῶρα. Denique ποιητῶν ἄδωρα δῶρα, quemadmodum admonuimus in operis initio. 


236. I, ΠΙ, 36. Davus sum, non Oedipus 


Oedipi ingenium scite proponendis simul et dissolvendis aenigmatum scyrpis 
nobilitatum est propter dissoluta sphingis problemata, adeo ut in proverbium abierit 
ejus nominis appellatio. Velut apud Terentius in Andria servus dissimulans 
intelligere quod herus dixerat, Davus, inquit, sum, non Oedipus. Id quod commutato 
nomine potest ad quemlibet accommodari : Paulus sum, non Oedipus, Antonius 
sum, non Oedipus. Quin ipsa per se figura proverbialis est potestque ad eundem 
modum fingi ex quavis vel persona vel re vulgo nobilatata ut Qui possim haec omnia 
meminisse ? Petrus sum, non Lucullus. Qui possim tantis sufficere laboribus ? 
Nicolaus sum, non Hercules. Qui potero rem tam duram persuadere ? Ricardus sum, 
non Cicero. Sed Terentiano dicto simile est illud Euripidis in Hippolyto coronam 
gestante : 

Οὐ μάντις εἰμὶ τἀφανῆ γνῶμαι σαφῶς, id est 

Non sum augur, abdita scire uti queam palam. 

Itidem in Hecuba : 

Οὔτοι πέφυκα μάντις, ὥστε μὴ κλύων 

Ἐξιστορῆσαι σῶν ὁδὸν βουλευμάτων, id est 

Divinus haud sum nec, nisi audiero, queam 


Viam tuorum nosse cogitatuum. 

Ergo torqueri poterit in eos, qui de industria loquuntur obscurius et αἰνιγματικῶς 
aut in hos, qui vel ob intemperitiam vel superstitiosam incognitarum vocum 
affectationem stilum obscurant ac vate magis egent quam lectore. Cujusmodi fuisse 
Heraclitum tum Plato locis aliquot tum Aristoteles Rhetoricae artis libro tertio 
testatur additque eam hominis obscuritatem ex ancipiti verborum compositione 
fuisse profectam, cum incertum esset utro verbum aliquod esset referendum ad 
superiorane an ad sequentia. Proinde ad hujus intelligendos libros Socrates Delio 
quopiam natatore opus esse dixit. Ad quod alludens Martialis ita jocatur in Sextum 
obscuritatis affectatorem : 
Non lectore tuis opus est, sed Apolline libris 
Judice te major Cinna Marone fuit. 

Eundem Heraclitum cum suo vitio Joviniano divus opprobrat Hieronymus. 
Quamquam Laertius scribit eum philosophum, si quando libeat, oratione 
luculentissima uti, ut appareat ex industria affectatam obscuritatem, adeo ut 


discipulis etiam solitus sit praecipere σκότισον,͵ id est obscura. 


237. I, ΠΙ, 37. Finem vitae specta 


Exstat apud Herodotum historia longe notissima, quemadmodum Solon 
Croeso responderit nemini competere nomen beati, nisi qui feliciter vitae cursum 
peregisset. Quod referens Juvenalis, 

Quem vox, inquit, facunda Solonis 

Respicere extremae jussit spatia ultima vitae. 

Hanc sententiam copiosus extulit Sophocles in Oedipo tyranno : 

Ὥστε θνητὸν ὄντ΄ ἐκείνην τὴν τελευταίαν ἰδεῖν 

Ἡμέραν ἐπισκοποῦντα μηδέν΄ ὀλβίζειν, πρὶν ἂν 

Τέρμα τοῦ βίου περάσῃ μηδὲν ἀλγεινὸν παθών, id est 

Itaque mortali supremus 1116 fatorum dies 


Usque respectandus, ut ne quem beatum judicet 

Quin mali nihil universum passus aevum exegerit. 


Eandem paulo diversius idem extulit in Trachiniis : 


Λόγος μὲν ἔστ΄ ἀρχαῖος ἀνθρώπων φανείς, 

Ὡς οὐκ ἂν aiwv’ ἐκμάθοι βροτῶν, πρὶν ἂν 
Θάνοι τις, οὔτ΄ εἰ χρηστὸς οὔτ΄ εἴ τῳ κακός, id est 
Vetus inter homines extat hoc proverbium, 

Haud posse quemquam quempiam cognoscere, 
Bonus an malus sit, antequam fatalibus 


Defunctus annis ultimum obierit diem. 


Consimiliter Euripides in Andromache : 


Χρὴ δ΄ οὔποτ΄ εἰπεῖν οὐδέν ὄλβιον βροτῶν, 
Πρὶν ἂν θανόντος τὴν τελευταίαν ἴδης,1α est 
Ne quempiam pronunties mortalium 
Unquam beatum citius atque mortuo 


Illo supremum videris vitae diem. 


Idem in Troadibus : 


Τῶν δ΄ εὐδαιμόνων 
Μηδένα νομίζετ΄ εὐτυχεῖν, πρὶν ἂν θάνῃ, id est 
Ne quempiam horum quos benignis flatibus 
Fortuna provehit, beatum enunties 


Prius atque vita excesserit feliciter. 


Eandem repetit aliis verbis in Heraclidis : 


Τῇ δὲ νῦν τύχῃ 
Βροτοῖς ἅπασι λαμπρὰ κηρύσσει μαθεῖν, 
Τὸν εὐτυχεῖν δοκοῦντα μὴ ζηλοῦν, πρὶν ἂν 
Θάνοντ΄ ἴδῃ τις: ὡς ἐφήμεροι τύχαι, id est 
Caeterum hoc rerum statu 


Mortalibus denuntiat palam omnibus 

Docetque ne quis prosperis successibus 
{11 videtur, hunc beatum existiment 
Prius atque demigrasse vita uiderint ; 
Usqueadeo sunt mutabiles rerum vices. 
Ovidius in Transformationibus sic exulit : 

Sed scilicet ultima semper 
Expectanda dies homini est, dicique beatus 
Ante obitum nemo supremaque funera debet. 


Quin hodieque passim omnibus est in ore ab exitu rem spectandam esse. 


238. I, ΠΙ, 38. Posterioribus melioribus 


Inter Graecanicas paroemias refertur Δευτέρων ἀμεινόνων, id est Alteris 
melioribus. Quo significabant ea quae prima experientia parum bene successerant, 
secunda nonnunquam commodius evenire et prioris consilii erratum posteriore 
consilio corrigi. Quod quidem nonnulli putant a sacris ortum, in quibus si prima 
victima non fuisset litatum, iterabant sacrum meliora sperantes, id quod satis indicat 
leno Plautinus, qui saepius Veneri caesa victima litare non poterat. Plato libro De 
legibus quarto videtur ad talorum jactum aut lusum consimilem referre. Propterea 
quod non raro fit, ut cui lusus incommode ceciderit, is deintegro novari ludum atque 
iterari postulet sperans fore ut jam felicius ludat. Aït enim : Πάλιν οὖν, οἷόν φασιν 
OÙ παίζοντες, ἀμεινόνων ἐξ ἀρχῆς δευτέρων ἐπαναπολήσωμεν, id est Rursum 
igitur, quemadmodum ludentes dicere consueverunt, secundis denuo melioribus 
repetamus. Quamquam et hoc loco παίζοντες referri potest non ad lusum aliquem, 
sed jocum magis proverbialem. Sed interpretamento priori Tullius adstipulatur, qui 
secundo De divinatione libro sic ait : Quae est autem inconstantia deorum, ut primis 
minentur extis, bene promittant secundis. Idem in Philippicis, oratione duodecim : 
Posteriores enim cogitationes, ut aïunt, sapientiores esse solent. Idem ad Quintum 


fratrem : Ego vero nullas δευτέρας φροντίδας habere possum in Caesaris rebus, hoc 

est nullum idoneum reperio consilium, quo superioribus malis possim mederi. Huc 
respexit et Davus 116 Terentianus, cum ait : 

Hac non successit, alia aggrediamur via. 
Quin eodem allusisse videtur et Aristoteles primo τῶν Μετὰ τὰ φυσικά libro, cum 
ait: Δεῖ δὲ εἰς τοὐναντίον καὶ τὸ ἄμεινον κατὰ τὴν παροιμίαν ἀποτελευτῆσαι. 
Loquitur de his, qui causarum naturalium admiratione provocati accedunt ad 
philosophandum. Quos causis cognitis vult jam desinere mirari et ad meliora 
converti. Porro proverbium videri potest ex Euripidis ortum tragoedia, cui titulus 
Hippolytis coronatus : 

10 Κἂν βροτοῖς 

Αἱ δεύτεραί πως φροντίδες σοφώτεραι, id est 

Siquidem solet mortalibus prudentior 

Posterior esse aliquando cogitatio. 
Verba nunc nutricis ad Phaedram quasi recantantis ac palinodiam canentis superioris 
orationis, posteaquam videt eam de moriendo cogitare. Respexit huc et in 
Supplicibus : 

Ἀλλ’ ἐν δόμοις μὲν ἤν TL μὴ καλῶς ἔχῃ, 

Γνώμαισιν ὑστέραισιν ἐξορθούμεθα, 

Αἰῶνα δ' οὐκ ἔξεστιν, id est 

20 In aedibus si quid parum recte est, licet 

Corrigere posterioribus sententiis, 

At non item aevum. 
Inde et metanoea dicta Graecis, quod posterior cogitatio perspicit aliter agendum 


fuisse. 


239. I, ΠΙ, 39. Actum est 


Proverbialiter his verbis etiam hodie desperationem significamus : Actum est, 


Graeci πέπρακται. Euripides in Hippolyto coronato : 

Φεῦ φεῦ πέπρακται, βασιλὶς οὐκέτ’ ἔστι δή, id est 

Eheu, peracta res, hera occidit palam. 
Terentius in Eunucho: Actum est, ilicet, peristi. Donatus existimat actum est 
sumptum a jure, ilicet a judicio, peristi a supplicio. Nam haec tria pariter verba 
incremento quodam indicant desperationem. Quoniam autem fas non erat rescindere 
judicum sententiam et eadem de re bis judicium adipiscier, ut ait Terentius, vulgo 
receptum est, ut de negotiis desperatis actum esse diceretur. Etiamsi postea repertum 
est, ut quidam per judicem in integrum restituerentur. Aut certe ideo dictum est 
actum est, quod quicquid peractum est, hoc iam infectum esse non potest juxta 
proverbiales sententias, quae testantur, ne deo quidem permissum esse, ut quod 
factum sit, efficiat infectum. Plautus : 

Nisi quid re praesidium apparas, acta haec res est. 

Certum est moriri. 
Dicimus autem vel absolute Actum est, vel cum adjectione quapiam hujusmodi : 
Actum est de republica. Actum est de tuis omnibus. Actum est de rebus humanis. 


Actum est de tua salute, ni vigilas. 


240. I, ΠΙ|, 40. Rem factam habere 


Huic pene diversum est illud, quod aliquoties apud Martialem legitur Rem 
factam habere pro eo, quod est : certam et indubitatam. Siquidem promissa parum 
certa sunt. Verum 115 demum queas fidere, quae iam praestita sint atque exhibita. 
Velut ad Procillum : 

Tu factam tibi rem statim putasti. 

Rursum : 

Jam te rem factam, Bithynice, credis habere ? 

Rem factam dixit quasi non promissam, sed paratam atque absolutam. Unde et 
argentum factum dicimus, non rude, sed elaboratum ac caelatum. Aut respexit ad 


morem juris, juxta quem dixit Terentius : Facta transacta omnia. Et M. Tullius in 

Catilinam invectiva ΠῚ: Atque illud quod faciendum primum fuit, factum atque 
transactum est. Quoties in contractibus adhibetur quicquid ad legitimam 


conventionem pertinet. 


241. I, 1, 41. Fumos vendere 


Nimis quam elegans adagium extat apud Martialem : Fumos vendere pro eo, 
quod est: principum benevolentiam simulato commendationis officio per 
occasionem familiaritatis pretio vendere. Nam fumus initio quidem magnum 
quiddam esse videtur, verum evanescit ilico. Martialis carmen hoc est : 

Vendere nec vanos circum palatia fumos, 

Plaudere nec Cano, plaudere nec Glaphyro. 
Unde et praestigiosam rerum magnarum spem atque ostentationem, fumum ac 
nebulas vocamus. Divus Hieronymus contra Rufinum : De tanta librorum sylva 
unum surculum ac fruticem proferre non potes. Hi sunt veri fumi, hae nebulae. Nam 
Rufinus opprobarat Hieronymo, quod poetarum litteras quasi fumos objiceret 
virginibus non intellecturis. At Hieronymus proverbii telum imperite tortum in eum 
retorquet doctius indicans eo verbo non obscuritatem, sed inanem ac falsam 
ostentationem significari. Plutarchus De deo Socratis : τὸν δὲ τῦφον ὥσπερ τινὰ 
καπνὸν φιλοσοφίας εἰς τοὺς σοφιστὰς ἀποσκεδάσας, id est Fastum autem ceu 
fumum quendam philosophiae in sophistas dispersit. Porro genus hoc hominum 
maximam aularum regalium pestem Aelius Lampridius eleganter et luculenter 
exponit in imperatoris Heliogabali vita. Ejus verba libuit suscribere : Zoticus, inquit, 
sub eo tantum valuit, ut si ab omnibus officiorum principibus sic haberetur quasi 
domini maritus esset. Erat praeterea idem Zoticus, qui hoc familiaritatis nomine 
abutens, omnia Heliogabali dicta ac facta venderet, fumis quam maxime divitias 
enormes sperans, cum aliis atque aliis polliceretur, omnes falleret. Egrediensque ab 
illo, singulos audiret dicens : De te hoc locutus sum ; Hoc de te audivi; Hoc de te 


futurum est. Ut sunt homines hujusmodi, qui si admissi fuerint ad nimiam 

familiaritatem Principum, famam non solum malorum, sed et bonorum Principum 
vendunt. Et qui stultitia vel innocentia Imperatorum, qui hoc non perspiciunt, infami 
rumigeratione pascuntur. Hactenus ille. Caeterum adagium fecit insignius, Thurini 
Verconii supplicium, quod quidem in vita Alexandri Severi, idem Aelius refert ad 
hunc modum : Solus, inquit, post meridiem, vel matutinis horis, idcirco nunquam 
aliquos videbat, quod ementitos de se multa cognoverat, speciatim Verconium 
Thurinum ; quem cum familiarem habuisset, ille omnia vel fingendo sic vendiderat, 
ut Alexandri quasi stulti hominis, et quem 1116 in potestate haberet, et cui multa 
persuaderet, infamaret imperium. Sicque omnibus persuaserat, quod ad nutum 
suum omnia faceret. Denique hac illum arte deprehendit, ut quendam immitteret, 
qui a se quiddam publice peteret, ab illo autem occulto, quasi praesidium postularet, 
ut pro se Alexandro secreto suggereret. Quod cum factum esset, et Thurinus 
suffragium promisisset dixissetque se quaedam Imperatori dixisse, cum nihil 
dixisset, sed in eo pendere ut adhuc impetraret, eventum vendens, cumque iterum 
jussisset Alexander interpellari, et Thurinus quasi aliud agens, nutibus annuisset, 
neque tamen interim quicquam dixisset, impetratum autem esset quod petebatur, 
Thurinus autem ab illo qui meruerat, fumi venditor ingentia praemia percepisset, 
accusari eum Alexander jussit. Probatis per testes omnibus, et quibus praesentibus 
quid accepisset, et quibus audientibus quid promisisset, in foro transitorio ad 
stipitem illum ligari praecepit, et fumo apposito, quem e stipulis et lignis humidis 
fieri jusserat, necavit, praecone dicente : Fumo punitur qui vendidit fumum. At ne in 
una tantum causa videretur crudelior fuisse, quaesivit diligentissime antequam 
damnaret, et invenit Thurinum saepe etiam in causis ab utraque parte accepisse, cum 
eventus venderet, et ab omnibus qui aut praeposituras, aut provincias acceperant. 
Atque inibi paulo post : Nec dedit alicui facultatem, vel fumorum vendendorum de 
se, vel sibi de aliis male loquendi, maxime occiso Thurino, qui illum quasi fatuum et 
vecordem saepe vendiderat. Quid autem dixerit forum transitorium, ipse in ejusdem 


vita videtur explicare, cum alio quodam loco sic ait : Qui de eo fumum vendiderat et 

a quodam militari centum aureos acceperat, in crucem tolli jussit, per eam viam qua 
esset servis suis ad suburbana imperatoria iter frequentissimum. Porro genus illud 
supplicii. Avidius Cassius Imperator, primus excogitasse legitur, ut stipitem 
praelongum poneret, pedum centum octoginta, id est materiam, et e summo usque 
ad imum damnatos ligaret et ab imo focum apponeret incensisque aliis, alios fumi 
cruciatu, timore etiam necaret. Hactenus ille. Immane profecto supplicium, sed 
tamen factis tam pestilentibus dignum. 

Atque utinam non etiam hodie, non Principum modo, verum etiam 
Episcoporum aulae passim hoc teterrimo hominum genere scaterent, ac non 
complures haberent Thurinos, atque adeo plus quam Thurinos : quippe qui non 
officium modo falso promissum vendunt, verum etiam ipsum silentium, videlicet 
Demosthenicum quiddam referentes : imo quod est utroque sceleratius, linguae 
venenis officiunt iis, a quibus officii pacti mercedem acceperunt. Utinamque nostri 
temporis Principes Alexandrum Severum curent imitari, qui cum esset Ethnicus, 
praeterea Syrus genere, postremo vehementer adolescens, tamen adulatoribus, 
delatoribus, judicibus furacibus, fumi venditoribus, atque id genus aulae pestibus 
usque adeo erat infensus, ut vir alioqui moribus placidissimis his demum esset 
implacabilis. Circumfertur et hoc tempore proverbium in splendida promissa 
aulicorum. Aiunt enim thus aulicum, significantes thureum illum vaporem, qui nunc 
inter sacra spargitur acerra pensili. Quod quidem a nostro non admodum abludit. 
Addunt et aquam consecratam aulicorum, eam aquam significantes quae pro templis 


proponitur, ut qui ingrediuntur aut egrediuntur, ea sese conspergant. 


242, I, ii, 42. Columen familiae 


Columen familiae dixit Terentius in Phormione, non dubium quin 
proverbaliter, Getam servum natum grandem, cui peregre profecturus tanquam 
paedagogo et curatori juvenum mores et rem domesticam senex commendarat. 


Donatus columen dici putat, perinde quasi columnam dicas, cui reliqua domus 

innitatur, unde antiquitus seruos maiores columellas dictos. Huic adstipulatur illud 
Vergilianum : 

In te omnis domus inclinata recumbit. 
Item illud Euripidis ex Iphigenia in Tauris : 

Στῦλοι γὰρ οἴκων εἰσὶ παῖδες ἄρσενες, id est 

Domus columnae liberi sunt masculi. 
Pindarus in Olympiis Hectorem appellat columnam Troiae : 

Ὃς Ἕκτωρ’ ἔσφαλε, Τροίας 

Ἄμαχον ἀστραβῆ κίονα, id est 
Qui Hectorem subvertit, inexpugnabilem, immobilem columnam. De Achille 
loquitur. His affine quod dixit Juvenalis : 

Miserum est alienae incumbere famae, 


Ne collapsa ruant subductis tecta columnis. 


243. I, 11, 43. Ancora domus 


Simili figura apud eundem Euripidem Hecuba Polydorum familiae gentisque 
ancoram nominat : 

Ὃς μόνος οἴκων ἄγκυρά τ’ ἐμῶν, id est 

Qui jam solus 

Generis superest ancora nostri. 
Porro ancoram Graecis pro refugio proverbialiter usurpari solere alibi notavimus, 
cum sacram ancoram exponeremus. Denique quicquid illud est cui innitimur 
cujusque fulcimur fiducia, ancoram vocant sumpta a navibus metaphora, quae cum 
ancoris fultae sunt, veluti defensae a fluctibus quiescent. Unde et illud apud 
Aristidem in oratione Panathenaica prima : Πάντες ἐπὶ δυοῖν ὁρμεῖν ἔδοξαν οἱ 
Ἕλληνες, id est Omnes Graeci 5101 videbantur in portu quodam esse, duabus nixi 


ancoris, quasi gemino fulti praesidio. Quem locum et paulo superius adduximus. 

244. I, 11, 44. Nullus sum 


Proverbiales sunt et illae apud comicos hyperbolae : nullus sum et occidi, 
perii, quibus desperationem et ingens malum significamus. Euripides ex Iphigenia in 
Tauris : 

Δειλοὶ δ΄ εἰσὶν οὐδὲν οὐδαμοῦ, id est 

Timidi atque inertes sunt nihil videlicet. 

Rursum in Iphigenia Aulidensi : 

Οὐδὲν ἦσθ’, A’ ἐξεπλήσσου τῇ τύχῃ, id est 

Nihil eras, sed perditum fortuna consternaverat. 

Opinor hoc ipsum esse quod ex Platone citat Athenaeus libro decimo : 

Ὑμεῖς γὰρ οὐδέν, καθάπερ ἡ παροιμία, id est 

Vos quippe nihil, αἱ dicitur proverbio 
quamquam hoc non ad exitium, sed contemptum pertinet. Sumptum videri potest ab 
Homero, apud quem Odysseae libro nono Ulysses fingit 5101 nomen Oùrw, id est 
Nullus, innuens se propemodum perisse. Atque hujus nominis commento deceptus 


est Cyclops. 


245. I, ΠΙ, 45. Nolens volens 


Omneis id genus figuras proverbiales esse, sicuti superius ostensum est, 
Donatus admonuit, quae nimirum constant ex contrariis, propterea quod 
aenigmaticum quiddam habere videantur. Sunt autem frequentes apud Graecos 
poetas ut apud Euripidem in Hecuba : 

Ὃ δ’ οὐ θέλων τε καὶ θέλων, id est 

Atque ille nolens pariter ac volens. 

Idem in Iphigenia in Tauris : 
Φεύγω τρόπον γε δή τιν’ οὐχ ἑκὼν ἑκών, id est 


Sane exulo quodammodo nolens volens. 

Ad hanc pertinet formam quod ait Terentius in Andria : Tu coactus tua voluntate es. 


246. I, ΠΙ, 46. Contra stimulum calces 


Πρὸς κέντρα λακτίζειν, id est Contra stimulos jactare calcem, est frustra 
repugnare 115, quos vincere nequeas aut eos provocare, qui lacessiti noceant ; aut 
reluctari fatis et incommodum, quod evitare non queas, impatienter ferendo non 
solum non effugere, verumetiam condubplicare. Veluti si quis uxorem nactus rixosam 
assidue cum ea litiget nihil profecturus, nisi quod illam reddat rixosiorem. Terentius 
in Phormione : Namque inscitia / est adversum stimulum calces. Donatus παροιμίαν 
esse admonet cum eclipsi, deesse enim jactare, quod unico verbo Graeci dicunt 
λακτίζειν. Plautus in truculento : Si stimulos pugnis caedis, manibus plus dolet. 
Extat hoc adagium etiam in Actis apostolorum : Durum est tibi contra stimulum 
calcitrare, id est durum adversum Deum pugnare. Euripides in Bacchis : 

Θύοιμ’ ἂν αὐτῷ μᾶλλον ἢ θυμούμενος 

Πρὸς κέντρα λακτίζοιμι θνητὸς ὧν Θεῷ, id est 

Potius sacra 1111 fecerim quam calcibus 

Stimulos ferire coner iracundia 

Citus in deum, mortalis ipse cum siem. 

Pindarus in Pythiis: Ποτὶ κέντρον δέ τοι λακτιζέμεν τελέθει, id est Contra 
stimulum autem calcitrare est. Metaphora ducta est a bobus, quos agricolae lignis 
praeacutis a tergo fodiunt ; unde et βουκένται dicuntur in proverbio, 

Πολλοὶ βουκένται, παῦροι δέ TE γῆς ἀροτῆρες, id est 

Multi boum stimulatores, pauci autem terrae aratores. 

Quod si quando calcibus repugnent adversus stimulum, gravius etiam laeduntur 
boves, tantum abest ut stimulo noceant. Plutarchus in commentario Περὶ τῆς 
ἀοργησίας cujusdam meminit Ctesiphontis pancratiastae, qui per iracundiam mulae 


calcitranti recalcitravit. 

247. I, int, 47. In aurem dicere 


Εἰς οὖς λέγειν, id est In aurem dicere, vel hodie vulgo dictitant pro eo quod 
est: clanculum ac secreto committere. Translatum ab 115, qui propius admoti ad 
aurem insusurrant, quae nolint ab aliis exaudiri. Unde est illud apud Homerum 
aliquoties : 

Ἄγχι σχὼν κεφαλήν, ἵνα μὴ πευθοίατο ἄλλοι, id est 

Admoto capite, reliqui ne audire valerent. 

Horatius in Sermonibus : In aurem / dicere nescio quid puero. Euripides in Ione : 

Δεῦρ΄ ἔλθ’- ἐς οὖς γὰρ τοὺς λόγους εἰπεῖν θέλω, id est 

Accede, in aurem ut quae volo tibi eloquar. 

Lucianus in Gallo : Πρὸς οὖς τισι τῶν Συρακουσίων κοινολογούμενος, id est Ad 
aurem cum Syracusanis quibusdam communicans. Huc pertinet et illud 
Evangelicum : Et quae in aurem audistis, praedicate super tecta, id est quae secretis 


colloquiis accepistis, palam praedicate. 


248. I, 11, 48. Nec obolum habet, unde restim emat 


Proverbialis hyperbole in eos, qui maxima rei familiaris inopia laborant. 
Lucianus in Timone : Χθὲς μὲν οὐδὲ ὀβολὸν ὥστε πρίασθαι βρόχον ἐσχηκότας, id 
est Qui pridie ne obolum quidem habebant, quo laqueum emerent. Pauperrimus 
autem sit oportet qui tenuitatis taedio sese laqueo praefocare velit. Porro plus quam 
pauperrimus videtur, cui ne numulus quidem suppetit, ut restim emat, qua se 


suspendat. 


249, I, ΠΙ, 49. Hinnulus leonem 


Proverbialis est allegoria : Ὁ νεβρὸς τὸν λέοντα, id est Hinnulus leonem, 
subaudientem cepit, vicit aut provocat aut id genus aliquid pro ratione sententiae, 


quoties praepostero rerum ordine qui viribus multo est inferior, superat potentiorem. 

Lucianus de captatore testamenti, qui juvenis a sene, captator a captato captus est : 
Τοῦτο ἐκεῖνο τὸ τῆς παροιμίας, ὁ νεβρὸς τὸν λέοντα, id est Hoc est illud quod 
proverbio dicunt, Hinnulus leonem. Huc respexit quisquis fuit, qui scripsit Megaram 
Herculis : 

Ἧ ὁδ' ὅτι ἄλγεα πάσχει ἀπείριτα φαίδιμος ὑιός 

Ἀνδρὸς ὑπ' οὐτιδανοῖο, λέων ὡσεί 0” ὑπὸ νεβροῦ ; id est 

An quoniam immensis affligitur inclyta proles 

A viro inerte, leonem ut si hinnulus urgeat acrem ? 
Non inconcinne trahetur ad id quoque, quoties fit ut longe inferior lacessat 


potentiorem aut multis partibus indoctior certet cum eruditissimo. 


250. I, ΠΙ, 50. Jungere vulpes 


De re palam absurda dicitur: ζευγνύειν τὰς ἀλώπεκας, Vulpes jungere. 
Vergilius in Palaemone : 

Qui Bavium non odit, amet tua carmina, Mevi, 

Atque idem jungat vulpes et mulgeat hircos. 


Est enim vulpes animal ab aratro vehementer alienum. 


251. I, ΠΙ, 51. Mulgere hircum 


Τράγον ἀμέλγειν, id est Mulgere hircum, eundem habet sensum. Lucianus in 
vita Demonactis inter hujus festiviter dicta commemorat et illud : Cum conspiceret 
duos quosdam philosophos, utrosque pariter indoctos, inter se disceptantes et 
alterum quidem ridiculas quasdam quaestiones proponentem, alterum item aliena 
neque quicquam ad rem facientia respondentem : Quid, inquit, amici, an non horum 
alter hircum mulgere videtur, alter cribrum supponere ? Refertur a Diogeniano his 
verbis, Πότερον ὁ τὸν τράγον ἀμέλγων ἢ ὁ TO κόσκινον ἐπιτιθεὶς ἀφρονέστερος ; 


id est Utrum stultior, qui mulget hircum, an qui cribrum supponit ? cum uterque 

pariter absurde facit. Ab hoc sane non abludit illud : Similes habent labra lactucas et 


Dignum patella cooperculum. 


252. I, int, 52. De asini umbra 


Ὑπὲρ ὄνου σκιᾶς, id est Super asini umbra, pro eo quod est: de re nihili. 
Sophocles in Cedalione apud Suidam: Τὰ πάντ᾽ ὄνου σκιά, id est Cuncta asini 
umbra, hoc est nugae nihilique res. Apud eundem Aristophanes in Daedalo : Περὶ 
τοῦ γὰρ ὁ πόλεμος νῦν ὑμῖν ἐστι; περὶ ὄνου σκιᾶς, id est Qua de re nunc inter vos 
bellum est? Nimirum de asini umbra. Citatur ab eodem et Aristoteles ἐν 
Διδασκαλίαις, qui fabulam quandam extare dixerit hoc titulo : Ὄνου σκιά, id est 
Asini umbra, Archippi comoediam, opinor sentiens, de qua meminit Zenodotus. 
Lucianus in Sectis: Πάντες ὡς ἔπος εἰπεῖν περὶ ὄνου σκιᾶς μάχονται οἱ 
φιλοσοφοῦντες, id est Omnes, αἱ ita dixerim, de asini umbra depugnant philosophi. 
Aristophanes in Vespis : 

Περὶ τοῦ μάχη νῶϊν ; περὶ ὄνου σκιᾶς, id est 

De quo pugna est nobis ? de asini umbra. 

Demosthenes in Philippica quadam : πρὸς ἅπάντας περὶ τῆς ἐν Δελφοῖς σκιᾶς 
νυνὶ πολεμῆσαι, id est Cum omnibus in praesentia de Delphica umbra digladiari. 
Proinde sunt qui credant hoc adagii primum ab auctore Demosthene natum fuisse 
fabulam hujusmodi referentes : cum aliquando Demosthenes quendam in causa 
capitali defenderet ac judices haberet parum attentos, sed dicenti obstreperent, ille 
Paulisper, inquit, aures mihi praebete, siquidem rem narrabo novam ac lepidam 
atque auditu jucundam. Ad quae verba cum illi jam aures arrexissent, Adulescens, 
inquit, quispiam asinum conduxerat rerum quiddam Athenis Megaram 
deportaturus. Inter viam autem cum aestus meridianus ingravesceret nec inveniret 
quonam umbraculo solis ardorem defenderet, depositis clitellis sub asino sedens 
ejus umbra semet obtegebat. Caeterum id agaso non sinebat hominem inde 


depellens clamansque asinum esse locatum, non asini umbram. Alter item ex 

adverso tendebat asseverans etiam umbram asini sibi conductam esse. Atque ita 
inter eos acerrima rixa in longum producta est, ita ut etiam ad manus venerint, hoc 
pertinaciter affirmante non conductam esse asini umbram, illo pari contentione 
respondente umbram etiam asini conductam esse. Demum in jus ambulant. Haec 
locutus Demosthenes, ubi sensisset judices diligenter auscultantes, repente coepit a 
tribunalibus descendere. Porro revocatus a judicibus rogatusque ut reliquum 
fabulae pergeret enarrare, De asini, inquit, umbra libet audire, viri causam de vita 
periclitantis audire gravamini ? Paulo aliter narrat Plutarchus in vita Demosthenis 
his quidem verbis: Λέγειν δέ ποτε κωλυόμενος ὑπὸ Ἀθηναίων ἐν ἐκκλησίᾳ 
βραχὺ ἔφη βούλεσθαι πρὸς αὐτοὺς εἰπεῖν, τῶν δὲ σιωπησάντων Νεανίας, εἶπεν, 
θέρους ὥρᾳ ἐμισθώσατο ἐξ ἄστεος ὄνον Μέγαράδε. Μεσούσης δὲ τῆς ἡμέρας καὶ 
σφοδρῶς φλέγοντος τοῦ ἡλίου ἑκάτερος αὐτῶν ἐβούλετο ὑποδύεσθαι ὑπὸ τὴν 
σκιάν: εἶργον δ΄ ἀλλήλους, ὁ μὲν μεμισθωκέναι τὸν ὄνον οὐ τὴν σκιὰν λέγων: ὁ 
δὲ μεμισθωμένος τὴν πᾶσαν ἔχειν ἐξουσίαν. Καὶ ταῦτα εἰπὼν ἀπήει. Τῶν δὲ 
Ἀθηναίων ἐπισχόντων καὶ δεομένων πέρας ἐπιθεῖναι «τῷ λόγῳ», εἶθ΄ ὑπὲρ μὲν 
ὄνου σκιᾶς «ἔφη; βούλεσθε ἀκούειν, λέγοντος δὲ ὑπὲρ σπουδαίων πραγμάτων 
οὐ βούλεσθε ; id est Cum in contione dicenti obstreperent Athenienses, ait se 
breviter illis velle narrare quiddam. At silentio facto, Adolescens, inquit, aestatis 
tempore asinum mercede conduxerat, ut eo ab urbe Megaram proficiscens uteretur. 
Porro meridie cum sol acriter aestuaret, uterque cupiebat sub umbram asini 
succedere. Verum alter alterum arcebat, cum hic diceret asinum conductum esse, 
non umbram, rursus alter, qui conduxerat, se plenum habere jus responderet. Atque 
haec locutus discedere parabat. Retinentibus autem Atheniensibus utque reliquam 
fabulae partem adderet orantibus, Itane, inquit, de asini umbra audire cupitis, de 
rebus seriis loquentem auscultare non vultis ὁ Quidam aïunt asinum Athenis non 
Megaram, sed Delphos fuisse conductum, quod idem apparet ex verbis 
Demosthenis, qui Delphicam umbram nominat in calce orationis De pace : Οὐκοῦν 


εὔηθες καὶ κομιδῇ σχέτλιον, πρὸς ἑκάστους καθ΄’ ἕνα οὑτωσὶ ἤδη 

προσενηνεγμένους περὶ τῶν οἰκείων καὶ τῶν ἀναγκαιοτάτων, πρὸς ἅπάντας 
περὶ τῆς ἐν Δελφοῖς σκιᾶς νυνὶ πολεμῆσαι, id est An non igitur stultum ac 
vehementer miserum singulos adversus singulos ita commissos de rebus propriis ac 
maxime necessariis, cum universis de umbra Delphica nunc depugnare. Apuleius in 
Asino jocatur ex sese natum. Usurpavit hoc adagium Menander in Enchiridio, et 
Plato in Phaedro, cum aït oratores imperitos impudenter ac periculose facere, 
quoties apud plebem imperitam et ipsam, non umbram asini, rem videlicet levem ac 
nullius momenti, sed turpia pro honestis laudant : Mn περὶ ὄνου σκιᾶς, inquit, ὡς 
ἵππου τὸν ἔπαινον ποιούμενος, ἀλλὰ περὶ κακοῦ ὡς ἀγαθοῦ. Procopius in 
epistola quapiam : Καὶ αὐτὸς δὲ οἶμαι περὶ τῆς τέχνης, ὦ σοφώτατε, τἀναντία 
φρονῶν σικκωμμάτων, ὡς ἔοικε, χάριν ὄνου φασὶ σκιὰν ἐγκαλεῖς, id est Ipse etiam, 
opinor, doctissime, de arte pugnantia cum sentias, deridendi sicut videtur gratia, de 
asini, quod aïunt, umbra lite moves. Usus est eodem Origenes in praefatione libri 
tertii quem scripsit adversus Celsum. Sed jamdudum tempus ut ab asini umbra 


digrediamur, ne quis jure nos rideat περὶ ὄνου σκιᾶς plus satis curiosos. 
253. 1, ΠΙ, 53. De lana caprina 


Huic simillimum est illud Latinorum adagium De lana caprina, quod a simili 
quopiam eventu natum apparet, contentiose decertantibus duobus, utrum lanas 
haberet caper an setas. Aut alioqui de villis caprinis dimicantibus, re videlicet inutili 
minimique momenti, cujusmodi jocus fertur et de asini lana. Horatius in Epistolis ad 
Lollium : 

Alter in obsequium plus aequo pronus et imi 

Derisor lecti sic nutum divitis horret, 

Ut puerum saevo credas dictata magistro 

Reddere vel partes mimum tractare secundas ; 

Alter rixatur de lana saepe caprina, 


Propugnat nugis armatus. 

Loquitur de morosis in amicitia, qui quantumlibet frivola de causa litem cum amico 


suscipiunt. 
254. I, ΠΙ, 54. De fumo disceptare 


Huic confine est illud, quod apud Aristophanem legitur in Nubibus : 

Καὶ λεπτολογεῖν ἤδη ζητεῖ καὶ περὶ καπνοῦ OTEVOAEOXELV. 
In philosophos dictum qui de fumo, hoc est de rebus nihili, nimium anxie disputant. 
Inest autem non parum comici salis in illis ipsis verbis ad jocum confictis, 
λεπτολογεῖν, OTEVOAEOXELV, quorum alterum significat de rebus tenuibus ac frivolis 
disceptare, alterum de meris nugamentis sollicitum et anxium torqueri. Quapropter 


etiam Socratis scholam φροντιστήριον appellat. 
255. I, Ii, 55. T'alpa caecior 


Refertur a Suida ac Diogeniano : Τυφλότερος ἀσπάλακος, id est Caecior 
talpa, de 115 qui supra modum caecutiunt aut qui minime judicant. Nam jocundior 
fiet metaphora si quidem ad animum transferatur. Plinius undecimo libro scribit ex 
quadrupedum genere talpae visum deesse, oculorum tamen inesse effigiem, si quis 


praetentam detrahat membranam. Atque hinc ortum adagium. 
256. I, ΠΙ, 56. Caecior leberide 


Ad eandem sententiam pertinet illud : Τυφλότερος λεβηρίδος, id est Caecior 
leberide. Citatur ex Aristophane. Est autem leberis, quemadmodum ostendimus et 
alibi, pellis illa sicca, quam serpentes, cicadae et si quod aliud animantis genus 
exuunt, quoties sibi juventam renovant. In hac enim apparet effigies duntaxat 
oculorum ac membranula quaedam tenuissima, qua serpentum oculi praeteguntur. 
Sunt qui tradant hoc, quod notissimum est de serpentibus ac cicadis, etiam piscibus 
quibusdam accidere. Eam vero pellem Lycophron in iambico carmine syphar 


appellat : 

Σῦφαρ θανεῖται πόντιον φυγὼν σκέπας id est 

Syphar interibit, tectum ut effugit maris. 
Syphar autem συμβολικῶς idque suo more senem appellat, vel quod aetas ea 
caecutiat, vel quod jam effoeta atque arida succo viribusque destituta sit. Sophron in 
Mimis : 

Τί μὰν Ξύσιλος, τί γὰρ σῦφαρ ἀντ΄ ἀνδρός ; id est 

Quid enim Xysilus ? quid syphar pro uiro ? 
Xysilum appellans aridum et pruriginosum senem παρὰ τὸ ξύειν aut syphar quasi 
jam non hominem ipsum, sed pellem duntaxat exuccam atque inanem. Quod quidem 
et ipsum proverbium resipit. Aiunt autem leberidem proprie significare membranam 
extremam, qua foetus vaccarum obtegitur, in qua et ipsa vestigia duntaxat oculorum 
apparent. Adagium trifariam effertur : Τυφλότερος λεβηρίδος, id est Caecior 
leberide, Γυμνότερος λεβηρίδος, id est Nudior leberide et Κενώτερος λεβηρίδος, id 


est Inanior leberide. 


257. I, ΠΙ, 57. Tiresia caecior 


A notissima fabula sumptum : Τυφλότερος Τειρεσίου, id est Caecior Tiresia. 
Juvenalis : 

Nec surdum nec Tiresiam quemquam esse deorum. 
Tiresiam proverbiali figura pro caeco dixit, quemadmodum Horatius pro paupere 
Irum : 


Intererit multum divesne loquatur an Irus. 


258. I, ΠΙ, 58. Hypsea caecior 


Non dissimili figura dixit Horatius in Sermonibus : 
Ne corporis optima Lyncei 
Contemplans oculis, Hypsea caecior illa 


Quae mala sunt, spectes. 

Satis apparet paroemiam ab Hypsea muliere quapiam infami notaeque caecitatis esse 


profectam. 


259. I, ΠΙ, 59. Sine sacris haereditas 


Ubi qua commoditas de improviso praeter sumptum objecta esset, veteres sine 
sacris haereditatem vocabant. Et omnino quicquid citra nostram operam alicunde 
obtigisset lucri, quasi proverbialiter haereditatem appellabant, propterea quod ea 
quae sic obveniunt, gratis quasique dormientibus a fortuna donari videntur. 
Ergasilus parasitus apud Plautum in Captivi duo : 

Sine sacris haereditatem sum adeptus effertissimam. 

Et alibi: Annona est sine sacris haereditas. Nam haeredes alioqui vel pro salute 
laborantis vel in parentalibus defuncti sacra quaedam suo sumptu factitare mos erat. 
Idem Plautus alibi : Mihi tales haereditates non saepe obveniunt. Cicero in Verrem 
actione quinta : Hic Verres haereditatem sibi venisse arbitratus est, quod in ejus 
regnum ac manus venerat iste. Andreas Alciatus Praetermissorum libro primo 
mavult adagionis originem ad prisci juris consuetudinem referri. Lex enim duodecim 
Tabularum sic habebat: Sacra privata perpetua manento. Ea verba interpretatur 
Cicero libro De legibus IT ut omnis ad quem patrisfamilias pecunia perveniret, is 
teneretur sacra celebrare. Refertque Scevolae pontificis interpretationem qua 
traditum est quinque modis adstringi sacris hereditatem. Proinde ad quos ex jure 
propinquitatis redibat hereditas, tenebantur communium sacrorum societate. 
Suavius autem esse solet quod inopinato contingit boni, quemadmodum sine sacris 
haereditas. Haec aliaque doctissime sane disserit Alciatus noster, cujus equidem 
sententiae lubens addo meum suffragium, quamquam ἃ mea minimum dissentienti. 
Porro in Plautino dicto allusum arbitror ad Graecorum illud adagium : Ἄθυτα ἱερὰ 
κατεσθίειν, id est Non sacrificata sacra devorare. Item ad Hesiodium illud : 

Ἀπὸ χυτροπόδων ἀνεπιρρέκτων ἀνελόντα / ÉOOEL, id est 


Ante sacrum factum cibum ab ollis tollere raptum 

260. I, ΠΙ, 60. Inter caesa et porrecta 


Elegans in primis adagium extat apud M. Tullium in Epistolis ad Atticum. Et 
multa, inquit, imo omnia, quorum κεφάλαιον, ne quid inter caesa et porrecta, ut 
aiunt, oneris mihi addatur aut temporis. Videtur significare cunctationem et 
ancipitem haesitationem ac velut intervallum illud inter omittendum quod coeptum 
est et incipiendum quod novari oportet. Sumptum est autem e prisco auspiciorum 
ritu, in quibus inter caesa et porrecta sacerdos ceremonias quasdam agebat, 
quemadmodum testatur M. Varro libro De lingua latina secundo. Nam flamen Dialis, 
inquit, auspicatur vindemiam et ut jussit vinum legere, agna Jovi facit, inter cujus 
exta caesa et porrecta flamen prorsus vinum legit. Porro quod exta caesa 
prorogationem temporis apud veteres significaverint, declarat Cicero libro De 
divinatione secundo, Quid enim, inquiens, habet aruspex, cur pulmo incisus etiam in 


bonis extis dirimat tempus et proferat diem ? 
261. I, ΠΙ, 61. Pensum persolvere 


Pensum persolvere est tuas implere partes debitoque perfungi officio. 
Translatum a lanificio muliebri, in quo singulis certum lanae pondus in opus 
distribuebatur. Plautus in Persa : Pensum meum quod datum est, confeci. Idem in 
Bacchidibus : Ego pensum meum lepide accurabo. Et M. Tullius libro De oratore 
tertio : Nunc ad reliqua progrediar meque ad meum munus pensumque revocabo. 
Varro De re rustica : Nos nostrum pensum absolvimus. Hieronymus ad Rusticum : Et 
operis tui pensa persolvas. Verum quo longius erit detorta metaphora, hoc erit 
adagium venustius ; veluti si ad sermonem, ad studium, ad officium aut alias animi 


res referatur. 

262. I, ΠΙ, 62. Ne per somnium quidem 


Οὐδ’ ὄναρ, id est Ne in somnio quidem. Graecis proverbialiter dictum est pro 
eo quod est: nulla ratione, nullo tempore. Alioqui nemo fere tam omni felicitate 
destitutus, quin aliquando per quietem vel somniet laetiora quaepiam. Lucianus ἐν 
τῷ Περὶ τῶν ἐπὶ μισθῷ συνόντων : Οὐδ’ ὄναρ λευκοῦ ποτε ἄρτου ἐμφορηθείς, id 
est Ne per somnium quidem unquam albo pane satiatus. Idem usurpavit in Gallo, 
cum ait regibus ne per somnium quidem aliqua re jucunda frui licere : ὙφΦ' ὧν οὐδ’ 
ὄναρ ἀπολαῦσαί τινος ἡδέος ἐγγίνεται. Rursus Περὶ τοῦ ἠλέκτροῦ : Ἀιδόντων δὲ 
ἡδὺ καί οἷον σὺ φής, οὐδ΄ ὄναρ ἀκηκόαμεν, id est Porro suaviter canentes, et eo 
modo quo tu praedicas, ne per somnium quidem audivimus. Huc eleganter allusit 
Theocritus ἐν BovkoAiokw, apud quem Eunica puella civilis rusticum basium dare 
conantem ab se repellit dicens tantum abesse ut illi datura sit basium ut hoc ne per 
somnium quidem oporteat sperare. Carmen sic habet : 

Ἔρρ ἀπ᾽ ἐμοῖο" 

Βωκόλος ὧν μ᾽ ἐθέλεις KUOQL ; τάλαν, οὐ μεμάθηκα 

Ἀγροίκως φιλέειν ἀλλ᾽ ἀστικὰ χείλεα θλίβειν, 

Μὴ τύ γέ μευ κύσῃς τὸ καλὸν στόμα μηδ᾽ ἐν ὀνείροις, id est, 

Aufer te hinc procul inque malam rem, 

Tu mihi suaviolum dare vis homo rusticus ? atqui 

O miser, haud didici dare basia agrestibus unquam, 

Sed magis urbanis soleo oscula figere labris. 

Non mihi tu nitidum os labris sordentibus unquam 

Contigeris, nec per somnum. 

Utitur eodem et M. Tullius in Epistolis ad Atticum : πολιτικὸς ἀνὴρ, οὐδ᾽ ὄναρ 
quisquam inveniri potest. Theocritus in Megara Herculis uxore : TO δ᾽ οὐδ᾽ ὄναρ 
ἤλυθεν ἄλλῴ, id est Quod alii ne per somnium quidem accidit. Galenus Περὶ 


φυσικῶν δυνάμεων libro Il: Καὶ ταῦτα οὐκ ἐχρῆν ἀγνοεῖν τὸν Ἐρασίστρατον, 

εἴπερ κἂν κατ᾽ ὄναρ ποτὲ τοῖς ἐκ τοῦ περιπάτου OUVÉTUXEV, id est Atque haec 
oportebat non esse ignota Erasistrato, si modo vel in somnis unquam 1111] cum 
Peripateticis incidisset consuetudo. Solent autem vel extremae sortis homines 
aliquando magnifica quaedam somniare, quemadmodum apud Lucianum Micyllus, 
qui per somnium opulentissimus, experrectus cerdo quispiam erat Iro pene 
pauperior. Nam somniare sperandi genus est. Unde et Vergilius in Bucolicis spes 
inanes amantium somnia vocat: An qui amant, ipsi sibi sommia fingunt ? Huc 
respexit et Flaccus in Satyris, cum ait : 

Cum te servitio longo curaque levarit 

Et certum vigilans, quartae sit partis Ulysses, 

Audieris, heres. 
Itaque ne per somnium quidem perinde valet, quasi dicas, quod ne sperare quidem 
audeas. Plutarchus, in libello quem scripsit adversus Stoicos, adagium extulit paulo 
diversius : Ὧν οὐδ΄ ὀνείρατα λαβεῖν μᾶλλον ἔστι παρὰ τὰς κοινὰς ἐννοίας, id est 
Quorum ne somnia quidem magis capere licet extra communes cogitationes. Divus 


Chrysostomus Adversus Judaeos contione tertia sic extulit : οὐδ΄ ὡς ὄναρ. 


263. I, ΠΙ, 63. Per nebulam, per caliginem, per somnium 


Quarum rerum ambiguam quandam ac tenuem peneque evanidam 
memoriam aut intelligentiam obtinemus, eas res per nebulam recordari, per 
somnium meminisse, per caliginem videre, proverbio dicimus. Ut quae puelli 
vidimus, senes quasi per somnium recordamur, vix tenuibus quibusdam simulacris 
rerum inhaerentibus animo nostro, qualis est ferme vulgarium insomniorum 
memoria. Porro quod per mediam nebulam intuemur, ejus confusam duntaxat 
imaginem ac velut umbram incertam aspicimus. Cujusmodi sunt quae per caliginem 
cernuntur in tenebris. Hinc igitur ducta metaphora. Hujusmodi sermonis formae 
frequenter obviae sunt apud scriptores. Plautus in Pseudolo : 


Sunt quae te volumus percontari, quae quasi 

Per nebulam nosmet scimus atque audivimus. 
Idem in Captivis duobus : In memoriam regredior audisse me / quasi per nebulam. 
M. Tullius libro De finibus quinto : In infirma aetate imbecillaque mente vis naturae 
per caliginem cernitur. Plato De legibus libro septimo: À δὴ λέγω, δηλῶσαι 
πειρητέον οἷον δείγματα ἐξενεγκόντα εἰς φῶς: νῦν γὰρ λεγομένοις ἔοικε κατά TL 
σκότος, id est Caeterum quae dico, conandum est, ut velut exemplis in lucem 
prolatis reddamus perspicua. Nam haec videntur similia 115 quae dicuntur per 
caliginem quandam. Eodem in libro legitur καθ΄ ὕπνον, id est per somnum sive in 


somnis. 


264. I, ΠΙ, 64. De asini prospectu 


Ὄνου παρακύψεως, id est De asini prospectu. Vetus adagium dici solitum in 
eos, qui ridendo titulo quempiam calumniantur aut de frivolis rebus aliquem in jus 
vocant. Eventus qui fabulae praebuit occasionem, varie narratur ab auctoribus. 
Quidam hujusmodi quaedam memorant : figulus quispiam varias avium formas 
finxerat easque in officina collocatas habebat. At asinus quidam, inobservantius 
sequente agasone, inserto per officinae fenestellam capite, pariter et aves et reliqua 
vasa dejecit comminuitque. Is cujus erat officina agasonem in jus vocat. Cumque 
rogaretur ab omnibus quanam de re litem moveret, de asini, inquit, prospectu. Alii 
aves non fictiles, sed veras fuisse volunt, quae asino, sicuti dictum est, per fenestram 
immittente caput, disturbatae perticam ruperunt reliquaque vasa subverterunt. 
Reliqua fabulae utcunque conveniunt. Lucianus in Asino suo paroemiam hanc fingit 
ex se natam, quod dum asinus conaretur obliquato capite per fenestram prospicere 
quid ageretur, tum sese tum dominos suos prodidit. Eamque rem magno omnium 
risu exceptam in adagionem abiisse: Ἐξ ὄνου παρακύψεως, id est Ex asini 
prospectu. Porro juxta Luciani sententiam magis quadrabit in eos qui stoliditate sua, 
dum inepte student dissimulare, ridicule produntur. Hunc Luciani locum aemulans 


Apuleius in nono Metamorphoseos suae libro, scribit ad hunc modum: Qua 

contentione et clamoso strepitu cognito curiosus alioqui et inquieti procacitate 
praeditus asinus, dum obliquata cervice per quandam fenestrulam, quidnam sibi 
vellet tumultus ille prospicere gestio, unus e commilitonibus casu fortuito conlimatis 
oculis ad umbram meam cunctos testatur in coram. Magnus denique continuo 
clamor exortus est. Et emersis protinus scalis, injecta manu quidam me veluti 
captivum detrahunt jamque omni sublata cunctatione scrupulosius contemplantes 
singula, cista etiam illa revelata repertum productumque et oblatum magistratibus 
miserum hortulanum, poenas scilicet pensurum, in publicum deducunt carcerem 
summoque risu de meo prospectu cavillari non desinunt. Unde etiam de prospectu et 


umbra asini natum est frequens proverbium. Hactenus Apuleius. 


265. I, Ii, 65. Suo ipsius indicio periit sorex 


Cui confine est illud Terentianum ex Eunucho : 

Egomet meo indicio miser quasi sorex hodie perii. 
Verba sunt Parmenonis, qui delusus a Pythia prodiderat se seni. Donatus admonet 
esse proverbium in eos, qui suapte voce produntur. Atque hinc existimat ductam 
esse metaphoram, quod soricum proprium sit vel stridere clarius quam mures vel 
strepere magis, cum obrodunt frivola. Ad quam vocem multi se intendentes quamvis 
per tenebras noctis transfigunt eos. Usurpat hoc adagium divus Aurelius Augustinus 
in primo De ordine libro erga suum Licentium, qui dum pulsata tabula soricem 
strepitu absterret, ipse sese prodebat Augustino quod vigilaret. Allusit eodem 


Origenes homilia in Genesim tertia. Sed videbor, inquit, ipse meis indiciis captus. 


266. I, ΠΙ, 66. Induitis me leonis exuvium 


Evôveté μοι τὴν λεοντῆν, id est Induitis me leonis exuvium. In eos dici 
solitum, qui suscipiunt negotium majus facultate quique se magnificentius gerunt 
quam pro sua conditione. Quidam ab Hercule sumptum putant, cujus hic ornatus 


erat, ut leonis exuvio tegeretur, deinde altera manu clavam altera gestaret arcum, 

atque hoc ornatu descendit ad inferos Cerberum extracturus. Huc alludens 
Aristophanes in Ranis Bacchum fingit, Herculis instar, leonis exuvio clavaque 
instructum ad inferos descendere parantem, ut Euripidem cum Aeschylo certantem 
audiret. Ridetur autem ab Hercule, quod id gestaminis neutiquam illum deceret, 
utpote mollem, et effoeminatum. Eodem pertinet quod Menippus ille Lucianicus 
eodem ornatu se ab inferis redisse adsimulat. 

Nihil autem prohibet quominus proverbium ad apologum illum referatur, 
cujus meminit Lucianus in Piscatore : Apud Cumanos asinus quispiam pertaesus 
servitutem abrupto loro in sylvam aufugerat. Illic forte repertum leonis exuvium 
corpori applicabat suo. Atque ita pro leone se gerebat homines pariter ac feras voce 
caudaque territans. Nam Cumani leonem ignorant. Ad hunc igitur modum regnabat 
aliquandiu personatus hic asinus pro leone immani habitus ac formidatus. Donec 
hospes quispiam Cumas profectus, qui saepenumero viderat et leonem et asinum 
(atque ob id non erat difficile dignoscere aurium prominentium indicio, neque non 
aliis quibusdam conjecturis), asinum esse deprehendit ac probe fustigatum reduxit 
dominoque agnoscenti reddidit. Interim autem risum non mediocrem concitabat 
omnibus Cumanis asinus jam agnitus, quos dudum creditus leo metu propemodum 
exanimaverat. Cumanos autem hic appellat, non qui sunt in Italia, sed qui sunt in 
Aeolide supra Lesbum. Nam et Lesbii et Cumani notati sunt stoliditatis, ut indicat 
Stephanus. 

Usurpat hoc adagium Socrates Platonicus in Cratylo negans oportere deterreri 
sese magnitudine disputationis institutae, posteaquam semel leonis pellem esset 
indutus. Lucianus in Pseudologista : Οὐδὲ δεῖ τινος τοῦ ἀποδύσοντος τὴν λεοντῆν, 
ὡς φανερὸς γένοιο κανθήλιος ὦν, εἰ μή τις ἄρα ἐξ Ὑπερβορέων ἄρτι ἐς ἡμᾶς ἥκοι 
ἢ ἐς τοσοῦτον Κυμαῖος εἴη ὡς μὴ ἰδὼν εὐθὺς εἰδέναι ὄνων ἁπάντων 
ὑβριστότατόν σε ὄντα, μὴ περιμείνας ὀγκωμένου προσέτι ἀκούειν, id est Nec 
opus est quopiam, qui tibi leonis exuvium detrahat, quo palam fiat te canthelium 


esse, nisi quis sane ab ipsis Hyperboreis hospes modo ad nos advenerit aut usque 

adeo Cumanus sit, ut qui viderit non protinus intelligat te asinorum omnium asinum 
ferocissimum esse aut exspectet, ut te praeterea rudentem audiat. Eusebius 
Caesariensis Adversus Hieroclem : Οἰχήσεται μὲν ἡμῖν ὁ φιλόσοφος, ὄνος δὲ τῇ 
τοῦ λέοντος ἐπικρυπτόμενος δέρει, id est Abibit nobis quidem philosophus, 
caeterum asinus leonis intectus pelle. Demutavit non nihil de proverbio Lucianus in 
Philopseude, cum ait : Τοσοῦτον χρόνον ἐλελήθει μὲ ὑπὸ τῇ λεοντῇ γελοῖόν τινα 
πίθηκον περιστέλλων, id est Tantum temporis non animadverti eum sub leonis 


exuvio ridiculam quandam simiam tectam habere. 


267. 1, ΠΙ, 67. Midas auriculas asini 


Μίδας ὄνου ὦτα, id est Midas auriculas asini. Refertur a Diogeniano. Natum ἃ 
fabula notissima Midae regis Phrygiae, cui Phoebus, quod stolide Panem canentem 
sibi praetulisset, asininas affixit auriculas. Quas cum diu mitra occuluisset, tandem a 
tonsore animadversum est ac prolatum in vulgus. Porro adagium recte dicetur vel in 
stolidos et crassis auribus pinguique judicio homines vel in tyrannos ; quibus cum 
aures sint asininarum instar longae, procul etiam audiunt velut auscultatoribus 
dimissis, qui audita referant. Quos Plutarchus in libro De curiositate ὠτακουστάς 
appellat et προσαγωγίδας. Eoque Lucianus in libello, cui titulus Non esse facile 
credendum delatoribus, calumniae depingens imaginem Midae aures 111 tribuit 
propter studium subauscultandi captandique quid 4111 rerum faciant : Ἐν δεξιᾷ τις 
ἀνὴρ κάθηται τὰ ὦτα παμμεγέθη ἔχων μικροῦ δεῖν τοῖς τοῦ Μίδου προσειοκότα, 
id est Ad dexteram vir quispiam sedet auriculis maximis, quales ferme Midae 
fuerunt. Aristophanes in Pluto : 

Μίδας μὲν οὖν, ἢν ὦτ' ὄνου λάβητε, id est 

Midas quidem itaque, si asini aures sumatis. 

Quo loco interpres admonet proverbii de auriculis asininis ejusque commenti varias 
allegar causas. Quosdam auctores esse, Midam hunc ob contemptum aliquando 


vituperatumque Bacchi numen in asinum fuisse conversum. Alii narrant, cum 

aliquando praeteriret asinos hujus dei atque eos affecisset injuria, iratum Bacchum 
Midae auriculas asininas addiddisse. Sunt qui dicant huic aures natura praelongas 
fuisse et asininarum instar prominentes atque hinc fabulae jocum ortum esse. 
Quamquam pluribus placet hac allegoria significatum, Midam utpote tyrannum 
Corycaeos ac subauscultatores dimittere solitum, per quos quaecunque per omnem 
regionem vel fierent vel dicerentur, cognosceret, nimirum illis utens aurium vice. 
Proinde cum vulgus admiraretur ab illo resciri etiam ea, quae clam ac procul fierent, 
occasionem fabulae dederunt, ut Midas diceretur auriculas asini habere, vel quod 
nullum aliud animal acrius audiat quam asinus excepto mure vel quod aures habeat 
omnium longissimas. Persius : Auriculas asini quis non habet ? Ferunt nonnulli 
primum a poeta scriptum fuisse : Auriculas asini Midas rex habet ; deinde metu 


Caesaris scripturam mutasse : quis non habet. 
268. I, ΠΙ, 68. Hinc illae lachrymae 


Ex Andria Terentiana per allusionem proverbialiter usurpatum videtur ab 
Horatio : Hinc illae lachrymae. Usurpavit ad hunc modum M. Tullius in actione pro 
M. Caelio : Hinc illae lachrymae, nimirum et haec causa est horum omnium scelerum 
atque criminum. Dicetur autem de rei causa aliquandiu dissimulata, quae vere 
tandem deprehendatur. Velut si quis dicat barbaros damnare Graecas litteras, ne 
scilicet ipsi parum docti videantur, commode subnectet : Hinc illae lachrymae, hoc 
est quod eos male habet. Sumuntur autem frequenter id genus allusiones a claris 
auctoribus et in proverbii vicem transferuntur, etiam si nulla figura proverbialis 
adsit. Quod genus illud ex Homero saepius iteratum in Epistolis Ciceronis ad 


Atticum : Αἰδέομαι Τρῶας, id est Vereor Trojanos. 
269. I, 11, 69. Haec Helena 


Non dissimili figura dixit Lucianus in Eunucho : Αὕτη, ὦ Πάμφιλε, Ἑλένη 


ὑπὲρ ἧς épovouäxouv, id est Haec ipsa erat Helena, pro qua digladiabantur. 

Loquitur autem de duobus Peripateticis mercedis ac lucri cupiditate turpiter apud 
judices contendentibus. Allusit ad monomachiam, id est singulare certamen, quod 


inter Menelaum et Paridem factum describit Homerus Iliadis libro tertio. 


270. I, 1, 70. Ebur atramento candefacere 


Ebur atramento candefacere est genuinae formae cultum atque ornatum 
externum inducere, quo decus illud nativum obscuretur magis quam illustretur. 
Proinde lena Plautina puellae naturali forma praeditae, tamen cerussam ad 
oblinendas malas postulanti, 

Una, inquit, opera ebur atramento condefacere postules. 

Propterea quod omne lenocinium rebus natura pulchris dehonestamentum adferat, 
non venustatem. Veluti si quis veritatem, qua nihil est pulchrius, rhetorum pigmentis 
conetur exornare. Porro quemadmodum cerussa ad candorem conciliandum adhiberi 
consuevit, itidem purpurissa ad tingendas rubore malas. Simili forma dixit in 
Mostellaria : 


Nova pictura interpolare vis opus lepidissimum. 


271. I, ΠΙ|, 71. Syncerum vas incrustare 


Eodem ferme pertinet Horatiana metaphora, quae in Sermonum libro I legitur, 
satyra tertia : 

At nos virtutes ipsas invertimus atque 

Syncerum cupimus vas incrustare, 
hoc est quae per se recta sunt, ea nominibus alienis impositis depravamus atque 
obregimus. Quamquam potest et ad superiorem sententiam eleganter accomodari, 
hoc est cum rebus per se decentibus tercotium inducimus, quod tegat et obscuret 


nativum decus, non augeat. 

272. 1, ΠΙ, 72. Pulchrorum etiam autumnus pulcher est 


Τῶν καλῶν καὶ ὀπώρη καλή, id est Pulchrorum etiam autumnus pulcher est. 
Metaphora proverbialis nata ex Archelai apophthegmate, quod ab eo dictum 
Plutarchus refert in Euripidem, qui jam pubescentem atque exoletum Agathonem in 
convivio suaviabatur. Non abludit ab illo Homerico, quod alio reddemus loco : Ἐπ 
τῆς καλάμης γιγνώσκειν, id est E culmo cognoscere. Vernis enim mensibus nihil 
non tenerum ac nitidum, cum omnia adhuc in flore aut in herba sunt. Caeterum 
autumni tempore posteaquam jam in culmos aut caulem excreverunt, horridiora 
videntur. Quadrat igitur in ea, quae cum natura sint egregia, ne tum quidem 
fastidienda videntur, cum maturuerunt. Alioqui nihil fere tam foedum, quod non 


aliquando niteat aetate. Dicetur non ineleganter et in hos, qui belle portant aetatem. 


273. I, im, 73. Magnorum fluminum navigabiles fontes 


Simili metaphora videtur dictum et illud, quod refert ac notat Fabius in octavo 
Institutionum libro : Magnorum fluminum navigabiles fontes sunt. Eam sententiam 
ait se juvene decantatam fuisse. Significat autem praepotentium quantulacunque 
plus pollere quam universas tenuium opes. Caeterum notat Fabius hoc sententiarum 


genus, quod palam falsae videantur. 


274. 1, ΠΙ, 74. Generosioris arboris statim planta cum fructu est 


Simillimam huic eodem loco subjicit : Generosioris arboris statim planta cum 
fructu est. Quo quidem id innui videtur, egregia beneque nata ingenia statim 
maturescere et ad frugem pervenire. Taxat Fabius et hoc sententiae genus. Mihi 
tamen visum est in adagiorum catalogum has quoque referre, quod vulgo celebres 
fuisse testatur, et impudentior hyperbole, sicut paulo superius dictum est, non 


rejicitur ab hoc genere. 

275. I, Ii, 75. Cornicum oculos configere 


M. Tullius in oratione pro Murena scribit ad hunc modum : Deinde, etiam si 
quid apud majores nostros fuit in isto studio admirationis, id enuntiatis vestris 
mysteriis totum est contemptum et abjectum. Posset agi lege necne pauci quondam 
sciebant; fastos enim vulgo non habebant. Erant in magna potentia qui 
consulebantur ; a quibus etiam dies tanquam a Chaldaeis petebantur. Inventus est 
scriba quidam, Cn. Flavius, qui cornicum oculos confixerit et singulis diebus 
ediscendos fastos populo proposuerit et ab ipsis jureconsultis eorum sapientiam 
compilarit. Itaque irati illi, quod sunt veriti ne dierum ratione pervulgata et cognita 
sine sua opera lege posset agi, notas quasdam composuerunt ut omnibus in rebus 
ipsi interessent. Idem in actione pro L. Flacco : Hic Hercule cornici oculum ut dicitur : 
nam hunc Hermippum, hominem eruditum, civem suum, cui debebat esse 
notissimus, percussit. Porro proverbium natum sit ex apologo quopiam, an ex 
eventu, an ex metaphora sumptum, non satis liquet. Undecunque fluxuerit, perinde 
valere videtur cornicum oculos configere, quasi dicas novo quodam invento veterum 
eruditionem obscurare efficereque, ut superiores nihil scisse, nihil vidisse videantur. 
Effertur autem per ironiam. In eadem sententia usus est divus Hieronymus 
apologetico adversus Rufinum secundo : Nunc vero, cum pro varietate regionum 
diversa ferantur exemplaria et germana illa antiquaque translatio corrupta sit atque 
violata, nostri arbitrii putas, aut ex pluribus judicare quid versum sit, aut novum 
opus in vetere condere illudentibusque Judaeis cornicum, ut dicitur, oculos 
configere. Haec Hieronymus sentiens, quasi sua castigatione prolata Judaei jam nihil 
scituri viderentur, a quibus id temporis Veteris Testamenti veritas petebatur. Nec 
admodum diverse usurpavit Macrobius libro Saturnalium septimo Et quia, inquiens, 
hos loquendi labyrinthis nos impares fatemur, age, Vecti, hortemur Eustathium, ut 


recepta contraria disputatione quicquid pro vario cibo dici potest velit communicare 

nobiscum, ut suis telis lingua violenta succumbat et Graecus Graeco eripiat hunc 
plausum, tanquam comnix cornici oculos effodiat. Hactenus Macrobius. 

Illud non ab re fuerit admonere lectorem, ut etiam atque etiam consideret, 
num cornicum vivacitas et concordia huic adagioni locum fecerit. Siquidem cornix 
antiquitus concordiae symbolum erat. Ejusdem vivacitas etiam Graeco proverbio 
celebrata est. Ut is videatur cornicum oculos velle configere, quisquis ea quae 
antiquitas magno consensu approbavit, damnare ac rescindere convellereque 
conetur. Nec admodum absurdum, si quis in hunc modum accipiat, ut dicatur oculos 
cornicum configere, qui perspicacissimis oculatissimisque visum adimat offundatque 
tenebras aut qui rem ipsissimam acu, quod aïunt, tangat, tantus videlicet artifex, ut 


non solum scopum aut avem, verum et ipsos oculos jaculo feriat. 


276. I, ΠΙ, 76. Gladiatorio animo 


Proverbii speciem habet quod legimus in Phormione Terentiana : 

Hem gladiatorio animo ad me affectant viam. 
Quo significatur ita tendi ad nocendum alteri, ut id cum proprio etiam periculo 
tentetur, animo pertinaci paratoque vel perdere vel perire. Nam gladiatori composito 
ad certamen haec pugnae proposita sors est aut occidere, si occupaverit aut 
occumbere, si cessaverit. Aristoteles audaciam hujusmodi cum propriae salutis 


contemptu conjunctam Celticam appellat. 


277. 1, ΠΙ, 77. Frusto panis 


Frusto panis, pro re quantumilibet pusilla ac vili nostris quoque temporibus 
vulgo dictitant ? M. Cato in oratione quadam M. Coelio vilitatem opprobrans non 
loquendi tantum, verumetiam tacendi : Frusto, inquit, panis conduci potest, vel uti 
taceat vel uti loquatur. Citatur locus ab A. Gellio in Noctibus Atticis. Videtur 


hyperbola sumpta vel a canibus, quos frusto panis invitare solemus, vel a mendicis. 

278. I, I, 78. Quem mater amictum dedit observare 


Quem mater amictum dedit observare pro eo, quod est : pueriliter ex alieno 
praescripto vivere, legitur apud Quintilianum libro quinto. Nam quid, inquit, illa 
miserius lege veluti praeformatas infantibus litteras prosequentium et, ut Graeci 
dicere solent, quem mater amictum dedit, sollicite custodientium ? Quibus ex Fabii 
verbis apparet Graecis in proverbio fuisse. Usurpat autem et indicat adagium 
Lucianus in Nigrino : καὶ πόθεν ὁ ταὼς οὗτος ; καὶ τάχα τῆς μητρός ἐστιν αὐτοῦ, 
id est Et unde hic pavo ? atque fortassis materna vestis est. Dicuntur haec scommata 
in eum, qui versicolore veste amictus advenerat. Plutarchus in commentario De 
fortuna Alexandri : Δίκην νηπίου παιδὸς φυλάττοντα τὴν περιβολὴν, ἥν ἡ πάτριος 
αὐτῷῴ συνήθεια καθάπερ τίτθη περιέθηκε, id est More pusilli pueri servantem 
amictum, quem illi patriae consuetudo veluti nutrix addiderat. Quin hoc ipsum, quo 
nihil jam tritius, ex praescripto vivere proverbiali metaphora dictum apparet tracta 
videlicet a pueros, quibus, ut inquit Plato, ἐν τῇ γραφίδι, id est in tabula graphiaria, 
doctor exemplar praescribit, quod imitantes litterarum notulas consuescant effingere. 
Hoc imitationis genus velut addictum ac servile ridet Horatius : 

O imitatores, servum pecus, ut mihi saepe 

Risum, saepe jocum vestri movere tumultus. 

Et Fabius nihil putat ad bene dicendum inutilius quam ita servire praeceptis artis, ut 


non ausis digitum latum ab illis discedere, si quando causae ratio postulabit. 


279. I, ΠΙ, 79. Quid distent aera lupinis 


Proverbii faciem habet, quod est apud Horatium in Epistolis : 
Nec tamen ignorat, quid distent aera lupinis, 
id est novit discrimen rerum vilium et pretiosarum. Agit autem Horatius de 115, qui 


beneficia non ita conferunt in quosvis velut abjiciant, sed ita collocant, ut expendant 

et ejus meritum ac dignitatem cui praestant et pretium muneris quod largiuntur. 
Porro lupini vilitatem proverbialiter notavit et Juvenalis : 
Tunicam mihi malo lupini, 
Quam si me toto laudet vicina pago. 
Notat et Lucianus in libello De mercede servientibus, cum rogat num usque adeo 


defuerit lupini et aquae fontanae copiosa, ut in eam sese conjiceret servitutem. 
280. I, 1, 80. Me mortuo terra misceatur incendio 


Exstat Graecus senarius παροιμιώδης apud Suetonium Tranquillum in vita 
Neronis : 

Ἐμοῦ θανόντος γαῖα μιχτήθω πυρί, id est 

Me mortuo conflagret humus incendiis. 
Quod cum ἃ quodam sermone communi diceretur, Nero respondens Imo, inquit, 
ἐμοῦ ζῶντος, id est Me vivo, alludens ad urbis incendium, quod paulo post effecit. 
Meminit hujus proverbii M. Tullius libro De finibus bonorum tertio : quoniamque illa 
vox inhumana et scelerata dicitur eorum, qui negant se recusare, quominus ipsis 
mortuis terrarum omnium deflagratio consequatur, quod vulgari quodam versu 
Graeco pronuntiare solent. Item Seneca libro De clementia secundo, cum dicit multas 
voces magnas, sed detestabiles in vitam humanam pervenisse celebresque vulgo fieri 
ut illam: Oderint, dum metuant. Cui, inquit, Graecus versus similis est, qui se 
mortuo terram misceri ignibus jubet. Quin eadem sententia hodieque vulgo durat 
inter mortales : Mihi, inquiunt, morienti mundis universus moritur. Qua significant 
nihil sua referre, quid posteris accidat vel boni vel mali, cum ipsi tolantur e vita 


nequaquam sensuri. 
281. I, ΠΙ|, 81. Mare coelo miscere 


Mare coelo miscere. Proverbialis hyperbole est pro eo, quod est: omnia 


perturbare nihilque non facere. T. Livius : Quid est, quod coelo terram, terrae coelum 

misceant ? Idem alibi : Quid tandem est, cur coelum ac terras misceant ? Juvenalis : 
Clames licet, et mare coelo confundas, homo sum. Lucianus in dialogo Promethei et 
Mercurii : Τί οὖν διὰ τοῦτο ἐχρῆν, TO τοῦ λόγου, τῇ γῇ τὸν οὐρανὸν ἀναμεμῖχθαι; 
id est Quid igitur oportebat ea gratia terrae, quod dici solet, miscere coelum ? 
Vergilius in quinto de Junone omnia tentante : Maria omnia coelo miscuit. Idem 
paulo diversius in duodecimo : 
Non si tellurem effundat in undas 

Diluvio miscens coelumve in Tartara solvat. 
Aristophanes in Lysistrata non dissimili figura dixit : 

Τὰ δ΄ ὑπέρτερα νέρτερα θήσει 

Ζεὺς ὑψιβρεμέτης, id est 

Quin et supera infera reddet 

Juppiter altifremus. 
Plutarchus in vita Romuli sic usurpat, ut coelum terrae misceant, qui ex hominibus 
deos, ex diis homines faciunt, et quae sunt hominum fabularentur de diis : 
Ἀπογνῶναι μὲν οὖν παντάπασι τὴν θειότητα τῆς ἀρετῆς ἀνόσιον καὶ ἀγεννές, 
οὐρανῷ δὲ μιγνύειν γῆν ἀβέλτερον, id est In totum abnegare divinitatem virtutis 


impium est et ingenerosum, caeterum coelo miscere terram stuporis est. 


282. I, ΠΙ, 82. Miscebis sacra prophanis 


Consimili figura dixit Horatius : Miscebis sacra prophanis, id est Nihil non 
facies, item confundens fasque nefasque. Apud veteres multum erat discriminis inter 
res hominum ac res deorum, adeo ut Homerus etiam vocabula discernat, quibus dii 
consueverunt uti, a vocibus humanis, et Pythagoras a quibusdam jusserit abstineri, 
quod numinibus essent consecrata. Unde qui nihil habent pensi quique nüihil non 


audent, miscent sacra prophanis. 


318 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


283. I, ΠΙ, 83. Susque deque 


Apud Plautum atque alios auctores proverbialiter positum invenitur Susque 
deque fero et Susque deque habeo pro eo, quod est : nihil mea refert, nil laboro. 
Plautus in Amphitryone : 

Quae neque sunt facta neque ego in me admisi arguit, 

Atque id me susque deque esse habituram putat. 

Aulus Gellius libro Noctium sextodecimo scribit Susque deque ferre idem valere 
quod aequo animo esse et quod accidit non magni pendere atque interdum negligere 
et contemnere simillimumque esse illi, quod Graeci dicunt ἀδιαφορεῖν. Citat autem 
Laberium in Compitalibus : 

Nunc tu lentus es, nunc tu susque deque fers, 
item M. Varronem in Sisenna : Quod si non horum omnium similia essent principia, 
susque deque esset. Denique versus hos ex Lucilio refert : 

Verum hic ludus ibi susque omnia deque fuere. 

Susque et deque fuere, inquam, omnia ludus jocusque. 

Imitatum ex illo Graeco schemate : Ἄνω καὶ κάτω, id est Sursum ac deorsum, quo 


nullum ordinem nullumque rerum discrimen significamus. 


284. I, ΠΙ, 84. Ultroque citroque 


Ultroque citroque proverbiali figura dicitur valetque, perinde quasi dicas Hinc 
atque illinc sive Utrinque. Fit autem venustior metaphora, quoties ad mutuam 
altercationem, disceptationem, confabulationem rixamve refertur. Quod genus est 
apud Ciceronem De republica : Multisque verbis ultro citroque habitis ille nobis 
consumptus est dies. Idem in libris Officiorum: Beneficiis ultro et citro datis 
acceptisque. Seneca De beneficiis lib. V : Beneficium et gratiae relatio ultro citroque 
ire debent. Consimili forma dicimus : Ultro citroque agitata causa et Ultro citroque 


datis et acceptis cladibus. Ultro citroque certatum convitiis. 

285. I, ΠΙ, 85. Sursum ac deorsum 


Huic simillimus est illud ex Eunicho Terentiana : 

Sex ego te totos, Parmeno, hos menses quietum reddam, 

Ne sursum deorsum cursites, 
id est : πὰς atque illuc aut certe subinde ad Thaidem ab hero, rursum ab hero ad 
Thaidem intercursites, ita ut solent amantium ministri. Quod quidem plusculum 
habebit decoris, si longius transferatur, ut si quis dicat jureconsultos a volumine ad 
volumen, a lege ad legem, ab interprete ad interpretem, subinde transferentes sese 
sursum ac deorsum vagari. Ea metaphora mutuo sumpta videtur a Sisyphi fabula 
saxum volventis apud inferos. Cui Graecum illud ἄνω καὶ κάτω, de quo modo 
meminimus, ita finitimum est, ut idem esse videatur. Demosthenes in prima contra 
Philippum oratione : Ἐὰν ἄλλοθί που, συμπαραθεῖτε ἄνω καὶ κάτω, id est Quod si 
alio quopiam in loco Philippum adesse nuntiatum sit, pariter accurritis sursum ac 
deorsum. Aristophanes ἐν Ἀχαρνῆς: 

Οἱ δ' ἐν ἀγορᾷ λαλοῦσι κἄνω καὶ κάτω 

Τὸ σχοινίον φεύγουσι τὸ μεμιλτωμένον, id est 

At hi in foro loquuntur et resticulam 

Sursum ac deorsum minio vitant litam. 
Euripides in Bacchis : 

Ἄνω κάτω τὰ πάντα συγχέας ὁμοῦ, id est 

Sursum deorsum cuncta confundens simul. 
Plato in Phaedro: Χρὴ πάντας τοὺς λόγους ἄνω καὶ κάτω μεταστρέφοντα 
ἐπισκοπεῖν, id est Oportet rationes omnes sursum ac deorsum versemus atque ita 
consideremus. Idem in Theaeteto : Καὶ γένοιτ’ ἄν τὸ λεγόμενον ἄνω κάτω πάντα, 
id est Fiatque quod dicitur, sursum deorsum omnia ; usus est et in Parmenide. Utitur 


eodem Aristides rhetor cum aliis aliquot locis tum in Cimone : Ἔγωγε οὐχ ὁρῶ πῶς 

ἂν μᾶλλον πάντα ἄνω καὶ κάτω γένοιτο, id est Ego sane non video quo pacto 
possint universa magis sursum ac deorsum misceri. Menander apud Plutarchum : 

Οὐδὲ στρεφομένους ἄνω κάτω / οἴμοι λέγειν, id est 

Neque dum se agunt sursum deorsum dicere 

Heu mihi. 
Pro ἄνω καὶ κάτω dixit Euripides πάλιν τε καὶ πρόσω, quasi dicas antrorsum ac 
retrorsum. 

Φύρουσιν ταῦθ’ oi θεοὶ πάλιν τε καὶ πρόσω, id est 

Miscent enim haec sursum ac deorsum numina. 
Versus a scribis corruptus constabit si legas : 

Φύρουσιν ταῦτα οἱ θεοὶ πάλιν TE καὶ πρόσω. 
Apud Athenaeum libro sexto : 

Ἀλλὰ μεταφέρει 

Ἕκαστος αὐτῶν ταῦτ΄ ἄνω τε καὶ κάτω, id est 

Sed ista singuli / sursum deorsum transferunt. 
De poetis loquitur, qui nihil ipsi reteriunt novi, sed ab aliis inventa miscent et aliter 
tractando faciunt sua. Proinde proverbium accommodabitur vel ad omnia tentantem 
vel ad omnia confundentem vel ad intelligentiam omni ex parte negotium 
circunspicientis. Huic plane simillimum est quod extat apud Terentium in Ecyra : 
Cursari rursum prorsum pro eo, quod est huc illuc. Nam rursum proprie sonat retro 
et prorsum ante. Proverbiale schema annotavit et Donatus. Cujusmodi sunt et illa 
sursum deorsum, intro foras, hac illac et Graecis: Ἄνω καὶ κάτω, πρόσσω καὶ 
ὀπίσσω. Quo longius recesserit a rebus corporeis, hoc plus venustatis habebit 
adagium. Quod genus est illud Juliani ad Galenum libro quo hunc refellit : Οὐδ’ ἂν 
πείσειεν ἡμᾶς TE ἤ αὑτοὺς ἐπ’ ἀληθείᾳ, ὅτι ἴσασι τί φύσις ἐστίν, ἣν ἄνω TE καί 
κάτω θρυλλοῦσι τραγῳδοῦντες πανταχοῦ, id est Nequaquam persuasuri sunt vel 


nobis vel sibiipsis vere ipsos scire quid sit natura, quam sursum ac deorsum 

celebrant ubique magnifice praedicantes. Ita qui variis modis rem apud sese expendit 


ἄνω κάτω λελογικέναι dici poterit. 


286. I, ΠΙ, 86. Omnium horarum homo 


Qui seriis pariter ac jocis esset accommodatus et quicum assidue libeat 
convivere, eum veteres omnium horarum hominem appellabant. Atque ita vocatum 
Asinium Pollionem auctor est Fabius. Apud Suetonium Tiberius duos quosdam 
combibones suos, jucundissimos, et omnium horarum amicos profiteri solet, etiam 
codicillis. Ejusmodi amicum eleganter simul et graphice depinxit Ennius sub persona 
Gemini Servilii. Carmen quamquam extat apud Aulum Fellium Noctium Atticarum 
libro duodecimo, capite quarto, tamen non gravabor adscribere : 

Hocce locutus vocat qui cum bene saepe libenter 

Mensam sermonesque suos rerumque suarum 

Comiter impertit, magna cum lapsa diei 

Pars foret, e summis rebus parvisque gerundis 

Parte fuisset de parvis summisque gerundis 

Consilio indu foro lato sanctoque senatu ; 

Cui res audacter magnas parvasque jocumque 

Eloqueret, quae tincta malis et quae bona dicto 

Evomeret, si quid vellet tutoque locaret, 

Quocum multo volup ac gaudia clamque palamque ; 

Ingenium, cui nulla malum sententia suadet, 

Ut faceret facinus levis, haud malus, idem 

Doctus, fidelis, suavis homo, facundus, suoque 

Contentus atque beatus, scitus, secunda loquens in 

Tempore, commodus et verborum vir paucorum, 

Multa tenens antiqua, sepulta et saepe vetustas 


Quae facit, et mores veteresque novosque tenentem, 

Multorum veterum leges divumque hominumque 

Prudentem, qui multa loquive tacereve possit. 
Talis et inter philosophos fuisse traditur Aristippus, qui Dionysii jussu cum caeteris 
nec in foeminea purpura saltare detrectavit Platone recusante, addens vel in 
Bacchanalibus oportere pudicum esse. Hinc Horatius : Omnis Aristippum decuit 
color. Contra qui suis quibusdam sunt moribus neque faciles ad cujusvis hominis 
convictum, perpaucorum hominum homines dicuntur ut apud Terentium. Apud 


Horatium autem : Communi sensu caret, inquimus. 
287. I, ΠΙ, 87. Pecuniae obediunt omnia 


Tam omnibus nationibus in ore fuisse videtur haec sententia quam nunc etiam 
omnibus est in usu: Pecuniae obediunt omnia. Et refertur in proverbiis 
Haebraeorum apud Ecclesiasten, capite decimo, nec eo secius a Graecis pariter ac 
Latinis auctoribus celebratur. Euripides in Phoenissis : 

Τὰ χρήματ' ἀνθρώποισιν τιμιώτατα, 

Δύναμίν τε πλείστην τῶν ἐν ἀνθρώποις ἔχει, id est 

Mortalibus nil charius pecunia, 

Atque inter homines una plurimum valet. 

Item Aristophanes in Pluto : 

Ὡς οὐδὲν ἀτεχνῶς ὑγιές ἐστιν οὐδενός, 

Ἀλλ’ εἰσὶ τοῦ κέρδους ἅπαντες ἥττονες, id est 

Prob, ut nihil sanum reperias uspiam, 

Sed pariter omnes serviunt victi lucro. 

Huc alludit et Demosthenicum illud in prima Olynthiaca : Δεῖ δὴ χρημάτων καὶ 
ἄνευ τούτων οὐδὲν ἔστιν γενέσθαι τῶν δεόντων, id est Breviter opus est pecuniis 
neque citra has quicquam eorum quae facienda sunt, confici potest. Rursum 
Aristophanes in eodem Pluto facetissime persequitur, quicquid rerum vel bonarum 


vel malarum geritur inter mortales, id pecuniarum gratia fieri, quin etiam diis ipsis 

non aliam ob causam rem divinam fieri. Atque inter alia permulta hanc catholicam 
sententiam refert : 
Εἴ τί γ’ ἔστι λαμπρὸν καὶ καλὸν 

Ἤ χαρίεν ἀνθρώποισι, διὰ σὲ γίγνεται. 

Ἅπαντα τῷ πλουτεῖν γάρ ἐσθ΄ ὑπήκοα, id est 

Si quid eximium est aut splendidum, 

Si quid venustum hominibus, abs te uno venit. 

Siquidem opibus universa simul obediunt. 
Proinde Horatius pecuniam reginam appellat : 

Scilicet uxorem cum dote fidemque et amicos 

Et genus et formam regina pecunia donat. 
Sed nemo festivius pecuniae tyrannidem descripsit quam Euripides Bellerophontem 
ad hunc modum loquentem faciens. Referuntur autem a Seneca libro Epistolarum 
vicesimoprimo (nam ipsa quidem fabula non extat) versus aliquot. Hi quoniam sunt 
in primis lepidi ac venusti, non gravabor asscibere, sed aliquot locis emendatos. 
Quandoquidem apud Senecam habentur depravati : 

Sine me vocari pessimum, ut dives vocer. 

An dives an bonus, nemo, omnes quaerimus, 

Non quare et unde, quid habeas, tantum rogant. 

Ubique tanti quisque, quantum habuiït, fuit. 

Quid habere nobis turpe sit, quaeris ? nihil. 

An dives omnes quaerimus, nemo an bonus, 

Aut dives opto vivere aut pauper mori. 

Bene moritur, quisquis moritur dum lucrum facit. 

Pecunia, ingens generis humani bonum, 

(αἱ non voluptas matris aut blandae potest 

Par esse prolis, non sacer meritis parens. 


Tam dulce si quid Veneris in vultu micat, 

Merito illa amores coelitum atque hominum movet. 
Cum hi, inquit, novissimi versus in tragoedia pronuntiati essent, totus populus ad 
ejiciendum et actorem et carmen consurrexit uno impetu, donec Euripides in 
medium ipse prosiliit petens, ut expectarent viderentque quem admirator auri 
exitum faceret. Dabat in illa fabula poenas Bellerophontes, quas in sua quisque dat. 
At ex his versibus, quos Latinos recitat Seneca, posteriores aliquot repperi Graecos 
apud Athenaeum in Dipnosophistis libro IV sed citra nomenclaturam auctoris. Eos 
hoc loco subscribam : 

Ὦ χρυσέ, δεξίωμα κάλλιστον βροτοῖς, 

Ὡς οὔτε μήτηρ ἡδονὰς τοιάσδ’ ἔχει, 

Οὐ παῖδες ἐν δόμοισιν, οὐ φίλος πατήρ, 

Οἵας σὺ xoi σε δώμασιν κεκτημένοι. 

Εἰ à’ ἡ Κύπρις τοιοῦτον ὀφθαλμοῖς ὁρᾷ, 

Οὐ θαῦμ’ ἔρωτας μυρίους αὐτὴν ἔχειν, id est 

O captus aurum hominibus ornatissimus, 

Ut nec genitrix nec pater nec liberi 

In aedibus tales voluptates ferunt, 

Quales paris tu his qui domi te possident. 

Quod si hoc modo Veneris renident lumina, 

Haud mirum amores si cit innumerabiles. 
Subit interim admirari perversum praeposterumque mortalium  ingenium. 
Sententiam improbam in ficta fabula sub persona improba ab histrione recitatam in 
theatro non ferunt ac per tumultum ejiciunt, sibi quisque domi ignoscit. Quotus enim 
quisque est qui studio vitaque non loquitur, quod illic histrio sonabat ἡ Horrent 
voces in theatro et non horrent rem in omni vita ? Quid infamius, quis execratius 
apud omnes mendacii vocabulo, quid ipsa re in moribus hominum usitatius ? Quid 
perjurio detestabilius ? Excute vitam hominum, perjurii plena sunt omnia. Vide quid 


populo jurent principes, quid episcopi, quid abbates, imo quid in baptismo Christiani 

omnes. Confer mores, quantam invenies perjuriorum μυρμηκίαν. Quam 
abominamur furis nomen ! At in vita nihil aliud invenies. Nisi forte furtum non est 
accipere pecuniam mutuam animo non reddendi, negare depositum, cum tutum est, 
mala fide invadere haereditatem aut possessionem alienam, imponere emptori, 
suffurari nonnihil de materia quam suscepisti, pro gemmis vitra obtrudere, aliud vini 
genus pro alio vendere. Denique nullam praetermittere occasionem fraudandi 


proximum. Sed ad proverbia redeo. 


288. I, ΠΙ, 88. Veritatis simplex oratio 


Refertur in Diogeniani collectaneis hoc adagium. Extat autem in Phoenissis 
Euripidis ad hunc modum : 

Ἁπλοῦς ὁ μῦθος τῆς ἀληθείας ἔφυ, 

Κοὺ ποικίλων δεῖ τἄνδιχ'΄ ἑρμενευμάτων: 

Ἔχει γὰρ αὐτὰ καιρὸν: ὁ δ' ἄδικος λόγος 

ΝνΗοσῶν ἐν αὑτῷ φαρμάκων δεῖται σοφῶν, id est 

Nam veritatis suevit esse oratio 

Simplex, vafris nec est egens ambagibus 

Interpretum, siquidem ipsa per se congruit. 

At sermo iniquus, quia per se sit morbidus, 

Medicamenta exquisita deposcit sibi. 
Citatur a Seneca epistola XLIX : Nam ut ille ait tragicus : veritatis simplex oratio est. 
Proverbium usurpabitur vel in rhetores ac poetas, qui mendacia verborum lenociniis 
fucare solent, vel in blandiloquos, qui, quod non ex animo dicant, solent accuratius 
adornare sermonem ac veros affectus hoc diligentius imitari verbis, quo magis vacant 
affectibus : 

Ut qui conducti plorant in funere dicunt 


Ac faciunt prope plura dolentibus ex animo, 

cum interim simplex illa rusticanaque veritas negligat id genus orationis fucos, τὰ 
σῦκα σῦκα, τῆν σκάφην σκάφην, id est ficus ficus, ligonem ligonem apellans, vel in 
divinos, qui vaticinia sua verbis ambiguis efferunt, ne queant deprehendi sitque rima 
quaepiam per quam elabantur ; denique in eos, qui perplexe loquuntur, dum verum 
dissimulant. Nam hoc indicio saepenumero deprehenditur vanitas velut in Eunucho 
Terentiana : 

Pergin’ scelesta mecum perplexe loqui ? 

Scio, nescio, abiit, audivi, ego non adfui. 


Non tu isthuc mihi dictura aperte es, quicquid est ? 


289. I, ΠΙ, 89. T'unica pallio propior est 


Apud Plautum in Trinummo legitur allegoria proverbialis : Tunica pallio 
propior est. Quo significatum ex amicis nos aliis atque aliis magis esse devinctos 
neque parem omnium habendam esse rationem. Apud veteres primum in officio 
locum habebant parentes, proximum pupilli nostrae fidei crediti, tertium clientes, 
quartum hospites, quintum cognati et affines, ut indicat Gellius libro V, capite XIII 
Praeterea quaedam negotia propius aliis ad nos pertinere. Pallium extrema vestis 
apud Graecos quemadmodum apud Romanos toga. Tunica toga tegebatur, ut 


frequenter apud Homerum χλαῖναι καὶ χιτῶνες simul nominantur. 


290. I, ΠΙ, 90. Genu sura propius 


Γόνυ κνήμης Éyyvov, id est Genu sura propius. Qui Graecas paroemias 
colegerunt, aïiunt hoc adagium ex eventu quodam esse natum. Cum in praelio 
quidam conspiceret duos amicos pariter de vita periclitantes, fratrem et 
consobrinum, neque posset utrique simul ferre suppetias, omisso consobrino fratrem 
defendit atque hanc interim sententiam pronuntiavit, quae postea transierit in 
proverbium : Γόνυ κνήμης éyyvov. Id refertur ab Aristotele libro Moralium nono 


Accedunt, inquiens, eodem et proverbia universa, ut anima una et amicorum 

communia sunt omnia et amicitia est aequalitas et tibiae genu propinquius. 
Theocritus in Idyllio, cui titulus Charites, tribuit hoc adagium viro tenaci, qui sibi 
vivat neque quicquam velit impertiri amicis : 

Πᾶς à’ ὑπὸ κόλπου χεῖρας ἔχων πόθεν αὔξεται ἀθρεῖ 

Ἄργυρος, οὐδέ κεν ἰὸν ἀποτρίψας τινὶ δοίη, 

Ἀλλ’ εὐθὺς μυθεῖται: ἀπωτέρω ἢ γόνυ κνάμα: 

Αὐτῷ μοί τι γένοιτο, id est 

Verum quisque sinu dextram occulit, illud et unum 

Cogitat, unde sibi congesta pecunia crescat 

Nec cuiquam abstersa rubigine donet amico. 

Imo statim hoc : mihi sura genu longinquior, inquit, 

Ipsi malim aliquid detur mihi. 
Athenaeus libro IX eo deflexisse videtur, ut dicat de 115 potius, quae propius ad rem 
pertinent. Ex hoc igitur Plautus suum illud effinxisse videtur : Tunica pallior propior. 
Confinis est huic adagio illa Hesiodi sententia : 

Μηδὲ κασιγνήτῳ ἴσον ποιεῖσθαι ἑταῖρον, id est 

Sed nec germano quisquam est aequandus amicus. 
Est enim inter hos, quos amamus, habendus ordo. Nihil autem vetat, quominus ad 
rem torqueatur. Quod genus si quis dicat majorem habendam esse vitae quam 


pecuniae, corporis quam vestis, animi quam corporis rationem, recte adduxerit : 


γόνυ κνήμης ἔγγυον. 


291. I, ΠΙ, 91. Omnes 5101 melius esse malunt quam alteri 


Eandem ferme sententiam Terentius simpliciter extulit in Andria : 
Verum illud verbum est, vulgo quod dici solet, 
Omnes sibi esse melius malle quam alteri. 

Rursum in eadem fabula proverbium ad personam detorsit : 


Heus proximus sum egomet mihi. 

Aristoteles libro Moralium Eudemiorum septimo: Aoket γὰρ ἐνίοις μάλιστα 
ἕκαστος αὐτὸς αὑτῷ φίλος, id est Nonnullis enim videtur quemque sibi potissimum 
amicum esse. [tem Plato libro De legibus V : Τοῦτο δὲ ἔστιν ὃ λέγουσιν, ὡς φίλος 
αὑτῷ πᾶς ἄνθρωπος φύσει τέ ἐστι καὶ ὀρθῶς ἔχει, id est Hoc est autem quod aïunt, 
unumquenque natura 5101 amicum esse idque recte fieri. Quin et hodie theologorum 
proverbium celebratur charitatem a seipso proficisci natum videlicet ex his Cantici 
mystici verbis : Ordinate in me charitatem. Verum de eo quid sentiam alias ubi locus 
inciderit, diligentius tractabimus. Sed Terentianam sententiam Euripides extulit in 
Medea : 

Ὡς πᾶς τις αὑτὸν τοῦ πέλας μᾶλλον φιλεῖ, id est 

Quod quisque semet plus amico diligit. 
Vel sic : 

Quod quisque se plus atque amicum diligit. 
Rursum in Graecarum sententiarum collectaneis : 

Φιλεῖ δ' ἑαυτοῦ πλεῖον οὐδεὶς οὑδένα, id est 


Nemo seipso diligit quenquam magis. 


292, I, I, 92. Φίλαυτοι 


Qui sibi vehementer placent quique suis ipsorum commodis impense student 
aliorum rebus vel neglectis vel etiam afflictis, a Graecis eleganter φίλαυτοι vocantur. 
Vitium ipsum φιλαυτία dicitur. Quod apposite curcumloquens Horatius Caecus, 
inquit, amor sui. Id vitii Plato malorum omnium fontem autumat. Aristoteles nono 
Moralium libro satis indicat hanc φιλαύτου probrosam appellationem ceu 
proverbialem vulgo jactatam fuisse, cum ait homines sui supra modum amantes a 
multitudine male audire, quippe qui foedo infamique cognomine vocentur φίλαυτοι. 
Contra qui sibi displicent, putiduli vocantur. Martialis : 


Altera rancidula est, altera putidula est. 

Est autem id vitium fere insitum, ut sua cuique magis probentur quam aliena, quod 
tamen eximie videtur fuisse in Afris. Nusquam autem haec pestis immedicabilior 
quam in dogmatibus, quorum persuasione semel imbuti sumus ; id quod eleganter 
notat Galenus libro Τῶν φυσικῶν δυνάμεων primo : Οὕτως ἄρα δυσαπότριπτόν TL 
κακόν ἐστιν ἡ περὶ τὰς αἱρέσεις φιλοτιμία καὶ DUOÉKVITTOV ἐν τοῖς μάλιστα καὶ 
ψώρας ἁπάσης δυσιατώτερον, id est Adeo de sectis contentio malum est, quod 


aegre excutitur, et cum primis ineluibile, denique quavis scabie insanabilius. 


293. I, ΠΙ, 93. Extra telorum jactum 


Ἔξω βελῶν, id est Extra telorum jactum pro eo, quod est : in tuto citraque 
periculum. Translatum a bellis, ubi qui nolunt feriri jaculis, longius semovent sese 
quam ut possint contingi jactu teli, aut in loco a jaculis defenso se continent. Unde 
illud frequens apud historicos : Jam ad teli jactum pervenerant. Q. Curtius lib. II : 
Jam in conspectu, sed extra teli jactum utraque acies erant. Idem libro IV : Ut extra 
teli jactum essent. Ac rursum : Nondum ad teli jactum pervenerant, quod Graeci 
dicunt ἐντὸς βελῶν. Neque vero tantum ii dicuntur ἔξω βελῶν esse, qui longius 
absunt quam ut jaculo contingi possint, verumetiam qui utcunque tuti sunt. Seneca 
libro De beneficiis septimo simili tropo dixit extra ictum : Injuriam deo sacrilegus 
quidem non potest facere, quem extra ictum sua divinitas posuit. Lucianus in Votis : 
Ἐπισκοπεῖν ἔξω βέλους ὑπεραιωρούμενον. Optat quispiam pennas, ut e sublimi 
spectare possit dimicantes ipse tutus a jaculis. Idem : Kai ἔξω ἦν βέλους, id est 
Jamque extra teli conjectum erat. Polyphemus de Ulysse, qui jam fugerat, ut eum 
Cyclops telo assequi non posset, Odysseae K ad finem. Idem rursus : Αἱ δὲ Μοῦσαι 
διὰ τί σοι ἄτρωτοι καὶ ἐντὸς βελῶν εἰσιν ; id est Cur Musas non feris atque ἃ tuis 
telis sunt tutae ? Allusit huc idem in Nigrino : Kai καθάπερ ὁ Ζεὺς τὸν Ἕκτορα, 
ὑπεξαγαγὼν ἐμαυτὸν ἐκ βελέων, φασὶν, 


Ἔκ τ᾽ ἀνδροκτασίης ἔκ θ’ αἴματος ἔκ τε κυδοιμοῦ, 

τὸ λοιπὸν οἰκουρεῖν εἱλόμην, id est Quemadmodum Jupiter Hectorem, ita meipsum 
a jaculis eximens, ut aiunt : 

Atque a caede virum atque a sanguine deque tumultu, 
reliquum vitae tempus domi sedere destinabam. Est autem apud Homerum 
Iliados Ξ: 

Ἐκ βελέων, μή πού τισ ἐφ’ ἕλκεϊ ἕλκος ἄρηται, id est 

Extra tela, uti ne quis vulnus forsitan addat 

Ad vulnus. 
Contra quem obnoxium periculo videri volemus, hunc ἐντὸς τοῦ βέλους dicere 
poterimus. Lucianus in Baccho : Oùd’ ἐντὸς βέλους γενέσθαι ὑπομείναντες, id est 
Ne tantisper quidem manentes, ut intra teli jactum essent. Vergilius in ΧΙ: 


Jamque intra jactum teli progressus uterque. 


294, I, ΠΙ, 94. Post principia 


Eandem ferme sententiam habet Post principia. Sumptum item a bellis, in 
quibus tutissimus locus est post principia. Siquidem in prima acie stabant hastati, in 
secunda principes, robustior aetas, hos sequebantur scutati omnes, maxime insignes 
armis, pos hos triarii et rorarii, quemadmodum insicat T. Livius decadis primae lib. 
VIIL. Itaque nullus in acie locus tutior quam post principia. Terentius in Eunucho : 

Tu hosce instrue, hic ego ero post principia ; inde omnibus signum dabo. 

Erat autem hic locus timido nebuloni conveniens, id quod ridens Gnatho, 

Illuc, inquit, est sapere, ut hosce instruxit, ipsus 5101 σαν loco. 

Idem hoc Pyrrhus factitavit. 

Donatus admonet eum usum verbo militari. Porro Vegetius libro De re militari 
secundo testatur principales in acie milites proprie dici principia. Sic enim ait: 
Antiqua ordinatione legionis exposita principalium militum et, ut proprio verbo utar, 


principiorum nomina ac dignitates secundum praesentes matriculas indicabo. Axius 

apud Varronem : Ego vero, ut aïunt, post principia in castris. In proverbio Res ad 


triarios rediit plura de his comperies. 


295. I, ΠΙ, 95. Procul a pedibus equinis 


Ἐκ τῶν ποδῶν ἱππείων, id est Procul a pedibus equinis. Etiam hodie vulgo 
dicitur, cum significant fugiendum esse periculum. Hac voce monere consueverunt, 
ut quisque sibi caveret in certaminibus equestribus : Ἔξω τῶν ποδῶν innelwv, id est 


Extra pedes equinos. Eam deinde vulgus proverbii vice usurpavit. 


296. I, ΠΙ, 96. Porro a Jove atque a fulmine 


Πόρρω Διός τε καὶ κεραυνοῦ, id est Procul a Jove pariter atque fulmine. 
Refertur a Diogeniano. Admonet non esse agendum cum praepotentibus, qui nutu 
possint perdere si quando libeat, maxime cum regibus ac tyrannis. Habent enim 
fulmen, si quando commoveantur. Porro Jovi fulmen attribuunt poetae, et reges 
quidam hac effigie suos colossos fingi voluerunt auctore Plutarcho. Cujus est haec 
cum primis elegans ὁμοίωσις. Quemadmodum in vulnere prius apparet sanguis 
quam plaga et quemadmodum prius emicat fulgur quam tonitrus audiatur, ita apud 
tyrannos, hoc est principes ferme omneis, prius erumpit condemnatio quam 
probatio, et periit delatus prius quam coarguatur. Citatur a Suida hujusmodi 
hemistichion : 

Ἄλευ’ ἀπὸ μείζονος ἀνδρὸς, id est 

Majorem vitato virum. 

Refertur et hoc Diogeniano inter adagia. Monet autem parum esse tutum habere 
commercium cum principibus, quibus quod libuïit licet et in quos apposite dixeris 
illud Graecorum apophthegmata : Μέγας οὖν ὁ κίνδυνος βούλεσθαι à μὴ δεῖ τὸν ἃ 
βούλεται ποιεῖν δυνάμενον, id est Ingens periculum velle quae non decet eum, qui 
possit quicquid voluerit efficere. Huc pertinet quod Calisthenem admonuit 


Aristoteles, ut cum Alexandro aut raro loqueretur aut jucunda. Item quod refert 

Plutarchus in vita Solonis : is spretus est a Croeso, quod de felicitate nimium libere 
respondisset. Itaque cum Aesopus fabularum scriptor admoneret illum, Ὅτι τοῖς 
βασιλεῦσι δεῖ ὡς ἥκιστα ἢ ὡς ἥδιστα ὁμιλεῖν, id est Quod cum regibus aut quam 
minime aut quam jucundissime colloquendum esset, Solon retorsit dictum hunc in 
modum : Μὰ Δία, ἀλλ ὡς ἥκιστα ἢ ὡς ἄριστα, id est Non per Jovem, imo potius aut 
quam minime aut quam optime. Allusit ad proverbium Ovidius, hoc attactus 
fulmine : 
Vive tibi, quantumque potes praelustria vita. 


Saevum praelustri fulmen ab arce venit. 


297. I, ΠΙ, 97. Septem convivium, novem convicium 


Septem convivium, novem convicium. Elegans vel ob ipsam προσονομασίαν 
sententia, qua significatum est in convivium paucos adhibendos esse, alioqui fore 
tumultuosum atque insuave. Quod significans Horatius, 

Locus est, inquit, et pluribus umbris, 
Sed nimis arcta premunt olidae convivia caprae. 
Exstabant antiquitus leges quae praescriberent simul et moderatum convivarum 
numerum et sumptus modicos. M. Terentius Varro apud Gellium censet convivas 
intra Gratiarum et Musarum numerum oportere consistere, ne aut plures sint novem 
aut pauciores tribus. Sed hoc adagium vetat ad Musarum usque numerum pervenire. 
Plinius libro vicesimooctavo, capite secundo scribit Servium Sulpitium commentum 
fuisse causam, cur ominosum esset mensam relinquere, quod 1115. temporibus 
nondum numerabantur convivae plures tribus. Chaerephon apud Athenaeum libro 
sexto videtur admittere convivas usque ad triginta, duntaxat in nuptiis. Caeterum 
quibus datum erat negotium numerandi convivas, γυναικονόμους appellant. Refert 
inibi fabulam non illepidam: Parasitus cum invocatus venisset ad nuptias et 
postremus accumberet, gynaeconomi numeratis convivis jusserunt illum abire, quod 


contra legem super numerum triginta secutus esset. At ille Numerate, inquit, denuo a 

me sumentes initium. Hoc pacto non erat futurus supernumerarius. Refertur apud 
Julium Capitolinum in vita L. Veri imperatoris. Et notissimum quidem, inquit, ejus 
fertur tale convivium, in quo primum duodecimus accubuisse dicitur, cum sit 
notissimum dictum de numero convivarum, Septem convivium, novem vero 
convicium. Convicium autem dixit pro clamore quasi convocium. Torqueri potest ad 
polyphiliam aut turbam rationum in argumentando aut exemplorum in suadendo 


aut etiam ad polytechniam. Quavis in re turba confusionem parit ac molestiam. 


298. I, ΠΙ, 98. De gradu dejicere 


Proverbialis allegoria De gradu dejicere pro eo, quod est : animo consternari 
ac velut a statu mentis dimoveri. M. Tullius Officiorum libro primo : Fortis vero 
animi est et constantis non perturbari in rebus asperis nec tumultuantem de gradu 
dejici, ut dicitur, sed praesentis animi uti consilio. Consimilis figurae est in gradum 
reponere quasi in pristinum locum restituere. Quintilianus Institutionum libro 
quarto: Aut si quid titubaverint, opportuna rursus ejus ἃ quo producti sunt 
interrogatione velut in gradum reponantur. Ad eandem formam pertinent movere 


loco, deturbare gradu, restituere in locum. 


299, I, ΠΙ, 99. Post mala prudentior 


Παρὰ τὸ δεινὰ φρονιμώτερος, id est Post acerba prudentior. Ubi quis suo 
malo fit cautior, non aliter quam qui gustato veneno non prius intelligunt esse 
venenum, quam noxiam ejus vim sentire coeperint. Finitimum est ei, quod alibi 
dicetur : 

Ῥεχθὲν dé τε νήπιος ἔγνω, id est 

At novit rem factam denique stultus. 

Item ei : 
Κλέων Προμηθεύς ἐστι μετὰ τὰ πράγματα, id est 


Rebus peractis est Cleon Prometheus. 

Adagium recensetur in collectaneis Apostolii, quem equidem auctorem non 


adducerem in medium, nisi cogeret inopia magis idoneorum. 
300. I, ΠΙ|, 100. Ex ovo prodiit 


Ἐξ ὠοῦ ἐξῆλθεν, id est Ex ovo emersit. Aïunt dici solitum de magnopere 
formosis ac nitidis, quasi neges communi hominum more natos, sed ex ovo more 
Castoris et Pollucis. Siquidem est in poetarum fabulis Ledam, Tyndari filiam, ex Jovis 
concubitu peperisse ova, e quorum altero prodiere gemini Castor et Pollux, insigni 


forma juvenes, ex altero nata est Helena, cujus forma litteris omnium est nobilitata. 
301. I,1V, 1. Non est cujuslibet Corinthum appellere 


Οὐ παντὸς ἀνδρὸς ἐς Κόρινθον ἔσθ’ ὁ πλοῦς, id est 

Non est datum cuivis Corinthum appellere. 
Vetustum juxta ac venustum adagium de rebus arduis et aditu periculosis, quasque 
non sit cujuslibet hominis affectare. Inde natum, quod (ut refertur apud Suidam) nec 
facilis nec satis tutus sit nautis in Corinthiacum portum appulsus. Nam Strabo libro 
Geographiae octavo alio refert originem proverbii, nempe ad luxum et meretrices 
Corinthiorum. Ostendit enim Corinthum, quod in Isthmo esset duosque haberet 
portus, alterum adversus Asiam, alterum Italiae oppositum, negotiatorum frequentia 
locupletissimam fuisse. In eadem templum fuisse Veneri sacrum adeoque 
locupletatum, ut plus mille puellas haberet, quas Corinthii Veneri consecrarant, ut in 
ejus honorem prostarent. Itaque harum gratia frequens in urbem multitudo undique 
confluebat, unde civitas majorem in modum ditabatur ; quin etiam negotiatores, 
hospites ac nautae propter urbis luxum deliciasque immoderatos sumptus facientes 
exhauriebantur. Atque hinc manasse vulgo proverbium: Cujuslibet non est 
Corinthum appellere. Horatius et A. Gellius ad Laidem nobile scortum referunt 
adagium. Nam ille in Epistolis ad hunc modum scribit : 


Principibus placuisse viris non ultima laus est, 

Non cuivis homini contingit adire Corinthum, 

Sedit, qui timuit, ne non succederet, 
ad Aristippum videlicet alludens, quem [8141 consuevisse notum est, et ita 
consuevisse, ut gloriaretur se unum habere Laidem, reliquos haberi ἃ Laide. Hic 
nempe Gellius libro primo, capite octavo ex Phocione Peripatetico hujusmodi refert 
historiam : Lais, inquit, Corinthia ob elegantiam venustatemque formae grandem 
pecuniam demerebat. Conventusque ad eam ditiorum hominum ex omni Graecia 
celebres erant, neque admittebatur, nisi qui dabat quod poposcerat. Poscebat autem 
illa nimiam quantitatem. Hinc aïunt natum esse illud frequens apud Graecos 
adagium : 

Οὐ παντὸς ἀνδρὸς ἐς Κόρινθον ἔσθ’ ὁ πλοῦς, 
quod frustra iret Corinthum ad Laidem, qui non quiret dare, quod posceretur. Ad 
hanc ille Demosthenes clanculum adit et, ut sui copiam faceret, petit. At Lais μυρίας 
δραχμάς (id est, decem drachmarum milia) poposcit. Tali petulantia mulieris atque 
pecuniae magnitudine ictus expavidusque Demosthenes avertitur et discedens, Ego, 
inquit, poenitere tanti non emo, Οὐκ ὠνοῦμαι μυρίων δραχμῶν μεταμέλειαν, (id 
est Non emo decem drachmarum millibus poenitudinem). Alii malunt in genere ad 
omnes Corinthiorum meretrices referre, quarum rapacitatem etiam vetus comoedia 
taxavit Aristophanes in Pluto : 

Kai τάς γ’ ἑταίρας φασὶν τὰς Κορινθίας, 

Ὅταν μὲν αὐτάς τις πένης πειρῶν τύχῃ, 

Οὐδὲ προσέχειν τὸν νοῦν, ἐὰν δὲ πλούσιος, 

Τὸν πρωκτὸν αὐτὰς εὐθὺς ὡς τοῦτον τρέπειν. 
Quos equidem versiculos haud gravarer Latinos facere, si quam sunt elegantes, tam 
essent etiam verecundi. Strabo meminit apophthegmatis cujusdam meretricii, ex quo 
licebit earum avaritiam conjicere. Nam cum matrona quaedam cuipiam hujus ordinis 
probro objiceret inertiam, quod nihil ageret operis nulloque lanificio exerceretur, 


Imo, inquit, ego illa qualiscumque sum, jam ternas telas exiguo temporis spatio 

pertexui. Mihi tamen non videtur absurdum, si paroemia referatur ad periculosam in 
Corinthum navigationem de qua meminit eodem in libro Strabo, ut hinc postea 
derivata sit ad alios usus. Parasitus ille comicus eleganter detorsit proverbium : 

Οὐ παντὸς ἀνδρὸς ἐς τράπεζαν ἔσθ’ ὁ πλοῦς, id est 

Adire mensam haud hominis est cujuslibet. 
Citatur autem a Stobaeo ex Nicolao quodam poeta comico. Meminit et exponit hanc 
paroemiam et Eustathius enarrans navium catalogum additque eam imitatam ex illo 
versu Sophocleo : 

Οὐκ ἐνθάδ’ oi πλοῖ τοῖσι σώφροσι βροτῶν, id est 

Non ἃ modestis navigatur huc viris. 
Extat hic versus, cujus meminit Eustathius, apud Sophoclem in Philotecta. Proinde 
duplex erit usus adagïi, vel cum significamus rem esse majorem quam pro viribus 
ejus, qui conatur aggredi, veluti si quis parum felici natus ingenio parumque viatico 
instructus destinet sequi litteras, aut qui sit imbecilli corpusculo Paulos et Antonios 
studeat aemulari ; vel quoties aliquis negotium parum tutum aggredi parat, quod 
non temere soleat feliciter evenire, veluti si quis apud judices δωροφάγους litem 
instituat numquam finiendam aut principum aulis sese addicat aut bellum suscipiat. 


Nihil enim fere horum ita bene consuevit evenire, ut non poeniteat consilii. 


302. I, IV, 2. Satis quercus 


AA δρυός, id est Sat quercus. Vetus adagium in eos, qui relicto victu sordido 
ad elegantiorem lautioremque digrediuntur. Inde profectum, quod prisci illi mortales 
rudes atque inculti, simulatque Ceres usum frumenti monstravit, glandibus victitare 
desierunt. Quamquam Plinius libro XVI testatur et sua aetate multas gentes glande 
victitasse, apud Hispanos etiam in deliciis habitam, adeo ut bellariorum vice 
secundis mensis inferretur. Hujusmodi nimirum tragemata conveniebant 115, quibus 
dentifricii loco lotium esset. Nec inconcinne quadrabit in eos, qui relicta antiqua illa 


virtute ad mores consiliaque sui seculi sese transferunt ac recentiorum moribus 

incipiunt uti. Hunc ad modum videtur usus Cicero scribens ad Atticum libro 11. in 
epistola, cujus initium: Multa me sollicitant. Clodii contentiones, quae mihi 
proponuntur, modice me tangunt; etenim vel subire eas videor summa cum dignitate 
vel declinare nulla cum molestia posse. Dices fortassis, ἅλις tamquam δρυὸς. Saluti, 
si me amas, consule. Me miserum ! Cur non ades ? Atque ita quidem in omnibus 
legitur exemplaribus; verum equidem doctis, uti spero, comprobaturis sic legendum 
esse contenderim : Dignitatis tanquam δρυὸς ἅλις, saluti, si me amas, consule, ut 
intelligas dignitatis rationem quasi quercum et priscum illud virtutis studium 
omittendum esse, posthac saluti potius consulendum quam famae. Id quod et alibi 
scribit sibi esse in animo, nempe ad eundem Atticum libro IV : Subturpicula mihi 
videbatur esse palinodia, sed valeant vera, honesta consilia. Apertius velut 
interpretatur adagium ad hunc ipsum libro secundo : Quid ergo inquies ? Istos 
mercede conductos habebimus ? Quid faciemus, si non aliter possumus ? An 
libertinis atque etiam servis serviamus ἡ Sed ut tu ais: ἅλις σπουδῆς, exponens 
nimirum quid intellexerit δρυός, hoc est probitatem ac virtutem. Nihil autem 
prohibet, quominus et in genere proverbium usurpemus, quoties pristinum aliquod 


studium aut institutum relinquitur. 


303. I, IV, 3. Fenestram aperire et similes metaphorae 


Aperire fenestram pro eo, quod est : occasionem ac velut ansam ministrare. 

Terentius ἐν Ἑαυτὸν τιμωρουμένῳ: 
Hui 

Quantam fenestram ad nequitiam patefeceris. 
Verum hoc non nisi in malam partem; illud etiam in bonam, Aperire januam. Plinius 
Suetonio Tranquillo : Atque adeo illa actio mihi aures hominum , illa januam famae 
patefecit. Plutarchus in libro de Osiride : Μεγάλας μὲν τῷ ἀθέῳ λεῴῷ κλισιάδας 
ἀνοίγοντας, id est Magna impiae plebi repagula aperientes. Ejusdem formae et illud 


Ciceronis pro Planco : Quamquam qua nolui janua in causam ingressus sum. Item 

illa : perire viam, praestruere viam, praecludere viam, jacere fundamenta, quorum 
alibi meminimus. Diverso quidem sensu philosophus quidam Cynicus dictus est 
θυρεπανοίκτης, quod in omnium aedes irrumperet reprehensurus si quid 


displiceret ; sed tamen ea vox torqueri potest ad eos, qui ceteris viam aperiunt. 


304. I, IV, 4. Ansam quaerere, et consimiles metaphorae 


Ansa est, qua quippiam prehenditur ac tenetur. Hinc ducta metaphora varias 
adagiorum formas praebuïit. Plautus in Persa : An non vides hunc ansam quaerere ? 
id est captare occasionem rescindendae irritandaeque pactionis. Quod quidem a 
Graecorum tractum est figura, apud quos frequens est, λαβὴν ζητεῖν, παρέχειν 
λαβήν, id est ansam quaerere, praebere ansam. Aristophanes in Lysistrata : 

Εἰ γὰρ ἐνδώσει τις ἡμῶν ταῖσδε κἂν σμικρὰν λαβήν, 

Οὐδὲν ἐλλείψουσιν αὗται λιπαρᾶς ξειρουργίας, id est 

Si qua per nos vel pusilla data sit ansa foeminis, 

Pinguis ipsae nil relinquunt protinus chirurgiae. 

Plato libro De legibus tertio : καὶ ὁ λόγος ἡμῖν οἷον λαβὴν ἀποδίδωσιν, id est Et ipse 
sermo nobis velut ansam praebet. Aristides in Pericle : Τὴν τοῦ βασκαίνειν δοκεῖν 
παρέχειν Aafnv, id est, Ansam praebere ut invidere videatur. Idem adsimili figura 
dixit in Timone : Οὐδὲ δίδωσι χώραν τῇ βλασφημίᾳ, id est Neque dat locum 
convicio. Rursum Plato libro De legibus septimo : Ut contentionis ansas multis 
praebuerint. Rursum De republica libro octavo, indicat metaphoram sumptam a 
palaestritis, quorum haec ars est sic componere corpus, ut prehendi non possint : 
Πάλιν τοίνυν ὥσπερ παλαιστὴς τὴν αὐτὴν λαβὴν πάρεχε, id est Rursus igitur 
tanquam palaestrita eandem ansam praebe. Eodem pertinet in easdem ansas incidere 
et ansam arripere, ansam praeterire, ansam negligere et si qua sunt alia. Epictetus in 
Enchiridio suo scripsit unicuique rei binas esse ansas, alteram qua teneri possit, 
alteram qua non possit. Arripiendum igitur unumquodque ea qua possit teneri, id 


est bona undique excerpenda, mala toleranda. Philosophus quidam adolescentes 

nullis mathematicis disciplinis instructos noluit admittere, quod diceret illis deesse 
ansam philosophiae. Plutarchus autem in libello De audiendis poetis eleganter 
scripsit multas esse corporis partes, per quas sese insinuant vitia, virtuti vero unicam 
esse ansam: aures adolescentulorum, si purae fuerint nullisque assentatorum et 


corruptorum hominum sermonibus occupatae. 


305. I,1V, 5. Cyclopis donum 


Κύκλωπος δωρεά, id est Cyclopis munus pro eo, quod est: munus inutile. 
Cujusmodi sunt ferme tyrannorum et latronum beneficia, qui solent hoc ipsum 
magni beneficii loco imputare, quod aut minus aut serius noceant. In hanc 
sententiam Cicero Philippica secunda : Quod est aliud P. C. 22 beneficium latronum, 
nisi ut commemorare possint iis se vitam dedisse, quibus non ademerint ? Lucianus 
ἐν Καταπλῷ: Οὐ πάνυ μὲ ἡ τοῦ Κύκλωπος ἐκείνη εὐφραίνει δωρεά, τὸ 
ὑπιχνεῖσθαι, ὅτι πύματον ἐγὼ τὸν Οὔτιν κατέδομαι, id est, Haud admodum me 
Cyclopis illud donum delectat, videlicet quod ita pollicetur : Ego Utin postremum 
devorabo. Verba sunt Micylli cerdonis, qui cum esset questus, quod non statim cum 
aliis in cymbam Charontis reciperetur atque hoc ipsum Clotho Parca beneficii vice 
imputaret, quod interim tantillum morae lucrifaceret ne descenderet ad inferos, ad 
hunc modum respondit. Neque dubium quin Lucianus Homericum locum retulerit, 
qui est in Odysseae libro nono, ubi Cyclops Polyphemus delectatus dulci vino, quod 
illi donarat Ulysses, munus promittit quo accepto ille sit magnopere gavisurus, ut 
denuo sibi ministret de sua lagena. Dedit Ulysses spe muneris iterum atque iterum. 
Porro ubi jam vino delinitum crederet mitius responsurum, reposcit Ulysses munus 
promissum. Cui Cyclops hunc in modum respondit : 

Οὔτιν ἐγὼ πύματον ἔδομαι μετὰ οἷς ἑτάροισι 


Τοὺς δ’ ἄλλους πρόσθεν: τὸ δέ τοι χεινήϊον ἔσται, id est 


20P[atres] Conscripti]. 

Post socios mihi postremusque vorabitur Utis, 
At reliqui prius : hoc ex me tibi munus habebis. 
Caeterum οὔτις Graece nullum significat ; quod nomen sibi finxerat Ulysses, quo 


Polyphemum posset deludere. 


306. I, IV, 6. Tuis te pingam coloribus 


Tuis te pingam coloribus, id est talem te describam, qualis es. Translatum a 
pictoribus, qui nonnumquam faciem hominis ita ut est exprimunt ac repraesentant, 
nonnumquam alienis fucant coloribus. Aut etiam allusum est ad Aesopicam 
corniculam, quae se coloribus alienis venditavit. Divus Hieronymus in Rufinum : 
Possem et ego te tuis coloribus pingere et insanire contra insanientem. Ibidem 
rursum : Scire enim te jactas crimina, quae tibi soli amicissimo sim confessus, et haec 
in medium prolaturum; meisque me coloribus esse pingendum. Plinius in 
praefatione Historiae mundi: Et ne in totum videar Graecos insectari, ex illis nos 
velim intelligi pingique coloribus, quos in libellis his invenies. Et Cicero libro 
Epistolarum ad Quintum fratrem secundo, epistola ultima : Tuis coloribus, meo 


penicillo. Quamquam hoc paulo diversius. 


307. I, IV, 7. Ornatus ex tuis virtutibus 


Hinc non multum abludit illa ironia Terentiana. Ornatus ex tuis virtutibus. In 
Adelphis : 

Si regnum possiderem, ornatus esses ex tuis virtutibus, 
id est haberes praemia tuis factis digna. Nam olim reges honorem habebant 115, qui 


facinus aliquod praeclarum edidissent. 


308. I, IV, 8. Domi Milesia 


Οἴκοι τὰ μιλήσια, id est Domi Milesia. In eos dici solitum, qui ibi domesticum 


luxum celebrant, ubi minime probatur ; nam domi liberum est unicuique suo more 

vivere. Hospitis autem est, ut eorum apud quos diversatur et cultum et mores tum 
laudet tum imitetur quoad potest, certe sua non jactet aliena damnans. Id quod facere 
solent quidam homines imperiti, qui quocunque terrarum venerint omnium omnia 
vituperant, sua nimis importune laudibus tollunt etiam vitia pro summis virtutibus 
efferentes. Refertur adagium ab Angelo Politiano in Miscellaneis additque inde 
natum, quod olim Milesio cuidam hospiti, cum apud Lacedaemonios delicias patrias 
extolleret, ad hunc modum responsum fuerit : Οἴκοι τὰ μιλήσια, μὴ γὰρ ἐνθάδε, id 
est, Domi, non hic Milesia, hujus sententiae citans auctorem Zenodotum quendam 
adagiorum collectorem. Feruntur quidem Zenobii cujusdam collectanea, quem an ille 
Zenodotum appellet, nondum satis mihi liquet, verum in his collectaneis hujusmodi 
quandam invenio fabulam, quam eandem refert Suidas: Aristagoras quidam 
Milesius Lacedaemonem profectus postulabat, ut Ionibus a Persis bello vexatis 
suppetias ferrent. Is autem cum in contionem prodisset insolita apud Lacedaemonios 
vestitus mundicie aliisque deliciis Ionicis affluens, quidam ex ephoris eum hoc dicto 
submonuisse fertur : Οἴκοι τὰ μιλήσια, id est Domi Milesia. Porro ephorus 
Lacedaemoniorum est magistratus, cujus munus est de contractibus cognoscere, ut 
auctor est Aristoteles tertio libro Politicorum ; alioqui vox ipsa sonat, quasi dicas 
inspectorem. Caeterum Athenaeus libro duodecimo causam adagionis secus narrat, 
nempe Milesios luxum Colophoniorum imitatos morbum suum finitimis etiam 
regionibus tradidisse. Hoc nomine cum male audirent, sese admonebant, ut domi 
suis deliciis uterentur, non etiam traducerent. Effertque proverbium ad hunc 
modum : Οἴκοι τὰ μιλήσια κἀπιχώρια, καὶ μὴ ἐν μέσῳ, id est Domi Milesia ac 
vernacula, non in propatulo. 

Ut autem Lacedaemoniorum severitas multorum litteris est celebrata, ita 
Milesiorum luxus in hominum sermonem abiit, adeo ut quicquid molle parumque 
virile velint intelligi, Milesium appellent. Unde Aristides quidam libro suo fabulis 
obscoenis scatenti titulum indidit Μιλησιακῶν et Lucianus in Amoribus sermones 


amatorios lascivos Milesios vocat. Martianus Capella : Nam certe, inquit, μύθους 

poeticae etiam diversitatis delicias Milesiacas. Quin et Apuleius in carmine iambico, 
quo asinum suum auspicari voluit, demulcentes et prurientes narrationes suas 
sermonem Milesium vocat. Julius Capitolinus in vita Clodii Albini Milesias, inquit, 
nonnulli ejus dicunt, quarum fama non ignobilis habetur, quamvis mediocriter 
scriptae sunt. Et haec de fabulis Apuleianis dici testantur ea, quae paulo post citat ex 
epistola Severi : Maior fuit dolor, quod illum pro litterato laudandum duxistis, cum 
ille naeniis quibusdam anilibus occupatus inter Milesias Punicas Apuleii sui et 
ludicra litteraria consenesceret. Hactenus Capitolinus. Quod autem sui Apuleii dixit, 
illuc pertinet, quod et Albinus ipse itidem ut Apuleius Afer esset. Caeterum 
praecipua Milesiorum mollicies in vestitu, propterea quod apud illos texta essent 
omnium mollissima. Unde et Tyrius Maximus Milesios εὐιματοτάτους vocat, 
nimirum a cultus elegantia. Virgilius in Georgicis delicatissima vellera Milesia 
nominat. Horatius item : 

Alter Mileti textam cane pejus et angue 

Vitabit chlamydem, 
vestem molliculam parumque severam significans. Aristophanes in Ranis: 
Στρώμασι Μιλησίοις / ἀνατετραμμένος, id est, Stragulis Milesiis involutus. Horum 
meminit et Theocritus et complures alii scriptores. Sed ad intelligendum adagii 
sensum jam plus satis. Allusit ad proverbium Euripides in Helena : 

Οὐκοῦν ἐκεῖ που σεμνὸς ἦσθ’, οὐκ ἐνθάδε, id est 

Magnificus illic forte eras, non hic item. 
Allusit et Antiphanes apud Athenaeum libro quarto his quidem versibus : 

Ἐν Λακεδαίμονι 

Γέγονας: ἐκείνων τῶν νόμων μεθεκτέον 

Ἐστίν. Βάδιζ' ἐπὶ δεῖπνον εἰς τὰ φιδίτια᾽ 

Ἀπόλαυε ζωμοῦ καὶ φόρει τοὺς βύστακας 

Μὴ καταφρόνει und’ ἕτερ’ ἐπιζήτει καλά, id est 


Quando agis apud Lacedaemonem, 

Vivas oportet moribus Laconicis. 
Cenatum eas in phiditia Laconica, 
Nigro fruare jure quod ibi apponitur, 
Gestesque bystacas, cave contempseris 


Quicquam bonive aliud requiras insuper. 
309. I,1V, 9. Mense maio nubunt malae 


Romanorum adagium extat apud Nasonem : Mense Maio nubunt malae. Dici 
potest in mulieres intempestivae libidinis aut in eos, qui alieno tempore quidquam 
faciunt, aut qui parum auscipato quid aggrediuntur. Nam olim inauspicatum 
existimabatur mulieres Maio mense nubere, sive quod eo mense umbra Remi occisi a 
fratris Celere creditur apparuisse nutritio suo Faustulo atque Accae Larentiae 
mandasseque, ut manibus suis justa persolverentur. Unde et Romulo auctore festa 
Remuria dicta posteritas mutata littera Lemuria, velut a Lemuribus appellare coepit. 
Et umbris majorum his diebus parentari solitum atque ob id dies 1111 inter ferales 
habiti ac nuptiis nefasti. Ovidius in Fastis : 

Nec viduae tedis eadem nec virginis apta 

Tempora ; quae nupsit, nec diuturna fuit. 
Hac quoque de causa, si te proverbia tangunt, 
Mense malas Maio nubere vulgus ait. 
Plutarchus in Problematis alias quasdam causas refert, quam ob rem hoc mense 
abstineretur a nuptiis, vel quod medius intercedat inter Aprilem, Veneri sacrum et 
Junium, Junoni dicatum, quarum utraque dea nuptiis praesidet. Proinde propter 
auspicium deae aut maturantes paulum nubebant Aprile aut pusillum prorogantes 
Junio. Vel propter funesta quaedam piacula, quibus per id temporis utebantur 
Romani hominum effigies de ponte in Tiberim praecipitantes, cum antea Graecos 
consuevissent. Atque ob id flaminiam Junonis sacerdotem quasi luctum illis diebus 


agere nec ullo solenni cultu solitam uti; vel quod Maius a natu majoribus, Junius a 

Junioribus denominatus esse videatur. Porro nuptiis grandior aetas ut intempestiva, 
ita inauspicata. Quapropter scripsit Euripides : 

Ἀλλ’ ἢ τὸ γῆρας τὴν Κύπριν χαίρειν ἐᾷ, 

"HT Ἀφροδίτη τοῖς γέρουσιν ἄχθεται, id est 

Verum senecta jubet valere Cypridem, 


Et ipsa rursum infensa senibus est Venus. 
310. I, IV, 10. Ovem lupo commisisti 


Τῷ λύκῳ τὴν ὄϊν, id est Lupo ovem. Terentius in Eunucho : Scelesta, ovem 
lupo commisisti. De Chaerea ephebo, cui velut eunucho virgo soli credita est. 
Donatus admonet proverbium esse, quod contineat foemineam reverentiam, 
meretricium sensum. Concinne hoc utemur, quoties ei servandum aliquid 
committitur, cujus gratia custodem magis oporteat adhiberi. Cicero tertia Philippica : 
Etenim in contione dixerat se custodem futurum urbis, usque ad calendas Maias ad 
urbem exercitum habiturum. O praeclarum custodem ovium, ut aiunt, lupum ! 
custosne urbis an direptor et vexator esset Antonius ? Unde quadrare videtur, 
quoties inimico negotium committitur quique nobis pessime velit, propterea quod 
lupus et agnus genuino quodam odio dissident. Id quod ostendit etiam Homerus in 
Iliados X : 

Ὡς οὐκ ἔστι λέουσι καὶ ἀνδράσιν ὅρκια πιστά, 

Οὐδὲ λύκοι τε καὶ ἄρνες ὁμόφρονα θυμὸν ἔχουσιν, 

Ἀλλὰ κακὰ φρονέουσι διαμπερὲς ἀλλήλοισιν, id est 

Foedus uti non tutum homini saevoque leoni. 

Utque ovibus prorsum concordia nulla lupisque, 

Sed semper cupiunt male seque odere vicissim. 

Item Horatius in Odis : 
Lupis et agnis quanta sortito obtigit, 


Tecum mihi discordia est. 

Huc adscribendum illud, quod refert Suidas : Πρὶν καὶ λύκος ὄϊν ποιμανεύσει, id 
est Prius etiam lupus ovem pascet, de re neutiquam verisimili. Huic confine 
Plautinum illud in Milite : Bono cella suppromo credita. Sed propius accedit, quod 
est in Truculento : 


Nam ovesillius haud longe absunt a lupis. 


311. I, IV, 11. Mustelae saevum 


Γαλῇ στέαρ, id est Mustelae pingue, subaudiendum das aut commitis. Cum 
ea dantur, quorum qui accipiunt natura sunt appetentissimi. Gaudet enim hoc 
animal praecipue sevo, veluti si quis laudaret laudis avidissimum aut ad bibendum 
provocaret natura bibosum aut ad aleam invitaret, quibus hic ludus impendio gratus 


esset. Refertur adagium a Diogenanio. 


312. I,1V, 12. Nullam hodie lineam duxi 


Τήμερον οὐδεμίαν γραμμὴν ἤγαγον, id est Hodie nullam lineam duxi. Ab 
Apelle pictore natum adagium in eos quadrat, quibus cessatum ab exercitio studii 
artisque suae. Id refertur a Plinio libro trigesimoquinto, capite decimo, cujus verba 
non gravabor in hoc commentarium transcribere. Scitum est, inquit, inter 
Protogenem et eum quod accidit. Ille Rhodi vivebat, quo cum Abpelles adnavigasset 
avidus cognoscendi opera ejus fama tantum sibi cogniti, continuo officinam petit. 
Aberat ipse, sed tabulam magnae amplitudinis in machinam aptatam picturae anus 
una custodiebat. Haec Protogenem foris esse respondit interrogavitque ἃ quo 
quaesitum diceret. Ab hoc, inquit Apelles arreptoque penicillo lineam ex colore duxit 
summae tenuitatis per tabulam. Reverso Protogene quae gesta erant anus indicavit. 
Ferunt artificem protinus contemplatum subtilitatem dixisse, Apellem venisse. Non 
enim cadere in alium tam absolutum opus, ipsum tunc alio colore tenuiorem lineam 
in ipsa illa duxisse praecepisseque abeuntem, si redisset ille, ostenderet adjiceretque 


hunc esse quem quaereret. Atque ita evenit. Revertitur enim Apelles, sed vinci 

erubescens tertio colore lineas secuit nullum reliquens amplius subtilitati locum. At 
Protogenes victum se confessus in portum devolavit hospitem quaerens. Placuit sic 
eam tabulam posteris tradi omnium quidem, sed artificum praecipue miraculo. 
Consumptam eam constat priore incendio domus Caesaris in Palatio avide ante a 
nobis spectatam, spatiosiore amplitudine nihil aliud continentem quam lineas visum 
effugientes, inter egregia multorum opera inani similem et eo ipso allicientem 
omnique opere nobiliorem. Apelli fuit alioqui perpetua consuetudo nunquam tam 
occupatam diem agendi, ut non lineam ducendo exerceret artem, quod ab eo in 
proverbium venit. Hactenus Plinius. Ceterum ad hanc lineam, qua protinus agnitus 
est a Protogene, respexit Statius in Hercule Vindice Epitrapezio, cum ait : 


Linea quae veterem longe fateatur Apellem. 


313. I, 1V, 13. Neque natare neque litteras 


Μήτε νεῖν μήτε γράμματα, id est Neque natare neque litteras, subaudiendum 
novit. In eos dicitur, qui supra modum indocti sunt nihilque prorsus bonarum 
artium in pueritia didicerunt. Nam haec duo statim discebant pueri Athenis. Atque 
adeo Romae quoque id quod satis declarat Suetonius in Augusto Nepotes, inquiens, 
et litteras et natare aliaque rudimenta per se plerumque docuit. Idem de Caligula 
prodidit, quod ad caetera magnopere docilis natare tamen nescierit, velut 
postremum hoc nemo nesciret. Plato libro De legibus tertio: Τοὺς δὲ ἐναντίον 
ἔχοντας τούτων ὡς σοφούς TE προσρητέον, ἂν κἂν τὸ λεγόμενον μήτε γράμματα 
μήτε νεῖν ἐπίστωνται, id est Qui vero contra affecti sapientes applaudi, etiam si 
neque litteras, ut dicitur, neque natare sciant. Item Aristides in Apologia communi 
quatuor oratorum : AAA’ ὡς τὸ λεγόμενον δὴ τοῦτο, οὔτε γράμματα οὔτε νεῖν 
εἰδότα ἐλέγχειν ἀξιῶν, id est Sed quemadmodum dici consuevit, perinde 


coarguendum existimans, quasi qui neque litteras neque natare norit. 

314. I,1V, 14. Mordere frenum 


Mordere frenum D. Brutus libro Familiarium epistolarum undecimo posuisse 
videtur pro eo, quod est vel leviter repugnare servituti: Si frenum momorderis, 
peream si te omnes quotquot sunt conantem loqui ferre poterunt, hoc est si 
utcumque significaveris te servitutem iniquo animo ferre. Ad hanc sententiam 
faciunt, quae respondet Cicero, Si timidus, inquiens, essem, tamen ista epistola 
omnem mihi metum abstersisses ; sed, ut mones, frenum momordi. Etenim, qui te 
incluso omnem spem habuerim in te, quid nunc putas ? Quamquam Papinius in 
Epithalamio Stellae et Violentillae in diversum sensum usurpavit, nempe pro eo, 
quod est servitutem accipere frenumque recipere : 

Fama tace, subiit leges et frena momordit, 

id est admisit vincula matrimonii. Quamquam an etiam in hunc sensum verba 
Ciceronis accipi possint, doctis excutiendum relinquo. Proverbium sumptum videtur 
e fabula Aeschyli, quae inscribitur Prometheus, in qua sic loquitur Mercurius : 

Téyyn γὰρ οὐδὲν οὐδὲ μαλθάκῃ λιταῖς 

Ἐμαῖς: δακὼν δὲ στόμιον ὡς νεοζυγὴς 

Πῶλος βιάζῃ καὶ πρὸς ἡνίας μάχῃ, id est 

Precibus nihil mitescis inflexus meis ; 

Sed frena mordens, pullus indomitus velut 


Ferociens pugnas habenas vincere. 


315. 1, 1V, 15. Manibus pedibusque 


Extremum conatum significantes dicimus : Manibus pedibusque. Nam per 
manus declaratur industria conficiendi negotii, per pedes maturandi celeritas. Davus 
in Andria Terentiana : 

Ego hoc, Pamphile, tibi pro servitio debeo 


Conari manibus pedibusque. 

Utitur hoc adagio semel atque iterum Aeschines in oratione contra Demosthenem. 
Homerus Iliados Y : 
AAA ὅσσον μὲν ἐγὼ δύναμαι χερσίν TE ποσίν TE, id est 


Imo quicquid ego possum manibus pedibusque. 


316. I,1V, 16. Omnibus nervis 


Eumdem habet sensum Omnibus nervis, id est summa vi summoque studio ; 
nam robur juxta philosophos in nervis situm. Unde et nervos intendere, expedire 
nervos et nervosa dicimus, quae vegeta validaque minimeque languida. Cicero ad 
Quintum fratrem: Sic contende omnibus nervis et facultatibus. Idem libro XV 
Epistolarum familiarium : Omnes tuos nervos in eo contendas. Item Verrinarum 


actione secunda : In quo omnes nervos aetatis industriaeque meae contenderem. 


317. I, 1V, 17. Velis equisque 


Similem conatum significat Velis equisque ad fugiendum aut assequendum 
magis quam ad efficiendum. M. Tullius ad Quintum fratrem libro secundo : Sic ego, 
qui in isto homine colendo tam indormivi diu te me hercule saepe excitante, cursu 
corrigam tarditatem tum equis tum velis. Quo quidem loco in vulgatis exemplaribus 
pro velis, viris scriptum habetur. Idem Officiorum libro tertio : Quibus obsoletis 
floret Epicurus, ejusdem fere auctor adjutorque sententiae. Cum his equis velisque, 
ut dicitur, si honestum tueri ac retinere sententia est, decertandum est. In quibus 
exemplis usus est eadem metaphora paulo diversius, ut qui illic respexerit ad 


celeritatem, hic ad utrumque pugnae genus, equestre ac navale. 


318. I, IV, 18. Remis velisque 


Huic simillimum est Remis velisque. Inde translatum, quod cum navis simul 
et remigio et velo impellitur, summus est nautarum conatus. Cicero libro 


Tusculanarum quaestionum IIT: Tetra enim res est, misera, detestabilis, omni 

contentione, velis, ut ita dicam, remisque fugienda. Idem in prima Philippica : Tum 
vero tanta cum cupiditate incensus ad reditum, ut mihi nulli neque remi neque venti 
satisfacerent. Plautus in Asinaria : 

Remigio veloque quantumcumque poteris festina et fuge. 
Cum remigio navis impellitur, Graeci δεύτερον πλοῦν, id est secundarium cursum, 
appellant; cum velis fertur, dicitur ἱστιοδρομεῖν, cum secundis ventis, 
οὐριοδρομεῖν. Vertit in diversum, hoc est in significationem tarditatis, metaphoram 
Aristophanes ἐν Ἐκκλησιαζούσαις : 

Νῦν μὲν γὰρ οὔτε θέομεν οὔτε ἐλαύνομεν, id est 

Neque currimus nunc nec alias impellimur. 
Interpres exponit : Neque ventis neque remis navigamus. Quamquam nihil prohibet 
ad equestrem cursum referri. Vergilius simpliciter extulit in Aeneidos tertio : 

Laevam cuncta cohors remis ventisque petivit. 
Ad hanc formam pertinet, quod ait Plato libro De Legibus nono : Τὰς δὲ τῶν κακῶν 
ξυνουσίας φεῦγε ἀμεταστρεπτί, id est Malorum autem consuetudines fugito 
irreversim, hoc est ne respiciens quidem a tergo. Allusit autem ad Eurydices 
fabulam, cui lex erat dicta ne respiceret. Item in Genesi Lot jubetur e Sodomis fugere 


ἀμεταστρεπτί, et Vergilius : Transque caput jace, ne respexeris. 


319. I, 1V, 19. Navibus atque quadrigis 


Pro summo studio summaque festinatione Flaccus dixit navibus atque 
quadrigis in Epistolis : 

Strenuus nos exercet inertia ; navibus atque 

Quadrigis petimus bene vivere, quod petis hic est. 
Plutarchus Adversus usuram : Μηδὲ où γε ἱπποσύνας TE μένειν, μηδὲ ὀχήματα 
CEUKTA κερασφόρα καὶ κατάργυρα, ἃ τόκοι ταχεῖς καταλαμβάνουσι καὶ 
κατατρέχουσιν'" ἀλλ’ ὄνῳ τινὶ τῷ τυχόντι καὶ καβάλλῃ χρώμενος φεῦγε πολέμιον 


καὶ τύραννον δανειστήν, id est Ne vero tu aut equitatum oppertus fueris aut 

vehicula jugalia cornigera et argento picta, quae celeres usurae assequuntur et 
praetercurrunt ; verum asino quopiam, quemcumque forte nactus fueris, aut caballo 


fuge hostem ac tyrannum foeneratorem. 


320. I,1V, 20. Citis quadrigis. Jovis quadrigis 


Citis quadrigis fugere et Jovis quadrigis fugere pro eo, quod est: quam 
ocissime fugere, legitur apud Plautum ab Homero translatum, qui diis quadrigas 
affingit, quibus quo lubitum sit repente rapiantur ex Olympo in terras, rursus e terris 
in caelum. Ad quas allusit Cicero scribens Quinto fratri: Quoniam scribes poema 
nostrum ab eo probari quadrigis poeticis, modo mihi date Britanniam, quam pingam 
coloribus tuis, meo penicillo. Plautus in Aulularia : 

Quod jubeat citis quadrigis properet persequi. 

Livius primae decadis libro quinto narrat Camillum captis Ν᾽ 6115 ita trrumphantem 
ingressum urbem, ut curru equis albis juncto veheretur, et ob id eum triumphum 


clariorem fuisse quam gratiorem, quod Solis ac Jovis currum aequiparasse moliretur. 


321. I, 1V, 21. Equis albis praecedere 


Ubi quem aliis quapiam in re longe superiorem significabant longoque anteire 
intervallo, eum albis equis praecedere dicebant, vel quod antiquitus equi albi 
meliores haberentur vel quod victores in triumpho albis equis vectari soleant vel 
quod albi equi fortunatiores et auspicatiores esse credantur, ut ad equestre certamen 
referamus metaphoram. Quod quidem indicat Apuleius, cum ait : Postquam ardua 
montium et roscida cespitum et glebosa camporum emersi, me equo indigena 
peralbo vehens jam eo quoque admodum fesso. Neque enim temere addit vel 
indigena, id est Thessalico, vel albo; nam utrumque pertinet ad emphasim 
pernicitatis. Horatius in Sermonibus de Persio quodam : 

Durus homo atque odio qui possit vincere regem, 


Confidens tumidusque, adeo sermonis amari, 

Sisennas, Barros ut equis praecurreret albis. 
Erant autem Sisenna et Barrus homines quidam insignita maledicentia, etiam si 
Acron barros legit, ut sit epitheton. Neque dissimile huic Plautinum ïllud in 
Asinaria : 

Nam si huic occasioni tempus sese subterduxerit, 

Nunquam aedepol albis quadrigis indipiscet postea. 
Graeci simpliciter dicunt παριππεῦσαι pro longe antecellere, quod equestris cursus 


sit expeditior. 


322. I, IV, 22. Mordicus tenere 


Mordicus tenere est summa pertinacia tueri, quod Graeci vocant OdGE. M. 
Tullius Academicarum quaestionum libro primo : Nam ab omnibus ejusmodi visis 
perspicuitatem, quam mordicus tenere debemus, abesse dicemus. Divus Aurelius 
Augustinus in epistola quapiam ad divum Hieronymum : Illi me plus movent, qui 
cum posterius interpretarentur et verborum locutionumque Hebraearum viam atque 
regulas mordicus, ut fertur, tenerent, non solum inter se non consenserunt, sed etiam 
reliquerunt multa. In eumdem sensum dixit Seneca libro De Beneficiis VIT utraque 
manu. Haec, inquit, Demetrius noster utraque manu tenere proficientem jubet, haec 


nusquam dimittere. 


323. I, IV, 23. Toto corpore, omnibus unguiculis 


Similem habent pertinaciae significationem : Toto corpore atque omnibus 
unguiculis. À feris sumpta metaphora, quae dentibus, unguibus totoque corpore 
retinere solent, quod nolint extorqueri. Lucianus in dialogo Diogenis et Cratetis : To 
δὲ χρυσίον ὀδοῦσι καὶ ὄνυξι καὶ πάσῃ μηχανῇ ἐφύλαττον, id est Caeterum aurum 
dentibus et unguibus atque omni ope servabant. M. Tullius libro Tusculanarum 
quaestionum secundo : Toto corpore atque omnibus ungulis, ut dicitur, contentioni 


vocis asserviunt. 

324. I, IV, 24. Noctesque diesque 


Assiduam atque infatigabilem diligentiam passim hac figura significant : 
Noctesque et dies. Horatius in Arte : 

Nocturna versate manu, versate diurna. 
Hesiodus : Νύκτας τε καὶ ἤματα, id est Noctesque diesque. Idem alibi : 

Ἠμὲν ὅτ’ εὐνάζῃ καὶ ὅταν φάος ἱερὸν ἔλθῃ, id est 

Cumque cubile petit cumque aureus exoritur sol. 
Est subinde et apud Homerum : 

Νύκτας TE καὶ ἤματα πάντα, id est 


10 Omnes noctesque diesque. 
325. 1, 1V, 25. Terra marique 


Faciem proverbialem habet et illud Terra marique, quoties extremum conatum 
studiumque significamus. Théognis : 
Χρὴ γὰρ ὁμῶς ἐπὶ γῆν TE καὶ εὐρέα νῶτα θαλάσσης 
Δίζεσθαι χαλεπῆς, Κύρνε, λύσιν πενίης, id est 
Paupertatis enim durae terraque marique 
Quaerere, Cyrne, aliquod convenit effugium. 
Et Horatius : 


Per mare pauperiem fugiens, per saxa, per ignes. 


20 326. I, IV, 26. Toto pectore 


Cum sincerum et absolutum amorem significamus, Toto pectore dicimus et 
toto animo : Παντὶ σθήτει καὶ παντὶ θυμῷ. Cicero de legibus libro primo : Ubi illa 
sancta amicitia, si non ipse amicus per se amatur toto pectore, ut dicitur ? Citatur et 
apud Aristotelem in Ethicis idque proverbii loco: toto animo, παντὶ θυμῷ. 


Quamquam illud toto pectore etiam ad studium diligentiamque referri potest, ut facit 

M. Tullius libro epistolarum familiarium decimotertio, epistola prima : De Scapulanis 
hortis toto pectore cogitemus. Idem libro duodecimo : Hanc cogitationem toto 
pectore amplectare. Seneca epistola Π: Diu cogita an tibi in amicitiam aliquis 
recipiendus sit : cum placuerit fieri, toto illum pectore admitte. Cornelius Tacitus in 
Dialogo de oratibus : Quae sinceritas ac disciplina eo pertinebat, ut sincera et integra 
et nullis pravitatibus detorta uniuscujusque natura toto statim pectore arriperet arteis 
honestas. Divus Augustinus, totis, ut aïunt, visceribus alicubi dixit veluti tropum 


vulgi consuetudini molliens. Hebraei dicunt : toto corde. 


327. I, IV, 27. Molli brachio, Levi bracchio 


His pene diversum est Molli bracchio et Levi Bracchio, cum indiligentem 
operam significamus. Cicero Epistularum ad Atticum libro secundo : Quod me 
quodammodo molli bracchio de Pompeii familiaritate objurgas, nolim ita existimes. 
Idem ad eundem libro quarto : Consules, qui illud levi bracchio egissent, rem ad 


senatum detulerunt. 


328. I,1V, 28. Omni telorum genere oppugnare 


Reperitur apud idoneos scriptores Omni telorum genere oppugnare pro eo, 
quod est : modis omnibus insectari. Metaphora sumpta videri potest ex illo versiculo 
Homerico : 

Ἔγχεΐ τ’ ἄορί τε μεγάλοισί τε χερμαδίοισιν, id est 

Hastisque gladiisque et saxis grandibus urgent. 


(αἱ finitum est caesim ac punctim ; nam his duobus modis hostem impetimus. 


329. I, IV, 29. Cominus atque eminus 


Ad eandem formam pertinet : Ἔγγύθεν καὶ πόρρωθεν, id est Cominus atque 
eminus. Translatum et hoc a bello, in quo nunc conserti pugnant gladiis, nunc 


machinis procul tela in hostem torquent. Id si ad animi res transferatur, fiet 

venustius. Cum hominibus habenda pax, caeterum cum vitiis cominus atque eminus 
pugnandum. Qui cominus pugnant συστάδην μάχεσθαι dicuntur, qui hastis διὰ 


δοράτων μάχεσθαι dicuntur. 


330. I, IV, 30. Omnem movere lapidem 


Πάντα λίθον κίνει, id est Unumquemque move lapidem, hoc est omnia 
experire nihilque intentatum relinque. Quod adagium hoc pacto natum esse plerique 
ferunt. Xerxes Graecos bello adortus, cum esset apud Salaminem superatus, ipse 
quidem inde se movit, verum Mardonium reliquit, qui suo nomine bellum 
prosequeretur. At cum hic quoque in Plataeis parum prospere pugnasset fugatusque 
esset, fama vulgo invaluit Mardonium intra ambitum tentorii sui thesaurum 
ingentem humo defossum reliquisse. Hac spe pellectus Polycrates Thebanus eum 
agrum commercatus est. Verum ubi jam multum diuque thesaurum quaesisset neque 
quicquam proficeret, Delphicum oraculum consuluit, qua ratione posset eas pecunias 
invenire. Apollo respondit his verbis : Πάντα λίθον κίνει, id est Unumquemque 
move lapidem. Id simul atque fecisset, multam auri vim reperisse ferunt. Sunt qui 
metaphoram sumptam existement ab his, qui cancros venantur in littore. Nam hi 
plerunque sub saxis latitant, quae movent qui cancros quaerunt. Effertur adagium 
etiam ad hunc modum : Πάντα κινήσω πέτρον, id est Omnem movebo petram, hoc 
est omnia periclitabor. Euripides in Heraclidis : Πάντα κινῆσαι πέτρον, sentiens 
nihil non fieri. Plinius junior in quadam epistola : Ego jugulum statim video, hunc 
premo. Premit certe quod elegit, sed in eligendo frequenter errat. Respondi posse 
fieri, ut genu esset aut tibia aut talus, ubi jugulum putaret. At ego, inquam, qui 
jugulum perspicere non possum, omnia pertento, omnia experior, Πάντα denique 
λίθον κινῶ id est Omnem lapidem moveo. Divus Basilius ad nepotes : Ad quod ut 
viaticum paremus, omnis lapis, ut dici solet, movendus est. Fortassis huc allusit et 
Theocriticum illud in Bucoliastis : 


Kai τὸν ἀπὸ γραμμᾶς κινεῖ λίθον, 

De Galatea lasciviente atque omnia tentante, quo Polyphemum in se provocaret, id 
quod alibi retulimus. Scholiastes admonet proverbio dici significans idem valere 
quod Πάντα κάλων κινεῖν, id est Omnem movere funem. Addit metaphoram 
sumptam a ludo quopiam, in quo qui non potest alia ratione vincere concertatorem, 
movet a linea lapidem, qui dicitur rex. Nam quod adfert de statua saxea, quam sua 


forma movere possit Galatea, coactius est mea quidem sententia. 


331. I, IV, 31. Omnem rudentem movere 


Πάντα κάλων σείειν, id est Omnem funem movere. Aliunde ducta 
metaphora sensum eundem efficit. Aristophanes in Equitibus : 

Νῦν δεῖ σε πάντα δὴ κάλων ἐξιέναι «σεαυτοῦ», 

Καὶ λῆμα θούριον φορεῖν καὶ λόγους ἀφύκτους. 
Quorum versuum hic est sensus : 

Nunc te necesse est omnem rudentem expedire 

Et lemma ferre vehemens ac rationes inevitabiles. 
Lucianus in Pseudomante : Kai πάντα κάλων ἐκίνουν ἀμύνασθαι βουλόμενος, id 
est Atque omnem movebam funem hominem ulcisci cupiens. Apollonius in epistula 
ad Euphratem : Πάντα φασὶ δεῖν τὸν ἔμπορον κάλων σείειν, id est Negotiatorem 
aiunt omnem funem movere oportere. Usurpavit et Plato in dialogo, cui titulo 
Sisyphus : Σκοπῶμεν νὴ Δία, ὑπερφυῶς μὲν οὖν TO λεγόμενόν γε πάντα κάλων 
ἐφέντες καὶ πᾶσαν φωνὴν ἐφιέντες, id est Consideremus itaque per Jovem, exacte 
omnem, quod aiunt, rudentem laxantes et omnem vocem emittentes. Julius Pollux 
libro De vocabulis rerum primo : Ἐπλέομεν πάντα ἀνασείσαντες κάλων καὶ ἅπασι 
κάλοις, id est Navigabamus omni moto rudente et omnibus rudentibus. Ad eum 


modum significat difficilem navigationem, in qua omnia tentanda. 

332. I, IV, 32. Omnem jacere aleam 


Omnem jacere aleam est rem universam periclitari fortunaeque arbitrio 
committere. Siquidem alea fortunae ludus est magis quam artis. Unde proverbiali 
figura, si quando ancipitem rei eventum significamus, quasi non ab arbitrio jacientis, 
sed a fortuna pendentis, aleam jaci dicimus. Ita Terentius in Adelphis vitam 
hominum perinde dixit esse, quasi cum ludas tesseris, ut, quod jactu non cecidit, id 
arte ut corrigas. Lucianus in dialogo, cui titulus Ὑπὲρ τῶν εἰκόνων : Τολμήσω 
ἀναρορῖψαι τὸν κύβον, id est Audebo tesseram jacere. Euripides in Rheso : 

Χρὴ δ’ ET ἀξίοις πονεῖν 

Ψυχὴν προβάλλοντ’' ἐν κύβοισι δαίμονος, id est 

Par est labore digna ferre praemia, 

Quicumque vitam fortis objicit aleae. 

Aristides in Pericle: Kai εἷς ὑπὲρ πάντων κύβος ἀνερρίπτετο σωμάτων, 
χρημάτων, δόξης, ἡγεμονίας, id est Una super omnibus alea jaciebatur, vita, 
pecuniis, fama, principatu. C. Caesar ad Rubiconem, qui fluvius Italiam a Gallia 
disterminat, paulisper secum haesitans animoque reputans quam arduam rem 
moliretur, posteaquam ostento est animus additus, Eamus, inquit, quo deorum 
ostenta, quo inimicorum iniquitas vocat, jacta esto alea. Plutarchus in Apophtegmatis 
ad hunc dixisse refert : Πᾶς ἀνερρίφθω κύβος, id est omnis jacta sit alea. Ad quod 
alludens Lucanus : Cadat alea fati, / alterutrum mersura caput. Plutarchus, in vita 
Coriolani extremam aleam in eundem sensum usurpare videtur : Ὥσπερ ἔσχατον 
κύβον ἀφιέντι, id est Velut extrema jacta alea. Item Petronius Arbiter : Judice fortuna 
cadat alea. M. Tullius libro de divinatione IT : Non perspicitis aleam quandam inesse 
hostiis deligendis, praesertim cum res ipsa doceat. Cum enim tristissima exta sine 
capite fuerint, quibus nihil videtur esse dirius, proxima hostia litatur saepe 


pulcherrime. Hic Tullius aleam dixit casum. Proverbium desumptum videtur ex 

Menandro. Nam Athenaeus libro decimotertio haec citat illius carmina e comoedia, 
quae inscribitur Arrhephorus sive Tibicina : 

Où γαμεῖς ἐὰν νοῦν ἔχεις, τοῦτον καταλιπὼν τὸν βίον. 

Γεγάμηκα γὰρ αὐτός, διὸ τοσοῦτο σοι παραινῶ μὴ γαμεῖν, id est 

Siquidem sapis, ne conjugem unquam duxeris. 

Duxi ipse, proinde suadeo ne duxeris. 
Huic alter respondet : 

Δεδογμνένον TO πρᾶγμα, ἀνερρίφθω κύβος, id est 

Decreta res est, esto jacta haec alea. 
Graeci versus apud Athenaeum nonnihil corrupti sunt scribarum inscitia. Sed nullo 
negotio possunt restitui. Sic enim scriptos primum arbitror : 

Οὐ γαμεῖς εἰ νοῦν ἔχεις γε καταλιπὼν τοῦτον βίον, 

Γεγάμηκα γὰρ αὐτὸς καὶ διὰ τοῦτό σοι παραινῶ μὴ γαμεῖν 
Plato vitam humanam teste Plutarcho similem esse dixit alearum ludo, in quo et 
jacere oporteat accommoda et iis, quae ceciderunt, recte uti. Quid cadat, id fortunae 
in manu est ; distribuere vero recte, quae forte ceciderunt, id in nobis situs est. Quam 


collationem imitatus fuisse videtur Terentius in Adelphis. 


333. I, IV, 33. Vela ventis permittere 


Neque dissimili figura dixit Quintilianus in praefatione Instutionum 
oratoriarum : Permittamus vela ventis et oram solventibus bene precemur, hoc est 
aeditionis ancipitem eventum utcumque cadet experiamur. Simillimum est illud 
apud Senecam in Agamemnone : Fluctibus dedi ratem, hoc est rem fortunae arbitrio 
commisi. Theognis : 

Οὕνεκα νῦν φερόμεσθα καθ’ ἱστία λευκὰ βαλόντες, id est 

Quare nunc ferimur tendentes carbasa ventis. 

Venuste Graecis πλησίστιος φέρεσθαι dicitur, qui toto pectore summoque conatu 


rapitur ad aliquid. Ita Plutarchus in Catone seniore de Scipione. Hunc Cato 

rerehendebat, quod largitione corrumperet. Scipio respondit sibi non opus esse 
quaestore nimium diligenti, cum ipse πλησίστιος, id est plenis velis, ad bellum 
raperetur. Ovidius : 

Et quoniam magno feror aequore plenaque ventis 


Vela dedi. 


334. I, IV, 34. Sub omni lapide scorpius dormit 


Ὑπὸ παντὶ λίθῳ σκορπίος εὕδει, id est 
Sub omni lapide scorpius dormit, aut ut metri quoque ratio servetur (est enim 
anapaesticus dimeter) : 
10 Est sub lapide scorpius omni. 
Admonet adagium cavendum esse, ne quis apud captiosos et calumniosos temere 
loquatur ; quicquid enim attigerit, periculum esse ne mordeatur. Constat autem 
scorpios solere sub saxis cubitare, quae si quis tollat incautius, fit ut ictus vulnus 
accipiat. Conveniet et in morosos, qui quidvis causari solent, vel in pigros, qui frivola 
quaedam praetexentes suffugiunt laborem. Aristophanes ἐν Θεσμοφοριαζούσαις : 
Τὴν παροιμίαν δ΄ ἐπαινῶ 
Τὴν παλαιάν: ὑπὸ λίθῳ γὰρ παντί που 
Χρὴ μὴ δάκῃ ῥήτωρ ἀθρεῖν id est, 
Sermo mi vetus probatur ; 
20 Nam decet lapide sub omni, 
Mordeatne rhetor, observare. 
Nicandri commentator hunc senarium citat ex Captivis Sophoclis : 
Ἐν παντὶ γὰρ τε σκορπίος φρουρεῖ λίθῳ, id est 
Etenim sub omni lapide scorpius excubat, 


hoc est nihil tutum et omnia cavenda. 


359 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 
335. I,1V, 35. Asinus ad lyram 


Ὄνος λύρας, subaudi ἀκροατής, id est Asinus lyrae auscultator. In eos, qui 
propter imperitiam nullo sunt judicio crassisque auribus. Hunc titulum proverbialem 
M. Varro satyrae suae cuidam indidit. Ejusdem apud Gellium extant haec verba e 
satyra, cui titulus Testamentum : Si quis mihi filius unus pluresve in decem mensibus 
gignuntur, si erunt ὄνοι λύρας, (id est asini ad lyram) exhaeredes sunto. Ovouc 
λύρας appellat indociles bonarum artium atque intractabiles. Divus Hieronymus ad 
Marcellam : Quos ego cum possem meo jure contemnere, asino quippe lyra superflue 
canit, tamen ne nos superbiae, ut facere solent, arguant. Et idem adversus 
Vigilantium : Quamquam stulte faciam magistro cunctorum magistros quaerere et ei 
modum imponere, qui loqui nescit et tacere non potest. Verum est illud apud 
Graecos proverbium : ὄνος λύρας. Lucianus de his, qui mercede serviunt : Ti γὰρ 
κοινόν, φασί, λύρᾳ καὶ ὄνῳ ; id est Quid enim commercii, quod dici solet, asino cum 
lyra ? Idem adversus indoctum : AAA’ ὄνος λύρας ἀκούεις κινῶν τὰ ὦτα, id est Sed 
asinus lyram audis auriculas movens. Unde et hoc pacto effertur adagium : Ὄνος τὰ 
ὦτα κινῶν, id est Asinus auriculas movens. Rursus ad hunc modum : Ὄνῳ τις ἔλεγε 
μῦθον, ὁ δὲ τὰ ὦτα ἐκίνει, id est Asino quidam narrabat fabulam, at ille auriculas 
movebat. In eos, qui cum nihil intelligant, tamen perinde quasi nihil non intelligant, 
ita nutibus alludunt aut arrident dicentibus. Est autem asino naturale subinde 
movere auriculas veluti significanti se jam intelligere, cum nihil etiam audierit. 
Aliquando referunt ad asinum non auscultantem lyram, sed ipsum canere conantem. 
Lucianus : Kai μάλιστα ὁπόταν ᾷδῃ καὶ ἁβρὸς εἶναι θέλῃ ὄνος αὐτολυρίζων φασί, 
id est Maxime si quando canit cupitque festivus ac lepidus videri, asinus, ut aiunt, 
ipse lyra canens. Idem in Pseudologista : Τοῦτο δὴ τὸ τοῦ λόγου ὄνον κιθαρίζειν 
πειρώμενον ὁρῶν id est Juxta hoc ipsum quod vulgo dici solet, asinum conspiciens 
cithara canere tentantem. Citatur et hic versiculus : 


Ὄνος λύρας ἤκουσε καὶ σάλπιγγος ὗς, id est 

Asinus lyram auscultavit et porcus tubam. 
Recte torquebitur in eos, qui indecore tentant artificium, cujus sunt imperiti et a quo 
natura abhorrent. Festiviter invertit adagium Stratonicus apud Athenaeum libro 
Dipnosophistarum VIII. Erat Cleon quispiam, cui nomen inditum bovi. Is cum scite 
caneret voce, caeterum lyra non perinde uteretur, Stratonicus ubi canentem audisset : 


Olim, inquit, asinus ad Iyram dictus est, nunc vero bos ad lyram. 


336. I, IV, 36. Sus tubam audivit 


Σάλπιγγος ὗς ἤκουε, id est Tubam sus audivit. In eos quadrabit, qui res 
quidem egregias audiunt, verum eas neque intelligunt, neque mirantur. Aut in eos, 
qui iis, quae audiunt, neque gaudent, neque commoventur. Equi tubarum clangore 
concitantur ad bellum, suem abigat citius quam animet ad pugnam. Exstat apud 
Suidam hujusmodi senarius : 

Ὄνος λύρας ἤκουε καὶ σάλπιγγος ὕς id est : 


Asinus lyram, sus audiit stolidus tubam. 


337. I, 1V, 37. Nihil graculo cum fidibus 


Nihil graculo cum fidibus, id est nihil stolidis et imperitis cum bonis litteris. 
Nam graculus avis est ineptae molestaeque garrulitatis atque obstrepera, adeo ut a 
voce qua sonat, nomen inditum putent auctore Quintiliano primo Institutionum 
libro. Tum sui generis conventus amat, quo mutuo garritu strepitus fiat odiosior. 
Porro cithara silentium postulat et aures attentas. A. Gellius Noctium Atticarum 
extrema lucubratione sane quam eleganter hoc adagium torquet in quosdam 
pinguiore ingenio homines stolidaque loquacitate praeditos, prophanos, ἀμούσος, id 
est, a musarum sacris alienos, qui politiores litteras elegantioremque doctrinam vel 
ridere possunt vel etiam contemnere, intelligere nequaquam possunt, quos ea 
demum juvant, quae ipsi scilicet didicerunt, sordida, muta, indocta. Hi pari 


importunitate et alienae doctrinae obturbant et suam inscitiam passim venditant et 

inculcant neminem prae se contemnentes. Hoc igitur hominum genus Gellius a suis 
commentariis, quibus nihil fieri potest neque tersius neque eruditius, quasi fuste 


quodam abigens, Vetus est, inquit, adagium, nihil graculo cum fidibus. 


338. I,1V, 38. Nihil cum amaracino sui 


Atque ei continenter simile quoddam subnectit : Nihil cum amaracino sui, hoc 
est stolidis vel optima putent displicentque. Amaracus herbae genus, Siculorum 
lingua ἃ Cinyrae Cyprii Regis ejusdem nominis filio dictum, quem in hanc herbam 
conversum fuisse fabulis proditum est. Caeterum Servius in primum Aeneidos 
scribit Amaracum puerum fuisse regis unguentarium, qui casu lapsus dum ferret 
unguenta, majorem confusione odorem creavit, unde et optima unguenta amaracina 
dici coeperint, hunc postea in herbam amaracum fuisse conversum. Eadem dicitur et 
sansucum et aliis atque aliis nominibus, ut auctor est Dioscorides in tertio libro, 
aitque gratissimi esse odoris, atque totam odoratam. Plin. libr. XIII, cap. 1. inter 
unguenta nobilia, et amaracini facit mentionem refertque quondam in Coo fuisse 
laudatissimum, postea eodem in loco praelatum melinum, deinde docet variis 
unguentis admisceri sansucum, quemadmodum et telino, quinetiam ex simplicis 
amaraci succo nobilissimum unguentum confici. Idem libro XXI, cap. XXII scribit in 
Cypro sansucum laudatissimum et odoratissimum nasci, ejusque varia ostendit 
remedia atque ex eo oleum quoque fieri, quod amaracinum seu sansucinum vocetur. 
Cum igitur hujusmodi sit amaracinum, contra sue nihil immundius, nihil sordium 
amantius. Quam ob rem dixit Vergilius : Immundi meminere sues. Praeterea 
Flaccus : Vel amica luto sus et Lutulenta ruit sus. Nihil profecto minus convenit 
rostro suillo quam deliciae unguentariae, quippe cui id demum dulce olet, quod 
coenum olet. Maxime quod inter unguenta, peculiari quadam naturae proprietate 
amaracinum inimicum est suillo generi, ita, ut illis veneni instar sit, si quidem 
credimus Lucretio, cujus in sexto libro hi sunt versus : 


Denique amaracinum fugitat sus, et timet omne 

Unguentum, nam setigeris subus acre Venenum est. 
Suem olim Aegyptii belluam usque adeo spurcam ducebant, ut si quis vel transiens 
contigisset, continuo properaret ad flumen se pariter ac vestem abluturus. Subulcos 
etiam indigenas adeo invisos haberi, ut nec in templa recipiantur nec ad 
matrimonium aut affinitates admittantur, auctor Herodotus lib. IL. Ad hoc adagium 
adlusisse videtur M. Tullius, cum ait : Illi alabastrus unguenti plena puret, id est 
optima pro pessimis displicet. Simile quiddam dici posset de scarabaeo, cui 
unguentum pro stercore est, oletum pro unguento ; id quod vulgo quoque dici solere 
propemodum innuït Plutarchus in commentario, in quo Stoicorum dogmata cum 
poetarum dictis componit Λέγονται oi κάνθαροι τὸ μύρον ἀπολιτεῖν, τὰ δὲ δυσώδη 


διώκειν, id est Aïunt scarabaeos unguentum fugere, graveolentia sectari. 


339. I, IV, 39. Quid cani et balneo ? 


Τί κοινὸν κυνὶ καὶ βαλανείῳ ; id est Quid commune cum cani et balneo ? Hoc 
equidem adagium eo libentius refero, quod mihi refricat renovatque memoriam 
pariter ac desiderium Rodolphi Agricolae Frisii, quem ego virum totius tum 
Germaniae tum lItaliae publico summoque honore nomino : illius quae genuerit, 
hujus, quae litteris optimis instituerit. Niïhil enim unquam hoc cisalpinus orbis 
produxit omnibus litterariis dotibus absolutius, absit invidia dicto. Nulla erat 
honesta disciplina, in qua vir ille non poterat cum summis artificibus contendere, 
inter Graecos graecissimus, inter Latinos latinissimus. In carmine Maronem alterum 
dixisses, in oratione Politianum quendam lepore referebat, majestate superabat. 
Oratio vel extemporalis adeo pura, adeo germana, ut non Frisium quempiam, sed 
urbis Romanae vernaculum loqui contenderes. Eloquentiae tam absolutae parem 
adjunxerat eruditionem. Philosophiae mysteria omnia penetraverat. Nulla pars 
musices, quam non exactissime calleret. Extremo vitae tempore ad litteras Hebraicas 
ac Scripturam divinam totum animum appulerat. Atque haec conantem fatorum 


invidia virum terris eripuit nondum annos natum quadraginta, sicut accipio. Extant 

paucula quaedam illius monimenta, epistolae quaepiam, carmina item varii generis, 
Axiochus Platonis Latinus factus, Isocrates ad Demonicum versus. Tum una atque 
altera oratio habita in publico scholasticorum Ferrariensium coetu ; nam illic et 
didicit et publice docuit. Latitabant apud nescio quos commentarii dialectices ; nuper 
in publicum prodierunt, sed mutili. Verterat et Luciani dialogos aliquot, sed ut ipse 
erat gloriae negligens et plerique mortales rem alienam sane quam indiligenter 
curare solent, nondum in lucem emerserunt. Quamquam haec ipsa extant, tametsi ne 
aedita quidem ab ipso, plane divinitatem quandam hominis prae se ferunt. Verum ne 
videar homo Germanus immodico patriae studio caecutire, Hemolai Barbari Veneti 
de eo epitaphium subscribam, elegantissimum profecto et de eo quo dubites, utro sit 
dignius, ipsone qui scripsit, an hoc quem eo exornavit. Est autem hujusmodi : 
Invida clauserunt hoc marmore fata Rodolphum 
Agricolam, Frisii spem decusque soli, 
Scilicet hoc vivo meruit Germania laudis 
Quicquid habet Latium, Graecia quicquid habet. 

Quaeso quid nostro Rodolpho potuit amplius aut omnino magnificentius contingere 
quam testimonium tam splendidum, tam plenum idque redditum non vivo, sed jam 
vita defuncto, ne quis ab amore magis quam a judicio profectum causari possit, 
deinde non ἃ Germano, ne quid patriae communis studium elevet testimonii pondus, 
denique ab eo viro, qui non solum Italiam suam, verumetiam omne seculum hoc 
nostrum illustrarit, cujus tanta est apud omneis eruditos auctoritas, ut 
impudentissimum sit ab eo dissentire ; tam insignis in restituendis litteris utilitas, ut 
aut a litteris omnibus alienissimus aut certe ingratissimus habeatur, apud quem 
Hermolai memoria non sit sacrosancta. His itaque tam plenis tamque absolutis viri 
laudibus equidem fateor me peculiarius etiam atque impensius favere, quod mihi 
admodum adhuc puero contigit uti praeceptore hujus discipulo Alexandro Hegio 
Wesphalo, qui ludum aliquando celebrem oppidi Daventriensis moderabatur, in quo 


nos olim admodum pueri utriusque linguae prima didicimus elementa, vir (ut paucis 

dicam) praeceptoris sui simillimus, tam inculpatae vitae quam doctrinae non 
trivialis, in quo unum illud vel Momus ipse calumniari fortasse potuisset, quod 
famae plus aequo negligens nullam posteritatis haberet rationem. Proinde si qua 
scripsit, ita scripsit, ut rem ludicram, haud seriam egisse videatur. Quamquam vel sic 
scripta sunt ejusmodi, ut eruditorum calculis immortalitatem promereantur. Itaque 
in hanc digressionem non temere sum expatiatus, non quo gloriose Germaniae 
laudes jactarem, sed ut grati discipuli vicibus fungerer et utriusque memoriae 
debitum officium utcunque persolverem, propterea quod alteri velut filii debeam 
pietatem, alteri tanquam nepotis charitatem. 

Nunc ad adagium, quod me quondam puellum Graecanicae linguae rudem 
adhuc memini ex epistola quadam longe doctissima Rodolphi mei, qua quidem ille 
senatui Hantverpiensi summa tum fide tum facundia suadere conatur, ut ludo 
litterario praeficiant aliquem, qui bonas litteras didicerit, nec (ut solent) infanti 
theologo aut physico id muneris commitant, qui cum se quacunque de re dicere 
confidat, ipsum dicere quid sit, ignoret. Quid enim is faciet in ludo litterario Ὁ 
Profecto, ut Graeco proverbio utar, id ipsum quod canis in balneo. Lucianus 
Adversum ineruditum : Kai τῶν ὁρώντων ἕκαστος εὐθὺς τὸ προχειρότατον ἐκεῖνο 
ἐπιφθέγγεται: τί κοινὸν κυνὶ καὶ βαλανείῳ; id est Atque unusquisque 
conspicientium protinus illud vulgo tritissimum in te jacit : Quid cani cum balneo ? 
Idem in Parasito : Καὶ ἐμοί γε δοκεῖ, ἐν συμποσίῳ φιλόσοφος τοιοῦτόν ἐστιν οἷον 
ἐν βαλανείῳ κύων, id est Ac mihi, mea quidem sententia, tale quiddam videtur 
philosophus in convivio, quale canis in balneo. Quadrabit in eos, qui ad rem 


quampiam prorsus sunt inutiles, ita ut in balneo nullus est omnino canum usus. 


340. I, IV, 40. Asinum sub freno currere doces 


Asinum sub freno currere doces, hoc est doces indocilem. Nam equus ad 
cursum idoneus, asinus ad equestrem cursum inutilis. Horatius : 


Infelix operam perdas, ut si quis asellum 

In campum doceat parentem currere freno. 
Acron admonet proverbialiter dictum de asino. Est autem diversum illi, quod alibi 


retulimus : Τὸν ἵππον εἰς πεδίον, id est Equum in campum. 


341. I, IV, 41. Alienam metis messem 


AAAOTQLOV ἀμᾷς θέρος, id est Alienam metis messem. Duplex est usus hujus 
adagii, quippe quod pariter et in eos convenit, qui commoditatibus aliena partis 
opera potiuntur, et in hos qui negotium non suum parum diligenter curant. Ducta 
metaphora a vetusto more quo vicini rustici in demetenda segete mutuam inter sese 
operam commodabant. Fit autem hominum more ut in suopte quisque negotio longe 
sit attentior quam in alieno. Id quod eleganter admonet apologus ille de cassita, 
quem non pigeret referre, nisi promptum esset cuilibet apud A. Gellium legere. 
Potest et eo referri, quod aliquoties fit, ut ejectis iis, qui sementem fecerunt, alii in 
eorum locum succedant, citraque laborem alienis fruantur sudoribus. Unde Maronis 
illud : En quis consevimus agros ? Aristophanes in Equitibus : Τἀλλότριον ἀμῶν 
θέρος, id est, Alienam metes messem. Dictum est in Cleonem, qui in rem paratam 
multisque laboribus ἃ Demosthene prius labefactam veniens Pylo capta gloriam 
omnem victoriae in se transtulit, Demostheni praeter invidiam nihil relictum. Cui 
confine est illud Homeri ex Odysseae libro primo : 

Ἐπεὶ ἀλλότριον βίοτον νήποινον ἔδουσιν, id est 

Quandoquidem impune victum comedunt alienum. 

Eandem sententiam Aristophanes in eadem fabula sic extulit : 

Ἐγὼ δὲ περιπατῶν γ΄ AT’ ἐργαστηρίου 

Ἕψαντος ἑτέρου τὴν χύτραν ὑφειλόμην, id est : 

Ego obambulans ab officina longius 


Alio coquente ollam paratam sustuli. 

342. I, IV, 42. Penelopes telam retexere 


Penelopes telam retexere est inanem operam sumere et rursum destruere 
quod effeceris. Natum ex Homero, qui libro Odysseae secundo fingit Penelopen 
Ulyssis uxorem, procos jam urgentes, hac conditione delusisse, ut tum se promitteret 
nupturam, ubi telam quam habebat in manibus, absoluisset. Quam conditionem 
posteaquam illi accepissent, mulier astuta, quod interdiu texuisset, id noctu retexere 
coepit : 

Ἔνθα καὶ ἠματίη μὲν ὑφαίνεσκεν μέγαν ἱστόν, 

Νυύκτας δ΄ ἀλλύεσκεν, ἐπὴν δαΐδας παραθεῖτο, id est 

ΠΙὰ diurna quidem ingentem contexere telam, 

Verum eadem admotis solvebat nocte lucernis. 

Usurpat hoc adagium Plato in Phaedone. Item Cicero Academicarum quaestionum 
libro II, Quid quod eadem, inquit, illa ars, quasi Penelopes telam retexens, tollit ad 
extremum superiora ? Sentit autem de dialectica, quae iisdem illis orationibus, 
quibus confirmavit aliquid, rursum solvit ac destruit, ut nihil jam actum videatur. 
Seneca De beneficiis quinto : Quid enim boni est nodos operose solvere, quos ipse ut 
solveres feceris ? Aristides in defensione quatuor oratorum : Kai οὐκ οἶδα ὄὅντιν' 
ἱστὸν ἀναλύοντες: ὅσον γὰρ ἂν προκόψωσι τῆς σοφίας, τοσοῦτ'΄' ἀνταφαιροῦσι 
μεγάλα φρονοῦντες, id est Et telam nescio quam retexentes ; quantum enim faciunt 
compendii in sapientia, tantum rursum dispendii, dum arrogantes evadunt. Hoc 
quoniam aliis proverbiis, quae mox dicemus, subnectit, indicat nimirum et hoc esse 


proverbium. 


343. 1, IV, 43. Annosam arborem transplantare 


Γεράνδρυον μεταφυτεύειν, id est Vetulam arborem transplantare. In eos 
dicitur, qui sero atque exacta jam aetate conantur dediscere, quibus diu juvenes 


assueverint. Aut simpliciter de 115, quae frustra molimur, neque enim loco movenda 

arbor, ubi jam alte fixerit radices, sed cum plantula adhuc est. Nam veteres negabant 
arborem transferri oportere vel minorem bima vel majorem trima teste Plinio. 
Videtur autem adagium ad quercum peculiarius pertinere, quae omnium altissime 
radices agit, ut et ἀπὸ τῆς δρυὸς γεράνδρυον, sive quod hanc arborem omnium 
primam arbitrantur fuisse. Quapropter et Jovi sacra arbor et silva Dodonaea querna 
fuit, unde prima omnium oracula reddita creduntur. Eleganter usus est hoc adagio 
Seneca libro epistolarum XIII epistola prima. Haec, inquit, si nimium tristia 
videbuntur, villae imputabis, in qua didici ab Aegialo diligentissimo patrefamilias (is 
enim nunc hujus agri possessor est) quamvis vetus arbustum posse transferri. Haec 


nobis senibus discere necessarium est, quorum nemo non olivetum alteri ponit. 


344. I, IV, 44. Harenam metiris 


Ἄμμον μετρεῖς, id est Harenae modum quaeris sive metiris, hoc est rem 
infiniti laboris atque inexplicabilem inceptas aut frustra conaris, quod nequeas 
efficere. Athenaeus libro sexto Alexidem quendam adducit, qui innumera dixerit 
ψαμμακόσια, velut aequantia numerum harenarum: ὀνόμασι δὲ χρώμενον 
ψαμμακοσίοις, id est nominibus utens harenaginta, ut Grecae vocis figmentum 
imiter. Plato in Theaeteto : Μᾶλλον αὐτὸν λέληθεν ἢ oi τῆς θαλάσσης λεγόμενοι 


χόες, id est Magis illum latet quam maris ut dicitur harenae. 


345. I, IV, 45. Undas numeras 


Κύματα μετρεῖς, id est Undas numeras, eundem cum proximo sensum habet. 
Vergilius utranque paroemiam eleganter attigit libro Georgicon secundo : 

Quem qui scire velit, Libyci velit aequoris idem, 

Discere quam multae Zephyro turbentur harenae, 

Aut, ubi navigiis violentior incidit Eurus, 

Nosse quot lonii veniant ad littora fluctus. 


Theocritus in Charitibus : 

Ἀλλ’ ἴσος γὰρ ὁ μόχθος ἐπ’ ἀόνι κύματα μετρεῖν, 

Ὅσσ᾽ ἄνεμος χέρσονδε μετὰ γλαυκᾶς ἁλὸς ὠθεῖ, id est 

Namque perinde siet, quasi si numerare labores 

Quot venti e pelago trudant ad littora fluctus. 
Videri potest ab Aesopico quodam apologo natum adagium, quem refert Lucianus in 
Sectis : olim quendam in maris littore sedisse conantem singulas undas pernumerare, 
cumque undas undis trudentibus obrueretur animoque male angeretur, quod eas 
numero complecti non posset, adiens callida vulpes opportuno consilio sic hominem 
sublevavit : Quid angeris, inquit, propter undas quae praeterierunt ? Hinc numerare 


incipias oportet, illas missas facias. 


346. I, IV, 46. Surdo oppedere 


Παρὰ κωφῷ ἀποπαρδεῖν, id est Apud surdum crepitum edere, dicitur ubi 
quid frustra fit aut ubi peccatur apud stupidos, qui non queant sentire. Sive cum 
conviciis incessitur is, qui perinde negligit, quasi non audiat. Refertur a Diogeniano 


et a Suida. 


347. I, IV, 47. Aranearum telas texere 


Τὰ ἀράχνια ὑφαίνειν, id est Aranearum telas texere, est in re frivola 
nulliusque frugis infinitum atque anxium capere laborem. Refertur proverbii vice ἃ 
divo Basilio in initio enarrationis Hexameron. Unde et apud Diogenem Laertium in 
vita Zenonis philosophus quidam rationes dialecticas aranearum textis similes esse 
dicebat, quae cum operosum quiddam atque exactum prae se ferant, tamen 
nugatoriae sint atque imbecilles. Et alius quispiam leges cum aranearum textis 
comparabat, quae cum a magnis avibus facile discinderentur, muscas duntaxat 


irretirent. 

348. I, IV, 48. Laterem lavas 


Feruntur huic confines aliquot apud Graecos paroemiae, quibus operam 
inanem significamus, veluti Πλίνθον πλύνεις, id est Laterem lavas, id quod usurpat 
Terentius in Phormione : 

Loquarne ? Incendam. Taceam ? Instigem. Purgem me ? Laterem lavem. 
Theocritus in Charitibus : 

Kai ὕδατι νίζειν θολερὰν ἰοειδέϊ πλίνθον, id est 


Et nigram silicem lavisse liquentibus undis. 


349. I, IV, 49. Lapidem elixas 


(αἱ simillimum est, quod refertur apud Aristophanem in comoedia, cui titulus 
Σφῆκες : Λίθον ἕψεις, id est Lapidem decoquis. Pro eo, quod est inaniter laboras : 
Ἀλλ’ ὅταν ἀντιβολοίη | τις, κάτω κύπτων ἂν οὕτω, | λίθον ἕψεις, ἔλεγεν, id est 
Quin ubi quis obsecraverit, demisso sic capite, lapidem decoquis, inquit. Neque enim 
unquam mollescit lapis, quantumvis diutina coctione. Generaliter conveniet in 
quamvis inanem operam, speciatim in hominem durum nullisque precibus 


mollescentem. 


350. I, IV, 50. Aethiopem lavas. Aethiopem dealbas 


Eandem vim habent Αἰθίοπα σμήχεις, id est Aethiopem lavas, et Αἰθίοπα 
λευκαίνεις, id est Aethiopem dealbas. Lucianus in libro Contra indoctum : Καὶ κατὰ 
τὴν παροιμίαν Αἰθίοπα σμήχειν ἐπιχειρῶ, id est Ac juxta proverbium Aethiopem 
lavare conor. Nam nativus ille Aethiopum nigror, quem Plinius ex vicini sideris 
vapore putat accidere, nulla abluitur aqua neque ulla ratione candescit. Hoc item 
peculiariter quadrabit, cum res parum honesta verborum fucis adornatur, aut cum 
laudatur illaudatus aut docetur indocilis. Adagium ortum videri potest ab Aesopica 


fabula. Nam quidam mercatus Aethiopem et existimans eum colorem non natura, 

sed superioris domini negligentia accidisse, nihil non adhibuit eorum, quibus vestes 
candefieri solent, adeoque perpetuis lotionibus miserum divexavit, ut illum in 


morbum impulerit colore qui fuerat manente. 
351. I, IV, 51. Arare littus 


Αἰγιαλὸν ἀροῦν, id est Arare littus, est sterilem operam sumere. Ausonius ad 
Theonem : 

Quid geris extremis positus telluris in oris 

Cultor harenarum vates, cui littus arandum, 
significans eum inaniter laborare. Hujus peculiaris usus fuerit, cum officium 
impenditur in eum, a quo nihil sis fructus aliquando percepturus, veluti si quis 
doceat ὄνον λύρας aut beneficium collocet in ingratum. Salsitas enim facit, ut 
littorales orae ferme sint steriles. Quod etiam proverbio testatum est: Ἁλμυρὸν 
γειτόνημα, id est Salsuginosa vicinia, pro sterili. Est autem adeo sterilis humor 
marinus, ut nec arbores ferat. Atque hujusce rei varias adfert causas Plutarchus in 


commentario De causis naturalibus, primo statim problemate. 


352. I, IV, 52. Harenae mandas semina 


Εἰς ψάμμον σπείρεις, id est Harenae mandas semina, propterea quod steriles 
harenae, maxime littorales, nec idoneae ad sementem. Oenone Paridi apud 
Ovidium : 

Quid facis, Oenone ? quid harenae semina mandas ? 

Non profecturis littora bubus aras. 

Atqui in nostra Brabantia sunt agricolae tam industrii, qui sitientissimas harenas 


cogant et triticum ferre. 
353. I, IV, 53. In aqua sementem facis 


Εἰς ὕδωρ σπείρεις, id est In aquam semina jacis. Theognis : 

Ἶσον καὶ σπείρειν πόντον ἁλὸς πολιῆς, id est 

Par ut qui aequoreis semina mandet aquis. 
Loquitur de his, qui beneficium conferunt in ingratos atque improbos homines, idque 
perinde perire dicit, quasi sementem facias in undis marinis. Aristophanis interpres 
et hoc pacto effert proverbium : Κατὰ θαλάττης σπείρεις, id est In mari sementem 


facis. 


354. I, IV, 54. In saxis seminas 


Κατὰ πετρῶν σπείρεις, id est In saxis sementem facis. Quo quidem allusisse 
credi potest allegoria Evangelica de semine, quod in petras inciderit. Nam hoc terrae 
genus fere sterile est, vel quia non potest aratro proscindi vel quia quod satum est, 


non habet quo radoces agat. 


355.1, 1V, 55. Ignem dissecare 


Εἰς τὸ πῦρ ξαίνειν, id est Ignem diverberare, ad hanc formam pertinet, 
quamquam hoc inter Pythagorica retulimus symbola. Aristides in communi 
defensione quatuor rhetorum : Ἐλελήθεις dE ἄρα σαυτὸν ἁπάσαις ταῖς παροιμίαις 
ἐνεχόμενος, εἰσ πῦρ ξαίνων καὶ λίθον ἕψων καὶ σπείρων τὰς πέτρας ; id est Non 
intelligebas autem teipsum omnibus illis proverbiis obnoxium esse, quod ignem 
diverberares, quod lapidem elixares, quos in saxis sementem faceres ἡ Taxat 


Platonem, qui apud Dionysium tyrannum nunnum omnino fecerit operae pretium. 


356. I, IV, 56. In aqua scribis 


Καθ’ ὕδατος γράφεις ἢ εἰς ὕδωρ γράφεις, id est In aqua scribis, hoc est nihil 
agis. Lucianos in Tyranno : Παίζεις, ὦ Χάρων, ἢ καθ’ ὕδατος, φασίν, ἤδη γράφεις 
παρὰ Μικύλλου τινα ὀβολὸν προσδοκῶν, id est Utrum ludis Charon, an jam in 
aqua, quod aiunt, scribis, qui quidem a Micyllo obolum aliquem expectes ? Plato in 


Phaedro : Οὐκ ἄρα σπουδῇ αὐτὰ ἐν ὕδατι γράψει μέλανι σπείρων διά καλάμου, id 

est Num haec studiose in aqua scribet nigra seminans calamo. Exstat hujusmodi 
senarius inter sententias Graecas : 

Ἀνδρῶν δὲ φαύλων ὅρκον εἰς ὕδωρ γράφε, id est 

Hominum improborum inscribe jusjurandum aquae. 
Id ita depravat Xenarchus in Pentathlo apud Athenaeum libro decimo : 

Ὅρκον δ’ ἐγὼ γυναικὸς εἰς οἶνον γράφω, id est 

Inscribo vino si qua jurat foemina. 
Idem Catullus : 

Mulier cupido quod dicit amanti, 


In vento et rapida scribere oportet aqua. 


357. I, IV, 57. In harena aedificas 


Εἰς ψάμμον οἰκιδομεῖς, id est In harena aedificas. Ad quod Evangelica 
parabola videtur alludere. Non consistit, quod super harenam struxeris. Proinde 
recte usurpabitur, ubi quis negotium aggreditur inutile futurum utpote non recte 


jactis ante fundamentis. 


358. I,1V, 58. Ventos colis 


Ἀνέμους γεωργεῖς, id est Ventos colis. Colis autem dico pro eo, quod est : 
agricolationem exerces. Refertur a Zenodoto. Dicitur in eos, qui e suis laboribus nihil 


fructu reportant. 


359. I,1V, 59. Ferrum natare doces 


Σίδηρον πλεῖν διδάσκεις, id est Ferrum fluitare doces. De ïis , qui rem 


conantur, quae repugnante nature nequaquam fieri possit. 


373 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


360. I, IV, 60. Cribro aquam haurire 


Κοσκίνῳ ὕδωρ ἀντλεῖ ἢ ἐπιφέρει, id est Cribro aquam haurit. Quod etiam in 
obliviosos non inconcinne dicetur. Plautus in Pseudolo : 

Non pluris refert quam si imbrem in cribrum geras. 
Id autem olim inter ἀδυνατώτατα habitum vel illud est argumento, quod inter 
prodigia refertur Tuciam virginem Vestalem aquam cribro tulisse anno ab urbe 
condita sexcentesimonono teste Plinio lib. XXVII, cap. Il. Cujus meminit Dionysio 
Halicarnaseus libro Romanarum antiquitatum secundo. Sumtum a fabula Danaidum 
puellarum, quas Plato scripsit apud inferos hoc poenae genus pendere, ut assidue 
aquam in dolium pertusum vasis item pertusis inferant. Alciphron in epistola Galeni 
ad Cyrtonem : Kai τὸ λεγόμενον δὴ τοῦτο εἰς Δαναΐδων τοὺς ἀμφορέας ἐκχέομεν 
πίθους, id est Ac juxta proverbium amphoras in Danaidum dolis infundimus. 
Lucianus in Timone : Ὥσπερ ἐκ κοφίνου τετρυπημένου, id est Tanquam e cophino 
perterebrato. Effertur et hunc ad modum : Εἰς πίθον τετρημμένον ὕδωρ ἀνθλεῖς, id 
est In dolium pertusum aquam hauris. Plautus in Pseudolo : 


In pertusum ingerimus dicta dolium, operam ludimus. 


361. I, 1V, 61. Apud fimum odorum vaporem spargis 


Εἰς κόπρον θυμιᾷς, id est In fimum aromatum odorem spargis. Nam perit 
omnis fragrantia fimique foetore vincitur. Est apud Suidam. Conveniet autem et in 


hos, qui rem egregiam indignis adhibent, quod genus est illud : In lente unguentum. 


362. I, IV, 62. Oleum et operam perdidi 


Eodem pertinet et illud, quod est apud Plautum in Poenulo : Tum pol ego et 
oleum et operam perdidi, id est quicquid insumpsi seu rei seu laboris, id frustra 
insumptum est. Metaphora ducta est a gladiatorum ac palaestritarum certaminibus, 


in quibus certaturi unguentis quibusdam olaceis perungebantur. Cicero in Epistolis : 

Nam quid ego te athletas putem desiderare, qui gladiatores contempseris ? in quibus 
ipse Pompeius profitetur se et oleum et operam perdidisse. Quamquam potest et ad 
lucubrantium lucernas referri, sicuti Cicero fecisse videtur scribens ad Atticum libro 
ΧΙ: Ante lucem cum scriberem contra Epicureos, de eodem oleo et opera exaravi 
nescio quid ad te et ante lucem dedi. Idem ad eundem alibi : Non defleamus, ne et 
oleum et opera nostrae philologiae perierit, sed conferamus tranquillo animo. Quo 
quidem in loco plus habet gratiae, quod ad rem animi translatum sit. Ergo hic oleum 
pro sumptu positum est; nam et sic effertur adagium. Plautus in Rudentibus : Et 
operam et sumptum perdunt. Eodem pertinet etiam illud, quod corvus ille salvator 
sonare didicerat : Opera et impensa periit. Cujus fabulae meminit Macrobius libro 
Saturnalium IL Eam quoniam haudquaquam indigna memoratu videtur, non 
gravabor adscribere idque ïipsius verbis. Sublimis, inquit, Actiaca Victoria 
revertebatur Octavius. Occurit ei inter gratulantes corvum tenens, quem instituerat 
hoc dicere : Ave Caesar victor, imperator. Miratus Caesar officiosam avem viginti 
milibus nummum emit. Socius opificis, ad quem nihil ex illa liberalitate pervenerat, 
affirmavit Caesari illum habere et alium corvum, quem ut afferre cogeretur, rogavit. 
Allatus verba, quae didicerat, expressit: Ave victor, imperator Antoni. Nihil 
exasperatus satis duxit jubere illum dividere donarium cum contubernali. Salutatus 
similiter a psitaco emi jussit eum. Idem miratus in pica hanc quoque redemit. 
Exemplum sutorem pauperem sollicitavit, ut corvum institueret ad parem 
salutationem, qui impendio exhaustus saepe ad avem exhaustus saepe ad avem non 
respondentem dicere solebat : Opera et impensa periit. Aliquando tamen corvus 
coepit dicere dictatam salutationem. Hac audita dum transit Augustus respondit : 
Satis domi salutatorum talium habeo. Superfluit coruo memoria, ut et illa quibus 
dominum querentem solebat audire subtexeret : Opera et impensa periit. Ad quod 
Caesar risit emique avem jussit quanti nullam adhuc emerat. Hactenus Macrobii 
verba reddidimus. Divus Hieronymus ad Pammachium videtur huic adagio velut 


alterum quoddam adagium subtexuisse : Oleum perdit et impensas, qui bovem mittit 

ad ceroma. Siquidem hoc ipsum bovem ad ceroma mittere proverbium sapit, pro eo, 
quod est: docere indocilem aut ad id muneris quempiam asciscere, ad quod 
obeundum minime sit idoneus videlicet ingenio repugnante. Nam ceroma dicitur 
vnguentum, quo olim unguebantur athletae ; id ex oleo certisque terrae generibus 


conficiebatur. Porro ad certamina bos inutilis est. 


363. I, IV, 63. Reti ventos venaris 


Δικτύῳ ἄνεμον θηρᾷς, id est Reti ventos captas. De frustra laborantibus aut 
qui stulte sequuntur ea, quae nulla sit assequendi spes, aut qui rem inanem inaniter 


captant. Nam vtre contineri ventus potest, reti nequaquam. 


364. I, IV, 64. Tranquillum aethera remigas 


Αἰθέρα νήνεμον ἐρέσσεις, id est Aere tranquillo remigas. Apud Zenodotum 
refertur de incassum laborantibus; perinde est quasi dicas Aerem diverberas 


remigantium more. 


365. I,1V, 65. Mortuum flagellas 


Nekçov μαστίζεις, id est Mortuum flagellas. In eos, qui obiurgant illos, qui 
nihil prorsus objurgatione commoveantur ; aut qui vita defunctos insectantur ac 


lacerant. 


366. I, IV, 66. Ollam exornas 


Χύτραν ποικίλλεις, id est Ollam exornas sive picturas. De ïis, qui in re 
vehementer absurda frustra conantur. Ineptus enim labor ollae, vasi contempto et 
culinariis usibus destinato, picturae lenocinium adhibere. Cui simillimum quiddam 


vulgo jactatur, bracteis aureis inaurare iuglandium putamina. 

367. I,1V, 67. Ovum adglutinas 


Ὠὸν κολλήεις, id est Ovum glutino compingis. Refertur a Diogeniano. 


Ridicule laborat, qui fractum ovi putamen glutino sarcire et coagmentare conetur. 


368. I, IV, 68. Utrem caedis 


Ἀσκὸν δέρεις, id est, Utrem caedis aut utrem excorias. Extat apud 
Aristophanem in Nubibus. Ad quod allusisse videtur Apuleius in Asino, cum 
meminit de tribus utribus a se percussis ac vulneratis. Sumptum vel a Bacchi sacris 


vel ab 115, qui percussis utribus inanem movent strepitum. 
369. I, IV, 69. Utrem vellis 


Huic simillimum : Ἀσκὸν τίλλεις, id est Utrem vellis. Vel quod non sentitat 


vel quod pilis careat. 
370. I, IV, 70. Actum agere 


Terentius in Phormione : Ohe / actum, aïunt, ne agas! τὸ πραχθὲν μὴ 
πράξῃς. À judiciorum consuetudine sumptum, qua fas non est iterum agere causam, 
de qua jam sit pronuntiatum. Plautus : Rem actam agjis, id est incassum laboras. Q. 
Fabius apud T. Livium dec. IT, lib. VIII : Scio multis vestum videri, Patres Conscripti, 
rem actam hodierno die agi et frustra habiturum orationem, qui tanquam de integra 
re, de Africa provincia sententiam dixerit. M. Tullius libello De amicitia indicat dici 
solitum de negotio, quod praepostere geritur. Sed cum multis, inquit, in rebus 
negligentia plectimur tum maxime in amicis et deligendis et colendis. Praeposteris 


enim utimur consiliis et acta agimus, quod vetamur proverbio. 

371. I1,1V, 71. Cotem alis 


Ἀκόνην σιτίζεις, id est Cotem alis. Dicitur in homines edaces plurimique cibi, 
qui nihilo tamen habitiores inde reddantur. Nam in cotis macilentiam hodieque 
vulgo jactatur adagium, cum aiunt Tam pinguem quam cotem, macilentum 
quempiam esse significantes. Hermolaus Barbarus in epistola quadma ad Picum 
interpretatur hoc proverbium pro male collocare beneficium, unde non sit reditura 
gratia, vt affine sit illi quod alibi dicetur : Ale luporum catulos, cum ex beneficio redit 


mala gratia. 


372. I,1V, 72. Hylam inclamas 


Ὕλαν κραυγάζεις, id est Hylam inclamas. De frustra vociferantibus aut in 
genere de nihil proficientibus. Ab hujusmodi casu natum adagium. Hylas, 
Theodamantis filius, cum esset inter Argonautas formosus adolescens, adamantus est 
ab Hercule. Is cum esset in Mysia / forte aquatum egressus, in fonte periit ; unde et a 
nymphis adamatus ac raptus fingitur. Ad hunc vestigandum missus est Polyphemus, 
qui ingenti vociferatione nomen inclamabat Hylae neque quicquam tamen profecit. 
Atque hinc ortum proverbium. Vergilius videtur ad nautarum clamorem retulisse, 
cum ait : 

His adjungit Hylam nautae quo fonte relictum 

Clamassent, ut littus Hyla, Hyla omne sonaret. 

Meminit hujus et Theocritus in Idyllio N : 

Τρὶς μὲν Ὕλαν ἄῦσεν ὅσον βαθὺς ἄρυσε λαιμός, 

Τρὶς δ΄ ἄρ’ ὁ παῖς ὑπάκουσεν, ἁραιὰ δὲ ἵκετο φωνή, id est 

Ter quanto potuisset Hylam clamore vocabat 

Mugitum intendens imo de gutture vocis ; 


Ter puer audiit ac tenuis vox perculit aures. 

Nihil obstat, quominus ad sacrorum consuetudinem referatur, quae in Hylae rapti 
memoriam sunt instituta, in quibus Hylae nomen inclamabatur. Id fuerit venustius 
atque concinnius, ubi quis rem absentem frustra desiderat vel deplorans vel optans ; 
ut si quis ad inopiam redactus optaret sibi centum talenta, quae quondam habuisset. 
Ad hanc paroemiam respexisse videtur Aristophanes in Pluto : 

Ποθεῖς τὸν où πανόντα καὶ μάτην καλεῖς, id est 

Desideras absentem inaniter vocans. 
De Mercurio dictum placentas illas deplorante, quas in sacris consueverat aliquando 


edere. 


373. I, IV, 73. Inaniter aquam consumis 


Ἄλλως ἀναλίσκεις ὕδωρ, id est Inaniter consumis aquam. In eos quadrabit, 
qui frustra suadent. À prisco more judiciorum sumptum, in quibus ad clepsydrae 
modum dicebatur. Aeschines contra Demosthenem ostendit primam aquam infundi 
solere actoribus, alteram patronis, tertiam judicibus ad poenam constituendam, nisi 
primis sententiis reus fuisset absolutus. Et Demosthenes Aeschinem provocat, ut vel 
in sua aqua, si posit, dicat, quod decretum fuisset ispo unquam auctore scriptum : 
Ἀναστὰς καὶ ἐν τῷ ἐμῷ ὕδατι εἰπάτω. Huc alludens Lucianus ἐν τῷ Περὶ τῶν ἐπὶ 
μισθῷ συνόντων, in rhetorem quendam jocatur, qui apud barbaros, in convivio 
diceret, non ad aquae, sed ad amphorae vinariae modum. Idem in Bis accusato : 
Ἐκείνης γὰρ τό γε νῦν ῥέον, id est Nam illius sane in praesentia fluit aqua. Videtur 
id subindicare Plato in Theaeteto, cum ait quosdam πρὸς μικρὸν ὕδωρ, id est ad 
pusillum aquae, docere posse quae gesta sint. Idem in eodem : Κατεπείγει γὰρ ὕδωρ 
ῥέον, id est Urget enim aqua fluens, quod oratoris sit ad praescriptas clepsydras 
dicere. Apuleius in Asino aureo : Rursum praeconis amplo boatu citatus accusator 
quidam senior exurgit, et ad dicendi spatium vasculo quodam invicem coli graciliter 
fistulato ac per hoc guttatim defluo infusa aqua, populum sic adorat. Plinius junior 


Falconi : Et qui jubere posset tacere quemcunque, huic silentium clepsydra indici. 

Idem Arriano : Dixi horis pene quinque. Nam viginti clepsydris, quas spatiosissimas 
acceperam, sunt additae quatuor. Quintilianus libro XII : Et si quid ipse tibi sumas, 
probandum est, et laboratam congestamque dierum ac noctium studio actionem 
aqua deficit. M. Tullius in calce secundi libri Tusculanarum quaestionum : Cras ergo 
ad clepsydram, sic enim dicimus. Idem De oratore libro ΠῚ de Pericle loquens, At 
hunc, inquit, non clamator aliquis ad clepsydram latrare docuerat, sed ut accepimus 
Clazomenius ille Anaxagoras, vir summus in maximarum rerum scientia. Philetas 
apud Athenaeum libro Il: Τοσαῦτα ὥσπερ οἱ ῥήτορες πρὸς ὕδωρ εἶπον, id est 
Tantum, ut solent rhetores, ad aquam dixi; fuerat autem de aqua sermo. Hinc 
captata est allusionis gratia. Demades jocabatur in Demosthenem ὑδροπότην, quod 
caeteri quidem ad aquam dicerent, Demosthenes ad aquam scriberet. Philostratus in 
Adriano sophista τοὺς ἀπὸ κλειψύδρας appellat sophistas, qui ad aquam 
exercebantur. Porro prisci lineis et umbris horas distinguebant. P. Scipio Nasica 
primus repperit clepsydram, qua nuilo quoque die et noctibus horae distinguerentur. 


Nunc pro clepsydris clepsammis et αὐτομάτοις utuntur horologiis. 


374. I, IV, 74. In aere piscari, Venari in mari 


Ejusdem generis sunt et illa, quae Plautus usurpat in Asinaria : In aere piscari 
et in mari venari reti jaculo. Quadrabunt simpliciter in eos, qui frustra moliuntur τὰ 
ἀδύνατα aut qui praepostere ibi quaerunt aliquid, ubi ne sperari quidem possit ; ut si 
quis in magistratibus vitam tranquillam, in voluptatibus beatam, in opibus felicem 
quaerat. Itaque Libanus servus ad hero suo Demaeneto jussus, ut uxorem ipsius 
argento defraudaret, significans nulla ratione fieri posse, ut a muliere tenacissima 
quicquam auferretur, 

Inde, inquit, una me opera piscari in aere 


Venari autem reti jaculo in medio mari. 

375. 1,1V, 75. Aquam e pumice postulas 


Superiori non admodum diversum, quod apud eundem poetam legitur : 
Aquam e pumice postulare pro eo, quod est : frustra ab alio petere, cujus ipse a quo 
petas, maxime sit indigus. Nihil enim pumice lapide siccius, nihil siticulosius. 
Perinde ac siquis ab indoctissimo doceri postulet, ab inconsultissimo consilium 
expectet, ab egeno munus, ab inope praesidium, denique ab avaro ac tenaci 
pecuniam. Plautus : Nam tu aquam e pumice nunc postulas, / Qui ipsus sitiat. 

Pumex, inquit idem, non aeque est aridus atque hic senex. 

Est autem pumex lapis cavernosus,quo solent polire codices, naturae adeo siccae, ut 
si in urceum bullientem immiseris, fervorem extinguat non solum ad tempus, sed in 
totum. Nec aliud in causa putat esse Theophrastus, nisi quod vehementissima 
siccitate spumam totam ad se trahere nitatur. Meminit et de Chio quopiam Eudemo, 
qui pumice acri consperso aceto munire sese conseruerit, ut post septimam ellebori 


potionem nec balneis nec vini potatione provocaretur ad vomitum. 


376. I, IV, 76. Nudo vestimenta detrahere 


Ad hanc sententiam pertinet hoc quoque, quod ab eodem est usurpatum 
poeta : Nudo vestimenta detrahere pro eo, quod est : ab eo sperare emolumentum, 
cui ne sit quidem quod auferri queat. Sic enim idem Libanus in Asinaria Plautina 
admonitus ab hero, ut ab ipso per fallaciam argentum abraderet, quo filio emeretur 
amica, 

Maximas, inquit, nugas agis. 

Nudo detrahere vestimenta me jubes. 

Adducit et divus Chrysostomus proverbium vulgo jactatum, quo dicebant nec a 
centum viris unum nudum spoliari posse. Apuleius Asinus libro primo scripsit : 


Nudum nec a decem palaestritis posse spoliari. 

377. I,1V, 77. Anthericum metere 


Τὸν ἀνθέρικον θερίζειν, id est Anthericum metere, dicebantur, qui laborem 
inanem ac sterilem caperent. Anthericus, herbae genus, quod meti non possit, sed 
velli minibus necesse est velut et linum. Antherices vocantur summa spicarum 
fastigia sive atheres. Herodotus asphodeli caules antherices vocat teste Suida, quos et 
tenaciores ait esse quam ut frangi queant. Antherici meminit et Plinius libro XXI, cap. 


XVII. In Graecorum commentariis reperio promiscue positum antherices et atherices. 


378. I, IV, 78. Ex harena funiculum nectis 


Ἐκ τῆς ψάμμου σχοινίον πλέκειν, id est Ex harena funiculum nectere, est 
frustra conari, quod nulla ratione potest effici. Quid enim stultius quam ex harena, 
quae nullo modo coharescit, funem velle nectere ? Proverbium utrunque, nempe tum 
hoc tum quod proxime retulimus, usurpat Aristides in communi defensione quatuor 
oratorum : Καταδύντες δὲ εἰς τοὺς χηραμοὺς ἐκεῖ τὰ θαυμαστὰ σοφίζονται σκιᾷ 
τινι λόγους ἀνασπῶντες, ἔφης, ὦ Σοφοκλῆς, τὸν ἀνθέρικον θερίζοντες, τὸ ἐκ τῆς 
ψάμμου σχοινίον πλέκοντες, οὐκ οἶδα ὅντιν΄ ἱστὸν ἀναλύοντες, id est Verum 
abdentes sese in secessus quosdam, illic admirandam ïillam comminiscuntur 
sapientiam umbra quadam attrahentes verba, quemadmodum abs te dictum est, 
Sophocles, anthericum metentes, ex harena nectentes funiculum, et haud scio quam 
retexentes telam. Significat his adagiïis umbraticum illud philosophorum studium 
nihil omnino fructus adferre. Columella in praefatione carminis De cultura 
hortorum : Nam etsi multa sunt ejus quasi membra, de quibus aliquid possumus 
effari, tamen eadem tam exigua sunt, ut, quod aiunt Graeci, ex incomprehensibili 
parvitate harenae funis effici non possit. Proverbium peculiariter accommodabitur ad 
usus hujusmodi : si quis conetur in concordiam redigere moribus longe dissimillimos 
et inter quos nihil omnino convenit, aut si quis orationem argumentis dissonis 


contexat quasi Chimaeram quandam fingens et hujusmodi monstrum, cujusmodi 

describit Horatius : Humano capite, equina cervice reliquis item membris ex variis 
animantium generibus ita collatis, 
Ut turpiter atrum 


Desinat in piscem mulier formosa superne. 


379. I,1V, 79. Ab asino lanam 


Cui finitimum est et illud : Ovov πόκας ζητεῖς, id est Asini lanas quaeris. De 
iis, qui stulte quaerunt ea, quae nusquam sunt. Effertur adagium etiam ad hunc 
modum : Ὄνου πόκαι, id est Asini lanae. Aristophanes : 

Τίς εἰς τὸ Λήθης πεδίον, τίς εἰς ὄνου πόκας ; id est 

Asini quid ad lanas ? Quis in Lethes solum ? 
per asini lanam res vanas significans et quae nusquam sunt. Trimeter Graecis 


constabit, si tollas alterum tic. 


380. I, IV, 80. Asinum tondes 


Eundem sensum habet Τὸν ὄνον κείρεις, id est Asinum tondes. De his, qui 
rem absurdam atque inutilem aggrediuntur, propterea quod asinum neque pectere 
possis propter villos neque tondere, cum lanam non habeat. Hujus meminit 


Aristophanes in Ranis. 


381. I, IV, 81. Lupi alas quaeris 


Λύκου πτερὰ ζητεῖς, id est Lupi alas quaeris. De 115, qui quaerunt ea, quae 
nusquam sunt; aut ubi quis verbo duntaxat territat, alioqui re nunquam facturus 
quod minatur. Neque enim fieri potest, ut lupus alatus inveniatur. Proverbium 


recensetur a Suida. 

382. I, IV, 82. Quae apud inferos 


Eodem loco interpres admonet et hujus adagii tanquam eundem habentis 
sensum : Τὰ ἐν Ἅιδου, id est Ea quae apud inferos. Citatque Aristarchum auctorem 
idque inde natum putat, quod Cratinus finxerit quendam apud inferos funem 
torquentem, asinum autem arrodentem ea, quae ille jam torsisset, atque ita inaniter 
laborare, qui torquebat. Quamquam illud Τὰ ἐν Ἅιδου generaliter ad omnia pertinet, 
quae poetarum fabulis traduntur, nulli credita nisi pueris. Unde cum inania 
somniisque similia significabimus, apte dicemus : Τὰ ἐν Ἅιδου. Athenaeus libro 
Dipnosophistarum quarto refert Democritum scripsisse volumen, cui titulus fuerit 
Τὰ περὶ τῶν ἐν Ἅιδου, prodigiosis, ut conjectandum est, refertum fabulis, et hinc 


potest videri ductum proverbium. 


383. I, IV, 83. Contorquet piger funiculum 


Huic adeo simile est, ut idem videri possit, quod de Ocno ono, id est pigro 
asino, refert Pausanias in Phocicis, apud lonas, ut ait, celebratum : Συνάγει ὄκνος 
τὴν θώμιγγα, id est Torquet piger funiculum. Ipsius verba super hac re subscribam : 
Μετὰ δὲ αὐτοὺς ἀνήρ ἐστι καθήμενος, ἐπιγράμμα δὲ Ὄκνον εἶναι λέγει τὸν 
ἄνθρωπον. Πεποίηται μὲν πλέκων σχοινίον, παρέστηκε θήλεα ὄνος ἐπεσθίουσα 
τὸ πεπλεγμένον ἀεὶ τοῦ σχοινίου. Τοῦτον εἶναι τὸν Ὄκνον φίλεργόν φασιν 
ἄνθρωπον, γυναῖκα δὲ ἔχειν δαπανηράν: καὶ ὁπόσα συλλέξαιτο ἐργαζόμενος OÙ 
πολὺ ἂν ὕστερον ὑπὸ ἐκείνης ἀνήλωτο. Οἶδα δὲ καὶ ὑπὸ Ἰώνων, ὁπότε ἴδοιέν τινα 
πονοῦντα ἐπὶ οὐδενὶ ὄνησιν φέροντι, ὑπὸ τούτου εἰρημένον ὡς ὁ ἀνὴρ οὗτος 
συνάγει τοῦ Ὄκνου τὴν θωμίγγα, id est Post hos vir quidam est sedens, titulus 
indicat eum Oxkvov esse. Factus est autem ad hunc modum, ut ipse funiculum 
torqueat astante asella, quae quod tortum fuerit assidue abrodat. Hunc Ocnum aiunt 
hominem esse industrium operique intentum, sed uxorem habere sumptuosam ac 


prodigam, ut quidquid is suo labore corraserit, id mox absumatur ab illa. Cognitum 

autem est mihi etiam ab Ilonibus dici solere, si quem conspexissent in re quapiam 
elaborantem, quae nihil adferret emolumenti : hic homo funiculum Ocni contorquet. 
Videtur argumentum picturae sumptum ab occasione vocis ancipitem obtinentis 
significatum. Siquidem συνάγειν τὸν βίον aiunt Graeci pro comparare victum. 
Colligit autem qui rem auget, dissipat qui profundit. Atque hoc quidem argumentum 
apparet olim multorum artificum operibus fuisse celebratum. Siquidem Plinius in 
Historia mundi Socratis egregii pictoris argumenta commemorat et de asino spartum 
arrodente. Et piger, inquit, qui appellatur Ocnos, spartum torquens, quod asellus 
arrodit. Fertur idem picturae genus et Delphis fuisse a Polygnoto Thasio dicatum. 
Quo quidem negant desidem et ignavum significatum, quemadmodum existimat 
Varro, imo laboriosum magis et industrium, sed cui sit uxor prodiga. Eoque 
Pausanias ait non marem asellum, sed foeminam in pictura fuisse. Idem 
argumentum marmore caelatum Romae duobus visitari locis, nempe in Capitolio et 
in hortis Vaticanis, Hermolaus Barbarus testis est. Usus est hoc adagio et Propertius : 
Dignior obliquo funem qui torqueat Ocno 
Aeternusque tuam pascat, aselle, famem. 
Verum illud interim admirandum, cur Plinius eum scripserit appellatum Ocnum, id 
est pigrum, qui funem torqueret, ac non magis asellum arrodentem. Maxime cum 
Propertius non eum Ocnon appellet qui torqueat, sed illi torqueri funem, ut asinum 
intelligas citius quam torquentem. Meminit hujus adagii Plutarchus in commentario 
Περὶ τῆς εὐθυμίας : Ἀλλ΄ ὥσπερ ἐν Ἅιδου ζωγραφούμενος σχοινοπλόκος ᾧτινι 
παρίησιν ἐπιβοσκομένῳ καταναλίσκει τὸ πλεκόμενον, id est Sed quemadmodum 
apud inferos depictus is, qui funem torquet, cui adest, qui depascens absumit id, 


quod tortum fuerit. 


384. I, IV, 84. Littori loqueris 


Αἰγιαλῷ λαλεῖς, id est Littori loqueris. Refertur a Graecis adagiorum 


collectoribus. Dictum in eos, qui frustra vel suadent vel orant, perinde quasi surdo 

loquantur. Nam littora propter assiduum fluctuum fragorem surda dicuntur. 
Ovidius : 
Surdior ille freto clamantem nomen Orestis 


Traxit mornatis in sua tecta comis. 


385. I, IV, 85. Vento loqueris 


Suidas addit et hoc : Ἀνέμῳ διαλέγῃ, id est Vento loqueris pro eo, quod est : 
inaniter. Nam ventus omnia dissipat cogitque evanescere. Unde et auris discerpta 
mandata dixit Vergilius, quae abierant in oblivionem. Plautus in Mostellaria : 

Hic 

Nescit quidem nisi foenus fabulari 

Vento. 

Consimili figura apud Athenaeum legitur : Γ καὶ οὐρανῷ λαλεῖν, id est Coelo ac 


terrae loqui. 


386. I, IV, 86. Mortuo verba facit 


Nekçow λέγουσα μύθους εἰς οὖς, id est Mortuo ad aurem fabulam narrans. 

Plautus : Mortuo verba nunc facio. Terentius : Verba fiunt mortuo. Rursum Plautus : 
Nihilo pluris refert, 

Quam si ad sepulchrum mortuo dicat jocum. 
Pertinet huc quod est apud Aeschylum in Agamemnone : 

Ἔοικα θρηνεῖν ζῶσα πρὸς τύμβον μάτην, id est 

Frustra ad sepulchrum viva ploro mortui. 
Natum adagium a ridicula consuetudine veterum vita defunctos ter voce cientium, 
unde conclamati dicebantur, praeterea in pompis funeralibus multa deplorantium 
erga mortuum. Quem morem irridet Lucianus in libello De luctu, quem nos Latinum 


fecimus. 

387. I, IV, 87. Surdo canis. Surdo fabulam narras 


Eandem vim habet Κωφῷ ἄδεις, id est Surdo canis. Vergilius in Bucolicis : 

Non canimus surdis, respondent omnia sylvae. 
Horatius: Narrare putaret asello / fabellam surdo. Terentius in Heauton 
timorumeno : Nae ille haud scit quam mihi nunc surdo narret fabulam. Item T. 
Livius de bello Macedonico libro X: Quae vereor ne vanis auribus cecinerint. 
Aeschylus in Ἑπτὰ ἐπὶ Θήβαις : 

Ἤκουσας ἢ οὐκ ἤκουσας ; ἢ κωφῇ λέγω ; id est 

An audisti, an non audisti ? Num surdo loquor ? 
Allusit huc Ovidius Amorum libro ΠῚ: 

Quid juvat ad surdas si cantet Phemius aures ? 

Quid miserum Thamyram picta tabella juvat ? 

Ortum videtur a ridiculo casu, quo saepe fit, ut hospes incidat in surdum, quem 


percontetur multa ridentibus iis, qui surdum noverunt. 


388. I, IV, 88. Frustra canis 


Ἄλλως ἄδεις, id est Frustra canis. Πρὸς κενὴν ψάλλεις, id est In vanum 
cantas. De 1159, qui frustra suadent. À cantoribus ductum, qui cum ingrati sunt 
auditoribus, inaniter canunt, cum a nemine audiantur, aut qui canunt suo sumptu 
nihil auferentes praemii. Nam cantilenam Graeci proverbiali metaphora frequenter 
appellant orationem. Inde est illud in Euripidis Hecuba : Ἥξει τι μέλος, id est Veniet 
aliqua cantilena, et eandem cantilenam canis, et ad aures occinere et παρὰ τὸ μέλος 
φθεγξάμενος, id est praeter cantum sonans. Usurpavit adagium hoc ac simul 
exposuit Lycophron poeta : 

Τοιγὰρ ψαλάξεις εἰς κενὸν νευρᾶς κτύπον, 

Ἄσιτα κἀδώρητα φορμίζων μέλη, id est 


Itaque ciebis irritos fidium sonos, 

Jejuna et indonata pulsans carmina. 
Interpres addit proverbium ad hunc etiam efferri modum : Εἰς κενὸν κρούεις τὰς 
χορδάς, id est Frustra pulsas chordas. Sumptum autem a citharoedis, qui sic canunt, 
ut nihil accipiant muneris et domi cibum capiant, hoc est suo sumptu suoque victu, 
quemadmodum ait Plautus, aliis cantent. Nisi cui videbitur ad Apologum Aesopi 
referendum de tibicine frustra pisces invitante cantilenis. Nam audierat Arionis 


fabulam. 


389. I, IV, 89. Lapidi loqueris 


Λίθῳ διαλέγῃ, id est Lapidi loqueris, eundem sensum habet. Et apud 
Terentium in Ἑαυτοντιμωρουμένῳ lapis pro stupido brutoque homine ponitur 
aliquoties. Non inscitum est quod refert Laertius. Cuidam interroganti quanam in re 
melior esset evasurus filius si erudieretur, Si nihil aliud, inquit Aristippus, certe in 


theatro non sedebit lapis super lapidem. 


390. I, IV, 90. Parieti loqueris 


Πρὸς τὸν τοῖχον λαλεῖς, id est Parieti loqueris. Et hoc quoque refertur ἃ 
Graecis collectoribus. Effertur et ad hunc modum : Διὰ τοίχου λαλεῖν, id est Per 
parietem loqui. Dici consuevit, ubi quis rei quippiam faceret vehementer absurdae. 
Fortassis ab amantibus sumptum, qui ad fores ac fenestras aut etiam parietes 
amicarum perinde loquuntur nonnunquam, quasi sensus aliquis illis adsit. Plautus in 
Truculento usurpat pro eo, quod est : tacituro loqui. Ego, inquit, ero paries : loquere 


tu. 


391. I, IV, 91. Nugas agere 


Latinis perinde atque Graecis tritum adagium : Nugas agere pro eo, quod est : 
rem frivolam ac nihili facere seu frustra conari. Λῆρον ληρεῖς, Atticis familiare, id est 


Nugas nugaris. Aristophanes in Nebulis Socratem subtilium nugarum antistitem 

vocat quasi frivolarum argutiarum auctorem: Σύ te, λεπτοτάτων λήρων ἱερεῦ. 
Λῆρος μακρός dixit Galenus libro Περὶ δυνάμεων φυσικῶν secundo. Λῆρος οὖν 
μακρός ἐστιν ἅπασα τῶν πόρων ὑπόθησις εἰς φυσικὴν ἐνέργειαν, id est Magnae 
igitur nugae sunt omnis pororum suppositio ad vim naturalem. Jucundius fit, cum 
refertur ad personam velut apud Athenaeum libro VI: 
Οἱ δὲ ποιηταί, φησι, λῆρός εἰσίν, id est 
Porro poetas nugas esse praedicat. 
Dicunt et ὑθλεῖς, id est deliras ac desipis, quod est translatum ab aniculis, quae 
postaequam aetatis vitio coeperint desipiscere, futiles quasdam nugas blaterare 
solent. Ausonius ad Paulum : 
Phoebus jubet verum loqui. 
Etsi Pierias patitur lirare sorores 
Nusquam ipse torquet aulaca. 
In quibus versibus obscurior est allusio et prope dixerim inepta. Nam homo bilinguis 
pariter ad utrunque sermonem et duplicem nominis significatum respexit. Siquidem 
λῆρος Graecis nugas significat et lirae seu porcae Latinis vocantur sulci Nam 
agricolae primum proscindunt, deinde comminuunt glebas, postremo lirant. Proinde 
subtexuit nunquam ipse torquet αὔλακα. Olim enim agricolatores delirare 
dicebantur, qui a recto sulcorum ordine deflecterent. Inde transsumptum ad eos, qui 


desipiscunt. 


392. I, IV, 92. In coelum jacularis 


Ἐς τὸν οὐρανὸν τοξεύεις, id est: In coelum sagittam torques. Est apud 
Zenodotum ac Suidam de 115, qui frustra laborant aut qui audent eos lacessere, quos 
non possunt laedere. Nihil enim ferire potest, qui in coelum torquet, nisi quod divos 
videtur petere. At non raro fit, ut jaculum in ipsum mittentem recidat. Extat 
hujusmodi quaedam sententia in proverbiis etiam Hebraeorum, nempe apud 


Ecclesiasticum cap. XXVII : Qui in altum mittit lapidem, super caput ejus cadet et 

plaga dolosa dolosi dividet vulnera, et qui foveam fodit, incidet in eam, et qui statuit 


lapidem proximo suo, offendetur in eo, et qui laqueum alii ponit, peribit in illo. 


393. I, IV, 93. Delphinum cauda ligas 


Δελφῖνα πρὸς τοὐραῖον δεῖς, id est: Delphinum cauda alligas. In eos, qui 
quippiam incassum conantur. Propterea quod delphinus cauda sit lubrica nec ea 
parte teneri queat; aut quod cauda sit valida, cujus agitatione fertur et naves 
aliquando subvertere, ut hac parte sit invictus. Quadrabit et in eos, qui ea via 


quempiam aggrediuntur, qua nequaquam possit superari. 


394. I, IV, 94. Cauda tenes anguillam 


AT οὐρᾶς τὴν ἔγχελυν ἔχεις, id est: Cauda tenes anguillam. In eos apte 
dicetur, quibus res est cum hominibus lubrica fide perfidisque aut qui rem fugitivam 


atque incertam aliquam habent, quam tueri diu non possint. 


395. I,1V, 95. Folio ficulno tenes anguillam 


Huic diversum est illud': Τῷ θρίῷ, τὴν ἔγχελυν, id est: Folio ficulno 
anguillam, subaudiendum tenes. Ubi quis alioqui fugax et lubricus, arctiore nodo 
tenetur quam possit elabi. Nam fici folium scabrum est, ut cui nomen etiam inditum 
ab asperitate scripserit Plutarchus, atque ob id ad retinendam anguillam natura 


lubricam vel maxime idoneum. 


396. I, IV, 96. Medius teneris 


Huic sententiae confine est illud apud Aristophanem in Ranis: Νῦν ἔχῃ 
μέσος, id est: Nunc medius teneris, de eo, qui sic tenetur, ut extricare sese nulla 
ratione possit. Translatum a palaestritis atque athletis, qui si quem medium corripue- 


rint, facile vincunt. Sunt autem verba Aeaci ad Bacchum : Ἀλλὰ νῦν ἔχῃ μέσος, id 

est: At nunc medius tenere. Eodem pertinet illud apud Terentium : Sublimem 


medium arriperem. 


397. I, IV, 97. Delphinum natare doces 


Δελφῖνα νήχεσθαι διδάσιεις, id est: Delphinum natare doces. In eos 
competit, qui monere quempiam conantur in ea re, in qua cum sit ipse 
exercitatissimus, nihil eget doctore. Nam delphinus in natando pernicissimi impetus 
est, ita ut non modo superet omne natatilium genus velocitate, verumetiam 
terrestrium animantium ut auctor Aelianus libro ΧΙ. Quin et naves transilit seque 


contento spiritu teli in morem ejaculatur. 


398. I, IV 98. Aquilam volare doces 


Ἀετὸν ἵπτάσθαι διδάσκεις, id est : Aquilam volare doces. Diversa metaphora 
sententiam eandem declarat. Quod enim delphini inter pisces, id aquila inter 
volucres. Quibus id etiam commune, quod uterque παιδεραστιίς esse narratur. 
Allusisse videtur huc Gregorius in epistola quadam ad Eudoxum rhetorem : Τοὺς 
πολλοὺς ἔα χαίρειν καὶ εἶναι κολοιοὺς πτῆσιν ἀετῶν δοκιμάζοντας, id est : Sine 


valere vulgus, sine esse graculos, qui volatum aquilarum probent. 


399, I, IV, 99. In eodem haesitas luto 


Terentius in Phormione : In eodem haesitas luto. In eos competit, qui sic 
implicantur negotio cuipiam, ut se nequeant extricare. À viatoribus translatum, qui 
simul atque in lutum inciderint, cum alterum pedem conantur educere, altero altius 
immerguntur. Rursum, ut hunc extrahant, alter quem eduxerunt denuo est 
infigendus. Eodem alludens Horatius : 

Nequicquam, inquit, coeno cupiens evellere plantam. 

Huic simile est : In eodem haesitare vestigio. Qu. Curtius lib. IV : Tertium diem metu 


exangues jam armis suis oneratos in eodem vestigio haerere. 

400. I, IV, 100. In aqua haeret 


Usurpatur huic non dissimile proverbium a M. Tullio libro Officiorum tertio : 
Dicit ille quidem multa multis locis, sed aqua haeret, ut aïunt. Significat autem 
Epicurum parum secum in disputando constare seque ipsum involvere, dum ea quae 
dicit alibi pugnant cum 115, quae dixit alibi atque ita quasi fluctuare neque in solido 
consistere. Id quod evenire solet 115, qui cum aberrent ἃ vero, verborum fucis rem 
involvunt. Translatum apparet vel a fluitantibus qui vado destituti huc atque illuc 
jactantur quoque magis se commovent, hoc majore periculo laborant. Aut certe ab 
oratorum clepsydra, de qua meminimus alibi, ut eum In aqua haerere dicamus, qui 
sese destillata jam aqua, tamen e causa non potest expedire. Cicero ad Q. fratrem 
libro II : Quod Idibus et postridie fuerat dictum de agro Campano actum iri, non est 
actum. In hac causa mihi aqua haeret. Incertum, utrum significet eam actionem 
integram sibi relinqui, an causam esse inextricabilem. Huc referendum illud, quod 
paulo superius ex Quintiliano citavimus : Et laboratam congestamque dierum ac 
noctium labore actionem aqua deficit Nec abhorrent ea quae post dicemus in 


proverbio : Haeret in vado. 


401. I, V, 1. Multa cadunt inter calicem supremaque labra 


Sulpitius Apollinaris grammaticus apud Aulum Gellium in Noctibus Atticis 
libro decimotertio, capite decimoseptimo duo quaedam adagia notat, alterum 
Graecum alterum Latinum, quorum amborum eadem sit sententia. Graecus est 
versiculus, inquit, hexameter παροιμιώδης : 

Πολλὰ μεταξὺ πέλει καὶ χείλεος ἄκρου, id est : 

Multa cadunt inter calicem supremaque labra. 

Quo monemur nihil tam certum sperari neque quicquam tam esse vicinum, quod 
non repentinus aliquis casus queat intervertere, adeoque non esse tutum venturis 


fidere, ut vix etiam illa sint certa quae manibus tenemus. Originem adagii quidam ad 

hujusmodi fabulam referunt. Ancaeus, Neptuni et Astypaleae Phoenicis filius, cum 
vitem sereret graviterque ministris instaret urgeretque, quidam operis taedio 
commotus in herum negavit futurum, ut ex ea vite herus unquam vinum gustaret. 
Post ubi vitis provenisset feliciter atque uvae maturuissent, herus exultans ac 
gestiens servum eundem accersit atque ut sibi vinum infundat jubet. Deinde jam 
calicem admoturus ori, servo, quae dixisset, redegit in memoriam quasi vanam 
exprobrans divinationem. At 116 sententiam hanc hero respondit : Inter calicem ac 
summa labia multa posse intervenire. Servili sententiae favit eventus. Nam inter 
loquendum priusquam ille vinum hauriret, alter quidam minister ingressus nuntiat 
vinetum ab apro quopiam immani vastari. Quibus auditis Ancaeus deposito poculo 
protinus in aprum fertur, a quo inter venandum percussus interiit. Usurpavit hoc 
adagii Lycophron in lambicis : 

Ἐγὼ dE ὁ τλήμων σὺν κακῷ μαθὼν ἔπος, 

Ὡς πολλὰ χείλευς καὶ δεπαστραίων ποτῶν 

Μέσῳ κυλίνδει μοῖρα παμμήτων βροτῶν, id est : 

Miser ast ego meo dicta cognoscens malo, 

Ut plurima inter poculum ac labrum solet 

Vertisse fatum res agens mortalium. 
Interpres citat Aristotelem auctorem, qui et ipse de Ancaei fabula meminerit, in qua 
illud variat : Ancaeo vitem instituenti vatem accersitum quempiam praedixisse, non 
futurum unquam, ut ex ea vinum gustaret et expresso in calice vino vatem irrisisse 
tanquam ψευδόμαντιν. Reliqua conveniunt cum 115, quae ex aliorum retulimus 
commentariis. Festus Pompeius ab augure quopiam vicino, qui forte praeterierit, 
praedictum indicat. Lycophron autem alio detorsit, nempe ad Agapenorem patrem et 
Ancaeum Actoris et Eurythemistidis filium et ad aprum Calydonium. Dionysius 
apud Zenodotum mavult paroemiam ad Antinoum referre, de quo meminit 
Homerus in Odysseae XXII. Is Antinous erat unus ex procis Penelopes, cui poculum 


tenenti jamque bibere paranti Ulysses jugulum telo transfixit. Atque ita manibus 

elapso poculo concidit atque interiit. Sed non ab re fuerit Homericum carmen 


adscribere : 


10 


20 


Ἢ καὶ ἐπ’ Ἀντινόῳ ἰθύνετο πικρὸν ὀϊστόν. 

Ἤτοι ὃ καλὸν ἄλεισον ἀναιρήσεσθαι ἔμελλε, 
Χρύσεον, ἄμφωτον, καὶ δὴ μετὰ χερσὶν ἐνώμα, 
Ὄφοα πίοι οἴνοιο: φόνος δέ οἱ οὐκ ἐνὶ θυμῷ 
Μέμβλετο. Τίς κ΄ οἴοιτο μετ΄ ἀνδράσι δαιτυμόνεσσι 
Μοῦνον ἐνὶ πλεόνεσσι, καὶ εἰ μάλα καρτερὸς εἴη, 
Οἱ τεύξειν θάνατόν τε κακὸν καὶ κῆρα μέλαιναν ; 
Τὸν à’ Ὀδυσεὺς κατὰ λαιμὸν ἐπισχόμενον βάλεν ἰῷ: 
Ἀντικρὺ δ΄ ἁπαλοῖο δι’ αὐχένος ἤλυθ’ ἀκωκή. 
Ἐκλίνθη δ’ ἑτέρωσε, δέπας δέ οἱ ἔκπεσε χειρὸς 
Βλημένου, αὐτίκα δ' αὐλὸς ἀνὰ ῥῖνας παχὺς ἦλθεν 
Αἵματος ἀνδρομέοιο, id est : 

Telum haec fatus in Antinoum contorsit amarum. 

At pulchram is pateram jam jam tollebat utrinque 
Auritam atque auro nitidam, jam jamque manu illam 
Admotabat, uti biberet, neque pectore caedem 
Volvebat pavido. Quis enim fore crederet unquam 
Ünus ut in tanto convivarum agmine, quamquam 
Viribus anteeat, mortem sibi nigraque fata 

Moliretur ? At huic jugulum confixit Ulysses 

Tollenti calicem, jaculum penetravit acutum 

Et contra e ceruicibus exiit aerea cuspis. 

Volvitur in latus ille, calix simul excidit icto 

E manibus, mox inde cruor de naribus ingens 


Emicat. 

Nec alienum arbitror hoc loco meminisse, quod Julio Caesari velut exprobranti 


vaticinii vanitatem responsum est : venisse Calendas Martias, non etiam praeterisse. 


402. I, V, 2. Inter os et offam 


Latinum est hujusmodi : Inter os et offam. Quod a cibis sumendis sumptum 
est, quemadmodum Graecanicum illud a potu. Nam olim Romani victitabant offis, ut 
testis est Valerius Maximus. Itaque perinde valet Inter os et offam quasi dicas inter os 
et cibum. Porro proverbium refertur apud Gellium ex oratione quadam Catonis De 
aedilibus vitio creatis, his quidem verbis : Nunc ita aïunt in segetibus et in herbis 
bona frumenta esse. Nolite ibi nimiam spem habere. Saepe audivi inter os et offam 
multa intervenire posse. Verum inter offam atque herbam, ïibi vero longum 


intervallum est. Festus ita refert adagium : Inter manum et mentum. 


403. I, V, 3. Ita fugias ne praeter casam 


Exstat apud Terentium in Phormione cum primis venustum adagium : Ita 
fugias ne praeter casam quo quidem admonemur ne sic aliquod vitium fugiamus ut 
in aliud majus incauti devolvamur : 

Nostrapte culpa facimus, inquit, ut malos expediat esse, 

Dum dici nimium nos bonos studemus et benignos. 

Ita fugias ne praeter casam, quod aïunt. 

Verba sunt Demiphonis senis semet accusantis quod, dum avari famam plus satis 
cupide studeret effugere, stulti reprehensionem incurrisset. Donatus adagii 
metaphoram hunc ad modum enarrat, si modo commentum hoc Donati videtur 
esse : Ita fugito ne tuam casam praetermittas, quae sit tibi tutissimum exceptaculum. 
Aut, ita fugias ne praeter casam, ubi custodiri magis et prehendi fur et mulctari 
verberibus potest. Aut verbum erat, inquit, furem exagitantis et interea providentis 
ne ante casam transeat, ne in praetereundo etiam inde aliquid rapiat. Hanc veluti 


divinationem incerta ac varia conjectantium quis ferret, nisi videremus et juris 

interpretibus et Graecorum adagiorum enarratoribus hunc eundem esse morem ? 
Primum interpretamentum mihi magis arridet. Quidam enim calore fugiendi etiam 
ea praetercurrunt, ubi commode poterant quiescere. Quod unica voce Graeci 
παραφέρεσθαι vocant, id est perperam praeterire ac praetervehi ab eo, quod 
amplectendum erat, aberrantem. Opinor ad hoc adagium respexisse Lucianum in 
Nigrino, cum scribit: Καὶ τοῦτο δὲ ἐν ταῖς τραγῳδίαις TE καὶ κωμῳδίαις 
λεγόμενον, ἤδη καὶ παρὰ θύραν βιαζόμενοι, id est: Et hoc quod in tragoediis et 


comoediis dicitur : jam et praeter casam incitati. 


404. I, V, 4. Evitata Charybdi in Scyllam incidi 


Τὴν Χάρυβδιν ἐκφυγὼν τῇ Σκύλλῃ περιέπεσον. 
lambici sunt dimetri ἀκέφαλοι, quos casusne effuderit an ars finxerit, incertum. 
Horum hic est sensus : Evitata Charybdi in Scyllam incidi, hoc est dum vito gravius 
malum, in alterum diversum incidi. Sumptum adagium ab Homerica fabula, quae 
narrat Ulyssem, dum metu Charybdis proprius ad Scyllam navem admovet, sex e 
comitum suorum numero perdidisse. Quidam aïunt Scyllam Nisi Megarensium regis 
fuisse filiam, quae propter aureum crinem ademptum patri in monstrum hoc 
marinum conversa sit, ut meminit Pausanias in Corinthiacis. Cui videtur assentiri 
Vergilius in Bucolicis, cum ait : 

Quid loquar aut Scyllam Nisi, quam fama secuta est 

Candida succinctam latrantibus inguina monstris, 

Ab, timidos nautas canibus lacerasse marinis Ὁ 
Servius indicat Scyllam Phorci et Cretheidis nymphae filiam. Hanc cum amaret 
Glaucus, Circe, quae illius amore tenebatur, quod eum in Scyllam propensiorem esse 
videret, fontem in quo nympha lavare consueverat, magicis venenis infecit. In quem 
cum illa descendisset, pube tenus in varias mutata est formas. Nam id Circe 
peculiare, in ferarum figuram homines vertere. Horrens itaque suam deformitatem 


sese in mare praecipitem dedit ac fabulae praebuit argumentum. De rei veritate 


396 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


diversa est scriptorum opinio. Salustius putat esse saxum in mari prominens, quod 
procul visentibus muliebrem formam imitetur ; in quod illisi fluctus quoniam et 
luporum ejulatum et canum latratum videntur imitari, finxerunt illam a pube 
hujusmodi feris succinctam esse. In Graecorum commentariis invenio triremem 
fuisse quandam mirae pernicitatis, cui nomen fuerit inditum Scyllae, παρὰ τὸ 
σκυλεύειν, quod Πᾶς grassantes piratae mare Tyrrhenum ac Siculum infestarent 
reliquasque naves quotquot praeterissent, dispoliarent ; atque hinc natam fabulam. 
De Charybde vero narrant poetarum fabulae hanc foeminam fuisse voracissimam, 
quae quod Herculis boves rapuisset, a Jove fulmine icta in mare praecipitata est et in 
hujusmodi versa monstrum, quod adhuc pristinam servat naturam. Absorbet enim 
universa, quaeque absorbuerit, ea circa Taurominitanum egerit litus, ut Salustius est 
auctor. Unde tanquam proverbio scortum vorax et aviditatis numquam satiatae, 
Charybdim appellat Horatius : 
Ah miser 

Quanta laboras in Charybdi, 

Digne puer meliore flamma. 
Servius ait Scyllam in Italia esse, Charybdim in Sicilia. Vergilius in Aeneïdos libro 
tertio transitum hunc inter duo pericula angustum eleganter describit 

Haec loca, inquiens, vi quondam vasta convulsa ruina 

(Tantum aevi longinqua valet mutare vetustas) 

Dissiluisse ferunt, cum protinus utraque tellus 

Una foret ; venit medio vi pontus, et undis 

Hesperium Siculo latus abscidit, arvaque et urbes 

Littore diductas angusto interluit aestu. 

Dextrum Scylla latus, laevum implacata Charybdis. 

Obsidet. 
Et idem alibi : 


Inter utramque viam leti discrimine parvo, 

Ni teneant cursus. 
Homerus Odysseae M periculum utrunque multis verbis describit facitque Circen 
admonentem Ulyssem, ut ad Scyllam potius inflectat cursum, quam ad Charybdim, 
propterea quod praestet sex e sociis desiderari quam pariter omnes interire, 
declarans nimirum plus discriminis esse in Charybdi, quam in Scylla : 

Μὴ σύ γε κεῖθι τύχοις, ὅτε ῥοιβδήσειεν" 

Οὐ γάρ κεν ῥύσαιτό σ’ ὑπ’ ἐκ κακοῦ οὐδ’ Ἐνοσίχθων. 

Ἀλλὰ μάλα Σκύλλης σκοπέλῳ πεπλημένος ὦκα 

Νῆα παρεξελάαν, ἐπεὶ ἢ πολὺ φέρτερόν ἐστι 

EE ἑτάρους ἐν νηὶ ποθήμεναι ἢ ἅμα πάντας, id est 

Absit ut illic tum fueris, cum faucibus undas 

Illa resorbuerit, neque enim e discrimine tanto 

Ipse vel eripiat Neptunus, verum age Scyllae 

Vicinus scopulo celeri praetervehe cursu, 

Quandoquidem comites sex multo perdere praestat 

Quam ut semel exitium quotquot sunt auferat omneis. 
Adagio trifariam uti licebit, vel cum admonebimus, si quando in eas rerum angustias 
deventum fuerit, ut citra dispendium discedi non queat, e duobus malis id quod 
levius est eligamus, videlicet Ulyssis exemplo, et magis in eam vergamus partem, ubi 
minus sit jacturae. Quod genus, si quis pariter et de salute et de pecunia 
periclitaretur, malit propior esse pecuniae quam vitae periculo, propterea quod 
facultatum jactura utcunque sarciri potest, vita semel amissa numquam restituitur. 
Vel cum ostendemus negotium anceps et periculosum, in quo summa moderatione 
sit opus, ut in neutram pecces partem. Hic jam non habebitur ratio, utrum majus sit 
periculum : verum hoc tantum intelligitur ingens utrobique discrimen subesse. 
Prioris exemplum fuerit : Memento longe satius esse in dispendii Scyllam incidere 
quam in valetudinis Charybdim. Praestabilius est in rei pecuniariae jacturam velut in 


Scyllam incurrere quam in infamiae Charybdim incidere. Posterioris hoc: 

Curandum, ut ïita populo studeas, ne principis offendas animum. Caute, 
circumspecteque rem gerito memor tibi inter Scyllam et Charybdim esse cursum. 
Tertius fuerit modus, si invertas hoc pacto : Dum parum eruditus videri times, in 
arrogantis opinionem incurristi, hoc est plane quod dicitur : dum Scyllam vitas, in 
Charybdim incidisti. Celebratur apud Latinos hic versiculus, quocumque natus 
auctore, nam in praesentia non occurrit : 


Incidit in Scyllam, cupiens vitare Charybdim. 


405. I, V, 5. Fumum fugiens in ignem incidi 


Καπνόν γε φεύγων εἰς τὸ πῦρ περιέπεσον, id est 

Dum vito fumum, flammam in ipsam decidi. 
Senarius est proverbialis superiori sententiae finitimus. Luciamus in Necyomantia : 
Ἐλελήθειν δὲ ἐμαυτὸν ἐς αὐτό, φασί, τὸ πῦρ ἐκ τοῦ καπνοῦ βιαζόμενος, id est 
Ignoraveram autem, quod juxta proverbium ex fumo in ipsum ignem compellerer. 
Utitur et Plato libro De republica octavo, cum ait populum, dum recusat ingenuis 
servire, quasi vitato fumo in flammam incurrere, videlicet, ut servis etiam servire 
cogatur. Huc allusit Horatius, cum ait in Sermonibus : Nam frustra vitium vitaveris 
illud, si te alio pravum detorseris. Et in Arte poetica : 

In vitium ducit culpae fuga, si caret arte. 
Plutarchus Περὶ dvowniac : Τῇ δὲ δυσωπίᾳ συμβέβηκεν ἀτεχνῶς φευγούσῃ 
καπνὸν ἀδοξίας εἰς πῦρ ἐμβάλλειν ἑαυτήν, id est Ineptae autem verecundiae illud 
haud dubie accidit, ut fumum fugiens infamiae in ignem conjiciat 5686, id est in aliud 


majus malum. 


406. I, V, 6. Latum unguem ac similes hyperbolae proverbiales 


Transversum digitum, aut unguem discedere frequenter est apud Ciceronem 
pro eo, quod est: quam minimo spatio. Fit autem festivior metaphora, quoties his 


verbis perfectam imitationem ac plenum undequaque consensum significamus, ut 


399 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Academicarum quaestionum libro secundo: Ab πᾶς regula mihi non licet 
transversum, ut aiunt, unguem discedere. Ibidem: Ubi enim aut Xenocratem 
sequitur, cujus libri sunt de ratione loquendi multi et multum probati, aut ipsum 
Aristotelem, quo profecto nihil est acutius, nihil politius? À Chrysippo pedem 
numquam. Loquitur de Antiocho, qui reliquis contemptis Chrysippum per omnia 
sequeretur. Rursus Academicarum quaestionum libro II : Quibus concessis digitum 
progredi non possunt. Idem ad Atticum: Mihi certissimum est ab honestissima 
sententia digitum numquam. Rursus ad eundem libro decimotertio : Curandum est, 
atque hoc in omni vita sua quenque a nostra conscientia transversum unguem non 
oportet discedere. Idem in epistolis familiaribus : Urge igitur transversum unguem, 
quod aiunt, a stilo. Sunt illa quidem minus figurata, sed tamen proverbialia, quae 
loquitur Plautinus Euclio in Aulularia : 
Si tu hercle ex isthoc loco 
Digitum transversum aut unguem latum excesseris. 

Et Cicero in Verrem : Digitum non discedebant. Idem ad Atticum libro decimotertio, 
epistola prima : Pedem adhuc e villa egressi non sumus, ita magnos, et assiduos 
imbres habebamus. Idem Academicarum quaestionum libro II : Non quaero ex his 
illa initia mathematicorum, quibus non concessis digitum progredi non possunt. 
Atque hunc imitatur divus Hieronymus : Et apostolicae voluntatis sequentes vestigia 
ne puncto quidem, ut dicitur, atque ungue ab illius sententiis recedamus. Metaphora 
partim sumpta videtur ab 115, qui tabulam aut saxum aut simile quippiam digitis latis 
metiuntur, quoties exquisite rei modus spectatur; nam reliqua cubitis metiri 
solemus. Minima mensurarum, latus digitus est. Partim a jugerum mensoribus, qui 
stadiis, passibus, et ut minima mensura, pedibus, soli spatium metiuntur. Vulgo 


etiam nunc dicunt culmen latum simili figura pro eo, quod est : ne tantulum quidem. 

407. I, V, 7. Pedem ubi ponat non habet 


Unde et illa proverbialis hyperbole ducta videtur apud Ciceronem frequens : 
Pedem ubi ponat non habet pro eo, quod est : ne tantillum quidem agri possidet. 
Libro Epistularum ad Atticum XII : Ariobarzanis filius Romam venit. Vult, opinor, 
regnum aliquod emere a Caesare ; nam quomodo nunc est, pedem ubi ponat in suo 
non habet. Idem Philippicarum secunda : Quid erat in terris, ubi in tuo pedem 
poneres ? Rursum libro septimo ad Atticum : Pedem in Italia vide nullum esse, qui 
non in istius potestate sit. Item libro De finibus quarto : Quid enim sapientia? pedem 
ubi poneret non habebat sublatis officiis omnibus. Conveniet autem in hominem 
insignite tenuem atque inopem, cui ne vestigium quidem pedis sit in agrorum 


possessionibus. Apud eundem est jocus in fundum, quem possis mittere funda. 
408. I, v, 8. Iterum eundem ad lapidem offendere 


Δὶς πρὸς τὸν αὐτὸν αἰσχρὸν ELOKQOUELV λίθον, id est 

Iterum ad eundem turpe lapidem impingere. 
Senarius elegans ac proverbialis refertur a Zenodoto in collectaneis adagiorum. 
Cicero Epistularum familiarum libro X : Culpa enim illa bis ad eundem vulgari 
reprehensa proverbio est. Ovidius libro Tristium secundo : 

At nunc tanta meocomes est insania morbo, 

Saxa memor refero rursus ad icta pedem. 

Usurpatur ab Ausonio in epistola quadam. Etenim, inquit, poposcisti tu, ut tua 
epistola ad eundem lapidem bis offenderes. Ego autem, quaecumque fortuna esset, 
semel erubescerem. Est autem bis ad eundem lapidem offendere iterum eadem in re 
peccare. Nam primus error vel Graeco adagio veniam meretur, iteranti culpam venia 
dari non solet. Inter Graecanicas sententias celebratur et haec : 

Δὶς ἐξαμαρτεῖν ταὐτὸν OÙK ἀνδρὸς σοφοῦ, id est 


Sapientis haud est bis in eodem labier. 

Extat et Graecum epigramma, incertum cujus : 
Εἴ τις ἅπαξ γήμας πάλι δεύτερα λέκτρα διώκει, 
Ναυηγὸς πλώει δὶς βυθὸν ἀργαλέον, id est 
Altera connubium experto cui ducitur uxor, 
Hic fracta repetit aequora saeva rate. 
Fertur et Publianus mimus, non alienus ab hac forma : 
Improbe Neptunum accusat, qui iterum naufragium facit. 
At Scipio sapienti ne semel quidem errare permittit, ut dicat : οὐκ œunv, id est non 


putaram. 


409. I, v, 9. Eadem oberrare chorda 


Horatius in Arte poetica sententiam haud dissimilem dissimili metaphora 
extulit, 
Et citharoedus, inquiens, 
Ridetur, chorda qui semper oberrat eadem. 
À cantoribus ducta translatio est, quibus vehementer foedum sit in iisdem fidibus 
saepius peccare. In eos igitur concinne dicetur, qui vel in simili re crebrius peccant 
vel culpam eandem iterum atque iterum committunt. Primus enim lapsus vel casui 


datur vel imprudentiae, iteratus stultitiae tribuitur aut inscitiae. 


410. I, V, 10. Non tam ovum ovo simile 


Extant apud auctores aliquot similitudinis adagia, quorum de numero est : 
Non tam ovum ovo simile, de rebus indiscretae similitudinis. Cicero Academicarum 
quaestionum libro secundo : Videsne, ut in proverbio sit ovorum inter se similitudo ? 
Tamen hoc accepimus Deli fuisse complureis salvis rebus illis, qui gallinas alere 
quaestus causa solerent. li, cum ovum inspexerant, quae id gallina peperisset, dicere 


solebant. Neque id est contra nos. Nam nobis satis ova internoscere. Idem 

proverbium refertur et a Fabio Quintiliano. Usurpatur et a Seneca in libello, quem in 


Claudium imperatorem lusit. 


411. I, v, 11. Non tam lac lacti simile 


Idem pollet, et a Plauto usurpatur in Amphitryone : 
Neque lacte lacti magis est simile, quam ille ego similis est mei. 
Dicitur a Sosia de Mercurio, qui hujus assumpserat figuram. Idem in Milite : Tam 


simile, quam lacte lacti est. 


412. I, V, 12. Non tam aqua similis aquae 


Eamdem vim obtinet, quod usurpat Plautus in Menaechmis : 

Nec aqua aquae, nec lacte lacti, crede mihi, usquam similius 

Quam hic tui est, tuque hujus. 
Ad hanc formam et illud ex eadem scena : Tam consimilis est quam potest speculum 
tuum. Rursum in Milite : 

Nam e summo puteo similior numquam potest 


Aqua aquae sumi. 


413. I, V, 13. Quam apes apum similes 


His M. Tullius illud etiam adjungit in Academicis quaestionibus : Ut similia 
sunt, et ova ovorum, et apes apum. Ubi jocatur in Democriti mundos usquequaque 


similes inter sese. Simili forma dicunt : Quam ovis est ovi similis. 


414. I, V, 14. Acanthia cicada 


Ἀκάνθιος τέττιξ, id est, Acanthia cicada, in indoctos atque infantes aut 
musices ignaros torqueri proverbio solitum. Auctor est Stephanus Byzantius juxta 


oppidum Aetoliae Acanthum cicadas alibi vocales mutas esse, atque hinc ortum 

adagium, cujus auctorem citat Simonidem. Plinius Naturalis historiae libro undecimo 
capite vigesimoseptimo scribit in agro Rhegino cicadas omnes silere, ultra flumen in 
Locris canere. Idem testatur Pausanias libro rerum Eliacarum secundo. Strabo libro 
Geographiae sexto refert Rheginum agrum a Locrensi dirimi fluvio, cui nomen Alex, 
cicadas autem, quae in Locrensi versentur ripa, sonantius stridere, cum in Rhegina 
sint mutae. Hujus rei hanc esse causam coniectat, quod Rheginorum regio, cum sit 
umbrosa, atque opaca, cicadarum pelliculas humore torpefaciat. Easdem in agro 
Locrensi, quod sit aprica solis arefactas aestu, stridorem aptius emittere. Auget 
autem miraculum Rheginensium cicadarum etiam fabulose celebrata vocalitas 
vicinarum. Nam idem Strabo Timaeum citat auctorem, quondam in Pythiorum 
certamine Eunomum Locrensem et Rheginensem Aristonem in canendi certamen 
venisse ; Aristonem Apollinem invocasse Delphicum, ut 5101 canenti foret auxilio, 
quod a Delphis Rheginenses olim essent profecti. Eunomus respondit Rheginensibus 
ne certandum quidem omnino de musica, apud quos cicada vocalissimum animal 
voce careret. Utrisque certantibus, cum in Eunomi cithara una inter canendum 
chorda frangeretur, cicada supervolans astitit, ac vocem alioqui defuturam suo cantu 
supplevit. Atque ita victor declaratus statuam citharoedi posuit cum cicada citharae 


insidente. Hujusmodi ferme tradit Strabo. 


415. I, V, 15. Eadem pensari trutina 


Eadem pensari trutina, id est eadem lege. Horatius in Sermonibus : Hac lege in 
trutina ponetur eadem. Idem in epistolis : Romani pensantur eadem / Scriptores 
trutina. Convenit cum illa iureconsultorum regula : Patere legem, quam ipse tuleris. 
Sine ut eo pacto tecum agatur, quo tu cum aliis egeris. Persius : Examenque 
improbum in illa / Castiges trutina. Huic similimum : Ad eandem exigere regulam, 
ἴσῳ σταθμῷ, id est aequali trutina sive lance. Plutarchus : Ἀλλ' ἴσῳ σταθμῷ πᾶσιν 
ἡ κακία περιθεμένη 


μολυβδὶς ὥστε δίκτυον κατέσπασεν, 

id est, Sed aequa lance omnibus, addita malitia 


ceu plumbum rete detraxit. 


416. I, V, 16. Zonam perdidit 


Zonam perdidit. Castrense proverbium in ἀχρημάτους, id est eos, qui nihil 
habent nummorum : ἃ Graeca quadam fabula tractum Acron admonet ; Porphyrion a 
militum consuetudine, qui quidquid habent, in zona secum portant. Cujusmodi sane 
hominem perquam venuste describit Lucilius, citante Nonio : 

Cui neque jumentum est nec servus nec comes ullus, 

Bulgam et quicquid habet nummorum secum habet omne, 

10 Cum bulga coenat, dormit, lavat, omnis in uva 

Spes hominis bulga, hac devincta est cetera vita. 

Nam bulgam appellat Lucilius folliculum sive crumenam et sacculum de brachio 
propendentem. Sic enim et Horatius : 

Suspensi laevo tabulas loculosque lacerto. 

Tametsi Festus bulgam Gallicum vocabulum autumat. Consimili modo Gracchus 
loquitur apud Gellium : Cum Roma profectus sum, zonas, quas plenas argenti extuli, 
eas ex provincia inaneis retuli. Horatius in Epistolis : Ibit eo quo vis, qui zonam 
perdidit. Plautus in Poenulo : 
Tu, qui zonam non habes, 
20 Qui in hanc venisti urbem ? aut quid quaeris ? 

In quibus Plauti verbis duplex est allusio et ad vestem Poenorum more discinctam et 
ad pecuniam quae in zona gestatur, citra quam in urbe sumptuosa non sat commode 
vivitur. Pescennius Niger apud Spartianum vetuit, ne milites zonam secum deferrent 
in bellum, sed si quid haberent pecuniae, publice commodarent recepturi post 
praelium : simul et ipsis luxuriei materiam eripiens et hosti praedam, si quid adversi 
evenisset. Est apud Lampridium in Alexandro : Miles non timet, nisi vestitus, 


calceatus, armatus et habens aliquid in zona. 

417. I, Vv, 17. Cocta numerabimus exta 


Cocta numerabimus exta. Diomedes grammaticus, ubi proverbium definit, hoc 
exempli vice subiecit. Cujus hunc adscribit esse sensum, ex eventu sciemus. Huic 
confinis color ille comicus : Res indicabit. Nam ut ait Ovidius : Exitus acta probat et 


apud Graecos αὐτὸ δείξει, id est ipsa res indicabit. 
418. I, V, 18. Multa novit vulpes, verum echinus unum magnum 


Πόλλ’ οἶδ’ ἀλώπηξ, ἀλλ’ ἐχῖνος ἕν μέγα, id est 

Ars multa vulpi, ast una echino maxima. 
Zenodotus hunc senarium ex Archilocho citat. Dicitur in astutos et variis consutos 
dolis. Vel potius, ubi significabimus, quosdam unica astutia plus efficere, quam alios 
diversis technis. Nam vulpes multijugis dolis se tuetur adversus venatores et tamen 
haud raro capitur. Echinus, quem opinor herinaceum esse, (nam hoc loco de terrestri, 
non de pisce fit mentio) unica duntaxat arte tutus est adversus canum morsus. 
Siquidem spinis suis semet involuit in pilae speciem, ut nulla ex parte morsu prendi 
queat. Citantur apud eundem Zenodotum hujusmodi quidam versus ex Ione Chio, 
tragico poeta, quos eosdem ex eodem citat in Sermonibus convivialibus Athenaeus e 
tragoedia, cui titulus Phoenicia : 

Ἀλλ’ ἔν γε χέρσῳ τὰς λέοντος ἤνεσα, 

Καὶ τὰς ἐχίνου μᾶλλον οἰζυρὰς τέχνας: 

Ὃς εὖτ’ ἂν ἄλλων θηρίων ὀσμὴν μάθῃ, 

Στρόβυλος ἀμφ’ ἄκανθαν εἱλίξας δέμας 

Κεῖται δακεῖν τε καὶ θιγεῖν ἀμήχανος, id est 

Leonis artes in solo sane probo, 

At magis echini comprobo miseros dolos, 

Qui simul odorem beluarum senserit, 


Se contrahit spinis operto corpore, 

Tutus jacens morsuque tactuque omnium. 
Refertur proverbium ac simul ad carmen alludit Plutarchus in commentario, cui 
titulus Πότερα τῶν ζῴων φρονιμώτερα, χερσαῖα ἢ θαλάσσια, id est Utra animantia 
prudentiora terrestria an marina. Ejus verba subscribam : Τῶν δὲ χερσαίων ἐχίνων ἡ 
μὲν ὑπὲρ αὑτῶν ἄμυνα καὶ φυλακὴ παροιμίαν πεποίηκε, 

Πόλλ’ οἶδ’ ἀλώπηξ, ἀλλ΄ ἐχῖνος ἕν μέγα: 
προσιούσης γὰρ αὐτῆς, ὥς φασιν, οἷον 

Στρόβυλος ἀμφ’ ἄκανθαν εἰλίξας δέμας, 

Κεῖται θιγεῖν τε καὶ δακεῖν ἀμήχανος, id est 
Jam vero terrestrium echinorum in tuenda servandaque incolumitate sua solertia 
proverbio locum fecit, 

Ars varia vulpi, ast una echino maxima ; 
siquidem cum illa aggreditur, quemadmodum aiunt, 

Flexibile spinis corpus obvolvens suis, 

Tutus jacet, sic ut nec ore tangier 

UIla queat ratione nec morderier. 
Plutarchus, aut quisquis est ejus operis auctor versibus intermiscuit sua quaedam 
verba. Ne quis id errore nostro factum suspicetur ! Sed omnium copiosissime hujus 
animantis ingenium et astutiam describit Plinius libro octavo capite 
trigesimoseptimo. Praeparant, inquit, et herinacei cibos ac volutati supra iacentia 
poma affixa spinis, unum non amplius ore tenentes portant in cavas arbores. lidem 
mutationem aquilonis in austrum condentes se in cubile praesagiunt. Ubi vero 
sensere venantem, contracto ore, pedibus, ac omni parte inferiore, qua raram et 
innocuam habent lanuginem, convolvuntur in formam pilae, ne quid comprehendi 
possit praeter aculeos. In desperatione vero urinam ex se reddunt tabificam tergori 
suo spinisque noxiam. Reliqua qui cupiet cognoscere, e loco, quem indicavimus, 
petat. Haec ad proverbii sensum potissimum attinebant. Celebre est et piscis echini 


ingenium, qui saevitiam maris praesagiens correptis lapillis operit sese, ut 

mobilitatem stabiliat pondere, ne nimia volutatione atterat spinas ; quod aspicientes 
nautae pluribus mox ancoris navigia infrenant. Auctor Plinius libro nono, capite 
trigesimoprimo. Vulpem autem versipellem esse, variis instructam artibus cum alii 
complures apologi tum 1116 peculiariter indicat, qui refertur a Plutarcho in 
Moralibus : Cum aliquando pardus vulpem prae se contemneret, quod ipse pellem 
haberet omnigenis colorum maculis variegatam, respondit vulpes, sibi id decoris in 
animo esse, quod illi esset in cute neque vero paulo satius esse ingenio praeditum 
esse vafro quam cute versicolore. Graeci solertem ac variis armatum dolis 
ποικιλόφρονα vocant et ποικιλομῆτιν, Latini vafrum et versipellem. Narratur et 
alius quidam apologus, ab hoc proverbio non multum abludens. Cum aliquando 
vulpes in colloquio, quod illi erat cum fele, jactaret sibi varias esse technas, adeo ut 
vel peram haberet dolis refertam, feles autem responderet sibi unicam duntaxat 
artem esse, cui fideret, si quid existeret discriminis, inter confabulandum repente 
canum accurentium tumultus auditur. Ibi feles in arborem altissimam subsiliit, cum 
vulpes interim a canum agmine cincta capitur. Innuïit fabula praestabilius esse 
nonnumquam unicum habere consilium, modo id sit verum et efficax, quam plures 
dolos consiliaque frivola. Veluti si quis pauper multijugis artibus sollicitaret animum 
puellae, dives autem unum hoc haberet, quod est apud Ovidium quantumilibet 
accipe, recte dixeris : 


Πόλλ’ οἶδ’ ἀλώπηξ, AAA’ ἐχῖνος ἕν μέγα. 


419. I, V, 19. Simulare cupressum 


Horatius in Arte poetica : 
Et fortasse cupressum 
Scis simulare ; quid hoc, si fractis enatat expes 
Navibus aere dato ? 
Acron proverbium esse admonet, ortum ab imperito quopiam pictore, qui praeter 


cupressum nihil noverat pingere. À quo cum naufragus quidam petisset, ut vultum 

suum exprimeret ac naufragium suum depingeret, interrogavit ille, num ex cupresso 
vellet aliquid adjici. Res ea primum in jocum, deinde etiam in adagionem abiit. 
Concinne usurpabitur in eos, qui quod didicerunt, id ubique intempestiviter 


inculcant, cum ad rem nihil attineat. 


420. I, V, 20. Flamma fumo est proxima 


Apud Plautum extat in Curculione : Flamma fumo est proxima. Commonet 
adagium periculum mature fugiendum esse, quique malum evitare cupiat, ei 
vitandam prius occasionem. Ut qui corrumpi nolit, ab improborum abstineat 
consuetudine ; qui cum puella cubare nolit, ne det osculum. Nam et illud protinus 
addit poeta : 

Fumo comburi nihil potest, flamma potest. 


Fumus enim indicium est flammae mox erupturae. 


421. I, V, 21. Ad restim rem rediit 


Terentius in Phormione : 
Opera tua 
Ad restim mihi quidem res rediit planissime. 
Hoc adagio summa rerum desperatio significatur ; nam in hac solent quidam 
amentes ad laqueum confugere. Juvenalis : 
Ferre potes dominam salvis tot restibus ullam ? 


Eodem pertinet etiam illud : Suspendio deligenda arbor. 


422. I, V, 22. Paupertas sapientiam sortita est 


Πενία δὲ τὴν σοφίαν ἔλαχε, id est Paupertas sapientiam sortita est. 
Zenodotus citat ex Euripide. Alii tribuunt Aristoni. Ignava est opulentia, verum 
inopia multarum artium repertrix est, id quod ipsa jactat apud Aristophanem in 


Pluto artium omnium inventionem 5101 vindicans. Vergilius : 

Labor omnia vincit 

Improbus et duris urguens in rebus egestas. 
Ovidius : Ingenium mala saepe movent. Persius : 

Magister artis ingenique largitor 

Venter. 
Circumfertur hic quoque versiculus apud Graecos : 

Πολλῶν ὁ λιμὸς γίγνεται διδάσκαλος, id est 

Magistra multorum improba existit fames. 
Xenophon πενίαν appellavit σοφίαν αὐυτοδίδακτον: à γὰρ ἐκείνη τοῖς λόγοις 
πείθει, αὕτη τοῖς ἔργοις ἀναγκάζει, hoc est sapientiam, quae citra doctorem 
contingit; etenim quod haec persuadet oratione, ad hoc illa re ipsa compellit. 
Theocritus in Piscatoribus : 

À πενία, Διόφαντε, μόνα τὰς τέχνας ἐγείρει: 

Αὐτὰ τῶ μόχθοιο διδάσκαλος, id est 

Unica paupertas, Diophantes, suscitat artes, 

Ipsa laborandi doctrix studiique magistra. 
Huc spectat et illud, quod Juppiter aurei seculi tam paratam rerum copiam 
submovit : 

Ut varias usus meditando extunderet arteis. 
Item mimus ille non inelegans : 

Hominem experiri multa paupertas jubet. 
Potest et illuc referri proverbium, quod videmus accidere (nescio quomodo), ut 
penes Midas et improbos homines sit opulentia, doctique probique fere tenui sint 
fortuna. Qua quidem de re extant duo problemata Aristotelis titulo, quorum altero 
rogat, qui fiat ut paupertas apud probos viros plerumque versetur. Redditque 
hujusce rei varias causas : sive quod improbi per fas nefasque malunt parare divitias 
quam cum paupertate contubernium diutinum habere (proinde fugit illos, quibus 


videatur maximorum flagitiorum occasio futura, ad illos deflectit, quos existimat sese 


410 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


recte modesteque usuros) ; sive quod inops et virium et consilii, quippe foemina, 
plus auxilii 5101 futurum sperat apud πολυδάκρυας ἄνδρας, ut habet proverbium ; 
sive quod, cum ipsa sit mala, malos vitat, ne si πῦρ ἐπὶ πῦρ, id est malum accesserit 
malo, jam fiat intolerabile atque immedicabile. In altero rogat, quid in causa sit, ut 
opes a malis fere possideantur, non item a bonis. An quia caecae sunt, inquit, et ob id 
errant in delectu ? Haec quoniam poeticen aut sophisticen sapiunt magis quam 
philosophum praesertim serium, vix mihi fit verisimile ab Aristotele fuisse profecta. 
Quod autem dixit de caecis divitiis, id sumptum est potissimum ex Aristophanis 
Pluto. Quo in loco Plutus, qui deus est divitiarum, rogatus, unde caecitatis malum 
obtigisset, respondit ad hunc modum : 

Ὁ Ζεύς με ταῦτ΄ ἔδρασεν ἀνθρώποις φθονῶν. 

Ἐγὼ γὰρ ὧν μειράκιον ἠπείλησ' ὅτι 

Ὡς τοὺς δικαίους καὶ σοφοὺς καὶ κοσμίους 

Μόνους βαδιοίμην: ὁ δ' ἐμ’ ἐποιήσεν τυφλόν, 

Ἵνα μὴ διαγιγνώσκοιμι τούτων μηδένα. 

Οὕτως ἐκεῖνος τοῖσι χρηστοῖσι φθονεῖ, id est 

Hoc me malo mulctavit ipse Juppiter 

Rebus videlicet invidens mortalium. 

Nam olim puer minabar id fore, ut ad probos, 

Doctos, modestos, tantum adirem ; at Juppiter 

Oculos in hoc ademit, ut ne quempiam 

Horum liceret jam mihi dignoscere. 

Adeo bonae ille frugis invidet viris. 
Hunc locum imitatus Lucianus in Timone consimilia quaedam de Pluto narrat, quem 
non caecum modo facit, verumetiam claudum : caecum quidem semper, at tum 


demum claudicantem, quoties ad bonos viros mittitur, alias pedibus pernicissimis. 

423. I, V, 23. Ollae amicitia 


Χύτρης φιλία, id est Ollae amicitia. In amicos istos vulgares quadrabit, quos 
patina, non benevolentia conciliat. De cujusmodi Juvenalis : 

Te putat ille suae captum nidore culinae. 

Nec male conjectat. 
Hos arcanae littera mensae amicos nominant. Plutarchus item in libello, cui titulus 
Quo pacto dignoscas adulatorem ab amico, id genus homines αὐτοληκύθους καὶ 
τραπεζέας, vulgo dici solitos narrat, quod ventriculi cibique causa diligant, non ex 
animo, quique tum praesto sunt, quoties audiunt: Κατὰ χειρὸς ὕδωρ. Nam 
Aristophanes grammaticus apud Athenaeum libro nono tradit lotionem manuum, 
quae praecedebat coenam, vocari κατὰ χειρός, ἃ coena, νίψασθαι. In eosdem, ni 
fallor, dictum est illud a Menandro comico citante Athenaeo : 

Οἱ dé κατὰ χειρῶν λαβόντες περιμένουσι φίλτατοι, id est 

Manibus ut data est aqua, haerent tunc amici maxime. 
Effertur ad hunc modum paroemia : Ζεῖ χύτρα ζῇ φιλία, id est Fervet olla, vivit 


amicitia. 


424. I, V, 24. Antiquiora diphtera loqueris 


Ἀρχαιότερα διφθέρας λαλεῖς, id est Antiquiora diphtera loqueris. In eos 
quadrat, qui nugas narrant aut de rebus nimium priscis et jampridem obsoletis ; nam 
diphtera res quaedam erat ex priscis illis fabulamentis relicta. Siquidem aïunt 
diphteram pellem fuisse ejus caprae, quae Jovem lactarit, in qua creditum est 
antiquitus illum omnia scribere, quae fièrent. Unde quae nec in historicorum litteris 
extarent nec in hominum memoria servarentur, ea velut ex Jovis diphtera petita 
dicebantur. Quin subinde apud Aristophanem ἀρχαῖα παλαιά, id est prisca atque 
antiqua, pro nugamentis leges, quod antiquitas fere fabulosissima sit, opinor, et 


ἀρχαϊκῶς pro eo, quod est: deliranter ac stulte. Simili modo vocamus κρονικά 

vetera et obsoleta desitaque. Sic apud Athenaeum lib. VII quispiam, Arrianus 
opinor : Ταῦτα σιτία κρονικά ἐστιν, ὦ ἑταῖρε, id est Isthaec Saturnia sunt, o amice, 


cibaria. Poetae fingunt Saturnum regno pulsum et hujus loco regnare Jovem. 


425. I, V, 25. Auribus lupum teneo 


Extat apud Terentium in Phormione : Antiphoni adolescenti uxor erat domi, 
quam nec ejicere poterat, vel quia non libebat quod in eam deperiret vel quod 
integrum non erat, cum esset judicum sententiis addicta, neque rursum retinere 
quibat propter patris violentiam. Et cum a patruele felix diceretur, ut qui domi 
possideret id quod amabat, 

Imo, inquit, quod aiunt, auribus teneo lupum. 

Nam neque quomodo amittam a me invenio neque uti retineam scio. 

Moxque leno quasi referens paroemiam ait 5101 idem usu venire in Phaedria, quem 
neque retinere poterat, qui nihil numerabat, neque repellere, quod esset improbe 
blandus ac monteis aureos polliceretur. Donatus Graecam paroemiam Graecis 
adscribit verbis : Τῶν ὥτων ἔχω τὸν λύκον: οὔτ' ἔχειν οὔτ΄ ἀφεῖναι δύναμαι, id est 
Auribus lupum teneo : neque retinere neque amittere possum. Suetonius in Tibero : 
Cunctandi causa erat metus undique imminentium discriminum, ut saepe lupum 
tenere se auribus diceret. Plutarchus in Praeceptis civilibus : Λύκον où φασιν τῶν 
ὥτων κρατεῖν, id est Aïunt lupum non posse teneri auribus, cum homines hac parte 
maxime ducantur, nimirum persuasione. Dicitur in eos, qui ejusmodi negotio 
involvuntur, quod neque relinquere sit integrum neque tolerari possit. Videtur ab 
eventu quopiam natum ut alia pleraque. Aut inde certe, quod ut lepus auribus 
quippe praelongis commodissime tenetur, ita lupus quod aures habet pro corpore 
breviores, teneri iis non potest neque rursum citra summum periculum e manibus 
dimitti belua tam mordax. Caecilius apud A. Gellium lib. XX, cap. IX eandem 
sententiam, sed citra metaphoram extulit, 


Nam hi sunt, inquit, amici pessimi, fronte hilaro, 

Corde tristi, quos neque ut appréhendas neque ut 
Amittas scias. 
Huc allusit Theognis, etiam si alienius : 
Ἀργαλέως μοι θυμὸς ἔχει περὶ σῆς φιλότητος: 
Οὔτε γὰρ ἐχθαίρεν οὔτε φιλεῖν δύναμαι, id est 
Pectora nostras tui quam mire amor afficit, ut quem 
Non odisse queam, sed nec amare queam. 
Unde videtur illud effictum : 
Nec tecum possum vivere nec sine te. 


Refertur et a M. Varrone pro exemplo adagionis : Auribus lupum teneo. 


426. I, V, 26. Necessarium malum 


Huic finitum est illud : Ἀναγκαῖον κακόν, id est Necessarium malum, de 115, 
quos neque rejicere possis, quod quibusdam in rebus opus sit eorum opera, neque 
commode ferre, quod viri sint improbi. Natum videtur ex Hybraeae cujusdam 
apophtegmae, de quo meminit Strabo libro XIV. Cum haberet Euthydamus 
tyrannicum quiddam multis alioqui nominibus utilis civitati, ita ut cum vitiis virtutes 
paria facere viderentur, Hybraeas orator in oratione quadam sic de illo locutus est : 
Malum es, inquit, civitatis necessarium ; nam nec tecum vivere possumus nec sine te. 
Alexander item Severus imperator rationales, quos tollere decreverat, posteaquam 
perpendisset eos citra reipublicae incommodum tolli non posse, necessarium malum 
appellabat. Hujusmodi fuit et P. Cornelius Rufus, furax quidem et impendio avarus, 
sed idem egregius imperator, a quo Fabricius Luscinus compilari maluit quam sub 
hasta venire, quemadmodum refert Gellius libro IV et Cicero De oratore libro 1]. 
Torqueri poterit et in uxores, cum quibus incommode vivitur, sed absque his 
respublica omnino consistere non potest. Potest et ad rem accommodari ; veluti si 
quis dicat pharmacon, rem quidem molestam, necessarium tamen. Euripides in 


Oreste : 


414 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


AVLAQOV ὃν TO κτῆμ΄, ἀναγκαῖον δ΄ ὄμως, id est 

Molesta cum sit res, necessaria tamen. 
Non abhorret ab hac forma, quod Plinius scribit oraculo proditum fuisse, lib. XVIII, 
cap. VI. Quonam igitur, inquit, modo utilissime coluntur agri ? Ex oraculo scilicet, 
malis bonis. Hoc velut aenigmate significatum est agros quam minimo potest 


impendio colendos esse. 


427. I, V, 27. Non absque Theseo 


Οὐκ ἄνευ Θησέος, id est Haud absque Theseo, cum significamus rem alieno 
auxilio confici aut cum significamus rerum omnium communionem ac societatem. 
Nam Zenodotus scribit Theseum permultis viris fortissimis in certaminibus auxilio 
fuisse, quippe qui et Meleagro adfuit in conficiendo apro Calydonio auxiliatus et 
Pirithoo pugnanti cum Centauris, item Herculi cum Amazonibus belligeranti. Fabula 
de apro sic habet : Œneus, Meleagri pater, cum de primitiis anni proventus diis 
libans Artemidem praeterisset, illa irata aprum immanem in agros Calydonios 
immisit omnia populantem; ad quem conficiendum Œneus praestantissimum 
quenque excivit praemiis ad id propositis. Inter multos certavit et Meleager, qui et 
beluam confecit sed accersito ad auxilium Theseo. Reliquum fabulae nihil ad 
proverbii sensum attinet. De Pirithoo sic fertur : Pirithous, Hippodamiae procus, 
Centauros, quod essent sponsae cognati, convivio accepit. Qui simul atque mero 
incaluissent, sponsae vim adferre coeperunt. Coorta pugna Theseus Pirithoo 
auxilium ferens complureis Centauros trucidavit. De Hercule sic narrant: Cum 
Eurystheus Herculi injuxissent, ut Hippolytae Amazonum reginae baltheum 
adimeret, atque ille pacta facturus esset profectus, Juno semper illi infesta induta 
formam Amazonis famam passim dissipavit adventare hospitem vel verius hostem, 
qui violata regina baltheum, quem gestabat insigne regni, per vim eriperet. Quod ubi 
auditum esset, Amazones in Herculem parant arma. Hercules ratus haec non errore, 


sed dolo geri, Hippolyta occisa baltheum abstulit. Deinde quo magis ulcisceretur 

Amazonas, bello eas adortus est et oppressit, sed Thesei adjutus opera. Refertur hoc 
adagium et a Plutarcho in ejus vita significatque Theseum, sicuti dictum est, multis 
auxilio fuisse, tamen ex plerisque certaminibus nullum retulisse praemium, atque 
hujus rei citat auctorem Herodotum. Allusit ad proverbium Aristides in oratione ad 
Thebanos de auxiliis: Kai ὅτε τοίνυν Ἡρακλεῖ φίλου ἐδέησε, Θησεὺς αὐτὸν 
Ἀθήναζε ἀγαγὼν ἀνακτᾶται, id est Cumque sane et ipsi Herculi opus esset amico, 
Theseus illum Athenas deductum refovet refocillatque. Proinde quoties facinus 
aliquod alieno nomine celebratur alterius tamen opéra potissimum peractum, veluti 
si quis librum suo nomine publicet, in quo sit doctioris alicujus adjutus opera, 
concinne notabitur hoc adagio : Οὐκ ἄνευ Θησέος, id est Haud absque Theseo ; aut 


si quis dicat nullam fortunam 5101 jucundam esse posse ἄνευ Θησέος. 


428. I, V, 28. Sphaera per praecipitium 


Ejusmodi proverbium refertur ab Eustathio in Iliados Homeri librum 
secundum : Ἡ σφαῖρα κατὰ πρανοῦς, id est Globus per declive, subaudiendum 
voluitur aut mittitur. Perinde est quasi dicas Currentem incitare ; nam sphaera vel 
suapte sponte facile per locum declivem devoluitur. Nec male quadrabit in eos, qui 
vitae genus aliquod nacti sunt, ad quod videntur esse natura propensi, ut conveniat 


cum illo : Τὸν ἵππον εἰς πεδίον, id est Equum in planiciem. 


429. I, V, 29. Magis mutus, quam pisces 


Ἀφωνότερος τῶν ἰχθύων, id est Magis mutus ipsis piscibus. Proverbialis 
metaphora de vehementer infantibus atque infacundis. Conveniet et in hominem 
immodicae taciturnitatis. Horatius in Odis : 

O mutis quoque piscibus 

Donatura cygni, si libeat, sonum. 

Pisces enim nullam aedunt vocem, exceptis perpaucis, inter quos canis marinus. 


Lucianus adversus in doctum : Μᾶλλον δὲ τῶν ἰχθύων ἀφωνότερος εἶ, id est Imo 

vero magis es mutus quam pisces. Rursus in Gallo : Πολὺ ἀφωνότερος ἔσομαι τῶν 
ἰχθύων, id est Multo magis ero mutus, quam pisces. Unde Plutarchus in Symposiacis 
existimat Pythagoricos a piscibus abstinuisse, quod hos quasi suae disciplinae 
domesticos agnoscerent, propter ἐχεμυθίαν, id est silentium, quod inter animantium 
genera piscibus est proprium. Nam ceterorum sua quibusque vox est. Aves 
permultae canorae sunt, quaedam et humanum sermonem referunt, atque adeo 
terrestrium quoque manticora apud Aegyptios, si Plinio credimus ; solis piscibus 
nulla vox. Causam affert Aristoteles, quod his neque pulmo sit neque arteria neque 
guttur, etiam si sint nonnulli, qui sonitum quedam ac stridorem aedunt, quorum de 
numero sunt delphinus, lyra, chromis, voca, (quem hinc dictum apparet, quod 
vocem aedat, Mercurio sacrum, prodidit Athenaeus libro VI.) pecten. Verum eum 
sonum non naturalibus organis vocis aedi putat, sed vel attritu branchiarum vel ab 
interioribus, quae sunt circa ventrem. Plutarchus existimat Graecis ἰχθῦν hinc 
appellari, quod vocem habeant compressam. Et Lucianus in Halcyone : Abwva γὰρ 
δὴ τά γε καθ’ ὕδατος διαιτώμενα, id est Nam muta sane, quae in aques degunt. 
Athenaeus libro Dipnosophistarum octavo, citat auctorem Mnaseam Patrensem, qui 
prodiderit in Clitorio amne Arcadiae pisces esse vocales. Item Philostephanum, qui 
scripserit, in fluvio Aorno, qui Pheneum urbem interfluit, piscibus dictis poecilis 
vocem esse ferme qualis est turdorum. Tametsi Aristoteles adimit omnibus piscibus 
vocem, excepto scaphro, et porco fluviatili. Veteres aunt quemvis piscem vocabant 
ἔλλοπα, quod vocem aedere non posset : ἴλλεσθαι, siquidem est, εἴργεσθαι, id est 
cohiberi, et ὄψ vox. Unde apud Theocritum ἐλλοπιεύειν pro piscari. Addit 
Athenaeus Pythagoricos a ceteris animantibus non prorsus abstinere, sed quibusdam 
ex his vesci, quaedam etiam sacrificare, solos pisces non gustare, quasi sacros ob 


ἐχεμυθίαν quam Pythagoras docuit. 

430. I, V, 30. Turture loquacior 


Τρυγόνος λαλίστερος, id est. Turture loquacior. In garrulos et impendio 
loquaculos homines dici solitum. Sumpta metaphora ab avis natura, quae non ore 
tantum, sed etiam postica corporis parte clamare fertur, ob id opinor, quod vocem 
aedens etiam illam movere videatur. Citatur apud Zenodotum ex Plotio Menandri. 
Aelianus libro XII cap. X meminit hujus proverbii deque ave utraque corporis parte 
loquaci. Theocritus in Syracusanis, mulieres quasdam loquaculas, turtures appellat : 


Τρυγόνες ἐκναισεῦντι πλατιάσδοισαι ἅπαντα. 


431. I, V, 31. Rana Seriphia 


Βάτραχος ëk Σερίφου, id est Rana Seriphia. In homines mutos et canendi 
dicendique prorsus imperitos dicebatur. Inde natum, quod Seriphiae ranae in 
Scyrum deportatae non aedebant vocem. In hunc modum collectanea Graecorum 
proverbiorum decerpta e libris Didymi, Tarrhaei et aliorum. Totidem verbis Suidas. 
Et Βάτραχος Σερίφιος, id est Rana Seriphia. Proditum enim est in Seripho insula 
ranas mutas haberi. Meminit hujusce τοὶ Plinius libro VII, capitulo LVIIL. Cyrenis, 
inquit, mutae fuere ranae illatis e continente vocalibus durat genus earum. Mutae 
sunt etiamnum in Seripho insula. Eaedem alio translatae canunt, quod accidere et in 
lacu Thessaliae Sicendo tradunt. Quamquam in vulgatis exemplaribus cicadarum 
Seriphiarum mentio fit, non ranarum, sed germanam lectionem Hermolaus ex fide 
veterum codicum restituit. Seriphus autem una est insularum, quas Graeci 
Σποράδας vocant. Non videntur autem satis convenire verba Plinii cum Graecorum 
commentariis. Nam hic ait mutas esse in Seripho, illi negant vocem aedere deportatas 
in Scyrum quasi in Seripho vocales, in Scyro obmutescerent. Verum attentius intuenti 
rem, nihil est absurdi. Seriphus ranas habebat mutas. Eas ut rem prodigiosam 
deportabant in Scyrum ; quas cum Scyrii mirarentur esse mutas, praeter ingenium 


ranarum indigenarum, dicebant Βάτραχος ἐκ Σερίφου. Ea vox abiit in proverbium. 

432. I, V, 32. Alii sementem faciunt, 4111 metent 


Ἄλλοι μὲν σπείρουσιν, ἄλλοι δ΄ ἀμήσονται, id est Alii quidem sementem 
faciunt, alii vero metent. Quod citra metaphoram etiam ad hunc modum efferunt : 
Ἄλλοι κάμον, ἄλλοι wvavro, id est Alii laborarunt, alii perceperunt emolumentum. 
His similimum est illud Fabii dictum apud Livium libro Ab urbe condita decimo : 
Quam arborem conseruisset, sub ea legere alium fructum, id indignum esse dicere. 
Huc allusit Hesiodus, cum scribit in Theogonia de fucis : 

Ἀλλότριον κάματον σφετέρην ἐς γαστέρ΄ ἀμῶνται, id est : 

Atque metunt ventrem in proprium sudorem alienum. 

Theognis item : 
Οὔτε γὰρ ἂν προκαμὼν ἄλλῳ κάματον μεταδοίης, id est : 
Ante tibi exhaustos alii ne trade labores. 
Consimili figura dictum est a Diocletiano nondum Caesare : Ego apros occido, sed 
alter fruitur pulpamento. Refertur autem in illius vita ad hanc ferme sententiam : 
Cum Diocletianus apud Tungros in Gallia (in minoribus adhuc locis militans) in 
caupona quadam moraretur et cum Druiade quadam muliere familiarem 
consuetudinem haberet illaque parsimoniam hominis incusaret, joco, non serio 
respondisse fertur tum se fore liberalem, cum imperator fuerit. Ad hoc illa, Noli, 
inquit, jocari, Diocletiane ; plane imperator eris, simul ac aprum occideris. Quam 
quidem mulieris vocem ominis arripiens vice studiose sectari coepit apros in venatu 
haud intelligens videlicet ominis aenigma, quod eventus postea explicavit. Nam 
Numerianus imperator factione Arrii Apri soceri sui interemptus fuerat. Qua re 
prodita, milites Diocletianum vindicem creant et Augustum consalutant. Ille itaque 
pro contione, quo Druiadis dictum expleret, Aprum manu sua confodit addens 
Maronianum ïillud: Aenae magni dextra cadis. Caeterum interea dum adhuc 
privatus ille multos apros confecisset nec affulgeret usquam imperii spes, dicere 


solitum ferunt : Ego quidem apros occido, verum alter fruitur pulpamento. 

433. I, V, 33. Aliena jacis 


Ἀλλότρια βάλλεις, id est Aliena jacis. Quoties res parum ex animi sententia 
cadit. Translatum ab iis, qui ludunt alea, quibus iacientibus interdum ea cadunt, quae 
minime sunt ad victoriam accommodata. Proinde si quando frustratur nos spes, recte 


dicemur Ἀλλότρια βάλλειν. Adagium refertur a Diogeniano. 


434. I, V, 34. Aliam quercum excute 


Ἄλλην δρῦν βαλάνιζε, id est Aliam quercum excute. In eos convenit, qui sine 
fine petunt aliquid, aut qui continenter ab eodem mutuum postulant. Hos hoc adagio 
licebit ablegare, ut nobis omissis aliorum aures suis precibus sollicitent. Paroemiam 
hinc natam putant, quod olim mortales glandibus victitabant Cereris usu nondum 
reperto. Has qui quercubus excussis colligebant mercede ad id conducti, balanistas, 
id est glandium collectores, sive glandiarios appellabant. Qui si quando 
circumspicerent, si quae glandes etiam dum in arbore reliquae essent, praetereuntes 
per iocum acclamabant : Aliam quercum excute. Eam vocem vulgus arreptam vertit 
in proverbium. Non inconcinne accommodabitur ad negotium relinquendum, ex quo 
iam nihil emolumenti potest capi. Aut mutandum amicum, qui iam utilis esse desiit. 


Aut praeceptorem mutandum, unde nihil est, quod amplius discas. 


435. I, V, 35. Nuces relinquere 


Nuces relinquere est omissis studiis ac nugis puerilibus ad graviroa magisque 
seria converti. Persius : Et nucibus facimus quaecumque relictis, / cum sapimus 
patruos. Translata metaphora vel ἃ venusta nuptiarum ceremonia, in quibus sponsus 
uxorem ducens nuces spargebat, utpote iam pueritiae renuntians. Ita Catullus in 
carmine nuptiali : 

Da, puer, propere nuces. 


Concubine, nuces da. 


420 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Virgilius in Bucolicis VIII: Sparge, marite, nuces. Quamquam Plinius libro 
decimoquinto, capite vicesimosecundo causas alias affert, quam ob rem nuces in 
nuptialibus ceremoniis consueverint antiquitus adhiberi. Sed praestat ipsius referre 
verba. Nuces, inquit, juglandes, quamquam et ipse nuptialium Fescenninorum 
comites, multum pineis minores universitate eaedemque portione ampliores nucleo. 
Necnon et honor his naturae peculiaris gemino protectis operimento, pulvinati 
primum calicis, mox lignei putaminis. Quae causa eas nuptiis fecit religiosas, tot 
modis fetu munito, quia est verisimilius quam quia cadendo tripudium sonumve 
faciant. Festus item indicat in nuptiis a pueris nuces spargi solitas, ut novae nuptae 
intranti domum novi mariti faustum esset auspicium. Addit Servius pueros 
catamitos, cum a turpi servitio recederent, solitos muces spargere, significantes se 
posthac omnia puerilia spernere. Vel hinc igitur vel certe ἃ puerorum lusibus, qui 
nutibus peraguntur, ductum proverbium videri potest. Nam, talis, ac nucibus olim 
lusitasse pueros, vel Horatius testis cum aït : Te talos, Aule, nucesque. Proinde ad 
hanc proverbii formam pertinebunt et reliquae illae figurae Numquam a nucibus 
recedere, Redire ad nuces, Nuces abjicere, Nuces intermittere, Nucibus indulgere, 


Nuces repetere, atque id genus alia. 


436. I, V, 36. Bis pueri senes 


Δὶς παῖδες οἱ γέροντες, id est Bis pueri senes. Una est ex illis proverbialibus 
inscriptionibus Satyrarum Varronis. Quadrabit in eos, qui provectiore cum sint 
aetate, tamen puerilibus quibusdam studiis in tempestiviter atque indecore 
detinentur ; aut in senes aetatis vitio desipiscentes, tamquam interum in pueritiam 
revolutos. Seneca : Non, inquit, bis pueri sumus, ut vulgo dicitur, sed semper ; verum 
hoc interest, quod maiora nos ludimus. Plato libro De republica primo : Οὐ μόνον 
ἄρ’, ὡς ἔοικεν, ὁ γέρων δὶς παῖς γίγνοιτ' ἄν, ἀλλὰ καὶ ὁ μεθυσθείς, id est Non 
solum igitur senex, ut videtur, bis erit puer, sed ipse etiam temulentus. Aristophanes 


in Nubibus : 

Φήσεις νομίζεσθαι σὺ παιδὸς τοῦτο τοὔργον Eva 

Ἐγὼ δέ y’ ἀντείποιμ' ἂν ὡς δὶς παῖδες οἱ γέροντες, id est 

Pueri, inquies, tibi videri facinus illud esse ; 

Respondeo ipse contra senes bis esse pupos. 
Sophocles in Peleo : 

Πηλέα τὸν Αἰάκειον οἰκουρὸς μόνη 

Γερωνταγωγῶ κἀναπαιδεύω πάλιν. 

Πάλιν γὰρ αὖθις παῖς ὁ γηράσικων ἀνήρ, id est : 

Ego Peleum Aeaco satum pueri in vicem, 

Senem puella moderor atque tempero. 

Nam iterum puer, quisquis senescit, redditur. 
Theopompus : 

Δὶς παῖδες οἱ γέροντες ὀρθῷ τῷ λόγῳ, id est 

Pueros bis esse senes, recte dicitur. 
Plato : 

Ἄρ’ ὡς ἔοικε δὶς γέροντ' ἂν παῖς γέρων, id est 

Similis videtur bis seni puer senex. 
Antiphon : Γεροντροφία προσέοικε παιδοτροφίᾳ, id est Senem nutrire perinde est, 
quasi nutrices puerum. Lucianus in dialogo, cui titulus, Τὰ πρὸς Κρόνον : Οὕτω γὰρ 
ἂν τὴν παροιμίαν ἐπαληθεύσαιμι, ἥ φησι παλίμπαιδας τοὺς γέροντας γίγνεσθαι, 
id est Sic enim fiet, ut verum videatur adagium, quo dici solet, senes rursum 
repuerascere. Huc pertinet quod libro De lingua Latina tertio scribit Varro identidem 
in Atellanis haberi pupum senem, quod Osci suapte lingua vocent casnar ; nam 
veteres pupum puerum vocabant. Neque vero proverbium ideo tantum esse dictum, 
quod senes aetatis culpa desipiscant, verumetiam quod omnibus modis in senibus 
iam velut exacta vita ad initium recurrere videbatur, quemadmodum scite dixit 
Aristoteles in problemate quodam, in quo quaerit, quonam pacto sint accipienda, 


quae priora dicuntur ac posteriora. Primum enim redit albor simul et raritas capillitii, 

quorum utrumque pueris familiare, deinde balbuties velut altera infantia. Praeterea 
gingiva exarmata dentibus aut certe perpaucis et eis vacillantibus instructa, quod et 
ipsum cum infantibus commune. Quinetiam senibus omne corpus ad puerilem 
decrescit modum, consimilis virium imbecillitas. Jam vero cibi quoque consimiles 
utrique congruunt aetati. Postremo morum ineptia, levitas animi, et hoc ipsum, nihil 
sapere, in senibus infantiam quandam referre videtur. Auctor est enim in Politicis 
Aristoteles, post annos duodequinquaginta ingenii vigorem evanescere. Quapropter 
Euripides in Bacchis ait : 

Τὸ γῆρας ὕμων εἰσορῶ νοῦν οὐκ ἔχον͵ id est 

Vestram ubi senectam video mentis indigam. 
Unde fit, ut senes pueris mire delectentur quasi similes jam ad similium amorem 


propensi. 


437. I, V, 37. Sexagenarios de ponte dejicere 


Sexagenarios de ponte dejicere est natu majores perinde quasi deliros et ad 
omne vitae munus inutiles in otium rejicere atque ab omni functione negotiorum 
relegare. Inde natum, quod olim sexagenariis ferendorum suffragiorum jus non erat 
aetate velut a publicis muniis dimissa vel quod olim juventus Romana, quo sola 
ferret suffragia, senes invalidos de pontibus praecipites dederit. Nam de ponte 
suffragia ferri jam coeperant atque ea sententia magis probatur Sisinnio Capitoni 
apud Festum Pompeium quam vulgata illa, qua putant post urbem a Gallis liberatam 
ob cibatus inopiam sexagenarios in Tyberim de ponte dejici coeptos. Varro libro De 
vita patrum secundo honestam causam religiosamque patefecerit : cum in quintum 
gradum pervenerant atque habebant quinquaginta annos, tum denique erant publicis 
negotiis liberi atque expediti et otiosi. Ideo in proverbium quidam putant venisse 
Sexagenarios de ponte dejici oportere, quod suffragium non ferant, quod per pontem 
ferebatur. Nonius Marcellus : Sexagenarios per pontem mittendos, male dici 


popularitas intellexit. Macrobius Saturnalium libro primo : Adimere vis doctis viris 

in verborum comitiis jus suffragandi ac tanquam sexagenarios majores de ponte 
dejicere ? Ovidius in Fastis : 
Pars putat, ut juvenes ferrent suffragia soli, 
Pontibus infirmos praecipitasse senes. 

Unde et depontani dicuntur senes jam velut emeriti et a civilibus negotiis in otium 
remissi. Plato libro De legibus sexto loquens de magistratu τῶν νομοφυλάκων, id est 
legibus servandis praefectorum, non admittit ad eum magistratum gerendum 
minorem annis quinquaginta nec sinit in eo perseverare majorem septuaginta, ut si 
quinquagenarius magistratum inierit, viginti annos eum administret, sin 
sexagenarius, decem duntaxat. Licebit autem uti proverbio vel in odium aetatis 
tanquam ad nihil jam utilis et ab omni vitae munere relegandae vel simpliciter in eos, 
qui propter aetatis imbecillitatem rude jam donati sunt ac solitorum munerum 


vacationem acceperunt. 


438. I, V, 38. Crambe bis posita mors 


Δὶς κράμβη θάνατος, id est Crambe bis mors est. Plinius libro vicesimo, 
capite nono, inter brassicae species tertio loco refert et cramben. Dioscorides libro 
secundo crambes tres species facit. Quarum prima, praeter quam quod alias ad multa 
remedia efficax est, etiam ebrietatis et crapulae incommoda tollit, si crudam edas 
ante coenam ex aceto, ut indicavit M. Cato. Aristoteles in causa putat esse quod, cum 
ipsa sit frigida et succum habeat dulcem ac discutientem, fit, ut vinosos humores in 
alvum detrahat, tenues humores in vesicam delabantur, ipsa in ventriculo remanens 
corpus refrigeret. Atque ita humoribus utrinque deductis et refrigerato corpore 
cessare crapulam. Inest autem peculiaris quaedam vis crambae obsistendi vino, ut si 
in vineto seratur, vinum proveniat dilutius. Proinde apud Aegyptios et Sybaritas 
solenne erat ante omnia sumere cramben coctam; quibusdam mos erat ex 
amethystino vasculo crambes semen ante compotationem capere, quo citra 


periculum ebrietatis indulgere vino possent. Hujusmodi fere Athenaeus libro primo 

addens illud, priscis cramben ac raphanum pro eodem habita. Unde Theophrastus 
prodidit vitem etiamnum vivam raphani odorem fugere. 

Verum ut ad proverbium redeamus, Suidas scribit illam antiquitus in 
conviviis adhiberi solere, verum recoctam adeo nauseam adferre, ut Graecis in 
fastidii proverbium abierit. Quoties enim rem iterum atque iterum repetitam non 
sine molestia significabant, dicebant δὶς κράμβη θάνατος, id est bis crambe mors, 
hoc est κράμβη δίσεφθος, crambe recocta. Ad hoc adagiïi Politianus arbitratur 
allusisse Juvenalem, cum scribit in Satyra septima : 

Declamare doces, o ferrea pectora Vecti, 

Cum perimit saevos classis numerosa tyrannos. 

Nam quaecumque sedens modo legerat, haec eadem stans 

Perferret atque eadem cantabit versibus iisdem ; 

Occidit miseros crambe repetita magistros. 

Cramben repetitam appellat declamationem maximo cum taedio iterum atque iterum 
audiendam. Finitimum est illi, quod alio commemoravimus loco : Ὁ Διὸς Κόρινθος, 
id est Jovis filius Corinthus. Contrarium illi : Δὶς καὶ τρὶς τὸ καλόν, id est Bis et ter 
quod est pulchrum. Quod enim per se praeclarum, id vel decies repetitum, ut inquit 
Horatius, placere solet. Quod ineptum, id primo gustu commendatione novitatis 
utcunque toleratur, caeterum iteratum haud jam ferendum fastidium adfert. Et 
tamen erat priscis admodum celebris haec herba, adeo ut nec religione careret et ob 
hoc μάντις vocata ; per eandem jurare mos erat praesertim apud Iones : Ναὶ μὰ τὴν 
κράμβην, ut hinc quoque fastidii proverbium ortum videri possit. Auctor Athenaeus 


libro Dipnosophistarum nono. 


439. I, V, 39. Ne Hercules quidem adversus duos 


Μηδ' Ἡρακλῆς πρὸς δύο, id est Ne Hercules quidem adversus duos, hoc est 
nemo usque adeo viribus excellit, ut unus pluribus par esse possit. Neque indecorum 


est cedere multitudini. Erit autem suavior metaphora, si significabimus neminem 

quantumvis eruditum adversus duos in disputando sufficere aut eundem hominem 
pluribus negotiis sustinendis non esse simul parem aut non posse resisti precibus 
duorum rem eandem petentium. Poterit et aliam in formam verti proverbium ad 
hunc modum : Si negant vel Herculem adversus duos esse parem, quinam ego tam 
imbecillis adversus duos Hercules stabo ? Quamquam obiter hujus usum proverbii in 
operis hujus vestibulo paucis ostendimus. Plato libro De legibus undecimo : Ὀρθὸν 
μὲν δὴ πάλαι TE εἰρημένον ὡς πρὸς δύο μάχεσθαι κἀναντία χαλεπόν, καθάπερ 
ἐν ταῖς νόσοις πολλοῖς τε ἄλλοισι, id est Verum est illud et jam olim proverbio 
celebratum arduum esse adversum duo eaque contraria pugnare, quemadmodum in 
morbis aliisque compluribus. Significat nobis esse geminam pugnam tum adversus 
divitias tum adversus egestatem. Idem in Phaedone usurpavit, ubi Socrati per jocum 
hortanti, ut Cebetem ac Symmiam confutet argumentatione, respondet Phaedon : 
Ἀλλὰ πρὸς δύο οὐδ’ Ἡρακλῆς λέγεται οἷός τε εἶναι, id est At vero contra duos ne 
Hercules quidem dicitur suffecisse. Eodem allusit Catullus in carmine nuptiali, cum 
ait : Noli pugnare duobus. Haec sententia tametsi non iisdem verbis aliquoties legitur 
apud Homerum ut in Odysseae Y : 

Χαλεπὸν γὰρ ÉQUKAKÉELV ἕνα πολλούς, id est 

Difficile ac durum est unum compescere multos. 
Telemachus ita loquitur de se ac procis. Item Iliados E : 

Αἰνείας δ’ OÙ μεῖνε 0006 περ ἐὼν πολεμιστής 

Ὡς εἶδεν δύο φῶτε παρ’ ἀλλήλοισι μένοντε, id est 

Haud stetit Aeneas alioqui strenuus armis, 

Conspexit simul atque duos consistere junctos. 
Occasionem adagiïi varie narrant. Quidam aïunt Molionidas adortos aliquando 
Herculem ex insidiis atque illum hominum multitudine territum, non ausum contra 
resistere, sed fuga saluti consuluisse idque in vulgi sermonem abiisse. Vero propius 
est quod refert Suidas Herculem constituto certamine Olympiaco fretum viribus suis 


primum ausum certare cum duobus et utrosque confecisse. Hos aiunt fuisse Creaton 

et Eurytum, Neptuno patre et Moliona matre prognatos ; deinde proxima Olympiade 
consimili modo congressum fuisse cum duobus quibusdam atque ab his fuisse 
superatum. Quamquam sunt qui hos existiment fuisse Laeum et Pherandrum, sed 
qui vicerint Herculem, non qui victi discesserint. At Plato in Euthydemo longe 
diversam ab his historiam adducit, puta Herculem cum hydra pariter et cancro 
quodam immani, qui e mari emerserat, congressum inferiorem discessisse atque ob 
id Iolai nepotis auxilium implorasse. Sed non gravabor ipsius verba subscribere. In 
eo igitur, quem dixi dialogo, Socrates cum duobus fratribus sophistis et, ut sunt illi, 
contumeliosi disputans, quasi cum duobus monstris unus congressus, cum illi 
probro objiceret Dionysodorus quod fugeret neque ad interrogata responderet, ad 
hunc modum respondit : Εἰκότως γάρ, εἶπον ἐγώ: ἥττων γάρ εἰμι καὶ τοῦ ἑτέρου 
ὑμῶν, ὥστε πολλοῦ δέω μὴ οὐ δύο φεύγειν. Πολὺ γάρ πού εἰμι φαυλότερος τοῦ 
Ἡρακλέους, ὅς οὐχ οἷός τε ἦν τῇ τε ὕδρᾳ διαμάχεσθαι, σοφιστρίᾳ οὔσῃ καὶ διὰ 
τὴν σοφίαν ἀνιείσῃ, εἰ μίαν κεφαλὴν ἀποτμηθείη τοῦ λόγου, πολλὰς ἀντὶ τῆς 
μιᾶς, καὶ καρκίνῳ ἑτέρῳ τινὶ σοφιστῇ ἐκ θαλάττης ἀφιγμένῳ, νεωστί, μοι δοκεῖν, 
καταπεπλευκότι. Ὃς ἐπειδὴ αὐτὸν ἐλύπει οὕτως ἐκ τοῦ ἐπ΄ ἀριστερᾷ λέγων καὶ 
δάκνων, τὸν Ἰόλαον τὸν ἀδελφιδοῦν βοηθὸν ἐπεκαλέσατο, ὁ δὲ αὐτῷ ἱκανῶς 
ἐβοήθησεν. Ὁ δ’ ἐμὸς Ἰόλεως Πατροκλῆς εἰ ἔλθοι, πλέον ἂν θάτερον ποιήσειεν, 
id est Non injuria, inquam, fugio ; nam cum alterutri sim impar, cur non fugiam 
ambos ἡ Equidem Hercule multo sum imbecillior, qui tamen pugnare pariter non 
valuit, et adverum hydram sophisticam, cui propter sapientiam pro uno sermonis 
capite amputato multa repullulabant, et adversum cancrum sophistam quendam e 
mari profectum et nuper, ut arbitror, advectum. À quo cum Hercules ad sinistram 
angeretur verbisque acriter morderetur, nepotis sui Iolai auxilium imploravit, qui 
abunde 111 succurrit Meus autem lolaus Patroclus si venerit, magis alteram 
certaminis partem sustineret. Mordaci videlicet allegoria Socrates e fratribus 
sophistis alterum hydram, alterum cancrum nominat, se Herculem, Ctesippum 


Iolaum. 

440. I, V, 40. ÜUnus vir nullus vir 


Εἷς ἀνὴρ οὐδεὶς ἀνήρ, id est Unus quidem vir nullus est. Sensus est nihil 
egregium praestari posse ab uno homine omni auxilio destituto. Huc pertinet quod 
ait Euripides in Heraclidis : 

Μιᾶς γὰρ χειρὸς ἀσθενὴς μάχη, id est 

Nam solitariae manus invalida pugna est. 

Item illud ejusdem : 
Εἷς ἀνὴρ où πάνθ’ ὁρᾷ 
Vir unus haud videt omnia. 
Poterit ad varios usus deflecti proverbium vel ad insuavem vitam, si non adsit 
convictor amicus, vel ad judicium haudquaquam uni committendum, vel ad studium 
litterarum, quod citra socium et ejusdem, ut aiunt, aemulum Musae plane friget, vel 
ad quodvis denique peragendum negotium, quod citra alterius adminiculum 


commode confici non queat. Adagii mentionem facit Zenodotus. 


441. I, v, 41. Asinus inter simias 


Ὄνος ἐν πιθήκοις, id est Asinus inter simias. Ubi quis incidit in homines 
nasutos et contumeliosos, ipse stolidus, a quibus impune rideatur. Extat apud Aulum 
Gellium libro secundo, capite XXII, apud quem Menander comicus in fabula, cui 
titulus Plotium, maritum de uxoris injuria querentem inducit his verbis : Ὄνος ἐν 
πιθήκοις τοι TO λεγόμενόν ἐστι δὴ τοῦτο, id est Asinus inter simias, vulgo quod 
aiunt, sane istud. Constat autem simiam animal esse petulantissimum, adeo ut non 
vereatur etiam leonem per lasciviam agitare natibus illius affixa. Quin et hodie vulgo 
simile quiddam dicunt: Noctua inter cornices, ubi stupidior aliquis in homines 
petulantes ac dicaces incidit. Nihil autem vetat quominus generaliter usurpetur, ubi 
quis in negotium incidit vehementer molestum aut in infortunium aliquod, unde se 


non queat extricare. 

442. I, V, 42. Asinus inter apes 


Ὄνος ἐν μελίτταις, id est Asinus inter apes. Consimilem habet cum proximo 
sensum dici solitum, ubi quis infeliciter incidit in homines improbos atque 
importunos. Metaphora per se liquet, quamquam adagium ab eventu quopiam 


natum videri potest. Meminit Suidas. 


443. I, V, 43. Asinus in unguento 


Ὄνος ἐν μύρῳ, id est Asinus in unguento. Cum delitiae adhibentur 115, quos 
haudquaquam decent neque qui vel uti norunt illis vel delectantur. Nam asinus 
culmos ac foenum mavult quam aurum vel unguentum, quo etiam offenditur. Locus 
fuerit huic adagio, si quando indoctus aliquis in optimos incidat auctores, quos ob 
inscitiam aut negligat aut etiam depravet, sive cum amuso cuipiam cum 
eruditissimis viris vivere contigerit, quorum tamen consuetudine neque frui noverit 


neque omnino gaudeat. Refertur a Diogeniano proverbium. 


444. I, V, 44. Neque caelum neque terram attingit 


Οὔτε γῆς οὔτε οὐρανοῦ ἅπτεται, id est Neque caelum neque terram attingit. 
De re vehementer absurda atque aliena, quaeque nulla vicinitate pertineat ad id, de 
quo agitur. Lucianus in Pseudomante : Ὀκτώ μοι χρησμοὺς ἔπεμψεν, οὔτε γῆς 
φασιν οὔτε οὐρανοῦ ἁπτομένους, id est Octo mihi misit oracula, sed quae neque 
caelum, ut aiunt, neque terram attingerent. Aristides in Cimone leviter alludens ad 
proverbium indicat metaphoram sumptam ab 115, qui in medio pendennt aere 


utrinque liberi. 


445. I, v, 45. Nihil ad versum 


Οὐδὲν πρὸς ἔπος, id est Nihil ad carmen. De 115, quae longe discrepant ab 115, 


quae proposita sunt. Translatum videtur a scena, ubi histrio saltatu gestuque 

carminis genus repraesentat. Et haud scio an alius fuerit qui recitaret versus, alius qui 
gesticularetur. Apparet enim unum aliquem fuisse recitatorem, cujus est illa vox in 
calce comoediarum : Calliopius recensui. Nec alioqui video quorsum pertineat, quod 
admonet Cicero ab histrione deligi fabulam, ad quam natura sit appositus, quod in 
prologo comoediae Terentianae, qui prologum dicit, queritur clamosas fabulas ad se 
deferri, minus laboriosas ad alios. Quod si saltatio parum respondisset ad numeros 
carminis, aiebant : Οὐδὲν πρὸς ἔπος. Lucianus in Philopseude : Οὐδὲν πρὸς ἔπος 
ταῦτα, φασίν, οὐδὲ περὶ τούτων ἠρόμην, id est Ista nihil ad carmen, ut dici solet, 
neque enim de 115 interrogabam. Qui in choreis non responderet ad numerum 
saltationis, eum ἀκρότητον appellabant isque ἀκροτεῖν dicebatur. Andreas Alciatus, 
hoc seculo non modo juris Caesarei, verumetiam omnium studiorum decus, nec 
minus suscipiendus ob rarum quendam ingenii candorem quam ob exactam omnium 
liberalium disciplinarum peritiam, libro Dispunctionum suarum II consentit quidem 
mihi in sensu usuque proverbii, caeterum de origine nonnihil dissentit mavultque ab 
oraculis esse natum, quae quondam carmine reddebantur, praesertim heroico, cujus 
inventor fuerit Pythius Apollo. Graecis autem ἔπος dicitur, quod ἕπονται τὰ 
πράγματα τοῖς χρησμοῖς, id est quod res oraculis respondeant. Hanc enim 
etymologiam adfert Eustathius in principio Iliados Homericae. Unde probabilius esse 
judicat Alciatus noster, quoties evenirent quae promissis aut proposito non 
quadrarent, dici solitum οὐδὲν πρὸς ἔπος. Usus est eo Ulpianus in Pandectis libro 
XI, titulo De interrogatoriis actionibus, cap. XII : Quod autem ait praetor omnino non 
respondisse, posteriores sic acceperunt, ut omnino non respondisse videatur, qui ad 
interrogata non respondit, id est οὐδὲν πρὸς ἔπος. Suidas indicat nonnunquam 
usurpari οὐδὲν πρὸς ἔπος, pro temere ac de nihilo sive abs re. Adducit hos versus ex 
poeta nescio quo : 
Οὐδὲν πρὸς ἔπος οὕτως ἀνοήτως ἐκβαλῶ 
Πρὶν ἐκπύθωμαι πᾶν τὸ πρᾶγμ’ ὅπως ἔχει ; id est 


Adeone temere et inscienter efferam, 

Prius atque rem omnem ut sese habet cognovero ? 
Prior versus Graecus constabit, si legas pro οὕτως χοὔτως. Usurpavit idem 


Aristophanes in Contionatricibus, quem locum retulimus proverbio Extra cantionem. 


446. I, V, 46. Nihil ad fides 


Οὐδὲν πρὸς τὴν χορδήν, id est Nihil ad chordam. In eos, quorum vita 
vehementer est inaequalis quorumve mores ab oratione dissident. Lucianus De 
saltatione : Kai μηδέν, ὥς φασι, πρὸς τὴν χορδήν, ἕτερα γὰρ ὁ πούς, ἕτερα δ΄ ὁ 
ῥυθμὸς λέγει, id est Nihil ad chordam, ut dici solet, nam alia pes, alia loquitur 
rythmus. Idem in Meretriciis : Kai ὅτι εὖ πρὸς τὴν κιθάραν ὁ πούς, id est Et quod 
pes probe responderet ad citharam. Plutarchus in commentario De verecundia : 
Καίτοι οὐ διὰ τὴν τοῦ ποδὸς πρὸς τὴν λύραν ἀμετρίαν, ὡς Πλάτων ἔλεγε, καὶ 
πόλεις πόλεσι καὶ φίλοι φίλοις διαφερόμενοι ἔσχατα δρῶσί τε καὶ πάσχουσιν, 
ἀλλὰ διὰ τὴν περὶ τὰ νόμιμα καὶ δίκαια πλημμέλιαν, id est Haud quaquam ob id, 
quod pes a lyra dissentiat, sicut ait Plato, civitates cum civitatibus, amici cum amicis 
conflictantes extrema tum faciunt tum patiuntur, sed quod circa leges atque 
aequitatem peccetur. Locus autem, quem citat Plutarchus, est in libro de Legibus 
septimo: Ἀποδιδόντας πρόσχορδα τὰ φθέγματα τοῖς φθέγμασι. Τὴν δὲ 
ἑτεροφωνίαν καὶ ποικιλίαν τῆς λύρας, ἄλλα μὲν μέλη τῶν χορδῶν ἱεισῶν, ἄλλα 
δὲ τοῦ τὴν μελῳδίαν συνθέντος τοῦ ποιητοῦ, καὶ τὰ λοιπά, id est Reddentes voces 
cum lyrae sono concordes. Porro vocis discrepantiam diversitatemque, quoties alios 
modos aedunt chordae, alios is qui cantilenam composuit et caetera. Videtur ad hoc 
proverbium allusisse divus Augustinus in epistola quadam ad Licentium, Aut si ego 
canto, inquit, tu autem ad aliam vocem saltas, nec si quidem me poenitet. Habet 
enim suam hilaritatem ipsa cantatio, etiam cum ad eam membra non movet, cui 


plena charitatis modulatione cantatur. 

447. I, V, 47. Formica camelus 


Μύρμηξ ἡ κάμηλος, id est Formica camelus. De vehementer inaequalibus et 
modo minimis modo maximis, quod perinde sit quasi repente camelus in formicam 
vertatur. Lucianus in prima epistola Saturnalium : Ὡς δὲ νῦν ἔχομεν, μύρμηξ ἡ 
κάμηλος, ὡς ἡ παροιμία φησί, id est Nam ut nunc vivitur a nobis, formica camelus, 
quemadmodum proverbio dicitur. Loquitur de opibus inaequaliter inter mortales 
distributis, ut huic plurimum supersit, huic multum desit. Neque intempestive 
dicetur in eos, qui sibi non constant in utranque partem immodici. Quod genus 
hominem describit Euripides in Troadibus : 

Τί δ΄ ὧδε πηδᾷς ἄλλοτ’ εἰς ἄλλους τρόπους ; 

Μισεῖς δὲ λίαν καὶ φιλεῖς ὃν ἄν τύχῃ, id est 

Quid ita modo hos, modo in hosce mores transilis ? 


Odisti acerbe amasque nimium quemlibet. 


448. I, v, 48. Os sublinere 


Os sublinere, pro eo, quod est : dare verba et arte quadam illudere, reperitur 
aliquoties apud auctores. Nonius Marcellus tractum putat ἃ ridiculo quodam lusus 
genere, quo dormientibus ora pinguntur. Plautus in Aulularia : 

Fidei censebam maximam fidem esse. 

Ea sublevit os mihi penissime. 

Idem alibi : Os mihi probe sublitum est. Idem in Epidico : 

Ego si adlegassem aliquem ad hoc negotium 

Minus hominem quam doctum minusque ad hanc rem callidum, 

Os sublitum esset. 

M. Varro in Mysteriis apud Nonium: Aes defraudasse cauponem bonam luto 
oblivisse, cum portitores aera induxere. Sophocles in Antigone : 


Ὁρῶσι χοΐδε, σοὶ δ’ ὑπίλλουσι στόμα, id est 

Vident et hi, sed os tibi isti sublinunt. 
Vergilius item in carmine Bucolico pueros inducit per lusum Sileni faciem mori succo 
oblinentes : 
Jamque videnti 
Sanguineis frontem moris et tempora pingit, 


Ille dolum ridens quo vincula nectitis ? inquit. 


449. I, v, 49. Dare verba 


Dare verba passim obvium est apud omnes auctores pro eo, quod est : fallere. 
Persius quarta Satyra : Ut mavis, da verba et decipe nervos. Terentius : Cui verba 
dare difficile est. Ovidius : Verba dat omnis amans. Idem eleganter transtulit ad 
fallendas animi curas : 

Detineo studiis animum falloque labores, 

Experior curis et dare verba meis. 
Sed tum frequentiora tum expositiora sunt exempla quam ut operaepretium sit ea 
persequi. Tantum illud admonuerim nonnihil veneris accessurum proverbio, si 
longius a simplici detorqueatur oratione, videlicet ad fraudem imposturamve, quae 
vel citra verborum fucos peragitur. Quod genus fuerit, si quis dicat mundum hunc 
dare verba suis cultoribus et alcimisticam, quam vocant artem, dare verba sui 


studiosis et eum sibiipsi dare verba, qui 5101 pollicetur haudquaquam speranda. 


450. I, V, 50. Addere manum 


Illud inusitatius quod est apud Plautum in Persa : Addere manum pro eo, 
quod est : ludibrio habere. Translatum opinor ab 118, qui manu ad aurem porrecta 
motaque quempiam irrident. Plautina verba sunt haec : 

Quid ais, crux, stimulorum tritor ? Quomodo me hodie versavisti, 

Ut me in tricas conjecisti ἡ Quomodo de Persa manus mihi addita est Ὁ 


Idem in Poenulo : 

Eo pacto avarae Veneri pulchre adii manum. 
Rursum in eadem scena : 

Ego faxo posthac dii deaeque caeteri 

Contentiores magis erunt atque avidi minus, 

Cum scibunt Veneri ut addiderit leno manum. 
Idem in Aulularia : 

Ita illis impuris omnibus adii manum. 
Iterum in Cassina: Satin’ lepide addita vobis manus merito ἡ Quamquam varie 
scriptum invenio, nunc adii, nunc addita. Mihi videtur rectius legi addidi, ut 
accipiamus sumptam metaphoram ab irridentium, ut dixi, gestu, cujus meminit 
Persius : 


Nec manus auriculas imitata est mobilis albas. 


451. I, v, 51. Circumtondere comam 


Περικείρειν τοὺς πλοκάμους, id est Circumtondere comam, Graecis in 
proverbio est pro eo, quod est: ludibrio habere. Nam id lusus gratia fieri solet 
stupidis, ut eis non sentientibus caesaries circumtondeatur. Lucianus in 
Misanthropo : Ἐκάθησο τοὺς πλοκάμους περικειρόμενος ὑπ΄ αὐτῶν, id est 


Sedebas, cum tibi caesaries ab 1115 circumtonderetur. Usurpat idem in Pseudomante. 


452. I, v, 52. Fucum facere 


Fucum facere pro eo, quod est: imposturam facere et artificiosa 
dissimulatione deludere, frequens est apud bonos auctores. Terentius in Eunucho : 
Per alienas tegulas venisse clanculum fucum factum mulieri. Quo loco factum 
supinum est, non participium. Quintus frater ad Ciceronem: Si eum, qui tibi 
promiserit, fucum, ut dicitur, facere velle senseris, ut te id audisse et scire dissimules. 
Nam fucus herbae genus, quam Graeci φῦκον vocant, tingendis lanis utile. Unde 


simpliciter fucum pro colore reperire licet et fucare pro colorare. Horatius in Odlis : 

Stercore fucatus crocodili. Maxime si colorem non nativum aut genuinum, sed 
artificiosum ac velut adulterinum significemus, ut idem Horatius : 
Nec amissos colores 

Lana refert medicata fuco. 
Proinde medicamentum ïllud, quo cuti superinducto mulierculae vitia formae 
dissimulant quasique personam assumunt, fucum vocant. Plautus : Vitia corporis 
fuco occulunt. Ut autem fucus est color arte additus, ita persona facies est non vera, 
sed apposititia. Unde eleganter dictum a Seneca : Ut personam malit quam faciem, id 
est videri malit quam esse. Lucretius item libro tertio : 

Nam verae voces tum demum pectore ab imo 

Eliciuntur et eripitur persona, manet res. 
Cornelius Tacitus in Dialogo de oratoribus : Ita nec praeceptor deerat optimus 
quidem et electissimus, qui faciem eloquentiae, non imaginem praestaret. Itaque 
personatos dicimus, qui aliud prae se ferunt quam sint. Quin et offucias vocant 
inania quaedam rerum simulachra, quae veluti praestigiis quibusdam oculis 
intuentium imponunt. Graeci simplici verbo φενακίζειν vocant et φενακισμόν 
hujusmodi imposturam, φένακα fuci artificem. Qui scripsit Etymologicum Graecum 
auctor insincerus et impurus vocem deductam existimat, παρὰ τὴν πηνίκην, quae 
Graecis coma dicitur apposititia ; Latini galericulum appellant. Quin et colorem pro 
fuco usurpavit Julianus citante Ulpiano libro Pandectarum XIV, titulo Ad senatus 
consultum Macedonianum, cap. IX. Sed Julianus, inquit, adjicit, Si color quaesitus sit, 
ut filius familias qui mutuam pecuniam accepturus erat, fide juberet. Quin et 
rhetores probabilem rationem, quam ad defensionem commenti sunt, colorem 
appellant. Juvenalis : 

Dic aliquem nobis, dic, Quintiliane, colorem. 
Et haerente summo rhetore uxor deprehensa impudentissimo colore se tuetur : 

Convenerat olim 


Ut faceres tu quod velles, nec non ego possem 

Indulgere mihi. 


453. I, v, 53. Album calculum addere et similes figurae 


Λευκὴν ψῆφον προσθεῖναι, id est Album calculum addere prop approbare, 
subinde legimus apud doctos. Inde sumptum, quod antiquitus missis in urnam 
calculis ita ferebantur a iudicibus sententiae, ut albis absoluerent, nigris damnarent. 
Qui si forte fortuna fuissent aequales, tamen liberabatur reus ejusque rei causam 
Aristoteles copiosissime reddit in problematibus. De calculorum more meminit 
Ovidius Metamorphoseôn libro XV : 

Mos erat antiquis, niveis atrisque lapillis, 

His damnare reos, illis absoluere culpa ; 

Tunc quoque sic lata est sententia tristis, et omnis 

Calculus immitem dimittitur ater in urnam ; 

Quae simul effudit numerandos versa lapillos, 

Omnibus e nigro color est mutatus in album. 

Plinius junior in epistola quadam : Nam quo magis intendam limam tuam, confitebor 
et ipsum me et contubernales ab aeditione non abhorrere, si modo tu fortasse errori 
nostro album calculum adjeceris, id est si nostrum hunc errorem tuo judicio 
comprobaris. Lucianus in Apologia : Οὐκ ἐν παρέργῳ θέμενος τὴν λευκὴν παρὰ 
σοῦ καὶ πλήρη μοι ἐνεχθῆναι, id est Haud paruo aestimans, si mihi contingat album 
abs te plenumque suffragium auferre. Plato libro De Legibus IT: Οὐκ ἂν τιθείμην 
ταύτην τὴν ψῆφον, id est Haud posuerim hunc calculum. Huc adscribendum quod 
Alcibiades nolens sese judicium permittere sententiis ait, ne matri quidem confidere 
velle, sed etiam hanc in ejusmodi periculo suspectam habiturum, ne nigrum 
calculum pro albo subjiceret. Aristides in Pericle simplici verbo dixit ἐπιψηφίζειν, 


pro comprobare, eamque vocem tanquam Platonicam usurpat. 

454. I, V, 54. Creta notare. Carbone notare 


Ad hanc formam pertinent et illa : creta notare, pro eo quod est : approbare, et 
carbone notare, quod est damnare. Propterea quod Pythagoeas aiebat id, quod esset 
colore candido, ab boni naturam pertinere, quod atro, mali. Unde et felicia alba 
dicimus, infames nigros. M. Tullius in actione pro Cecinna de teste Sexto Clodio 
Phormione Nec minus niger, inquit, nec minus confidens quam ille Terentianus 
Phormio. Et Horatius : Hic niger est, hunc tu, Romane, caveto. Idem in Sermonibus : 
Sani an creta, an carbone notandi. Quem imitatus Persius ait in quinta Satyra : 

Quaeque sequenda forent et quae uitanda vicissim, 

Illa prius creta, mox haec carbone notasti. 

Rursum Horatius in Odis : 

Cressa careat pulchra dies nota. 

Candidum calculum Cressam notam appellat, qua veteres dies fortunatos signare 
consueverunt. Tametsi sunt qui hoc loco pro Cressa legunt Thressa, quod hic mos 
fuisse perhibetur Thracibus. Ad hanc formam pertinet etiam illud : Unione signare, 
quod saepius apud auctores est pro eo, quod est : inter felicia prosperaque numerare. 
Ductum a veterum superstitione, qui unumquemque anni diem missis totidem in 
urnam (aut ut apud Scythas in pharetram) calculis signabant ; quem arbitrabantur 
prosperum abiisse candido calculo aut creta, quem egregie felicem, unione, contra 
quem inauspicatum, nigro lapillo notabant. Persius : 

Hunc, Macrine, diem numera meliore lapillo. 

Hujus superstitionis meminit Plinius libro septimo, capite quadragesimo, Vana, 
inquiens, mortalitas et ad circumscribendam seipsam ingeniosa computat more 
Thraciae gentis, quae calculos colore distinctos pro experimento cujusque diei in 
urna condit ac supremo die separatos dinumerat atque ita de unoquoque pronuntiat. 
Quid quod iste calculi candore illo laudatus dies originem mali habuiït ἡ Hactenus 


Plinius. Plutarchus in Vita Periclis historiam refert ab his non abhorrentem, quam 

fortassis non ab re fuerit hic ipsius verbis adscribere : Ὀκτὼ μέρη διελὼν τὸ πᾶν 
πλῆθος ἐπεκλήρου, καὶ τῷ λαβόντι τὸν λευκὸν κύαμον εὐωχεῖσθαι καὶ 
σχολάζειν παρεῖχε τῶν ἄλλων μαχομένων. Διὸ καί φασι τοὺς ἐν εὐπαθείαις τισὶ 
γενομένους λευκὴν ἡμέραν ἐκείνην ἀπὸ τοῦ λευκοῦ κυάμου προσαγορεύειν, id 
est Universam multitudinem partitus in octo partes sortibus utebatur et, cui 
contigisset alba faba, huic caeteris pugnantibus permittebat in conviviis atque otio 
agere ; quapropter etiam aiunt eos, quibus res aliquae suaviter succedunt, eum diem 
album vocare, nimirum ab alba faba. Ad hanc viciniam pertinet, quod quae 
praecipua sunt, ea melioris notae esse dicimus, veluti cum M. Tullius alicui salutem 
dici jubet de nota meliore. Tristem noxam, dixit Livius decadis I, libro IV: 


Posthumius nulla tristi nota est insignitus, id est nulla crudelitatis infamia aspersus. 


455. I, v, 55. Calculum reducere 


Calculum reducere est mutare factum, cujus te poeniteat, aut vertere 
consilium rei non satis commodae institutae. Nonius citat Ciceronem in Hortensio : 
Itaque tibi concedo, quod in duodecim scrupis olim, ut calculum reducas, si te 
alicujus dati poeniteat. Translatum apparet aut a ratiocinantibus aut (quod est vero 
propius) a ludo laterunculario. In summa, proverbii speciem habent, quaecunque a 
calculis finguntur metaphorae, ut ad calculos vocare pro eo, quod est : rationem inire 
et existimare. M. Tullius dialogo De Amicitia : Hoc quidem est nimis exigue et 
exiliter ad calculos vocare amicitiam, ut par sit ratio datorum et acceptorum. Valerius 
Maximus libro quarto, capite de liberalitate : Si ad calculos revocetur, parvum utpote 
septem iugeribus et hoc in Pupinia abditis redactum, sin animo praerogantis omni 
pecunia maius. Et ad calculos reverti est redire ad rationem ac respectum 
consiliumque. Cicero ad Atticum : Quare nunc saltem ad illos calculus quos tum 
abjecimus, ut non solum gloriosis consiliis utamur, sed etiam paulo salutioribus, id 


est utrinque rationes expendere. Et hic calculus accedat, id est hoc momenti 

adjungatur. Neque quicquam prohibet eadem ratione dici, decedere calculum et 


detrahere calculum. 


456. I, V, 56. © praefigere 


Theta paefigere pro damnare. Persius : 

Et potis es vitio nigrum praefigere © ? 
Ausonius in paedagogum ligurritorem carmine choliambico : 

Miselle doctor οὐ tibi sit obscoeno, 

Tuumque nomen theta sectilis signet. 
Sunt qui hoc ad figuram Graecanicae litterae referant, quod ea cordis humani 

10  transfixi speciem quodammodo repraesentet. Nam nescio an debeamus Isidoro 

credere, qui primo Etymologiarum libro scribit ita militari more solere fieri, ut caesi 
Θ, salvi T signarentur. Certe de hoc signo T fit mentio etiam in Apocalypsi, quae 
beati Joannis Evangelistae nomine legitur. Sed vero similius quod scribit Asconius 
Pedianus, olim in judiciis sortes, quae mittebantur in urnam, triplicem notam habere 
solere ac © quidem damnationis fuisse symbolum, T absolutionis, À ampliationis, id 


est quoties significabant sibi parum adhuc liquere ac denuo causam agi oportere. 


457. I, V, 57. Stellis signare. Obelo notare 


Ἄστροις σημειοῦσθαι ἢ ἄστροις τεκμαίρεσθαι, id est Stellis notare. 

Eustathius in quintum Odysseae librum admonet dictum de his, qui longam ac 
20 desertam viam peragunt, adeo ut necessum habeant regionum situm stellarum 

observatione signare. Ductam esse metaphoram a navigantibus qui, cum eo usque 
provecti sunt a terra, ut jam coelum undique et undique pontus, stellarum indicio 
cursum moderari solent, maxime Cynosurae et Helices teste Arato ἐν Φαινομένοις : 

OÙ τὴν μὲν Κυνόσουραν ἐπίκλησιν καλέουσιν, 

Τὴν δ΄ ἑτέρην Ἑλίκην: Ἑλίκῃ γε μὲν ἄνδρες Ἀχαιοὶ 


Εἰν ἁλὶ τεκμαίρονται ἵνα χρὴ νῆας ἀγινεῖν, 

Τῇ à’ ἄρα Φοίνικες πίσυνοι περόωσι θάλασσαν. 
Ἀλλ’ ἡ μὲν καθαρὴ καὶ ἐπιφράζασθαι ἑτοίμη 
Πολλὴ φαινομένη Ἑλίκη πρώτης ἀπὸ νυκτός, 

Ἡ δ’ ἑτέρη ὀλίγη μέν, ἀτὰρ ναύτῃσιν ἀρείων 
Μειοτέρῃ γὰρ πᾶσα περιστρέφεται στροφάλιγγι, 
Τῇ καὶ Σιδόνιοι ἰθύντατα ναυτίλλονται. 

Quorum  carminum  interpretationem  adscribam ex germanici caesaris 

interpraetatione : 

Hinc Jovis altrices Helices Cynosuraque fulgent. 
Dat Graiïis Helice cursus majoribus astris, 
Phoenicas Cynosura regit ; sed candida tota 

Et liquido splendore Helice nitet ; haud prius ulla, 
Cum sol Oceano fulgentia condidit ora, 

Stella micat coelo septem quam Cresia flammis, 
Certior est Cynosura tamen sulcantibus aequor, 
Quippe brevis totam fido se cardine vertit 
Sidoniamque ratem nunquam spectata fallit. 

Et Aratum imitatus est Ovidius libro de Tristibus quarto : 
Magna minorque ferae, quarum regis altera Graias, 

Altera Sidonias, utraque sicca, rateis. 

Idem indicat Vergilius in quinto de Paluniro loquens : 
Talia dicta dabat clavumque affixus et haerens, 
Nusquam amittebat oculosque sub astra tenebat. 

Idem alibi : 

Cuncta notat tacito labentia sydera caelo. 

Consimiliter Homerus cum alias tum Odysseae libro quinto : 
Αὐτὰρ ὁ πηδαλίῳ ἰθύνετο τεχνηέντως 


Ἥχμενος, οὐδέ οἱ ὕπνος ἐπὶ βλεφάροισιν ἔπιπτε 

Πληϊάδας ἐσορῶντι καὶ ὀψὲ δύοντα Βοώτην 

Ἄρκτον θ’, ἣν καὶ ἅμαξαν ἐπίκλησιν καλέουσιν, 

Ἥ τ’ αὐτοῦ στρέφεται καί τ' Ὠρίωνα δοκεύει, 

Οἴη δ' ἄμμορός ἐστι λοετρῶν Ὠκεανοῖο, id est 

Ille quidem navim arte regens clavo assidet haerens, 

Nec sinit illapso torpescere lumina somno. 

Pleiadas seroque recondentem ora Booten 

Suspectans ursamque alio cognomine plaustrum, 

Quae fixa usque loco se circumflectit eodem, 

Et numquam Oceani liquidis aspergitur undis. 
Unde ἄστροις σημειοῦσθαι τὴν ὁδόν videntur 11, qui notulis quibusdam et 
conjecturis arte deprehensis rem alioqui pervestigatu difficilem inquirunt aut 
assequuntur, aut qui signis quibusdam multo ante colligunt quid sit eventurum. 
Postea deflexum est, ut stellas praenotare dicantur, qui quippiam velut 
animadvertendum insigniunt. (αἱ diversum ὀβελίζειν, id est veru praenotato quasi 
jugulare ac damnare. Translatum ab Aristarcho, qui Homeri carmina in corpus 
redegit atque in libro digressit versus nothos, hoc est adulterinos et subdititios, qui 
non viderentur sapere venam illam Homericam, ὀβελίσκοις, id est minutis verubus, 
praenotatis damnans, contra, qui viderentur insignes ac genuini, ἀστερίσκοις, id est 
stellulis, illustrans. Quem morem secutus est et Origenes et divus Hieronymus in 
litteris divinis. Quin hoc ipsum Aristarchi cognomen in proverbium abiit, quod is 
eum damnandi notulis probandique morem excogitarit. M. Tullius Attico : Totum 
hunc locum, quem in aristocratia ego varie meis orationibus, quarum tu Aristarchus 
es, soleo pingere de flamma, de ferro (nosti illas ληκύθους) valde graviter pertexuit. 
Atticum vocat suarum orationum Aristarchum, id est censorem et emendatorem, 
quod illi mos fuerit, si quae parum probasset in scriptis Ciceronis, ea ceris rubris 
notare. Quod quidem alibi declarat idem M. Tullius libro ad atticum decimo sexto : 


Quae mihi florentia visa sunt tuo judicio. Cerulas enim tuas miniatulas illas 

extimescebam. Idem ad Dolabellam: Profert alter, opinor, duobus versiculis 
expensum. Alter Aristarchus hos ὀβελίζει. Ego tanquam criticus antiquus 
judicaturus sum. [tem M. Varro De lingua Latina Aristarchos appellat criticos 
grammaticos, qui de libris judicant. Et Horatius : Fiet Aristarchus, id est castigator et 
expensor alieni scripti. Et divus Hieronymus subinde quempiam sui temporis 


Aristarchum vocat, quod arbitrio 580 alia damnaret, alia probaret. 


458. I, V, 58. Notari ungui et similia 


Ad eandem formam pertinent haec quoque : Notare ungui, quod soleat ungui 
signum apponi, ubi quid parum placet. Horatius dixit tranverso calamo signum 
apponere pro eo quod est: damnare. In eundem sensum censoria virgula legitur 
identidem apud divum Hieronymum pro castigandi notandique auctoritate. Item 
apud Quintilianum libro Institutionum I : Qua quidem ita sunt severe usi veteres 
grammatici, ut non versus modo censoria quadam virgula notare. À censoribus 
Romanis traductum, quorum partes erant notare, si quid in moribus civitatis dignum 
emedatione judicassent, ac mulctam dicere. Eodem pertinent spongia, lima, caelum, 
quae in emendationis proverbium abierunt. Spongia deletur, quod non placet. Lima 
detrahitur et expolitur, quod redundat quodque incultum est. Caelo deformatur item 
ac fingitur id, quod est rudius. Proinde in spongiam incubuisse dixit Augustus 
Ajacem suum, quem deleverat. Et elimata dicuntur expolita. Et sculpturam orationus 


cultum dicunt. 


459. I, v, 59. Stilum vertere 


Stilum vertere est mutare quod scripseris. Horatius in Sermonibus : Saepe 
stilum vertas. Antiquitus in tabellis ceratis scriptitabant stilo graphiario, cujus altera 
parte nimirum acuta per aequor cereum ducta litteras exarabant, altera latiore 
rursum obliterabant, quod exarassent. Hieronymus Adversus Rufinum : Quamdiu 


non renuebam laudationem tuam, sequebaris ut magistrum, fratrem et collegam 

vocabas et catholicum in omnibus fatebaris. Postquam vero non agnovi laudes tuas 
et me indignum tanti viri praeconio judicavi, vertis stilum et omnia laudata prius 
vituperas de eodem ore et dulce proferens, et amarum. Hieronymus imitatus est 
Ciceronem, qui Verrinarum actionum IV scribit in hunc modum : Timuit aliquando 
et commotus est, vertit stilum in tabulis suis, quo facto causam omnem evertit suam. 
Invenitur et stilum infigere et stilo appetere, pro eo, quod est : scriptis insectari, atque 


invehi. 


460. I, V, 60. Omne tulit punctum. Omnium calculis 


Omne tulit punctum et Cunctorum calculis legimus pro eo, quod est : omnium 
sententia et comprobatione. Quorum prius translatum est a consuetudine 
comitiorum, ubi tabella circumferri consuevit, in qua puncto apposito significabant, 
cui candidatorum suffragarentur. Posterius a judiciorum sortibus, de quibus paulo 
superius meminimus. Horatius : 

Omne tulit punctum, qui miscuit utile dulci. 
Nam qui jucunda modo scribunt, 115 duntaxat placent, qui voluptatem appetunt. 
Contra qui utilia, ab 118. tantum probantur, quibus utilitas quaeritur. At qui 
voluptatem cum utilitate conjunxit, is omnium suffragio laudabitur. Idem in 
Epistolis : 

Discedo Alcaeus puncto illius, ille meo quis? 

Quis nisi Callimachus? 
Item in epigrammate choliambico, quod refertur a Porphyrione : 

Ciconiarum Rufus iste conditor, 

Hic est duobus elegantior Plancis, 

Suffragiorum puncta non tulit septem. 

Aristides in Themistocle ἡ κοινὴ ψῆφος Ἑλλήνων, id est qui est communis 
Graecorum calculus, dixit pro eo, quod erat : totius Graeciae consensus. Cicero libro 


Tusculanarum quaestionum secundo : Quae flamma est, per quam non cucurrerunt 

qui haec olim punctis singulis colligebant? Agit autem de magistratibus, qui 
singulorum civium suffragiis mandabantur. Apuleius Asini sui libro sexto : Certe 
calculo cunctorum, utcunque mors ei fuerat destinata, id est, omnium suffragiis 


sententiisque. 


461. I, V, 61. Cumani sero sapiunt 


Ὀψὲ αἱσθάνονται οἱ Κυμαῖοι, id est Sero sapiunt Cumani. Id adagium 
refertur a Strabone Geographiae libro decimotertio putatque eos vulgo male audisse 
tanquam stupidos atque insulsos ob hanc causam, quod ducentis annis portus 
vectigalia exegerint hoc nomine, ut urbem aedificarent, quae dare tamen non 
desierunt, cum jam urbs esset exstructa. Adijicit et aliam fabulam : Cumanos publica 
pecunia mutuo accepta porticus construxisse, deinde cum pecuniam eam ad diem 
praescriptum non reddidissent, a deambulatione fuisse prohibitos. Aliquanto post 
cum ingens esset pluvia, creditores ludibrii causa praeconem misisse, qui publicarent 
aedictum, uti Cumani porticus subirent. Atque ita voce praeconis admonitos 
subiisse : inde natum adagium Sero sapere Cumanos, qui non nisi moniti senserint 
defugiendam esse pluviam. Notat et Stephanus Cumam ac Lesbum male vulgo 
audisse stupiditatis nomine. Proverbium autem non sentit de Cuma Italiae, sed 
Aeolidis, quae eadem dicta fuisset Amazonium et Phriconitis aut, ut Herodotus libro 
primo, Phriconis. Simillimum illi : Sero sapiunt Phryges. Nihil enim vetat quominus 


dicatur et in illos, qui non nisi suo malo docti parent recte monentibus. 


462. I, V, 62. Mala attrahens ad sese ut caecias nubes 


Κάκ΄ ἐφ’ αὑτὸν ἕλκων ὥστε καικίας νέφος, id est 

Sic mala sibiipsi, ut Caecias nubem attrahens. 
Versus est senarius proverbio celebratus in eos, qui sibiipsis litium ac negotiorum 
materiam pariunt accersuntque ducta similitudine ab ejus venti natura, cui nomen 


caecias, quem Plinius media inter aquilonem et exortum regione flare scribit et unum 

contra aliorum septentrionalium ventorum naturam nubes non pellere, sed attrahere. 
Quin ipsius ascribam verba. Ventorum, inquit, etiam frigidissimi sunt, quos a 
septentrione diximus spirare. Vicinus his corus. Hi et reliquos compescunt et imbres 
abigunt. Humidi auster et aphricus et praecipue auster Italiae. Narrant et in Ponto 
caeciam in se trahere nubes. Hactenus Plinius. Aristoteles libro De mundo putat 
caeciam circa ortus aestivos flare additque hunc ἃ nonnullis eundem haberi cum illo, 
quem 411 θρασκίαν nominant flatque proximus argestae. Quid autem in causa sit, ut 
hic ventus nubes non more reliquorum a se propellat, sed ad se vocet, Aristoteles in 
Meteorologicis conatur ostendere. Vel quod alius, inquit, ventus reflet adversus 
eodem tempore vel quod hic e sublimi coeli parte spirans, puta orientali, non 
transversus per terram feratur, sed recurvata linea propter reflexum, unde exortus 
est, eo recurrit. Atque ita fit, ut nubes ad sese cogat. Unde idem in libro De mundo, 
caeciam inter eos ventos numerat, qui ἀνακαμψίπτοι, id est resupinati flatus 
vocantur. In Problematis autem sectione vigesimasexta duas hujusce rei causas 
reddit : alteram hanc esse putat, quod eodem tempore reflet alius ventus caeciae 
contrarius ; altera non dissonat ab 115, quae retuli, nempe caeciam spirare ab 
eminentiore coeli regione, nimirum ab ea quae vergit ad orientem. Hanc autem esse 
aeditiorem quam occiduam colligit ex magnitudine et altitudine maris occidentalis ; 
itaque fieri, ut caecias occiduam regionem adversus invadens nubes contrahat easque 
suo in se reflexu ad se trahat. Hujus rei mentionem facit et Plutarchus in vita Sertorii 
scribens hunc ducem animadversa caeciae natura, qui tum forte flabat, Cacitanos aut, 
ut Graeci codices habent, Characitanos hostes ad deditionem coegisse ad hunc 
modum. E regione speluncarum, in quibus ïilli se continebant, objecit aggeres 
cinericios. Quibus incursatione equitum concitatis caecias tantum pulveris in fauces 
speluncarum devexit, ut cum ferre non possent, sese Sertorio in manus darent. 
Refertur adagium ab Aulo Gellio libro secundo, capite vigesimosecundo idque ex 
Aristotele. Refertur et a Theophrasto libro De natura ventorum. Sed ab hoc atque 


item ab Aristotele refertur, ut videatur etiam in bonam partem dici posse. Aït enim 

Ἕλκων ἐφ΄ αὑτὸν τὸν πλοῦτον ὥσπερ ὁ καικίας νέφη, id est Attrahens ad sese 
divitias ut caecias nubes. Plutarchus in commentario, cui titulus Quo pacto quis 
possit ab inimicis juvari : Ὡς γὰρ ὁ καικίας τὰ νέφη, οὕτως καὶ ὁ φαῦλος βίος ἐφ΄ 
αὑτὸν ἕλκει τὰς λοιδορίας, id est Quemadmodum enim caecias nubes, itidem 
improba vita probra ad sese attrahit. Usurpat idem in bonam partem in Praeceptis 
politicis. Unde de re quavis dici posse videtur in utramlibet partem ut Hic ad sese 
eruditorum hominum gregem attrahit perinde ut caecias nubes. Hic undique 
pecunias attrahit ad sese quemadmodum caecias nubes. Hunc omnes bonae 
felicitates non aliter sequuntur quam caeciam nubes. Nusquam absunt jurgia, 
ubicunque hic adest ; neque enim secus ad sese lites attrahit quam caecias nubes. 
Consimiliter ad rem referri potest : Res est tumultuosa, ambitio, quippe invidiam, 
simultatem, profusionem atque id genus alia incommoda non aliter attrahit ad sese 
quam caecias nubes. Modestia cunctorum hominum benevolentiam allicit ad sese, 


itidem ut caecias nubes. 


463. I, V, 63. Oleum in auricula ferre 


Oleum in auricula ferre est apud Martialem. Quo loco mihi non satisfacit 
interpres Domitius Chalderinus, vir alioqui probe doctus. Nam poeta taxare videtur 
hominem rigida supinaque aure, id quod etiam Graeci notant, AV’ οὖς ἔχων : ἀντὶ 
τοῦ ἄνω TO οὖς ἔχων, id est sublimem et supinam aurem habens. Carmen Martialis 
est hujusmodi : 

Narratur quidam belle dixisse, Marulle, 

Qui te ferre oleum dixit in auricula. 

Porro, ut in Problematibus scripsit Aristoteles, aures aqua infusa offenduntur, oleo 
non item. Quin, si forte aqua in aurem inciderit, oleo infuso medemur, dum lubrica 
facta aure aqua defluit. Proinde et urinatores oleum auribus instillare consueverunt, 
quo minus aqua laedantur. Hinc itaque videtur natum adagium, nempe a gestu 


eorum, quibus est aliquid liquoris infusum, quod ne effluat, aurem supinant quasi 

aversantes ac fastidientes audire. Neque tamen negaverim posse referri ad 
assentatores, qui velut oleum in aurem instillant, dum jucunda loquuntur magis, 
quam salutaria. Cui diversum est illud Persianum : 

Auriculas teneras mordaci radere vero. 
Huc igitur pertinebit et illud Evangelicum de venditoribus olei. Verum cui placet hic 
sensus posterior, in auriculam, accusandi casu legat oportet. Quod quoniam et 
proverbii speciem prae se gerit et vulgo jactatum Martialis indicat, non existimavi 


praetereundum. 
464. I, V, 64. Quid si coelum ruat Ὁ 


Τί εἰ ὁ οὐρανὸς ἐμπέσοι ; id est Quid, si coelum ruat ? Ironia proverbialis in 
eos, qui tutissimis etiam in rebus ridicule timent. Hoc unde manarit, Aristoteles 
indicat libro Τῶν μετὰ τὰ φυσικά quinto scribens priscis illis et rudibus mortalibus 
persuasum fuisse coelum hoc, quod videbant imminere, Atlanticis humeris sustineri. 
Quod si ille se subduxisset, fore ut e sublimi in terram decideret. Idque non solum 
poetarum figmentis fuisse proditum, verum etiam a physicis nonnullis adfirmatum. 
Plutarchus in libello De facie, quae apparet in orbe lunae, citat Phenacem quendam, 
qui metuerit ne luna decideret in terram quique commiseratus sit vicem eorum, qui 
lunae forent subjecti (cujusmodi sunt Aethiopes ac Taprobani), si tantum pondus in 
eos rueret, idem veritus de terra coeloque, nisi columnis Atlanticis fulcirentur. 
Theognis : 

Ἔν μοι ἔπειτα πέσοι μέγας οὐρανὸς εὐρὺς ὕπερθεν 

Χάλκεος, ἀνθρώπων δεῖμα παλαιγενέων, id est 

Deinde meo vastus capiti illabatur Olympus 

Ferreus, antiqui quod metuere viri. 
Terentius en Ἑαυτὸν τιμωρουμένῳ: 
Quid si redeo ad illos, qui aiunt : Quid, si nunc caelum ruat? 


Allusit huc Horatius in Odis : 

Si fractus illabatur orbis, 


Impavidum ferient ruinae. 


465. I, V, 65. Umbram suam metuere 


Τὴν αὑτοῦ σκιὰν φοβεῖσθαι, id est Suam ipsius umbra metuere, dicuntur, qui 
pueriliter trepidant, ubi nihil omnino sit periculi. Translatum vel ab his, qui forte 
conspecta corporis sui umbra subito expavescunt, vel a melancholicis quibusdam, 
qui auctore Aristotele propter oculorum imbecillos spiritus in aere proximo veluti 
suam quandam imaginem contemplantes arbitrantur sese suos videre manes. 
Socrates in Phaedone Platonis : Tu vero tuam, quemadmodum dici solet, metuens 
umbram, id est tibi ipsi diffisus. Quintus ad Ciceronem de consulatu petendo : Alter 
vero, quo, dii boni, splendore est. Primum nobilitate eadem, qua Catilina. Num 
majore? Non, sed virtute. Quamobrem, qui manium umbram suam metuit, hunc 
negliges quidem. Quamquam is locus non uno modo erat depravatus in codicibus. 
Plutarchus Symposiacorum problematum decade septima: Τὸ μὲν τῆς σκιᾶς 
ἀναινόμενος ὄνομα καὶ δυσχεραίνων ἀληθῶς σκιὰν δόξει φοβεῖσθαι, id est Qui 
umbrae nomen refugiat ac moleste ferat, is vere umbram videbitur formidare. Agit 
autem de umbris ita vocatis, qui non ipsi vocati a convivatore, sed vocatum 


sequentes adeunt convivium. 


466. I, V, 66. Vel muscas metuit praetervolitantes 


Proverbialis esse videtur hyperbole, quam refert Aristoteles septimo De 
republica libro, Ἀλλὰ δεδιότα μὲν τὰς μυίας, id est Qui muscas, inquiens, etiam 
praetervolitantes metuat, id est quamvis frivola de causa. Idem similem quandam 
commemorat in Moralium septimo loquens de 115, qui usqueadeo natura sunt timidi, 


ut etiam si sorex obstrepat, protinus expavescant. 

467. I, V, 67. Funem abrumpere nimium tendendo 


Ἀπορραγήσεται TELVOHEVOV τὸ καλώδιον, id est Abrumpetur tensus 
funiculus. In eos dici solitum qui, dum extrema experiuntur, alienant ἃ se eos cum 
quibus agunt, et universae rei jacturam faciunt, dum plus satis attenti sunt ad 
lucrum. Lucianus in dialogo quodam matrem lenam facit objurgantem filiam, quod 
amatorem in convivio nimis pervicaciter contempserit ; periculum autem esse ne 
praeter modum exacerbatus atque iritatus juvenis amorem pariter et commodum alio 
convertat : Καὶ ὅρα, inquit, μὴ κατὰ τὴν παροιμίαν ἀπορρήξωμεν πάνυ τείνουσαι 
τὸ καλώδιον, id est Ac vide, ne juxta proverbium abrumpamus, dum nimium 
tendimus, funiculum. Pindarus apud Plutarchum : Kai λύοντι TO τῶν δυσφόρων 
σχοινίον μεριμνῶν, id est Atque intolerabilium curarum funiculum solventi. 
Quamquam hoc ab adagio nonnihil est diversum magisque congruit cum illo quod 
est apud Senecam in Epistolis ad Lucilium de explicanda catena negotiorum atque 
adeo abrumpenda, si nequeat explicari. Proverbium generaliter trahi poterit ad 
quemlibet conatum immodicum et ob id in malum aliquod erumpentem. Huic 
finitimum est illud Hebraeorum haud quaquam inscite neque invenuste dictum 
proverbium : Qui nimium emungit fortiter, elicit sanguinem. Nec abhorret mimus 
ille Publianus : 

Furor fit laesa saepius patientia. 

Atque alter huic consimilis ejusdem, opinor, etiamsi Senecae nomine fertur : 


Bonus animus laesus gravius multo irascitur. 


468. I, V, 68. In matellam immeiere 


Ἔς τὴν ἀμίδα ἐνουρεῖν, id est In matellam immeiere. Cum sordide tractantur 
aut ad munus aliquod parum honestum adhibentur 11, qui non indigni videantur 
utpote ipsi sordidi atque inhonesti quasique ad contumelias ferendas facti. Lucianus 


De mercede servientibus : Οὐδὲν οὖν οὔτ᾽ αὐτοὶ δεινὸν πάσχοιεν ἂν οὔτ᾽ ἐκεῖνοι 

ὑβρισταὶ δοκοῖεν ἐς τὴν ἀμίδα φασὶν ἐνουροῦντες, id est [taque nec hi quicquam 
indignum aut acerbum patiantur neque illi eos contumeliis afficere videantur, si, 
quod aïunt, in matellam immingant. Siquidem ad hunc usum quasi nascitur matella. 
Ex adverso Martialis Bassum quendam joco taxat, qui in aureum vas incacaret, cum 
vitro biberet : 

Ventris onus misero (nec te pudet) excipis auro, 


Basse, bibis vitro : carius ergo cacas. 


469. I, V, 69. Risus Ionicus 


Γέλως Ἰωνικός, id est Risus lonicus. In molles et voluptarios dicitur. Nam 
Ionum mollicies, perinde ut Sybaritarum fastus, in proverbium abiit, quod alteri 
Graecorum,  alteri barbarorum  essent  luxuriosissimi. Athenaeus, libro 
Dipnosophistarum duodecimo de luxu Ionum locutus, ait extare paroemiam auream 
quae mores ejus gentis testificetur, hanc, ut opinor, intelligens. Idem libro decimo 
quarto docet saltationis genus olim fuisse lascivum ac petulans, quod Ionicum 
diceretur. Valerius Maximus libro Rerum memorabilium secundo prodidit Ionas 
primos unguenti coronarumque in convivio dandarum et secundae mensae 
consuetudinem haud parva luxuriae irritamenta repperisse. Maximus Tyrius in 
dissertatione cui titulus Quis sit philosophiae finis : Crotoniates, inquit, Olympicum 
oleastrum adamat, Spartiates armaturam, venationes Cretensis, luxum Sybarites, Ion 
choros. Hinc Horatius in Odis : 

Motus doceri gaudet Ionicos 

Matura virgo 
lascivas saltationes et parum decoras gesticulationes significans. Unde et apud 


Aristophanem ἰωνικῶς pro eo, quod est ἁβρῶς, id est molliter ac delicate. 

470. I, V, 70. Risus Megaricus 


Γέλως Μεγαρικός, id est Risus Megaricus. In eos dicendum qui parum 
tempestive jocantur, quique (quod vetat Quintilianus) malunt aliquoties amicum 
quam dictum perdere ; aut quorum artes iam in contemptum abierunt successione 
maiorum artificum obscuratae. Neque male quadrabit in senes qui, aetate aliena, 
lusus quosdam indecoros ac voluptates juveniles turpiter consectantur. Nam lonica 
comoedia viguit ad tempus, deinde in contemptum venit irrisa ab Atheniensibus. De 
risu intempestivo celebratur et hic senarius : 

Γέλως ἄκαιρος ἐν βροτοῖς δεινὸν κακόν, id est 


Non in loco ridere pergrave est malum. 


471. I, v, 71. Risus Chius 


Γέλως Χῖος, id est Risus Chius. De molli lascivoque luxu. Quandoquidem et 


Chiorum mores taxavit vetus comoedia. Adagium commemoratur a Diogeniano. 


472. I, V, 72. Quicquid in buccam venerit 


Quicquid in buccam venerit. Quoties libere quospiam ac tuto loqui 
significamus, incircumspecte et quicquid forte fortuna in animum inciderit. 
Quemadmodum apud fidos amiculos facere solemus, apud quos impune quiduis 
nugamur atque effutimus. M. Tullius ad Atticum, libro decimo quarto : Aut si nihil 
erit, quod in buccam venerit, scribes. Idem libro duodecimo : Quid cum coram 
sumus, et garrimus quicquid in buccam venit ? Recte torquebitur et in eos qui temere 
atque inconsiderate loquuntur, perinde quasi sermo illis non in pectore nascatur, sed 


in faucibus. 

473. 1, V, 73. Quicquid in linguam venerit 


Huic plane germanum est illud quod usurpat Lucianus in libello De ratione 
conscribendi historiam : Ἐπινοοῦντες δὲ καὶ ἀναπλάττοντες ὅττι κεν ET 
ἀκαιρίμαν γλῶτταν, φασίν, ἔλθῃ, id est Comminiscentes affingentesque quicquid 
verbi temere in linguam, ut aiunt, venerit. Plato dictum hoc libro De republica octavo 
citat ex Aeschylo tragico poeta. Usurpavit et Athaenaeus libro Dipnosophistarum 
quinto : Κατὰ γὰρ τὸν εἰπόντα ποιητήν--ὅττι κεν ἐπ΄ ἀκαιρίμαν γλῶτταν ÉAON, id 
est Juxta poetam, qui dixit quicquid temere in linguam venerit. Hoc velut 
interpretans Isocrates in oratione Panathenaica : Ὅμοιος ἂν εἶναι δόξαιμι τοῖς εἰκῆ 
καὶ φορτικῶς καὶ χύδην ὅ τι ἂν ὑπέλθῃ λέγουσι, id est Similis videbor iis qui 


temere et arroganter ac futiliter quicquid in mentem venerit loquuntur. 
474. I, Vv, 74. Momo satisfacere, et similia 


Τῷ Μώμῳ ἀρέσκειν, id est Momo satisfacere, proverbialis est hyperbole. 
Hesiodus in Theogonia et Momi cujusdam meminit, quem ait Nocte matre, Somno 
patre progenitum. Huic deo mos est ipsum quidem nihil operis aedere, sed aliorum 
deorum opera curiosis oculis contemplari, et, si quid est omissum aut perperam 
factum, id summa cum libertate carpere. Nam μῶμος Graece reprehensionem sonat. 
Aristoteles De partibus animalium libro tertio meminit hujus qui naturam incusarit 
quod bobus cornua in capite ac non in armis potius addiderit, videlicet quo 
vehementius possint ferire. Ad quod allusisse videtur Lucianus, cum in secundo 
Verarum narrationum libro scribit se vidisse boves quosdam quibus cornua inessent, 
non in fronte, quemadmodum reliquis, sed sub oculis. Idque ita visum esse Momo. 
Hujus idem Lucianus cum aliis compluribus locis meminit, tum in Dialogo de 
haeresibus hujusmodi quandam de eo fabulam refert : Minervam, Neptunum et 
Vulcanum de principatu artificii inter se contendisse. Et, ut quisque artis suae 


praecipuum aliquod specimen aederet, Neptunum taurum quendam finxisse, 

Minervam domum excogitasse, Vulcanum hominem composuisse. Momus delectus 
arbiter certaminis et artis expensor. Ille, inspecto uniuscujusque opere, praeter alia 
quae in reliquorum operibus reprehendit, illud potissimum in hominis opificio 
notavit quod artifex non in pectore fenestras aut hostiola quaedam addidisset, quo 
perspici posset quid in corde lateret, quod 111] specuosum alioqui multisque 
recessibus sinuosum finxisset. Cujus fabulae mentionem facit et Plato. Philostratus in 
epistola quadam ad uxorem de Momo scribit in hanc ferme sententiam : hunc in 
Venere nihil alioqui quod reprehenderet invenisse, nisi quod sandalium illius 
calumniabatur, ut stridulum nimisque loquax ac strepitu molestum. Quod si Venus 
citra sandalium incessisset, ita ut emersit a mari, tota nuda, nullam omnino ansam 
carpendi Momus invenisset. Qui quidem deus tametsi non perinde gratus est atque 
ceteri, propterea quod pauci veram reprehensionem libenter admittant, tamen haud 
scio an ullus alius e maxima poeticorum deorum turba sit utilior. Quamquam nunc 
nostri Joves excluso Momo solam Euterpen audiant, blanda salutaribus 
anteponentes. Hic igitur Momus varias adagiorum formas suppeditat, vel cum Plato 
De republica libro sexto scribit philosophiae studium esse ejusmodi ut ne a Momo 
quidem possit reprehendi, vel cum Venus Lucianica, iam itura in iudicium, negat se 
dubitaturam, etiamsi Momus ipse judicaturus esset, vel cum Cicero scribit ad 
Atticum libro quinto : Quod me maxime hortaris, et, quod pluris est quam omnia, in 
quo laboras. ut etiam Ligurino Momo satisfaciam, moriar si quicquam fieri poterit 
elegantius. Ergo proverbii speciem habebunt omnes id genus formulae : Haud 
dubitem tecum vel Momo iudice decertare. Inculpatior est ejus viri vita quam ut vel 
Momus ipse possit carpere. Hanc faciem ne Momus quidem possit reprehendere. 
Nec Momum iudicem recusarim. Haec vel Momo ipsi satisfaciant, et si quae fingi 
possunt consimiles. Ad hanc formam pertinet illud Ovidianum de forma Adonidis : 
Laudaret faciem Livor quoque. Breviter omnes id genus hyperbolae proverbii faciem 
obtinent veluti Terentianum illud : Ipsa Salus, si cupiat, / Servare domum hanc non 


possit. De familia deplorata. Item de loco vehementer munito : Hanc arcem ne Mars 


453 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


quidem ipse expugnarit. De homine praefracto ac pertinaci: Hujus animum ne 
Vertumnus quidem ipse verterit. De femina supra modum virosa : Hujus feminae 
libidinem ne Priapus quidem ipse satiarit. De re neutiquam probabili : Istud ne Pitho 
quidem ipsa persuaserit. De re tacitu difficili : Hoc ne Harpocrates quidem ipse aut 
Angerona continere queat. In tanto rerum strepitu ne Somnus quidem ipse somnum 
ceperit. De homine praeter modum suspicaci et diffidenti : Iste ne Fidei quidem ipsi 
fidem habeat. Hic vel Argum fallat, de vehementer astuto. Hic miserior est quam ut 
ei vel ipsa invidere possit Invidentia. Verum de his loquendi formulis admonuimus 


in operis hujus initio. 


475. I, V, 75. Caelo ac terrae loqui 


Qui frustra vociferantur, Caelo ac terrae loqui dicuntur. Sic enim solent qui 
diffidunt hominum praesidiis, exclamare O caelum, o terra. Theognetus apud 
Athenaeum libro tertio, ac rursus libro decimo quinto : 

Πεφιλοσόφηκας γῇ καὶ οὐρανῷ λαλῶν, 

Οἷς οὐδέν ἐστιν ἐπιμελὲς τῶν σῶν λόγων, id est 

Terrae loquens caeloque philosophatus es, 

Sed hisce nulla est cura sermonis tui. 


Confine est illi quod alibi retulimus : Vento loqueris. 


476. I, V, 76. In portu impingere 


Est apud Quintilianum in Institutionibus : In portu impingere, pro eo quod 
est: statim in ipso operis ingressu peccare. Usurpatur et a divo Hieronymo in 
Apologia secunda adversus Rufinum : Statim de portu egrediens, navim impegit. 
Idem ad Pammachium: Egredientes de portu statim impegimus. Sumptum a 
navigantibus qui magno cum dedecore, priusquam portu exierint, navim illidunt. In 
diversum sensum inflexit Papyrius Fabianus, referente Seneca in Controversiis : 


Navim in portu mergis, de sene qui luxuriari coeperat aliena aetate. Apte dicetur in 

omnes qui, negotio iam propemodum cum laude confecto, in extremo degenerant. 
Idem est apud Graecos : Ἐν τῷ λιμένι προσκρούειν, id est In portu impingere. Nilus 
quidam Graecus auctor ita refert : Μὴ ἐπαίρου μή πως τὸ ναυάγιον ἐν τῷ λιμένι 


γένηται, id est Ne efferaris animo, ne forte naufragium tibi fiat in portu. 


477. I, V, 77. In limine deficere aut offendere 


Huic proximum sit illud : In limine offendere aut deficere. Translatum ab 115 
qui domum egressuri statim in limine pedem offendunt, priusquam quicquam 
occeperint agere. Vergilius : 

Cur indecores in limine primo 

Deficimus ? 

Id est statim ac vixdum inito bello. Duriuscule dixit Ὁ. Curtius libro sexto : In ipso 
limine victoriae stamus, pro eo quod est : proxima est victoria. Huic contrarium est 
quod in Epistolis ad Lucilium scribit Seneca: In summo deficit clivo. Ducta 
translatione ab 115 qui, conscenso propemodum monte, tum delassantur cum proximi 


sunt cacumini. 


478. I, V, 78. Cantherius in porta 


Confine est superioribus : Cantherius in porta. Natum a Sulpitio Galba 
quodam, cui cum in provinciam exituro cantherius in porta cecidisset : Rideo, inquit, 
cantheri, in porta, cum tam longum iter sis iturus, iam lassum esse te, cum vixdum 
sis ingressus. Quod dictum in proverbium abiit. Refertur adagium a Festo Pompeio 
in dictione Rideo atque is indicat convenire, cum quis in principio rei vix inchoatae 
deficit animo. Quid autem sit cantherius dilucide exponit, nempe equus exectis 
testibus, ut hoc differat cantherius ab equo, quo maïialis a verre, capus a gallo, vervex 


ab ariete. 

479. I, V, 79. Citra pulverem 


Ἀκονιτί, id est Citra pulverem, Graeci dicunt contingere, quo quis facile 
citraque negotium potitur. Translatum vel ab aphe, id est a pulveris contactu, quo se 
spargebat in palaestrico certamine congressurus, vel certe a pulvere, quo non 
indecore sordidari scripsit Horatius eos, qui certant Olympia quive bellum gerunt. 
Plinius libro trigesimoquinto : Alcimachus Dioxippum, qui pancratio Olympia citra 
pulveris tactum, quod vocant Akoviti, vicit. Aulus Gellius libro quinto Ovandi, 
inquit, causa est, cum deditione repente facta sine pulvere, ut dici solet, incruentaque 
victoria obvenit. Horatius in epistolis : 

Quis circum pagos et circum compita pugnax 

Magna coronari contemnat Olympia, cui spes, 

(αἱ sit conditio dulcis sine pulvere palmae ? 


Invenitur et ἀνιδρωτί, id est citra sudorem, et ἀναιμωτί, id est citra sanguinem. 


480. I, V, 80. Deserta causa 


Ἐρήμη δίκη, id est Deserta causa, cum nemo repugnat. Translatum a judiciis, 
ubi nonnunquam altera pars cedens tradit causam adversario. Itaque deserta causa 
vincere est vincere nullo contra pugnante. Lucianus in Jove tragoedo : Ὥστε τί ἄλλο 
ἢ ἐξ ἐρήμης κρατεῖν δόξομεν ; id est Itaque quid aliud videbimur fecisse quam 
deserta causa vicisse ? Idem in Toxaride : Kai τοσαύτας πόλεις ἐρήμην ὑπὸ σοῦ 
ἁλῶναι, id est Totque civitates nullo defendente abs te capi. Usurpat et Socrates in 
Apologia apud Platonem : Ἐρήμην κατηγοροῦντες ἀπολογουμένου οὐδενός, id est 
Deserta causa nullo defendente accusantes. Jureconsulti composita voce ἐρημοδίκια 
vocant. Ita Paulus Pandectarum libro IV, titulo De minoribus, cap. Et sine dolo : Item 
et in eremodiciis ei subvenitur. Constat autem omnis aetatis hominibus restitutionem 
eremodicii praestari debere, si doceant se ex justa causa abfuisse. Rursum libro XLVI, 


titulo Judicatum solvi, cap. Cum quaerebatur : Si interposita judicatum solvi 

stipulatione quis reum non defenderet, postea ex eremodicio sententiam esset 
passus, an ob rem judicatam clausula committatur etc. Rursum in codice libro tertio, 
titulo De judiciis, cap. Properandum: Sin autem reus abfuerit et similis ejus 
processerit requisitio, quemadmodum pro persona actoris ediximus, etiam absente 
reo eremodicium contrahatur. Haec Justinianus. Est igitur ἐρημοδίκιον, cum altera 


parte absente fertur sententia. 
481. I, V, 81. Citra arationem citraque sementem 


Quae citra nostram operam casu nobis eveniunt Ἄσπαρτα καὶ ἀνήροτα 
contingere dicunt Graeci. Lucianus in Parasito : Ὅτι δὴ μόνος κατὰ τὸν σοφὸν 
Ὅμηρον οὔτε φυτεύει χερσὶ φυτὸν οὔτε ἀροῖ, ἀλλὰ τὰ ἄσπαρτα καὶ ἀνήροτα 
πάντα νέμεται, id est Quod videlicet unus juxta egregium illum Homerum nec 
manibus plantat nec arat, verum citra sementem, citra arandi laborem fruitur 
omnibus. Idem in Rhetorum didascalo: Σοὶ δὲ ἄσπορα καὶ ἀνήροτα φυέσθω 
πάντα,, id est Tibi porro citra seminandi arandique laborem proveniant omnia, id est 
citra studium. Natum apparet adagium a fabula Insularum Fortunatarum, de quibus 
Horatius in Odis : 

Reddit ubi Cererem tellus inarata quotannis 

Et imputata floret usque vinea. 
Sumptum est autem, opinor, ex Homero, qui Odyssea libro nonno Cyclopum terram 
describit ad hunc modum : 

Κυκλώπων δ’ ἐς γαῖαν ὑπερφιάλων, ἀθεμίστων 

Ἱκόμεθ', οἵ ῥα θεοῖσι πεποιθότες ἀθανάτοισιν 

Οὔτε φυτεύουσιν χερσὶ φυτὸν οὔτ᾽ ἀρόωσιν, 

Ἀλλὰ τά γ᾽ ἄσπαρτα καὶ ἀνήροτα πάντα φύονται, 

Πυροὶ καὶ κριθαὶ ἠδ᾽ ἄμπελοι, αἵ τε φέρουσιν 

Οἶνον ἐριστάφυλον, καί σφιν Διὸς ὄμβρος ἀέξει, id est 


Venimus in terram, quam magnanimi Cyclopes 

Et legum expertes habitant. Hi numine freti 
Divum nec manibus terrae plantaria figunt 
Vomere nec segetem proscindunt, quin ea cuncta 
Nulla semente et nullo nascuntur aratu 

Ordea, frumentum plenisque onerata racemis 


Vineta et largis haec Juppiter imbribus auget. 
482. I, ν, 82. Dormientis rete trahit 


Εὕδοντι κύρτος αἱρεῖ, id est Dormienti rete capit. In eos, quibus citra conatum 
obtingunt ea quae cupiunt. Natum ex eventu, quod aliquando acciderit, ut 
dormientibus piscatoribus pisces forte retibus involuti caperentur. Quidam ad 
Timotheum imperatorem Atheniensium referunt, cui, quod multa feliciter 
obtingerent magis commoditate fortunae quam ipsius opera, εὐτυχοῦς, id est felicis, 
cognomen inditum. In hujus invidiam pingebant nonnuli Fortunam ad rete cogentem 
urbes ïillo juxta dormiente. Quos ille sic elusit auctore Plutarcho, ut diceret : Si 
hujusmodi urbes capio dormiens, quid me facturum arbitramini, si vigilaro ? Huc 
allusit Terentius, cum ait in Adelphis : 

Quid ? Credebas dormienti haec tibi confecturos deos 

Et illam sine tua opera in cubiculum iri deductum domum ? 
Non dissimili forma dictum est apud T. Livium libro Ab urbe condita VII : Unicum 
belli ducem, qui nihil agenti sibi de coelo devolaturam in sinum victoriam censet. M. 
Tullius in Verrem actione ultima : Sed non idem mihi licet, quod 115, qui nobili genere 
nati sunt, quibus omnia populi Romani beneficia dormientibus deferuntur. Quin et 
hodie vulgo dicitur in id genus homines : Fortunatior est quam sapientior. Et Eupolis 
comicus apud Athenaeum : 

Ὦ πόλις, πόλις, 
Ὡς εὐτυχὴς εἶ μᾶλλον ἢ καλῶς φρωνεῖς, id est 


Ο civitas, o civitas, 

Ut tu quidem es felix magis quam provida. 


Congruunt quae dicentur in proverbio Atheniensium inconsulta temeritas. 


483. I, V, 83. Cum mula pepererit 


Adagium pervetustum : Cum mula pepererit. Quoties significamus aliquid 
nunquam futurum aut adeo raro solere accidere, ut improbum ac stultum videatur 
sperare. Ortum videri potest ex eo, quod refert Herodotus in Thalia: Cum 
Balyloniorum urbs obsideretur a Dario, quidam Babylonius conviciis insectans 
Darium atque exercitum, Quid, inquit, istic desidetis, Persae ? Quin potius absceditis, 
tunc expugnaturi nos, ἐπεὰν ἡμίονοι τέκωσι, id est cum mulae pepererint, videlicet 
ratus id nullo unquam tempore futurum, propterea quod natura steriles sunt mulae. 
At paulo post evenit, ut Zopyro mula quaepiam pareret, quo quidem ostento in spem 
capiendae Babylonis erectus est ac cepit. Huic simile quiddam refertur a Suetonio in 
vita Galbae Caesaris : Hujus avo procuranti fulgur, cum aquila de manibus exta 
rapuisset et in frugiferam quercum contulisset, summum sed serum imperium 
portendi familiae responsum est. Atque ille irridens, « sane », inquit « cum mula 
peperit ». Quod omen ita arripuit Galba, ut eum postea res novas molientem nihil 
aeque confirmarit ac mulae partus caeterisque ut obscoenum ostentum horrentibus 
solus pro laetissimo acciperet memor sacrificii dictique aviti. Plinius lib. VIII, cap. 
XLIV de mularum sterilitate scribit hunc in modum : Observatum est e duobus 
diversis generibus nata tertii generis fieri et neutri parentum esse similia. Eaque ipsa, 
quae ita nata sunt, non gignere in omni animalium genere, idcirco mulas non parere. 
Hujus τοὶ causam adfert Alexander Aphrodiseus, quod semina natura et habitu 
diversa, si commisceantur, tertium quiddam ab utroque diversum conficiunt vimque 
simplicium prorsus amittunt, veluti si misceas album nigro abolitis utrisque 
coloribus redditur fuscus ab utroque diversus, quem Graeci λευκόφαιον appelant. 
Sed multo exactius de his Aristoteles libro de generatione animalium secundo, cap. 


VI refellens Democriti et Empedoclis rationes. Quamquam proditum est in annalibus 

Romanorum mulas peperisse saepe, verum id prodigii loco habitum, ut eodem in 
loco, quem modo citavi, testatur Plinius. Theophrastus vulgo parere in Cappadocia 
tradit. Aristoteles libro De natura animalium primo, cap. Sexto tradit mulas coire ac 


gignere in Syria supra Phoenicen, sed esse id animal 10] sui generis, etiam si simile. 


484. I, Vv, 84. Ad Graecas Calendas 


Huic affinem habet sensum Ad Graecas Calendas, pro nunquam. Propterea 
quod Graeci non habent Calendas more Latinorum, sed νουμηνίας, id est novilunia. 
Atque ad lunae recursus Graeci solvebant usuras. Unde Strepsiades in Nubibus 
Aristophanis optat sibi incantatricem quampiam, quae carminibus suis efficiat, ne 
quando luna exoriatur: sic enim fore, ut non reddas usuras, quandoquidem 
trapezitae ad lunas mutuam dant pecuniam et lunis usurae crescunt. Huc itaque 
respexit Augustus, cum diceret ad Graecas Calendas soluturos, quos nunquam 
reddituros mutuum significabat. De quo in ipsius vita scribit Tranquillus ad hunc 
modum : Quotidiano sermone quaedam frequentius et notabiliter usurpasse eum 
litterae ipsius αὐτόγραφοι ostentant. In quibus identidem, cum aliquos nunquam 
soluturos significare vult, ad Calendas Graecas soluturos ait. Huic simile est quod 
nunc inter eruditos jactatur, anno magno Platonis, quem existimant, nunquam 


futurum. 


485. I, V, 85. Acessaei luna 


Ἀκεσσαίου σελήνη, id est Acessaei luna. Dictum in comperendinatores, qui 
novam subinde causam comminiscuntur, quo negotium proferant. À nautae 
cujusdam moribus ortum, cui Acessaeo fuerit nomen. Is cum esset ignavus, ita 
prorogare consuevit navigationem, ut se diceret lunam magis opportunam expectare. 
Nam Graeci praecipueque ex his Lacedaemonii, quicquid essent rerum auspicaturi, 
superstitiose lunam observabant. Id quod tacite notat Euripides, cum in Iphigenia in 


Aulide respondet Agamemnon tum nupturam filiam, ubi lunae dexter circulus 

advenerit, videlicet de plena luna sentiens. Lucianus in libello De astrologia palam 
refert Lycurgum legem ïinstituisse Lacedaemoniis, ne praelium ïnirent ante 
plenilunium. In eam superstitionem jocatur Aristophanes τῇ πανσελήνῳ, id est 
plenilunio, sero aut nunquam futurum significans. Etenim cum Datis et Artaphernes 
ductores regis Persarum in Marathonem irrupissent, plenilunium observabant, ut 
tum exirent in praelium. Ergo priusquam illi venirent, Athenienses bellum aggressi 
sunt. Historiae meminit Herodotus lib. VI. Inde quasi proverbio de cunctantibus et 
quavis occasione rem proferentibus dicitur ἐν τῇ πανσελήνῳ, id est plenilunio. 


Adagium refertur a Diogeniano. De lunis Laconicis et alibi nonnihil nobis dicetur. 


486. I, V, 86. Ubi per Harma fulgurarit 


Ὁπότε δι’ Ἅρματος ἀστράπτει, id est Ubi per Harma fulgurat. De 115, quae 
nimis cunctanter ac sero aut admodum raro fiunt, aut cum nimis anxie ac 
superstitiose captatur rei gerendae oppurtunitas. Strabo libro Geographiae nono, 
unde natum sit adagium indicat scribens vicum quempiam esse desertum atque 
infrequentem apud Mycaletum Boeotiae seu Mycalessum, Tanagraei juris, quem 
Harma, id est Currum nominant. Rursum alterum ab hoc diversum ejusdem tamen 
nominis in Attica, quae quidem tribus ex Atticae populo Tanagrae similis atque ob 
hanc similitudinem nominis quoque communionem sortitum. Caeterum Harma 
Boeotiae sic vocatum, quod Amphiarao excusso currus inanis in eum locum delatus 
sit, ubi nunc sacellum ejus extat. Alii ferunt Adrasto fugiente currum ejus eo loco 
confracturum fuisse, ipsum Arionis opera servatum. Hinc natam paroemiam : Ὁπότε 
δι΄ Ἅρματος ἀστράπτει, id est Ubi per Harma fulgurat, videlicet Pythicis vatibus 
fulgur aliquod certum, quod ex eo loco veniret, observantibus eoque viso sacra 
Delphos mittentibus. Observabant autem ad menses treis, singulis mensibus treis 
dies noctesque totidem idque e Jovis fulguralis foco, qui est in muro inter Pythium et 
Olympium. Haec ferme Strabo. Usum adagii Plutarchus palam indicat in 


Symposiacis, Οἱ γὰρ, inquiens, σπανίως καὶ δι΄ Ἅρματος, ὥς φασιν, ἑστιῶντες 

ἀναγκάζονται τὸν ὁπωσοῦν ἐπιτήδειον ἢ γνώριμον καταγράφειν, id est Etenim 
qui raro et per Harma, ut aiunt, convivium exhibent, hi coguntur utcumque 
familiarem ac notum describere. Itaque de raris et incertis dici solitum videtur. 
Poterit et per jocum accomodari ad ea, quae nunquam eventura credamus, 


quemadmodum aiunt ad Graecas Calendas. 
487. I, V, 87. Lydius lapis sive Heraclius lapis 


Λίθος Ἡρακλεία ἤ λίθος Λυδὴ, id est Heraclius sive Lydius lapis. In eos 
dicitur, qui vehementer acri exactoque judicio sunt. Refertur a Theophrasto libro De 
natura lapidum. Aït enim lapidem quendam esse, qui Lydius seu Heraclius dicatur, 
qui attritu aurum atque argentum cujusmodi sit arguat. Hunc quidam Magnetem 
putant velut Herculanum, qui ferrum ad 5656 trahit ; unde nomen etiam additum 
σιδήριτῃ, sed ex Theophrasti verbis satis liquet βάσανον significari, quem Latini 
vocant indicem, in quem Battus ille pastor apud Ovidium transfiguratus est manente 
nimirum etiamnum in lapide prodendi studio. Nec Heraclium vocatum ab Hercule, 
sed ab Heraclea Lydiae civitate. De hoc meminit Plinius lib. XXXIII, cap. VIIT his 
quidem verbis: Auri argentique mentionem comitatur lapis, quem coticulam 
appellant, quondam non solitus inveniri misi in flumine Tmolo, ut auctor est 
Theophrastus, nunc vero passim, quem alii Heraclium, 411 Lydium vocant. Sunt 
autem modici quaternas uncias longitudinis binasque latitudinis non excendentes. lis 
coticulis periti, cum e vena lima rapuerint experimentum, protinus dicunt, quantum 
auri sit in ea, quantum argenti vel aeris, scrupulari differentia, mirabili ratione non 
fallente. Huc allusit Theocritus in Aïta : 

Λυδίῃ ἶσον ἔχειν πετρῃ στόμα, id est 

Ut Lydo lapidi par os habeam, 
nimirum quo in variis osculis optime judicaret, cujus essent. Sic enim ineptiunt 
amantes. Scholiastes putat hos lapides apud Lydos inveniri et hinc proverbium 


ortum. Et ne dubites quin de indice loquatur, sequitur : 

Χρυσὸν ὁποίῃ 

Πεύσονται, μὴ φαῦλον, ἐτήτυμον ἀργυραμοιβοί, id est 

Cujus ab affrictu explorat mensarius aurum 

Sitne probum. 
Adagium accomodari potest vel ad personam vel ad rem. Ad personam hoc pacto : 
Tu scriptorum meorum optimus judex planeque, quod dici solet, Ἡρακλεία λίθος. 
Item hoc modo: In pensitandis aestimandisque ingeniis emunctissimae naris ac 
prorsum Lydius, ut aiunt, lapis. Ad rem transfertur hoc pacto : Adolescentium 


ingenia libertas aperit, viris commissum imperium, Lydius, quod aïunt, lapis est. 
488. I, ν, 88. Amussis alba 


Λευκῇ otTaOun, id est alba amussi, hoc est nullo delectu ac citra discrimen. 
Aulus Gellius in Noctibus Atticis : Namque illi omnes, et eorum maxime Graeci, 
multa et varia lectitantes in quas res cunque inciderant alba, ut dicitur, linea sine cura 
discriminis solam copiam sectati converrebant. Plutarchus in commentario Περὶ τῆς 
ἀδολεσχίας: Ἔστι μὲν οὖν ἀτεχνῶς ἡ λευκὴ στάθμη πρὸς τοὺς λόγους 
ἀδόλεσχος, id est Est igitur plane alba linea sermones garrulus, propterea quod 
nullo delectu quavis de re quidvis nugetur. Effertur et expressius adagium a 
nonnullis : Λευκῷ λίθῳ λευκὴ στάθμη, id est In albo lapide alba linea. Diciturque 
vel in eos, qui nullo sunt judicio, vel in stupidos vel in eos, qui incertis probant aut 
significant incerta. Sophocles in Cidalione apud Suidam : 

Τοῖς μὲν λόγοις τοῖς σοῖσιν OÙ τεκμαίρομαι, 

Οὐ μᾶλλον ἢ λευκῷ λίθῳ λευκὴ στάθμη͵ id est 

Nihilo mihi plus indicat sermo tuus, 

Quam lapide in albo signat alba linea. 

Citatur a Nonio Marcello Lucillius libro XXX, sed corrupte, ut opinor. Quod genus 
sunt pleraque illius : 


Et amabat omneis 

Nam discrimen non facit neque signat linea alba. 
Usurpatur et a Platone in dialogo, cui titulus Charmides, ubi Socrates ait se erga 
formosos adolescentes perinde esse ut albam amussim in albo lapide, propterea quod 
neque discernet satis inert formas et omnes ex æquo amaret. Solet enim funiculus ille 
minio oblini, quo discrimen faciat, unde et rubricam vocavit Persius : Ac si oculo 


rubricam dirigat uno. 


489. I, V, 89. Eadem per eadem 


Αὐτὰ δι' αὐτῶν, id est eadem per eadem. Refertur in collectaneis Diogeniani 
de his, qui semper eadem inculcant aut eadem assidue faciunt. Non dissimile illi, 
quod alio reddidimus loco : Ὁ Διὸς Κόρινθος, id est Jovis Corinthus. Potest et in eos 
torqueri, qui res nugaces nugaciter tractant, veluti si quis in auctorem indoctum 


indoctos scribat commentarios aut in obscoenum obscoenos. 


490. I, V, 90. Ad amussim 


Frequens est apud auctores Ad amussim, examussim, examussatim, 
amussatim pro eo, quod est : exquisita diligentia atque exactissima cura. Gellius libro 
primo, capite quarto : Ad haec omnia scripta antiquiora tam curiose spectabat aut 
virtutes pensabat aut vitia rimabatur, ut judicium factum esse ad amussim diceres. Et 
amussitata pro examinatis apud Nonium. Translatum a fabris lapidariis aut lignariis, 
qui funiculo ïillo regulari operis aequalitatem explorant. Quamquam Festus in 
dictione examussim testatur amussim quibusdam esse non lineam neque regulam, 
sed ferramentum quo fabri in poliendo vtantur. Persius de poeta absoluta carmina 
componente, quod modo citavimus, 

Scit tendere versum, 

Non secus, inquit, ac si oculo rubricam dirigat uno. 

Item in carmine de viro bono, quod Vergilio tribunt : 


Ne quid hiet, ne quid protuberet, angulus aequis 

Partibus ut coeant, ne quid deliret amussis. 
Usurpat idem Basilius ad nepotes, cum jubet unamquanque disciplinam ad finem 
felicitatis referre perinde quasi lapides juxta Doricum proverbium ad amussim 
dirigentes. Natum videri potest apud Homerum Odyssea E, cum loquitur de Ulysse 
navem sibi fabricante : 

Ξέσσε δ' ἐπισταμένως καὶ ἐπὶ στάθμην ἴθυνε, id est 

Expoliit multa arte superque induxit amussim. 
Rursus Iliados O : 

Ἀλλ’ ὥς τε στάθμη δόρυ νήϊον ἐξιθύνει 

Τέκτονος ἐν παλάμῃσι δαήμονος, ὅς ῥά τε πάσης 

Εὖ εἰδῇ σοφίης ὑποθημοσύνῃσιν Ἀθήνης, id est 

Materiam veluti navalem exaequat amussis 

Ducta fabri docti digitis, qui calleat artem 

Quaecunque est teneatque probe monitrice Minerva. 


Est apud eundem et aliis aliquot locis. 


491. I, V, 91. Ad unguem 


Ad unguem eundem habet sensum. À marmorariis sumpta metaphora, qui 
superinducto ungui commissuras explorant marmorum. Horatius : Fonteius ad 
unguem / factus homo, id est absolutus. Idem in Arte : 

Carmen reprehendite, quod non 

Multa dies et multa litura coercuit atque 

Perfectum decies non castigavit ad unguem. 
Vergilius secundo Georgicôn libro : 

Nec secius omnis in unguem 

Arboribus positis secto via limite quadret. 

Persius : Ut per leve severos / effundat junctura ungues. Macrobius Saturnalium lib. 


I: Nec quisquam alius tam futilis posset esse judicii, qui Romani anni sic ad unguem, 

ut aiunt, emendatum ordinem non probaret. Ad consimilem modum Graeci quod 
exactum sit et impensius accuratum διόνυχον vocant. Plutarchus De praeceptis 
bonae valetudinis : Ἢ μὲν οὖν ἀκριβὴς σφόδρα καὶ διόνυχος λεγομένη δίαιτα, id 
est Itaque vehementer exacta, quae ad unguem observata dicitur victus ratio et 
ἐξονυχίζειν, pro ἀκριβῶς ἐξετάζειν. Quam vocem usurpat et Athenaeus libro 
tertio: Ἐξονυχίζεις δὲ πάντα τὰ προσπίπτοντα τοῖς συνδιαλεγομένοις τὰς 
ἀκάνθας, id est Porros ad unguem exploras omnia, quae congruunt 115, qui cum 


spinis disputant. 


492. I, ν, 92. Incudi reddere 


Eleganter Horatius incudi reddere dixit pro eo, quod est : refingere ac mutare 
corrigereque : 

Et male tornatos incudi reddere versus. 
Consimili forma dicunt recoquere. Quintilianus libro duodecimo : Sed praecipue 
tamen Apollonio Moloni, quem Romae quoque audierat, Rhodi rursus reformandum 


ac velut recoquendum dedit. Item Horatius : Recoctus / Scriba ex quinqueviro. 


493. I, V, 93. Lesbia regula 


Lesbia regula dicitur, quoties praepostere non ad rationem factum, sed ratio 
ad factum accommodatur et cum lex moribus applicatur, non mores ad legem 
emendantur aut quoties princeps se populi moribus accommodat, cum contra 
conveniat plebem ad principis arbitrium vitam instituere, si modo princeps ipse ad 
honesti regulam ac scopum respiciat. Hujus adagii mentionem facit Aristoteles 
quinto Moralium libro : Τοῦ γὰρ ἀορίστου ἀόριστος καὶ ὁ κανών, ὥσπερ καὶ τῆς 
λεσβίας οἰκοδομῆς ὁ μολύβδινος κανῶν: πρὸς γὰρ τὸ σχῆμα τοῦ λίθου 
μετακινεῖπαι καὶ οὐ μένει ὁ κανών, id est, Siquidem infinitae rei infinita item 
regula, quemadmodum plumbea Lesbiae aedificationis regula ; ad lapidis enim 


figuram transmovetur, neque manet regula. 

494. I, V, 94. Indignus, qui illi matellam porrigat 


Hyperbole proverbialis est de vehementer inaequalibus ac ne ulla quidem ex 
parte conferendis. Martialis : 

Dispeream, si tu Pyladi praestare matellam 

Dignus es aut porcos pascere Pirithoi. 

Nam sordidissimum obsequium est micturienti matulam exhibere, quo qui sit 
indignus, is videlicet nimio inferior videtur. Unde divus Hieronymus in epistola ad 
Nepotianum inter sordida captatorum ministeria hoc quoque commemorat. Ipsi, 
inquit, apponunt matulam, obsident lectum. Plutarchus in Apophthegmatis 
Laconicis refert puerum quendam Spartanum ab Antigono captum ac venditum 
paruisse quidem emptori in omnibus, quae non essent indecora ingenuis. Caeterum 
jussus adferre matulam detrectavit obsequium addens: non serviam. Surgente 
domino puer senties, inquit, quem emeris simulque conscenso tecto sese praecipitem 
dedit. Extat et hodie vulgo tritissimus sermo : Indignus est, qui illi calceos detrahat. 
Quod adagium usurpatum est in litteris Evangelicis a Joanne Baptista. Quin etiam 


negant eodem die nominandos, quos admodum inaequales volunt videri. 


495. I, V, 95. Scopae dissolutae. Scopas dissolvere 


Homines nihili nulliusque prorsum consilii Cicero scopas dissolutas nominat 
scribens ad Atticum epistolarum libro VII his quidem verbis: Caesarem vidi 
Minturnis a. d. VIII Calendas Februarias mane cum absurdissimis mandatis, non ad 
homines, sed scopas dissolutas, ut ad ipsum ille mihi videatur irridendi causa fecisse. 
Idem in Oratore perfecto agens contra eos, qui numeros orationis contemnunt, 
scopas dissolvere dixit pro eo, quod est : rem prorsus inutilem efficere. Nam scopae 
colligatae et speciem videntur habere qualemcunque et ad verrendum pavimentum 
sunt accommodatae. Porro si dissolveris, nihil inutilius, nihil inelegantius. Tulliana 


verba sunt haec : Sed si quos magis delectant soluta, sequantur ea sane, modo si quis 

Phidiae clypeum dissolverit, collocationis universam speciem sustulerit, non 
singulorum operum venustatem ; ut in Thucydide orbem modo orationis desidero, 
ornamenta comparent. Isti autem cum dissolvunt orationem, in qua nec res nec 
verbum ullum est nisi abjectum, non clypeum, sed, ut in proverbio est (et si humilius 


dictum est, tamen consimile est) scopas, ut ita dicam, mihi videntur dissolvere. 


496. I, V, 96. Apertis tibiis 


Apertis tibiis, id est clariore voce. Translatum a tibicinibus, qui quaedam 
obturatis tibiarum foraminibus quasique pressiore sono canunt, quaedam apertis 
tibiis, acriore sonitu. Quintilianus Institutionum libro undecimo : Illa vero jam pene 
apertis, ut aiunt, tibiis : qui, quocunque inciderunt, veterem consuetudinem fori et 
pristinum morem judiciorum requirunt. Venustior erit metaphora, si quis dicatur 
apertis tibiis invehi in quempiam, id est non clanculum obtrectare, sed palam 
insectari lacerareque conviciis, aut apertis tibiis laudes cujuspiam celebrare, id est 
palam et magnifice. Fortassis ad hanc sententiam pertinet senarius ille Graecus, 
quem citat Tullius in Epistolarum ad Atticum libro secundo ex poeta nescio quo, Cn. 
quidem, inquiens, noster plane jam quid cogitet nescio : 

Φυσᾷ γὰρ οὐ σμικροῖσιν αὐλίσκοις ἔτι, id est, 

Neque enim minutis jam 1116 spirat tibiis. 

Videtur autem innuere Pompeium ingentia promittere per legem agrariam et rem 
maximam moliri. Athenaeus libro IV refert tibiarum genus, quas Anacreon ἡμιόπους 


appellat, caeteris minores sonoque minus claro, quod ipsum indicat cognomen. 


497. I, V, 97. Quid opus erat longis canere tibiis ? 


Dion libro primo hujusmodi quoddam adagium refert: Τί γάρ με ἔδει 
μακροῖς αὐλοῖς αὐλεῖν ; id est Quorsum attinebat me longis tibiis canere 7 Idque 
aiunt convenire in eos, qui sumpsissent inanem operam aut sumptum. Ductum ab 


Othone, qui post caesum Galbam fecerat sacrum, in quo exta inauspicatos exitus 

portendebant. Itaque poenitens sumptus et operae frustra insumptae, fertur ita 
dixisse : Τί ue ἔδει μακροῖς αὐλοῖς αὐλεῖν; Quae verba deinde in vulgi fabulam 
abierunt. Olim in sacris longis tibiis cani solitum est, qui mos postea sublatus auctore 
Plutarcho. Meminit hujus et Suetonius in vita Othonis. Postridie quoque, inquit, in 
augurando tempestate orta graviter prolapsum, identidem obmurmurasse : Ti γάρ 
μοι καὶ μακροῖς αὐλοῖς ; id est Quid mihi cum longis tibiis Ὁ Quo quidem loco 
demiror quid commoverit quendam non obscuri nominis interpretem, ut rejectis 
Suetonii verbis velut adulterinis Dionis supponenda putaret, quasi vero nephas sit 
auctoribus eandem sententiam diversis explicare formis aut quasi non elegantius 


10  etiam dixerit Suetonius quam Dion. 


498.1, V, 98. Utinam mihi contingant ea, quae sunt inter Corinthum et 


Sicyonem 


Eustathius, enarrans Iliados secundum librum ait hunc versum olim proverbio 
fuisse celebratum : 
Εἴη μοι τὰ μεταξὺ Κορίνθου καὶ Σικυῶνος, id est 
Sit mihi quod Sicyonem interjacet atque Corinthum. 
Id inde venit in adagium, quod urbs utraque esset opulentissima agrique longe 
feracissimi interjacerent. Aristophanes in Avibus indicat ex oraculo natum : 
Ἀλλ’ ὅταν οἰκήσωσι λύκοι πολιαί TE κορῶναι 
20 Ἐν ταὐτῷ τὸ μεταξὺ Κορίνθου καὶ Σικυῶνος, id est 
Cornix cana lupusque ubi eadem 5666 morantes, 
Quod spatium Sicyonem dirimit atque Corinthum. 
Interpres adscribit Aesopo consulenti de parandis opibus, ita responsum fuisse : 
Εἰ τὸ μέσον κτήσαιο Κορίνθου καὶ Σικυῶνος, id est 
Si teneas quod agri Sicyonem interque Corinthum est. 
Refertur et a Zenodoto atque item Athenaeo libro Dipnosophistarum quinto. 


Conveniet ubi quis optat ingentia. Poterit et per jocum torqueri in eum, qui quod 

assequi non potest, id votis tamen quasi somniat. Simili figura dictum est illud 
Theocriti in Ergatinis : 
Αἴθε μοι ἦσαν ὅσα Κροῖσόν ποκα φαντὶ πεπᾶσθαι, id est. 


Quae Croesum tenuisse ferunt, utinam 1118 mihi sint. 


499. I, v, 99. Deum esse, Deum facere 


Hyperbolae sunt proverbiales de singulari laude dignis. M. Tullius in Oratoris 
sui libro Il. In quo tu mihi, inquit, deus esse videris, id est singularis ac summus. 
Terentius in Adelphis : Deum te facio, id est summis laudibus effero. Inde natum, 
quod prisci mortales, si quem ob egregias ac minime vulgares virtutes suspiciebant, 
eum deum ac diis genitum aiebant. Id quod evenit Alexandro Magno, Scipioni 
Africano, Octavio Augusto cumque his aliis compluribus. Cui quidem rei Aristoteles 
adstipulatur Moralium libro VII Hanc, inquiens, virtutem heroicam velut homine 
majorem et divinitati proximam vocant. Hinc et Homerus Priamum de Hectore 
loquentem facit ad hunc modum Iliados Q : 

Οὐδὲ ἐῴκει 

Ἀνὸδρός γε θνητοῦ πάις ἔμμεναι, ἀλλὰ θεοῖο, id est 

Nec jam hominis sane mortalis filius 1116 

Esse videbatur, sed divo semine natus. 

Porro Laconibus, ut idem testatur, peculiaris hic erat mos, ut cum vehementer 
quempiam admirarentur, divum virum appellarent. Idem commemorat Socrates 
apud Platonem in Menone : Kai οἱ Λάκωνες, ὅταν τινὰ ἐγκωμιάζουσι ἀγαθὸν 
ἄνδρα, θεῖος, φασίν, ἀνὴρ οὗτος, id est Et Lacones quoties laudant aliquem virum 
bonum, divinus, inquiunt, vir hic. Inde illa apud Homerum sollennia : θεῷ ἴκελος 
καὶ θεοειδής, id est deo similis et divina specie, καὶ ἰσόθεος καὶ ζάθεος, id est deo 
par et admodum divinus. Contra, insigni improbitate viros beluas appellamus idque 
etiam vulgo tritissimum est. Divus Hieronymus ad Aurelium Augustinum scribens 


per ironiam torsit in quosdam non contentos communi hominum judicio, sed nova 

quaedam desiderantes, deos illos appellans. Quintilianus Institutionum libro I 
hominem omnibus numeris consummatum vulgo mortalem deum dici solitum 
indicat. Nam sapientes, inquit, formantes eum, qui sit futurus consummatus undique 
et, ut dicunt, mortalis quidam deus, non modo cognitione coelestium vel mortalium 


putant instituendum, etc. 


500. I, V, 100. In coelo esse 


Cui confine est In coelo esse pro eo, quod est : supra modum fortunatum esse 
ac gloriosum. M. Tullius ad Atticum libro secundo : Bibulus in coelo est nec quare 
scio, sed ita laudatur, quasi 

Unus homo nobis cunctando restituat rem. 

Idem alibi ad eundem : Si vero quae de me pacta sunt, ea non servantur, in coelo 
sum. Rursum alibi : Nihil enim σολοικοτυραννοκτόνοις in coelo esse. Huc allusit 
Horatius, cum ait : Diis miscent superis, id est Beatum me et celebrem reddunt. Et 
Theocritus in Hodoeporis : 

Ἐς οὐρανὸν ὕμμιν ἁλεῦμαι, id est 

In coelum vobis saliam. 

Ex adverso, qui repente decidunt ἃ summa felicitate, dicuntur ex astris decidisse. M. 
Tullius ad Atticum libro secundo de Pompeio loquens : O spectaculum uni Crasso 
jucundum, caeteris non item. Nam quia deciderat ex astris lapsus potius quam 
progressus videbatur. Sed expende lector, an hoc dictum magis pertineat ad illud 
quod alibi retulimus : Tertius e coelo cecidit Cato. Huic formae cognatum est in 
coelum laudibus ferre pro eo, quod est: summopere laudare. T. Livius decadis 


primae libro IT : Manat tota urbe rumor : Fabios ad coelum laudibus ferunt. 


501. I, VI, 1. Saepe etiam est holitor valde opportuna locutus 


Aulus Gellius in Noctibus suis libro II, cap. VI testatur hunc versiculum olim 


proverbio fuisse celebratum : 

Πολλάκι καὶ κηπωρὸς ἀνὴρ μάλα καίριον εἶπεν, id est 

Saepe etiam est holitor valde opportuna locutus. 
Quo quidem admonemur non esse fastidiendam salutarem sententiam propter 
auctoris humilitatem ; nam fieri nonnunquam, ut aliquis infimae sortis ac notae vir 
aut minime doctus dicat quiddam haud quaquam aspernandum etiam summis viris. 
Huic respondet illud Caecilianum apud Ciceronem in Tusculanis quaestionibus : 

Saepe est etiam sub pallio sordido sapientia. 
Neque dissonat Plautinum illud in Captivi duo : 

Ut summa saepe ingenia in occulte latent. 
Porro quod ad Graecum attinet adagium, lectorem admonendum putavi hunc 
quidem ad modum in omnibus, quos adhuc viderim, Gellianis codicibus inveniri 
scriptum. Verum sicuti recordor, aliquando scrupulum injecit mihi ac mendum 
subesse monuit Paulus Bombasius Bononiensis, inter bonarum litterarum professores 
ejus civitatis ut multo doctissimus ita longe primi nominis idque jure optimo, quippe 
qui primus ibi Graecas pariter ac Latinas litteras pari facultate publice privatimque 
docere coeperit, vir alioqui naris emunctissimae acerrimique judicii. Mihi vero tum 
propter egregiam ac multijugam eruditionem tum ob incredibilem quandam morum 
suavitatem ita conjunctus, ut haud sciam an cum ullo mortalium unquam mihi fuerit 
vel arctior necessitudo vel consuetudo jucundior. Hunc igitur in litterariis illis nostris 
confabulationibus aliquando dixisse memini nequaquam placere sibi dictionem illam 
κηπωρός in Gelliano proverbio planeque supposititiam et adulterinam videri, 
suspicari vero sese, ut pleraque sunt apud eum auctorem depravata, pro μωρός 
nescio quem holitorem illud κηπώωρόν submisisse. At tum quidem quamquam et 
admodum verisimile videretur et plurimum apud me valeret hominis tam eruditi 
judicium, tamen haud etiam sum ausus in tanto exemplarium consensu solus 
dissentire. Verum dum sursum ac deorsum in Graecis auctoribus oberro forte 


fortuna in collectaneis quibusdam nullum quidem auctoris titulum praeferentibus, 

sed ejusmodi tamen, ut aut Stobaei aut certe ex hoc decerpta viderentur, hujusmodi 
carmen invenio citatum ex Aeschyli tragoedia, cui titulus Phryges : 

Πολλάκι τοι καὶ μωρὸς ἀνὴρ κατακαίριον εἶπε, id est 

Saepe etiam stultus fuit opportuna locutus. 
Proinde prorsum in Bombasïi mei pedibus eo sententiam atque omnibus eruditis 
eundum censeo, ut μωρός legatur pro κηπωρός, maxime quod eadem sententia 
totidem verbis etiam vulgo nunc dicitur : A viro stulto nonnunquam sapiens dictum 
proficisci. Respondet autem ad illam, quam superius ex Euripide citavimus : 

Μῶρα γὰρ μῶρος λέγει, id est 

Nam stulta stultus loquitur. 
Etenim hoc tametsi vere dictum est, tamen fit nonnunquam, ut fatuus vel casu vel 
imprudens aliquid egregie dicat et ad rem vehementer accommodatum. Id quod 
accidere saepenumero videmus. Quid enim potuit vel ab homine salsissimo dici 
accommodatius quam quod narrat Suetonius dictum a quodam, qui mente parum 
constabat, in Pompeium et Julium Caesarem : Salve rex, salve regina. Cum Pompeius 
regni affectati laboraret invidia, Caesarem rumor esset Nicomedi regi uxoris vice 


fuisse. 


502. I, VI, 2. Copiae cornu 


Ἀμαλθείας κέρας, id est Copiae cornu. Cum affatim omnia superesse 
significamus, copiae cornu dicimus. Translatum a pervetusta fabula, quae varie 
narratur apud auctores. Quidam ad hunc modum narrant : Rhea Jovem enixa metu 
patris infantem in Creta occuluit nutriendum a duabus nymphis, Adrastea et Ida, 
Melissei filiabus. Hae nutricaverunt illum caprae cujusdam lacte, cujus nomen fuerit 
Amalthea. Eam capram Jupiter jam adultus in sidera retulit vocaturque ἃ Graecis aie 
οὐρανία, id est capra caelestis. Hujus alterum cornu nymphis nutricibus dedit, 


videlicet officii praemium, hanc adjiciens facultatem, ut quicquid optassent, id 1115 ex 

eo cornu largiter suppullularet. Ovidius Fastorum libro quinto paulo diversius 
fabulam narrat hoc pacto : 
Nais Amalthea, Cretaea nobilis Ida, 
Dicitur in silvis occuluisse Jovem. 
Huic fuit haedorum mater formosa duorum, 
Inter Dictaeos conspicienda greges, 
Cornibus aeriis atque in sua terga recurvis, 
Ubere, quod nutrix posset habere Jovis. 
Lac dabat illa deo, sed fregit in arbore cornu 
Truncaque dimidia parte decoris erat. 
Sustulit hoc nymphe cinxitque decentibus herbis 
Et plenum pomis ad Jovis ora tulit. 
Ille ubi res caeli tenuit solioque paterno 
Sedit et invicto nil Jove majus erat, 
Sidera nutricem, nutricis fertile cornu 
Fecit, quod dominae nunc quoque nomen habet. 
Legimus et Herculem Aetolis donasse copiae cornu propter coercitum cornu fluminis 
Acheloi ; quare regionem illam antea sterilem fertilissimam reddidit cornu nimirum 
laborum duriciem significante, frugibus feracitatem. Hunc igitur titulum Phocion 
quidam peripateticus libro suo indidit, ut testatur Aulus Gellius. Plinius item 
ostendit Graecos aliquot hanc inscriptionem nimis arrogantem suis commentariis 
imposuisse, tanquam nihil in eis non contineretur et quidvis inde peti atque accipi 
possit. Lucianus De mercede servientibus : Kai ἕξεις τῆς Ἀμαλθείας κέρας καὶ 
ἀμέλξεις ὀρνίθων γάλα, id est Et habebis copiae cornu et lac gallinaceum 
emulgebis. Philostratus Dionem sophistam appellat Ἀμαλθείας κέρας velut omni 
genere virtutum expolitum. Plautinus quidam servus epistolam quandam copiae 
cornu vocat, quod plurimum ex ea commodorum capi posset. Aulus Gellius libro 


decimoquarto, capite sexto : Et simul dat mihi librum grandi volumine doctrinis 

omnigenis, vt ipse dicebat, praescatentem. Accipio cupidus et lubens, tanquam si 
copiae cornu nactus essem. Apud Athenaeum Philoxenus secundam mensam variis 
cupediis instructam copiae cornu vocat. Citatur a Suida carmen hujusmodi : 

Ἔνθ’ ἵνα μοι βίος ἐστὶν Ἀμαλθείας κέρας αἰγός, id est 

Caprae ubi Amaltheae praebet mihi pabula cornu. 
Carmen est heroicum. Efertur adagium hoc quoque pacto AÏ£ οὐρανία, id est Capra 
caelestis. Comoedia vetus notat Polyagrum quendam uxorem ad quaestum 
prostituentem, quam caelestem capram vocat ob immensum quaestum, ut testatur 
Plutarchus in commentario De audiendis poetis : Εὐδαίμων Πολύαγρος οὐράνιον 
αἶγα πλουτοφόρον τρέφων, id est Fortunatus Polyager, id est multorum agrorum 
possessor, caelestem capram opes adferentem alens. Idem alibi adversus Stoicos : O 
dE τὴν Στωικὴν λαβὼν Ἀμάλθειαν, id est At qui Stoicam acceperit Amaltheam, 
irridens paradoxa Stoicorum, qui suo sapienti tribuunt universa : divitias, libertatem, 
sanitatem, regnum. Horatius in Odis : 

Beata pleno 


Copia cornu. 
503. I, VI, 3. Lac gallicaneum 


Ὀρνίθων γάλα, id est Gallinarum lac eundem habet sensum. Dicitur enim in 
opulentos et quibus quidvis rerum suppeditat. Aut de raris inventu atque ob id 
pretiosis, ut sit hyperbole significans nihil omnino deesse. Plinius in praefatione 
Historiae mundi irridens Graecorum deliciosas quasdam et magnificas inscriptiones 
Cerion, inquit, inscripsere, quod volebant intelligi favum, alii κέρας Ἀμαλθείας, 
quod copiae cornu, velut lactis gallinacei sperare possis in volumine haustum. 
Aristophanes in Vespis : 

Ἐγὼ γὰρ οὐδ’ ἂν ὀρνίθων γάλα 
Ἀντὶ τοῦ βίου λάβοιμ’ ἂν οὗ με νῦν ἀποστερεῖς, id est 


Non lac, Hercle, gallinaceum 

Hacce pro vita capiam, quam mi adimis in praesentia. 
Eustathius in quartum Odysseae citat hoc adagium ex Anaxagorae fabula, cui titulus 
Ὠά. Rursum Aristophanes comicus in fabula, cui titulus Ὄρνιθες : 

Δώσομεν ὑμῖν 

Αὐτοῖς, παισί, παίδων παισίν, 

Πλουθυγιείαν, εὐδαιμονίαν, 

Βίον, εἰρήνην, νεότητα, γέλωτα, 

Χορούς, θαλίας, γάλα τ’ ὀρνίθων 

Ὥστε παρέσται ὑμῖν κοπιᾶν 

Ὑπὸ τῶν ἀγαθῶν, id est 
Dabimus vobis ipsis, filiis, filiorum filiis, opulentiam bonae valetudinis, felicitatem, 
facultates, pacem, iuventam, risum, choros, festa, lac gallinarum, ut sitis prae 
bonorum copia laboraturi. Strabo Geographiae libro decimoquarto narrat de 
Samiorum agris, quod essent omnium rerum ampliter feraces, illud vulgo jactatum 
esse, quod lac etiam ferrent gallinaceum. Idem testatur hoc adagium apud 
Menandrum comicum inveniri. Athenaeus libro Dipnosophistarum nono ex mediae 
comoediae scriptore quopiam Mnesimacho senarios hos adducit : 

Kai τὸ λεγόμενον, 
Σπανιώτερον πάρεστιν ὀρνίθων γάλα 
Καὶ φασιανὸς ἀποτετιλμένος καλῶς, id est 
Et quod dicitur proverbio 

Lac suppetit res rara gallinaceum ac 

Plumis revulsis phasianus adprobe. 
Rursum libro nono adducit ex Numenio : 

HD’ ὅπερ ὄρνιθος καλέεται γάλα, id est 

Atque quod gallinae dicitur lac. 


Idem libro tertio indicat quibusdam lac gallinaceum esse album ovi. 

504. I, VI, 4. Non omnibus dormio 


Non omnibus dormire dicuntur, qui non omnibus inserviunt neque per omnia 
gerunt morem. Translatum putant a maritis quibusdam nimis obsequentibus, qui 
uxores suas adulteris scientes produnt somnum interim inter pocula simulantes, ut 
adultero quod libet liceat. Quod genus obsequii notans Juvenalis 

Doctus, inquit, spectare lacunar, 
Doctus et ad calicem vigilanti stertere naso. 
Plutarchus in libro, cui titulum fecit Ἐρωτικῷ, fabulam super hac re non illepidam 
narrat. Cum Galba quispiam convivio Maecenatem accepisset sentiretque jam e 
nutibus hominem inflammatum in uxorem suam, sensim demisit caput, perinde 
quasi dormiret. At cum interea famulus quispiam ad mensam accedens vinum clam 
tolleret, ibi jam vigil et ocularus, Infelix, inquit, an nesciebas me soli Maecenati 
dormire ὁ Meminit hujus adagïi et ad hunc, quem dixi, modum exponit. Festus 
Pompeius citans ex Lucilio tractum ostendens a Capio quodam, qui Pararencho 
dictus sit, quod simularet dormientem, quo impumtius ejus uxor moecharetur. Idem 
indicat hujus rei meminisse Lucilium. Usurpat et M. Tullius libro Familiarium 
epistolarum septimo : Olim non omnibus dormio, sic ego, mi Galle, non omnibus 
servio. Videtur indicare Cicero alterum, puta non omnibus dormio, vetus fuisse, 
alterum, nempe non omnibus inservio, novum. Utrunque certe proverbiale, sed prius 
illud pertinet ad concessionem juris, hoc posterius ad obsequium impendendum. 
Idem Tullius Epistolarum ad Atticum libro XIII : Est bellum aliquem odisse libenter 
et, quemadmodum dicitur, non omnibus servire. Qui quidem locus, ut hoc obiter 
admoneam, mihi non videtur carere mendo. Portasse scriptum erat et 
quemadmodum non omnibus dormire, ita non omnibus servire. Quin et haec ipsa 
vox, servire, non vacat metaphora, cum dicimus : Servire scenae, servire tempori, 
servire vitiis, servire ingenio uxoris, servire populo, servire commodis privatis pro 


eo, quod est nihil non facere, quo satisfacias. 

505. I, VI, 5. Sardi venales 


Σαρδιανοὶ wviot, id est Sardi venales. In eo libello, cui titulus est De viris 
illustribus, quem alii Plinio, nonnulli Suetonio tribuunt utriusque reclamante stilo, 
hujusmodi quoddam adagium refertur Sardi venales de negotio infinitae prolixitatis 
atque inexplicabili. Idque hinc esse ortum tradunt, quod Tiberius Sempronius 
Gracchus, cum altero consulatu Sardiniam domuisset, tantum ex ea captivorum 
adduxit, ut longa venditione res in proverbium abierit. Plutarchus in Problematis 
Romanorum aliam adfert causam, nimirum olim inolevisse morem apud Romanos 
solennem, ut qui ludos aederent in Capitolio, Sardos venales pronuntiarent 
prodiretque puer quispiam per ludibrium monili cinctus, quam bullam vocant. Eum 
morem hinc ortum putat, quod Veientes, Hetruscorum populi, multum temporis 
cum Romulo bellum gessissent quodque horum urbem postremam Romulus 
expugnasset. Etiam si T. Livius libro 1 narrat victos quidem a Romulo Veientes, sed 
tamen victorem ab urbe munita abstinuisse. Unde et regem ipsum et cum hoc 
captivos quam plurimos Romam deductos venales pronuntiavit. Porro cum Lydi ab 
initio fuerint Hetrusci, quemadmodum testatur et Herodotus libro primo, Lydorum 
autem caput erat Sardis, inde factum, ut Hetruscos Sardorum nomine pronuntiarit 
venales. Refert eadem Plutarchus in vita Romuli, licet aliquanto diversius. Debellatis 
Veiis captus est illorum dux, qui, cum esset provectae aetatis, visus est rem 
imprudentius gessisse quam pro aetate. Unde mos inolevit, ut, quoties Romani ob 
partam victoriam immolarent victimam, senem purpura indutum per Forum in 
Capitolium inducerent bullaque ad collum appensa, quod tum erat puerorum 
insigne, praeco Sardianos venales pronuntiaret. Hetruriae caput Veïi sunt et Hetrusci 
Sardianorum coloni putantur. Usus est hoc adagio M. Tullius libro Epistolarum 
familiarium septimo ad Gallum. Habes, inquit, Sardos venales, alium alio nequiorem. 


Sentit Cicero de contemptis et improbis et, ni fallor, patria quoque Sardis. Nam ita 

scribit paulo ante hunc locum: Id ego in lucris pono non ferre hominem 


pestilentiorem patria sua. 


506. I, VI, 6. Dasypus carnes desiderat 


Δασύπους κρεῶν ἐπιθυμεῖ, id est Dasypus carnes desiderat. Dicitur in eos, 
qui ea requirunt ab aliis, quae ipsis affatim sunt domi. Est enim dasypus de genere 
leporum. Lepus autem, ut auctor est Plinius libro octavo, capite 
quinquagesimoquinto animal est innocuum, esculentum et fecundum, omnium 
praedae nascens solus praeter dasypodem superfoetat, aliud educans, aliud in utero 
pilis vestitum, aliud implume, aliud inchoato gerens partu. Dictus est autem dasypus 


a pedibus hirsutis ac villosis. 


507. I, VI, 7. Tute lepus es et pulpamentum quaeris 


Sunt qui existiment cum proximo idem esse, quod legitur in Eunucho 
Terentiana : Tute lepus es et pulpamentum quaeris. Dictum est autem a milite 
glorioso in adolescentem Rhodium, qui scorto suo alludebat, ipse ea aetate, qua 
scorri vicibus fungi posset. Donatus allegoriam variis modis exponit indicans 
proverbium hoc in molles convenire. Propterea quod lepus a posteriore parte, hoc est 
a lumbis et clunibus, pulpamentum de se praebeat eaque corporis parte lautissimus 
sit. Vel quod eum canes, amatorum instar, sequantur vel quod lepus a physicis 
dicatur incerti sexus, modo mas, modo femina. Quae commenta mihi frigidiora 
videntur ac ut simplicius ita venus esse puto ad Graecam paroemiam referre 
Δασύπους κρεῶν ἐπιθυμεῖ. Flavius Vopiscus in Numeriano imperatore scribit 


adagium Terentianum Livii esse Andronici, vetustissimi Romanorum comici. 


508. I, VI, 8. Pari jugo 


Pari jugo dixit Plinius in Epistolis pro eo, quod est pari studio parique conatu. 


Quadrabit in eos, qui negotium commune certatim ac simili contentione agunt. 

Translatum a bubus idem plaustrum aequali jugo trahentibus. Plinii verba sunt haec : 
Habet quidem gloria in studiis praesertim quiddam ἀκοινώνητον ; nobis tamen 
nullum certamen nulla contentio, cum uterque pari jugo non pro se, sed pro causa 
niteretur. Theocritus in Aïta : 

Ἀλλήλους δ΄ ἐφίλησαν ἴσῳ ζυγῷ, id est 

Parique jugo 8656 invicem amabant, 
de amore mutuo et aequali, quem Graeci vocant ἰσόρροπον. Huic finitima sunt, quae 
scribit divus Hieronymus ad Augustinum : Romae dicuntur esse quam plurimi, qui 
possint et audeant tecum congredi et in disputatione sanctarum scripturarum jugum 
ex aequo ducere. Extat et Graecis proverbium : 

Ἐγώ τε καὶ σὺ ταὐτὸν ἕλκομεν ζυγόν, id est 

Idem egoque tuque ducimus simul jugum. 


Quod suo referemus loco. 


509. I, VI, 9. Uno fasce complecti 


Uno fasce complecti legitur apud eundem Plinium pro eo, quod est eadem 
opera et comjunctim agere, non separatim. Verebamur, inquit, ne nos dies, ne nox, ne 
latera deficerent, si tot crimina, tot reos uno velut fasce complecteremur. Translatum 
est ab iis, qui res multas simul colligant, quo commodius gestari queant. Id Graeci 


dicunt συλλήβδην, id est comprehensim. 


510. I, VI, 10. Salem et mensam ne praetereas 


Ἅλα καὶ τράπεζαν μὴ παραβαίνειν, id est Salem et mensam ne praetereas. 
Ne negligas amiculorum consuetudinem aut ne violes amicitiae jura. Nam his rebus 
olim conciliabantur amici et familiares antiquitus mutua inter sese convivia 
actitabant. Quemadmodum testatur etiam Diogenes Laertius in vita Pythagorae. Et 
astipulatur Theocritus in Hyla : 


Οἱ μίαν ἄμφω ἑταῖροι ἀεὶ δαίνυντο τράπεζαν, id est 

Qui ad mensam semper eandem 

Cenabant ambo fidi nimirum ut amici, 
loquens de Hercule ac Telamone. Tum Euripidis Hecuba Polymestoris exaggerans 
facinus hospitalis etiam mensae facit mentionem : 

Κοινῆς τραπέζης πολλάκις τυχὼν ἐμοί, id est 

Mensa receptus saepe communi mihi. 
Quin et Esdrae lib. I, cap. IV ïita legimus : Nos ergo memores salis quod in palatio 
comedimus, quia laesiones régis videre nephas ducimus etc. Inde est quod, ut docet 
apud eundem Laertium Alexander in commentariis Pyrhagoricis, Pythagoras vetabat 
frangi panem, videlicet ne dissecaretur, quod amicos copularet. Idem censuit salem 
potissimum in mensa apponendum, quod aequitatis ac justitiae nos admoneat, ut 
quod et servet tueaturque quicquid occupant et ex liquidissimis rebus, aqua marique, 
fiat. Origenes Adversus Celsum libro secundo Parium quempiam iambographum 
adducit, qui Lycomantem insectatus sit, quod salem ac mensam esset praetergressus. 
Idque detorquet ad Judam, Christi proditorem. Idem In Matthaeum sic loquitur de 
Juda : Neque salis ejusdem neque mensae neque panis communicati memor est 
factus. Atque haud scio an Christus ipse, religionis nostrae princeps, huc alluserit, ut 
illi consilium fuisse videtur in rebus multo vulgatissimis altissima mysteria sua 
recondere, praescius fore, ut hoc symbolum a Judaeis irrisum genres amplecterentur. 
Certe apud Macedones patrio ritu foedus, quod sanctissimum vellent haberi, sic 


inibant, ut panem gladio divisum uterque libaret. Auctor Ὁ. Curtius libro octavo. 


511. I, VI, 11. Baceli similis 


Ἴκελος Βακήλῳ καὶ Βάκηλος εἶ, id est Bacelo similis et Bacelus es. In 
cinaedos ac parum viros dictum aut in magnos quidem corpore, sed animo stupidos. 
Tractum a forma moribusque Baceli cujusdam. Aït Suidas Bacelum proprie 


significare eum, qui sit exectus eoque in molles dici, quod hoc morbo potissimum 

laboret illud hominum genus. Antiphanes in Caribus Bacelum quempiam taxat apud 
Athenaeum libro quarto : 
Οὐχ ὁρᾷς ὀρχούμενον 
Ταῖς χερσὶ τὸν Βάκηλον ; οὐδ’ αἰσχύνεται, id est 
An Bacelum non vides 
Manibus suis sic saltitantem ? nec pudet. 
Meminit hujus Suetonius in vita Augusti scribens eum peculiari vocabulo Bacelum 
pro stulto assidue solitum dicere, quamquam in vulgatis codicibus Baceolus 
scriptum est. Hermolaus existimat et apud Quintilianum recte pro Bagoa Bacelum 
legi posse. Verba Fabii sunt haec : At vero statuarum artifices pictoresque clarissimi, 
cum corpora speciosissima pingendo fingendove effingere cuperent nunquam tamen 
in hunc inciderunt errorem, ut Bagoam aut Megabyzum aliquem in exemplum operis 
assumerent sibi. Verum equidem non video, cur Fabiana scriptura mutanda sit, cum 
Βαγώας barbara lingua significet eunuchum, quo nomine Lucianus philosophum 
quendam inducit, qui vultu corporisque figura eunuchum prae se ferret. Quin et 
Ovidius in Amoribus servum puellae custodem Bagoum appellat : 


Quem penes est dominant servandi cura, Bagoe. 


512. I, VI, 12. Batalus 


Βάταλος ei, id est Batalus es. Olim in effeminatos per contumeliam dicebatur. 
Plutarchus ostendit id cognominis Demostheni puero inditum fuisse et ab inimicis 
probro objectum. Porro cognominis hujus idem varias adfert rationes, vel quod 
Batalus quispiam fuerit tibicen mollis et effeminatus, qui muliebribus sandaliis 
primus omnium in scenam prodierit ac musicam, ut ita dixerim, eviravit, vel quod 
poetae cuidam obsceno nomen fuerit Batalo vel quod apud Atticos Batalus appellata 
sit ea pars corporis, quae verecunde nominari non potest. Meminit hujus rei 
Libanius. Idem nempe Demosthenes jam provecta aetate simili contumelia dictus est 


Argas. Sive quod hoc nomine fuerit quispiam malarum auctor legum sive quod, ut 

existimat Suidas, serpentis genus sit Argas. Dicunt item Graeci Βαταλίζεσθαι pro eo, 


quod est turpiter atque effeminate vivere. 


513. I, VI, 13. Bene plaustrum perculit 


Rusticorum proverbium est Bene plaustrum perculit. Apparet dici solitum in 
eos, qui quempiam impellunt quo suapte sponte iam propendebat. Translatum a 
plaustris onustis, quae quo exonerentur, solent everti. Fit autem id commodius in 
eam partem, in quam propter solum declivius inclinant. Donatus indicavit hoc 
adagium exponens in Eunucho haec Parmenonis verba : Perculeris jam tu me ? Ab 
hac sententia non abhorret Plautinum illud in Curculione : Qui monet quasi adjuvat. 
Verba sunt lenonis, qui libentius sit mutaturus fidem admonitus a trapezita, quod 
tamen vel citra monitorem erat facturus. Idem eleganter expressit Sophocles apud 
Plutarchum in vita Artaxerxis : 

Taxeia πειθὼ τῶν κακῶν ὁδοιπορεῖ, id est 

Rerum malarum facilis est persuasio ; 


Plerique ad deteriora proclives sunt. 


514. I, VI, 14. In care periculum 


Ἐν Καρὶ τὸν κίνδυνον, id est In Care periculum, subaudi facito, hoc est in 
homine aut re viliore fac periculosam experientiam, in qua, si parum feliciter cesserit, 
non multum sit dispendii capiendum. Hic adagio Carum mores fecere locum. Hic 
populus est, ut auctor est Mela Pomponius, incertae originis, ut quos alii 
αὐτόχτονας, id est indigenas, nonnulli Pelasgos, alii Cretas existiment, gens usque 
adeo armorum pugnaeque amans, ut aliena etiam bella mercede conducti soliti sint 
agere. Unde Theocritus in Encomio Ptolemaei φιλοπτολέμοις τε Κάρεσσι dixit, id 
est Bellandique avidis Caribus. Item Herodotus in Euterpe ostendit Cares barbaro, 
servilique fuisse ingenio et ad quidvis malorum ferendum paratos mercede 


proposita. Id quod indicat et Aristophanes in Avibus : Εἰ δὲ δοῦλός ἐστι καὶ KG, id 

est Quod si servus est et Car. Strabo libro Geographiae decimoquarto narrat Cares 
tota quondam errasse Graecia passimque stipendiis meruisse. Caeterum in rebus 
bellicis usque adeo praecelluisse, ut passim apud poetas arma bellica Carica 
nominentur, quemadmodum Anacreon Caricam loricam, Alcaeus Caricam cristam 
dixit, ad quam alludit Aristophanes in Avibus. Suidas scribit Cares primos 
mortalium mercede militasse, ut qui vitam suam vilem haberent. Hos igitur, qui 
conduxerant primos in acie collocare consueverant, ut primos hostium impetus suo 
exciperent periculo, aut ubi fortuna belli difficilima videretur, illic obiiciebantur. 
Persae sua lingua Κάρδακας appellabant, qui rapto vivebant. Carum laudem his 
temporibus aemulari uidentur Heluetii, gens bello nata, simplex alioqui ac minime 
malum hominum genus planeque dignum, ut equidem sentio, quod hac quoque nota 
vacaret et in litteris et in caeteris honestis studiis egregie valiturum, si relictis bellis 
huc animum appellerent. Vsurpat hoc adagium Socrates apud Platonem in 
Euthydemo jubens in se potius fieri periculum transformationis velut in homuncione 
Care, quem si perdas, non admodum gravis sit jactura : Εἰ δὲ ὑμεῖς οἱ νέοι φοβεῖσθε, 
ὥσπερ ἐν Καρὶ ἐν ἐμοὶ ἔστω ὁ κίνδυνος: ὡς ἐγώ, ἐπειδὴ καὶ πρεσβύτης εἰμί, 
παρακινδυνεύειν ἕτοιμος καὶ παραδίδωμι ἐμαυτοὸν Διονυσοδώρῳ τούτῳ ὥσπερ 
τῇ Μηδείᾳ τῇ Κόλχῳ: ἀπολλύτω με, καὶ εἰ μὲν βούλεται, ἑψέτω, εἰ d’, ὅτι 
βούλεται, τοῦτο ποιείτω, μόνον χρηστὸν ἀποφηνάτω, id est Quod si timetis vos 
juvenes, in me tanquam in Care fiat periculum. Nam et ipse quandoquidem senex 
sum, paratus sum subire periculum meque ipsum trado huic Dionysodoro quasi 
Medeae Colchicae, perdat me, et si velit, in lebete coquat me. Sin minus, quicquid 
volverit, id faciat, tantum ut me reddat probum. Idem in Lachete huc respexit, cum 
ait Cogitandum esse iis, qui primum docere incipiunt, et artis suae periculum cum 
magno juvenum periculo faciunt, non Carem quempiam mercenarium, sed civium 
liberos in discrimen adduci. Et hunc imitatus Aristides in oratione Panathenaica : Ἐν 
dE τῷ Καρὶ καὶ οὐκ ἐν τοῖς ἑαυτῶν σώμασι τὰς πείρας ποιούμενοι, id est In Care 


vero, non in suis ipsorum corporibus facientes periculum. Usus est eodem M. Tullius 

in actione pro L. Flacco: Quid, inquit, de tota Caria ? Nonne hoc vestra voce 
vulgatum est, Si quid cum periculo experiri velis, in Caria potissimum esse 
faciendum ? Quem quidem locum apparet esse vitiatum, et in Care legendum esse, 


non in Caria. Huic diversum est illud Aureo piscari hamo, quod alibi reddemus. 


515. I, VI, 15. In dolio figularem artem discere 


Item illud Ἐν πίθῳ τὴν κεραμείαν μανθάνειν, id est In dolio figulariam 
artem discere. De ïis, qui protinus maximis in rebus artificii sui capiunt 
experimentum, cum paulatim a minutis ad summa proficisci conueniat. Neque enim 
figulus statim a dolio, id est vase maximo artem auspicatur, sed a pusillis quibusdam 
vasculis, in quibus non sit grave dispendium, si quid secus accidat. In hanc ferme 
sententiam usurpat Plato in Lachete : Σκοπεῖν χρὴ μὴ οὐ ἐν τῷ Καρὶ ἡμῖν ὁ 
κίνδυνος κινδυνεύηται, ἀλλ’ ἐν τοῖς υἱέσι τε καὶ ἐν τοῖς τῶν φίλων παισί, καὶ 
ἀτεχνῶς τὸ λεγόμενον κατὰ τὴν παροιμίαν συμβαίνῃ ἐν πίθῳ ἡ κεραμεία, id est 
Considerare oportet, ne hoc periculum nobis fiat, non in Care, sed in filiis simul 
atque amicorum liberis, ac plane contingat, quod proverbio dicitur, in dolio figulina. 
Dicaearchus ad aliam sententiam torquet proverbium, ut admoneat unumquemque 
artificem in suis negotiis exerceri oportere, velut aurigam in ducendis curribus, 
nauclerum in guberanda navi, medicum in curandis morbis. Tanquam absurdum sit 
figulum in aurigatione versari, re videlicet aliena ac non magis in dolio. Atque ita 
huc pertinebit illa sententia : 

Quam quisque novit artem, in hac se exerceat. 

Et Horatianum illud in Epistolis : 

Navim agere ignarus navis timet, abrotanum aegro 

Non audet nisi qui didicit dare, quod medicorum est 

Promittunt medici, tractant fabrilia fabri. 


Scribimus indocti doctique poemata passim. 


485 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Sic propemodum usurpat Gregorius Theologus in Apologia de fuga : Ὡς τό γε 
παιδεύειν ἄλλους ἐπιχειρεῖν, πρὶν αὐτοὺς ἱκανῶς παιδευθῆναι Kai ἐν πίθῳ τὴν 
κεραμείαν, τὸ δὴ λεγόμενον, ἐν ταῖς τῶν ἄλλων ἐκμελετᾶν τὴν εὐσέβειαν, λίαν 
ἐμοὶ φαίνεται ἀνοήτων, id est Itaque alios velle docere, priusquam ipsi satis edocti 
sint et in dolio, quod aiunt, figulinam, in aliorum animis meditari pietatem, mihi 


quidem videtur hominum insigniter desipientium. 


516. I, VI, 16. Ne sutor ultra crepidam 


Huic finitimum est illud Ne sutor ultra crepidam, id est Ne quis de his 
judicare conetur, quae sint ab ipsius arte professioneque aliena. Quod quidem 
adagium natum est ab Apelle, nobilissimo pictore. De quo Plinius libro XXXV cap. X 
scribit in hunc modum : Idem perfecta opera proponebat in pergula transeuntibus 
atque post ipsam tabulam latens vitia quae notarentur, auscultabat, vulgum 
diligentiorem judicem quam se praeferens. Feruntque a sutore reprehensum, quod in 
crepidis una intus pauciores fecisset ansas. Eodem postero die superbe ob 
emendationem pristinae admonitionis cavillante circa crus, indignatum prospexisse, 
denuntiantem, ne supra crepidam sutor judicaret. Quod et ipsum in proverbium 
venit. Hactenus Plinius. Huic simillimum est, quod refert Athenaeus : Stratonicus 
citharoedus fabro secum de musica contendenti, Non sentis, inquit, te ultra malleum 
loqui ? Eodem pertinet, quod hujus nepos in epistolis scripsit de artificio non recte 
judicare quemquam, nisi et ipsum artificem. Quodque primo Moralium libro dixit 
Aristoteles earum rerum unumquemque judicem esse idoneum, quarum sit eruditus. 
Et quod idem scripsit libro secundo Naturalium caecum disputare de coloribus. 
Quae verba jam inter nostri temporis scholasticos in proverbium abierunt, quoties 
quispiam de rebus ignotis disputat. Ad eandem sententiam referendum, quod ait 


Fabius Pictor apud Quintilianum felices futuras artes, si soli artifices de 115 judicarent. 

517. I, VI, 17. Dii facientes adjuvant 


Varro libro De re rustica primo : Et, quoniam, ut aïunt, dii facientes adjuvant, 
prius invocabo deos. Significat divinam opem non cessantibus, sed industriis, et pro 
sua virili conantibus auxilio esse solere. Huc arbitror referendum illud Homericum 
carmen, quod iam velut in proverbium abiit : 

Τηλέμαχ΄, ἄλλα μὲν αὐτὸς ἐνὶ φρεσὶ σῇσι νοήσεις, 

Ἄλλα δὲ καὶ δαίμων ὑποθήσεται, id est 

Haec partim ipse tuo perpendes pectore tecum, 

Partim aliquis divum tibi suggeret. 

10 Id M. Tullius usurpavit libro Epistolarum ad Atticum nono : Omnia vobis imparatis 
agenda. Sed tamen, ἄλλα μὲν αὐτός, ἄλλα dE καὶ δαίμων ὑποθήσεται, id est 


Partim ipse invenies, partim fors suggeret ipsa. 


518. I, VI, 18. Cum Minerva manum quoque move 


Huic finitimum est Σὺν Ἀθηνᾷ καὶ χεῖρα κίνει, id est Auxiliante Minerva 
manum interim move. Monet adagium, ne fiducia divinae opis industriam 
remittamus. Convenit peculiariter in mulieres, quae lanificium exercent favente 
quidem atque invocata Minerva, sed nihilo segnius interim operi insistentes. Sunt qui 
putent ab agasone quopiam natum, cujus asinus cum luto infixus haereret 
deberetque illi succurrere, otiosus Herculem implorabat. Huic respondisse deum, uti 

20 interim manum admoveret asino laboranti atque ita demum numen adfuturum. Alii 
diversam huic fabulam adferunt, puta quendam, cum esset decertaturus, Minervam 
consuluisse, num futurum esset, ut victor discederet. Responsum est fore. Verum 
cum ille ingressus in theatrum in certamine manibus staret otiosis, percussum ab 
adversario victum fuisse. Ad hoc adagium pertinet elegantissimum illud carmen, 
quod ex Agathonis tragoedia citat Aristoteles libro Moralium Eudemiorum quinto : 


Τέχνη τύχην ἔστερξε καὶ τύχη τέχνην, id est 

Fortunam ut ars, fortuna ita artem amat invicem. 
Citatur a Suida senarius hic in eandem sententiam : 
Αὐτός τι νῦν δρῶν εἶτα τοὺς θεοὺς κάλει, id est 


Fac interim aliquid ipse, dein deos voca. 


519. I, VI, 19. Nostro marte 


Quoties, nullis auxiliis adjuti nostropte ingenio propriisque viribus rem 
peragimus, nostro Marte peragere dicimur. Aut etiam cum nostro periculo res 
geritur. M. Tullius libro Officiorum tertio : Hanc igitur partem relictam explebimus 
nullis adminiculis, sed, ut dicitur, Marte nostro. Hactenus ille. Idem Philippica II de 
Dejotaro loquens : Rex enim ipse sua sponte, nullis commentariis Caesaris, simul 
atque audivit ejus interitum, suo Marte res suas recuperavit. Codex libro secundo, 
titulo Ne liceat potentioribus, capite primo : Divine admodum constituit divus 
Claudius consultissimus princeps, parens noster, ut jactura causae afficerentur hi, qui 
sibi potentiorum patrocinium advocassent, ut hoc proposito metu judiciariae lites 
potius suo Marte decurrerent, quam potentiorum domorum opibus niterentur. 
Rursus libro III, titulo De judiciis, cap. XI : Illo procul dubio observando, ut si neque 
per alterutram litigantium partem nec per judices steterit, quo minus lis suo Marte 
decurrat, sed per patronos causarum licentia detur judici. Translatum videtur ab 
imperatoribus, qui suis ipsorum auspiciis et copiis bellum sustinent. Siquidem 
Plautus etiam meis copiis dixit pro meo Marte. Sapiunt proverbium etiam illa, vario 
Marte, dubio Marte, iniquo Marte. Huic adagio pene diversum est illud, quod alibi 


retulimus, Οὐκ ἄνευ Θησέος, id est non absque Theseo. 


520. I, VI, 20. Nequicquam sapit, qui sibi non sapit 


Sententia vel hodie vulgo frequentissime iactata frustra sapere, qui sibi non 
sapiat. Plato in Hippia majore : Kai πολλοῖς, inquiens, συνδοκεῖ, ὅτι τὸν σοφὸν 


αὐτὸν αὑτῷ μάλιστα δεῖ σοφὸν εἶναι, id est Idem itidem et plerisque videtur, quod 


488 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


oportet eum, qui sapiat, ipsum sibi maxime sapientem esse. Usurpat et Cicero in 
epistola quadam ad Trebatium ostendens ex tragoedia Medea sumptam : Et, quando, 
inquiens, coepi agere Medeam, illud semper memento : 

Qui 5101 ipse sapiens prodesse nequit, nequidquam sapit. 
Est autem versus trochaicus. Idem Epistolarum familiarum libro decimotertio ad 
Caesarem imperatorem : Itaque ab Homeri magniloquentia confero me ad vera 
praecepta Εὐριπίδου : 

Μισῶ σοφιστήν, ὅστις οὐχ αὑτῷ σοφός. 
Quem versum senex Praecilius laudat egregie. Idem libro de Divinatione primo citat 
ex Ennio in divinos : 

Qui 5101 ipsimet non sapiunt, alteri monstrant viam. 

Quibus divitias pollicentur, ab his drachmas ipsi petunt. 
Citatur a Luciano in Apologia : 

Μισῶ σοφιστήν, ὅστις οὐχ αὑτῷ σοφός, id est 

Sapientem eum odi, qui 5101 ipse non sapit. 
Eundem Alexander torsit in Calisthenem, qui se moribus eorum quibuscum vivebat, 
non accommodaret, sed prae se ferebat nihil eorum, quae illic gerebantur, sibi 
placere. Eaque libertas optimo viro attulit exitium, cum Anaxarchus philosophus 
omnium adulatorum abiectissimus haberetur in pretio. Eam sententiam sic ad 
unguem servant hujus tempestatis homines, ut hominis vocabulo videatur indignus, 
qui non quavis ratione suis consulere commodis noverit. Hujus generis est illud 
apud Suetonium : 


Aspice felicem sibi, non tibi, Romule, Syllam. 


521. I, VI, 21. Cantherium in fossa 


Cantherium in fossa rusticum proverbium, sed tamen e re militari natum. Hoc 
licebit uti, quoties quis ad id negotii trahitur, in quo nequaquam valeat. Aut ubi res 


vehementer erit impedita periculosave. Refertur a T. Livio decadis tertiae libro tertio. 

Narrat autem, cum Fabius Capuam obsideret secundo bello Punico, Jubellium 
Tauream, inter equites Campanos nobilissimum, e Romanorum exercitu quemvis ad 
singulare certamen evocasse ausumque prodire Claudium Asellium. Deinde ubi 
diutius uterque alterum libero campo elusisset, Campanus in cavam viam 
descendere jussit, alioqui equorum, non equitum fore certamen. Eo cum Romanus, re 
quam verbis ferocior, exemplo descendisset, rursum elusit Taurea sermone, qui 
postea in rusticum versus est proverbium, minime scis, inquiens, cantherium in 
fossa ? Qamquam ex Livianis verbis parum liquet adagii sensus, tamen conjecturis 
facile deprehenditur. Pugnat autem cum illo, quod alibi dicemus, Τὸν ἵππον εἰς 
πεδίον, id est equum in planiciem. Etenim quemadmodum plurimum valet equus in 


planicie, ita minime valet in fossa. 


522. I, VI, 22. Tantali Talanta 


Τάλαντα Ταντάλου, id est Tantali talenta. De immensis opibus. Nam 
Tantalus Phryx ob luculentas divitias in fabulam hominum venit ita, ut fingatur et 
apud inferos simile quiddam pati, cujusmodi solent inter congestas opes tenaces isti 
divites. Horatius : 

Tantalus a labris sitiens fugientia captat 

Pocula. Quid rides ? Mutato nomine, de te 

Fabula narratur. 

Ostendit, allegoriam figmenti ad divites sordidos pertinere. Vsurpatur adagium a 
Platone in Euthyphrone. Suidas ait esse et apud Epicharmum et apud Anacreontem. 
Effertur et ad hunc modum, cum venusta quadam vocum allusione : Τάλαντα 
Ταντάλου ταλαντίζεται, id est Tantali talenta talentizat, hoc est librat et accumulat. 
Porro, Tantalum praedivitem fuisse testatur vel illud ex tragoedia carmen apud 
Plutarchum, libro De exilio : 


Σπείρω δ΄ ἀρούρας δώδεχ' ἡμερῶν ὁδόν, id est 

Viam dierum duodecim sero jugera. 
Idem alibi ingentes divitias, πλοῦτον Ταντάλειον appellat, id est opes Tantalicas. 
Antiphanes apud Athenaeum libro sexto : 

Οἵαν ποτ’ ἔσχε καὶ Θρίβων ὁ Ταντάλου 

Μαλακὸν ταλάντοις ἐκταλαντωθεὶς ἀνήρ, id est 

Qualem olim habebat οἱ Thribon, qui molliter 


Exutus est ipsis talentis Tantali. 
523. I, VI, 23. Pelopis talenta 


Consimili figura Theocritus in Idyllio © dixit Pelopis talenta : 
10 Μή μοι γᾶν Πέλοπος, μή μοι χρύσεια τάλαντα 
Εἴη ἔχειν, μηδὲ πρόσθε θέειν ἀνεμων, id est 
Non Pelopis mihi sint agrique, aurique talenta, 
Nec ventos celeres antevolasse pede. 
Porro talentum apud Atticos maxima pecuniae summa erat. Talentum minus valebat 
libras sexaginta, talentum magnum octoginta. Unde illud in Phormione : Si quis 
daret / Talentum magnum ; imo malum. Et Aristophanes : 
Ἀλλ’ ἔγωγ’ Ὀπούντιος 
Οὐκ ἄν γενοίμεν ἐπὶ ταλάντῳ χρυςίου,͵ id est 
At ego sane Opuntius 
20 Nolim esse, si quis det talentum mi aureum, 


id est Nolim esse luscus, vel quantalibet pecunia. 
524. I, VI, 24. Midae divitiae 


Μίδου πλοῦτος καὶ Μίδου πλουσιώτερος, id est Midae opes, et Mida 
locupletior, in proverbium abierunt propter immensas ejus regis opes, quae fabulis 
quoque compluribus fecere locum. Statius in Surrentino Polli : 


Vive Midae gazis, et Lydo ditior auro. 

Fuit hic Midas Phrygiae tyrannus, cui juxta poetarum figmenta, concessum a diis est, 
ut propter Bacchum hospitio acceptum quod vellet, optaret accepturus quidquid 
optasset. Optavit ut, quidquid corpore contigisset protinus in aurum verteretur. 
Historicorum litteris proditum est huic puero dormienti formicas in os grana tritici 
congessisse, respondisse augures omnium mortalium illum ditissimum futurum 
atque ita evenisse. Huic Plinius primum attribuit locum inter insigniter divites libro 


tricesimotertio. 


525. I, VI, 25. Non omnino temere est, quod vulgo dictitant 


Apud Aristotelem usurpatur proverbii vice et apud eruditos jam olim in 
proverbium abiit nobilis illa Hesiodi sententia ἣν ἅπαντες Gdovot, quemadmodum 
ait Aristides in defensione Periclis, quae dicit non usquequaque irritum esse solere, 
quicquid rumore populi jactatum fuerit. Ea est in operis volumine secundo, cui 
titulus Opera et dies : 

Δεινὴν δὲ βροτῶν ὑπαλεύεο φήμην: 

Φήμη γάρ τε κακὴ πέλεται, κούφη μὲν ἀεῖραι 

Ῥεῖα μάλ’, ἀργαλέη δὲ φέρειν, χαλεπὴ δ' ἀποθέσθαι. 

Φήμη δ΄ οὔ τις πάμπαν ἀπόλλυται, ἥντινα πολλοὶ 

Λαοὶ φημίζουσι: θεός νύ τίς ἐστι καὶ αὐτή, id est, 

Rumores hominum cures uitare molestos. 

Fama malum est, oritur, surgitque facillima : verum 

Difficile hanc perferre, grave est, sedare coortam. 

Nam non ulla quidem prorsum perit irrita sama, 

Per populos quaecumque volat, quia numen et ipsa est. 

Potest bifariam accipi sententia. Nimirum aut non plane falsum videri, quod 
plurimis est in ore quodque populi consensus approbat, aut non prorsus aboleri 
posse rumorem etiam falsum, qui jam in vulgus dimanarit. Proinde admonet, ut 


sollicite caveamus, ne vel falso per temeritatem in fabulam vulgi venire contingat. 

Quod autem famam deam dixit, cum Homero sensit, qui compluribus locis Ὄσσαν 
suam inducit ; sic enim deam ipsam appellat. Et hunc aemulatus Vergilius in quarto 
Aeneidos : 


Haec passim dea foeda virum diffudit in ora. 


526. I, VI, 26. Domum cum facis, ne relinquas impolitam 


Cum nulla hujus poetae sententia non cesserit in proverbium, tamen equidem 
eas libentius recensuerim, quae propter aenigmatis involucrum propius accedunt ad 
speciem proverbialem ; quod genus est illa ex eodem, quem modo citavi libro : 

Μηδὲ δόμον ποιῶν ἀνεπίξεστον καταλείπειν, 
Μή τοι ἐφεζομένη κρώζῃ λακέρυζα κορώνη, id est 


Neve domum fabricans linquas mutilamque rudemque, 


Ne forte insideat cornicans garrula cornix. 

Proculus interpres admonet locum hunc bifariam accipi. Quibusdam videri monere 
poetam, uti quisque domicilium ante hyemem absoluendum curet, ne tum non 
habeat, quo depellat frigoris molestiam. Hyemem enim cornicis indicatam symbolo, 
videlicet avis hybernae. Porro cum semper alias tum maxime mensibus hybernis 
οἶκος φίλος, οἶκος ἄριστος, id est grata domus, domus optima, quemadmodum in 
proverbio est. Alii putant significatum aedificium semel institutum non oportere 
semiperfectum relinquere, ne vulgo risui sis et qui praeterierint, obloquantur 
carpantque levitatem tuam, qui quod coeperis, non absolvas. Eam autem 
obtrectantium petulantiam per cornicem voluit indicare poeta, nempe avem 
gartulam, et obstreperam, ut hinc etiam verbum proverbiale ductum sit, κρώζειν. At 
ipsi Proculo magis probatur, ut καθολικῶς accipiamus, unicuique negotio, quod 
semel instituerimus, finem idoneum imponendum, ut nihil omnino desideretur et 
ubique connitendum ad perfectionem. Id quo longius avocabitur a simplici sermone, 


hoc venustius fiet et magis proverbiale. Veluti si quis adhortetur aliquem, ne 

litterarum studium deserat, sed laudabiliter institutis summam imponat manum, ne 
vulgo ludibrio sit, quod a bene coeptis destiterit, Hesiodium hoc objiciens : 
Μηδὲ δόμον ποιῶν ἀνεπίξεστον καταλείπειν, 


Μή τοι ἐφεζομένη κρώζῃ λακέρυζα κορώνη. 


527. I, VI, 27. Ne ἃ chytropode cibum nondum sacrificatum rapias 


Aenigmaticum est et illud, quod eo loco continenter sequitur : 

Μηδ’ ἀπο χυτροπόδων ἀνεπιρρέκτων ἀνελόντα 

Ἔσθειν μηδὲ λόεσθαι, id est 

Neve ἃ chytropode sublatam protinus escam 

Ante sacrum neque lotus edas. 
Indicat et M. Tullius irreligiosum fuisse cibum e patella edere. Scribit enim ad hunc 
modum libro De finibus secundo: Atqui reperiemus asotos primum ïita non 
religiosos, ut edant de patella; deinde ita mortem non timentes, ut illud in ore 
habeant ex Hymnide : 

Mihi sex menses satis sunt uitae septimum orco spondeo. 
Est autem versus trochaicus. Suetonius in Vitellio prodit eum illum adeo non 
profundae modo, verum etiam intempestivae fuisse gulae, ut ne in sacrificio quidem 
unquam, aut ullo itinere temperarit, quin inter altaria ibidem statim viscus et farra e 
foco pene rapta manderet circaque viarum popinas fumantia obsonia uel pridiana 
atque semesa. Quantum ad simplicem attinet sensum, docet, ne ritu pecudum ad 
cibum capiendum irruamus, sed ita demum edamus, si prius inde primitias diis 
immolaverimus. Antiquitus enim, ut auctor est in Symposiacis Plutarchus, inter res 
sacras habebatur et mensa quotidiana; proinde cibum sumpturi diis consecrabant 
τὰς ἀπαρχάς, hoc est primitias ; ac deinde non indecore neque tumultuanter, sed 
religione quadam ad convivium accedebant lotis manibus non aliter quam ad sacrum 
epulum. Qui mos et hodie durat apud benemoratos Christianos. Sed proverbialius 


fiet, si intelligamus non esse spoliandos nec inhumanius expilandos ministros aut 

servos nostros, verum et illis aliquam pecuniae portionem relinquendam, quo vivant. 
Fortassis quadraverit et in hos, qui praepropera aviditate commodum auferre 
student, prius quam oporteat, et quodammodo messem facere, prius quam maturuit 
seges : veluti si quis legatum aut promissum statim et vestigio flagitet, cum civilius 
sit in dies aliquot silere, aut si quis, modo nactus imperium protinus incipiat 
populum exactionibus spoliare, aut si quis sponsam puellam, non exspectata aetate 
nec exspectatis nuptiarum caeremoniis properet amplecti. Sumptum est a ritu 
sacrorum, in quibus olim epulabantur. Huc pertinet et illud, quod alibi retulimus ex 
Athenaeo libro nono ἀπὸ tnyävov, id est a patella frixoria ; libro sexto refert hunc 
senarium ex Pherecrate : 

Ἀπὸ τηγάνου τ' ἔφασκεν ἀφύας φαγεῖν id est, 

Se vesci apuis dixit e sartagine. 
Quidam pro lopade τήγανον dixere, quod Iones ἤγανον. Hinc vox composita 
ἀποτηγανίζειν. Ita Phrynicus apud Athenaeum libro sexto : 

Ἡδὺ δ' ἀποτηγανίζειν ἄνευ συμβολῶν, id est 
Jucundum est a sartagine tollere sine symbolis, id est si nihil sit solvendum, et si id 
liceat immuni. Rursus alias apud hunc ipsum ex Archestrato : Abagnälovoa 
ὀβελίσκου, id est Rapiens a veru, de muliere, quae sacra nondum immolata devorare 
dicta sit. Apud eundem libro sexto Anaxandrides : 

Τῶν ζωγράφων μὲν ἡ καλὴ χειρουργία 

Ἐν τοῖς πίναξι κρεμαμένη θαυμάζεται: 

Αὕτη δὲ σεμνῶς ἐκ λοπάδος ἁρπάζεται 

Ἀπὸ τοῦ ταγήνου τ’ εὐθέως ἀφανίζεται, id est 

Pictoris opera pulchra, tabula pensili 

Spectantur, ac spectata sunt miraculo, at 

Rapiuntur haec e lopade pulchre, ac protinus 


Redduntur ipsa evanida e sartagine. 

In genere poterit accommodari ad quemwvis, qui negotium irreverenter et illotis, ut 


aiunt, pedibus aggreditur. 


528. I, VI, 28. Haec potior 


Plutarchus in Problematibus Graecanicis proverbium quoddam refert ad hunc 
modum : Ἀπὸ τίνος ἐρρέθη τὸ παροιμιῶδες Αὕτα κυρία ; Δίνων ὁ Ταραντῖνος 
στρατηγῶν, ἀνὴρ δὲ ὧν ἀγαθὸς ἐν τοῖς πολεμικοῖς, ἀποχειροτονησάντων αὐτοῦ 
τινα γνώμην τῶν πολιτῶν, ὡς ὁ κῆρυξ ἀνεῖπε τὴν νικῶσαν, αὐτὸς ἀνατείνας τὴν 
δεξιάν, ἅδε, εἶπε κρείσσων: οὕτως γὰρ ὁ Θεόφραστος ἱστόρηκε. Προσιστόρηκε δὲ 
καὶ ὁ Ἀπολλόδωρος ἐν Ῥυτίνῳ τοῦ κήρυκος, αὗται πλείους, εἰπόντος, ἀλλ΄ αὗται, 
φάναι, βελτίους, καὶ ἐπικυρῶσαι τὴν τῶν ἐλαττόνων χειροτονίαν. Horum 
verborum hic ferme sensus. Unde fluxit illud, quod proverbii vice dicitur, Haec 
victrix ? Dinon Tarentinus, ductor exercitus, vir apprime fortis, reique bellicae sane 
quam peritus, cum in contione dixisset sententiam eaque civium suffragiis esset 
rejecta : deinde praeco pronuntiaret sententiam, quae vinceret, sublata dextera, Haec, 
inquit, potior. Nam ad hunc modum retulit Theophrastus. Ceterum Apollodorus in 
Rhytino illud adjunxit : cum praeco respondisset, At hae sententiae numero plures 
sunt, Dinonem protinus subjecisse, Sed hae meliores. Atque ïita pauciorum 
sententiam fuisse promulgatam. Quibus ex verbis conjicere licet, ita vulgo dici solere, 
si quando significaretur consilium aliquod esse praestantius et conducibilius, etiamsi 
pluribus secus videretur. Aut ubi qui numero pauciores essent, facultate 
praeponderarent. Quod genus fuerit, ut rem exemplis demonstrem : Maxima pars 
hominum voluptate, lucrisque felicitatem metitur, perpauci virtutem amplectuntur. 
Cave, ne quid te moveat multitudinis exemplum, αὕτη γὰρ κρείσσων. Item Nemo 
pene est in toto principis famulitio, qui tibi non bene velit. Sed unus tibi refragatur, 
qui tantum ubique valet, ut in ipsum fere principem agat tyrannum. Quare, si res e 
suffragiis penderet, viceras. Sed αὕτη κυρία. Porphyrion leviter ceu digito 


proverbium indicat exponens eum locum in Horatianis Epodis : 

Eamus omnis exsecrata civitas, 
Aut pars indocili melior grege. 
Quamquam depravate, sicut opinor, legitur in multis exemplaribus κιρρόνων νίκα. 
Castigate legetur, ni fallor, καρρόνων νίκα, hoc est praestantiorum victoria. Nam 
Oda contionalis est ac fugam decerni jubet communibus omnium suffragiis. Quod si 
fieri non queat, ut id quod est optimum, multitudini probetur, saltem vincat ea 
sententia, quae sit potior, etiamsi paucioribus suffulta suffragiis. Ad id faciunt, quae 
Plato scripsit libro De legibus I, pulcherrimum esse victoriae genus, cum turba cedit 
potioribus et in decernendo magis spectatur pondus suffragiorum quam numerus. 
Verba Platonis ex eo, quem dixi libro sunt haec : Ἐν ὁπόσαις μὲν γὰρ oi ἀμείνονες 
νικῶσι τὸ πλῆθος καὶ τοὺς χείρους, ὀρθῶς ἂν αὕτη κρείττων TE αὑτῆς λέγοιθ’ ἡ 
πόλις, ἐπαινοῖτό TE ἄν δικαιότατα τῇ τοιαύτῃ νίκῃ" τοὐναντίον δέ, ὅπου τἀναντία, 
id est, Quibuscumque siquidem in civitatibus meliores qui sunt, ii vincunt 
multitudium ac deteriores, ibi res publica seipsa superior recte dicetur et hujus 
victoriae nomine meritissimo laudabitur. Secus autem, ubi secus accidit. Eodem 
respexit Plinius, cum queritur in Epistolis numerari sententias, non expendi. Huc 
pertinet Livianum etiam illud : Major pars vicit meliorem. Indicat idem Homerus 
Iliados libro primo : Ἐπεὶ τὰ χερείονα νικᾷ, id est Quando superant jam deteriora. 
Neque vero praetereundum hoc loco, quod de Zenone philosopho memorat 
Diogenes Laertius. Zenon cum videret Theophrastum magnifieri laudarique, quod 
plures haberet auditores, ad hunc respondit modum : Ἐκείνου μὲν χορὸς μείζων, 
οὑμὸς δὲ συμφωνότερος, id est Major quidem est illius chorus, at meus melius 
consonans. Itaque locus fuerit adagio, sive cum negabimus spectandum, quam 
multis placeamus, sed quam bonis : sive cum suadebimus, id sequi oportere, non 
quod plurimis placeat, sed quod per se sit optimum factu, etiamsi paucissimorum 
calculis approbetur. Sive cum dicemus, unius, aut alterius studium pluris 
aestimandum, qui vel opibus, vel gratia, vel auctoritate praepolleat, qua multitudinis 


benevolentiam, quae numero tantum superior sit, reliquis omnibus inferior. 

Quemadmodum apud Plautum quispiam contemnere se dicit minutos illos deos, 
modo Jovem unum sibi propitium habeat. Nec absurde trahetur in usum, quoties 
una vis plus potest reliquis omnibus : ut si quis dicat : Haec causa pluribus probatur, 
pluribus fulcitur rationibus, nititur aequo, dictatur a legibus, verum altera χυρία. Sic 
enim volo, sic jubeo. Nam omnia cedant necesse est, quoties rex hujusmodi promit 
oraculum, quale profet apud Homerum Agamemnon : 

Εἰ δέ κε μὴ δώῃσιν, ἐγὼ δέ κεν αὐτὸς ἕλωμαι, id est 

Ipse equidem eripiam, si tradere forte graventur. 
De cujusmodi Lucianus in captivo, καὶ τὸ δίκαιον ἐν τῇ χειρὶ τιθεμένων, id est Qui 
jus in manu reponunt, quique jus in manu posuerunt. Pyrrhum e liberis quidam 
adolescens admodum, interrogabat, cuinam esset relicturus regnum. Is respondit : 
Ὃς ἂν, inquit, ὑμῶν τὴν μάχαιραν ὀξυτέραν ἔχῃ, id est Quicumque vestrum 
acutiorem habet gladium. Id dictum Plutarchus in ejus vita non arbitratur multum 
abesse ab illa tragica exsecratione. 

Θηκτῷ σιδήρῳ δῶμα διαδοχεῖν τοὺς ἀδελφούς, id est 

Fratres acuto dividant ferro domus 

Vices habendae. 
In hos igitur, qui vi rem gerunt, et quibus, ut Ennius aït, ferro geritur res, quibus jus 
est in armis, et quibus leges inter arma silent, per ironiam recte torquebitur αὕτη 
κρείσσων καὶ αὕτη κυρία. Nam Graecis κύριος non solum dominum significat, 
verum etiam eum, qui praevalet auctoritate. Et Suidas indicat contionem illi κυρίαν 
dici, in qua soliti sint creati magistratus. Aristophanes in Acharnensibus κυρίαν 
ἐκκλησίαν appellat, in qua ἐκύρουν τὰ ψηφίσματα, id est vincebant suffragia. 
Nonnumquam ad rem refertur, ut apud Euripidem in Iphigenia Aulidensi, 

Οὑμὸς οὐχ ὁ τοῦδε μῦθος κυριώτερος λέγειν, id est 

Plus valere nostra debet, quam hujus hic oratio. 
Significat enim servus, quamquam esset conditione inferior Menelao, tamen hoc se 


potiorem esse, quod justiorem haberet causam. Non abhorret hinc, quod M. Tullius 

dixit in Pisonem : Sed omitto, ut sit factus uterque nostrum. Sit sane fors domina 


campi. 


529. I, VI, 29. Delius natator 


Δήλιος κολυμβητής, id est Delius natator, olim vulgo dicebatur admodum 
natandi peritus quique posset in summa natare aqua. Natum adagium aut certe 
factum illustrius ex Socratis apophthegmate. Cum enim huic Euripides librum 
obtulisset Heracliti, cui cognomen additum σκοτεινῷ propter affectatam scriptorum 
obscuritatem, rogaretque cujusmodi videretur, respondisse fertur hoc pacto : À μὲν 
συνῆκα, γενναῖα: οἶμαι δὲ καὶ ἃ μὴ συνῆκα: πλὴν Δηλίου δεῖται κολυμβητοῦ εἰς 
τὸ μὴ ἀποπνιγῆναι ἐν αὐτῷ, id est Quae quidem intellexi, praeclara ; arbitror autem 
et ea, quae non intellexi, quamquam natatore Delio opus, ut ne quis in eo 
praefocetur. Haec Socrates alludens simul et ad proverbium et ad Heracliti sensus 
nimium abstrusos ac profundos. Ut nisi natator insignite peritus contigisset, 
periculum esset ne lector in eo libro suffocaretur mergereturque. Laertius in 
Heraclito refert hoc dictum ad Cratetem quemdam, qui primus Heradliti librum de 


natura Graecis invexerit et hoc elogio commendarit. 


530. I, VI, 30. Dicendo dicere discunt 


Ἐκ τοῦ λέγειν τὸ λέγειν πορίζεται, id est Dicendo consequimur ut dicamus. 
Syrianus, Hermogenis interpres, Evagoram sophistam taxat, qui dicendi facultatem 
non putarit ratione, sed usu dumtaxat constare fierique ut dicendo consequeremur 
dicendi facultatem. Ἀξιοῦντος δὲ, inquit, κατὰ τὴν συρφετὴν παροιμίαν τὸ λέγειν 
ἐκ τοῦ λέγειν πορίζεσθαι, id est Existimantis juxta vulgare proverbium dicendi 
facultatem dicendo contingere. Usurpavit et M. Tullius libro primo De oratore. In 
quo, inquit, fallit eos, quod audierunt dicendo homines ut dicant efficere solere. 
Verum etiam illud dicitur perverse dicere homines perverse dicendo facillime 


consequi. Plinius libro Epistolarum VI: Video etiam multos parvo ingenio litteris 

nullis ut bene agerent agendo consequutos. Latius autem patet adagium nempe ad 
cujusvis rei peritiam, quam potissimum usus suppeditat, optimus rerum omnium 
magister. Proinde proverbiales erunt omnes id genus : fabricando fabricam disces, 


canendo musicam, militando militarem artem, scribendo disces scribere. 


531. I, VI, 31. Multi bonique 


Πολλοὶ κἀγαθοί, id est Multi bonique. Proverbiali figura dicebatur olim. 
Translatum a ritu sacrorum, in quibus sacrificus rem divinam facturus dicebat Tic 
τῇδε ; id est Quis hic ? Dein qui aderant respondebant Πολλοὶ κἀγαθοί, id est Multi 
et boni. Atque haec partim ominis causa dicebantur — oportebat enim in sacris 
εὐφημεῖν, hoc est bene ominata dicere — partim ut, si quis esset 5101 conscius admissi 
piaculi, discederet ἃ mysteriis. Plutarchus in Symposiacis : Ἐπεὶ μάρτυρές γε τῷ 
Πλάτωνι πολλοί τ' ἀγαθοί τε πάρεισιν, id est Quandoquidem Platoni testes adsunt 
multique bonique. Sed de hoc ante meminimus. Quo quidem allusit et Aristides in 
Pericle, AAN ὥς y’ ἂν εἷς τῶν καλῶν κἀγαθῶν ἀνεπίφθονον αὐτῷ καὶ καθαρὰν 
τὴν μαρτυρίαν ἀπέδωκε, id est Verum velut unus e numero honestorum ac 
bonorum citra invidiam ac purum illi reddidit testimonium. Quin etiam Homericum 
illud jam proverbii vice receptum est Ἠύς τε μέγας τε, id est Magnusque bonusque. 
Est subinde et apud Aristophanem. Proverbium igitur locum habuerit, quoties aut 


testes aut judices aut convictores significamus idoneos ac neutiquam rejiciendos. 


532. I, VI, 32. Heroum filii noxae 


Ἀνδρῶν ἡρώων τέκνα πήματα, id est Virorum heroum filii noxae. Veteribus 
illud observatum fuit praestantium virorum filios multum ἃ progenitorum moribus 
abfuisse. Unde et Demosthenes dixit Τῶν ἀγαθῶν ἀνδρῶν ὥσπερ εἱμαρμένη εἴη 
φαύλους ἀποβαίνειν τοὺς υἱούς, id est À viris egregiis, perinde quasi fato quodam 
id accidat, improbos proficisci filios. Quae quidem Demosthenis sententia refertur ab 


Aristide in Cimone. Interpres, quisquis is fuit, homo nec indiligens nec indoctus hoc 

loco proverbium citat quod modo retulimus. Manet et hodie vulgatus jocus : ex 
sapientissimis patribus stultissimos propagari liberos. Euripides in Heraclidis 
generaliter hanc sententiam ad omnes mortales retulit : 
Ἕνα γὰρ ἐν πολλοῖς ἴσως 
Εὕροις ἂν ὅστις ἐστὶ μὴ χείρων πατρός, id est 
Unum forsan inter plurimos 
Inveneris, qui patre non sit nequior. 
Adstipulatur huic sententiae locis aliquot Homerus nominatim Odysseae B : 
Παῦροι γάρ τοι παῖδες ὁμοῖοι πατρὶ πέλονται, 
10 Οἱ πλέονες κακίους, παῦροι δέ τε πατρὸς ἀρείους, id est 
Aequat rara patrem soboles, sed plurimi ab illis 
Degenerant, pauci superant probitate parentem. 
Declamat hoc argumentum Aelius Spartianus in Severo Caesare, multis exemplis 
declarans ita fere usu venisse ut viri seu virtute seu litteris seu fortunae indulgentia 
insignes aut nullos omnino liberos habuerint aut tales reliquerint ut magis ex usu 


rerum humanarum fuerit illos absque liberis discedere. 


533. I, VI, 33. Numquam ex malo patre bonus filius 


Euripides hanc sententiam proverbio celebrem fuisse testatur ex malo patre 

non progigni bonos liberos : 
20 Φεῦ, φεῦ, παλαιὸς αἶνος ὡς καλῶς ἔχει: 

Οὐκ ἂν γένοιτο χρηστὸς ἐκ κακοῦ πατρός, id est 

Heus, heus, ut illud dictitant recte, probum 

Patre ab improbo non posse nasci filium. 
Adstipulatur huic dicto proverbium illud Κακοῦ κόρακος kaxkov ὠόν, id est Mali 
corvi malum ovum. Item illud Theognidis : 

Οὔτε γὰρ ἐκ σκίλλης ῥόδα φύεται, id est 


Non etenim ex squillis rosa nascitur. 

Atque id genus alia, quae suis referentur locis. 


534. I, VI, 34. Alio relinquente fluctu, alius excepit 


Aristides in Themistocle : Θεμιστοκλέα δὲ τὰ δεύτερα ἀεὶ τῶν προτέρων 
μείζονα ἐξεδέχετο καὶ τὸ τῆς παροιμίας αὐτῷ περιειστήκει. Τὸ μὲν γὰρ ἔλιπεν 
αὐτὸν κῦμα τὸ δ΄ ἐγκατελάμβανεν, ἕως διεξῆλθε διὰ τῶν τρικυμιῶν νικῶν, id est 
Themistoclem posteriora semper majora prioribus excipiebant atque illud quod 
proverbio dicitur illi accidit. Nam haec illum reliquit unda, illa vero excepit, donec 
per tricymias victor evasisset. Videtur autem versus fuisse proverbialis quem 
Aristides ad usum suae sententiae nonnihil detorserit. Legetur integre ad hunc 
modum : 

Τὸ μέν μ’ ἔλιπε κῦμα, τὸ δ' ἐγκατελάμβανεν, id est 

Haec me reliquit unda, at illa corripit. 

Sumpta metaphora a periculose navigantibus, qui semper post unius impulsum 
fluctus alium expectant succedentibus invicem procellis. Atque etiam numerant 
undarum insultus periclitantes nautae. Nam decimam quamque maxime formidant, 
quam veteres decumanam appellabant. Graeci gravissimas illas procellas τρικυμίας 
vocant. Nec inconcinne deflectetur ad incursus malorum, cum, ut fere fit, calamitas 
calamitati succedit juxta proverbialem illum versiculum : 


Fortuna obesse nulli contenta est semel. 


535. I, VI, 35. Duobus pedibus fugere 


Ἐκ δυοῖν ποδοῖν καταφεύγειν, id est Duobus pedibus confugere. Aristides in 
oratione Panathenaica : Καὶ μὴν αὐτὸ τοῦτο πρῶτον TO πάντας τοὺς ἐν χρείᾳ 
βοηθείας καταφεύγειν ἐπὶ τὴν πόλιν ὥσπερ ἐκ δυοῖν ποδοῖν ὡς ἀληθῶς καὶ 
μηδεμίαν τῶν ἄλλων πόλεων ὁρᾶν μέγα και φανερὸν σύμβολόν ἐστι καὶ στήλης 
ἄμεινον τοῦ προέχειν εὐθὺς ἐξ ἀρχῆς, id est Atqui primum illud ipsum, quod 


quibuscumque opus esset auxilio, ad hanc confugerent civitatem plane tamquam 

duobus pedibus neque ullam aliam reliquarum civitatum respicerent, magnum et 
evidens argumentum est ac monimentum columna praestantius eam protinus ab 
initio praecelluisse. Is qui scholiis quibusdam haud quaquam contemnendis hunc 
auctorem illustravit, admonet proverbium ductum ab 115, qui festinant cursu, ut non 
dissimile videatur illi Ἀμφοτέραις χερσίν id est Ambabus manibus, quo proverbio 
sedulitatem celeritatemque peragendi negotii significamus, vel ἃ navigantibus, 
perinde quasi dicas duobus clavis. Nam gubernaculum navis pedem appellant, quod 
eo navis, cum huc atque illuc vertitur, velut ingredi videatur. Itaque confine fuerit 
illi, quod alibi diximus, Ἐπὶ δυοῖν ὁρμεῖν. Ut alterutrum sensum accipiamus aut 
summo studio summaque celeritate illos ad urbem confugere solitos aut tutissimum 
illic omnium receptaculum fuisse. Quamquam Aristophanes ἐν Ὄρνισιν ad 
celeritatis significationem retulit, cum ait 

Ἀνεπτόμεσθ’ ἐκ τῆς πατρίδος ἀμφοῖν ποδοῖν, id est 

E patria utroque devolavimus pede. 
Interpres admonet a navibus sumptum secundo vento currentibus. Sensum autem 


esse hunc : Summa vi summoque conatu. 


536. I, VI, 36. Quis aberret ἃ janua ? 


Τίς ἂν θύρας ἁμάρτοι; id est Quis aberret ἃ janua ἡ Dici solitum, ubi quis 
penitus aberrat a vero totoque fallitur judicio. Usurpatur ab Aristotele τῶν Μετὰ τὰ 
φυσικά libro secundo ipsa statim in fronte et in omnibus quidem exemplaribus, quae 
videre contigit, θύρας per v scriptum reperio. Praeterea januam vertit Argyropylus, 
nec malus interpres nec philosophus cuiquam aspernandus. Ad haec Averrois, cujus 
nunc praecipua in philosophiae scholis auctoritas, hunc enarrans locum palam 
declarat sese de janua sensisse. Denique in commentariis Alexandri Aphrodisei 
consimili modo θύρας invenio. Quod si quo modo fas esset a tot exemplaribus, a 
tantis auctoribus dissentire, mihi quidem magis probabilis lectio videatur, si θήρας 


legatur per ἢ non per v. Quod autem θύρας irrepsit, mirandum non est. Primum 

quod perfacilis erat lapsus unius litterulae depravatione, haud scio an fortuita, 
maxime cum in sono nihil ferme sit discriminis. Deinde metaphorae ratio magis 
obvia magisque ad manum sita fieri potuit, ut doctis etiam philosophis imposuerit. 
Quippe quibus fabula non perinde nota fuerit, ut communis illa similitudo de domus 
ingressu deque primis cognitionis principiis. Postremo de codicum inter se consensu 
nequaquam mirandum videbitur ïis, qui sunt vel mediocriter in pensitandis 
conferendisque codicibus exercitati. Fit enim saepenumero ut unius archetypi 
mendum, modo veri fucum aliquem prae se ferat, in universam deinde veluti 
posteritatem librorum propagetur : 
Kai παῖδας παίδων καί τοι μετόπισθε γένωνται. 

Neque vero haec dixerim, quod hac de re, si quis forte diversum sentiat, digladiari 
velim vel quod hoc sit ab nostro instituto alienum vel quod non ignorem quam 
lubrica plenaque discriminis res sit in tantis auctoribus quicquam immutare. Tantum 
conjecturas, quibus adducor, in medium adferam. Quae si cui videbuntur idoneae, 
nostrae subscribet opinioni, sin minus veterem sententiam hoc jam obtinebit 
libentius, quod etiam in dubium vocata vicerit. Primum igitur omnium mihi 
scrupulum haud mediocrem injecit vetustissimus simul et emendatissimus codex 
orationum Aristidis rhetoris, in quo non solum θήρας invenio scriptum, verum 
etiam indicatam fabulam antiquissimam pariter et auctorem unde proverbium hoc 
Aristotelicum, ni fallor, demanarit. Igitur Aristidis in oratione, cui titulus Pericles, 
verba sunt haec: Οὐκοῦν πρίν τινα τῶν ἀντιπάλων ἑλεῖν, ἕνα τῶν φίλων 
θηρεύσας ἄγεις καὶ πέπονθας ταὐτὸν τῷ Πινδάρου Πηλεῖ, ὃς τῆς θήρας διήμαρτε 
καὶ τὸν Εὐρυτίωνα φίλτατον ὄντα αὑτῷ προσδιέφθειρε, id est Itaque prius quam 
adversariorum quempiam ceperis, unum ex amicis venatu nactus adducis. Atque 
idem accidit tibi, quod apud Pindarum Peleo, qui aberrans a fera, quam petebat, 
Eurytionem, quem sibi carissimum habebat, interemit. Adstipulantur hoc loco 
scholia, quae exstant in hunc auctorem nullo quidem certo titulo, veruntamen sicuti 


res indicat, hominis nec indiligentis nec indocti. Proinde non gravabor et hujus 


504 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


adscribere verba, si quis forte fortuna requisiturus est. Μέμνηται, inquit, ἐν ὕμνοις 
Πίνδαρος, ὅτι τὸν Εὐρυτίωνα, τὸν τοῦ Ἴρου τοῦ Ἄκτορος παῖδα, ἕνα ὄντα τῶν 
Ἀργοναυτῶν, συνθηρεύοντα ἄκων ἀπέκτεινε Πηλεύς. Φίλον δὲ λέγει, ἐπειδὴ 
συγγενὴς τούτου ἦν. Πηλεὺς γὰρ πρὸ Θέτιδος θυγατέρα Ἄκτορος τὴν 
Πολύμηλον εἶχε γυναῖκα. Ὁ δὲ Ἄκτωρ πατὴρ Ἴρου, ὃς παῖδα ἔσχε τὸν Εὐρυτίωνα, 
id est Meminit in hymnis Pindarus, quemadmodum Eurytionem Iri, cui pater Actor, 
filium, ex Argonautis unum, secum venantem imprudens occiderit Peleus. Amicum 
autem vocat, quia huic esset affinis. Nam Peleus ante Thetidem, Polymelum habuerat 
uxorem, Actoris filiam. Porro Actor Iri pater erat, cui filius Eurytion. Proinde non 
dissimile veri videtur ex Pindaro profectum adagium, quod tacito, sicuti fere facit, 
auctoris nomine usurpavit Aristoteles, ut intelligamus illum τῆς θήρας διαμαρτεῖν, 
qui non solum feram ea parte non ferit quam destinarat, verum toto aberrat captu ne 
attingens quidem quod appetebat. Jam vero neque postularim, ut quisquam haec 
probet, nisi videbuntur cum Aristotelis sententia vel ad amussim, ut aïunt, 
congruere. Disserit enim eo loco philosophus de rerum naturalium cognitione, quae 
sit eadem et facilis et difficilis. Facilitatis illud argumentum adducit, quod ea nemini 
non aliqua ex parte contigit, difficultatis, quod exacte nulli. Neminem autem fuisse, 
qui nihil omnino veritatis in rerum cognitione naturalium attigerit, id proverbio 
veluti fulcit, Tic ἂν, inquiens, θήρας ἁμάρτοι ; Tamquam singulorum exactam tenere 
scientiam perinde sit quasi si quamcumque partem destinaris, eam citra errorem 
ferias. Rursum ubique labi sit velut a toto corpore aberrare et in aliud longe 
diversum ceu telum deflecti conjecturam. Verum quo curioso etiam lectori ac 
δυσπείστῳ fiat satis, ipsius Aristotelis ex eo quem dixi libro verba subscribam : Ἡ 
περὶ τῆς ἀληθείας θεωρία τῇ μὲν χαλεπὴ τῇ δὲ ῥᾳδία. Σημεῖον δὲ τὸ μήτε ἀξίως 
μηδένα δύνασθαι τυχεῖν αὐτῆς μήτε πάντως ἀποτυγχάνειν, ἀλλ’ ἕκαστον λέγειν 
τι περὶ τῆς φύσεως, καὶ καθ΄ ἕνα μηδὲν ἢ μικρὸν ἐπιβάλλειν αὐτῇ, ἐκ πάντων δὲ 
συναθροιζομένων γίνεσθαί τι μέγεθος. Ὥστ᾽ εἴπερ ἔοικεν ἔχειν καθάπερ 


τυγχάνομεν παροιμιαζόμενοι, τίς ἂν θύρας ἁμάρτοι ; ταύτῃ μὲν «ἂν» εἴη ῥᾳδία, 

τὸ δὲ ὅλον τ’ ἔχειν καὶ μέρος μὴ δύνασθαι δηλοῖ τὸ χαλεπὸν αὐτῆς, id est Veritatis 
consideratio partim difficilis est, partim facilis. Hujus rei illud argumentum est, quod 
neque quisquam illam sit assecutus pro rei dignitate neque rursum omnino 
frustratus sit aliquis, sed cum unusquisque aliquid de natura disserat, fit ut 
unusquisque per se nihil aut paulum adferat ad illam momenti, verum ex omnibus in 
unum collectis aliqua magnitudo confletur. Itaque si res ad eum videtur habere 
modum, quemadmodum proverbio dicimus, quis non attigerit ostium ? hoc quidem 
nomine facilis fuerit. Caeterum habere totum, partem autem non posse, difficultatem 
illius declarat. In his philosophi verbis non video quis locus sit januae. Verum illa 
similitudo principiorum et ostii praebuïit, ni fallor, erroris ansam. Quin potius, 
ἁμαρτάνειν τῆς θήρας, Aristoteles sentit eum, qui nulla ex parte consequitur, quod 
petit ; id quod mox τὸ ὅλον ἔχειν vocat quasi confusim ac generatim habere. Cui 
contrarium τὸ μέρος ἔχειν facit velut exacte tenere et non solum feram utcumque, 
sed hanc aut illam beluae partem quam maxime velis attingere. Tametsi in hunc 
locum interpres tam multos adfert sensus, ut nullum idoneum percepisse videatur. 
Idem admonet etiam lectionem aliam aliis placere. Quod quoties fit, protinus 
suboritur suspicio mendum aliquod subesse. Alioqui ἁπλοῦς ὁ μῦθος τῆς ἀληθείας 
ἔφυ, id est simplex veritatis oratio, quemadmodum vere dixit Euripides. Jam vero 
telum illud restat potissimum, Alexander Aphrodiseus, qui praeterquam quod tota 
ejus oratio nostrae sententiae palam suffragatur, nominatim etiam admonet proverbii 
metaphoram a sagittariis esse ductam, quorum nemo solet a lato aberrare scopo, 
nimirum cujusmodi est tota belua, cum ab exili scopo nonnumquam aberrent. Sed 
praestiterit et hujus verba eatenus subscribere, quatenus ad proverbii pertinent 
explanationem : Δοκεῖ δὲ μοι διὰ τοῦ μὲν τοὺς πολλούς τε ἐπιβάλλεσθαι λέγειν 
περὶ αὐτῆς καὶ μηδένα αὐτῶν πάντῃ διαμαρτάνειν δείκνυσθαι τὸ κατὰ φύσιν 
ἡμῖν εἶναι τήνδε τὴν πραγματείαν, διὰ δὲ τοῦ μηδένα κατ΄ ἀξίαν εἰρηκέναι περὶ 
αὐτῆς τὸ μέγεθος αὐτῆς ἐνδείκνυσθαι καὶ τὴν χαλεπότητα, καὶ ὅτι μὴ χρὴ 


πάρεργον ποιεῖσθαι τὴν ζήτησιν αὐτῆς. Ἔχεσθαι μὲν γὰρ αὐτῆς χρή, ὅτι ἡμῖν 

ἐστὶ κατὰ φύσιν, μὴ παρέργως δὲ, ὅτι ἐστὶ χαλεπή. Προτρέπει δ΄’ ἂν ἡμᾶς δι΄ ὧν 
εἴρηκε καὶ ἐπὶ τὸ μήτε καταφρονεῖν αὐτῆς ὡς ῥᾳδίας πάντῃ μήτε ἀπογινώσκειν 
ὡς πάντῃ χαλεπῆς. Ὥστε εἴπερ ἔοικεν ἔχειν καθάπερ τυγχάνομεν 
παροιμιαζόμενοι, τίς ἂν θύρας ἁμάρτοι; Ὅτι τὸ πάντας τι ὑγιὲς εἰρηκέναι τοὺς 
περὶ αὐτῆς λέγοντας σημεῖον ἂν εἴη τοῦ ῥᾳδίαν αὐτὴν εἶναι, ἔδειξε τῇ παροιμίᾳ 
προσχρησάμενος τῇ τίς ἂν θύρας ἁμάρτοι; ἣ λέγεται μὲν ἐπὶ τῶν εὐκόλων καὶ 
μηδὲν χαλεπὸν καὶ δυσάρετον ἐχόντων, εἴληπται δὲ ἀπὸ τῶν τοξοτῶν τῶν ἐπὶ 
σκοπὸν τοξευόντων: οὗτοι γάρ, ἂν μὲν στενὸς ὁ προκείμενος 1] σκοπός, οὐ ῥᾳδίως 
αὐτοῦ τυγχάνουσιν, ἂν δὲ ἢ πλατύς, οὐ χαλεπὸν τό τούτου τυγχάνειν, διὸ καὶ 
πάντες τυγχάνουσιν ῥάδιον τοῦτο, id est Videtur autem mihi quod permulti tentant 
de ea disserere neque quisquam illorum omni ex parte fallitur, hoc argumento 
demonstrare tractationem hanc nobis naturalem esse. At rursum quod nemo pro 
dignitate pleneque de illa sit locutus, ex hoc et amplitudinem illius et difficultatem 
argui posse. Simulque illud admonere non oportere obiter aut indiligenter 
vestigationem illius peragere, imo sectandam quidem esse, propterea quod ad eam 
natura propensi videamur, at rursum non oscitanter, eo quod sit difficilis. Atque his 
verbis adhortatur nos, ut eam neque contemnamus tamquam omnino facilem neque 
rursum per desperationem ab ea deterreamur tamquam admodum difficili. Itaque si 
perinde videtur habere, quemadmodum proverbio dicimus, quis non attigerit 
januam ? Quod omnes aliquid recte dixerint, quicumque de ea sunt locuti, id 
facilitatem illius arguere adhibito proverbio demonstrat. Nempe illo, quis non 
attingat ostium ? Quod quidem usurpari consuevit de rebus factu proclivibus et in 
quibus omnino nihil insit vel difficile vel arduum. Sumptum est autem a sagittariis 
ad scopum propositum jaculantibus. Siquidem 11, si scopus fuerit minutus, facile fit 
ut fallant neque feriant; sin autem amplus, haud difficile feriunt. Hactenus 
Alexandri verba retulimus, e quibus satis abunde liquere Θήρας legendum, non 
θύρας. Quamquam totum hoc, quidquid est, eruditorum judicio relinquimus. Etenim 


si quis erit cui janua illa impendio placebit, habiturus est quo suffragium suum non 

omnino absurde tueri possit. Haud enim scio an et antiquitus fieri soleat, quod hodie 
nonnullis in locis videmus, ut aggeres, qui scopum sustinent, a lateribus atque item a 
tergo muris defendantur superne imminente tecto, ut ingressus ille, qui patet, januae 
speciem habere videatur. Porro vehementer imperitus sit oportet, qui non solum non 
attingat scopum aut aggerem, verumetiam ab ipso aberret ingressu, quem difficile 
non sit vel cuivis attingere. Mihi tamen vero propius videtur ut ad Pindaricam 
fabulam referatur adagium. Sed super hoc, quemadmodum diximus, docti 
pronuntiabunt. Nos, commentatoris officio functi, sat habuimus, quod apud auctores 
invenerimus quodque nobis videatur, id expendendum in medium proponere. 
Affine videtur huic proverbio quod apud Platonem legitur in Phaedro : Λυσίας τοῦ 
παντὸς ἡμάρτηκε, id est Lysias prorsum aberravit. Allusit huc leviter Lucianus in 
Timone, cum ait Jovis fulmen, quod in Anaxagoram philosophum torserat fallente 
manu ab ipso quidem aberrasse, caeterum in Castoris ac Pollucis templum fuisse 
detortum. Nec abhorrent ab hac forma Toto aberrare caelo et Tota aberrare via, quae 


retulimus alias. 


537. I, VI, 37. Salsuginosa vicinia 


Ἁλμυρὸν γειτόνημα, id est Salsuginosa vicinia. De sterili, agresti atque 
inhumana vicinia dicebatur. Aristides in Themistocle: Ἔστω τὸ γειτόνημα 
ἁλμυρὸν, ὥς φασιν, id est Sit salsa, ut aïunt, vicinia. Interpres adscripsit adagium ex 
Alcmane, lyrico poeta, sumptum. Plato libro De legibus IV : Μάλα γε μὴ ὄντως 
ἁλμυρὸν καὶ πονηρὸν γειτόνημα, id est Haud sane vere salsuginosa malaque 
vicinia. Transferri potest vel ad negotium multi quidem laboris, at parum frugiferum, 
vel ad vicinos molestos. Traductum ab agris mari finitimis, qui plerumque solent ad 
culturam inhabiles esse. Proinde Vergilius etiam terram salsam ut minime feracem 
damnat. Ad haec videmus homines et ipsos litorales fere caeteris inhumaniores 


tamquam immanitatis nonnihil ex immanissimo contrahant elemento. 

538. I, VI, 38. Ad fractam canis 


Πρὸς ἐρρωγυῖαν ἄδεις, id est, Ad fractam canis, subaudi, vel chordam, vel 
citharam. Suidas ostendit dici solitum de 115, qui frustra laborant. Antiquis mos erat 
ad citharam canere, in qua si qua chorda rupta sit, ad eam frustra vocem 
accommodes, cum 1184 non respondeat. Fabulam de cicada, fractae fidis vicem 
supplente, diximus alibi Quamquam non inscite accommodabitur, ubi non 


respondetur officiis alicujus, aut ubi quis suadet obstinato, aut orat inexorabilem. 
539. I, VI, 39. Utre territas 


Ἀσκῷ ἢ ἀσκίῳ μορμολύττεσθαι, id est, Utre terrere, sive terreri. Dici solitum, 
quoties inanem formidinem aut concipit aliquis aut incutit. Sumptum ab 115, qui 
vasorum inanium strepitu pavefaciunt pueros, aut alioqui formidolosos vel potius, 
qui vasorum hujusmodi sonitu propellunt aves, ut indicat in Avibus Aristophanes. 
Exstat apud Diogenianum, atque huic finitimum putat, Ἀσκῷ φαυλίζειν. Hesychius 
unica dictione pronuntiat, ἀσκοφλαυρίζειν, pro inani metu. Putat idem valere Τῇ 


σκιᾷ μορμύσσηῃ͵ id est Umbra territas. 
540. I, VI, 40. Leonem larva terres 


Μορμολυκίοις ἐκφοβεῖς τὸν λέοντα, id est Larvis terres Leonem. Apud 
eundem refertur. Conveniet de minis inanibus, ac terriculis deridendis. Quamquam, 
ut inquit Plinius, hoc tale tamque saevum animal rotarum orbes circumacti 
currusque inanes et gallinaceorum cristae cantusque etiam magis terrent, sed 


maxime ignes. Adagium usurpat Seneca libro Il. 
541. I, VI, 41. Principatus Scyrius 


Ἀρχὴ Σκυρία, id est Imperium Scyrium. De frigido tenuique regno. Scyrus 


insula, quam olim incoluere Pelasgi et Cares, petricosa et infrugifera nec ullius bonae 

rei ferax. Suidas addit quosdam referre proverbium ad Theseum, qui, cum invasisset 
ditionem Lycomedis atque hujus uxorem sollicitasset ad stuprum, praecipitatus sit ; 
unde videtur saevum imperium dictum principatus Scyrius. Legimus et de saxis 
Scyroniis, quod an ad hoc proverbium pertineat, nescio. Juxta priorem 
interpretationem adagium eleganter accommodabitur ad munus aliquod, unde 
praeter inanem titulum et molestam administrandi curam nihil emolumenti capitur. 


Auctor Zenodotus. 


542, I, VI, 42. Post Lesbium cantorem 


Μετὰ Λέσβιον ῳδόν, id est Post Lesbium cantorem. Hoc adagio significabant 
aliquem non primas, sed secundas tenere parteis. Finitimum illi : Οὐδὲν πρὸς τὴν 
Παρμένοντος dv, id est Nihil ad Parmenonis suem, Lacedaemonicum proverbium, 
hac natum occasione, quemadmodum narrat Suidas. Cum Lacedaemoniorum res 
seditionibus tumultuarentur, consultum oraculum jussit, uti Lesbium cantorem 
accerserent. Accersitus itaque Terpander Lesbius, nimirum Antisseus, et ad 
Lacedaemonios missus. Is canendo sic illorum animos delinivit, ut seditionem 
omnem sedaret, redactis in concordiam civibus. Qua ex re factum est, ut 
Lacedaemonii Lesbiis cantoribus primas in arte musica partes tribuerent et, si quem 
alium canentem audissent, protinus dicerent: Μετὰ Λέσβιον ῳδόν, id est Post 
Lesbium musicum. Zenodotus proverbium hoc citat ex Cratini fabula, cui titulus 
Chiron. Meminit hujus adagii Plutarchus in commentario, quem inscripsit Περὶ τῶν 
ὑπὸ τοῦ θείου βραδέως τιμωρουμένων. Quamquam mihi quidem stylus non redolet 
Plutarchum. Nihil autem vetuerit, quo minus proverbium etiam ad rem deflectatur, 
veluti si quis affirmans quaerendam eruditionem, sed post paratam pecuniam dicat 


Μετὰ Λέσβιον ῳδόν. 

543. I, VI, 43. Callippides 


Καλλιπίδης olim proverbio dicebatur, qui in moliendis negotiis, cum multa se 
facturum minaretur, nihil tamen conficeret aut, quemadmodum ait Terentius, qui 
sedulo movens sese nihil promoveret. M. Tullius ad Atticum, libro XIIT : Quod ad me 
de Varrone scribis, scis me antea orationes, aut aliquid id genus solitum scribere, ut 
Varronem nusquam possem intexere. Postea autem quam haec coepi φιλολογώτερα, 
Varro mihi denuntiaverat magnam sane et gravem προσφώνησιν. Biennium 
praeteriit, cum ille Καλλιπίδης assiduo cursu nullum cubitum processerit. Quibus 
verbis Cicero notat M. Varronis tarditatem, qui, cum magnas quasdam spes 
ostenderet, re nihil unquam absolveret. Suetonius Tranquillus in Tiberio : Ad 
extremum vota pro itu ac reditu suo suscipi passus est, ut vulgo jam per jocum 
Callippides vocaretur, quem cursitare, ac ne cubiti quidem mensuram progredi, 
proverbio Graeco notatum est. Hactenus Tranquillus. Parum autem liquet, utrum 
omnis proverbii ratio sita sit in Callippidis cognomine, quod a pulchritudine 
equorum est dictum : an aliud quoddam fuerit proverbium, quod in Callippidem sit 
dictum, quemadmodum ex Suetonii verbis conjectura sumi posse videtur. Deinde 
quis hic fuerit Callippides, cujus tardam celeritatem notarit adagium, non satis 
perspicuum est, nisi quod haud dissimile veri videtur accipiendum esse de 
Callippide tragoediarum histrione, cujus meminit Plutarchus in Apophtegmis 
Laconicis, his quidem verbis : À δέ τοὺς ἄλλους ἑώρα θαυμάζοντας ἐδόκει μηδὲ 
γινώσκειν. Καί ποτε Καλλιππίδης, ὁ τῶν τραγῳδοποιῶν ὑποκριτής, ὄνομα καὶ 
δόξαν ἔχων ἐν τοῖς Ἕλλησι καὶ σπουδαζόμενος ὑπὸ πάντων, πρῶτον μὲν 
ἀπήντησεν αὐτῷ καὶ προσεῖπεν, ἔπειτα σοβαρῶς εἰς τοὺς συμπαρόντας ἐμβαλὼν 
ἑαυτὸν ἐπεδείκνυτο νομίζων ἐκεῖνον ἄρξεσθαί τινος φιλοφρονήσεως: τέλος δὲ 
εἶπεν, οὐκ ἐπιγινώσκεις με, ὦ βασιλεῦ, οὐκ ἤκουσας ὅστις εἰμί; Ὁ Ἀγησίλαος 
ἀποβλέψας εἰς αὐτόν, ἀλλ΄ οὐ τύ ἐσσι Καλλιππίδας ὁ δεικηλίκτας ; Οὕτω δὲ 


Λακεδαιμόνιοι τοὺς μίμους καλοῦσι. Quorum verborum haec ferme sententia est : 

Quarum rerum admiratione reliquos teneri videbat, eas ipse ne cognoscere quidem 
videbatur. Evenit aliquando ut Callippides, tragoediarum histrio, multi nominis, 
atque opinionis inter Graecos, et ab omnibus in pretio habitus, primum illi fieret 
obvius, ac salutaret ; deinde arrogantius inter reliquos regis assectatores admisceret 
sese, ostentaretque ratus futurum, ut ille prior aliquid comitatis inciperet exhibere. 
Tandem cum diceret etiam : Non agnoscis me, rex, nec qui sim audisti ? Agesilaus 
contemplatus hominem : An non tu es, inquit, Callippides 1116 dicelicta ? Nam sic 
appellant Lacedaemonii mimos. Haec Plutarchus. Δείκηλον autem apud Graecos 
simulacrum, ac repraesentationem, imitamenque significat, ut auctor est Eudemus. 
Unde Lacedaemonïi mimi vocabulum duxisse videntur, quia ipsum etiam ἀπὸ τῆς 
μιμήσεως, hoc est ab imitatione dictum est nobis. Licet igitur conjicere, Callipidem 
hunc, aut quisquis is fuit, ita gesticulationibus uti solere, ut cum mira agilitate 
moveri videretur, a loco tamen non discederet. Meminit hujus nominis etiam in 


Nebulis Aristophanus indicans eam vocem ἀπὸ τῶν ἵππων esse deductam. 


544. I, VI, 44. Balneator 


BaAavevc, id est Balneator sive balnei caupo. Id nominis vulgato convicio 
dicebatur in hominem alienarum rerum plus satis curiosum. Propterea quod 
hujusmodi genus hominum, quoniam in otio vivit, neque suis negotiis destinetur, 
aliena curare consuevit. Quemadmodum 116 Damasippus Horatianus : Altera 
negotia curans / Excussus propriis. Cujusmodi sunt et tonsores. Unde idem 
Horatius : 

Opinor 

Omnibus et lippis notum, et tonsoribus esse. 

Plato libro De republica I videtur usurpare in verbosos. Quamquam germana inter se 
vitia sunt, curiositas et garrulitas, teste vel Horatio : 

Percunctatorem fugito quia garrulus idem est. 


Meminit adagii Diogenianus. 

545. I, VI, 45. Bacchae more 


Bäkxns τρόπον, id est, Bacchae more. De tetricis, ac taciturnis dictitari 
solitum, quod essent hujusmodi Maenades illae Bacchico afflatae furore. Auctor idem 
Diogenianus. At Juvenalis retulit ad vitam intemperantem : 


Qui Curios simulant, et Bacchanalia vivunt. 


546. I, VI, 46. Α lasso rixa quaeritur 


Seneca De ira libro tertio, proverbium hujusmodi refert : A lasso rixa quaeritur 
aut Lassus rixam quaerit. Quod in quem sensum antiquitus fuerit usurpatum, non 
satis liquet. Quod si conjecturas sequi licet, apparet dictum in quosdam morosiores, 
et ad rixandum procliviores, non quod offendantur, sed quod alioqui animo male 
affecti sint, ut sunt difficiles ac submorosi, quibus fortuna adversa est. Sed ipsius 
Senecae verba subscribam, ex quibus proverbii sensus hic, ut opinor, colligi poterit. 
Ideo, quibus stomachus suspectus est, processuri ad res agendas majoris negotii, 
bilem cibo temperent, quam maxime movet fatigatio, sive quia calorem inedia 
compellit, et nocet sanguini, cursumque ejus venis laborantibus sistit, sive quia 
corpus attenuatum et infirmum incumbit animo. Certe ob eandem causam 
iracundiores sunt, valetudine aut aetate fessi. Fames quoque et sitis ex eisdem causis 
vitanda est. Exasperat enim et incendit animos. Vetus dictum est, A lasso rixam 
quaeri. Aeque autem et ab esuriente, et a sitiente et ab omni homine, quem aliqua res 
urit. Nam, ut hulcera ad levem tactum, deinde etiam ad suspicionem tactus 
condolescunt, ita animus affectus, minimis offenditur, adeo, ut quosdam salutatio, 
epistola, oratio, et interrogatio ad litem evocent. Nunquam sine querela aegra 
tanguntur. Hactenus Seneca. Huc pertinet, quod scribit Plinius libro XXII capitulo 


XXIV. Sic et in lassitudine proniores esse ad iracundiam, et in siti. 

547. I, VI, 47. Gladiator in arena consilium capit 


Gladiator in arena consilium capit. Admonet, e re nata mutandum aliquando 
consilium, et tempori, quod aiunt, serviendum. Refertur et hoc ab Annaeo Seneca 
libro epistolarum ad Lucilium III. Jam intelligis, inquit, educendum esse te ex istis 
occupationibus speciosis et malis. Sed quomodo consequi possis, quaeris. Quaedam 
non nisi a praesente monstrantur. Non potest medicus per epistolas, cibi, aut balneï 
tempus eligere. Vena tangenda est. Vetus proverbium est Gladiatorem in arena 
capere consilium. Aliquid adversarii vultus, aliquid manus mota, aliquid ipsa 
inclinatio corporis intuentem monet. Quid fieri soleat, quid oporteat, in universum et 
mandari potest, et scribi. Tale consilium, non tantum absentibus, sed etiam posteris 
datur. Illud autem quando fieri debeat, aut quemadmodum, ex longinquo nemo 
suadebit, cum rebus ipsis deliberandum est. Hactenus ille. Caesar Commentario Belli 
Gallici V : Quod plerumque his accidere consuevit, qui in ipso negotio consilium 


capere coguntur. Dicimus et E re nata consilium capere. 


548. I, VI, 48. Inelegantior Libethriis 


Ἀμουσότερος Λειβηθρίων, id est Indoctior Libethriis. Proverbialis hyperbole 
quadrans in hominem admodum idiotam et ab omni Musarum commercio prorsus 
alienum. A gentis hujus agresti imperitia sumptum est proverbium. Tradunt enim 
Libethrios musices ac poetices, breviter omnium elegantiorum disciplinarum, 
stolidissimos contemptores fuisse, adeo ut apud hos quidam occisum Orpheum 
existiment, quorum de numero Zenodotus est, qui Libethrios gentem Persicae scribit 
fuisse. Servius Libethrum fontem quempiam esse credidit, unde Virgilius in 
Melibaeo Musas Libethridas cognominarit. Plinius libro IV mentionem facit 
Libethrae fontis, quem constituit in Magnesia, quae Thessaliae regioni adjungitur. 
Solinus Libethrum vocat genere masculino. Strabo item libro Geographiae IX Libethri 


meminit : Hoc in loco, inquit, consecrata est Musis aedes, fonsque Caballinus et 

Libethridum spelunca nympharum. Qua ex re suspicari licet eos, qui et Helicona et 
Pieriam et Libethrum et Pimpliam eisdem Musis consecrarunt, Thraces exstitisse. 


Pieres autem vocabantur ; quibus exstinctis loca haec Macedones nunc possident. 


549, I, vi, 49. Domesticum thesaurum calumniari 


Τὸν οἴκοι θησαυρὸν διαβάλλεις, id est Domesticum thesaurum calumniaris 
sive traducis, hoc est tua ipsius carpis lacerasque. Similimum 111, quod alibi 
retulimus, Horatiano : Vineta propria caedere. Aristides rhetor in Pericle : Τὸν οἴκοι 
θησαυρὸν διαβάλλοιμεν ἄν, εἰ ταῦτα διασύροιμεν, id est Domesticum thesaurum 
insimulabimus, si quidem istis obtrectabimus. Nullus autem sanae mentis, quae 
domi recondita habet, traducit ac reprehendit, sed suis quisque favet, alienis invidet. 


Conveniet et in illos, qui sua ipsorum arcana non celant. 


550. I, VI, 50. Qualis vir, talis oratio 


Annaeus Seneca in epistulis, quas scripsit ad Lucilium libro XX, Apud 
Graecos, inquit, in proverbium cessit: Talis hominibus fuit oratio, qualis vita. 
Graecum id proverbium exstat apud Aristidem in secunda Rhetorices adversus 
Platonem defensione : Οὐκ ἀποστατεῖ dE ἡ παροιμία τούτων ἣ λέγουσα οἷος ὁ 
τρόπος, τοιοῦτον εἶναι καὶ τὸν λόγον. Καὶ πάλιν τὸ ἕτερον ὡσαύτως, id est Non 
dissonat autem ab 115 adagium, quo dicunt, cujusmodi sunt mores, ejusmodi et 
orationem esse. Ac rursum : Qualis sit oratio, tales item esse mores. Ad eandem facit 
sententiam, quod inter Solonis apophtegma commemorat Diogenes Laertius : Τὸν 
λόγον εἴδωλον εἶναι τῶν ἔργων, id est Orationem factorum esse simulacrum. 
Persius V Satyra, sententiam hanc allegoria texit, cum ait : 

Pulsu dignoscere cautus, 

Quid solidum crepet et pictae tectoria linguae, 

nimirum innuens, haud aliter animum hominis ex oratione spectari, quam vasa 


dignoscuntur crepitu, quem reddunt digito pulsata. Idem in Satyra IV : 


515 


10 


20 


Les Adages d'Érasme, présentés par les Belles Lettres et le GRAC (UMR 5037), 2010 


Sonat vitium percussa, maligne 
Respondet viridi non cocta fidelia limo. 
Idque proverbii non solum locum habet, cum improbum aut probum virum arguit 
oratio, verumetiam cum ex stilo perpendimus ingenium cujusque omnemque mentis 
habitum ex ipsa dictionis ratione conjectamus. Etenim tumidi, stilus turgidus ; 
abjecti, humilis, exsanguis, asperi, scaber ; amarulenti, tristis ac maledicus ; deliciis 
affluentis, picturatus ac dissolutus. Breviter omne vitae simulacrum, omnis animi vis 
in oratione perinde ut in speculo, repraesentatur ac vel intima pectoris arcanis 
quibusdam vestigiis deprehenduntur. Itaque Seneca Maecenatis delicias, ac 
amollitiem ex ipsa hominis dictione colligi scribit. Huc pertinet, quod Socrates apud 
Platonem jubet loqui Charmidem, ut eum videat, nimirum hominem ex oratione 
aestimaturus. Idem in Gorgia negat se nosse Archelaum Perdicae filium, quod 
numquam cum eo venerit in colloquium. At vulgo praedicant se nosse hominem, 


quem viderint tantum, cum animus hominis non perspiciatur, nisi ex oratione. 


551. I, VI, 51. Ἡ ψελλὴ OÙ πιττεύει 


Ἡ ψελλὴ οὐ πιττεύει, id est Balba non credit. Jocus proverbialis, ubi quis sua 
mala conatur dissimulare, quae prae se fert, etiam cum dissimulat. Veluti si quis 
neget se blaesum esse, idque ipsum non possit nisi blaese dicere. Dictum est enim 
TUTTEUEL pro πιστεύει. Propterea, quod, qui linguae vitio laborant, in litteris duabus, 
sigma et rho, potissimum laborant. Refertur ἃ Suida. Notatus est et Alcibiadis 
labdacismus, qui pro © littera, À solitus sit pronuntiare non linguae vitio, sicut 
arbitror, sed magis ob delicias. Apud Aristophanem in Vespis, ubi quispiam pro 
Θέωρος Θέωλος proque κόρακος, κόλακος dixisset : 

Ὁλᾷς Θέωλον; τὴν κεφαλὴν κόλακος ἔχει, 

Alter subjicit : 
Ὀρθῶς γε τοῦτ΄ Ἀλκιβιάδης ἐτραύλισεν, id est 


Recte Alcibiades haec quidem ebalbutiit 

552. I, VI, 52. Nostris ipsorum alis capimur 


Τοῖς αὑτῶν πτεροῖς ἁλισιτόμεθα, id est Nostris ipsorum pennis capimur. 
Aristophanes in Avibus : 

Ταυτὶ μὲν ἠκάσμεσθα κατὰ τὸν Αἰσχύλον" 

Τάδ’ οὐχ ὑπ' ἄλλων, ἀλλὰ τοῖς αὑτῶν πτεροῖς, id est 

Atque hic quidem conjecimus, juxta Aeschylum ; 

Haec non ab aliis, imo pennis propriis. 
Aeschylus autem, ut admonet interpres, in fabula, cui titulus Myrmidones, hoc 
proverbium appellat, Λιβυστικόν, quod ex apologo Libyco ductum sit. Fertur autem 
apologus hujusmodi, aquilam ictam sagitta, cum inspexisset jaculum ad imaginem 
pennarum effictum, imitatumque dixisse : 

Τάδ’ οὐχ ὑπ' ἄλλων, ἀλλὰ τοῖς πτεροῖς 

Ἁλισκόμεθα, id est 

Haec non ab aliis, immo pennis propriis 

Capimur. 
Usus est hoc Athenaeus libro undecimo : Kai ταῦτα οὐχ ὑπ΄ ἄλλων, ἀλλὰ τοῖς 
σαυτοῦ πτεροῖς κατὰ τὸν θαυμάσιον Αἰσχύλον ἁλισκῃ, id est Idque non ab aliis, 
sed tuis ipsius alis caperis, ut egregius ille dixit Aeschylus. Convenit in eos, qui ipsi 
praebent occasionem sui mali, ut Chremes Terentianus ἐν Ἑαυτὸν τιμωρουμένῳ 
cum servum hortatur, ut technam aliquam in Menedemum intendat, a quo mox ipse 


deluditur dolis. 


553. I, VI, 53. Bonae fortunae, sive Boni genii 


Ἀγαθοῦ δαίμονος, id est Boni genii vel bonae fortunae, subaudi nomine. 
Sermo est bene ominantis in re quapiam aggrediunda, quemadmodum et illud 
Persianum : Hoc bene sit. Itaque festivius erit, cum ad jocum trahetur de eo, qui rem 


incoeptat levem quidem illam, sed perinde laborans quasi esset maxima. Velut si 

sordidus quispiam tandem vini cadum relineret, aut caseum diu servatum aliquando 
proponeret : ἀγαθοῦ δαίμονος. Zenodotus et item Aristophanis interpres ostendit, 
proverbium hinc esse natum, quod olim peracto convivio, sublataque mensa, 
meracum inferri consuevit. Isque calix Ἀγαθοῦ δαίμονος, id est boni genii 
appellabatur. Hujus commenti auctorem citat Theopompum interpres Aristophanis 
in Vespis. Nec diversum est, quod affert ex Apollodoro ; cui sententiae suffragari 
videtur Aristophanes in Equitibus. 

Μὰ AÙ ἀλλ’ ἄκρατον οἶνον ἀγαθοῦ δαίμονος, id est 

Non per Jovem, verum boni genii merum. 
Item in Vespis : 

Μηδέποτε πίοιμ' ἀκράτου μισθὸν ἀγαθοῦ δαίμονος, id est 

Ne merum unquam bibere detur, praemium genii boni. 
Idem in eodem : Kai σπεῖσον ἀγαθοῦ δαίμονος, id est Ac boni libato genii nomine. 
Paulo diversius in Pace : 

Νῦν γὰρ ἡμῖν ἁρπάσαι πάρεστιν ἀγαθοῦ δαίμονος, id est 

Nam boni genii licet nunc rapere nobis nomine. 
Quamquam Athenaeus libro Dipnosophistarum XI palam demonstrat a lotione, qua 
cenati utebantur, calicem inferri solere, qui dicebatur ἀγαθοῦ δαίμονος. Qui sane 
mos hodieque durat Germanis. Id poculum ostendit dictum μετάνιπτρον, quod a 
lotis manibus afferretur, qui mos et hodie diligenter servatur apud Britannos. 
Antiphanes in Lampade : Δαίμονος Ἀγαθοῦ μετάνιπτρον ἐντραγεῖν, id est Boni 
dei metaniptron devorare. Rusus idem: Ἀλλὰ μὴν Δαίμονος Ἀγαθοῦ 
μετάνιπτρον. Hunc calicem quisquis accepisset, praebibebat alteri cuipiam, ut idem 
auctor indicat. Erat autem mos apud veteres, ut propinantes aut bibituri deum 
quempiam aut hominem ominis causa praefarentur eumque gignendi causa 
proferebant. Quemadmodum apud Lucianum in Lapithis Alcidamas Cynicus 
sponsae Herculis nomine propinat. Item Horatius : 


Da lunae propere novae, 

Da noctis mediae, da, puer, auguris. 
Aliis magis placet hinc ductum adagium, quod antiquitus primus calix ἀγαθοῦ 
δαίμονος sit appellatus, eaque voce bene ominari soleant ob Bacchum, ceu 
vernaculum ac domesticum deum. Quinetiam mensis cujusque diem a primo 
proximum, ἀγαθοῦ δαίμονος appellitabant antiquitus. Fertur et apud Thebanos 
sacellum fuisse ἀγαθοῦ δαίμονος. Denique est et insula quaedam hujus nominis in 
mari Indico, quemadmodum ostendit Stephanus. Plutarchus Convivalium 
quaestiuncularum decade tertia, demonstrat antiquitus fuisse morem, ut non 
gustarent vinum, nisi prius libassent alicui de eo, quo potus illius ceu pharmaci, 5101 
innoxius esset, et salutaris. Atque Athenis quidem undecimo mensis die immolabant 
vini primitias, eumque diem pithoeniam appellabant. Ast apud Boeotos septimo 
mensis ineuntis die sacris peractis bono daemoni gustabant ab exorto Zephyro, quod 
is ventus praecipue suscitet, moveatque vinum, adeo ut quod illum effugerit, 
videatur jam duraturum. Mensis autem is vocabatur προστατήριος. Aristides in 
Themistocle videtur ad hoc allusisse proverbium, cum ait: Ἀλλὰ κατέστη τοῖς 
Ἕλλησιν avr ἀγαθοῦ δαίμονος, id est Verum constitit Graecis boni genii vice. 
Quamquam hoc magis referendum ad id, quod alibi diximus : Bonus genius et malus 


genius. 


554. I, VI, 54. Ad aquam malus 


Ed” ὕδωρ κακός, id est, Ad aquam malus. In infimae sortis homines olim 
dicebatur ac sordidissimis quaestibus addictos, propterea quod antiquitus infames 
habebantur multoque omnium contemptissimi, qui litigantibus aquam subministrare 
consueverunt. Nam alias admonuimus, veteres ad clepsydrarum mensuram in 
judiciis dicere solitos. Infundebatur et certantibus per clepsydras aqua. Eam aquam 
tenues quidam, ac nullius frugis homines infundebant, dispensabantque. Porro, qui 
hoc ministerio fungebantur, Athenis habebantur rejecti, rei pariter ac bonae famae 


indigi, non aliter quam Romanis legibus notantur scenici, et aliorum publicorum 

certaminum ministeria quaedam. Est aliud huic confine : B&AA’ ἐς ὕδωρ, id est Aufer 


in aquam, id est, in malam rem. 


555. I, VI, 55. Phocensium exsecratio 


Φωκαέων ἀρά, id est, Phocensium exsecratio. De jure jurando multis vinculis 
adstricto. Nam olim in foederibus, quo minus violarentur, adhibebant non solum 
promissa, dextras et sacrificium, verum exsecrationes in caput ejus, quicumque non 
staret pactis, id quod ex Euripide licuit colligere, cujus hi versus in Iphigenia 
Aulidensi : 

Ὅρκους συνάψαι δεξιάς TE συμβαλεῖν 

Μνηστῆρας ἀλλήλοισι καὶ δι΄ ἐμπύρων 

Σπονδὰς καθεῖναι κἀπαράσασθαι τάδε. 

Eorum versuum sententiam nos olim sic vertimus : 

Ut coirent jurejurando proci 

Atque inter ipsos jungerent dextras, ad haec 

Adolenda divum ponerent aris sacra 

Ac semetipsi adstringerent diris ad id 

Caput obligantes exsecrationibus. 

Proverbium autem, ut ad id redeamus, ab hujusmodi profectum est casu. Phocenses, 
loniae populus, olim communi populi consilio patrium solum reliquerunt, adacti 
devotionibus, atque exsecrationibus quibusdam, ne quisquam de repetenda patria 
cogitaret. Itaque juxta Dianae oraculum, Aristarcha duce, Galliam Narbonensem 
adierunt, ibique civitatem florentissimam Massiliam condiderunt. Cujus historiae 
mentionem faciunt, Herodotus libro primo, Strabo quarto. Meminit et Horatius libro 
Epodon : 
Forte quid expediat communiter, aut melior pars 
Malis carere quaeritis laboribus ? 


Nulla sit hac potior sententia, Phocaeorum 

Velut profugit exsecrata civitas 
Agros atque lares patrios, habitandaque fana, 
Apris reliquit et rapacibus lupis. 
Deinde, qui fuerit ejusmodi ritus exsecrationis, aperit : 
Sed juremus in haec, simul imis saxa renarint 
Vadis levata, ne redire sit nefas. 
Neu conversa domum pigeat dare lintea, quando 
Padus Matina laverit cacumina, 
In mare seu celsus procurrerit Apenninus 
Novaque monstra junxerit libidine 
Mirus amor, juvet ut tigres subsidere cervis 
Adulteretur et columba milvio, 
Credula nec flavos timeant armenta leones. 
Ametque salsa levis hircus aequora. 
Haec et quae poterunt reditus abscindere dulces 
Eamus omnis exsecrata civitas. 
Stephanus Pwkaiav urbem loniae facit, cujus denominativum Φωκαιεύς, juxta 
Herodotum, καὶ Φωκαεύς, et alteram ejusdem nominis in Mycala Cariae. Est autem 
et Φωκίς Boeotiae regio, juxta Parnassum, ἃ quo denominativum Φωκεῖς καὶ 
Φωκικοὶ. Hoc idcirco visum est admonere, quia quidam affinitate nominum labi 
videntur. Siquidem a Phocaeis, sive Phocensibus Ioniae ductum est hoc proverbium, 
a Phocicis Boeotiae natum est, quod alibi referemus, Phocensium seu Phocidentium 


desperatio. Proverbium refertur a Zenodoto. 


556. I, VI, 56. Sybaritica oratio 


Συβαριτικοὶ λόγοι, id est Sybaritici sermones. Hesychius narrat Ἄκωπον 
quempiam, Sybaritam opinor, summo studio incubuisse, ut orationis quoque genus 


haberet lautum et opiparum; hinc jocum proverbialem ortum, ut oratio nitidior et 

accuratior Sybaritica diceretur. De luxu Sybaritarum in apparandis conviviis dictum 
est in proverbio Sybaritica mensa. Sic et Asiaticum dicendi genus venit in 
proverbium. Fit enim fere, ut qualis vita, talis sit oratio. Congruet et in orationem 
arrogantem atque ampullosam. Nam et fastus nomine notati sunt Sybaritae Sybaritae 


per plateas. 


557. I, VI, 57. A linea incipere 


Ἀπὸ γραμμῆς ἄρχεσθαι, id est Α linea incipere, dicuntur, qui ab ipso rei 
exordio sumunt ïinitium. Aristides sophista in Themistocle: Αὕτη πρώτη 
Θεμιστοκλέους ἐξέτασις και κρίσις. Ἐντεῦθεν ὅρα τὸν ἄνδρα ἀπὸ γραμμῆς 
ἀρξάμενος, id est Hoc primum Themistoclis specimen ac probatio. Hinc virum 
spectato a linea exorsus. Is, qui in hunc auctorem addidit scholia, putat hoc 
proverbium finitimum illi : Ἀφ' Ἑστίας ἀρξάμενος, id est A lare exorsus. Mihi magis 
videtur cognatum illis, quae diximus alibi A capite, À carceribus. Sic enim vocabant 
unde primum emittebantur equi, quod ipsum et oppidum vocatur auctore Festo. 
Sumpta est autem metaphora ab his, qui cursu certant in stadiis. Nam 115 linea 
quaedam ducitur, ad quam ex aequo stant, donec currendi signum accipiant, ut 
ostendit Aristophanis interpres in eo, quem mox citabimus, loco. Tertullianus libro 
adversum Marcionem primo : Age igitur ad lineas rursus et ad gradum. Ad lineas 


dixit pro eo, quod est ab integro. 


558. I, VI, 58. A carceribus 


Ἀπὸ βαλβίδων, id est À repagulis sive carceribus. Eandem habet sententiam 
cum eo, quod proxime retulimus. Aristophanes in Vespis : 

Καὶ μὴν εὐθύς γ’ ἀπὸ βαλβίδων περὶ τῆς ἀρχῆς ἀποδείξω, id est 

Atqui protinus ἃ carceribus de fonte rei reserabo, 
id est ἀπ' ἀρχῆς, εὐθέως. Interpres ostendit, ut modo dixi, metaphoram mutuo 


sumptam a stadiis, in quibus carceres erant repagula quaedam, unde cursus initium 

erat, quae Graeci βαλβῖδας, seu ἀφετηρίας appellant, juxta has linea tendebatur, cui 
insistebant cursuri. Vnde frequentes illae apud Latinos etiam scriptores formulae a 


carceribus ad metam, a meta ad carceres. Quae quidem exempla citavimus alibi. 
559, I, vi, 59. Nova hirundo 


Νέα χελιδών, id est Nova hirundo. Suidas hoc adagium citat ex Avibus 
Aristophanis fallente, sicut opinor, memoria. Nam extat apud hunc poetam in 
Equitibus his versibus : 

Ἐξηπάτων γὰρ τοὺς μαγείρους ἐπιλέγων TOLXUT 

Σκέψασθε παῖδες: οὐχ ὁρᾶθ’ ; ὥρα νέα χελιδών. 

Οἱ δ’ ἔβλεπον, κἀγώ’ ν τοσούτῳ τῶν κρεῶν ἔκλεπτον, id est 

Etenim coquos ego fefelli fatus haec ad 1105 : 

Spectate pueri, non videtis ver? nova ecce hirundo. 

ΠῚῚ tuentur, interim autem sustuli ipse carnes. 

Interpres admonet proverbiali figura dictum ac perinde valere, quasi dicas initium 
veris, propterea quod id temporis appareat haec avis. Quemadmodum et Horatius : 
Zephyris et hirundine prima. Suidas ait dici solere, quoties verba darentur alicui. 
Sumptum a joco puerili. Nam hi data opera novam hirundinem adsimulantes videre 
sese ostendunt aliis, deinde contemplantibus illis et intentis interim quod volunt, 
surripiunt. Theognis apud Athenaeum libro octavo declarat Rhodiis solenne fuisse 
quotannis publicis votis invitare hirundinem sub tempus vernum, quod illi 
χελιδονίζειν appellabant, acclamantes in hunc modum: "HAE, ἦλθε χελιδών, 
καλὰς ὥρας ἄγουσα καὶ καλοὺς ἐνιαυτούς, id est Veni, veni hirundo, pulchra 
tempora adducens ac pulchros annos. Proinde quadrabit in eos, qui falsa spe 


quapiam injecta fallunt ac nocent. 

560. I, VI, 60. Jovis et regis cerebrum 


Διὸς ἐγκέφαλος, id est Jovis cerebrum, καὶ βασιλέως ἐγκέφαλος, id est regis 
cerebrum. De cibo vehementer opiparo ac suavi. Aut de molliter delicateque 
viventibus. Clearchus apud Zenodotum scribit opiparas epulas apud Persas Jovis ac 
regis cerebrum appellari. Athenaeus libro XII docet Sardanapalum ïis, qui 
voluptatem aliquam essent commmenti, Jovis ac regis cerebrum apponere solitum, 
cibum opinor exquisitum. Idem libro XIV, Jovis cerebrum inter secundae mensae 
delitias annumerat. Apud Apuleiïum in prima Apologia citatur Ennius : 

Quid scarum praeterii, cerebrum Jovis pene supremi, 

Nestoris ad patriam hic capitur magnusque bonusque. 

Ephippus apud Athenaeum, Διὸς ἐγκέφαλον, id est Jovis cerebrum inter secundae 
mensae lautitias commemorat. Idem cibum praelautum νέκταρος ἄνθος vocat, id est 
nectaris florem. Atque alibi vinum τῆς Ἀφροδίτης γάλα, id est Veneris lac, ab 
Aristophane nominatum docet. Rursum alio in loco suaves cibos τῆς Ἑλένης 


βρώματα, id est Helenae cibos, dictos indicat. 


561. I, VI, 61. Non movenda moves 


Ἀκίνητα κινεῖς, id est Non movenda moves. Quadrabit aut in eos, qui 
moliuntur ἀδύνατον aliquid aut qui res sacras violant aut qui pacta mutant sive qui 
conviciis incessunt eos, quibus ob auctoritatem debetur reverentia. Zenodotus inde 
natum putat, quod fas non sit movere neque aras neque sepulcra neque sacella, 
quibus reverentia quaedam ac religio debetur. Plutarchus in commentario De 
daemonio Socratis scribit hanc vocem aeditam cuidam evocanti manes amici 
defuncti, τὰ ἀκίνητα μὴ κινεῖν. Idem ἐν τῷ Ἐρωτικῷ usurpat in eum, qui receptam 
de diis opinionem convellere videbatur. Meminit hujus Plato libro De legibus VIII 
proferens legem, quam Jovis terminalis appellat, ne quis vicini civis aut hospitis 


limites agrorum moveat, ne quis item urbis aut regionis pomeria moveat malitque 

quisque saxum ingens movere quam exiguum lapidem foedere jureque jurando 
fixum, νομίσας, inquit, τὰ ἀκίνητα κινεῖν ἀληθῶς τοῦτο εἶναι, id est existimans hoc 
esse vere, quod dicitur, non movenda movere. Idem libro De legibus XI: Ἐπὶ 
πολλοῖς γὰρ δὴ λεγόμενον εὖ TO μὴ κινεῖν τὰ ἀκίνητα, id est Inter multa illud recte 
sane dicitur : ne moveris non movenda. Meminit et ejusdem operis libro tertio. Et in 
epigrammate quodam ita legitur : 

Ἀκινήτων ἅπτεται οὐδ’ Ἀΐδης, id est 

Immota haud tangit ne Libitina quidem. 
Sophocles in Antigone : 

Ὄρσεις με τἀκίνητα διὰ φρενῶν φράσαι, id est 

Coegeris me non movenda proloqui. 
Idem in Oedipo Coloneo : 

Ἀλλ’ où γὰρ αὐδᾶν ἡδὺ τἀκίνητ’ ἔπη, id est 

Neque enim suave est verba in auras eloqui, 

Quae sit nefas movere. 
Plutarchus in libello De auscultando : Ἐπιθυμία κινοῦσα χορδὰς τὰς ἀκινήτους, id 
est Cupiditas chordas movens non movendas. Idem Περὶ τῆς ἀδολεσχίας : 

Κινοῦσα χορδὰς τὰς ἀκινήτους φρενῶν, id est 

Fides movens minime movendas mentium. 
Eleganter huc allusit oraculum, quod extat in Eratone Herodoti : 

Κινήσω καὶ Δῆλον ἀκίνητόν περ ἐοῦσαν, id est 

Et Delum quamvis sit adhuc immota movebo. 
Simul enim respexit ad fabulam sive mavis historiam Delon antea fluitantem postea 
fixam in gratiam Apollinis. Unde Maro : 


Immotamque coli dedit et contemnere ventos. 

562. I, VI, 62. Neque mel, neque apes 


Μήτε μέλι, μήτε μελίσσας, id est Neque mel, neque apes. In eos dici solitum, 
qui recusant incommodum ferre, quod sit cum commodo quopiam conjunctum. 
Veluti si quis apes, quod sint aculeatae, nolit perpeti, is nec melle quidem, quod 
optat, fruetur. Res enim mortalium ïita temperaverunt superi, ut semper 
incommoditas comes sit commoditatum. Tryphon grammaticus in figuris hoc 
exemplum adfert paroemiae citatque ex Sappho poetria Lesbia : 

Μήτ’ ἐμοὶ μέλι, μήτε μέλιττα, id est 
Neque mihi mel, neque apis. Celebratur mimus ad hanc faciens sententiam : 

Feras quod laedit, ut quod prodest, perferas. 

Eodem pertinet illud Plautinum : 

Fortiter malum qui patitur, post potitur bonum. 

Idem obscurius quidem, sed tamen eleganter innuit Homerus, ut opinor, per herbam 
moly, cui radicem nigram, florem lacteum attribuit, radicis nigrae symbolo laboris 
molestiam significans, qua pervenitur ad animi tranquillitatem, virtutis absolutae 


praemium. 


563. I, VI, 63. Tussis pro crepitu 


Βὴξ ἀντὶ πορδῆς, id est Tussis pro crepitu. Dici solitum, quoties aliquis 
perplexus aliud pro alio simulat. Veluti si quis in adulterae domo deprehensus 
fingeret se quippiam mercatum venisse. Translatum ab 115, qui crepitum clara tussi 
dissimulant, quod genus homines etiam hoc tempore non raro magno cum risu 


deprehenduntur. 
564. I, VI, 64. Cornicibus vivacior 
Ὑπὲρ τὰς κορώνας βεβιωκώς, id est Cornicibus vivacior. De vehementer 


annosis proverbialis hyperbole. Ab avis ejus prodigiosa vivacitate sumpta, de qua ita 

scribit Plutarchus in commentario, qui inscribitur Περὶ τῶν ἐκλελοιπότων 
χρηστηρίων, citans Hesiodum sub persona Naïdis aetates animalium varias sic 
complectentem : 

Ἐννέα τοι ζώει γενεὰς λακέρυζα κορώνη 

Ἀνδρῶν ἡβώντων: ἔλαφος δέ τε τετρακόρωνος: 

Τρεῖς δ’ ἐλάφους ὁ κόραξ γηράσκεται: αὐτὰρ ὁ Φοῖνιξ 

Ἐννέα τοὺς κόρακας: δέκα δ’ ἡμεῖς τοὺς φοίνικας 

Νύμφαι εὐπλόκαμοι, κοῦραι Διὸς αἰγιόχοιο, id est 

Ter tria secla hominis transmittit garrula cornix, 

Quatuor at peragit cornicis tempora cervus, 

Cervinam aetatem corvus ter praeterit ater. 

Corvinos annos novies agit Indica phoenix. 

Atqui crispicomae, soboles Jovis alma tonantis, 

Egredimur decies phoenicia saecula nymphae. 
Hos versus Hesiodios interpretatus videtur quidam, quisquis fuit. Extat autem 
carmen inter reliquas Maronis appendices. Estque hujusmodi : 

Ter binos deciesque novem superexit in annos 

Justa senescentum, quos implet vita virorum. 

Hos novies superat vivendo garrula cornix, 

Et quater egreditur cornicis secula cervus. 

Alipedem cervum ter vincit corvus, at illum 

Multiplicat novies phoenix, reparabilis ales. 

Quem vos perpetuo decies praevertitis aevo, 

Nymphae Hamadryades, quarum longissima vita est. 

Hi cohibent fines vivacia fata animantum. 

Cetera secreti novit deus arbiter aevi. 
Hos versus ideo pariter libuit subscribere, ut mihi saepius ex tempore, id quod erit 


necesse vertenti, venia detur, siquando videbor non omnia usquequaque ad amussim 

reddere, cum in his apparuerit, quantum sibi permiserit antiquitas in traducendis 
poetarum carminibus. Eandem hanc Hesiodi sententiam oppido quam commode 
breviterque reddit Plinius Hesiodus, inquiens, cornici novem nostras attribuit 
aetates. Quadruplum ejus cervis, id triplicatum corvis. Etiam si nonnullis auctoribus 
haec fabulosa videntur. Inter quos Aristoteles arbitratur homine nullum aliud animal 
esse vivacius excepto uno elephanto. Martialis : 

Et cornicibus omnibus superstes, 
de anu nimium vivace. Item Horatius in Odis : 

Servatura diu parem 

Cornicis vetulae temporibus Lycen. 
Eodem pertinet, quod philosophus 116 moriens cornicibus invidisse legitur 
longaevitatem, quam natura negasset homini. Synesius in epistola quadam : Εἰκός 
ἐστι κορώνησ ἐνιαυτοὺς ἄρξαι παρ΄ ἡμῖν τὸν δικαιότατον ἄρχοντα, id est 
Consentaneum est iustissimum principem cornicis annis apud nos imperaturum 


esse. 


565. I, VI, 65. Tithoni senecta 


Τιθωνοῦ γῆρας, id est Tithoni senecta. Fabulae tradunt Tithonum adamatum 
ab aurora in caelum sublatum fuisse atque illius succo perfusum ad tantam 
pervenisse senectutem, ut tandem optaverit, ut in cicadam verteretur. Lucianus in 
quodam dialogo : Kai ὑπὲρ Τιθωνὸν ἔζη ὁ γέρων, id est Atque ultra Tithonum 
vivebat senex. Hujus Tithoni personam inducit Aristo Chius in libro De senectute 
propter vivacitatis miraculum, ut testatur in Catone M. Cicero. Suidas adagium refert 
hunc in modum: Καταγηράσαις Τιθωνοῦ βαθύτερον, id est Senescas Tithono 


profundius. 

566. I, VI, 66. Nestorea Senecta 


Itidem certe apud Latinos Nestoris anni in proverbium abierunt, cui treis 
aetates attribuit Homerus in Odysseae tertio : 

Τρὶς γὰρ δὴ μιν φασὶν ἀνάξασθαι γένε’ ἀνδρῶν, id est 

Illum jam exegisse hominum tria secula fama est. 
Idem affirmat in primo Iliados. Et Juvenalis : Atque suos iam dextra computat annos, 
tertiam aetatem indicans. Breviter proverbii faciem habebit, quicquid ab ïis sumetur, 
qui insigni vivacitate fuerunt. Vt phoenice vivacior, quem Hesiodus scribit novem 
corui aetates vivere, et cervo vivacior, corvo vivacior et Tiresia vivacior, quem 
tragoedia fingit sex aetates hominum vixisse. Et Seribus vivacior, quos Graecis 
historiis proditum est trecentos annos vivere. Quod genus exempla si quis desideret, 
legat Lucianum de Macrobiis, id est longaevis, et Plinii septimi libri caput 


quadragesimum octavum. 


567. I, VI, 67. Ultra pensum vivit 


Lepidum est, quod ait Lucianus in Philopseude : Ὕπὲρ γὰρ τὸν ἄτρακτον 
ἤδη Bot, id est Jam enim ultra fusum vivit, hoc est vivit ultra fatalem diem. Allusum 
ad Parcarum fusos, quibus aevum mortalium evolui fabulantur poetae. Quin et 


theologi metam vitae fatalem periodum appellant, quam praetercurrere nulli fas sit. 


568. I, VI, 68. Facile, cum valemus, recta consilia aegrotis damus 


In Andria Terentiana ab adolescente non admodum cordato cordatissima 
simul, et elegantissima sententia profertur : 

Facile, cum valemus, recta consilia aegrotis damus. 

Tu, si hic sis, aliter sentias. 
Ea nata videtur ab oraculo Thaletis philosophi. Nam 15, ut auctor est Laertius, 


interrogatus quidnam esset difficilimum respondit γνῶναι σεαυτόν, id est nosse 


529 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


seipsum, quid facillimum, respondit ἄλλῳ ὑποτίθεσθαι, id est alteri consilium dare. 
Comicus autem translationis gratiam admiscuit. Euripides in Alcestide : 

Μὴ νῦν ὑπέρβαιν', AAA’ ἐναισίμως φέρε, id est 

Ne nimius hic dolor esto, sed modice feras. 
Verba sunt Herculis Admetum consolantis super uxoris morte. At ille : 

Paov παραινεῖν ἢ παθόντα καρτερεῖν, id est 

Facilius est monere quam situm in malis 

Animo temperare. 
Fertur et huic similis sententia proverbialis : 

Ἅπαντές ἐσμεν εἰς τὸ νουθετεῖν σοφοί, 

Αὐτοὶ δ' ἁμαρτάνοντες οὐ γινώσκομεν, id est 

In admonendo sapimus omnes, verum ubi 

Peccamus ipsi, non videmus propria. 
Ducta est sententia ἃ communibus hominum moribus. Omnes enim aegrotantibus 
recte praecipiunt, quid fugiendum, quid agendum, et obiurgant nonnumquam, quod 
salutis causa non obtemperent bene monentibus. Ipsis posteaquam in morbum 
inciderint, non succurrunt illa praeclara monita, sed aliis item monitoribus et 
objurgatoribus est opus. Porro cupiditas omnis animi morbus est, quo velut 
excaecatus aut non perspicit aut, si perspicit, sequi non potest ea, quae sunt ad 
salutem necessaria. Nam Phaedria Terentianus prudens et sciens in flammam 
manum mittit et vivus vidensque perit. Item Horatius fugienda sequitur fugiens 
quae profore credit. Perspicit avarus aliquando, quam prodigiosa res sit ambitio. 
Contra ambitiosus avari morbum pervidet et uterque alteri in alieno malo recte 


consulit, neuter in suo sapit. 


569. I, VI, 69. Quae supra nos, nihil ad nos 


Τὰ ὑπὲρ ἡμᾶς, οὐδὲν πρὸς ἡμᾶς, id est Quae supra nos, nihil ad nos. Dictum 


Socraticum deterrens a curiosa vestigatione rerum caelestium et arcanorum naturae. 

Refertur proverbii vice a Lactantio libro tertio, capite vigesimo. Ex his, inquit, unum 
eligam, quod ab omnibus sit probatum. Celebre hoc proverbium Socrates habuïit : 
Quod supra nos, nihil ad nos. Torqueri potest et in illos, qui de nociis principum aut 
theologiae mysteriis temere loquuntur. Vertere licebit et in contrarium : Quae infra 


nos, nihil ad nos, ubi significamus res leviusculas, quam ut nobis curae esse debeant. 


570. I, VI, 70. Notum lippis ac tonsoribus 


Quae jam in ora vulgi abierunt, omnibus tonsoribus ac lippis nota dicuntur, 
propterea quod olim in tonstrinarum consessibus omnes rumores narrari 
consueverunt. Quod indicat Aristophanes in Pluto : 

Καίτοι λόγος y’ ἦν νὴ τὸν Ἡρακλέα πολὺς 

Ἐπὶ τοῖσι κουρείοισι τῶν καθημένων, 

Ὡς ἐξαπίνης ἀνὴρ γεγένηται πλούσιος, id est 

Hercle profecto sermo erat videlicet 

In officicinis desidentium frequens 

Tonsoriis hominem repente divitem 

Factum esse. 

Et apud Terentium Antipho in tonstrina de puella cognoscit. Item Horatius de 
tonstrina : 
Gaudent ubi vertice raso 
Garrula securi narrare periculae nautae. 
Idem in Sermonibus : 
Opinor, 

Omnibus et lippis notum et tonsortbus esse, 
ubi proverbium explicuit significans rem vulgo jactatam. Nam lippi in tonsorum 
officinis desident expetentes remedium oculorum. De tonsorum garrulitate complura 
lectu digna tecenset Plutarchus in libello, quem scripsit de futili loquacitate. Quorum 


unum illud referre non pigebit. Cum aliquando, inquit, in tonstrina sermo esset de 

Dionysio dicereturque tyrannidem illius adamantinam esse et inexpugnabilem, 
ridens tonsor, Haeccine, inquit, loqui vos de Dionysio, in cujus jugulo ego subinde 
teneo novaculam ? Quod dictum simulatque Dionysius rescisset, tonsorem in crucem 
sustulit atque ita, quod ait Plinius, voces per jugulum rediere in auctorem. Vt autem 
tonsorum genus usque adeo loquax sit, id existimat esse in causa, quod in eorum 
officinas loquacissimi quique conveniant desideantque, quorum assiduo convictu 
garrulitatis morbo inficiuntur et ipsi. Quas ob res Theophrastus, ut idem testis est 
Plutarchus, τὰ κουρεῖα ἄοινα συμπόσια, id est sine vino compotationes, appellavit, 
quod illic loquacitate ceu temulenti reddantur homines. Simili infamia laborant 
balneatores, quod illic quoque desideant ociosi garrientes quidlibet. Quin hinc 
factum est, ut veteres aerarias officinas λέσχας dixerint, ut indicavit loannes 
grammaticus, quod hybernis frigotibus huc sese turba tenuium teporis gratia 
conferre consueverit ibique desidens otiosis fabulis tempus fallere. Haec loca velut 
ignavis apta Hesiodus jubet vitare agricolam : 

Πὰρ δ’ ἴθι χαλκεῖον θῶκον καὶ ἐπαλέα λέσχην 

Ὥρῃ χειμερίῃ, id est 

Mensibus hibernis valeat ferraria sedes, 


Ac nugae tepidae. 


571. I, VI, 71. Optat ephippia bos piger, optat arare caballus 


Oppido quam eleganter extulit Horatius : 

Optat ephippia bos piger, optat arare caballus. 
vitium illud significans humanis ingeniis insitum, ut semper alienam sortem magis 
mirentur, suam contemnant ac fastidiant, optent inexperta, experta damnent. 
Siquidem ephippia vocantur, quas vulgo sellas equestres appellant additas in hoc, ut 
commodius sedeat eques. Veteres bubus arabant non equis. Videtur esse sumpta 
allegoria ex apologo quopiam. Citra metaphoram dixit Terentius : Nostri nosmet 


poenitet. 

572. I, VI, 72. Fertilior seges est alieno in arvo 


Ovidius mutavit metaphoram eundem explicans sensum : 
Fertilior seges est alteno semper in arvo 
Vicinumque pecus grandius uber habet. 

Persius satyra sexta : Securus et angullus ille / Vicini, quia pinguior. In eandem 
sententiam celebratur et mimus, unus, ut opinor, ex illis Publii ab Aulo Gellio 
laudatis : 

Aliena nobis, nostra plus aliis placent. 
Et Horatius : 

10 Qui fit, Mecaenas, ut nemo, quam sibi sortem 
Seu ratio dederit seu fors objecerit, illa 


Contentus vivat, laudat diversa sequentes ? 
573. I, VI, 73. Fecem bibat, qui vinum bibit 


Haud dubium quin proverbialiter dixerit Aristophanes in Pluto fecem 
epotandam eidem, qui vinum ebrius ebiberit, id est, qui fruitus sit optimis, eundem 
boni consulere debere deteriora : 

Ὅμως δ΄ ἐπειδὴ καὶ τὸν οἶνον ἠξίους 

Πίνειν, συνεκποτέον ἐστὶν τὴν τρύγα, id est 

At ubi haud gravatus bibere vinum es, fex item 

20 Tibi nunc eidem est ebibenda scilicet. 


Verba Chremyli de muliere, quae quondam vernans ac florens aetate placuerat, tum 


anus fastidiebatur a juvene. 
574. I, VI, 74. Croeso, Crasso ditior 


Apud Graecos opulentia Croesi, Lydorum regis, in proverbium abiit 


praesertim nobilitata dicto Solonis. Apud Romanos item M. Crassi, cui 

cognomentum etiam divitis additum est. Hic negabat divitem esse, nisi qui reditu 
annuo legionem tueri posset. In agris suis sestertium vicies mille possedit. 
Commemorantur et alii nonnulli apud Plinium libro tricesimotertio, capite decimo et 
item tertio, qui immodicas opes possederunt atque in his est Aristoteles, sanctus ille 
philosophus ac nostratium theologorum pene deus, cujus haeredes in auctione 
septuaginta patinas venum produxisse leguntur. Verum non itidem in vulgi cessere 
sermonem. Proinde nihil attinet hoc loco referre. Festivior erit adagii figura, si 
numerum etiam commutemus ut divus Hieronymus : Croesos licet spires, et Darios, 
litterae marsupium non sequuntur. Horatius et Arabum gazas dixit pro 
cumulatissimis opibus non sine specie proverbiali, quemadmodum et Persicos 


apparatus pro nimis exquisitis ac sumptuosis. 


575. I, VI, 75. Pactoli opes 


Τὸν Πακτωλοῦ πλοῦτον, id est Pactoli divitias pro summis opibus alicubi 
dixit Philostratus. Est autem Pactolus Lydiae fluvius ex monte Tmolo profluens, 
aureis scatens harenis, unde et χρυσοθόας ἃ poetis cognominatus. Cujusmodi 
narratur et Tagus in Iberia et Ganges in India et Hebrus in Thracia. Plinius addit 
Padum in Italia negatque ullum esse aurum absolutius quam id, quod in fluviis 
reperitur, utpote cursu ipso trituque perpolitum. Horatius in Epodis : 

Sis pecore et multa dives tellure licebit 

Tibique Pactolus fluat. 
Juvenalis : 
Tanti tibi non sit opaci 

Omnis harena Tagi quodque in mare volvitur aurum. 

Has hyperbolas in varios usus accommodare licebit. Veluti si quis dicat : Hos tantos 
sumptus sustinere nemo queat, ne si Pactolus quidem illi domi fluat. Hujus hominis 


cupiditatem ne Tagus quidem ipse possit explere. Nihil mediocre sperabat, sed totos 

Pactolos ac Tagos animo conceperat. Aut Pactolos pollicebatur, id est divitias 


effertissimas. 


576. I, VI, 76. Iro, Codro pauperior 


Contra Iri et Codri paupertas proverbio locum fecit. Ovidius : 

Irus erit subito, qui modo Croesus erat. 
De Codro Juvenalis : 

Tota domus Codri rheda componitur una. 
De Iro mentionem facit Homerus Odysseae Z scribitque eum publicum fuisse 
mendicum apud Ithacenses corpore specieque praegrandi a matre dictum Arnaeum 
a juvenibus Irum fuisse nominatum, quod iret nuntius, quo jussus esset. Cum hoc 
commissus Ulysses, cum haberetur et ipse pro mendico, ejicit hominem. Quin et 
Hecale paupertate nobilis est, cujus meminit Plautus in Cistellaria : Siquidem eris ut 
volo, nunquam Hecale fies. Meminit et Ovidius : 

Cur nemo est, Hecalen, nulla est quae ceperit Irum ? 

Nempe quod alter egens, altera pauper erat. 


His formulis, quot modis uti liceat, in operis ingressu satis ostendimus. 


577. I, VI, 77. Mysorum postremus 


Μυσῶν ἔσχατος, id est, Mysorum extremus. Strabo Geographiae libro 
duodecimo refert Mysorum populum usqueadeo contemptum fuisse, ut proverbio 
locum fecerit. Id usurpat M. Tulljus in oratione pro Lucio Flacco. Quid, inquit, porro 
in Graeco sermone tam tritum atque celebratum est quam si quis despicatui ducitur, 
ut Mysorum ultimus esse dicatur? Idem ad Quintum Fratrem : Nisi me forte Paconii 
nescio cujus, hominis ne Graeci quidem at Mysi aut Phrygis potius, querelis moveri 
putas, nimirum gentis ejus contemptum declarans. Summum itaque despectum et 


infimam humilitatem hoc adagio significabimus. 

578. I, VI, 78. Mysorum ultimus navigat 


Ἔσχατος Μυσῶν πλεῖν, id est, Mysorum postremus navigare, proverbiali 
joco dicebatur, qui frustra laboraret. Origo proverbii, sicuti fit in plerisque, non uno 
narratur modo. Quidam tradunt olim Graecis pestilentia laborantibus oraculo 
responsum esse, ut ad ultimum Mysorum navigarent. Ac primum quidem 
ambigebant, quid sibi vellet oraculum. Tandem diu circumacti reppererunt Aeolidem 
in extremis Mysorum esse sitam atque eo demigrandum esse monuisse numen. Alii 
scribunt Telepho post interemptos avunculos consulenti Pythium, quo gentium sibi 
demigrandum foret — nam antiquitus mos erat homicidis solum vertere — 
responsum, uti ad extremam Mysorum regionem sese conferret, venisseque in 
Teuthraniam, quae Mysiae extrema pars, atque ejus loci principatum obtinuisse. Sunt 
qui dicant hunc non ob caedem avunculorum fugisse, sed uti matrem quaereret, 
quam in Teuthrania tandem invenerit. Proverbium autem dictitatum, ubi dura 


quaepiam imperarentur factuque difficilia. 


579. I, VI, 79. Tangere hulcus 


Kivetv ἢ θιγεῖν τὸ ἕλκος, id est Movere seu tangere hulcus, est movere 
dolorem ejusque rei facere mentionem, quae nos magnopere urat. Terentius : 

Quid minus necesse fuit quam hoc hulcus tangere? 
Quo loco Donatus admonet subesse proverbium. Octavius Augustus, ut auctor est 
Tranquillus, filiarum Juliarum et neptis infamem vitam morte ipsa gravius tulit nec 
eas aliter appellare consuevit quam treis vomicas aut tria carcinomata sua, nimirum 
quod earum non sine magno dolore suo recordaretur. Hanc metaphoram M. Tullius 
oppido quam eleganter expressit in Clodium, qui populum fame jam exasperatum 
contionibus insuper seditiosis in rabiem agebat. Ut tu, inquit, in hoc hulcere tanquam 
unguis exsisteres. Plutarchus De adulatione : Κρυφίου dE λόγου κινήσαντος ἕλκος, 


id est Arcani sermonis cum movisset hulcus. 

580. I, VI, 80. Refricare cicatricem 


Cum dolor temporum spatio jam mitior renovatur, refricari cicatrix dicitur. 
Notum unde ducta metaphora. Nempe ἃ corporali vulnere, quo iam coïit cicatrice 
obductum. Quae si frictu denuo aperiatur, recrudescit vulneris pristini dolor. Cicero 
ad Atticum : Appii vulnera non refrico. Idem in Rullum : Ne aut refricare obductam 
reipublicae cicatricem viderer. Idem refricare dolorem dixit libro De oratore secundo. 
Dicimus et refricare memoriam et suffricare memoriam pro eo, quo est leviter 


renovare, sed in malam fere partem. 


581. I, VI, 81. Odorari ac similes aliquot metaphorae 


Translationes quae ducuntur a corporis sensibus, quoniam velut ad manum 
sunt et quasi de proximo sumuntur, omnes ferme proverbiales sunt, quemadmodum 
admonuimus in operis hujus initio. Velut odorari pro resciscere et sagaciter 
deprehensum atque animadversum cognoscere. Odor pro suspicione ac rumore. 
Cicero : Est nonnullus odor dictaturae. Olfacere apud Terentium in Adelphis pro 
deprehendere. Subolere apud eundem pro suspectum esse. Obolere pro molestum 
esse aut esse in suspicione. Unde et nasuti dicuntur et emunctae naris et muccosis 
naribus. Denique nasus ipse in proverbium abiit pro judicio. Horatius : Non quia 
nullus / Illis nasus erat. Et putent, quae displicent. Huc pertinent et illa : Olet 
mendacium. Redolent Atticismum. Olent lucernam. Itidem gustum rei vocamus 
veluti primam illam experientiam et degustationem quasique specimen. Cicero ad 
Atticum : Hominem degustes. Idem ad eundem. Et Latinus ille tuus Atticismus ex 
intervallo regustandus. Unde et salivam primam dicimus primum illum gustum, 
quem pueri tanquam a nutricibus imbibimus. Et palato satisfacere dicitur quod 
animo placet. Et devorare dicimur, cum rem alioqui acerbam veluti citra sensum 
perferimus translatione sumpta ab his, qui amara catapotia tanquam invito palato 


solent absorbere. Vnde aliquoties apud Ciceronem et Fabium : devorare taedium, 

absorbere molestiam. Affinia sunt illa: Sapiunt arrogantiam. Resipiunt juvenile 
quiddam. Concoquere item pro vincere molestiam. Nauseare, cum taedio audire. 
Evomere, dicere quod dolor non sinebat reticere. Et expuere miseriam ex animo. 
Consputare pro lacessere maledictis. Despuere pro contemnere. Stomachari pro 
indignari. À visu item multae ducuntur metaphorae ut oculis ferre pro vehementer 
amare curaeque habere. In oculis esse, obversari oculis pro eo, quod est recordari et 
in memoria cogitationeque esse. Respicere, curam agere et rationem habere. 
Prospicere, in posterum consulere. Despicere, fastidire. Suspicere, mirari. Connivere 
pro data opera dissimulare. Caecutire, hallucinari pro falli judicio. Verum haec 
longius persequi nec hujus est instituti et infiniti fuerit operis. Quare quamquam 
istiusmodi videntur ad proverbiorum cognationem pertinere, tamen ea minutius 
exactiusque conquirere non est sententia, maxime quod iam hanc provinciam sibi 
sumpsit Ricardus Paceus, natione Britannus, cujus et saepius libet meminisse, juvenis 
— ut nihil interim dicam de moribus — prorsum tali dignus ingenio, Graecae pariter 
ac Latinae litteraturae cum primis eruditus, tum haud mediocriter exercitatus in 
evolvendis omnijugae professionis auctoribus, deinde oculatissimus in annotandis 
115, quae lectorum vulgus illotis, ut aiunt, pedibus praetereunt. Denique judicii 
nequaquam juvenilis, sed excussi exactique. Hic, inquam, felicibus Musarum 
auspiciis opus animo concepit, jam, opinor, etiam prae manibus habet magno, ni 
fallor, usui futurum politioris litteraturae studiosis, in quo quicquid est apud 
utriusque linguae scriptores insignium metaphorarum, quicquid festiviter ac scite 
dictorum, quicquid hujusmodi gemmarum ac delitiarum orationis, in unum volumen 


concinnare destinat. 


582. I, VI, 82. Mihi istic ne seritur nec metitur 


Plautus in Epidico sane quam elegans adagium usurpavit : Mihi, inquiens, 
istic nec seritur nec metitur, id est ista res nihil ad me pertinet, ut quae neque meo 


fiat periculo neque emolumento. Metaphora notissima est. Etenim qui sementem 

facit, is suo impendio suoque periculo facit. Qui metit, compendium accipit et in tuto 
est. Diversum est huic, quod est apud Plautum in Mercatore : 


Tibi aras, tibi occas, tibi seris, tibi eidem metis. 
583. I, VI, 83. Ab ipso Lare 


Ἀφ’ Ἑστίας ἄρχου, id est A lare incipe, hoc est a domesticis ac familiaribus 
initium sumito. Recte dicetur in magistratus et alienae vitae censores, quorum 
officium est, ut in primis suos suorumque vitam corrigant. Nam Ἑστίαν Graeci 
vocant, quem nos Larem ac Vestam vocamus. Aristophanes Σφηξίν : 

Οὔκ, ἀλλ’ ἵνα 
Ἀφ’ Ἑστίας ἀρχόμενος ἐπιτρίψω τινά, id est 
Non verum ut aliquem exorsus ἃ Lare obteram. 
Ductum a vetusto ritu sacrorum, in quibus primitiae Laribus immolabantur. 
Aristocritus citante interprete fabellam hujusmodi refert. Cum devictis Titanibus 
Jupiter imperio potitus esset, Vestae permisit optionem, ut quicquid vellet, eligeret e 
regni partibus. Illa primum virginitatem poposcit, deinde sacrorum omnium, quae 
diis immolarent homines, primitias. Inde abiisse in consuetudinem, ut in omni sacro 
primae partes Lari tribuerentur. Vsus est hoc adagio Plato in Euthyphrone : 
Βουλοίμην ἄν, ὦ Σώκρατες, ἀλλ΄ ὀρρωδῶ μὴ τοὐναντίον γένηται. Ἀτεχνῶς γὰρ 
ἀφ’ Ἑστίας δοκεῖ μοι ἄρχεσθαι κακουργεῖν τὴν πόλιν σὲ ἐπιχειρῶν ἀδικεῖν, id est 
Equidem cupiam, verum vereor, ne res in diversum exeat. Nam mihi quidem 
laedendae reipublicae ab ipso Lare facere videtur initium, cum te tentat laedere. 
Plutarchus in libello De Polyphilia : Πρῶτον μὲν οὖν ὥσπερ à” Ἑστίας ἀρξάμενοι, 
id est Primum igitur velut a Lare exorsi. Totidem ferme verbis utitur in commentario 
Περὶ τῶν ὑπὸ τοῦ θείου βραδέως τιμωρουμένων. Usurpat et in libello, quem 
scripsit adversus Herodotum. Aristides in Pericle : Ὁ à’ ἀφ’ Ἑστίας ἀρξάμενος τῆς 
αὐτὸς αὑτοῦ τὸ σύμμετρον ἡρεῖτο πρὸ τοῦ πλείονος, id est At ille a suo ipsius 


exorsus Lare maluit aequalitatem sequi quam reliquos antecellere. Interpres admonet 

dici solitum de ïis, qui ab ipso statim initio vel boni sunt vel mali. Quasi dicas Ab 


ipsis incunabulis, quod Lar statim nascentes excipiat. 
584. I, VI, 84. Propria vineta caedere 


Huic affine est illud Horatianum : Ut vineta egomet caedam mea, id est Ut a 
me ipso incipiam et poetas ipse poeta carpam ac lacerem. Translatum videri potest 
vel ab amputantibus vineam vel ab 115, qui per injuriam novellas vites laedunt. 
Horatius in Epistolis : 

Multa quidem nobis facimus mala saepe poetae, 


Ut vineta egomet caedam mea. 


585. I, VI, 85. Aedibus in nostris quae prava aut recta geruntur 


Aulus Gellius scribit hunc Homericum versiculum, qui est Odysseae Δ, 
proverbii vice semper in ore fuisse : 

Ὅττι τοι ἐν μεγάροισι κακῶν τ' ἀγαθῶν TE τέτυκται, id est 

Aedibus in nostris quae prava aut recta gerantur. 
Quod alii tribuunt Socrati, Diocles asscribit Diogeni, ut refert Laertius. Socrates 
autem hoc dicto dehortans a studio rerum naturalium ac supernaturalium, item a 
disciplinis mathematicis revocabat ad curam moralis philosophiae, quod haec tractat 
ea, quae proprie ad nos pertinent. Plutarchus in commentario De servanda bona 
valetudine proverbii vice usurpavit: Εἰ μᾶλλον αὑτὸν οἴεται προσήκειν 
γεωμετρίας ἢ διαλεκτικῆς καὶ μουσικῆς ὁρᾶσθαι μεταποιούμενον ἢ ζητεῖν καὶ 
μανθάνειν βουλόμενον, 

Ὅττι τοι ἐν μεγάροισι κακόν τ' ἀγαθόν τε τέτυκται, id est 
Si magjis officii sui putat esse, ut in geometriae, dialecticae musicaeque studio versari 
videatur quam ut inquirat cupiatque cognoscere, 


Aedibus in propriis quae prava aut recta gerantur. 

Quo versu monemur, ut ea potissimum, quae ad nosipsos pertinent, curemus, 
externa atque aliena ne inquiramus. Quo vitio festiviter Martialis Olum quendam 
notat, qui malorum alienorum erat observator curiosissimus et taxator acerrimus, 
cum ipse uxorem haberet adulteram, filiam viro maturam deberetque etiamnum pro 
togula. Diogenes Cynicus, cui carmen hoc, ut modo dixi, semper in ore consuevit 
esse, grammaticos nimis ridicule facere aiebat, qui tanto studio Ulyssis mala 
inquirerent, sua ignorarent. Huc referri potest et illud apud Homerum pene sollenne. 
Habetur enim Iliados Z, Odysseae À, Θεῷ: 

Ἀλλ’ εἰς οἶκον ἰοῦσα τὰ σαυτῆς ἔργα κόμιζε, id est 

Quin in tecta abiens tua propria munia cura. 
Plutarchus πολυρπαγμοσύνην definit φιλομάθειαν ἀλλοτρίων κακῶν, id est 
Curiositatem, studium aliena mala cognoscendi. Atque id hominum genus Lamiis 
similes ait, quae domi oculos reconditos habent, foras egressurae reponunt. Atque ita 
fit, ut domi caecutiant, foris sint oculatissimae. In hujusmodi praepostere oculatos 
eleganter torseris illud Sophoclis de senibus dictum : 

Πόρρωθε λεύσων ἐγγύθεν δὲ πᾶς τυφλός, id est 

Procul videns, sed cominus videns nihil. 
Nam in senibus accidit, ut propius admota non cernant, longius semota videant, 


atque hujus rei causam reddit Plutarchus Convivialium quaestionum prima decade. 


586. I, VI, 86. In se descendere 


In se descendere est sua ipsius vitia quempiam inspicere. Translatum vel a 
fodinis vel a cellis, in quas qui descendunt, qui illic repositum reconditumque sit, 
nosse possunt. Allusum est autem ad specus illos et sinus humani cordis, quibus 
Momus fenestram adhiberi voluit. Persius : 

Ut nemo in sese tentat descendere, nemo, 


Sed praecedenti spectatur mantica tergo. 

587. I, VI, 87. Tecum habita 


Proximum Homerico carmini videtur et illud ejusdem Persii : 

Tecum habita, ut noris quam sit tibi curta supellex. 
Id est domi tuae vivito, ut intelligas quam tenuis sit tua fortuna. Translatum ab 115, 
qui in principum familiis agunt et, ut vulgo fit, ex alienis opibus perinde quasi suis 
intumescunt ; quibus si domi vivendum sit, vix salinum habeant, quod apponant. 
Tecum igitur habita, id est tuapte supellectile te metire ac tuis ipsius malis bonisve te 
ipsum expende. Haud scio an huc pertineat, quod scribit M. Tullius in Catone majore 


secum, ut dicitur, vivere. 


588. I, VI, 88. Messe tenus propria vive 


Idem diversa explicuit metaphora Persius satyra sexta : Messe tenus propria 
vive, id est Sumptum facito pro modo facultatum tuarum. Ab agricolis traductum, 
qui sumptus annuis agrorum proventibus metiuntur. Neque enim res consistere 
potest, cum quaestum superat sumptus, quemadmodum ait Plautus. Ostentatorem 
divitiarum elegante verbo Alexis apud Athenaeum libro sexto πτωχαλαζόνα dixit, 
eodem verbo declarans fastum cum paupertate conjunctum. Nunc mundus hoc 
hominum genere plenus est, qui plusquam tyrannicum fastum cum paupertatis 


professione conjungunt. 


589. I, VI, 89. Tuo te pede metire 


Ad eandem sententiam pertinet illud Horatianum : 

Metiri se quemque suo modulo ac pede verum est. 
Lucianus in libello, cui titulus, Ὑπὲρ τῶν εἰκόνων: Ἀλλὰ διακρίνῃς καὶ 
παραμετρῆῇς τῷ οἰκείῳ μέτρῳ ἑκάτερον, id est Verum dijudices dimetiarisque 
propria utrunque mensura. Nimirum hoc est, quod dixit Horatius suo modulo, 


οἰκείῳ μέτρῳ et tanquam interpres sui adiecit ac pede. Pindarus item : Χρὴ δὲ καθ’ 

αὑτὸν αἰεὶ παντὸς ὁρᾶν μέτρον, id est Oportet autem juxta suam quenque 
conditionem uniuscujusque rei spectare modum. Et Aristophanes in Avibus : 

Οὐκ ἀναμετρήσεις σαυτὸν ἀπιὼν ἀλλαχῇ, id est 

Non ipse te remetieris hinc loci 

Alio profectus. 
Monet adagium, ne quis se dilatet ultra conditionem suam neve seipsum ex 
assentatorum laudibus aut vulgi opinione aut fortunae favore, verum propriis ac 
veris dotibus animique virtutibus aestimet. Translatum ab 115, qui corporis humani 
modum pedum numero aestimant. Porro justa cujusque hominis mensura septem 
ipsius pedibus constat, si quid pictoribus et statuariis credimus. Eodem pertinet illud 
Martialis : 


Qui sua metitur pondera, ferre potest. 


590. I, VI, 90. Non videmus manticae quod in tergo est 


Catullus in Scazonte : 

Sed non videmus manticae quod in tergo est, 
id est Non videmus nostra ipsorum vitia, cum aliena curiosis oculis perspiciamus. 
Proverbium natum est ex apologo quopiam Aesopico, qui fertur hujusmodi apud 
Stobaeum : Αἴσωοπος ἔφη δύο πήρας ἕκαστον ἡμῶν φέρειν, τὴν μὲν ἔμπροσθεν, 
τὴν Ô ὄπισθα: καὶ εἰς μὲν τὴν ἔμπροσθεν ἀποτιθέναι τὰ τῶν ἄλλων 
ἁμαρτήματα, εἰς δὲ τὴν ὄπισθα τὰ ἑαυτῶν. Quorum verborum haec ferme 
sententia. Finxit Aesopus singulos mortales binas habere manticas, hoc est peras, 
alteram ante pectus, alteram a scapulis tergoque propendentem. Sed in priorem, 
inquit, aliena vitia immittimus, in posteriorem nostra. Persius : 

Ut nemo in sese tentat descendere, nemo, 

Sed praecedenti spectatur mantica tergo. 
Horatius : 


Respicere ignoto discet pendentia tergo. 

Divus Hieronymus : Sed illa est vera inter amicos reprehensio, si nostra opera non 


videntes aliorum juxta Persium manticam consideremus. 


591. I, VI, 91. Festucam ex alterius oculo ejicere 


Hanc humani ingenii caecam φιλαυτίαν non solum poetarum litterae, verum 
etiam Evangelicae — neque enim gravabuntur in hunc citari ordinem — notarunt, 
cum aiunt quosdam esse, qui festucam videant in oculo fratris, in suo trabem non 
vident, id est aliorum vel minimis vitiis offenduntur, suis et maximis blandiuntur. Sic 
enim habet Matthaeus : Ti δὲ βλέπεις τὸ κάρφος ἐν τῷ ὀφταλμῷ τοῦ ἀδελφοῦ σου, 
τὴν δὲ ἐν τῷ σῷ ὀφθαλμῷ δοκὸν οὐ κατανοεῖς ; ἢ πῶς ἐρεῖς τῷ ἀδελφῷ σου: ἄφες 
ἐκβάλω τὸ κάρφος ἐκ τοῦ ὀφταλμοῦ σου, καὶ ἰδοὺ ἡ δοκὸς ἐν τῷ ὀφταλμῷ σου ; id 
est Quid autem vides festucam in oculo fratris tui, trabem vero, quae in oculo tuo est, 
non intelligis? Aut quomodo dices fratri tuo, sine ejiciam festucam ex oculo tuo et 
ecce trabes in oculo tuo? Sic enim ad verbum Graeca reddita sonant. Divus 
Hieronymus Qui per trabem, inquit, oculi sui, festucam alterius nitatur eruere. Hoc 
hominum genus Horatius eleganter notat 

Cum tua, inquiens, pervideas oculis mala lippus inunctis, 

Cur in amicorum vitiis tam cernis acutum 

Quam aut aquila aut serpens Epidaurius? 

Idem alibi : 

Qui ne tuberibus propriis offendat amicum 

Postulat, ignoscat verrucis illius aequum est. 

Quod ipsum proverbii speciem evidentem ante se gerit. Tubera maiora vitia dixit, 


verrucas minora, quae alibi nevos appellavit. 


592. I, VI, 92. Intra tuam pelliculam te contine 


Intra tuam pelliculam te contine. Porphyrion proverbium esse admonet, quo 


vetamur obliti sortis nostrae majora conari quam pro nostra facultate. Idque inde 

sumptum putat, quod olim ductores in pellibus, hoc est pelliceis tentoriis 
dormitarent. Mihi videtur rectius referri ad asinum illum Cumanum, quem apologi 
fabulantur adaptasse sibi leonis exuvium atque ita sese ad tempus pro leone gessisse. 
Verum eam rem illi magno fuisse malo, cum agnitus et magno omnium risu aliena 
apposititiaque exutus pelle fustibus ad necem caederetur. Neque absurde quis ad 
Cleonem Atheniensem referat, qui ex byrsopola, hoc est coriario, creatus exercitus 
ductor fortuna favente victoriam reportavit, capta Pylo suam ipsius civitatem furto 
spoliavit atque ad eum modum ad summas opes evectus est, tandem per alium 
eiectus maleque acceptus poenas dedit, quod non in propria pelle quiesset. Hic 
inducitur in Aristophanis comoedia, cui titulus Equites, neque non aliis locis subinde 
mordetur ab eodem poeta. Huc nimirum videtur allusisse Plautus, cum militem 
gloriosum et jactabundum fingit elephantino corio circumtectum non suo, sive quod 
stolidum significaret sive quod maiora quam pro facultate loquentem. Horatius : 

Et merito, quoniam in propria non pelle quiessem. 
Martialis in sutorem quendam, qui Cleonis exemplo prius ad summas evectus 
divitias, ut venti erant, ita velum in altum sustulit, deinde ad pristinam rursus 
inopiam largitionibus suis redactus est, ut nihil iam esset nisi cerdo, 

Lusisti, inquit, satis est, sed te, mihi crede, memento 

Intra pelliculam cerdo tenere tuam. 

Item Seneca in epistolis : Sapientem undique submovent et intra cutem suam cogunt. 
Id citra metaphoram sic extulit Ovidius : 

Crede mihi, bene qui latuit, bene vixit, et intra 

Fortunam debet quisque manere suam. 

Allusit huc et Lucianus in Imaginibus : Οὐκ ἔτι μένουσιν ἐπι τῶν ὑπαρχόντων, id 
est Non jam manent in his, quae adsunt, de his, qui fortunae successibus elati suae 
conditionis non satis meminerunt. Denique mihi non absurdum videtur, si 
proverbium referatur ad Marsiae excoriati fabulam, qui, quoniam parum memor 


suae conditionis ausus est cum Apolline certare, sua pelle exutus est. 

593. I, VI, 93. Pennas nido maiores extendere 


Est apud Horatium in Epistolis non dubium quin proverbialis metaphora 
Pennas nido maiores extendere pro eo, quod est rem fortunamque, quam mediocrem 
aut tenuem a majoribus acceperis, auctiorem reddere. Quod quidem, si virtute fiat, 
summa laus est, tantum abest, ut vitio dandum existimem. 

Me, inquit, libertino natum patre et in tenuire, 

Majores pennas nido extendisse loqueris, 

Ut quantum generi demas, virtutibus addas. 

Translatum ab avium pullis, qui sic grandescunt subnascentibus plumis, ut materno 


nido capi non possint. 


594. I, VI, 94. In tuum ipsius sinum inspue 


Hac nostra tempestate multis regionibus hoc circumfertur adagium. Jubent 
enim hominem aliena vitia taxantem in suum ipsius sinum inspuere tanquam 
admonentes, ut domesticorum malorum recordatione desinat arrogantius insectari 
vitam alienam. Idem antiquis fieri solere colligi utcunque potest ex verbis Plinianis, 
qui lib. XXVIIL, cap. IV scribit hunc in modum : Veniam quoque ἃ deis spei alicujus 
audacioris petimus in sinum spuendo. Idem in eodem capite scribit, ex auctoritate 
Salpae torporem sedari quocunque membro instupente, si quis in sinum expuat. 
Quorum utrunque non prorsus abhorret a nostro vulgato proverbio. Siquidem qui 
carpit aliena, spe quadam improba peccat, quasi speret sibi nihil simile a quoquam 
opprobrari posse, cum nemo sit, qui non aliquo vitio teneatur. Et qui proprii mali 
quasi sui ipsius sensu caret, ceu torpore quodam tenetur. Seneca libro De beneficiis 
septimo : Fortasse vitium de quo quereris, si te diligenter excusseris, in sinu invenies. 
Lucianus in apologia De mercede servientibus : Kai ὅτι οὐκ εἰς τὸν κόλπον πτύσας 
πρότερον ἠξίους κατηγορεῖν, id est Quodque non prius in tuum ipsius sinum 


inspueris, quam accusare coeperis. Idem in Votis, Ὑπερμαζᾷς γε, ὦ Ἀδείμαντε, καὶ 

ἐς τὸν κόλπον OÙ πτύεις, οὐδὲ οἶσθα ὅστις ὧν ναυκληρεῖς. Jocatur quispiam in 
amicum, quod tanquam oblitus sui opes immensas imaginaretur neque in sinum 
spueret, ut agnosceret, quisnam esset. Idem indicat Theocritus ecloga sexta. Nam 
Polyphemus cum paulo arrogantius suam formam extulisset : 

Ὡς μὴ βασκανθῶ δὲ τρὶς εἰς ἐμὸν ἔπτυσα κόλπον: 

Ταῦτα γὰρ ἁ γραία με Κοτυτταρὶς ἐξεδίδαξεν. 
Quorum carminum haec ferme sententia est : Ne quid me laedat invidia neve noceat 
fascinatio, ter in meum inspui sinum. Nam id me Cotyttaris anus docuit. Scholiastes 
addit eum morem sua etiamnum aetate durasse mulierculis, ut abominantes 
invidiam in sinum expuant. Refert et Callimachi versum : 

Δαὶμων, τί KOATOLOLV ἐπιπτύουσι γυναῖκες ; id est 

O fortuna, sinum mulier cur conspuit omnis ? 
Huc fortasse pertinet, quod ait Lucianus in Necyomantia : Τρὶς ἄν μου πρὸς τὸ 
πρόσωπον ἀποπτύσας, id est Postea quam ter mihi despuisset in faciem. Nec 
alienum hinc est quod in secunda satyra scripsit Persius : 

Frontemque atque uda labella 

Infami digito et lustralibus ante salivis 

Expiat. 
E simili superstitione profectum est quod indicat Athenaeus libro primo priscos ad 
depellenda mala solitos ter abstergeri. Refert versiculum hunc Cyrenaei : 

Toi δ'ἀπομαξαμένοισι θεοὶ διδόασιν ἄμεινον, id est 


Ter vero abstersis melius bona numina donant. 


595. I, VI, 95. Nosce teipsum 


Ad eandem sententiam pertinent tria ïilla inter omnia sapientum 
apophthegmata vel maxime celebrata, adeo ut, quemadmodum in Charmide testatur 
Plato, pro foribus templi Delphici ab Amphictyonibus inscripta veluti digna deo 


viserentur. Quorum primum est Γνῶθι σεαυτόν, <id est> Nosce teipsum. In quo 

modestiae mediocritatisque commendatio est, ne nobis vel maiora vel etiam indigna 
sequamur. Nam hinc omnis vitae pestis oritur, quod sibi quisque blanditur et 
quantum aliis praeter aequum detrahit, tantum sibi philautiae vitio praeter meritum 
tribuit. M. Tullius ad Quintum fratrem libro tertio : Et illud γνῶθι σεαυτόν noli 
putare ad arrogantiam minuendam solum esse dictum, verum etiam ut bona nostra 
norimus. Fertur hic quoque senarius inter sententias proverbiales : 

Τὸ γνῶθι σαυτὸν πανταχοῦ ’OTL χρήσιμον, id est 

Ubique confert, ut teipsum noveris. 
Citatur a Nonio Marcello satyra quaedam Varronis hoc titulo Γνῶθι σεαυτόν. 
Ovidius De arte amandi : 

Fama celebrata per orbem 

Littera, cognosci quae sibi quenque jubet. 
Juvenalis : E caelo descendit γνῶθι σεαυτόν. Ovidius hanc sententiam ad 
Pythagoram auctorem refert. Platonicus Socrates ab Apolline profectam arbitratur. 
Plato in Phaedro : Οὐ δύναμαί πω κατὰ τὸ Δελφικὸν ἐπίγραμμα γνῶναι ἐμαυτόν, 
id est Nondum possum meipsum juxta Delphicam inscriptionem cognoscere. Sunt 
qui ex Homero tanquam Oceano hanc quoque mutuo sumptam existiment, apud 
quem Hector, cum in reliquos omneis impetum faceret, tamen Aiacem ut se 
praestantiorum declinavit. Sic enim ait poeta : 

Αἴαντος δ' ἀλέεινε μάχην Τελαμωνιάδαο, id est 

Congressum Ajacis fugit Telamone creati. 
Diogenes Thaleti tribuit. Apud hunc Antisthenes Phemonoae asscribit, caeterum 
Chilonem usurpasse. Thales autem rogatus Τί ἐστὶ δύσκολον ; ἔφη, τὸ ἑαυτὸν 
γνῶμαι: τί εὔκολον ; ἄλλῳ ὑποτίθεσθαι, id est Quid est difficile? respondit, se 
ipsum nosse; quid facile? alterum admonere. Macrobius primo in Scipionis somnium 
commentario tradit cuidam Delphicum oraculum consulenti, quonam itinere posset 


ad felicitatem pervenire, responsum ad hunc modum : Si teipsum cognoveris. Id 

autem oraculum redditum fuit Croeso, ut auctor est Xenophon in Paedia Cyri. 
Citatur a gnomologis Graecis hic ex Antiphane senarius : 

Εἰ θνητὸς ei, βέλτιστε, θνητὰ καὶ φρόνει, id est 

Praeclare, si mortalis es, mortalia 

Fac cogites. 
Eandem sententiam sic extulit Pindarus : 

Θνατὰ θνατοῖς πρέπει, id est 
Mortalia mortales decent. Demonax interrogatus quando coepisset philosophari, 
posteaquam, inquit, coepi nosse meipsum. Socrates quod Apollinis oraculo solus 
esset sapiens judicatus, cum Graecia tot haberet sophos, sic interpretatur, quod 
caeteros profitentes se scire quod nesciebant, hoc nomine vinceret, quod sciret se 
nihil scire et hoc unum se scire profitebatur. Caeterum hanc Socratis modestiam vicit 
Anaxarchus, qui praedicabat se ne id quidem scire, quod nihil sciret. Apud 
Menandrum comicum quispiam corrigit hoc omnibus laudatissimum dictum : 

Κατὰ πόλλ’ ἂν ἐστὶν OÙ καλῶς εἰρημένον 

Τὸ γνῶθι σαυτόν: χρησιμώτερον γὰρ ἦν 

Τὸ γνῶθι τοὺς ἄλλους, id est 

Multis modis dictum videtur perperam 

Cognosce teipsum ; magis enim in rem fuerat hoc 


Cognosce caeteros. 


596. I, VI, 96. Ne quid nimis 


Alterum diversis verbis eandem ferme sententiam complectitur Μηδὲν ἄγαν, 
id est Ne quid nimis, quam quidem tanquam vulgo celebratam Terentius in Andria 
etiam Sosiae libertini personae tribuit. Diogenes Laertius Pythagorae adscribit. 
Aristoteles tertio Rhetoricorum libro ad Biantem auctorem refert tractans de juvenum 
immoderatis affectibus, quos ait ubique nimia vehementia peccare ; nam et amare 


nimium pariter et odisse nimium. Senes non item, sed ut ipsius Aristotelis utar 

verbis : Κατὰ τὴν Βίαντος ὑποθήκην καὶ φιλοῦσιν ὡς μισήσοντες καὶ μισοῦσιν ὡς 
φιλήσοντες, id est Juxta Biantis admonitionem et amant tanquam osuri et oderunt 
tanquam amaturi. Sunt qui Thaleti tribuant, sunt qui Soloni teste Laertio. Plato 
quodam loco ex Euripide citat. Neque desunt, qui ad Homerum veluti fontem 
referant, cujus hi versus sunt in Odysseae O : 
Νεμεσσῶμαι δὲ καὶ ἄλλῳ 
Ἀνδρὶ ξεινοδόκῳ, ὅς κ΄ ἔξοχα μὲν φιλέῃσιν 
Ἔξοχα δ’ ἐχθαίρῃσιν: ἀμείνω δ΄ αἴσιμα πάντα, id est 
Mihi nequaquam is placet hospes, 
10 Qui valde praeterque modum simul odit amatque, 

Sed puto rectius esse, ut sint mediocria cuncta. 
Idem in Iliados Καὶ: 

Τυδείδη, μήτ΄ ἄρ με μάλ’ αἴνεε μήτε τι νείκει, id est 

Ne nimis aut laudes, Tytida, aut vituperes me. 
Equidem ad Hesiodum referre malim. Cujus illud est in opere, cui titulus Ἔργα καὶ 
ἡμέραι: 

Μέτρα φυλάσσεσθαι: καιρὸς δ΄ ἐπὶ πᾶσιν ἄριστος, id est 

Mensuram serva, modus in re est optimus omni. 
Euripides cum aliis aliquot locis tum in Hippolyto coronato : 

20 Οὕτω τό λίαν γ΄ ἧσσον ἐπαινῶ 

Τοῦ μηδὲν ἄγαν, id est 

Sic equidem minus approbo quicquid 

Est vehemens quam quod vulgus ait : 

Ne quid nimium. 
Pindarus apud Plutarchum : Σοφοὶ δὲ καὶ τὸ μηδὲν ἄγαν ἔπος αἴνησαν περισσῶς, 
id est Sapientes hoc verbum, ne quid nimis, praeter modum laudarunt. Sophocles in 
Electra : 


M0” οἷς ἐχθαίρεις ὑπεράχθεο μήτ΄ ἐπιλάθου, id est 

Ne nimium praeterque modum te torqueat ille, 

Quem odisti, sed nec neglexeris immemor hostem. 
Plautus in Poenulo : Modus omnibus in rebus, soror, est optimus. Eodem pertinet 
Homericum illud Iliados N : 

Πάντων μὲν κόρος ἐστί, καὶ ὕπνου καὶ φιλότητος 

Μολπῆς τε γλυκερῆς καὶ ἀμύμονος ὀρχηθμοῖο, id est 

Cunctarum rerum 88 {165 contingit, amorisque 

Et somni et blandae citharae choreaeque decentis. 
Id imitatus videtur Pindarus in Nemeis : 

Κόρον δ΄ ἔχει 

Καὶ μέλι καὶ τὰ τέρπ' VO” Ἀφροδισία, id est 
Satietatem habet et mel et jucundi flores Veneri. Plinius libro XI : Perniciosissimum 
autem et in omni quidem vita, quod nimium. Horatius : 

Est modus in rebus, sunt certi denique fines, 

Quos ultra citraque nequit consistere rectum. 
Rursus idem : 

Virtus est medium vitiorum utrinque redactum. 
Phocylides : Πάντων μέτρον ἄριστον, id est Omnium modo optimus. Et Alpheus in 
epigrammate : 

Τὸ μηδὲν γὰρ ἄγαν ἄγαν με τέρπει, id est 

Hoc ne quid nimium, nimis placet mi. 
Quintilianus scripsit modum in pronuntiatione regnare, quemadmodum in caeteris 
omnibus. Denique Plutarchus in Camillo docet pietatem esse mediam inter 
contemptum numinum et superstitionem : Ἢ δὲ εὐλάβεια καὶ τὸ μηδὲν ἄγαν 
ἄριστον, id est Pietas autem et, quod aïunt, ne quid nimis optimum est. Nihil autem 
est rem omnium, in quo non peccari queat nimietate praeter amorem Dei, quod aliis 
verbis fatetur et Aristoteles pro deo supponens sapientiam. Huc pertinet quod ex 


poeta quopiam refert Athénaeus libro I de laudibus vini : 

Πάσας δ’ ἐκ κραδίας ἀνίας ἀνδρῶν ἀλαπάζει 
Πινόμενος κατὰ μέτρον: ὑπὲρ μέτρον δὲ χερείον, id est 
Atqui omnes hominum pellit de pectore curas, 


Si modice biberis, sin absque modo nociturum esse. 


597. I, VI, 97. Sponde, noxa praesto est 


Eyyva, πάρα à’ ἄτη, id est Sponde, sed noxa praesto est. Quae quidem omnia 
Socrates apud Platonem putat ad eandem sententiam pertinere. Nam qui pro altero 
fidejubet, id pollicetur, quod no sit in ipso situm praestare, nempe fidem alienam. 
Sed primum illud Apollini tribuit, reliqua duo a mortalibus adjecta credit. Plinius 
libro VII, capita trigesimosecundo cuncta pariter adscribit Chiloni, sed ïita ut 
oraculorum vice fuerint habita Rursus, inquiens, mortales oraculorum societatem 
dedere Chiloni Lacedaemonio tria praecepta ejus Delphis consecrando aureis litteris, 
quae sunt haec : nosse se quemque et nihil nimium cupere comitemque aeris alieni 
atque litis esse miseriam. Explicuit Plinius, quid sit spondere. Fidejubemus enim pro 
eo, cui creditur pecunia et saepe fit, ut fidejussor cogatur creditori numerare 
pecuniam. Fidejubemus et apud judices de sistendo reo atque illo fallente plectuntur 
vades. Et hoc dictum ad Homerum auctorem referunt. Cujus hoc est carmen 
Odysseae O : 

Δειλαί τοι δειλῶν γε καὶ ἐγγύας ἐγγυάασθαι. 

Chersias apud Plutarchum in Convivio Platonis refert ad fabulam Homericam de 
Ate, quae quod adfuerit Jovis sponsioni de nativitate Herculis, ab eo praecipitata est 
in terram. Citantur ac laudantur haec tria apophthegmata a Plutarcho in libello De 


futilitate loquacitate. 


598. I, VI, 98. Novit quid album, quid nigrum 


Οἶδε τὸ λεύκον καὶ τὸ μέλαν, id est Novit quid album, quid nigrum. 


Dubplicem in sententiam accipi potest. Aut novit discrimen recti pravique aut πον 

id, quod nemo vel indoctus ignorat. Nam evidentius est albi nigrique discrimen, 
quam ut quisquam non videat. Aristophanes in Equitibus : 

Νῦν Ἀρίγνωτον γὰρ οὐδεὶς ὅστις οὐκ ἐπίσταται, 

Ὅστις ἢ τὸ λευκὸν οἶδεν ἢ τὸν ὄρθιον νόμον, id est 

Nunc Arignotum lyristen nullus est, qui nesciat, 

Qui vel album noverit rectosve noverit modos. 
Interpres ostendit exponitque proverbium. Videtur esse tractum a priscis illis 
mortalibus, qui duos tantum naturales colores noverant, album et nigrum, teste 


Pompeio. 


599, I, VI, 99. Albus an ater sis, nescio 


Albus an ater sis, nescio. Solet dici de homine vehementer ignoto. Cicero 
Philippica secunda : me nemo nisi amicus fecit haeredem, ut cum illo commodo, si 
quod erat, animi quidam dolor jungeretur. Te is, quem nunquam vidisti, L. Rubrius 
Cassinas fecit haeredem. Et quidem vide quam te amarit is, qui albus aterve fueris 
ignorans fratris filium praeteriit Quintilianus in undecimo Oratoriarum 
institutionum libro Negat, inquit, se magni facere aliquis poetarum, utrum Caesar sit 
albus an ater homo, Catullum, opinor, digito indicans, cujus in Caesarem hoc exstat 
carmen : 

Nil nimium studeo Caesar tibi velle placere, 

Nec scire utrum sis albus an ater homo. 
Apuleius in Apologia magiae : Etiam libenter te nuper usque albus an ater esses, 
ignorabam ; adhuc hercle non satis novi. Divus Hieronymus adversus Helvidium : 
Quis, te oro, ante hanc blasphemiam noverat ἡ Quis dupondio supputabat ? 
Consecutus es, quod volebas. Nobilis es factus in scelere. Ego ipse, qui contra te 
scribo, cum in eadem urbe tecum consistam, qua balbutis et erubescis, albus, ut 
aiunt, an ater sis nescio. Horatius in extrema epistola : Vultu mutabilis albus et ater. 


Quo loco Porphyrion admonet proverbiali figura dictum albus et ater pro eo ; quod 

est bonus et malus, et Horatius album aut ad liberalem aut laetum reddidisse, atrum 
ad sordidum et erumnosum. Huc festiviter allusit Matron apud Athenaeum libro IV 
de sepia loquens : 

Ἢ μόνη ἰχθὺς ἐοῦσα τὸ λευκὸν καὶ μέλαν οἶδε, id est 

Quae cum sit piscis, sola album novit et atrum. 
Est enim sepia colore albo, sed succum habet atrum, quem spargit in metu, ne 


deprehendatur. 


600. I, VI, 100. Non novit natos 


Simillima huic figura est, natum non novi pro eo, quod est prorsus ac modis 
omnibus ignoro. M. Tullius libro Familiarium epistolarum nono ad Papyrium : Nam 
mihi scio jam e regibus ultimis allatas esse litteras, quibus mihi gratias agunt, quod se 
mea sententia reges appellaverim, quos ego non modo reges appellatos, sed omnino 
natos nesciebam. Simillimum est illi, quod est apud Aristophanem in Vespis : Ὃς ἔμ΄ 
οὐδ΄ ἂν CovT ἤδειν, id est Qui me ne vivum quidem novisset, id est nullam omnino 
mei rationem habuisset. Item Theocritus in Pharmaceutria : 

Οὐδ’ ἔγνω πότερον τεθνάκαμεν ἢ ζοοὶ εἰμές, id est 

Non etiam illud utrum sim viva an mortua novit. 

In eandem sententiam usurpavit Plautus in Euclione : Non magis me respicias, quam 


si natus nunquam siem. 


601. I, VII, 1. Odi memorem compotorem 


Μισῶ μνάμονα συμπότην, id est Odi memorem compotorem. In eos, qui, 
quae inter amicos et inter pocula dicuntur liberius, foras eliminant. Lucianus in 
Lapithis ex poeta quopiam citat. Martialis : 

Μισῶ μνάμονα συμπότην, Procille. 

Jocatur enim poeta in Procillum quempiam, qui inter pocula jussus postridie 


cenatum venire venit serio, perinde quasi quae inter vina dicuntur, pondus habere 

debeant. Hujus proverbii meminit Plutarchus in Symposiacorum primo statim 
problemate, ubi quaerit, num conveniat in conviviis philosophari. Putat autem 
dictum adversus eos, qui praeter modum instant et urgent in conviviis ad bibendum 
impellentes exigentesque praescriptum poculi modum. Solent enim nonnulli non 
admodum avidi bibendi sic effugere, ut interjectis sermonibus convivas in 
oblivionem avocent. Deinde si quis forte memor exigat, mentiuntur jam ebibisse sese. 
Dores autem in Sicilia ἐπιστάθμους, id est conviviorum seu mensarum praefectos, 
mnamonas appellant, quos Latini modiperatores vocant teste Nonio, quod bibendi 
modum impetrent. Unde proverbium quadrare videbitur in eos, qui modum in 
convivio praescriptum nimium exacte requirant. Aliis magis videtur, ut proverbium 
admoneat ἀμνηστίαν, hoc est oblivionem omnium, quae in conviviis vel fiunt vel 
dicuntur. Id enim testatum esse et majorum fabulis, qui Baccho simul et ferulam et 
oblivionem consecrarint, nimirum hoc innuentes non oportere meminisse si quid in 
convivio peccatum sit, aut certe levem admodum ac puerilem reprehensionem 
sufficere. Nam ferula pueros caedi solitos vel Juvenalis indicat : Et nos ergo manum 
ferulae subduximus. Idem Plutarchus alias eodem in opere narrat Lacedaemoniis 
hunc fuisse morem, ut, si quem amicum aut hospitem in domum acciperent, ostensis 
foribus dicerent : Ταύτῃ οὐκ ἐξέρχεται λόγος, id est Hac non egreditur sermo. 
Damnat autem hanc consuetudinem, propterea quod sentiat in conviviis sermonibus 
utendum non ineptis, sed eruditis ac frugiferis, quos efferri sit honestum et 
conducibile. Refert idem in vita Lycurgi, ex cujus institutione qui natu maximus erat, 
stabat ad ostium et ad convivium ingredientibus dicebat ostensis foribus : Διὰ 
τούτων ἔξω λόγος οὐκ ἐκπορεύεται, id est Per hasce nullus sermo progreditur 
foras. Horatius hoc quoque inter jucundi convivii commoditates commemorat : Ne 
fidos inter amicos / Sit qui dicta foras eliminet. Huc pertinet ille Graeocrum senarius : 
Τὸν γὰρ γυναικὸς ὅρκον εἰς οἶνον γράφω, id est 


Inscribo vino si qua jurat Femina, 

innuens irrita esse solere quaecunque in compotationibus effutiuntur. Alluditur 
autem ad proverbium, quod alibi retulimus Εἰς ὕδωρ γράφω, id est In aqua scribo, 
de re evanida. Huc adscribendum quod, quemadmodum in Symposiacis testatur 
Plutarchus, veteres Bacchum Oblivionis filium finxerant idque per jocum invertit 
apud hunc quispiam dicens patrem potius oblivionis appellandum fuisse quam 
filium, quod vinum praesertim immodicum vel ante senectam adimat homini 


memoriam. 


602. I, VII, 2. Duabus sedere sellis 


Duabus sedere sellis est incertarum esse partium et ancipiti fide, ambabus 
satisfacere velle. Quo verbo nove composito ἀλλοπρόσαλλον Homerus appelat 
Martem, id est nunc his, nunc illis partibus faventem. Macrobius in Saturnalibus 
coenis : Laberius mimus in senatum a Caesare lectus cum a Cicerone ad consessum 
non reciperetur dicente, Reciperem te, nisi anguste sederemus, nimis mordaciter 
respondit, Atqui solebas duabus sellis sedere, objiciens tanto viro lubricum fidei. Sed 
id, quod Cicero dixit nisi anguste sederemus scomma erat in Caesarem, qui in 
senatum passim tam multos admittebat, ut eos quattuordecim gradus capere non 
possent. Hactenus Macrobius. Est autem omnium consensu turpissimum cum 
utraque parte colludere. At Solon legem tulit, qua punirentur hi, qui in civitatis 


tumultu neutri partium adhaesissent. 


603. I, VI, 3. Duos parietes de eadem dealbare fidelia 


Huic finitimum videtur illud : Duos parietes de eadem dealbare fidelia pro eo, 
quod est eadem re duplicem inire gratiam eademque opera duos pariter demereri. 
M. Curius ad Ciceronem : Sed, amice magne, noli hanc epistolam Attico ostendere. 
Sine eum errare et putare me virum bonum esse nec solere duos parietes de eadem 
fidelia dealbare. Volebat enim Curius pariter et Attico et Ciceroni videri summus ac 


de se uno fructum quidem Ciceronis, mancipium autem Attici facere. Tractum 

videtur ab his, qui parietibus opus albarium superinducunt. Legitur et hujusmodi 
Graecum adagium apud Suidam : Δύο τείχους ἀλείφεις, id est Duos linis parietes. In 
eos, qui in factionibus utrisque partibus blandiuntur. Ad hanc classem pertinet illud 
Hebraei vatis : Utroque claudicare pede. Item illud Evangelicum : Duobus servire 


dominis. Rursum illud ex Apocalypsi de 115, qui neque calidi sunt neque frigidi. 


604. I, VII, 4. Unica filia duos parare generos 


His simile quidam etiam nunc vulgo dicunt dignum videlicet, quod vel unum 
inter antiquitatis adagia connumeretur. Unica filia geminos vis parare generos, ubi 
quis idem beneficium duobus simul pollicetur aut pro eodem officio, quod alteri 


praestiterit, a duobus gratiam reposcit. 


605. I, VII, 5. Nescis quid serus vesper vehat 


Nescis quid serus vesper vehat. Ex Menippeis Varronis satyris citatur hic 
titulus tum ab A. Gellio tum a Macrobio neque dubitandum, quin proverbialis sicut 
sunt et 411 plerique. Quo salubriter admonemur, ne praesentium successuum 
prosperitate sublati futuri curam abjiciamus. Neque ulla de re securi simus, prius 
quam exitum viderimus. Idem hodie quoque vulgo dicunt diem nondum ad 
vesperam decurrisse, cum significant diversum exitum posse accidere. Apparet 
Maronem ad paroemiam allusisse, cum aït primo Georgicon libro : Denique quid 
serus vesper vehat, agens de pronosticis occasus. Potest referri et ad illam Solonis 
sententiam : Ὅρα τέλος μακροῦ βίου, id est Specta finem longae vitae. Titus Livius 
decadis V libro V: In secundis rebus nihil in quenquam superbe ac violenter 
consulere decet nec praesenti cedere fortunae, cum quid vesper ferat, incertum sit. 
Huc allusit Philippus rex apud eundem decadis IV, libro IX, cum Tessalis respondens 


minacem clausulam adjecit nondum omnium dierum solem occidisse. 

606. I, VII, 6. Multi thyrsegeri, pauci Bacchi 


Πολλοί τοι ναρθηκοφόροι, παῦροι δέ τε Βάκχοι, id est 
Plureis thyrsigeros, paucos est cernere Bacchos. 
Carmen hexametrum proverbio Graecis celebratum, quo significatum est 
compluribus mortalium adesse virtutis insignia aut etiam famam, qui tamen vera 
virtute vacent. Ut non omnes vere theologi, qui pileum theologicum gerunt quive 
hoc nomine sunt donati. Non omnes poetae, qui se eo titulo circumferunt. Non 
omnes monachi, qui cucullo onerantur. Non omnes Christiani, qui ceremoniis agunt 
Christianum. Non omnes generosi, qui torquem gestant auream. Non omnes 
virgines, quae passis sunt capillis. Non omnes reges, qui diademate insigniuntur. 
Non omnes episcopi, qui mitram gerunt bicornem aut pedum argenteum. Non 
omnes summi pontifices, qui vocantur sanctissimi quique triplici corona 
insigniuntur. Non omnes imperatores, qui in vexillis ostentant aquilam. Neque 
πωγωνοφορία ἃ τριβωνοφορία, quemqadmodum  loquitur  Plutarchus, 
philosophum facit, hoc est gestata barba aut gestatum pallium. Translatum a 
ceremoniis Bacchanalium, in quibus thyrsos, id est hastas quasdam viteas, quatiebant 
afflati furore. Usurpatur a Platone in dialogo, cui titulus Phaedon. Allusit huc 
eleganter Plutarchus in libello, quem scripsit adversus Colotam : Εἷς τῶν ἑταίρων 
Ἀριστόδημος ὁ Αἰγιεύς — οἶσθα γὰρ τὸν ἄνδρα τῶν ἐκ τῆς Ἀκαδημίας OÙ 
ναρθηκοφόρον, ἀλλὰ ἐμμανέστατον ὀργιαστὴν Πλάτωνος, id est Quidam amicus, 
Aristodemus Aegiensis, nam hominem nosti Academicorum non thyrsigerum, sed 
ardentissimum mysten Platonis. Ναρθηκοφόρον appellat nomine et cultu duntaxat 
Academicum non re. Scitum est et illud Herodis Attici in palliatum, crinitum, barba 


ad pubem usque porrecta : Video barbam et pallium, philosophum non video. 

607. I, VI, 7. Non omnes qui habent citharam, sunt citharoedi 


M. Varro libro De re rustica secundo eandem sententiam extulit diversa 
metaphora. Sed non omnes, inquit, qui habent citharam, sunt citharoedi. Huc 
adscribendum videtur, quod lepide scripsit Seneca quendam personam malle quam 
faciem. Faciem vocat, ubi quis talis videtur qualis est ; personam cum prae se fert 
aliquis, quod non est. Potest et ad avaros torqueri, si neges eos divites, qui possident 
opes, sed qui recte norint uti. Uti non est citharoedus quisquis tenet citharam, sed qui 
cithara recte noverit uti. Non is rex, cui contigit amplum imperium, sed qui sciat 


administrare. 


608. I, VIL, 8. Plures thriobolos, paucos est cernere vates 


Πολλοὶ θριοβόλοι, παῦροι δέ TE μάντιες ἄνδρες, id est 

Plures thriobolos, paucos est cernere vates. 
Simile carmen est superiori, eodem modo Graecis celebratum. Philocorus apud 
Zenodotum auctor est olim tres nymphas, Apollinis nutrices, Parnassum incoluisse, 
quae Thriae dicerentur, unde postea receptum sit, ut calculi sortesque divinorum 
thriae vocarentur. Unde thrioboli, qui thrias in urnam divinam jaciunt. Sunt qui 
affirment rationem divinandi per sortes a Minerva fuisse repertam, quae, cum magis 
floreret quam oracula Delphica, mendax et vana reddita est idque opera Jovis 
Apollini gratum facere cupientis. Deinde ubi rursum mortales Delphica 
frequentarent oracula, Pythiam ad hunc modum dixisse : 


Πολλοὶ θριοβόλοι, παῦροι δέ TE μάντιες ἄνδρες 


609. I, vit, 9. Multi qui boves stimulent, pauci aratores 


Consimilem habet sententiam et hic versus : 
Πολλοὶ βουκένται, παῦροι δέ TE γῆς ἀροτῆρες, id est 


Qui taurum stimulent multi, sed rarus arator. 

Multi prae se ferunt quod non sunt. Siquidem antiquitus arabant bubus, ut ante 
dictum est, eos extimulabant praelonga arundine aut hastili cuspide quapiam 


acuminato. Qui mos et hodie durat apud Italos. 


610. I, VI, 10. Simia in purpura 


Πίθηκος ἐν πορφύρα, id est Simia purpurata. In varios usus potest adhiberi 
paroemia, nempe vel in hos, qui tametsi magnifico cultu sint ornati, tamen cujusmodi 
sint, ex ipso vultu moribusque cognoscitur, vel in hos, quibus dignitas indecora 
additur, vel quoties rei per se foedae ascititia peregrinaque ornamenta indecenter 
admoventur. Quid enim tam ridiculum quam simia vestita purpurea veste ? Atque id 
tamen non raro fieri videmus apud istos, qui simias habent in delitiis, ut, quam 
maxime possunt, ad humanum morem ornent ac vestiant aliquoties et purpura, quo 
parum attentos aut imperitos fallant proque homine salutetur simia, aut si 
deprehensus fuerit fucus, res magis sit ridicula. Quam multos id genus simios videre 
est in principum aulis, quibus si purpuram si torquem si gemmas detrahas, meris 
cerdones deprehendes. Lepidius erit si longius transferatur velut in eos, qui barba 
pallioque simulant sanctimoniam. Tales Augustinus alicubi non ineleganter amiculo 
philosophos appellat. Et Ammianus libro XIV, Antigonum quendam amictu tenus 


philosophum appellat. De barbae tenus sapientibus antea nobis dictum est. 


611. I, VI, 11. Simia simia est, etiam si aurea gestet insignia 


Πίθηκος ὁ πίθηκος κἂν χρύσεα ἔχῃ σύμβολα, id est Simia simia fuerit, 
etiamsi aurea gestet insignia. Superiori respondet admonens fortunae ornamenta non 
Mutare hominis ingenium. Citatur adagium a Luciano in oratione contra ineruditum. 
Natum videtur a simiis illis Aegyptiis saltationem humanam imitantibus. Lucianus 
refert apologum in hunc modum : rex quidam Aegyptius simias aliquot instituit, ut 
saltandi rationem perdiscerent. Ut enim nullum animal ad figuram hominis propius 


accedit, ita nec aliud actus humanos aut melius aut libentius imitatur. Artem itaque 

saltandi protinus edoctae saltare coeperunt insignibus indutae purpuris ac 
personatae. Multoque jam tempore majorem in modum placebat spectaculum, donec 
e spectatoribus facetus quispiam nuces, quas clanculum in sinu gestabat, in medium 
abjecit. [bi simiae simul atque nuces uidissent, oblitae choreae id esse coeperunt, 
quod ante fuerat, ac repente e saltatricibus in simias redierunt. Contritisque personis, 
dilaceratis vestibus pro nucibus inter se depugnabant non sine maximo spectatorum 
risu. Narratur apologus non absimilis de fele, quam Venus belle adornatam in 
pedissequarum ordinem asciverat ac satis apte ἐγυμναίκιζε, donec mure e cavo 


quopiam in medium procurrente declaravit sese nihil aliud esse quam felem. 
612. I, VI, 12. Asinus apud Cumanos 


Ὄνος παρὰ Κυμαίους, id est Asinus apud Cumanos. Competit in eos, qui 
cum sint inepti ridiculique, tamen apud ignotos ipsa novitate habentur in precio. Aut 
in eos, quibus honos aliquis praeter meritum additus a fortuna tumorem et 
insolentiam, ita ut fere fit, conciliat; id quod eleganter notat Demosthenes 
Olynthiacarum orationum prima : Τὸ γὰρ εὖ πράττειν παρὰ τὴν ἀξίαν ἀφορμὴ τοῦ 
κακῶς φρονεῖν τοῖς ἀνοήτοις γίνεται, id est Felicitas enim et rerum successus, qui 
contigerit immerenti, stultis vesaniae causam praebere solet. Cui congruit illud ex 
Aeschylo citatum : 

Ἢ βαρὺ φόρμ’ ἄνθρωπος εὐτυχῶν ἄφρων, id est 

Grave pondus amens rebus utens prosperis. 


Narravimus alibi fabulam de asino fugitivo, qui apud Cumanos se gessit pro leone. 
613. I, VI, 13. Ira omnium tardissime senescit 


Ὁ θυμὸς ἔσχατον γηράσκει, id est [τὰ postremum senescit. Huic diversum 
illud Aristotelis apophtegma, qui auctore Laertio rogatus, quae res quam ocyssime 
consenesceret, respondit beneficium. M. Tullius utrunque complexus Cui placet, 


inquit, obliviscitur, cui dolet, meminit. Nam vulgo mortales injuriae tenacissime 

meminisse solent, benefactorum quam facillime oblivisci. Graecum adagium videtur 
ex Sophocle sumptum, cujus in Oedipo Coloneo haec sunt verba : 

Θυμοῦ γὰρ οὐδὲν γῆράς ἐστιν ἄλλο πλὴν 

Θανεῖν: θανόντων οὐδὲν ἄλγος ἅπτεται, id est 

Senecta nulla obtringit iracundiae 

Nisi mors, sepultos nullus attingit dolor. 
Hoc idem inuit Homerus lepidissimo sane figmento de Litis et Ate. Hanc deam facit, 
quae noxas ac turbas soleat immittere rebus mortalium atque ipsam quidem acribus 
oculi sac praevelocibus esse pedibus. Ceterum post eam multo intervallo consequi 
Litas deas, quae, quod Ate turbaverit, sarcire moliantur. Has et strabis oculis fingit et 
pedibus claudis illud nimirum innuens offensas esse citas, reconciliationes esse 
tardas, propterea quod injuriae diu meminisse solent homines. Carmen ipsum 
Homeri subscribam ex Iliadis libro nono : 

Καὶ γάρ τε Λιταί εἰσι, Διὸς κοῦραι μεγάλοιο, 

Χωολαί τε ῥυσαί τε παραβλῶπές τ' ὀφθαλμώ, 

Αἵ ῥά τε καὶ μετόπισθεν Ἄτη ἀλέγουσι κιοῦσαι. 

Ἡ δ’ Ἄτη σθεναρή τε καὶ ἀρτίπος οὕνεκα πάσας 

Πολλὸν ὑπεκροθέει, φθάνει δέ τε πᾶσαν ἐπ' αἶαν 

Βλάπτουσ’ ἀνθρώπους: αἱ δ’ ἐξακέονται ὀπίσσω. 

Ὃς μέν T αἰδέσεται κούρας Διὸς ἄσσον ἰούσας, 

Τὸν δὲ μέγ ὥνησαν καί τ' ἔκκλυον EVEAHÉVOLO" 

Ὃς δέ κ' ἀνήνηται καί τε στερεῶς ἀποείπῃ, 

Λίσσονται δ’ ἄρα ταί γε Δία Κρονίωνα κιοῦσαι 

Τῷ Ἄτην ἅμ’ ἕπεσθαι, ἵνα βλαφθεὶς ἀποτίσῃ. 
Quorum versuum non indolem neque gratiam, sed sententiam, utcunque reddemus 
Latinis auribus : 

Nam Litas etiam genuit Saturnius ingens 


Rugosas, pedibus claudis ac lumine laesas, 

Quae Ates a tergo veniunt, medeantur ut illi. 

Ipsa Ate pedibusque valens et robore praestans 

Proinde gradu celeri longe praevertitur, omneis 

Occupat et terras prior advenit illa per omneis 

Mortales laedens, verum hae post terga sequuntur 

Sarturae quicquid commoverit illa malorum. 

At vero natas Jove qui reveretur et audit, 

Se simul ac adiere, huic commoda plurima gratae 

Conciliant hujusque vicissim vota receptant. 

Rejicit at si quis praefracte et pernegat illis, 

Tunc adito Jove patre precantur, ut ilicet Ate 

Huic adsit poenasque suo det denique damno. 
Ejusdem Ates fit mentio Iliados T, ubi Jupiter imputans huic deae, quod a Junone 
deceptus esset, illam capillis arreptam in terras praecipitem dedit interdicens, ne 
unquam rediret in coelitum contubernium. Hoc Homeri figmentum quidam 


existimant esse finitimum ei, quod de Lucifero coelis deturbato credunt Christiani. 


614. I, VI, 14. Si vultur es, cadaver expecta 


Captatores testamentorum et haeredipetae vulgata metaphora vultures 
appellantur, quod senibus orbis ceu cadaveribus inhibent. Nam huic avi proprium 
cadaveribus tantum vivere. Unde et natura tantum illi sagacitatis addidit auctore 
Plinio, ut biduo aut triduo praevolet illuc, ubi cadavera sint futura eoque, ut refert 
vere magnus ille Basilius, ingenti agmine solet comitari castra militum. Hoc minus 
nocens quam sint homines isti divitum funeribus imminentes, quod neque fruges 
attingit neque vilum animal, quantumvis imbelle, occidit aut insectatur ; tantum 
cadavera vel eorum, quae sponte interierunt vel ab aliis relicta sunt, depascitur. In 
quibus tamen abstinet ἃ sui generis, id est avium cadaveribus. Quemadmodum et 


Plutarchus docet in Problematis rerum antiquarum, nequid interim adferam ex 

Aegyptiorum opinione, qui dicunt vultures omnes esse foeminas nec aliter ex Euro 
concipere quam e Zephyro gravidae fiunt arbores. Unde mirum est hanc avem 
innocentissimam apud homines tam male audire. Proinde qui divites audent aut 
accusare aut veneno tollere e medio, milvii vocantur ; qui vero duntaxat obsequiis et 
adulationibus aucupantur, ut misceantur testamento, vultures proverbio dicuntur. 
Seneca libro epistolarum XV, epistola XCVI : Si vultur es, cadaver expecta. Martialis 
libro sexto : 

Amisit pater unicum Silanus. 

Cessas mittere munera, Oppiane ? 

Heu crudele nephas malaeque Parcae ! 

Cujus vulturis hoc erit cadaver ? 
Diogegianus in collectaneis meminit hujus adagii, sed alia figura ἅπερ γῦπες, id est 
vulturum ritu. Admonet autem dictum de 115, qui vel ob haereditatis vel alterius 


alicujus emolumenti spem insidiantur cuipiam. 


615. I, vit, 15. Corvum delusit hiantem 


Haud dissimili figura dictum est ab Horatio in eum, qui captatorem suum arte 
frustratus fuerat : Corvum delusit hiantem. Nam haec quoque avis cadaveribus 
imminet. 

Plerunque, inquit, recoctus, 

Scriba ex quinqueviro corvum deludet hiantem. 

Loquitur de Corano, qui Nasicae socero spe testamenti per dolum ostentata moriens 
nihil praeter plorare reliquit. Videtur autem hoc adagium effictum et imitatum ad 


illud Graecorum Λύκος ἔχανεν, id est Corvus inhiabat. 


616. I, VII, 16. Cornicari 


Quin et Graeci proverbio κρώζειν dicunt pro eo, quod est inhiare praedae aut 


inepte garrire. Aristophanes in Pluto : 

Σὺ μὲν οἶδ΄ ὃ κρώζεις: ὡς ἐμοῦ TL κεκλοφότος 

Ζητεῖς μεταλαβεῖν, id est 

Quid crocites scio, nempe si quicquam rei 

Furto involarim, ut hinc tibi partem feras. 
Interpres admonet esse proverbium in eos, qui cornicum more frustra cornicantur. 
Sunt autem verba Chremyli senis, qui ait se non ignorare, quid sibi vellet 
Blepsidemus sursum ac deorsum vertens orationem, dum studet furti confessionem 
elicere, nimirum ut conscius in praedae veniret. Persius satyra V : 

Nescio quid tecum grave cornicaris inepte. 


Usus est et divus Hieronymus in epistola ad Rusticum monachum. 


617. I, V1, 17. In vino veritas 


Ἐν οἴνῳ ἀλήθεια, id est In vino veritas passim apud auctores usurpatum 
adagium significans ebrietatem animi fucum tollere et quicquid in pectore conditum 
est, in apertum proferre. Unde divinae litterae vetant vinum dari regibus, quod ibi 
nullum sit arcanum, ubi regnet ebrietas. Plinius libro XIV, capite XXII, scripsit vinum 
usqueadeo mentis arcana prodere, ut mortifera etiam inter pocula loquantur homines 
et ne per jugulum quidem redituras voces contineant. Vulgoque, inquit, veritas 
attributa vino est. Celebratur et Persae cujusdam apophtegma, qui negavit tormentis 
opus esse ad exquirendum verum, vino enim rectius elici, quod approbans Horatius 
in Odis 

Tu lene, inquit, tormentum ingenio admoves 

Plerunque duro ; tu sapientium 

Curas et arcanum jocoso 
Consilium retegis Lytaeo. 
Idem in Arte poetica : 
Reges dicuntur multis urgere culullis, 


Et torquere mero, quem perspexisse laborent 

An sit amicitia dignus. 
Rursum alibi : 

Quid non ebrietas designat ἡ Operta recludit. 
Effertur et ad hunc modum apud Athenaeum libro IT paroemia Οἶνος καὶ ἀλήθεια, 
id est Vinum et veritas. Quod largius poti non tantum effutiunt sua arcana, 
verumetiam audacius in alios loquuntur. Apud Plutarchum in vita Artaxerxis 
Sparamixas Mithridati per vinum quidam insolentius elocuto : Φθόνος μὲν οὐδείς, ὦ 
Μιθριδάτα, ἐπεὶ δέ φασιν Ἕλληνες οἶνον καὶ ἀλήθειαν εἶναι, id est Nulla quidem 
invidia est, o Mithridates, caeterum quando Graeci dicunt, vinum et veritatem esse 
etc. Celebratur ἃ Graecis haec quoque sententia proverbialis : Τὸ ἐν τῇ καρδίᾳ τοῦ 
νήφοντος, id est Quod in corde sobrii, id in lingua ebriïi. Theognis : 

Ἐν πυρὶ μὲν χρυσόν τε καὶ ἄργυρον ἴδριες ἄνδρες 

Γινώσκουσ΄: ἀνδρὸς δ' οἶνος ἔδειξε νόον, id est 
Aurum atque argentum fabris dignoscitur igni, 
Vinum hominis prodens arguit ingenium. 

Athenaeus hunc senarium citat ex Euripide : 

Κάθορπτον γὰρ εἴδους χαλκός ἐστ΄, οἶνος δὲ νοῦ, id est 

Forma aere lucet, vina produnt pectora. 
Apud eundem Ephippus : 

Οἴνου σε πλῆθος πόλλ’ ἀναγκάζει λαλεῖν, 

Οὐκοῦν μεθύοντάς φασι τἀληθῆ λέγειν, id est 

Vis multa vini multa te cogit loqui, 

Loqui proinde vera dicunt ebrios. 
At idem libro X refert Anacharsidis dictum, Ὅτι ψευδεῖς δόξαι τοῖς μεθύουσι 
γίγνονται, id est Quod falsae opiniones accidunt temulentis ac mox narrat quiddam 
haud infestivum. Quidam e convivis dixerat Anacharsidi, Vxorem duxisti admodum 
deformem. At ille, Prorsus, inquit, idem mihi videtur, sed heus puer, porrige 


poculum meracius, ut illam faciam formosam. Non solum igitur amanti, verum etiam 

ebrio τὰ μὴ καλὰ καλὰ πέφανται, quemadmodum inquit Theocritus. Atqui verum 
qui potest dicere, qui labitur rerum judicio ? Sed veritas non semper respondet 
mendacio, verum interdum simulationi. Potest autem fieri, ut ex animo loquatur, qui 
tamen falsum dicat, et verum dicat, qui non vere loquatur. Postremo proverbium non 
sentit de insana temulentia, quae facit, ut quae fixa sunt, videantur ambulare et quae 
simplicia videantur multiplicia, sed de moderata, quae dysopiam ac fucum excutit. 
Alcibiades in Symposio Platonis : Τὸ δ' ἐντεῦθεν οὐκ ἄν μου ἠκούσατε λέγοντος, εἰ 
μὴ πρῶτον μέν, τὸ λεγόμενον, οἶνος ἄνευ τε παίδων καὶ μετὰ παίδων ἢν ἀληθής, 
id est Quae vero nunc sequuntur, non prius audietis quam proverbium illud 
recensuerim : Vinum et cum pueritia et sine pueritia veridicum est. Quibus ex verbis 
liquet idem de pueritia, quod de vino proverbio jactatum fuisse. Durat et hodie vulgo 
tale proverbium non audiri verum, nisi a tribus hominum generibus : pueris, ebriis et 
insanis. Huc adscribendum arbitror versiculum illum proverbialem : 

Ἡ γλῶσσ’ ἁμαρτάνουσα τ' ἀληθῆ λέγει, id est 

Verum solet prolapsa lingua dicere. 
Nam verum esse creditur, quod exciderit imprudenti, quandoquidem id demum 
vacat fictionis suspicione. Ex hujusmodi lapsu colliguntur et omina certioris fidei : 

Saepe Neoptolemi pro nomine nomen Orestis 

Exit et errorem vocis ut omen amo. 

Denique M. Tullius in Topicis inter ea, quae certam faciunt fidem, commemorat 


pueritiam, somnum, inprudentiam, vinolentiam, insaniam. 


618. I, VI, 18. Bos in lingua 


Βοῦς ἐπὶ γλώττης, id est Bos in lingua. In eos, qui non audent libere, quod 
sentiant, dicere. Translatum vel ἃ robore animantis, quasi linguam opprimens non 
sinat eam eloqui. Vel hinc quod Atheniensium nomisma quondam bovis obtinuit 
figuram. [tem apud Romanos Servius rex ovium ac boum effigie Primus signavit aes 


auctore Plinio libro decimooctavo, capite tertio. Idem testatur Plutarchus in 

Problematibus rerum priscarum, quod priscis omnis fere possessio erat in gregibus et 
armentis. Unde et a pecoribus dictam pecuniam volunt. Itaque qui mulctae 
pendendae metu deterriti reticerent aut qui pecunia corrupti loqui non auderent, 
bovem in lingua dicebantur habere. At Julius Pollux nono De rerum vocabulis libro 
proverbium hoc exponens his ferme consentanea commemorat addens ipsum 
nomisma bovem vulgo vocari solere. Proinde in Deliacis spectaculis, si cui munus 
dandum erat, praeconem pronuntiare solitum tot boves illi dabuntur. Bovem autem 
valuisse duabus drachmis Atticis, unde fuisse, qui crederent hoc nomisma Deliorum 
fuisse proprium, non Athenensium. Addit item in Draconis legibus extare 
mentionem περὶ τοῦ ἀποτίνειν δεκάβοιον, id est de pendendi decem bubus, id est 
nummis decem. Neque defuisse, qui senserint Homerum quoque de nomismate 
locutum, non de animante, cum ait : 

Χρύσεα XAAKEÏWV, ÉKATOHBOL ἐννεαβοίων. 
Verum hanc opinionem alio in loco refellit Julius Pollux ostendens illam fuisse 
commutationem rerum citra nummos. Qui scripsit scholia in Homerum libro 
secundo tradit bovem apud priscos in honore fuisse cum multis de causis, tum 
praecipue quod Abpollini sacrum sit animal. Itaque in altera parte nomismatis 
insculpebant bovem, in altera faciem regiam. Adagium autem Julius Pollux effert ad 
hunc modum βοῦς ἐπὶ γλώσσῃ βέβηκεν, id est Bos in lingua incedit, admonens id 
dici solitum, ubi quis pecuniae causa taceret. Theognis : 

Βοῦς μοι ἐπὶ γλώσσῃ͵ id est 

In lingua mihi bos. 
Philostratus in vita Apollonii : Γλῶττάν TE ὡς πρῶτος ἀνθρώπων συνέσχε βοῦν ἐπὶ 
αὐτῇ σιωπῆς εὑρὼν δόγμα, id est Linguam Primus hominum coercuit bovem in illa 
silentii inveniens decretum. De Pythagora loquitur, silentii auctore. Item in 
Scopeliano sophista : Kai où χρὴ θαυμάζειν εἰ πεπεδημένοι τὴν γλῶττάν τινες καὶ 


βοῦν ἀφωνίας ἐπ΄ αὐτὴν βεβλημένοι, id est Neque mirandum est, si quidam 

linguam habentes vinctam bove silentii eam occupante. Extat apud Aeschylum in 
Agamemnone : 

Τὰ à’ ἄλλα σιγῶ: βοῦς ἐπὶ γλώττης μέγας 

Βέβηκεν,͵ id est 

Taceo caetera ; linguam occupavit bos quidem 


Ingens. 
619. I, VI, 19. Argentanginam patitur 


Ἀργυράγχην πάσχει, id est Argentanginam patitur. Superiori finitimum est, 
natum ex historia, quam refert Aulus Gellius in Noctibus Atticis atque item 
Plutarchus in vita Demosthenis. Ea est hujusmodi: Cum adversus Milesiorum 
legatos, qui auxilii petendi causa Athenas venerant, acriter in concione dixisset 
Demosthenes obsisteretque, quo minus impetraturi postulata viderentur, causa in 
diem posterum rejecta legati Demosthenem ipsum adierunt magnaque pecuniae 
summa, ne contra se diceret, redemerunt. Postridie, cum res denuo foret agenda, 
Demosthenes multa lana collo circumvoluto in concionem prodiit fingens sese 
συνάγχην, id est anginam, pati. Eamque rem impedimento esse, quo minus ex more 
diceret. Tum e populo quispiam, cui simulatio subolebat, exclamabat eum non 
συνάγχην, sed ἀργυράγχην pati. Est autem synanche morbi genus, quem vulgus 
medicorum depravate squinantiam appellat. Hunc Aretaeus Cappadox libro primo 
commemorat inter morbos acutos ostendens bifariam appellari vel κυνάγχην, quod 


id mali canibus sit familiare, vel συνάγχην, quod spiritum coartet et praefocet. 


620. I, VI, 20. Equus me portat, alit rex 


Ἵππος με φέρει, βασιλεύς με τρέφει, id est 


Me rex alit ac me portat equus. 

Refertur inter Graecorum adagia atque addunt hinc natum. Juvenis quidam sub rege 
Philippo stipendia faciebat. Is cum admoneretur, ut missionem peteret seseque a 
militia abdicaret, negavit se facturum his quidem verbis : 

Ἵππος με φέρει, βασιλεύς με τρέφει, id est 
Equus me portat, rex me alit, significans se commodissime vivere, ut qui et pedibus 
alienis ingrederetur et aliena pecunia pasceretur. Huc allusit Horatius, cum in 
Epistolis sub Aristippi persona sic ait : 

Rectius hoc et 

Splendidius multo est : equus ut me portet, alat rex. 
Quo quidem in loco Acron hujus admonet proverbii, cujus etiam meminit 
Diogegianus. Apparet e tragoedia quapiam ascitum. Est enim carmen anapesticum 


dimetrum. 


621. I, VI, 21. Etiam corchorus inter olera 


Kai κόρχορος ἐν λαχάνοις, id est Etiam corchorus inter olera. Dici solitum in 
homines nullius precii, qui tamen in numero aliquo studeant haberi. Nam κόρχορος 
oleris genus est vilissimi, quod Plinius libro vigesimoprimo in catalogo olerum 
recenset. Idem alibi commemorat inter herbas sponte nascentes. Scribit autem 
corchorum Alexandrini cibi herbam esse convolutis foliis ad similitudinem mori 
multis remediis utilem. Meminit proverbii Theophrastus libro De plantis septimo, 
capite septimo corchorum referens inter olera, quae vel cocta vel cruda possint edi, 
verum ob amaritudinem proverbio esse infamem. Suidas et Hesychius auctores sunt 
nonnullis piscem existimari corchorum, contemptissimum nulliusque precii, qualis 
sit hippurus. Aristophanes in Vespis : K&O’ ἥψαμεν τοῦ κορχόρου, id est Deinde 


corchorum attigimus. Nec hic tacuit interpres de proverbio. 

622. I, VII, 22. Graculus inter musas 


Cui non dissimile videtur Κολοιὸς ἐν ταῖς Μούσαις, id est Graculus inter 
Musas. Indoctus inter doctissimos, infantissimus inter eloquentissimos. Recte dicetur 
et in homines ostentatione falsae doctrinae sese jactitantes et viris eruditis 
impudenter obstrepentes. Est enim graculus avis minime canora, sed tamen odiose 
garrula atque obstrepera. Confine est his quod in Bucolicis ait Vergilius : Sed argutos 
inter strepere anser olores. Cygnos canoros esse sic omnium poetarum literis est 
decantatum, ut nihil sit celebratius, etiam si nemini contigit hunc audire cantum. Nec 
desunt philosophi, qui hujusce rei rationem quoque reddere conentur. Aelianus 
addit eos non canere nisi flante Favonio. Unde fertur etiam proverbium Κύκνειον 
äoua, id est Cygnea cantio. Contra anseres molesto quodam stridore obganniunt. 
Proinde cum indoctus inter eruditos garrit, in tempore usurpabitur adagium Anser 


inter olores. 
623. I, VI, 23. In lente unguentum 


Τὸν ἐπὶ φακῇ μῦθον, id est In lenticula fabulam, subaudi narras. Ubi quis 
mentionem inducit vilius cujuspiam et nihili hominis aliis de viris egregiis verba 
facientibus. Ad hunc quidem modum legitur in omnibus vulgatis exemplaribus apud 
A. Gellium libro XIIL, capite vigesimoseptimo. Verum placet Hermolai castigationi 
subscribere, qui locum hunc ita restituit, ut legat Τὸν ἐν φακῇ μύρον, id est In lente 
unguentum. Quadrat autem in hominem aut in rem quampiam, quae neutiquam in 
tempore adhibeatur 118, quibus minime congruit. Veluti si philosophum juvenum 
lascivientium convivio misceas aut inter pocula de rebus gravibus ac theologicis 
incipias disputare. Quemadmodum videlicet lenticulae, vili legumini, inepte quis 
admiscuerit unguentum. Siquidem auctore Dioscoride et oculorum aciem ebetat, 
stomacho gravis, intestinis noxia, nervis, pulmoni et capiti inimica gignit turbulenta 


insomnia. Dicetur etiam ubi plura inter se dissimilia confundentur. Verba Frontonis 

apud Gellium sunt haec: Videte tamen, ne existimetis semper atque in omni loco 
mortales multos pro multis hominibus esse dicendum, ne plane fiat Graecum illud 
de Varronis satyra proverbium Τὸν ἐν φακῇ μύρον, id est In lente unguentum. Idem 
usurpavit M. Tullius libro Ad Atticum primo. Legati, inquit, cum auctoritate 
mitterentur, qui adirent Galliae civitates darentque operam, ne eae cum Elvetiis se 
jungerent. Legati sunt Ὁ. Metellus Creticus et L. Flaccus τὸ ἐπὶ τῇ φακῇ μύρον 
Lentulus Clodiae filius. Tametsi hic quoque locus eodem mendo laborat, quo 
Gellianus 1116. Citatur autem adagium ab Aristotele in libro De sensu et sensili : 
Ἀληθὲς γὰρ ὅπερ Εὐριπίδην εἶπε σκώπτων Στράτις ὅταν φακῆν ἕψεται μὴ 
ἐπιχεῖν μύρον, id est Nam verum est, quod δἷΐ Stratis Euripidem taxans, ubi 
lenticula coquitur non oportere unguentum infundere. Quo sane loco quae portenta 
habeant nostri vulgati codices, nihil attinet hic commemorare. Citat et Athenaeus 
libro Dipnosophistarum IV : 

Παραινέσαι σφῶιν τι βούλομαι σοφόν" 

Ὅταν φακῆν ἕψητε, μὴ ᾿πιχεῖν μύρον, id est 

Vos admonere callidum quiddam volo, 

Ubi lens coquitur, unguenta ne qua infundite, 
ex Phoenissis Stratidis, comici poetae. Citat ex Sopatri Necya : 

Ἴθακος Ὀδυσσεύς, τὸ ἐπὶ τῇ φακῇ μύρον, 

Πάρεστι: θάρσει, θυμέ, id est 

Ithacensis Ulysses in lente unguentum 

Adest : aude, anime. 
Adducit et Clearchum proverbiorum collectorem, qui hoc quoque recensuerit 
proverbii titulo Τὸ ἐν φακῇ μύρον, addens extare apud Varronem complureisque 
Latinorum usos eo proverbio, quibus incognitum tamen sit, unde Varro desumpserit 
eum iambicum. Huc mihi videtur Aristophanes allusisse, cum ait ἐν Εἰρήνῃ : 

Κἀπιφυτεύσεις ἕρπυλλον ἄνω 


Καὶ μύρον ἐπιχεῖς, id est 


572 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Praeterea seres serpyllum sursum et unguentum infundes. Porro unguentum 
intelligo oleum odoratum ac velut unguentarium. Alioqui plebeium oleum 
admiscere lenti nihil prodigiosum. Athenaeus libro 11. citat hunc trimetrum ex 
Eupolide : 

Ὄψῳ πονηρῷ πολυτελῶς ἠρτυμένῳ, id est 

Conditum opipare vile malumque opsonium. 
Est autem apud scriptores hoc legumen cum primis celebre, quemadmodum bulbus, 
cepe et allium ; nonnulli etiam encomium lentis scripsere. Quaedam per se pulchra 
sunt, quae tamen sibi non congruunt. Elegantis igitur est scire quid cui conveniat. 
Diocles philosophus habitus est ὀφψοφάγος. Hic cuidam interroganti, uter piscis esset 
melior congrus an labrax — nobis dictus lupus — alter, inquit, elixus, alter assus. Sic 
Flaccus de poeta : Bello malus, utilis urbi. Quoties munus auctores dictionem hanc 
comperio varie scriptam nunc acute φακήν nunc circunflexe φακῆν, quod cum tam 
crebro occurrat, vix inscitia casuve factum videri potest. Unde conjicio φακῆν dictam 
ex contractione pro φακέαν. Nam φακέας legimus apud Athenaeum. Idem λεοντῆν 
dictam admonet pro λεοντέαν. Haec igitur quibus placet origo, malunt dicere φακῆ, 


quibus magis placet forma communis origine neglecta scripserunt φακή et φακήν. 


624. I, VI, 24. Anulus aureus in naribus suis 


Huic pene cognatum est illud quod extat in proverbiis Hebraeorum : Anulus 
aureus in naribus suis. Sic enim habetur Proverbiorum cap. ΧΙ : Circulus aureus in 
naribus suis mulier pulchra et fatua. Ubi res quaepiam per se praeclara illic 
adhibetur, ubi minime addecet. Ut si stulto contingant opes, fatuae forma, genus 
ignavo, eloquentia viro improbo, magistratus imperito. His enim rebus non modo 
non ornantur, verum etiam magis ridiculi fiunt. Olim autem anulis quibusdam aureis 
in auriculas insertis ornari sese credebant, maxime barbari. Inseritur et suillis naribus 
anulus aereus, quo minus noceant agris rostri suffossione, quae peculiaris est huic 


animanti; quapropter et agricolationem monstrasse creditur. Quod si anulum 

aureum rostro suillio inseras, res sit oppido quam ridenda. Celebratur apud Graecos 
Menandri versiculus ab hac sententia non admodum abhorrens : 

Μισῶ πονηρόν, χρηστὸν ὅταν εἴπῃ λόγον, id est 

Odi improbum, qui verba proloquitur proba. 
Huc pertinet illud, quod memorat in Noctibus A. Gellius. Cum quispiam improbatae 
famae vir sententiam dixisset reipublicae conducibilem, jusserunt eandem ab alio 
quopiam integro bonoque viro pronuntiari atque illius nomine decerni, quod 
absurdum existimarent ἃ malo viro bonum consilium aut bonam sententiam 
proficisci. His adjugendum est illud Antiphanis apud Athenaeum libro VI : 

Σαπρὸν σίλουρον ἀργυροῦς πίναξ ἔχων, id est 

Putrem silurum quadra habens argentea. 
Quidam silurum existimant eum esse, quem nunc vulgo sturionem dicimus, piscem 


multo omnium laudatissimum. 


625. I, VI, 25. In eburna vagina plumbeus gladius 


Huic confine est illud : Ἐν ἐλεφαντίνῳ κουλεῷ τὸ μολύβδινον ξίφος, id est 
In eburna vagina plumbeus gladius, natum ex Diogenis Cynici apophtegmate. Nam 
cum adolescens quispiam insigni forma foedum quiddam atque obscoenum dixisset, 


Ex eburna, inquit, vagina plumbeum gladium educis. 


626. I, VII, 26. Omnia octo 


Ἅπαντ’ ὀκτώ, id est Omnia octo. Cum nihil deesse significamus aut cum 
multa inter se similia videntur. Paroemiam hinc natam existimant. Stesichorus poeta 
in oppido Catana splendide sepultus fertur monumento diligenti quadam ratione ex 
omnibus octonis constructo, octo columnis, octo gradibus, angulis octo. Atque hinc 
proverbium increbuisse Ἅπαντ' ὀκτώ. Meminit hujus et Julius Pollux in nono agens 
de lusu taxillorum, quem aït numeris constare, in quibus sit unus, qui Stesichorus 


appelletur, nimirum octo, idque cognominis sumptum esse ab ejus monumento. Sunt 

qui dicant eum, qui Corinthios in unam civitatem coegit, cives universos in octo 
tribus distribuisse atque hinc ortum vulgi sermonem. Neque desunt qui scribant 
idque Evandro, ut citant, auctore octo deos esse, qui rerum imperent summae : 
ignem, aquam, terram, coelum, lunam, solem, Mithram, noctem. Mithram autem 
Persae eundem cum sole existimant. Rursum alii dicunt octo fuisse certaminum 
species in Olympiis atque inde ductum adagium Omnia octo. Quod si nobis quoque 
conceditur in aenigmate divinare, non absurde natum videri potest a fabula, quam 
narrat Plutarchus in commentario De daemonio Socratis. Deliis ac caeteris Graecis 
oraculo responsum fuisse apud Aegyptios ita demum malorum finem fore, si aram, 
quae in Delo erat, duplassent. Qui cum non intellexissent, quid sibi vellet oraculum, 
ridicule duplatis singulis arae lateribus imprudentes solidum octuplum effecerunt ob 
inscitiam proportionis, quae longitudine duplum reddit. Caeterum hac in re 
consultus Plato, geometriae cum primis peritus, respondit deum Graecis imperitiam 
exprobrasse, monere, ut geometriae darent operam. Delectatum apparet hoc 
proverbio Heliogabalum imperatorem, cui morem hunc fuisse scribit Aelius 
Lampridius, ut simul ad coenam vocaret octo calvos, octo luscos, octo podagrosos, 


octo surdos, octo nigros, octo praelongos et octo prapingues et obesos. 


627. I, VII, 27. Omnia idem pulvis 


Πάντα μία κόνις, id est Omnia idem pulvis. De indiscreta similitudine. 
Lucianus : Ἀλλὰ πάντα μία ἡμῖν κόνις, φασί, id est Quin nobis omnia idem, quod 
aiunt, pulvis, alludens ad defunctorum cineres, inter quos nihil apparet discriminis. 
Confine illi, quod alio demonstrabimus loco, Ejusdem farinae. Siquidem antiqui 


farinam pollinem vocabant. 


628. I, VII, 28. Currus bovem trahit 


Ἢ ἅμαξα τὸν βοῦν ἐλαύνει, id est Currus bovem trahit. De re, quae 


praepostere geritur. Veluti si uxor praescribat marito, si discipulus reprehendat 

praeceptorem, si populus imperet principi, si ratio pareat affectui. Lucianus in 
Terpsione : Νῦν dE τὸ τῆς παροιμίας ἡ ἅμαξα τὸν βοῦν πολλάκις ἐκφέρει, id est 
Nunc id evenit, quod vulgo dici solet : plaustrum saepenumero bovem ipsum aufert. 
Translata metaphora a plaustris per declive retro labentibus unaque secum bovem 


auferentibus. 


629. I, VII, 29. Ab equis ad asinos 


A ἵππων ἐπ΄ ὄνους, id est Ab equis ad asinos. Ubi quis a studiis 
honestioribus ad parum honesta deflectit, veluti si quis e philosopho cantor, e 
theologo grammaticus, e mercatore caupo, ex œconomo coquus, e fabro fieret histrio. 
Quadrabit item, ubi quis e conditione lautiore ad abjectora devenerit. Procopius 
sophista in epistola quapiam: Τὸ δὴ λεγόμενον à” ἵππων ἐπ΄ ὄνους 


μεταβεβήκαμεν, id est Juxta proverbium ab equis ad asinos transivimus. 


630. I, VII, 30. Ab asinis ad boves transcendere 


Huic diversum est illud Plautinum : Ab asinis ad boves transcendere, pro eo, 
quod est ex humiliore conditione ad ditiorum partes transire. Sic enim apud Plautum 
in Aulularia Euclio, cujus pauperculi dives quidam expetebat affinitatem : 

Venit hoc mihi in mentem, Megadore, te esse hominem divitem 

Factiosum, me item esse hominem pauperum pauperrimum. 

Nunc si filiam locassim meam tibi, in mentem venit 

Te bovem esse et me esse asellum. Ubi tecum conjuctus siem, 

Ubi onus nequeam portare pariter, jaceam ego asinus in luto, 

Tu me bos haud magis respicias natus quam si nunquam siem. 

Et te utar iniquiore et meus me ordoirrideat, 

Neutrobi habeam stabile stabulum, si quid divortii fuat. 

Asini me mordicus scindant, boves incursent cornibus. 


Hoc magnum periculum est me ab asinis ad boves transcendere. 

Hactenus Plautus. Videtur allegoria ex apologo quopiam mutuo sumpta, qui mihi in 


praesentia non sucurrit. 


630a. I, VII, 30a. Ab asino delapsus 


AT ὄνου καταπεσών, id est Ab asino delapsus. In eos dicitur, qui inconsulte 
quippiam agunt et imperite, aut in eos, qui a praesentibus commodis, quibus ob 
inscitiam uti nesciunt, excidunt. Est autem in Graecis verbis faceta allusio ad 
finitimam orationem mutato accentu ἀπὸ νοῦ, id est ἃ mente delapsus tanquam 
vecors et mentis impotens. Utitur hoc adagio Plato libro De legibus ΠῚ: Δεῖν 
φαίνεται ἔμοιγε οἷἵόνπερ ἵππον τὸν λόγον ἑκάστοτε ἀναλαμβάνειν, καὶ μὴ 
καθάπερ ἀχάλινον κεκτημένον τὸ στόμα, βίᾳ ὑπὸ τοῦ λόγου φερόμενον κατὰ 
τὴν παροιμίαν ἀπὸ τινος ὄνου πεσεῖν, id est Mihi sane videtur sermo velut equus 
undiquaque restringendus, ne tanquam os habens effrene impetu abreptus juxta 
proverbium ab asino tanquam a mente excidat. Utitur item Plutarchus in Gryllo. 
Rursum Aristophanes in Nubibus : 

Κακῶς γὰρ ὄντως εἶχες, ὥς γε μοι δοκεῖς. 

Ἵππους γ΄ ἐλαύνων ἐξέπεσον νὴ τοὺς θεούς. 

Τί δῆτα ληρεῖς ὥσπερ AT ὄνου ἐκπέσων ; id est 

Mali, ut videtur, accidit tibi quippiam. 

Ita per deos equos agens miser excidi. 

Quid haec ita ut delapsus asino blatteras ? 

Primus versus dicitur a Strepsiade danistam irridente, quod pecuniam filio suo 
mutuo datam repetat. Alter est danistae juvenem tacita illusione notantis, qui studio 
alendorum equorum pecuniam eam absumpserat. Tertius rursum Strepsiadis 
dicentis illum delirare, perinde quasi non ab equis, sed ab asino decidisset, hoc est 
ἀπὸ vov, id est a mente. Quandoquidem et Latinis mente lapsi dicuntur, qui mente 
exciderunt. Suetonius in Augusto : Rectorem quoque solitus apponere aetate parvis 


aut mente lapsis. Quidam huic quoque proverbio hujusmodi affingunt fabulam. Duo 

quidam cum in desertis locis asinum quempiam forte fortuna nasci essent, 
contendere inter sese coeperunt, uter eum uti suum domum abduceret ; nam utrique 
pariter a fortuna videbatur objectus. Hac interim de re illis invicem altercantibus 
asinus sese subduxit ac neuter eo potitus est. Atque hinc proverbium natum 
autumant. Mihi magis placet in adagio captatam fuisse allusionem, de qua diximus, 
maxime quod animadvertam grammaticis id studio fuisse, ut omnibus adagiis 
fabulam aliquam aut historiam vel commentitiam adjungerent. Ut autem Suetonius 
dixit mente lapsos, ita Ulpianus titulo De magistratibus conveniendis, facultatibus 


lapsos dixit, qui redacti essent ad inopiam. 


631. I, VI, 31. Telluris onus 


Γῆς βάρος, id est Terrae onus. De homine vehementer inutili, qui nihil aliud 
quam terram suo pondere gravet. Refertur inter adagia Graecanica natum ex 
Homero, apud quem Achilles Iliados Σ hoc pacto loquitur indigne ferens otium et 
quod non ineat praelium cum reliquis copiis : 

Ἀλλ’ ἦμαι παρὰ νηυσὶν ἐτώσιον ἄχθος ἀρούσης, id est 

Navibus assideo telluris inutile pondus. 

Rursum in Odysseae Y : 

Οἷον μέν τινα τοῦτον ἔχεις ἐπίμαστον ἀλήτην 

Σίτου καὶ οἴνου κεχρημένον οὐδέ τι ἔργων 

Ἔμπαιον οὐδὲ βίης, ἀλλ΄ αὔτως ἄχθος ἀρούρης, id est 

Quem tandem nobis erronem adducis edacem 

Enectumque fame vinique et panis egenum, 

Artibus edoctum nullis neque viribus ullis 

Pollentem ac tantum telluris inutile pondus. 

Utitur eo Plato in Theaeteto : Οἴονται γὰρ ἀκούειν ὅτι où λῆροί εἰσιν γῆς ἄλλως 
ἄχθη, id est Existimant enim se non haberi pro nugjis et inutilibus terrae oneribus. 


Nec illepidum nec prorsus, ni fallor, ἀπροσδιόνυσον est, quod memorat Athenaeus 

libro octavo : Stratonicus quidam citharoedus Corinthi peregrinabatur. Hunc cum 
anicula quaedam fixis oculis intueretur idque diu, tandem, Quid, inquit, tibi per deos 
vis mater aut quid me sic continenter intueris ? Demiror, inquit illa, si matris uterus 
te decem menses ferre potuit, cum civitas angatur unum duntaxat diem te portans. In 
tales quadraret epitaphium, quod Timocreontis Rhodii poetae, caeterum voracis ac 
bibacis, sepulchro inscriptum indicat Athenaeus libro X : 
Πολλὰ πιὼν καὶ πολλὰ φαγὼν καὶ πολλὰ κάκ' εἰπὼν 
Ἀνθρώπους κεῖμαι Τιμοκρέων Ῥόδιος, id est 
Multum edi multumque bibi, mala plurima dixi in 


Mortales, jaceo hic Timocreon Rhodius. 
632. I, VII, 32. Arabius tibicen 


Ἀράβιος αὐλητής, id est Arabius tibicen, aut Ἀράβιος ἄγγελος, id est 
Arabius nuntius. In eos dici solitum, qui a semel coeptis nunquam desistunt. Quod 
vitii Flaccus cantoribus peculiare esse scripsit, ut jussi cantare nunquam adducantur, 
ut incipiant ; si injussi coeperint, nunquam desinant. Citatur ex Menandro : 

Ἀράβιον ἄρα ἐγὼ κεκίνηκα αὐλόν, id est 
Arabiam ego Hercle tibiam excitavi. Meminit adagii Julius Pollux capite De 
loquacibus ad hunc modum: Ἀράβιος αὐλός, id est Arabia tibia. Citatur et 
Cantharus in Medea : Κιθαρῳδὸν ἐξηγείρατο Ἀράβιον, id est Citharoedum excitavit 
Arabium. Celebratur Graecis et hic versiculus de tibicine Arabio : 

Δραχμῆς μὲν αὐλεῖ, τεττάρων δὲ παύεται, id est 

Drachma canit, sed quatuor compescitur, 
quod paululo precio provocaretur ad canendum, non nisi magna mercede desisteret. 
Adagium hinc natum existimant, quod olim tibiis canendi artem non discebant 
ingenui tanquam sordidam, sed hanc sola mancipia exercebant, quae plerunque ex 
Arabia producebantur. Deinde ingenuis usqueadeo placere coepit, ut indoctus 


haberetur quisquis hujus esset rudis, donec Alcibiades tibias abjiceret oris 

deformitate conspecta ad speculum. Conveniet et in eos, qui laborant morbo, quem 
Graeci vocant ἀπεραντολογίαν, id est qui dicendi finem facere nesciunt. In quos 
extat illud Sophoclis : 

Ἀνὴρ γὰρ ὅστις ἥδεται λέγειν ἀεί, 

Λέληθεν αὑτὸν τοῖς ξυνοῦσιν ὧν βαρύς, id est 

Quicunque gaudet continenter proloqui, 


Is se gravem esse quotquot adsunt non videt. 


633. I, VII, 33. Artem quaevis alit terra 


Τὸ τέχνιον πᾶσα γαῖα τρέφει, id est Artem quaevis alit regio. Proverbialis 
sententia, qua significatum est certissimum viaticum esse eruditionem aut artificium 
aliquod. Nam haec neque eripi possunt a latronibus et, quocunque terrarum abeas, te 
comitantur nihil adferentia sarcinae. Suetonius scribit aliquando Neroni praedictum 
a mathematicis fore ut imperio destitueretur. Unde vocem ïillam Neronis 
celeberrimam extitisse: TO τέχνιον πᾶσα γαῖα τρέφει, quo maiore venia 
meditaretur citharoedicam artem principi gratam, privato necessariam. Itaque cum 
intellegeret sibi pereundum, illud identidem dictitabat : Qualis artifex pereo, velut 
indignum esset, qui tantus esset musicus, ut ubivis gentium vivere posset, qui locum 
apud Suetonium hunc secus enarrant. Idem nullo convicio magis offensus est quam 
quod quidam ïillum malum citharoedum appellasset. Idem evenit Dionysio 
Syracusano tyranno, qui imperio exutus Corinthi ludum aperuit ac pueros litteras et 
musicam docuit. Apparet autem senarium esse, quem citat Suetonius, sed paucarum 
syllabarum commutatione depravatum ; fortassis sic restituetur : 

Τὸ TÉXVLOV γε πᾶσα γαῖα ἐκτρέφει. 

Fertur inter Graecorum sententias hujusmodi senarius ab hoc proverbio non 
admodum dissidens : 

Λίμὴν ἀτυχίας ἐστὶν ἀνθρώποις TÉXVN, id est 


Ars ipsa inopiae portus est mortalibus, 

hoc est unicum confugium in egestate ars est. Unde qui sapiunt, etiam si suppetat 
abunde res familiaris, tamen liberos suos opificium aliquod discere cogunt, quo si 
contingat, ut fortuna auferat opes aut in exilium ire jubeantur, sit quo sibi victum 
parent. At nunc plerique, quibus domi nihil est, in divitum familiis posuerunt, contra 
Platonis legem. Qui scripsit Cornucopiae, Latinum citat simillimum huic 
proverbium, opinor, vulgo jactatum : Sua cuique ars pro viatico est. Honestissimum 
sane viaticum, modo ars sit honesta. Caeterum nunc passim obambulant, quibus 
nulla est ars, sed condonationes ac dispensationes, ut vocant, emptas ac revendendas 


pro viatico circumferunt. 


634. I, VI, 34. Non eras in hoc albo 


Non eras in hoc albo, hoc est Non eras in hoc numero. Translatum ab albata 
tabula, in qua quondam scribebantur nomina judicum. Plinius in praefatione 
Historiarum mundi : Cum hanc operam condicerem, non eras in hoc albo, id est non 
eras in eorum numero, quos haec lecturos credebam. Erat et album praetoris, in quo 
leges et formulae describebantur. Pandectarum libro primo titulo De edendo ex 
Ulpiano : Eum quoque edere Labeo ait, qui producat adversarium suum ad album et 
demonstret, quid dictaturus sis. Atque hoc sane loco adversarium non declarat eum, 
quicum lis est, sed tabulas ex tempore notatas memoriae gratia. In quem sensum M. 
Tullius usus est in oratione Pro Roscio idque non semel. Andreas Alciatus existimat 
legendum adversaria, non adversarium libro Dispunctionum tertio. Item secundo 
ejusdem operis libro, titulo primo multa fit mentio de albo. Quintilianus libro 
Institutionum XI: Quorum alii se ad album et rubricas transtulerunt uidelicet 
leguleios et formularios irridens, qui non ex libris jurisprudentium, sed ex albo 
praetoris juris scientiam discerent. T. Livius decadis primae libro nono : Civile jus 
repositum in penetralibus pontificum evulgavit fastosque circa forum in albo 
proposuit, ut, quando lege agi posset, sciretur. Apuleius Metamorphoseos libro VI 


meminit albi. Siquidem Jovem adlocuturum deos ita facit exordiri : Dei conscripti 

Musarum albo. Quibus in verbis mihi subesse videtur obscura quidem, sed faceta 
allusio scriptoris ad deos a poetis confictos, quasi 11 demum, in deorum numero sint, 


quos illic Musae, quibus afflati scribunt poetae, constituerint. 


635. I, VI, 35. Oleo tranquillior 


Oleo tranquillior. Hyperbole proverbialis in homines minime iracundos 
lenique ingenio praeditos a liquoris natura sumpta, quo nihil magis tacitum 
magisque lene. Plautus in Poenulo : 

Ita hanc canem faciam tibi oleo tranquilliorem. 

Est autem usqueadeo tranquilla olei natura, ut mare quoque rem omnium 
saevissimam tranquillet, atque ob id urinantes aïunt oleum ore spargere, quod 
mitiget elementi naturam asperam lucemque deportet. Auctor est Plinius libro 
secundo. Idem confirmat Plutarchus et cur ita fiat, rationem reddit in libello De 
causis naturalibus. Rursus in Convivialium quaestiuncularum decade sexta causam 
adferens, cur Homerus inter tot liquores oleum duntaxat appellarit ὑγρόν, id est 
humidum sive liquidum, ostendit oleo nihil inesse asperum, sed undique lene esse et 
ob id maxime reddere imagines more speculorum. Praeterea nec motum aut 
percussum strepit quemadmodum humores reliqui nec luctatur cum igni, sed tacite 
pascit. Denique non est alius liquor, qui tam late diffundatur, cum inungitur corpori, 
aut serius siccescat aut aeque molliat ac leniat. Utitur hoc adagio et Plato in Theaeteto 
de scientia, placida ingenia, quae leniter ac tranquille ad disciplinas et disputationes 
accedunt, oleo molliter fluenti comparans : Ὁ δὲ οὕτω Λλείως τε καὶ ἀπταίστως καὶ 
ἀνυσίμως ἔρχεται ἐπὶ τὰς μαθήσεις καὶ ζητήσεις μετὰ πολλῆς τῆς πραότητος 
οἷον ἐλαίου ῥεῦμα ἀψοφητὶ ῥέοντος, ὥστε θαυμάσαι τὸν τηλικοῦτον ὄντα ταῦτα 
διαπράττεσθαι, id est At hic adeo leniter ac circumspecte simulque expedite 
ingreditur ad disciplinas quaestionesque multa cum mansuetudine olei in morem 


citra strepitum fluentis, ut admireris tantus cum sit haec ad eum modum agere. 

636. I, VII, 36. Auricula infima mollior 


Huic simillimum, quod M. Tullius usurpat in epistolis ad Q. fratrem libro 
secundo, Tu, inquiens, quemadmodum me censes oportere esse in republica et in 
nostris inimicitiis, ita et esse et fore auricula infima scito molliorem. Ammianus libro 
decimonono : In aliis nimium severus in hoc titulo ima, quod aïunt, auricula mollior. 
Translata metaphora ab ea auriculae parte, qua non est aliud in humano corpore 
mollius aut flexibilius lentiusque, ut quae nec osse rigeat neque carthilagine durescat 


neque neruis intendatur. 


637. I, VII, 37. Apio mollior aut mitior 


Ἀπίου πεπαίτερος, id est Apio mitior. Simili figura dictum est a Theocrito : 
Kai θὴ μὰν ἀπίοιο πεπαίτερος, id est 
Etiam certe apio mansuetior. 


Est autem apius Graecis raphanus aut pyri genus. 


638. I, VII, 38. Spongia mollior 


Ejusdem est generis Τῆς σπογγιᾶς μαλακώτερος, id est Spongia mollior. Sic 
enim assentator quispiam loquitur apud comicum quempiam citante Plutarcho in 
commentario De discrimine adulatoris et amici : 

Ἐμέ, Νικόμαχε, πρὸς τὸν στρατιώτην τάξατε, 

Ἂν μὴ ποιήσω πέπονα μαστιγῶν ὅλον, 

Ἂν μὴ ποιήσω σπογγιᾶς μαλακώτερον 

Τὸ πρόσωπον, id est 

Nicomache, me isti militi opponas velim, 

Nisi pepona loris, quantus est, effecero, 

Nisi spongia illi molliorem qualibet 


Reddidero vultum. 

Ad eundem modum dicebant pepone mollior. Theopompus apud Athenaeum libro 
secundo : Μαλακώτερα πέπονος καὶ σικύου μοι γέγονε, id est Molliora mihi 
pepone et cucumere facta sunt. Ad hanc formam pertinet, quod idem citat ex 
Epicharmo : Πραὕτερος ἔγωγε μαλάχης, id est Mitior equidem malua, quod ea 
herba vim habeat leniendi. Item cinaedo mollior. Plautus in Aulularia : 
Ita fustibus sum mollior magis quam ullus cinaedus. 

Nam prisci saltatores et pantomimos cinaedos vocabant, quod cum gestulatione 
canerent. Similiter Catullus : 


Cinaede Thalli mollior cuniculi capillis. 


639. I, VII, 39. Felicibus sunt et trimestres liberi 


Τοῖς εὐτυχοῦσι καὶ τρίμηνα παιδία, id est 

Felicibus sunt et trimestres liberi. 
Senarius proverbialis in principum ac divitum felicitatem, quibus per adulationem 
omnia laudi vertuntur quique 5101 nihil non licere putant, adeo ut quod in homine 
plebeio perinde ut summum scelus damnatur, in illis uirtutis titulo celebretur. Unde 
nata sit paroemia, Suetonius Tranquillus declarat Claudii Caesaris vitam his verbis 
exordiens : Patrem Claudii Caesaris Drusum, olim Decimum, mox Neronem 
praenomine, Livia, cum Augusto gravida nupsisset, intra mensem tertium peperit, 
fuitque suspicio ex vitrico per adulterii consuetudinem procreatum. Statim certe 
vulgatus est versus 

Τοῖς εὐτυχοῦσι καὶ τρίμηνα παιδία, id est 

Potentibus sunt mensium et partus trium. 
Nam mense septimo, decimo et undecimo legitimi sunt partus, quarto et octavo 
neque vitales fere et perquam rari; mense tertio nulli partus editi leguntur. Auctor 


Plinius lib. VIT, ca. 5. 

640. I, VII, 40. Aurem vellere 


Aurem vellere veteres dicebant admonere a prisco ritu sumpta figura, quo in 
jus ducturi quempiam aurem vellicabant attestantes eum, quem quasi testem 
meminisse volebant. Inde Horatianum illud in Sermonibus : 

Et licet antestari, ego vero 

Oppono auriculam. 

Siquidem ut frons antiquitus erat sacra Genio, veluti scribit in Maronis Silenum 
Servius, ut digiti Minervae, genua Misericordiae, ita auris Memoriae deae, quam 
Graeci Μνημοσύνην vocant. Vergilius in Sileno : 

Cum canerem reges et praelia, Cynthius aurem 

Vellit et admonuit : pastorem, Tityre, pingues 

Pascere oportet oves, diductum dicere carmen. 

Quod imitatus Calphurnius in Bucolicis : 
Vellit nam saepius aurem 
Invida paupertas et dicit vilia cura. 
Non nihil decoris adjunxit proverbio Calphurnius, quod ad rem transtulit. 
Quanquam potest paupertas hoc loco pro dea accipi. Seneca libro De Beneficiis 
quarto: Nec tanquam munus dabo, sed verba mea redimam et aurem mihi 
pervellam; damno castigabo promittentis temeritatem. Rursus libro 5.: Loquar 
mecum et mihi aurem pervellam, hoc est ero mihi ipsi monitor, ne similiter peccem. 
Utitur in hunc modum et aliis aliquot locis ut in epistola quadam : Sit ergo aliquis 


custos et aures subinde pervellat abigatque rumores et reclamet populis laudantibus. 


641. I, Vu, 41. Alter Hercules 


Proverbialis hyperbole Οὗτος ἄλλος Ἡρακλῆς, id est Hic alter Hercules. De 
viro praestrenuo ac laborum tolerantissimo. Extat hoc titulo fabula quaepiam ex 


Menippeis Terentii Varronis, mirum ni proverbiali. Aristoteles libro Moralium 

Eudemiorum vii. : Ὁ γὰρ φίλος βούλεται εἶναι, ὥσπερ ἡ παροιμία φησίν, ἄλλος 
Ἡερακλῆς, ἄλλος οὗτος, id est Nam amicus cupit esse, sicuti proverbio dicitur, alter 
Hercules, alter hic. Plutarchus scribit id cognominis vulgo Theseo attributum, quod 
multa fortiter patraret exemplo Herculis. Laertius in vitis philosophorum ostendit et 
Cleanthem philosophum alterum Herculem vulgo dictum fuisse, quod esset omnium 
laborum patientissimus, adeo ut noctu hauriendo e puteo aquam victum diurnum 
pararet, unde et Φρεάντλης dictus pro Cleanthe et nihilo tamen segnius egregiam 
operam interdiu navaret philosophiae. Clearchus apud Zenodotum aliam fabulam 
adfert, unde hoc sit natum adagium. Aït enim Briareum, qui et ipse Hercules dictus 
est, profectum Delphos sublatis inde thesauris aliquot ac monumentis ex 115, quae eo 
in loco servabantur, juxta veterem quandam consuetudinem ad columnas, quas 
Herculis cognominant, sese contulisse atque itidem 11115, quae illic erant, fuisse 
potitum. Deinde Tyrium Herculem venisse Delphos, ut oraculum consuleret, 
deumque respondisse Οὗτος ἄλλος Ἡρακλῆς, id est Hic alter Hercules, atque 
oraculum in adagionem abiisse. Nec desunt, qui hujus dicti originem referant ad 
Titormum quendam bussequam, qui multis exemplis Milonem superarit. Is se 
profitens superatum sublatis in coelum manibus dixit : Ὦ Ζεῦ, μὴ τοῦτον Ἡρακλῆν 
ἡμῖν ἔτερον ἔσπειρας ; id est O Jupiter, num hunc nobis Herculem alterum 
genuisti ? Huc pertinet illud Theocriti in Pastoribus : 

Φαντί νιν Ἡρακλῆι βίην καὶ κάρτος ἐρίσδεν, id est 

Viribus Alcidae hunc certare et robore dicunt. 
Subjicitque pastor : 

Κήμ’' ἔφαθ’ à μάτηρ Πολυδεύκεος ἦμεν ἀμείνω, id est 

Me quoque Pollucem mater praecellere dixit. 
Erat enim hic excellens in pugilum certamine. Et Graeculus adulator apud Juvenalem 
divitem imbecillum Herculi aequat Antaeum procul ἃ tellure tenenti. Macrobius libro 
Saturnalium ΠῚ scribit in hunc modum : Salios autem Herculi propter ubertatem 


doctrinae altioris assignat, quia is deus et apud pontifices idem qui et Mars habetur. 

Et sane ita Menippea Varronis affirmat, quae inscribitur Ἄλλος οὗτος Ἡρακλῆς 
quia, cum de Hercule multa loqueretur, eundem esse ac Martem probavit. Apud 
Latinos quoque Ruticello cuidam prodigiosis viribus Herculis nomem attributum. Is 
mulum suum tollebat, ut scribit M. Varro citante Plinio libro vi. At Hippocrati 
medico, quod pestilentiam ab Illyriis venientem praedixisset, dimissis ad 
auxiliandum circa urbem discipulis, Graecia ob meritum eosdem decrevit honores 
quos Herculi ; nam et is ἀλεξίκαικος habitus est. Auctor idem Plinius eodem libro. 
Quin nomen hoc Herculis videtur vulgari sermone ad omnes viros egregie fortes 
transferri solere non aliter quam Catonis ad graves et sapientes. Nam Varro 
quadragintatres Hercules enumerat additque hoc nomine honoratos fuisse omnes, 
qui fortiter quippiam egissent. Testatur et Macrobius in Saturnalibus hoc nominis 
compluribus fuisse commune et ante Amphitryonis privignum. Sic et Achilles 
appellabantur insigni fortitudine duces, quorum de numero fuit Lucius Sicinius 
Dentatus ob ingentem fortitudinem Romanus Achilles appellatus, quod centum et 
viginti praeliis cum hoste pugnasset nec ullam haberet cicatricem aversam. Auctor A. 
Gellius libro secundo, capite undecimo. Denique rationem aut argumentum 


Achilleum vocant, quod sit insuperabile et insolubile. 


642. I, VI, 42. Bipedum nequissimus 


Bipedum nequissimus, de homine vehementer improbato quique vel pecudes 
nequitia superet. Dictum est in Regulum quendam oratorem, quem Plinius in 
Epistolis subonde suis pingit coloribus, ubi et adagium hoc refertur. Sed ante hunc 
Cicero torserat in Clodium in oratione Pro domo sua: Hoc tu proscriptore, hoc 
consiliario, hoc ministro, omnium non bipedum solum, sed etiam quadrupedum 
impurissimo rempublicam perdidisti. Consimili figura Alexander imperator apud 
Aelium Lampridium : Nuper certe, patres, meministis, cum 1116 omnium non solum 
bipedum, sed etiam quadrupedum spurcissimus Antonini nomem praeferret, 


Heliogabalum significans imperatorum unum omnium effoeminatissimum et quem 


587 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


optimo jure Romanum Sardanapalum possis dicere. Addit autem in hoc sermone 
nominis generalitas gratam quandam et novam ἔμφασιν, quemadmodum et nullum 


animal pro nullo homine vulgo dicimus. 
643. I, VI, 43. Adamantinus 


Ἀδαμάντινος, id est Adamantinus pro eo, quod est inexorabilis aut 
infatigabilis. Huic proverbio incredibilis hujus lapidi duricies locum fecit, de qua 
Plinius libro XXXVII scribit ad hunc modum : Incudibus adamantes deprehenduntur 
ita respuentes ictum, ut ferrum utrinque dissultet incudesque etiam ipsae dissiliant. 
Quippe duritia inenarrabilis est simulque ignium victrix natura et nunquam 
incalescens. Unde quicquid invictum atque inexpugnabile, id adamantinum 
vocamus. Hesiodus : 

Ἀλλ’ ἀδάμαντος ἔχει κρατερόφρονα θυμόν, id est 

Durus at his animus solido ex adamante creatus. 

Theocritus in Amaryllide : 
Καί κέ μ’ ἴσως ποτίδηῆ ἐπεὶ οὐκ ἀδαμαντίνα ἐντί, id est 
Me quoque respiciet neque enim est adamantina forsan. 
Eodem pertinet, quod Homerus Vulcanum fingit adamantinis vinculis irretientem 
Venerem et Martem, quod Maro portas et columnas inferorum ex adamante 
fabricatus est. Socrates in Gorgia Platonis rationes adamantinas vocat, id est 
inexpugnabiles. Rursus libro De republica X. ἀδαμαντίνως ἔχειν dicit pro firmiter 
tenere : Ἀδαμαντίνως δεῖ δὴ τὴν ταύτην δόξαν ἔχοντα εἰς Ἅιδου ἰέναι, id est 
Oportet nimirum adamantine sententiam hanc obtinentem ad inferos proficisci. 
Plutarchus in vita Dionis : Ἐκ δὲ τούτου προϊοῦσα καὶ νεμομένη κατὰ μικρὸν ἡ 
περὶ τὸ πειράκιον ἄνεσις τοὺς ἀδαμαντίνους δεσμοὺς ἐκείνους, οἷς ὁ 
πρεσβύτερος Διονύσιος ἔφη δεδεμένην ἀπολιπεῖν τὴν μοναρχίαν ἐξέτηξε καὶ 


διέφθειρειν, id est Ex hoc autem progressa ac paulatim serpens circa adolescentem 

remissio adamantina illa vincula, quibus senior Dionysius dixerat se relicturum 
astrictam monarchiam solvit ac perdidit. Horatius in Odis : 

Quis Martem tunica tectum adamantina. 
Item alibi : 

Si figit adamantinos 
Summis verticibus dura necessitas 
Clavos. 
Itidem Augustinus adversus Manicheum : Sed cum ostendere coepero certas 
necessariasque rationes, quae illas propositiones adamantinis, ut dicitur, catenis 
innexae consequuntur. Denique scriptoribus aliquot propter infatigatam studii 
tolerantiam adamantini cognomen inditum ut Didymo grammatico et Origeni 
theologo. In consimilem sensum usurpat Pindarus in Isthmiis encomio quinto 
laudans Lamponem quendam inter fortes fortissimum, qualis est Naxia cos inter 
reliquas : 
Φαίης κέ νιν ἄνδρ' ἐν ἀθληταῖσιν ἔμμεν 

Ναξίαν πέτραις ἐν ἄλλαις 

Χαλκοδάμαντ' ἀκόναν, id est 
Diceres sane eum virum inter athletas esse Naxiam in caeteris saxis ferrique 
domitricem cotem. Plinius libro XXXVI, capite VII meminit Naxii marmoris, quod 
diu fuit in precio et hinc cotes dictas naxias, quae in insula Cypro nascerentur. Est 
autem Naxus una Cycladum haud procul ἃ Paro, cujus marmora celebrantur ob 
candorem. Pindari interpres ponit Naxum hanc in Creta, quid secutus incertum. 
Plinius ponit Naxum oppidum in Sicilia. Stephanus indicat hoc nomen, ut pleraque 
sunt, compluribus locis esse commune. Addit Creticam cotem appellatam Naxiam, 
quae eadem dicta sit vaëlac. Subindicat autem hoc proverbium magis pertinere ad 
dijudicandum et prodendum, quod fallebat, quam ad robur, quemadmodum ante de 
Lydio lapide diximus. Unde considerandum, an in Plinio pro Cypro legendum sit 


Creta aut Naxo. 

644. I, Vu, 44. Ferreus, aheneus 


Simili figura ferrea atque ahenea dicuntur, quae solida firmaque significamus. 
Vergilius : 

Non mihi si centum linguae sint oraque centum, 

Ferrea vox. 
Quo quidem in loco videtur expressisse illud Homericum ex secundo Iliados libro : 

Οὐδ’ εἴ μοι δέκα μὲν γλῶσσαι δέκα δὲ στόματ’ εἶεν, 

Φωνὴ δ΄ ἄρρηκτος, χαλκοῦν δέ μοι ἦτορ ἐνείη, id est 

Non mihi si sint ora decem totidem quoque linguae, 

Vox infracta animusque mihi simul aereus adsit. 
Horatius in prima epistola : 

Hic murus aheneus esto. 

De decreto animi non convellendo. 
Homerus Iliados X : 

Ἢ γὰρ σοί γε σιδήρεος ἔνδοθι θυμός, id est 

Ferrea nimirum tibi mens in pectore clausa est. 

Idem Odysseae E : 
Οὐδέ μοι αὐτῇ 
Θυμὸς ἐνὶ στήθεσσι σιδήρεος, ἀλλ’ ἐλεήμων, id est 
Neque enim mihi scilicet ipsi 

Ferreus est animus sub pectore sed miserescens. 
Et Iliados Ψ, σιδήρεον μένος τοῦ πυρός, id est ferream incendii vim, dixit. 

Ἐν δὲ πυρὸς μένος ἧκε σιδήρεον, id est 

Ferrea vero ignis venit in praecordia virtus. 
Paulo diversius est, quod Cicero Attilium ferreum scriptorem vocat pro duro atque 
imperito. Nam in artibus dura dicuntur, quae parum sunt artificiosa, contra mollia, 


quae summa arte perfecta. Verba M. Tullii libro De Finibus primo sunt haec: 

Electram tamen male conversam Attilii mihi legendam putem. De quo Licinius : 
ferreum scriptorem. Verum opinor scriptorem, ut tamen legendus sit. Eundem in 


libris De divinatione durissimum et malum poetam vocat. 


645. I, VIT, 45. Cornea fibra 


Neque dissimili figura dixit Persius : Neque enim mihi cornea fibra. Nam 
cornua et durissima sunt et sensu carent quemadmodum et ungues. Quanquam 
potest et a corno arbore corneum dici, cujus lignum durissimum esse constat. Persii 
carmen in prima satyra sic habet : 

Non ego cum scribo, si forte quid aptius exit, 

Quando haec rara avis est, si quid tamen aptius exit, 

Laudari metuam ; neque enim mihi cornea fibra est. 

Unde qui carents humanis affectibus robur, adamantem, silicem, ferrum, cornu in 


pectore gestare dicuntur. 


646. I, VII, 46. Ajacis risus 


Αἰάντεος γέλως, id est Ajacinus risus. In eos, qui temere ac vecorditer rident. 
Id quod apposite dicetur in homines mortiferis voluptatibus gaudentes brevi 
perituros aut qui malefactis gaudent mox poenas daturi. Cujusmodi risum eleganter 
describit Homerus in Odysseae Y : 

Μνηστῆρσι δὲ Παλλὰς Ἀθήνη 

Ἄσβεστον γέλον ὦρσε, παρέπλαγξεν δὲ νόημα: 

Οἱ δ΄ ἤδη γναθμοῖσι γελοίων ἀλλοτρίοισιν, 

Αἱμοφόρυκτα δὲ δὴ κρέα ἤσθιον, ὄσσε δ' ἄρα σφέων 

Δακρυόφιν πίμπλαντο, γόον δὲ ὠίετο θυμός, id est 

Deinde procis risum commovit diva Minerva, 

Haud compescendum mentemque excussit, at illi 


Protinus attoniti malis risere alienis. 

Mandunt interea tabentes sanguine carnes. 

Lumina complentur lachrymis mens anxia moeret. 
Adagium natum est ex historia Ajacis. Is adeo graviter tulisse legitur Ulyssem sibi 
praelatum in capessenda successione armorum Achillis, ut prae dolore in insaniam 
versus sit. Itaque gladio destricto in gregem pecorum insiliit existimans sese 
Graecorum copias caedere. Tum duos quosdam maximos sues a trabe suspensos 
flagris cecidit arbitrans hos esse Agamemnonem atque Ulyssem, quorum alteri ut 
judici, alteri ut victori potissimum erat iratus. His igitur suibus plurimo cum risu 
insultavit addens convicia quaecunque suggerebat splendida bilis. Deinde postea 
quam resipuisset partim pudore partim metu sibi mortem conscivit. Nec 
intempestiviter torquebitur in eos, quibus risus oboritur nulla de causa, quem vulgo 
dicunt aut insaniae aut stultitiae argumentum esse. Attestatur et senarius ille 
proverbialis : 

Γελᾷ δ’ ὁ μῶρος, κἄν τι μὴ γελοῖον ἢ, id est 


Ridet fatuus, ut nulla risus causa sit. 


647. I, VI, 47. Canis vindictam 


Κυνὸς δίκην, id est Canis vindictam. Macedonicum adagium in eos, qui 
praeter expectationem poenas dant 115, quos aliquando laeserunt. Natum ab 
Euripidis tragici poetae interitu. In Macedonia vicus quispiam est, qui Thracum 
dicitur, propterea quod olim a Thracibus sit inhabitatus. Hic cum canis quidam 
Archelai regis aberrasset, Thraces de more suo mactatum sacrificarunt ac 
devovarunt. Quod ubi comperisset Archelaus, talentum eis mulctam dicit. Verum 
cum illi solvendo non essent, Euripidem subornarunt, qui regem exorarent, ut sibi 
mulctam remitteret ita ut fecit. Postea vero cum Euripides in silva quadam solus 
esset et Archelaus a venatu reverteretur, canes Euripidem cinctum discerpserunt 
devoraruntque. Existimatum est autem eos canes ex eo prognatos fuisse cane, quem 


Thraces sacrificarant. Hinc adagium apud Macedonas increbuit Canis vindictam, 

subaudiendum passus est aut aliud commodius. Valerius Maximus libro ix., capite 
De morte non vulgari refert Euripidem, cum ab Archelao rege Macedonum coenae 
adhibitus fuisset, domum a convivio repetentem a canibus fuisse discerptum. Eos 
canes ab aemulo quopiam immissos fuisse confirmat A. Gellius Noctium Atticarum 
libro xv., capite vigesimo. Suidas addit hos aemulos fuisse Arrideum Macedonem et 
Cratevam Thessalum poetam, quos Euripidis gloria urebat. Hi finxerunt eum a regiis 
canibus dilaceratum fuisse. Sunt qui narrent eum non a canibus, sed a mulieribus 
fuisse dilaniatum, cum intempesta nocte Craterum adolescentem peteret, Archelaïi 
amasium. Testatur enim et Gellius Euripidem μισογύνη, id est mulierum osorem, 
fuisse. Sed quod ad superiorem attinet opinionem, fabulam non usquequaque 
dissimilem narrat Plutarchus in dialogo De comparatione terrestrium animantium et 
marinorum. Pyrrhus, inquit, rex iter faciens canem repperit corpus hominis interfecti 
servantem, cumque cognovisset eum tertium jam diem impastum manere nec a 
cadavere divelli, jussit extinctum sepeliri, canem secum adducendum curavit. Paucis 
post diebus militum delectus est actus omnesque regem sedentem praeteribant. 
Aderat et canis quietus interim, donec domini interfectores praetereuntes conspicatus 
est. In hos protinus iratus cum clamore irruit ac saepius allatravit subinde respectans 
Pyrrhum, adeo ut non solum ipsi Pyrrho, sed et omnibus, qui aderant, suspicio 
nasceretur. Proinde cum et aliae nonnullae conjecturae, ita ut fit, accederent aliunde, 
duo comprehensi sunt et facinus confessi supplicio sunt affecti. Addit et Hesiodi 
interfectores ab ipsius cane proditos supplicium dedisse. Subjicit his quod memoria 
dicit accidisse. Quidam irrupit in Aesculapii templum sublatis aureis et argenteis 
aliquot monumentis clam et ignotus, ut putabat, aufugit. At canis, templi custos, cui 
nomen Capparus -- nam indignus qui periret ἀνώνυμος — cum videret neminem 
aedituorum sua voce commoveri, fugientem sacrilegum est insecutus ac primum 
quidem saxis petitus haud tamen discedebat. Exorto die non accedebat propius, sed 
procul oculis observans sectabatur nec cibum objectum capiebat. Rursum juxta 


dormientem cubabat et ipse et abeuntem ad consimilem modum insequebatur. Quod 

si qui viatores fuissent obvii, iis cauda adblandiebatur, in illum unum latrabat ac 
saeviebat. Haec cum ab aliis alii didicissent simulque et canis et hominis figuram 
cognovissent, sacrilegum apprehenderunt et ad supplicium duxerunt cane 
praecedente hilari jam ac gestiente, quod maleficum esset venatus. Unde ei cani de 
publico pastus decretus est ejusque rei cura sacerdotibus mandata. 

Verum ut ad proverbium redeamus, apparet apte dici posse et in hunc 
sensum, quoties auctor illati mali dissimulatur. Veluti cum veneno tollitur inimicus 
et spargitur in vulgum rumor illum febri perisse, aut cum princeps immissis in aedes 
alicujus satellitibus omnia diripit et fama dissipatur a latronibus fuisse spoliatas, aut 
cum tyrannus subvertit eum, cui male vult, deinde facti invidia confertur in 
magistratus, tanquam illo inscio fecerint. Videtur hinc fluxisse, quod hodie passim 
apud Germanos dictitant, ubi quid accidit incommodi certi incerto auctore quodque 


nemini possis imputare, id canis accidisse morsu. 


648. I, VII, 48. In tuo regno 


Quod cujusque privatum est, regnum ejus dicitur. Inde et Meliboeus 
Vergilianus : 

Post aliquot, mea regna, videns mirabor aristas. 
Scaevola apud Ciceronem in Oratore : Id nisi in tuo regno essemus, non tulissemus, 
id est in tua villa. Nam Crasso loquitur in Tusculano, quae villa tum erat Crassi. 
Quinetiam vulgo jactatur adagium suae quenque domi regem esse, quod tamen ab 
ipsa usque antiquitate manasse videtur. Quandoquidem apud Homerum Odysseae 
A versiculus hic extat : 

Αὐτὰρ ἐγὼν οἴκοιο ἄναξ ἔσομ' ἡμετέροιο, id est 


Aedibus in nostris ego regem gessero sane. 

649. I, VII, 49. In tuo loco et fano est situm 


In tuo loco et fano legitur apud Plautum pro eo, quod est in tua potestate, tuo 
arbitrio, tua tutela, tua manu. Translatum a fanis et lucis numinibus dicatis. Nonnihil 
diversum est quod ait M. Tullius in oratione pro Aulo Cecinna : In meis castris 


praesidiisque versaris, id est mecum facis et pro me pugnant quae dicis. 


650. I, VII, 50. Intra suas praesepes 


Simili figura dicit Plautus in Cassina : 
Scit, si id impetret 
Futurum quod amat intra praesepeis suas, 
pro eo, quod est certum ac paratum. Nam quod intra septa nostra clausum sit, id tuto 
certoque possidemus. Dictum est autem in senem dantem operam, ut ancilla quam 
amabat villico suo nuberet hoc quidem consilio, ut insciente uxore, cum liberet, ea 
ruri potiretur. Idem in Rudentibus : 


Ad herum arbitrum vocat me hic intra praesepes meas. 


651. I, VII, 51. In aere meo est 


Quem nobis officiis obstrictum significamus ita, ut jam totus certoque noster 
sit, eum in aere nostro dicimus esse. Nam antiquitus omnis pecunia aerea erat auri 
usu nondum reperto in feriendis nomismatis. Memini legere apud Ciceronem libro 
Epistolarum familiarium decimotertio : Et mehercle semper sic in animo Παρ] te in 
aere meo esse propter Lamiae nostri conjunctionem et singularem necessitudinem. 
Item libro decimoquinto : Marcum Fabium, quod mihi amicum tua commendatione 
das, nullum in eo facio quaestum. Multi enim anni sunt, cum ille in aere meo est et a 


me diligitur. 

652. I, VII, 52. Α teneris unguiculis 


Ἀπὸ τῶν ἁπαλῶν ὀνύχων, id est Α teneris unguiculis, pro eo, quod est a 
prima pueritia. Translatum a catulis, quorum unguiculi nondum duruerunt. M. 
Tullius : A teneris, ut Graeci dicunt, unguiculis. Flaccus in Odis : 

Et incestos amores 

De tenero meditatur ungui. 

Plutarchus in libello De puerorum institutione : Ὡς ἂν ἔνδοθεν καὶ τὸ δὴ λεγόμενον 
ἐξ ὀνύχων ἀγαπῶσι τὰ τέκνα, id est Ut intrinsecus et quod dicitur ab unguiculis 
ament liberos, hoc est ἃ prima statim infantia. De matribus loquitur, quae suis 


uberibus lactant foetus suos. 


653. I, VII, 53. Ab incunabulis 


Eundem habet sensum Ab incunabulis, id est a primis vitae rudimentis. 
Plautus : 

Sed hic servus Carysto huc qui advenit, quid sapit 

Usque a cunabulis ? 
Item Titus Livius : Ab incunabulis imbutum odio tribunorum. M. Tullius oratoris 
incunabula vocat primam illam a fundamentis institutionem. Et Vergilius : Gentis 
cunabula nostrae. Aurelius libro Pandectarum primo, titulo De officio praefecti 
praetorio : His cunabulis praefectorum auctoritas initiata intantum meruit augeri, ut 
appellari a praefectis praetorio non possit. Aristoteles in Ethicis libro secundo dicit ἐκ 
νηπίων, ἐκ νέων. Quorum posterius citat ex Platone. Est autem is locus apud 
Platonem libro De legibus decimo : Νῦν οὖν πειθόμενοι τοῖς μύθοις, οὗς ÈK νέων 
παίδων ἔτι ἐν γάλαξι τρεφόμενοι τροφῶν TE ἤκουον καὶ μητέρων etc. id est Nunc 
vero credentes fabulis, quas ἃ pueris cum adhuc lacte aleremur a nutricibus ac 


matribus audivimus. Similiter et crepundia pro prima aetate accipiuntur. 

654. I, VII, 54. Cum lacte nutricis 


Cognatum est his, quae superius retulimus. Ab incunabulis, A teneris 
unguiculis. Cicero Tusculanarum quaestionum libro ΠῚ: Nunc autem simul atque 
aediti in lucem et suscepti sumus, in omni continuo pravitate et in summa 
opinionum perversitate versamur, ut pene cum lacte nutricis errorem suxisse 


videamur. 


655. I, VII, 55. Ante victoriam encomium canis 


Πρὸ τῆς νίκης τὸ ἐγκώμιον ἄδεις, id est Ante victoriam encomium canis. In 
eum, qui praepropere gloriatur re nondum confecta. Nam apud Graecos, qui rem 
strennue gessissent in bello, oratione quapiam aut carmine laudabantur ; quae 
laudatio proprie encomium dicitur. Extat enim Theocriti carmen in laudem 
Ptolemaei, cui titulus Encomium, et Luciani Demosthenis encomium. Apud 
Romanos ovationes, supplicationes, triumphi praemia virtutis erant ; unde liceat 
dicere Antequam viceris, trumphum paras. Platon in Lyside : Πρὶν νενικηκέναι 
ποιεῖς TE καὶ ᾷδεις εἰς ἑαυτὸν ἐγκώμιον, id est Priusquam viceris, et facis et canis de 
teipso encomium. Non abludit hinc, quod ait Plato in Theaeteto : Φαινόμεθα 
ἀγεννοῦς ἀλεκτρυόνος δίκην πρὶν νενικηκέναι ἀποπηδήσαντες ἀπὸ τοῦ λόγου 
ἄδειν, id est Videbimur galli ignavi more, priusquam vicerimus a sermone 
desilientes canere. Siquidem hic mos animanti cantu victorem se testari. Huc pertinet 
illud, quod alibi retulimus ex Solonis auctoritate : Ὅρα τέλος μακροῦ βίου. Tum 
illud Pindari in Isthmiis : 

Ἔστιν δ’ ἀφάνεια τύχας καὶ μαρναμένων, 

Πρὶν τέλος ἄκρον ἱκέσθαι, id est 
Est autem ïincerta fortuna etiam pugnantium, priusquam ad summum finem 


perveniatur. 

656. I, VII, 56. Omnes attrahens ut magnes lapis 


Πάντας y ὑφέλκων οἷα Μαγνῆτις λίθος, id est 

Cuncta attrahens haud aliter ac Magnes lapis. 
Hoc carmen Suidas citat ex Piside. Videtur proverbiale. Metaphora ducta a natura 
lapidis ferrum ad se trahentis et attractum tenentis, quem quidam eundem putant 
cum eo, quem Heracleum vocant, cujus alibi mentionem fecimus in proverbio Lydius 
lapis. Hoc miraculi Plinius verbis attollit lib. XXXVI, cap. XVI ad hunc modum : Quid 
lapidis rigore pigrius ἡ Ecce sensus manusque tribuit ill Quid ferri duritia 
pugnacius ? Sed cedit et patitur mores trahiturque ἃ magnete lapide domitrixque, illa 
rerum omnium materia ad inane, nescio quid, currit atque ut propius venit assistit 
teneturque et complexu haeret. Sideriten ob hoc alio nomine appellant, quidam 
Heracleon. Magnes appellatus est ab inventore, ut auctor est Nicander, in India 
repertus. Hactenus Plinii verba reddidimus. Inter multas magnetis species 
Aethiopicum commemorat attractu usqueadeo efficaci, ut non ferrum modo, 
verumetiam alterum magnetem ad se trahat. Eoque tantus hujus lapidis honos, ut 
argento expendi soleat. Commemorat et haematiten non perinde in attrahendo ferro 
violentum, sed alio insignem miraculo. Siquidem ut est colore sanguineo -- nam hinc 
etiam vocabulum -- ita, si teratur, sanguinem reddit. Hujus igitur lapidis tam 
prodigiosa vis proverbio locum fecit. Citat Suidas Euripidem ex Oeneo : 

Ὥστε Μαγνῆτις λίθος 
Τὴν δόξαν ἕλκει καὶ μεθίστησιν πάλιν, id est 
Sic uti Magnes lapis 

Mentem trahit transfertque rursum ac dimovet. 
Confine est illi, quod alibi diximus, 

Ἐφ’ ἑαυτὸν ἕλκων ὥστε καικίας νέφος, id est 


Ad se attrahens, ut caecias nubes trahit. 

657. I, VI, 57. In silvam ligna ferre 


In silvam ligna ferre est aliquem 115 rebus augere velle, quibus ipse maxime 
abundet. Horatius in Sermonibus : 

Atque ego cum Graecos facerem natus mare citra 

Versiculos, vetuit me tali voce Quirinus 

Post mediam noctem visus, cum somnia vera : 

In silvam non ligna feras insanius ac si 

Graecorum malis magnas implere catervas. 
Eadem ratione dicimus: In mare deferre aquam, quorum utrunque nos in 
epigrammate quodam conjunximus, 

Largiri numeros tibi, Petre, hoc est 

Silvae ligna, vago mari addere undas. 


Utrunque congruit cum eo, quod alio retulimus loco, Ululas Athenas. 


658. I, VII, 58. Lumen 5011 mutuas 


Τὸ φῶς ἡλίῳ δανίζεις, id est Lumen 5011 mutuum das. Cum docemus 
doctissimum, monemus vehementer prudentem aut cum conamur exponere, quae 
per se sunt clarissima, aut sermone celebrare, quae sua sponte sat illustria sunt. Sol 
enim fons omnis luminis putatur, qui lucem mutuare solet, non mutuo accipere. 
Refertur in 115 collectaneis, quae Plutarchi titulo circumferuntur. Est simile quiddam 
apud Fabium de 115, qui per se clara conantur illustrare, eos perinde facere, quasi si 


quis studeat clarissimo 5011 mortale lumen inferre. 


659. I, VII, 59. Fontes ipsi sitiunt 


Fontes ipsi sitiunt. Ironia proverbialis in eos, qui petunt ab aliis, quod ipsis 
affatim abundet domi. Cicero ad Quintum fratrem : Tibi, quod rogas, quoniam ipsi 


fontes jam sitiunt, si quid habebo spatii, scribam. Significat fratrem magis abundare 

versibus, quos tamen a se petat perinde quasi carminum indigens. Idem ad Atticum 
libro XII : Non ad διψῶσαν κρήνην, sed ad ἡρίνην eum venisse ut scribis in tantis 


praesertim angustiis. 


660. I, VII, 60. Ipsa olera olla legit 


Ipsa olera olla legit. In eos quadrabit, qui suum ipsorum vitium in aliud 
quippiam rejiciunt aut qui sic ad scelus aliquod quasi facti sunt, ut non possint non 
peccare. Catullus in Caesarem : 

Mentula moechatur, moechatur mentula certe. 

Hoc est, quod dicunt, ipsa olera olla legit. 
Nam olla coquendis oleribus nata est, vel quod absurdissimum sit, si quis dicat ollam 
legere olera, quae non coquet, nisi si quis immiserit. Non igitur olla in causa est, sed 
qui injicit mala olera. Non est admodum huic dissimile, quod ex Homero ceu 
proverbiale citat Tertullianus : Ipsum ferrum virum attrahit. Id a nobis alio dictum 


est loco in proverbio Tollenda mali occasio. Item Ipsa olla lenticulam attigit. 


661. I, VII, 61. Oedipi imprecatio 


Οἰδίποδος ἀρά, id est Oedipi imprecatio. De tragicis et ingentibus malis. Qui 
Graeca colligunt adagia citant ex Aeschylo hujusmodi fabulam : Eteocles et Polynices 
de more patri ex unoquoque sacro partem anteriorem mittebant. Cum autem 
aliquando per imprudentiam atque incogitantiam coxam, hoc est posteriorem 
partem, misissent, ille existimans id non oblivione neque imprudentia, sed 
contumeliae causa factum imprecationibus diris eos est execratus. Alii narrant 
Oedipum, simulatque cognovisset se parricidam esse tum autem cum matre 
consuetudinem habuisse, suis ipsius manibus oculos 5101 eruisse. Quae res ubi ejus 
loci incolis cognita est, Oedipum expulerunt urbe. Ille in exilium abiens filios, quod 
patrem in calamitate non defenderent, execrationibus devovit. Quae quidem 


neutiquam irritae fuerunt, nam juvenes mutua caede extincti sunt. Mater sibi mortem 

conscivit, Oedipus ipse fulmine ictus interiit. Cujusmodi autem fuerint hujusmodi 
impecrationes, Diogenes Cynicus apud Laertium propemodum ïindicat, qui per 
jocum dicere solitus erat sibi τὰς τραγικὰς ἀράς, id est tragicas execrationes, 
occurrisse. Esse enim sine domo, sine civitate, privatum patria, pauperem, palantem, 
vitam in diem agentem. Sophocles in Tyranno fingit Oedipum ignarum etiamnum de 
quo Phoebus dixisset exigendo, tanquam qui civitatem suis sceleribus pollueret, 
multa dira in eum, hoc est in se, precantem. Euripides in Phoenissis : 

Ἀρὰς ἀρᾶται παισὶν ἀνοσιωτάτας, id est 

Dirissimas preces precatur liberis. 
Verba Jocastae de Oedipo. Idem in Oedipo Coloneo sic Oedipum imprecantem facit 
Polynici, ut fraterna manu occideretur vicissimque occideret : 

Τάσδε συλλαβὼν ἀράς, 

Ἅς σοι καλοῦμαι, μήτε γῆς ἐμφυλίου 

Δορὶ κρατῆσαι μήτε νοστῆσαι ποτε 

Τὸ κοῖλον Ἄργος, ἀλλὰ συγγενεῖ χερὶ 

Θανεῖν κτανεῖν θ’ ὑφ΄ οὗπερ ἐξελήλασαι. 

Τοιαῦτ' ἀρῶμαι καὶ καλῶ τοῦ Ταρτάρου 

Στυγνοῦ πατρῷον Ἔρεβος, 
et reliqua quae sequuntur. Id est 

Haec te sequantur agmine imprecamina 

Tibi quae imprecor, uti neve natali solo 

Potiare bello neve ad Argos postea 

Redire liceat, imo fraterna manu 

Perimaris ac vicissim eum dedas neci, 

Qui te expulit, fratrem. Ista vobis imprecor 

Testorque patrii triste numen Tartari. 
Horatius hoc genus imprecationis diras vocat in Odis : 


Diris agam vos, dira deprecatio 

Nulla expiatur victima. 
Hujusmodi autem parentum in liberos devotiones esse formidandas Homerus 
quoque testatur Iliados I, cum Phoenix narrat se paternis execrationibus obnoxium 
fuisse idque contigisse quod illi fuerant imprecatae. Carmen Homeri sic habet : 
Μή ποτε γούνασιν οἷσιν ἐφέσσηται φίλον υἱὸν 
Ἐξ ἐμέθεν γεγαῶτα: θεοὶ δ΄ ἐτέλειον ἐπαράς, id est 
Orat, ne in genibus proles aliquando sederet 


Ex me nata suis ; diique audivere precantem. 


662. I, VI1, 62. Efficimus pro nostris opibus moenia 


Efficimus pro nostris opibus moenia. Quadrat in tenui fortuna parvisque 
facultatibus homines, qui tamen ipsi quoque pro rei modulo vivunt laute. Plautus in 
Sticho : 

Quibus divitiae sunt domi, scaphiis et cantharis 

Batiochis bibunt. Nos nostro Samiolo poterio, 

Tamen vivimus nos, tamen efficimus pro opibus nostra moenia. 

Hactenus Plautus. Itidem vulgo dicitur hodieque pusillae aviculae pusillos nidulos 


construunt. 


663. I, VII, 33. Omnium rerum vicissitudo est 


Terentius in Eunucho : Omnium rerum vicissitudo est. Quae sententia 
significat in rebus mortalium nihil esse perpetuum, nihil stabile, sed omnia velut 
aestuario quodam fluxu refluxuque decedere atque accedere. Atque his vicibus 
fortunae ab aliis ad alios transferuntur imperia, opes, gloria, voluptas, eruditio, 
denique quicquid est aut commodorum aut incommodorum. Sophocles in Oedipo 
Coloneo has rerum humanarum vices eleganter describit : 

Μόνοις οὐ γίγνεται 


Θεοῖσι γῆρας οὐδὲ κατθανεῖν ποτε, 

Τὰ à’ ἄλλα συγχεῖ πάνθ’ ὁ παγκρατὴς χρόνος. 

Φθίνει μὲν ἰσχὺς γῆς, φθίνει δὲ σώματος, 

Θνήσκει δὲ πίστις, βλαστάνει δ' ἀπιστία, 

Καὶ πνεῦμα ταὐτὸν οὔποτ΄ οὔτ’ ἐν ἀνδράσιν 

Φίλοις βέβηκεν οὔτε πρὸς πόλιν πόλει. 

Τοῖς μὲν γὰρ ἤδη τοῖς δ' ἐν ὑστέρῳ χρόνῳ 

Τὰ τερπνὰ πικρὰ γίγνεται καὖθις φίλα. 
Quorum carminum sententiam utcunque reddemus : 

Solis deis 

Nunquam senecta molesta nec mors accidit, 

At reliqua miscet cuncta tempus impotens. 

Terrae per hoc vis atque robur interit 

Simulque nostri corporis perit vigor. 

Moritur fides, perfidia pullulat invicem, 

Nec animus idem nec eadem fragrantia 

Haud unquam amico durat erga amiculum 

Nec civitati in civitatem permanet. 

Siquidem his statim, illis post pusillum temporis 

Jucunda quae fuerant, amara ac tristia et 

Ingrata dudum grata fiunt invicem. 
Homerus item Iliados Ζ: Νίκη δ΄ ἐπαμείβεται ἄνδρας, id est Nunc his, nunc illis 
contingit vincere. Item Iliados Σ : 

EUVOG Ἐνυάλιος καί τοι κτανέοντα κατέκτα, id est 

Communis Mars inque vicem perimit perimentem. 
Neque vero praetereundum hoc loco bellissimum ejusdem poetae figmentum de 
duobus doliis, ex quibus Jupiter varie miscet res mortalium. Carmen extat in Iliados 
ultimo libro, quod non ab re fuerit adscribere : 


Δοιοὶ γάρ τε πίθοι κατακείαται ἐν Διὸς οὔδει 

Δώρων, οἷα δίδωσι, κακών, ἕτερος δὲ ἐάων" 
Ὧ μέν κ΄ ἀμμίξας δώῃ Ζεὺς τερπικέραυνος, 
Ἄλλοτε μέν τε κακῷ ὅ γε κύρεται, ἄλλοτε δ΄ ἐσθλῷ, id est 
Dolia nanque Jovis duo stant in limine plena 
Muneribus quae is donat, in hoc mala sunt, bona in illo. 
Hinc miscens dispensat acuto fulmine gaudens, 
Nunc mala distribuens ac tristia, nunc bona rursum. 
Tractum videtur adagium ab Aesopi responso. Is enim rogatus auctore Laertio, quid 
ageret Jupiter, respondit: Τὰ μὲν ὑψιλὰ ταπεινοῖ, τὰ δὲ ταπεινὰ ὑψοῖ, id est 
10  Deprimit excelsa et tollit humilia. Euripides in Ione : 
Τὰ θνητὰ τοιαῦτα: οὐδὲν ἐν ταὐτῷ μένει, id est 
Ejusmodi mortalium 
Sunt res, ut in eodem nihil duret statu. 
Euripides in Icetidibus : 
Ὁ γὰρ θεὸς πάντ' ἀναστρέφει πάλιν, id est 
Fortuna cuncta versat in contrarium. 
Theognis in sententiis : 
Ζεὺς γάρ τοι τὸ τάλαντον ἐπιρρέπει ἄλλοτε ἄλλῳ 
Ἄλλοτε μὲν πλουτεῖν, ἄλλοτε δ΄ οὐδὲν ἔχειν, id est 
20 Nunc etenim huic libram inclinat, nunc Jupiter illi, 
Ut modo sis dives, nil modo possideas. 
In quibus versibus Theognis, ut illud obiter indicem, allusit ad locum Homericum in 
Iliados Θ, ubi Jupiter aureis lancibus expendit Trojanorum ac Graecorum fata. Fertur 
in eandem sententiam hujusmodi versiculus : 
Τὰ θνητὰ πάντα μεταβολὰς πολλὰς ἔχει, id est 


Varias vices res obtinent mortalium. 

Celebratur et hoc dictum Κύκλος τὰ ἀνθρώπινα, id est Circulus res mortalium, ut 
subaudias sunt, quod circumagantur et velut in orbem recurrant fortuna versante 
rotam. Item Pindarus in Therone : 
Poai à’ ἄλλοτ' ἄλλαι 
Εὐθυμιᾶν τε μέτα καὶ πόνων ἐς ἄνδρας ἔβαν. 
Quorum carminum sensus est: Jucunda ac tristia aestus in morem vicissimum 
accidere mortalibus. Homerus locis aliquot appellat ἑτερακλέα νίκην, id est 


victoriam alternatim nunc his, nuncillis obtingentem. 


664. I, VII, 64. Jucunda vicissitudo rerum 


Μεταβολὴ πάντων γλυκύ, id est Jucunda rerum omnium vicissitudo. 
Sententia proverbialis cum ab aliis passim auctoribus usurpata tum vero ab 
Aristotele secundo Rhetoricarum praeceptionum libro : Kai τὸ μεταβάλλειν ἡδύ: εἰς 
φύσιν γὰρ γίνεται μεταβάλλειν. Τὸ αὐτὸ ἀεὶ ὑπερβολὴν ποιεῖ τῆς καθεστώσης 
ἕξεως, ὅθεν εἴρηται, μεταβολὴ πάντων γλυκύ, id est Varietas quoque 
vicissitudoque jucunda. Fit enim juxta naturam transmutatio. Quod autem semper 
idem stati perpetuique habitus parit satietatem. Unde illud dictum est : vicissitudo 
rerum omnium jucunda. Usurpatur ab eodem libro Moralium Eudemiorum septimo. 
Sumptum apparet ex Euripidis Oreste : 

Μεταβολὴ πάντων γλυκύ, id est 
Mutatio jucunda rerum est omnium. 
Eodem allusit Vergilius in Bucolicis : 

Alternis dicetis, amant alterna camoenae. 

Fertur et mimus quidam in hanc sententiam non illepidus : 

Nil jucundum, nisi quod commendat varietas. 

Item alter huic consimilis : 


Bonarum rerum consuetudo pessima est. 

Ea rerum natura, ejusmodi sensus humani fastidium, ut nihil esse possit tam suave, 
quod non abeat in nauseam, si paulo diutius utare, nihil tam egregium, quod idem 
diu placere possit. Unde et illud Juvenalis : Voluptates commendat rarior usus. 
Varietas autem tantam in omni re vim habet, ut commendatione novitatis interdum 


et pessima pro optimis placeant. 


665. I, VIT, 65. Invitis canibus venari 


Invitis canibus venari. Hoc adagio significatum est non sat feliciter succedere, 
quod a nolentibus extorqueretur. Neque eorum officio utendum, qui non ex animo 
operam suam nobis commodant. Apud Plautum in Sticho Panegyris interminans, ne 
se suamque sororem invitas viris collocet, 

Stultitia est, inquit, pater, venatum ducere invitas canes, 
additque sententiam, qua metaphoram explicat, 


Hostis est uxor invita quae ad virum nuptum datur. 


666. I, VII, 66. Invitos boves plaustro inducere 


Simile dictum etiam hodie perseverat vulgo celebratum incommodum esse 
bubus invitis plaustrum ducere aut invitis equis plaustrum agere. Videt autem ex 
Theognide sumptum : 

Μή μ’ ἀέκοντα βίῃ κεντῶν ὑφ΄ ἅμαξαν ἔλαυνε, id est 

Invitum ne me scutica stimulisque subactum 


Vi studeas unquam ducendo inducere plaustro. 


667. I, VII, 67. Velocem tardus assequitur 


Κιχάνει τοι βραδὺς wkvv, id est Assequitur celerem tardus. In eum competet, 
qui viribus imbecillior arte atque ingenio vincit potentiorem. Natum adagium ex 
Odysseae Θ, ubi lepidissima narratur fabula, quemadmodum Vulcanus claudus, 


cum suspectam haberet uxorem Venerem, quod furtim cum Marte congrederetur, 

nec vires suppeterent, quibus adulterum deprehenderet, ad artes atque ingenium 
confugit. Lectum suum adamantinis atque invisibilibus catenulis circumjunxit ; quod 
ubi fecisset, foras abire se simulat. Deinde cum in arctissimis essent complexibus 
Mars et Venus vinculis illis hoc magis irretiti, quo magis se circumagerent, ecce tibi 
repente redit Vulcanus et prodente sole deos omnes adhibet deprehensi adulterii 
testes. Quo loco Homerus : 
Κιχάνει τοι βραδὺς ὠκύν, 

Ὡς καὶ νῦν Ἥφαιστος ἐὼν βραδὺς εἷλεν Ἄρηα 

Ὠκύτατόν περ ἐόντα θεῶν οἱ Ὄλυμπον ἔχουσι, 

Χωλὸς ἐὼν τέχνῃσι: τὸ καὶ μοιχάγρι' ὀφέλλει, id est 

Nonnunquam assequitur tardus celeremque citumque, 

Sicuti nunc Vulcanus, ut est vestigia tardus, 

Mavortem cepit, qui pernicissimus unus 

Cunctorum quicunque tenent supera astra deorum, 

Et quanquam est claudus pede, rem tamen arte peregit. 

Proinde etiam debet poenas deprehensus adulter. 
Eodem pertinet apologus de vulpe et corvo praedam eandem cursu petentibus, quam 
vulpes celeritate impar ingenio 5101 vindicavit. Item de cancro cursu cum vulpe 
certante. [tem de corydo avicula volatu certante cum aquila. Accidit hujusmodi 
quiddam et in piscibus, ut, qui tardissimi sint, arte capiant velocissimos. Quorum de 
numero est raia, quae abdens sese locis harenosis aut limosis capillamentis illis suis 
porrectis pisces allicit allectosque ad os usque pertrahit. Item torpedo abscondit sese 
in harena limove ac pisces forte incidentes torpore afficit atque ita depascitur. Qua 
quidem arte venatur etiam hominem. Occultat sese et pastinaca, Graecis trigonis 
dicta, sed diversa ratione. Atque ita fit, ut, cum sint ipsae segnes, tamen aliquando 
capiantur mugilem habentes in alvo. Auctor est Aristoteles libro De naturis 


animalium nono. Plinius autem libro nono testatur mugilibus praecipuam esse 

velocitatem, ut aliorum piscium vim timentes transversa navigia superjactent. 
Theognis adagium retulit ad hunc modum : 
Kai βραδὺς εὔβουλος εἷλεν ταχὺν ἄνδρα διώκων, id est 


Callidus ac tardus celerem insectando prehendit. 


668. I, VII, 68. Aquilam testudo vincit 


Ab hoc non discrepat illud, quod refert Diogenes Laertius in vita Menedemi 
philosophi ex Achaeiï poetae satyra, cui titulus Omphale : 

Ἡλίσκετ' ἀρα γε καὶ πρὸς ἀσθενῶν ταχὺς 

Καὶ πρὸς χελώνης ἀετὸς ἐν βραχεῖ χρόνῳ, id est 

Capta est profecto celer ab imbecillibus 

Et aquila tempore in brevi a testudine. 
Hos senarios ait usurpare solitum Menedemum in eos, qui secum in civilibus 
honoribus contenderent. Accipi potest per ironiam aut simpliciter, ubi quis 


potentiorem arte vincit et quod viribus non potest, assiduitate conficit. 


669. I, VII, 69. Intempestiva benevolentia nihil a simultate differt 


Senarius est Graecis proverbii vice celebratus : 

Ἄκαιρος εὔνοι΄ οὐδὲν ἔχθρας διαφέρει, id est 

Par odio importuna benevolentia. 
Suidas in dictione ἄκαιρος narrat hoc versu Hippolytum respondisse Phaedrae 
novercae dicenti se illius amore captam esse. Quadrabit in eos, qui dum officiosi 
student esse, non habita temporis ratione nocent aut molesti sunt sedulitate. Veluti 
qui non apto tempore objurgant amicum aut qui immodicis et intempestivis laudibus 
conciliant homini invidiam aut qui pecuniam suppeditant adolescenti, qua fiat 
deterior. Fertur et alter huic consimilis : 

Φίλος pe βλάπτων οὐδὲν ἐχθροῦ διαφέρει, id est 


Cum nocet amicus, nihil ab hoste discrepat. 

Huc respexit Horatius in Epistolis : Nil moror officium quod me gravat. Rursum 
alibi : 

Sedulitas autem, quem stulte diligit, urget. 
Itidem Seneca libro De beneficiis ii, Saepe, inquit, nihil interest inter amicorum 
munera et hostium vota. Quicquid illi accidere optant, in id horum intempestiva 
indulgentia impellit aque instruit. Quid autem turpius quam quod evenit 
frequentissime, ut nihil intersit inter odium et beneficium ? In his Senecae verbis pro 
vota, quod nos ex vetustis exemplaribus reposuimus, vulgati codices habebant acta. 
Id admonendum erat, ne quis ignarus ut mendum tollat, quod in multis antehac usu 
venit. Huc pertinet illud Ennianum optimo jure laudatum a Cicerone libro II, De 
officiis : 

Benefacta male locata malefacta arbitror. 
Proverbio accedet nonnihil gratiae, si paulo longius deflectatur, veluti si dicas nullos 
aeque nocere bonis literis atque hos, qui sedulo quidem, at parum feliciter tractant 
eas. Aut neminem magjis officere famae quam ineptum praeconem. Aut secundam 


fortunam nocentiorem esse adversa. 


670. I, VII, 70. Nosce tempus 


Γνῶθι καιρόν, id est Noveris tempus. Celebratur in primis inter vii sapientum 
apophtegmata ac, ut alia pleraque, pluribus auctoribus ascribitur a nullo non 
usurpatum. Hesiodus : 

Μέτρα φυλάσσεσθαι: καιρὸς δ' ἐπὶ πᾶσιν ἄριστος, id est 

Obervato modum, nam rebus in omnibus illud 

Optimum erit, si quis tempus spectaverit aptum. 

Huc allusit Theocritus in Idyllio A : 
Ἀλλὰ τὰ μὲν θέρεος, τὰ δὲ γίγνεται ἐν χειμῶνι, id est 


Verum alia aestivo atque hyberno tempore fiunt. 

Quin et Isocrates ad Demonicum scribit injucundum in omni re esse, quicquid 
intempestivum sit. Adeo cunctis in negotiis plurimum habet momenti temporis et 
opportunitatis observatio. Idem admonent Graecorum sententiae : 

Ὡς μέγα τὸ μικρόν ἐστιν ἐν καιρῷ δοθέν, id est 

Vel maxima est pusilla res loco data. 
Rursus alia : 

Καλὸν TO καιροῦ παντὸς εἰδέναι μέτρον, id est 

Res bella cuncti nosse temporis modum. 
Praetera Pindarus in Pythiis : Ὁ δὲ καιρὸς ὁμοίως } Παντὸς ἔχει κορυφάν, id est 
Tempus pariter in omni re fastigium obtinet. Item illud Horatii : 

Dulce est desipere in loco. 
Tantam vim habet opportunitas, ut ex honesto inhonestum, ex damno lucrum, ex 
voluptate molestiam, ex beneficio maleficium faciat et contra breviterque rerum 
omnium naturam permutet. Haec in aggrediundo conficiendoque negotio 
praecipuum habet momentum, ut non sine causa veteres videantur eam divinitate 
donasse, tametsi apud Graecos mas est hic deus appellaturque Καιρός. Ejus 
simulachrum ad hunc modum fingebat antiquitas. Volubili rotae pennatis insistens 
pedibus, vertigine quam citatissima semet in orbem circumagit, priore capitis parte 
capillis hirsuta, posteriore glabra, ut illa facile prehendi queat, hac nequaquam. Unde 
dictum est occasionem arripere. Ad quod erudite simul et eleganter allusit quisquis is 
fuit, qui versiculum hunc conscripsit : 

Fronte capillata, post haec Occasio calva. 
Sed libet et Posidippi super hac re carmen adscribere, quod quamobrem Politianus 
omittendum existimarit, admiror. Est autem hujusmodi : 

Τίς πόθεν ὁ πλάστης ; Σικυώνιος. Οὔνομα δὴ τίς ; 

Λύσιππος. Σὺ δὲ τίς ; Καιρὸς ὁ πανδαμάτωρ. 
Τίπτε d ἐπ’ ἄκρα βέβηκας ; Ἀεὶ τροχάω. Τί δὲ ταρσοὺς 


Ποσσὶν ἔχεις διφυεῖς ; Ἵπταμ’ ὑπηνέμιος. 

Χειρὶ δὲ δεξιτερῇ τί φέρεις ξυρόν ; Ἀνδράσι δεῖγμα, 
Ὡς ἀκμῆς πάσης ὀξύτερος τελέθω. 
Ἡ δὲ κόμη, τί κατ΄ ὄψιν ; Ὑπαντιάσαντι λαβέσθαι. 
Νὴ Δία τἀξόπιθεν πρὸς τί φαλακρὰ πέλει; 
Τὸν γὰρ ἅπαξ πτηνοῖσι παρατρέξαντά HE ποσσίν, 
Οὔτις ἔθ’ ἱμείρων δράξεται ἐξόπιθεν. 
Τοῖον ὁ τεχνίτης μὲ διέπλασεν εἵνεκεν ὑμέων, 
Ξεῖνε, καὶ ἐν προθύροις θῆκε διδασκαλίην. 
Quos versus nos ita vertimus, non quo cum archetypo Graeco certaremus, sed 
10  crassiore, sicuti solemus, Minerva planeque ex tempore, quod vel tacente me carmen 
ipsum indicaverit, videlicet ut intelligi duntaxat possint ab his, qui Graece nesciunt : 
Quae patria artifici ? Sicyon. Quo nomine ? Nomen 
Lysippo dictum est. [pse quis es ? Loquere. 
Illa ego cuncta domans Occasio. Cur age, pinnis 
Insistis ? Volvorque ac rotor assidue. 
Cur gemina in pedibus gestas talaria ? Dicam, 
Huc illuc volucrem me levis aura rapit. 
Quid dextrae sibi vult inserta novacula ? Signum hoc 
Quod quavis acie sim mage acuta, docet. 
20 Tecta capillitio facies quidnam admonet ? Illud 
Quisque uti me, quoties offeror, arripiat. 
Cur autem capitis pars posticaria calvet ? 
Quem semel alatis praeterii pedibus, 
Is quanquam volet inde cito me prendere cursu, 
Haud liceat, simul ac vertero terga viro. 
Hac itaque idque tua me finxit imagine causa, 
Hospes, scalptoris ingeniosa manus, 


Spectandamque domus hic prima in fronte locavit, 

Scilicet ut cunctos et moneam et doceam. 
Non ab re fuerit et Ausonianum epigramma subscribere, quod ut admonet 
Politianus, e Graeco videtur effictum, quanquam cum aliis nonnullis diversum tum 
illo potissimum nomine, quod hic additur Poenitentia comes. Carmen sic habet : 
Cujus opus ? Phidiae, qui signum Pallados, ejus 
Quique Jovem fecit, tertia palma ego sum. 
Sum dea, quae rara et paucis Occasio nota. 
Quid rotulae insistis ? Stare loco nequeo. 
Quid talaria habes ? Volucris sum. Mercurius quae 
10 Fortunare solet, trado ego, cum volui. 
Crine tegis faciem ? Cognosci nolo. Sed heus tu 
Occipiti calvo es ? Ne tenear fugiens. 
Quae tibi juncta comes ? Dicat tibi. Dic, rogo, quae sis. 
Sum dea, cui nomen nec Cicero ipse dedit. 
Sum dea, quae facti non factique exigo poenas, 
Nempe ut poeniteat, sic Metanoea vocor. 
Tu modo dic, quid agat tecum. Si quando volavi 
Haec manet, hanc retinent, quos ego praterii. 
Tu quoque dum rogitas, dum percontando moraris, 


20 Elapsam dices me tibi de manibus. 


671. I, VI, 71. Olet lucernam 


Τὸν λύχνον ὄζει, id est Lucernam olet. De re meditata multoque studio 
elucubrata. Inde ductum quod studiosi ad lucernam vigilantes soleant elaborare, si 
quid accuratius velint excudere. Jactatum olim in Demosthenem, illius ἐνθυμήματα 
τὸν λύχνον ὄζει, id est enthymemata lucernam olere, quod omnia de scripto diceret 


ac praemeditatus domi. Unde et illud de eodem celebratur elogium, quod plus olei 

quam vini consumpserit. Erat enim abstemius et ὑδροπότης atque extrema etiam 


senecta ad lucernulam illam suam exercebatur. 
672. I, VI, 72. Aristophanis et Cleanthis lucerna 


Aristophanis et Cleanthis lucerna propter insignem studii diligentiam in 
proverbium abiit. Ut is ad Aristophanis aut Cleanthis Ilucernam dicatur lucubrare, 
qui summo studio exquisitaque cura singula pensitat. Varro libro De Lingua Latina 
primo : Quod non solum ad Aristophanis lucernam, sed etiam ad Cleanthis lucubrem 
nolui praeterire, qui poetarum modo verba, ut significant, expediunt. Opinor autem 
adagium sentire de Aristophane grammatico. Neque fama caruit etiam Epicteti 
lucernula, quae post illius mortem magno aere redempta est. Caeterum quod ait 
Juvenalis : 

Haec ego non credam Venusina digna lucerna ? 


magis pertinet ad investigationem quam ad lucubrationem. 
673. I, VI, 73. De plaustro loqui 


Libertas veteris comoediae eousque progressa est, ut non solum civium 
primates, verumetiam deos nominatim taxaret ; id quod apparet ex Aristophane, qui 
in Pluto Jovem, Mercurium, Aesculapium reliquosque deos omneis contumeliose 
tractat, Bacchum item in Ranis non admodum honorifice. Quoniam autem apud 
priscos illos hujusmodi fabulae in plaustris agebantur a juvenibus ore fece collito, ne 
possent agnosci, qui magna licentia in obvium quenque dicteria jaciebant ; inde 
natum adagium Ὡς ἐξ ἁμάξης λαλεῖν, id est Tanquam e plaustro loqui, de his, qui 
palam ac libere conviciantur. Id notat Aristophanes in Nebulis dicens : 

Où μοι σκώψῃς οὐδὲ ποιήσῃς ἅπερ οἱ τρυγοδαίμονες οὗτοι, id est 

Non me ludes nec mi facies ea, quae trygodaemones isti. 

Nisi malumus haec referre ad consuetudinem, quae posterioribus etiam seculis 


duravit apud Athenienses. Nam in festo, quod Lenaeum appellant, mos erat poetas 

inter se concertare scriptis carminibus ad risum concitandum accommodatis, quae 
sedentes in plaustris pronuntiabant invicem sibi convicia dicentes. Sunt qui ad 
Eleusinia sacra, quae magna vocantur, referunt, in quibus mulieres curru vehebantur 
atque interim dum veherentur ex more mutuis conviciis sese lacessebant. Lucianus in 
Jove tragoedo : Ὡς δαιμόνων οὐδενὸς φείδεται, ἀλλ΄ ἐξ ἁμάξης παρρησιάζεται καὶ 

Μάρπτει ἑξείης, ὅς τ’ αἴτιος ὅς τε καὶ οὐκί, id est 
Ut nulli deorum parcit, verum 6 plaustro libere loquitur 

Corripiens simul insontem pariterque nocentem. 

Objicit et Demosthenes Aeschini, quod in se veluti de plaustro dicenda et non 
dicenda protulisset. Unde hoc ipsum, veteris comoediae licentia, proverbii quiddam 
sapit. Divus Hieronymus ad Rusticum monachum : Ego enim neminem nominabo 
nec veteris comoediae licentia certas personas eligam atque perstringam. Allusit huc, 
opinor, Aristophanes in Equitibus : 

Οἴμοι, σὺ δ’ οὐδὲν ἐξ ἁμαξουργοῦ λέγεις, id est 

Heu mihi, nihil tu loqueris e plaustrario. 


Siquidem ἁμαξουργοί vocantur plaustrorum fabri. 
674. I, VI, 74. Plaustra conviciis onusta 


Eodem allusit Lucianus, cum ait in Eunucho : Kai ὅλας ἁμάξας βλασφημιῶν 
κατεσιέδασαν ἀλλήλων, id est Et solida plaustra conviciis onusta inter se 
effundebant. Loquitur de duobus philosophis inter sese contumeliose altercantibus. 
Significat autem ὑπερβολικῶς tantum conviciorum, quantum plaustro possit vehi. 
Quae quidem ipsa figura ad proverbii naturam pertinet, cum dicemus plaustra 
promissis onusta et naves pollicitis onustas pro maximis amplissimisque promissis. 
Nam et ἁμαξιαῖα, id est plaustralia, Graeci vocant magnifica fastuosaque a plaustris 
ducto nomine. Alexis apud Athenaeum libro nono detorsit in bonam partem : 

Παρέθηκε τὴν τράπεζαν εἶτα περιφέρων 


Ἀγαθῶν ἁμάξας, id est 

Apposita mensa est ac dein circumtulit rerum bonarum plaustra. 


675. I, VI, 75. Tollat te, qui non novit 


Tollat te, qui non novit. Si cujus dolos jam non ignotos esse nobis 
significabimus neque post hac posse ab illo falli, concinne dicemus : Tollat te, qui non 
novit. Refertur a Quintiliano libro sexto. Simile est, inquit, quod dicitur παροιμία et 
proverbia opportune aptata ut de homine in aquam lapso, ut allevaretur, roganti : 
tollat te, qui non novit. Haec Fabïi verba alioqui subobscura velut interpretatur 
Horatius in Epistolis agens de scurra Plano, qui sponte sua saepe cadens tanquam 
crure fracto miserandis vocibus praetereuntes implorabat, ut humo tolleretur. 
Peregrinus autem quispiam ac doli ignarus, si quando allevaturus accessisset, a 
scurra ludibrio habebatur. Verum ubi jam illius simulatio plerisque innotuisset isque 
aliquando crure vere fracto tolli precaretur, nemo subvenit omnibus Planum solitos 
agere ludos arbitrantibus. Nimirum evenerat homini, quod Aristotelem dixisse 
ferunt, qui rogatus, quidnam lucrifacerent mendaces. Hoc, inquit, ut nec vera 
dicentibus habeatur fides. Versus Horatii sunt hi : 

Nec semel irrisus triviis attollere curat 

Fracto crure Planum , licet illi plurima manet 

Lachryma, per sanctum dicat juratus Osirim : 

Credite, non ludo ; crudeles, tollite claudum. 

Quaere peregrinum, vicinia rauca reclamat. 

Porro vocem hanc planus Aulus Gellius libro decimosexto, capite septimo 
commemorat inter verba inusitata, quibus usus sit mimus Laberius, aitque significatu 
sycophantam. Quanquam eodem nomine usus est M. Tullius eodem significatu in 
oratione, quam dixit pro Cluentio. Est autem dictio Graeca πλάνος significatque tum 
erronem tum impostorem. Potest et hoc pacto efferri adagium : Quaere hospitem aut 
quaere peregrinum, quemadmodum extulit Flaccus. Conveniet et in eos, a quibus 


aliquando sumus delusi, eaque experientia facti cautiores minusque crudeli. Simile 

est illud Juvenalis : Circuit et fatuos non invenit. Nam fatui facile decipiuntur. Nec 
abludit hinc Graecum illud Οὐκ αὖθις ἀλώπηξ, id est Non iterum vulpet, subaudi 


decipitur. 
676. I, VII, 76. Oppedere et oppedere contra tonitrua 


Oppedere proverbialiter pro reclamare et contemnere reperimus usurpatum. 
Horatius in Sermonibus : Vin tu / Curtis Judaeis oppedere ? Aristophaes in Pluto : 
Kai τῆς Πενίας ἀνταποπερδεῖν. Rursum in eadem alibi : 

Καὶ τῆς Πενίας καταπερδεῖν, id est 

At paupertati oppedere tristi, 
quod jam divites facti paupertatem negligere possent. Idem in Nubibus : 

Kai βούλομαι ἀνταποπερδεῖν / Πρὸς τὰς βροντάς, id est 

Voloque ipsum oppedere / Contra coeli tonitru. 

Verba sunt Strepsiadis adorantis nubes et contemnentis tonitrua Jovis. Interpres 
addit natum ex artificio quodam in scena repraesentari solito lapillis ex amphora in 
vas quoddam aeneum praecipitatis atque ita tonitrui strepitum imitantibus, ut hoc sit 
velut obstrepere tonitruis. Equidem opinor allusum ad veterum poppyssandi 
consuetudinem. Antiquitus enim cum fulguraret, poppysmatibus obstrepebant id 
remedio fore rati, ne quid laederet fulgur. Aristophanes in Vespis : 

Κἂν ἀστράψω, ποππύζουσιν, id est 
Quod si fulguraro poppyssant. Unde quidam per jocum, veluti perperam imitantes 
aliorum poppysmata, crepitum ventris aedebant. Cyclops apud Euripidem in 
ejusdem nominis tragoedia Jovis tonitruum contemnens loquitur hoc pacto : 

Εἶτ’ ἐκπιὼν γάλακτος ἀμφορέα, πέπλον 

Κρούω, Διὸς βρονταῖσιν εἰς ἔριν κτυπῶν, id est 

1001 lactis epotavero amphoram, peplum 


Quatio, Jovis ex pari tonitribus obstrepens. 

677. I, VI, 77. In antro Trophonii vaticinatus est 


Ἐς Τροφωνίου μεμάντευται, id est In Trophonii antro vaticinatus est. De 
homine vehementer tristi tetricoque, propterea quod olim creditum est eum, qui in 
Trophonii specum descendisset, postea nunquam ridere. Aristophanes in Nubibus : 

Ὡς δέδοικ' ἐγὼ 
Εἴσω καταβαίνων ὥσπερ ἐς Tooboviov, id est 
Ut videlicet horrui 
Haud aliter ac subiens specum Trophonii. 
Porro historia de Trophonio varie narratur ἃ Graecis. Quidam aïunt hunc 
Trophonium in secandis saxis summum artificem fuisse fanumque subterraneum 
extruxisse in Lebadia, Boeotiae regione, quod Trophonii vulgo cognominatum est 
nimirum ab artifice. Dein qui sciscitarentur oracula, in aditu specus sedere solitos, 
nudos atque inde flatu quodam abripi sub terram. Gestare autem secum placentas 
quasdam, quas lemuribus et serpentibus occurentibus objicerent. Deinde percepto 
oraculo rursus per alium hiatum in summam terram restitui. Alii narrant hoc pacto : 
Agamedes Stymphali, quae est Arcadiae pars, rex erat. Is uxorem duxit Epicasten, 
cujus filius erat Trophonius. li ejus tempestatis mortales omneis artificio superabant 
ac Delphicum templum extruendum receperant atque in Helide aerarium quoddam 
condiderant Augeae, ubi aurum suum reconderet. Qui postea soluta lapidis 
cujusdam commissura, quam in hoc ipsum reliquerant, noctu ingressi pecuniam 
furari consueverunt socio Gercyone, Agamedis germano, atque Epicastae filio. Quae 
res cum vehementer perplexum haberet Augeam, forte fortuna accidit, ut Daedalus 
Minoem fugiens ad eum diverteret. Hunc exoravit Augeas, ut arte quapiam fures hos 
investigaret. At Daedalus laqueos quosdam summo artificio constituit, quibus 
Agamedes captus est. Id conspiciens Trophonius non esse effugium capite Agamedis 
amputato, ne posset agnosci, quis esset, una cum Gercyone Orchomenon aufupgit. 


Hos cum Augeas auctore Daedalo persequeretur, et illinc aufugerunt : alter nempe 

Gercyon Athenas, ut testatur Callimachus, in Arcadiam, alter vero in Lebadiam, 
Boeotiae regionem. Ubi parato sibi domicilio subterraneo per omnem vitam 
perseverabat. Quo defuncto vulgo creditum est illic certa reddi oracula ac Trophonio 
perinde ut deo sacrificari coeptum. Quidam aiunt Agamedem et Trophonium 
Daedali opera suffuratos aufugisse et Trophonio fugienti terram hiatu diductam 
vivumque absorbuisse circa Lebadiam. Aliquot post annis, cum Boeoti pestilentia 
laborarent, consultum oraculum respondit Trophonii manibus honorem habendum 
esse. At illi cum essent ignari, ubinam terrarum illius esset monumentum, apud 
indicio repererunt. Nam ubi eas conspicerent e cavo quodam subscatentes, 
conjectarunt eum esse locum. Quare visum est aliquem in id antrum demittere, qui 
rem exploraret. Quidam igitur ingressus duos dracones obvios habuït. Quibus 
objectis offis mellitis illaesus evasit. Unde et mos inolevit, ut antrum Trophonii 
subituri placentas aliquot secum deferant. Prius quam autem subirent, certis diebus 
ceremoniis praescriptis lustrabantur pure interim agentes ; deinde stola sacra ornati 
descendebant hastas manu gestantes, ut aïunt nonnulli, quo vim serpentium 
depellerent. M. Tullius Tusculanarum quaestionum libro I tradit Trophonium et 
Agamedem exaedificato templo Apollini Delphico venerantes deum laboris sui 
mercedem petisse, nihil quidem certi, sed quod esset optimum homini. Quibus 
Apollo se id daturum ostendit post diem ab illo tertium ; qui ut illuxit, mortui sunt 
reperti. Recentiores ita tradunt Trophonium virum quempiam fuisse supra modum 
gloriae famelicum Empedoclique simillimum, extructoque sibi subterraneo domicilio 
oracula reddidisse. Deinde ubi 116 fame interisset, genium quendam in id 
immigrasse atque oracula reddere perrexisse ; post superstitione mortalium plureis 
in id antrum demisisse sese ac dies complureis fuisse commoratos. Quae quidem 
Trophonii fabula mihi adeo videtur similis ei, quae de Patricii antro, quod est in 
Hybernia, fertur, ut altera ex altera nata credi possit. Tametsi non desunt etiam hodie 
permulti, qui descendant, sed prius triduano libidinem in omni vita ademptam. 


Plutarchus in commentario De daemonio Socratis narrat Timarchum quendam in 

Trophonii specum ingressum, posteaquam illinc redisset, prodigiosa dictu narrasse 
5101 visa, non abhorrentia ab 115, quae Beda et alii nonnulli Christiani scriptores de 
inferis prodiderunt. Meminit et Cicero libro De natura deorum tertio hujus 
Trophonïi. Meminit Herodotus in primo. Sed plurima de hoc nugamento nugatur 
apud Philostratum Apollonius, vir meo judicio dignus, qui non alia de re 
philosophari debuerit. Ridet locis aliquot Trophonium hunc Lucianus, adamantinus 
omnium superstitionum insectator, per cujus antrum et Menippus se jocatur ab 
inferis redisse. Hujus antri mentionem facit Euripides in Ione : 
Τί θέσπισμ’ ἐκ Τροφωνίου φέρεις, id est 

Quod ex Trophonii refers oraculum ? 
Item in eadem : 

Ζηκοὺς δ΄ ἐνστρεφέρεις Toobwviov, id est 

Templa adis Trophonii. 
Quae nos de Trophonii antro retulimus, partim ex Aristophanis interprete partim ex 


Zenodoto sumus mutuati. 


678. I, V1, 78. Excubiarum causa canens 


Φρουρᾶς adwv, id est Excubiarum gratia canens. Dicebatur olim in hominem 
vigilantem ac diligentem; inde ductum, quod qui excubias agunt, canere 
consueverunt, veluti vigiliarum taedium cantu solentur vel ne interim obdormiscant. 
Sic ait Strepsiades in Nubibus Aristophanis male acceptus in schola Socratis : 

Φροῦδα τὰ χρήματα, φρούδη χροιά, 

Φρούδη ψυχή, φρούδη δ’ ἐμβάς: 

Καὶ πρὸς τούτοις ἔτι τοῖσι KAKOÏG 

Φρουρᾶς ᾷδων 

Ὀλίγου φροῦδος γεγένημαι, id est 

Cassi nummi cassusque color, 


Cassa est anima, cassae soleae. 

Hisque malis accidit et illud, 
Dum canto vigil pene interii. 
Effertur autem bifariam paroemia : Φρουρᾶς άδων καὶ Φρουρὸς ἄδων. Alluditur ad 


hanc vocem φροῦδος, quae significat cassum et inanem. 


679. I, VII, 79. Sale emptum mancipium 


Ἁλώνητον ἀνδράποδον, id est Sale emptum mancipium. In barbarum 
quempiam ac vilem homuncionem olim dicebatur. Nam negotiatores olim in 
mediterranea salem importantes mancipia reportabant a barbaris. Et Thraciae genti 
peculiaris erat mos mancipia sale commutare. Unde comicus quidam : 

Θρᾷξ εὐγενὴς εἰ πρὸς ἅλας ἠγορασμένος, id est 

Generosus es Thrax sale redemptus scilicet. 


Hujusmodi ferme referuntur a Zenodoto. 


680. I, VII, 80. Salis onus unde venerat, illuc abiit 


Ἁλῶν δὲ φόρτος ἔνθεν ἦλθεν ἔνθ’ ἔβη, id est 

Sal abiit illuc, unde demanaverat. 
Senarius proverbialis in eos, qui parta tueri nequeunt. Aut in eos, quibus male parta 
dispereunt. Natum adagium ab eventu. Negotiator quidam navem onustam sale 
vehebat nautis dormitantibus, influxu aquae marinae sentina vehementer adaucta et 
salem universum solvit ac corrupit et navem ipsam demersit ; itaque quod ex aqua 


marina natum fuerat - nam hinc concrescit sal — in eandem denuo liquefactum est. 


681. I, VII, 81. Salem vehens dormis 


Fertur et his verbis adagium ex eodem eventu natum Ἅλας ἄγων καθεύδεις, 
id est Salem portans dormis. Quadrabit in eum, qui in re periculosa socorditer atque 


indiligenter agit, propterea quod sal influxu sentinae facile corrumpitur. 

682. I, VII, 82. Male parta male dilabuntur 


Respondet superiori sententiae, quod est in secunda Ciceronis Philippica. Sed 
ut est, inquit, apud poetam, nescio quem, male parta male dilabuntur. Quod autem 
de auctore dubitat Tullius, est apud Plautum in Poenulo : Male partum male disperit. 


Festus Pompeius ex Nevio citat : Male parta male dilabuntur. 
683. I, VII, 83. Qui sese non habet, Samum habere postulat 


Ὃς αὐτὸς αὑτὸν οὐκ ἔχει, Ζάμον θέλει, id est 

Qui semet ipse non habet, Samum cupit. 
In eos conveniet, qui impudenter quippiam postulant. Aut qui minora curant 
majorum negligentes. Natum ex historia quapiam, cujus meminit Plutarchus in 
Apophtegmatis Laconicis. Athenienses urbe victori tradita postularunt, ut Samum 
duntaxat sibi relinqueret. Atque is respondit ad hunc modum : Cum vestri non sitis, 
alios habere postulatis. Atque hinc ducta paroemia : 

Ὃς αὐτὸς αὑτὸν οὐκ ἔχει, Σάμον θέλει, id est 

Qui semetipsum non habet, Samum petit. 
Dion sophista in libello Περὶ τοῦ ἀπιστεῖν eleganter accommodat in alium sensum : 
Ὃς αὐτὸς αὑτὸν οὐ φιλεῖ, πῶς ἄλλον φιλεῖ; id est Qui sibiipse non est amicus, 
quomodo alteri est amicus ? Quadrabit et in eos, qui imperium affectant in alios, cum 


ipsi sibi nequeant imperare. 
684. I, VII, 84. Occultae musices nullus respectus 


Occultae musices nullus respectus. Graecis quondam celebratum adagium, 
cujus sensus est, quamvis egregias ingenii dotes, si non proferas, perinde esse quasi 
non habeas. Quo videtur allusisse Persius cum αἱ: 


Scire tuum nihil est, nisi te scire hoc sciat alter. 

Extat et in Hebraeorum proverbiis, nempe Ecclesiastici capite vicesimo, simile 
quiddam : Sapientiae reconditae et thesauri abstrusi nullam esse utilitatem. Hoc 
nostrum refertur ἃ Suetonio in vita Neronis imperatoris, quem scribit imperatoriae 
dignitatis oblitum usqueadeo musices studiosum fuisse, ut non modo nihil omitteret 
eorum, quae generis ejus artifices vel conservandae vel augendae vocis gratia 
afactitarent, verumetiam in scenam prodire concupiverit, subinde inter familiares 
Graecum proverbium jactans : Occultae musicae nullum esse respectum. Vsurpat 
idem Aulus Gellius libro Noctium xiii., capite ultimo. Nosti, inquit, magister, verbum 
illud scilicet vetus: egregiam musicam, quae sit abscondita, eam esse nulli rei. 
Vsurpatur a Luciano in Harmonide : Οὐδὲν γὰρ ὄφελος ἀπορρήτου, φάσι, καὶ 
ἀφανοῦς τῆς μουσικῆς, id est Nulla enim utilitas occultae, quemadmodum 
proverbio dicunt, et abstrusae musices. Allusit huc haud dubie Ovidius, cum ait : 
Tu licet et Thamyram superes atque Orphea cantu, 
Non erit ignotae gratia magna lyrae. 

Sunt autem nonnulli mortales, qui vel nativo quodam ingenii vitio vel data etiam 
opera quae sciunt, dissimulant et aliis gravantur impertire. His illud nonnunquam 
evenire solet, ut pro indoctis negligantur. His adscribendum quod Graeci τυφλὸν 
πλοῦτον appellant, id est caecas divitias, reconditas opes et abstrusas. Ad hunc 
modum vocat Plutarchus compluribus locis atque item Lucianus. Hoc dictum 
Plutarchus in vita Lycurgi testatur vulgo apud Lacedaemonios fuisse jactatum, quod 
illic Plutus servaretur inhonoratus non aliter quam imago picta inanimis et 
immobilis. Sic enim Lycurgus instituerat rempublicam, ut divitiae nec usui cuiquam 


esse possent nec ornamento. 


685. I, VI, 85. Ficulnus 


Lignum ficunum ut fragile atque ad omnia ferme inutile proverbiis aliquot 
locum fecit. Nam ἄνδρα σύκινον, id est virum ficulnum appellant mollem atque 


inutilem ut Theocritus in Ergatinis : 

Μὴ παριών τις 

Εἴποι σύκινοι ἄνδρες: ἀπώλετο XOÙTOS ὁ μισθός, id est 

Ne quis praeteriens dicat, ficulni homines sunt 

Atque haec deperiit merces. 
Scholiastes admonet proverbium ductum a ligno ficus inutili, fragili et invalido ; 
unde dictum et ficulnum praesidium pro inutili Apud Aristophanem in Fucis 
quidam interrogat Τίνος ξύλου σύ ; id est Cujus ligni tu ? Respondetur ovxivov, id 
est ficulni. Quo loco monet interpres ex ficulno ligno fumum existere acerrimum ac 
molestissimum. Apud eundem in Pluto sycophanta minatur, si quem nactus esset 
suae sortis virum ficulnum ulturum injuriam : 

Ἐὰν δὲ σύζυγον λάβω τινὰ 

Καὶ σύκινον, id est 

Si quempiam naciscar ejusdem jugi 

Virum atque ficulnum. 
Rursum apud eundem in eadem fabula : 

Καὶ σύκινον τὸν ἰσχυρὸν τοῦτον θεὸν 

Ἐγὼ ποιήσω τήμερον δοῦναι δίκην, id est 

Ficulnum ego hercle ac praepotentem istum deum 

Compulero poenas hoc die dependere, 
ficuinum deum appellans imbecillum ac nullarum virium. Huc allusit Horatius, cum 
Priapum ita loquentem facit : 

Olim truncus eram ficulnus, inutile lignum. 
Ac paulo post : Pepedi / Diffisa nate ficus. Ficuinam mentem dixit Lucianus ἐν τῳ 
Πρὸς τὸν ἀπαίδευτον : Χωλὴν μὲν ἔχων καὶ συκίνην γνώμην, id est Claudam 
habens ac ficulnam mentem. Eodem respexit Alexander Pseudomantis libros Epicuri 
lignis exurens ficulnis, nullius precii philosophum significans. Et συκίνη ἐπικουρία, 
id est ficuinum auxilium pro invalido atque inutili. Aristophanes in Lysistrata : 


Ὃς ἦν ἂν ἡμῖν συκίνη ᾿πικουρία, id est 

Ficulna nobis qui erat opitulatio. 
Et ovkivn μάχαιρα, id est ficulna machaera pro calumnia. Et συκίνη ναῦς, id est 
ficulna navis pro vili minimique precii navicula. Quin apud Naxios Bacchum, quem 
Baxxéa dicunt, viteum effingunt, alterum, quem Μειλίχιον appellant, ficulnum. 
Nam ficus illi μείλιχα vocant. Existimant autem Bacchum non vini tantum, sed et 
ficuum auctorem. Sic ferme Athenaeus libro ΠῚ. Diversa figura dixit Theocritus in 
Aïta χρύσειοι πάλαι ἄνδρες, id est aurei quondam viri. Item praesidium sacrum et 


anchora sacra et robur adamantinum. 


686. I, VII, 86. Lupi illum priores viderunt 


Lupi illum priores viderunt. In raucum dicitur et cui vox repente sit adempta. 
Festivius dicetur in eos, qui metu alicujus obticescunt, alioqui feroces. Vergilius in 
ecloga, cui titulus Moeris : 

Vox quoque Moerim 

Jam fugit ipsa, lupi Moerim videre priores. 

Servius admonet physicos auctores esse, inesse eam vim lupis, ut, si quem hominem 
priores viderint, ei vocem adimant. Neque desunt philosophi, qui hujusce rei causam 
reddere conantur. Socrates apud Platonem libro De republica primo rem ad 
allegoriam vertit dicens Thrasymachum 5101 vocem adepturum fuisse, ni forte 
fortuna prior illum conspexisset. Καὶ ἐγὼ, inquit, ἀκούσας ἐξεπλάγην καὶ 
προσβλέπων αὐτὸν ἐφοβούμην, καί μοι δοκῶ, εἰ μὴ πρότερον ἑωράκειν αὐτὸν ἢ 
ἐκεῖνος ἐμέ, ἄφωνος ἂν γενέσθαι. Theocritus in idyllio Ξ: 

Οὐ φθεγξῇ, λύκον εἶδες, id est 

Aedere non poteris vocem, lupus est tibi visus. 

Illud interim observatione dignum Theocritum vertisse sententiam, cum negat eum 
proloqui posse, non qui a lupo sit visus, sed qui lupum viderit. Sed allusit duntaxat 
ad proverbium Theocritus, cum significaret rivalem conspectum, cujus nomen erat 


Lupus. 

687. I, VII, 87. Quaecunque in somnio videntur 


Ὅσσα ἐν ὀνείρῳ βλέπεις, id est Quaecunque per somnium vides. De votis 
immodicis dicitur. Nam quicquid optaris, id somniare contingit quibuslibet sicuti 
Mycilus ille Lucianicus divitem se ac praepotentem somniat. Apud Theocritum 
piscator somniat aureum piscem. Et infimae sortis homines nonnunquam reginarum 
conjugium somniant ; pastor quidam apud Theocritum in ecloga nona : 

Ἔχω δέ τοι ὅσσ’ ἐν ὀνείρῳ 

Φαίνονται, πολλὰς μὲν ὄις, πολλὰς δὲ χιμαίρας, id est 

Possideo quaecunque solent sub nocte videri 

In somnis, vim magnam ovium multasque capellas. 

Interpres admonet proferri hunc in modum : Ὅσσα ἐν / ὀνείρῳ φέρειν, id est Ferre 
quicquid in somnio videtur. Citat et versum Homericum : 

Οὐδ’ εἴ μοι τόσσα δοίη ὅσσα ψεύδονται ὄνειροι, id est 

Nec mihi si tantum dederis quam multa sopitis 

Somnia vana ferunt. 

Est autem apud hunc poetam Iliados primo, sed paulo aliter : 

Οὐδ’ εἴ μοι τόσα δοίη ὅσα ψάμαθός τε κόνις τε, id est 

Nec mihi si tantum dederis, quantum extat harenae ac 

Pulveris. 

Videtur huc allusisse M. Tullius in Salustium : Unde tu, qui odo ne paternam quidem 
domum redimere potueris, repente tanquam somnio beatus hortos preciosissimos, 


villam Tiburti et Caesaris, reliquas possessiones paraveris. 


688. I, VII, 88. Bona Porsenae 


Bona Porsenae dicebantur, quae velut ab hostibus erepta parvo veneunt. Eam 
appellationem Livius Ab urbe condita II scribit ad suam usque aetatem durasse ; 


putatque inde natam, quod in bello soleant bona Porsenae venire Romae eaque 

consuetudo una cum titulo perseverarit et in pace, quod alioqui is mos hostiliter 
bona vendendi non congruat tam pacatae regis profectioni, quod si minus probatur, 
existimat eam consuetudinem a mitiori principio fuisse natam. Illud arbitratur vero 
proximum, quod Porsena discedens ab Janiculo ex foederis lege castra opulenta 
convecto ex propinquis ac fertilibus Hetruriae arvis commeatu Romanis dono dedit 
inopi tum urbe ab longinqua obsidione. Ea deinde ne populo immisso diriperentur 
hostiliter, venisse bonaque Porsenae appellata gratiam muneris magis significante 
titulo quam auctionem fortunae regiae. Fortasse non inepte dicetur in res, quae dono 
cujuspiam aut fortunae commoditate citra nostram operam contingunt. Nam Livius 


non indicat usum adagii. 


689. I, VII, 89. Leonina societas 


Leonina societas est, cum omne commodum ad unum aliquem redit reliquis vi 
fraudatis, qualis ferme solet esse cum regibus aut praepotentibus plebeiae sortis 
hominibus. Extat in Pandectis, in quibus ex Ulpiano: refert Aristo Cassium 
respondisse societatem talem coiri non posse, ut alter lucrum tantum alter damnum 
sentiret, et hanc societatem leoninam solitum appellare. Caeterum Cassianam 
appellationem, haud dubium proverbialem, ex Aesopi Graeci apologo natam 
apparet, qui talis circumfertur. Leo, asinus et vulpes societatem inierant, ut quod 
venatu cepissent, id in commune partirentur. Praedam, ubi erant nacti, leo jubet, ut 
asinus partiatur. Ille ut est stolidus, in treis aequas portiones distribuit. Qua gratia 
mox indignatus leo, quod caeteris aequaretur, asinum adortus dilaniat. Restabat 
vulpes ; eam de integro partiri jubet ; illa totam ferme praedam leoni attribuit 5101 vix 
paucula quaedam servans. Leo comprobata distributione rogat, quisnam illam artem 


partiendi docuisset. Et vulpes, Calamitas, inquit, asini. 

690. I, VII, 90. Ex tripode 


Τὰ ἐκ τοῦ τρίποδος, id est Ex tripode dicta. Dici solitum de ïis, quae 
vehementer vera atque indubitata videri volumus. Effertur varie adagium : Ὡς ἐκ 
τρίποδος, id est Tanquam ex tripode dicta, Τάδε ἐκ τρίποδος, id est Haec est tripode 
dicta, id est certissima perinde quasi ex Apollinis oraculo profecta. M. T. in epistola 
quadam ad Brutum : Haec ex oraculo Apollinis Pythii edita tibi puta. Translatum a 
tripode vel Delphica vel Pythia. Nam haec duo oracula quondam summam fidem 
apud mortales obtinuerunt. De Pythio testatur Strabo libro Geographiae ix., fuisse 
quondam celebratissimum idque liquere thesauris ingentibus inibi constructis, in 
quos sacrae inferrentur pecuniae, tum operibus praestantissimorum artificum. 
Deinde ludis Pythiis illic celebratis, denique innumerabilibus oraculis, quae mandata 
literis extarent. Tripodem ïita describit Auctores, inquit, certi memorant divinum 
ipsum domicilium, profundam et curvam esse speluncam non admodum lato 
patentem ore. Atque hinc auram reddi sacro efflante numine. Excelsum autem ostio 
imminere tripodem ; quem simul atque Pythia vates inscenderit, hausto divinationis 
spiritu responsa aedere partim metro partim oratione libera. Comicus: Non 
Apollonis magis verum atque hoc responsum est. Plato libro De legibus XII : Ne si 
Pythius quidem affirmaverit. Quin illae quoque figurae proverbium resipiunt 
Quicquid dixerit oraculum videri vult. Quicquid dixerit legem esse vult et Stoicorum 
δόγματα, id est decreta. Et quod apud Plinium de medicis ait Cato : et hoc puta 
vatem dixisse, id est Existima verum fore quod dixi. Ipse Plinius alibi : Utinamque 
falsum hoc et non a vate dictum quam plurimi judicent. Et Plutarchus in 
commentario De dignoscendo adulatorem ab amico : Εὖτ' ἀκούσας 6 τι ἂν εἴπῃ 
χρησμὸν εἰληφέναι φήσας οὐ γνώμην ἄπεισιν, id est Cum is audito quicquid 
dictum fuerit, ita discedit, ut existimet se oraculum accepisse, non sententiam. 
Caeterum ab his nonnihil diversa sunt, quae Athenaeus IT Dipnosophistarum libro 


commemorat nempe in Bacchi certaminibus praemium fuisse tripodem atque ob id 

qui vera dicerent vulgo de tripode loqui dictos. Tripodem autem fuisse lebetem 
tribus fultum pedibus. Hujus duo erant genera : alterum Apollinis ob veritatem 
oraculorum, alterum Bacchi, in quo vinum miscebatur, quod ebrii vera loquantur, 
quemadmodum dictum est in proverbio In vino veritas. Simili figura dixit Galenus 
libro Περὶ φυσικῶν δυνάμεων primo velut ex adyto : Ἀπεφήνατο γὰρ ὁ Λύκος 
οὗτος, ὥσπερ ἐξ ἀδύτου τινὸς χρησμὸν ἀποφθεγγόμενος, περίττωμα τῆς τῶν 
νεφρῶν θρέσεως εἶναι τὸ οὖρον, id est Pronuntiabat enim Lupus iste, perinde quasi 
ex adyto quopiam redderet oraculum, quod superfluum est ex nutrimento renum, id 


esse urinam. 


691. I, VII, 91. Folium Sibyllae 


Folium Sibyllae apud Latinos eandem vim obtinet. Juvenalis : 

Credite me vobis folium recitare Sibyllae, 
id est rem indubitatam. Aristophanes in Pace : 

Οὐ μετέχω τούτων: οὐ γὰρ ταῦτ’ εἶπε Σίβυλλα, id est 

Haud equidem agnosco neque enim canit ista Sibylla. 
Ductum adagium ἃ Cumana Sibylla, cujus oracula cum primis celebrantur. Huic 
autem mos erat, ut testatur M. Varro, in palmarum foliis oracula scribere. Quod 
secutus Vergilius in tertio Aeneidos : 

Insanam vatem aspicies, quae rupe sub ima 

Fata canit foliisque notas et nomina mandat. 

Quaecunque in foliis descripsit carmina virgo, 

Digerit in numerum atque antro seclusa relinquit. 

Illa manent immota locis neque ab ordine cedunt. 
Item in sexto : 

Foliis ne tantum carmina manda, 


Ne turbata volent rapidis ludibria ventis. 

692. I, VII, 92. Frater viro adsit 


Ἀδελφὸς ἀνδρὶ παρείη, id est Frater viro adsit. De fido auxilio dici solitum, 
propterea quod in rebus periculosis vix unquam frater solet fratri deesse. Apud 
Platonem secundo De republica libro Adimantus Glauconis adversus Socratem 
disputantis partes excipiens, Nondum, inquit, Socrates, satis hac de re dissertum. Cur 
ita? Nempe quia id nondum est dictum, quod maxime dictum oportuit. Tum 
Socrates : Οὐκοῦν τὸ λεγόμενον ἀδελφὸς ἀνδρὶ παρείη, id est Igitur frater adesto 
viro, ut habet proverbium, quare tu, si quid hic pratermisit, adjuva. Idem ex Homero 
sumptum adagium testatur in Protagora, ubi Socrates Prodicum advocans, ut 
Simonidem ejusdem civitatis hominem ἃ Protagorae calumnia tueatur. Videor 
equidem, inquit, advocare te, quemadmodum ait Homerus Scamandrum ab Achille 
obsessum Simoentem advocasse, 

Φίλε κασίγνητε, σθένος ἀνέρος ἀμφότεροί περ 

Σχῶμεν, id est 

Frater amice, hominis pariter compescere vires, 

Ambo hujus studeamus. 

Est autem is locus in Iliados ®. Rursum Iliados Χ similiter Hector jam impar Achilli 
Deiïphobum fratrem invocat, uti ferat suppetias. Pallas enim illi apparuerat Deiphobi 
specie ac deceptus Hector frustra inclamat : 

Δηΐφοβον δ’ ἐκάλει λευκάσπιδα μακρὰν ἀὔσας, id est 

Deiphobum fratrem intento clamore vocabat. 

Α quo cum destitueretur, diem fatalem adesse intellexit. Plutarchus in vita Caesaris 
refert Cascam Caesare retinente gladium fratris auxilium ad hunc modum 


implorasse idque verbis Graecis : Ἀδελφέ, βοήθει. 

693. I, VII, 93. Ne temere Abydum 


Μὴ εἰκῆ Ἄβυδον, id est Ne temere Abydum, subaudientem naviges. Ne quod 
grave periculum suscipias sine causa idonea. Veluti si quis admoneat, ne se facile 
conjiciat aliquis in aulam principis, quod ea res non omnibus feliciter cedat. Aut ne 
compotationibus temulentis admisceat sese, quod fere non contingat abire sine malo, 
aut ne poetarum attingat litteras, quod animos complurium soleant corrumpere. 
Athenaeus libro XII narrat Alcibiadem posteaquam ἃ tutoribus accepisset suas 
facultates, Abydum Hellesponti navigasse atque illic luxu deliciisque fuisse 
corruptum, ut non dissimile sit illi : 

Non cujus hominis contingit adire Corinthum. 

Male audiebat Abydena gens, quod calumniatrix esset, ut intelligas ea gratia non esse 
tutum illic versari Meminit adagii Stephanus et Suidas. Stephanus sic effert 
adagium : Εἰ μηδ΄ εἰκῆ τὴν Ἄβυδον πατεῖν, id est Si ne temere quidem Abydum 
calcaret, id est ne quis confidenter illam ingrediatur. Indicat usurpari de temerariis 
addens hoc jaci solitum in eos, qui Abydum ïinsulae Mileti incolebant. 
Commonstratum est olim mihi quoddam oppidulum in Picardia, quod negant ullum 


hospitem potuisse transire non aliquo notatum scommate. 


694. I, VI, 94. Una hirundo non facit ver 


Mia χελιδὼν ἔαρ οὐ ποιεῖ, id est Unica hirundo non efficit ver, hoc est unus 
dies non sat est ad parandam virtutem aut eruditionem. Aut non unum aliquod 
benefactum benedictumve sufficit ad hoc, ut viri boni aut boni oratoris cognomen 
promerearis ; plurimis enim virtutibus ea res constat. Aut ut certum aliquid 
cognoscas, non satis est unica conjectura Quod si permultae conveniant, tum 
denique probabilis fuerit conjectura. Siquidem fieri potest, ut una quaepiam hirundo 
casu maturius appareat. Sumptum ab hirundinis natura, quae veris est nuntia ; nam 


hyeme devolat. Unde Horatius: Zephyris et hirundine prima, de primo vere 

sentiens. Aristoteles libro Moralium primo : Τὸ γὰρ ἔαρ οὔτε μία χελιδὼν ποιεῖ οὔτε 
μία ἡμέρα, id est Ver enim nec una hirundo facit nec unus dies. Et beatum eodem 
modo felicemve nec unus dies nec breve efficit tempus. Aristophanes in Avibus : 
Δεῖσθαι δ΄ ἔοικεν οὐκ ὀλίγων χελιδόνων, id est 
Multa videtur opus habere hirundine. 
Interpres indicat allusum ad proverbium, quod modo retulimus : Mia χελιδὼν ἔαρ 
οὐ ποιεῖ. Huic affine videtur illud Sophocleon in Antigona : 
Πόλις γὰρ οὐκ ἔσθ’ ἥτις ἀνδρός ἐσθ’ ἑνός, id est 
Namque unius quae sit viri haud est civitas. 
Etenim quemadmodum una hirundo non facit ver, ita nec unus homo facit civitatem 


nec unus nummus divitem. 


695. I, VII, 95. Da mihi mutuum testimonium 


Δάνειζέ μοι μαρτυρίαν, id est Da mihi mutuum testimonium, hoc est : Da 
mihi tuum testimonium recepturus itidem meum, si quando desiderabis. In eos recte 
jaciendum, qui se mutua talione laudant ac praedicant, aut qui mutuo studio sibi 
invicem suffragantur, aut qui ad gratiam testificantur neglecta religione. M. Tullius 
pro L. Flacco repudians elevansque Graecorum testium fidem Veruntamen, inquit, 
hoc dico de toto genere Graecorum. Tribuo vel litteras, do multarum artium 
disciplinam, non adimo sermonis leporem, ingeniorum acumen, dicendi copiam. 
Deinde si qua 5101 alia sumunt, non repugno. Testimoniorum religionem et fidem 
pondus, ignorant. Unde illud est, Da mihi testimonium mutuum ἡ Non Gallorum, 
non Hispanorum putatur. Totum istud Graecorum est, ut etiam qui Graece nesciunt, 
hoc quibus verbis a Graecis dici soleat, sciant. Quibus ex verbis M. Tullii satis liquet 


adagium hoc aetate illa multo fuisse tritissimum. 

696. I, VII, 96. Mutuum muli scabunt 


Mutuum muli scabunt. Ubi improbi atque illaudati se vicissim mirantur ac 
praedicant. Translatum a mulis, qui sicuti reliqua jumenta sese invicem dentibus 
scabere solent. Citatur hic titulus Mutuum muli scabunt ἃ Nonio Marcello inter 
reliquos Menippearum titulos M. Varronis; mirum ni proverbialis. Ausonius in 
altera praefatione monosyllaborum: Sed ut quod per adagionem coepimus, 
proverbio finimus : mutuo muli scabunt. Meminit hujus et Varro libro De Lingua 
Latina tertio. Quanquam is locus est foedissime depravatus non temporum modo 
culpa, verumetiam impressorum istorum vulgarium, quibus hoc unice propositum 
videtur, ut omnes bonos libros radicitus extinguant. Sic autem legitur : Amica 
Philoptorus, ejus qui senex puerum dicit pusum, puellam pusam. Sic fiet mutuam 
mulinam. Arbitror legendum mutuum muli, ut subaudiatur scabunt. Symmachus in 
epistola quadam Mutuum, inquit, scabere mulos, cui proverbio ne videar esse 
confinis, praeconium virtutum tuarum presso dente restringo. Non videtur autem 
adagium recte accipi posse, nisi malam in partem, veluti si indoctum indoctus, 
deformem deformis, improbum improbus vicissim laudaret. Cujusmodi fabulam 
memorat Horatius de duobus fratribus, qui se mutuum scabebant ac mutuo officio 
alterum alter vicissim efferebant laudibus. 

Frater, inquit, erat Romae consulti rhetor, ut alter 

Alterius sermone meros audiret honores, 

Gracchus ut hic illi foret, hic ut Mutius illi. 

Idem poetas indoctos notans, qui tamen invicem se recitantes audiebant ac 
laudabant : 

Discedo Alcaeus puncto ilius, ille meo quis ? 


Quis nisi Callimachus ? 

697. I, VII, 97. Tradunt operas mutuas 


Huic confine est Terentianum illud ex Phormione : Tradunt operas mutuas. De 
adulescentibus, qui se vicissim in peccatis defenderent. Translatum videtur ab 
agricolis vicinis, qui mutuam inter sese operam commodare solent. Aut ab 


artificibus, qui mutua nonnunquam utuntur opera, maxime fabri aerarii. 


698. I, VII, 98. Senes mutuum fricant 


Huc pertinet et jocus ille in proverbium versus de senibus mutuo se 
fricantibus. Narrat autem fabulam Aelius Spartianus in Adriani imperatoris vita. Is 
Adrianus in balneo veteranum quempiam servuli penuria sese marmoribus 
affricantem conspicatus, eum et servulis aliquot et sumptibus donavit. Quod reliqui 
veterani feliciter cessisse videntes coeperunt et ipsi complures sub oculis imperatoris 
sese marmoribus affricare, ut hoc modo principis elicerent benignitatem. At ille 
evocatis senibus jussit, ut alius alium vicissim defricarent, atque ita pueris nihil opus 
fore. Is jocus postea in vulgi fabulam cessit. Celebratur et Scipionis Aemiliani 
apophtegma : Jumenta quod manibus carent, alieno egere frictu. Quo significatum 
est eos, qui res egregias gerere non possunt, egere praecone, quo famam sibi 


comparent. 


699. I, vit, 99. Fricantem refrica 


Τὸν ξύοντα ἀντιξύειν, id est Scalpentem vicissim scalpe. Refertur in 
Diogeniani collectaneis. Par est de merente bene benemereri et officium officio 
pensare. Suidas ab asinis metaphoram translatam existimat invicem morsicantibus et 
in utranque partem dici posse, qui se mutuis officiis adjuvant aut qui se mutuis 
contumeliis afficiunt. In quam sententiam celebratur et mimus ille non illepidus 
Senecae titulo, sed falso : 


Ab altero expectes, alteri quod feceris. 

Aristides in communi defensione quatuor oratorum : Τὸν ξύοντα δ΄ ἀντιξύειν καὶ 
τοῖς ὄνοις ἡ παροιμία δήπου δίδωσι. Περικλέα δὲ κἂν τοῖς λέουσι μᾶλλον ἢ τοῖς 
ὄνοις εἰκάζειν φαῖεν ἂν Ὁμηρίδαι, id est Scalpentem invicem scalpere etiam asinis 
videlicet tribuit proverbium. Porro Periclem cum leonibus magis quam cum asinis 
esse conferendum dixerint Homerici. Huc pertinet illud Χεὶρ χεῖρα νίζει, id est 
Manus manum lavat. Quod citat in Axiocho Plato : Διὰ παντὸς δὲ ἔθος ἐστὶν αὐτῷ 
φρονεῖν τὸ Ἐπιχάρμειον 

À δὲ χεὶρ τὰν χεῖρα νίζει: δός τι καὶ λάβε τι, id est 

Semper illi mos erat in animo volvere illud Epicharmi dictum 

Abluit manum manus ; da aliquid et aliquid accipe. 
Quanquam Aldina aeditio pro φρονεῖν habet φωνεῖν, id est in ore habere et melius 
trochaicus tetrameter Graecus constabit, si pro λάβε τι legas λάμβανέ τι. Quod idem 
alio loco citavimus, sed aliter mendosum exemplar secuti, cum Graecus Plato 
nondum esset ad manum, quem consulere possemus. Cujus rei visum est 
commonefacere lectorem, ne quis hoc nomine mihi calumniam struat, quod temere 
Platonis scripturam inverterim. Quantum autem ad sententiam pertinet, nihil 
omnino refert νίζει legas an κνίζει, quandoquidem ut manus manui mutuum 


praestat officium lavando itidem et scalpendo. 


700. I, VIT, 100. Ferrum ferro acuitur 


Non erat consilium in hunc ordinem admiscere proverbia theologorum, non 
quod ea contemnam, sed partim quod hoc honoris habendum judicarim sacris 
litteris, partim quod passim in manibus sint. Unum tamen illud, quoniam sic ad 
amussim ad ista quadrat, non pigebit adscribere. Id est in Proverbiis Salomonis 
capite vigesimoseptimo : Ferrum ferro exacuitur et homo exacuit faciem amici sui. 
Hebraei pronuntiant ad hunc modum, siquidem est aliquid adagium in suapte 


audire lingua, 77 77722 712. 

701. I, VIN, 1. Aequalem tibi uxorem quaere 


Τὴν κατὰ σαυτὸν ἔλα, id est Aequalem tibi uxorem ducito. Adagium 
admonet ne quis cupiditate aut ambitione adlectus se potentiorem ducat uxorem ; 
nam ejusmodi ferme connubia inauspicato cedere. Plutarchus in libello De liberis 
educandis parentes admonet ut ejusmodi liberis suis uxores despondeant, quae non 
sint multo vel ditiores vel potentiores. Prudenter enim dici proverbio : Tuae sortis 
uxorem ducito. Celebratur et hoc inter sapientum apophthegmata atque a nonnullis 
Pittaco adscribitur Γάμει ἐκ τῶν ὁμοίων id est Uxorem ducito ex aequalibus. Nam si 
duxeris ex potentioribus te prognatam, dominos tibi parabis, non affines. Diogenes 
Laertius in vitis philosophorum hujusmodi quiddam commemorat, quod quidem 
affirmat et a Callimacho non ineleganti epigrammate celebratum esse. Adulescens 
quidam Atarnetes Pittacon consuluit, utra 5101 e duabus ducenda esset uxor. Nam 
duae offerebantur : altera par opibus ac genere, altera utroque superior. At ille 
sublato scipione, quo nitebatur, admonuit, αἱ pergeret ad trivia civitatis, quo pueri 
lusus causa conveniunt, eos consuleret et quod illi dedissent consilii, id sequeretur. 
Pueri ex proverbiali cantione responderunt aequalem uxorem esse ducendam. Itaque 
adulescens altera praeterita duxit aequalem. Idem Dioni suadet Callimachus. Haec 
autem sententia hoc impensius placuit Pittaco, quod ipse nobiliorem se duxerat, 
Draconis sororem, cujus imperium fastidiaque molestissime legitur tulisse, ut hoc 
dictum non in tempore, sed suo malo videatur reperisse. Extat autem epigramma, 
tametsi illic Iwv non Δίων legitur, mendose opinor ; id est hujusmodi : 

Ξεῖνος Ἀταρνείτης τις ἀνείρετο Πιττακὸν οὕτω 

Τὸν Μιτυληναῖον, παῖδα τὸν Ὑρραδίου. 

Ἄττα γέρον, δοιός με καλεῖ γάμος: ἣ μία μὲν δὴ 

Νύμφη καὶ πλούτῳ καὶ γενεῇ κατ’ ἐμέ, 
Ἡ δ’ ἑτέρη προβέβηκε: τί λώιον ; Εἰ δ' ἄγε μοι σὺ 


Βούλευσον, ποτέρην εἰς ὑμέναιον ἄγω. 

Εἶπεν: ὁ δὲ σκίπωνα, γεροντικὸν ὅπλον, ἀείρας, 
Ἠνίδε κεῖνοί σοι πᾶν ἐρέουσιν ἔπος. 

Οἱ δ’ ἄρ’ ὑπὸ πληγῇσι θοὰς βέμβικας ἔχοντες 
Ἔστρεφον εὐρείῃ παῖδες ἐνὶ τριόδῳ. 

Κείνων ἔρχεο, φησί, μετ’ ἴχνια. Χὠ μὲν ἐπέστη 
Πλησίον: οἱ δ' ἔλεγον: τὴν κατὰ σαυτὸν ἔλα. 

Ταῦτ’ ἀίων ὁ ξεῖνος ἐφείσατο μείζονος οἴκου 
Δράξασθαι, παίδων κληδόνι συνθέμενος, 

Τὴν δ΄ ὀλίγην ὡς κεῖνος ἐς οἶκον ἐπήγετο νύμφην. 
Οὕτω καὶ σύ, Δίων, τὴν κατὰ σαυτὸν ἔλα. 

Quos versus, quoniam Ambrosius Camaldulensis, Diogenis interpres, non omnino 
infeliciter Latinos fecit, haud gravabor adscribere : 

Hospes Atarnites rogitavit Pittacon olim 
Sic Mitylenaeon Hyrradioque satum : 

Magne senex, geminae cupiunt mihi nubere, quarum 
Et genere atque opibus convenit una mihi, 

Altera praecellit ; quid praestat, consule dicque, 
Utra ex his potius sit capienda mihi ? 

Hic baculum tollens, sic, tela senilia, dixit : 
Consilium pueri, quod petis, expedient. 

Quis celer in gyrum jactatus verbere turbo 
Assiduo latis vertitur in triviis. 

I, sequere illorum monitus. Sic fatur, at ille 
Scitatur, referunt, tu tibi sume parem. 

Quae postquam audivit, monitis puerilibus haerens 
Α magnis hospes abstinuit thalamis. 

Atque parem parvas laetus traduxit in aedes, 


Sic Dion aequalem, si sapis, ipse cape. 

Est autem allegoria a turbine puerili, qui flagellis circumagitur. Agebat enim quisque 
pro suis viribus turbinem sibi congruentem. Dejanira apud Ovidium ad suum sexum 
transtulit proverbium : 
Quam male inaequales veniunt ad aratra juvenci, 
Tam juveni magno conjuge nupta minor. 
Non honor est, sed onus species laesura ferentes, 
Si qua voles apte nubere, nube pari. 
Plutarchus De Liberis educandis : Τὸ γὰρ τὴν κατὰ σαυτὸν ἑλεῖν σοφόν, id est 
Sapientis est uxorem sibi parem congruamque ducere. Huc adscribendum putavi 
carmen illud ex Thesmophoriazusis Aristophanis titulo inscripta : 
Δέσποινα γὰρ γέροντι νυμφίῳ γυνή, 
Regina siquidem mulier est sponso seni. 
Idem admonet versus ille Euripideus in Rheso : 
Οὐκ ἐξ ἐμαυτοῦ μειζόνων γαμεῖν θέλω, 
Nolim ex potentioribus me conjugem. 
Neque vero solum id spectari conveniet, uti par sit uxor generis claritate aut modo 
rei familiaris, verum ut aetas non admodum discrepet ut forma ut vitae genus. Potest 
et longius trahi, nimirum ad negotium suscipiendum, cui sis conficiendo par et 


idoneus. Item ad vitae genus aptum et ad amicum tuis accommodum moribus. 


702. I, VIN, 2. Ne my quidem facere audet 


Qui metu non auderet hiscere, ii quondam negabantur my facere audere. 
Refertur adagium a Varrone libro De Lingua Latina tertio. Putat enim ille mussare 
verbum deductum a my litterae vocabulo quasi μύζειν, propterea quod muti non 
amplius sonare queant quam my. Est enim littera maxime omnium muta, praesertim 
in fine mire os contrahens et occludens. Verba Varronis sunt haec : Α quo idem dicit, 
quod minimum est, neque, ut aïunt, μῦ facere audent. Videtur esse carmen 


Ennianum. Nam hunc paulo superius citaverat. Dicit, quod minimum est, neque, ut 

aiunt, my facere audent. Est autem Graecis μύζω, tum sugo tum naribus vocem 
reddo. Aristophanes ἐν Θεσμοφοριαζούσαις : (cum enim Mnesilochus dixisset 
μυμῦ, id est mu mu, Euripides respondet) 

Τί μύζεις ; Πάντα πεποίηται καλῶς, 

Quid mussitas ? Peracta sunt cuncta optime. 
Et apud Latinos mutire ac mussare est tacite ferre et quasi vocem absorbere. 
Terentius : Mussitanda injuria adulescentium. Vergilius : Mussat rex ipse Latinus. 
Apud Aristophanem in Equitibus duo privatim apud se questuri quaedam de vitiis 
civitatis senarium hunc concinunt : Mouv Mouv Μυμῦ Mouv Μυμῦ Μυμῦ. Ex quo 


licet conjicere hanc esse vocem loqui formidantium. 
703. I, ΝΠ], 3. Ne gry quidem 


Μηδὲ γρῦ φθέγγεται, id est Ne gry quidem loquitur, hyperbole item 
proverbialis apud Graecos pro eo, quod est ne tantulum quidem. Nam gry minimum 
quiddam significat aut sordes unguium, rem videlicet vilissimam, aut vocem suillam, 
quam edere solent ii qui gravantur sermone respondere, aut nomisma 
minutissimum. Aristophanes in Pluto : 

Καί με προσβιάζεται 

Καὶ ταῦτ’ ἀποκρινομένου τὸ παράπαν οὐδὲ γρῦ 

Meque vi subigit simul 

Atque interim rogatus, haec quid sibi velint, 

Prorsum nihil respondet ac ne gry quidem. 

Hinc et verbum deductum γρύζειν. Idem in eadem fabula : 

Γρύζειν δὲ καὶ τολμᾶτον, ὦ KAOGQUATE ; 

Grunnire vero audetis etiam perditi ? 

Philostratus in vita Apollonii : Οὐδαμοῦ ἐφθέγξατο, οὐδ΄ ὑπήχθη γρύξαι, Id est 
Haudquaquam locutus est neque adduci potuit, ut vel hisceret. Hujus vocis usus 


admodum frequens est apud Aristophanem. 

704. I, VIN, 5. Pili non facio 


Est Latinis haec familiaris hyperbole Non facio pili. Ne pilo quidem melior, 
cum minimum quiddam momenti significant. Catullus : Non faciunt pili cohortem. 
Cicero ad fratrem : Ego enim ne pilo quidem minus te amabo. Idem : Interea et 
Cappadocia ne pilum quidem. Tametsi in vulgatis exemplaribus pileum hoc loco 
scriptum est. Quod quidem adagium etiam his temporibus nulli non est in ore. Pili 
vilitas etiam Graecis in proverbio fuit. Unde ἄξιος τριχός, id est dignus pilo, in 
hominem nihili. Quo durior erit translatio, hoc venustior. Nam Pili non facio praeter 
hyperbolen nihil paene habet figurae ; At ne pilo quidem doctior, ne pilo quidem 
injucundior, ne pilo quidem honoratior, atque id genus orationes, quoniam paulo 


longius recedunt a simplici sermone, plusculum accipiunt gratiae. 


705. I, VI, 5. Nauci non facio 


Nauci esse et naucifacere pro eo, quod est nihili esse et nihili facere, saepicule 
apud Plautum reperietur. Quid autem nauci significet, servus quidam Plautinus, 
cum ea voce esset usus, tamen scire se negat. Plautus : 

Qui homo timidus erit in rebus dubiis, nauci non erit. 

Grammatici quidam, inter quos Pompeius Festus, aiunt nauci significare nucis 
putamen aut oleae nucleum aut eam membranulam, quae visitur in medio nucis 
juglandis intersita, denique rei cujusuis putamen, quod Graeci περίψημα nauci 
vocatum existimant. Quidam a voce Graeca deducunt väkn, quod declarat pellem 
caprinam. Sunt et aliae de nauci sententiae, quas qui volet cognoscere, legat Festum 
in dictione Naccae. Nauci non habeo, dixit Ennius apud M. Tullium libro De 


divinatione I : Non habeo denique nauci Marsum augerem. 

706. I, VII, 6. Flocci non facio aut flocci facio 


Eadem ratione dictum est floccifacere et ne flocci quidem facere pro eo, quod 
est ne tantuli quidem facere. Est autem floccus particula lanae, quae inutilis a vellere 
divellitur atque evolat, aut certe simile quiddam nullius momenti. Exempla passim 


apud auctores obvia sunt, ut non videatur operae pretium hoc inculcare loco. 


707. I, VII, 7. Hujus non facio 


Ad hanc formam pertinet illud Terentianum ex Adelphis Hujus quicquam non 
faciam. Donatus admonet esse δεικτικόν, id est demonstrantis, aut floccum aut 
stipulam aut summum digitum aut hujusmodi quippiam. Athenaeus libro 
duodecimo prodidit Sardanapali statuam ipsius monumento impositam hoc gestu 
digitorum, ut significaret res humanas omnes prorsus esse contemnendas ac ne 


digituli quidem crepitu dignas. 


708. I, vin, 8. Vitiosa nuce non emam 


Apud Plautum est in Milite : Vitam tuam vitiosa nuce non emam, pro eo quod 
est ne minimo quidem. Et vulgo dicimus Cassa nuce non emerim, et Putamine nucis 
non emerim, Aristophanes in Pace : 

Οὐκ ἂν πριαίμην οὐδ’ ἂν ἰσχάδος μιᾶς, 

Non emerim nec unica quidem nuce. 

Consimile his, quod legitur apud eundem Plautum citante Festo : 

Non ego istud verbum empsitem titivillitio. 

Nam hoc verbo Latinos nihili rem significare solitos quemadmodum et Graeci dicunt 


πιπολό. Rursum butubata, qua voce usus est Nevius pro nugatoriis auctore Festo. 

709. I, VIN, 9. Ne teruncium quidem insumpsit 


Est aliquoties apud Ciceronem hyperbole teruncii, quod apparet esse genus 
minutissimi nomismatis. Ad Atticum : Atque etiam spero toto anno imperii nostri 
teruncium sumptus in provincia nullum fore. Plautus in Captivi duo: Neque 
ridiculos jam terunci faciunt, quemadmodum Graeci dicunt ἡμιοβόλιον pro re 


vilissima. Varro teruncium a tribus unciis dictum putat. 


710. I, vin, 10. Homo trioboli 


Itidem Plautus in Poenulo hominem trioboli dixit pro nequissimo planeque 
nullius pretii. À nummo minutissimo. Consimili figura dixit Aristophanes in Vespis 
pro vilibus versibus τριχοινίκων ἐπῶν. Gregorius in epistolis de vili contemptoque 
dixit: Μᾶλλον ἀνδράποδον ὀλίγων ὀβολῶν ἄξιον, id est Imo potius mancipium 


paucis obolis dignum. Dicuntur et triobolares. 


711. I, VI, 11. Homo tressis 


Consimili modo Persius tressem agasonem appellat contemptissimum 
homuncionem. Idem : 

Et centum Graecos curto centusse licetur, 
Id est minimo. Tressem autem dixit nove quasi tribus assibus aestimandum. Assis 
autem erat aerei nummuli genus. Persianum carmen sic habet in quinta satura : 

Heu steriles veri, quibus una Quiritem 

Vertigo facit. Hic Dama est, non tressis agaso. 
Confine Hieronymianum illud: Quis te dupondio supputabat ? Justinianus in 
praefatione Pandectarum noluit adulescentes legum studiosos veteri non minus 


ridiculo quam frivolo congnomine nuncupari dupondios, sed Justinianos novo. 

712. I, VIN, 12. Dignus pilo 


Ἄξιοι τριχός, id est pilo digni, dicuntur Graecis nulla bona re digni, quod pilo 
nihil contemptius. Aristophanes in Ranis : 

Εἰ πώποτ΄' ἦλθον δεῦρ΄, ἐθέλω τεθνηκέναι, 

Ἢ ᾿κλεψα τῶν σῶν ἄξιόν τι καὶ τριχός, 

Si quando veni huc, emori sane volo, aut 

Si quid tuorum sustuli dignum pilo. 


Adagium commemoratur a Diogeniano. 


713. I, VIN, 13. Nec uno dignus 


Ἄξιος οὐδὲ μόνου καὶ ἄξιος ἑνός, id est Ne uno quidem dignus et uno 
dignus, de vilissimo. Translata metaphora a jactu talorum, in quo μονάς id est 
unionis numerus, infimus erat. Demum ubique in rationibus numerorum minimum 
quiddam est unio ac ne numerus quidem, ut autumant philosophi. Ex adverso, quem 
multi pretii significant, hunc πολλοῦ τινὸς ἄξιον, id est multa re dignum, trita figura 
Graeci dicunt et τοῦ παντὸς ἄξιον id est quavis re dignum, et ediverso, ὀλίγου 
ἄξιον, id est paulo dignum, quem contemnunt. Gregarium autem est ac plebeium 
unius dumtaxat hominis vice supputari. Proinde Homerus Iliados À, cum medici 
dignitatem explicare vult, ait : 

Ἰητρὸς γὰρ ἀνὴρ πολλῶν ἀντάξιος ἄλλων, id est 

Unus homo medicus multis aequandus honore est. 

Ad quod respexit Plato libro De Legibus quinto : Ὁ μὲν γὰρ ἑνός, ὁ dE πολλῶν 
ἀντάξιος ἑτέρων, id est Nam hic quidem pro uno, ille pro pluribus aliis aestimandus 
est. Ad hanc formam pertinent et illae rhetorum figurae, cum aïunt unum aliquem 
sibi pro theatro esse et unius cujuspiam judicium pluris se facere quam infinitae 


multitudinis. 

714. I, VIN, 14. Dignus obelisco 


Ἄξιος ὀβελίσκου, id est Dignus obelisco, dignus quovis honore. Summis enim 
viris ejusmodi columnae ac pyramides erigebantur magnificis inscriptae titulis aut 
ingentes colossi; sic enim stupidi principes olim fingi gaudebant. Tametsi 
proverbium ancipitem habet sententiam, propterea quod Aristarchus obeliscis 


jugulare sit solitus, quae parum probaret. Meminit hujus praeter alios Suidas. 


715. 1, VII, 15. Aureus in Olympia stato 


Quem summo praemio dignum Graeci significant, ei dicere solent Aureus in 
Olympia statuere. Lucianus in Pseudologista: Χρυσοῦς, φασίν, ἐν Ὀλυμπίᾳ 
στάθητι, id est Aureus, ut aiunt, in Olympia stato. Quod is honos id aetatis 
praecipuus haberetur, loco tam celebri statuam inter illustres viros habere. Huc 
allusit Vergilius, cum ait : 

Si fetura gregem suppleverit, aureus esto. 

Plato in Phaedro: Ὑπισχνοῦμαι χρυσῆν εἰκόνα ἰσομέτρητον εἰς Δελφοὺς 
ἀναθήσειν, id est Polliceor me statuam auream tibi aequalem Delphis collocaturum. 
Ibidem paulo post: Παρὰ τῶν Κυψελιδῶν ἀνάθημα σφυρήλατος ἐν Ὀλυμπίᾳ 
στάθητι, id est Inter statuarum Cypselidarum monimenta in Olympia fabrefactus 
stato. Interpres fortassis χρυσήλατος legit aut certe somniavit, ut qui verterit 
aureum. Porro reges Corinthi dicuntur Cypselidae a Cypselo, qui pulsis Bacchidis e 
Corintho ïibidem imperio est potitus summasque coegit divitias; cujus rei 
argumentum inquit Strabo τὸ Ὀλυμπίασιν ἀνάθημα Κυψέλου σφυρήλατος 
χρυσοῦς ἀνδριὰς εὐμεγέθης. Allusit huc et Philostratus in Apollonii vita: Καὶ 
στεφανώσουσί σε ἐν Ὀλυμπίᾳ, id est Et coronabunt te in Olympia. Non dissimili 
figura dixit Persius satura secunda : 

Praecipui sunto sitque illis aurea barba. 


Quibusdam enim signis aurea barba consuevit addi. 

716. I, VIN, 16. Quavis re dignus 


Ἄξιος τοῦ παντός, id est Quavis re dignus. Refertur ab omnibus Graecorum 
adagiorum collectoribus. Utitur Plato in Sophista : Kai τοῖς μὲν δοκοῦσιν εἶναι τοῦ 
μηδενὸς τίμιοι, τοῖς δὲ ἄξιοι τοῦ παντός, id est Aliis videntur nulla re digni, aliis 
rursus quantavis. Similiter dixit Terentius hominem quantivis pretii. Quamquam 


hujus adagionis modo est facta mentio. 


717. 1, VIN, 17. Dignus argivo clypeo 


Ἄξιος εἶ τῆς ἐν Ἄργει ἀσπίδος, id est Dignus es Argivo clypeo. De generoso 
ac majorem in modum venerando. Inde sumptum, quod olim apud Argivos ex more 
pueri incorrupti purique clypeos quosdam gestantes pompas agebant. Isque honos 


erat illi aetati prisco quodam instituto decretus. 


718. I, VI, 18. Dignum propter quod vadimonium deseratur 


Ubi rem maximi momenti volemus significare, quaeque vel quantovis 
dispendio debeat expeti, dignam esse dicemus, cujus gratia vadimonium deseratur. 
Nam qui vadati sunt, non nisis summo suo periculo abesse possunt. Plinius 
Secundus in praefatione Naturalis historiae Inscriptiones, inquit, propter quas 
vadimonium deseri possit, hoc est quarum gratia omnia sint posthabenda vel 
maxime seria. Seneca De beneficiis libro quarto : Vadimonium promittimus, tamen 
deseritur. Non in omnes datur actio. Deserentem vis major excusat. Haec Senecae 
verba declarant vehementer urgens esse oportere, quod excuset vadimonii promissi 
desertorem. Horatius : Et casu jam respondere vadato / Debebat. Ridet improbum 
garrulum, qui maluerit periclitari de causa quam a nugis discedere. Consimilis est 
forma quasi pro aris focisque dimicare, cum de re cara seriaque certamen est. Nec 
dissimili schemate dixit Celsus libro Pandectarum sexto, titulo De rei vindicatione, 


laribus sepulchrisque avitis carere. Finge, inquit, pauperem, qui si reddere id 


644 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


cogatur, laribus sepulchrisque avitis carendum habeat. Sufficit tibi permitti tollere ex 
his rebus, quae possis, dum ïita ne deterior sit fundus, quam si initio non foret 


aedificatum. 


719. I, VIN, 19. In utramvis dormire aurem 


In utramvis dormire aurem est animo otioso, securo vacuoque esse. Terentius 

in Heautontimoumenos 
Ademptum tibi jam faxo omnem metum 

In aurem utramvis otiose ut dormias. 
Utitur eo et Basilius in epistola quadam, sed malam in partem, ita ut supinam 
securitatem intelligi velit. Menander in Plotio apud Gellium : 

ET ἀμφοτέραν ἵν’ ἐπίκληρος ἢ μέλλει καθευδήσειν 

In aurem utramque quandoquidem dotata est, cubet. 


Sic enim vertit nescio quis. 


720. I, VIN, 20. In dexteram aurem 


Eodem sensu dixit Plinius in dexteram aurem. Ita enim scribit Romano suo : 
Nihil quod in dexteram aurem fiducia mei dormias, non impune cessatur, id est nihil 
est, quod sis securus. Sic enim admonent medici, ut in primo somno, qui 
profundissimus esse consuevit, in aurem dextram incumbamus. Cum experrecti 
redormire cupimus, in sinistram. Porro qui levi somno vult uti, in neutram incumbit 


autem, quo facilius expergefiat. 


721. I, VIN, 21. Porrectis dormire pedibus 


Huic affine est illud: Anoteivavta τὼ πόδε καθεύδειν, id est Porrectis 
pedibus dormire. Lucianus De mercede servientibus : Kai τοῦτο δὴ τὸ τῆς εὐχῆς 
ἀποτείναντα τὼ πόδε καθεύδειν, id est Jamque tandem, quod optari solet, obtigit, 


ut porrectis pedibus dormias. Ad eamdem figuram pertinet, quod in Aristophanis 

Pluto dixit Mercurius : Ἀναβάδην ἀναπαύομαι, id est Sublatis pedibus requiesco et 
supinus per otium. Et supinitatem, neglegentiam incogitantiamque significamus. Et 
conserere manus in Hebraeorum proverbis in ignavum. Paululum dormies, 


paululum dormitabis, paululum conseres manus, ut dormias. 


722. I, VIN, 22. Naso suspendere 


Naso suspendere est vafre subdole irridere. Plinius lib. XI cap. 
Trigesimoseptimo, docet a suae aetatis hominibus nasum subdolae irrisioni fuisse 
dicatum. Nam apud veteres auctores nihil hujusmodi legitur. Verba Plinii 
subscribam : Et altior homini tantum, quem novi mores subdolae irrisioni dicavere, 
nasus. Horatius in Sermonibus : 

Naso suspendis adunco. 

Idem alibi : 

Balatro suspendens omnia naso. 

Persius de Horatio, qui vafre tecteque rideat : 

Callidus exterso populum suspendere naso. 
Idem alibi : 

Disce, sed ira cadat naso rugosaque sanna. 
Unde nasuti vocantur, qui docte norint alios irridere. Martialis : 

Non cuicumque datum est habere nasum. 
Idem : 

Et pueri nasum rhinocerotis habent. 

Idem rursus : 

Nasutus sis usque licet, sis denique nasus. 

Persius : Rides, ait, et nimis uncis / Naribus indulges. Graeci simplici efferunt verbo 
μυκτηρίζειν, ἀντιμυκτηρίζειν, id est irridere, vicissim irridere, ἀπὸ τοῦ μυκτῆρος, 


id est naso. Cassius ad Ciceronem libro Epistolarum familiarium decimoquinto : 

Quosque ubi ridiculo aut scommatico dicterio laeseris, velint rustice gladio 


ἀντιμυκτηρίσαι, id est vicissim naso suspendere. 


723. 1, VIN, 23. Dignus quicum in tenebris mices 


Qui certissima esset fide, eum dignum dicebant quicum in tenebris micaretur. 
Cicero libro Officiorum tertio : Hoc nonne est turpe dubitare philosophos, quae ne 
rustici quidem dubitant ? a quibus natum est id, quod jam tritum est vetustate 
proverbium. Cum enim fidem alicujus bonitatemque laudant, dignum esse dicunt, 
quicum in tenebris mices. Idem De finibus libro secundo : Cur justitia laudatur ? an 
verum est hoc tritum vetustate proverbium, quicum in tenebris mices ? Est autem 
micare lusus genus quoddam, quod adhuc apud Italos durat, ut repente porrectis 
digitis certantium uterque numerum divinet. Hujus Cicero mentionem facit libro De 
divinatione secundo : Quid est enim sors ? Idem propemodum quod micare, quod 
talos jacere, quod tesseras. M. Varro : Micandum erit cum Graeco, utrum ego illius 
numerum an ille meum sequatur. Nemesianus in carmine Bucolico : Digitos jactate 
micantes. Meminit et divus Augustinus libro De trinitate octavo, capite quinto. Nam 
id, inquit, ubi volumus facile habemus, ut alia omittam, vel micando digitis tribus. 
Porro quicum micas in tenebris, ei liberum est, si velit fallere. Proinde dignus quicum 
in tenebris mices dicitur, qui sit usqueadeo certa fide, ut nec si tuto possit, velit 
quempiam mendacio fallere. Habent Graeci simile quiddam : Dignus hic est, cui vel 
injurato fidem habeas. Où’ ἀνὴρ κἀνώμοτος πιστεύειν ἄξιος, id est Hic vir dignus, 


cui credas etiam injurato. Cui diversum : Ne jurato quidem illi crediderim. 


724. 1, VII, 24. Ex Jovis tabulis testis 


Ἐκ τῶν Διὸς δέλτων ὁ μάρτυς, id est Ex Jovis tabulis testis. Apud Graecos 
dicebatur pro certo et indubitabili teste. Lucianus in libello De mercede servientibus : 
Εἴ τις εἴπῃ μοιχὸν ἢ παιδεραστήν, τοῦτο ἐκεῖνο ἐκ τῶν Διὸς δέλτων ὁ μάρτυς, id 


est Si quis te adulterum aut pederastem dixerit, is protinus juxta id, quod dici solet, 

ex Jovis tabulis testis. Allusum est, ni fallor, ad diphtheram in qua Jupiter omnia 


mortalium acta describere fingitur a poetis. 


725. I, VIN, 25. Atticus testis 


Ἀττικὸς μάρτυς, id est Atticus testis, legitur in collectaneis Diogeniani pro 
probatissimo atque incorruptissimo teste. Quod si quis per ironiam torqueat in 


testem vanum non inconcinne dixerit. 


726. I, VIII, 26. Attica fides 


Ἀττικὴ πίστις, id est Attica fides, legitur apud eundem de minime vanis 
minimeque perjuris ; inde natum quod apud Atticos templum esset Fidei deae 
constructum. Cujus meminit etiam Plautus in Aulularia. Velleius Paterculus meminit 
his quidem verbis : Si quis hoc rebellandi tempus, quo Athenae a Sylla captae sunt, 
imputat Atheniensibus, nimirum veri vetustatisque ignarus est. Adeo enim certa 
Atheniensium in Romanos fides fuit, ut semper et in omni re quicquid sincera fide 
gereretur, id Romani Attica fide fieri praedicarent. Quintilianus lib. XII cap. De 
genere dicendi scribit hunc in modum : Quos ego existimo, si quod in his finibus 
uberius invenerint solum fertilioremve segetem, negaturos Atticam esse, quod plus, 
quam acceperit, seminis reddat ; quia hanc ejus terrae fidem Menander eludit. Ex his 
colligimus Atticam fidem dictam, quod ne detraherent pactis nec adderent. Talis erat 
et soli fides non admodum feracis, cum agrorum fides laudetur, si cum fenore 


reddant, quod creditum est. 


727. I, VII, 27. Graeca fide 


Ἑλληνικῇ πίστει, id est Graeca fide, reperitur pro certa item fide. Fortassis 
idem cum proximo, nisi malumus per ironiam accipere. Ausonius ad Paulum : 
Nobiscum invenies κατενόπλια, si libet uti 


Non Poena, sed Graeca fide. 

Idem de Philone villico suo : 
Mutuatur ad Graecam fidem. 
Plautus Graecam fidem dixit, ubi non verbis neque stipulationibus, sed praesente 
pecunia res agitur. Sic enim apud eum loquitur Clareta lena in Asinaria : 
Diem, aquam, solem, lunam, noctem, haec argento non emo. 
Caetera quae volumus uti, Graeca mercamur fide. 
Id est numerata pecunia. Euripides in Iphigenia Taurica : 
Πιστὸν Ἑλλὰς οἶδεν οὐδέν, id est 
Graecia nequaquam novit fidem. 


Hoc sane nomine ea natio pessime audiit olim. 


728. I, VIN, 28. Punica fides 


Poenorum perfidia in proverbium abiit, quod ea gens peculiariter perjurii 
vanitatisque notata sit, quemadmodum abunde testatur T. Livius. Cujus haec verba 
sunt libro secundo de bello Punico : Quae Punica religione servata est fides ab 
Hannibale. Idem belli Punici secundi libro primo : Has tantas viri virtutes ingentia 
vitia aequabant, inhumana crudelitas, perfidia plusquam Punica, nihil veri, nihil 
sancti, nullius dei metus, nullum jusjurandum, nulla religio. His coloribus depingit 
Annibalem. Subindicat idem Q. Curtius in Tyriis Poenorum auxilio destitutis. 
Rursum Maximinus apud Julium Capitolinum Afri, inquiens, fidem Punicam 
praestiterunt. Et quod modo citavimus ex Ausonio Poena fide. Salustius in 
Jugurthino : Comperio Bochum magis Punica fide quam ob ea, quae praedicabat, 
simul Romanos et Numidam spe pacis detinuisse. Plautus : Nemo me Poenus Punior, 
alludens ad morum perfidiam. Poeni foedifragi semper habiti. Idem in Poenulo : 

Et is omnes linguas scit, sed dissimulat sciens 


Se scire, Poenus plane est ; quid verbis opust ? 

729. I, VIN, 29. Altera manu fert lapidem, altera panem ostentat 


Qui coram blandiuntur clam obtrectantes, palam amicos agunt, clanculum 
nocent, aut qui hic prosunt illic laedunt, falsam beneficii spem ostentant, ut nacti 
occasionem funditus perdant, ii dicuntur altera manu portare lapidem, altera panem 
ostentare. Translatum ab 115, qui canes ostentato pane pelliciunt, deinde accedentibus 
saxum illidunt. Euclio Plautinus in Aulularia : 

Nunc petit cum pollicetur, aurum inhiat, ut devoret. 

Altera manu fert lapidem, panem ostentat altera. 

Divus Hieronymus ad Rufinum : Haec apud te, amice, potius expostulare volui 
quam lacessitus publice desaevire, ut animadvertas me reconciliatas amicitias pure 
colere et non juxta Plautinam sententiam altera manu lapidem tenere, panem offerre 
altera. Eodem eleganter allusit scribens ad eundem Rufinum : An tibi ideo panem 
non damus, quia haereticorum cerebro lapidem illidimus ? Simile quiddam habet 
Gregorius theologus in epistola ad Eusebium episcopum Caesariensem : Ὥσπερ ἂν 
εἴ τις ÉVOG ἀνδρὸς τῇ μὲν τῶν χειρῶν καταψήχοι τὴν κεφαλήν, τῇ δὲ παίοι τὴν 
παρειάν, id est Perinde quasi quis ejusdem viri altera manu scabat caput, altera 


malam feriat. 


730. I, VI, 30. Ex eodem ore calidum et frigidum efflare 


Ἐκ τοῦ αὐτοῦ στόματος τὸ θερμὸν καὶ TO ψυχρὸν ἐξάγειν, id est Eodem ex 
ore calidum ac frigidum proferre. Bilingues et qui eundem modo laudant modo 
vituperant, ex eodem ore calidum ac frigidum spirare dicuntur. Natum ex apologo 
quopiam Aviani fabulatoris. Satyrus quidam, cum vehementer algeret hyberno gelu 
supra modum saeviente, a rustico quodam inductus est in hospitium. Admiratus 
autem cur homo inflaret in manus ori admotas rogavit cur ita faceret. Is respondit ut 
frigidas manus halitus tepore calefaceret. Deinde ubi extructo foco, apposita mensa, 


in pultem fervidam rursum inflaret, magis etiam admiratus sciscitatus est, quid hoc 

sibi vellet. Ut pultem, inquit, nimium ferventem halitu refrigerem. Tum satyrus 
surgens ἃ mensa, Quid ego audio ?, inquit, Tun’ eodem ex ore pariter et calidum et 
frigidum efflas ? Valebis, neque enim mihi ratio est cum ejusmodi homine commune 
habere hospitium. At hujusce τοὶ, quam satyrus admirabatur, causam eddit 
Aristoteles in Problematis, sectione XXIV, problemate septimo, idque ideo fieri putat, 
quod qui vehementius efflat, is non moveat universum aerem, sed ore contractiore 
paululum venti expiret, ut calor ab ore profectus a reliquo aere, quem ob impetum 
plurimum movet, continuo evanescat atque in frigus abeat. Id quod secus fit in eo, 
qui faucibus apertis universum aerem exhalat. Est huic confine quiddam in epistola 
Jacobi apostoli ; nam hujus nomine legitur. Ἐκ τοῦ αὐτοῦ στόματος βρύει τὸ γλυκὺ 
καὶ TO πικρόν, id est Ex eodem ore emanat dulce et amarum. Huc adscribi poterit, 
quod refert secundo libro Plinius plus quam prodigiosum fontem esse quemdam in 
Dodona, qui, cum sit frigidissimus, et faces, si quis ardentes immergat, extinguat, si 
extinctae admoveantur, accendit. Quae omnia torquere licebit in rhetores, qui eadem 
norunt laudare et vituperare, elevare atque attollere. Item in jureconsultos, qui 
causam eamdem nunc tuentur, nunc impugnant. Ad eum sensum detorsit 
Plutarchus, quod Circe eadem virga mentem adimit ac reddit, pecudes facit et 
homines. Extat apud Graecos hic senarius proverbialis : 

Τὸν αὐτὸν αἰνεῖν καὶ ψέγειν ἀνδρὸς κακοῦ, id est 

Laudare eumdem carpereque viri est mali. 
Et Hebraeus vates, nempe Esaias, male ominatur 115, qui dicunt bonum malum, 
malum bonum, dulce amarum et amarum dulce. Athenaeus libro quarto docet esse 
fistulae genus ἃ Graecis dicitur μάγαδις sive παλαιομάγαδις, quod idem et gravem 
et acutam vocem reddit. Unde versum adducit ex Alexandride : 

Μάγαδιν λαλήσω μικρὸν ἅμα σοι καὶ μέγαν 

Grande ac pusillum magade proloquar simul. 
Id Graecis dicitur μαγαδίζειν sonare simul duas voces, gravem et acutam διὰ 


πασῶν, ut vocant musici. Aristoteles sectionis decimaenonae, problemate juxta 

Graecos codices decimooctavo, juxta Theodori versionem XVII utitur eo verbo 
μαγαδίζειν quaerens cur haec sola harmonia, quam dixi, sonetur magade. Rursus in 
problemate XXIX, juxta Graecos codices: Mayadilovor δὲ ἐν τῇ διὰ πασῶν 


συμφωνίᾳ, id est Magadissant in concentu diapason. 


731. I, VI, 31. Oculatae manus 


Oculatas manus, dixit Plautus, quae promissa velint exhiberi re, non oratione 
promitti Nam oculos habere, quibus videant exhibita, aures non habere, quibus 
audiant pollicitationes. Ita lena quaedam in Asinaria adulescenti montes aureos 
pollicenti, cum illa nihil commoveretur promissis, 

Semper, inquit, oculatae nostrae sunt manus, credunt quod vident. 

In eadem erat sententia leno ille Terentianus Sannio. 
Numquam, inquit, ego adeo astutus fui, 

Quin quicquid possem, mallem auferre in praesentia potius. 
Huc allusit Chaerea in Eunucho : 


Fac nunc promissa, ut appareant. 


732. I, VIN, 32. Caeca 4165 et oculata dies 


Plautus item caecam diem et oculatam pro die, qua non numeratur praesens 
pecunia et qua numeratur. Sic enim leno quidam loquitur in Pseudolo : 

Eme die caeca hercle oleum, id vendito oculata die : 

Jam hercule vel ducentae fieri possunt praesentes minae. 
Hoc est eme non praesente pecunia, sed in diem pacta revende pecunia praesente. 
Vocant et jurisconsulti caecam diem et caeca testimonia, quae scripto perhibentur ab 
absentibus. Nam caeca sunt non tantum, quae non vident, sed quae non videntur et 


absunt. 

733. I, VI, 33. Lentiscum mandere 


Zxivov διατρώγειν id est Lentiscum mandere vel arrodere. Graeco proverbio 
dicuntur 11, qui nimio comendi corporis studio superfluunt. Nam ex lentisco 
dentifricium fieri consuevit. Is est pulvisculus quidam candidandis dentibus 
comparatus. Fiebant et dentiscalpia ex lentisco, hoc est cuspides quaedam purgandis 
dentibus accommodae. Martialis in Apophoretis : 

Lentiscum melius, sed si tibi frondea cuspis 

Defuerit, dentes penna levare potest. 
Quin et Dioscorides libro primo indicat lentisci succum ex aqua decoctae figere 
vacillantes dentes, si eo colluantur, tum et cuspides hinc factas, si affricentur, utiles 
esse dentibus abstergendis. Hujusmodi igitur quibus dentiscalpium semper in ore 
est, lentiscum arrodere dicuntur et σχινοτρῶγες, appellantur. Nam dentium cura 
olim ut delicatis probro dabatur et Apuleio inter reliqua crimina objectum est, quod 
dentifricium parasset. Recte transferetur adagium et ad reliquum totius corporis 


cultum. 


734. 1, VIN, 34. Unico digitulo scalpit caput 


Molles atque effeminati uno digito caput scalpere dicuntur, nimirum solliciti, 
ne comam studiose compositam perturbent. Id primum dictum putant a Calvo poeta 
in Pompeium, hinc in omnes parum viros translatum. Juvenalis satura nona : Qui 
digito scalpunt uno caput, molles et impudicos ex gestu notans. Porro gestum eum 
antiquitus impudicitiae habitum argumentum testatur in Epistolis Seneca. Rerum, 
inquiens, omnium, si obseruentur, indicia sunt. Et argumentum morum ex minimis 
quoque licet capere. Impudicum et incessus ostendit et manus mota et unum 
interdum responsum et relatus ad caput digitus et flexus oculorum. Improbum 


interdum risus, insanum vultus habitusque demonstrat. 

735. I, VIN, 35. Summo digito caput scalpere 


Τῷ ἄκρῳ δακτύλῳ τὴν κεφαλὴν κνᾶν, id est Summo digito caput scalpere. 
Idem est cum proximo. Lucianus in Rhetorum praeceptore deliciis effeminatum 
hominem describit his verbis : Ἐν τούτοις δὲ πάνσοφόν τινα καὶ πάγκαλον ἄνδρα, 
διασεσαλευμένον τὸ βάδισμα, ἐπικεκλασμένον τὸν αὐχένα, γυναικεῖον τὸ 
βλέμμα, μελιχρὸν τὸ φώνημα, μύρον ἀποπνέοντα, τῷ δακτύλῳ ἄκρῳ τὴν 
κεφαλὴν κνώμενον, id est Inter haec autem virum quemdam egregie sapientem 
atque insigni forma, lubrico incessu, fracta cervice, muliebri aspectu, voce mellita, 


olentem unguenta, caput summo digito scalpentem. 
736. I, VII, 36. Phryx plagis emendatur 


Phryx plagis emendatur. In barbaros servilique ingenio homines dicitur, qui 
non pudore neque monitis, sed verberibus redduntur meliores. Cum contra 
generosus animus, ut ait Seneca, rectius ducatur quam trahatur. Cicero pro L. Flacco 
in testes Asiaticos : Asia vestra constat ex Phrygia, Mysia, Caria, Lydia. Utrum igitur 
nostrum an vestrum est hoc proverbium Phrygem plagis fieri solere meliorem ? 
Adagium ita refertur apud Suidam versu trochaico : 

Φρὺξ ἀνὴρ πληγεὶς ἀμείνων καὶ DLAKOVÉOTEQOS, id est 

Verberatus Phryx melior et obsequens erit magis. 

Ostendit Athenaeus e Phrygia mitti solere mancipia laudatissima : 

Ἀνδράποδ’ ἐκ Φρυγίας, ἀπὸ δ' Ἀρκαδίας ἐπικούρους, id est 


Mancipia ex Phrygia, sed ab Arcadia auxiliares. 
737. 1, VIN, 37. Nihil sacri es 


Οὐδὲν ἱερὸν ὑπάρχεις, id est Nihil es sacri Sermo contemnentis 
proverbialiter. Siquidem Graeci quicquid praeclarum ac vehementer conducibile 


videri vellent, id sacrum appellabant ut ἱερὸν βουλή, id est sacra res consilium et 

ἱερὰν πόλιν, id est sacram civitatem, dixit Aristides, tamquam omnium tutatricem 
et, quod alio citavimus loco, ἱερὰν ἄγκυραν, id est sacram ancoram. Plutarchus in 
vita Pelopidae sacri praesidii mentionem facit. Theocritus in Hodoeporis : 

Ἀλλ’ οὖν αἴ κα λῇς ἔριφον θέμεν, ἐντὶ μὲν ὀυδέν 

Ἱερόν, id est 

Haedum igitur, sivis, age jam deponito, quamquam 

Nil sacri est. 
Verba sunt contemnentis pignus. Qui proverbii tradunt originem, aiunt Herculem 
conspecta Adonidis imagine contempsisse his verbis : Οὐδέν ἱερὸν ei, id est Nil es 
sacri. Seu quod existimaret 115 dumtaxat habendum esse divinitatis honorem, qui de 
genere mortalium essent benemeriti, sive quod fures, qui in ejus templum 
aufugissent, non essent in tuto propter loci religionem, quemadmodum in aliorum 
deorum sacellis. Nunc accommodatur ad quamvis rem despicatui habitam. Ab hac 
interpretatione non discrepant, quae refert Theocriti scholiastes hujus commenti 


auctorem citans Cleandrum. 
738. I, VIN, 38. Nihil sanum 


Summam morum corruptionem et nullum honesti respectum his verbis Graeci 
significant Οὐδὲν ὑγιές, id est Nihil sanum. Exempla passim in comoediis 
tragoediisque Graecorum sunt obvia. Aristophanes in Pluto : 

Πευσόμενος εἰ χρὴ μεταβαλόντα τοὺς τρόπους 

Εἶναι πανοῦργον, ἄδικον, ὑγιὲς μηδὲ ἕν, 

Ὡς τῷ βίῳ τοῦτ’ αὐτὸ νομίσας ξυμφέρειν, id est 

Scitatum an expediret, ut in contrarium 

Verso instituto pristinisque moribus 

Iniquus esset, subdolus, sani nihil 


Ratus ista vitae commodis conducere. 

Andromache in sui nominis tragoedia apud Euripidem ita describit Spartanorum 
mores : 

Ὦ πᾶσιν ἀνθρώποισιν ἔχθιστοι βροτῶν 

Σπάρτης ἔνοικοι, δόλια βουλευτήρια, 

Ψευδῶν ἄνακτες, μηχανορράφοι κακῶν, 

Ἕλικτα κοὐδὲν ὑγιές, id est 

Heus omnium mortalium invisisimi 

Spartam incolentes, fraudulenti consili, 

Mendaciorum principes et opifices 

Tecti malorum, tortiles, sani nihil. 
Aristophanes ἐν Θεσμοφοριαζούσαις, si modo non fallit titulus, de feminis : 

Τὰς οἰνοπότιδας, τὰς προδότιδας, τὰς λάλους, 

Τὰς οὐδὲν ὑγιές, τὰς μέγ’ ἀνδράσιν κακόν, id est 

Vini bibaces, proditrices, garrulas, 

Nihilque sanum, maximum viris malum, 
ubi plane proverbialiter dixit οὐδὲν ὑγιές pro perditissimis. M. Tullius ad Atticum 
libro decimoquinto : Quid quaeris ? οὐδὲν ὑγιές, id velut interpretans in epistola, 


quae praecessit ab hac tertia : Quid quaeris ? nihil sinceri. 
739. 1, VI, 39. Dionis gry 


Τὸ Δίωνος yev, id est Dionis gry. Recte dicetur, aut ubi quempiam magno animo 
contemnimus ac ne responso quidem dignum habemus aut cum rem nihili 
significamus. Nam de gry alio diximus loco. Adagium ortum ex eventu. Dion, 
Alexandrinus natione, praecipuam in philosophia laudem est consecutus. Huic erat 
frater luctator, nomine Topsius. Itaque cum quidam ex eïus concertatoribus Dionem 
probris incesseret fanda atque infanda in eum evomens multa interim turba ad 
convicium, ut fit, affluente ipse ne verbo quidem respondit maledictis, videlicet 


philosophiae dogmatum memor. Ceterum ubi jam intra aedium suarum vestibulum 

esset, -- nam conviciator eo usque fuerat prosecutus — nihil iracundiae prae se ferens 
hoc tantum respondit οὐδὲ yo, id est ne gry quidem. Juvenis autem animi impotens 


laqueo se praefocavit. Ea res in vulgi fabulam abiit. 


740. I, VIII, 40. Caecus caeco dux 


Τυφλὸς τυφλῷ ὁδηγός, id est Caecus caeco dux. Adagium Evangelicis 
quoque litteris celebratum, quo libentius etiam refero. Uti licebit quoties indoctus 
indoctum docere, inconsultus imprudenti consilium dare conabitur. Allusit ad 
proverbium M. Tullius libro De finibus ultimo. C. autem Drusi domum compleri 
consultoribus solitam accepimus, cum quorum res esset, ipsi non videbant, caecum 
adhibebant ducem. Haec Cicero. Drusus enim jure consultissimus aliis prospiciebat 
animo, cum corporis oculis nihil cerneret. Cui confine est Horatianum illud Caecus 
iter ostendit. Horatius ad Scaevam : Caecus uti si monstret iter, tamen aspice. Quod 
quidem Porphyrion perinde dictum autumat, quasi dicas Sus Minervam. Praepostere 
enim res geritur, cum caecus videntibus iter commonstrare conatur. Apud 
Aristophanem in Pluto Carion servus stomachatur in herum, quod ipse videns 
Plutum oculis captum sequeretur : 

Ὅστις ἀκολουθεῖ κατόπιν ἀνθρώπου τυφλοῦ, 

Τοὐναντίον δρῶν ἢ προσῆικ. αὐτῷ ποιεῖν. 

Οἱ γὰρ βλέποντες τοῖς τυφλοῖς ἡγούμεθα, 

Οὗτος δ' ἀκολουθεῖ, κἀμὲ προσβιάζεται. id est, 

Luminibus ut qui captum et orbum homunculum 

Sequatur a tergo hoc agens praepostere. 

Nam qui videmus, ducimus caecos, at hic 


Sequitur simulque cogit eadem facere me. 

741. I, VIN, 41. Caeca speculatio 


Ἀλαοσιοπιή, id est Caeca speculatio, composita Graecis est dictio ἀπὸ τοῦ 
λάειν, quod est videre, inde ἀλαός, caecus, et σκοπεῖν, id est inspicere, ita Suidas ex 
Homero citans. Etymologus addit alias conjecturas ex Methodio citans idem dictum. 
Suidas proverbialem dictionem admonet, quoties aut connivent, quibus datum est 
negotium, aut ipsi nihil vident, quibus observandi partes sunt delegatae. Translatum 
ab 115, qui e speculis sublimibus diligenter circumspectant undique et quod viderint, 
aliis renuntiant. Homerus aliquoties hoc habet: Oùd’ ἀλαοσκοπιὴν εἶχε, quod 
Etymologus citat ex Methodio, pro eo, quod est Haudquaquam caecutienter 
speculatus est. Uti conveniet, quoties significabimus aliquem rem sagaciter odoratum 
ac deprehendisse. Tamquam si dicas episcopos ad caetera supinos ac caecutientes, si 
quid extiterit, unde speretur quaestus nonnihil, ibi οὐκ ἀλαοσκοπιὴν ἔχειν. Aut 


contra si quis erat falsus aut hallucinatus Tavtn μὲν ἀλαοσκοπιήν εἶχες. 


742. I, VII, 42. Sine cortice nabis 


Sine cortice nare dicuntur, qui jam per aetatem non egent custode morum aut 

qui eo doctrinae processerunt, ut jam praeceptorum opera non habeant opus. 
Horatius : Simul ac duraverit aetas / Membra animumque tuum, nabis sine cortice, 
id est citra custodem ac paedagogum ipse te reges ac moderaberis. Acron proverbii 
admonet putatque metaphoram mutuo sumptam a juvenibus, qui cum primitus 
natare discunt corticibus aut suberibus ventri subligatis natant. Deinde exercitatiores 
citra hujusmodi adminicula natare incipiunt. Plautus in Aulularia : 

Quasi pueris, qui nare discunt, scyrpea induitur ratis, 

Qui laborent minus, facilius ut nent et moveant manus. 

Est autem Graecis φελλόν, sive φελλός -nam varie scribunt- quod Latini vertunt 
suber ; sic enim vertit Theodorus. Cortex est arboris semper fluitans et ob id aptus 


navibus praesertim ancoralibus. Indicat enim ancorae locum, ut a nautis caveatur, et 

piscantium tragulis, sustinet enim summos retium funes, utilis et cadorum 
obturamentis, postremo et feminarum calceatui mensibus hibernis, unde joco 
proverbiali apud Graecos cortices arborum dicuntur ; nunc non pudet viros aestivis 
mensibus tali uti calceatu. Meminit Plinius libro XVI, capite octavo. Lucianus in Veris 
narrationibus narrat DeAAonodac, unde Graeci φελλεύειν dicunt, supernatare. Et 


φελλεῖς loca, quae paululo terrae tegunt saxa. 


743. I, VIN, 43. Ut possumus, quando ut volumus non licet 


Ζῶμεν γὰρ οὐχ ὡς θέλομεν, ἀλλ’ ὡς δυνάμεθα, id est 

Non πα libet, sed uti licet sic vivimus. 
Senarius proverbialis, quo monemur tempori ac necessitati serviendum esse. 
Terentiana Misis in Andria rogata, quam Athenis vitam agerent, verecunde seni 
meretricium quaestum confitens : 

Ut quimus, aïunt, quando, ut volumus non licet. 
Caecilius in Plotio, apud Donatum : 

Vivas ut possis, quando non quis, ut velis. 
Item Plato in Hippia maiore: Τοιαῦτα, ὦ Ἱππία, τὰ ἡμέτερά ἐστιν, οὐχ οἷα 
βουλέται τις, φασὶν ἄνθρωποι ἑκάστοτε παροιμιαζόμενοι, AAA οἷα δύναται, id est 
Ejusmodi sunt, Hippia, res nostrae, non quales quis optaret, sicuti proverbio dicitur 
usquequaque, sed quales esse possunt. Allusit eodem et in Cratylo : Ὅπως ἂν 
δυνώμεθα προειπόντες, id est Praefati utcumque potuerimus. Sic enim modestiae 
gratia praefantur, qui negotium aliquod suscipiunt. Huc pertinent et illae Graecorum 
sententiae : 

Βουλόμεθα πλουτεῖν πάντες, ἀλλ΄ οὐ δυνάμεθα, id est 

Omnes cupimus at non licet ditescere. 
et 

Πάντες καλῶς ζῆν θέλομεν, ἀλλ΄ où δυνάμεθα, id est 


Bene vivere omnes volumus, at non possumus. 

Nemini sua fortuna satisfacit et aliud votis destinat, quod tamen haud scio an 
quisquam umquam sit assecutus. Usus erit, ubi significabimus nostra nobis parum 
placere, verum facultatem deesse, non animum, videlicet fortunam esse parum 


commodam aut vitam non satis integram aut epistolam non satis eruditam. 


744. I, VI, 44. Atheniensium inconsulta temeritas 


Ἡ τῶν Ἀθηναίων dvofBovAia, id est Atheniensium inconsulta temeritas. 
Quadrat in eos, quibus male consulta vertunt bene. Nam id olim vulgo tributum est 
Atheniensibus, quod ipsi quidem socorditer consultarent parumque prospicerent, 
verum Minerva, civitatis praeses, illorum male instituta bene vertere consuevit. 
Simile est huic, quod hodieque vulgo dicunt : Est fortunatior quam prudentior, de 
quopiam non suapte industria, sed fortunae commoditate successu rerum utente. 
Eupolis apud Suidam et Athenaeum, libro decimo, in Atheniensium mores : 

OÙc δ’ οὐκ ἂν εἷλεθ’ οὐδ’ ἄν οἰνόπτας πρὸ τοῦ, 

Νυνὶ στρατηγοὺς λεύσομεν: ὦ πόλις, πόλις, 

Ὡς εὐτυχὴς εἶ μᾶλλον ἢ καλῶς φρονεῖς, id est 

Quos antehac nec praefici convivio 

Quisquam tulisset, nunc videmus scilicet 

Belli duces, o civitas, o civitas, 

Fortuna ut es feliciore quam sapis. 

Porro Atheniensium incogitantiam notat et Aristophanes hoc versu in Nubibus : 

Φασὶ γὰρ δυσβουλίαν 

Τῇδε τῇ πόλει προσεῖναι, id est 

Laeva consilia ferunt huic adesse civitati. 

Quo loco interpres adscribit fabulam hujusmodi. Cum Neptunus ἃ Minerva victus 
non posset Attica regione potiri, iratus immisit illis δυσβουλίαν, id est laeva 


stultaque consilia, hoc deinde vitium Atheniensibus ἐπιχώριον, hoc est vernaculum 

fuisse. Idque Minervam non mutasse, ceterum quod illi male statuissent, illa in bonos 
exitus vertebat. Allusit huc idem Aristophanes in Vespis : 

Γλαῦξ γὰρ ἡμῶν πρὶν μάχεσθαι τὸν στρατὸν διέπτατο, id est 

Ulula nostras ante pugnam pervolarat copias. 
Eodem leviter allusisse videtur Demosthenes, cum ait in Olynthiaca prima in ipsa 
statim fronte : Ἀλλὰ καὶ τῆς ὑμετέρας τύχης ὑπολαμβάνω πολλὰ τῶν δεόντων ἐκ 
τοῦ παραχρῆμα ἐνίοις ἂν ἐπελθεῖν εἰπεῖν, id est Sed et vestrae fortunae arbitror 
nonnullis ex tempore venire in mentem, ut dicant ea, quae ad rem pertinent. Verum 
hoc vitii manifestius exprobrat illis in alia quadam oratione dicens alios homines 
solere consultare prius ac deinde rem aggredi, contra Athenienses post rem factam 
tum consultare. Theognis : 

Πολλοί τοι χρῶνται δειλαῖς φρεσί, δαίμονι δ’ ἐσθλῷ, 

Οἷς τὸ κακὸν δοκέον γίγνεται εἰς ἀγαθόν, id est 
Multis laeva quidem mens est, sed numina dextra, 
Quis bene vertit et id, quod temere instituunt. 

Aristophanes in Contionatricibus : 

Λόγος τέ τοί ἔστι τῶν γηραιτέρων 

Ὅσ' ἄν ἀνόητα καὶ μῶρα βουλευσώμεθα, 

Ἄπαντ' ἐπὶ τὸ βέλτιον ἡμῖν ξυμφέρειν, id est 

Est sermo quidam ductus ἃ majoribus, 

Fatua licet statuamus ac vaecordia 

In melius attamen omnia nobis cedere. 
Medium carmen Graecum carebit vitio, si tollatur conjunctio καί, quamquam editio 
Aldina habebat. Et apud Livium subinde nominatur Fortuna Romana. Nec abhorret 


hinc, quod alibi retulimus, Εὕδοντι κύρτος αἱρεῖ, id est, Dormienti rete tollit. 

745. I, VIN, 45. Ubi non sis qui fueris, non est cur velis vivere 


Cicero in epistola quadam libro VII Familiarium sententiam hujusmodi veteris 
proverbii vice citat Vetus est, inquiens, ubi non sis qui fueris, non esse cur velis 
vivere. Sumptum est ἃ communi mortalium affectu, qui nihil minus tolerandum 
putant quam ut inter eos neglecti aut etiam notati vivant, apud quos aliquando cum 
splendore atque auctoritate sint versati. Adeo ut exilium ubivis praeoptent potius aut 
etiam e vita decedere quam mutatae fortunae pudorem perpeti. Id quod notavit 
Euripides in Hecuba, quam ita facit loquentem, ut dicat 5101 pudorem in causa esse, 
quominus obtueatur Polymestorem. Pudere enim in tam calamitoso rerum statu 

10  conspici ab eo, cui aliquando visa sit florens. Idem in Alcestide : 
Τί por ζῆν δῆτα κύδιον, φίλοι, 

Κακῶς κλύοντι καὶ κακῶς πεπαραγότι ; id est 

Post hac, amici, cur mihi sit vivere 

Cordi male audienti et affecto male ? 

Ad eamdem facit sententiam, quod apud Sophoclem ait Ajax : 

Αἰσχρὸν γὰρ ἄνδρα τοῦ μακροῦ χρήζειν βίου, 

Κακοῖσιν ὅστις μηδὲν ἐξαλλάσεται, id est 

Est turpe vitam prorogare longius 

Quisquis malis nil explicat sese suis. 

20 Item paulo post in eadem tragoedia : 

AA ἢ καλῶς ζῆν ἢ καλῶς τεθνηκέναι 

Τὸν εὐγενῆ χρή, id est 

Verum aut decore vivere ingenuum virum 

Decet, aut decore oppetere mortem. 

Fertur hic quoque senarius : 
Ζῆν αἰσχρὸν οἷς ζῆν ἐφθόνησεν ἡ τύχη, id est 


Fortuna quibus invidit aspera vivere, 

Hos indecorum ac turpe velle vivere. 
Sed propius ad Ciceronis sententiam accedit locus ille apud Euripidem in Hecuba, 
ubi Polyxena ratiocinatur sibi non esse causam cur optaret vivere, quod omnibus 
ornamentis pristinae fortunae jam esset spoliata : 

Τί γὰρ με δεῖ ζῆν ; ἣ πατὴρ μὲν ἦν ἄναξ 

Φρυγῶν ἁπάντων: τοῦτό μοι πρῶτον βίου" 

Ἔπειτ’ ἐθρέφθην ἐλπίδων καλῶν ὕπο 

Βασιλεῦσι νύμφη, id est 

Quae namque vitae causa jam superest mihi ? 

Ut cui pater rex omnium fuerit Phrygum. 

Etenim rudis mi lucis hoc initium, 

Dein spes in amplas educabar regibus 

Desponsa. 


Et reliqua quae sequuntur. Sunt enim longiora quam ut hic putem esse percensenda. 


746. I, VI, 46. Premere pollicem, convertere pollicem 


Antiquitus in pollice favoris erat studiique significatio. Qui faveret, pollicem 
premebat, qui minus faveret, pollicem convertebat. Qui gestus in proverbium 
abierunt, ut jam premere pollicem dicatur, qui quoquo pacto favet, convertere qui 
male vult. Plinius lib. XXVIIL cap. Il: Pollices, cum faveamus, premere etiam 
proverbio jubemur. Juvenalis: Converso pollice vulgi/ Quemlibet occidunt 
populariter. Horatius utroque pollice dixit pro summo favore : 

Consentire suis studiis qui crediderit te 

Fauctor, utroque tuum laudabit pollice ludum. 

Porphyrion enarrat hunc ad modum: Utroque pollice, id est utraque manu, 
συνεκδοχικῶς, synecdoche ἃ parte totum. An qui vehementius laudat, manus 


jungens jungit pollicem cum proximo. Acron hoc pacto: Utroque pollice 

συνεικδοχικῶς manu utraque, sublataque pariter ac saepius mota. Hic enim gestus 


valde laudantium est. Sane utrumque, sicut ex 115 conjici licet, proverbii origo fugit. 


747. I, VI, 47. Faciem perfricare, frontis perfrictae 


Frons habita est antiquitus pudori sacra. Et facies item, id quod et proverbio 
testatum est, quo dicunt pudorem esse in oculis. Inde frontem aut faciem proverbio 
perfricuisse dicuntur, qui pudorem omnem dedidicerunt velut absterso manu a 
vultu pudore. Translatum apparet ἃ gestu quorumdam, qui dicturi facturive 
quippiam apud ignotos manu faciem perfricant, id quod rusticani cujusdam pudoris 
indicium est, quem coneris pervincere. Hunc gestum Quintilianus notat inter vitia 
pronuntiationis libro undecimo Vitiosa enim, inquiens, sunt illa : intueri lacunaria, 
perfricare faciem et quasi improbam facere. Plutarchus scribit hunc gestum 
peculiarem fuisse M. Tullio, ut dicturus laeva faciem demulceret. Alioqui non inficias 
it ipse Cicero initio dicendi trepidantiorem fuisse sese. Fabius libro nono citat haec ex 
Calvo: Perfrica frontem et dic te digniorem, qui praetor fieres, quam Catonem. 
Significat id esse dictu vehementer improbum. Plinius in praefatione Naturae 
historiarum : Perfricui faciem, nec tamen profeci, quando alia via ingens occurris. M. 
Tullius Tusculanarum quaestionum libro tertio in eumdem sensum dixit perfricare 
os : Quid tergiversamur, Epicure ? Nec fatemur eam nos dicere voluptatem, quam tu 
idem, cum os perfricuisti, soles dicere ? Seneca lib. V, epistola XL : Perfrices frontem 
oportet et ipse te non audias. Huc pertinent etiam illa, quod effrontes appellamus 
inverecundos. Et Qua fronte audebis haec facere ? Quod enim Horatius dixit Clament 
periisse pudorem/ Cuncti pene patres. Id Persius imitatus Exclamet, inquit, 
Melicerta perisse / Frontem de rebus. Item illa : Quo ore objurgabis filium 7 et os 
impudens, os durum, os ferreum, cum impudentiam indicamus. Ovidius : 

Non tibi plus cordis, sed minus oris adest, 

id est non plus audes aut sapis, sed minus pudet. M. Tullius In Verrem : Os hominis 


insignemque impudentiam cognoscite. Idem in Philippica quinta : Sed illud os, illam 

impuritatem. Idem pro C. Rabirio Posthumo : Quod habent os, quam audaciam. 
Rursus in Oratore : Quod tamen os est illius patroni, qui ad eas causas sine ulla 
scientia juris audet accedere. In Philippica undecima : Audisset furentis introitum 
Dolabellae vocem impuram atque os illud infame. Martialis libro IX : 

Santonica medicata dedit mihi pocula virga : 

Os hominis ! mulsum me rogat Hippocrates. 

Homericus Achilles Agamemnonem κυνώπην appellat, id est canino aspectu, et 
apud eumdem : Κυνὸς ὄμματ' ἔχων, κραδίην à’ ἐλάφοιο, id est Canis habens 
oculos, cor cervi, impudentiam significans cum timiditate conjunctam. Denique haud 
scio an huc pertineat quod apud Athenaeum in Dipnosophistis adducitur e Cyrenaeo 
poeta : 

Τρὶς δ'ἀπομαξαμένοισι θεοὶ διδόασιν ἄμεινον, id est 

Porro ter abstersis divi donant meliora. 
Subindicat, ni fallor, se impudentius id postulare, ut, quae sint acta in convivio 


narret. 


748. I, VIN, 48. Frontem exporrigere, frontem contrahere 


Frontem explicare cum hilarescimus, contrahere cum ringimur, hoc est, ubi 
quid molestum est, dicimur. Plinius in libro undecimo : Frons et alïis, sed homini 
tantum tristitiae, hilaritatis, clementiae, severitatis index. Terentius : Exporge 
frontem. Horatius in Odis : 

Sollicitam explicuere frontem. 

Idem alibi : Deme supercilio nubem. Exporrecta fronte, hilariter : Porrectiore fronte 
mecum loquaris oportet apud Plautum. Obducta fronte, corrugata fronte, contracta 
fronte, caperata fronte. Plautus : Caperat frons severitudine. Quod quidem a caprinis 


cornibus translatum volunt. Et nubila frons, serena frons, explicita frons. 

749. 1, VI, 49. Attollere supercilium, ponere supercilium 


Plinius Supercilia, inquit, homini et pariter et alterne mobilia. Et in his pars 
animi; negamus, annuimus. Haec maxime indicant fastus. Superbia aliubi 
conceptaculum, sed hic sedem habet ; in corde nascitur, hic subit, hic pendet. Nihil 
altius simul abruptiusque invenit in corpore, ubi solitaria esset. Hactenus ille. Inde 
proverbio attolli supercilium dicimus arrogantiam significantes, adduci supercilium 
fastidium indicantes. Citat et Suidas Ἀνασπῶντες τὰς ὀφρῦς καὶ τὰς γνάθους 
φυσῶντες, id est Contractis superciliis et inflatis buccis. Quod Graeci unico verbo 
dicunt κατοφρυᾶσθαι. Lucianus ἃ persona ad rem transtulit sermonem arrogantem 
ac superciliosum appellans κατωφρυωμένους λόγους. Poni dicitur supercilium, 
cum a fastu receditur. Et fastosos homines superciliosos nominamus. Denique 
simpliciter ipsum supercilium pro fastu atque arrogantia ponitur. Philosophorum 
supercilium quis ferat ? Porro quod Plinius ait superciliis annuere nos atque renuere, 
Homerum secutus est, apud quem versus hic aliquoties legitur : 

Ἢ καὶ κυανέῃσιν ἐπ’ ὀφρύσι νεῦσε Κρονίων, id est 

Sic ait atque superciliis pater annuit atris. 

Id aemulatus Maro : 


Sic ait et totum nutu tremefecit Olympum. 


750. I, VI, 50. Connivere 


Proverbiali metaphora connivere dicuntur, qui prudentes culpam, quam 
intelligunt, indulgentia tamen ac studio dissimulant quasique non vident id, quod 
vident, quemadmodum vulgo loquuntur. Ut parentes ad leviora quaedam liberorum 
vitia connivent. Et natura ad quaedam adolescentiae vitia quasi connivet. Et maritis 
ad quaedam uxorum errata connivendum. Et corrupti judices in causa connivent. 
Hallucinamur imprudentes, caecutimus nolentes, connivemus data opera. Exempla 


crebra sunt in actionibus Ciceronis. Est autem connivere subinde claudere oculos, 

quemadmodum faciunt 11, qui propter imbellicitatem visus non ferunt lumen solis ; 

at 11 facile falluntur. Contra qui ἀτενὲς ἐσορῶσι, id est qui fixis aspiciunt oculis, hos 

nihil potest suffugere. Quod nos connivere dicimus, Graeci vocant tum 

σκαρδαμυκτεῖν tum ἰλλωπεῖν. Unde est illud apud Aristophanem in Equitibus : 
Βλέψον ἐς EU’ ἀσκαρδάμυκτος id est 

Aspice in me inconvenienter aut nihil connivens. Quod nos hallucinati, illi 

παραβλέπειν, quod nos caecutire, illi ἀμβλυώττειν. Quae quidem omnia, si 


transferatur ad res animi, pertinebunt ad proverbiorum rationem. 


751. I, VI, 51. Bibe elleborum 


Aristophanes in Vespis Π|ιθ' ἐλλέβορον, id est Bibe elleborum. Quo dicto 
significat insanire quempiam ; πῖθι vero dixit, non πίνε, quod, ut admonet interpres, 
hoc ad simplicem potum referunt grammatici, illud ad potionem pharmacorum. 
Idem ostendit et verbum hinc esse fictum ἐλλεβοριᾶν καί ἐλλεβορίζειν pro insanire. 
Quique parum animo constant ἐλλέβορου δεῖσθαι, id est elleboro opus habere 
dicuntur. Atque ïiidem apud Latinos etiam auctores elleborum edere et elleboro sese 
purgare proverbio jubentur, propterea quod antiquitus plurimus usus fuerit hujus 
herbae ad levanda mentis et capitis να. Plinius libro Naturalis historiae 
vicesimoquinto, capite quinto, ellebori duo facit genera, sicut et Dioscorides libro 
quarto : candidum, quod Italia veratrum album appellat et nigrum, quod alïi vocant 
entomon, etiam si in Dioscoride atomon legimus. Alii polyrrhizon, plerique 
melampodion vocant ab inventore Melampode vate vel ejusdem nominis pastore, 
quod is animadvertisset eo purgari capras; deinde dato earum lacte sanavit 
Proetidas furentes. Sed A.Gellius Plinium secutus ait coloris discerniculum non in 
semine neque in virgultis, sed in radice apparere. Candido vomitiones cientur eoque 
stomachum et ventrem superiorem purgat. Nigro alvus inferior diluitur, utriusque 
periculosa sumptio, sed albi ut praestantior, ita periculosior. Quod ipsum tamen 


adeo vulgatum esse coepit, ut plerique studiorum gratia ad pervidenda acrius, quae 

commentabantur, saepius sumptitaverint. Nominatim autem Carneades Academicus 
scripturus adversum stoici Zenonis libros, candido elleboro superiora corporis 
purgare solitus legitur, ne quid ex corruptis in stomacho humoribus ad domicilia 
usque animi redundaret et instantiam vigoremque mentis labefaceret. Nigri vero 
religiosum etiam usum fuisse testatur Plinius. Siquidem hoc et domos suffiebant 
purgabantque aspergentes et sese et pecora Tum sollenni cum precatione 
colligebatur et superstitiosius, ut meminit etiam Theophrastus. Primum enim gladio 
circumscribebatur, deinde qui succisurus erat, exortum solis spectabat 
precabaturque, ut id sibi liceret diis concedentibus facere. Observabat et aquilae 
volatum ; quae si propius advolasset, moriturum eo anno qui succiderat, augurium 
erat. Ex Plinio igitur colligere licet utrumque genus tum candidum tum nigrum, cum 
ad alia complura mala tum adversus melancholiam remedium efficax habere. Unde 
et proverbium natum, quod tamen varie effertur. Plautus in Menaechmis : 

Non potest haec res trium jugerum elleboro obtinerier. 
Demosthenes Aeschinem in actione monet, ut sese purget elleboro. Lucianus in 
Dialogo Menippi, ac Tantali: Ληρεῖς, © Τάνταλε, καὶ ὡς ἀληθῶς ποτοῦ δεῖσθαι 
δοκεῖς, ἀκράτου γε ἐλλεβόρου νὴ Δία, id est Desipis, Tantale, et, ut vere dicam, 
elleboro poto tibi est opus eoque sane meraco. Et apud eumdem Rhadamanthus in 
secundo Verarum narrationum libro ita pronuntiat, ut Aïax traditum ab Hippocrate 
elleborum bibat, prius quam in heroum consortium recipiatur alludens ad ejus 
insaniam. Ibidem legitur non licuisse Chrysippo in beatorum insulam immigrare, 
nisi quartum jam sumpto elleboro. Nimirum illuc alluditur, quod ter in vita bibisse 
memoratur, ut testatur etiam Petronius in carmine quodam. Horatius : 

Expulit elleboro morbum bilemque meraco. 
Ovidius in Epistolis Ponticis libro IV : 

L bibe, dixissem purgantes pectora succos, 


Quicquid et in tota nascitur Anticyra. 

Persius: Anticyras melior sorbere meracas, insanum significans. Ausonius ad 
Theonem : 


Elleborumque bibas Samii Lucumonis acumen. 


752. I, VII, 52. Naviget Anticyras 


Πλεύσειεν εἰς Ἀντικύρας, id est Naviget Anticyras. Horatius eleganter 
novavit adagii quasi faciem, cum ait in Sermonibus Naviget Anticyras. Quibus verbis 
Stoicum insanum significat, quique mentis morbo laboraret essetque sapientis 
indignus nomine, cum nemo sapiens nisi sanus. Dictum est autem eadem figura, qua 
Graeci dicunt Πλεύσειας ἐις MaoovAiav, id est Naviges Massyliam. Strabo libro 
Geographiae nono duas Anticyras commonstrat et in altera, quae sit post Crissam 
oppidum elleborum nasci, in altera ejusdem nominis, quae sit ad sinum Maliacum, et 
Oetam montem, optime temperari. Atque in eam quam plurimis e regionibus 
adnavigari sanitatis gratia. Pausanias in ultimo libro scripsit supra Anticyram 
montes esse magnopere petricosos, in his copiose provenire elleborum; nigro 
purgari alvum, albo vomitum cieri ac superiora corporis purgari. Stephanus addit 
Anticyrensem quempiam fuisse, qui Herculem elleboro dato liberarit insania. 
Horatius : 

Si tribus Anticyris caput insanabile numquam 

Tonsori Licino commiserit. 

Treis Anticyras dixit pro universo elleboro significans deploratam et immedicabilem 
insaniam. Simili figura quos indicant esse parum integrae mentis et hodie jubent 
deportari Ghelam. Ad hanc formam pertinent illa tonsoris eget aut curatore est opus. 
Horatius : 

Nec tonsore putas nec curatoris egere. 

Tutores enim dabantur pupillis, curatores mente captis. Sic et Columella libro primo, 
capite tertio scribit Catonem dicere solitum eum, qui agrum incoleret nec salubri 


caelo nec fertilem, velut commotae menti ad agnatos ac gentiles esse deducendum. 

Varro libro De re rustica I cap. II : Qui salubrem locum negligit, mente captus est 
atque ad agnatos et gentiles deducendus. Cicero libro II De inventione : Si furiosus 
existet agnatorum gentiliumque in eo pecuniaque eius potestas esto. Nam duodecim 
tabulae furiosis jus adimunt administrandi res suas, et ad gentiles agnatosque 
transferunt, quemadmodum legimus libro Institutionum primo, titulo De curatoribus 
et Pandectarum libro vigesimoseptimo, titulo ultimo De curatore furiosi. Rursum 
ejusdem operis libro primo, titulo duodecimo octavo De officio praesidis. Et apud 
Ciceronem libro ΠῚ Tusculanarum quaestionum. Qui ita sit affectus, eum dominum 
esse rerum suarum, vetant XII tabulae. Verba XII tabularum sunt haec : Prodigo, et 
furioso bonorum suorum administratio interdicta esto et in curatione agnatorum 


sunto. 


753. I, VIN, 53. Strychnum bibit 


Στρύχνον ἔπινεν, id est Strychnum bibit, in insanos item competit a strychni 
herbae natura, quae, vel gustata statim insaniam parit. Dioscorides in quarto 
quattuor strychni genera facit. E quibus postremum μανικόν vocat, id est insanum. 
Plinius libro vigesimoprimo, capite trigesimoprimo, cum duo strychni genera 
salutaria demonstrasset Tertio, inquit, folia sunt ocymi minime diligenter 
demonstranda. Remedia enim non venena tractamus, quippe insaniam facit parvo 
quoque succo. Quamquam et Graeci auctores in jocum vertere. Drachmae enim 
pondere lusum pudoris gigni dixerunt species varias imaginesque conspicuas 
obversari demonstrantes Duplicatum hunc modum legitimam insaniam facere, 
quicquid vero adjiciatur ponderi, repraesentari mortem. Hoc est venenum, quod 
innocentissimi auctores simpliciter Dorycnion appellavere ab eo, quod hoc cuspides 
in proeliis tingerentur passim nascente. Dioscorides scribit Strychni radicem cum 
vino potam mensura visa quaedam ac ludibria non injucunda parere, duplicato 
modo sumptam stuporem triduanum inducere, quadruplicato potam adimere 


vitam ; remedio esse, si multum, ac largiter biberis, ac revomueris. Unde mihi magis 

videtur congruere in φιλαύτους et 5101 placentes, et, ut Flaccus inquit, sibi pulchros. 
Nam Theophrastus tradit, qui strychnum ederint, 5101 videri pulcherrimos. 
Cujusmodi multos homines videmus, qui sibi nulla in re displicere possunt, perinde 
quasi strychno victitent. Est diversum insaniae genus, quo quidam sibi displicent in 
omnibus, sed alterum vulgatius est et immedicabilius. Neque vero hoc ego 
recensuissem in hoc opere, ne videlicet adagia non colligi a me, sed nasci quis 
calummniaretur, nisi quod Plinius dicens Graecos in jocum vertisse, satis indicaret 


herbae hujus naturam in proverbium abiisse. 


754. I, VIN, 54. Ede nasturtium 


Ἔσθιε κάρδαμον, id est Ede nasturtium. In socordem, ignavum, hebetem, 
stupidum, olim dicebatur, propterea quod huic efficaciam inesse credant erucae 
contrariam, vim enim vigoremque animi suscitare, venerem coercere, cum illa e 
diverso venerem acuat, vim mentis hebetet ; unde et nomen apud Graecos habere 
videtur κάρδαμον, quasi cor domans. Plinius libro decimonono, capite octavo 
Nasturtium, inquit, nomen accepit a narium tormento et inde vigoris significatio 
proverbio id vocabulum usurpavit veluti torporem excitantis. Graecis a corde nomen 
habet. Dioscorides tradit nasturtio vim esse similem erucae et sinapi, quod attinet ad 
acrimoniam in nares erumpentem. Ceterum quod ait nasturtio stimulari venerem, 
dissentit a Plinio. Aristophanes ἐν Θεσμοφοριαζούσαις : Ἐχθὲς ἔφαγον κάρδαμα. / 
Τί καρδαμίζεις ; id est Edi heri nasturtia. Quid nasturtiaris ? Idem in Vespis : 

Ὀξυθύμων καί δικαίων καὶ βλεπόντων κάρδαμα, id est 


Acrium ac justorum et oculis qui exhibent nasturtia. 


755. I, VIN, 55. Porcum immola 


Neque praetereundum existimo, quod Plautus in Menaechmis porcum 
sincerum et sacrum immolare jubet eum, quem mente captum significat : 


Adolescens, quibus hic pretiis porci veneunt 

Sacres sinceri ? nummum unum en ἃ me accipe : 

Jube te piari de mea pecunia. 

Nam ego quidem insanum esse te certo scio. 
Opinor, quod veterum usu, qui cujuspiam irati numinis intemperiis ageretur, hoc 
piaculo se soleat purgare. Idem paulo post in eadem fabula : 

Nam tu quidem, hercle, certo non sanus satis, 

Menaechme, qui nunc ipsus maledicas tibi. 

Jube, si sapias, porculum afferri tibi. 
Horatius in Sermonibus : Immolet aequis / Hic porcum laribus. Loquitur de eo, qui 


jam ab infamia resipuisse videtur. 


756. I, VIN, 56. Multa Syrorum olera 


Πολλὰ Σύρων λάχανα, id est Multa Syrorum olera. Dicetur aut in magicae 
artis peritos et herbis maleficis eam exercentes aut in eos, qui rebus vilibus abundant. 
Fortassis recte dicetur et in eos, qui in rebus non multae frugis nimium insumunt 
operae, quippe non in agris exercendis, sed in hortis colendis occupati, quae plus 
afferant voluptatis quam emolumenti. Proverbium refertur a Plinio libro vigesimo, 
capite quinto, ubi commemoratis variis remediis herbae staphylini, quam eamdem et 
pastinacam erraticam vocant, haec subnectit : Syria in hortis operosissima, inde 
quoque proverbium est Graecis Multa Syrorum olera. Simillimam staphylino herbam 
serit, quam alii gigidion vocant. Hactenus Plinius. Ut autem existimemus paroemiam 
in maleficos quadrare posse, illa me conjectura commovet, quod paulo ante 
Orpheum citaverat auctorem staphylino amatorium inesse. Neque Syrorum mores 
vulgo nota caruisse, vel adagium illud testatur, Σύροι πρὸς τούς Φοίνικας, id est 
Syri contra Phoenices. Atque in hoc proverbio miseretur nostri Caelius Rhodiginus, 


qui tam insigniter torqueamur, neque quicquam tamen ipse sublevat. 

757. I, VIN, 57. Melle litus gladius 


Melle litus gladius. In perniciosam adulationem dici solitum. Divus 
Hieronymus ad Aurelium Augustinum : Nonnulli familiares mei et vasa Christi, 
quorum Hierosolymis et in santis locis permagna copia est, suggerebant non simplici 
animo a te factum, sed laudem atque rumusculos et gloriolam populi requirentem, ut 
de nobis cresceres, ut multi cognoscerent te provocare, me timere, te scribere ut 
doctum, me tacere ut imperitum et tandem reperisse qui garrulitati meae modum 
imponeret. Ego autem, ut simpliciter fatear, dignationi tuae primum idcirco 
respondere nolui, quia tuam liquido epistolam non credebam et, ut vulgi de 
quibusdam proverbium est, melle litum gladium. Si locus hic mendo vacat, 
Hieronymus Augustini epistolam melle litum gladium appellat, propterea quod 
pariter et reprehensionem haberet quasi gladium, quo jugularet, et blandimenta, 
quibus reprehensionis asperitatem dissimularet. Porro proverbium Augustinus 
respondens palam explicat videlicet deprecans atque abominans insidiosum 
blandiloquium. Plinius libro vigesimoprimo tradit Heracleae in Ponto ab eisdem 
apibus aliquando mella reddi perniciosissimum habentia venenum. Quae qui 
ederint, abjiciunt se humi, refrigerium quaerentes. Nam sudore diffluunt. Id cur fiat, 
pabulum in causa est. Ea est herba alba, quam aegolethron appellant. Allusum est 
autem ad morem barbaricum, qui solent tela venenis tingere, quo vulnus esset 
immedicabile. Praesentissimum malum erat oleum incendiarium, quod illitum telo, 
sicubi haesisset in corpore, tenaciter cremabat, incendium aqua injecta irritabatur, 


solo pulvere insperso consopiri poterat. Auctor Marcellinus libro XXII. 


758. I, VIN, 58. Letale mulsum 


Θανάσιμον μελίκρατον, id est Letale mulsum. Eamdem cum superiori habet 
sententiam. Diogenes formosa scorta θανάσιμον μελίκρατον, id est letiferum 


mulsum, appellare consuevit, tametsi nihil vetabit et in assentationem, in foedas 

voluptates torquere, breviter quicquid ita jucundum est, ut idem sit perniciosum. 
Legimus et mellitum venenum apud Plinium, et idem Diogenes orationem ad 
gratiam comparatam auriumque pruritum μελιτίνην ἀγχόνην, id est melleam 
praefocationem, appellabat, quod assentatione quidem delectaret, ceterum mendacio 
strangularet admittentem. Quod videlicet illi Hieronymiano simillimum est, adeo ut 
suboleat mendum subesse exemplaribus et pro gladio laqueum legi debere. Quis 
enim solet gladium oblinire melle ? Ad hanc formam attinet, quod refert Irenaeus lib. 
ΠῚ, ca. XIX lacte gypsum male misceri, praesens enim venenum habet gypsum, et 


additum lacti fallit. 
759. I, VIN, 59. Linum lino nectis 


Λίνον λίνῳ συνάπτεις, id est Linum lino connectis. Hujus adagii duplicem 
apud Graecos interpretes sensum invenio. Quorum alter est infirmis infirma copulas, 
frivola frivolis. Alter eadem non iisdem rationibus facis aut dicis. Ctesippus in 
Platonis Euthydemo : Haud tu quidem linum, uti proverbio dicitur, lino connectis, si 
pater tuus pater est omnium. Est autem ironia in sophistam, qui frivolis argutiis id 
5101 collegisse videbatur. Aristoteles in tertio libro Τῆς φυσικῆς ἀκροάσεως 
disputans de ïinfinito, ubi Parmenidis sententiam praefert sententiae Melissi. 
Melissus enim ipsum infinitum totum dixerat. At Parmenides totum dixit esse 
finitum a medio aeque distans. Fieri enim, inquit, non potest, ut infinitum cum toto 
atque universo perinde atque cum lino linum nectatur. Ipsa philosophi verba 
subscribam, si quis forte requiret: Διὸ βέλτιον οἰητέον Παρμενίδην Μελίσσου 
εἰρηκέναι. Ὁ μὲν τὸ ἄπειρον ὅλον φησίν, ὁ δὲ τὸ ὅλον πεπεράνθαι μεσόθεν 
ἰσοπαλές. Οὐ γὰρ λίνον λίνῳ ἐστὶ συνάπτειν τῷ ἅπαντι καί ὅλῳ τὸ ἄπειρον. 
Suidas hoc adagium ex Stratidis citat Politia Proculus item in discutiendis 
quaestionibus, quae exoriuntur ex dictis Platonis, quodam in loco sic utitur, ut 
videatur convenire in eum, qui copulet inter se pugnantia ostendens quemadmodum 


Plato de Homero diversa pugnantiaque dixerit : Où γὰρ λίνον λίνῳ συνάπτειν ἐστὶ 

τὸ ταῦτα ἀλλήλοις συμπλέκειν ; id est An non enim linum lino connectere est, ista 
inter se copulare ? Huic affine est, quod apud Athenaeum libro VI ex Thebano poeta 
Pindaro, ni fallor, citatur : Ποτικολλῶν ἅτε ξύλον παρὰ ξύλῳ, id est Agglutinans 
ceu lignum ligno. Prior enim dixerat de parasitis, is qui hoc dicit sermonem suscipit 


de adulatoribus superiori congruentem. 


760. I, VIN, 60. Senesco semper multa addiscens 


Γηράσκω δ΄ ἀεὶ πολλὰ διδασκόμενος, id est 

Discenti assidue multa, senecta venit. 
Hic pentameter ex elegiis Solonis in proverbium abiit, significat autem usu vitae 
multaque rerum experientia parari prudentiam. Convenit cum ea, quae citatur apud 
Gellium sententia : 

Usus me genuit, peperit mater memoria. 
Citatur a Platone libro De republica vii. Rursum in dialogo de philosophia quaerens 
quispiam, num philosophia sit πολυμαθία. Quid aliud, inquit, est philosophari 
quam id facere, quod dixit Solon ? Dixit autem 

Discenti assidue multa senecta venit. 
At mihi quidem videtur semper aliquid discendum ei, qui in philosophum sit 
evasurus, sive junior sit sive senior, ut quam plurima discat in vita. Citat et in 
Lachete. Seneca in epistola quadam ad Lucilium : Tam diu discendum est, quam diu 
nescias et, si proverbio credimus, quam diu vivas. Citatur semel atque iterum apud 
M. Tullium in Catone maiore. Quin etiam Terentianus ille Demea Solonis sententiam 
retulit, cum ait : 

Numquam ita quisquam bene subducta ratione ad vitam fuit, 

Quin res, aetas, usus semper aliquid apportet novi, 

Aliquid moneat, ut illa, quae te credas scire, nescias, 


Et quae tibi putaris prima, in experiundo repudies. 

Alludit huc cujuscumque est versiculus 116 neque inscitus neque inelegans Senecae 
nomine celebratus. Equidem e Publianis autem mimis unum esse suspicor hac 
adductus conjectura, quod in hoc numero quosdam reperio, qui nominatim ab A. 
Gellio sub Publii titulo referuntur. Senarius autem hic est : 


Discipulus est prioris posterior dies. 
761. I, VIN, 61. Vita doliaris 


Ζωὴ πίθου, id est Vita dolii, proverbio dicitur vita frugalis, parca et ab omni 
strepitu atque ambitione semota. Breviter talis, qualem Diogenes, nobilis ille cynicus, 
Athenis egisse legitur unico contentus pallio, baculo quo canes abigeret, dolio de 
palo suspenso pro domicilio libenter utens, crudis herbis et aqua simplici victitans, 
pane excavato pro catino, manu cava poculi vice solitus uti idque a puero quodam 
didicisse se praedicabat, quem forte ad eum modum aquam haurientem viderat. 
Porro ut in dolio habitaret, inde sibi dicebat in mentem venisse, quod cochleas 
contemplatus nullum aliud aeque commodum domicilium judicasset, unde 
proreperet ad solem et ubi se conderet a ventis atque aestu. Poterit torqueri et in eos, 
qui nimium sordide nimisque dure atque immunde vivunt. Hos ita depingit Eubulus 
comicus apud Athenaeum libro Il: Ἀνιπτόποδες, χαμαιευνάδες, ἀερίοικοι, id est 
Illotis pedibus, humi cubantes, in aere domicilium habentes. Idem libro quarto de 
Pythagoricis ex Antiphane : 

Ἔδει δ' ὑπομεῖναι μικρὸν ἀσιτίαν, ῥύπον, 

Ῥῖγος, σιωπήν, στυγνότητ’΄, ἀλουσίαν, id est, 

Inedia, sordes sunt ferendae paululum, 

Silentium, tristitia, frigoris rigor, 

Simul ferendum corpus expers balneï. 

Ad hanc formam torqueri poterit Hamaxobiorum - ea gens est Sarmatiae - appellatio, 
ut Hamaxobïi dicantur, qui dure sordideque vivant. Nomen hinc inditum genti, 


quod iis plaustra aedium vice sint. 

762. I, VIN, 62. In diem vivere. Ex tempore vivere 


In diem vivere est praesentibus rebus contentum vivere atque ex parato 
minime sollicitum de futuris. Quae vita Graecis dicitur καθημέριος βίος, et 
καθημερόβιοι, qui ad eum vivunt modum. Theocritus in Idyllio N : 

Οἱ θνατοὶ πελόμεσθα, TO δ' ἄυριον οὐκ ἐσορῶμες, id est 

Mortales sumus, haud sunt nobis crastina curae, 

Aristophanes in Equitibus : 

Κριθὰς ποριῶ σοι καὶ βίον καθ’ ἡμέραν, id est 

Ego affatim tibi suppeditavero ordeum, et 

Victum diurnum. 

Homerus Odysseae ® : 
Νήπιοι ἀγροιῶται, ἐφημέρια φρονέοντες, id est 
Agrestes stolidi tantumque diurna scientes. 
Persius : Atque ex tempore vivis, id est citra sollicitudinem futurorum. Unde et ex 
tempore dicere, id est citra praemeditationem. M. Tullius Philippica v. simili forma 
dixit in horam vivere. Quae non faciebat Hannibal, qui multa ad usum reservabat. 
Haec ii, qui in horam vivererent, non modo de fortunis et de bonis civium, sed ne 
quidem de utilitate sua cogitaverunt. Nec abludit ab hac specie, quod scribit Horatius 
in Arte poetica Et mutatur in horas, hoc est subinde. Hanc vitam ceu felicissimam 
omnium probavit Christus, ut quam et ipse semper secutus sit et apostolis 
sequendam proposuerit. At dictu mirum quam hodie non probetur etiam his, qui 


plus quam Christiani postulant videri. 


763. I, VIN, 63. Vita macerata 


Bios μεμαλαγμένος, id est Vita macerata seu permollita De molliter 
viventibus, quibus ex facili omnia suppetunt. Refertur a Diogeniano, Zenodoto et 


Suida. Translatum arbitror a leguminibus aut salsamentis maceratis jamque ad esum 

accommodatioribus aut a tritico jam molito, pisto ac subacto. (αἱ diversum est Bloc 


ἀκανθώδης, id est Vita spinosa. 


764. I, VIN, 64. Ipsa 4165 quandoque parens, quandoque noverca 


Versus est Hesiodi in libro de observatione dierum auspicatorum atque 
inauspicatorum, qui deinde in proverbium abiit longo hominum aevo probatus, ut 
apud Gellium refert Phavorinus philosophus ; is est hujusmodi : 

Ἄλλοτε μητρυιὴ πέλει ἡμέρη, ἄλλοτε μήτηρ, id est 

Ipsa dies quandoque parens, quandoque noverca est. 

Eo versu significatum est non omni die bene esse posse, sed isto bene atque alio 
male. Inde translatum quod matres bene volunt liberis, novercae oderunt privignos. 
Proinde Plinius dubitare se dicit, utrum natura saepius noverca sit an mater, ut quae 


tot venena, tot item remedia progignat. 


765. I, VIN, 65. Nunc pluit, et claro nunc Juppiter aethere fulget 


Diversa metaphora rem eamdem explicuit Theocritus in Batto : 

Χὼ Ζεὺς ἄλλοκα μὲν πέλει αἴθριος ἄλλοκα δ’ ὕει, 

Nunc pluit et claro nunc Juppiter aethere lucet, 
id est aliquando res adversae sunt aliquando secundae, quemadmodum caelum nunc 
serenum est et placidum nunc turbidum ac tempestuosum. Huic affinis est allegoria 
Pindarica e Pythiis hymnis, non semper eosdem flare ventos, sed nunc hos, nunc 
alios : Ἄλλοτ' ἀλλοῖαι rvoai / Yihinetwv ἀνέμων, id est Alias alii flatus sublimiter 
volantium ventorum. Idem in Isthmiis hymno IV : 

Ἄλλοτε δ’ ἀλλοῖος οὖρος 
Πάντας ἀνθρώπους ἐπαΐσσων ἐλαύνει, id est 


Sed alias alius ventus omnes homines efflans agit. 

Plus aloes quam mellis habet. Proverbialis metaphora perinde declarans ac si 
dicas plus molestiae quam voluptatis. Nam aloe frutex quidam est, odore gravi, 
gustu amarissimo, cujus meminit Disoscorides libro ΠΠ. Plautus in Amphitryone : 

Ita cuique comparatum est in aetate hominum, 

Ita diis placitum, voluptati ut maeror comes consequatur, 

Quin incommmodi plus malique adsit, boni si obtigit quid. 

Apud eumdem alicubi legitur vitam hominis plus aloes quam mellis habere. Et 
Juvenalis de uxore : Plus aloes quam mellis habet. Apuleius citra metaphoram sic 
extulit in Floridis : Sed verum verbum est profecto, quod aiunt, nihil quicquam tam 
prospere divinitus hominibus datum, quin et tamen admixtum sit aliquid 
difficultatis. Has rerum humanarum vices ac tristium laetorumque mixturam 
Homerus Iliados ultimo libro perquam eleganter indicavit figmento duorum 
doliorum, quae scribit in Jovis limine sita esse, quorum alterum sit plenum tristibus, 
alterum laetis. Ex quibus ille mortalium fortunas temperans : 

Ἄλλοτε μέν TE κακῷ ὅ γε κύρεται, ἄλλοτε δ΄ ἐσθλῷ, id est 

Nunc laetis vitam miscet, nunc tristibus idem. 

Quemadmodum et superius indicavimus. Verum admodum maligne temperat 
Juppiter Homericus nimio plus admiscens malorum quam bonorum, ut, si suam 
quisque fortunam ad calculos vocet, minima sit futura ratio eorum, quae nobis ex 
animi sententia evenerunt. Id quod eleganter dictum est ἃ Pindaro in Pythiis 
hymnis : 

Ἕν γὰρ παρ΄ ἐσθλὸν πήματα σύνδυο δαίονται βροτοῖς 

Ἀθάνατοι, id est 
Ad unum enim bonum duo pariter incommodo distribuunt mortalibus immortales. 
Plinius libro XXVII sententiam invertit, cum ait nihil esse tam malum in rerum 


natura, cui non boni quippiam sit adjunctum. Quandoquidem compertum est etiam 

aconito, quo non aliud venenum nocentius, inesse remedium cum ad alia tum ad 
oculorum vitia. Ad eumdem modum Euripides citante Plutarcho : 

Ὀυκ ἂν γένοιτο χωρὶς ἐσθλὰ καὶ κακά, 

Ἀλλ’ ἔστι τις σύγκρασις, id est 

Bona separare non licet malis, sed est 


Mixtura quaedam. 
767. I, VIN, 67. Naves onustae convitiis 


Adsimili figura dixit Homerus Iliados YŸ convicia, quorum onus navis 
centiremis non queat portare, cujusmodi Lucianus dixerat Ὅλας ἁμάξας 
βλασημιῶν, ut ante dictum est. Carmen Homeri sic habet : 

Ἔστι γὰρ ἀμφοτέροισιν ὀνείδεα μυθήσεσθαι, 

Πολλὰ μάλ’: οὐδ’ ἂν νηῦς ἑκατόνζυγος ἄχθος ἄροιτο, id est 

Probrorum superest ambobus copia summa, 

Quorum onus haud portet centum ratis incita remis. 

Affine et illi quod alio dicetur loco : 

OÙ οὐκ ἂν alonvT οὐδ΄ ἑκατὸν Αἰγύπτιοι, id est 

Quos tollere nec centum queant Aegyptii. 

Hermippus apud Athenaeum libro primo describens quid ἃ quaque regione soleat 
importari, versiculum hunc joco admiscet : 

Kai παρὰ Περδίκου ψεύδη νηυσὶν πάνυ πολλαῖς, id est 

Atque ἃ Perdica ratibus mendacia multis, 
notans, ni fallor, Lyciorum mores. Nam Perdicia pars est ac portus Lyciae. Lycias 


sortes notat et Vergilius Aeneidos quarto veluti vanas. 
768. I, VII, 68. Tollere cornua 


Tollere cornua pro eo, quod est animo efferri, nunc quoque vulgo tritissimum 


est. Horatius de Baccho : Et addis cornua pauperi. Ovidius item de ebrietate : 

Tunc veniunt risus, tunc pauper cornua sumit. 
Translatum a pecoribus, quae cornibus oppositis minantur. Horatius in Epodis : 
Namque in malos acerrimus 


Parata tollo cornua. 


769. I, vint, 69. Tollere cristas 


Tollere cristas. Diversa metaphora, sensus idem. Juvenalis : Quid apertius ? et 
tamen illi / Surgebant cristae, id est 5101 placebat. Translatum ab avibus cristatis, in 
quibus cristae erectiores alacritatis atque animorum indicia sunt, nisi ad militum 
cristas referre malumus, quo sane hominum genere nihil nec insolentius nec 
stolidius. In hanc sententiam Aristophanes in Pace dixit detrahere cristas, Ἥπερ 
ἡμῶν τοὺς λόφους ἀφεῖλε, id est Quae nobis cristas detraxit, videlicet reddita pace. 
Contra submittere fasces dicuntur, qui de jure suo concedunt ac legitimam 
potestatem ultro ad privatam mediocritatem demittunt. Plinius lib. VII, cap. XXX : 
Gn. Pompeius confecto Mithridatico bello intraturus Posidonii professione sapientiae 
clari domum fores percuti de more a lictore vetuit et fasces lictorios januae submisit 
is, cui se oriens occidensque submiserat. M. Tullius in Bruto : Cum enim in maximis 
causis versatus esses et cum tibi aetas nostra jam cederet fascesque submitteret. Et 
apud T. Livium in secundo Ab urbe condia: Publicola submissis fascibus in 
contionem ascendit. Tropus addit gratiam dicto, veluti si dicas philosophiam 


theologiae submittere fasces. 


770. I, VI, 70. Animus in pedes decidit 


Qui vehementer consternantur atque expavescunt, iis animus in pedes 
decidere dicitur. Quin hodie vulgo audimus : Totus mihi erat in genibus pro eo, quod 
est vehementer eram exanimatus. Homerus Iliados © : 

Τάρβησαν πᾶσιν δὲ παραὶ ποσὶ κάππεσε θυμός, id est 


Pavor ingruit ingens, 

Omnibus inque pedes animus mox decidit imos. 
771. I, VI, 71. Vespa cicadae obstrepens 


Σφῆξ βομβῶν τέττιγος ἐναντίον, id est 

Scilicet obstrepitans argutae vespa cicadae. 
Apud Theocritum est in Hodoeporis. Nam his verbis contemnit quidam pastor 
pastorem, a quo provocatur. Quadrabit in eum, qui certat longe impar cum 
superiore. Aut qui negotium facessit longe se praestantioribus. Quod genus est illud 


Catullus leonem allatrans. 
772. 1, VIN, 72. Pica cum luscinia certat, epopa cum cycnis 


Consimilem habent sententiam, quae leguntur apud eumdem in eadem 
ecloga : 

Où θεμιτόν, ΛάκῶΩν, ποτ’ ἀηδόνα κίσσας ἐρίσδεν, 

Οὐδ’ ἔποπας κύκνοισιν, id est 

Haud fas est, Lacon, philomenam ut provocet unquam 


Pica nec argutis epopa obstrepat improba cycnis. 
773. I, VIN, 73. Pilos pro lana 


Toixas ἀντ’ ἐρίων, id est Pilos pro lana. Proverbialiter apparent dicta etiam 
illa apud eundem poetam in Hodoeporis de re vehementer inaequali aut de negotio 
supra modum absurdo : 

Τίς τρίχας ἀντ’ ἐρίων ἐποκιξατο ; τίς δὲ παρεύσας 

Αἰγὸς πρωτοτόκοιο κακὰν κύνα βούλετ' ἀμέλγειν ; id est 

Quis vice lanarum setas detondeat unquam ? 

Quis capra pro primipara vilem velit amens 


Emulgere canem ? 

Capra pilos habet potius quam lanam, ovis lanigera est. Haec dicuntur in pastorem, 


qui certaturus haedum opponebat agno. 


774. I, VIN, 74. Tibiam tubae comparas 


Αὐλὸν σάλπιγγι συγκρίνεις, id est Tibiam tubae comparas. Refertur a 
Diogeniano. Convenit in res supra modum impares, propterea quod exilem vocem 


aedat fistula, tuba praegrandem. 


775. I, VI, 75. Cicadae apem comparas 


Τέττιγι τὴν μέλιτταν συγκρίνεις, id est Cicadae comparas apem. Nam cicada 
cum major tum canora, cum apis sit non modo minuto corpusculo, verum etiam 
paene muta. Lucianus in Rhetorum doctore proverbium utrumque attingit : 
Τοσοῦτον ὑπερφωνοῦντα εὑρήσεις ὁπόσον ἡ σάλπιγξ τοὺς αὐλοὺς καὶ OÙ τέττιγες 
τὰς μελίττας, id est Invenies tanto voce superiorem, quanto tuba superat tibias, apes 


cicadae. 


776. I, VI, 76. Testudinem Pegaso comparas 


Χελώνην Πηγάσῳ συγκρίνεις, id est Testudinem Pegaso comparas. De rebus 
nequaquam inter sese conferendis. Pegasus equus erat volucer, si fabulis credimus, 
testudine nihil tardius. Vergilius in Tityro aliquot dissimilitudinis formulas 
congessit : 

Sic canibus catulos similes sic matribus hoedos 

Noram, sic parvis componere magna solebam. 

Verum haec tantum alias inter caput extulit urbes, 


Quantum lenta solent inter viburna cupressi. 

777. 1, VIN, 77. Aliter catuli longe olent, aliter sues 


Apud Plautum legitur in Epidico sordidior quidem metaphora, sed tamen ad 
rem significandam apta : Aliter catuli longe olent, aliter sues. Quo dicto significatum 
est non veste dignosci hominem ab homine, verum ïinesse nativum quiddam 
genuinum ac proprium in unoquoque, quod in ipso vultu oculisque eluceat, quo 
liberum a servo, generosum a rustico, probum ab improbo facile discernas. Atque hic 
est hominis veluti peculiaris quidam odor, quo deprehenditur, si quis modo sit 
sagaci nare. Huc allusit Martialis libro VI : 

Cum bene se tutam per fraudes mille putavit, 

Omnia cum ferit, Thaida Thaïis olet. 
Huc pertinet etiam illud cujusdam apud Fabium : Ne faciem quidem liberi hominis 
habet. Quod cum a quodam esset dictum deformi specie, retorsit adversarius 


affirmans recte dictum eum non esse liberum, cui non sit facies liberalis. 


778. 1, VIN, 78. Ut sementem feceris, ita et metes 


Elegantissima metaphora dixit Cicero : Ut sementem feceris ita et metes, id est 
reportabis praemium tuis factis dignum. Plautus in Epidico : 

Sed ut acerbum est pro benefactis cum malam messem metas, 
id est cum pro beneficio maleficium reports. Et apud Platonem : Quam hic messem 
facturus est ? Haud sane bonam. Haec metaphora communis est etiam sacris literis : 
Qui seminant in lacrimis, in exultatione metent. Et divus Paulus : Qui seminat in 
carne, de carne metet corruptionem. Qui seminat in spiritu, de spiritu metet vitam 
aeternam. Et: Si vobis seminavimus spiritualia, magnum si vestra carnalia 
metamus ? Huc respicit illud Euripidis in Hecuba : 

Ὑμεῖς δ’ ἔχηθ’ ὅμοια τοῖς βουλεύμασιν, id est 


Habeatis at vos instituto congrua. 

Denique illud pene solenne est apud Graecos poetas κακῶς κακόν. Aristophanes in 
Equitibus : 
Οὐδὲ μουσικὴν ἐπίσταμαι 
Πλὴν γραμμάτων, καὶ ταῦτα μὲν κακῶς κακά, id est 
Neque musicam doctus scio, 

Sed litteras tantum atque eas malas male. 
Illud item frequens : Ἀπό σ΄ ὀλῶ κακῶς κακόν, id est Te malum perdam male. 
Interpres admonet figurae proverbialis, qua de re dictum est in hujus operis 
vestibule. Rursum Euripides in Hecuba : 

Τὸν μὲν κακὸν 

Κακόν τι πάσχειν, τὸν δὲ χρηστὸν εὐτυχεῖν, id est 

Bonis bene evenire, sed malis male. 
Idem in eadem fabula : 

Ἀλλ’ ἐπεὶ τὰ μὴ καλὰ 
Πράσσειν ἐτόλμας, τλῆθι καὶ μὴ φίλα, id est 
Quin ubi quae non decent 

Haud veritus es patrare, fer quae non libent. 
Perquam festivum est, quod de Diogene refert Laertius. Super cenam quidam illi 
objiciebant ossa velut cani, quod cynicus essset ; eam contumeliam ille sic pensavit. 
Accessit propius et juxta illos stans mingebat vicissim illis canem agens. Sed propius 
huc pertinet, quod idem refert in Zenone, qui servum in furto deprehensum 
caedebat. Servus interim clamabat in fatis fuisse, ut furaretur. At Zeno, illud etiam, ut 
caedereris. Servus quoniam audierat herum disputantem de necessitate fatorum, eam 


praetexuit suo commisso. Sed scite, retorsit philosophus. 


779. I, VIN, 79. Carica Musa 


Καρικὴ Μοῦσα, id est Carica Musa, Καρικὰ αὐλήματα, id est Caricae 


cantiones. De lugubri aut rustica atque indocta seu molesta cantione dici solitum. 

Quadrabit in poetam aut oratorem indoctum. Antiquitus de tristi stridulaque et 
inamoena cantione dicebatur, propterea quod, ut tradit Athenaeus libro 
Dipnosophistôn III, Cares itidem ut Phoenices in luctu tibiis ut isolent magnitudine 
palmi, lugubre quiddam et stridulum sonantibus. Eas autem tibias Phoenicum lingua 
gringos vocari, quod 115 in Adonidis luctu soleant uti. Porro Adonidem loiyynv, id 
est Gringen appellant. Hinc iisdem verbum γιγγραίνω. His tradit Julius Pollux libro 
ΠῚ], nisi quod ibi γίγγραν invenio scriptum. Caricam musicam notat Aristophanes in 
Ranis : 

Σκολιῶν Μελίτου καὶ Καρικῶν αὐλημάτων, id est 

Obliqua Meliti et Caricorum carmina 

Modosque tibiarum. 
Eadem Καρικὰ αὐλήματα veteres σκολιά, id est obliqua, vocabant vel ἃ tibiarum 
specie vel ab obliquo in conviviis canendi ordine, de quo meminerimus in proverbio 
Ad myrtum canere. Meminit et Plato apud Athenaeum in Laconibus : 

Αὐλοὺς δ’ ἔχουσά τις κορίσικα Καρικὸν μέλος 

Μελίζεται, id est 

Calamos habens puella Caricum melos 

Modulabitur. 
Plato quoque philosophus libro De legibus septimo mentionem facit Caricae Musae, 
quam interpretatur ἐπικηδείαν wdnv, id est lugubrem cantionem. Hesychius indicat 
inde ductum, quod ad pompas funebres conduci soleant e Caria feminae, quae 
lamentantium personam agerent. Itaque orationem indoctam et inamoenam recte 
dixeris Καρικὴν Μοῦσαν. In quam convenit illud Sopatri apud Athenaeum libro 
quarto : 

Πηκτὶς δὲ Μούσῃ γαυριῶσα βαρβάραᾳ, id est 

Pectis Camoena jactitans se barbara. 
Pectis autem organi genus est duabus chordis instructum. Idem Athenaeus dubitat 


an Caria sit eadem dicta Phoenice. Nam Phoenices fistulas sive calamos γίγρους 

appellant vocabulo, ut videtur, a stridore soni efficto. Cum his consentiunt quae 
Plato scribit libro De legibus, quem modo citabam, septimo : Kai εἴ not’ ἄρα δεῖ 
τοιουτῶν οἴκτων γίγνεσθαι τοὺς πολίτας ἐπηκόους, ὁπόταν ἡμέραι μὴ καθαραί 
τινες ἀλλ΄ ἀποφράδες ὦσι, TOO” ἥκειν δέον ἄν εἴη μᾶλλον χορούς τινας ἔξωθεν 
μεμισθωμένους ῳδούς, οἷον περὶ τοὺς τελευτήσαντας μισθούμενοι Καρικῇ τινι 
Μούσῃ προπέμπουσι τοὺς τελευτήσαντας et caetera, id est Et si quando oportet 
cives istiusmodi lugubirum auditors fiery, cum dies fuerint non puri, sed nefasti, tum 
magis convenient venire choros aliquos musicos aliunde conductos, quemadmodum 
hi, qui ad funera conduci solent, Carica quadam Musa deducunt vita defunctos. 
Carum barbariem in dicendo taxat Homerus secundo Iliados libro : 
Νάστης αὖ Καρῶν ἡγήσατο βαρβαροφώνων, id est 
Nastes ducebat Cares, quibus barbara vox est. 

Unde et populari dicto Graecis καρβάζειν sive καρβαίζειν aut καρβανίζειν 
dicuntur, quibus barbarus est et agrestis sermo. Et M. Tullius apud Quintilianum in 
capite de pronuntiatione dicit illos ex Lycia et Caria oratores in epilogis bene canere 
nimirum reprehendens illorum pronuntiationem. Strabo libro Geographiae XIV, 
ostendit Cares occasione frequenter fuisse mixtos Graecis et tamen barbare crasseque 
sonuisse linguam Graecorum, quod idem evenit Graecis in lingua Romana et nobis in 
lingua Britannica. Hoc vitium Strabo mnaxvotouiav, Kakootouiav et 
βαρβαροστομίαν vocat. De cantionibus Carum et Phrygum meminit et M. Tullius in 
Bruto. Erat et saltationis genus tumultuosum ac militare, unde nonnumquam saucii 
discedebant ; nam ab armatis peragebatur, quod Julius Pollux libro IV Καρικόν 


appelat. 


780. I, VIN, 80. Attica Musa 


Cum diversum Ἀττικὴ Μοῦσα, id est Attica Musa pro venusta lepidaque 
oratione. Nam inter dicendi genera laudatur in primis Atticum. Diogenes Laertius et 


Plutarchus in vita Platonis scribit id cognominis vulgo tributum fuisse Xenophonti, 

ut Attica Musa vocaretur propter admirabilem quamdam hominis in dicendo 
venustatem. Unde et Atticam eloquentiam et Atticum leporem appellant, 
quemadmodum indicavimus alibi. Sed ad hominem accommodatum erit venustius, 
praesertim si accedat ironia, veluti si inelegantem aliquem et ab omnibus literis et 


gratiis alienissimum Atticam Musam voces. Nam amusi vocantur omnes hujusmodi. 


781. I, VI, 81. Eodem bibere poculo 


Eodem bibere poculo est iisdem affici incommodis malisque communibus 
obnoxium esse. Plautus in Cassina : Ut senex eodem hoc poculo, quo bibi, biberet. 
Translatum vel ἃ bibendi certaminibus vel ab ïis, qui metuunt venena. Idem 
hodieque nostrati vulgo tristissimum manet. Etenim si quando minantur se parem 
gratiam relaturos, aiunt se de eodem porrecturos poculo. Taxat Martialis quemdam, 
qui convivis vinum dilutum et acerbum apponebat, cum ipse de exquisitissimo 
biberet, qui mos et hodie plerisque divitibus ; atque hinc proverbium natum videri 
potest. Fit autem interdum, ut, qui imprudentes poculum acerbum gustarint, 
studeant et alios illicere, ut ex eodem bibant. Fit aliquoties et in divinis literis mentio 
de calice Babylonis, cum significatur aliqua calamitas irroganda. Denique Dominus 
noster in Evangelio rogat filios Zebedaei, num possent de eodem poculo bibere, unde 
ipse destinarat bibere, addens alterum simile proverbiale de eodem baptismo. Nec 
enim dubium est quin utrumque fuerit vulgari sermone celebratum. Paulo diversius 
est, quod Aristophanes in Equitibus : 

Où ποτ’ ἐκ ταὐτοῦ μεθ’ ἡμῶν πίεται ποτηρίου, id est 

Ille nobiscum haud eodem potat umquam poculo. 


Taxat fellatorem. 


782. I, VIN, 82. In planiciem equum 


Ἐς πεδὶον τὸν ἵππον, id est In placiniem equum. Quoties quis ad id 


provocatur, in quo plurimum valet quoque vel maxime gaudet. Equus in campo 

tamquam in sua est harena. Apud Lucianum in Captivo, cum ipse judices postularet, 
Plato respondet : Τοῦτο ἐκεῖνο: εἰς πεδίον τὸν ἵππον, id est Hoc ipsum, quod dici 
solet, equum in planiciem, videlicet hominem rhetoricum significans et in agendis 
causis exercitatum. Plato in Thaeteto : Ἱππέας εἰς πεδίον προκαλεῖ, Σωκράτη εἰς 
λόγους, id est Equites in planiciem provocas, Socratem ad disputandum. Tametsi 
quidam codices ἵππον habent hoc loco, non ἱππέα. Synesius in epistola quadam : 
ET αὐτὸ δὴ τοῦτο παρακαλῶ ἵππον εἰς πεδίον — τοῦτο δὴ TO τοῦ λόγου — 
προτρέπειν ἡγούμενος, id est Ad hoc ipsum certe provoco equum in planiciem juxta 
id, quod dicitur, adhortari me putans. Translatum videtur a militia. Nam quoties res 


est pediti cum equite, pedes fugir campestria sectaturque loca impeditiora. 


783. I, VIN, 83. Acanthida vincit cornix 


Acanthidem superat cornix. Calphurnius Bucolicus poeta, ecloga VI : 

Astyle, credibile est, si vincat acanthida cornix, 

Vocalem superet si turpis aedona bubo. 
Acanthis enim vocalis est avis et in primis canora. Cornix obstrepera quidem, sed 
minime canora. Acanthidem Theodorus nunc spinum vertit nunc ligurinum. Quin et 
aëdona Graece dixit. Sic autem pronuntiandum, ut aë faciant duas syllabas. Nam 
Graecis Andwv lusciniam significat. Plinius Graeca voce dicit acanthidem, quasi dicas 
spinulam eo quod in spinis vivat, eoque asinos habet invisos, quod hoc animal 
spinae florem devoret. Est autem avium minima, tantae fecunditatis, ut pariat 
duodena. Auctor Plinius libro decimo, capitibus sexagesimotertio οἵ 


septuagesimoquarto. 


784. I, VIN, 84. Prius testudo leporem praeverterit 


Πρότερον χελώνη παραδραμεῖται δασύποδα, id est Prius testudo leporem 
cursu praeterierit. De re neutiquam verisimili. Testudine nihil tardius. Unde et 


testudineum incessum dicimus et apud Ciceronem in libris De divinatione quispiam 

testudinem tardigradam et domiportam vocat. Lepus autem celeritate praecellit. 
Meminit hujus adagii Diogenianus. Hujus generis sunt illa apud Theocritum in 
Thyrside : 

Νῦν ἴα μὲν φορέοιτε βάτοι, φορέοιτε δ΄ ἄκανθαι, 

À δὲ καλὰ νάρκισσος ἐπ’ ἀρκεύθοισιν κομάσαι: 

Πάντα δ΄ ἔναλλα γένοιντο, καὶ ἁ πίτυς ὄχνας ἐνείκαι, 

Δάφνις ἐπεὶ θνάσκει, καὶ τὼς κύνας ὥλαφος ἕλκοι, 

Κάἀξ ὀρέων τοὶ σκωπες ἀηδόσι γαρύσαιντο, id est 

Nunc violas proferte rubi, producite spinae, 

Juniperusque comet narcissi flore decenti, 

Omnia vertantur, portet pyra mitia pinus, 

Postquam obiit Daphnis, trahat et jam cerva molossos, 


Montibus in summis philomenae noctua cantet. 


785. I, VI, 85. Cancros lepori comparas 


Καρκίνους δασύποδι συγκρίνεις, id est Cancros lepori comparas, de supra 
modum dissimilibus. Etenim ut leporum celeritas ita et cancrorum tarditas nota est. 
Simillimum est illi, quod proxime retulimus. Refertur et hoc apud eumdem. Suidas 
addit : Kagkivos λαγὼν αἱρεῖ, id est Cancer leporem capiet, de absurdis quaeque 


fieri nullo modo possunt. 


786. I, VIII, 86. Terrae filius 


Olim homines obscuro ignotoque genere prognati terrae filii dicebantur, 
propterea quod terra sit omnium communis parens. Vel quod juxta quorundam 
etiam historias primitus mortales e terra nascebantur. Tertullianus in Apologetico 
adversus gentes : Nam et terrae filios vulgus vocat, quorum genus incertum est. 
Apud Athenaeum libro decimo legitur γηγενὴς ἄνθρωπος, id est e terra genitus 


homo. M. Tullius Ad Atticum libro primo : Et huic terrae filio, nescio cui, committere 

epistolam tantis de rebus non audebam. Idem ad Trebatium libro Familiarium 
epistolarum septimo : Gn. Octavius, tuus familiaris, summo genere natus, terrae 
filius. Persius : 
Praesto est mihi Manius haeres. 

Progenies terrae ? quaere ex me quis mihi quartus 

Sit pater, haud prompte, dicam tamen : adde etiam unum, 

Unum etiam : terrae est jam filius. 
Juvenalis : 

Unde fit, ut malim fraterculus esse gigantum, 
ad proverbium palam alludens. Nam gigantes e terra progenitos poetae fabulantur. 
Huc pertinet, quod apud Euripidem Ion Xuthum percontatur : 

Γῆς ἄρ΄ ἐκπέφυκα μητρὸς ; id est 

Num satus tellure matre ? 
Atque ille respondet : 

Οὐ πέδον τίκτει τέκνα, id est 

Non parit natos solum. 
Apud Pausaniam, Strabonem atque alios id genus auctores legimus populos 
quosdam αὐτόχθονας appellatos, qui non alio referant originem suam, 
quemadmodum plerique faciunt, verum ex ipso solo nati videri velint, quorum de 
numero sunt Athenienses. Qui sibi nobilitatem virtute peperissent nullis majorum 
imaginibus illustres, novi homines dicebantur. Porro ignoti et subito apparentes -- 
incertum qua regione profecti -- coeli filii vocabantur quasi e coelo demissi. Inducitur 
et in Mosaicis literis Melchisedech ἀπάτωρ καὶ ἀμήτωρ, id est sine patre, sine 
matre: neque dissimili ratione οὐρανοπετεῖς, id est de coelo lapsi dicebantur. 
Juvenalis : Tertius e coelo cecidit Cato. Quanquam hoc magis convenit in homines 
eximia virtute. Plutarchus in invectiva, quam scripsit adversus Herodotum, de navi 
quadam, unde subito vox est aedita Adimanto : Ὁ δὲ κέλης οὗτος ἦν, ὡς ἔοικεν, 


οὐρανοπετής, id est Navis autem illa erat, ut videtur, e coelo delapsa. Atque hic 

sermonis color sumptus est e tragoediis, in quibus machinis quibusdam sic repente 
ostendebantur personae populo, ut e coelo venisse videri vellent. Apud Romanos 
novi homines dicebantur, qui majoribus obscuris nati suis virtutibus innotuissent, 


quod M. Tullius ab inimicis probro objectum ipse gloriae sibi vertit. 
787. I, VIN, 87. Ex quercubus ac saxis nati 


Huic finitimum est illud Homericum : E quercu, e saxis prognatus, quod 
quadrabit vel in hominem obscuro genere vel in eum, qui sit agresti atque effero 
ingenio moribusque immanibus. Inde ductum adagium, quod antiquitus in cavis 
quercubus tectorum vice victitarent homines atque hinc e quercubus nati 
fingebantur. Inde illud : Et duro robore natos. Praeterea creditum est ex saxis ἃ 
Deucalione Pyrrhaque projectis mortalium genus absumptum diluvio instauratum 
fuisse. Homerus in Odyssae T : 

Où γὰρ ἀπὸ δρυὸς εἶ ἐσσι παλαιφάτου οὐδ’ ἀπὸ πέτρης, id est 

Nam neque faticida quercu satus es neque saxo. 

Id imitatus Pallada in epigrammate : 

Οὐ γὰρ ἀπὸ δρυὸς εἶ οὐδ΄ ἀπὸ πέτρης φασίν, id est 

Neque te, quod δἰπηΐ, quercus aut lapis aedidit. 

Allusit ad id festiviter Plato libro De republica octavo : Ἢ οἴει ἐκ δρυός ποθεν ἢ ἐκ 
πέτρας τὰς πολιτείας γίγνεσθαι, ἀλλ’ οὐχὶ ἐκ τῶν ἠθῶν τῶν ἐν ταῖς πόλεσιν ; id 
est An existimas e quercu quacumque aut rupe respublicas nasci ac non potius ex 
moribus eorum, qui in republica versantur ? In crudeles et immites convenit illud 
Theocriticum in Aepolo de Cupidine : 

Ἦ ῥα λεαίνας 

Μασδὸν ἐθήλαζε δρυμῷ τέ μιν ἔτρεφε μάτηρ, id est 
Scilicet ille leaenae 


Ubera suxit et in nemore hunc genitrix fera pavit. 

788. I, VIN, 88. Deorum cibus 


Θεῶν τροφή, id est Deorum cibus. De praelautis epulis dicebatur, propterea 
quod Homerus fingit deos nectare atque ambrosia victitare nec ob id umquam 
senescere. Tranquillus in Nerone Parricidia, inquit, et caedes a Claudio exorsus est. 
Cujus necis etsi non auctor, at conscius fuit. Neque dissimulavit, ut qui boletos, in 
quo cibi genere venenum is acceperat, quasi deorum cibum proverbio Graeco 
collaudare sit solitus. Horatius in Epistulis : O noctes caenaeque deum. Aristophanes 


in Ranis ἐς μακάρων εὐωχίας, regum aulica convivia significans. 


789. I, ΝΠ, 89. Tertius Cato 


Tertius Cato proverbialis est ironia. In viros impendio tetricos atque alienae 
vitae censores. Nam duorum Catonum -- senioris, cui nomen Censorio et minoris, cui 
nomen Uticensi -- gravitas pariter atque integritas vulgo celebratissima quondam 
fuit, adeo ut e caelo demissi dicerentur, ut bellum cum vitiis gererent. Juvenalis : 


Habeat jam Roma pudorem, / Tertius e caelo cecidit Cato. 


790. I, VIN, 90. Sapientum octavus 


Huic per omnia simillimum est illud Horatianum in Sermonibus Sapientum 
octavus. In eum, qui sibi multum tribuat in sapientia. Numerantur enim apud 
Graecos septem sapientes eorumque apophtegmata oraculorum vice celebrantur, 
etiamsi de nominibus magna inter scriptores varietas est. De numero certe constat 
inter omnes, unde per ironiam sapientem octavum dicebant dignum, qui septem illis 
adderetur. Horatius : Haec mihi Stertinius, sapientum octavus. Item Ausonius : 

Sapiensque supra Graeciae septem viros 


Octavus accessit sophos. 

791. I, VIN, 91. Bis dat, qui cito dat 


Memini, ni fallor, apud Senecam alicubi legere : Bis dat, qui cito dat. Idem 
libro De beneficiis secundo : Ingratum est beneficium, quod diu inter manus dantis 
haesit. Quae sentential monet haud cunctanter, haud gravatim opitulandum amicis, 
cum opus est, sed ultro non expectatis precibus deferendum officium. Inter 
epigrammata Graeca fertur et hoc distichon nomine tituloque Luciani : 

Ὠκεῖαι χάριτες γλυκερώτεραι: ἢν dE βραδύνῃ, 

Πᾶσα χάρις κενεή, μηδὲ λέγοιτο χάρις. 
Id Carmen Latine non potest commode verti, propterea quod lepos οἱ argutia 
epigrammatis sita sit in hac voce χάρις, quae Graecis aliquando beneficium 
significat, aliquando gratiam, qua commendatur aliquid, aliquando deam ipsam. 
Citatur similis apud Ausonium sentential Graeca : 

À χάρις à βραδύπους ἄχαρις χάρις. 

Est autem initium carminis heroic ex epigrammate quopiam. Tardum 
beneficium ingratum est. Eam ille sic vertit : 

Gratia quae tarda est, ingrata est. Gratia namque 

Cum fieri properat gratia grata magis. 
Rursum aliter vertit idem : 
Si bene quid facias, facias cito. Nam cito factum 
Gratum erit, ingratum gratia tarda facit. 
Unde et Hector apud Euripidem in Rheso contemnit ac damnat auxilium sero 
delatum amicis : 

Μισῶ φίλοισιν ὕστερον βοηδρομεῖν, id est 

Odi equidem amicis serius succurrere. 

Exstat et mimus non invenustus in hanc eamdem sententiam : 

Bis est gratum, quod opus est, ultro si offeras. 


Item alter huic adsimilis : 

Beneficium inopi bis dat, qui dat celeriter. 


792. I, VIT, 92. Honos alit artes 


Id, quod est apud M. Tullium, Honos alit artes videtur esse sumptum ex 
Aristophanis Pluto : 

Οὔτε γὰρ ὁ μισθὸς οὐδὲν ἔστ’ οὔθ’ ἡ τέχνη, id est 

Neque praemium ullum est, ars nec ipsa item viget. 
Colligit enim non esse consentaneum Athenis ullos esse bonos medicos, cum medicis 
nulla sint praemia. Diogenianus autem hoc inter adagia commemorat. Huc allusit 
Martialis cum ait : 

Sint Moecenates, non deerunt, Flacce, Marones, 

Vergiliumque tibi vel tua rura debunt. 

Et Aristoteles scribit honorem esse praemium virtutis. Ac priscorum leges non solum 
comminabantur poenam maleficis, sed et praemiis et honoribus invitabant ad recte 
agendum. Pindarus in Isthmiis, hymno nono tamquam vulgo celebrem sententiam 
citat : 

Ἔστι δέ τις λόγος ἀνθρώπων, τετελεσμένον ἐσλὸν 

Μὴ χαμαὶ σιγᾷ καλύψαι, id est 
Est autem dictum quoddam inter homines celebre : Bonum peractum non esse in 
terra occultandum silentio. Huc pertinet Evangelica parabola non esse lucernam 
occultandam sub modium. In hoc autem praedicanda sunt recte facta virorum 


illustrium, ut ceteris praeluceant ad capessendam virtutem. 


793. I, VIN, 93. Vel caeco appareat 


Proverbialis hyperbole frequens apud auctores Vel caeco appareat, de re 
vehementer perspicua. Aristophanes in Pluto : 
Τῷ τοῦτο κρίνεις ; δῆλον ὁτιὴ καὶ τυφλῷ 


Γνῶναι δοκεῖ τοῦτο, id est 

Qui scis ita esse ? Scilicet vel caecus hoc 

Videat. 
Eusebius adversus Hieroclem : Ἀλλὰ γὰρ καὶ τυφλῷ, φασί, δῆλον, id est Quin 
etiam vel caeco perspicuum aïunt esse. Plato libro De Republica octavo : Καὶ τυφλῷ 
γὲ δῆλον ὡς μεταβαίνει, id est Sane et caeco perspicuum est transmutari. Idem in 
Sophista : Πῶς γὰρ οὐ φαίνεται καὶ τὸ λεγόμενον δὴ τοῦτο καὶ τυφλῷ ; id est Qui 
fieri potest, ut hoc non appareat, quemadmodum proverbio dicitur, vel caeco ? 
Sumptum videri potest ex octavo libro Odyssae Homericae : 

Καί κ΄ ἀλαός τοι, ξεῖνε, OLAKQIVELE TO σῆμα, id est 

Hanc etiam caecus metam discerneret, hospes. 
Quintilianus libro XII: Nam quis ignorat, quin illud longe sit honestissimum et 
liberalibus disciplinis et illo, quem exigimus, animo dignissimum, non vendere 
operam nec elevare tanti beneficii auctoritatem, cum pleraque hoc ipso possint videri 
vilia, quod pretium habent ἡ Caecis hoc, ut aïunt, satis est. Ne quisquam, qui 
sufficientia sibi - modica autem haec sunt -- possidebit, hunc quaestum sine crimine 
sordium fecerit. In his verbis Fabii vox quaepiam deesse videtur, ut legas caecis hoc, 
ut aiunt, satis perspicuum est. Allusit ad hoc adagium Antigonus rex unoculus, cum 
allato instrumento praegrandibus scripto literis, Ταυτὶ μὲν καὶ τυφλῷ δῆλα, id est 
Haec quidem vel caeco perspicua sunt, inquit. Recensuit Plutarchus τῶν 
Συμποσιακῶν decade secunda. Apud Titum Livium lib. belli Macedon. Il, cum 
Phaneas Philippum violentius in Aetolos dicentem interfatus dixisset rem in verbis 
non verti aut bello vincendum aut parendum melioribus, Philippus respondit : 


Apparet id quidem etiam caeco, jocatus in valetudinem oculorum Phaneae. 


794. 1, VIN, 94. Multis ictibus dejicitur quercus 


Πολλαῖσι πληγαῖς δρῦς στερὰ δαμάζεται, id est 


Multis rigida quercus domatur ictibus. 


696 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Senarius hic exstat in Diogeniani collectaneis de re factu quidem ardua, quae tamen 
assidua industria pervincatur. Huic non dissimile videtur Hesiodium illud : 

Εἰ γάρ κεν τὸ σμικρὸν ἐπὶ καταθεῖο 

Καὶ θαμὰ τοῦτ’ ἔνδροις, τάχα κεν μέγα καί τι γένοιτο, id est 

Si paulum paulo adjicies faciesque ita crebro, 

Mox magnum quiddam tibi conficietur et ingens. 
Id, quod non tantum ad lucri naturam pertinet, quod ex minutissimis saepe 
maximum conflatur, verum etiam ad industriam assiduam, quae si vehemens non 
sit, tamen si perpetua atque indefatigata fuerit, res difficillimas quoque facile conficit. 
Quemadmodum unicus ictus nihil adferre momenti videtur ad dejiciendam molem 


querni roboris, verum ea crebris ictibus facile prosternitur. 


795. I, VIN, 95. Caudae pilos equinae paulatim vellere 


Caudae pilos equinae paulatim vellit, qui quod viribus atque impetu fieri 
nequit, id tempore atque assiduitate conficit. Horatius in Epistolis : 

Utor permisso caudaeque pilos ut equinae 

Paulatim vello, demo unum demo etiam unum, 

Dum cadat elusus ratione ruentis acervi 

Qui redit ad fastos et virtutem aestimat annis. 
Natum e facto quodam ducis Sertorii, cujus rei meminit Plutarchus in ejus vita. Hic 
enim cum suis copiis ex barbara turba conflatis, rationibus persuadere non posset in 
re militari plus habere momenti consilium quam vires temerarias, postea qua milli 
parum feliciter pugnassent, duos proponit equos, alterum macilentum atque 
invalidum alterum vegetum, cauda pilosa. Atque invalido 111 juvenem adhibet 
praegrandi corpore et admirandis viribus. Contra vegeto illi pusillum et imbecillum 
admovet homuncionem. Hic singulos pilos paulatim vellens vrevi spatio totam 
depilavit caudam. Juvenis e diverso caudam omnem simul manibus utrisque 


comprehensam vi atque impetu conatur revellere. Qui cum frustra sudaret, risui fuit 

circonstantibus. Sub haec assurgens Sertorius, cujus consilio jussuque haec fuerant 


acta, Videtis, inquit, commilitones, quanto plus possit ingenium quam vires. 


796. I, VIN, 96. Virum improbum vel mus mordeat 


Κἂν μῦς δάκοι ἄνδρα πονηρόν, id est 
Scelerosum mordeat et mus. 
Hemistichium heroicum, quo significatum est quacumque ratione vindictam non 
deesse malis, sed eos aliquo pacto meritas dare poenas. Competit et in eos, qui de re 
quamtumvis frivola rixam movent seque laesos queruntur et offensos simulant, ne 
quid dent. Id quod nuper cuidam accidit apud Britannos medico, mihi ut patria 
communi ita et amicitia conjunctissimo. Libet enim obiter hanc fabulam inserere. 
Civem quemdam Londoniensem, virum egregie nummatum et habitum adprime 
probum, arte curaque sua liberarat, non sine suo ipsius periculo. Nam is 
pestilentissima febre tenebatur. Et, ut fit in periculis, medico montes aureos fuerat 
pollicitus, si non gravaretur sibi in tanto vitae discrimine dexter adesse, obtestatus, et 
amicitiam, quae 111 cum eo intercedebat. Quid multis ? Persuasit et juveni et 
Germano. Adfuit. Nihil non fecit. Revixit ille. Ubi verecunde de pecunia medicus 
admonuisset, elusit nugator negans de mercede quicquam addubitandum, caeterum 
arcae nummariae clavem penes uxorem esse. Et nosti, inquit, mulierum ingenium. 
Nolo sentiat tantam pecuniae summam a me datam. Deinde post dies aliquot 
hominem obvium forte factum, jam nitidum et nulla morbi vestigia prae se ferentem, 
appellavit et nondum datae mercedis admonuit. Ille constanter asseverare pecuniam 
suo jussu ab uxore numeratam esse. Medicus negare factum. Hic vide, quam ansam 
bonus 116 vir arripuerit. Cum forte medicus eum Latine numero singulari 
appellasset, ibi velut atroci lacessitus injuria, Vah, inquit, homo Germanus tuissas 
Anglum ? Moxque velut impos animi prae iracundia caput movens diraque minitans 
subduxit sese. Atque ad eum modum honestus ille civis elusit dignus profecto quem 


sua pestis repetat. Risimus quidem fabulam nec tamen sine dolore propter indigne 

frustratum amicum nec sine tam insignis ingratitudinis admiratione. Referunt 
gratiam leones in periculis adjuti. Meminerunt officii dracones, homo homini, amicus 
amico, sic merito pro mercede, quae nulla satis digna rependi poterat, ludibrium 
reponit. Atque haec in facti detestationem diximus, non gentis odium. Nec enim par 
est ex hoc uno nebulone Britannos omneis aestimari. Refertur adagium inter Graeca 
epigrammata : 

Φασὶ παροιμιακῶς κἂν μῦς δάκοι ἄνδρα πονηρόν, id est 

Vulgo aïunt vel murem etiam mordere scelestum. 
At is, quisquis est -- nam incertus auctor — invertit proverbium dicens bonos viros vel 
a mure morderi, malis ne draconem quidem audere dentes admoliri, hoc est 
insontibus passim noceri, propterea quod ïi impune laedi posse videantur, utpote 


non relaturi injuriam. 


797. I, VIN, 97. Vel capra mordeat nocentem 


Κἂν αἷξ δάκῃ ἄνδρα πονηρόν, id est 

Mordebit vel capra nocentem. 
Ita reperitur in collectaneis Diogeniani. Sensus nihil discrepat a proximo. Nam capra 
minime alioqui mordax est, nisi quod improbis omnia sunt infesta. Suidas indicat 
orthographiam : cum enim ad corpus refertur, hoc est cum significat hominem 
afflictum ac miserum, vult primamn acui πόνηρος, unde et πονήρως ἔχειν dicuntur, 
quibus res sunt adversae et Aristophanes in Pluto : 

Πονήρους y’ εἶπας ἡμῖν ξυμμάχους, id est 

Auxilia nobis misera sane praedicas. 
Cum ad animum, ultimam acui πονηρός, id est improbus et πονηρῶς improbe. Nam 
cum dicimus πονηροῦ κόμματος καὶ πονηρὸν ὕδωρ, quod hominis est, ad rem 
inanimam transferimus, quemadmodum frigus sceleratum et fallaces divitias 


dicimus. 

798. I, VII, 98. Litem movebit, si vel asinus canem momorderit 


Celebratur Graecis et hic senarius proverbialis : 

Δίκην ὑφέξει κἂν ὄνος δάκῃ κύνα, id est 

Litem movebit, si vela sinus mordeat canem. 
Quadrabit in eos, qui de re quantumnis exigua litem suscitant. Natum videtur ab 
eventu quopiam. Exstat autem apud jureconsultos actio ex lege, si quadrupes 
damnum dederit. Refertur a Zenodoto et Suida, quanquam apud utrumque scriptum 


est μακροῖς pro μικροῖς, quorum hoc mihi videtur sensus exposcere. 
799. 1, VI, 99. Litem parit lis, noxa item noxam parit 


Δίκη δίκην ἔτικτε καὶ βλάβην βλάβη, id est 

Litem parit lis, noxa item noxam parit. 

Senarius in rixosos et litium avidos dici solitus, quibus lis ex lite, alia ex alia 
nascitur. Negotium seritur ex negotio, injuria propagat injuriam. Exstat apud 


Suidam. 
800. I, vint, 100. Bonus dux bonum reddit comitem 


Ὁ καλῶς ἄγων ἐμποιεῖ τὸ καλῶς ἕπεσθαι, id est Qui bonum ducem praestat, 
is bonum reddit comitem. In principe situm est, ut sit bene morata civitas, si modo 
ipse bonus sit imperator. In episcopo positum, ut piam efficiat plebem, si tamen ipse 
piam et integram agat viam. Prudens et incorruptus magistratus et probos et integros 
reddit cives. Bonus paterfamilias domum efficit bene institutam. Doctus ac diligens 
praeceptor eruditum reddit discipulum. Frugi maritus uxorem in suos trahit mores. 
Unde quisquis praefectus est negotio, debet in primis operam dare, ut ipse suo 
fungatur officio, prius quam ab aliis officium exigat. At nunc videas nonnullos 
principes, qui legum observationem exigant ἃ populo, cum ipsi vivant prorsus 


ἀνόμως velut omnibus soluti legibus. À magistratibus et officialibus integritatem 

requirant, cum ipsi palam vendant aut ad gratiam mandent officia. Nonnullos videas 
episcopos, qui a grege suo religionem et pietatem exigant, cum ipsi procul absint a 
omni pietate. Sumpta est metaphora a militia, in qua fere qualiscumque fuerit dux, 
ejusmodi solet esse miles. Refertur in Graecorum collectaneis, sed adéonotov. Exstat 
autem apud Plutarchum, auctorem minime vulgarem, in vita Lycurgi: AA ἡ 
πειθαχία μάθημα μέν ἐστι ἄρχοντος, ἐμποιεῖ γὰρ ὁ καλῶς ἄγων τὸ καλῶς 
ἕπεσθαι, id est Ut populus dicto sit audiens, hoc discit a principe. Nam qui bonum 


praebet ducem , is facit, ut alii bene sequantur. 
801. I,1X, 1. Amyclas perdidit silentium 


Tac Ἀμύκλας ἀπώλεσεν 1 σιγή, id est Amyclas perdidit silentium. 
Quibusdam eruditis, in quibus est auctor operis haud quamquam aspernandi, quod 
inscribitur Copiae cornu, placet hoc ad proverbiorum ordinem pertinere neque nos 
ab illorum sententia magnopere dissidemus. Consentaneum enim est rem vulgari 
joco fuisse jactatam. Innuit autem adagium Vergilius Aeneidos libro decimo, cum 
dite 

Fulvumque Camertem, 
Magnanimo Volscente satum, ditissimus agri 
Qui fuit Ausonidum et tacitis regnavit Amyclis, 
Videlicet epitheto notum ejus eventum indicans. Eum Servius interpres enarrat hunc 
in modum. Cum apud Amyclaeos subinde nuntiaretur hostium adventus, idque 
falso, et ob eam rem civitas frequenter inani terrore quassaretur, lata lege cautum est, 
ne quis unquam hostis nuntiaret adventum. Atqui post evenit, ut vere jam 
advenirent hostes. Quod cum nemo nuntiaret propter legis interdictum, civitas de 
improviso capta est. Qui casus, ut apparet, populari joco dedit occasionem, ut 
dicerent Amyclas silentio periisse, si cui sua taciturnitas fuisset incommodo. Citat 
idem Lucilium: Mihi necesse est loqui, Nam scio Amyclas tacendo periisse. 


Accipiendae sunt autem hoc loco Amyclae non ut sit una e centum illis urbibus 

Laconiae, quam Lacedaemonis filius condidit, sed oppidum quoddam situm inter 
Cajetam et Tarracinam, conditum ab 115 Laconibus, qui comites Castoris et Pollucis 
fuerunt eique nomen indidere, quo Laconicas illas Amyclas referret. Servius 
existimat Laconas Pythagoricae disciplinae fuisse sequaces. Quoniam autem 
interdixisse creditus est Pythagoras oagkobayiav hoc commento, quod diceret 
humanas animas in animantum corpora demigrare, et ob eam rem prohibuisse, ne 
quod animal occideretur, quemadmodum attestatur et Juvenalis: A cunctis 
animalibus abstinuit qui / Tanquam homine. Nefas esse ducebant serpentes, qui ex 
vicinis paludibus nascebantur, occidere. Quorum tanta increvit multitudo, ut 
civitatem eam deleverint teste etiam Plinio. Potest igitur et hinc ortum videri vulgare 
dictum Amyclas silentio periisse, quod Pythagorici dogmatis observatio perniciem 
illis attulerit, quorum primum est ἐχεμυθία, id est silentium, quod in quinquennium 
indicebat 115, qui suae philosophiae vellent initiari, sicuti declarat A. Gellius. Porro 
quod ait Servius Lacones Pythagoricae fuisse factionis, non recordor apud alium 
auctorem legisse me, nisi quod Plutarchus in Symposiacis tradit Tyrrhenos hujus 
philosophi decretis usqueadeo fuisse addictos, ut etiam ea, quae ille symbolis illis 
praecepit, ridicula superstitione soliti sint observare. Aut igitur ex his erant Amyclaei 
aut ejusdem instituti sectatores. Meminit de Amyclarum silentio Sillius Italicus : 
Quasque evertere silentia Amyclae. Meminit et Catullus, nisi fallit inscriptio carminis 
de vere, quod nuper nobis Aldus Manutius noster exhibuit, in antiquissima quadam 
Galliae bibliotheca repertum : 
Sic Amyclas dum tacebant, perdidit silentium. 

Proverbium ad varios usus accomodare licebit, veluti si ubi quis pecuniam creditam 
perdidisset, quod non apellasset debitorem, aut jure praescriptionis, ut vocant, 
excidisset ἃ possessione, Amyclarum silentium appelles, aut si quis audacius agens 
causam suam jussusque tacere respondeat : Tac Ἀμύκλας ἡ σιγὴ ἀπώλεσεν. Hoc 
inutile silentium Graeci vocant δυσωπίαν atque huic diversum vitium ἀδολεσχίαν. 


De utroque extant Plutarchi praecepta. 

802. I, IX, 2. Timidior es prospiciente 


Δειλότερος εἶ τοῦ παρακύπτοντος, id est Formidolosior es eo, qui prospectat. 
Dicitur in hominem supra modum pavidum. Id ortum aïunt ex hujusmodi fabula. 
Quidam natura timidus audita Herculis fama abdiderat se prae metu in specum 
quendam; deinde cum aliquando prospectaret et Herculem forte fortuna 
praetereuntem vidisset, immodico metu exanimatus est ac protinus diriguit in saxum 
versus, quod adhuc visitur specie viri velut ἃ specu prospicientis. Unde τὸν 
παρακύπτοντα, saxum illud vocant. Suidas auctor meminit et Zenodotus, 


quemadmodum et mox sequentis. 


803. I,1X, 3. Timidior Pisandro 


Δειλότερος Πεισάνδρου, id est Timidior Pisandro. Dicebatur olim et hoc in 
immodice formidolosos. Aïunt autem Pisandrum fuisse quempiam prodigiosa 
timiditate, adeo ut anxius esset, ne suam ipsius animam alicubi videret, quae se 


vivum reliquisset. Idem videtur esse cum illo Ciceronis : Umbram suam metuere. 


804. I, IX, 4. Diomedea necessitas 


Διομήδειος ἀνάγκη, id est Diomedea necessitas. De 115, qui vi adacti non 
sponte quid faciunt. Usurpatur a Platone libro de republica sexto : Διομηδεία 
λεγομένη ἀνάγκη ποιεῖν αὐτῷ πάντα À ἂν οὗτοι ἐπαινῶσι, id est Diomedea, ut 
dicitur, necessitas est facere omnia, quaecunque isti probarint. Quidam originem 
adagii referunt ad Thracium illum Diomedem, qui solitus fertur hospites suos 
compellere, ut filiabus suis deformissimis rem haberent, quo facto eosdem 
interimebat. Unde fabula spargit Diomedis equas homines pabuli vice esitare solitas, 
videlicet filias a viris agitatas equas appellans. Et sane in hunc sensum interpretatur 
Aristophanis enarrator in Concionatricibus, ubi versus hic habetur : 


Kai ταῦτ’ ἀνάγκη HOUOTI ; Διομήδειά γε. 

Quaerit adolescens, num qua sit necessitas 5101 sectari anum. Respondet illa esse et 
quidem Diomedeam. Alii referunt ad Diomedem, ducem Graecorum, hujusmodi 
commentum adferentes : cum Diomedes et Ulysses communi opera sublato Palladio 
redirent noctu, Ulysses, quo facti gloriam in se unum transferret, destinabat occidere 
Diomedem praecedentem ac Palladium secum portantem. Itaque cum ensem in 
caput illius a tergo vibrasset, Diomedes animadversa ad lumen lunae gladii umbra 
subtraxit se plagae correptumque Ulyssem vinctis manibus praecedere compulit 
gladio lato subinde caedens illius tergum. Hinc Diomedea necessitas. Hujusmodi fere 


Suidas ac Zenodotus. 


10 805. I, IX, 5. Ad pristina praesepia 


Εἰς ἀρχαίας φάτνας, id est Ad pristina praesipia. In eos dicebatur, qui e vita 
quapiam lautiore excussi ad pristinam tenuitatem rediguntur. Aut contra de 115, qui 
restituuntur in pristinam fortunam, unde exciderant, aut qui ad solitum 
contubernium sese recipiunt. Translatum ab animantibus, quibus nota familiariaque 
preasepia gratissima solent esse. Usurpavit et Plautus in Curculione : 

Tormento non retineri potuit ferreo, 


Quin reciperet se huc esum ad prasepim suam. 


806. I, IX, 6. Alia vita, alia diaeta 


Ἄλλος βίος, ἄλλη δίαιτια, id est Alia vita, alia vivendi ratio. In eos quadrabit, 
20 qui commutata in melius fortuna pariter et vitae rationem moresque commutant. 
Translatum ab 115, qui lautius incipiunt vivere, ubi res lautior obtigit. Huc allusit 
Artistophanes in Pluto, cum ait : 
Ἔπειτα πλουτῶν οὐκέθ’ ἥδεται Pak 
Πρὸ τοῦ δ’ ὑπο τῆς πενίας ἅπαντα κατήσθιεν, id est 
Dein divitem factum nihil jam lens juvat ; 


At pauper antehac devorabat quaelibet. 

De juvene jam anum amicam fastidiente postea quam desiisset egere. Allusit huc 


Horatius : Non eadem est aetas, non mens. 


807. I, IX, 7. Per medium anulum traharis oportet 


Διὰ δακτυλίου δεῖ σε ἑλκυσθῆναι, id est Per anulum trahendus es. In eum 
quadrabit, qui sit vehementer extenuato gracilique corpore seu morbo seu cura seu 
studio seu qua alia re. Aristophanes in Pluto : 

Διὰ δακτυλίου μὲν οὖν ἔμεγ' ἂν διελκύσαις, id est 

Itaque profecto per anulum me traxeris. 

Verba sunt anus volentis se videri usqueadeo maceratam atque exhaustam dolore, ut 
per anulum trahi posset. Equidem opinor adagium esse sumptum a lusu, quo ovum 
aceto maceratum per anulum trahitur. Cujus rei meminit Plinius lib. X, cap. LX. 
Magicum erat aliquid per anulum traiïicere. Nam cerebrum caprae per anulum 
aureum trajectum, prius quam lac daretur infantibus, instillabatur contra comitiales 
caeterosque infantium morbos, veluti testatur idem libro vigesimooctavo, capite 


decimo. 


808. I,1X, 8. Anus bacchatur 


Γραῦς βακχεύει, id est Anus bacchatur. In eos dici solitum, qui praeter 
aetatem indecore lasciviunt. Nam Bacchanalium licentia juvenculis utcumque 
permittitur, aniculis certe foedissima est. Quandoquidem insaniae species est aut 
vetulam amare aut potare aut choros ducere aut reliquis puellaribus lusibus 


indulgere. 


809. I,1X, 9. Anus hircissans 


Γραῦς καπρῶσα, id est Anus hircissans. De anu adhuc intempestiva libidine 
prurienti et, ut ait Plautus, catulliente. Aristophanes in Pluto : 


Ἀλλ’ ἠπίστατο 

Γραὸς καπρώσης τἀφόδια κατεσθίειν, id est 
Verum noverat 
Anus caprissantis vorare viatica. 
De juvene, cui anus libidinosa omnia suppeditabat, quo vicissim ab illo voluptatem 


auferret. Nota est hircorum libido odorque, qui et subantes consequitur. 


810. I, IX, 10. Flere ad novercae tumulum 


Πρὸς τὸν μητρυιῆς τάφον δακρύειν, id est Ad novercae tumulum 
lachrymari, est simulare gestu dolorem, cum re gaudeas. Neque enim consentaneum 
est privignum moleste ferre novercae mortem, nihilo secius tamen officii causa 
nonnunquam ad tumulum illachrymat. Quod idem de divitis haeredibus non 
inconcinne dicetur, in quos extat Publianus ille mimus cum primis elegans : 


Haeredis fletus sub persona risus est. 


811. I,1X, 11. Celerius elephanti pariunt 


Sunt quibus hoc quoque inter adagia videtur adnumerandum, quod scriptum 
est apud Plinium Secundum in praefatione Historiae mundi. Nam de grammaticis, 
inquit, semper expectavi parturiri adversus libellos meos, quos de grammatica aedidi 
et subinde abortus fecere jam decem annis, cum celerius etiam elephanti pariant. 
Hactenus Plinius. Itaque cunctationem immodicam et quorundam nimis lenta 
molimina his verbis licebit significare. Porro de elephantorum partu Plautus in 
Sticho : 

Audivi saepe hoc vulgo dicier 

Solere elephantum gravidam perpetuo decem 

Esse annos. 

Huic astipulatur Plinius libro octavo : Decem annis gestare in utero vulgus existimat. 
Etiamsi Aristoteles biennio parere putat nec saepius quam semel singulos gignere. 


Theophrastus refert arborem quandam Indicam non ferre ante centum annos. Latinis 

parturire dicuntur, qui moliuntur animoque destinant aliquid. Proinde licebit 
adagium etiam in hanc vertere formam Quando tandem paries, obsecro, quod tot jam 


annos parturis, ut nec elephanti diutius ? 


812. I, IX, 12. À mortuo tributum exigere 


Ἀπὸ νεκροῦ φορολογεῖν, id est À mortuo tributum exigere, dicebantur, qui 
per fas nefasque divitias undecumque congerunt. Citat Aristoteles libro 
Rhetoricorum secundo : Κἂν ἀπὸ νεκροῦ φέρει, id est Vel a defuncto vectigal aufert, 
ostendens dici solitum in eos, qui turpiter undecumque lucrum aucuparentur e rebus 
minutis ac sordidis veluti Vespasianus e lotio, aut e turpibus velut e lenocinio 
quaestuque corporis, aut cum a quibuslibet extorquetur : ab amicis, a tenuibus, a 
mendicis, prostremo vel a mortuis. Probro datum est Romanis principibus quod 
suffossis Corinthiorum monumentis aera Corinthia sustulerunt, ipso etiam vocabulo 
rei turpitudinem exprobrante. Nam ad eum sublata modum νεκροκορίνθια, dicta 
sunt. Attici φόρον vocant emolumentum sive vectigal, quod ex re quapiam fertur, 
etiam pecuniarium. Qui praedas hujusmodi colligunt φορολόγους appelant, invisum 
omnibus hominum genus et optime jure invisum. Deductum est autem φόρον a 
verbo φέρειν, id est ferre, a quo Latinis quoque dictum foenus ; qua voce veteres non 
utebantur nisi de proventu terrae, quae veluti gratissima debitrix pro singulis granis 
aliquoties centena reddidit. Siquidem praeter naturam est, quemadmodum in 
Politicis scripsit Aristoteles, ut pecunia pecuniam pariat. At hodie res adeo recepta 
est apud Christianos, ut contemptis agricolis, quo non aliud hominum genus vel 
innocentius vel magis necessarium reipublicae, foeneratores propemodum inter 
ecclesiae columina habeantur, cum usuram prisci quoque mortales 111 damnarint, 
ethnicorum etiam leges moderentur et coerceant, Hebraerorum prorsus interdicant, 
sanctorum pontificum decreta detestentur ac modis omnibus insectentur. Non quod 
peculiariter infensus sim foeneratoribus, quorum artem video probe defendi posse, 


nisi patrum auctoritas olim eam damnasset. Praesertim, si respicias ad horum 


707 


10 


20 


Les Adages d'Érasme, présentés par les Belles Lettres et le GRAC (UMR 5037), 2010 


temporum mores, citius foeneratorem probarim quam sordidum hoc negotiatorum 
genus, qui technis, mendaciis, imposturis, fucis undecumque venantur lucellum, hic 
coementes, ut ibi pluris duplo vendant, aut monopoliis expilantes miseram plebem, 
et tamen hos nihil aliud agentes in vita pene solos honestos ducimus. Opinor hoc 
proverbium aut idem aut certe vehementer cognatum esse illi, quod alibi retulimus : 
Αἰτεῖ γε καὶ τοὺς ἀνδριάντας ἄλφιτα, id est 
Ipsis farinas poscit a statuis quoque. 

Per jocum enim pro vectigali farinas posuit, quod ad cibum referantur omnia et 
defunctis signa ponebantur memoriae causa. Proinde qui vectigal hinc quoque 
corradit, is a mortuis extorquere videtur. Apud veteres autem magna fuit sepulturae 
religio et sepulchrorum immunitas. Nunc eo processit habendi rabies, ut nihil sit 
usquam in rerum natura neque sacrum neque prophanum, unde non aliquid foenoris 
extundatur idque non solum a principibus, verumetiam a sacerdotibus. Olim sub 
tyrannis etiam, sed rudibus adhuc et nondum satis quid esset tyrannis 
intellegentibus, vel haec omnium erant communia : maria, flumina, viae publicae, 
ferae. Nunc optimates quidam, quasi soli sint homines vel dii potius, omnia sibi 
vindicant. Cogitur miserrimus nauta vel cum periculo cursum flectere et ad 
insolentissimi praedonis arbitrium quidvis et facere et pati, ceu parum sit infelici 
cum fluctibus et ventis rem habere, nisi tales quoque tempestates accesserint. 
Occurrit portus, aliquid extorquetur; transeundus pons est, dandum est. 
Trajiciendum flumen, sentis principum jus; est tibi sarcinula, redimenda est a 
sacrilegis illis, et quod his est multo crudelius, miserrimae plebis genius fraudatur et 
toties decimis ac vectigalibus arroduntur pauperum alimenta. Non est fas ex agris 
tuis convehere frumentum nisi decimatum. Non molis, non pinsis, nisi rursus 
arrosum. Vina non importantur, nisi saepius decimata. Non recondis in cellam, nisi 
dimidium aut certe quadrantem totius precii seces Harpyis illis sceleratissimis. Apud 
quosdam ex cervisia, quam vocant, plus quam dimidium seponitur principi. Non 


mactas pecudem, nisi numeres exactoribus, non revendis equum tuo emptum aere, 

nisi penderis aliquid. Vidi, cum agerem rure Bononiensi Julio jam ejus urbis ditione 
potito extremae paupertatis agricolas, quibus universae facultates in duobus bubus 
erant ; nam horum labore totam familiam sustinebant pro singulis singulos ducatos 
dependere. Sunt apud quos liberum non est coire legitimum matrimonium, nisi 
vectigal solverit. Sed quid ego singula percensere coner ? Vincit omnem eloquentiam 
istorum rapacitas. Nihil est rerum unde non aliquid exprimant emolumenti. Nec 
modus est nec finis, quotidie novas exigendi vias excogitant et quicquid semel invasit 
per occassionem temporis, id mordicus retinent. Haec per se satis odiosa, dum per 
insolentes ministros odiosius exercentur, non mediocrem invidiam conciliant 
principibus, sed sese nihil indignum existimant, unde colligatur emolumentum, hoc 
est unde fames accrescat tenuibus et procerum vel praedonum magis luxuries alatur. 
Neque desunt, qui e nocentum facinoribus haud mediocrem faciant quaestum 
legibus ceu retibus utentes. Jam quis est magistratus, quod officium, quae 
praefectura, quae non ematur apud complureis ? Denique cum haec tam multa non 
possint explere vere pertusum dolium, hoc est principum fiscum, bellum praetexitur, 
colludunt duces, populus infelix ad medullas usque exugitur, perinde quasi 
principatus nihil aliud sit quam ingens negotiatio. Quanquam autem foedum est 
Christianos principes in hisce rebus inhumaniores videri quam ulli fuerint ethnici 
tyranni, tamen aliquanto minus execrandum hoc quam quod apud sacerdotes 
quoque, quibus oportebat omnem pecuniam esse vilissimam et quorum erat suas 
doteis gratis acceptas gratis item communicare, nihil non venale est, nihil immune. 
Quas non tragoedias movent pro suis illis decimis ? quam odiose divexam miseram 
plebeculam ? Non datur baptismus, hoc est non licet fieri Christianum, nisi numeres 
atque his praeclaris auspiciis foreis ingrederis ecclesiae. Non comprobant 
matrimonium, nisi numeres; non audiunt poenitentium commissa, nisi sperent 
praemium. Sacrificant conducti, non psallunt gratis, non orant gratis, non imponunt 
manum gratis. Vix procul mota manu benedicunt, nisi dederis. Non consecrant 


saxum aut calicem nisi data mercede. Quin et illud vere pontificium munus docendi 

populum quaestu vitiatum est. Denique non impertiunt corpus Christi, nisi numeres. 
Ut ne dicam interim, quanta messis colligatur ex litibus, ex dispensationibus — sic 
enim vocant — ex condonationibus, quas vulgus appellat indulgentias, e conferendis 
sacerdotiis, confirmandis episcopis et abbatibus. Sed quid apud istos gratuitum sit, 
apud quos emitur et supultura, etiam in alieno solo ? Apud ethnicos miserae plebi 
stabat commune sepulchrum; erat ubi gratis, quos velles, sepelires. Apud 
Christianos nec mortuis operiri terra licet, nisi ἃ sacerdote tantulum spacii 
conduxeris et pro precii modo dabitur locus amplus ac magnificus. Si plurimum 
numeraris, in templo proxime summum altare licebit putrescere ; sin parce dederis, 
inter plebeios sub dio complueris. Turpe, si precium acciperent oblatum ; nunc jus 
suum vocant et dictu mirum quanta exigant improbitate. Barbarus ille et gentilis 
Hebron offert Abrahae, ignoto hospiti, gratuitum sepulchri munus et vix adduci 
precibus potest, ut oblatam accipiat pecuniam; et sacerdotes sepulturae jus 
vendimus in alieno ? Vel potius quod publicum est, id ceu privatum aere locamus ? 
Atque hujusmodi messem nulli metunt avidius quam hi, qui nihil serunt populo, sed 
toti 5101 vivunt aut certe principi. Alii cantionem illam nobis occinunt : Dignus est 
operarius mercede, perinde quasi nihil intersit inter episcopum et conductum 
militem aut fossorem. Serviles operae praemio pensantur. Pincipum et sacerdotum 


munus sublimius est, quam ut mercede sit aestimandum. 


813. I, 1X, 13. Larus parturit 


Κέπφος ὠδίνει, id est Cepphus parturit. Antiquitus dicebatur in eos, qui 
pollicerentur ingentia, nihil dignum promissis exhiberent. Aïunt cepphum sive 
cemphum aviculam esse stupido ingenio, unde et in proverbium stoliditatis abiit. 
Quam nonnuli larum appellant, alii, quorum est Theodorum Gaza, fulicam vertunt, 
eam vivere spuma marina, plumis ac pennis esse copiosis, corpore pusillo, cum 
parturit vociferari. Hinc naturam proverbium Larus parturit, ubi quis magna prae se 


fert pusilla praestiturus. Haec ferme scribit interpres Aristophanis in comoediam 

Pacem. Hesychius tradit esse avem levissimam circa mare versantem, quae facile 
vento moveatur eoque hominem inconstantem ac levem cepphon dici. Plinius lib. 
VIIL, cap. Decimonono meminit cephi quadrupedis, quod Pompeius ex Aegypto 
deportatum Romanis ostenderit, cujus pedes posteriores humanis pedibus, priores 
manibus erant similes. Id negat postea Romae visum. Verum id quidem nihil ad 


proverbium. 


814. I, 1X, 14. Parturiunt montes, nascetur ridiculus mus 


Ὥδινεν οὖρος, εἶτα μῦν ATÉKTEKEV, id est 

Mons parturibat, deinde murem prodidit. 
Senarius proverbialis dici solitus in homines gloriosos et ostentatores, qui magnificis 
promissis tum vultus vestitusque auctoritate miram de se movent expectationem, 
verum ubi ad rem ventum est, meras nugas adferunt. Utitur hoc adagio Lucianus in 
libello, cui titulus Quemadmodum oporteat historias conscribere. Dicit enim sic 
reclamari a vulgo in Cupidinem Herculis aut Titanis personam assumentem ὥδινεν 
ὄρος. Athenaeus in Dipnosophistis libro decimo quarto refert, quod Tachas, rex 
Aegyptiorum, hujusmodi scommate tetigerit Agesilaum, Lacedaemoniorum regem, 
cum ad eum venisset suppetias illi laturus in bello : Ὥδινεν ὄρος, Ζεὺς δ΄ ἐφοβεῖτο, 
τὸ δ΄ ἔτεκεν μῦν, id est Parturiit mons, Jupiter autem metuit, et ille peperit murem. 
Erat autem Agesilaus pusillo corpore. Porro dicto offensus respondit : Φανήσομαί 
σοι ποτὲ καὶ λέων, id est Atqui aliquando tibi videbor leo. Post evenit, ut exorta 
seditione apud Aegyptios, cum Agesilaus non adesset regi, coactus sit ad Persas 
fugere. Porro Graecis videtur esse carmen anapesticum. Utitur et Horatius in Arte 
poetica : 

Quid dignum tanto feret hic promissor hiatu ? 

Parturient montes, nascetur ridiculus mus. 
Porphyrion ex Aesopi apologo quopiam natum existimat ; is fertur ejusmodi. Cum 


olim quidam rudes atque agrestes homines viderent in monte terram intumescere 

moverique, concurrunt undique ad tam horrendum spectaculum expectantes, ut 
terra novum aliquod ac magnum portentum aederet monte nimirum parturiente 
foreque, ut Titanes rursum erumperent bellum cum diis redintegraturi. Tandem ubi 
multum diuque suspensis attonitisque animis expectassent, mus prorepsit e terra 


moxque risus omnium exortus. 


815. I, IX, 15. Aureos montes polliceri 


Χρυσᾶ ὄρη ὑπισχεῖσθαι, id est Aureos polliceri montes. Proverbialis 
hyperbole de ïis, qui immensa promittunt spesque amplissimas ostentant. A 
Persarum arrogantia ducta, qui propter auri venas montes aureos jactabant. Plautus 
in Sticho : 

Neque ille sibi mereat Persarum 

Montes, qui esse aureis perhibentur. 

Atque idem in Milite in eandem sententiam dixit argenti montes : 

Tum argenti montes non massas habet. 

Terentius in Phormione : 
Is senem per epistolam 

Pellexit, modo non montes auri pollicens. 

Quo quidem loco illud obiter admonendum arbitror, quod opinor vulgus 
interpretum latere modo non dictum pro eo, quod est apud Graecos μονονουχί, id 
est tantum non. Id perinde valet quasi dicas propemodum. Nam tantum non 
Graecanico more reperies tum apud Livium tum apud Suetonium neque semel apud 
Valerium Maximum. Apuleius in prima actione Apologiae suae : Qui si est avaritia 
egenus et ad omne lucrum inexplebilis, nec montibus auri satiabitur. Divus 
Hieronymus in Rufinum : Ut cum montes auri pollicitus fueris, ne scorteum quidem 
nummum de thesauris tuis proferas. Aristophanes ἐν Ἀχαρνεῦσι: 

Κάχεζεν ὀκτὼ μῆνας ἐπὶ χρυσῶν ὀρῶν, id est 


Menses et octo cacavit in auri montibus. 

Cacavit dixit pro desedit, lascivia comediae veteris. Phoenix Colophonius apud 
Athenaeum lib. XII de Nino rege praedivite loquens ex monte fecit mare. Aït : Ὅστις 
εἶχε χρυσίου πόντον, id est Mare possidens auri. Paulo diversius dixit Salustius in 
Catilinario : Maria montesque polliceri coepit. At eundem modum Persius : Magnos 
promittere montes, ut hyperbole magnitudinis sit non in aureis, sed simpliciter in 


ipsis montibus. 


816. I,1X, 16. Ambabus manibus haurire 


Ἀντλεῖν ἀμφοτέραις, id est Haurire ambabus, subaudi manibus. De ïis dici 
consuevit, qui summo conatu quippiam agunt. Itidem Aristophanes in Equitibus : 

Κἀμφοῖν χερσὶν / Μυστιλλᾶται τῶν δημοσίων, id est 

Utraque manu bona dispergens publica sugit. 
Huic confine est illud Homericum ex Iliados H : 

OÙ’ ἐπὶ δεξιά, οἶδ’ ἐπ΄ ἀριστερὰ νωμῆσαι Bov, id est 

Novi equidem clypeum dextra laevaque movere. 
Invenitur et illud : Ἀμφοῖν δωρούμενος, id est Ambabus manibus largiens, id est 
affatim et prodige aut etiam perbenigne. Plato in Sophista : Kai τὸ λεγόμενον où τῇ 
ἑτέρᾳ ληπτέον, οὐκοῦν ἀμφοῖν χρή, id est : Et quod dici solet, nequaquam altera 
prendendum manu, quin magis ambabus. Nonnihil ab hac forma recedere videtur, 
quod scriptum est apud Aristidem in Cimone, qui citat hunc locum ex hymno poetae 
cujuspiam : 

Μέγα δ’ ἔστενεν Ἀσία ὑπ’ αὐτῶν 

Πληγεῖσ' ἀμφοτέραις χερσὶ κράτει πολέμου, id est 
Graviter autem gemuit Asia ab illis percussa ambabus manibus robore belli. Vicinius 
illud, quod est apud eundem in oratione Panathanaica : Ὁ δὲ ἀμφοτέρᾳ τῇ χειρὶ 
παρῆν ἄγων τοὺς μέχρι τῆς Ἀττικῆς Ἕλληνας ὁμοῦ καὶ βαρβάρους, id est At ille 
utraque aderat manu ducens usque ad Atticam Graecos simul ac barbaros. 


Quanquam hoc loco potest etiam citra figuram dictum accipi, ut intelligamus vel de 

terrestribus pariter ac maritimis copiis vel de barbaris ac Graecis. Quandoquidem et 
militum manum dicimus ut apud Vergilium : Juvenum manus emicat ardens. De 
plena manu dictum est alias, quod Graeci dicunt ὀμπνίᾳ χειρί, quasi dicas divite 
manu, unde et Cererem ὄμπνιον cognominant, quemadmodum nos almam, quod 


affatim alat, et ὄμπνιον ὕδωρ, quod copiose nutriat. 


817. I, IX, 17. Uno ore 


Uno ore pro summo consensu passim apud auctores obvium est. Terentius : 
Uno ore omnia / Bona dicere. M. Tullius in sermone De amicitia : Una est enim 
amicitia in rebus humanis, de cujus utilitate omnes uno ore consentiunt. Seneca, 
Epistolarum lib. XI, epistola LXXXII : In tanta judiciorum diversitate referendam 
bene merentibus gratiam omnes uno tibi, quod aïunt, ore affirmabunt. Aristophanes 
in Equitibus : 

Οἱ δ’ ἐξ ἑνὸς στόματος ἅπαντες ἀνέκραγον, id est 

Ore universi clamitant uno simul. 
Plato libro De legibus primo: Μιᾷ δὲ φωνῇ καὶ ἐξ ἑνὸς στόματος πάντας 
συμφωνεῖν, id est Una voce et ex eodem ore omneis concinere. Idem libro De 
republica secundo : Πάντες γὰρ ἐξ ἑνὸς στόματος ὑμνοῦσιν ὡς καλὸν μὲν ἡ 
σωφροσύνη TE καὶ δικαιοσύνη, id est Omnes enim uno ore praedicant, quod 


honesta res sit et modestia et justitia. 


818. I, IX, 18. Aquilam noctuae comparas 


Ἀετὸν γλαυκὶ συγκρίνεις, id est Aquilam noctuae comparas. Martialis in 
Scazonte : 

Aquilasque similes facere noctuis quaeris. 
Aquila visus acerrimi, adeo ut ἀσκαρδαμυκτῶς, id est non connivens, adversus 


solem intueatur. Et sunt qui tradant hanc avem hoc experimento probare degeresne 

sint pulli an genuini. Contra noctua solis lumen modis omnibus refugit. Pindarus 


quodam loco graculos cum aquila confert. 


819. I, 1X, 19. Congregare cum leonibus vulpes 


Congregare cum leonibus vulpes est res impares dissimilesque permiscere. 
Martialis : 

Quid congregare cum leonibus vulpes ? 
Vulpes dolis nititur, leo viribus fidit. Quanquam utrunque conjunxit Pindarus 
indicans virum fortem leonem oportere praestare in exhauriendis certaminum 
laboribus, vulpem in consiliis. Sic enim in Isthmiis scribit : 

10 Τόλμᾳ γὰρ ἐοικὼς 

Θυμὸν ἐριβρεμετᾶν θηρᾶν λεόντων 

Ἐν πόνῳ μῆτιν δ' ἀλώπηξ, id est 

Animo similis frementibus leonibus 


In ferendis laboribus, consilio vero vulpes. 


820. I, 1X, 20. Aquila in nubibus 


Ἀετὸς ἐν νεφέλαις, id est Aquila in nubibus, plerique interpretantur de re 
magna quidem illa, sed quam non facile assequaris ; 811 de ïis, qui longe reliquis 
praecellunt. Aristophanes in Equitibus : 

Ὧιπερ ἥδομαι, 
20 Ὡς ἐν νεφέλῃσιν αἰετὸς γενήσομαι, id est 
Gaudeo istoc nomine, 

Quod aquila fiam in nubibus videlicet. 

Verba sunt populi Atheniensis promittentis sibi futurum, ut orbi universo imperet. Et 
paulo inferius in eadem comoedia tanquam oraculum pronuntiatur : 

Αἰετὸς ὡς γίγνει καὶ πάσης γῆς βασιλεύεις, id est 


Quippe aquila es terraeque omnem dominaris in orbem. 

Dicuntur et haec de populo Atheniensi, nisi forte placet allusio ad spes hujus 
principatus inanes. Rursum in Avibus : Αἰετὸς ἐν vehéAnoiv γενήσεαι, id est Aquila 
in nubibus fies. Interpres admonet alludere poetam ad oraculum quondam 
Atheniensibus redditum, quo praedicebatur futurum, ut Athenienses tanto intervallo 
reliquas urbes superarent, quanto aquila in nubibus reliquis avibus esset sublimior. 
Pindarus item in Nemeis, quem locum modo attigimus, se vocat aquilam, 
Bacchylidem aemulum graculum, videlicet quod illum immenso vinceret intervallo : 
Αἰετὸς ὠκὺς ἐν πετανοῖς 
Ὃς ἔλαβεν αἶψα, τηλόθεν μεταμαινόμενος, 
Δαφοινὸν ἄγραν ποσί: 

Κραγέται δὲ κολοιοὶ ταπεινὰ νέμονται. 
Quorum carminum haec est sententia : Aquila pernix inter volucres, quae repente 
advolans eminus corripuit cruentam praedam. Loquaces autem graculi humi 


pascuntur. 
821. I,1X, 21. Volantia sectari 


Huic affine est, quod usurpat Aristoteles tertio τῶν Μετὰ τὰ φυσικά libro : Τὰ 
πετόμενα διώκειν, id est Volantia sectari. Loquitur autem de vehementer obscuris et 
quae difficillimum sit, pervestigare. Cui non dissimile est illud : 

Est aliquid quo tendis et in quod dirigis arcum ? 

An passim corvos sequeris testaque lutoque ? 

De 115, qui nullum certum vitae scopum sibi proponunt, sed ex tempore vivunt ad 


quamwvis occassiones mutabiles. 
822. I,1X, 22. Ibyci grues 


Ai Ἰβύκου γέρανοι, id est Ibyci grues, Graecis in proverbium abierunt, quod 
dici consuevit, quotiens sceleribus novo quodam et improviso casu proditis scelesti 


poenas dant 115, quos laeserunt. Id ex hujusmodi quodam eventu natum memorant. 

Ibycus poeta quidam, cum in latrones incidisset jam occidendus, grues forte 
supervolantes obtestatus est. Aliquanto post tempore, cum iidem latrones in foro 
sederent rursumque grues supervolarent, per jocum inter se susurrabant in aurem : 
Αἱ Ἰβύκου ἔκδικοι πάρεισιν, id est Adsunt [byci ultores ; eum sermonem assidentes 
in suspicionem rapuerunt maxime desiderato jam pridem Ibyco. Rogati quidnam sibi 
vellet ea oratio, haesitanter atque inconstanter responderunt ; subjecti tormentis 
facinus confessi sunt. Atque ita velut gruum indicio poenas Ibyco dederunt ac potius 
suo ipsorum indicio, ut dicitur, perierunt. Hujusmodi ferme Plutarchus in 
commentario De futili loquacitate. Meminit hujus adagii Ausonius in monosyllabis : 
Ibycus ut periit, vindex fuit altivolans grus. 
Extat super hac re Graecum epigramma titulo Antipatri, quod non gravabimur 
adscribere : 
Ἴβυκε, ληϊσταί σε κατέκτανον ἔις ποτε νήσου 
Βάντες ἐρημαίην ἄστιβον ἠϊόνα, 
Πόλλ’ ἐπιβωσάμενον γεράνων νέφος, αἵ τοι ἵκοντο 
Μάρτυρες ἄλγιστον ὀλλυμένῳ θάνατον. 
Οὐδὲ μάτην ἰάχησας, ἐπεὶ ποινῆτις Ἐριννὺς 
Τῶνδε διὰ κλαγγὴν τίσατο σεῖο φόνον 
Σισυφίην κατὰ γαῖαν, ἰὼ φιλοκερδέα φῦλα 
Ληϊστέων, τί θεῶν οὐ πεφόβήσθε χόλον ; 
Οὐδὲ γὰρ ὁ προπάροιθε κτανὼν Αἴγισθος ἀοιδὸν 
Ὄμμα μελαμπέπλων ἔκφυγεν Εὐμενίδων. 
Vertissem et hos versus meo more, ni commodum Petrus Aegidius Antuerpiensis, 
hospes meus, imo Pylades meus et si quid hoc quoque usquam est amicius, jam 
latinos fecisset ac mea quidem sententia feliciter. Eos ascribam simul et hoc laboris 
illibenter effugiens et incomparabilis amici mentionem cupide arripiens : 
Quondam ad desertum venientes, Ibyce, littus 


Vitam praedones eripuere tibi, 

Saepe gruum nubem imploranti, quae tibi testes 
Advenere, necis cum morirere tuae. 
Attamen haud frustra siquidem clangore volucrum 
Sisyphio caedem est Eumenis ulta solo. 
Latronum genus heu cupidum lucri atque rapinae 
Cur vos nequaquam terruit ira deum ? 
Quando nec Aegisthus, vatem qui occiderat olim, 
Atrarum occursus fugerat Eumenidum. 
Meminit hujus poetae Marcus Tullius libro Tusculunarum quaestionum quarto, cujus 


poema maxime lascivum fuisse testatur. 


823. I, IX, 23. Veriora 115, quae apud Sagram acciderunt 


Ἀληθέστερα τῶν ἐπὶ Σάγρα, id est Veriora 115, quae apud Sagram acciderunt. 
Dictum olim in incredulos quique non nisi magno malo docti credunt. Refertur a 
Strabone libro Geographiae sexto. Post Locros, inquit, Sagra fluvius labitur, in cujus 
ripa Castoris et Pollucis arae sitae sunt, ad quas decem Locrorum milia una cum 
Rheginis adversus Crotaniatas numero centies ac tricies mille Marte collato victoriam 
reportarunt. Ex quo eventu natum est in incredulos adagium : Ἀληθέστερα τῶν ἐπι 
Σάγρᾳ, id est Veriora iis, quae apud Sagram acciderunt. Addidere plerique quo die 
certamen initum est 115, qui in Olympiis erant, eum belli eventum nuntiatum fuisse ; 
tanta celeritate nuntiatae pugnae veritas comperta est. Meminit hujus pugnae 
Justinus libro XX, tametsi de numero occisorum a Strabone dissentit. Meminit et 
Eustathius in Boeotiam Homeri additque dici solitum de rebus verissimis quidem 
illis at non creditis. Postremo meminit et M. Tullius libro De natura deorum Π : Nam 
de Sagra, inquit, Graecorum etiam est vulgare proverbium, qui quae affirmant 


certiora esse dicunt quam illa quae apud Sagram. 

824. I, 1X, 24. Rudem accipere. Rude donare 


Rudem accipere pro dimitti a munere. Rude donare pro dimittere crebriter 
apud idoneos auctores obvia sunt. Inde ducta metaphora, quod antiquitus 
gladiatores, quibus permissum erat ἃ gladiatorio munere cessare, rude donati 
dicebantur. Ea cessatio dabatur virga, quam rudem appellabant ; unde hoc modo 
dimissi rudiarii vocantur. Proinde quicunque a munere quovis in otium restituuntur 
vel ob aetatem vel ob imbellicitatem, rudem accepisse dicentur. Horatius in prima 
epistola : 

Spectatum satis et donatum jam rude quaeris, 

Maecenas, iterum me antiquo includere ludo ? 
Item Juvenalis : 

Ergo sibi dabit ipse rudem, si nostra movebunt 

Consilia. 
Ovidius : 

Sic igitur tarda vires adimente senecta, 

Me quoque donari jam rude tempus erat. 

M. Tullius Philippicarum secundo : Tam bonus gladiator rudem tam cito accepisti ? 
Lepidior erit metaphora, si longule traducatur, veluti si quis adhortetur quempiam, 
ut a studiorum laboribus abstineat sibique rudem impartiat, aut qui vitam aulicam 
reliquerit, eum aulicae vitae rudiarium appellemus. Huic ferme contrarium videtur 
quod ait Fabius acutae eloquentiae candidatus, quamquam equidem hoc loco 
legendum arbitror avitae pro acutae, et bonarum litterarum candidatus. Nam 
candidati proprie dicuntur, qui magistratum ambiunt. Quod si transferatur alio, 


transibit in proverbii speciem. 

825. I, 1X, 25. Mali corvi malum ovum 


Κακοῦ κόρακος καικὸν OV, id est Mali corvi malum ovum. Apte usurpabitur, 
quoties a malo praeceptore discipulus malus profiscitur, ex improbo patre filius 
improbus, ex patria illaudata vir illaudatus, denique facinus sceleratum ab homine 
scelesto. Metaphoram alii referunt ad naturam animantis, quae nec ipsa est idonea 
cibis humanis nec ovum parit ad quicquam utile. Sunt qui dicant fieri, ut coruorum 
pulli parentes ipsos devorent, si forte non pascant illos ad satietatem et hinc ductum 
adagium. Alii malunt ad hujusmodi fabulam referre. Corax quidam primus Syracusis 
post mortem Hieronis instituit artem rhetoricen mercede profiteri. Cum hoc 
adolescens quidam Tisias hac lege pactus est, ut tum demum mercedem persolveret, 
ubi jam artem perdidicisset. Dein ubi jam arte cognita praemium reddere 
cunctaretur, Corax in jus discipulum vocat. Ibi juvenis hujusmodi dilemma proponit. 
Percontanti, quis esset artis finis, ubi Corax respondisset persuadere dicendo, Age, 
inquit, si persuadeo judicibus me nihil debere, non reddam, quia vici causam ; sin 
minus persuadeo, non reddam, quia non perdidici artem. At Corax Tisiae dilemma 
tanquam vitiosum et ἀντιστρέφον in discupulum et retorsit ad hunc modum : Imo, 
inquit, si persuades, dabis, quia tenes artem et debes ex pacto ; sin minus, dabis, quia 
sententiis judicum damnatus. Quod commentum tam vafrum tamque callidum ubi 
judices audissent, admirati versutiam adulescentis succlamarunt : Κακοῦ κόρακος 
κακὸν ὠόν. Sunt qui narrent hoc succlamatum a corona circunstantium, cum alter 
alteri litem intenderet. Hujusmodi ferme leguntur in Prolegomenis in Hermogenis 
rhetoricen. Ex hac fabula, ni fallor, efficta est ea, quam narrat A. Gellius in Noctibus 
Atticis libro quinto, capite decimo de Protagora Sophista et hujus discipulo Evathlo. 
Quae tametsi longiuscula est et in promptu sita, tamen quod omnium lepidissima 
videatur, non pigebit ascribere. Gellius igitur ostenso vitioso dilemmate, quod 
antistrephon vocant, propterea quod totidem verbis possit in adversarium retorqueri. 


Quale est, inquit, provulgatum illud, quo Protagoram sophistarum acerrimum usum 

esse ferunt adversus Evathlum, discipulum suum. Lis nanque inter eos et 
controversia super pacta mercede haec fuit. Evathlus, adolescens dives, eloquentiae 
discendae causarumque orandi cupiens fuit. Is in disciplinam Protagorae sese dedit 
daturumque promisit mercedem grandem pecuniam, quantam Protagoras petiverat. 
Dimidiumque ejus dedit jam tunc statim, prius quam disceret, pepigitque, ut 
reliquum dimidium daret, quo primo die causam apud judices orasset et vicisset. 
Postea cum diutule auditor assectatorque Protagorae fuisset et in studio quidem 
facundiae abunde promovisset, causas tamen non reciperet tempusque jam longum 
transcurreret et facere id videretur, ne reliquum mercedis daret, capit consilium 
Protagoras, ut tum existimabat astutum : petere instituit ex pacto mercedem, litem 
cum Evathlo contestatur. Et cum ad judices conjiciendaeque consistendaeque causae 
gratia venisset, tum Protagoras sic exorsus est : Disce, inquit, stultissime adulescens, 
utroque in modo fore, uti reddas, quod peto, sive contra te pronuntiatum erit sive 
pro te. Nam si contra te lis data erit, merces mihi ex sententia debebitur, quia ego 
vicero ; sin vero secundum te judicatum erit, merces mihi ex pacto debebitur, quia tu 
viceris. At ea respondit Evathlus : Potui, inquit, huic tuae ancipiti captioni isse 
obviam, si verba ipse non facerem atque alio patrono uterer. Sed majus mihi in ista 
victoria proludium est, cum te non in causa tantum, sed etiam in argumento vinco. 
Disce igitur tu quoque, magister sapientissime, utroque modo fieri, uti non reddam, 
quod petis, sive contra me pronuntiaturum fuerit sive pro me. Nam si judices pro 
causa mea senserint, nihil tibi ex sententia debebitur, quia ego vicero ; sin contra me 
pronuntiaverint, nihil tibi ex pacto debebo, quia ego non vicero. Tum judices 
dubiosum hoc inexplicabileque esse, quod utrinque dicebatur, rati, ne sententia sua, 
utramque in partem dicta esset, ipsa sese rescinderet, rem injudicatam reliquerunt, 
causam in diem longissimum distulerunt. Hactenus Gellius. Quid autem ? Annon 
optimo jure judices hoc saltem sententiae vice pronuntiare debuerunt : Κακοῦ 
κόρακος κακὸν OV ? Narrat eandem fabulam L. Apuleius in Floridum libris, non 


dicam copiosius neque enim potest copiosius referri quam a Gellio denarrata est, sed 

tamen florulentius et, ut ita dixerim, picturatius. Meminit Evathli Aristophanes in 


Fucis atque item in Acharnensibus. 


826. I, IX, 26. Ab impiis egressa est iniquitas 


Concinit huic Hebraicum illud ex libro Regum primo, cap. XXIV, quod David 
nominatim etiam pro vetusto proverbio citat: Ab impiis egredietur iniquitas. 
Significat autem ab improbis semper mali quippiam exoriri, a bonis nihil malorum 
proficisci. Proinde nihil esse, cur Saul metuat, ne a se occideretur. Hoc facinus 
impium, non nisi ab impiis esse patrandum, se manus suas regia caede non 
inquinaturum. Porro proverbium, si quem hoc quoque juvabit, Hebraeo sermone 
pronuntiatur ad hunc modum 2% ἀκ: ον. Quandoquidem habent hoc peculiare 
pleraque proverbia, ut in ea lingua sonari postulent, in qua nata sunt ; quod si in 
alienum sermonem demigrarint, multum gratiae decedat. Quemadmodum sunt et 
vina quaedam, quae recusent exportari nec germanam saporis gratiam obtineant, nisi 
in his locis, in quibus proveniunt. Idem propemodum dicitur apud Graecos versu 
proverbiali : 

Γνώμης γὰρ ἐσθλῆς ἔργα χρηστὰ γίγνεται, id est 


Probis ab animis facta promanant proba. 


827. I, 1x, 27. Lemnium malum 


Λήμνιον κακόν, id est Lemnium malum, de malis immensis ac miserandis. 
Historia unde natum adagium, varie narratur neque magni refert eam anxie 
persequi. Herodotus in Eratone et proverbii et historiae meminit in hanc ferme 
sententiam. Pelasgi ex Attica per vim expulsi Lemnon incolebant. Hujus injuriae cum 
poenas de Atticis sumere cuperent probeque cognitos haberent dies festos ac 
ceremonias illorum, collocatis insidiis uxores Atheniensium abduxerunt, cum 
Minervae sacra facerent in Braurone, hisque in Lemnum navigio asportatis 


concubinarum vice sunt abusi. Caeterum mulieres cum plurimos liberos parerent, 

omneis et Atticis moribus instituerunt et Attice loqui docuerunt. Ita factum est, ut 
nec miscere conjugia cum puellis Pelasgicis vellent et, si quando Pelasgus quempiam 
pulsare conaretur, omnes conglobati Attici huic suppetias ferrent. Breviter adeo 
invalescebat pubes Attica, ut plerisque in rebus priores tenere videretur. Quare 
visum est Pelasgis, ut filios ex Atticis mulieribus susceptos trucidarent. Idque 
perfecerunt occisis una et matribus; deinde sterilitate, orbitate, pestilentia 
reliquisque plurimis adacti malis Delphicum oraculum consulverunt, qua via 
calamitatibus levari possent. Hinc igitur ait per omnem Graeciam increbuisse 
proverbium, ut ingentia miserandaque mala Lemnia dicerentur. Partim igitur hinc 
natum adagium putat partim illinc, quod aliquando Lemniae mulieres graveolentia 
maritorum offendae, eos universos sustulerunt auxilio Thoantis. Cujus rei meminit et 
Euripides in Hecuba : 

Kai Λῆμνον πτεροῦ ἄρδην ἀρσένων ἐξῴκισαν, id est 

Maresque Lemno sustulere foeminae 

Funditus. 


Item Seneca in Agamemnone : Et scelere Lemnon nobilem. 


828. I, IX, 28. Cicadam ala corripuisti 


Τέττιγα πτεροῦ συνείληφας, id est Cicadam ala corripuisti. In eos, qui 
quempiam provocant minime ex usu suo. Lucianus in Pseudologista scribit 
Archilochum, poetam iambographum et ad maledicendum egregie instructum, ad 
hunc modum respondisse cuidam, a quo fuerat convicio provocatus : Τὸν τέττιγα 
πτεροῦ σενείληφας. Est autem hujus insecti mira quaedam et prodigiosa loquacitas 
maxime effervescente sole. Plinius negat 118 vocem esse, sed stridorem cum tractu, 
eumque sonum emittit non alis quemadmodum muscae, apes, culices. Nam 115 
stridor simul cum volatu desinit, at cicadae si presseris alas, vehementius etiam 
perstrepsit. Sed in pectore subesse ait duos specus attrituque membranae mobili 


accedente spiritu per hos e visceribus sonum aedi. Ergo quemadmodum si cicadam 

natura garrulam ala prehendas, clarius obstrepit, ita si poetico homini praebeas 
occasionem simultatis, non modo non tacebit, sed clarius obstrepet et omnem bilem 
chartis illinet atris. Proinde Platonem aïunt admonuisse, ne quis hominem poetam 


sibi faceret inimicum. Et Horatius genus irritabile vatum dixit. 


829. I, IX, 29. Tenedia bipennis 


Tevédioc πέλεκυς, id est Tenedia securis. Conveniet aut in eos, qui nimium 
severe judicant ac puniunt, aut qui celeriter expediunt controversias et litium 
ambiguitates. Inde translatum, quod olim rex Tenedi securim gestans lites audire 
consuevit causaque judicata protinus eum, qui fecisset injuriam, securi percutere, aut 
quod Tenedius quidam rex legem tulit in adulteros, ut utriusque corpus securi 
concideretur, ejusque legis exemplum etiam in filium aedidit. Proinde in nomismate 
jusisse insculpi altera ex parte securim, altera duos vultus ex eadem cervice 
prominentes. Cujus rei meminit et Stephanus in urbium catalogo. Plutarchus in 
commentario De Pythiis oraculis ostendit securim typum atque insigne fuisse 
Tenediorum, idque propter cancros, qui sunt apud illos in loco, qui dicitur Asterium. 
Verba Plutarchi, si quis forte requiret, sunt haec: Ὥσπερ Σελινούντιοί ποτε 
χρυσοῦν σέλινον ἀναθεῖναι λέγονται, καὶ Τενέδιοι τὸν πέλεκυν ἀπὸ τῶν 
καρκίνων τῶν γινομένων περὶ τὸ καλούμενον Ἀστέριον παρ΄ αὐτοῖς: μόνοι γὰρ 
ὡς ἔοικεν ἐν τῷ χελωνίῳ τύπον πελέκεως ἔχουσι. Lucianus in Philopseude : Τοῦτ' 
ἐκεῖνο ἥκειν γάρ μοι νομίσας πέλεκύν τινα κατὰ τῶν ψευσμάτων, id est Ratus 
enim juxta illud, quod vulgo dici consuevit, securim quandam mihi venisse ad 
incidenda mendacia. Mihi videtur allusum ad Alexandri Magni factum, qui nodum 
insolubilem in Midae plaustro ense dissecuit, quemadmodum ostendimus alibi. 
Meminit et Pausanias in Phocicis, sed originem adagionis ad aliam fabulam refert. 
Scribit autem securim inter anathemata fuisse monumentum Periclyti, cujus pater 
Euthymachius Tenedius, qua de re vetusta ferretur fabula. Cycnon filium fuisse 


Neptuni ac regnasse in Colonis. Porro Colonae erant in terra Trojana contra insulam, 

cui nomen Leucophrys. Porro cum Cycnus haberet filiam nomine Hemitheam ac 
filium nomine Tennen ex Proclea (ea fuerat Clytii filia, soror Caletoris, quem 
Homerus in Iliados Ο tradit interfectum ab Ajace, quod is Caletor in Protesilai navim 
ignem injecisset) ; haec igitur cum esset defuncta, huic successit Philonome, Craugasi 
filia, quae cum adamaret Tennen ac rejecta fuisset, mentitur apud maritum, quod 
ipsa nolens ab eo fuerit de stupro sollicitata. Cycnus uxoris mendacio persuasus 
Tennen una cum sorore cistae inclusum abjicit in mare. Caeterum incolumes appulsi 
sunt in insulam Leucophryn, cui post Tenne nomen versum sit Tenedos. Cycnus 
tandem ubi comperisset se deceptum, navigat ad filium simul et agniturus errorem 
suum et veniam deprecaturus. Cum autem appulisset Cycnus et navim ab arbore 
quapiam aut saxo religasset, Tennes prae iracundia securi funes incidit. Unde 
proverbium dici coeptum de 115, qui pertinaciter negarent aliquid. Hic est, qui 
Tenedia securi hoc aut illud incidere posset. Huic non dissimilis historia refertur in 


proverbio : Tenedius homo. 


830. I,1X, 30. Thesaurus carbones erant 


Ἄνθρακες ὁ θησαυρὸς πέφυκεν, id est Carbones thesaurus erant. In eos 
competit, qui spe sua frustrantur quique magnificis rebus expectatis meras nugas 
reperiunt. Ex eventu quopiam natum videtur, quo quispiam thesauri spe fodiens 
carbones defossos invenit. Eaque res in risum vulgique sermonem abiit Nam 
antiquitus carbones in terra defodi solent ad indicandos agrorum terminos, propterea 
quod, ut testatur in opere De civitate Dei divus Augustinus, nulla res durabilior 
magisque perpetua quam carbones sub terra defossi. Lucianus in Zeuxide : Τὸ δὲ 
κατὰ τὴν παροιμίαν ἄνθρακες ἡμῶν ὁ θησαυρὸς ἦσαν, id est Verum juxta 
proverbium thesaurus noster carbones erant. Rursum in Philopseude : Τὸ γοῦν τοῦ 
λόγου ἐκεῖνο ἅνθρακες ἡμιν ὁ θησαυρὸς πέφηνας, id est Proinde juxta id, quod 
dici solet, tu nobis, qui thesaurus credebaris, carbones extitisti. Idem in Timone de 


auro invento : Δέδια γοῦν, μὴ ἄνθρακας εὕρω ἀνεγρόμενος, id est Vereor itaque, 

ne expergefactus carbones reperiam. Rursum in Votis: Kai ἄνθρακες σοι ὁ 
θησαυρὸς ἔσται, id est Ac thesaurus tibi carbones fuerint. Alciphron in epistola 
quadam : Οὐ σποδός μοι πάντες οἱ θησαυροὶ γενήσονται ; id est Nonne omnes 


thesauri mihi cinis erunt ? 


831. I, IX, 31. Octapedes 


Ὄκτάποδες, id est Octapedes, Scythico proverbio dicebantur, qui duos 
possiderent boves et currum unum. Lucianus in Scytha sive Proxeno : OÙ παρ' 
αὐτοῖς ὀκτάποδες καλούμενοι, id est Qui apud illos octapedes vocantur. Dici poterit 
per jocum in hominem, qui sibi locuples videatur, vel in eum, cui rusticanae sunt 
opes. Inter opes enim rusticanas praecipue recenset Hesiodus τὸν βοῦν ἀροτῆρα, id 
est bovem aratorem. Addit proverbio gratiam allusio ad scorpium, polypum, sepiam 
et teuthidem, octonis pedibus animantia et ob id Graecis dicta ὀκτάποδα. Scorpius 
etiam proverbio locum fecit Octapedem excitas. Siquidem hoc animal sub omni 


lapide dormire dicitur. Suidas ὀιςτώπουν scribit per ὦ non per à. 


832. I, IX, 32. Satius est recurrere quam currere male 


Παλινδρομῆσαι μᾶλλον ἤ δραμεῖν κακῶς, id est 

Satius recurrere atque uti curras male. 
Senarius proverbio celebratus, cujus hic est sensus : praestat mutare consilium in 
melius quam in male institutis pergere. Lucianus asinus sententiam hanc secum 
voluebat non admodum asininam. 

Ἔκρινα τοῦτο δὴ TO τοῦ λόγου 

Παλινδρομῆσαι μᾶλλον ἢ δραμεῖν κακῶς, id est 

Visum est tandem juxta vulgi sermonem 

Potius recurrere atque currere perperam. 
Quin et hoc seculo vulgo dicitant non prorsus aberrare eum, qui medio e cursu 


recurrat, significantes probandos eos, qui mature respiciunt ab stultia. 


726 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 
833. I,1X, 33. Solus currens vicit 


Μόνος θέων ἐκράτει, id est Solus currens vicit. De 115, qui vincunt nemine 
contra certante. Translatum a stadiis. Nihil autem est negotii vincere, si nemo tecum 
certet. Concinne dicetur in eos, qui sibi placent, quasi pulchre causam suam 
probarint, cum nullus adsit, qui contra disputet. Lucianus in Imaginibus : Ῥᾷστον dé 
οἶμαι, τοῦτό ἐστι κατὰ τὴν παροιμίαν, μόνον θέοντα κρατεῖν, id est Haud est 
difficile, juxta proverbium, cum solus curras, vincere. Affine ïilli, quod alias 
recensuimus, Ἐρήμην νικᾶν, id est Desertam causam vincere. Et Ἀνιδρωτὶ νικᾶν, id 


est Citra sudorem vincere, quorum alibi meminibus. 


834. I, ΙΧ, 34. Leonem ex unguibus aestimare 


Ἐκ τῶν ὀνύχων τὸν λέοντα γινώσκειν, id est Ex unguibus aestimare leonem, 
est ex una quapiam conjectura negotium universum perpendere, ex paucis multa, ex 
minimis maxima conjicere. Natum videtur adagium a Phidia statuario, qui, sicut 
narrat Lucianus in Haeresibus, inspecto leonis duntaxat ungui quantus esset totus leo 
perpendit totumque ex indicio unguis effinxit. Plutarchus in commentario De 
defectis oraculis videtur ad Alcaeum referre. Sic enim scribit : Où Kat’ Ἀλκαῖον ἐξ 
ὄνυχος τὸν λέοντα γράφοντας, id est Non Alcaei more leonem ex unguibus 
depingentes, hoc est ex re minima maxima colligentes. Philostratus in vita Apollonii : 
Οἷον ἐξ ὄνυχος ἤδη ὁρῶ, id est Qualem ex ungui jam esse video. Basilius magnus ad 
Maximum philosophum : Eikôvec ὄντως τῶν ψυχῶν εἰσὶν οἱ λόγοι: κατεμάθομεν 
οὖν σε διὰ τοῦ γράμματος, ὅσον φασὶν ἐξ ὀνύχων τὸν λέοντα, id est Animi imago 
re vera est oratio. Proinde cognovimus te ex literis non aliter quam leonem, ut aiunt, 
ex unguibus. Fit autem hoc mathematica ratione, sicuti docet Vitruvius lib. III, ut ex 
membro vel minimo totius corporis modus colligatur. Quemadmodum Pythagoras 
Herculani corporis mensuram ex Pisano stadio, quod Hercules suis pedibus fuerat 


metatus, ratiocinatus est. Sic ex unius arteriae pulsu medici de tota hominis 

valetudine judicant, sic ex coma aut cingulo aut oculorum nutu totam hominis vitam 
licet conjicere. Sic ex unica epistola doctrinam omnem aestimamus, ex unico 


responso totam hominis sapientiam perpendimus. 


835. I,1X, 35. Cauda de vulpe testatur 


Ἡ κέρκος τῇ ἀλώπεκι μαρτυρεῖ, id est Cauda de vulpe testificatur. In eos dici 
solitum, qui pusilla in re cujusmodi sint, declarant. Est autem vulpi cauda pro 
corpore major ac pilosior, ut non sit facile celare. Alioqui canis videri possit. Unde 
quadrabit de exitu declarante cujusmodi fuerint reliqua. Quidam primo agressu agni, 


in eventu vulpes comperiuntur. 


836. I,1X, 36. E fimbria de texto judico 


Ἐκ τοῦ κρασπέδου τὸ ὕφασμα γιγνώσκω, id est E fimbria textum omne 
cognosco, hoc est ex uno aliquo pusillo reliquorum facio conjecturam. Translatum a 


negotiatoribus, qui inspecta texti margine facile de universo cujusmodi sit, judicant. 


837. I,1X, 37. De gustu cognosco 


Ἐκ γεύματος γιγνώσκω, id est Ex degustatione judico, hoc est ex minima 
experientia. Ductum item a negotiatoribus, qui gustato duntaxat vino aut oleo de 
reliquo mox pronuntiant. Est enim cujusque arboris foetui suus quidam sapor et 
indoles et forma quoque peculiaris ; quae quoties mutarentur in diversum, pro 
ostento habitum fuit, ut eleganter Theophrastus in Historia plantarum lib. II, cap. IV. 
Unde Plinius Ad eum, inquit, gustum tibi reliqua promitto. Seneca : Et gustum tibi 
dare volui. Et degustationem hujusmodi experientiam vocamus. Haud alienum fuerit 
huc ascribere, quod Irenaeus refert proverbii nomine, ut discas mare salsum esse, 
nihil totum ebibere. Siquidem e paucis guttis deprehendere licet, quale sit universum 


mare. 

838. I,1X, 38. Aethiopem ex vultu judico 


Τὸν Αἰθίοπα ἐκ τῆς ὄψεως γιγνώσιω, id est Aethiopem ex ipso vultu 
cognosco. Praefert quisque aliquo signo, cujusmodi sit moribus. Prae se fert enim 
Aethiops nigore vultus, intortis capillis, labris tumentibus, dentium candore, patriam 


suam. Nam vestem mutare potest Aethiops, faciem non potest. 


839. I,1X, 39. De fructu arborem cognosco 


Ἐκ τοῦ καπροῦ τὸ δένδρον γιγνώσκω, id est E foetu cognosco arborem, e 
factis hominem judico. Quae paroemia etiam in Evangelicis litteris extat, 
quemadmodum ostendimus in operis initio. Vestis sordida, rasus vertex, jejunium, 
oratio, frons tetrica folia sunt, quae saepenumero mentiuntur, quemadmodum illa 
ficus mentita est Christo, sed pro Christi gloria patienter tolerare infamiam, bene 
velle malevolis nec rependere injuriam, fructus est arboris bonae. Haec si quis 
constanter et alacriter praestat, arguunt animum sincerum. Nam simulatio nec 
diuturna potest esse nec fieri potest, quin alicunde cedens naturae prodat animi 


morbum. 


840. I, IX, 40. In tenebris saltare 


Ἐν τῷ σκότῳ ὀρχεῖσθαι, id est In tenebris saltare, est rem gerere clanculum 
nullo teste nulloque judice. Translatum ab 115, qui choros ducunt, quos in tenebris 
nemo queat dijudicare rectene an secus movebant pedes. Lucianus in Sectis : Ev 
σκότῳ, φασίν ὀρχοίμεθα, id est In tenebris, ut aiunt, saltaremus. Quibus ex verbis 
videtur adagium dici posse etiam in illos, qui temere nulloque judicio, nulla certa 
ratione rem agunt. Sentit etiam Lucianus nos philosophia destitutos, tanquam in 
tenebris saltaturos, ut quicquid in manus venerit, id esse credamus, quod 


quaerebatur. Apparet huc tacite allusisse Platonem libro De republica octavo : Ἵνα 

μὴ σκοτεινῶς διαλεγώμεθα, πρῶτον ὁρισώμεθα, id est Ne tenebrose disseramus, 


prius definiamus. Nam qui confuse disputat, velut in tenebris saltat. 


841. I, IX, 41. Areopagita 


Ἀρειοπαγίτης, id est, Areopagita. De tristi severoque dicebatur aut etiam de 
judice vehementer incorrupto. Invenitur et Σκυθρωπότερος Ἀρειοπαγίτου, id est 
Tristior Areopagite. Athenis summa erat Areopagitarum auctoritas. Hi erant judices, 
qui de capitalibus causis pronuntiabant tanta integritate, ut noctu atque in tenebris, 
non interdiu neque luci causas cognoscerent, quo non dicentes, sed duntaxat, quae 
dicerentur, spectarent. Id ita esse testatur Lucianus in Sectis. Allusit ad proverbium 
Cicero ad Atticum libro primo : Senatus Ἄρειος πάγος nihil constantius, nil severius, 
nil fortius. Idem ejusdem operis libro quarto: Ex quo intellectum treis τοὺς 
ἀρεοπαγίτας, ambitum, comitia, interregnum, majestatem, totam denique 


rempublicam flocci non facere. 


842. I, 1X, 42. Atticus aspectus 


Ἀττικὸν βλέπος, id est Atticus aspectus, perinde est quasi dicas: os 
impudens. In eos dicebatur, qui vultu ipso prae se ferebant impudentiam dicendique 
confidentiam. Nam hoc vitio notati sunt Atticorum mores. Aristophanes in Nubibus : 

Ἐπὶ τοῦ προσώπου τ’ ἐστὶν Ἀττικὸν βλέπος, id est 

Ac vultu in ipso aspectus Atticus eminet. 

Sic enim loquitur Strepsiades de filio Socratica e schola redeunte, quem ex ipsa fronte 
conjicit malam causam agere posse, quod nescio quid Atticae astutiae simul atque 
impudentiae praeferret. Quin et Achilles apud Homerum Agamemnonem appellat 


κυνώπην ob impudentiam. Tales et κυνοβλώπας dici admonet Hesychius. 

843. I, IX, 43. Lari sacrificant 


Ἑστίᾳ θύουσιν, id est Lari sacrificant. In tenaces dicetur, qui de suis nemini 
quicquam impertiunt, aut in convivas edaces, qui nihil appositis epulis mittunt 
amicis neque quicquam faciunt reliquum. Nam antiquis religiosum erat ex iis, quae 
laribus immolabantur, aliquid foras efferre. Huc allusit Aristophanes in Pluto, apud 
quem Carion Mercurio obsecranti, ut aliquid sibi de sacrificio, quod intus agebatur, 
impertiant. AW’, inquit, οὐκ ἐκφορά id est Efferre nequaquam licet. 

Item in eadem fabula mulieri volenti pro foribus spargere bellaria : 

Ἔνδον γε, inquit, παρὰ τὴν Ἑστίαν ὥσπερ νόμος: 

Οὐδὲν ἐκφέρειν 

Πρεπῶδές ἐστιν, ἀλλὰ μᾶλλον εἰσφέρειν, id est 

Intus profecto, ut moris est apud Larem, 

Nam nefas effere quicquam, inferre sed decet magis. 

Apud Romanos auctore Plutarcho nefas erat mensam prorsus inanem tolli, vel quod 
innuerent semper aliquid reservandum in tempus posterum, vel ut assuescerent 
temperare cupiditati ἃ praesentibus abstinentes, vel ut hoc pacto servorum animos 
sibi conciliarent, cum quibus mensam aliquo pacto communem habere viderentur, 
vel quod religiosum haberetur in sacris quicquam vacuum conspici. Porro mensa 
sacra quaedam res est. Cato libro De re rustica monet, ut villica certis diebus Lari 
sacrificet pro copia addita foco corona. Huic diversum adagium fingi poterit Τῇ 
Ἑκάτῃ θύειν, id est Hecatae sacrum facere. Siquidem in hujus deae sacris 11, qui 
cenam inferebant, ipsi nihil inde gustabant neque quicquam auferebant praeter 
tumultum et fumum, ut inquit in Symposiacis Plutarchus. Idem fieri consuevit, si 
quid inferebatur reliquis diis, quos ἀποτροπαίους appellant. Torquebitur in eos, qui 


aliis consulunt, non sibi, aliis parant opes, ipsi non fruuntur. 

844. I, IX, 44. Proterviam fecit 


Erat hoc religiosum in nonnulis etiam aliis hostiis, ne quid ex sacris epulis 
relinqueretur, aut si quid reliquum esset, id igni absumeretur, quemadmodum 
Moyses tradit de agno paschali. Porro id genus sacrificii Romani proterviam 
appellant. Unde celebratur illud Catonis festiviter dictum in Albidium quendam, qui 
patrimonium universum luxu absumpserat unis exceptis aedibus, quae incendio 
conflagrarunt. Proterviam, inquit, fecit, propterea quod ea, quae comesse non 
potuerit, quasi combussisset. Auctor Macrobius libro Saturnalium secundo. Ad hoc 
facit quod apud Athenaeum libro VIII, Theocritus Chius Diocli gurgiti, qui devorato 
pisce calido dixit se coelum exusisse, Unum, inquit, illud tibi superest, ut mare 
ebibas, atque ita tres res omnium maximas confeceris : terram, mare, coelum. At 
quoties sumptus superat quaestum nec morbus decedit jam in naturam versus, quid 
superest, nisi ut ad malas artes vertant sese, quo luxui semper gliscenti suppeditet 
pecunia ? Atque haec est una non minima pestis Germaniae nostrae, praecipve apud 
eos, qui nobilitatis titulo gloriantur -- quanquam sunt in his, qui nobilitatem fingunt, 
ut haec faciant impunitius, qui subornant, a quibus vocentur Jonckeri — jactant arces 
paternas, addunt plumam galero, pingunt clypeum, in quo dextra librans macheram 
dissecet elephantem. Suscribunt epistolis suis tres litteras : Equ. Si quis sit natus 
viculo quopiam, puta Ornithoplutus dicto Isocomo, non se scribit Isocomensem, nam 
id plebeium est, sed Ornithoplutus ab Isocomo. Atque tum 5101 jus esse putant 
indicere bellum, cui visum est. Si legum severitas coerceret talium juvenum 
intemperantiam, non essent tam multi, quibus supplicia vel infligere cogerentur, vel 
condonare. Per aleam enim, chartas, scorta, compotationes et otium venitur ad aes 
alienum, mox ad rapinas et sycophantias. Curritur in militiam, redeunt cum praeda 
non ab hostibus parta. His rudimentis exercitati nullum horrent facinus. Apud 


veteres erant leges sumptuariae atque adeo Corinthi, quae civitas erat caeteris 

corruptior, tamen lex erat opposita sumptuosius quam pro rei familiaris modo 


viventibus. Eam apud Athenaeum libro sexto Diphilus refert hisce versibus : 


10 


20 


Τοιοῦτο νόμιμον ἐστί, BÉATLOT’, ἐνθάδε 
Κορινθίοις, ἵν΄ ἄν τιν΄ ὀψωνοῦντ' αεὶ 
Λαμπρῶς ὁρῶμεν, τοῦτον ἀνακρίνειν πόθεν 
Ζῇ καὶ τί ποιῶν: κἂν μὲν οὐσίαν ἔχῃ, 

Ἧς αἱ πρόσοδοι λύουσι τἀναλώματα, 

Ἐᾶν ἀπολαύειν τοῦτον ἤδη τοῦ βίου. 

Ἐὰν δ΄ ὑπὲρ τὴν οὐσίαν δαπανῶν τύχῃ, 
Ἀπεῖπον αὐτῷ τοῦτο μὴ ποιεῖν ἔτι. 

Ὃς δ’ ἂν δὲ μὴ πείθητ΄, ἐπέβαλον ζημίαν. 
Ἐὰν δὲ μηδ΄ ὁτιοῦν ἔχων ζῇ πολυτελῶς, 
Τῷ δημίῳ παρέδωκαν αὐτόν. Ἡράκλεις, 
Οὐκ ἐνδέχεται γὰρ ζῆν ἄνευ κακοῦ τινος 
Τοῦτον, συνιεῖς, ἀλλ΄ ἀναγκαίως ἔχει 

Ἢ λωποδυτεῖν νυκτὸς ἢ τοιχωρυχεῖν 

Ἢ τῶν ποιούντων ταῦτα κοινωνεῖν τισιν 
Ἢ συκοφαντεῖν κατ΄ ἀγορὰν ἢ μαρτυρεῖν 
Ψευδῆ. Τοιοῦτον ἐκκαθαίρομεν γένος, id est 
Hoc lege cautum est hic apud Corinthios : 
Si quempiam obsonare semper splendide 
Videmus, hunc rogamus, unde vivat et 
Quid faciat operis ; si facultates habet, 

Ut reditus harum solvere expensas queat, 
Perpetimur illum perfrui bonis suis. 

Sin forte sumptus superat ea, quae possidet, 
Prohibemus huic, ne faciat hoc in posterum. 


Ni pareat, jam plectitur mulcta gravi. 

Sin sumptuose vivit is, qui nil habet, 

Tradunt eum tortoribus. Proh Hercules, 

Nec enim licet vitam absque malo ullo degere 

Talem scias, sed est necesse aut noctibus 

Abigere praedam aut fore muros aedium 

Aut haec patrantum jungier commercio 

Aut in foro agere sycophantam aut perfidum 

Praebere testem. Nos genus hoc mortalium 

Ejicimus haec ex urbe velut purgamina. 
At hodie Germania in non obscuris civitatibus fert hoc genus nepotes et ganeones, 
qui non solum nihil habent, verum etiam multis multa debent, neque cuiquam 
illorum dicitur Heus tu, unde suppetit res tuo luxui ? Quod si fieret, fortasse 


comperirent esse verum, quod scripsit Diphilus. 
845. I, 1X, 45. Hic funis nihil attraxit 


Αὕτη μὲν ἡ μήρινθος οὐδὲν ἔσπασεν, id est 

Funis quidem iste piscium attraxit nihil. 
Senarius proverbialis, quo significabant operam frustra sumptam neque ex sententia 
evenisse, quod quis conabatur. Translatum ab hamato funiculo piscantibus, qui 
saepe hamum retrahunt inanem. Natum videtur ex fabula Aristophanis, cui titulus 
Θεσμοφοριάζουσαι, ubi legitur hic senarius. Ad adagium allusit idem in Vespis : 
AAA οὐκ ἔσπασεν, id est Atqui non attraxit. De eo, qui tetenderat patri laqueum, ne 


quo exiret. 
846. I, IX, 46. Semper tibi pendeat hamus 


Adsimili metaphora dixit Ovidius in Amoribus : 
Casus ubique valet, semper tibi pendeat hamus, 


Quo minime credis gurgite piscis erit. 

Id est semper experienda fortuna et omnis tentanda occasio. Simile illi Omnem 


movere lapidem. 


847. I, IX, 47. Dives aut iniquus est aut iniqui haeres 


Divus Hieronymus ad Hedibiam scribit in hunc modum : Unde et illa vulgata 
sententia mihi videtur esse verissima. Dives aut iniquus aut iniqui haeres. Quod si 
verum est illud Hesiodium non omnino temere esse, quicquid vulgo dicunt mortales, 
proverbium hoc haud oscitanter expendendum est 115, qui suis operibus stulte se 
jactant. Neque enim fere parantur ingentes opes sine fraude. Et aut ipse possessor eas 
per fas nefasque congessit aut certe successit ei, qui has ea paravit via. Plato libro De 
legibus V : Ὥστε ὁ λόγος ἡμῖν ὀρθός, ὡς οὐκ εἰσὶν oi παμπλούσιοι ἀγαθοί, id est 
Ita verum est, quod vulgo dicimus admodum divites non esse bonos. Circumfertur 
apud Graecos et hic versiculus ex Menandri comoediis : 

Οὐδεὶς ἐπλούτησε ταχέως δίκαιος ὦν, id est 

Numquam vir aequus, dives evasit cito. 

Huc respexit ille, qui Syllae jactanti sese dixisse legitur : Quomodo vir bonus esse 
potes, qui tantas possideas opes, cum a patre nihil tibi sit relictum ? Refert Plutarchus 


in illius vita. 


848. I, ΙΧ, 48. Herculanus nodus 


Ἡράκλειον ἅμμα, id est Herculeus nodus, pro vinculo artissimo atque 
indissolubili legitur apud eruditos. Seneca ad Lucilium : Unus tibi nodus, sed 
Herculeus restat. Sic enim vocat syllogismum, qui vix dissolui posset. Quod in eos 
quadrabit, qui sunt artissima necessitudine copulati. Idque unde sit natum, 
Plutarchus propemodum ïindicat in Alexandri vita. Scribit enim Alexandrum 
Magnum subacto oppido Gordio, Midae regia, visere voluisse plaustrum illud 
celebre mirando artificio ex corni libro connexum. De quo talis fama apud barbaros 


increbuerat, ut quisquis ejus nodos explicuisset, ei totius orbis imperium portendi 

fatis. Alexander ense dissecuit. Aristobulus scribit eum facillime dissolvisse nempe 
adempto clavo, quo temoni jugum annectitur. Allusit huc Ausonius scribens Paulino 
suo Nae tu Alexandri Macedonis pervicaciam supergressus es, qui fatalis jugi lora, 
cum solvere non posset, abscidit et Pythiae specu, quod nefas erat patere, penetravit. 
Rursus ad eundem in carmine : 

Ocius illa jugi fatalis solvere lora 

Pellaeum potuisse ducem reor, abdita opertis 

Principiis et utroque caput celantia nodo. 
Nodum autem eum, quem ostendit Hercules, religiosum ac sacrum apud priscos 
fuissse satis liquet ex 115 Plinii verbis, quae sunt in Historia mundi lib. XXVIII, cap 
VI: Ac vulnera nodo Herculis praeligare, mirum quantum ocior medicina est. Atque 
etiam quotidiani cinctus tali nodo vim quandam utilem habere dicuntur. Festus 
Pompeius ostendit antiquitus fuisse morem, ut nova nupta laneo cingulo 
praecingeretur vincto nodo Herculis, quem vir ominis gratia solvebat in lecto, ut et 
ipse felix esset in liberis suscipiendis, nam Hercules septuaginta liberos reliquit. 
Athenaeus libro XI tradit Heracliotas Boeotiae gentem hoc insigni a caeteris 
distingui, ὅτι ἔπεστιν ἐπὶ τῶν ὥτων αὐτοῖς ὁ λεγόμενος Ἡράκλειος δεσμός, id est 
quod super aures gestent vinculum, quod Herculanum dicitur. In consimilem 
sensum M. Tullius usurpavit trabali clavo actione in Verrem VII: Et ut hoc 
beneficium, quemadmodum dicitur, trabali clavo figeret, cum consilio causam 


Mamertinorum cognoscit. Meminit et Horatius clavorum trabalium. 


849. I, IX, 49. Fuere quondam strennui milesii 


Πάλαι ποτ’ ἦσαν ἄλκιμοι μιλήσιοι, id est 

Fuere quondam strennui Milesii. 
Hoc senario notabant eos, qui a pristina fortuna defluxissent aut a majorum moribus 
degenerassent. Breviter in omnes quadrabit, qui desierunt esse, quod erant, facti 


deteriores : in senem, in pauperem factum e divite, in privatum qui quandoque 

regnarit, in obscurum qui aliquando floruerit. Origo proverbii varie narratur a 
Graecis. Quidam aiunt Milesios olim belli gloria praeter caeteros floruisse, adeo ut 
quoscunque bello lacesserent, eos superarent. Proinde Polycrates, Samiorum 
tyrannus, bellum quoddam gesturus, cum in animo haberet Milesios socios ad eam 
rem accersere, oraculum super eo negotio consuluit. Deus respondit : 

Quondam fuere strennui Milesii. 
Alii diversam adferunt fabulam. Cum Cares bellum adversus quosdam molirentur 
statuissentque ejus gentis auxiliis uti, quae tum esset inter finitimos pollentissima, 
quidam Milesios accersendos censuerunt, alii cum Persis res componendas. Itaque 
consultus hac de re Apollo respondit modo dictum senarium. Dissipato per omnem 
Asiam oraculo Milesii propemodum omnes in praelio cum Persis collato caesi sunt. 
Itaque oraculum cum risu in proverbium abiit. Rursum 8111 scribunt Cares cum Dario 
belligerantes juxta vetus quoddam oraculum, quo monebantur, ut fortissimos auxilio 
advocarent, in Branchidas fuisse profectos atque ejus loci deum consuluisse, num 
Milesiorum auxiliis oporteret uti, atque eum respondisse quondam fortes fuisse 
Milesios, significantem videlicet eos jam imbelles esse et deliciis effoeminatos. Verum 
hoc commentum ex ipsa temporis ratione coarguit Zenodotus. Siquidem hunc 
senarium legi apud Anacreontem, qui floruit aetate Cyri, Persarum regis, a quo 
Darius fuerit tertius. Angelus itaque Politianus maluit ad Milesiorum mores in 
mollicem versos referre, quemadmodum facit et Athenaeus libro Dipnosophistarum 
XI. Usurpat hoc adagium semel atque iterum Aristophanes in Pluto : 

Kai πρὸς ἐπὶ τούτοις εἶπεν ἀποπέμπων ὅτι 

Πάλαι ποτ’ ἦσαν ἄλκιμοι Μιλήσιοι, id est 

Ac praeter haec renuntiavit hoc quoque 

Fuisse quondam strennuos Milesios. 
Dicitur autem sub persona adulescentis, qui revocatus ab anu, quam pauper 
aliquando divitem emolumenti gratia coluerat, tunc dives effectus eandem 


exhaustam fastidit. Allusit eodem in Vespis jocans in senes : 

Ὦ πάλαι ποτ’ ὄντες ὑμεῖς ἄλκιμοι μὲν ἐν χοροῖς, 
Ἄλκιμοι δ’ ἐν μάχαισιν, 
Καὶ κατ΄ αὐτὸ δὴ τοῦτο μόνον ἄνδρες μαχιμώτατοι: 
Πρίν ποτ’ ἦν πρὶν ταῦτα, νῦν 
Δ’ οἴχεταί γε, κύκνου πολιώτεροι δή, id est 
O qui quondam fortes fuistis in choreis, fortes in pugnis, et secundum hoc denique 
tantum viri pugnacissimi ; prius olim fuerunt, prius ista, nunc vero perierunt cygno 
magis cani jam. Aristophanes in Ranis notat Μιλήσια στρώματα, id est stragulas 
Milesias, ut deliciis effoeminatorum. Usurpatur et a Synesio in epistola quadam ad 


philosophon mulierem significans sese a pristina felicitate redactum ad calamitatem. 


850. I,1X, 50. Fuimus troes 


‘Huev Τρῶες, id est Fuimus Troes. Hic loquendi color in Graecanicis 
tragoediis adeo passim obvius est, ut tanquam in adagium abierit, ubi periisse 
quempiam significant. Euripides in Hecuba : 

Κἀγὼ γὰρ ἦν ποτέ, id est 

Et quondam ego fui. 

Sophocles in Electra : 

Ἀπωλόμην δύστηνος, οὐδέν εἰμ’ ἔτι, id est 

Miseranda perii, nulla sum posthac ego. 

In imitatus Vergilius secundo Aeneidos libro : Fuimus Troes, fuit Ilium et ingens / 
Gloria Teucrorum. Rursum alibi: Et campos, ubi Troia fuit, extinctam significans. 
Eandem sententiam diversa metaphora extulit Ovidius libro De tristibus : 

Nos quoque floruimus, sed flos fuit ille caducus 

Flammaque de stipula nostra brevisque fuit. 
Ad eandem figuram pertinet et illud ex Terentiana fabula, cui titulus Ἑαυτὸν 
τιμωρούμενος : Immo habui, Chreme tanquam periisse significans. Item illud ex 


Rudentibus Plauti : Miserum isthuc verbum et pessimum est habuisse. Praeterea 

nobilis illa vox M. Tullii de conjuratis supplicio affectis Vixerunt, cum occisos 
significaret. Hanc sermonis figuram ex antiquissima 1114 Lacedaemonii chori 
cantilena putant increbuisse. Ejus chori mentionem facit Plutarchus in libello, cui 
titulus Quo pacto laudare se quispiam citra invidiam possit. Meminit et Diogenianus 
in Graecorum adagiorum collectaneis. Constabat autem is chorus triplici serie atque 
orbe : senum, puerorum, juvenum. Senum haec erat cantio : 

Ἄμμες ποτ΄ ἦμεν ἄλκιμοι νεανίαι, id est 

Nos fuimus olim strennui juvenculi. 
Deinde puerorum haec erat : 

Ἄμμες δέ γ’ ἐσσόμεσθα πολλῷ κάρρονες, id est 

Praestantiores nos futuri olim sumus. 
Postremo juvenum haec erat : 

Ἄμμες δέ y’ eluév' αἱ δὲ λῇς αὐγάσδεο, id est 

At nos sumus, vel experire, si velis. 
Hunc chorum, quem τριχορίαν vocant, instituit apud Lacedaemonios Tyrtaeus juxta 
triplex aetatum discrimen. Nam pueritia ingressus est vitae, virilis aetas progressus, 


senecta exitus. 


851. I,1X, 51. Pyraustae interitus 


Πυραύστου μόρος, id est Pyraustae interitus. In eos dicebatur, qui sibiipsis 
exitium accersunt. Aït enim Zenodotus pyraustam insectum esse, quod lucernis 
advolet atque ita exustis alis concidat pereatque. Citat autem hunc ex Aeschylo 
senarium : 

Δέδοικα μῶρον κάρτα πυραύστου μόρον, id est 

Magnopere stultum metuo pyraustae exitum. 

Tradit eadem de pyrausta Aelianus De naturis animantium libro duodecimo citans 
eundem ex Aeschylo locum. Meminit de pyrausta et Plinius libro undecimo, capite 


trigesimosexto, Gignit, inquiens, aliqua et contrarium natura elementum, siquidem 

in Cypri aerariis fornacibus ex medio igni majoris muscae magnitudine volat 
pennatum quadrupes ; appellatur pyralis, a quibusdam pyrausta, aut, ut nonnuli 
codices habent pyrotus. Quandiu est in igne, vivit ; cum evasit longiore paulo volatu, 
tunc emoritur. Cujusmodi ferme tradidit Aristoteles tertio libro de animalibus e nive 
vetustiore vermem nasci, qui nive exemptus non vivat. Eum non vidimus in Alpibus. 
Quod si placet ad hoc referre adagium, conveniet et in eos, qui ὠκύμοροι sunt, id est 
qui celeriter intereunt. Nec invenuste deflecteretur in eos, qui nusquam vivere 
possunt nisi in propria patria Si contingat agere peregre, rebus omnibus 


offenduntur. 


852. I, IX, 52. Post festum venisti 


Κατόπιν τῆς ἑορτῆς ἥκεις, id est Post festum venisti. Refertur a Diogeniano. 
Dicitur in eos, qui negotio cuipiam egregio non interfuerunt, propterea quod serius 
jam re peracta accesserint. Socrates in Gorgia Platonis : AAA’ ἢ, τὸ λεγόμενον, 
κατόπιν ἑορτῆς ἥκομεν καὶ ὑστεροῦμεν; id est Num, inquit, post festum, 
quemadmodum dici consuevit, venimus ac serius? Legitur et hoc pacto: 
Παναθηναίων κατόπιν, id est Post Panathenae. Item Πυθίων ὕστερον ἧκες, id est 


Post Pythia venisti. 


853. I,1X, 53. Merx ultronea putet 


Merces ultroneae putent, id est ingrata sunt, quae ultro non petentibus 
offeruntur. Translatum videtur a negotiatoribus, qui merces ἃ venditore ultro oblatas, 
suspectas habere solent, quasi studeant eas extrudere. Adagium refertur a divo 
Hieronymo in Quaestionibus Hebraicis. Tritum, inquit, proverbium est ultroneas 
putere merces. Unde et nos de industria dicenda reticemus, ut avidius velis audire, 
quae tacita sunt. Usurpat idem in epistola ad Demetriadem virginem. Ab hac 
sententia non abludit illud Ovidianum : 


Quod venit ex facili, faciles segnesque tenemus. 

Quod spe, quodque metu torsit, habere juvat. 
Quin vulgo etiamnum in ore est, ultro delatum obsequium plerunque ingratum esse. 
Cui tamen refragatur mimus ille non insulsus : 


Bis est gratum, quod opus est, ultro si offeras. 


854. I,1X, 54. Illotis pedibus ingredi 


Ἀνίπτοις ποσὶν ἀναβαίνειν, id est Illotis pedibus ingredi. Est confidenter 
atque imperite rem egregiam aggredi tanquam profane et irreverenter. Translatum a 
sacrorum ceremoniis, in quibus omnia pura lotaque jubebantur exhiberi. Lucianus in 
Demonactis vita : Où μὴν ανίπτοις γε ποσί, τὸ τοῦ λόγου, πρὸς ταῦτα ἢξεν, id est 
Haud quaquam iïllotis, ut aïunt, pedibus ad ista venerat, hoc est neutiquam 
inexercitatus neque rudis. Idem in Rhetorum praeceptore notat eos, qui ανίπτοις 
ποσίν, id est nullis bonis diciplinis instructi ad rhetoricum munus accedunt. Aeneas 
sophista in epistola quadam : Οἱ μὲν πολλοί, τὸ δὴ λεγόμενον, ανίπτοις ποσὶν 
ἐπιπηδῶσι τοῖς ἱεροῖς, id est Plerique quidem illotis, quod aiunt, pedibus irrumpunt 
ad sacra. À. Gellius in Noctibus : Illotis, quod aïunt, pedibus et verbis reprehendit 
doctissimi hominis orationem. Macrobius Saturnalium libro primo: Illotis pedibus 
praetereunt. De litteratoribus loquitur, qui reconditam illam in Vergiliano poemate 
doctrinam negligunt. Hujusmodi Galenus libro de virtute simplicium remediorum 
VIL, ἀμυήτους vocat καὶ βεβήλους. Kai οὐδέν, inquit, ἴσως θαυμαστόν, εἴ γε καὶ 
μυστηρίων βίβλους ἐτόλμησαν ἔνιοι τῶν αμυήτῶν ἀναγιγνώσκειν. Ἀλλ΄ OÙT 
ἐκείνας ἔγραψαν οἱ γράψαντες τοῖς βεβήλοις, οὔτ΄ ἐγὼ ταῦτα τοῖς μήπω περὶ τὰ 
πρῶτα γεγυμνασμένοις, id est Ac fortassis haud quaquam mirum est, si et 
mysteriorum libros quidam sacris non initiati sunt ausi legere. At eos libros nec illi 
qui scripserunt, scripserunt prophanis, nec ego haec scribo 115, qui nondum in primis 
rudimentis sunt exercitati. In genere sermonem omnem parum verecundum 


nimisque procacem ac petulantem, illotum proverbio vocant. 

855. I, 1x, 55. Illotis manibus 


Ἀνίπτοις χερσίν, id est Illotis manibus. A Diogeniano refertur pro eo, quod 
est irreverenter atque imparate. Translatum item a sacrorum puritate. Hesiodus in 
Operis et diebus vetat, ne quis mane Jovi libet χερσὶν ανίπτοις, id est manibus 
illotis : 

Mndé ποτ’ ἐξ ἠοῦς Διὶ λείβειν αἴθοπα οἶνον 

Χερσὶν ανίπτοισιν, μηδ’ ἄλλοις ἀθανάτοισιν, id est 

Ne unquam mane Jovi vinum libaveris ardens 

Illotis manibus neque divum praeterea ulli. 

Ac ne vel amnem quispiam ingrediatur aut fontem χεῖρας ἄνιπτος, idem vetat, id est 
manibus illotis. Unde χέρνιβος apud Homerum crebra mentio. Ea vox perinde sonat, 
quasi dicat manuum lotionem, a qua rem divinam antiquitus auspicabantur atque 
etiam convivium utpote rem sacram. Gregorius cognomento theologus in Apologia 
de fuga sua in Pontum conjugit utrunque : Ἀνίπτοις χερσίν, ὅ δὴ λέγεται, καὶ 
ἀμυήτοις ποσὶ τοῖς ἁγιοτάτοις ἑαυτοὺς ἐπεισάγουσιν, id est Illotis, ut dici solet, 
manibus ac prophanis pedibus semet rebus sacratissimis ingerunt. Caius libro 
Pandectatarum I, titulo De origine juris, Si in foro, inquit, causas dicentibus nefas, ut 
ita dixerim, videtur esse, nulla praefatione facta judici rem exponere, quanto magis 
interpretationem promittentibus inconveniens erit omissis initiis atque origine non 
repetita atque illotis, ut ita dixerim, manibus protinus materiam interpretationis 
tractare ? Utrunque proverbium recte usurpabitur in eos, qui vel audacius vel parum 
instructi rebus his, quibus oportuit, negotium invadunt. Veluti si quis principis 
munus capessat nulla neque virtute neque sapientia neque rerum usu praeditus. Aut 
si divinas litteras interpretari conetur Graecae, Latinae et Hebraicae linguae, denique 
et omnis antiquitatis rudis et imperitus, sine quibus non stultum modo, verum etiam 
impium est theologiae mysteria tractanda suscipere. Quod tamen, heu nefas, jam 


passim plerique faciunt, qui frigidis aliquot instructi syllogismis et puerilibus 

sophismatis. Deum immortalem, quid non audent ? Quid non praecipiunt ? Quid 
non decernunt ? Qui si possent cernere, quos risus vel potius quem dolorem moveant 
linguarum et antiquitatis peritis, quae portenta proferant, in quam pudendos errores 
subinde prolabantur ; nimirum puderet illos tantae temeritatis et vel senes ad prima 
litterarum elementa redirent. Multi recte judicant absque dialecticae praeceptis, ut ne 
dicam sophisticis cavillis. Sapiebant mortales et prius quam deus istorum Aristoteles 
nasceretur. Nullus unquam sententiam alicujus intellexit ignarus sermonis, quo 
sententiam 1116 suam explicuit. Proinde divus Hieronymus cum constituisset arcanas 
interpretari litteras, ne illotis, ut aiunt, pedibus rem tantam aggrederetur, quaeso, 
num sophisticis nugis instruxit ingenium ? Num Aristotelis decretis ? Num his etiam 
nugacioribus nugis ? Minime. Quid igitur ? Inaestimabili sudore trium linguarum 
peritiam sibi comparavit. Quas qui ignorat, non theologus est, sed sacrae theologiae 
violator. Ac vere manibus pariter ac pedibus illotis rem omnium maxime sacram non 


tractat, sed prophanat, conspurcat, violat. 


856. I, IX, 56. Aquilae senecta 


Ἀετοῦ γῆρας, id est Aquilae senecta. In senes dicebatur bibaces magis quam 
edaces. Nam Pinius lib. Χ., cap IIL, refert aquilas neque senio neque aegritudine 
oppetere, sed fame in tantum superiore accrescente rostro, ut aperiri non queat. 
Eoque aquilam tantum in senecta bibere aut de praeda sanguinem sugere, cum 
nullae fere aves aduncis unguibus utantur potu praeter tinnunculum et miluum, 
quanquam hi quoque perquam raro bibant. Auctor Aristoteles libro de natura 
animalium octavo. Sed idem libro IX. Narrans de aquilae rostro eadem ferme quae 
Plinius ; addit huic rei datam fabulam, quae significat hoc ideo accidere aquilae, 
quod olim, cum homo esset, homini fecit injuriam. Terentius in 
Heautontimoroumeno : Visa vero est, quod dici solet, / Aquilae senectus. Verba sunt 
Syri adulantis hero quod pridie strennue bibisset in convivio. Est autem veluti 


peculiaris senibus bibacitas, sive quod natura frigus aetatis vini calore pensare 

desiderat sive quod vini hilaritas minuit senectutis molestiam. Unde Plato quoque 
cum juvenibus in totum interdixerit usum vini, viris moderatum permiserit, senibus 
largiores compotationes concedit. Tum quur senectus sit vinosior, causam reddit 
etiam Alexander Aphrodiseus in Problemate quarto ab ultimo, quod aetas 
ingravescans minuat calorem, vinum autem humectet simul et calfaciat. Unde et 
vulgo lac senum dicitur : 
Fertur et prisci Catonis 
Saepe mero caluisse virtus, 


ut inquit Flaccus. 


857. I,IX, 57. Aquilae senecta, corydi juventa 


Ἀετοῦ γῆρας, κορύδου νεότης, id est Aquilae senecta, corydi juventa. De 
vivida viridique senecta, quae praestantior sit aliquorum juventa. Nam anus aquila 
praestat corydo aviculae etiam aetate integra. Citra allegoriam extulit Euripides in 
Andromache : 

Πολλῶν νέων γὰρ κἂν γέρων εὔψυχος ἤ 

Κρείσσων, id est 

Multis enim juvenibus antestat senex, 


Cui mens adest generosa. 


858. I, IX, 58. Camelus vel scabiosa complurium asinorum gestat onera 


KäpnAos καὶ ψωριῶσα πολλῶν ὄνων ἀνατίθεται φορτία, id est Camelus 
etiam scabiosa conplurium asinorum tollit onera. De 115, qui usqueadeo praecellunt 
quosdam, ut etiam senes aut alioquin aegroti praestantiores tamen sint illis integris. 
Aut de his, qui rebus parum prosperis tamen plus valent ob pristinae fortunae 


reliquias quam alii rebus integris. Usus est Synesius. 

859. I,1X, 59. Palinodiam canere 


Παλινῳδεῖν, id est Palinodiam canere, est diversum ab his, quae prius dixeris, 
dicere atque in contrarium vertere sententiam. Translatum est ἃ Stesichori lyrici 
poetae facto, cujus meminit Plato in Phaedro. Is cum Helenam carmine vituperasset, 
oculis orbatus est. Intelligens autem Achille, sicut scribit Pausanias in Laconicis, 
Helenae iussu nuntiante caecitatis suae causam, protinus palinodiam cecinit 
Helenamque prius vituperatam laudavit, itaque visum recepit. Hunc Socrates jocatur 
sese velle imitari et Amoris vituperati prius canere palinodiam quam orbetur oculis. 
Sonat autem Graece παλινῳδία, quasi dicas recantationem. Quo quidem verbo 
Flaccus usus est in Odis promittens palinodiam amicae, quam contumelioso carmine 
provocarat : 

Dum mihi 
Fias recantatis amica, 
Opprobriis animumque reddas. 
Divus Aurelius Augustinus ad Hieronymum : Quare arripe, obsecro te, ingenuam et 
vere Christianam cum charitate severitatem ad ïillud opus corrigendum atque 
emendandum et palinodiam, ut dicitur, cane. Deinde alludens ad Stesichori fabulam, 
Incomparabiliter enim pulchrior est, inquit, veritas Christianorum quam Helena 
Graecorum. Pro ista enim fortius nostri martyres adversus hanc Zodomam quam pro 
illa illi heroes adversus Trojam dimicaverunt. Neque ego hoc ideo dico, ut oculos 
cordis recipias, quos absit, ut amiseris, sed ut advertas ; quos cum habeas sanos et 
vigiles, nescio qua dimissulatione avertisti Ad quae quidem respondens 
Hieronymus Sed si mea cominus dicta reprehendas, inquit, et rationem scriptorum 
expetas et quae scripserim, emendare compellas et ad palinodiam provoces et oculos 
mihi reddas, in hoc laeditur amicitia. Verum de hac palinodia Augustinus ipse 
postea propemodum palinodiam canit scribens Hieronymo sese de Stesichoro 


ineptius quam litteratius addidisse. Mihi videtur et arrogantius ad virum tanto 

doctiorem. Verum hoc venia dignum in Afro, juvene et episcopo. M. Tullius ad 
Atticum : Expecta palinodiam divinam. Usurpavit hoc adagium nominatim proverbii 


vice Joannes Chrysostomus. Item Plato in epistola ad Dionysium tertia. 


860. I, IX, 60. Vertere vela. Funem reducere 


Vertere vela est in diversum mutare sententiam vitaeque institutum. Horatius 

in Odis : 
Nunc retrorsum 

Vela dare atque iterare cursus 

Cogor relictos. 
Translata metaphora a navigantibus, qui cursus errorem versis velis corrigunt. Hanc 
Persius in quinta satyra nonnihil novans funem reducere dixit pro eo, quod est 
institutum mutare in diversum : 


Quae dederam supra, repeto funemque reduco. 


861. I,1X, 61. Venia primum experienti 


Συγγνώμη πρωτοπείρῳ, id est Venia primum experienti. Refertur ἃ 
Diogeniano. Ignoscendum his, qui rudes novo quopiam in negotio incipiunt versari, 
si quid per imperitiam peccarint. Chrysostomus sententiam extulit in homilia 
quadam : Kai τῷ μὲν ἐν ἀρχῇ πεσόντι συγγινώσκομεν ἅπαντες διὰ τὴν ἀπειρίαν, 
id est Et ei, qui lapsus est in initio, veniam damus omnes ob imperitiam. Fertur et hoc 
Συγγνώμη τῷ πρῶτον ἁμαρτάνοντι, id est Venia primum delinquenti. Pindarus in 
hymnis τὰς δύο ἀμπλακίας φερεπόνους dixit, quod iteratum facinus non oporteat 
impunitum esse. Alibi retulimus Δὶς πρὸς τὸν αὐτὸν λίθον. Celsus libro 
Pandectarum I, titulo De legibus et senatu : Nam ad ea potius debet aptari jus, quae 
et frequenter fiunt et facile, quam ad ea, quae perraro eveniunt, quia quae semel aut 
bis, ut ait Theophrastus, accidunt, contemnunt legislatores. Theophrasti Graeca sic 


habent : Τὰ γὰρ ἅπαξ ἢ δὶς παραβαίνουσι νομοθέται. 

862. I, IX, 62. Euripus homo 


Εὔριπος ἄνθρωπος, id ed est Euripus homo. In inconstantes ac moribus 
inaequalibus homines dicetur. Quadrabit et in fortunae vices, quae res mortalium 
velut aestu quodam sursum ac deorsum jactat, ut recte dixerit Plautus in Capitivi 
duo: Dii nos quasi pilas homines habent. À maris Euripi prodigiosa quadam 
reciprocandi celeritate ducta metaphora. Est autem Euripus maris pars inter 
Aulidem, Boeotiae portum, et Euboeam insulam, cujus meminit Strabo libro IX et 
Plinius libro Il. Et quorundam tamen, inquit, privata natura est velut Taurominitani 
Euripi saepius et in Euboea septies die ac nocte reciprocantis, tam rapida 
conversione, ut, quemadmodum auctor est Pomponius Mela, ventos ac etiam plena 
ventis navigia secum portet. Neque dum hujus tam stupendae rei causa satis idonea 
pervestigata est a scriptoribus. Etiam si T. Livius secundi belli Punici libro VIII a 
ventis quibusdam illic flantibus ita rapi credit. Seneca in Hercule Oetaeo : 

Euripus undas flectit instabilis vagas 

Septemque rursus flectit et totidem refert, 

Dum lassum Titan mergit Oceano jubar. 

Boeotius item : 
Exaestuantis more fertur Euripi. 
Cicero pro Plautio : Quod fretum, quem Euripum tot motus, tantas, tam varias 
habere creditis agitationes, commutationes, fluctus, quantas perturbationes et 
quantos aestus habet ratio comitiorum? Objicit Aeschines Demostheni, quod 
subinde commutata factione Euripum ipsum inconstantia sua vicisset. Unde Graeci 
euripiston hominem incerta fide vocant. Gregorius theologus in epistola quadam ad 
Sophronium, equitum magistrum : Ὁρᾷς οἷα τὰ ἡμέτερα καὶ ὅπως κύκλος τις τῶν 
ἀνθρωπίνων περιτρέχει πραγμάτων: νῦν μὲν τῶν, νῦν δὲ τῶν ἀνθούντων καὶ 
ἀπανθούντων, καὶ οὔτε τοῦ εὖ πράττειν ἑστῶτος ἡμῖν, οὔτε τοῦ δυστυχεῖν, ὃ δὴ 


λέγουσιν, ἀλλὰ τάχιστα μετακινουμένου καὶ μεταπίπτοντος, ὡς αὔραις εἶναι 

μᾶλλον πιστεύειν καὶ γράμμασι τοῖς καθ΄ ὕδατος ἢ ἀνθρώπων εὐημηρίᾳ, id est : 
Vides quae sit conditio rerum nostrarum, utque rota quaedam negotiorum 
humanorum cursu circumagatur, nunc his nuncillis florentibus ac marcentibus, dum 
neque prosperitas neque adversitas, ut aiunt, nobis constat, sed quam ocyssime in 
diversum mutatur ac transilit, ut auris ac literis aquae inscriptis fidere liceat citius 
quam humanae felicitati. His verbis pulchre depingit Euripum humanae conditionis. 
Invenitur et Τύχη εὔριπος, id est Fortuna volubilis. Nihil enim hac instabilius et 


εὔριπος διάνοια, quod cogitatio nunc huc nuncilluc feratur. 


863. I,1X, 63. Endymionis somnum dormis 


Evôvuviwvos ὕπνον καθεύδεις, id est Endymnionis somnum dormis. In eos 
quadrabit, qui sese immodico somno saginant aut qui diuturno in otio versantur nec 
ullis se negotiis exercent, sed mollem feriatamque agunt vitam. Natum a fabula 
notissima Endymnionis ; is erat puer adprime formosus ac Lunae adamatus. (πὶ 
quidem illa a patre Jove precibus impetravit, ut quicquid optasset, id ferret. Optavit 
Endymnion, ut perpetuum dormiret somnum ἀθάνατος καὶ ἀγήρος μένων, id est 
immortalis perseverans et expers senii. Usus est hoc adagio Aristoteles decimo 
Moralium libro colligens neque otium convenire diis neque rursus nullam aliam 
actionem illis dignam videri praeter contemplationem. Porro cum constet inter 
omnes illos vivere, consentaneum est eosdem et agere quippiam. Neque enim, inquit, 
oportet eos Endymionis, ut aiunt, dormire somnum. Cicero libro De finibus quinto 
disserens id maxime nobis insitum a natura, ut agamus aliquid, Itaque, inquit, ne si 
jucundissimis quidem nos somniis usuros putemus, Endymionis somnum nobis 
nolimus dari idque, si accidat, mortis instar putemus. Idem Tuscularum 
quaestionum libro primo : Quanquam qui leviorem faciunt, somni simillimam volunt 
esse. Quasi vero quisquam ita nonaginta annos velit vivere, ut, cum sexaginta 


confecerit, reliquos dormiat. Ne sues quidem id velint, non modo ipse. Endymnion 

vero, si fabulas audire volumus, nescio quando in Latmio obdormivit, qui est mons 


Cariae, nondum, opinor, est experrectus. 
864. I, IX, 64. Ultra Epimenidem dormis 


Ὑπὲρ τὸν Ἐπιμενίδην κεκοίμησαι, id est Ultra Epimenidis somnum 
dormistis. In eos dicitur, qui perpetuum agunt otium. Historia de Epimenide, 
Cretensi theologo, extat in Noctibus Gellianis, extat et apud Diogenem Laertium. Is 
ambulando fessus in specum quendam subierat, illic obdormivit nec experrectus est 
a somno ante exactos annos XLVII. Meminit hujus Plinius lib. VIT cap. LIT his verbis : 
Magna quidem fabulositate, quam equidem et in Gnosio Epimenide simili modo 
accipio. Puerum aestu et itinere fessum in specu septem et quinquaginta dormisse 
annis rerum faciem mutationemque mirantem velut postero experrectum die. Hinc 
pari numero dierum senio ingruente, ut tamen in septimum et quinquagesimum 
atque centesimum vitae duraret annum. Lucianus in Timone : Ὑπὲρ τὸν Ἐπιμενίδην 
γὰρ κεκοίμησαι, id est Nam ipsum etiam Epimenidem somno vicisti. Si quid habet 
veri Pythagorae μετεμψύχωσις, consentaneum est hujus Epimenidis theologi 
animam in sophisticos istos theologos demigrasse, qui tantum inanium somniorum 
invexerunt in orbem, quam multis vix sufficiat somnus in ducentos continuatus 


annos. 
865. I, IX, 65. Matura satio saepe decipit, sera semper mala est 


Columella De re rustica scribit in hunc modum : Sed cum omnia in agricultura 
strennue facienda sunt, tum maxime sementis. Vetus est agricolarum proverbium 
maturam sationem saepe decipere solere, seram nunquam, quin mala sint. Hactenus 
Columella. Admonet adagium in omni negotio maturandam esse neque paulo satius 
esse, occupare tempus legitimum quam serius aggredi. Veluti si quis admoneat, ut 
puer tenera adhuc aetate praeceptoribus commitatur erudiendus. Consultius enim 


antevertere quam provectioribus annis tum demum incipere. 

866. I, IX, 66. Fames Melia 


Λιμὸς MnAuaioc, id est Fames Meliaea. De fame extrema deque rebus 
difficillimis. Est enim Melus oppidum Thessaliae, quod Nicias, Atheniensium dux, 
obsedit expugnavitque non tam machinis bellicis quam fame. Haec ferme Suidas. 
Idem effert hoc pacto Λιμὸς Μηλιῶ, id est Fame Melia. Meminit hujus historiae 
Thucydides in quinto. Proverbium est apud Aristophanem in Avibus : 

Τοὺς δ’ αὖ θεοὺς ἀπολεῖτε λιμῷ MnAiw, id est 


Iterum deos fame enecatis Melia. 
867. I,1X, 67. Saguntia fames 


Saguntia fames consimili ratione in proverbium venit. Historiae meminerunt 
T. Livius, Valerius Maximus et M. Tullius in Philippicis. Est autem Saguntum 
Hispaniarum opppidum juxta flumen Hiberum societate foedereque conjunctum 
cum Romanis. Id longa Poenorum obsidione fameque eo redactum est, ut cives 
extructo in foro igni quicquid erat pretiosarum rerum in eum conjicerent ac postremo 
seque suosque liberos eodem praecipitarent, ne venirent in hostium manus. 
Ausonius : 

Jam, jam peresam, jam Saguntina fame 

Lucaniacum liberet. 

Graeci vehementem et intolerandam famem, quaeque λειποθυμίαν inducat, 
βούλιμον appellant et βουλιμιᾶν dicuntur, qui animo deficiunt praesertim ob 
inediam. Aristoteles sectionis VIII, problemate IV, quaerit, quur in frigore et hybernis 
mensibus homines magis βουλιμιῶσιν, nam hoc verbo utitur ; et quam Aristoteles 
vocat βουλιμίαν Theodorus vertit famem caninam. Mos erat olim apud Graecos 
famem virgis ex aedibus ejicere dicentes : Ἔξω βούλιμον, ἔσω πλοῦτον καὶ ὑγίειαν, 


id est Foras famem, intro divitias et sanitatem. 

868. I, ΙΧ, 68. Famis campus 


Λιμοῦ πεδίον, id est Famis campus. In civitates dicitur ingenti fame pressas. 
Est autem locus quispiam hoc nomine. Addunt, cum aliquando illic summa fame 
laboraretur, apud Athenienses oraculum admonuisse, ut famem loco designato certis 
piaculis placarent. ΠῚ designarunt campum, qui est post aerarium. Atque hinc eum 


locum famis campum appellant. 


869. I,1X, 69. Elephantum ex musca facis 


Ἐλέφας ἐκ μυίας ποιεῖς, id est Elephantum ex musca facis, id est res exiguas 
verbis attolis atque amplificas. Lucianus in Muscae encomio : Πολλὰ δ΄ ἔτι ἔχων 
εἰπεῖν καταπαύσω τὸν λόγον, μὴ καὶ δόξω κατὰ τὴν παροιμίαν ἐλέφαντα ἐκ 
μυίας ποιεῖν, id est Multa adhuc commemorare possem, sed finem dicendi faciam, 
ne videar et ipse juxta tritum proverbium ex musca elephantum facere. Sumptum 
videri potest ex Homero, qui inter praelia deorum et heroum muscae improbitatem 
describit cum hac invictum et acrem bellatorem conferens Menelaum Iliados P. Quin 
et divus Augustinus libro contra Manichaeos De duabus animabus non dubitat 


muscam conferre ac praeferre soli velut animal inanimi. 


870. I, IX, 70. Elephantus non capit murem 


Ἐλέφας μῦν οὐχ ἁλίσκει, id est Elephantus non capit murem. Generosus et 
excelsus animus negligit praedas viles ac lucella minuta. Vir egregie doctus non 
insectatur minutulos istos litteratorum simios. Homo praepotens non offenditur 
injuriolis tenuium. Id adagionis hac tempestate nimis ridicule usurpatur a 
philosophastris istis ac theologastris, si quando Latinae Graecaque linguae inscitia 
foedissime labuntur, quod fere nusquam non faciunt. Aquila, inquiunt, non capit 
muscas, quasi vero isti sint aquilae, cum sophisticas illas nenias deblaterant aut quasi 


linguarum cognitio non vel maxima pars sit eruditionis. 

871. I,1X, 71. Aquila thripas aspiciens 


Ἀετὸς θρίπας ὁρῶν, id est Aquila thripas aspiciens. De magnis, qui pusilla 
negligunt. Est Θρίῳψ avicula quaepiam minutissima, quam aquila, cum videat, ut est 
oculatissima, haud tamen dignatur persequi, utpote praedam unguibus suis parum 
dignam. Ad hunc quidem modum invenio in commentariis Graecorum, verum haud 


scio an mendose. Nam thripas reperio vermiculi genus esse. 


872. I, IX, 72. De pilo pendet. De filo pendet 


Ἐκ τριχὸς κρέμαται, id est De pilo pendet. De re vehementer periculosa. 
Videtur natum ab historia illa Dionysii tyranni propter gladium de pilo in caput 
impendentem. Ad quod allusit Persius satyra tertia : 

Et magis auratis pendens laquearibus ensis 

Purpureas subter cervices terruit. 

Citatur hic versiculus apud Macrobium libro Saturnalium I ex Ennianorum 
Annalium libro ΠῚ: 
Hac noctu filo pendebit Hetruria tota, 
id est versabitur in summo dicrimine. Hoc dicto non est aliud hodie vulgo tritius. 
Synesius in epistola quadam : Ἀπὸ λεπτοῦ, φασί, μίτου τὸ ζῆν ἠρτῆσθαι, id est 
Aïunt vitam de tenui pendere filo. Eodem pertinet dictum illud Laconicum, cujus 
meminit Plutarchus in Apophtegmatis Laconicis. Nam cum quispiam Lampen 
Aeginitam efferret tanquam longe ditissimum, propterea quod multa possideret 
navigia, Lacon quidam Οὐ προσέχω, ἔφη, τῇ εὐδαιμονίᾳ ἐκ σχοινίων ἠρτημένῃ͵ id 
est Nihil, inquit, moror felicitatem de funiculis pendentem, nimirum innuens 


nauticas opes incertas esse ac fortunae ludibriis obnoxias. 

873. I,1X, 73. Nil intra est oleam, nil extra est in nuce duri 


Est versus proverbialis apud Horatium in Epistolis, dicendus in eos, qui ad 
insaniam usque impudentes non verentur et confessa negare et manifesto falsa pro 
certis affirmare, denique quidvis dicere, ne victi in disputando videantur. Qualem 
Plato inducit sophistam Euthydemum, qui canem aiebat suum patrem esse et 
eundem patrem omnium et omnes omnia scire atque id genus portenta pertinaciter, 
ne coarguetur, asseverebat. Carmen Horatianum est hujusmodi : 

Nil intra est oleam, nil extra est in nuce duri. 

Nimirum inter sanos convenit et nucem corticem habere durum et baccam oleae, 
lapillum intus durum. Proinde ludit operam quisquis cum id genus hominibus 
disceptat, qui dicunt lucem tenebras et tenebras lucem, ut ait vates 116 divinus. 
Simile est, quod adfert Galenus De virtute simplicium remediorum libro secundo, 
quosdam Anaxagoram auctorem citasse, qui pronuntiasset, nivem non esse albam. 
Verba Galeni sic habent : Καί τινες ἐξ αὐτῶν καὶ τὸν Ἀναξαγόραν ἐπικαλοῦνται 
μάρτυρα περὶ χιόνος ἀποφηνάμενον, ὡς οὐκ εἴη λευκή, id est Atque istorum 
nonnuli etiam Anaxagoram testem adducunt, qui de nive pronuntiarit, quod non sit 


alba. 
874. I, IX, 74. Jupiter orbus 


Ζεὺς ἄγονος, id est, Jupiter orbus, ubi quis palam falsa assuerat. Constat enim 
Jovi quam plurimos esse liberos, utpote deo longe mulierosissimo salacissimoque, 
qui non una tantum corporis parte gignat, sed e femore Bacchum, e cerebro Palladem 


produxerit. 
875. I,1X, 75. In mari aquam quaeris 


Ἐν θαλάσσῃ ζητεῖς ὕδωρ, id est in mari quaeris aquam. Ibi quaeris perinde 


quasi difficile inventu, ubi nihil aliud occurrat, veluti si quis in moribus scelestissimi 

hominis unum aut alterum admissum vestiget, cum tota vita sit contaminata aut si 
quis in scriptoribus indoctis pauca captet, quae reprehendat, cum nihil occurrat non 
reprehendendum. Martialis, si memini, per mare, inquit, quaeris aquam. Item 
Propertius Elegiarum libro primo : 

Nunc tu 


Insanus medio flumine quaeris aquam. 
876. I, IX, 76. Fluvius cum mari certas 


Ποταμὸς θαλάττῃ ἐρίζεις, id est Fluvius cum mari certas, ubi minimi cum 
maximis certamen suscipiunt. Est autem locus quispiam, ut auctor est Suidas, in 
Leontide, cui nomen Ilotapoi, id est Fluvii. Hujus incolae Ποτάμιοι quasi fluviales 
dicuntur. Hi notati sunt, quod quamplurimos in suam civitatem adscriberent, quos 
ea non satis commode caperet. Atque hinc proverbii jocus, quod, cum fluvius esset, 
id est locus non admodum amplus, mare videretur aemulari, cum omnes 


undecumque in sese reciperet. 
877. I,1X, 77. Balbus balbum rectius intellegit 


Balbus balbum rectius intellegit, id est barbarus barbari orationem. Ita enim 
natura comparatum est, ut qui balbutit, hoc est parum expedite loquitur, melius 
intellegat sermonem illius, quis et ipse consimili modo balbutiat, quam qui integre et 
articulate loquatur. Concinne dicetur in eos, quibus indoctis indocta magis et nota 
sunt et placent. Divus Hieronymus hoc adagio monachi cujusdam stultitiam tangit, 
haud scio festiviusne an acrius. Et idcirco, inquit, se eruditum putat, quia Jovinianum 
solus intelligit. Est quippe proverbium balbum melius balbi verba cognoscere. Haec 
ille. Porro Joviniani stilum ut portentuosum et vehementer obscurum idem 


Hieronymus mitis salibus deridet in praefatione librorum, quibus coarguit errores. 

878. I,1X, 78. Herbam dare 


Herbam dare pro eo, quod est victorem agnoscere ac se victum fateri, passim 
obvium est apud doctos. Inde sumptum, quod, ut est auctor Festus Pompeius, id erat 
pastoralis vitae indicium, propterea quod antiquitus cursu aut alio quopiam 
certamine superati herbam ex eodem statim loco decerptam adversario porrigebant, 
victoriae agnitae symbolum. Plinius lib. XXII, cap. IV, loquens de corona obsidionali 
graminea : Dabatur, inquit, viridi e gramine decerpto inde, ubi obsessos servasset 
aliquis. Namque summum apud antiquos signum victoriae erat herbam porrigere 
victos, hoc est terra et altrice humo et humatione etiam cedere. Quem morem, inquit, 
etiam nunc durare apud Germanos scio. Idem lib. VIII, cap. V de elephante : Mirus 
namque pudor est victusque vocem fugit victoris, terram ac verbenas porrigit. 


Festivus autem erit adagium, si ad litterarium victoriam transferatur. 


879. I, IX, 79. Dare manus 


Simili figura dixit Horatius dare manus pro eo, quod est se victum agnoscere. 
Nam qui se victori dedunt, ne interimantur, ultro manus ad vincula offerunt. 
Horatius in Epodis : 

Jamjam efficaci do manus scientiae. 
M. Tullius in sermone De amicitia : Ad extremum det manus vincique se patiatur. Id 
si ad animi res deflectatur, redditur venustius. Est autem hominum genus, qui 
nunquam agnoscunt se victos in disputando, etiam cum maxime sint dejecti. Quales 
depingit Galenus libro Περὶ φυσικῶν δυνάμεων secundo: Ἀλλ΄ ὅταν τις 
ἀναισχυντῇ περιπλέκων τε καὶ μήπω καταπεπτωκέναι συγχωρῶν ὅμοιός ἐστι 
τοῖς ἰδιώταις τῶν παλαιστῶν, OÙ καταβληθέντες ὑπο τῶν παλαιστρικῶν καὶ κατὰ 
τῆς γῆς ὕπτιοι κείμενοι τοσοῦτον δέουσι τὸ πτῶμα γνωρίζειν ὥστε καὶ κρατοῦσι 
τῶν αὐχένων αὐτοὺς τοὺς καταβάλλοντας οὐκ ἐῶντες ἀπαλλάττεσθαι κἀν 


τούτῳ νικᾶν ὑπολαμβάνουσι, id est Verum ubi quis redargutus est, nihilo secius 

complectitur tamen nec agnoscens se concidisse similis est vulgaribus istis 
palaestritis, qui dejecti a luctatoribus et humi jacentes supini, tantum abest, ut 
lapsum agnoscant, ut etiam cervices eorum, a quibus dejecti sunt, teneant non 


sinentes illos avelli ac vel ita se vicisse arbitrantur. 


880. I, IX, 80. Ut canis e Nilo 


Qui leviter ac velut obiter artem quampiam aut auctorem degustant, hi ceu 
canis e Nilo degustare dicentur. Id adagii natum est ex apophtegmate quodam, cujus 
meminit Macrobius Saturnalium libro secundo. Id est hujusmodi: Post fugam 
Mutinensem quaerentibus quid ageret Antonius, quidam familiaris ejus respondit : 
quod canis in Aegypto : bibit et fugit. Nam in illis regionibus constat canes raptu 
crocodilorum exterritos bibere et fugere. Solinus ait eos non nisi currentes lambitare, 


ne deprehendantur. 


881. I,1X, 81. Hastam abjicere 


Hastam abjicere dixit M. Tullius in oratione pro Murena pro eo, quod est 
causae diffidere et contentionem relinquere. Translatum a militia. Desperat enim 
quisquis arma in bello abjicit et aut fugam spectat aut mortem expectat. Graeci 
simplici vocabulo διψάσπιδας vocant timidos et in bello fugitivos, nimirum ab clypei 
jactu. Id cognominis Demosthenes in praelio quodam emeruit, tam ignavus in bello 
quam in contionibus invictus. Cleonymus apud Aristophanem in Fucis 
ἀσπιδαποβλής appellatur. Plato libro De legibus duodecimo declarat ῥιψάσπιδος 


nomen multo probrosissimum esse. 


882. I, IX, 82. Harena cedere 


Confine est his harena cedere pro desistere a certamine et victoriam ultro 
concedere. Translatum a pugna gladiatoria. Sic et Horatius : 


Jam Scythae laxo meditantur arcu 

Cedere campis. 


883. I,1X, 83. In harenam descendere 


In harenam descendere pro eo, quod est certamen inire. Α gladiatoria item 
harena translatum, de qua Flaccus : 

Ne populum extrema toties exoret harena. 
Quae si ad rem animi transferantur, metaphoram habebunt proverbialem. In 
exemplis referendis, quoniam passim obvia sunt, non arbitratus sum vel 
immorandum mihi vel remorandum lectorem. Meam harenam dixit Plinius in 
Epistolis pro mea functione. Ita enim scribit Fabato : Itaque Beticio Prisco quantum 


plurimum potuero, praestabo, praesertim in harena mea, hoc est apud centumwviros. 


884. I, IX, 84. Austrum perculi 


Austrum perculi, id est operam lusi, est apud Plautum in Epidico. Quo 
quidem adagio non gravatus est uti Paulus in epistolis suis. Aer enim verberantis 
ictum cedens eludit. Sumptum videri potest vel ab his, qui exercentur ad artem 
gladiatoriam ensem per aera ventilantes. Vel ab historia, cujus meminit A. Gellius de 


gente quadam, quae cum hoc vento bellum gessit. 


885. I, IX, 85. De facie nosse 


De facie nosse est leviter cognitum habere, quasi quem semel atque iterum 
videris, duntaxat non quicum sis familiariter versatus. Id si transferatur ad res animi, 
fiet venustius. M. Tullius In Pisonem : Habet hoc ipsa virtus, quam tu ne de facie 


quidem nosti, id est ne tenuiter quidem. 

886. I,1X, 86. Ne umbram quidem ejus novit 


Simillimum est huic illud, quod usurpat M. Tullius in Epistolis ad Atticum 
libro VIT: O hominem amentem et miserum, qui ne umbram quidem τοῦ καλοῦ 
viderit. Plutarchus Περὶ πολυφιλίας Menandrum citat, qui beatum dixerit eum, qui 
vel σκιὰν φίλου, id est amici umbram habeat. Et apud Athenaeum parasitus 
quispiam panes rancidos et atros in convivium illatos ἄρτων σκιάς appellavit quasi 
manes panium, non panes. Quanquam adagium magis videtur ductum ab antiqua 
pictura, quae rem duntaxat umbris ruditer repraesentabat. Et nota est specus 


Platonica, in qua qui desident, rerum umbris oblectantur. 


887. I, 1x, 87. Nomine tantum notus 


Huic simillimum est illud Horatianum in Sermonibus : 

Accurit quidam notus mihi nomine tantum 
Nam hoc quoque proverbio vulgus tenuem quandam ac vulgarem notitiam 
significat. Atque id etiam plus habebit veneris, si ad res animi traducatur, ut si quis 


dicat philosophiam alicui vix etiam nomine cognitam. 


888. I, IX, 88. Prima facie. Prima fronte 


Sapiunt haec quoque proverbium, maxime cum ad res incorporeas referuntur, 
Prima facie, prima fronte, pro eo quod est primo obtutu et priusquam pressius ac 
diligentius consideres. Fallit enim plerunque primus ille aspectus neque raro caligant 
oculi pudore quodam. Deinde iterum atque iterum contemplati perspicimus 
quaedam, quae nos antea fefellerant et primum illud oculorum judicium quasi 
recantamus. Hujus adagii frequens est usus apud scriptores Latinos, nominatim 
apud Quintilianum libro XII. Papinianus libro XII, titulo De condictione sine causa : 
Cessare condictio prima facie videtur. Item libro XVI, titulo Ad senatusconsultum : 


Cum prima facie quidem alienam, re vera autem suam obligationem suscipiat et aliis 

item aliquot locis. Celsus libro XXII, titulo De probationibus, capite Quingenta : 


prima fronte aequius videtur, ut petitor probet, quod intendit etc. 


889. I,1X, 89. Intus et in cute 


Intus et in cute notus est modis omnibus cognitus, perinde quasi dicas foris 
atque intus notus. Persius : 

Ad populum phaleras, ego te intus et in cute novi. 
Id est aliis fucum facito, mihi plane notus es neque potes imposturarum facere. Et 
summam cutem primam illam rei quasi frontem ac speciem vocamus. Ausonius in 
praefatione in periocha Homeri : Haec ejus species apparet summam cutem primi 
operis intuenti. Et Horatius : 


Introrsum turpis speciosus pelle decora. 


890. I, IX, 90. Domestice notus 


Simili figura dixit Lucianus in Pseudologista : Ἀνδρὶ ἐλευθέρῳ καὶ οἴκοθέν 
σε ἀκριβῶς εἰδότι, id est Viro libero et qui te ex domestico convictu cognitum 
habeat. Id erit venustius, si ad res animi traducatur, ut si quis dicat artem rhetoricam 
οἴκοθεν alicui notam. Ejusdem generis est Plinianum illud in epistola ad Attium 
Clementem : Hunc ego in Syria, cum adolescentulus militarem, penitus et domi 


inspexi. 


891. I, 1x, 91. A limine salutare 


Huic pene diversum est A limine salutare. Plurimum venustatis obtinebit et 
hoc, si ad res incorporeas deflectatur. Veluti si quis dicatur theologiam a limine 
duntaxat salutasse, qui videlicet neque valde diuturnam neque praecipuam operam 
impenderit, sed rudimenta modo degustarit. Seneca epistola quadragesimanona : 
Nec ego nego prospicienda ista, sed prospicienda tantum et a limine salutanda. Agit 


de dialecticorum argutiis, quas abunde satis existimat leviter attigisse. Translatum a 

vulgaribus istis amicis, qui non admittuntur in penetralia, sed procul atque a limine 


salutant ac deinde discedunt. 


892. I, IX, 92. Primoribus labiis degustare 


Primoribus labiis degustare est breviter quippiam attingere. Ductum ab 115, qui 
cibum aut potum tenuiter degustant nihil inde in stomachum transmittentes. Cicero 
Pro Coelio : Equidem multos et vidi in hac civitate et audivi, non modo qui 
primoribus labiis degustassent genus hoc vitae. Idem De natura deorum libro II : Is 
cum dixit fore sempiternum hunc censes primis, ut dicitur, labiis degustasse 
physiologiam, id est naturae rationes. Quintilianus libro XII : Sed hoc transeo, de quo 
neminem, qui litteras vel primis, ut aïunt, labiis degustarit, dubitaturum puto. 
Procopius sophista in epistola quadam : Πάλιν δὲ ταύτην ἐμεμφόμην, εἰ τοσούτου 
γεύσασα πράγματος ἄκρῳ δακτύλῳ, φασίν, εἶτα τὴν ἡδονὴν ἀφαιρήσεται, id est 
Rursum in hanc stomachabar, si cum tantam rem summo, ut aïunt, digito 
degustandam praebuisset, deinde voluptate spoliaret. Quibus in verbis illud nove 
dictum, quod digito gustum tribuit, nisi hoc sensit, qui leviter degustant, eos rem 


degustandam summo digito admovere linguae. 


893. I,1X, 93. Summis labiis 


Summis labiis Graeci paulo diversius usurpant, nempe cum quis verbis 
duntaxat simulat quippiam, non autem ex animo facit. Lucianus in Apologia : Kai 
ar ἄκρου χείλους φιλοσοφῶν, id est Ac summis labiis philosophum agens. Item in 
Dialogis amatoriis : Ἐπ' ἄκρου τοῦ χείλους τοὺς ὅρκους ἔχουσι, id est Summis in 
labiis jusjurandum habentibus. De amatoribus loquitur, qui venereum jurant 
jusjurandum non ex animo. Seneca lib. I, cap X : Non ἃ summis labris ista venerunt, 
habent haec voces fundamentum. Ad eundeum modum divus Hieronymus in 
epistola ad Rusticum monachum Ut non levi, inquit, citatoque sermone et, ut ita 


loquar, summis labiis hospites invitemus. Hic aulicis et civilibus quibusdam mos est 

polliceri omnia, sed verbis illis solennibus, quibus nemo vel tantulum commovetur, 


nisi egregie stultus. 


894. I,1X, 94. Extremis digitis attingere 


Huic germanum est extremis attingere digitis, pro eo, quod est leviter 
attingere, quod ita demum adagium videbitur, si metaphora accesserit. M. Tullius in 
eo loco, quem modo citavi: Equidem multos et vidi in hac civitate et audivi, non 
modo qui primoribus labiis gustassent genus hoc viae et extremis, ut dicitur, digitis 
attigissent, sed qui totam adolescentiam voluptatibus dedissent, emersisse aliquando 
et se ad frugem bonam, ut dicitur, recepisse. Graeci sic efferunt : Ἄκρῳ ἅψασθαι τῷ 
δακτύλῳ, id est Summo contingere digito. Ita Basilius in epistolis : Οἶδα καὶ αὐτός, 
εἰ ἄκρῳ δακτύλῳ τοῦ YAUKUTATOU μέλιτος τῆς παρ΄ ὑμῖν ἐκκλησίας 
ἀπελαυσάμεθα πέρυσιν, id est Novi et ipse, tametsi summo digito mel dulcissimum 
vestratis ecclesiae gustavimus anno superiore. Translatum videri potest a 
luctantibus. Nam Graeci vocant ἄκροχειρίζεσθαι colluctari cum quopiam citra 
reliqui corporis congressum, sed summis duntaxat digitis. Lucianus in Demonactis 
vita: Οὐδὲ κατὰ τὴν παροιμίαν ἄκρῳ τῷ δακτύλῳ ἀψάμενος, id est Neque 
summis, ut aiunt, digitis attigerat. Euripides hyperbolen citra metaphoram usurpavit 
in Iphigenia Aulidensi : 

Οὐχ ἅψεται σῆς θυγατρὸς Ἀγαμέμνων ἄναξ, 

Οὐδ’ εἰς ἄκραν χεῖρα, id est 

Haud filiam continget Agamemnon tuam 


Non vel manu primore. 


895. I,1X, 95. Dimidium plus toto 


Πλέον ἥμισυ παντός, id est Dimidium plus toto, aenigma proverbiale, quo 
commendatur aurea mediocritas. Refertur et exponitur a Platone libro De legibus ΠῚ: 


Ἄρα οὐκ ἀγνοήσαντες τὸν Ἡσίοδον ὀρθότατα λέγοντα ὡς ἥμισυ τοῦ παντὸς 

πολλάκις ἐστὶ πλέον ; ὁπόταν ἢ TO μὲν ὅλον λαμβάνειν ζημιῶδες, τὸ δὲ ἤμισυ 
μέτριον, τότε τὸ μέτριον τοῦ ἀμέτρου πλέον ἡγήσατο, ἄμεινον ὃν χείρονος, id est 
Nonne quod ignoraverint Hesiodum rectissime dicentem dimidium saepenumero 
plus esse quam totum ? videlicet cum totum accipere noxium fuerit, dimidium autem 
moderatum, ibi moderatum immoderato plus esse duxit, utpote quod sit deteriore 
melius. Ad eundeum modum enarrant Hesiodi interpretes, nimirum in toto 
significatam esse τὴν πλεονεξίαν, in dimidio τὴν ἰσότητα. Siquidem qui dimidio 
contentus est, is in medio consistit, contra quisquis ad totum usque progreditur, is 
mediocritatem praetergressus ad extremum perveniat oportet. Meminit ejusdem 
adagii et libro De republica V. Rursus libro De legibus VI, declarans in civitate 
praecipuum esse, ut eximiis viris committantur magistratus : Ἀρχὴ γὰρ λέγεται μὲν 
ἥμισυ παντὸς ἐν ταῖς παροιμίαις ἔργου, καὶ TO TE καλῶς ἄρξασθαι πάντες 
ἐγκωμιάζομεν ἑκάστοτε: τὸ δ΄ ἐστί γε, ὡς ἐμοὶ φαίνεται, πλέον ἢ τὸ ἥμισυ, id est 
Principium enim totius negotii dimidium dicitur in proverbiis ac bene coepisse ab 
omnibus ubique laudi datur ; caeterum hoc mihi sane plusquam dimidium videtur. 
Plato alludit ad vocis amphibologiam, nam ἀρχή Graecis et principium rei et 
magistratum sonat. Pittacus apud Laertium, ubi se sponte abdicasset magistratu, agri 
5101 a Mytilenaeis relicti dimidium resecuit, auctore Sosicrate, dicens dimidium 
praestabilius esse toto. Idem pecuniam a Croeso missam recusavit respondens sibi 
dimidio plus esse quam vellet. Carmen extat apud Hesiodum libro primo operis, cui 
titulus Ἔργα καὶ ἡμέραι. Scribit enim ad fratrem Persam in hunc modum : 

Ἤδη μὲν γὰρ κλῆρον ἐδασσάμεθ’, ἄλλά TE πολλὰ 

Ἁρπάζων ἐφόρεις μέγα κυδαίνων βασιλῆας 

Δωροφάγουυς, οἱ τήνδε δίκην ἐθέλουσι δικάσαι, 

Νήπιοι, οὐδ’ ἴσασιν ὅσῳ πλέον ἥμισυ παντός, 

Οὐδ’ ὄσον ἐν μαλάχῃ τε καὶ ἀσφοδέλῳ μέγ’ ὄνειαρ. 
Quos versus utcumque vertimus ad hunc modum : 


Jamque patris nobis erat herciscunda facultas, 


762 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


At tu ultra sortem rapiebas plurima reges 

Donivoros tibi concilians, qui solvere litem hanc 

Affectant. Verum stulti nescire videntur 

Dimidium quam sit toto praestantius et quam 

Magna sit utilitas malvae asphodelique virentis. 
Quid autem sit asphodelus, videtur olim parum inter eruditos constitisse. 
Quandoquidem Gellius libro XVIII hanc quaestionem in studiosorum conviviis 
propositam fuisse praedicat tanquam de re paucis cognita. Theodorus alicubi vertit 
albucum. Quod autem ad hujus adagii pertinet enarrationem, ex multis Luciani locis 
colligere licet asphodelum herbam esse plebeiam ac vilem atque hac victitare manes, 
apud quos nullus Iuxus, nulla sit ambitio. Quinetiam apud Theocritum idyllio 
septimo asphodelus inter rusticanas herbas commemoratur : 

Κνύζᾳ τ’ ἀσφοδέλῳ TE πολυγνάμπτῳ TE σελίνῳ. 
Proinde poeta regum ac locupletum immoderatos luxus taxat illorum fastibus 
popularium mediocritatem anteponens. Plutarchus item in Convivio septem 
sapientum locum hunc Hesiodium putat ad frugalitatis admonitionem esse 
referendum. Suidas ex eventu natam paroemiam existimat hujusmodi quandam 
adferens fabulam. Duo fratres erant, quorum alter moriens fratri testamento 
mandavit et fili, quem pupillum relinquebat, tutelam et facultatum illius 
procurationem. At is cum esset ejusmodi, cujusmodi vulgo sunt homines, nimirum 
ut plus apud eum valeret lucrum quam pietas, pueri res occupare conatur idque dum 
molitur etiam sua perdidit. Deinde postulanti, ut sui ratio haberetur, quo posset in 
locum meliorem restitui, responsum est ad hunc modum : 

Νήπιος οὐκ ἐνόησεν ὅσῳ πλέον ἥμισυ παντός, id est 

Dimidium quam sit toto praestantius istud, 

Haud novit stultus. 
Suidas citat ex Marino quodam : l'Évove δὲ ἡμῖν ἡ ἀρχὴ οὐκ ἀρχὴ μόνον, οὐδὲ κατὰ 


τὴν παροιμίαν ἥμισυ τοῦ παντός, αὐτὸ δὲ ὅλον τὸ πᾶν, id est Contigit autem nobis 


763 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


principium, non principium tantum neque juxta proverbium dimidium totius, sed 
ipsum totum universum. Regum ïigitur est dimidium totius, totum auferre 
tyrannicum. Itaque proverbium trifariam licebit usurpare: primum cum 
mediocritatem illam vere auream efferemus, citra quam nihil est in rebus humanis 
nec honestum nec jucundum nec laudatum. Hesiodum imitatus ait Pindarus : 

Ἕπεται δ' ἐν ἑκάστῳ 

Μέτρον: νοῆσαι δὲ καιρὸς ἄριστος, 
Id est Adest unicuique rei modus; ad eum cognoscendum optima oportunitas. 
Etenim pro loco quod alias nimium est, alias erit parum. Idem in Nemeis hymno 
ultimo : 

Κερδῶν δὲ χρὴ μέτρον θηρευέμεν: 

Ἀπροσίκτων δ΄ ἐρώτων ὀξύτεραι μανίαι. 
Id est In lucris autem oportet modum sectari ; nam immensarum rerum cupiditates 
vehementiores habent insanias. Altera utendi ratio fuerit, cum aequalitatem 
anteferemus, quam Pythagoras dixit amicitiae tum parentem tum altricem, contra 
inaequalitatem discordiarum bellorumque matrem, id quod eleganter extulit 
Euripides in Phoenissis : 

Κεῖνο κάλλιον, τέκνον, 

Ἰσότητα τιμᾶν, ἣ φίλους ἀεὶ φίλοις, 

Πόλεις τε πόλεσι ξυμμάχους τε ξυμμάχοις 

Συνδεῖ: τὸ γὰρ ἴσον νόμιμον ἀνθρώποις ἔφυ, 

Τῷ πλέονι δ’ αἰεὶ πολέμιον καθίσταται 

Τούὔύλασσον ἐχθρᾶς δ' ἡμέρας κατάρχεται. 

Καὶ γὰρ μέτρ΄ ἀνθρώποισι καὶ μέρη σταθμῶν 

Ἴσότης ἔταξε κἀριθμὸν διώρισε, 

Νυκτός τ’ ἀφεγγὲς βλέφαρον ἡλίου τε φῶς 

Ἴσον βαδίζειν τὸν ἐνιαύσιον κύκλον, 


Κοὐδέτερον αὐτοῖν φθόνον ἔχει νικώμενον. 

Εἰθ’ ἅλιος μὲν VUE τε δουλεύει βροτοῖς, id est 
Illud, nate, fuerit pulchrius 

Aequalitatem amplecti, amicos haec enim 

Glutinat amicis semper, urbes urbibus 

Sociosque sociis nectit ; etenim aequalitas 

Cum legibus respondet atque concinnit. 

At quod minus sit, cum hoc quod est plus, praelium 

Usque habet et hinc discordiarum exordia. 

Siquidem modos cunctorum et aequilibria 

Aequalitas mortalibus praescripsit et 

Praefiniit numeros et atrae noctis ac 

Lucis diurnae secuit haec discrimina, 

Ut annuum aequis vicibus exigant simul 

Orbem nec altera alteri unquam inviderit 

Superata, deinde noxque solque serviunt 

Mortalibus. Et reliqua. 
Tertia utendi ratio, si quando deterrebimus ab inferenda injuria suadebimusque 
satius esse juxta Platonis sententiam injuriam in sese admittere quam inferre alteri. 
Nam id sibi velle proverbium hoc demonstrat Plutarchus in commentario De 
audiendis poetis. Huc arbitror pertinere quod de Dario refert Plutarchus. Cum enim 
praefectos provinciarum ad sese accersitos percontatus esset, num gravia essent 
tributa atque illi respondissent esse mediocria, jussit de singulis dimidium pendi 
judicans esse satius dimidium accipere cum benevolentia provincialium quam totum 
cum odio suorum. Fortassis et hodie peccatur a nonnullis adversus hoc proverbium. 
Dum enim theologi quidam ac praesules nihil omnino volunt de suis dogmatibus ac 
jure concedere, veniunt in periculum ne perdant et illa, quae bono jure tenebant. Mea 
sententia non semper aspernandum illud comici Syri consilium : 


Potiusquam venias in periculum, 


765 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


Servesne an perdas totum, dimidium 


sive ut legunt alii dividuum. 


896. I, IX, 96. Serpentis oculus 


Ὄφεως ὄμμα, id est Serpentis oculus. De his dici consuevit, qui acribus et 
intentis intuerentur oculis. Ab animante sumpta metaphora. Sunt enim huic animanti 
oculi duriores ac perspicaces. Unde Flaccus : 

Cur in amicorum vitiis tam cernis acutum 


Quam aut aquila aut serpens Epidaurius ? 


897. I,1X, 97. Ne moveto lineam 


Μὴ κίνει γραμμήν, id est Ne move lineam. Pindaricorum hymnorum 
enarrator exponens eum locum : 

Οὕτω δ’ ἐδίδου Λίβυς ἁρμόζων κόρᾳ 

ΝΝυυμφίον ἄνδρα: ποτὶ γραμμᾷ μὲν αὐτὰν στᾶσε 
- loquitur autem de Antaeo, qui juvenibus desponsam filiam extrema statuerit linea, 
ut qui primus ad eam cursu pervenisset, is uxorem abduceret domum -- recenset 
hujusmodi proverbium: Μὴ κίνει γραμμήν, id est Ne moveris lineam. Idque 
translatum existimat a more veterum, qui metam ducta linea significabant, in qua 
praemium propositum erat, quod auferret victor. Ducebatur autem et altera linea pro 
carceribus, quemadmodum alibi diximus, unde cursus erat initium. Igitur utraque 
linea proverbii ministravit occasionem Ἀπὸ γραμμῆς, id est Ab ipso initio et Mn 
κίνει γραμμήν, id est Ne moveas metam. Significabat autem non esse mutandas 
leges neque praetereundos fines rerum praescriptos. Huc peculiarius pertinet 
Theocriticum illud ἐν Βωκολιάσταις : 

Kai τὸν ἀπὸ γραμμᾶς κινεῖ λίθον, id est 


Atque ἃ lineola lapidem movet. 

Alludit ad flumen Galateae saxum aliquod ab extrema ripa secum auferens. Est et 


sacra linea in tesserarum lusu, de qua dictum est alias. 


898. I, IX, 98. Eandem tundere incudem 


Eandem incudem assidue tundere est indefatigabili assiduitate in operis 
alicujus studio perseverare. Metaphora ducta ἃ fabris, crebris ictibus incudem 
ferientibus atque ita tandem aliquando ferri rigorem perpetuo labore vincentibus. 
Marcus Tullius libro De oratore secundo : Ego autem si quem nunc plane rudem 
institui ad dicendum velim, his potius tradam assiduis, uno opere eandem incudem 
die noctuque tundentibus. Conveniet in grammatistas ac litteratores, quibus sine fine 


eadem sunt inculcanda pueris, ut haereant aliquando. 


899. I, 1X, 99. Lacerat lacertum Largi mordax Memmius 


Lacerat lacertum Largi mordax Memmius 

Hunc versum Crassus orator usqueadeo vulgo jactatum ait, ut Tarracinae passim in 
omnibus parietibus inscriptus viseretur. Fabula, unde natum est adagium, sic habet. 
Memmius quidam Romanus cum ageret Tarracinae, mulierculam quandam 
deperirebat, sed non citra rivalem. Cum hoc igitur cum aliquando rixa incidisset, eo 
iracundiae provectus est Memmius, ut Largii -- nam id rivali nomen -- brachium 
mordicus arriperet. Ea res posteaquam in popularem abiit jocum, faceti quidam et 
φιλόγελοι senarium hunc in omnibus ejus urbis parietibus quinque literis notarunt 
depictis tribus LLL et duobus MM, videlicet ut advenis percunctandi ministrarent 
occasionem. Itaque cum M. Crassus Tarracinam aliquando venisset, admiratus 
novum litterarum aenigma senem quendam oppidanum percunctatus est, quidnam 
5101 vellent ejusmodi litterae. Atque is exposita fabula versiculum explicuit : 


Lacerat lacertum Largi mordax Memmius 

Hujus τοὶ mentionem fecit Marcus Tullius libro De oratore secundo. Tametsi L. 
Caesar, qui haec loquitur apud Ciceronem, existimat narrationem hanc totam in 


Memmium adversarium dedita opera confictam fuisse. 


900. I, IX, 100. Cicada vocalior 


Τέττιγος εὐφωνότερος, id est Cicada vocalior. Dicebatur in hominem 
impendio garrulum aut admodum musicum, propterea quod hoc insectum rore 
duntaxat vivens cantu potissimum delectetur. Et quosdam ita musicae deditos, ut 
neglecto cibo perituri fuerint inedia, in cicadas a diis mutatos, narrat apud Platonem 
Socrates in Phaedro. Et Theocritus in Daphnide : 

Τέττιγος ἐπεὶ τύγε φέρτερος ἄδεις 

Quippe canis melius quacumque cicada. 

Apud Diogenem Laertium refertur Timonis carmen in Platonis eloquentiam : 

Τῶν πάντων δ’ ἡγεῖτο πλατύστατος, ἀλλ’ ἀγορητὴς 

Ἡδυεπής, τέττιξιν ἰσογράφος, οἵ θ΄ Ἑκαδήμου 

Δένδρει ἐφεζόμενοι ὄπα λειριόεσσαν ἱεῖσι, id est 

Cunctos anteibat latissimus 1116, suavis 

Orator, cujus non cedunt scripta cicadis, 

Quae super arboribus resident, lucis in opacis, 

Ac mittunt vocem modulato gutture amoenam. 

Est autem allusio, quam Latinus interpres non potest reddere, in πλατύστατος, ad 
Platonem et in Ekadñuov ad illius Academiam. Allusum item ad carmen Homeri 
Iliados l de senibus, qui ὄπα λειριόεσσαν, id est Vocem floridam emittunt. Apud 
Atheneaeum libro sexto parasitus quispiam seipsum depingens λαλεῖν, inquit, 
τέττιξ, id est garrulitate cicada sum. Et apud eundem libro undecimo Theopompus 


Τέττιξ κελαδεῖ, id est Cicada stridet, quod tamen illic videtur boni ominis causa dici. 

901. I, x, 1. Ἀντιπελαργεῖν 


Ἀντιπελαργεῖν apud Graecos est mutuam officii vicem rependere maxime 
nutricandi fovendique eos, a quibus aliquando fueris enutritus aut institutus, ut si 
liberi parentes aetate fessos vicissim alant foveantque aut si discipulus praeceptorem 
invicem erudiat. A ciconiae natura sumptum, quae Graece pelargus dicitur. Ea inter 
aves una pietatis symbolum obtinet. Extat autem lex pietatis magistra, quae aedicit, 
ut liberi parentes alant aut vinciantur. Ad id respexisse videtur Homerus Iliados Δ, 
cum ait : 

Οὐδέ τοκεῦσι 

Θρέπτα φίλοις ἀπέδωκε, μινυνθάδιος δέ οἱ αἰών, id est 

Nec nutricandi officium genitoribus unquam 

Persolvit charis, breve at illi contingit aevum. 

Eodem allusit Euripides in Oreste : 
Καὶ μὴν τίνοι γ΄ ἂν τῇ τεθνηκυίᾳ τροφάς, id est 
Atqui rependet mortuae alturae vicem. 
Hanc itaque legem, quam plerique etiam mortales negligunt, sola ciconia inter omnia 
animantium genera exprimit. Siquidem reliqua tantisper amant agnoscuntque 
parentes, dum egent illorum ad nutricationem opera, una ciconia parentes senecta 
defectos vicissim alit et volandi impotentes humeris gestat. Quorum posterius 
laudatur in Aenea, cui inde Pii cognomen, alterum miris laudibus fertur in puella, 
quae matrem captivam complureis dies suis uberibus aluit. Hanc ob causam, ut 
auctor est Suidas, antiquitus in regum summo sceptro ciconiae figura ponebatur, in 
imo hippopotamus, ut ipso gestamine admonerentur pietatem plurimi facere 
oportere, violentiam cohibere. Nam hippopotamus animal efferum est ac violentum 
atque adeo impium, quippe quod interfecto patre matrem init teste Plutarcho in 
commentario, cui titulus Utra animantia sint prudentiora, terrestria an aquatilia. 


Laborant infamia impietatis et viperae, quod perfracta matris alvo nascantur. Item 

scorpiones et aranei, qui post incubatus officium a suis foetibus interimuntur. Testis 
Aristoteles libro De natura animalium V. De ciconiarum pietate Plinius libro X, capite 
XXIIT testatur his verbis : Ciconiae nidos eosdem repetunt. Genitricum senectam 
invicem educant. Quin et divus Basilius ciconiarum nobis pietatis erga parentes 
exemplum proponit. Eodem allusit Crates Cynicus scribens Hipparchiae uxori de 
filio nato, cum pollicetur sibi curae futurum, ut illum matri ciconiam pro cane 
remittat in senecta. Canes enim vocantur Cynicae sectae philosophi. Significat igitur 
puerum fore pium, qui parentem jam decrepitam mutuo foveat. De ciconiarum 
pietate meminit et Aristophanes in Avibus : 

Ἀλλ’ ἔστιν ἡμῖν τοῖσιν ὄρνισιν νόμος 

Παλαιὸς ἐν τοῖς τῶν πελαργῶν κύρβεσιν' 

Ἐπὴν ὁ πατὴρ ὁ πελαργὸς ἐκπετησίμους 

Πάντας ποιήσῃ τοὺς πελαργιδεῖς τρέφων, 

Δεῖ τοὺς νεοττοὺς τὸν πατέρα πάλιν τρέφειν, id est 

Nobis quidem avibus pervetusta lex viget 

Ciconiarum inscripta tabulis, ut simul 

Ciconia parens educaverit suos 

Ciconiadas et jam volucres evaserint, 

Pulli vicissim nutriant patrem suum. 
Utitur eodem Plato in Alcibiade primo. Sed nemo profecto venustius, nemo felicius 
quam Angelus Politianus in quodam epigrammate : 

Κούὔτι γε θαῦμα 

Εἴγε νέοι τὴν γραῦν ἀντιπελαργέομεν, id est 
Si nos Latini olim Graecorum literis educati, nunc Graeciam velut anum atque 
effoetam vicissim suas doceamus litteras. Porro hujusmodi officium, quod liberi 
vicissim in parentes collocant, Graeci unico verbo dicunt γηροβοσκεῖν, seu 
γηροτροφεῖν, et γηροκομεῖν. Extat in hanc sententiam hujusmodi senarius : 


Ἱκανῶς βιώσεις γηροβοσικῶν τοὺς γονεῖς, id est 

Vivax eris senes parentes confovens. 


902. I, x, 2. Uno tenore 


Tenorem rei progressum vocant. Unde quae sui similia sunt sibique veluti 
perpetua quadam succedunt serie, horum eundem esse tenorem dicimus. M. Tullius 
libro De oratore perfecto : Isque uno tenore, ut aiunt, in dicendo fluit. Loquitur de 
aequabilitate dictionis, nulla varietate reficientis auditorum aures. Idem in libro De 
claris oratoribus : Unus enim tonus est orationis et idem stilus. Quo quidem loco 


haud scio an pro tono tenor legere praestiterit. 


903. I, x, 3. In quadrum redigere 


In quadrum redigere dixit M. Tullius in eodem libro pro eo, quod est in 
ordinem aptamque structuram concinnare. Sumptum ab 115, qui arbores aut lapides 
mathematicis gnomonibus exaequant, ut undequaque congruant inter sese ; proinde 
quod convenit quadrare dicimus. Vergilius Georgicôn libro tertio : 

Indulge ordinibus nec secius omnis in unguem 


Arboribus positis seco via limite quadret. 


904. I, x, 4. De fece haurire 


M. Tullius in catalogo illustrium oratorum figura, mirum ni proverbiali, dicit 
de fece haurire pro eo, quod est sordida quaepiam ac plebeia nimisque humilia 
persequi. Usurpat hoc proverbium Atticus eo, quo dixi libro, in Ciceronem, qui 
tempus tereret in commemorandis oratoribus quibusdam obscuris ac nullius pene 
nominis. Mutuo sumptum a sordidis istis, qui vinum una cum ipsa fece hauriunt, ne 


quid omnino reliquum faciant in dolio, unde et plebis infimam fecem dicimus. 

905. I, x, 5. In laqueum inducere 


In laqueum inducere et in casses inducere est arte sic concludere quempiam, 
ut jam nullum sit effugium. Qui mos fuit Socrati Platonico suis illis rogatiunculis eo 
depellere sophistas, ut negarent, quae prius affirmaverant, quae negaverant, 
affirmarent ; denique nihil non dicerent. Quintilianus libro Institutionum quinto : 
Turbantur enim et a patronis diversae partis in laqueum inducuntur. Graeci, qui jam 
capti teneantur, ἐμβρόχους vocant. Ovidius : 

Decidit in casses praeda petita meos. 

Euripides in Hippolyto coronato : 
Κρεμαστοῖς ἐν βρόχοις ἠρτημένη,͵ id est 

Pensilibus irretita cassibus. 

Ibidem paulo post : 
Λῦσαί τ' ἄνασσαν ἐξ ἐπισπαστῶν βρόχων, id est 


Heram 6 tenacibus expedire cassibus. 


906. I, x, 6. Boeotica sus 


Ἡ Βοιωτία ὗς, id est Boeotica sus. Vetustissimum adagium olim in stolidum et 
indoctum hominem jaci solitum usurpatur a Pindaro in Olympiacis : "Eneit’ ἀρχαῖον 
ὄνειδος ἀλαθέσιί Λόγοις φεύγομεν, Βοιωτίαν ὗν. Admonet Aeneam 
chorodidascalum, ita curet canendum hymnum, ut vetus illud probrum veris 
rationibus liceat effugere, quod in amusos dici consueverit Βοιωτία ὗς. Interpres 
originem proverbii refert ad hunc modum. Qui priscis temporibus Boeotiam 
regionem incolebant, ὕαντες appellabantur, gens barbara et agrestis; proinde 
quidam depravata voce pro ὕαντας ὕας, id est sues appellabant. Idque scomma 
cessit in proverbium, ut primum in Boeotos diceretur, ab his in quosvis indoctos, 
inconditos moribusque rusticanis homines torqueretur Βοιωτία ὗς. Interpres citat 


eundem Pindarum ex Dithyrambis : Ἣν ὅτε σύας τὸ Βοιώτιον ἔθνος ἔλεγον, id est 

Erat cum Boeoticam gentem sues vocarent. Citat et ex Cratino : Οὗτοι δ΄ εἰσὶ 
συβοιωτικὸν πεζοφόρον γένος ἀνδρῶν, id est Isti sunt Syboeoticum pedestre genus 
virorum, dictione ridicula composita ex sue et bove. In commentariis Graecorum 
inveni Βοιώτιος νοῦς, id est Boeoticus animus pro stupido brutoque. Plutarchus in 
commentario Περὶ τῆς σαρκοφαγίας indicat Atticos stupidi, bardi, insulsi denique 
et suis cognomen indidisse Boeotis, potissimum ob edacitatem. Cui adstipulatur 
Athenaeus libro decimo referens hos versus ex Eubulo : 

Πονεῖν μὲν ἄμμες καὶ φαγεῖν μὲν ἀνδρικοὶ 

Καὶ καρτερῆσαι, τοῖς δ' Ἀθηναίοις λέγειν 

Καὶ μικρὰ φαγέμεν, τοὶ δὲ Θηβαῖοι μέγα, id est 

Sumus ad bibendum atque ad vorandum strennui, 

In his valemus, Athenienses dicere 

Prompti, edere pauca, multa Thebani solent. 
In Graecis versibus apparet πονεῖν scriptum pro πίνειν aut πιεῖν et μὲν prius pro 
γὰρ et τοὶ pro oi. Idem Eubulus in Europa : 

Κτίζε Βοιωτῶν πόλιν 

Ἀνδρῶν ἀρίστων ἐσθίειν δι΄ ἡμέρας, id est 

Urbem paravit 116 Boeotis viris, 

Diem per omnem ingurgitare strennuis. 
Rursus ex Eubuli altera fabula : 

Οὕτω σφόδρ’ ἐστὶ TOUS τρόπους Βοιώτιος, id est 

Usque adeo mores obtinet Boeoticos. 
Idem approbat multis multorum auctorum testimoniis. Sunt autem inter se cognata 
vitia πολυφαγία et stoliditas. Atque hinc Herculem Thebanum edacem faciunt, sed 
eundem a literis alienissimum, adeo ut praeceptorem suum trucidarit. Fuit autem et 
hic Boeotus, nimirum Thebis natus. Rursum Plutarchus De daemonio Socratis : 
Ἀνεγείρειν TO κατὰ Βοιωτῶν ἀρχαῖον εἰς μισολογίαν ὄνειδος, id est Refricare 


vetus illud adversus Boeotios de litterarum odio probrum. Quanquam ipse 

Plutarchus Boeotus fuit, homo quidvis citius quam stupidus. Denique quoniam 
constat vel ob Romanum imperium latissime propagatum vel ob commercia 
negotiatorum voces Germanicae, Gallicae, Britannicaeque linguae fuisse mixtas, 
suspicor a Graecis ad nos dimanasse, quod hominem stupidum ac nullo mentis 
acumine praeditum vulgo dicimus bot pro Boeoto. Proprium enim huic linguae 


voces quamvis multarum syllabarum in unam syllabam contrahere. 


907. I, x, 7. Impossibilia captas 


Ἀδύνατα θηρεῖς, id est Quae fieri non possunt venaris. In eum, qui molitur 
quod efficere non queat. Sumptum ab aucupio seu venatu praedarum, quas 
consequendi non sit facultas. Quod quidem inter adagiones non recensuissem, nisi 
repperissem in collectaneis Graecorum. Nam praeter metaphoram verbi Θηρεῖς nihil 
sapit proverbii. Caeterum praeceptum est haud inutile. Siquidem, si recte praecipiunt 
Graeci, non esse tentandum de quo dubites, multo minus quod certum sit, te non 
assecuturum. Veluti si quis animi tranquillitatem opibus aut voluptatibus istis 
vulgaribus 5101 comparare conetur aut veram eruditionem citra linguarum 
cognitionem, hic ἀδύνατα θηρεῖ. Pindarus in Nemeis : Κενεᾶν δ΄ ἐλπίδων χαῦνον 
τέλος, id est Inanis spei sterilis exitus. Idem in Pythiis hymno tertio : Χρὴ δὲ καθ’ 
αὑτὸν αἰεὶ παντὸς ὁρᾶν μέτρον, id est Oportet autem apud sese semper cujusque 
rei videre modum. Interpres indicat hunc esse sensum, ne quis tentet majora suis 
viribus. Commemoratur inter Chilonis apophthegmata non esse tentandum, quod 
efficere non possis. Quaedam enim consilia magnifica sunt, sed ob hoc ipsum 


inutilia, quod ἀδύνατα. 


908. I, x, 8. Cribro divinare 


Kookivw μαντεύεσθαι, id est Cribro divinare, est conjectura sagaci rem 


deprehendere aut stulte de rebus occultis divinare. Lucianus in Pseudomante : 

Kookivw τὸ τοῦ λόγου μαντευόμενος, id est Cribro, quod aïunt, vaticinans. 
Meminit et Theocritus in idyllio tertio : 

Εἶπε καὶ Ἀγροιὼ τἀλαθέα κοσκινόμαντις, id est 

Cribro vaticinans verum mihi dixit Agroeo. 
Porro genus hoc divinandi suspenso cribro in hodiernum usque tempus durat apud 


quosdam superstitiosos. Apud veteres vaticinia peragebantur cribro, lauro et tripode. 


909. I, x, 9. Hydram secas 


"Yoçav τέμνεις, id est Hydram secas. Est apud Platonem libro De republica 
quarto. Ayvoodvec, inquit, ὅτι τῷ ὄντι ὡς ὕδραν τέμνουσι, id est Ignari se revera 
tanquam hydram secare. Est autem hydram incidere ita unum aliquod incommodum 
tollere, ut in ejus locum alia plura recipias. Adagium natum a fabula hydrae 
Lernaeae, quam alii centum fuisse capitum aïunt, alii octo, e quibus unum erat 
immortale. Cum hoc monstro multum diuque conflictatur est Hercules, propterea 
quod uno reciso capite plura renascerentur. Plutarchus in commentario De fortuna 
Alexandri : Ὕδραν τέμνων ἀεί τισι πολέμοις ἀναβλαστάνουσαν, id est Hydram 
secans semper aliquibus bellis repullulantem. De Alexandro loquitur, cui uno bello 
confecto subinde aliud atque aliud exoriebatur. Cyneas cognita Romanorum 
multitudine identidem post acceptam cladem copias instaurantium dixit Pyrrhum 
5101 videri adversus Lernaeam hydram pugnare. Hinc Horatius in Odlis : 

Non hydra secto corpore firmior 

Vinci dolentem crevit in Herculem. 

Accommodari poterit ad eos, qui litibus involvuntur nunquam finiendis. Lis enim 
litem parit et saepenumero pro una enecta tres subnascuntur. Seneca quodam in loco 
scribit negotia sordida, quae nos avocant a studio sapientiae, abrumpi posse, 
explicari non posse, quod negotium ex negotio seratur et occupationi occupatio, 


velut unda succedat undae. 

910. I, x, 10. Ne ramenta quidem, ne festuca quidem 


Ne ramenta quidem ditior, hyperbole proverbialis cum alias aliquoties apud 
Plautum tum in Rudentibus : 

Nunquam Hercle hinc hodie ramenta fies fortunatior, 
perinde quasi dicas stupa ditior, ita ut vulgo loquuntur. Simili figura dixit 
Aristophenes in Lysistrata : 

Λιποῦσα μηδὲν ἐνθαδί, κινοῦσα μηδὲ κάρφος, id est 

Nihil hic cum reliquerit, moverit ne festucam quidem. 
Idem in Vespis : 

Ὕπνου δ΄ ὁρᾷ τῆς νυκτὸς οὐδὲ πασπάλην, id est 
Interpres ait πασπάλην significare minutissimum quippiam. Quibusdam ea vox 
magnetem lapidem declarat. Subnectit eodem in loco consimilem figuram : 

Ἢν δ’ οὖν καταμύσει κἂν ἄχνην, id est 

Quod si vel achnen flexerit somno caput. 
Ἄχνη vero significat minutissimum ac levissimum illud, quod e spicis excussis 
evolat. Qua voce usus est Homerus Iliados E : 

Ὡς δ’ ἄνεμος ἄχνας φορέει ἱερὰς κατ΄ ἀλωάς, id est 

Ut vento tenues sacra area jactitat achnas. 
Hebraicarum periti litarum affirmant y“ -quam vocem Hieronymus vertit 
pulverem secutus Septuaginta, qui transtulerunt χνοῦν — idem Hebraeis sonare quod 


Graecis ἄχνη. 


911. I, x, 11. Sacrum sine fumo 


Ἄκαπνος θυσία, id est Sacrificium absque fumo, de nimium tenui convivio et 
in quibus nihil cocti obsonii apponitur. Translatum ἃ pauperculorum sacris, molas, 
thusculum, lac aut corollas offerentium, cum dii nidorem illum expectent una cum 


fumo subvolantem juxta Homerum. Lucianus in Amoribus : Βουφάγος μὲν ὁ 


776 


10 


20 


Les Adages d’'Érasme, présentés par les Belles Lettres et le GRAC (UMR 5037), 2010 


δαίμων, ὦ Λυκῖνε, καὶ ταῖς ἀκάπνοις, ὥς φασι, τῶν θυσιῶν ἥκιστα τερπόμενος, id 
est Sane perquam edax deus est, Luciane, quique fumi expertibus sacris 
haudquaquam gaudeat. In eum sensum usus est Athenaeus : 

Ἄκαπνα γὰρ ἀεὶ ἀοιδοὶ θύομεν, id est 


Nam poetae semper sacra sine fumo sacrificamus. 


912. I, x, 12. Non est curae Hippoclidi 


Οὐ φροντὶς Ἱπποκλείδῃ, id est Non est Hippoclidi curae, sive, ut carmen 
reddam, 

Non curat Hippoclides. 
Est enim versus iambicus dimeter catalecticus. Hoc adagio significabant se quippiam 
negligere neque magnopere laborare. Natum autem est ex historia, quam pluribus 
verbis narrat Herodotus in Eratone. Ut autem in pauca conferam : hic Hippoclides 
erat Tisandri filius, qui cum multis aliis juvenibus Clisthenis Sicyonïi filiam 
ambiebat. Verum cum Clisthenes procos toto anno probaret et Hippoclides in 
convivio indecoram quandam saltationem aedidisset sublatis in altum pedibus, pater 
offensus inhonesto juvenis lusu ait: Ὦ παῖ Τισάνδρου, ἀπορχήσαό γε μὴν τὸν 
γάμον, id est ἘΠῚ Tisandri, ἃ nuptiis tua saltatione excidisti. At ille protinus 
respondit : Où φροντὶς Ἱπποκλείδῃ, id est Haud curat Hippoclides. Ea vox, ut 
testatur Herodotus, in proverbium abiit. Id dictum in ipsum retorquet Herodotum 
Plutarchus in libello, quem adversus eum scripsit : Δοκεῖ μοι, καθάπερ Ἱπποκλείδης 
ὁ τοῖς σκέλεσι χειρονομῶν ἐπὶ τῆς τραπέζης, εἰπεῖν ἂν ἐξορχούμενος τὴν 
ἀλήθειαν: οὐ φροντὶς Ἱπποκλείδῃ, id est Videtur mihi velut Hippoclides cruribus 
manuum vice in mensa gesticulans, postquam a veritate desultavit dicere : non est 
curae Hippoclidi. Lucianus in Apologia: Ἱκανὸν ἂν εἴη μοι τὸ où φτοντὶς 
Ἱπποκλείδῃ, id est Mihi suffecerit illud, quod dicitur, haud curat Hippoclides. Idem 
in Hercule : Kai ὁ Ἱπποκλείδης οὐ φροντιεῖ, id est Neque laborabit Hippoclides. 


Mentionem hujus adagii facit et Eustathius in Iliados Homericae primum librum 

scribens. Allusit huc Aristophanes in Vespis saepius repetens illud Ὀλίγον μοι 


μέλει, id est Leviter mihi curae est. 


913. I, x, 13. Canis in praesepi 


Ἡ κύων ἐν τῇ φάτνῃ, id est Canis in praesepi. In eos dicitur, qui nec ipsi 
fruuntur re quapiam neque reliquos item sinunt uti, veluti si quis egregius codices 
inclusos diligenter adservet, quos nec ipse unquam evolvat nec aliis evolvendi faciat 
copiam. Quemadmodum canis in praesepi nec ipse vescitur hordeo et equum vetat 
vesci. Lucianus Adversus indoctum : Ἀλλὰ TO τῆς κυνὸς ποεῖς τῆς ἐν τῇ φάτνῃ 
κατακειμένης, ἣ οὔτε αὐτὴ τῶν κτιθῶν ἐσθίει οὔτε τῷ ἵππῳ δυναμένῳ φαγεῖν 
ἐπιτρέπει, id est Verum haud aliter facis quam canis 1116 in stabulo cubans, qui cum 
ipse non edat hordeum, tamen haud sinit equum, qui posset edere, id facere. Utitur 
eodem in Timone. Citatur apud Suidam in proverbio Οὐδὲν πρὸς τὸν Διόνυσον, sed 
tacito auctoris nomine : Τῇ φάτνῃ προσάγεις τὸν κύνα καὶ πρὸς τὸν Διόνυσον 
ἄγεις οὐδέν, id est Ad praesepe ducis canem, nihil autem adducis ad Bacchum, hoc 
est adfers quae ad rem nihil attinent; ex his vero, quae pertinebant ad causam 
propositam, nihil adfers. Simile quiddam refert Athenaeus libro VI de gente quadam 
Galatarum, qui dicuntur Cordistae. Abominantur aurum nec important in suam 
regionem, nihilo secius tamen alios non desinunt eo spoliare. Aiunt eam gentem esse 
reliquias Galatarum, qui sub duce Brenno spoliarunt oraculum Delphicum, quos 


insecutus Bathanus dux inclementer tractavit. Hinc auri odium, cujus gratia tantum 


passi sint malorum, quod tamen aliis invident. 


914. I, x, 14. Captantes capti sumus 


Αἱροῦντες ἡρήμεθα, id est Captantes capti sumus. Cum res praepostere 
evenit, ut ipsi circumveniamur ab iis, quibus conabamur imponere. Id quod non raro 
solet usu venire, ut in eas incidamus pedicas, quas aliis struxeramus. Saepe fit, ut qui 


simulat amorem, quo puellam in amorem pelliciat, ipse vere incipiat amare. Et qui 

dat operam, ut invitatiunculis alium conetur efficere temulentum, ipse reddatur 
ebrius et qui finitimum moliatur imperio depellere, ipse suum amittat imperium. Sic 
et Horatius : Graecia capta ferum victorem cepit. Videtur eodem allusisse Plato, cum 
ita scribit in Theaeteto: Δοκεῖ μοι, © Σώκρατες, μάλιστα ἁλίσκεσθαι ὁ λόγος 
ἁλισκόμενος, id est Mihi videtur, o Socrates, maxime capi ratio, quae captabat. 
Sophocles in Oedipo Coloneo : 

Γνῶθι δ’ ὡς ἔχων ἔχῃ καὶ σ΄ εἷλε θηρῶνθ’ ἡ τύχη, id est 

Scito quod tenens teneris teque captantem invicem 

Fortuna cepit. 
Plautus in Epidico : Jam cauctor ipse captus est. Lucianus in Meretriciis dialogis : Kai 


ἑάλωκα ὁ κακοδαίμων καὶ συνείλημμαι πρὸς αὐτῆς, id est Et cepi miser et simul 


ab illa captus sum. Translatum a bello aut piscatione seu venatu. 


915. I, x, 15. In venatu periit 


Festivius dixit Lucianus in Toxaride : Αὐτή TE ἀπώλετο ὑπὸ τῆς ἄγρας, id est 
Et ipsa venatu periit, hoc est dum adulescentem venatur studetque irretire, etiam 
ipsa sese perdidit. Quin etiam illa ipsa venari laudem, aucupari famam proverbiales 


sunt metaphorae velut expiscari pro sciscitari atque exquirere. 


916. I, x, 16. In laqueos lupus 


Εἰς πάγας ὁ λύκος, id est In laqueos lupus. Cum improbus quispiam tandem 
in extremum adducitur discrimen. Etenim cum lupus animal sit insidiosissimum, 
applauditur ab omnibus, si quando contingat illum irretiri ac protinus acclamant 


omnes Εἰς πάγας ὁ λύκος. Refertur a Zenodoto. 


917. I, x, 17. Annosa vulpes haud capitur laqueo 


Γέρων ἀλώπηξ οὐχ ἁλίσικεται πάγῃ, id est 


Vulpes anus laqueis capi haud ulli potest. 

Senarius proverbialis dicendus in eum, qui longa aetate multaque rerum experientia 


callidior est, quam ut arte dolisque capi queat. 


918. I, x, 18. Vulpes haud corrumpitur muneribus 


Ἀλώπηξ OÙ δωροδοκεῖται, id est Vulpes non corrumpitur muneribus. Suidas 
hujus adagii Cratinum citat auctorem. De callidis ac versutis, quos haud facile sit 
objecto munusculo aut assentatiuncula pollicitisve fallere. Larus enim et aliae 
quaedam aves esca capiuntur, vulpes non item. Verbum autem δωροδοκεῖν 
sumptum est a concionibus aut judiciis, in quibus nonnulli pecunia corrupti dicunt 


sententiam. 


919. I, x, 19. Atticus in portum 


Ἀττικὸς εἰς λιμένα, id est Atticus in portum. In eos dicebatur, qui illic 
virtutem ostentare solent, ubi tutum est atque ubi nihil opus. À nautis Atticis 
sumptum, qui portum ingressuri ostentandi sui gratia magnifice sese gerebant, in 


ipsa re, hoc est in praelio navali, non perinde strennui. 


920. I, x, 20. Capra Scyria 


AE ZKkuçia, id est Capra Scyria. Zenodotus hujus proverbii Chrysippum citat, 
tum auctorem tum interpretem. Convenit in eos, qui beneficium maleficio 
corrumpunt aut qui virtutes adjunctis vitiis contaminant atque obscurant quive recte 
instituta non recte finiunt. Veluti capra Scyria, quod fera sit, mulctrum quod lacte 
impleverat, ipsa rursus evertit atque hoc modo beneficium quod dederat, eadem 
perdidit. Alii putant dici in eos, unde plurimum emolumenti capitur, propterea quod 
ejus regionis caprae maximam lactis vim reddere dicantur. Id quod affirmat et 
Athenaeus Dipnosophistarum libro primo citans hoc Pindari carmen : 

Σκυρίας δ΄ ἐς ἄμελξιν γάλακτος αἶγες ἐξοχώτατοι, id est 


Scyriae vero ad emulgendum lac caprae praestantissimae. 

921. I, x, 21. Suspendio deligenda arbor 


In re vehementer indigna neque ullo pacto toleranda veteres arborem 
suspendio deligendam esse dicebant. Inde natum, quod olim in Theophrastum 
philosophum praecipuum meretricula quaedam nomine Leontium ausa sit scribere. 
Plinius Secundus in praefatione Historiarum naturae : Ceu vero nesciam adversus 
Theophrastum, hominem in eloquentia tantum ut nomen divinum inde invenerit, 
scripsisse etiam foeminam, et proverbium inde natum suspendio arborem 
eligendam. Hactenus Plinius. Finitimum huic est illud apud Euripidem in Alcestide : 

Ἄξια καὶ σφραγᾶς τάδε 

Καὶ πλεῖον ἢ βρόχῳ δέρην 

Οὐρανίῳ πελάσαι, id est 

Heus ista caede digna sunt. 

Vel potius, ut laqueo gulam 

Praefocet aliquis pendulo. 

Plautus in Curculione : 

Mea praeda illa est. Proin tu te in laqueum duas. 
Juvenalis : 

Ferre potes dominam salvis tot restibus ullam ? 

Et apud Plautum, qui vitae taedio tenebatur, optat nummum, quo restim 
emat. Cum haec aederem anno 1525, forte incidi in commentarios Caelïi Rhodigini. Is 
dicit in hujusmodi explicatione caecutire multos ac se jactat omnem difficultatem 
explicuisse, cum nec ulla sis difficultas et si qua esset, nihil explicent ea, quae 
commemorat de suspendio crucis. Nec enim sontes sibi deligunt arbores, sed 
aguntur in crucem. Caeterum qui cogitant de consciscenda nece, solent alii aliud 
suspendii genus eligere, ut appareat illos hoc agere non impotentia mentis, sed certo 


destinatoque consilio. 

922. I, x, 22. Minervae felem 


Ἀθηνᾷ τὸν αἴλουρον, id est Minervae felem, subaudiendum comparas. Cum 
multo inferiora cum praestantioribus comparantur, quod levicula quapiam in re 
conveniant. Quid enim habet Minerva dea cum fele commune praeter glaucorem 
oculorum ? Nam is oculorum color Minervae tribuitur, qui et noctuis adest et felibus. 
Unde apud Homerum etiam epitheton γλαυκῶπις Ἀθήνη. Est et hoc felibus 
commune cum noctuis, quod et noctu cernunt et pariter insidiantur muribus. 
Refertur apud Zenodotum et Suidam. Etymologus indicat discrimen orthographiae, 
quo Ἔλουρος pro gente —-est enim Scythiae a paludibus dicta — scribitur per ε, pro 
animante per diphthongum εἴλουρος, quasi dicas torquicaudam aut trahicaudam, 


quod tamen apud auctores video negligi. 


923. I, x, 23. Vorsuram solvere 


Vorsuram solvere dicitur, qui sic e praesentibus malis extricat sese, ut aliis 
gravioribus impediatur. Nam Donato vorsuram facere est aes alienum alieno aere 
solvere aut minore foenore majorem acceptam percuniam occupare ; hinc ducta voce, 
ut auctor est Festus Pompeius, quod vertant creditorem. Terentius in Phormione : 

In eodem luto haesitas, vorsuram solves, 
Praesens quod fuerat malum, in diem abiit, plagae crescunt. 
Cicero ad Atticum : Admirabilis abstinentia ex tuis praeceptis, ut verear, ne illud 
quod tecum permutavi, versura mihi solvendum sit. In oratione pro L. Flacco: 
Negavit sese omnino ullam versuram fecisse Romae. Seneca De beneficiis libro V : 
Domi, quod aiunt, versura fit et velut lusorium nomen statim transit. Idem libro II, 
epistola ultima : Ut ut se res habet, ab Epicuro versura facienda est, id est ab Epicuro 
sumendum est mutuum, quo tibi satis faciam. Idem simili tropo dixit libro primo, 
epistola quarta : Sed ut epistolae finem imponam, accipe quod hodierno die mihi 


placuit et hoc quoque ex alienis hortis sumptum est. Lactantius libro II Institutionum 

usus est hoc proverbio. Cum igitur, inquit, ortum rerum tribuis naturae ac detrahis 
deo, in eodem haesitans luto versuram solves. Explicuit eleganter hanc metaphoram 
Demosthenes in Olynthiaca prima : Δέδοικα, ὦ ἄνδρες Ἀθηναῖοι, μὴ τὸν αὐτὸν 
τρόπον ὥσπερ οἱ δανειζόμενοι ῥᾳδίως ἐπὶ τοῖς μεγάλοις τόκοις μικρὸν 
εὐπορήσαντες χρόνον ὕστερον καὶ τῶν ἀρχαίων ἀπέστησαν, οὕτω καὶ ἡμεῖς ἂν 
ἐπὶ πολλῷ φανῶμεν ἐρρᾳθυμηκότες, καὶ ἅπαντα πρὸς ἡδονὴν ζητοῦντες, πολλὰ 
καὶ χαλεπὰ ὧν οὐκ ἠβουλόμεθα ὕστερον εἰς ἀνάγκην ἔλθωμεν ποιεῖν ; καὶ 
κινδυνεύσωμεν περὶ τῶν ἐν αὐτῇ τῇ χώρᾳ, id est Vereor, Athenienses, ne 
quemadmodum hi, qui contrahunt aes alienum facile magnis usuris, ad breve 
tempus divites sunt, paulopost etiam a principali summa excutiuntur, itidem et nos, 
si diutius videamur negligentes cunctaque ad voluptatem quaerentes, paulopost in 


necessitatem veniamus, ut nobis multa etiam acerba sint facienda, quae nequaquam 


voluerimus, deque hoc ipso loco periclitemur. 


924. I, x, 24. Animam debet 


Τὴν ψυχὴν ὀφείλει, id est Animam debet. Donatus proverbium esse admonet 
de eo, qui immodico aere alieno teneatur, ut plus quam omneis facultates debeat ac 
denique seipsum debeat. Terentius in Phormione : Quid si animam debet ? Erat enim 
antiquitus lex, ut qui solvendo non esset, is nexus addiceretur creditori, luiturus 
corpore, id est opera, quod aere non posset. Extat apud Gellium lex duodecim 
tabularum, quae jubebat dissecari corpus ejus, qui multis creditoribus deberet nec 


esset solvendae rei. 


925. I, Χ, 25. Summum jus, summa injuria 


Summum jus, summa injuria, hoc est tum maxime disceditur ab aequitate, 
cum maxime superstitiose haeretur legum literis. Id enim summum jus appellant, 
cum de verbis juris contenditur neque spectatur, quid senserit is, qui scripsit. Nam 


voces ac litterae quasi legum summa cutis est. Eam ïineptiam quorundam 

superstitiosorum juris interpretum copiose simul et eleganter illudit M. Tullius in 
actione Pro Murena. Terentius : 
Verum illud, Chreme, 
Dicunt jus summum saepe summa malitia est. 

M. Tullius Officiorum libro primo : Ex quo illud summum jus, summa injuria factum 
est jam tritum sermone proverbium. Columella primo Rei rusticate libro : Nec sane 
est vindicandum nobis quicquid licet. Nam summum jus antiqui summam putabant 
crucem. Citatur et Celsus adolescens libro Pandectarum quadragesimo quinto, titulo 
De verborum obligatione, capite Si servum Stichum, qui scripserit quaestionem esse 
de bono et aequo, in quo genere plerunque sub auctoritate juris scientiae periculose 
erratur. Itidem Paulus libro quinquagesimo, titulo De regulis juris : In omnibus 
quidem, maxime tamen in jure aequitas spectanda est. Simili figura Seneca libro De 
ira primo dixit summo animo : Si intelligis non ex alto venire nequitiam, sed summo, 


quod aiunt, animo inhaerere. 


926. I, x, 26. Ne ignifer quidem reliquus est factus 


Οὐδὲ πυρφόρος ἐλείφθη, id est Ne ignifer quidem superfuit, ubi significamus 
omneis ad unum interiisse, adeo ut ne ei quidem sit parcitum, qui ignem praeferat 
exercitui. Nam priscis mos erat, ut vates aciem praecederet lauro coronatus ac facem 
gestans. Ab hoc belli vim abstinebant utrinque, quod nefas ducerent in virum sacrum 
ferrum stringere. Proinde si crudelem aliquam stragem significare voluissent, ne 
ignifero quidem parcitum aiebant. Meminit hujus adagii Eustathius Iliados M 
enarrans hos Homeri versus : 

OÙKkéT’ ἔπειτ’ ὀΐω οὐδ΄ ἄγγελον ἀπονέεσθαι 

Ἄψορρον προτὶ ἄστυ, id est 

Haud equidem fore credo, uti sit rediturus ad urbem 


Hinc posthac aliquis vel nuntius. 

Admonet hoc quoque figuram habere proverbialem Οὐδὲ ἄγγελος ὑπέλειφθαι, id 
est Ne nuntius quidem relictus est, quoties significamus ad unum omnes extinctos, ut 
ne unus quidem effugerit, qui rem gestam renuntiaret. Nam is vel dedita opera 


relinqui solet ab hoste. 


927. I, x, 27. Πανωλεθρία 


Huic affine est πανωλεθρία, qua voce significabant internicionem et ejusmodi 
perniciem, ut nihil omnino reliquum fieret. Thucydides in septimo Historiae suae 
libro: Κατὰ πάντα γὰρ πάντες νικηθέντες καὶ οὐδὲν ὀλίγον ἐν οὐδενὶ 
κακοπαθήσαντες πανωλεθρίᾳ δὴ τὸ λεγόμενον καὶ πεζὸς καὶ νῆες καὶ οὐδὲν ὅτι 
οὐκ ἀπώλετο, id est In omnibus omnino victi et nihil mediocre ulla in re passi, sed 
internicione jam, quod dici solet, et pedites et naves et denique nihil erat, quod non 
periret. Venustius erit, si a bello, naufragio, incendio ac similibus casibus alio 
detorqueatur. Veluti si dicas libidinem magnam quidem esse pestem Christianae 
religionis, verum avaritiam prorsus πανωλεθρίαν esse pietatis. Et Graecarum 
litterarum imperitiam omnium bonarum disciplinarum fuisse πανωλεθρίαν. Non 
dissimili forma Cicero In Pisonem templum Castoris appellat bustum omnium 


legum ac religionum, quod ibi fuerit oppressa legum auctoritas ac religionum cultus. 


928. I, x, 28. Thracium commentum 


Θρᾳκεία παρεύρεσις, id est Thracium commentum, sive inventum. Apud 
Zenodotum legitur torquendum in eos, qui pacta eludunt callido vafroque aliquo 
commento. Porro unde id proverbium natum fuerit, indicat Strabo libro Geographiae 
nono ex Ephoro auctore. Thraces pactis cum Boeotiis aliquot dierum induciis, nihilo 
segnius incursiones agebant nocturno tempore. Hos cum propulsassent Boeotii atque 
expostularent, quod violassent inducias, responderunt Traces se nihil praeter pacta 
fecisse, pactos enim esse de diebus, noctibus incursasse. His ferme similia refert 


Zenodotus, nempe Thraces constitutis decem dierum induciis noctu impressionem 

fecisse in Boeotios jam negligentius agentes induciarum fiducia, atque ex his 
nonnullos trucidasse, aliquot vivos abduxisse, deinde expostulantibus de violatis 
pactis Boeotiis respondisse dies, non noctes pacto contineri. Ea res proverbio locum 
fecit Θρᾳκεία παρεύρεσις, id est Thracium inventum. Est enim proprie παρεύρεσις 
excogitata cavillatio, qua pactum eludimus, quas Plautus sutelas vocat. Et Terentius : 
Ne quid suo assuat capiti. Addunt enim extra pactionem commenti quippiam, quo 


rem omnem subvertunt. 


929, I, x, 29. Romanus sedendo vincit 


Romanus sedendo vincit. Vetus proverbium in eos, qui tranquilli atque ociosi 
tamen quae volunt efficiunt aut qui non viribus, sed arte rem gerunt. Marcus Varro 
libro De re rustica primo, capite secundo : Vultis igitur interea vetus proverbium, 
quod est Romanus sedendo vincit, usurpemus, dum iste venit ? Ex historia Fabii 
Cunctatoris natum arbitror, qui Hannibalem juveniliter exultantem sua patientia 
fregit, de quo extat versus ille Ennianus : 

Unus qui nobis cunctando restituit rem. 

Citatur apud Ciceronem in Catone Majore. Usurpatus est divinitus a Marone libro 
VI Quanquam Livius libro De bello Macedonio primo refert simile quiddam de 
Sulpicio consule. Quibus, inquit, si undique circumventus copiis foret, sedentem 


Romanum debellaturum credi potuerit. 


930. I, x, 30. Scopum attingere 


Τυγχάνειν τοῦ σκοποῦ, id est Scopum attingere. Est voti compotem fieri aut 
conjectura rem ipsam assequi. Lucianus in Icaromenippo : Kai οὐκ ἀπὸ σκοποῦ 
εἴκασας, id est Tuaque conjectura haud procul abest a scopo et ἀποτυγχάνειν τοῦ 
σκοποῦ, id est non attingere scopum et διαμαρτάνειν τοῦ σκοποῦ, id est aberrare a 
scopo atque id genus aliae figurae omnes proverbium sapiunt. Hoc adagio festiviter 


usus est Diogenes in puerum saxa in crucem jaculantem. Euge, inquit, continges 

tandem aliquando scopum. Pindarus in Nemeis hymno nono : Ἀκοντίζων σκοποῦ 
ἄγχιστα Μοισᾶν, id est Proxime jaculans ad scopum Musarum. Idem hymno sexto : 
Ἔλπομαι 
Μέγα εἰπὼν ἄντα σκοποῦ τυχεῖν, id est 
Spero, quod magna pollicitus scopum attingam. Dicitur est Ἔξω σκοποῦ βάλλειν, 
hoc est Extra scopum jaculari, ubi quis loquitur aliena ab eo, quod agitur. Usus est 


Gregorius Nazianzenus in Monodia. 


931. I, x, 31. Simia non capitur laqueo 


Ὁ πίθηκος οὐχ ἁλίσκεται βρόχῳ, id est Simia non capitur laqueo. In callidos 
tergiversatores dici solitum, qui coargui non queunt. Id olim dictum est in 
Heraclidem, qui per imprudentiam perperam citarat ex Dionysio, quod erat apud 
Sophoclem. Missum est exemplar, ut ibi conspecto carmine agnosceret suum 
errorem. Hic quoque tergiversanti nec lapsum agnoscenti dicentique casu fieri posse, 
ut in diversis poetis versus consentiant, scripsit quispiam simiam haud capi laqueo. 
Auctor Diogenes Laertius. Carmen Graecum sic habet : 

Γέρων πίθηκος οὐχ ἁλίσκεται πάγῃ: 

Ἁλίσκεται μέν, μετὰ χρόνον δ’ ἁλίσκεται, id est 

Laqueo vetustus simius non prenditur, 


Capitur quidem ille, capitur autem serius. 


932. I, x, 32. Largitio non habet fundum 


M. Tullius libro Officiorum secundo Omnino, inquit, meminisse debemus id, 
quod a nostris hominibus saepissime usurpatum jam in proverbii consuetudinem 
venit, largitionem fundum non habere. Quo dicto significabant stulta liberalitate 
quantaslibet opes exhauriri vel effluere potius. Translatum videtur a pertuso dolio 
Danaidum apud inferos. Quae fundo carent Graeci vocant ἀπύθμενα. Unde 


Parthenius apud Athenaeum libro undecimo ἀπύθμενον φιάλην dixit. 

933. I, x, 33. Inexplebile dolium 


Ἄπληστος πίθος, id est Inexplebile dolium. Varius est hujus adagionis usus. 
Quadrat enim primus εἰς τοὺς ἀδδηφάγους, id est in glutones edacesque, 
congruentius autem in istos bibacitate inexplebili, qui quo plus biberint, hoc plus 
sitiunt, quemadmodum olim dictum est de Parthis. Sic enim Festus sensisse videtur, 
qui citat nescio quem, -- nam locus mutilus est — qui dolium pertusum dixerit, cum 
ventrem significaret. Quanquam natura quoque venter inexplebilis est, quod 
quicquid per os infuderis, id aliis viis excernitur. Quadrabit et in obliviosum, cui si 
quid eruditionis infundas, protinus effluit, quique prius obliviscatur quam 
perdidicerit ; cujusmodi Strepsiadem facit Aristophanes in Nebulis. 

Ὅστις σκαλαθυρμάτι' ἄττα μικρὰ μανθάνων 

Ταῦτ' ἐπιλέλησται πρὶν μαθεῖν, id est 

Hujusmodi minutulas qui argutias 

Prius atque didicit, dedidicerit immemor. 

Sic propemodum usus est Plautus in Pseudolo : 

In pertusum ingerimus dolium, operam ludimus. 

Competet etiam in homines praeter modum profusos, quemadmodum indicavit 
Aristoteles libro Oeconomicorum primo : Kai γὰρ τὸ κτῆσθαι δυνατὸν χρὴ εἶναι 
καὶ φυλάττειν, εἰ δὲ μή, οὐδὲν ὄφελος τοῦ κτᾶσθαι. Τῷ γὰρ ἠθμῷ ἀντλεῖν τοῦτ΄ 
ἐστιν καὶ ὁ λεγόμενος πίθος τετρημμένος, id est Siquidem oportet ejusmodi esse, 
qui norit et parare et parata tueri. Alioqui nihil profuerit parasse, propterea quod hoc 
sit cribro haurire, quodque proverbio dicunt pertusum dolium. Congruit item in 
avaros, quorum cupiditatibus nihil est satis, verum quo magis impleantur opibus, 
hoc magis inanes esse videntur. Quod eleganter illo Solonis carmine testatum est 
apud Plutarchum in libello Περὶ φιλοπλουτίας : 

Πλούτου δ’ οὐδὲν τέρμα πεφασμένον ἀνθρώποισι, id est 


Non est fixus opum finis mortalibus ullus. 

Zenodotus et Tartarum ipsum recte accipi inexplebile dolium putat, quod tot milibus 
defunctorum nunquam expleatur. Et sapiens ille Hebraeus hunc inter insatiabilia 
nominat. Quadrabit et in eos, qui male ab aliis rapiunt, quae male item profundant in 
alios. Usurpatur et de frustra laborantibus, quemadmodum alio demonstratum est 
loco, velut apud Catullum : 

Dolia virgineis idem ille repleverit urnis. 
Adagium natum a notissima fabula puellarum Danaidum, quae ob sponsos necatos 
has poenas apud inferos dare dicuntur, ut situlis perstillantibus aquam hauriant 
atque in dolium item pertusum infundant, gravi nimirum sed inutili labore. Cujus 
fabulae mentionem facit Horatius in Odis : 

Et inane lymphae 

Dolium fundo pereuntis imo. 
Item Tibullus : 

Et Danai proles, Veneris quae numina laesit, 

In cava Lethaeas dolia portat aquas. 

Meminit hujus Lucianus in Timone. Et Aristoteles libro Politicorum sexto. Rursus 
Lucianus in Hermotino: Ἐπιρρεῖ γὰρ κατὰ τὴν παροιμίαν τὸ πρᾶγμα 
ἐξαντλούμενον ἐς τὸ ἔμπαλιν ἢ ὁ τῶν Δαναΐδων πίθος, id est Affluit enim, dum 
exhauritur negotium laborque, et contra fit atque in Danaïdum dolio. Usurpavit et 


Plato cum aliis aliquot locis tum in Gorgia. 


934. I, x, 34. Cum adsit ursus, vestigia quaeris 


Ἄρκτου παρούσης τὰ ἴχνη ζητεῖς, id est Ursi praesentis vestigia quaeris. De 
iis dicitur, qui timiditate praesens negotium declinant atque ad alias nugas 
dilabuntur. Translatum a formidolosis venatoribus, qui se dissimulant sensisse 
ursum et vestigia persequi fingunt, quo absint a periculo. Hoc genus homines Plato 
De republica libro quinto scripsit similes esse τοῖς κυνιδίοις, ἃ τοὺς λίθους δάκνει 


τῶν βαλόντων οὐχ ἁπτόμενα, id est catulis, qui lapides mordent, cum eos, qui 

jecerint, non ausint attingere. Ab hoc non est alienum quod scribit Plutarchus in vita 
Luculli. Nam illum cum hortaretur Archelaus, ut relicto hoste in Pontum trajiceret, 
sic enim forte, ut protinus omnium rerum potiretur Οὐκ, ἔφη, δειλότερος εἶναι 
κυνηγῶν, ὥστε τὰ θηρία παρελθὼν ἐπὶ κενοὺς αὐτῶν φωλεοὺς βαδίζειν, id est 
Negavit se timidiorum esse venatoribus, ut praeteritis feris ad inania illarum lustra 


vellet ire. 
935. I, x, 35. Boni ad bonorum convivia ultro accedunt 


AUTOUATOL δ' ἀγαθοὶ ἀγαθῶν ἐπὶ δαῖτας ἵενται, id est 

Sponte bonis mos est convivia adire bonorum. 
Hexameter proverbialis tum usurpandus, ubi vir bonus fiducia virtutis et amicitiae, 
quae generalis inter omneis probos intercedit, ad sui similem accedit non expectatis 
vulgaribus istis invitatiunculis. Quidam natum putant ab Hercule, qui cum Ceti 
Trachenii domum invocatus inviseret, hunc versiculum primus dixerit. Fertur et 
trimeter iambicus in eandem sententiam : 

Ἀκλητὶ κωμάζουσιν εἰς φίλους φίλοι, id est 

Conviva amico amicus ultro etiam venit. 
Tacite notavit adagium Homerus in secundo Iliados : 

Αὐτόματος δέ οἱ ἦλθε βοὴν ἀγαθὸς Μενέλαος, id est 

Illi vocalis Menelaus venerat ultro. 
Scholiastes indicat hoc verbo fuisse significatam Menelai fortitudinem in bello. Exilis 
enim vox formidolosum arguit et βοή apud Graecos interdum bellum declarat 
quemadmodum et hodie apud Germanos. Zenodotus in collectaneis diversa 
sententia citat hoc adagium ex Eupolidis comoedia, cui titulus Chrysogenes : 

AUTOUATOL δ’ ἀγαθοὶ δειλῶν ἐπὶ δαῖτας ἴασιν, id est 

Ultro adeunt hominis timidi convivia fortes. 
Idem ferme significat Plato in Symposio : Ἵνα καὶ τὴν παροιμίαν διαφθείρωμεν 


μεταβαλόντες, ὡς ἄρα καὶ ἀγαθῶν ἐπὶ δαῖτας ἴασιν αὐτόματοι ἀγαθοί, id est Ut 

et proverbium perdamus hunc ad modum invertentes : Boni ad bonorum convivia 
ultro veniunt. Sentire videtur Plato Homerum fecisse Menelaum deteriorem ad 
praestantioris accessisse convivium, quod Agamemnon bello valuerit, Menelaus 
fuerit imbellis. Citatur hic locus et ab Athenaeo libro quarto. Tametsi non hanc 
opinor Homeri mentem fuisse, cum virtutis addat elogium 

Βοὴν ἀγαθὸς Μενέλαος, id est 

Voce bonus Menelaus, 
et cum aliquot locis illum fortissime rem gerentem inducat, alicubi etiam ἀρηιφίλου 
cognomento honestet. Apud Athenaeum libro primo ex Cratino quidam, qui 
invocatus ad convivium accesserat, ita loquitur : Ἀγαθὸς ἂν πρὸς ἀγαθοὺς ἄνδρας 
ἑστιασόμενος ἧκον. Κοινὰ γάρ τὰ τῶν φίλων, id est Bonus enim ad bonos viros 


convivaturus veni. Nam res amicorum communes. 


936. I, X, 36. In puteo cum canibus pugnare 


Ἐν φρέατι κυσὶ μάχεσθαι, id est In puteo cum canibus pugnare. Dici solitum, 
ubi cuipiam negotium incidit cum homine rixoso et contentioso, ἃ quo se nequeat 


extricare. Effertur etiam hoc pacto : Ἐν φρέατι κυνομαχεῖν voce composita. 


937. I, x, 37. Mihiipsi balneum ministrabo 


Ἐμαυτῷ βαλανεύσω, id est Ipse mihi balneator ero, ubi quis suis ipsius 
inservit commodis. Aut ubi quis non expectato alieno officio ipse suum agit 
negotium. Aristophanes in Pace : 

Ἀλλ’ εἰ ταῦτα δοκεῖ, κἀγὼ HAUTE βαλανεύσω, id est 

Balneum et ipse mihi, si haec vobis grata, pararo. 

Interpres admonet transtalum a balneis, in quibus cessante balneatore ipsi, qui 
lavant, aquam hauriunt atque infundunt. Zenedotus putat et ad eos referri posse, qui 


glandes in ignem injectas coquunt. Fortassis haud absurde referetur ad glandium 

excussores. Nam Graecis βαλανεύς balnearium cauponem significat, βάλανος 


glandem. Atque hinc anceps proverbii interpretatio. 


938. I, x, 38. Vir fugiens haud moratur lyrae strepitum 


Ἀνὴρ δὲ φεύγων OÙ μένει λύρας κτύπον, id est 

Hunc, qui fugit, strepitus lyrae haud remorabitur. 
Senarius proverbialis in eos, qui in rebus periculosis ac seriis properandi studio 
negligunt leviora. Nam qui fugit in bello, non putat sibi liberum ac vacuum, ut 
cantorem aliquem auscultet. Idque ad complures res accommodari potest. Veluti si 
dicas non esse rebus frivolis ac voluptuariis nugandum, cum haec vita tot periculis 
sit obnoxia. In hanc sententiam eleganter Seneca in epistola quadam ad Lucilium 
Transcurramus, inquit, solertissimas nugas et ad illa, quae nobis aliquam opem sunt 
latura, properemus. Nemo, qui obstetricem parturienti filiae sollicitus accersit, 
edictum et ludorum ordinem perlegit. Nemo, qui ad incendium domus suae currit, 
tabulam latrunculariam perspicit, ut sciat quomodo alligatus exeat calculus. At, me 
hercule, undique tibi omnia nuntiantur et incendium domus et periculum liberorum 
et obsidium patriae et bonorum direptio. Adjice his naufragium motusque terrarum 
et quidquid aliud timeri potest. Inter ista districtus rebus nihil aliud quam animum 
oblectantibus vacas. Plutarchus in libello quem scripsit de ei Delphico : 

Οὐ ναύβλα κωκυτοῖσιν, οὐ λύρα φίλη, id est 

Ingrata naubla, ingrata lugenti lyra. 


Concinit huic dictum Ecclesiastici Musica in luctu importuna narratio. 


939. I, x, 39. Caninum prandium 


Caninum prandium proverbio dicebatur abstemium et in quo nullum vinum 
biberetur, propterea quod peculiari naturae proprietate canes a vino abhorrent. Id 
adagii refertur ab A. Gellio libro Noctium Atticarum decimotertio, capite ultimo his 


quidem verbis : Ejus autem loci, in quo id proverbium est, verba haec sunt -- nimirum 

ex M. Varronis Satyrarum libro, qui ὕδωρ κρύον, id est aqua rigens inscribitur - Non 
vides apud Mnesteum scribi tria genera esse vini, nigrum, album, medium, quod 
vocant κιρρόν, id est gilvum, novum, vetus, medium ? Et efficere nigrum virus, 
album urinam, medium πέψιν, id est concoctionem ? Novum refrigerare, vetus 
calfacere, medium vero esse prandium caninum ? Quid significet, inquit Gellius, 
prandium caninum, rem leviculam diu et anxie quaesivimus. Prandium autem 
abstemium, in quo nihil vini potatur, caninum dicitur, quoniam canis vino caret. 
Cum igitur medium vinum appellasset, quod neque novum neque vetus esset, et 
plerunque homines ita loquantur, ut omne vinum aut novum esse dicant aut vetus, 
nullam vim habere significavit neque novi neque veteris, quod medium esset. Idcirco 
pro vino non habendum, quia neque refrigeraret neque calfaceret. Hactenus Gellius. 
Plutarchus in Symposiacis scribit Theophrastum joco vocare solitum ἄοινα 


συμπόσια τὰ κουρεῖα, quemadmodum alias admonuimus. 


940. I, χ, 40. Vir fugiens et denuo pugnabit 


Ἀνὴρ ὁ φεύγων καὶ πάλιν μαχήσεται, id est 

Qui fugerit, rursum 1116 praeliabitur. 
Senarius proverbialis, quo monemur non protinus abjicere animum, siquid parum 
feliciter successerit. Nam victos posse vincere. Proinde Homerus ἑτεραλκέα νίκην 
vocat, id est vicissim nunc apud hoc, nunc apud illos pollentem. Apud eundem 
Iliados Θ Alexander sic loquitur Hectori : 

Νίκη δ’ ἐπαμείβεται ἄνδρας, id est 

Alterna viris victoria cedit. 
Idem alibi Iliados Γ: 

Νῦν μὲν γὰρ Μενέλαος ἐνίκησεν ξὺν Ἀθάνῃ 

Κεῖνον δ’ αὖτις ἐγώ, id est 

Palladis auxilio nunc victor abit Menelaus, 


Illum ego sed posthac pugna superaro vicissim. 

Demostheni probro datum est ab inimicis, quod in eo praelio, quo Philippus, 
Macedonum rex, Athenienses apud Cheroneam vicit, clypeo abjecto fugisset eaque 
gratia Qibaonis ignominioso cognomine vocatus. Verum id probri Demosthenes, 
homo non admodum verecundus, proverbiali notissimoque versiculo legitur eludere 
solitus : 

Ἀνὴρ ὁ φεύγων καὶ πάλιν μαχήσεται. 
Huic confine est illud Davi Terentiani : 

Hac non successit, alia aggrediamur via. 
Usurpat adagium Tertullianus in libro De fuga in persecutione. Sed omissis, inquit, 
quidam divinis exhortationibus illum magis Graecum versiculum secularis 
sententiae 5101 adhibent. Qui fugiebat rursus praeliabitur, ut et rursus forsitan fugiat. 


Et quando vincet qui, cum fugerit, victus est ? 
941. I, x, 41. Ex stipula cognoscere 


Ἐκ τῆς καλάμης γινώσκειν, id est Ex stipula judicare, dicimur, quoties e 
vestigiis quibusdam in senecta reliquis conjecturam facimus, cujusmodi quis fuerit in 
adolescentia translata metaphora ab segetibus. Homerus in £ Odysseae : 

Ἀλλ’ ἔμπης καλάμην γέ Oo’ ὀίομαι εἰσορόωντα 

Γινώσκειν, id est 

Attamen inspecta stipula te suspicor illud 

Conjicere. 

Utitur hoc adagio Lucianus in Pseudomante, quem nos olim Latinum fecimus. 
Aristoteles in Rhetoricis καλάμην senectam interpretatur. Ὅταν γάρ, inquit, τὸ 
γῆρας εἶπε καλάμην, ἐποίησε μάθησιν καὶ γνῶσιν διὰ τοῦ γέροντος, ἄμφω γὰρ 
ἀπηνθηκότες, id est Etenim cum senecta dixit culmum, senem ostendit ac 
repraesentavit. Nam utrique defloruerunt. Aristophanes in Vespis non dissimili 
figura usus est : 


Ἀλλὰ ἐκ τῶν λειψάνων 

Δεῖ τῶνδε ῥώμην νεανικὴν ἔχειν 
Verum 6 reliquiis robur horum colligi 
Juvenile oportet. 


Dicimus item ex fragmentis, ex ruina rem, cujusmodi fuerit, conjectare. 


942. I, x, 42. Eodem cubito 


Αὐτῷ πήχει, id est Eodem cubito, hoc est eadem regula, eadem mensura. 
Utitur hoc aliquoties Lucianus cum alias tum in libello De ratione conscribendae 
historiae : Kai ὅλως πῆχυς εἷς καὶ μέτρον ἀκριβές, id est In summa cubitus unus 
atque exacta regula. Aristophanes in Ranis : 

Καὶ γὰρ ταλάντῳ μουσικὴ σταθμήσεται 

Καὶ κανόνας ἐξοίσουσι καὶ πήχεις ἐπῶν, id est 

In lance enim librabitur poetica 

Promentque regulas cubitosque carminum. 

Non dissimili figura dixit Cornelius Tacitus libro De oratoribus in praefatione, cum 
ait se quae a praesantissimis viris acceperat, iisdem numeris iisdemque rationibus 
persequi velle. Plinius Epistolarum libro VII dixit pari libra. Illud fortasse 
παρεργότερον, at non inutile fuerit admonere plerasque metaphoras ἃ mensuris 
ductas esse proverbiales ut pensiculare rem, pensitare factum, rependere beneficium, 
remetiri gratiam, librare negotium, expendere causam, renumerare beneficium, 


aequilibrium officii, retaliare convicium atque id genus alias. 


943. I, x, 43. Monstrari digito 


Δείκνυσθαι τῷ δακτύλῳ, id est Monstrari digito, pro eo, quod est insignem 
esse, hodie quoque proverbio vulgari dictitant. Horatius in Odis : 

Quod monstror digito praetereuntium. 
Persius : 


At pulchrum est digito monstrari et dicier hic est. 

Lucianus in Harmonide : Kai τὸ ἐπίσημον εἶναι ἐν πλήθεσι καὶ δείκνυσθαι τῷ 
δακτύλῳ, id est In turba insignem esse digitoque demonstrari. Natum videri potest 
ab eo, quod in vita Diogenis narrat Laertius. Cum hospites quidam Athenas 
advenissent, ut Demosthenem, cujus famam acceperant domi, conspicerent, 
Diogenes τὸν μέσον δάκτυλον ἐκτείνας, οὗτος ὑμῖν, ἔφη, ἐστὶν ὁ Ἀθηναίων 
δημαγωγός, id est medio porrecto digito, hic est vobis, inquïit, 116 Atheniensium 
concionator simul significans Demosthenem et gloriae avidum et moribus 


contaminatis. 


944. I, x, 44. Ne altero quidem pede 


Μηδὲ τὸν ἕτερον πόδα, id est Ne alterum quidem pedem discedere. Lucianus 
in Harmonide. Idem in Sectis: Οὐδὲ πώποτε ἐξ Αἰθιοπίας τὸν ἕτερον πόδα 
προελθών, id est Qui ex Aethiopia nunquam vel alterum promoverit pedem. 
Annumerandum illis, quae retulimus alibi latum digitum et latum pedem, latum 
unguem, quibus vel consensus opinionum vel studii assiduitas significatur, veltu illo 
nocte dieque, quod aliter extulit T. Livius belli Macedonici primo : Alii in castris sine 


stationibus per somnum vinumque diem noctibus aequabant. 


945. I, x, 45. Ex diametro opposita. Diametro distant 


Ἐκ διαμέτρου, id est Ex diametro. De vehementer inter se pugnantibus olim 
dicebatur sumpta metaphora ἃ geometris, apud quos perfectissima oppositio ex 
diametro est. Lucianus in Tyranno : Ex διαμέτρου γὰρ oi βίοι φασίν, id est Nostra 
enim et illorum vita ex diametro, quemadmodum aiunt, inter se distant. Athanasius 
in libro quodam de synodo Nicaena: OÙ κατὰ διάμετρον, ὡς ἔπος εἰπεῖν, 
ἀντίκεινται τῇ Σαβελλίου γνώμῃ, id est Qui juxta diametrum, ut ita loquamur, 
adversantur Sabellii sententiae. Basilius in epistola quadam ad Athanasium κατὰ 
διάμετρον dixit. Diametrus enim est recta linea figuram, qua longissime patet, ex 


aequo secans, velut diametrus orbis est, quae sic a summo ad summum tenditur 

circulum, ut per centrum eat, definitore Macrobio in Somnium Scipionis libro 
secundo. Nec ab hoc dissentit Euclidis diffinitio ; Latini lineam hanc dimetientem 
vocant. Nam Graecis διάμετρος παρὰ TO διαμετρεῖν, id est a dimetiendo. Nominis 
causam reddit Aristoteles in Problematis, sectione XV, problemate II. Cognatum est 


illi, quod alio recensuimus loco Δὶς διὰ πασῶν. 
946. I, x, 46. Audi, quae ex animo dicuntur 


Ἄκουε τἀπὸ καρδίας, id est Audi, quae dicuntur ex animo. Nam seria, 
quaeque citra dissimulationem dicuntur, ex animo dici dicuntur eaque ex corde 
proficisci vulgus ait. Lucianus in Jove Tragoedo : Οὐκοῦν ἀκούετε, ὦ θεοί, τά γε 
ἀπὸ καρδίας φασίν, id est Itaque audite, dii, nimirum ex animo dicenda, sicuti 
proverbio dicitur. Nam adulatorum et simulantium oratio in faucibus nascitur, non 
in corde. Plutarchus in commentario, quem inscripsit Quo pacto quis possit 
assentatorem ab amico dignoscere, refert hos senarios : 

Ἐμοὶ γὰρ εἴη πτωχός, εἰ dE βούλεται, 

Πτωχοῦ κακίων, ὅστις ὧν εὔνους ἐμοὶ 

Φόβον παρελθὼν τἀπὸ καρδίας ἐρεῖ, id est 

Mendicus utinam sit mihi vel, si libet, 

Mendicum et infra, qui mihi volens bene 

Timore posito possit ex animo loqui. 

Addit hoc haud facile dici a divitibus ac principibus, quibus modis omnibus est 
invisa veritas neque quicquam ferunt aures delicatae, nisi quod assentatione multa 
conditum sit et adulationem sapiat. Ad hanc figuram pertinet illud Plautinum corde 
amare, item illud persequi corde, animo et viribus ; utrunque est in Captivi duo. 
Contrarium est huic ἃ summis labris, pro eo, quod est non ex animo. Seneca in 


Epistolis ad Lucilium : Non a summis labris ista veniunt. 

947. I, x, 47. Aut bibat aut abeat 


Aut bibat aut abeat. Quo quidem adagio monemur, ut aut tempori locoque 
nos accommodemus aut ab hominum consuetudine nos subducamus. 
Quemadmodmum Cato fecisse legitur, qui cum non posset sumere vultum Floralium 
licentiae convenientem, discessit ἃ theatro. Natum est a priscis illis Graecorum 
symposiis, hoc est compotationibus, in quibus mos erat talis sortiri quempiam, qui 
convivio quasi prasideret ac decreta convivialia praescriberet, quae νόμους, id est 
leges, appellabant. De hisce legibus Valerius Valentinus jocoso carmine conscripsit, 
cui titulum fecit Tapullae teste Festo Pompeio. Porro praefectum βασιλέα, hoc est 
regem, nominabant. Plutarchus συμποσίαρχον vocat. Varro apud Nonium 
modiperatorem a Latinis vocatum scribit quasi modum imperantem, ne quis aut plus 
satis biberet aut parum. Athenaeus libro decimo ex Eupolidis auctoritate docet huic 
praefectos rei οἰνόπτας dictos ab aliis ὀφθαλμούς. Hujus consuetudinis meminit et 
Horatius in Odis : 

Nec regna vini sortiere talis. 

Ex legibus jocosis haec una fertur aut bibat aut abeat. Commemoratur a Cicerone 
libro Tuscularum quaestionum V. Mihi quidem, inquit, in vita servanda videtur illa 
lex, quae in Graecorum conviviis obtinet : Aut bibat, inquit, aut abeat. Et recte ; aut 
enim fruatur aliquis pariter cum aliis voluptate potandi, ne sobrius in violentiam 
vinolentorum incidat, aut discedat. Sic injurias fortunae, quas ferre nequeas, 
defugiendo relinquas. Hactenus ille. Quidam sic efferunt Ἢ πῖθι ἢ ἄπιθι, id est Aut 
bibe, aut abi. Quanto civilior haec lex quam ea, quam Empedocli in convivio 
praescripsit convivii praefectus, ut aut biberet aut vinum in caput illius effunderetur. 
Eam rem tam indigne tulit Empedocles, ut postridie coacto concilio et invitatorem, 
cujus opera id erat factum, et symposiarcham reum peregerit damnandosque curarit. 


Refert Diogenes Laertius. At nostri mnamones has quoque leges magis Scythicas 

praescribunt. Aut bibe, inquiunt, aut hunc cantharum, quantus est, in caput 


impingam tuum. Itaque non raro fit ex compotatione monomachia. 
948. I, x, 48. Domi conjecturam facere 


Οἴκοθεν εἰκάζειν, id est Domi conjectare. Quod non aliunde petitur, id domi 
fieri proverbio dicitur. Plautus in Cistellaria : Hanc ego de me conjecturam domi 
facio, hoc est meopte experimento comperio. Seneca De beneficiis libro quinto : 


Domi, quod aiunt, versura fit et velut lusorium nomen statim transit. 
949, I, x, 49. Domi habet, domi nascitur 


Ad eandem pertinet metaphoram Domi habere. Nam id domi dicimur habere, 
quod in nobis situm est nec necesse est ab aliis mutuo sumere. Translatum apparet ab 
ea consuetudine foris rogandae supellectilis, quam domi desideres. Terentius in 
Adelphis : Phy ! Domi habet, unde discat. M. Tullius ad Varronem : Sed quid ego 
nunc haec ad te, cui domi talia nascuntur ? Idem Academicarum quaestionum libro 
secundo : Desine, quaeso, communibus locis ; domi nobis ista nascuntur, id est haec 
oratorum sunt propria. Proinde dixeris eleganter : Quid in rebus istis felicitatem 
venaris ? Domi habes, und beatus esse queas. Regum est domi consilium habere, non 


ab aliena pendere sententia. 
950. I, χ, 50. Confringere tesseram 


Apud Plautum in Cistellaria confregisse tesseram dicitur, qui sibi reditum in 
domum aliquam praeclusit. Siquidem cum amans dixisset se jurejurando astrictum, 
ut lenae filiam duceret, orans, ne se perjurum fieri pateretur, illa respondens 

Abi, inquit, quaerere ubi tuo jurando satis sit subsidii. 

Hic apud nos jam, Alcesimarche, confregisti tesseram. 

Est autem tessera symbolum hospitale, quo prolato cognoscebantur hospites, si 


quando redissent. 

951. I, x, 51. Frigidam aquam suffundere 


Frigidam aquam suffundere Plautus in Cistellaria videtur usurpasse pro eo, 
quod est instigare clanculum. Sic enim in ea fabula meretrix queritur de matronis 
maritos suos in meretricum odium, quoad possunt, inflammantibus : 

Ita nostro ordini 

Palam blandiuntur, clam, si occasio usquam est, 

Aquanm frigidam subdole suffundunt. 

Viris cum suis praedicant, nos solere 

Suas pellices esse aiunt. 

Translatum apparet ab 115, qui certaminibus equestribus aquam equis aspergebant, 
quo refocillati currerent acrius, atque hoc pacto ad cursum instigabant. Cujus 
ministerii meminerunt etiam Pandectae juris Caesarei, libro tertio, titulo De 115, qui 
infamia notantur, ex Ulpiano his quidem verbis : Et generaliter ita omnes opinantur 
et utile videtur, ut neque thymelici neque xystici nec agitatores nec qui aquam equis 
spargunt caeteraque eorum ministeria, qui certaminibus sacris deserviunt, 
ignominiosi habeantur. Hactenus Ulpianus. Id fiebat, opinor, in Olympicis aut 
similibus certaminibus nonnunquam et ob hanc causam, ne rotae agitatione 
fervescentes flammam conciperent, nisi si cui magis probatur, ut traductum putetur 
ab iis, qui joci ludibriive causa clanculum aquam infundunt in convivii locum, aut ab 
his, qui ludibrii causa aqua conspergunt aliquem, qui balneatorum jocus est. Unde et 
Julius Pollux libro septimo docet πλύνειν interdum usurpari pro conviciari. Sic 
Aristophanes in Pluto : 

Πλυνόν με ποιῶν ἐν τοσούτοις ἀνδράσιν. 

Queritur quispiam quod contumeliae causa conspersus sit aqua multis prasentibus. 
Sed probabilius est translatum ab officinis aerariis, ubi fabri subinde frigidam in 


ignem aspergunt, quo ignis sit vehementior. 

952. I, x, 52. In senem ne quod collocaris beneficium 


Γέροντι μηδέ ποτε μηδὲν χρηστὸν ποιεῖν, id est Ne quid unquam beneficii 
collocaris in senem. Refertur nominatim proverbii vice ab Aristotele in libro 
Rhetoricorum II: Χόστις συμβουλεύει μὴ ποιεῖσθαι φίλον γέροντα, τούτῳ 
μαρτυρεῖ ἡ παροιμία, μήποτ' εὖ ἔρδειν γέροντα, id est Qui consulit, ne 415 cum 
sene ineat amicitiam, huic testimonii loco est proverbium, nequando bene merearis 
de sene. Dicitur hodieque vulgo. Neque in senem neque in puerum collocandum esse 
beneficium, propterea quod alter non refert, alter non meminit. Extat et hujusmodi 
quoddam apud Diogenianum adagium : Μήποτ' εὖ ἔρδειν γέροντας μηδὲ γυναῖκα 
μηδὲ παῖδα μηδὲ κύνα τινὸς μηδὲ λάλον κωπηλάτην, id est Ne quid beneficii 
colloces neque in senes neque in mulierem neque in puerum neque in canem 
cujuspiam neque in garrulum remigem, propterea quod perire videatur, quod in 
ejusmodi genus hominum insumitur. Seneca De beneficiis tertio: Sic fit, ut 
praeceptores eorumque beneficia intercidant, quia totam pueritiam relinquimus, sic 


fit, ut in adolescentiam nostrum collata pereant, qui ipsa nunquam retractatur. 


953. I, x, 53. Stultus, qui patre caeso liberis pepercit 


Superiori protinus illud subtexuit et quidem proverbii nomine, καὶ τοὺς υἱοὺς 
ἀναιρεῖν ὧν καὶ TOUS πατέρας, 

Νήπιος ὃς πατέρα κτείνας παῖδας καταλείποι, id est 
et qui suadeat occidere liberos, quorum patrem occideris -- Πὰϊς attestatur hoc 
proverbium -- 

Stultus, qui patre occiso liberos relinquat. 
Refert idem postea inter sententias Fatuus, qui occiso patre liberis pepercit. Est autem 
versus proverbialis : 

Νήπιος ὃς πατέρα κτείνας υἱοὺς ὑπολείπει, id est 


Est fatuus, qui patre perempto pignora linquit. 

Usus est Herodotus in Clione : Ὁμοίως γάρ μοι νῦν φαίνομαι πεποιηκέναι, ὡς εἴ 
τις πατέρα ἀποκτείνας τῶν παίδων αὐτοῦ φείσαιτο, id est Nam mihi nunc perinde 
fecisse videor ac si quis occiso patre liberis illius parcat. Hoc adagium usurpasse 
scribitur Philippus Macedo, cum liberos etiam e medio tolleret, quorum parentes 
occiderat. Aut enim oportebat primum a parentibus occidendis abstinere, aut filios 
item submovere paternae necis ultores aliquando futuros. Fertur vox memorabilis 
militum, qui Maximinum imperatorem trucidarunt una cum filio, ex pessimo genere 
ne catulum quidem esse relinquendum. Huc pertinet Homericum illud ex Odysseae 
pe 

‘Qc ἀγαθὸν καὶ παῖδα καταφθιμένοιο λιπέσθαι 

Ἀνὸδρός, id est 

Ut bene habet caeso prolem superesse parenti. 
Erit usus adagio, quoties admonebimus aut non esse provocandos homines aut ita 


conficiendos, ne in posterum reliquiae nos exerceant. 


954. I, x, 54. Χρηστολόγος 


Χρηστολόγοι dicebantur atque hodie quoque vulgo dicuntur, qui probe 
loquuntur et improbe faciunt. Dictum autem peculiariter in Pertinacem imperatorem, 
quemadmodum in hujus vita testatur Julius Capitolinus. Paulus in epistola ad 
Romanos hujusmodi blandiloquentiam xonotoAoyiav vocat: Kai διὰ τῆς 
χρηστολογίας καὶ εὐλογίας ἐξαπατῶσι τὰς καρδίας τῶν ἀκάκων, id est Qui per 


blandiloquentiam ac benedicentiam seducunt corda innocentium. 


955. I, x, 55. Pulchre dixti. Belle narras 


Huc pertinere videntur ironiae illae proverbiales passim in comoediis obviae 
Dixti pulchre. Belle narras. Καλῶς ἔλεξας. De re dictu vehementer absurda. Plato in 
Euthydemo nominatim pro proverbio commemorat. Verba Platonis sunt : Τὸ γὰρ 


λεγόμενον, καλὰ δὴ πάντα λέγεις, id est Etenim quod dici solet, omnia pulchra 

dicis. Item in Gorgia : Ἄκουε δή, φασί, μάλα καλοῦ λόγου, id est Audi jam, ut aiunt, 


valde pulchrum sermonem. 


956. I, x, 56. Figuli opes 


Κεράμειος πλοῦτος, id est Fictiles divitiae. De rebus incertis, fragilibus ac 
neutiquam duraturis. Quemadmodum figulorum vasa facile comminuuntur quolibet 


casu. Refertur adagium a Diogeniano. 


957. I, x, 57. Lepus dormiens 


Λαγὼς καθεύδων, id est Lepus dormiens. Quadrat in eum, qui, quod non 
facit, id facere sese adsimulat, aut quod facit, id se facere dissimulat. Qualem quidam 
arbitrantur fuisse Ulyssis somnum, cum a Phaeacibus in Ithacam insulam 
exponeretur auctore Plutarcho. Nam leporem patentibus genis dormire cum alii 
permulti tradunt auctores tum Plinius libro undecimo, capite trigesimoseptimo, id 
quod etiam hominibus nonnullis ait accidere, quos Graeci Κορυβαντιεῖς appellant. 
Neque perperam, opinor, dictetur et in timidos. Adagium a multis auctoribus 


refertur. 


958. I, Χ, 58. Sero Jupiter diphtheram inspexit 


Ὁ Ζεὺς κατεῖδε χρόνιος εἰς τὰς διφθέρας, id est 

Inspexit etsi sero pellem Jupiter. 
Senarius proverbialis in eos, qui sero quidem, sed aliquando tamen pro malefactis 
dant poenas. Antiquitas enim credidit Jovem omnia in sua diphthera, hoc est pelle 
caprina, scribere ac multa quidem pro tempore dissimulare, verum aliquando de 
improbis poenas sumere. Belle quadrabit et in principes, qui diu dissimulata 


maleficia tandem puniunt. 

959, I, x, 59. Aut mortuus est aut docet litteras 


Ἤτοι τέθνηκεν ἢ διδάσκει γράμματα, id est 

Aut periit aut profecto litteras docet. 
Senarius proverbialis, quo significabant olim cuipiam omnino male esse, tametsi 
parum liqueret, quid rerum ageret. Is autem hac occasione venit in vulgi sermonem 
auctore Zenodoto. Athenienses duce Nicia parum feliciter aliquando pugnaverunt 
adversus Siculos permultis occisis, plerisque captivis in Siciliam abductis, qui 
Siculorum filios litteras docere coacti sunt. Proinde pauci, qui fuga elapsi redierant 
Athenas, rogati quid hic aut ille faceret in Sicilia, modo memorato versiculo 


respondebant : Aut periit aut docet litteras. 


960. I, x, 60. Oportet testudinis carnes aut edere aut non edere 


Ἢ δεῖ χελώνης κρέα φαγεῖν ἢ μὲ φαγεῖν, id est 

Testudinis carnem aut edas aut non edas. 
Trimeter proverbialis in eos, qui negotium susceptum frigide ducunt neque 
explicantes neque relinquentes. Sunt qui putent hoc dictum ab auctore Terpsione 
profectum esse, quorum est Athenaeus libro octavo declarans hunc primum 
praecepisse de gastrologia aeditis regulis, per quas liqueret, a quibus esset 
abstinendum, quibus contra vescendum ; inter quas erat et haec de testudine : Ἢ 
φαγεῖν ἢ μὴ φαγεῖν. Addunt testudinis carnem, si modice edatur, ventris tormina 
facere, rursum si copiose, lenire. Cujusmodi quiddam et de lactucis refert Plinius. 
Perinde quasi dicas aut bellandum est aut non bellandum, aut studendum aut non 
studendum. Nam pleraeque res sunt, quas si facias acriter, plurimum conducunt, sin 
ignaviter, officiunt. Velut eae, quae mediocritatem non recipiunt, quod genus est 
musica poeticaque. Sunt rursus quaedam, quae degustasse sit satis. Quo de genere 
putavit esse philosophiae studium Ennianus ille Neoptolemus et Callicles Platonicus. 


Non abhorret ab eo, quod est in Apocalypsi : Utinam aut calidus esses aut frigidus. 

961. I, x, 61. Bonae leges ex malis moribus procreantur 


Macrobius Saturnalium libro tertio Vetus verbum est, inquit, leges bonae ex 
malis moribus procreantur. Nam sicuti medicorum pharmacis nihil opus foret, nisi 
morbis laboraretur, ita legibus ferundis nihil opus esset, nisi perperam viveretur. 
Unde apud Aeginetas olim pecuniaria poena mulctabatur is, qui legis instituendae 
dedisset occasionem. Auctor Aristoteles libro Rhetoricorum II. Cornelius Tacitus 
libro XV : Usu probatum est leges egregias exempla honesta apud bonos ex delictis 
aliorum gigni. Huc pertinet quod Solon ἐρωτηθεὶς διὰ τί κατὰ πατροκτόνου νόμον 
οὐκ ἔθηκε, διὰ τὸ ἀελπίσαι εἶπεν, id est rogatus quam ob causam non tulisset legem 


in parricidas, respondit, quod non sperasset futurum parricidam. 


962. I, x, 62. Bos alienus subinde foras prospectat 


Βοῦς ἀλλότριος τὰ πολλὰ ἔξω βλέπει, id est Bos alienus subinde foras 
prospectat. De 115, qui apud alienos non satis ex animi sententia tractantur eoque 
saepius suos desiderant. Unicuique domi ac velut in suis praesepibus jucundissima 
vita, peregre permulta sunt, quae laedant, plurima desunt. Allusisse videtur ad hoc 
proverbium Plutarchus in Symposiacis decade octava, problemate secundo : Ὅπως 
δὲ ἑαυτῶν μὴ καταφρονῆτε μηδ΄ ἔξω βλέπητε παντάπασιν, id est Verum ne ipsos 
contemnatis neve foras prospiciatis, id est Ne aliunde petatis, quod ab ipsis Platonis 
interpretibus sumi potest. Proinde recte dicetur ἔξω βλέπειν, qui non contentus suis 


aliunde pendet. Usurpat et in libello Περὶ τῆς ἀρετῆς καὶ κακίας. 


963. I, x, 63. Septimus bos 


Ἕβδομος βοῦς, id est Septimus bos. Olim in stupidos brutosque dicebatur, 
unde celebratus senarius 
Τὸν ἕβδομον βοῦν ἡ σοφὴ παροιμία, id est 


Venustum adagium septimum narrat bovem. 

Id hinc ortum esse tradunt, quod antiquitus post sextam lunam bovis imaginem e 
farina pinsere consueverint, qui septimam lunam cornibus referret. Sunt qui malint 
hinc natum, quod, cum apud veteres, sex animantium genera mactari diis soleant -- 
ovis, sus, capra, bos, gallina, anser — pauperes non habentes vivum animal, quod 
immolarent, bovis simulachrum e farina fingere consueverunt. Is quoniam sensu 
vitaque careret, in stoliditatis abiit proverbium. Citatur apud Suidam Euripides in 
Erechtheo et Achaeus in Iride, qui proverbium hoc usurpaverint, tametsi versus 


illorum non refert. 


964. I, x, 64. Summis naribus olfacere 


Τῇ ἄρχῃ étvi ὀσφαίνεσθαι, id est Summa nare olfacere pro eo, quod est levi 
experimento conjecturaque qualicunque deprehendere. Extat apud Lucianum in Jove 


redarguto. 


965. I, x, 65. Si meus ille stilus fuisset 


Si meus stilus fuisset dixit M. Tullius in secunda Philippica pro eo, quod est si 
hoc negotii meo arbitrio meoque artificio commissum fuisset. Translata metaphora a 
fabularum auctoribus, quorum stilo et calamo fabula tota conficitur. Verba Ciceronis 
haec sunt : Sed unam rem vereor ne non probes. Si enim fuissem, non solum regem, 
sed regnum etiam de republica sustulissem. Et si meus ille stilus fuisset, ut dicitur, 
mihi crede non solum unum actum sed totam fabulam confecissem. Porro stilus est 
cuspis illa graphiaria, qua scribimus in tabulis ceratis. Transfertur autem ad 


characterem et filum quoddam orationis, ad quod allusit Cicero. 


966. I, x, 66. Indus elephantus haud curat culicem 


In epistolis, quae Phalaridis nomine feruntur, extat hujusmodi quoddam 
adagium: Κώνωπος ἐλέφας Ἰνδὸς οὐκ ἀλεγίζει, id est Culicem haud curat 


elephantus Indicus. Dictum est autem ob singularem duritiem cutis elephantinae, 

qua fertur etiam jacula excutere ; tantum abest ut culicis morsu possit offendi. 
Adhiberi poterit, quoties significabimus excelsis animis leves et vulgares injurias esse 


negligendas. 


967. I, x, 67. Lutum luto purgare 


Πηλῷ πηλὸν καθαίρεσθαι, id est Lutum luto purgari, dicitur, ubi res sordida 
sordibus tollitur, hoc est cum sordes non tolluntur, sed aut mutantur aut augentur 
etiam. Apollonius in epistola quadam : Ἀλλ' οὐδ’ ἐκεῖνος Ἐφεσίους ἔπεισε μὴ πηλῷ 
πηλὸν καθαίρεσθαι. Loquitur de sacerdotibus, qui deorum aras sanguine 
polluerunt eamque expiationem esse ducerent. Huc pertinet Diogenis, ni fallor, 
dictum. Is ingressus balneum sordidum, Qui hic, inquit, lavant, ubi lavant ? indicans 
talibus balneis conspurcari corpora potius quam purgari. Idem accidit Alexandrinis, 
qui in urbibus alunt vim ibidum in hunc usum, quod serpentes ac macellorum sordes 


deovent, verum suis immundiciis omnia rursus conspurcant. 


968. I, X, 68. Quocunque pedes ferent 


Ἔνθ’ ἂν oi πόδες φέρωσιν, id est Quocunque ferant pedes, pro eo, quod est 
quovis. Quadrabit ubi nihil certum spectatur, ad quod nostri dirigantur conatus. 
Lucianus in Hermotimo : Οὐδὲ τοῦτο δὴ τὸ τοῦ λόγου ποιήσομεν, ἔνθ’ ἂν ἡμᾶς oi 
πόδες φέρωσιν, ἐκεῖσε ἄπιμεν, id est Neque juxta proverbium, quocunque nos 
pedes tulerint, illuc ibimus. Horatius in Epodis : 

Ire pedes quocunque ferunt, quocunque per undas 

Notus vocabit aut protervus Africus. 
Rursus in Odis : 
I, pedes quo te rapiunt et aurae. 
Ita et Theocritus in Hyla : 
Ἅι πόδες ἄγον ἐχώρει, id est 


Ducebant quocunque pedes ibat. 

Rursus in Thalysiis : 
Πᾷ δὴ τὺ μεσαμέριον πόδας ἕλκεις ; id est 
Quo tandem te quaeso pedes medio trahis aestu ? 
Et Vergilius : 
Quo te, Moeri, pedes, an quo via ducit in urbem ? 
Nec dissimili forma Plato libro De republica tertio : AA’ ὅπῃ ἂν ὁ λόγος ὥσπερ 
πνεῦμα φέρει ταύτῃ ἰτέον, id est Sed quocunque ratio ceu ventus tulerit, hac 


eundum est. 


969. I, x, 69. Cyclopica vita 


Κυκλώπειος βίος, id est Cyclopica vita, pro vita vehementer effera ac barbara, 
quae neque legibus neque disciplina civili constet neque religione deorum 
gubernetur. Qualem describit Homerus Odysseae libro nono sub persona 
Polyphemi : 

Νήπιός εἰς, ὦ ξεῖν', ἢ τηλόθεν εἰλήλουθας, 

Ὅς με θεοὺς κέλεαι ἢ δειδίμεν ἢ ἀλέασθαι: 

Οὐ γὰρ κύκλωπες Διὸς αἰγιόχου ἀλέγουσιν 

Οὐδὲ θεῶν μακάρων, id est 

Desipis aut certe longinquis hospes ab oris 

Hic ades, ut qui me jubeas curave moveri 

Sive timore deum ; neque enim cyclopica turba 

Curamus summumyve Jovem divosve beatos. 

Eodem in libro : 
Τῶνδ' ἀνδρῶν πειρήσομαι, οἵ τινές εἰσιν 

Ἤ οἵ γ’ ὑβρισταί τε καὶ ἄγριοι οὐδὲ δίκαιοι, 

"He φιλόξεινοι καί σφιν νόος ἐστὶ θεουδής, id est 

Quod genus hoc hominum experiar jam, sintne feroces, 


Agrestes aequique rudes an et hospitii jus 

Observent animo reverentes numina divum. 
Homerum aemulatus Euripides Cyclopem hoc pacto loquentem facit : 

Ζηνὸς δ’ ἐγὼ κεραυνὸν οὐ φρίσσω, ξένε, 

Οὐδ’ οἶδ’ ὅ τι Ζεύς ἐστ΄ ἐμοῦ κρείσσων θεός, id est 

Atqui, hospes, ego fulmen Jovis non horreo 

Neque me Jovem praestantiorem habeo deum. 
Strabo libro Geographiae XI scribit hoc vulgo dictum in Albanorum gentem, quod 
Cyclopum agerent vitam, utpote neque culturae studiosi et ad omnem vitae cultum 


inertes et rudes. 


970. I, x, 70. Longe lateque 


Cum ingens discrimen significant, longe lateque distare dicunt. Aulus Gellius : 
Sic existimo, nisi me scriptoris istius omnisque antiquae orationis amor atque 
veneratio caeco esse judicio facit, longe lateque esse amplius, prolixius, fusius in 
significanda totius civitatis multitudine mortales quam homines dixisse. Citantur in 
Pandectis haec ex Ulpiano : Si usus fundi sit relictus, minus utique esse quam 
usufructum, longe lateque distare nemo dubitat. Translatum videtur ab agrorum 


mensoribus. 


971. I, x, 71. Similes habent labra lactucas 


Similes habent labra lactucas. Ubi similia similibus contingunt veluti 
praeceptori parum docto discipulus indocilis, improbo populo magistratus 
improbus, contumelioso patrono contumeliosus actor, uxori morosae maritus 
morosus, breviter quoties mala malis, digna dignis eveniunt. Natum adagium ab 
asino carduos pascente. Est autem lactuca herba mollis ac tenera, quae tamen non 
admodum sit dissimilis carduo praesertim silvestri. Itaque quemadmodum carduus 
spinosus est atque majorem in modum asperis foliis et caule, denique ipso etiam 


flore, itidem et asini labris nihil durius ac petricosius, ut illis non alia lactuca magis 

apta videatur. Porro carduos lactucarum vice etiam in conviviis ἃ nonnullis apponi 
solere, testis est Julius Capitolinus in vita Pertinacis imperatoris. Plinius item libro 
decimonono de carduis in hunc modum : Poterant videri dicta omnia, quae in precio 
sunt, nisi restaret res maximi quaestus, non sine pudore dicenda. Certum est quippe 
carduos apud Carthaginem magnam Cordubamque praecipue, sestertium sena milia 
e parvis his reddere, quoniam portenta quoque terrarum in ganeam vertimus, etiam 
ea, quae refugiunt quadrupedes consciae. Usurpat simulque interpretatur 
proverbium divus Hieronymus scribens ad Chromatium in hunc modum: 
Secundum illud quoque, de quo semel in vita Crassum ait risisse Lucilius, similem 
habent labra lactucam asino carduos comedente, videlicet ut perforatam navim 
debilis gubernator regat et caecus caecos ducat in foveam et talis sit rector, quales illi 
qui reguntur. Hactenus ille. Fuit autem hic Crassus avus ejus Crassi, qui pugnans 
adversus Parthos interiit, cujus signa postea retulit Marius. Numeratur is inter eos, 
qui nunquam in vita risisse feruntur eaque gratia ἀγέλαστοι, id est irrisibiles, 
cognominati. Marcus Tullius in actionibus Crassum Licinium auctore Lucilio semel 
duntaxat in vita risisse testatur. Plinius libro Naturalis historiae septimo, capite 
decimonono Ferunt, inquit, Crassum, avum Crassi in Parthis interempti, nunquam 
risisse, ob id Agelastum vocatum, sicuti nec flesse multos. Divus Hieronymus contra 
Rufinum : Ego certe ut homini severissimo risum moveam, ut imiteris aliquando 
Crassum, quem semel in vita risisse scribit Lucilius. Meminit et Macrobius libro 


Saturnalium secundo. 


972. I, χ, 72. Dignum patella operculum 


Huic simillimum est illud, quod ab eodem Hieronymo refertur in Epistola ad 
Chromatium: Dignum patella operculum. In mea enim, inquit, patria rusticitas 
vernacula : deus venter est et in diem vivitur et sanctior est 116, qui ditior est. 
Accessit huic patellae juxta tritum populi sermone proverbium dignum operculum. 


Significat autem episcopum ad improbos populi mores accommodatum. Idem 

adversus Rufinum : Quod librum Eusebii pro Pamphili verteres, quod tuum quasi 
operculum venenatae patellae imponeres. Plato in Hippia majore disserens de 
pulchro ac decoro quiddam habet non abhorrens ab hoc proverbio : Πότερον πρέπει, 
φήσει, ὅταν τις τὴν χύτραν ἣν ἄρτι ἐλέγομεν, τήν καλήν, ἕφῃ ἔτνους καλοῦ 
μεστὴν, χρυσῆ τορύνη αὐτῇ ἢ συκίνη ; id est Utrum, inquiet, ubi quis ollam illam 
pulchram, de qua modo loquebamur, igni admoverit, pulchris fabis plenam, decet 
illam aurea toryne aut ficulna ? Quod Graece dictum est τορύνη Platonis interpres 
vertit tudeculam. Etymologus indicat topbvnv vocem esse Atticis peculiarem, quae 


illis significat εὐεργέτιν. Suidas ait instrumentum esse, quo movetur olla. 


973. I, x, 73. Si juxta claudum habites, subclaudicare disces 


Plutarchus in libello De liberis educandis : Av χωλῷ παροικήσῃς ὑποσκάζειν 
μαθήσῃς, id est Si juxta claudum habitaris, disces subclaudicare. Pindari interpres 
extulit hunc in modum : 

Χωλῷ παροικεῖς, κἂν ἑνὶ σκάζειν μάθοις, id est 

Claudo vel uni si propinquus manseris, 

Disces et ipse claudicare protinus. 

Huc pertinet illud Hesiodium nobis alibi dictum ΠΠῆμα κακὸς γείτων etc. Ea vero 
rerum humanarum est infelicitas, quod facilius transiliunt vitia quam bona. Et tamen 
verum est, quod addit Hesiodus : Ὥσπερ κἀγαθὸς μέγ' ὄνειαρ. Ita Pindarus in 
Nemeis hymno septimo : 

Εἰ dE δεύεται 

Ἀνδρὸς ἀνὴρ, τί φαϊῖμέν κε γείτων ἔμμεν 

Nô& φιλήσαντά γ' ἀτενεῖ γείτονι ; χάρμα πάντων 

Ἐπάξιον, id est 
Si vir viro eget, quid dicemus vicinum esse vicino animo constanti amicum ? 
Gaudium omnium re dignum. Quanquam video nec lectionem nec interpretationem 


hujus loci constare Graecis. Quidam enim pro δεύεται legunt γεύεται referuntque ad 

commodorum aut incommodorum communicationem quam homo capit ab homine, 
maxime a vicino. Et legendum videtur γείτον΄ ἔμμεν, ut respondeat participio 
φιλήσαντα. Interpres adducit et illud ex Hesiodo : 

l'eitovec ἄζωστοι ἔκιον, ζώσαντο δὲ πηοί, id est 

Vicini incincti, cincti venere propinqui. 
Notum est illud Themistoclis, qui proscripto agro jussit et hoc praeconem addere 
reliquis dotibus, quod bonum haberet vicinum. Proverbium admonet perniciosam 
improborum hominum consuetudinem, propterea quod cum corporis tum maxime 
animi vitia contagio serpunt in vicinum. Naso : 

Dum spectant oculi laesos, laeduntur et ipsi 

Multaque corporibus transitione nocent. 

Id Aristoteles existimat potissimum usu venire in morbis oculorum, quod ea corporis 
pars maxime sit mobilis. Item in scabie, quod in summa sit cute et humore glutinoso 
ad vicinum permanet. Postremo in omnibus morbis, qui e spiritu corrupto nascuntur 
ut pestis, quod spiritus facile ab alio in alium trajiciatur. Denique est occultus quidam 
naturae consensus, qui fit ut oscitare incipiat, qui viderit oscitantem, et micturiat, qui 
meientem conspexerit; auctor est Alexander Aphrodiseus. Et balbutire discit, 
quisquis assidue cum balbo vivitt Morum autem scabiem affricat convictor 
convictori. Aristoteles sectionis VI, problemate IV quaerit quare lippitudo, tabes et 
scabies contagio migrent ad alios nec idem accidat in omnibus morbis. Plutarchus in 
commentario De ratione dignoscendi verum amicum ab adulatore scribit tantam 
habere vim assiduam consuetudinem, ut imprudentes etiam imitemur vitia eorum, 
quibuscum vivimus ; quemadmodum Platonis familiares ejus gibbum imitabantur. 
Aristotelis amici balbutiem ejusdem exprimebant. Alexandri Macedonum regis 
familiares cervicis inflexum et vocis in dicendo asperitatem effingebant. Plato De 
legibus IT eleganter indicat quomodo fallat contagium: Πότερον εἰκὸς ἢ Kai 
ἀναγκαῖον ταὐτὸν εἶναι ὅπερ ὅταν τις πονηροῖς ἤθεσι ξυνὼν κακῶν ἀνθρώπων 


μὴ μισῇ, χαίρει δὲ ἀποδεχόμενος, ψέγῃ δὲ ὡς ἐν παιδιᾶς μοίρᾳ ὀνειρρώτων αὐτοῦ 

τὴν μοχθηρίαν ; τότε ὁμοιοῦσθαι δήπου ἀνάγκη τὸν χαίροντα ὁποτέροις ἂν 
χαίρει, id est Utrum probabile an potius necessarium hoc ipsum esse, quod cum 4815 
cum pravis hominum improborum moribus conflictatur, non odit, sed gaudet magis 
approbans, quanquam veluti per jocum reprehendit somnians suam ipsius 


maliciam ? tunc profecto necesse est, ut similis evadat gaudens utriscunque gaudeat. 


974. I, x, 74. Corrumpunt mores bonos colloquia prava 


Eodem pertinet ille Menandricus senarius, quem divus Paulus apostolus haud 
quaquam gravatus est in prima ad Corinthios epistola citare : 

Φθείρουσιν ἤθη χρήσθ’ ὁμιλίαι Kaka, id est 

Mores bonos convictus inficit improbus. 
Tertullianus ad uxorem vertit Graecum carmen, sed libertate Latinae comoediae. 
Convictum, inquit, atque commercia deo digna sectare memor illius versiculi 
sanctificati per apostolum 

Bonos corrumpunt mores congressus mali. 
Consimilem huic sententiam refert Aristoteles nono Moralium libro. Celebratur et hic 
senarius ἃ Graecis : 

Κακοῖς ὁμιλῶν καὐτὸς ἐκβήσῃ κακός, id est 

Malus ipse fies, si malis convixeris. 
Quanquam autem alienius ab hoc instituto videtur hujusmodi conquirere, tamen non 
mihi tempero, quin illud adscribam ex Senecae De ira libro tertio, si non magnopere 
pertinens ad proverbii declarationem, certe ad vitam instituendam in primis 
conducibile. Sumuntur, inquit, a conversantibus mores. Et ut quaedam in contactis 
corpore vitia transiliunt, ita animus mala sua proximis tradit. Ebriosus convictores in 
amorem vini traxit. Impudicorum coetus fortemque et, si liceat, virum emollit. 
Avaritia in proximos virus suum transtulit. Eadem e diverso ratio virtutum est, ut 
omne, quod secum habent, mitigent. Nec tam valetudini profuit utilis regio et 


salubrius coelum quam animis parum firmis in turba meliorum versari. Quae res 

quantum possit, intelliges, si videris feras quoque convictu nostro mansuescere 
nullique immani bestiae vim suam permanere, si hominis contubernium diu passa 
est. Hucusque Senecae verba reddidimus. Porro cum omnis contubernii conflictatio 
plurimum habet momenti ad corrigenda depravandaque mortalium ingenia, tum 
praecipue valet oratio, quae quidem ex arcanis illis animi penetralibus deprompta 
genuinam quandam et occultam vim atque, ut Graece dicam melius, ἐνέργειαν 
secum adfert eamque in auditoris animum, in quem illabitur, transfundit 
praesentaneum venenum, si pestilens fuerit, remedium efficax, si salutaris. Proinde 
nullum adhuc apophthegma philosophorum memini legere, quod mihi videatur cum 
illo conferendum, quod Joannes Coletus meus, vir pariter et eruditus et incorruptus, 
subinde dictitare consuevit : Tales nos esse, qualia sunt quotidiana colloquia, tales 
evadere, qualia frequenter audimus. Jam vero quod de colloquio dictum est, idem 
oportet et de studiis accipere. Qui vitam omnem in ethnicis conterunt literis, gentiles 
evadunt. Qui praeter obscoenos auctores nil evolvunt, moribus obscoenis reddantur 


oportet. Etenim lectio colloquium quoddam esse videtur. 


975. I, x, 75. Annus clibanum 


Avvoc κρίβανον, id est Annus clibanum. In eos olim dicebatur, qui novae 
quippiam rei repperissent. Nam Annus quidam Aegyptius clibanorum usum, in 
quibus panes coquerentur, fertur excogitasse. Siquidem prisci pulte polentaque 
victitabant cocti panis usum nescientes. De ratione coquendi panis in furnis permulta 
Plinius libro decimooctavo, capite undecimo et hinc rei vocabulum etiam inditum. 
Nam Plautus in Aulularia artoptesiam vocat. Seneca in espistola quadam ad 
Lucilium ostendit antiquitus panem manuum tractatione subactum ferventi cinere 
testaque percoqui solere, deinde paulatim repertos furnos et alia genera, quorum 
fervor serviret arbitrio. Hic panis dicebatur κριβανίτης. Meminit hujus adagii tum 


Suidas tum Aristophanis interpres ἐν Ἀχαρνεῦσι. Quanquam exemplaria pleraque 

ἄνθρωπος habent, in uno duntaxat loco Avvoc scriptum reperi, quod mïihi quidem 


magis arridet, ut vocabulum sit proprium. 


976. I, x, 76. Magistratus virum indicat 


Ἀρχὴ τὸν ἄνδρα δείκνυσιν, id est 

Imperia demonstrant virum. 
Dimeter iambicus proverbio celebratus. Quidam Pittaci Mitylenaei putant 
apophthegma. Sunt qui Soloni tribuant, quorum de numero Sophocdles est, ut ferunt. 
Aristoteles quinto Moralium libro Biantis nomine citavit. Item Theophrastus in 
proverbiis, quanquam ea non extant, Bianti adscribit. Hoc adjiciendum putavi, ne 
quis cavilletur sententiam esse, non proverbium. Quanquam et Plutarchus in vita 
Ciceronis ostendit fuisse proverbio celebratum dictum loquens hunc in modum : Ὃ 
dE δοκεῖ μάλιστα καὶ λέγεται τρόπον ἀνδρὸς ἐπιδεικνύναι καὶ βασανίζειν, 
ἐξουσία καὶ ἀρχὴ πᾶν πάθος κινοῦσα καὶ πᾶσαν ἀποκαλύπτουσα κακίαν, 
Δημοσθένει μὲν οὐχ ὑπῆρχεν, id est Quod autem videtur ac dicitur maxime mores 
hominis ostendere atque explorare, nimirum potestas ac magistratus, omnem 
movens affectum et omnem aperiens malitiam, id Demostheni quidem non adfuit. 
Sophocles in Antigone : 

Ἀμήχανον δὲ παντὸς ἀνδρὸς ἐκμαθεῖν 

Ψυχήν τε καὶ φρόνημα καὶ γνώμην, πρὶν ἂν 

Ἀρχαῖς τε καὶ νόμοισιν ἐντριβὴς φανῇ, id est 

Fieri haud potest, cujuspiam ut pernoveris 

Animum atque mentem sive sensum, ni prius 

Imperium nactus gesserit civilia. 
Sensus est in vita privata vix satis perspici posse mores et ingenium hominis. Verum 
si committas imperium, ut quod libeat idem liceat, tum demum apparere, quo sit 
animo. Eleganter invertit Epaminondas; cui cum Thebani per contumeliam 


magistratum quempiam sordidum et contemptum mandassent, non contempsit, sed 

ea cura gessit, ut muneri prius contemptissimo dignitas et auctoritas accederet, 
dicens Οὐ μόνον ἡ ἀρχὴ τὸν ἄνδρα δείκνυσιν, ἀλλὰ καὶ ἀρχὴν ἀνήρ, id est Non 
solum magistratus virum ostendit, sed magistratum vir. Meminit Plutarchus in 


Praeceptis civilibus. 


977. I, x, 77. Idem Accii, quod Titii 


Extabat olim adagium apud M. Varronem in satyra, cui titulus Testamentum, 
referturque apud A. Gellium in Noctibus Atticis : Idem Accii, quod Titi. Quod si 
quis, inquit, undecimo mense Kat’ Ἀριστοτέλην natus est, Accio idem, quod Titio 
jus esto, nimirum significans eodem sibi jure futurum filium decimo mense natum, 
quo eum, qui natus sit undecimo. Sumptum videtur a jurisconsultorum 


consuetudine Titii et Accii vocabulum pro quibuslibet duobus subinde usurpantium. 


978. I, x, 78. Muta persona 


Κωφὸν πρόσωπον, id est Muta persona. Martialis in sexto Epigrammatum 
libro : 
Comoedi tres sunt, sed amat tua Paula, Luperce, 
Quatuor : et κωφὸν Paula πρόσωπον amat. 
Quadrabit in eos, qui in consessu deliberantium aut disputantium aut etiam in 
conviviis caeteris loquentibus 5011 tacent. Traductum apparet a lege comoediarum, in 
quibus non temere plures tribus personae solent induci in eadem scena. Quod si 
quando quarta accesserit, aut muta prorsus est aut perpauca loquitur. M. Tullius Ad 
Atticum, libro XIII: Si Cottam et Varronem fecissem inter se disputantes, ut ἃ te 
proximis literis admoneor, meum κωφὸν πρόσωπον esset. Mutas nuptias, dixit 
alicubi Pindarus pro clanculariis et in quibus non decantetur hymenaeus, ἄφθογγον 


γάμον. De doryphoremate dictum est alias. 

979. I, x, 79. Caput sine lingua 


Ab hoc non admodum abludit ille Laberianus trimeter : 

Caput sine lingua pedaria est sententia. 
Competit in eos, qui in consultationibus aut disceptationibus ipsi quidem nihil 
habent, quod dicant, verum aliorum sententiis annuunt. Nam pedarii senatores 
dicebantur ii, qui in senatu quidem sedebant, verum sententiam non rogabantur, sed 
in aliorum sententias pedibus discedebant. Unde referente Festo Pompeio in dictione 
Pedarius a Lucilio dicti sunt Agipedes, quod pedum discessione dicerent sententiam. 
Refertur a Gellio Noctium Atticarum libro tertio, capite decimooctavo. Habet et 
crocodilus caput sine lingua, sed dentibus armatum, quales nunc videmus multos, 
qui cum bene dicere nesciant, tamen mordent letaliter. Nilus procul abest a nobis, sed 


hoc genus crocodilis plena sunt omnia. 


980. I, x, 80. Corpus sine pectore 


Proverbiali figura dixit Horatius in Epistolis ad Albium : 

Non tu corpus eras sine pectore ; dii tibi formam, 

Dii tibi divitias dederant artemque fruendi. 
Item Ovidius in Heroinis : 

Hunccine tu speras hominem sine pectore dotes 

Posse satis formae, Tyndari, nosse tuae ? 

Perinde vero dictum est corpus sine pectore, quasi dicas sine mente. Nam sapientiam 
et ingenium in pectore atque in corde consistuunt. Unde et cordatos appellamus 
prudentes. Et Juvenalis tardum ac stolidum significans Cum laeva in parte 


marmillae / Nil salit Arcadico juveni. 

981. I, x, 81. Cerite cera dignus 


Olim notari dignos atque improbos et nequam homines Cerite cera dignos 
proverbio vocabant nimirum Ceritem ceram insignem ignominiam appellantes. 
Horatius : 

Quid deceat, quid non obliti, Cerite cera 

Digni, remigium vitiosum Ithacensis Ulyssis. 

Acron et Porphyrion hujusmodi tradunt originem adagii. Romani Ceritibus bello 
subactis eam dixere conditionem, ne suffragii jus haberent, ne leges ullas aut 
aederent aut haberent. Eamque ignominiam in adagium abiisse. Meminit de tabulis 
ceritibus et Aulus Gellius libro decimosexto, capite decimotertio. Primos autem 
municipes, inquit, sine suffragii jure Cerites esse factos accipimus. Concessumque 
illis, ut civitatis Romanae honorem quidem caperent, sed negotiis tamen atque 
oneribus vacarent pro sacris bello Gallico receptis custoditisque. Hinc tabulae Cerites 
appellatae versa vice, in quas censores referri jubebant, quos notae causa suffragiis 


privabant. Confine videtur illi, quod alibi diximus sutorium atramentum. 


982. I, x, 82. Dii laneos habent pedes 


Macrobius libro Saturnalium primo, capite sexto scribit in hunc modum : Cur 
autem Saturnus ipse in compedibus visatur, Verrius Flaccus causam se ignorare dicit. 
Verum mihi Apollodori lectio suggerit. Saturnum Apollodorus alligari ait per annum 
laneo vinculo et solvi ad diem sibi festum, id est mense hoc decembri. Atque inde 
proverbium dictum, deos laneos pedes habere ; significari vero decimo mense semen 
in utero animatum in vitam grandescere, quod donec erumpat in Ilucem, mollibus 
naturae vinculis detinetur. Hactenus Macrobius. Lucianus item in Cronosolone 
Saturnum in compedibus fingi solere significant. Atque hujus figmenti rationem 
reddit in libro de astrologia, nempe quod orbis Saturni longissime a nobis semotus 


sit, ob hoc in tartara conjectum finxere ex aeris profunditate sumpta occasione. 

Deinde quod motus sit omnium tardissimi, ut quasi stare videatur, compedibus 
alligatum finxerunt. Plutarchus in Problematis scribit Tyriis fuisse morem, ut deorum 
statuis vincula injicerent. Aenigma proverbii indicat deos ad scelerum ultionem lente 
quidem procedere, sed tamen aliquando de malefactis poenam sumere vel inopinato. 
Sic interpretatur Porphyrio demonstrans quod scribit Horatius libro Odarum tertio, 
oda secunda : 
Raro antecedentem scelestum 
Deseruit pede Poena claudo, 
affine esse proverbio, quo dicitur deos iratos pedes lanatos habere, quia 


nonnunquam tarde veniunt nocentibus. 


983. I, x, 83. Zenone moderatior 


Ζήνωνος ἐγκρατέστερος, id est Zenone temperantior. Testatur et Laertius in 
Zenonis vita philosophum hunc tum in victu tum in voluptatibus venereis 
usqueadeo patientem ac parcum fuisse, ut crudis duntaxat vesceretur ac pallio 
praetenui tegeretur. Unde et Philemon in comoedia taxat hominem, qui post panem 
obsonïi loco caricis uteretur, aquam vini loco biberet ac discipulos esuriem doceret. 
Hinc et in vulgi sermonem abiit Zenone temperantior. Philemonis versus apud 
Diogenem ex fabula, cui titulus Philosophi, sunt hujusmodi : 

Εἰς ἄρτον, ὄψον ἰσχάδας ἐπιπιεῖν ὕδωρ, 

Φιλοσοφίαν καινὴν γὰρ οὗτος φιλοσοφεῖ, 

Πεινῆν διδάσκει καὶ μαθητὰς λαμβάνει, id est 

Post panis esum cariceumque obsonium 

Aquam bibens perdurat inde simplicem, 

Novum enim philosophiae celebrat hic genus, 

Docet esurire ac discipulos ita illicit. 

Quanquam sunt, qui versus hos Posidippo tribuant, non Philemoni velut idem 


admonet Laertius. 

984. I, x, 84. Sylosontis chlamys 


Ἡ Συλοσῶντος χλαμύς, id est Sylosontis chlamys. Refertur a Diogeniano dici 
solitum in hos, qui se cultu vestituque jactitant ac venditant. Videtur haud absurde 
dici posse et in eos, quibus munus exiguum in tempore magno cum foenore rediit. 
Historiae, quae proverbii dederit occasionem, meminit Herodotus in Thalia, 
quanquam apud hunc xAavis legitur, non χλαμύς. Χλανίς autem vestis militaris. 
Meminit et Strabo Geographiae libro decimoquarto. Historia sic habet : Syloson 
quidam, cum sensisset Darium Hystaspis filium, cum adhuc privatus ageret, 
chlamyde quadam sua admodum bella impensius fuisse delectatum, eam ultro dono 
misit. Cujus tam tempestivae liberalitatis memor Darius, cum jam rebus esset 
praefectus, totam et urbem et insulam Samiorum Sylosonti in manus tradidit unius 
vestis munus tam opulento regno compensans. Mentionem facit hujus rei Valerius 
quoque Maximus libro Memorabilium quinto, titulo De gratitudine. Porro quod alii 


chlamydem seu chlanidem vocant, hic amiculum appellat, id est pallii genus. 


985. I, x, 85. Opera Sylosontis ampla regio 


Ἕκητι Συλοσῶντος εὐρυχωρία, id est 

Per Sylosontem regio facta est amplior. 
Senarius in proverbium versus, quem refert Strabo libro Geographiae XIV. Nam 
Syloson munificentia Darii mortuo Polycrate Samiorum adeptus tyrannidem, cum 
acerbius exerceret imperium , ita ut fere solent 11, qui ab humili fortuna repente ad res 
amplas provehuntur, et ob hanc causam insula desereretur ab incolis, proverbio dici 
coeptum : 

Ἕκητι Συλοσῶντος εὐρυχωρία, id est 

Spatiosa regio est Sylosontis gratia. 
Convenit in acerbe gerentem magistratum aut in principem malum, cujus vitio 


deseratur ab incolis regio. Venustius reddetur longiore deflexu, veluti si in hominem 

πλεονέκτην, qui domum aliquam compilarit, dicatur, aut in profusum ac prodigum, 


cujus luxu loculi facti sunt inanes. 


986. I, x, 86. Phalaridis imperium 


Φαλάριδος ἀρχή, id est Phalaridis principatus. Refertur inter Graecas 
paroemias. Recte dicetur in eos, qui crudelius exercent imperium aut potestatem sibi 
delegatam. Ortum adagium a Phalaride Agrigentinorum tyranno, quem sua 
crudelitas nobilitavit. Inter multa autem crudelitatis exempla celebratur in primis 
aeneus ille taurus Perilli sive Perilai -- nam sic appellat Lucianus -- inventum, in quo 
subjecto igni mortales vivi sic exurebantur, ut pro ejulatu humano mugitum aederent 
morientes. Eum taurum exusto primum in eodem artifice Delphos misisse legitur, ut 
Phoebo dicatus in ejus templo reponeretur, monimentum futurum simul et artis 
exquisitissimae et inventi crudelissimi et poenae merito in auctorem retortae. Verum 
Delphi munus ut ἃ tyranno missum repudiarunt. Haec ferme leguntur apud 
Lucianum. Simili figura dictum legimus φαλαρισμόν pro immani crudelitate. Cicero 
Ad Atticum, libro septimo : Nam istum quidem, cujus φαλαρισμὸν times, omnia 
teterrime facturum puto. Idem in actione contra Pisonem Quoniam, inquit, Phalarim 


grammaticum habemus, id est qui perperam scripta etiam capite punit. 


987. I, x, 87. Manliana imperia 


Ut hoc proxime recte congruit in hos, qui saeviunt in eos, in quos jus nacti 
sunt, ita Manliana imperia confine illi proverbium probe torquebitur in eos, qui 
nimis rigida juris observatione humanitatis et aequitatis obliviscuntur. Historia, quae 
proverbio causam dedit, narratur a Tito Livio primae decadis octavo libro. Extat et 
apud Valerium Maximum aliosque complures scriptores. Ea ad hunc ferme habet 
modum : T. Manlius cum consul bellum cum Latinis gereret edictumque esset, ne 
quis extra ordinem pugnaret, T. Manlius, consulis filius, turmae praefectus, 


provocatus ἃ Genutio sive ut Valerius ἃ Geminio Metio, Tusculanorum equitum 

praefecto, oblitus edicti consularis conflixit et provocatorem hasta confodit. Deinde 
ubi comitante turma ac velut ovante spoliis ornatus ad patrem tenderet, ille mox in 
conspectu omnium filium, quod extra ordinem pugnasset, ad palum deligari, deinde 
virgis ex more caedi, postremo securi feriri jussit. Salubri quidem in posterum 
exemplo, quemadmodum aït Livius, sed in praesentia nimium invidioso consuli. 
Siquidem ut auctor est Valerius libro Memorabilium nono, capite De ira, cum victor 
Romam reverteretur, nemo juvenum obviam iit ; in tantum totius juventutis odium 
venerat. Hinc et cognomen additum vulgo Imperioso. Refert simile severitatis 
exemplum Valerius Maximus libro secundo, capite De disciplina militari, de 
Posthumio Tiburto, cujus filius, fortissimus adolescens, quod feliciter quidem, sed 
injussu patris cum hoste commisisset, a patre securi percussus est. Quanquam Titus 
Livius primae decadis, libro quarto maluit hoc de Manlio Torquato quam de 
Posthumio credere atque in variis scriptorum opinionibus hoc potissimum 
argumento sese uti testatur, quod vulgato proverbio Manliana imperia dicta sint, non 
Posthumiana, cum tamen Posthumius aetate praecesserit Manlium. Quod si prior 
tam saevi exempli fuisset auctor, occupasset nimirum insignem titulum crudelitatis, 
praeterea quod Manlio cognomen inditum esset Imperioso, non Posthumio. Meminit 
et Seneca De beneficiis libro tertio de Manilio sive Manlio quodam, qui relegatus a 
patre reversus eum a molestia litis intentatae liberavit. Tecte ad proverbium allusit 
M. Tullius libro De finibus secundo. Vide, ne ista sint Manliana nostra aut majora 


etiam, si imperes, quod facere non possim. Fortasse pro nostra scriptum erat jussa. 


988. I, x, 88. Complurium thriorum ego strepitum audivi 


Πολλῶν ἐγὼ θρίων ψόγους ἀκήκοα, id est 

Thriorum ego strepitum audii complurium. 
Senarius est proverbialis, quo minas et inanem clamorem nos contemnere 
significamus. Quemadmodum Thaïis illa Terentiana saevas et gloriosas Thrasonis 


minas pro nihilo ducit magnum nebulonem appellans. Aristophanes in Vespis : 

Ὡς ἐγὼ πολλῶν ἀκούσας οἶδα θρίων τὸν ψόφον, id est 

Thria novi, quid strepant, ut saepius qui audiverim. 
Porro thria ἃ Graecis dicuntur ficulna folia, quae, cum incenduntur, minacem 
quendam aedunt strepitum et formidandum 115, quibus ante non sit auditus, alioquin 
inanem et contemnendum. Nisi mavis legere θριῶν ; sic enim Graeci vocant calculos, 
quos in urnam mittunt sortilegae, cum divinant, quemadmodum admonuimus alibi. 
Solent hujusmodi divinatrices aliquando e sortibus dira praedicere, quo stultos ac 


credulos territent, cum saepenumero nihil eveniat eorum, quae minantur. 


989. I, x, 89. Ne inter apia quidem sunt 


Οὐδ’ ἐν σελίνοις εἰσίν, id est Ne in apio quidem sunt pro eo, quod est ne 
ingressum quidem aut initium rei attigerunt. Sumpta metaphora ab 115, qui hortos 
ingrediuntur. Nam antiquitus extremus 1116 hortorum ambitur apio conserebatur ; 
quem qui nondum praeterissent, velut in horti limine adhuc esse videbantur. 
Aristophanes in Vespis : 

Οὐδὲ μέν y’ οὐδ’ ἐν σελίνῳ που ᾽στὶν οὐδ΄ ἐν πηγάνῳ, id est 

In apio nondum est vel ipso, sed nec in rutis adhuc. 

Hoc est nec initium habet eorum, quae sunt futura. Interpres et aliam quandam hoc 
loco refert sententiam volens adagium ad gymnicum agonem pertinere, ad quod, qui 
praepararent infantes statim ut essent nati, in apio collocare consueverunt. Itaque 
perinde dictum videtur Ne in apio quidem, quasi dicas ne in primis quidem 
rudimentis. Rutam autem comicus addidit risus causa, quod apium praelocutus 
fuerat. Porro morem apio coronandi putant jam olim ab Hercule inductum post 
interfectum Nemeae leonem, quod et Pindarus indicare videtur alicubi. Nam in 
Nemeis hymno quarto dicit : 

Ἵνα ἐν ἀγῶνι βαρυκτύπου 


Θάλησε Κορινθίοις σελίνοις, id est 

Ubi in certamine tumultuosi floruit Corinthiacis apiis. Significat quendam in 


certamine Neptuni Isthmico coronatum fuisse a Corinthiis. 


990. I, x, 90. Podex lotionem vincit 


Πρωκτὸς λουτροῦ περιγίνῃ, id est Podex lotionem vincis. Callistratus apud 
Aristophanis interpretem adagium hoc retulit ad eos, qui sese in malum aliquod 
adigunt, propterea quod ea corporis pars, etiam si lavetur, semet rursum inquinat, ita 
ut ipsa sit in causa, quo minus lavari possit. Quadrabit etiam, ubi quid frustra fieri 
significabimus, veluti si quis nocentem e carcere redimat atque ille mox iterato 
commisso semet eodem praecipitet. Aut si quos reconcilies mox in pristinam 
relapsuros simultatem aut castiges incorrigibile ingenium, quod genus est mulierum. 
Conveniet et in illos, qui suo ipsius vincunt malo. Veluti si quis morum 
intractabilitate obtineat, ne posthac objurgetur a praeceptore. Putant adagium videri 
sumptum ab 115 potissimum, qui cita sunt alvo, quos Nonius foriolos appellat. 
Aristophanes in Vespis : Πρωκτὸς λουτροῦ περιγενόμενος, id est Podex pervincens 
loturam. Itidem et morbus dicitur vincere artem curamve medici, cum est 
immedicabilis. Ex veterum monumentis deprehendes fuisse morem publicum, ut 
post exoneratam alvum adhiberetur ejus partis lotio, quae tamen subinde erat 
repetenda. Martialis inter Issae catellae laudes commemorat, quod post depositum 
ventris onus rogaret lavari. Legimus et barbarum quendam servitutis impatientem 
ligno, cui spongia erat addita tergendo podici, in gulam adactam sibi conscivisse 


necem. 


991. I, x, 91. Conscientia mille testes 


Quintilianus Oratoriarum institutionum libro quinto hanc sententiam ut 
proverbialem citat : Conscientia mille testes. Sensus interprete non eget. Quis enim 


nescit conscientiam rem esse unam omnium efficacissimam, adeo ut nulla tormenta 

melius prodant maleficium quam conscientia, nullus carnifex severius puniat quam 
haec ? Unde et illud : 

Heu ! quam difficile est crimen non prodere vultu ! 
Extat et Graecanica sententia Συνείδησις πλήττει τὴν ψυχήν, id est Conscientia 
verberat animum. Juvenalis item : Et surdo verbere caedit. Hanc sensere poetae, cum 


de diris et ultricibus furiis fabulantur. 


992. I, x, 92. Mysorum praeda 


Μυσῶν λεία, id est Mysorum praeda. In eos olim dicebatur, qui impune ἃ 
quibuslibet laeduntur ac diripiuntur. Ortum adagium a Mysis, quos aiunt quondam 
finitimorum incursationibus male vexatos fuisse, quo tempore Telephus rex peregre 
agebat. Utitur hoc adagio Aristoteles libro Rhetoricorum primo tractans de locis 
conjecturalibus. Kai τοὺς ὑπὸ πολλῶν ἀδικηθέντας καὶ μὴ ἐπεξελθόντας ὡς 
ὄντας κατὰ τὴν παροιμίαν Μυσῶν λείαν, id est Eos item, inquit qui a compluribus 
affecti injuria non curant de ulciscendo. Nam ut trito dicitur proverbio, Mysorum hi 
praeda sunt. Hoc est passim ab omnibus incessuntur, propterea quod veterem 
ferendo injuriam invitant novam. Usus est Demosthenes adversus Aeschinem. Quo 
quidem in loco scioli depravarunt pro Mysorum, miserorum, in translatione 


Leonardi Aretini. Citatur et ex Stratidis Medea et iambis Simonidis. 


993. I, x, 93. Ultra septa transilire 


Ὑπὲρ τὰ ἐσκαμμένα πηδᾶν, id est Septa transilire. Congruit vel in eos, qui 
rem quampiam novam et incredibilem designant longeque supra vulgarium 
hominum facultatem. Vel in hos, qui ἃ re proposita digrediuntur. Vel in illos, qui 
praescriptos sibi terminos et potestatis mandatae modum transeunt. Natum adagium 
a Phayllo quodam pentathlo Pontico, ut quibusdam placet, Crotoniata, qui tum saltu 
tum disco mirum in modum valuisse legitur. Haec ferme Suidas. Extat et inscriptio 


statuae illius hujusmodi : 

Πέντ’ ἐπὶ πεντήκοντα πόδας πήδησε PäabAAoc, 
Δισκεύει δ' ἑκατὸν πέντ' ἀπολειπομένων, id est 
Quinque supra quinquaginta pedes saliit Phayllus, discum autem jacit centum 
exceptis quinque. Meminit hujus adagii Plato in Cratylo : Kai ὑπὲρ τὰ ἐσκαμμένα 
ἁλέσθαι, id est Et ultra septa salire. Refert et Julius Pollux libro De rerum vocabulis 
tertio. Lucianus in Somnio : Ὑπὲρ τὰ ἐσκαμμένα ἤδη πηδᾷ, id est Ultra septa jam 
transilit. De somnio, cujus finis, cum sit somnus, jam etiam vigilanti duraret. 
Chrysostomus homilia in II Cor. ΠῚ: Τὰ σκάμματα παρέβη, id est Septa transcendit ; 
de Paulo loquitur, qui cum gratis doceret Evangelium, plus praestitit quam ab 
apostolis exigebatur. Cicero De oratore libro primo: Et quasi certarum artium 
forensibus cancellis circumscriptam scientiam. Idem in actionibus : Ab his cancellis, 
quibus me circumscripsi, declinavero. Locus enim is, in quo celebrantur [πᾶ] 


forenses, fossis, cancellis, aut aliis id genus septis erat circumscriptus. 


994. I, x, 94. Psyrice facta 


Psyra insula quaepiam est, haud procul a Chio, cujus meminit et Homerus 
libro Odysseae tertio Psyriam appellans : 

Ἢ καθύπερθε Χίοιο νεοίμεθα παιπαλοέσσης, 

Νήσου ἐπὶ Ψυρίης, αὐτὴν ἐπ΄ ἀριστέρ’ ἔχοντες, id est 

Certe supra Chium redibamus asperam juxta 

Insulam Psyram, ipsam Chium a sinistris habentes. 
Strabo Psyra pronuntiat plurative et neutrali genere. Meminit hujus et Plinius libro 
mundanae historiae quinto. Ea insula quoniam esset et perpusilla et ignobilis, in 
contemptus ac vilitatis proverbium abiit, ut quae sordide parumque magnifice 
fierent, Psyrice facta dicerentur. Haec ferme Stephanus. Idem citat Cratinum : Ψύρα 
τὸν Διόνυσον ἄγοντες, id est In Psyra Bacchum ducentes ; eundem rursus in 


Nemesa Ψύρα τε τὴν Σπάρτην ἄγεις, id est In Psyra Spartam ducis. 

995. I, x, 95. Bos Cyprius 


Κύπριος Boùc, id est Cyprius bos. In brutum ac stolidum jaci solitum, 
propterea quod Cyprii boves magis bruti ferantur, quippe qui stercore humano 
pascantur. Refertur a Suida ac Diogeniano. Interpres Aristophanis in Plutum scribit 
Boetotios boves σκατοφάγους fuisse, id est oletum edentes. Hoc autem nomine 
Aristophanes medicos appellat, quod in curandis aegrotis sordida quaedam tractent 
lotium aut ventris excrementa contemplantes. Sed de Cypriis bubus consentit Plinius 
libro XXVIIL, capite ultimo narrans Cyprios boves hominum excrementa appetere, 


non pastus causa, sed ut hoc remedio torminibus medeantur. 


996. I, χ, 96. Cyprio bovi merendam 


Festus Pompeius versum hunc Sotadicum citat ex Ennio Cyprio bovi 
merendam, ostenditque convenire, quoties conviva sordidus et insipidus sordido 
atque insipido accipitur convivio. Originem adagii refert eandem, quam nos modo 
commemoravimus. Festivius erit, si ad res animi deflectatur, ut si quis apud spurcos 


spurce loquatur, apud indoctos indocte. 


997. I, x, 97. Equum habet Sejanum 


Equum habet Sejanum olim proverbio dicebatur in calamitosum et ad 
extremam inopiam redactum. Allegoria sumpta est ab equo quodam fatali, cui a Cn. 
Sejo domino nomen inditum est Sejano. Is ex Diomedeis equis prognatus fuisse 
creditus est. Fuit insigni quidem specie, verum ejusmodi quodam fato, ut quisquis 
ejus equi possessor esset, is cum omni domo ad internicionem usque deperiret. Id 
quod Cn. Sejus ipse capitis damnatus ac miserando affectus supplicio, deinde et 
Dolobella bello interfectus, post hunc Cassius ab hostibus occisus, deinceps Antonius 
detestabili exitio perditus probavit. Hunc equum C. Bassus Argis se vidisse refert 


haud credibili pulchritudine vigoreque et colore exuperantissimo, nempe puniceo. 

Hoc adagium et refert et copiosius explicat Aulus Gellius libro Noctium Atticarum 
tertio, capite nono. Fieri potest, ut haec de equo superstitio manarit ab equo illo 
durateo, cujus Odysseae ® meminit Homerus, qui fatalem interitum attulit Trojanis. 
Ad quod alludens Maro Scandit, inquit, fatalis machina muros. Ediverso quaedam 
fataliter esse felicia credidit veterum superstitio. Nam auctor est Trebellius Pollio in 
libro De triginta tyrannis vulgo persuasum fuisse res 115 feliciter cedere, qui 
Alexandri Magni imaginem auro argentove expressam gestitarent. Nec hodie desunt, 
qui gladios in bello fortunatos et hujusmodi quasdam nugas pollicentur principibus. 


At magis mirandum esse qui istiusmodi impostoribus credant. 


998. I, x, 98. Aurum habet Tolosanum 


Huic simillimum est illud Aurum habet Tolosanum. In eum qui magnis ac 
fatalibus afficitur malis novoque ac miserando exitio petit. Refertur ab A. Gellio 
eodem loco, quem modo citavimus, ad hunc modum : Eadem sententia est illius 
quoque veteris proverbii, quod ita dictum accipimus : Aurum habet Tolosanum. 
Nam cum oppidum Tolosanum ἴῃ terra Gallia Q. Cepio consul diripuisset 
multumque auri in ejus oppidi templis fuisset, quisquis ex ea direptione aurum 
attigit, misero cruciabilique exitu periit. In plerisque codicibus Gellianis hactenus 
legebatur in terra Italia, sed mendose, cum Strabo et Justinus Tolosam ponant in 
Galllia. Meminit auri Tolosani M. Tullius libro De natura deorum tertio Cognosce, 
inquit, alias quaestiones, auri Tolosani, conjurationis Jugurthinae. Strabo libro 
Geographiae quarto admonet hanc pecuniam Tolosanam Delphicae pecuniae partem 
fuisse. Brennus enim Prausus natione Tectosagis auxiliantibus Delphos incursaverat, 
deinde, quemadmodum refert Justinus libro XXII, cum Tectosagi se in antiquam 
patriam Tolosam recepissent, pestilentia laborare coeperunt, ἃ qua non prius sunt 
liberati, quam aruspicum responsis moniti aurum argentumque sacrilegio quaesitum 
in Tolosensem lacum mergerent, quod omne magno post tempore Cepio Romanus 


consul abstulit. Quod quidem sacrilegium exitium attulit tum ipsi Cepioni tum illius 

copiis. Erant autem auri pondo CX milia, argenti pondo quinquies decies centum 
milia. Scribit enim Strabo Tolosanos ex privatis fortuni auxisse sacram pecuniam, ut 
magis deum 5101 reconciliarent. Narrantur et alia quaedam hoc loco ἃ Strabone de 
auro Tolosano ex Posidonio, verum quoniam ad adagionis enarrationem non 
magnopere pertinere videbantur, sat habuimus locum indicasse. Durat hodieque 
apud vulgus haec opinio, ut existiment omneis misere perire quicunque a sacris 


rebus non abstinent manus violentas. 


999, I, x, 99. Polypi caput 


Πολύποδος κεφαλή, id est Polypi caput. In hominem varium et in quo pariter 
et vitia quaedam et virtutes invenias, cujusmodi Catilinam describit Salustius. 
Competit et in rem, ex qua non parum commodlitatis capere queas, sed quae eadem 
nonnullis incommodis noceat. Allegoria ducta est ab ejus piscis capite, quod, sicuti 
testatur Plutarchus in libello, cui titulus Quomodo sint adolescentibus audiendi 
poetae, esu quidem suavissimum et esculentum, caeterum somnia parit tristia ac 
prodigiosa. Unde hujus esum interdicebant 115, qui cuperent ex insomniis praescire 
futura, quemadmodum et fabarum, ut testis est idem Plutarchus in Symposiacis. 
Proinde poeticen Polypi caput vocat, in qua sicuti sunt permulta cognitu tum 
jucunda tum frugifera, ita sunt nonnulla, nisi caveas, pestilentia. Porro ex hujusmodi 
rebus id, quod inest commoditatis, conveniet excerpere, quod noxium vitare. Juxta 
Simonidis doctrinam apiculas imitari, quae praeteritis reliquis ad ea duntaxat 
advolant, unde possint aliquid ad mellificium idoneum excerpere, nec aliud colligunt 
quam quod sit usui futurum. Proverbium integre refertur apud Plutarchum hoc 
pacto : 

Πουλύποδος κεφαλῇ ἔνι μὲν κακὸν ἐν dE καὶ ἐσθλόν, id est 


In polypi capite inest quidem malum, inest et bonum. 

Itidem Theognis in sententiis de vino praedicat : Ἐσθλὸς καὶ κακός ἐσσι, id est 
Bonum ac malum es. Posset ad hanc formam torqueri fabula de hasta Achillis, quae 


vulneris auxilium tulit, eadem quae vulnus inflixerat. 


1000. I, x, 100. Aestate penulum deteris 


Ἐν θέρει τὴν χλαῖναν κατατρίβεις, id est Aestate penulam deteris. Refertur ἃ 
Zenodoto, Diogeniano, Suida. Recte dicetur in eum, qui res necessaria temere nec in 
tempore profundit aliquando futuras usui, si serventur. Id quod vulgo factitant 
adolescentes, qui facultates patrias stulte prodigunt in iuventa, quibus sustinenda 
fuerat imbecillitas senectae. Neque male quadrabit in eos, qui corporis vires in 
voluptatibus frustra consumunt, quas in obeundis negotiis seriis postea sunt 
desideraturi. Nam χλαῖνα summa vestis est, quae pro tempore sumitur ad ventos, 
pluviam frigusve depellendum, quasi Latine dicas penulam. Juvenalis : Et multo 
stillaret penula nimbo. Quanquam et Latini laenae vocabulo utuntur pro eo, quod 
Graeci χλαῖναν appellant. Nonius indicat esse genus vestis militaris, quae sit 
omnium extima veluti chlamys, pallium et penula. Apud Diogenem Laertium tale 
quiddam objicit Philemon comicus in Craterem, quod aestate gereret pallium 
crassum, hyeme laceram tunicam, videlicet quo disceret temperantiam ac 


tolerantiam. 

2 (Our, 20) Cousin mare ne ER soon conne nennosenoetenone 73 
2 (10). LI, 2 (10). Ad finem ubi perveneris ne velis reverti ss 73 
2 (11). LI, 2 (11). Superis impari numero, inferis pari sacrificandum ..........νννννννονοννννμονννννννννννμνν 74 
A) {Ἰ 2. ΘῈ ΡΟ ΡΙ IE MAI AMIE AADULE SP 74 
2 (13). LI, 2 (13). Tollenti onus auxiliare, deponenti nequaquam...................................… 75 
2.14} ΕΠ ΠῚ) OI EMESTHSIUTANIEINELEMUNE AIO RE 75 
2 (15). I, 1, 2 (15). Unguium criniumque praesegmina ne commingito........................................ 75 
2 (16). ΕἸ, 2 (16). Extra publicam viam ne deflectas.................................ss 76 
2 (17). LI, 2 (17). Quae uncis sunt unguibus, ne nutrias .....Ψ...νννννονννννονννννονονονννονονννννονοννμενννννννννεννννννν 76 
2 (18ὺ ΕἼ, 2.018} PA GIVETSUS SOIÉMINETOQUIOR πππππιππππτπττ 76 
2.019. ΕἸ, {9} Gla dit à CUT AVETTAS πΠΠπ π΄ -- --- 76 
DO) PMP D) PA VE ISUS SOMME MEMOR σσσσσ εν 77 

2 (21). L 1, 2 (21). Hirundines sub eodem tecto ne habeas ss 78 
2 (22). 1,1, 2 (22). StrasulasempencOnMOIUtAINAPELO RE 0202000022200 0000 79 
225) ἘΠ 29.) ΠΕ ΠΕ ΕΠ σατο 6 ρεοισσσσσοΕΠσσΠσΠέοΠηἘΠΠἘΠηἝἔἐέσἐὁΕοΠὁΠΡὋἝὀἑ 79 
2. (24..1. 1,2. (341]: ΘΕ! ΟΙδῸ 116 APSIETSENS MR ner cesnessesereses esse esse ss eee see ne serre εν νην 79 
2125) 112125) COTONAMNE CARDIO rester ee rente denses Ὁ“ Ὁ“--“ -Ὁ-“-“ἤ-.--.- 79 
2126) 1141226) Ouae deciderintne οι σέΠΕΠΠΕΠΠΠΨἔΕΠηΠἘΕΠΠἘΠΠ Π Π[Π [Π. 80 
DA (27) PAS AIllO CAN di OA PSN A τὺ τὺ τ τ τ 80 
2128) MAI 2/(28) PANCNMNE ὑπο er ere snnns nn resserre essences eine rss ere e eee 80 
PDO) MA 2 (29) SAT πὸ AD DONILO resserre ses nn os ones eneee ressens essences sneer nee ren ae eee 80 
PGO) AI 2 (BU) INAVIAITE SCCES EMA rs ns re re ere rs e rss en see ne eeee 80 
2 (31). LI, 2 (31). Ne libaris diis ex vitibus non amputatis ss 81 
2182) 12482) NetSacriiCAtO SIN ANA nn 81 
2183) 18122483) #A dora to GTEUM AUS nn υχν 7 “τττῤὖπΔᾷΔΠοϑ 81 
2182) 2 (84) FA UOrALURISE AC AN dr nn en nn ni ee nn ne een re 81 
2 (35). LI, 2 (35). Surgens e lecto vestigium corporis confundito ss... 82 
2186) 1122486) FASPISCIDUS ADS ποιοῦ ne 82 
3. ΠῚ 3. Nemo bene imperat, nisi qui paruerit imperio τὺ ῦῊῪὋῪ τ 84 
AE A AO NS OL nn ne nn 85 
CP ET PAS EN HQE CODE CO τὸ AE CAS RO ἘΠ πΠπΠπΠέππσσσ.σΟἍ.ἍΨ. ὴῪἝῦυ 87 
COPA PLATS Ὁ ΝΥ LOS ane lo NAS Re ne den Pt D Ὺ΄Γ΄»»Όν- 88 
AE ZA 6 A6 na LINEAR πΠΨπφὌΠρῥ͵Ο͵ ππ-πΦπΦπΠΕιριΙ, τ πτπποὋὮὸἋἝὸςύυππ τ ῖὺῦυῸσσστΠὋὺτ οὔ 88 
LES PAS RAR ON EE BEA DAT D] DIR RC en er CR et ee ee te Se OU 89 
OA ONU M PA Re nn ne nn ti nn in ie 91 
ΠΡ ΠΝ Πα Parmenoenis SEM in de τ τὺ ο-Ὸ--μ-ὅ 92 
LS PAP LA LÉ a A 1 τ EN ee OP Ne 93 
1. 1 12. Οὐ ΙΓ αι ρας... τ Ὁ. ὔὦὕὔὉὸὐὯὔὐὸ ὸό...... ὉὈὌὈὌὈ{Ὠ.-0ὈὡὈὄ.ὈὨᾧ ὁ FU 94 
15. 11 15:|0 Ὁ Ρρ 15 ANCONS πο ren een sereine ren test ne ͵ἅ. .-.-...-.. 96 
TT, 14 Sine CApIte το οοῦῦτΤΨέΨψσἝἜἘΕηΝσοἘΠΠΕρΡΠΠΕσἜΠΨἔΠΨἜἘὋπἐ ὀἑπἔΠΕΠΠΠΠΠἐἔ[Π ἧἠ ππΠ΄ΠΤσΠ΄- 97 
15: 1, 15: ΠῚ σαοε πη θε θαχύη... τ. τ ὉΠ -- 97 
16. ΕἼ 16: Intermalleumiet inde. 22 τ ττοὖὦὖνὕἜνῦν νι τ 98 
17. I,1, 17. Nunc meae in arctum coguntur COPIAE ss 98 
1e AL le Πα πον ae ae τυ" 98 
TOMTALALOARES:ES ITR CAT CINE RE nn τ τ᾿ 99 
UMA AO NOVACUlAITE CO LEE nn ππᾷπῆῆπππΠππ τ ππι πππΠὺπ 99 
ὉΠ 51.921 τ αἱ MR Πὸὲῆυ τ το 100 
DD L 22 [ΘΙ [τ τυ ACT YPHA re en esse en nn en ne nn tee 100 
236] 23AReS AUEIALLOS TEA en nn τ ee on ne nt 101 
DAMATL24S ACTA MIANCO AM SO VOTES en τσ... Γ᾿ 103 
25 M 252Moveboitaltima:sacra linear nn τ 104 
DEMAL26ANUdIOLIE DEAR πο στ τ τσσσοσο. ἢ τ 105 
76 1 1 27: (Θυτ86 ναΠῚ εἰ οἰ 68 πθ νι τ RP 105 
28 A 128 SÉFOISAPIUNP EN EES nr errant dre ee 108 
DO T 29 PIS CAO RICLUS SAPIC AR essais stresse nn dieser ses ie lens "-- 108 
3. 51} 5 0 Factu mn iSTUIEUS Θορπόϑοι reine τὺ το το ὺ τ τις 109 
SA SIM lO ΘΕ DOS tULEU SSD nr nn en ῖὯὮυὺ᾿ νῸ.- 109 
92. 199). Aliatidimalipro te νου AIN ἑΓκΓτ.. 112 
33. 1 195 Μη θ MANUIMULTICA LE er res san enr nn eee en seen ee ἐἑ 113 
94: 1.341 τα AIT ATAMAP AT er een ne rennes t oem  πΠῚὸπΠΠ τπτὺττ--- 114 
90. 9 Ὁ panTe le MÉMOOMIO GHIEMIDEÉCENERRR 114 
36 PS6 ΕΘ ΘΙ ΠΕ συ Πα nr ee I de TN LT TD Te 116 

37. I, 1, 37. Crassa Minerva. Pingui Minerva. Crassiore Musa... 116 
39:11 38 CrTaSSIO ne MU ne a ne τὺ 117 
SOL SOSRUAIUS AC PlANIUS Sn nn nn enr οΣ)7»2»52»“ “Δ “ΠΠρ2ῥἐέΒ«“ “Φ Γ 118 
AO AUS USINE VAE nan ann nn a τπτκβῥἑῥ tie 118 
ἍΠ1Π 1 EIAS US CUMINTINENVAICe RAIN CNISUS CE PIE ) 120 
2 A A Pr PO D ν NA A ae EN οι ne OA de A D 0 121 
4 Ὁ} 2 EN DIE EL AULUS ἢ να τποΠύπ τὺ nn ten ne τ ττον 121 
AA IT AAPANNUS PrOAUCIT, NON οουοΨτστσΠέΕηΠἘΕοΠΠΠἘΕΠπσἝἘΕΠηἝἘΕΠηππἝἘΠπ ἑΓΠπΠέΠρΠΠρΠ τ. 125 
43} AN EG TO On ne Re D tu 127 
6 246: MPO TEUNAVI DATÉE nn nd ne en ne s nn ene nn ee ns ere Pen een ie 127 
TALBOT ASS USM (Γεθ HElDDE den rene eee 128 
AOL RAS AIO LAC TAS VA nn nn a ne τ τ ῖ τ΄ -ἨΠ Λ ον---- 128 
ADI AOMMTOtO ΘΙ ELTA TE de D nn ee ππΠ υν 129 
LOS US U0)LMmeNtOSILIEMALUNMNNE CCCTSÉE PRE 129 
Die 1,1, BL, Svo Soi lune jueullo Echo, Go Alone nent 130 
92:1 5.2. [ΠΟΙ Ὁ ΡΠ ΓΟ ΘΠ αἰταπη οι ARR 131 
55: 1’ 93: SUOHPSIUSIAQUEOICA D ἰ5!θ τ πππΠπΠοὁΦ«ΨῆτεᾳἕΨορσροψοιὁ“«ιοἅηνυὴ τ ΠοΠ τ ττττ τ 131 
94. ΠῚ ΟἿ. ΕΙαης ΘΟ Πα ΠῚ 1Π| (ΘΙ ρΞιῖπη Ξιτιθι πππππππΦπΦπΦφΦφΦφ“ΦφΦᾳ«Φ«Φ«ᾳιὭὨἝοΕοἕ“«ῤῤῤῤῤΠΠ͵ 00 131 
GEL LT 55 AUTEATUS PSE SIP ALUMNICAC AT 132 
96: ΓΤ ΘΟ. ΠΡ56 5 0. ALMON EMI PÉTER πππΦπΠΦΠἉἍΦτ  υ[ἔ[υ 132 
57,1 L57:Capra gladitn ne rennes nn rer nn dre ressort 133 
Se A PTS ET) db, SET) à DA LU na en ne ee CE I te 0 ΛῤΛ.-- 133 
59:1. 1 59. CA TE UMP TAN CIULNMN COMES UE Re τ τ τ τ τς 134 
COAISG0AIrrita re CrAbPIONneS en nn nn a οι τ τε 134 
GA GIE IE eOnEMESIMUA SR Re nn en in te nintendo 135 
621162 Malumibene ΘΟ πππ| πο τη νοῦσοι πΠΠπΠΡΠ3 ὀ τὺ see ss ess cesser 135 
(OS PE PE PAST Je EE AS CO ER 136 
GANT EL MOVE ICAMATINANN 2-72 rss es esse esse cesser en see een ss dose eee teste sie de sie este eee 136 
GEL IL IT, GEL AE EN ει νοοσουοΕοΨνσΨΕέοΕΨσΨψνΨνσσέΕσηρέἔἐοΠἔοσσΠσΠσέΕοΠοσσΠέΠέέουσσσο.οο'.ο..οο.͵! ;᾽ 137 
6666 AC aAprA CON ITA SCSC CONNUS ner nee nr ee enr cena es n einen ee 138 
ΘΙ GO ZEATAS COEUR nn σειν 138 
68:1, 68 1DEUXC EX IMPLOMSO AP PATES τ πποοΠοΠοὸὲὸὸποπΠπΠππππππππππππππππππΠππππππππππΠ π΄ 138 
COMM CO EHOMO ROMANIAEUS TR το πΠοΠρΠρ[βΔἕἝἕἔνψοτο -τσσὋσσοσσΊσσσοῺεσ νυν 141 
70. 11 1 ΠΟΙ ποι Πρ Re 144 
AMAR E 0 tuner CU eme ποτ ρ΄ τΓ΄Ὃππσπ σι τὸν 144 
DA LP AGeNIUS MAS RU 144 
7341178 1DextroiHlercule autamico Hercule nr ἔἘΠρπὄ͵ἝἑὀἑὀὀἝἝππΠΕοΠ Ρ ὀ ὀρἠπἠἑ ἧζὺ͵᾽ὺ͵''΄- 146 
ADS homINMBUSQUeRDlAUTNALUS EE 147 
77/5 1BoONIS AVIDUS MANS AVIDUS PR en ne τ τνΦν 147 
OA ΟΝ οι ἀν OA ne an en ῖ θοῇ. 148 
ΟΣ 7/72 OÙiartA Un AT a a nn τ ππΠτ- 149 
LEA 78 MAÏDae dal ae HAS ER an σ σοΟοοο- 149 
79}. 79. aureumn ba οα πη σοί ποτ ne ni το τ ἢ 150 
SORTE L: 80 GTAVIOTASAMPICO PATTUL re inner 150 
811 1.81. F0 enumMINADE AIN COM Rennes een Dessin sein et een ee 151 
82: LIN 82 1CONUtAN PES TAMMAPELIS ressens nes esse ss Ρ  ο.,.,, 151 
83-1183 1DI0NÿSIUS COTINENI ere rrresesenessssssnnss ones ane e sent ares esse rss este e esse eee ne orne ee 151 
84: 1 L 81 Inmehaec CudettiE ta ba ere er seen ie ion en sien di eee 152 
85. I, 1, 85. Tute hocintristi, omne tibi exedundum est... 152 
SOA 86. HabenCOmpedesIqUASHECIP AIDE RES ER Γ ἝπΓ' 153 

SAS 7MpSitestUudinestedite QUIL PISTE EE 153 
898. ΠῚ ISB PA TETIAIEMESS AEUSISENIUS ES a  ππΦ-ς-τ 154 
SONT SO PTE rm er πη la ποτ τππΠ in nie ee νην 155 
JUL OUEN EO DEO IRAN CARS nr rennes ennemi er ns eee es ΓΤ ᾿-ἙΨ 156 
CD A 15} 0 ETES VAT EAN 01 δον πο ee τ dE τ τὺ 156 
ΟΡ OP AU TÉL OO Re Ne 157 
DSL O8 PO DIÉMENENEOPUNER rene en nn ee 157 
9 οιπυτη νον rer ra ner sie seins teen een nee τ 161 
Ὁ δ ΒΡ 095 MA STS VAÉIUS QU'A AY AT ορέἔοόΨψΣσὺὠῴ7Σ͵ῴ.Σ͵ΣΣὺὺὺὺὺὺὺ͵͵ τ 162 
GALL OGC YEIS ANUIUS Reese ssssenessnese cesser se nano rester esse essor ee eee sie rennes oo 162 
ἜΡΟΝ αν LE ACG RQ CRE 164 
DSL OBS LUS S EUTA TOUR τΠὺ τὺ σΠτπτο σι ΓἘ[υώ ἑ ἅν ἅΠῤὀΡῤῸν 166 
DO 1 DOS CINAETE PENUAM A ΠἘΕοσΠσΠἘΠυππ τέο τ ὀ το... ἐ᾿ ; 83 167 
100. I, 1, 100. Oculis credendum potius quam auribus ss 167 
1011 ΠΕ θ᾽ Πα 5 Ἐπ AUDE TUTO -- 168 
102, 1, 2, Mure ποῦ πὶ AUTRES AUS OU τσσσσΠπΠπΠπΠπΠπΠπΠέ ἑ πΛΤΠέΕῆ͵ΠῤέΠΠΠΠσσσσσσσοΘοι' 171 
109: 1 9: ἸΕσπρ ACTES UMA A π᾿ 12 
LOLITA ClaVUM CAO pelle ee ee ne ei er dard se 172 
105. L 1, 5. Malo nodo malus quaerendus cuneus ss 173 
LOG 6 MA UMA lO) ME AICALIE ΄ “ ““τδ-ἷλᾶ͵Πππ τἑτΠτΠοὺυΌσΌσΌ 174 
1071 ΟΝ ΤΟ tb UMEMO DO AU JL ER Rennes 174 
ONE PPS Pen gen aa ea Ale CG 0 EDP PC Re de DE D ST D 175 
TOO Olém'eamiNnoa der Π τ ii 175 
110: 1: Π| 10 Ole 0 inCendIUMITES INEURRES στ τοΠἐ[ΕΓΓ Γ τ τ τς... τΓἐΠῆἕἔἜἅἥ ΓΤ 176 
A DA a LEA AB EP a qe RE An en Re OR 176 
112. 1,11, 12. Memorem mones, doctum doces, et similia.......................................... μεν νννννννον 177 
SAS Sicrebrolacas ἍΠΠπ|| || ΠΠαΞ ec  τπππ“πΦπΦΠἀἨΠΕΡΠΕΠσπΠ το 178 
115: ΠΕ AIM l'UE θη προ nr der nee esse nn ne en ---- 179 
115 ἘΠ 15" SUUMCUIQUE PUICREUME nr re rerseesne denses ss sine essences tisse tienne 181 
116. LH, 16. Patriae fumus igni alieno luculentior ss 185 
A LR DE ΠΡ νου OR ne Re Re I π΄ π᾿ -τ--- 185 
SIL AIS ANTUENM AO IST τ τ nn ne  πιν τιν: 186 
MO TNA ET ONS OECIPITO PILO Rem enr ne nr en een see ne a re es eee 187 
POP 0 PE equalSRequalemidlelecra er σσσσσσοι 189 
218 ionile Se aude SO σππΠΠὲέὲὺΠὲὺυ ἑ ὀἑῤ ῤο.....,.ο΄ τ ῥὴ 191 
122 %1222SempensimilemiduettdeusiadSinni]ene re 192 
129: {Ὁ Π| 29. Sempeneraculus ssl ee racUlO er πΠ  τ 193 
124. ΠῚ 24. Cicada cicadae chara, formica formicae..…...................................... 193 
125. Π 29. ΕἸσ τα π|5 στ NMAde [ΡΟ [ΡΟ RE 194 
126: 111 20. τοιδηθιο τοι δηθεισοτοοὁόΨψὅἕ«ΨἔΕἝιιὁοσὍΠ τ τ-ποοῦσὍὁοσυοσςνει τ ῖ , τοὕὕΝνττ τ 195 
1271027 CreteNSIS CUMIAE DINOtARE et me tar et nn en ie sn ee let ᾿-- 195 
12811028 NUTPIN AT CUMMUIPÉR EE nan ee ne ii ie 195 
1292129 CTELLZ A οὐ ÉTÉLENS IE einen ad ee en τ τ -- 196 
130 ΠΣ 5 CumITCATeCANAAS ane enr ten ne dan en do ne ie 197 
131. 1151. (τοιδηθιθ MATE πὸ τ ΠΡὀ τ ΠΠὺττΠΠρὺ - ten sn ne nie τ secte rente eee a eee ie os de 197 
159 ΠῚ 325: ἈῸ ΠΙΒΙ IC UMA CEE nn een ee τ΄--- 197 
195: [ππ| 95: Θ πὐ πὶ [ἀπε πὰ ONE TRE ͵ -.- 198 
1524: ν' 2228 mm à MIN à N UND A ETC re π᾿ 199 
185 1ΠΠ| 59: ϑι Πρ τ τιτη [αἰ Ὁ bte ee ΠΠττ τ τ 199 
196 ΜΠ. 36 Ια ΟΡ AU οοτοέοΨνἔΨἔὁΠσέΠη]:σ ἘσΠΠ|ᾺὸοτΠοο'͵͵ὺ - 200 

137. 
138. 
139. 
140. 
141. 
142. 
143. 
144. 
145. 
146. 
147. 
148. 
149. 
150. 
151. 
152. 
153. 
154. 
155: 
156. 
157. 
158. 
159. 
160. 
161. 
162. 
163. 
164. 
165. 
166. 
167. 
168. 
169. 
170. 
171. 
172. 
173. 
174. 
175. 
176. 
177. 
178. 
179. 
180. 
181. 
182. 
183. 
184. 
185. 
186. 


IL, 57. 
I, I, 38. 
1,1, 39. 
I, Hi, 40. 
I, Il, 41. 
I, I, 42. 
I, I, 43. 
I, I, 44. 
I, U, 45. 
I, Il, 46. 
I, I, 47. 
I, I, 48. 
1,1|, 49. 
I, I, 50. 
I, I, 51. 
I, I, 52. 
I, I, 53. 
I, I, 54. 
I, I, 55. 
I, I, 56. 
I, I, 57. 
I, I, 58. 
I, Il, 59. 
I, H, 60. 
I, I, 61. 
I, Il, 62. 
I, I, 63. 
I, I, 64. 
I, Il, 65. 
I, I, 66. 
I, Il, 67. 
I, I, 68. 
I, I, 69. 
I, Il, 70. 
ΠῚ 71 
I, Il, 72. 
I, I, 73. 
LU, 74. 
I, I, 75. 
I, I, 76. 
107% 
I, I, 78. 
I, Hi, 79. 
I, Il, 80. 
I, I, 81. 
I, I, 82. 
I, I, 83. 
I, !, 84. 
Ι,Π, 85. 
I, I, 86. 

TCAPILEUSQUE LA ICAICENE AR πΠΠΠ τ τὺ 201 
CUTSU JAMPALATTAAO ann rrrrrsensss entree τ τ τΠὅἐ[͵ὀ ζὺ᾽,ὺ. 202 
PANEPIUNICHENT AIUMELO US nn ere ἝδσΠὋῤΔὖ0᾿ - 203 
ΘΙ ΕΞ ἜΘ. τε ME TENUE ΠΕ ἑ 204 
ΘΟ πο Πρ 69᾿ το τὸὖὃὖτὌὩ0ὦὔὖὔὺὠὔ ὔὄἐᾶιττΓΠ τ τ en ne 205 
NAl AT ANA ACL ER ne nn ee ee nn ee 205 
ASE ER D D λπΠΛ ήἼΨ7ήΓ.. 206 
COR CAEUS ANS CU AA nn π τ τυ nn en nee 207 
FOLTES HOUR A AVAL: errrn ressens ss snn ne se eos rennes ἑ ἧ͵,͵,,,. 209 
CUTTENLEMANCLLATE ER mere rer enr s ins s in sne ses Ὁ τττττ͵-ὃ͵ὺ'ΟΡοΟὺ΄“ --7 di set eee ee 210 
Galcar ad Aere CULTEN TES nrrmrs enr esennaeen eee c ste “τ ἷτοοοο ἷ:ἷ,ΊοοὅοΖοΘει͵ιΠσπςΠσ). 211 
ASE O SUR nn nt ne ΛΓ Π5--- 211 
Bis'aciter QUO pUICREUMIES ER ere 212 
Fratrum inter se irae sunt acerbissimae .....Ψ.Ψννννννονννννν νιν μοννον με μομενννννενενονενμεννννένννννον 213 
αὐ πη ἸΟἸΕῚ αι νι {Π|π πο UMR PER τ ὼ 213 
ViVOrUNIC PORTE ΤΠ  Ισ56᾽.. ςς ee ὕὍὅὕῳοὦρρρρρὲὺρς 214 
EU lAIS Ποιεῖ το nn ne 215 
JUSUlATEMOLUOS RM en nano nennn dns esonenie esse en eee 215 
CVÉTICACAN AO ee 216 
NeStO eAClOQUENT A RP der ne 217 
Pepos AtHCUS /ElOQUENTAPATU CARPE 218 
Mandrabuli more res πιο Herr serrer trees este meer ΡΓΓ͵Ἣ,.. 218 
ΝΠ ΠΟ AS SENEX ER Me τ - ni en le Men ὺὺπθ λθ in ee ni ii en ne -τ-Γ Ἢ 219 
SÉUS AOC OL ne nine nn ee τ ἑ τσ'συνυ- 220 
DÉS MULARE LAB UAMN En eeertr nn nee ein rires rie eee en s 220 
CASCUS:CASCANMAUELE τε οττπ- ane ie een ne 221 
ATEN πον D RE Te RO US 222 
UP MO API ÉTPUAOR M2 nr rrrrrsrsnsrssnsnereesssernnenesnss tensions eines 228 
RES Che, non Aus αἰ σσσσσοΕΠυἘἜσΠΡρ ππσπσΠσΠσΠΕΠ 228 
EUROS CLAMOFENIE τώ πττπΠ-τ---.-----τ-.-΄-- 229 
Εἰ απ πισιπι ONU IE LUTTE PER 229 
EcrtunatiornStrobilis Car Gin en nt ee de ee en. 230 
Hestordie SHUIdIPIOe RES το τὸ en 230 
ÉCUS TATRIESS IA en ee ee ee 231 
FCO JUS ne ns ne ne 231 
ÉCLICTOCO ON en nn in 231 
MuüstelamhaDes Re en τ τ΄ ------ 232 
FASEUOSUS MANU entente mn nn eee le re nee ee 232 
E multis paleis paullum fructus collegi .…................................................. 252 
Oporetremtimiducere tai συ 233 
EXIPSO DOVE IOFASUMETE restent ir tes cn ee een ie ἢ: 233 
EXIUNO OMNIA SPECT AS Ἑ  ΓᾺῥΕυΤΨΤΕΠἘὌὃὦἐδἐΠ[ὲππσσΠσέῆνσσσέἔέΕέἔΨΠσΨσΠἔἘΠπΓΠπῸ-- 234 

LATE PAM GE LOI A πο 0 À 243 
ID PIS CIS IT POSIUS in scie ee it ,.-.- 244 
I, 1, 99. Non est ejusdem et multa et opportuna dicere.…............................................ 244 

Mn22%SempenlecnnNIUNEAIPOCUlA RER 274 
ΤΠ 29: (Ἐς το 5} EU QAR τ τ τ τ τ 274 

HSM πο ροπ ει οοοὁοὅἌάΨοσἔσέΕηἜἘὄΘὄ΄.7ν»ν.  ὁἐοὦὐπΠ΄-«ΦΦρᾳρᾳᾷΖΕΟᾶῖπππττπ τσ 278 

ÉENNULUS CORNE ne re nn sn ne ss ee 296 
TUREÉRENU PES Re nn ee en 297 

DEAN A CAPE Rene end necessite 300 

Flac Helena ee de ne :.͵.------ 311 

Magnorum fluminum navigabiles fontes …................................................ 313 

Glad a OO AMOR nee a ie ee on eee ins 315 
DEAD CO 0 EN QU Re EU -- 315 
Quem mater amictum dedit observare ss 316 


OUI dis tenta IPS PER race teen tante nest ie es en 316 
MemortuotenramusceatuRiNCendo 317 
METRE CO ON ECS ne ee τ οὺῆὺοὺὺὺ τ΄. 317 
NISCEDISISA παρ ΟΡ Πα σε enr nine nn eee ie ie ie sn re 318 
OUS QUEUE nn en nr se ne nn nn  -τσ'ο.ΘοΘο.ο'ο.οΘοΟοοοθο.οΨ... ΡΡ᾿Ρ΄- 319 
UT trOQUE CTOQUE Re na ne nr en ne ie ne 319 
SULSUI ας ACOLS UMA τ ποΠὁΨ«ΠπΠΠΕῤΊοσσσέΠο Ποὺ en eo ie ete ee 320 
OTNMAUMANOTAUMNOMOR ER τ en ne ΄--.:Ἕ--.---.-.---- 322 

287: Π| S/21Pecuniae ΡΟ πὲ OMNIA .-ὕΧ τὸ τὺ ὺνττὺ΄----- 323 
DES IIS VIETItAUIS SNMP IEROTATO ne 326 
299: 1. π| 90 TUTICAPAlHOMBIOPIORN SRE re ee 0 327 

207 ΠΡ Ὁ ΘοΡριθ αν στ πο NOM AIO NMICIUINE ἑππΠΠΠ΄ΠΒ8οᾶΠώί|ἝὯΟοὉ Ἔ -- 333 

303. I, IV, 3. Fenestram aperire et similes metaphorae….............................................................. 338 
304. I, IV, 4. Ansam quaerere, et consimiles metaphorae ..…......................................... ss 339 
305: εἰν, 5: CV ClOPIS TON nn ann nn 340 
30 6: 1 ν 16: Εὺ 5. 16 Pine Am COCA er 341 

USA ΘΠ ΟΝ IeS are τ σοὸπέοὸππΠ τ τσ τ  πνι 341 
309 TVA 09MMlenNSeMaAlONUbUNEMAlAC 2 τ τρΠ τ ρ τὺ ne es 344 
BIO TU OVÉMIUPO COMMISE ποτ τ τ ΠΣ ΠΣ τ τὰ 345 
SAPIN ΠΝ ΘΟ l'a ess 4 VUE nn an a ὕ2τἐαπ de ππΠέΠρρπῤπππῆπ᾿᾿ 346 
312. ΕἾΝ 12. Nullamiho die lineamADA τ. τ  τττ τ΄ ----- 346 
SSI AMÉANEQUENATATERNEQUEINIELE TA SRE 347 
314: ΕΝ LAN Lo do Li de οι... τ. τσ tm SOS 348 
315: AIN }}15. NTONIDUS IDE DISQUE Re στ 348 
SO AIN 16: OMNIDUS NÉLUIS τ τ΄ τ τΓ[Π τ΄ en et eee te eee 349 

BIS IVAMS AR ENUS VE USQUE τοσρΕοῇῆ  “ΠῤΠΠΠτ ἑ ἑπσο..ο. )η;ῬἪ-.- 349 
SIM 19 Ν αν ρας AQU QUAI PR τ ΓΤ 350 
920. 1ν 20 CSA 6515: ον: δα σις... 0 0Ὁ00ὅ0 Ὅτ ὕὖὕὌὕὈὍ(Ὅὅ5. 351 

SANS AS Ublomnla pile SCORPIUS TONER στ τ τ 359 
335 LAIV, 35 ASINUS A YANN rrerssee sens ΠσΠοΕοὃὭὯόνσἝἔἘὄἁζἔ πῆἘΠππο 360 
386 1286 2SUS UD AM AU προ nn nee T1 Re στο 361 

ΝΠ στε un πττπτΠΠοΠπΠ τ τ τ τ τ 361 
ΝΕ τη δειξε σιοΨν. “ὁ Κκ τ τ ἑτ τ τ ΓὉο-...-.- 362 
ΘΙ απο οὶ οὶ τὺ τπἰππΠττ τ ee ne 363 
ἌΘΙΠΙΙΠ εἴ {το CULTERE AOCES ER τορος πτ--- 365 
ATEN ATALMNETIS NES SEM een nn er nn ee ne ee nine ie dei een 366 
Penelopes κι εξ ιτι τ σοοΕΨψσἝσΠΨἘΕοΕηςοἜἘἔἘΕοη ψᾳμΠἝωΖροΨρψὅΔ««ψἉψφρ ῖέΠΠέπΠπο,ἘΠρΠππσπΠρΠένῤπ'ο 367 
ἌΠΠΟΒαΙ ΡΟ Θτν Πρ! πιο. τ τ τ τ ττ----- 367 
FSTCNAMEMEONINIS Er πσσσψΠΕἜΨοΝἝἜἘΕοΠἅ.ΝσὍ ΄ δὉδδΠὸο}μπΠΠΠ ῆ-͵π'᾿'''Ρ᾿'΄΄ ins eteece 368 
ΓΟ TON ne Re D OL 368 
OUROIO PETER nn er en nie en een en nn ne ὺ en nt ee 369 

Ἐδε ποία AOCCS nn τ Πρ... ᾽ῇ ἔ 373 
CHIC AQUAMIAAUTITE riens er demain ame ρπΦᾳ« eee 374 
Apud fimum odorum vaporem Spargis ΠὄἕἔΕΠΠόΤ,ΠΓ 374 
Ole TO pPerANMNPE οοοππΠΠππσσσσσοο'.'....οἼ τ ῖὯη. 374 
IROHIVENIOS VENAIS Er rrrnresm rer serenne san terra ie ses Den st ts ses sss ets seras sde πΓῸ 376 
HranquillunmaetNe TANIA RE 376 
Με AE Tan D ne ro D DR ee PA  ἧ ἠὀὀυς 376 

νυ a le ENS nn 377 
ἘΠ πὴ CAE IS de ee ni de ee 377 
{π᾿ πη νας Le  ne  ῖθὦὀ-----. 377 

COTES en τσ ΄Ὃτ ᾶἍ--ο---. 378 
Lan DA EN AU A1 EVE SR ὀπὀππο.͵ο.'  )᾽ 378 
IMANTEMAQUANMCONSUNNE ER π΄ 379 
INACTÉIPIS CAR AVENATIININIAT EE τ 380 
AUANEIPUMILCEIPOSTUIAS EE Re eee τ τ 381 
Nüdoivestimenta detraNere ee den in ne in 381 
ATLENETICUINEMN CLONE PA nn en τ τ στο. 382 
EX harena UMeUlUMNECIS Re en ne es ini a ee ee 382 
ἊΡ ASNO TAN AE En ane de nee νυν 383 
ASINUTIMONAES nr en τ τΠΠπτ τ τσ τ τὸ 383 
RUPIALAS QUACTIS arr riens esse enr ee san siens re sera ee reset ee eee 383 
θυ A PU HANIÉTOS NA nn rs rsneennesesessn ones sense e rene ee ss eerneeee en s 384 
CONMOQUEL PISE IUNICUIUNE A 384 
IÉÉORTOQUER SR nn τ πσσστῃ τ ne 385 
MVENTOlOQUER ER nan nr en ne nn ne nn se ee 386 
MOFTUO Mer DATAGIE ER Te D sen dates de ee ne .---- 386 

ἜΝ 87. Surdoicanis ΘΠ τα σι Παππο παῖ ιτιΠη ΠΠὸοσσσοοο 387 
IV SS RE TCUS ITA ICS PR a de en ini line  πρὟ''''|͵Ι.Θ.Ἅ.Ψ.Ἅ 387 
DNS A ΞΡ. 5. ἢ (ον Ξ ER ς΄“ -- 388 
ἜΝ ΟΝ: (Ein οι οέΕέΈΑΑᾶάΨψψΨψΨψΨψψΨἔΕἘΕέἐσν,͵σἔέΕΠηῃΝςσἝσΠΠΕρποΠέ͵ ἑκΓπκκΓφΠΓΠφρΠΠρ͵πππρπ-΄’- 388 
NPC EE TR US LI 388 
ALAIN 092 Col UM NA CUIATIS ER ins no een en iii ne Ti 389 
AIN CIE MID ES olaut τι RG EU ER nn I D UD 390 
ἜΡΙΝ 94 Cauda tenes ANSUIlANN ere rs sesnsseresssese esse esse rerese ses e ere 390 
MANS MROlOMeUNOIEeNES ANEULIANE- RER 390 
Ἔν 96. MEGIUS LENETIS M re enr τὺ Ὁ. 390 
IV, 97 DélphINUMNATATE AOCES ere ss cesse srss esse eee ere eee 391 
AIVIOB PA QUIIAMIVOlATE TOCES A Mr rase er res ins rene - 391 
MAN 00 ΠΕ δ ποθι na nn ee ---: 391 
αν πη A QU'A RATE 392 
I, V, 1. Multa cadunt inter calicem supremaque labra .......ΨΨ.ὕἍὕνννννννν νι μμμμμμμμμαν 392 
ANS ποθ οἰ Me D MR DD EL DR τού PT πτν 395 
LN/8 Ita elaS ΠΕ DEA ERICA SAME EN RS 395 
Ἔν Ἢ Εν αία ἘΠ θα" 1 Θ Cyan in CI 396 
UNS Εὐὐπαπνῷ ἐστθης πα ποτ ποι RENE τ 399 
«1, V, 6. Latum unguem ac similes hyperbolae proverbiales ονννννν νον μννννμννον 399 
IV RedemUPIPONARNONNAPE LR 401 
AS Tesumeumdemedilapidemiotenderer "ren Er 20220000 401 
MNVSONEademiopberrare Cordes re Ra nine ie τ τ 402 
AN SIDAN ON TAN IONAMIONO SIN le R R τὺ - 402 
VSTeNontamilaclact sim (en Ra anni et en τον τ 403 
VAI NONMTAMIAQUA SIN προ re 403 
VAS QU A MIA pes A ραν πος το τ πππΠΠπΠσασσσσσΊοο. 403 
Ἐν NO ae Ια οἰ ee Be  ΠΠὺπλἠΠΠΠὺὺὺῥὺ OR Pt D Me Te 403 
IV 15 Ἐπ déni Πρ τ πε σσσΨἝψΨψΠψψψσψΨΕΠσσσΠἘΕοΠᾶρΠΠἘΠἘΠΕΠΡἔ  ἑ πἑπΠπππππππΠἘΠῆ΄ 404 
ἜΡΓ κέλητος 6 2 NO UT UE RU 405 
AINAICOCtANUMErADIMUS χά Ra ea ne eee se ie 406 
. I, V, 18. Multa novit vulpes, verum echinus unum magnum .…........................................... 406 
SVM SIMUlATE CUP EE SU 408 
V2 0 PE la Na πη CSP EOXINA AR 409 
ἘΠ ΠΥ REA ETES TIMETE το οὶ Πτ τ ΄ΠΠσσσσσσ τιν 409 
ἽΝ» ΒΘ ΡΈΕΙ α5 IEEE SOLE αρπππππππππππππππππππππππππππππ 409 
VA ΘΠ μος Ποοο  πΠ  ἕπφρᾳροΘΨψοὁσππΠπΦ«Φ«ΦἋι'πτπΠτ τ τ τ τὺ 412 
τ ν; 24. ΑΝ τα Πρ τα ΘΠ γιθ ττοοᾶΨΦοὋὌοἕἍΨοΣἝὁοόΨιΣιἔἘἔοΡΠηὃύξ σππ“ππΠπ|σο τ τ τ τ τ ποῖ᾽ 412 
Ἔν ΣΙ AUTIbUS IUPUMAENCO nd nee ττ5τ-τ)ῖ ἷ τὸ 413 
MTV 6. ΝΕ βάν τη τη πο nee ne nn 414 
NV 27ENonabsque DRESÉO ndlr nn seine ns ni ie ie 415 
IV 28 Sphaer A PER IPTAE CIM rennes een este ere sieste 416 
PLAN 29 Ma PISE DNUTUS UATAIPISCES Peer sse ne snsnmne nee cer essences see een serie cesse ele 416 
NS 0 TUE ture lOQUACIOR Rien ne en an in ee ee 418 
PA PAS EPA NET à TR IQ PR ἑ ΓΠΓΓΓσοΟ.σ.σ.-ς- 418 
LV 32M"Aliisementem faciunt Al MEME... reseesecocss cesse sne sens esse essences 419 
Ἔτι E GRR en |. 420 
IV SAP AlTANNQUET EUR EXCULE enr rene rrse se semer rennes eneneesesrss esse no essor sine eee nie 420 
I NAS RAIN ἴα QU LP LE ee 420 
Ἔν, SG ABISDUETIISÉNES nr nd in tr 421 

MS 7Setsenanosdepontede ere re 423 
1°V/88Crambelbis POSLAMONS A rss e nee rennes ee ns 424 
PAS OSNE ΘΙ εὐ 69 aUdemaclVeSUSIUOS Re 425 
PV AOEUNUS VIRUS VIRE ne το τ 428 
ΤΥ ΑΘ 85 LÉLISIMIAS SR ne de en τ Πρ 428 
AE ET τ ee ͵ Ποὸὺυ ΠΓ[ ΓΠΠππΦᾳᾷΦΨ«Ψ’ησΉ,Ο'Ο'ὕἅ»-- 429 
VAS PA SINUS πο τ ER renier een ares lens nie dre one - 429 
IMVALINequercaeluminequeltemamiattineie "nr τ τ τ το 429 
SEEN LOL NAS QE Dan  τοΠοτοἐΡτ τ τσ τ ---- 429 
τν δ. ΝΠ] πο Ποὺ. 431 
LEVÉ OTMICAICAMEIUS οοοΠΨροέ πιο τ''ο'.'....Ψ 432 
ἤν TS OS SUD INETE ed Ἕεοα“ιοᾳ«ᾳοΕἌο τσ. 432 
TEE TON θεν LD AR en ie ea πο 433 
À AV RS 10 Rae Lo li tete ON QI à 0 D EE D re D PL ττν 433 
IV M CirenmtoendetLeiCO MAME ner nd D ποι 434 
τ ΘΜ ΕΘ Ια ra προ D ne RD RU D Ne Me 434 
L, V, 53. Album calculum addere et similes figurae ........ἍἍνννονννν νον ννονννν μενον νονονννννοννννρννννονν 436 
I, v, 54. Creta notare. Carbone γοροέ͵ἝοιΠΠοΕὃἝἜΠΝΝ  ΠἘΠΠΡυΡυΡἔορ,πσπσοσασ,ο... 437 
V5 4CalculumITedUCe re τορι Ποὺ π΄ nn -τ-΄- 438 
NES RS) OS AE EE D ὄπ 439 
ΤᾺ 57. Θι6 Π|5: sienaretObelONOtATE τ 439 
DV ΣΝ ογ ετῖη ποι EUR EE SMART ere en π ΠΠοππΠὶσσ.'...΄- 442 
σον ΘΕ ἐν EL EE Re nn ne te τι τ - 442 
ΠΟΘ ΠΕ 1111  υπης πα πὶ (Θηη τιν καἰ ΠἰοΠέόΣησἜἘοὌΠἐρσἔσἔΠΨΠ[ΠΠπΠἘΕὌὀΟόῦΆἐὍΠ Π ΠὀὋκ[Πσοσ' 443 
L'VRGIMEUMANFSERO!SAPIUNE EN M trier ἐκ Ἃ κἑκπ, .οοΘο,.Θ͵.Ἕ.Ἕ.ΏῈο.ε..- 444 
I, v, 62. Mala attrahens ad 5656 ut caecias nubes νον νννονενονννοννννννυνεν νον νονννννννννον 444 
IVG 2OlÉUMAINMAUTICUlATLEETE Pres ressens nee ee 446 
τὺ OT AT LE to etre Le Ab Da à BL LE τ -----. 447 
τ ν 65: {ππ|ρΡια τη: 51 τη διε. τ οοροιοιἔοΕοὸ ιςς-------- 448 
Ι,Νν, 66. Velimuscasimetnitiprae en OlNTANtES νον ννονονννονονννννοννννονοννννμννννον 448 
ΠΟ EUTEMEPEUNMPeEMTNIIMAENTEN TORRES 449 
TVA Ge Inmate lame iMMEIET EEE ne nn τσ τὺ τ τ᾿ 449 
TVA GCOMRISUSTONICUS Rare de τ τ τ ee 450 
πιο Αι τς MSA Re Ἂ ἁύἑΤΞΟἑ Π᾿΄- 451 
TARA RISUS ES πὲ π΄ 451 
τιν, 7). OuicauidiNIbPUCCAMAVENETIEE RER 451 
2 Ouicaui din EU ARAVÉNER RP -- 452 
IV AMoOmO Satis tacere; es ITU en τ τπτττὺ΄΄Ὸ΄----- 452 
LV/75:Caelo/ac terra lOQui ARR [ΠδρΘΗο͵ητ΄ΓΠΠ έπππΠΠ᾿ 454 
τὺ 76: INIpDOTtUIMPINS ET en nent nee 454 
LV, 77:Inlimine deficere autoffenderé 2.2. ess csnecessecopserssteosenenenscenen te beroo vestes 455 
LV 78 TC ANTRETUS ANAPOTALE nn nn ni ne mire ne ne 455 
VO ΘΙ A DUIVÉRÉME en inner ni die ie 456 
VSSOP ID ÉSETIAICAUS ARR a da ne de de τ ΠττΠ τσοὋ ee Ὸ- 456 
Τὰ ΘΙ (ΘΙ πα NAT tHONeMIENTAQUESCMENLENE RER 457 
Τν 82 οι: πη θη ποι ρα τ το τ᾿ πστ΄ --- 458 
LV 83 CUMMUIA πσσἝΓψοΨΕΨσσΠἔΕΠσἝἘΕἍέουέηςΝνΝνΝ» τ571Ὁ“Γ“Γ“Γ“ΓΓΓτΟΡὄῸὔ͵ὔ͵ἵΓΣ᾽᾽Γἢ᾽τὴῇὺ. 459 
ΤᾺ 84. AdIGraecas Calen das meer remise π'Ψ'οοὸ- ------ 460 
ΤΥ 85: ACESSACIIUNAR nr πτΠΠτττ το... τς 460 
Τὺ 86. ρου TA nn ἡ» ἁ--.-. 461 

PAS AY dus la pis sive HerachitS Tapis 462 
ΠΟ AMUSS 18 Da ne nd en nn τ 463 
DVÉBOPE AÉMIDER CAES none ni ain tie en ne ie 464 
TVOD PA CA ATS SIN “Προ “ΠἘΠΦπππφΦΒροᾶΨΣἔἕἔοὥσἕἔὁΠοσπσσσπΠΠ Ποτέ το : 464 
VS OPA UN SUN nd in een nn ire nn ie 465 
ΤΥ ΟΕ ΠΡΟ ΘΙ een ne de τοΠ[ σὺ τ τ τὺ 466 
ΤᾺ 1.93: ES DIA Me SU nn sde τ τ τὺ nt 466 
ΤΥ 94. ndienus 1 1111 τ] 6118 πὴ ΡΟ τῖσαι τττπποΠοᾳΦ«ΦἕΨἕΨροιὁισἝ““Φ«ΦἝΦψΦψ««οι-τ-τ τ 467 
ΤᾺ: ΘΟΘΡ Ὁ 550 8 Co PAS ISSN ERP 467 
ACTOR of de Re 468 
MA Ouidio pus era lon 2 1SICANeTCAIDIS REP 468 
I, V, 98. Utinam mihi contingant ea, quae sunt inter Corinthum et Sicyonem.….….......….. 469 
TVA0O Detimiesse DeUMÉACÉTE res en re dress en rca de ei eine ie tele ee 470 
VID In coelO esse mine D ds en ne at te DD PIS Le DS Mn ee TEST D De 471 
I, VI, 1. Saepe etiam est holitor valde opportuna locutus νιν μρρνννρννος 471 
LUTE2 EE 0 PIAR COM ne ni nn in ee da  "- 473 
LVL: Fac galliCaneun nn nn men een donnee etienne 475 
VAN ON OMMbUS l'O MIO a --.-.----ς.-.-- 477 
LÉVIES AS ATAUENAlES ne ne nn ne en --- 478 
IVG ADasYpUS Cannes tdes ει τοὺ τ ππΠ- 479 
DVI lepUSESepUlIpAMeNtUMIQUACNS PEER 479 
PA PE EI RE TD LE FAO et RP SE ne ne 479 
DVI UNE AS Ce COMPIÉCHE nn seen en nan eines inner en een 480 
DVMIOASlEMIERMENSAMENEIPIAC CEA SRE 480 
US DIAB Gel ES SR PR a nn me ten in a tn 481 
LA VA 1 D EE σι a 482 
1 10 Ben ΡΙ  αξιτ προ ει RE ee nr nn τ 483 
LVL AA τε ἐπ ποψσΨΠΕΠἜσΠΕΠΕΠόλ,ΠΕΠ͵ΠσπΠπΠΕΠππσΠπΠΕρῶὲ τ ΠΠππΤΠΠ'''''᾿᾿ ee ere 483 
MMS π᾿ ΘΟ] Ὁ ΠῚ ΠΟΤ Τὴ αὔθ τη Προ PEAR 485 
LVL TG INe SULOLULTA CTÉPIT πσοψΨψγψσψΠἘΕΠσνσΠἝΠΕἜΠσσΠσἝἘΕηυπἝἘσΠπΠἘΠοΠ7οέρ.ιὭὍΠἐἕὅόζωινἔἘὁἔοΡηέἝσσηἜἔΣστ τἷ.»τστσοο7ῇβ6- 486 
ΤΥ 7 νας: ant nn '΄-΄-΄----- 487 
I, VI, 18. Cum Minerva manum QuoOque MOVE... ΡὀἜἘΠἔΠὀἑ[οὌἘΠ ΓΤ Γ ἑ Γ ΓΠ 487 
ΠΥ ΘΕ ΝΘ SE Re en nn ee ee an ee 488 
PMPPADANEQUEQMTAMISAPIEQUISIPIENONSADILERERREEEE ES 488 
PTE AN TRE TIUMANLOS SA Te πὸ πτν 489 
VI 22 Tan tata lanta τοἐΠπέοᾶΨσἔἘΕοΕΠσοΠἘΕοΠησἘ ἘΠ τ τ τ τ Ὃ το...͵..Θ-- π ἑ ὋΦ᾿"“οο--..----.. 490 
LVL 28 "PElG PIS talenta nn ner nnernensseiss  ππτΠΠ τ τ ππττΓτΓΠ 491 
ΤΥ Mi da dia  πΠ τ τ ΠἐΠ λῤ ne nn 491 
L, VI 25. Non omnino temere est, quod vulgo dictitant..….............................. 492 
L, VI 26. Domum cum facis, ne relinquas impolitam .........ννννννννονννν νον ννονννννννονονννννοννννηνννον 493 
I, VI, 27. Ne a chytropode cibum nondum sacrificatum rapias ........Ψ.Ψ.ὁεννυννοννν μιν μμνννμι, 494 
PNA DS Re ETS 6 LOIR CO) PE D OO UN 0 496 
ΤΑ 29 ΜΘ 61: |5 Na ta On στο 499 
ΨΥ ΘΟ Dicendordicere disSCUN ER RD τ [Ὃὀ τυ τ το τὺ πτονς 499 
EVA PS EN AB 670) Up “Πἐ Πηυπ πσσππτοΟο'οο᾿᾽᾿᾽᾽ 500 
Τ 1535 Her O UMA NOXAC ner ir rene πτ΄''΄ en ie ee ee 500 
MS NumatamIe malo PaAeRONUSIIUSERr RE 501 
ΤᾺ 91 ἈΠῸ ΤΟΙ ΠΟ] ΠΘ ΠΟ ΠῚ  Π1, AUS EXC PI πποὁ΄Ψ«σπσΠΕοὮὭἜὭἝἜἋἝππππππππΠππτΠήΠΠΠ ΠῚ 502 
ΤᾺ} S5 AD U0bUSIPedIbU SUR ET nn in nn re Γτ τ τ ἑ 502 
ΤΙ 96: QUIS A DETTE AN AQU AR nn 503 

τος SAlSUSINOSA VICINIA -2 ne ressens sens tonton nee er ess oenitenes eee 508 
LV ΘΟ. ἈΠ οι απ ne τ nn ν 509 
Το 6: HELRLAS Rd en τ τ τ ie eee ee 509 
ΠΡ ΗΠ ΞΟ ΞΡ Vars nd ea nn en M ei a 509 
ΠΡ τὺ εἰς γεν πο PA nr nr rnneeeesrssnnsenen rss enr ere e se sene serons rene inen  Ὸ- 509 
ΠΥ POS UE eSbiunnicanto rem an nn nine τσ τ 510 
PNA ΘΠ En or D ππσσσσσ....οεΘεΕ.ΘοΘ͵ΘΘσΘεΘι.Ἅ.ἅ-᾽ Λ  .. 511 
ΤΥ: DE a Let NO ed re et ee A a Sr OT 0 512 
ΤΥ 45: βαςοπαθ MOT rer Mn dise de τι - ΄--- 513 
"τ ΠΕΡ ΟΣ τ ψσοψΕΠΨψσσΨἔἘΕέςπνἘἜἘΠρρλμὋοΕοᾶσἝἐσἔἘΠσΠσσἔΠἘΠπππΠ'ο'ο 513 
L, VI 47. Gladiator in arena consilium capit.…...............................................RMRMRRLs 514 
ΤΥ 8: nelesantion be RES  ππΠΠπΠπΠ Ποὺ τ ἑ ῥΛ τὺ τ τττὃτᾧὃὯῤῥὉἢὴῸὉτ 514 
I, VI, 49. Domesticum thesaurum calumniari.......................................... 515 
VIS OR OUAIS tAlIS OLA AO A nn in ane nee ed a Le D Tee πρπΠν 515 
DVI 51. EN ATTOUETUETEU ER ΠΤ Π-- 516 
DAVIS 2 AIN OS ESA SOU MIA LS ICA IR ARR νι οοοτςς 517 
IAMS581B0nae fORUNAE SV BOMISEN ππππππππ“ππΠῆπΠπΠσσσσσΠσ' 517 
LVL 54 Ad τ ον ἡ TR ner en nnenerninosres ἙΙΙΕυ ἑΌσ... 519 
ΤΥ ΒΘ APROCeNSIUNNEXSECTA OR A ee ne 520 
LVL 56 SYPATItICA οὐ MM nr nrnsesnensssesssse nn ess ses ΠΓοσ'. 521 
LVL 57S AMIMEA INCIDÈTE nr mens mens sieness πΠπΠπΠπΠππΠῤ'ο.- 522 
ΠΕ PAT GATCETIDU Se ne et πέρ πρΠΠΠ 522 
ΠΑ NOV AN O TP De ie τ τ τ 523 
LVIE GO TOUS EE SISICETÉ EUR enr een ion naiss done ir 524 
TVIRGIANONIMOLENTAIMOLES TR a τ τ τ λύὺῤλ ere nn 524 
IAVIAGAANEQUE MelANEQUE ρεσσσέσέἔΕοΨΕσ͵ΨὋἔἘ[ρο7ἐἔοὲῥΨἕΨέροΨἔἜἔἘΠρΠπέἘΕοσσοΠοΠοᾶσΠπσΠ᾿- 526 
ΠΧ] GS MIRUSS SIP TO ICT EP LUE rennes 526 
VGA I COMICIDUSVIVACIOR 22222 rss τ τ-'ιΓτΓ-ττ-------.. 526 
LVL O5 TLINONLSENECTA το. τπὸὺὺὕὍὉ5--ϑοὸθὺὔ ἡὌὩΣὅᾺτζὉὍ.τ-τ τ τ τ τ΄ e Nes e ein te eee 528 
ΤΕ 66. INESIOTR A ϑοηδοίδ rer resmresterses es sens et enses ess essec een eco se ces dec tes dense eee te tee i a eee 529 
ΤΥ 7: πα Ρεηοι VAE ne een τ ἑ τσ ee et 529 
I, VI, 68. Facile, cum valemus, recta consilia aegrotis damus..…......................................... 529 
PRG IAOUEEUDrANOS AAC SRE 530 
ΤΥ 7 Νουα ΠΡ LISA CLONSONDUS RER 531 
I, VI 71. Optat ephippia bos piger, optat arare caballus........................................… 532 
PMP 2*Eerulionsesesles MaNeNONNARMOr RE 533 
MB EE cemibIbat QUIVANURPIPIE ER 533 
VIA Cros CTASSOUITOR EE nn en τ τ τ τὺ 533 
LV 4 PAPAS EN LE (CU) RE ͵’ΡἙ᾿ 534 
ΠΡ" πάτον το COdEOPAUPÉTION Mere ermensnnsn en πσπσή'΄᾿ 535 
DVI MY SOTUMAIPOSTEMUS Mer rnneneeesrsesssensnreseeese nee sesese cesse etienne esse 535 
LV1E78 ΠΝ ἢ OL DA EAN USEN A VAE AE er en re en -Ὁ 536 
IV 79% Tansere RUES Re nie nn die ie 536 
VISU Re TI Care εἰ σα TIC τὸ τ ποτ που το συ τοοΠ τ τ ῆθτυ-: 537 
I, VI, 81. Odorari ac similes aliquot metaphorae........................................................... 537 
VIS 2MiniNS ticine οι πο πθ΄... τ τ ὕὌὍὉ.. {( (ΚὉ6-0:.Ἤ.,.:.. 538 
᾿ς πο οψΠσΨἘΕΠηοΕουσσἘΕοΠ ΓΠ ἷα͵ἷ͵σσππτοο' 539 
L'VIS SAP FO PTIAVINETAICACTETÉ nr rer rrsrsrse ss ss s eos e nee tee seras seen see sie e eee een eo 540 
I, VI, 85. Aedibus in nostris quae prava aut recta geruntur ........ἁ νυν νυν μηδ, 540 
IAVIÉS67Inise des tendé re ren D nier ma nn nn de RL EI MIT το π᾿ 541 

DÉTAILS πο NADIA ann een nine 542 
DOCS S MESSE NUS IEC PANIER πΠρΠρΦ“ᾳ«οθήύσσσσσππππππΠὸ τ τ τ τ τ τ τ τ τ τ 542 
δον Ἢ VL:SO  TUOHÉDETE METRE ne nn iris ei een  :-- 542 
590. I, VI, 90. Non videmus manticae quod in tergo est... 543 
GOT AO IMRES UC alIeRIUSIO CUIOIE] CCE ER ῖη. 544 
OPA AO PAT tata pe lEUlA AIEICONLITERERR 544 
593. I, VI, 93. Pennas nido maiores extendere siennes sense sense 546 
SON TO εὐ DSL S ISO UINEURS DUÉ Per 546 
DOS ATV) AN OS CECI SUMMER nr nes nn nee etre et n ei e nr s sn es necen nn ne ie er Rene en eee 547 
GLOBE RON TETE CO LG QE RER 549 
GI LVL O7" SpOnNde NMOXA PIAESLO CS tr ssrneeere serons se ares seine ones sen eee ee he 552 
998.} AIS NO VIAQU' lb UNTAQUITNTSUNNE RE 552 
HOSMEVT 00 Albus ana ler SIS NESGIO nie ire anses tien lei es es 553 
COUV OO NON NOMENALOS ns ne ee to ne 554 
601 1 AA O diimemoremieompOlO Ie RER 554 
ΘΟ θυ πο κα Sels ἐἔοὸτσοΠυυ  ππΠΠπΠΠ τ τ τ τ τσ τ - 556 
603. I, ΝΠ, 3. Duos parietes de eadem dealbare fidelia ..........ἐνννννννννννοννν νον νννονννννν νον νννονονννννννεννονν 556 
Ο( 1 ΓΙΑ {Ππ| 68 TA ΠΟ ρα τα το SÉNETOS PE τ λ ὺ[ 557 
COS MMS ANS CISRIUICISETUSVES DERNE NA EPP τ ἑπτ τ τττ τυ 557 
COSTA CAMION NSP ÉRADAUCNBACCRIPEEN PEER τ 558 
607. I, VII, 7. Non omnes qui habent citharam, sunt citharoedi..................................… 559 
608. I, VI, 8. Plures thriobolos, paucos est cernere vates..…................................. ss 559 
609. I, VI, 9. Multi qui boves stimulent, pauci aratores.….................................. ss 559 
(On OP PNA PA aa τ AD ED ee et ne 560 
611. I, VI, 11. Simia simia est, etiam si aurea gestet insignia .…..................................................... 560 
G12 VI A12 AS INUS APUACUMANOS 2er serres sesnss ess esse eneee sessions 561 
GISI AS ITA mA ALUISSIMEISCNESCE ee 561 
614. 1 ντν S VULEURES αν ἢ ἐχρθοια τ ππΠπΠπΦπΦᾳ“ᾳ[ιορΗῪὕΔεε τστσττῤτῤῤτῤτῤτΠέ 563 
CIS AN στ: Θοεν ἢ 66 1151 Ππιαηίθ. τον --.-.-- 564 
6116: εν IL 16: οτος τ πὸ τρις 564 
CAT  Π )Ιεν  νοπι αι οοοᾶΨἕιέφΨέοσ “ποτ΄ -τ-π-ΠΠο2}2ὺὔὺτ Πρ τ -..--- 565 
OISE NAS θοθ UN EU A τ τ ΠῚ 567 
619. 119. ATEÉNTANEEN AMD ALLER Re φρο 569 
62 1 20%ÉquUS Mme PO AUTO τὺ  -. 569 
61 IA IMREtaAMEcCOorchons inter Ole τ Ποὺ τ-- 570 
GAP AE VIT 222 Gracuillis INTEL MUSAS da en 571 
GPS VIT 28 τ ποτ πη sn nes 571 
CUP nulus atuTeusInnARLUSISUIS Re τ --- 573 
625. I, VIL, 25. In eburna vagina plumbeus gladius .........ννννννννννονονννν μον νννννοννννμονονννν νον νννονοννννννμνννον 574 
CON ΠΟ OO MMAOCO RE ne Ὁτ᾽ὃσσσ.σσσισσσοο τ 574 
27 V2 OMR AN ÉMUPUIMIS EE so nine Ἕ [ρδΔ2 2ὦΔἂεΕο ne on ei ee in 0 575 
ΡΣ 28" ΘΕ ον πη de te ie ΩΣ το 575 
O2 ὙΠ 29 SA D EAUIS A AASINOSE ΣΈ τ Στ ποτε τε τ τ τ -- 576 
630ὺ:1 1:30: Ab'asinis ad/boves rAnSCENAETE..7......2.22.rerrne sense enscerseseenseease ess sense esen esse corses 576 
630 Πα S0a AD ASINO AElAPEUS rss snsnn sens ee secs eres eee eteee esse ne  ereeresesee 577 
631 NAT 9.1: RENE à CON ae ae ee ee me a De 578 
63) IAN IL 32 FATADIUSIIDICENME 28 nn rer re sers se ren sas en τ ὺ ἉἔὺῦΟἉἘ ἑ ἑ  ἅρωΓσ'.,.. 579 
CSS AU IS PATIEINIAUAEMIS AETERRA Re  πὸ΄Ποο- 580 
634: ΓᾺΠ; 31. ΝΟ δήθ πος ADO τ΄ sienne τ -οο----.---- 581 
GS AVI ΘΙ HTANQUIIOR Re 582 

CONS 6 PA UTICUlA IN AMAMNOITO RE ττΠΠὀποτο Ὰἣὀ ὀ ἑ ΓτοΟ'οὲὲἢὺυυἔὺς- 583 
657. NI 97: ΑΡΙΟ MOIHON AUTO πὸ τὺὺπ|0πΠ ὺὈῸ|ππΠππ|ΠπΠΠπΠπ|ιππι|πΠ|ππΠὺὄπο τ 583 
638 LV 38 SPONSIA αν 0} ΠΣ Ρροὶ᾽ΤίοηοΤΓΠσσσέΕοΕσΝΠἘσΠἘἔΠΕΠοέσἝἐοΕΠηἝἘσἘἔἘΠςΠἘοὋ8ἕᾳΕουοὺἥνἔἘππΦπ“πΦτΦτ-“ΦΠ᾽᾿- -..-- 5839 
639. I, VI, 39. Felicibus sunt et trimestres liberi...................................sss. 584 
σα ον lee Ra tn τῆ ri ie 585 
GAIN IL IAA ΘΗ ΘΙ les τεσσ στ τ ον 585 
CAD ATV A2 1BIPE UNE QUISSIMUS ere προ στιν τον εν, te se σεν 587 
645: EAP ΑΘ D 1 QD ne ee en ee τ πο 0 0 588 
CALCIUM FETES ANENEUS 2 mr τ rares eee esse ὔὦὔὦὖἷ2ἷὅζ ὁὋὁἃ ὁ 7έἦὁὦὔὦ72ὁ:ἁ7 eee ne 590 
GAS ANA AC OMEANIDEA SE rer ra sen etes es enr ini none ete et ee ee 591 
646: Ὁ ΠΟ PAT A CIS IIS US noms esse ere nn sn terne tee  πΠΠΕῚ cernes de tee ri es ee ner 591 
ΑΙ ETS AT GTA A 592 
(OO PNA LE RSA τον τὸ οἱ ea FLO) EE στ τέΠττἐτΠτοέο τΓ τ τ -- 594 
640: ὙΠ 9 ΠΟ Θοϑιθε αι τ τοὦὺ}-7νς.... τ τ Γ΄ Ρ----. 595 
650). 1 ὙΠ ΟΣ ΠΕΡ στα 5 Ῥιαθθεραβ......... . M nn Ὁ τὔὖὖὖὦ ------ 595 
GISI SIN Are δῖοι. nn ne en Ne ee de τ 595 
659. Γ Ύ ΤΙ; 52/PAMÈNETIS UNEUICUS ER ren φρο τι 596 
653 EVIL 55; AD ποιπαρί θτπρπο΄ὀὃτ----. τ-τ-- τ... -- 596 
CHAT I EM δ ειδ NUS ee ;[;..--- 597 
655. I, VI, 55. Ante victoriam encomium CANIS τ 597 
96. ΤΠ IOmnesatrahensUnas nes laps ῖῦῪὺυ 598 
697 PA A D RESTE QE (οἰ τοὺ OO OO 599 
COS IL SSI men οι ποι πο τπ τ τυ τ 599 
CHOSE ONTES UPS τ ορέρρψοΨσΨΠΨΠΕΠσΠΕοΠΠἘΠΠΠἘΕΠέΠψσΠσΠσἔἘσοΕέσΠηο"ἝἘο ῤ Φῤῤ-'Ο'Ρ'''᾿᾿ --- 599 
(τ PA Var PALCTOPAN eE τ Vol EEE a D RO D So ᾿- 600 
CGI LL VIL 121. (ΘΊΞ οι ΤΠ τη. ,ττοΕέἌττσσσέΕΠἘΠσσΠΕΠπσπσσέΕοηἘὁοὈὄ Π ΠπΠρᾳΦ«ἉὶἙππππΠρψππποΠσέο'' 600 
60. Τ᾿ ντ Ὁ» ΕΠ στα πὸ ποιεῖς ΟΡ θυ πε ARE EN Ξ ππΠπΠππΠπΠπΠὲτσπ͵ΠΤ Τ τ τ τ 602 
665. ΓᾺΤ; 39: Θπτ πα του πῇ νιοιβϑι το... τοὺ ὺ ὺ ἤ ἵ.-Ὃ.--.-... 602 
COLA 64. 1επποα νοι τευ... τ τ --- 605 
665. ΓΙ 5: Τν 15: CAMPUS νοπαι.., ον. πὸ πο .--- 606 
606: TI AGO MAMIE SIP OVESIDIAUS ON AUCET EEE ΓἘ[ Π Γ΄ 606 
667 ὙΠ CAVE lo ΠῚ (ἀπ US AS SEQUITUT PER 606 
668: ὙΠ 68 A qui larme SU dO NIQUE ππΠπττΠὺὺὺὺ τ τΟλἉᾺῸῸῸ 608 
669. I, VII, 69. Intempestiva benevolentia nihil a simultate differt ......Ψ.Ψ. ννννννουν νυν νοννννμννον 608 
67} ΜΠ, AN OSCÉTEMPUS το σοεοὸΊ πτπΠπτ τι πππφπιΠπΠπΠΦΠρᾳΨἕἔΨφα,ροοιιέοι“ππΦΠπ-ππιτπιππΠπππ π 609 
GANT 1 Ole τοι τού πΠοᾳΨἕΦὍἘοῦυπυο τοΠττ το πότ... - τ -- 612 
67 ΓΎΠΡ 72. PAnstophamsenCleanthiSlUCerna rer 613 
673 L VIL 73 DE τ πε σοΠΨΠσσσψΠἔΕΠηἜἘΠηρἝἘΠηΠσἔἘἔἘΠΠἘἜΠ ἘΠ ΠἐΠἐΠΕ ὄἕπσσσσῸΌσοο͵ο͵ ᾽ς 613 
ΟΥ̓ΑῚ ΎΠΖῚ ΡΙδυιϑιγαιοηνιοι TO NUS AE οἘΠοοΠπΠπ 614 
675 LVIL 75. ΜΠ} ΕἸ το τ τ το ρσψΠΕΠσσΠσσΠσΠἔΕοΕΠΠἘΕΠῃσΠσΠσέοΠοέόι͵ἘΠἘΠ πἝΠοΠΡ σὀἑ tee eee sn ee een 615 
Ὅ70. 1 ὙΠ 76 Sppede ee Hoppede eCONTANONINUAR- ARR 616 
CA IE AR En tro DR Θη ναι οι Πα LUSIES RE 617 
GABA NILE/S M EXCUDIATUMECAUSA CANNES nn nee ns ne -..-.-  .- 619 
679:}} ΨΠ 79: Θα δ απ ριπι AN τς NE τσ 620 
680. I, VI, 80. Salis onus unde venerat, illuc σι Γ΄ -----. 620 
651 IE l Salemuwehens OMIS rss τ sen ie tension ee ee 620 
697. 1 ΥΠ 82 Ν 16 parta male Ab 621 
683. I, VII, 83. Qui sese non habet, Samum habere postulat... 621 
684. I, VI, 84. Occultae musices nullus respectus ss 621 
689. νΠ SOC RICUIAUS Eee en LT D nee ne en --- 622 

MIS AEUPIIIUMIPEIOTES VITRE πππφΦφ“φπφΦπφΦᾳ«Φ«ΦΦ«Φᾳ«“«-ΦππΦππ π π᾿ τ 624 
MP AOuaecnqueSOMMOMIAENEUR πτππΠπῆὋῤὖΦΦὼΦἀὋΠρΊΟ... 625 
VIS ΒΘ ΒΟ ΡΟ Ξε δει en rennes ττ τὺ τ΄ 625 
AVIS OM ÉCONINAIS OCIELAS tn ren enr nd τ a de τὸ ei ee de. 626 
SNL O0 ES εχ nm rie de nn eee ii ie se 627 
APN OSEO τ το ID ARR nn cine een en ie te 0e 628 
ἌΠΟ ΔΕ Ι ΘΙ το Ole ne 629 
595: ΝΘ ΤΟ 18 ΡΥ ΠΝ: τον τον τονε, οοΕἐΕςςοςοςιοἔὁὌ-Ψσήέ[ουεΨιὁἘΠιεοιὄ,ἍὈ τες, 630 
VOA na hiTUN AO NONMACILVE er sn rss einen 630 
A NAS SD Ann τα EAN LE S DIM O MINE ο΄τ΄ ππππΠπΠοοοὸοοὺ - 631 
ΠΝ τ} SCADUN EE ren ea TN  ͵ὯΛΌ------.-.-. 632 
NVILO 7 TAQUNEO PET AS TUEUR nn ene ἑ ῆλ ἑ ΓΠ ΓῤῸ 633 
ὙΠΟ 8 1Senes πῆ in ee an ne a en 633 
ἈΠΕ ΠΟΘ ΒΗ απ Lee (TIC en nn annee ne nee RL Re OL TT 633 
ἘΠ IOO RE STTUM ΓΘ τ AGIT en a en De en I τς 634 
ὙΠ ΑΘ ΘΙ ti UOTE MIQUAETE EEE 635 
NI 2 ΝΕ ταν αἰ αν [ἀφο τοι δι τ τπτποΠρᾶΨβἉπσππππππππππ τ σΠΠ τ τ ἑττττὲτ 637 


ΝΝεῖρῖν ὩΙΘΘΙ τ τ D D πρὸ τς 638 
ΒΟ TA CIO Rd nn a 639 


AVIS AN AU CINE NEA CIO me sn een ee nn Re in  ν 639 
VIENNE canmontaconuttIOcctac OR 66 640 
SPA AA on ELU ποῖ Li CO πὶ πο τε CU 640 
VIS VI TLOS AU CE NON EM AMEL nn ann τ πΠ τὺ  ὀἑὀ ὀἑ τ te 640 
NUIT 9 ἾΝΕ Ἰετ ποι τ πε NS ER τ τπτπτ τ τ τ τ τ τ 641 
TN LO M EIO MOTO DO τ πε συ σον νυν, 641 
SIVIT 11 ELOMO MOSSIS το rrsseessteresessnes ses cons de censeessns etes sense esse e eine c een es ces eee dec de een 641 
PA PAU PNA) D ea 10 0 OR ES 642 
PA PAU EN RS PAIN CG τ Lea QD ER R S 642 
PA PAU PA 2 D Ra 10 ECO] o) 2 BE 0 0 Re Ἔ Γ[ΠΡ  ἧ πππππρᾳ«“ΦψΨΦπΠσπτΠΓΓΠ ἑ Γ᾽. 643 
VIA A UrEUS IN OLYMPIA STALO rer reesnseenersssssssese esse eee '- 643 
MINI OS QUAVISTEIEQUS ne nn en πῃἝἨἣἝὌἠ Ὁ 644 
LVL ADISQUE ATAIVO) CVDEO en nn de nr 644 
. 1, ΝΠ], 18. Dignum propter quod vadimonium deseratur .........ννονννννννονννννονννννννονονννονοννννρννον 644 
ΠΧ 19: ΠῚ εἰ AMUIS TO EMILE AUTEM A τ τΠ[Πἰυὺὺὺσὄῤὄἧὄ------ 645 
NTI 202 nd e XLE LAINE A LITE ME πτπττΠὸ᾿ἘΠτοΠΡ τ τὸ πσσπι [τ 645 
MVP AMPROTIECHSITONMITE PETDUS RC 645 
D PAU PAIN ÉTAGE) 10 00 OC δ 5)ὲ]ῖΊ7ῦὺ7Σ]Ατ τ 646 
NAS Die QUSAUICUMINIENEPTISINNICES EAP 647 
ÉVITE RIOVIS abus Tests nn - 647 
ΠΡ ΠΟ 2 ATTICUS LES US nn ἐ so ne  τ  ττ 648 
NI 2 GNT dede SN On nn nn nt ἘἝπἕἘρΦἕ[2ὥψ«ρΨΦιᾳβ[2Ε τ 648 
ΠΡ ΠΡ Grace nn Ne ee 648 
ἘΠ ΠΡ. CAES πο) στ Ποῦσυ-- 649 
. 1, ΝΠ], 29. Altera manu fert lapidem, altera panem ostentat …............................................ 650 
. 1, VI, 30. Ex eodem ore calidum et frigidum efflare ........ὕἍὕΨ.ν νυν νον νον μμννμννννμννον 650 
VIT ΠΟΙ MANS nr Π te τ΄ ὡ-ς--- 652 
AMI 322 Caecaidies δ σου!αια DIS rer  πΠο  ς------ 652 
ΣΎ 33 en βού αὐ τ δηοδῖο τὸ προ ri ns entendent sens eme ne et en nc de 653 
NUITS AAUNICOIISTUIOISCA ID ἀρ πο 653 
SES UM OIALTOICA PUIS CADET PR 654 

. I, ΝΠ, 36. 


Phi plagis MENU enr sn ee 654 


9 NIUE S AIN ES à Ce SR en ne  ὙὍὉπ 654 
738: 1 DAS Le NT SE RL Da ee Re τ τ 655 
HO NAN PSS DICO) QU CRE AR 656 
AD PMR δ οβ δε AE a τ ei τ Π[ ne 657 
LATIN AS CAE CAS το ins nn ie en ai ne τσ. 658 
ADN IT A2ES ne: CO ICE NMADIS Res nn ne ὴτ ne 658 
743. I, VIN, 43. Ut possumus, quando ut volumus non licet.…............................... 659 
744. I, VII, 44. Atheniensium inconsulta temeritas us. 660 
745. I, VIN, 45. Ubi non sis qui fueris, non est cur velis VIvere.…................................. 662 
746. I, VIII, 46. Premere pollicem, convertere pollicem .........νννονννννννονονννννονννν μον νννν νον νον μον ονννννννοννννννν 663 
717. ΤΥ ΠΙΠῚ 7. Ἐπε που σατο, MTONTISIPENTICIAE. PRES 664 
748. I, VI, 48. Frontem exporrigere, frontem contrahere..…................................ ss 665 
749. I, VIN, 49. Attollere supercilium, ponere supercilitim νον μον νννν νον ιν μενννννννονεννννον 666 
“ΘΠ SO CONNIVELE RE a nn de ne do ᾺΡΕὺὼ»ὀἠὀ ἑ ππο 666 
ΒΒ B1bee lé bo rene en en ee a nn Rd 0 οφπιν 667 
AO 2 VII 2 AN AVIS PATNECTAS en nn nee in nn -- 669 


27406 PI PNA LU PAGE SE à CO] LA τ 0 Ὶ᾽ ᾿  Γὲἢὲ 670 
OA VIS AE de Nas UT EME nee an τ )ηῇὕ͵ῦ τ --- 671 
705. ΜΠ 5 APOTCUN πα τι ποι -----.----- 671 
750 LVL 56 MUltA ον ποθ enr nn ne 672 
757 AN 57 Melle ΕΠ || ie ads τ τ τ τ σΠ τ τ 673 
HSE IE 5 8e tale nuls ER ne te πῦσσσοσοοσσσυ 673 
215 9 AVE AE NUMMANONECAS nn τ τ τ τ τ πτ τ συ 674 
OU ΠῚ δ ΞΘ 9 ΘΙ ΞΕ 06} Πτ! τὰ ἀρ SE RP 675 
761 ΝΠ ΟἹ Ἀπ ΘΟ M1 Ge tt Ποὺ τσ - -.- TI 676 
765 Τ ΠῚ 65. IN die VIMETE EC MPOIEMIMElE πῆ 677 
705. ΕΥῚΤῚ; 65. ΜΝ α τοδί το πι- ------ 677 
764. I, VI, 64. Ipsa dies quandoque parens, quandoque noverca.…............................................ 678 
765. I, VI, 65. Nunc pluit, et claro nunc Juppiter aethere fulget..…....................... 678 
766 1 ΥΠῚ δ APS RAIOES TU MANIERE DE EEE 679 
2071 MI 67-INaves CUS ta 6 CONVIIS ne se τ ττ-οΨ.. 680 
CS NII OSATOlLIETE CONNUE a “Ποσστ τεν 680 
LOTENTIERGO TOlLIETE Cris TASER A en πᾷ πιππ’τυὺ΄- 681 
77 AO ES EN pE de SI CEE 681 
771. Γ᾿ it, 711, Vespa dite D'ÉTAT π΄ ne on 682 
772. 1, VI, 72. Pica cum luscinia certat, epopa cum CyCniIS ........................................................ 682 
713 LVL 73 1PILOS Pro ana dr neo nenee nsc a niisensnisens des se ns eee tee ee etes 682 
774. 1 ὙΠΙ|, ZA ATIbIAMNEUPACCOMPATAS nes ne 683 
779. "ΤΙ; 75: (Εἰς 88 PeMICOMpAR SR  πτππΠ τ τ 683 
770: ΓΙ ΨΠΙ 70: ΠΕ Ιεθ αν 24 S0ICOIN DAS - 683 
AA Ne ΝΥ ΘΙ α ΠΟ ΘΙθ ει αἰ οἰ οι οοοοψ“ΦΠὭΠΠΕΟΥἍΕ Π ὀ ΛάΊῤΤῤΤῤΤἐὋῪΠΠΠΝ Λ ΜΓ 684 
778: ΠῚ, 78. Utsementemfeceris εἰ ΘῈ METES ere ssosssosscnc ste ennc cons tanese sc onenesseso ses esse ei eee 684 
ADI ει θᾶ en τ τ den τ ein ee 685 
780 TV S DA TTICAMUS A τ πτΠὴπῤπφπΠΠ| σὺ ͵ὺΠ ἑ θῥῤβἕἕἑ --. 687 
TSI LVL S1MEOdENTbIPETEPOCUIO Serre rss esse esse noires ere eere eeee 688 
78221 VIL82/[nplANICIENU EQUUME ressens esse rennes eos re ἠἑπτπῸΌ.Ό.Ί see esse 688 
789: VII 88 A Can Ια νι οι CO ENIXe rer im nnee ns ein een se ee ne 689 
751. ΓΤ SA ΘΠ SES ΠΟΙ Ε Ρ Οὐ ποτ IAEMER ENS ἑ τττ 689 
262 ΜΠ 85: απποτοβ [ρου ποι ραΐαθ. τ Ὁ τ ππΠπττῤπὺ τ᾿ 690 

VII 86 TÉTTAR NUS RE nn στο 690 
VAS 7AEXAUÉICUbUS ACISAXIS NAT τ 692 
VIT 88 MD 0 EU CDS TT nn nd στ τ τ 693 
À PA LA ECOLE PA NE 4 ALORS LC ee nd : 693 
D'UN O0 SAPIENTUMMOCTAVUSE ne enr sn ΠΠτΠρᾷ--- 693 
DV OS PIS dat QUICO At nn en cine ie τ Π 694 
ΤΠ ΟΞ HOnNOS AITALLES dede τ a τὺ  τὺν 695 
{ΠΟΘ AVE ECACCO AD ρα αι ren nie n nn a nn nee res ὕ- 695 
PVnAOTAMUIESHCHbUSIAE) οἰ ποιοῦ RE ΓΓ 696 
MS SudaepIlosequiINae AU ele 697 
L, VIN, 96. Virum improbum vel mus mordeat..….................................. ss 698 
PVO 7AVElCAbEAIMOINeAtNOCeMENE, PRES 699 
I, VI, 98. Litem movebit, si vel asinus canem momorderit ..…............................................... 700 
I, VIN, 99. Litem parit lis, noxa item noxam parit σΠοΠΕΠσυΠΠσΠἔἘΠϊΨἔΠέσζσΝἘΠΠ[οΠἜὌΠΠΠἐἘὁουἔἜὁΙοῶΠοὁΠὁοΡὁὅὃἅἋ...- 700 
I, VII, 100. Bonus dux bonum reddit comitem ss 700 
PE Smyelas perdiditsileQ tit τς ποὺ ὺΡὔἔ΄ποιυονουοέοΠοννοὈσᾳ[ὁΠΠγσἔΠΠΠοονι οτος 701 
ΤΊ ΊΧ, 2: ΤΙ ΘΟ 65 ρεοθριοιθηίθο PAR ER ER ὉΠ 703 
ΤΙ ΘΠ PISANATOS ARR τ πτπἴππΠ τ᾿ 703 
IAIDIOomEeeANECESSITAS EE Mr en nement ne rire es tee ne on ee 703 
PIX PA IDE S HN ADTAE Se DIAR R ner ne tree nn 704 
ΠΧ ΘΟ ΑΙ παι TA AITAN A CAR een M nanas πὴ 704 
PLATE dmeditunntRe ultra ATSIO ONE EEE 705 
TSI AR AN SIDA CEA ER ee τ το 705 
TIR OA ATITSINIECISSANS A nn ne ne nn 705 
XMOMElere adnovercae UMUIUMEE 22 errant ττο en en eee 706 
PARC EU ΙΕ NAN ÉD AU ER ποτ 706 
DDCI2 EAN OEUONTIDUTUNNENITÉTE er 707 
CAD CSN ETAT ΡΠ AR RE EE D TD ET τ 710 
I, ΙΧ, 14. Parturiunt montes, nascetur ridiculus Muse 711 
Lx 15 Aureos montées  ὔτπποΕοῆΨψσΠσΠΨἘΕΠσσσΠἘἔἘΕΠσὋΠσΠσσἔἘΕΠσςΠΠσΠπΠπΠΠΠὀπ,Π΄Π ἝπσοΠΕΠΕ τ, 72 
16 AMbhabUS MANPUSNALITITE 22e rss rase  [ΠυπΠρῆππΦΠρβ8λᾶ ηὺ᾿΄-- 713 
TZ εἰπθι ο τοέο πΠΠ πτσΠΠΕ ὀ τ πο de ee ee 714 
ΤΙΧ 18: ἈΠ τη πος πειςοιηροίαθυ. πΠο|πΠὲῆὺπ -- 714 
ΙΧ 19: Θοπριθ σαι οι ΙΘοη νι ρὲ πππΠὲὸὲσ'... 715 
ΙΧ ΑἸ Π  πριρσοοοέόΨΕσνσΠΠ[Πρἠ τσ. 715 
ΤΙΧ 1 0 lan αὐβοοιόπε τέο πΠ πΠΠτ τ-ὺτ 716 
ΤΊΧ, 2. ΡΥ οι RG A τοοέοοοιοοὁοΨυοἔιοὍἜσὁν.ὁο.ὔς τονἔἔοπ τὰν 716 
Ι, ΙΧ, 23. Veriora 115, quae apud Sagram acciderunt .…......................................................... 718 
PP ARudemtacepere RUEdONAE ππποποΦοᾳ«ΦοᾷΨἍ4ἕῴΨφΨιΑ ι΄ 719 
IX ΘΜ δ εν πῆ UNE O VU τ ΘΘΘὨ.ὈῳὨ.ΆΆἍἈῳ«ἁὍ(ὁὦὌὍὌὩὈὕὉὉὍὈἨἝὌ.ΘὃΘθΘῳϑ. τ... 720 
ΤΙΧ, 26: ἈΠΕ MID ISIERTESSALES 5. Re τρρ 722 
272 emaidMNEMAlUNE a D ne 722 
ΤΊΧ 8: Crea dam la COTIPUISUE RER en nn τ τὸ τὺ τ τὸ 723 
IDC DO TÈNEAPDIPENNIS re nn ie ni ee ae 724 
I SONTRESAUTUS CAT DONES ANT re ess rene ees serres ess re see en es 725 
DCS OCTAPETES ET ner rrssesnensinnserenessene messes ist ones e ne sn tes eines sense nie eee io 726 
PS2 SU este eAUAMICUTMEENMNAlC  σπσΠΕΠπἘέἐἘσσΓσΓΠἘΠΠ 726 
ΤΕΙΧ 33: ϑο!ϑ εἰταθνιθ προοΕὸτ Πρ nn nn een nee een nn ten tee ie ῖἷἽἵἫ[ 127 
ΓΊΧΟΘῚ ἸΕΘΟ ΠΟΤ Ἐχ UN EUIDUS AS INA ΠΕ Π τσ. 727; 
1857 Cauda ΕΠ Προ tes AR ΠΠοΠοΠοὸὺΠὲουῆΠττότοΟοΟὃοΟἪ  ῖἣγηΠ᾽͵᾽-.- 728 

PDCS6NEtIMbTATeREXtO NU AICO  πποψΨᾳΕᾳ4ἕΨ«ραοέΠησἔἘΕΠΨΠσἔἘΕοΨσἔἘΠοΠρΠΡΓΠΠἘΠσττσΠ τ το... 728 
PARCS AIDE US EUICO NO CO en τ ἑ πτ τ τ τ τ τ 728 
DIX 958: ΑΘ Ρα αι Θχυν {|| βου οτος ττοτν nn nn se ee 729 
189 DE TUCLURATDOTEMIEO BNOS CO an 729 
AO SInitenebris θα τον τ του οψἘΠ.᾿ ππΠοέο'ΠΨ«ἕβψΨοᾶ«ἕἔΨφΨπτ νυν, το πηι ΠΥ τ 729 
DCE τ το 2 E Tea ΠἘ[ἘΕρΡεέοέΕοΠσπσΠἔΠρΔᾶἀἔοῇἭΦὋΠΠκὀἧπῤπ'ο- 730 
DE PME AT DEA] IL Re in τ᾽’ τ΄“ ͵- 730 
ΤΡΙΧ AS IL ATUSACTITICAN ES rer nn en cie ins ee enee ee nne e e 731 
Dr AE Ρεοιδενια οι το ποτ πότ Te me  -. 732 
ΤΊΧ ΑΘ. IQ UNIS NA ETANItE τ ποΠ τσοὺ τσ. ; ἑ ΠῤῸ0’΄- 734 
PERS eNMPENPNIPENTEATRAQUS ER 734 
PCA7ADIVeS ΠῚ ἐπι {15 85: AUTOUR ACTES A EN τ του τ 735 
TASSE TÉTEUl ANUS NOUS Re ee σον 735 
ΓΙΧ EterequondamEtrenQUNIleRr Πσσσσοσοοοσσσο' 736 
ΙΧ ΠΕ σι δε. Ra de ee ee ΓὈτ --- 738 
ΘΙ PYEAUS AC MNT US nn  ἠ ὔυ-υ-ὕὉ-Ὁ.-.- -.-. 739 
IX S2 POS οι νοηϊβι a en nn et τ τ ττ τὺ Ὁ 740 
"πιο ΘΟ MÉECUlITONEADUTÉE anne ne in το 740 
PI ΘΑ: ΠΟΙ ΞΡ αΙραο ρει τ τοττ πτοΠ ne ee 741 
TIR ASS NII OS MAMIPUS ππΠ τ τὺ 742 
LDC56 AGQUILAE SÉNÉCEA Ne nne ne siener een ei rentes one τ es 743 
IL, 74 ΑἸ ΔΕ ec, Con MEME ennemie τ τ 744 
Ι, ΙΧ, 58. Camelus vel scabiosa complurium asinorum gestat onera ........ννννονονονννννονανννννννν 744 
ΠΟΘΙ ΟΠ απ en nn τ τὺ 745 
I, IX, 60. Vertere vela. Funem reducere nier sense 746 
TRACTION ÉNIAPDEMUMNIEXP ETIENNE ER nsc ns enr τσ τ-- 746 
L'DCOPMEUTIPUS ROMOL EN ME nnrssetrennseess ὀἑ [ σσσῆΓο.- 747 
PAG ENAYMIONIS SOMAUMITOMMIS re 748 
PRAOCIUIETA ÉDIMENAEMIAONNIS rs re ere de 749 
Ι, ΙΧ, 65. Matura satio saepe decipit, sera semper mala est .....Ψ.Ψνενμι μη μμρμμν, 749 
IX GG EamMeESMENA Re En ste D tee nn 750 
PDA GS AS UTUATANES οι Π ππΠτΠοοο-- 750 
ΤΊΧ δὲ AMIS CAMPUS en a τὺ τ π΄ 751 
ΤΊΧΟ 69: ΕΙΘΡΙΠ ΘΠ Εχ τς οα Ια πΠὸῦΘιήστ έΠὲὸὺῆ Ποὺ 751 
ΤΙΧ 70 MEIE PR TUS NON PIRE EEE 751 
ΤΙΧ 71 QUAD AS AS PINS EE τ ππππππππΠΠπ  πττΠτ 752 
ΙΧ 7 ΡῈ ΡΠ ΡΟ ΘΙ ADEME Len eER ππππΠ ͵ σον 752 
I, ΙΧ, 73. Nil intra est oleam, nil extra est in nuce duri ss 753 
LD AE PAST πο σοψΕΨψΨψσἝΨἔἘἔΕέσῃΗςνἜἝἜἘΠΠΠἘΠρωῆέἐμοεέοΕησἔΠΕΠροΠΠέἔΠσΠσΠσΠΠτπττττοοΟ'''͵ 753 
ΤΊΧ 795. near A QU'AMIQUACTIS Re nn nr ee 753 
ΤΊΧ ONEIUMITS CUMEMATICEL AS nn τ τὺ τῆ τ[Ὃτ τσ τ τιν 754 
ΤΊΧ. 77: ΒαΙ δ 5: Βα δ Πα τ οι 118: 1Π|6]]Θρηϊον το τοὺ τὺ τ γενοῦ τοττον τ τις 754 
IX ΒΗ ΕΙΡα πη ΙΕ da ie τπὴὰὴΡν 755 
ΤΡΙΧ: 70 DAT ANUS EE da τ τ τ τ τ΄ 755 
ΤΙΧυ ὐαπιθ ΠΟ anne ire inner ee ΓΤ. 756 
À ED ιν ΘΠ Πα ἘΞ πο πο Ce D [ “ τ55ἷἅσοόΉ͵ κσσττΟ!'ὕ"Ύσ-"- 756 
ΤΊΧ 85. Πα A COEUR τοὺ Πρ ro Πὺ τ ττσσσ τ 756 
ΤῚΧ 535:1ὴ Πα πα ἢ AeSCCNnAere mr πιο ten eee en ee ee 757 
LD SLA US EU PETCU,- nr r ren sens rsaneree messe seen ne rise see ee tiens essor nie ere eo 757 
TIXA RS ADETAGIENOSSE nee Te LE PT PTE AD DSL LE de MIT TR a En eo 0 757 

ΓΊΧ 86. ΝΘ πη τ απ ΠΟΤῚ ε,1|5 NOM RP 758 
ΠΝ ΟΝ ΟΠ ΠΕ  ΓαΠΠ πι πη ποι ne ὺῦυἅ ἑ τ΄ - 758 
LAS Primasdtacie PTIMANTONRLE rare dise τ τὺ τὺ 758 
TRS OT EU STE LINE CUITE en nie este IN een id ᾽ν 759 
ΠΧ ΘΟ ἸΘο MESTLCE MOUSE Re da en ee dre sans ie ei τὺ ee τσοὺ 759 
DOTE Miminer salt tA re nd ne τ τ τὺ 759 
DDC ΟΣ: PEMOPUS TAPIS AEQUSTATE το του το τ οοΕΠ τ τὺ τρὺτὸ 760 
SOS SUMAIS ρ nn ein inner en see ein na ee 760 
ΕΊΧΘΑ EX tes PUIS ATHNECTE resserre ne rss ie ie ie ee re 761 
LED ΟΡ D) το VUE Ὁ LU O RR e ee EE 761 
LDC 96 SETPENTIS OCUIUS En ere rnersrsnseressness  σΠρΦΠΦρΦῆ-͵π'΄ο΄- 766 
ΕΟ ΝΘ: τυ δι NEA nn de  ῦυ-ἉἌ 766 
ΤΙΧ O8 ME andemtundere INCUAe τ τοΠ|ή.ι nr ee 767 
L, IX, 99. Lacerat lacertum Largi mordax Memmius.….......................................... 767 
RI0O EI CA Θέ nd Te 768 
DATENT E NO OV EN ΛΧ ἐ ζπ Γ ᾽ς 769 
ΠΧ 2 ΠΟ IN OPEN τ συ AA 
PES In quad UiMEre Eee PR enr net 771 
LCA DETÉCe AUTRE nn Mn ne nn 771 
X5 "M IlAqUeURAINAAUCErE M M MM Re rennes es rss cn encres ee TT2 
EX 61BOCOHEASUS Retenir ,͵πΠπΠπὺὺ ἼΩΝ 
ΠΡΟ ΣΕ ΤΡ ΣΟΙ 9. το RP ne ren tree ler ren nee antenne 774 
REX ÉTIDTO LIVINATE SR nn a Ne ie en 774 
ΠΡ CE En DC D La EEE ER RO RS Ce 775 
ADN eamentiquidemAnetestUCaqui lee 776 
DIE SACTUMISINE MONA τσ. -τ-τττ-- 776 
IPN Ones το τα Ep ΡΟ R Re aen sen tt nn nr τ ῖἷγθπκκιο 77) 
IAA ACASUMDTACSE DIR een ee eine ie ne nee en rene 778 
1, IL CÉDEMES CAD SUMNMIS 00000000a00pa000an0nannenoanorpaopaEEcoEnaIIENITIENEIPAINANCCNNNPNEENEEIECE 778 
ΠΧ ΠΟ AIAV ET AUD CE nn en nent nt nent ne nn ie ee 779 
ΧΕΙ. AQUEOS IPS nn τ λῤῥὼ ἑ nn de 779 
PAIE nnosaMulbes audi ApEUnAqUeEO RE 'ο. 779 
PAS AVulpes πα ΠΟ ΘΟ τη ρει πε ιριισπΠπ  σσσσσ 780 
ΠΧ, 19: ΣΧ δα ρον ττπτοιοοουτοοοΘέὸ ς ΠτΦΠῤππιοΠρρεοροΕέροοΠΠοΠ πτοροοοοεεοΕοΕςΝνἔοΕΠςΠὌὋἘΕΠσ[ἘΕΠὌΠΠεοΕέΕΙνςιοΕς 780 
OC A DTA SCOTIA τοι τ ne το - 780 
PC 21Suspendiodelisenda arbore --τ τ Φ τ 781 
ΤΟΝ δεν ae ele Re nn πτὺσ τον 782 
23 NV OTSUTAM SO IV ETES Te ln 782 
24 A nimam depend en nn 783 
ΤᾺ, 25: ϑατηπη ἀπ] 7118) 5 πη8 Ἰη] τ|ὰ EEE πὸ 783 
ΤᾺ 26 ΝΕ ραν ίθοι Π Θ αν τοι πξιῖοει (οι Ἐπ ττοοροΠοᾶΨΦοῃάΖ2οὩέ2ό τσ τ τ τ π᾿ 784 
CA EE τ RO A te LE NU 785 
TSC28 Th rACILMECO MIN EN σού σΠοὁὥὦρρωὕρὕγυ τς ὔὕὔὌὕὗΥὕᾧὕὉὉ᾽΄᾽χἫσττῦὔὋὔῆῦᾶὍὯῸὴ ὐττῦϑ;-.-.-- 785 
PSC 29NROMANLIS SEEN TOMINCI LL ren der τ ee ie πτὺν 786 
ICS DS CO PUMA NE CCE ne nn es een nn re ee ἑ πτἑ τ Ὅν 786 
LL SI SIMIANONCAPIEURIAQUÉO 2 nrrrsseresnsesssroerenesest es eines senc sssiees see eee 787 
IX 32 ar eitONONINAbEE πο ποππποσΠσΠέηῆηνσσἝἘσπσΠἘρΠρΠρΠΕΠρΡσἔσΠσΠσἔΠἔΠ γὀἑἔὀἔσ'.,͵ 787 
1X33INeXpIebIIE AO rrerrnnesrsre rss on ssns no ee serre ee seras esse s eee eee 788 
ΤᾺ 91 (Οὕτη IA AS IAUTSUS MESTISIAIAUAENIS πτπτποᾳΦΨΦορ82έἑὁὡἕᾶἁΕὃἕὁὡΣσςι““π“ΦρΦοΦ«““ππππππππςπ σ᾽ 789 
I, X, 35. Boni ad bonorum convivia ultro accedunt ss 790 

I, X, 36. 
ΠΧ 27, 
I, X, 38. 
1x 39; 
I, X, 40. 
I, X, 41. 
I, X, 42. 
I, X, 43. 
I, X, 44. 
I, X, 45. 
I, X, 46. 
I, X, 47. 
I, X, 48. 
I, X, 49. 
I, X, 50. 
PAIE 
I, X, 52. 
I, X, 53. 
I, X, 54. 
I, X, 55. 
I, X, 56. 
I, X, 57. 
I, X, 58. 
ΤΧ 59; 
I, X, 60. 
I, X, 61. 
I, X, 62. 
I, X, 63. 
I, X, 64. 
I, X, 65. 
I, X, 66. 
PEACE 
I, X, 68. 
I, X, 69. 
I, X, 70. 
I, X, 71. 
IL 72, 
1: Χ 75 
I, X, 74. 
I, X, 75. 
I, X, 76. 
C7 
IX, 78. 
1x 79. 
I, X, 80. 
I, X, 81. 
I, X, 82. 
I, X, 83. 
I, X, 84. 
I, X, 85. 

INPUT UMICANMEUSIDUENATE RE τ τπτπ τ 791 
NHRTPSMbAINEUMHNNNIS HALO PP 791 
Vir fugiens haud moratur lyrae strepitum τ 792 
CO AN AUD GO) ἔπι δι DA A OS 792 
MVIRTUBSIENSIEETeNUOIDUENAPDIRE re ner  σ-- 793 
FRÉSHPULACOMNOSCETE renier lent innocente nent es 794 
HOUR CUDILO nn nn nie nn τον πε ne ni ann ini et eee 795 
DAV CON GET το TO ee ee EEE 795 
INeralter OUI Tee le τ -- τ see 796 
EdiametrolophostenDIamMemMOS AE RE 796 
AUCAQUA CIE X ANNONCEUR ee 797 
ἈΠ ρα AU A DEA :λκλ τυ;υἝἔΕ υ ἅὙἉὍὅ ἈὙὅὙὺ[ρΛἂἕΣΞΣΛΓἧἑἠ ἠ Ὶ Ξ ᾺῊ ἠἑ ἑἠ ΄Φ-ἢἕ 798 
DOMICONECEUTAN ACTE A ere esse Ὸ0 τ 799 
PDomihabet/déMINAS CURE nn τσ ee 799 
CONNECTE ESS TAN nn nn τ τὺ ee 799 
ÉtéldamaqUamEUTMUN ACTE RER τ Ὃ-ἫὋ-΄ 800 
In senem ne quod collocaris beneficium............................................ τ 801 
SIUItUS AUIPatrelCaesOlIbERISIPEPETCILe RP EE 0000000000 801 
NONOTOAOVOG cnrs enr ns entree ess ne ere en en n n ne ee neo Pi re ten een nine 802 
PUIENTE IX BEI NARTAS A nr essence ner 802 
FIOUIIO PS Re ner nee een one canin ne τ 803 
Ξε το en A TR D I CU te 803 
ΘΕΙ͂Ο 5 116 RD NERAMINSPENIE τ σα͵σ...ο.οοο ΛΓ 803 
Ἅτιν πο {ΠῚ ΞΘ Ἐν τ ΘΕΟῚ ΠἰΠπειοθτοττοᾳΦ««Φορ4ΔΕΟὌοοἘοῆτπτ πο τ τ τ τ τ 804 
Oportet testudinis carnes aut edere aut non edere..…............................…… 804 
Bonae leges ex malis moribus procreantur.…..................................................... 805 
Bo eQUSEUPINAEMOTASIPIOS DÉC E RRE “[ΠἘ[οῆ 805 
Θερι RAILS VOLE Ro ne EE RE Do RE D EE DO DU RE EC 805 
SUIS NARIDUSIO LAC E Pme anse se ere en [τ τ 806 
Θιτα δ 5 1 Ξε 19 EUISSS PR ten ne nn arret ner ei τ. 806 
IduselephantushaudicuraRceUlLIc enr π πππτπτ τ 806 
Εὐπ πη ππορι ρα τοῇσσσσἕἘΕοΕἜςνςσἝσἘΠἔΠέϊπ,οἘΕουΠἘΠἘΠΡὀσσσσσΠτΤ τ 807 
QUOcunque ρεθεςιθίθηι.. τ ὃὈ0ὈὉ(ἁοὁἥὄ en τ΄ 807 
EVCLO PI CAN ES τ οΠέρ  “ἘΠό ππΠΠΠ τὺ  -- 808 
Ἐοηρε αιθηες τσ 809 
Sinmiles ΠΡΟ ΡΠ] CU CAS AE τ ππΠ τ τ τ 809 
Disnuimipatellato perle τ τ τ Π τ τ τ 810 
Si juxta claudum habites, subclaudicare α15665 .«........οννονννννννονννννονονννννονοννννονννννννεννονν 811 
Corrumpunt mores bonos colloquia prava νυν μιμημμμμμημμμαν, 813 
ANUS CHPANUNN RM nn ner sn estimer nimes dense etes ei ee nn 814 
Ma BIS tra tUS VITUMMANAICA LE ren rentrer tree ie ie 815 
0 Ξ τ ες quo nt reset ee en ses 816 
A RUE 21 RO) QE et A 816 
ÉAPULSIMENINEUA nn er nn tes mn en nette ane te 817 
COUSINE DECO ER ne nn nn rene ee 817 
CONTENUS enr en ne nn τ τΠ τ Re nie ee re 818 
πες ΠΑΡ PES π το ἐἑ τ ne 818 
DA CO) GE à RU LOL RATS) See en PE 819 
SYLOSONTIS COIAT VS ne τ τ sn τΤος..ὕ- 820 
Or yloS ont SRMpIAUE SI OPPEEEP Ὄ Ὁ τ ὺ- 820 

ο86: 1 86 PhAlATIAIS 1ΠῚ ΡΟ Υ ΤΠ}... τον τ νον νον οονουοοουουυοοἔοἔοὁὌἔΠοςνοὌΠονᾳοΕοΕέἔνςιεοἔΕένςιοοἔοἔοἔΕοΕοςνοἔοα νος 821 
ΟΘ 7. 1 Χ; 87. ΜΙ] ΠΡΟ τα. πο ΠππωονροορορερνιοέΕὌορΡῤ͵τοοοέὲοῦρὃἔοΕοΨρρ Πρ en ee te 821 
988. I, x, 88. Complurium thriorum ego strepitum audivi ........Ψ.Ψ.ὕβνννοννννννοννν νον μννννήμννον 822 
JSJT ES ONNE NEA IA QUIACMAESUNE en -.--.-. 823 
JOUETS OS Po de lo oneMVINEL Re 824 
J1ÉTSCOITCONSGentiamilletestes men τ τ τε τΠὺ nn dd 0 824 
OPA DE NVSONUM PACA AR nement ne en en 825 
JOB Xe 93 UIHTA SC PHAÉTANSITE Ress cesnen seras ee sense e se ressens esse rene 2 825 
OA X DA PSVTICE τοψΨοΨΕΠΨψΨὁὅὙῇὠἁφτῖ΄τηέὴῆπμπππΠηπΨΨἘἔἘΠηΗυἔρ“ἘΕρὥΐαΨᾳΕο;άΜΨΠσΠσΠΕἘἜὌηππ-πσ.ε,͵,ΖζκῦΠΌσ ὃ tee 826 
DOTE ABOSTÉYP TU ren τ τσσο’.---.-:-- 827 
DOG XIE ACV PIC) POVIMÉTENAAME esse esse ss ess siennes eee ie 827 
O7 C7 E QUUNMNA DEL SE] AQU ππΠπΠᾳὁΕἘἊἘ}Πὸ8Ε2,8}ἍᾷΨβπτέΠτΤόΠΠ'οὸὲ τ τ - 827 
SOS OS PA UrUMhabe oO lOS AQU οτο εν οιοιουοὁὌέΕὭοηςνὍὍὁοὁὝὁὌ0ῳὌῳἈ2ἀορὔὐῦὴὴ οῦρεοιοἔοὁΕὸροιοΕέ οι ει, 828 
DOM JO ΒΟΙ Στ αι nn ὃ τ 829 
ΤΟ ΠΑ ES TE te ΡΘΕ ETS RES 830 


852 


